
Trečia dalis 


LXXXIII + ABORDAŽAS 


Likęs vienas, kapitonas Berto, vadinamas Monto- 
banu, įsmuko į kozetę: perbraukė ranka sau plaukus ir 
„žandenų apykaklę; paskiau, sukryžiavęs vieną ant ki- 
tos kojas ir alkūnę atsirėmęs į kelį, liko šitaip sėdėti 
tarytum giliausiai paskendęs mintyse, iki Petriusas, 
atkėlęs portjerą, pasirodė iš savo kambario ant studi- 
jos slenksčio. 

Išvydo kapitoną mūsų ką tik nusakytąja poza. 

Petriusas įėjo be garso, tad, be abejo, nebuvo ka- 
pitono pastebėtas, nes šis tebesėdėjo ranka parėmęs 
kaktą, visiškai pasinėręs į savo mintis. 

Petriusas nužvelgė jį ir sukosčiojo, kad pažadintų 
atsilankėlį iš susimąstymo. 

Nuo šio garso kapitonas krūptelėjo ir pakėlęs galvą 
atsimerkė kaip žmogus, pabundantis iš miego, ir 
1pažiūrėjo į Petriusą, nei palikdamas kozetę, nei atsi- 
stodamas. 

— Pageidavote pasikalbėti su manimi, pone? — 
paklausė jaunikaitis. 

— Tikrai, šis balsas — tai jo tėvo balsas! — sušuko 
kapitonas, pašokdamas ir žengdamas prie Petriuso. 

— Jūs pažinojote mano tėvą, pone? — paklausė 
Jaunasis tapytojas, pajudėdamas svečio link. 

— Iš tikrųjų, ši eigastis — tai jo tėvo eigastis! — 
antrusyk sušuko kapitonas.— Ar pažinojau tavo tėvą... 
jūsų tėvą? Po perkūnais, manau, kad tikrai taip! — 
Paskiau, sukryžiavęs ant krūtinės rankas, jis pasa- 
kė: — Nagi, tik pažvelk į mane. 

— Aš į jus žvelgiu, pone,— stebėdamasis atsakė 
Petriusas. 

— Iš tiesų, grynas savo tėvo tokiame amžiuje por- 
tretas,— bėrė toliau kapitonas, stebeilydamas į jauni- 

kaitį su meile arba, pavartojant populiaresnį pasakymą, 
dar geriau perteikiantį mūsų mintis, ryte rydamas jį 
akimis.— Taip, taip, ir jeigu kas nors man pasakytų 
priešingai, atkirsčiau, kad jis paprasčiausiai meluoja. 
Tu su tėvu panašūs kaip du vandens lašai. Tad apka- 
bink mane, berniuk! 

— Betgi su kuo turiu garbės kalbėtis? — paklausė 
Petriusas, vis labiau stebinamas šio nepažįstamojo 
išvaizdos, tono ir familiarios elgsenos. 

— Su kuo tu kalbiesi, Petriusai?..— varė toliau kapi- 
tonas, išskėsdamas glėbį — Ziūrėjai į mane ir nepažinai! 
Teisybė, — pridūrė jis melancholiškai,— paskutinį 
kartą, kai mane matei, buvai ne didesnis nei šitoksai. 

Ir kapitonas ranka parodė penkiamečio ar šešia- 
mečio pyplio ūgį. 

— Prisipažįstu, pone, — tarė Petriusas, kuo toliau, 
tuo labiau trikdamas,— kad, nepaisant naujų nuorodų, 
kurias man suteikėt... ne... aš jūsų nepažįstu. 

— Atleidžiu tau,— geraširdiškai numojo kapito- 
nas — ir vis dėlto — kalbėjo jis toliau su šiokia tokia 
liūdesio gaidele — man labiau būtų patikę, jei tu mane 
būtum atpažinęs: taip paprastai neužmirštama antrojo 
tėvo. 

— Ką norite tuo pasakyti? — paklausė Petriusas, 
įdėmiai nužvelgdamas jūrininką,— mat jau tarėsi be- 
patenkąs ant teisingo kelio. 

— Noriu pasakyti, nedėkingasis,— atšovė kapito- 
nas, — kad, matyt, karo vargai ir tropikų saulė mane 
gerokai pakeitė, jeigu tu neatpažįsti savo krikštatėvio. 

— Kaip! Nejaugi jūs — mano tėvo bičiulis Berto, 
pramintas Montobanu, su kuriuo jis persiskyrė Rošfo- 
re ir daugiau niekad nebepasimatė? 

— E, dievaži taip! Ak! Stai pagaliau pataikėte, 
tūkstantis ryklių! Nelengvai sekėsi. Na, apkabink ma- 
ne, mažiuli Pjerai; juk tu irgi vadiniesi Pjeras, nes tai 
aš tau dovanojau savąjį vardą. 

Tatai buvo neginčijama tiesa, nors jaunikaičio 
krikšto vardas ir patyrė šiokią tokią modifikaciją. 

— Iš visos širdies, mano krikštatėvi,— nusišypso- 
jo Petriusas. 

Ir kadangi kapitonas atvėrė jam savo glėbį, puolė 
į jį su grynai jaunatvišku įkarščiu. 

Savo ruožtu kapitonas taip jį prispaudė sau prie 
krūtinės, jog mažne uždusino. 


— O! Po perkūnais! Kaip gera! — sušuko jūrinin- 
kas. Paskiau kiek atšlijo atgal, tačiau vis jo nepaleis- 
damas: — Kaip iš akies luptas — tikras tėvas, — 


kalbėjo perleisdamas jį sužavėtu žvilgsniu.— Ak! Tavo 
tėvas buvo lygiai tokio paties amžiaus, kai jį pažino- 
jau... Bet ne, ne, kam stengtis būti šališkam jo atžvil- 
giu, ne, velniai rautų! Jis nebuvo toksai gražus kaip 
tu. Tavo motina šio to nuo savęs pridėjo, mažiuli Pje- 
rai, ir šituo nė kiek nepagadino. Ak! Tavo jaunat- 
viškas veidas mane atjaunina dvidešimčia metų, ber- 
niuk. Na, sėskis, noriu dar geriau į tave įsižiūrėti. 

Ir šluostydamasis rankovės atvartu akis, jis pasi- 
sodino jaunikaitį ant kanapos. 

— Ak, tiesa! Ar tavęs netrukdau? — paklausė jis, 
pirm nei pats atsisėsdamas.— Tikiuosi, gali man pa- 
dovanoti keletą akimirkų? 

— Visą dienos likutį, jeigu tik pageidaujate, pone; 
Jeigu ir neturėčiau tų keletos akimirkų, kurių prašote, 
jas vis tiek surasčiau. 

— Pone... ką tai reiškia, pone? Ak taip! Civilizaci- 
ja, Miestas, sostinė. Jeigu būtum kaimietis, trumpai 
drūtai vadintumei mane krikštatėviu. Bet esate cabal- 
leroŽ, užtat vadinate mane ponu! — kapitonas atsidu- 
so.— Ak,— tarė,— jeigu tavo tėvas, mano vargšas se- 
nukas Erbelis žinotų, kad jo sūnus vadina mane ponu! 

— Pažadėkite man, kad jam nepasakysite, jog va- 
dinau jus ponu, ir aš jus vadinsiu krikštatėviu Berto 
— trumpai drūtai. 

— Ačiū Dievui, čia tai šneka. O aš,— ką darysi, 
tačiau jūrininkai taip įpratę! — negaliu kitaip — turiu 
tave tujinti: tujinau ir tavo tėvą, nors buvo už mane 
vyresnis ir mano vadas. Tad tik pagalvoki, kas būtų, 
jeigu toks vaikėzas kaip tu,— o pats iš tiesų vaikėzas,— 
priverstų mane kreiptis į jį "jūs". 

— Bet aš jūsų anaiptol neverčiu,— nusijuokė Pet- 
riusas. 

— Ir gerai darai. Be to, kreipdamasis į tave "jūs", 
nežinočiau, kaip tau pasakyti, kas dar man lieka pa- 
sakyti. 

— Vadinasi, jums dar lieka kai ką man pasakyti? 

— Be abejo, pone mano krikštasūni. 

— Tad sakykit, krikštatėvi. 

Pjeras Berto dirstelėjo Petriusui į akis. 

Paskiau, tarytum prisiversdamas, vis dėlto išklojo: 

— Ką gi, vargšas vaikine, tai užplaukėme ant 
seklumos? 

Petriusas krūptelėjo ir nuraudo. 

— Kaip, ant seklumos? Ką jūs tuo norite pasaky- 
ti? — paklausė jis, visai nesitikėjęs tokio klausimo ir 
to tiesumo, kaip šis buvo užduotas. 

— Žinoma, ant seklumos, — pakartojo kapitonas.— 
Kitaip tariant, anglai jau užmetė ant mūsų baldyno 
abordažinius kablius? 

— Deja, brangusis krikštatėvi,— tarė Petriusas, 
atgavęs šaltakraujiškumą ir bandydamas nusišypso- 
ti, — sausumos anglai kur kas baisesni nei jūros! 

— Aš visados girdėjau kalbant atvirkščiai, — su 
apsimestiniu naivumu tarė kapitonas.— Matyt, mane 
klaidino. 

— Vis dėlto, — gyvai pasakė Petriusas,— noriu, 
kad jūs viską žinotumėt: aš anaiptol nesu priverstas 
parduoti savo daiktų. 

Pjeras Berto prieštaraudamas papurtė galvą. 

— Kaip, nesutinkate? — paklausė Petriusas. 

— Ne,— patvirtino kapitonas. 

— Betgi užtikrinu jus... 

— Paklausyki, krikštasūni, nejaugi viliesi mane 
įtikinti, kad turėdamas tokią kolekciją kaip tavoji; kad 
savo metų surinkęs tąsias japoniškas vazas, olandiškas 
skryneles, tuosius Sevro porcelianus, tąsias saksoniškas 
figūrėles, — aš irgi esu niekučių mėgėjas,— nejaugi 
priversi mane patikėti, kad viso to atsisakai savo no- 
ru, lengva širdimi? 

— Aš jums nesakau, kapitone, — atrėmė Petriu- 
sas, stengdamasis išvengti žodžio krikštatėvis, kuris 
jam atrodė juokingas, — aš jums nesakau, kad savo 

noru ir lengva širdimi parduodu visa tai; bet anaiptol 
ne verčiamas, spaudžiamas, įpareigotas — bent šiuo 
metu. 

— Taip, kitaip tariant, mes dar negavome antspau- 
duoto rašto, teismas dar neįvyko, tai tik draugiškos 
varžytynės, stengiantis išvengti teismo paskirtų varžyty- 
nių; puikiai visa tai suprantu. Krikštasūnis Petriusas — 
garbingas žmogus, kuriam patogiau atsiskaityti su 
kreditoriais be papildomų išlaidų, negu praturtinti 
antstolius; tačiau vis dėlto aš teigiu: čia esama seklu- 
mos. 

— Ką gi, žiūrint iš to taško, prisipažįstu, jūsų 
žodžiuose yra tiesos,— sutiko Petriusas. 

— Tuomet,— pareiškė Pjeras Berto,— laimė, kad 
aš čia užsukau prieš įvykstant varžytinėms. Tikrai, 
Dievo Motina gelbėtoja mane čia nukreipė. 

— Aš jūsų nesuprantu, pone,— atsakė Petriusas. 

— Pone!.. Kas gi dabar? — sušuko Pjeras Berto, 
atsistodamas ir apsidairydamas aplink.— Kur čia yra 
ponas ir kas juo vadinamas? 

— Na, na, sėskitės, krikštatėvi, tai lapsus linguae.. 

—— Akgi, gerai! Štai tu man kalbi arabiškai — 
vienintele kalba, kurios nemoku. Po perkūnais! Kalbėk 
prancūziškai, angliškai, ispaniškai, žemutinių bretonų 
tarme, ir aš tau atsakysiu, bet jokių lapsus linguae — 
nesuprantu, ką tai reiškia. 

— Paprasčiausiai sakiau jums, kad atsisėstumėt, 
krikštatėvi. 

Petriusas pabrėžė šį kreipinį. 

— Mielai, tik su viena sąlyga. 


— Kokia? 

— Kad tu manęs išklausysi. 

— Pamaldžiai. 

— Ir kad atsakysi į mano klausimus. 
— Be išlygų. 


— Tuomet aš pradedu. 

— O aš klausausi. 

Iš tikrųjų, Petriusas, kad ir ką tvirtintų, labai 
sudomintas šiuo pokalbiu, kaip sakoma, pastatė abi 
ausis. 

— Taigi, — pradėjo kapitonas, — tavo narsusis tėvas 
nebeturi nė su? Sitai manęs nestebina. Kai jį palikau, 
jam sekėsi, bet per ištikimybę viskas išgaruoja greičiau 
negu lošiant rulete. 

— "Tikrai, jo ištikimybė imperatoriui nusinešė pen- 
kis šeštadalius turto. | 

— O paskutinis šeštadalis? 

— Jį nusinešė išlaidos mano mokslui ar maždaug 
tiek. 

— Vadinasi, nenorėdamas visiškai nuskurdinti sa- 
vo vargšą tėvą, bet vis dėlto trokšdamas gyventi kaip 
bajoras, prisidarei skolų... Tiesa? Sakyk! 

— Deja! 

— Prie viso to pridėkim dar kokią meilę, potroškį 
spindėti mylimos moters akyse, prasilenkti su ja Bu- 
lonės miške ant dailaus žirgo, nuvažiuoti pas ją į po- 
kylį gražia karieta? 

— Neįtikėtina, krikštatėvi, kokią įžvalgią akį jūs, 
jūrininkai, turite! 

— Kad būtum jūrininku, bičiuli, taip pat reikia 
širdies, o kartais netgi dviejų: 


Be dangaus mes malonės — 

Amžinai savo meilės kankinami žmonės. 

— Kaip, krikštatėvi, jūs mokat mintinai Šenjė“ 
eiles? 

— Kodėl ne? Sykį jaunystėje atvažiuoju į Paryžių — 
norėjau pamatyti Talma“; man pasako: “Gerai pa- 
taikėte, jis vaidina Senjė tragedijoje “Karolis IX". Aš 
sakau: “Eime pažiūrėti “Karolio IX". Per spektaklį ky- 
la kivirčas, susimušama, susistumdoma; pasirodžiusi 
apsauga mane nuveda į cypę, kur aš lieku iki kito 
ryto. Tada man pasako, kad įvyko klaida, ir mane 
išgrūda pro duris; po viso šito išvykstu namo, kad 
tesugrįžčiau į Paryžių po trisdešimties metų. Pasitei- 
rauju apie Talma: “Miręs!..", pasiteirauju apie Senjė: 
“Miręs!..", pasiteirauju apie “Karolį IX": “Uždraustas 
aukštesniosios valdžios!..“ — “Ak, velniava! — tariu 
aš.— Taip norėjau išvysti “Karolio IX" pabaigą, tada 
pamačiau tik pirmą veiksmą“.— “Sitai neįmanoma,— 

atsako man,— bet jeigu norite jį perskaityti, tai nėra 


i lengviau".— “Ką reikia daryti“ — “Jį nusipirk- 
„ Iš tikrųjų, nėra nieko lengviau; užeinu į knygyną: 
Turite Šenjė kūrinių?" — “Štai, pone“.— “Gerai! — 


tariu sau.— Paskaitysiu šitai laisvė“ Grįžtu į savo laivą, 
atverčiu knygą, ieškau: jokios tragedijos, nieko, tik 
eilės! Idilės, madrigalai panelei Kamilei. Dievaži, laive 
neturiu bibliotekos, tad ėmiau skaitinėti ir perskai- 
tinėti savąjį Senjė — štai kokiu būdu galėjau tau pa- 
sakyti šią neprotingą citatą. Tačiau mane apmulkino: 
nusipirkau Šenjė, norėdamas perskaityti “Karolį IX", o 
tasai, pasirodo, parašytas ne Šenjė. O knygininkai! 
Knygininkai! Kokie apgavikai! 

— Vargšas krikštatėvis! — nusijuokė Petriusas.— 
Knygininkai čia nekalti. 

— Kaip! Nekalti? 

— Ne, tai jūs pats kaltas. 

— Aš? Nejaugi? 

— Taip. 

— Paaiškink man. 

— Tragedija “Karolis IX" parašyta Mari Žozefo 
Šenjė“, Konvento nario. 

— Na? : 

— O knyga, kurią nusipirkote, parašyta Adrė Sen- 
Jė, poeto. 

— Ak! ak! ak! ak! ak! — sušuko kapitonas pen- 
kiomis skirtingomis intonacijomis. 

Paskiau minutėlę giliai susimąstė. 

— Ką gi, viskas aišku, — galiausiai prabilo Pjeras 
Berto.— Bet vis tiek — knygininkai apgavikai. 

Matydamas, kad krikštatėvis laikosi savo nuo- 
monės apie knygininkus, ir neturėdamas jokio pagrin- 
do ginti šią garbiąją bendriją, Petriusas nusprendė dau- 
giau nesiginčyti, tik palaukti, kol Pjeras Berto vėl at- 
naujins nuo tos vietos, kur buvo nutraukęs, pokalbį, 
vis labiau jam įdomesnį. 

— Kad ir kaip ten būtų,— vėl pradėjo jūrinin- 
kas,— taigi mes kalbėjome, kad tu prisidarei skolų. 
Juk čia sustojome, tiesa, krikštasūni Petriusai? 

— Iš tikrųjų čia,— pripažino jaunikaitis. 


LXXXIV + KRIKŠTATĖVIS IS AMERIKOS 


Minutėlei stojo tyla, kurios metu Pjeras Berto įbedė 
į savo krikštasūnį žvilgsnį, tarytum ketinantį prasi- 
skverbti į giliausius jo sielos užkaborius. 

— Ir kiek siekia mūsų skolos... maždaug? 

— Maždaug? — šyptelėdamas pakartojo Petriusas. 

— Taip; skolos, berniuk, kaip ydos: niekad tiksliai 
nežinai, kiek jų turi. 

— Vis dėlto savąsias aš žinau,— tarė Petriusas. 

— Tu? 

— Taip, aš. 

— Ką gi, šitai įrodo, kad esi tvarkingas, Kilis 
tasūni. Na, tai kiek? 

Ir Pjeras Berto atsilošė fotelyje, prisimerkė ir pa- 
suko nykščius vieną apie kitą. 

— Mano skolos siekia trisdešimt tris tūkstančius 
frankų,— pasakė Petriusas. 

— Trisdešimt tris tūkstančius frankų! — sušuko 
kapitonas. 

— Aha! — patvirtino Petriusas, kurį ėmė links- 
minti jo antrojo tėvo, kaip jūrininkas patsai pasivadi- 
no, originalybės.— Suma milžiniška, tiesa? 

— Milžiniška! Betgi noriu pasakyti, jog nesupran- 
tu, kaip tu nenumirei badu, vargšas vaikine!.. Trisdešimt 
tris tūkstančius frankų. Tavo amžiaus, jeigu tik būčiau 
gyvenęs sausumoje, būčiau prasiskolinęs dešimteriopai 
tiek. Ir tai būtų visai mažmožis, palyginti su tuo, kiek 
buvo skolingas Cezaris! 

— Mudu nei vienas, nei antras nesame Cezaris, 
brangusis krikštatėvi; taigi leiskite, kaip jau sakiau, 
laikyti šią sumą milžiniška. 

— Milžiniška! Kai kiekviename savo teptuko plau- 
kelyje turi šimtą tūkstančių frankų — aš mačiau tavo 
paveikslus, o šitą dalyką išmanau, nes esu regėjęs 
flamandų, italų, ispanų drobes. Tai štai, tavo tapyba — 
paprastų paprasčiausiai didžios mokyklos tapyba! 

— Na jau, na jau, krikštatėvi! — kuklinosi Pet- 
riusas. | 

— Sakau tau — ji priklauso didžiai tapybai, — 

didžiu tapytoju, netapoma mažiau nei už trisdešimt 
tris tūkstančius frankų skolos per metus. Cia tvirtas 
skaičius; talentas — tai kapitalas, vertas milijono, vel- 
„niai griebtų! Ką gi, net ir su Vilelio! atskaitymais 
trisdešimt trys tūkstančiai frankų kaip tik sudaro rentą 
nuo vieno milijono. 

— Akgi, akgi, krikštatėvi,— tarė Petriusas,— žino- 
te ką? 

— Ką, krikštasūni? 

— Kad turite sąmojaus. 

— Niekai! — numojo Pjeras Berto. 

— Nenumokite; pažįstu labai garbingų žmonių, 
kurie tuo džiaugtųsi. | 

— Literatų? 

— O, o! Ir vėl! 

— Ne, su tuo baigta, grįžkime prie tavo skolų. 

— Jos vis jus domina? 

— Taip, mat noriu kai ką tau pasiūlyti. 

— Dėl mano skolų? 

— Dėl tavo skolų. 

— Ką gi, siūlykite; jūs toksai savotiškas žmogus, 
krikštatėvi, jog iš jūsų galiu tikėtis visko. 

— Tad gerai, siūlau štai ką: tučtuojau aš tampu 
tavo vieninteliu kreditoriumi. 

— Atleiskite? 

— Esi skolingas trisdešimt tris tūkstančius frankų, 
17 kad galėtum juos išmokėti, parduodi savo baldus, 
paveikslus, visus niekučius? 

— Deja! — pripažino Petriusas.— Teisingiau ne- 
pasakyta nė Evangelijoje. 

— Ką gi, aš sumoku trisdešimt tris tūkstančius 
frankų, o tu pasilieki niekučius, paveikslus ir baldus. 

Petriusas rimtai pažvelgė į jūrininką. 

— Ką norite pasakyti, pone? — paklausė. 

— Cha! Regis, mano krikštasūnis pasišiaušė,— 
pastebėjo Pjeras Berto.— Atleiskite man, pone grafe 
de Kurtnė: maniau, kad kalbuosi su savo seno bičiulio 
Erbelio sūnumi. 

— Egi taip, taip, taip, — gyvai pasakė Petriusas,— 

taip, brangusis krikštatėvi, jūs kalbatės su savo gero 
bičiulio Erbelio sūnumi, ir kaip tik jis jums atsako ir 
pareiškia: toli gražu ne viskas pasiskolinti trisdešimt 
tris tūkstančius frankų, kad ir iš savo krikštatėvio, 
dar būtina žinoti, kaip juos jam grąžinti. 

— Kaip man juos grąžinsi, krikštasūni? Labai leng- 
vai: nutapysi paveikslą pagal šį eskizą. 

Ir jis parodė Petriusui į Gražiosios Terezos mūšį 
su Kalipse. 

— Paveikslą trisdešimt trijų pėdų ilgio ir šešioli- 
kos su puse pėdos aukščio,— vėl suskato dėstyti.— 
Nupieši mane ant denio greta savo tėvo, kai jam sa- 
kau: “Padarysi mane savo pirmagimio krikštatėviu, 
Erbeli, ir mudu būsime atsiteisę“. 

— Bet kur jūs dėsite trisdešimt trijų pėdų ilgio 
paveikslą? 

— Į savo svetainę. 

— Betgi niekaip nerasite namo su trisdešimt trijų 
pėdų ilgio svetaine. 

— Pasistatydinsiu ją tamtyč. 

— Vadinasi, jūs milijonierius, krikštatėvi? 

— Jeigu būčiau tik milijonierius, vaikeli, — nieki- 
namu tonu pareiškė Pjeras Berto,— prisipirkčiau tri- 
procentinių obligacijų, susidaryčiau nuo keturiasdešim- 
ties iki penkiasdešimties tūkstančių frankų rentą ir 
šiaip taip durstyčiau galą su galu. 

— Oho-ho! — išsižiojo Petriusas. 

— Mano mielas bičiuli, — vėl prašneko kapitonas, — 
leiski keliais žodžiais papasakoti tau savo istoriją. 

— Pasakokite. 

— Kai išsiskyriau Rošfore su tavo narsuoliu tėvu, 
tariau sau: “Ką gi, Pjerai Berto, su garbinga pirato 
profesija Prancūzijoje nebėra kas veikti; užsiimkime 
komercija". Taigi susitaikiau su šia mintimi ir pradėjau 
pardavinėti juodmedį. 

— Tai yra užsiėmėte vergų prekyba, brangusis 
krikštatėvi. 

— Ar šitai vadinasi vergų prekyba? — naiviai 
paklausė kapitonas. 

— Manau, taip,— atsakė Petriusas. 

— Šios nedidukės komercijos dėka šiaip taip gy- 
venau trejus ar ketverius metus ir, be kita ko, su- 
artėjau su Pietų Amerika; taigi prasidėjo sukilimas; 
netikėdamas Ispanijos — pavargusios ir sukriošusios 
nacijos — sėkme, stojau Bolivaro? tarnybon. Atspėjau 
didį žmogų. 

— Taigi, brangusis krikštatėvi, esate vienas iš 
Venesuelos ir Naujosios Grenados išlaisvintojų, vie- 
nas iš Kolumbijos įkūrėjų? 

— Galiu tuo pasigirti, krikštasūni! Tačiau, kadan- 
gi vergija buvo panaikinta, nutariau susikalti turtą 
kitokiu būdu. Tariausi Kito“ apylinkėse pastebėjęs 
žemės plotą, dabinamą aukso grynuolių; kruopščiai išty- 
rinėjau vietovę, atradau gyslą ir paprašiau koncesijos 
ją eksploatuoti. Atsižvelgiant į mano nuopelnus res- 
publikai, tokia koncesija man buvo suteikta. Per šešerius 
eksploatacijos metus sukaupiau menką keturių mili- 
jonų sumelę ir perleidau minėtąją koncesiją už šimtą 
tūkstančių piastrų, kitaip tariant, už penkis šimtus 
tūkstančių frankų kasmet. Ją perleidęs, sugrįžau Pran- 
cūzijon, kur ketinu už savuosius keturis milijonus pa- 
togiai įsikurti, o iš penkių šimtų tūkstančių frankų 
rentos — gyventi. Pritari šiam planui, krikštasūni? 

— Visiškai. 

— Neturiu nei vaikų, nei tėvų... nei tolimų gimi- 
naičių, kuriuos pažinočiau nors iš matymo; niekad ne- 
vesiu; tad ką man veikti su tuo turtu, jeigu tu, kuriam 
Jis teisėtai priklauso... 

— Kapitone! 

— Palūkėk!.. Jeigu tu, kuriam jis teisėtai priklau- 
so, pradedi nuo to, jog atsisakai trisdešimt trijų 
tūkstančių frankų, kuriuos tau siūlau? 

— Tikiuosi, suprasite, kas verčia mane atsisaky- 
ti, brangusis krikštatėvi. 

— Ne, prisipažįstu, nesuprantu; esu viengungis, 
esu be galo turtingas, esu tavo antrasis tėvas, siūlau 
tau mažmožį, o tu atsisakai! Bet ar supranti, vaikine, 
kad patį pirmą kartą, kai mudu vėl pasimatome, tu 
mane mirtinai įžeidi? 

— Aš anaiptol to nenoriu. 

— Nori ar nenori,— įtaigiai tarė kapitonas, — bet 
vis tiek tu mane didžiai nuliūdinai! Užgavai mano 
širdį! 

— Atleiskite man, brangusis krikštatėvi,— susi- 
jaudino Petriusas.— Bet šis pasiūlymas buvo toks ne- 
tikėtas, jog jį išgirdęs nepajėgiau suimti save į rankas 
ir galbūt nepasitikau jo su deramu dėkingumu. Jeigu 
taip, tai nuoširdžiai atsiprašau. 

— Ir tu priimi? 

— Sito nesakau. 

— Jeigu tu atsisakai, žinai, ką padarysiu? 

— Ne. 

— Ką gi, pasakysiu tau. 

Petriusas laukė. 

Kapitonas išsitraukė iš šoninės savo frako kišenės, 
regis, storai prikimštą piniginę ir ją atidarė. 

Piniginė buvo grūste prigrūsta banknotų. 

— Išimu iš šios piniginės, kurioje du šimtai ban- 
knotų, trisdešimt tris, susuku juos į gumulą, atidarau 
langą ir išmetu į gatvę. k 

— Kurių galų? — paklausė Petriusas. 

— Kad tau parodyčiau, ką darau su savo popier- 
galiais. 

Ir kapitonas suskato glamžyti į gumulą kokį tu- 
ziną banknotų lyg paprasčiausią tualetinį popierių. 

Sitai padaręs, kuo rimčiausiai atsistojo eiti prie 
lango. 

Petriusas jį suturėjo. 

— Paklausykite,— tarė jis,— nereikia kvailysčių, 
sėskitės ir susitarsime. 

— Trisdešimt trys tūkstančiai frankų arba mirtis! — 
tarė kapitonas. 

— Ne trisdešimt trys tūkstančiai, man tiek nereikia. 

— Trisdešimt trys tūkstančiai frankų arba... 

— E! Po perkūnais! Paklausykit ir jūs manęs, 
arba aš imsiu keiktis kaip matrosas; įrodysiu jums, 
kad esu korsaro sūnus, tūkstantis ryklių! 

— Vaikas prašneko kaip tėtis! — sušuko Pjeras 
Berto.— Garbė Dievui! Paklausykime, ką jis pasakys. 

— Taip, paklausykite. Atsidūriau sunkioje padėty- 

je, nes kaip jūs jau sakėte, brangusis krikštatėvi, pa- 
dariau kvailų išlaidų. 

— Kas jų jaunystėje nepadaro. 

— Bet aš nebūčiau atsidūręs sunkioje padėtyje, 
jeigu jas darydamas nebūčiau tapęs tinginiu. 

— Juk negalima ištisai dirbti. 

— Bet aš nusprendžiau vėl imtis teptuko. 

— O meilės reikalai? 

Petriusas nuraudo. 

— Meilės reikalai ir darbas gali eiti kartų; taigi 
nusprendžiau arti iš peties, kaip sakoma. 

— Gerai, arkime, bet anglus, kitaip tariant kredi- 
torius, kolei susilauksime naudos iš savo teptuko, 
reikės kuo nors apdoroti, jeigu jau kalbame ūkiškai. 

— Taip, teisybė. | 

— Ką gi, — tarė kapitonas, atkišdamas Petriusui 
savo piniginę, — štai iš ko juos apdorosi, vaikine, ne- 
primetu tau savo valios, paimki, kiek nori. 

— Ačiū Dievui! — atsiduso Petriusas.— Pradeda- 
te mąstyti blaiviai, ir matau, kad mudu sutarsime. 

Petriusas paėmė dešimt tūkstančių frankų ir 
sugrąžino piniginę Pjerui Berto, kuris akies kampučiu 
jį stebėjo. 

— Dešimt tūkstančių frankų, — numojo kapito- 
nas, — pirmas pasitaikęs lupikautojas būtų tau pasko- 
linęs šią sumą už šešis procentus... Beje, kodėl tu ne- 
kalbi man apie palūkanas? 

— Brangusis krikštatėvi, paprasčiausiai todėl, jog 
bijojau jus įžeisti. 

— Nė kiek; 17 aš tavęs paprašysiu palūkanų. 

— Prašykit. 

— Vakar atvykau į Paryžių, ketindamas nusipirk- 
ti namą ir įrengti jį kaip galima patogiau. 

— Taigi. 

— Bet pakol surasiu sau tinkamą kiautą, praeis 
kokia savaitė. 

— Mažiausia. 

— Kol tas namas bus apstatytas baldais — vėlgi 
kokia savaitė. 

— Tarkime, dvi. 


— Tarkime, dvi, nenoriu tau priešgyniauti; iš viso 
susidarys trys savaitės. 

— Dvidešimt dvi dienos. 

— O! Nejaugi rengiesi priekabiauti dėl kokios nie- 
kingos pusparės! Tuomet atsiimu savo pasiūlymą. 

— Kokį pasiūlymą? 

— Kurį norėjau tau išdėstyti. 

— Ir kodėl jį atsiimate? 

— Todėl, kad gerai matau, jog su tokiu kliautūingu 
charakteriu, kaip tavasis, su tokiu užsispyrusiu kaip 
manasis, mudu negalėtume kartu gyventi. 

— Vadinasi, jūs tikėjotės gyventi su manimi? — 
paklausė Petriusas. 

— Dievaži! "Tik vakar atvykau į “Havro" viešbutį — 
tarė kapitonas, — ir jau matau, kad jo man ligi kaklo. 
Tad ketinau tau pasakyti: Petriusai, mielas mano 
krikštasūni, šaunus vaikine, ar turi kokį kambarį, ka- 
marėlę, mansardą ar ką nors panašaus, kur būtų ga- 
lima pakabinti hamaką? Ar turi šitai vargšui kapito- 
nui Berto Montobanui? 

— Kaipgi!..— sušuko Petriusas, sužavėtas, kad 
savo ruožtu gali šį tą padaryti dėl žmogaus, kuris taip 
paprastai pasiūlė savo turtą jo reikmėms. 

— Taip,— patvirtino kapitonas.— Bet, supranti, 
jeigu tai tave nors kiek varžytų... žinoma, turėtum 
pasakyti. | 

— Kaip, velniai rautų, galite net apie tai pagalvoti? 

— Ak! Matai, su manimi esti taip arba ne — atvi- 
rai, nuoširdžiai. 

— Ką gi, atvirai ir nuoširdžiai aš jums pasakysiu, 
brangusis krikštatėvi: nėra man malonesnio pasiūly- 
mo už jūsiškį; tiktai... 

— Kas, tiktai? 

— Na, kai aš turėsiu modelį, pozavimo seansą... 

— Supratau... supratau... Laisvė! Libertas“! 

— Cha! Sit ir jūs prašnekote arabiškai. 

— Aš kalbu arabiškai! Vadinasi, pats to nesuvok- 
damas, kaip ponas Žurdenas — proza“. 

— Taigi! Dabar cituojate Moljerą. Iš tiesų, bran- 
gusis krikštatėvi, kartais jūsų erudicija mane baugi- 

na. Bijau, ar tik jūsų nepakeitė Kolumbijoje. Bet ma- 
lonėkite, grįžkime prie jūsų pageidavimo. 

— Ką gi, taip, grįžkime prie mano pageidavimo, ir 
dargi labai karšto. Nesu pratęs prie vienatvės: visados 
mane supo koks tuzinas linksmuolių, nerūpestingų ir 
smagių, tad man visai nesinori apniukti “Havro" viešbu- 
tyje. Mėgstu draugiją ir ypač — jaunimo. Tikriausiai 
čia priiminėji menininkus ir mokslininkus. Žaviuosi 
mokslininkais ir menininkais: pirmaisiais todėl, kad 
jų nesuprantu, antraisiais — todėl, kad juos suprantu. 
Matai, krikštasūni, jūrininkas, kuris ne visiškai asi- 
"las, išmano viską po truputį. Yra pramokęs astronomi- 
jos iš Didžiųjų Grįžulo ratų ir Siaurinės; muzikos — iš 
laivavirvėmis švilpaujančio vėjo; tapybos — iš saulėlydžių. 
Ką gi, mudu kalbėsimės apie astronomiją, muziką, ta- 
pybą, ir tu pamatysi, kad visose šiose srityse nesu 
kvailesnis už tuos, kuriems šitai yra profesija! O! Ne- 
bijok, išskyrus vieną kitą jūreivišką posakį, tau neteks 
pernelyg dėl manęs raudonuoti. Beje, kai aš per toli 
įsivažiuosiu, sutarsime dėl vėliavėlės, kuria man pa- 
mosikuosi, ir aš prikąsiu liežuvį. 

-— Ką jūs čia kalbat? 

— Teisybę; na, paskutinįsyk: tinka tau tas dalykas? 

— Noriu pasakyti, kad su džiaugsmu sutinku. 

— Saunu! Tuomet aš laimingiausias žmogus pa- 
saulyje; bet aišku, žinoki, kai tik tau prireiks likti 
vienam, kai tik ateis dailutės pozuotojos ar kilmingos 
damos, aš pakeičiu kursą ir dingstu. 

— Sutarta. 

— Puiku! 

Kapitonas išsitraukė laikrodį. 

— Ak, ak, pusė septintos,— tarė. 

— Taip,— patvirtino Petriusas. 

— Na, kur tu paprastai pietauji, vaikine? 

— Visur po truputį. 

— Tu teisus, niekur nenumirsi badu; ar “Palė Ru- 
ajalyje" gerai maitina? 

— Kaip restorane... pats žinote. 

— “Vėfuras", “Veri", “Provanso broliai“ tebegyvuoja? 

— Geriau nei bet kada. 

— Tad traukiam pietauti tenai. 

— Vadinasi, vaišinate mane pietumis? 

— Siandien aš tave vaišinu, rytoj mane vaišinsi 
tu, ir šitaip būsime atsiteisę, pone jautruoli. 

— Leiskite, aš pasikeisiu redingotą ir pirštines. 

— Pasikeisk, vaikine, pasikeisk. 

Petriusas pasuko į savo kambarį. 

— Beje... 

Jaunikaitis atsigręžė. 

— Duosi man savo siuvėjo adresą; noriu apsireng- 
ti pagal paskutinę madą.— Paskiau, pro pravertas 
kambario duris pastebėjęs Petriuso skrybėlę, kapito- 
nas pridūrė: — Ak! Ak! Tai jau nebenešioja boliva- 
riškųjų skrybėlių? 

— Ne dabar nešioja muriljiškas“. 

— Vis dėlto savąją aš pasiliksiu, didžiojo žmo- 
gaus, kuriam turiu būti dėkingas už savo turtą, at- 
minčiai. 

— Tai rodo gerą širdį ir didžią išmintį, brangusis 
krikštatėvi. 

— Ak, tu iš manęs juokiesi? 

— Anaiptol. 

— Gerai, gerai, gerai... o! Aš tvirtas, krauk ant manęs 
kiek tinkamas, atlaikysiu. Bet pirmiausiai pažiūrėki- 
me, kur tu mane apgyvendinsi? 

— Žemiau savęs, jeigu jums tinka; turiu čia vien- 
gungišką butuką, kuris jus sužavės. 

— Pasilaikyk savąjį viengungišką butuką meilužei, 
kuri tavęs paprašys, kad ją įkurdintum kaip namie; 
man pakaks kambarėlio, tiktai kad jame būtų langas, 
knygų, keturios kėdės ir pasaulio žemėlapis, man dau- 
giau nieko nereikia. 

— Pradėsiu nuo to, brangusis krikštatėvi, jog 
neturiu jokios meilužės, kurią reikėtų įkurdinti, ir 
manęs nė kiek nevaržysite užimdamas butuką, kuria- 
me negyvenu ir kuris pabūna Žano Robero prieglobsčiu 
jo premjerų dienomis. 

— Ak! Ak! Zanas Roberas, populiarusis poetas... 
Taip, taip, taip, žinau. . 

— Kaip! Žinot? Pažįstate Žaną Roberą? 

— Mačiau vaidinamą jo dramą, išverstą į ispanų 
kalbą, Rio de Zaneire; man jis žinomas... Vis dėlto, 
brangusis krikštasūni, kad ir koks aš jūrų vilkas, 
įsidėmėk štai ką: man žinoma begalė žmonių ir da- 
lykų. Nors ir atrodau kaip matrosas nuo Dunojaus, 
nustebinsiu tave dar ne sykį, taigi! Tad butas žemiau 
tavojo?.. 

— Jūsų. 

— Tavęs nė kiek nevaržysiu? 

— Nė kiek. 

— Gerai, tinka tas butas žemiau. 

— Kada pageidaujate jį užimti? 

— Rytoj... Sįvakar. 

— Norite jau šįvakar jame miegoti? 

— Be abejo, vaikine, jeigu tik pernelyg nesukelsiu 
tau nepatogumų... 

— Puiku, krikštatėvi! — tarė Petriusas, timptelė- 
damas varpelio virvutę. 

— Ką čia darai? 

— Kviečiu tarną, kad jis paruoštų jums butuką. 

Tarnas įėjo į studiją, ir Petriusas davė jam būti- 
nus nurodymus. 

— Iš kur Zanui paimti jūsų lagaminus?— paklausė 
Petriusas kapitono. 

— Aš pats tuo pasirūpinsiu,— atsakė jūrininkas 
ir pusbalsiu, reikšmingai pažvelgdamas į Petriusą 
pridūrė: — Turiu atsisveikinti su savo šeimininke. 

— Krikštatėvi, — nusišypsojo Petriusas,— žinokit, 
kad galite priiminėti pas save ką tinkamas; šie namai — 
ne vienuolynas! 

— Dėkui. 

— Atrodo,— savo ruožtu pusbalsiu pastebėjo Pet- 
riusas,— kad jūs Paryžiuje nevisiškai veltui leidote 
laiką? 

— Nebuvau dar tavęs susiradęs, mielas vaike, — 
atsakė kapitonas.— Norėjau pasijausti šeimyniškai. 

Tarnas sugrįžo. 

— Būstas paruoštas,— pranešė jis.— Telieka pa- 
kloti lovą. 

— Puiku! Tuomet kinkyk! — Petriusas pasisuko į 

kapitoną: — Praeidamas pro savo butuko duris, gal 
panorėsit užsukti vidun? 

— Mielai, nors kartoju tau, mes, seni jūrų vagoto- 
jai, gana neišrankūs. 

Petriusas nulipo laiptais pirmas, rodydamas savo 
svečiui kelią ir atidaręs antresolės duris įvedė jį į bu- 
tuką, kuris veikiau buvo kokios pretenzingos meilužės 
gūžta nei studento ar poeto būstas. 

Kapitonas, atrodė, buvo sužavėtas galybės retų da- 
lykėlių ant etažerės. 

— Ak taip! Juk tu man čia siūlai karališkojo prin- 
co apartamentus! 

— Cha! — atšovė Petriusas— Ką reiškia kara- 
liškojo princo apartamentai tokiam nabobui kaip jūs? 

Po dešimties minučių, per kurias kapitonas nesi- 
liovė Žžavėjęsis, atėjo tarnas ir pranešė, kad karieta 
pakinkyta. 

Krikšto tėvas ir sūnus nusileido apačion susikibę 
už parankių. 

Atsidūręs prie namsargio kambarėlio, kapitonas 
sustojo. 

— Prieik, šaunuoli matrose! — pašaukė durininką. 

— Kuo galiu jums patarnauti, pone? — paklausė 
šis. 

— Būk malonus, nuplėšk visus skelbimus apie 
sekmadienines varžytines ir pasakyk besidomintiems, 
kurie rytoj ateis... 

— Ką tokio? — pasiteiravo namsargis. 

— Pasakysi jiems, kad mano krikštasūnis pasilie- 
ka sau baldus. Važiuojam! 

Ir kapitonas įšoko į dvivietį ekipažą, kuris, ne- 
daug trūko kad būtų sulūžęs nuo jo svorio. 

— Pas “Provanso brolius"! — šūktelėjo jis. 

Petriusas įsėdo įkandin kapitono, ir karieta 
sparčiai išdardėjo iš kiemo. 

— Prisiekiu Kalipsės kevalu, kurį mes — aš ir 
tavo tėvas— išvarpėme it kiaurasamtį, nagi turi dailų 
ristūną, Petriusai— gaila būtų tokį parduoti! 


LXXXV + KAPITONAS BERTO 
MONTOBANAS ĮGYJA MILZINISKUS 
MATMENIS 


Krikšto tėvas ir sūnus įsikūrė vienoje iš “Provan- 
so brolių“ kabinų, ir prašomas kapitono Montabano, 
kuris teigė apie tai nenusimanąs, Petriusas užsakė 
pietus. 

— Visa, kas šioje įstaigoje yra geriausia, vaikine, 
girdi? — tarė jis Petriusui.— Pačiam turi būti nesve- 
timos elegantiškos vakarienės, šelmi! Kuo brangesnių 
patiekalų, kuo stipresnių vynų. Esu girdėjęs apie 
kažkokį Sirakūzų vyną, kurį kitados čionai gerdavo. 
Pasitikrink, Petriusai, ar jo vis dar esama; man pa- 
kyrėjo madera: per penkerius metus išgėriau visą lai- 
vo krovinį, ir šitai mane atgrasė. 

Petriusas paprašė Sirakūzų vyno. 

Čia nepateiksime krikštatėviui mygiant Petriuso 
užsakytų pietų valgiaraščio. 

Tai buvo tikri nabobo pietūs, ir Bladi desertą 
kapitonas prisipažino, jog neblogai papietavęs. 

Petriusas nustebęs pažvelgė į jį; mat per visą sa- 
vo gyvenimą jis niekad taip prašmatniai nesivaišino, 
netgi pas generolą, kuris irgi pakankamai šitą dalyką 
išmanė. 

Beje, tai buvo ne pati pirmoji nuostaba, kurią 
kapitonas sukėlė Petriusui. 

Matė, kaip atvykus į “Provanso brolius“ šis metė 
piastrą vaikėzui, atidariusiam jiems duris; matė, kaip 
važiuojant pro “Prancūzų teatrą“ šis stabtelėjo užsisa- 
kyti ložę ir kaip, Petriusui pastebėjus, jog spektaklis 
prastas, paprastai atsakė: 

— Ką gi, nieks mums nedraudžia į jį neiti, tačiau 
aš mėgstu užsitikrinti kertelę, kur galėčiau nusnūsti 
po valgio. 

Galiausiai, kai visas meniu buvo užsakytas, matė, 
kaip šis davė luidorą patarnautojui, kad Bordo vyną 
atneštų pošiltį, šampaną atšaldytą ir kad jais būtų 
rūpinamasi be pertrūkio. 

Žodžiu, nuo tada, kai jūrininkas prakalbo į Pet- 

riusą, pastarasis žengė iš staigmenos į staigmeną ir iš 
nuostabos į stulbesį. 

Kapitonas Montobanas ėmė įgyti antikos Plutono! 
matmenis: auksas liejosi jam iš burnos, akių, rankų it 
saulės spinduliai. 

Atrodė, kad šiam tereikia pasipurtyti drabužius, 
ir pasipils auksinės monetos. 

Trumpai drūtai, tai buvo tikras klasiškas nabobas. 

Taigi pietums baigiantis, Petriusas, nuo įvairių 
išgertų vynų šiek tiek įjaudinta galva, kai jis papras- 
tai gerdavo vien vandenį, Petriusas tarėsi sapnuojąs ir 
vis kartkartėmis turėdavo paklausinėti savo krikštatėvį, 
kad įsitikintų, jog pastarąsias penkias valandas vie- 
nas paskui kitą sekantys įvykiai tikrai nėra kokios cirko 
ar “Sen Marteno arkos“ teatro fejerijų peripetijos. 

Pagautas savo vaivorykštinės chimerų šalies vaiz- 
dinių, Petriusas atsidavė malonioms svajoms, o akių 
kampučiu stebintis jaunikaitį krikštatėvis mielai leido 
jam kurį laiką jose skendėti. 

Juodų debesų užtrauktas dangus, po kuriuo pas- 
tarąsias keletą dienų jis klydinėjo, palengva giedrijosi 
ir galop nuostabios jaunojo tapytojo vaizduotės dėka 
ūmai sušvito skaisčiausiomis spalvomis. Tasai praban- 
gus gyvenimas, kuris regėjosi būtina sąlyga jo kuni- 
gaikštiškai meilei, siuntė jam savo saldžiausius aroma- 
tus, švelniausius dvelksmus. Iš tikrųjų, ko jam daugiau 
trūksta? Argi jis neturi nelyginant Prancūzijos dofinai 
uždaros karūnos su keturiomis diademomis, argi jis 
neturi tos keturgubos karūnos iš jaunystės, talento, 
turto ir meilės? 

Tiesiog buvo neįmanoma patikėti. 

Vakar taip žemai puolus, staiga iškilti iki 
aukščiausių viršūnių! 

Ir vis dėlto tai tiesa. 

Taigi reikėjo priprasti prie laimės, tokios nelauk- 
tos, tokios neįtikėtinos. 

Betgi, sušuks delikatieji ir jautruoliai, nejau Pet- 
riusas ketino sutikti, kad nuo šiolei jo laimė, talentas, 
sėkmė priklausytų nuo kažkokio nepažįstamojo užgai- 
dos; nejau ketino priimti turtinę išmaldą iš pašaliečio 

rankos? Juk anaiptol ne šitaip jūs, pone poete, mums 
pristatėte savo jaunąjį bičiulį. 

E! Dieve mano, ponai puritonai, pristačiau jums 
dvidešimtšešiamečio širdį bei temperamentą; pristačiau 
jums gabų žmogų su karštomis aistromis; pasakiau 
jums, kad jis panėšėjo į Van Deiką jaunystėje. Prisi- 
minkite Van Deiko meilės nuotykius Genujoje, prisi- 
minkite pastarąjį, ieškantį filosofinio akmens Londone. 

Prieš sutikdamas, kad jūrininkas įsikištų į jo gy- 
venimą, Petriusas iškėlė sau visas tas prieštaras, ku- 
rias jūs mums pareiškiate; tačiau jisai sau pasakė, 
kad šis žmogus — ne pašalietis, kad ši ranka — ne 
svetima: šis Žmogus — jo tėvo bičiulis, ranka — ta 
pati, kuri, liedama jam ant kaktos krikšto vandenį, 
kartu įsipareigojo rūpintis jo laime šiame ir kitame 
pasaulyje. 

Be to, pagalba, kurią jam siūlė kapitonas, buvo 
tik laikina. 

Petriusas ją priėmė, bet su sąlyga, jog atsiteisiąs. 

Jau sakėme, kad jo paveikslai įgijo didelę vertę 
netgi jam padarius atokvėpį; išmintingai dirbdamas, 
Petriusas galėjo pelnyti penkiasdešimt tūkstančių fran- 
kų per metus; iš tokios sumos greitai sugrąžintų krikš- 
tatėviui dešimt tūkstančių šio paskolintų frankų, o 
kreditoriams — dvidešimt ar dvidešimt penkis tūk- 
stančius frankų, kuriuos galbūt jiems buvo skolingas. 

O dar, nagi, minutėlei įsivaizduokite, kad tasai 
netikėtai pasirodęs krikštatėvis, kurį tačiau žinota eg- 
zistuojant, numirė kur nors toli — Kalkutoje, Valpa- 
raise, Bogotoje, Sandvičo salose“; įsivaizduokite, kad 
numirdamas jis būtų palikęs visą savo turtą Petriusui — 
argi ir tokiu atveju Petriusas būtų privalėjęs jo atsisa- 
kyti? 

Panašiomis aplinkybėmis, griežtasis skaitytojau, 
kad ir koks būtumėt griežtas, ar atsisakytumėte ketu- 
rių milijonų kapitalo ir penkių šimtų tūkstančių frankų 
rentos, kuriuos jums patiems paliktų krikštatėvis, nors 
ir koksai nepažįstamas, svetimas, netikėtas? 

Ne, jūs juos priimtumėte. 

Tad štai, jeigu jūs priimtumėte keturis milijonus 

kapitalo ir penkis tūkstančius frankų rentos iš miru- 
sio krikštatėvio, tai kodėl turėtumėte nepriimti dešim- 
ties, penkiolikos, dvidešimties, trisdešimties, penkias- 
dešimties, šimto tūkstančių frankų iš jo gyvo? 

Juo labiau, nejaugi reiktų laikyti blogomis visas 
antikinių dramų atomazgas, kad šios nuleistos mašina 
iš dangaus! 

Jūs man pasakysite, kad kapitonas Montobanas — 
joks dievas“. į 

Jeigu auksas — ne dievas, tai dievų esama auksinių. 

Dar prie viso to pridėkite aistrą, atseit beprotybę — 
tai, kas verčia greičiau plakti širdį, kas sujaukia protą. 

Taigi apie kokią ateitį Petriusas svajojo per tas 
kelias tylos minutes! Kokie auksaspalviai horizontai 
vėrėsi jam prieš akis! Kaip maloniai suposi jis ant 
žydrų vilties debesų! 

Galiausiai kapitonas pažadino jį iš svajų. 

— Na? — paklausė. 

Petriusas krūptelėjo, suėmė save į rankas ir nusi- 
leido iš dangaus vėl ant žemės. 

— Ką gi, — tarė jis,— klausau jūsų įsakymų, 
krikštatėvi. 

— Netgi eiti į “Prancūzų teatrą?" — nusijuokė šis. 

— Netgi eiti, kur tik jūs panorėsite. 

— Tavo atsidavimas toks didelis, jog nusipelno 
atlygio. Taigi ne, neisime į "Prancūzų teatrą": tragiškos 
eilės, išgėrus vyno ir netgi prieš tai, menkai tepajėgtų sudo- 
minti. Einu pasiimti savo lagamino, padėkoti viešbučio 
šeimininkei ir po valandos atsirasiu pas tave. 

— Man jus palydėti? 

— Ne, suteikiu tau laisvę; užsiimk savais reika- 
lais, jeigu turi naktinių reikalų, — o tu neabejotinai jų 
turi, mitruoli! Dėl tokio stoto ir veido kaip tavieji vi- 
sos moterys turėtų pamesti protą. 

— O, o! — tarė Petriusas.— Matote mane tikro 
krikštatėvio, tai yra antrojo tėvo akimis. 

— Ir kirskime lažybų, — varė toliau kapitonas, 
savo žodžius palydėdamas sau įprastu juokeliu,— per- 
pus vulgariu, perpus suktu,— kad tu myli jas visas — 
antraip nebūtum savo tėvo sūnus. Argi kadaise negy- 

venta romėnų imperatoriaus, troškusio, kad visi žmonės 
drauge turėtų vieną vienintelę galvą — kad būtų gali- 
ma visus vienu ypu nukirsdinti. 

— Taip, tai Kaligula“. 

— "Tad štai, tavo šaunuolis tėvas, priešingai tam 
galvažudžiui, troškusiam visų žmonių galo, būtų norėjęs 
turėti šimtą burnų, kad galėtų bučiuoti šimtą moterų 
iškart. 

— Nesu toksai smaližius kaip mano tėvas,— nu- 
sijuokė Petriusas,— ir man pakanka vienos vienin- 
telės burnos. 

— Taigi esame įsimylėję? 

— Deja! — prisipažino Petriusas. 

— Bravo! Būčiau nepadaręs tavęs savo paveldėto- 
ju, jeigu nebūtum įsimylėjęs... Ir, savaime supranta- 
ma, mums atsakoma tuo pačiu? 

— Taip... O! Esu labai mylimas ir dėkoju už tai 
Dievui. 

— Visa juo geriau... Ir graži? 

— Graži kaip angelas! 

— Ką gi, vaikine, atsirandu kaip tik laiku — it 
potvynis per Gavėnią; mat, kaip jūros vaikas, žinau, 
kad sakoma it potvynis per Gavėnią, o ne it pavasaris 
per Gavėnią, kaip jūs, kai kurie sausumiečiai, sakote. 
Nejaugi kraitis trukdytų vedyboms? Duodu tau jį, jei- 
gu reikia — nors ir du. 

— Simtąsyk ačiū, krikštatėvi: jinai ištekėjusi. 

— Kaip! Nelaimingasis, tu myli ištekėjusią mo- 
terį? O kurgi moralė? 

— Brangusis krikštatėvi, aplinkybės tokios, jog 
nors jinai ir ištekėjusi, galiu ją mylėti nė kiek nenu- 
sidėdamas moralei. 

— Na, na, tu man papasakosi tą romaną. Ne? Tad 
nebekalbėkime apie tai; pasilaikyk savo paslaptį, vai- 
kine; papasakosi man ją, kai mudu geriau pažinsime 
vienas kitą, ir galbūt nevisiškai veltui būsi sugaišęs 
laiką; aš žmogus daug išmanantis, taigi! Mes, seni 
jūrų vilkai, turėjome kada perprasti visas karo gudry- 
bes; šiuo atveju tau galėčiau būti naudingas; tačiau 
kolei kas — tyliu, nebekalbėkim apie tai. “Kur kas 

lengviau visiškai nutylėti, negu nepradėti kalbėti, jei- 
gu jau esi pravėręs burną", kaip pasakyta “Jėzaus Kris- 
taus imitacijoje"?, 1-a knyga, XX skyrius. 

Si citata Petriusą, kuris jau buvo beatsistojąs, ko- 
ne išvertė aukštielninką. 

Tasai krikštatėvis Pjeras — iš tiesų mokslo šuli- 

nys, ir jeigu Kalbantysis šulinys tikrai kalbėtų, nesu- 
gebėtų to daryti geriau už kapitoną Berto, pravarde 
Montobanas. 
„ Kalbėjo jis apie viską, matė, išmanė viską kaip 
Atsiskyrėlis“: astronomiją ir gastronomiją, tapybą ir 
mediciną, filosofiją ir literatūrą; jo žinios buvo visapu- 
siškos, ir nesunkiai įtartum, kad jis dar daugiau da- 
lykų slėpė, nei sakė. 

Petriusas persibraukė viena ranka kaktą, nusi- 
šluostydamas bepradedantį rasoti prakaitą, kita — 
akis, stengdamasis aiškiau įžvelgti šį nuotykį, jeigu 
išvis tai buvo įmanoma. 

— Oho! — tarė jūrininkas, išsitraukęs iš liemenės 
kišenėlės didžiulį chronometrą,— jau dešimta valan- 
da, metas pakelti bures, vaikine. 

Abu pietautojai pasiėmė skrybėles ir nusileido 
apačion. 

Sąskaita už pietus sudarė šimtą septyniasdešimt 
frankų. 

Kapitonas davė du šimtus, trisdešimt palikdamas 
patarnautojui. 

Petriuso karieta stovėjo prie durų. 

Jaunikaitis pakvietė kapitoną sėstis jon, bet šis 
atsisakė, paaiškindamas, jog pasiuntęs patarnautoją 
jam nusamdyti fiakrą, idant Petriusas nenustotų savo- 
jo ekipažo. 

Kad ir kaip pastarasis spyriojosi, kapitonas liko 
neperkalbamas. 

Privažiavo fiakras. 

— Sįvakar kol kas, vaikine,— tarė Pjeras Berto, 
įšokdamas į tokį nelyginant grabą ant ratų, jam 
parūpintą patarnautojo.— Tačiau nevaržyk savęs grįžimu 
namo: jeigų nepasakau labanakt. šįvakar, pasakysiu 
labaryt rytoj atsikėlęs. Vežėjau, į Anteno grįstgatvį, 

“Havro" viešbutis, — paliepė jis. 

— Kol kas šįvakar! — atsakė Petriusas, pamoda- 
mas kapitonui ranka.— Paskiau, prisilenkęs prie savo 
vežėjo ausies, pašnabždėjo: — Žinote kur. 

Ir abu ekipažai pajudėjo priešingomis kryptimis: 
kapitono fiakras kildamas dešiniuoju krantu aukštyn, 
Petriuso karieta Tiuilri tiltu perkirsdama Seną ir taip 
pat kildama kairiuoju krantu iki Invalidų bulvaro. 

Net ir mažiausiai įžvalgus skaitytojas, tikimės, 
tikrai atspėjo, jog jaunikaitis vyko kaip tik tenai. 

Karieta sustojo prie bulvaro ir Sevro gatvės kam- 
po; pastaroji, kaip žinoma, eina lygiagrečiai su Pliu- 
mažo gatve. 

Atvykęs čionai, Petriusas patsai atsidarė savo dvi- 
vietės karietos dureles ir lengvai nušoko ant žemės. 
Paskiau, palikęs vežėjui vėl uždaryti dureles, pradėjo 
po Reginos langais savo įprastąją vaikščionę. 

Išskyrus dvejas miegamojo, visos žaliuzės buvo nu- 
leistos. 

Regina buvo pratusi palikti savąsias žaliuzes at- 
daras, kad ją pažadintų pirmieji aušros spinduliai. 

Langus dengė dvigubos užuolaidos, tačiau nuo lubų 
rozetės kabanti lempa apšvietė jas taip, jog galėjai matyti 
ten ir atgal šmėžuojantį jaunos moters šešėlį — kaip 
ant baltos paklodės matomi personažai nuo magiškųjų 
žibintų gaubto. 

Jaunoji moteris pamažu vaikštinėjo po kambarį 
nuleidusi galvą, dešiniąją alkūnę prilaikydama kai- 
riąja plaštaka, o smakrą parėmusi dešiniuoju delnu. 

Si poza, žaviausia, kokia tik gali būti, atspindėjo 
gilų užsisvajojimą. 

Apie ką ji svajojo? 

O! Sitai visai lengva nuspėti. 

Apie savo meilę Petriusui, apie Petriuso meilę jai. 

Iš tiesų, apie ką gi dar gali svajoti jauna moteris, 
kai tasai maldose angelu vadinamas mylimasis tiesia 
] ją savo globėjiškas rankas? 

O jis — ką jis ketino jai, šiai gražiajai svajotojai, 
nė nenujaučiančiai jį čionai rymant, pasakyti? 

Ketino jai papasakoti apie vakaro fejerijas, išsa- 

kyti savo džiaugsmą, pasidalyti su ja nors mintimis, 
jeigų ne žodžiais apie ištikusią sėkmę — mat buvo 
papratęs, gyvendamas tiktai ja, josios dėka ir dėl jos, 
atsinešti pas ją visa, kas jam nutikdavo linksma ar 
liūdna, laiminga ar nelaiminga. 

Taip jis čia vaikštinėjo kokią valandą ir pasišalino 
tik tuomet, kai pamatė, kad lempa pas Reginą užgeso. 

Paskiau, stojus tamsai, oru abiem rankomis pa- 
siuntė Reginai bučinį, palinkėdamas kuo saldžiausių 
sapnų ir kupina švelniausių jausmų širdimi leidosi 
atgal į kelią Vakarų gatvės linkui. 

Sugrįžęs namo, aptiko kapitoną Pjerą Berto jau 
patogiai įsitaisiusį savajam butuke. 


LXXXVI + PETRIUSO SAPNAI 


Kopdamas į savo kambarį, Petriusas panoro pa- 
matyti, kaip svečias, anot pastarojo jūreiviškos termi- 
nijos, nuleido inkarą naujoje vietoje. 

Tyliai pabeldė į duris, saugodamasis pažadinti 
krikštatėvį, jeigu tas jau miega; bet, be abejo, jis 
dar nemiegojo arba jo miegas buvo visai negilus, 
nes vos tik pabeldus įprastiniais lygiais tarpsniais 
triskart į duris, iš vidaus atsišaukė energingas žemas 
balsas: 

— Įeikite! 

Kapitonas jau tūnojo savo gulte, apsivyniojęs kak- 
laskarę, kuri, apgaubusi galvą, buvo surišta po kaklu. 

Tokio naktinio atsargumo tikriausiai griebėsi siek- 
damas suteikti plaukams ir barzdai gulstumą, kurį šie 
privalėjo išlaikyti per dieną. 

Rankoje jis turėjo iš Petriuso bibliotekos paimtą 
knygą, kuria, regis, didžiai mėgavosi. 

Petriusas vogčiom užmetė akį į tomelį, norėdamas 
sužinoti savo krikštatėvio literatūrinius pomėgius ir 
patsai sau išsiaiškinti klausimą, kokios mokyklos šali- 
ninkas Pjeras Berto: senosios ar naujosios. 

Knyga, kurią skaitė kapitonas, buvo Lafonteno “Pa- 
sakėčios". 

— Akgi, akgi,— tarė Petriusas,— jūs jau atsigulęs, 
brangusis krikštatėvi? 

— Taip — atsakė šis,— ir, kaip matai, jaukiai 
atsigulęs. 

— Lova patogi? 

— Ne. 

— Kaip, ne? 

— Mes, seni jūrų vilkai, esame pratę miegoti ant 
kieto pagrindo: taigi, krikštasūni, aš čia gal kiek per 
daug lepinuos; tačiau tiek to! Priprasiu: juk prie visko 
priprantama, netgi prie gero. 

Petriusas tylomis sau pagalvojo, kad krikštatėvis 
galbūt kiek per dažnai vartoja posakį “mes, seni jūrų 
vilkai". 

Bet kadangi kalbėdamas Pjeras Berto, kaip 
matėme, gana santūriai vartojo kitus jūreivystės ter- 
minus, jaunikaitis į šią keistenybę numojo ir iš tikrųjų 
teisingai padarė, nes ją atpirko tiek daug ir tokių gerų 
kapitono savybių, jog Petriusui būtų buvę negražu dėl 
to turėti nors kokių priekaištų. 

Tad, nuvijęs mirksniui užtemdžiusį mintis lengvą 
debesėlį, Petriusas paklausė: 

— Taigi jums nieko nestinga? 

— Visiškai nieko! Admiroliškojo laivo kajutė toli 
gražu ne taip gerai įrengta kaip šis neva viengun- 
giškas butas, ir tai mane atjaunina dvidešimčia ar 
dvidešimt penkeriais metais. 

— Jums niekas nedraudžia, brangusis krikštatėvi,— 
nusijuokė Petriusas,— čia jaunints iki gyvenimo pabaigos. 

— Dievaži! Dabar, kai šito paragavau, nebesakau 
ne, nors mes, seni jūrų vilkai, mes ganėtinai mėgsta- 
me permainas. 

Petriusas nepajėgė paslėpti nežymaus vypsnio. 

— Ak taip! — tarė kapitonas.— Tai tas mano įpro- 
tis; taip, mes, seni... Na, būk ramus, aš pasitaisysiu. 

— O! Jūs visiškai laisvas kalbėt kaip norit. 

— Ne, ne, žinau savo trūkumus, taigi! Beje, tu ne 
pirmas, man prikišantis šį blogą įprotį. 

— Patikėkit, kad aš, priešingai, visiškai nieko jums 
neprikišu. 

— Vaikine, žmogus, pratęs danguje išskaityti 
audrą prieš parą, pastebi menkiausią debesėlį. Būk 
ramus, darsyk sakau; nuo šiolei seksiu save, ypač kai 
aplinkui bus žmonių. 

— Bet iš tiesų, man labai nemalonu... 

— Dėl ko? Kad tavo krikštatėvis, nors ir koks 
giriasi esąs kapitonas, iš tikrųjų tėra prastai aptašytas 
matrosas? Bet jo širdis gera, ir tau tai bus įrodyta, 
girdi, vaikine?.. Dabar eik miegoti; rytoj, dieną pasi- 
kalbėsime apie tavo finansinius reikaliukus; tik prisi- 
pažink, jog dar šįryt nė nesitikėjai išvysti atplaukiant 
galeonu! savo krikštatėvį. 

— Jūs matote mane priblokštą, apžilpintą, 
sužavėtą; prisipažįstu, jog jeigu neregėčiau jūsų čia 
prieš save iš kūno ir kraujo, tai manyčiau, kad man 
prisisapnavo. 

— Tiesa? — nė kiek nesipuikuodamas paklausė 
kapitonas. 

Paskiau, liūdnai nuleidęs galvą ir susimąstęs, su 
gilia melancholija atsiduso: 

— Ką gi, krikštasūni, nori tikėk, nori netikėk, bet 
man kur kas labiau patiktų turėti nors kokį talentą 
arba, — jeigu jau sau linkime, tai linkėkime neįmano- 
ma,— talentą kaip tavasis, negu džiaugtis šiais neišsen- 
kančiais lobiais. Nė sykio nepagalvoju apie tą didžiulį 
turtą, netardamas patsai sau šių mielojo Lafonteno 
eilių: 

Iš aukso ir galios mums laimės nėra! 

Dievybių šitų nekokia dovana: 

Nesaugūs vien turtai, neramūs džiaugsmai. 


— Hm! Hm! — numykė Petriusas, duodamas su- 
prasti, jog linkęs nesutikti su kapitono nuomone. 

— Hm! Hm! — pakartojo šis ta pačia gaida.— 
Noriu pasakyti, kad jeigu nebūčiau tavęs atradęs, išties 
būčiau atsidūręs aklavietėje; nežinojau, ką veikti su 
"visu tuo turtų; be abejo, būčiau įsteigęs kokią labdaros 
instituciją, kokius namus negalios ištiktiems jūrinin- 
kams ar ištremtiems karaliams; bet atradau tave ir 
galiu pasakyti kaip Orestas*: 

Pavidalą naują sėkmė man įgis“ 


Na, ir su šitais žodžiais drožk miegot! 

— Dievaži, paklūstu jums, ir dargi labai mielai; rytoj 
turiu anksti keltis: varžytinės paskelbtos sekmadie- 
niui, ir man reikia perspėti komiso įkainotoją: jeigu to 
nepadaryčiau, šeštadienį jis atvažiuotų viską išgabenti. 

— Ką išgabenti? 


— Baldus. 
— Baldus! — pakartojo kapitonas. 
— O, nusiraminkite! — nusijuokė Petriusas.— 


Jūsų butukas rezervuotas. 

— Nesvarbu! Išgabenti tavuosius baldus, vaikine! — 
Kapitonas energingai suraukė antakius.— Norėčiau pa- 
matyti tą tipą, tegul ir komiso įkainotojo jungą, atėjusį 
paimti iš čia bet ką be mano leidimo! Tūkstantis ryk- 
lių! Išdirbsiu jo kailį į gerą medžiagą burėms! 

— Jums neteks tiek vargti, krikštatėvi. 

— Anoks čia vargas, tai būtų malonumas. Na,. 
labos nakties ir iki rytojaus! Beje, palūkėk, kol ateisiu 
tave pažadinti, mat mes, seni vilkai...— nagi, tiek to. 
Stai vėl tasai įprotis: — mat mes, jūrininkai, esame 
pratę keltis su aušra. Tad apkabink mane ir eik miegoti. 

Sįsyk Petriusas pakluso. Siltai pabučiavo kapitoną 
1 pasikėlė į savo kambarį. 

Nėra nė ko sakyti, kad kiaurą naktį jisai sapnavo 
Potosį*, Golkondą?, Eldoradą". 

Sapne, ar veikiau pirmoje sapno dalyje, kapitonas 
Jam pasirodė spindinčiame debesyje, nelyginant kokia 
deimantų ir aukso gyslų dvasia! 

Taigi pirmą nakties dalį jisai skendėjo žavingame, 
fejeriniame, kupiname įvykių it arabų pasaka sapne; 
bet visą šią fantasmagoriją stelbė, spindėjo žvaigžde 
tame švytinčiame danguje Regina, iš kurios plaukų 
jis, Petriusas, raškė žaižaruojančias gėleles — abiejų 
Indijų deimantus. 

Vis dėlto pasakykime, kad įprastasis jo krikštatėvio 
posakis “mes, seni jūros vilkai“ jam ne sugrįždavo į 
mintis, o veikiau tenai tūnojo nuolat tarsi bjauri dėmė 
skaidriausiame deimante. 


2. Salvatorius, II kai. 33 


Kitą rytą po šios fantastiškos dienos, vos pradėjus 
aušti, kaip ir buvo apsiskelbęs, kapitonas Montobanas 
pravėrė akis nuo saulės spindulio, prasiskverbusio pro 
žaliuzių plyšį; jis pasižiūrėjo į chronometrą. 

Dar nebuvo nė ketvirtos valandos ryto. 

Be abejo, būtų pernelyg skrupulinga nueiti ir 
pažadinti savo krikštasūnį tokią valandą — veikiau 
naktinę nei rytinę, tad, nusprendęs pasipriešinti šiam 
pergalingam saulės spinduliui, įsiskverbusiam taip 
įžūliai, iš anksto apie save nepranešus, kapitonas nu- 
suko nosį į sieną ir užsimerkė, savotiškai suniurnėda- 
mas, kas rodė begalinį jo ryžtą vėl nugrimzti į miegą. 

Bet žmogus šaudo, velnias kulkas gaudo. 

Ar dėl to, kad jau buvo jo įprastas metas keltis, 
ar todėl, kad turėjo negryną sąžinę, kapitonas nebe- 
pajėgė užmigti ir po dešimties minučių sultingai nusi- 
keikęs iššoko iš lovos. 

Pirmiausia jį ilgokai sutrukdė rūpestis savo ryti- 
niu tualetu. 

Pasigarbiniavo plaukus, suteikė išlinkį barzdai, 
paskiau apsirengė nuo galvos ligi kojų. 

Pusę penktos kapitonas paskutinįsyk pridėjo ranką 
prie savo tualeto. 

Pabaigus tualetą, jį, regis, vėl apėmė toks pat ne- 
jaukumas. | 

Ką veikti belaukiant, iki metas pasidarys nebe 
toksai neįprastas? 

Pasivaikštinėti. 

Taigi kokį ketvirtį valandos kapitonas pasi- 
vaikštinėjo: dešimt ar dvylika kartų skersai išilgai 
pražirgliojo kambarį kaip tariamasis ligonis'; paskiau, 
be abejo, nuo šių pratybų pavargęs, jis atidarė langą, 
išeinantį į Monparnaso bulvarą, ir ėmė alsuoti vėsiu 
rytmečio oru, klausydamasis paukštukų čiulbesio — 
šie giedodami medžiuose tvarkėsi savo rytinį tualetą. 

Bet greitai jis persisotino ryto vėjeliu, netrukus 
jam pakyrėjo paukštukų giesmė. 

Suskato vėl žingsniuoti po kambarį, bet veikiai dar- 
syk pailso nuo šios vienintelės sau žinomos pramogos. 

Klestelti raitomis ant kokio sėdimojo baldo jam, 

be abejo, pasirodė kaip nauja galimybė prasiblaškyti: 
mat, pastebėjęs aukštą ąžuolinį krėslą, apžergė jį 1r 
suskato švilpauti vieną iš tų jūreiviškų melodijų, tik- 
riausiai kadais žavėjusių jo korvetės įgulą; tad bulva- 
ro paukščiai, nė kiek nenusileisdami jūros paukščiams, 
nutilo jo pasiklausyti. 

Nusiplūkęs ir su šia lūpų gimnastika, kapitonas 
ėmė klapsėti liežuviu, lyg muzikavimas būtų jam išdžio- 
vinęs gomurį. 

Galop, penkis ar šešis sykius iš eilės pakartojęs šį 
pratimą, melancholiškai ištarė du žodžius: 

— Labai troškina! 

Tuomet, regis, jis ėmė mąstyti i» ieškoti vaisto 
nuo šios pasireiškusios nesmagybės. 

Umai stiprokai — smūgis net patį nustebino,— 
pliaukštelėjo sau per kaktą. 

— Betgi, — tarė, — viena vertus, aš gan apkiautęs, 
antra vertus — kvailys! Kapitone, jau valanda esi ant 
tiltelio ir pamiršai, kad vyno triumas, kitaip tariant — 
rūsys, yra tiesiai po tavimi. 

Jis tyliai pravėrė duris ir pirštų galais nusileido 
dvylika ar penkiolika laiptukų, vedančių į rūsį. 

Kaip dėl viengungio rūsio, tai buvo išties puikus 
rūsys, dievaži, gausiai prikrautas... kad ir nepasižymin- 
tis didele įvairove. 

Čia buvo trys ar keturios rūšys bordo ir burgun- 
diškojo, tačiau pačios geriausios. 

Pakako kapitonui mažos žvakutės, kurią išsiėmė 
iš kišenės, šviesoje užmesti žvilgsnį į rietuvę butelių, 
kad iškart iš jų tęvų kaklelių atpažintų rinktiniausius 
bordo vynus. 

Atsargiai išsitraukė vieną ropinę, pakėlė prie akių, 
prikišo už jos žvakutę ir nustatė, kad tai baltasis vynas. 

— Kirminui numalšinti tiks! — tarė. 

Paskiau, ištraukęs iš tos pačios krūvos antrą bu- 
telį, pamažėle uždarė rūsio duris ir patyliukais vėl 
užlipo į savo būstą. 

— Jeigu vynas geras, — tarė kapitonas, užverda- 
mas savo kambario duris ir nepaprastai atsargiai sta- 
tydamas butelius ant stalo— galėsiu kiek kantriau 

laukti, kol mano krikštasūnis prabus. 

Paėmė nuo tualetinio stalelio stiklinę, kuria ska- 
lavosi dantis, kuo kruopščiausiai ją iššluostė, idant 
dantų eleksyro kvapas neužgožtų bordo aromato, ir 
prisistūmęs kėdę atsisėdo prie stalo. 

— Kuris nors kitas,— tarė jis, pasirausdamas sa- 
vo plačių kazokiškų kelnių kišenėje ir išsitraukdamas 
peiliuką raginėmis kriaunomis su keletu geležčių ir 
papildytą visokiausiais priedais,— kuris nors kitas būtų 
gerokai sumišęs, turėdamas prieš-save du butelius ir 
be kamščiatraukio negalėdamas kaip antikinis Tanta- 
las? jų paragauti; bet mes, seni jūrų vilkai — varė 
toliau kapitonas, šelmiškai nusišypsodamas,— mes nie- 
kados nesutrinkame ir esame pratę sėstis laivan su 
ginklais ir manta. 

Sitaip kalbėdamas, rūpestingai ir su begaline pa- 
garba patraukė į save didžiulį kamštį, atkimšo butelį 
ir prikišo sau prie nosies kaklelio angą: 

— Ak! Nelabošius! — sušuko jis.— Kvapnus, dievaži! 
Kvapnus! Jeigu toks pat gardus kaip kvapnus, pralei- 
sime su juo laiką, kuriam nestokos žavesio! 

Prisipylė pusę stiklinės ir prieš prisidėdamas prie 
lūpų darsyk pauostė. 

— Nuostabus aromatas! — sumurmėjo ir išlenkė 
vyną vienu mauku. 

Paskiau, padėjęs stiklinę ant stalo, pridūrė: 

— Iš tiesų pirmarūšis!.. Oho! Jeigu raudonasis 
panašus į baltąjį, tai, garbės žodis, turiu krikštasūnį, 
dėl kurio neteks raudonuoti. Kai atsikels, pasakysiu 
jam, kad perkeltų keletą pintinių to brangaus vyno į 
mano kambarį; šitaip galėsiu jo atsigerti guldamasis, 
kaip ir išlipęs iš lovos; galų gale nematau priežasties, 
kodėl baltasis vynas, numarinęs kirminą iš ryto, ne- 
galėtų jo palaidoti vakare. 

Ir trumpiau nei per valandą kapitonas šitaip išgėrė, 
regis, pačiam sau nejučia, du butelius bordo, stabtelėda- 
mas atsikvėpti tik tam, kad ypač apie baltąjį vyną 
pareikštų kuo išmintingiausius samprotavimus. 

Sis monologas ir šios monomauktuvės,— jeigu tik 
mums bus leista nukaldinti žodį, apibūdinantį veiklą 

žmogaus, kuris maukia vyną vienas,— padėjo kapito- 
nui sulaukti šeštos valandos ryto. 

Pasiekęs šią ribą, pradėjo nekantrauti ir vėl su- 
skato dar energingiau žingsniuoti po kambarį. 

Pasižiūrėjo į laikrodį.“ 

Rodė jau pusę septintos. 

Kaip tik šiuo metu Val de Graso“ bokšto laikrodis 
išmušė šešias. 

Kapitonas papurtė galvą: 

— Dabar pusė septynių, — tarė jis,— tai Val de 
Graso laikrodis blogai eina. 

Paskiau filosofiškai pridūrė: 

— Beje, ką gera gali tikėtis iš ligoninės laikrodžio? 

Galiausiai, dar kiek luktelėjęs, tęsė: 

— Nagi, nagi, mano krikštasūnis minėjo, jog nori, 
kad jį anksti pažadintų; tad, jeigu įeisime į jo kam- 
barį, pasielgsime pagal tokį ketinimą. Zinoma, nutrauk- 
sime jo auksinį sapną, bet, dievaži, juo jam blogiau! 

Sitai taręs, švilpaudamas ariją, užlipo vieną aukštą, 
skiriantį antresolę nuo Petriuso buto. 

Raktai styrojo ir studijos, ir miegamojo duryse. 

— O! O! — išvydęs tokią saugą, tarė kapitonas.— 
Jaunystė! Neprotinga jaunystė! 

Paskiau tylutėliai jis pirma pravėrė studijos du- 
ris, įkišo pro plyšį galvą ir pažvelgė vidun. 

Studija buvo tuščia. 

Kapitonas triukšmingai atsikvėpė ir vėl kaip įma- 
nydamas tyliau uždarė duris. 

Bet kad ir kaip atsargiai jas uždarė, vyriai su- 
girgždėjo. 

— Stai durys, kurias reikia patepti, — sumurmėjo 
kapitonas. 

Paskiau priėjo prie Petriuso miegamojo durų ir 
taip pat atsargiai pravėrė jas. 

Sios atidaromos ir uždaromos neišdavė jokio gar- 
so, o kadangi grindis dengė puikus turkiškas kilimas, 
klampus i7 minkštas, tai senas jūrų vilkas pateko į 
Petriuso kambarį ir atsidūrė prie jo lovos, pastarajam 
neprabudus. | 

Petriusas miegojo karančiomis iš lovos rankomis 

ir kojomis — tartum per sapną, kuriame blaškėsi, būtų 
mėginęs atsikelti. : 

Taigi šia poza Petriusas labai panėšėjo į tą prie 
šulinio miegantį pasakos vaikutį. 

Kapitonas, kurio mokytumas kai kada tapdavo net- 
gi smulkmeniškas, pasinaudojo tokia proga ir purty- 
damas krikštasūnį už rankos, tarsi šis būtų vaikelis, o 
jis pats — Laimė, pragydo: 


“Mažutėli, jam sako,— tave sulaikau. 
Kitąsyk atsargesnis tu būki, prašau! 
Čion įpultum, kalta tuomet likčiau vien aš...“!0 


Galbūt jis būtų citavęs toliau, bet staigiai pažadin- 
tas Petriusas plačiai pravėrė išsigandusias akis ir 
išvydęs prieš save kapitoną siektelėjo ranka lovos gi- 
lumon sukryžiuotų ant sienos kaip puošmena ir kaip 
apsauga ginklų puokštės, ištraukė iš jos jataganą ir, 
be abejo, nieko nesiaiškindamas, būtų juo smogęs jūri- 
ninkui, jeigu tasai nebūtų sulaikęs jo rankos. 

— Ramiau, vaikine! Ramiau, kaip sako Kornelis!!! 
Po šimts! Kaip tu elgiesi, kai sapnuoji košmarą; nagi 
prisipažink — juk sapnavai košmarą. 

— O, krikštatėvi! — sušuko Petriusas.— Kaip ge- 
rai, kad mane pažadinot! 

— "Tikrai? 

— Taip, atspėjote, sapnavau košmarą, ir dargi 
baisų košmarą, taigi! 

— Ką gi tu sapnavai, vaikine? 

— Ak, nesąmonę. 

— Cha! Kertu lažybų, kad sapnavai, jog aš vėl 
iškeliavau į Indiją'2? | 

— Ne: jeigu būčiau sapnavęs tik šitai, būčiau la- 
bai patenkintas. 

— Kaip, labai patenkintas? Ar suvoki, kad tai, ką 
sakai, ne itin mandagu? 

— O! Kad jūs žinotumėt, ką aš sapnavau! — 
skundėsi toliau Petriusas, šluostydamasis kakta var- 
vantį prakaitą. 

— Nagi, papasakok man, kol rengsies,— paragino 
kapitonas tuo geraširdišku tonu, kurį taip mokėjo ati- 

tinkama proga nutaisyti — tai mane prablaškys. 

— Ak, dievaži, ne! Mano sapnas pernelyg kvailas. 

— Cha! Nejaugi manai, vaikine, kad mes, seni jūrų 
vilkai, nesugebame visko išklausyti? 

— Oi! — tarė sau tylomis Petriusas,— štai vėl 
sugrįžta tas velnio jūrų vilkas. 

Paskiau garsiai paklausė: 

— Jūs to norite? 

— Be abejo, noriu, nes tavęs prašau. 

— Tebūnie pagal jus, bet man geriau patiktų pa- 
silaikyti šitai sau pačiam. 

— Neabejoju, kad sapnavai mane valgantį žmo- 
gieną,— nusijuokė kapitonas. 

— Jeigu tik šitai... 

— Po šimts! — sušuko kapitonas,— iš kurio borto 
bepažvelgtum — betgi tai būtų gražus sapnelis! 

— Kur kas blogiau. 

— Tad klok! 

— Ką gi, kai mane pažadinote... 

— Kai aš tave pažadinau? 

— Sapnavau, kad jūs mane nužudote. 

— Sapnavai, kad aš tave nužudau? 

— Kaip tik taip. 

— Garbės žodis? 

— Garbės žodis! 

— Ką gi, gali sau tarti, kad tau pašėlusiai pasi- 
sekė, vaikine. 

— Kodėl? 

— “Mirtį sapnuoti — aukse voliotis“, sakydavo 
indėnai, o jie išmanė ir apie auksą, ir apie mirtį. Tu iš 
tiesų laimės kūdikis, Petriusai. 

— Tikrai? 

— Aš irgi kartą taip sapnavau, vaikine; ir Žinai, 
kas rytojaus dieną man atsitiko? 

— Ne, dievaži, ne. 

— Taigi rytojaus dieną, po tos nakties, kai susapna- 
vau, jog mane nužudė, — o mane nužudė tavo tėvas, 
matai, kas yra tie sapnai! — padėjau tavo tėvui užgrob- 
t Sventąjį Sebastijoną — portugalų laivą, plaukusį iš Su- 
matros ir prikimštą rupijų. Vien tavo tėvas, kaip savo 

grobio dalį, gavo bemaž šešis šimtus tūkstančių frankų, 
o aš — šimtą tūkstančių ekiu. Stai kas nutinka tris- 
syk iš keturių, vaikine, kai pasitaiko susapnuoti, jog 
tave nužudo. 


LXXXVII + PETRIUSO VAIŠINGUMAS 


Petriusas atsikėlė iš lovos ir dar nė nepradėjęs 
rengtis paskambino. 

Pasirodė tarnas. 

— Tegul pakinko karietą,— paliepė Petriusas.— 
Išvykstu prieš pusryčius. 

Paskiau jaunikaitis ėmėsi savo tualeto. 

Aštuntą valandą atėjo jam pranešti, kad arklys 
įkinkytas į ekipažą. 

— Jauskitės kaip namie,— tarė Petriusas kapito- 
nui— Miegamasis, studija, buduaras — visa jūsų 
nuožiūrai. 

— Oho, vaikine! Netgi studija? — nustebo kapitonas. 

— Ypač studija. Gerai, kad nors galėsite pasigėrėti 
„ skrynutėmis, japoniškomis vazomis ir paveikslais, ku- 
riuos Man išsaugojote. 

— Ką gi, jeigu tik pernelyg tavęs nevaržysių, 
prašau man leisti laikytis studijoje. 

— Laikykitės studijoje, išskyrus kai... jūs supran- 
tate? 

— "Taip, kai turėsi modelį ar pozavimo seansą. 
Sutarta! 

— Sutarta, dėkui. Taigi, pradedant šiuo sekma- 
dieniu, gausiu nutapyti portretą, kuriam prireiks dau- 
giau kaip dvidešimt seansų. 

— Oho!.. Kokio nors žymaus valstybės dignito- 
riaus? 

— Ne, mažos mergytės. 

Paskiau, dėdamasis kuo abejingiausiu, Petriusas 
pridūrė: 

— Jaunesniosios maršalo de Lamot Hudano dukters. 

— A! 

— Ponios grafienės Rap sesers. 

— Nepažįstu,— tarė kapitonas.— O turi čia knygų? 

— Cia ir apačioje. Juk vakar vakarą aptikau jus 
su Lafontenu rankoje? 

— Teisybė; Lafontenas ir Bernardenas de Sen Pje- 
ras — du mano mėgstamiausi autoriai. 

— Be kita ko rasite ir visus šiuolaikinius roma- 
nus bei gana neblogą kelionių aprašymų rinkinį. 

— Kaip tik dabar kalbi apie dvi veikalų rūšis, 
kurių negaliu pakęsti. 

— Kodėl gi? 

— Todėl, kad aš ir pats keliauju, ir kadangi esu 
pabuvojęs visose keturiose pasaulio dalyse ir netgi 
penktosios kertelėse, mane ima siutas, kai matau, ko- 
kias pasakas mums riečia keliautojai. O dėl romanų, 
mano mielas, tai aš juos niekinu lygiai taip pat, kaip 
ir jų kūrėjus. 

— O kodėl? 

— Betgi todėl, kad esu šioks toks stebėtojas, kuris 
patyrė, jog išmonė niekad neprilygsta tikrovei. Tad 
pareiškiu, kad skaityti melus, anaiptol ne tokius įdo- 
mius nei paprasčiausiai, natūraliausiai prieš mūsų akis 
besirutuliojantys įvykiai, neverta vargo, o aš nesu tok- 
sai savo laiko budelis, jog eikvočiau jį panašioms nuo- 
bodybėms. Taigi, brangusis krikštasūni, ačiū Dievūi, 
Platonas, Epiktetas!, Sokratas“? iš antikos, Malbranšas“, 
Montenis“, Dekartas“, Kantas“, Spinoza' iš naujųjų 
laikų — štai mano mėgstamiausi skaitiniai. 

— Brangusis krikštatėvi, — nusijuokė Petriusas,— 
prisipažįstu, jog daug esu girdėjęs apie tuos ponus, 
kuriais jūs mėgaujatės, bet išskyrus Platoną ir Sok- 
ratą iš antikos bei Montenį iš naujųjų laikų, neturėjau 
jokio sąlyčio su kitais. Vis dėlto, kadangi turiu 
pažįstamą knygininką, kuris perka mano bičiulio Žano 
Robero pjeses ir kuris man parduoda Hugo “Odes ir 
balades", Lamartino? “Meditacijas" ir Alfredo de Vinji“ 
“Poemas", eidamas pro šalį jam pasakysiu, kad atsiųs- 
tų jums filosofų rinkinį. Neskaitysiu jų labiau nei ligi 
šiolei skaičiau, bet liepsiu įrišti, ir tie vardai spindės 
mano bibliotekoje it ryškūs šviesuliai tarp žvaigždinių 
ūkų. 

— Ką gi, tinka, vaikine! Ir įteik jam nuo manęs 
dešimt frankų, kad supjaustytų puslapius; mano ner- 
vai tokie dirglūs, jog niekad nepajėgdavau prisiversti 
šiam darbui. | 

Paskutinįsyk pamojęs krikštatėviui Pjerui, Petriu- 
sas išsiskubino laukan. 

Krikštatėvis Pjeras liko sustingęs stovėti toje pačio- 
je vietoje nepatikliai pastatytomis ausimis ir išplėsto- 
mis akimis, kol išgirdo tolstantį karietos dardesį. 

Tuomet pakėlęs krestelėjo galvą, susigrūdo abi ran- 
kas į kišenes ir niūniuodamas sau po nosimi perėjo iš 
miegamojo į studiją. 

Čia kaip tikras mėgėjas, koks iš tiesų ir buvo, 
suskato ypač atidžiai apžiūrinėti kiekvieną baldą. 

Atidarė visus seno, Liudviko XV laikų sekretero 
stalčius ir ištyrinėjo, ar kuris neturi dvigubo dugno. 

Tokią pačią inventorizaciją atlaikė rožmedžio šifon- 
jerė, o-kadangi kapitonas, atrodo, buvo labai gabus ap- 
tikti paslaptis, tam tikru būdu įsirėmęs į šią šifonjerę 
ar veikiau į jos apačią, iššokdino iš dugno visiškai 
nematomą stalčių — tokį nematomą, jog tikriausiai 
nei pirklys, pardavęs ją Petriusui, nei patsai Petriusas 
niekad nė neįtarė jį tenai esant. 

Tame stalčiuje buvo popierių ir laiškų. 

Popieriai — tai asignacijų ritinėliai. 

Jų rado maždaug už penkis šimtus tūkstančių 
frankų — svėrė kokį pusantro svaro, bet šiaip dabar 
buvo verti ketverto su. 

Laiškai — tai politinė korespondencija, datuota 
nuo 1793-ųjų iki 1798-ųjų metų. 

Regis, kapitonas jautė didžiausią panieką vertybi- 
niams popieriams ir laiškams su revoliucijos laikų da- 
tomis, nes, įsitikinęs, kas tokie yra vieni ir kiti, jisai 
stumtelėjo koja stalčių taip mikliai, jog iškart užsit- 
renkė, kad tebūtų vėl atidarytas veikiausiai po pen- 
kiolikos ar trisdešimties metų, kaip šitai jam ką tik 
nutiko. 

Bet baldas; į kurį kapitonas sutelkė kuo ypatin- 
giausią dėmesį — tai žema spintukė, kur Petriusas 
slėpdavo Reginos laiškus. 

Kaip minėjome, šie laiškai buvo sudėti į nuosta- 
baus darbo Liudviko XIII laikų geležinę skrynelę. 

Si skrynelė buvo pritvirtinta prie spintukės dug- 
no, ir jos negalėjai išimti — tinkamas atsargumas tam 
atvejui, jeigu kokį mėgėją sugundytų šis šaltkalvystės 
meno šedevras. 

Be abejo, kapitono būta didžio tokių daikčiukų 
mėgėjo; mat, pabandęs ją iškelti — suprantama, no- 
rėdamas nusinešti arčiau šviesos, — ir susivokęs, jog ji 
nepajudinama, ištyrinėjo ją iš visų pusių, o ypač 
kruopščiai — užraktą. 

Sis darbas užėmė jį iki tolei, pakol išgirdo susto- 
jant prie lauko durų Petriuso ekipažą. 

Tuomet skubiai užtrenkė spintukę, pasiėmė iš 
knygų lentynos pirmą po ranka pakliuvusį tomelį ir 
įsitaisė kozetėje. 

Petriusas pargrįžo nesitverdamas džiaugsmu: ap- 

silankė pas visus savo tiekėjus, kiekvienam nugaben- 
"damas avansą pagal skolintus pasižadėjimus, ir kiek- 
vienas jų buvo sujaudintas, kad ponas vikontas Erbe- 
lis tiek varginosi, pats asmeniškai atgabendamas pini- 
gus, kurių, tiesą sakant, būtų ateita pas poną vikontą, 
tik nenorėta jo trukdyti. 

Kai kurie išdrįso vienu kitu žodelyčiu užsiminti 
apie tas jų girdėtąsias varžytynes, bet Petriusas kiek 
nuraudęs atsakė, kad tame būta tiesos, kad vienu mo- 
mentu jam buvo kilusi mintis atnaujinti savo buto 
apstatymą, pardavus senuosius baldus; bet kai atėjo 
metas skirtis su jais, kuriuos buvo pamilęs it senus 
bičiulius, pajautė gailesį, panašų į sąžinės priekaištus. 

Žavėtasi pono vikonto širdies gerumu ir šia proga 
siūlytos paslaugos, jeigu jis dar pakeistų savo pasi- 
ryžimą pasilikti senąjį baldyną. 

Petriusas parsivežė dar bemaž tris tūkstančius 
frankų, susikūręs sau sąlygas naujam kreditui keturis 
ar penkis mėnesius į priekį. 

Nuo šios dienos per tuos keturis ar penkis mėne- 
sius jis uždirbsiąs keturiasdešimt tūkstančių frankų. 
Nuostabi pinigų galia! | 

Dėl banknotų pluošto, kurį matė jo rankose, Pet- 

riusas dabar galėjo pirktis baldų už šimtą tūkstančių 
frankų trejiems metams išsimokėtinai! Tuščiomis ran- 
komis Petriusas tebūtų gavęs dvi savaites apmokėti 
už tuos, kuriuos jau turėjo nusipirkęs. 

Jaunikaitis ištiesė kapitonui abi rankas — jo šir- 
dis buvo sklidina džiaugsmo, ir paskutiniai skrupulai 
nuslopo. 

Kapitonas tartum pakirdo iš gilaus susimąstymo 
ir į visa, ką stengėsi jam apsakyti krikštasūnis, teat- 
siliepė žodžiais: 

— Kurią valandą čia pusryčiaujama? 

— Kurią tik pageidaujama, brangusis krikštatė- 
vi, — atsakė Petriusas. 

— Tuomet pusryčiaukime,— pasiūlė Pjeras Berto. 

Bet prieš tai Petriusui reikėjo dar kai ko pasitei- 
rauti. 

Paskambino savo tarnui. 

Zanas įėjo. 

Petriusas apsimainė su juo žvilgsniais. 

Žanas patvirtinamai linktelėjo galvą. 

— Na tad? — paklausė Petriusas. 

Žanas paskersavo į jūrininką. 

— Niekai! — šūktelėjo Petriusas.— Duokš! Duokš! 

Žanas prisiartino prie savo pono ir iš nedidelės 
odinės rusiško išdirbio piniginės, tarsi tamtyč padary- 
tos šiai paskirčiai, ištraukė koketiškai sulankstytą 
laiškutį. 

Petriusas godžiai jį sugriebė, atplėšė ir perskaitė. 

Paskiau išsitraukė iš kišenės panašią piniginę, iš- 
ėmė iš jos tikriausiai vakarykštį laišką, pakeitė jį ką 
tik gautuoju ir nuėjęs prie spintukės mažučiu rakčiu- 
ku, kurį nešiojo pasikabinęs ant kaklo, atrakino ge- 
ležinę skrynelę; jon, pirma slapčiom pabučiavęs, įmetė 
atskirtąjį nuo savęs laišką. 

"Tuomet, rūpestingai vėl užrakinęs skrynelę, atsi- 
suko į kapitoną, kuris jį sekė itin'dėmesingu žvilgs- 
niu. 

— O dabar,— tarė jam,— kada pageidaujate pus- 
ryčiauti, krikštatėvi?.. 

— Dešimtą ryto aš visad pageidauju,— atsakė šis. 

— Tad ką gi, karieta laukia apačioje, 17 aš savo 
ruožtu siūlau jums studentiškus pusryčius kavinukėje 
šalia “Odeono"!". 

— Pas Risbeką? — pasitikslino jūrininkas. . 

— Ak, ak, jums ta vieta žinoma? 

— Mielasis,— atsakė jūrininkas, — restoranai ir 
filosofai — tai du mano kuo geriausiai išstudijuoti 
dalykai, ir šitai aš tau įrodysiu, šįkart pats pasirink- 
damas valgius. 

Dvejetas vyriškių įsėdo karieton i: sustojo prie 
Risbeko kavinės. 

Jūrininkas nedvejodamas užkopė laiptais — pa- 
sikėlė į antrą aukštą ir atstumdamas patarnautojo jam 
paduotą valgiaraštį paliepė: 

— Dvylika tuzinų austrių, du jautienos kepsnius 
su bulvėmis, dvi plekšnes aliejuje, kriaušių, razinų ir 
šokolado be pieno. 

— Jūs teisus, krikštatėvi,— tarė Petriusas,— esa- 
te didis filosofas ir tikras smaguris. 

Į tai kapitonas vis taip pat šaltakraujiškai pridūrė: 

— Pirmarūšio soterno!! prie austrių, pirmarūšio 
bono“ prie likusių pusryčių. 

— Kiekvieno po butelį? — pasiteiravo patarnautojas. 

— Pažiūrėsime, priklausys nuo kokybės. 

"Tuo tarpu Petriuso namsargis siuntė nuo varčios 
atgalios gausybę nuviltų meno mėgėjų, pranešdamas 
jiems, kad jo ponas persigalvojo ir kad varžytynės 
neįvyks. 


LXXXVIII + KĄ TREJETAS BIČIULIŲ 
MANE APIE KAPITONĄ 


Po pusryčių kapitonas pasiuntė patarnautoją nu- 
samdyti jam kitą ekipažą, tad Petriusas paklausė: 

— Mudu negrįžtame drauge? 

— Cha! — atrėmė kapitonas.— O kaip dėl to na- 
mo, kurį turiu nusipirkti? 

— Teisybė,— atsakė Petriusas.— Norite, kad jums 
padėčiau ieškoti? 

— Aš turiu savų reikalų, o tu — savų; kad ir at- 
sakyti į tą laišką, kurį gavai šįryt. Beje, aš žmogus gan 
aikštingas — dar nežinau, ar namas, pastatytas pagal 
mano planus, patenkintų mane savaitę; tad tik pagal- 
voki, kas būtų su namu, nupirktu pasikliaujant kito 
skoniu... Aš nė neatidaryčiau savo kelionės skrynių. 

Petriusas buvo bepradedąs pakankamai ganėtinai 
pažinoti savo krikštatėvį, todėl suprato, jog norint išlikti 
su juo geruoju, reikia šiam leisti tvarkytis grynai kaip 
užsimano. 

Taigi jam tik pasakė: 

— Keliaukit, krikštatėvi; juk žinote: kada tik su- 
"grįžtumėte, visada būsite mielai laukiamas. 

Kapitonas nežymiai linktelėjo galva, neva tarda- 
mas: “Dievaži!", ir įšoko į savąjį fiakrą. 

Petriusas sugrįžo namo lengva it plunksnelė širdimi. 

Aptiko čia Liudoviką ir išvydęs šio liūdną veidą 
iškart sumojo, kad turėjo būti nutikusi kokia nors ne- 
laimė. 

Iš tikrųjų, Liudovikas atėjo pranešti savo bičiu- 
liui, jog dingo Roznoelė. 

Petriusas pradėjo užuojautos žodžiais jaunajam gy- 
dytojui, paskiau jam savaime išsprūdo: 

— Ar mateisi su Salvatoriumi? 

— Taip, — atsakė Liudovikas. 

— Na ir ką? 

— Na ir tą, jog aptikau Salvatorių ramų ir santūrų 
kaip visados; jis jau žinojo naujieną, kurią atėjau jam 
pranešti. 

— Ką jis tau pasakė? 

— Stai ką: “Aš atrasiu Roznoelę, Liudovikai; tačiau 
taip padarysiu vien tam, kad ji būtų patalpinta į vie- 
nuolyną, kur ją galėsite matyti tiktai kaip gydytojas 
arba kai nuspręsite paimti ją į žmonas. Ar mylite ją?" 

— Ką tu jam atsakei? — paklausė Petriusas. 

— Tiesą, bičiuli: kad myliu tą vaikutį visa siela! 
Jaučiuosi prisirišęs prie jos ne kaip gebenė prie ąžuo- 
lo, bet kaip ąžuolas prie gebenės; taigi nedvejojau. 
“Salvatoriau,— atsakiau, — jeigu man sugrąžinsite Roz- 
noelę, tai, garbės žodis, tą pat dieną, kai jai sukaks 

penkiolika metų, Roznoelė taps mano žmona!“ — “Tur- 
tinga ar vargšė?" — pridūrė Salvatorius. Aš delsiau. 
Anaiptol ne žodis “vargšė" mane suturėjo, ne, o “tur- 
tinga"... “Kaip! Turtinga ar vargšė?“ — pakartojau. 
“Taip, turtinga ar vargšė,— patvirtino Salvatorius.— 
Juk gerai žinote, kad Roznoelė — pamestinukė arba 
rastinukė; gerai žinote, kad kažkada ji pažinojo Ro- 
laną; o Rolanas — aristokratiškas šuo; gali taip atsi- 
tikti, kad kada nors Roznoelė sužinos, kas ji tokia, ir 
vienoda galimybė, kad ji pasirodys esanti turtinga ar- 
ba vargšė; imate ją užsimerkęs?“ — “Bet ar Roznoelės 
tėvai, tarkime, jeigu ji juos atras, manęs norės?“ — 
“Liudovikai,— pasakė man Salvatorius,— tai mano rei- 
kalas. Paimsite jūs Roznoelę į žmonas turtingą ar 
vargšę — tokią, kokia bus penkiolikos metų?“ Ištie- 
siau Salvatoriui ranką ir šit aš susižadėjęs, mano mie- 
las; tik, deja, vienas Dievas težino, kur vargšelė yra! 

— O Salvatorius, kur jis? 

— Nežinau; regis, paliko Paryžių; paprašė manęs 
septynių ar aštuonių dienų, kurių jam prireiks Rozno- 
elei surasti, ir paskyrė man pasimatymą savuosiuose 
Makono gatvės namuose ateinantį ketvirtadienį. Betgi 
tu, na, ką tu veiki? Kas tau nutiko? Regis, persigalvojai? 

Pagautas entuziazmo, Petriusas su visomis smul- 
kmenomis nupasakojo Liudovikui vakarykščius įvykius; 
bet pastarasis, skeptiškas kaip gydytojas, nepasikliovė 
vien bičiulio žodžiais — jam reikėjo įrodymų. 

Petriusas jam atkišo du banknotus, likusius iš 
kapitono paskolintų dešimties tūkstančių. 

Liudovikas paėmė vieną iš dviejų banknotų ir kuo 
kruopščiausiai jį apžiūrėjo. 

— Na ką? — paklausė Petriusas.— Gal jis netik- 
ras? Ir Gara! parašas ant jo suklastotas? 

— Ne,— atsakė Liudovikas,— nors per savo gyve- 
nimą mažai esu matęs ir lytėjęs banknotų, šisai man 
atrodo kaip reikiant. 

— Na tai kas dar? 

— Pasakysiu tau, mielas bičiuli, jog nelabai tikiu 
dėdulėmis iš Amerikos, o juolab — krikštatėviais; 
derėtų apie šitai papasakoti Salvatoriui. 

— Bet, — gyvai atrėmė Petriusas,— argi ką tik 
nepasakei, kad Salvatoriaus keletą dienų nebus Pa- 
ryžiuje ir tesugrįš ateinantį ketvirtadienį? 

— Teisybė, — pripažino Liudovikas.— Tačiau tu 
mus supažindinsi su savuoju nabobu, tiesa? 

— Dievaži! Savaime suprantama,— tarė Petriu- 
sas.— Beje, katras iš mūsų pirmas pamatys Žaną Ro- 
berą? 

— Aš,— atsakė Liudovikas,— mat, einu į jo repe- 
ticiją. 

— Tai gerai, papasakok jam apie kapitoną. 

— Kokį kapitoną? 

— Kapitoną Pjerą Berto Montobaną, mano krikš- 
tatėvį. 

— Ar parašei savo tėvui? 

— Apie ką? 

— Apie savo krikštatėvį. 

— Supranti, pirmiausia, aišku, man kilo tokia min- 
tis; bet Pjeras Berto nori padaryti jam staigmeną ir 
meldė mane šitai nutylėti. 

Liudovikas palingavo galvą. 

— Tu vis abejoji? — paklausė Petriusas. 

— Visas tas dalykas man atrodo toks keistas! 

— Man jis pasirodė dar keistesnis nei tau; tariau- 
si 17 dabar tebemanau, jog sapnuoju. Papurtyk mane, 
Liudovikai! Nors, prisipažįstu, baisiai bijau atsibusti. 

— Tiek to,— vėl atsiliepė Liudovikas, kur kas 
praktiškesnis už savo dvejetą draugužių,— tačiau kaip 
gaila, kad nėra čia Salvatoriaus! | 

— Taip, be abejo, — sutiko Petriusas, uždėdamas 
savo bičiuliui ant peties ranką, — taip, gaila; bet ką 
darysi, Liudovikai! Negali manęs ištikti didesnė ne- 
laimė nei toji, kuriai buvau pasmerktas. Nežinau, kur 
nauji įvykiai mane nuves, bet žinau tik viena: jie nu- 
kreips mane nuo skardžio, kur ritino ankstesnieji. O 
skardžio apačioje tyko nelaimė. Ar kitas skardis tok- 
sai pat status? Ar baigiasi bedugne? Nieko nežinau; 
bet šituoju nors rituosi užsimerkęs ir jeigu atsibusiu 
prarajos dugne, tai prieš jon nukrisdamas bent būsiu 
praskriejęs vilties ir laimės šalį. 

— Gerai, tebūnie! Prisimeni Žaną Roberą, kuris 
Užgavėnių vakarą prašė Salvatoriaus medžiagos ro- 
manui? "Tad štai! Skaičiuokime: pirmiausia Salvato- 
rius ir Fragola — praeitis nežinoma, bet romanas da- 
bartyje; Žiustenas ir Mina — romanas; Karmelita ir 
Kolombanas — romanas, romanas liūdnas ir niūrus, 
bet vis tiek romanas; Žanas Roberas ir ponia de Ma- 
rand — romanas, linksmesnis už visus, romanas su 
safyro akimis ir rožinėmis lūpytėmis, tačiau romanas; 
tu ir... 

— Liudovikai! | 

— "Teisybė... romanas paslaptingas, vienu metu 
tamsus ir paauksuotas, bet romanas, brangusis, roma- 
nas! Pagaliau aš ir Roznoelė, aš, susižadėjęs su rastu 
17 vėl pamestu vaikeliu, kurį Salvatorius žada vėl man 
atrasti — romanas, mano mielas, romanas! Nerasi nie- 
ko, netgi įskaitant 17 Vanvo princesę, gražiąją Šantli- 
lia, kad neregztų irgi savojo romano. 

— Kaipgi taip? 

— Mačiau užvakar bulvaruose ją pravažiuojant 
briku, traukiamu ketverto arklių, važnyčiojamą Domo- 
no linkui dviejų žokėjų su baltais kiulotais ir vyšninės 
spalvos aksominiais švarkeliais. Tiesiog nepajėgiau jos 
atpažinti, tik nusistebėjau panašumu; bet ji man pa- 
rodė ženklą ranka, ir toji ranka, apmauta pirštine iš 
Privi ar Buaveno parduotuvės, vietoje nosinaitės mo- 
javo trim šimtais frankų... romanas, Petriusai, roma- 
nas! Taigi, kurie iš tų visų romanų baigsis gerai, o 
kurie — blogai? Dievas žino! Sudie, Petriusai; einu į 
Žano Robero repeticiją. 

— Parvesk jį čia. 

— Pabandysiu; bet kodėl tu neini su manimi? 

— Negaliu! Reikia sutvarkyti studiją; sekmadienį 
turiu pozavimo seansą. 

— Tad sekmadienį)?.. 

— Sekmadienį, drauguži, nuo vidudienio iki ket- 
virtos valandos aš užsidaręs: visą likusį laiką durys, 
širdis, ranka — visa atvira. 

Dvejetas jaunikaičių darsyk atsisveikino vienas su 
kitu ir išsiskyrė. 

Petriusas pradėjo tvarkyti studiją. 

Priimti pas save Reginą — jam tai buvo didelis 
įvykis. 

Regina nebuvo atsilankiusi pas jaunikaitį nuo to 
vienintelio karto, kada išvis buvo atvykusi, tai yra 
lydima markizės de La Turnel. 

Teisybė, toji diena nulėmė Petriuso gyvenimą. 

Per valandą visa buvo gatava. 

Per valandą ne tik drobė buvo užtempta ant mol- 
berto, bet ir padaryti portreto apmatai. 

Sėdinti ant vešlios pievutės po mūza?, latanijos“ 
fone tarp taip gerai pažįstamos Petriusui oranžerijos 
tropinių augalų mažoji Abėja dėlioja puokštę iš tų fan- 
tastiškų gėlių, kokias kiti vaikai skina tik sapnuose, 
ir tuo pat metu klausosi pusiau pasislėpusio tarp mi- 
mozos lapų žydro paukštelio giesmės. 

Jeigu Petriusas būtų pasidavęs savajam kūrybi- 
niam įkarščiui, tai padaręs eskizą būtų griebęsis pa- 
letės ir tą pačią dieną pradėjęs tapyti paveikslą, kurį 
po savaitės baigtų. 

Tačiau jisai sumojo, jog šitaip skubėdamas trum- 
pina savo laimę, tad viską nutrynė. 

Vis dėlto, atsisėdęs prieš baltą drobę, mintyse jis 
išvydo savo paveikslą visiškai baigtą, kaip kai kada 
poetai, prieš parašydami bent vieną savo dramos žodį, 
regi ją vaidinamą nuo pirmos iki paskutinės scenos. 

Visiškai pagrįstai tai galima būtų pavadinti ge- 
nialumo miražu. 

Kapitonas tesugrįžo aštuntą valandą vakaro. 

Aplakstė visus naujus kvartalus, ieškodamas na- 
mo nusipirkti, peržiūrėjo visus skelbimus. 

Nesurado nieko sau tinkama. 

Ketino pratęsti panašias bėgiones rytoj. 

Nuo šiolei kapitonas Montobanas įsikūrė pas savo 
krikštasūnį kaip namie. 

Petriusas pristatė jį Liudovikui ir Žanui Roberui. 

Trejetas jaunikaičių praleido su juo šeštadienio 
vakarą, ir buvo sutarta, kad kolei jis liks pas Pet- 
riusą, jam jie skirsią po vakarą savaitėje. 

O dėl dienos meto, tai nė neteko sukti galvos. 

Savo būsto, ar tikriau namo, paieškų dingstimi, 
kapitonas iš pat ryto, tuoj po pusryčių, o kartais ir vos 
auštant, išgaruodavo. 

Kur jis dingdavo? 

Dievas ar velnias, be abejo, žinojo, bet Petriusas 
absoliučiai nieko apie tai nenutuokė. 

Vis dėlto jis pamėgino sužinoti ir sykį ar du pasi- 
teiravo krikštatėvio. 

Bet šis jį užčiaupė, tardamas: 

— Neklausinėk manęs, vaikine, nes negaliu atsa- 
kyti: tai paslaptis. Vis dėlto turiu tau pasakyti, kad 
šioje istorijoje meilė nėra visiška pašalietė. Tad ne- 
sirūpink, jei kiauras dienas manęs nematai; galiu stai- 
ga išnykti dienai, nakčiai, keletui dienų ar keletui 
naktų. Apskritai, kaip visi seni jūrų vilkai, kai man 
kur nors gera, tai ten ir lieku. Kaip sakoma: “Matai, 
kad tau gerai — prošal nepraėjai". Tai ne ką blogesnis 
būdas tau pasakyti, kad jeigu atsitiktinai kurį nors 
vakarą gerai pasijausčiau pas kokią pažįstamą, 
sugrįžčiau tiktai kitą rytą. 

— Puikiai jus suprantu, — atsakė jam Petriusas.— 
Bet labai gerai padarėte, kad šitaip mane nuraminote. 

— Tad sutarta, vaikine: mudu vienas kitam nie- 
kuo neįsipareigoję; tačiau gali pasitaikyti, kad, priešin- 
gai, visas dienas leisiu namie; kai kada man kyla rei- 
kalas susikaupti ir pamąstyti. Taigi tuomet būtų labai 
gražu, kad atsiųstum į mano butuką keletą knygų 
aple strategiją, jeigu tokių turi, arba paprasčiausiai 
istorijos ar filosofijos veikalų, pridėjęs prie jų tuziną 
butelių iš tavo baltųjų vynų. 

— Visa atsiras pas jus per valandą. 

Taip sutarus, reikalai klostėsi kaip sviestu patepti. 

Beje, trejeto jaunikaičių nuomonės apie kapitoną 
labai skyrėsi. 

Jis buvo didžiai antipatiškas Liudovikui — ar 
todėl, kad šis, Galio* ir Lavatero? metodų šalininkas, 
neaptiko, jog kapitono veido bruožai ir kaktos gumbu- 
rai tiesiogiai sietųsi su jo žodžiais; ar todėl, kad nors 
ir nekalčiausių minčių kupinas, kapitonas, toksai 
perdėm jūrų žmogus, pernelyg ūmai jį sugrąžindavo į 

žemę. Apskritai, kaip tą ir pasakė pirmą kartą jį 
išvydęs, jaunikaitis negalėjo pakęsti jo bendrystės. 

Žanas Roberas, visokeriopas fantazuotojas, karštas 
mėgėjas viso, kas spalvinga, kapitono charakteryje ap- 
tiko savotiško originalumo ir nors pernelyg juo nesi- 
žavėjo, vis dėlto reiškė jam tam tikrą domesį. 

O dėl Petriuso, tai šiam buvo užmokama, kad jį 
mylėtų. 

Sutiksite, būtų nelabai gražu, kaip tą darė Liudo- 
vikas, taip skrupulingai tyrinėti žmogų, kuris iš jo 
teprašė viena — kad leistųsi apipilamas turtais. 

Ir vis dėlto pasakysime, kad kai kurie priprasti 
kapitono posakiai, o ypač tasai jūrų vilkas, jam siau- 
bingai rėžė klausą. 

Trumpai drūtai, kaip matome, kapitonas trejetui 
jaunikaičių nesukėlė visiškos simpatijos; ir, tiesą sa- 
kant, netgi Zanui Roberui ir Petriusui, labiausiai nu- 
siteikusiems su juo broliautis, buvo sunku iki galo 
atsiduoti tokiam fantastiškam, tokiam sudėtingam per- 
sonažui, koks buvo kapitonas Pjeras Berto Montoba- 
nas — iš pažiūros naivus, viskuo besižavintis, visus 
mylintis, atvirai pasiduodantis visiems savo įspū- 
džiams. 

Tačiau iš kai kurių jo žodžių buvo galima nuspėti 
žmogų viskuo persisotinusį, nieko nemylintį ir niekuo 
netikintį; būdavo akimirkų, kai jis iš tiesų atrodydavo 
linksmuolis, o kitais kartais jį palaikytum laidotuvių 
ceremonmeisteriu; tai buvo pačių skirtingiausių ele- 
mentų junginys, nesuvokiamas nuostabiausių priva- 
lumų ir bjauriausių ydų, kilniausių jausmų ir žemiau- 
sių aistrų mišinys; apsišvietęs, kaip sakėme, kartais 
kone pedantiškas, kitais sykiais atrodydavo ne- 
mokšiškiausias iš sutvėrimų; nuostabiai kalbėjo apie 
tapybą, o nemokėjo nupiešti netgi ausies; nuostabiai 
postringavo apie muziką, o nepažinojo nė vienos na- 
tos; sykį rytą paprašė, kad jam padarytų malonę ir 
vakare perskaitytų “Gvelfus ir gibelinus", o išklausęs 
nurodė Žanui Roberui pagrindinį dramos trūkumą taip 
teisingai ir tiksliai, jog šis paklausė: 

— Gal turiu garbės šnekėtis su plunksnos broliu? 

— Daugių daugiausia su pretendentu į tokius, — 
tuokart kukliai atsakė kapitonas, — nors galiu pasigir- 
ti prisidėjęs prie kai kurių tragedijų, pastatytų praeito 
šimtmečio pabaigoje, o ypač — prie “Zenevjevos iš Bra- 
banto“?, parašytos kartu su piliečiu Sesiliu ir pirmą 
kartą pastatytos “Odeono" teatre VI Respublikos metų 
briumero' 14-ąją. 

Taip praslinko savaitė. Kapitoną vedžiojo po visus 
Paryžiaus teatrus; išsigabeno jį iškylon raitomis po 
Bulonės mišką, ir šiose pratybose jis pasirodė prityręs 
jojikas; žodžiu, dėl jo buvo sugalvojama visokiausių, 
kokių tik įmanoma, pramogų, ir kapitonas, sujaudin- 
tas iki ašarų, davė Petriusui suprasti, kad greitai dve- 
jetas jaunikaičio bičiulių susilauks tam tikrų jo dėkin- 
gumo bei draugiškumo ženklų. 


LXXXIX + ATSKIROSIOS KABINOS 


Sekmadienį, kurį turėjo įvykti pirmas mažosios 
Abėjos portreto seansas, Petriusas laukė studijoje jau 
nuo aštuonių ryto, nors jo lankytojos žadėjo prisistaty- 
ti vidudienį. 

Dešimtą valandą nusiuntė tarną pasiteirauti ka- 
pitono, ar šis nenorėtų su juo papusryčiauti. 

Bet Zanas, lyg patikėdamas didžiausią paslaptį, 
jam pranešė, jog kapitonas nuo vakardienos nesugrįžęs. 
Išgirdus šią žinią, Petriusui net širdis atlėgo. 

Mat, jis baiminosi, kad Regina nesusitiktų su ka- 
pitonu. 

Jeigu tokios prigimties žmonės kaip Liudovikas, 
kaip Žanas Roberas, kaip, pagaliau, jis pats kartkar- 
tėmis jautė bodulį šiuo žmogumi, tai ką galėtų patirti 
aristokratiška Reginos natūra? 

Jam dabar rodėsi, jog mieliau būtų sutikęs ban- 
krutuoti ir gauti parduoti visus savo baldus, nei prisi- 
pažinti, kad jam veriasi galimybė tapti keturgubu mi- 
lijonieriumi, paveldint savo krikštatėvio turtą. 

Taigi jis nurodė ZŽanui,— jeigu minėtasis krikš- 

tatėvis sugrįžtų namo tuo metu, kai Regina viešės jo 
studijoje, — kad pasakytų kapitonui, jog yra užsiėmęs 
pozavimo seansų. 

Po šios atsargumo priemonės sėdosi pusryčiauti, 
vis įbestomis į sieninį laikrodį akimis. 

Vienuoliktą valandą kaip įmanydamas lėčiau ėmėsi 
ruošti paletę. 

Pusę dvyliktos pradėjo baltu pieštuku ant drobės 
brėžti kompozicijos apmatus. 

Vidudienį prie durų sustojo karieta. 

Padėjęs paletę ant kėdės, Petriusas išbėgo į laiptų 
aikštelę. 

Nuo pat pirmos dienos laimė pasirodė jam palanki. 

Mažąją Abėją atlydėjo Regina viena. 

Jau sakėme, kad Regina pirmai dienai pasirinko 
sekmadienį. 

Markizė de La Turnel tarėsi negalinti neišklausy- 
ti savo parapijinėje Sen Žermen de Prė bažnyčioje gie- 
damųjų mišių. 

Regina šįkart atvyko su Abėja viena. 

Mažojo Abėja pripuolė prie savo bičiulio Petriuso, 
liedama kuo draugiškiausius jausmus. 

Ilgą laiką su juo nesimatė. 

Regina ištiesė tapytojui ranką. 

Petriusas paėmė šią ranką, atskyrė lūpomis pirš- 
tinę nuo rankogalio ir pro šį plyšelį ją ilgai, švelniai 
bučiavo, džiugiai murkdamas — kai laimė tokia dide- 
lė, tylėti neįmanoma. 

Paskiau jis parodė viešnioms atliktus pasirengimus. 

Regina visiškai pritarė paveikslo apmatams. 

O Aibėja buvo sužavėta jos laukiančiomis gėlėmis. 

Iš vakaro, kad jų pasirūpintų, Petriusas nusiaubė 
Liuksemburgo ir Botanikos sodo oranžerijas. 

Seansas prasidėjo. 

Tapyti Reginos portretą buvo džiaugsmas. 

O dirbti prie Abėjos paveikslo — tiesiog svaigulys! 

Pirmajam Regina buvo modelis. 

Antrajam — patarėja. 

Kaipo patarėja turėjo teisę prisiartinti prie Pet- 
riuso, pasiremti į jo petį, išnykti su juo už drobės. 

Ir tuomet, šiomis akimirkomis, — greitomis it žai- 
bas, bet ir tvilkinčiomis kaip jisai — jaunosios moters 
plaukai palytėdavo Petriuso veidą; josios akys jam pa- 
sakojo visus meilės stebuklus; josios lūpos jį glamonėjo 
tuo dvelksmu, kuris mirštantį Petriusą sugrąžintų gy- 
veniman, o gyvą — perkėlė dangun. 

Išklausęs patarimą, Petriusas vėl kibdavo į darbą — 
drebančia ranka ir nenuleisdamas akių nuo Reginos. 

Bet argi jam reikėjo matyti Abėją? Argi nebūtų 
nutapęs mažosios portreto ir užsimerkęs? - 

O juk derėjo apie kažką šnekėtis — ne dėl to, kad 
jaunuoliai laikytų šitai būtinybe: juodviems būtų pa- 
kakę tik žvelgti vienas į kitą ir be perstojo šypsotis; jų 
žvilgsniai ir šypsenos bylojo kur kas daugiau nei 
žodžiai. 

Vis dėlto derėjo šnekėtis. 

Tuomet Petriusas papasakojo, kaip dingo Rozno- 
elė, apie Liudoviko neviltį, Salvatoriaus pažadą ją su- 
rasti, keistą Liudoviko priesaiką ją vesti, net jeigu ši 
pasirodytų esanti turtinga! 

Savo ruožtu Regina papasakojo, kad Karmelita bu- 
vo pas ją išklausyta pono Sosteno de La Rošfuko!, su- 
silaukė entuziastingo pasisekimo ir gavo pakvietimą 
debiutuoti Operoje. 

Paskiau Petriusas pasiteiravo apie ponią de Ma- 
rand. 

Ponia de Marand buvo pati laimingiausia moteris 
šioje Žemėje. 

Teisybė, ponas de Marandas visaip "kvailioja dėl 
savo naujosios meilužės, bet kartu jis toks atidus savo 
žmonai, palieka ją tokią laisvą, kad esamoje savo šir- 
dies bei proto būklėje ponia de Marand tegali jausti 
jam begalinį dėkingumą. 
klostėsi kuo sklandžiausiai: jis rengėsi išvykti į Lon- 
doną sutarti dėl šešiasdešimties milijonų paskolos Is- 
panijai, ir buvo aišku, kad vos tiktai karalius atsi- 
žvelgs į liberaliąją viešąją nuomonę, jis būsiąs paskir- 
tas ministru. 

Galiausiai Regina pasiteiravo apie Fragolą. 

Mat retai matydavosi su mergina; kaip uogelė, 
kurios vardą nešiojo“, slepiasi žolėse, taip Fragola tar- 
tum slėpėsi savo laimėje. Jei norėdavo pasimatyti, Re- 
gina turėdavo nueiti ją aplankyti į namus. Tačiau tai- 
pogi, ją aplankiusi, grįždavo nurimusia širdimi ir šyp- 
sančiu veidų — tartum undinė, pasigrožėjusi savo at- 
spindžiu ežere, tartum angelas, pasigėrėjęs savo at- 
spindžiu danguje. 

Petriusas per Salvatorių dažnai girdėdavo apie ją. 

Todėl nieko nuostabaus, kad žinių apie Fragolą 
kaip tik gavo Regina iš Petriuso. 

Suprantama, kaip greitai bėgo laikas, taip malo- 
niai užsiėmus: tapyti žavų vaikelio veiduką, žvelgti į 
žavingą jaunosios moters veidą, mainytis su vaikeliu 
šypsenomis, su suaugusiąja — Žžvilgsniais, žodžiais, be- 
maž bučiniais! 

Sieninis laikrodis ėmė mušti valandas, ir Regina 
sukluso. 

— Jau ketvirta! — sušuko ji. 

Jaunuoliai pasižiūrėjo vienas į kitą. 

Jiems atrodė, jog drauge praleido vos dvidešimt 
minučių. 

Reikėjo skirtis. 

Bet prieš akis laukė seansas poryt, o vakarą iš 
pirmadienio į antradienį, tai yra iš rytojaus į porytojų 
Regina tikėjosi galėsianti paskirti Petriusui valandą 
savojoje Invalidų gatvės oranžerijoje. 

Regina su mažąja Abėja išvyko. 

Persilenkęs per laiptų turėklus, Petriusas stebėjo 
jas, kol šios išnyko po paradinėmis durimis. 

Paskui jis nubėgo prie lango, kad suspėtų S 
Jas pamatyti lipančias į karietą. 

Galiausiai lydėjo akimis karietą, iki pajėgė ją 
įžiūrėti. 

"Tuomet jis uždarė studijos duris ir langą, tarsi bi- 
jodamas, kad neišgaruotų žavingojo apsilankymo kvapai. 

Palytėjo visus daiktus, kurių lietėsi Regina, ir ap- 
tikęs josios batistinę nosinaitę, siuvinėtą briuselišku 
raštu, — nosinaitę, kurią jinai paliko per išsiblaškymą, 
o gal ir tyčia, — pakėlė abiem rankomis ir panardino 

jon veidą, kvėpdamas į save aromatą. 

Skendėjo visiškai užsimiršęs tokiame saldžiame 
sapne, kai staiga atsilapojo durys, ir studijon įsiveržė 
trykštantis džiaugsmu kapitonas. 

Pagaliau Naujuosiuose Atėnuose“ surado sau tin- 
kamą namą. 

Rytoj ar poryt bus pasirašyta pas notarą pardavi- 
mo sutartis, ir ateinančią savaitę galėsiąs švęsti įkur- 
tuves. 

Petriusas nuoširdžiai pasveikino kapitoną. 

— Ak, vaikine,— tarė jūrininkas, — atrodo, tu pa- 
tenkintas, kad aš išsikraustau? 

— Aš? — nustebo Petriusas.— Išties priešingai, ir 
kaip to įrodymą galėsite sau pasilaikyti visiškai įrengtą 
butuką pas mane vietoje užmiesčio rezidencijos. 

— Dievaži, aš anaiptol neatsisakau,— tarė kapi- 
tonas,— bet su sąlyga, kad mokėsiu tau nuomą ir pats 
nustatysiu kainą. 

Susitarimas buvo abipusiškai priimtas. 

Trejetas bičiulių šiandien planavo susitikti kartu 
pietums. 

Žanas Robertas ir Liudovikas prisistatė penktą 
valandą. 2 

Liudovikas atrodė labai liūdnas; apie Roznoelę ne- 
buvo jokių konkrečių žinių; Salvatorius tepasirodyda- 
vo namie retsykiais 17 trumpam, vien tam, kad duotų 
apie save žinią Fragolai, kuri jo laukė ne anksčiau 
kaip rytoj vakare ar poryt iš ryto. 

Kad prablaškytų Liudoviką, kurio sielvartas, re- 
gis, susilaukė kuo didžiausios kapitono užuojautos, 
nuspręsta vykti papietauti pas Legrielį į Sen Klu. 

Liudovikas ir Petriusas sėdo dvivietėn puskarie- 
taitėn, Žanas Roberas ir kapitonas — raitomis ant 
žirgų. 

Seštą valandą leidosi kelionėn ir be penkiolikos 
septintą ketvertas draugužių įsikūrė pas Legrielį at- 
skiroje kabinoje. 

Restorane nestokojo gausybės linksmų lankytojų; 
ypač iš gretimos kabinos sklido triukšmingos kalbos ir 
smagūs juokai. 

Iš pradžių naujieji atvykėliai nekreipė į tai dėmesio. 

Buvo išalkę, ir įrankių bei lėkščių skambesys be- 
maž užgožė balsus ir juokus. 

Tačiau netrukus Liudovikas sukluso atidžiau. 

Mat buvo liūdniausias ir ne toks išsiblaškęs iš 
visų trijų. 

Jis šyptelėjo. 

— Cha! — tarė.— Štai balsas, netgi, drįsčiau teig- 
ti, du, kurie man pažįstami! 

— Nejaugi tai būtų žaviosios Roznoelės balsas? — 
atsiliepė kapitonas. 

— Ne, deja,— atsiduso Liudovikas,— tasai balsas 
kur kas linksmesnis, tačiau ne toks tyras. 

— Tai kieno šis balsas? — paklausė Petriusas. 

Visais gamos tonais pratrūkęs kvatulys įsiveržė iš. 
vienos kabinos į kitą. 

Tiesą sakant, visos šios kabinos buvo įrengtos taip, 
kad susirinkus gausiai kompanijai iš jų būtų galima 
padaryti vieną didelę salę, tad jas teskyrė popieriumi 
apklijuotos medžiaginės pertvaros. 

— Šiaip ar taip, juokas nuoširdus, — pastebėjo 
Žanas Roberas.— Aš už tai atsakau. 

— O, gali už tai atsakyti, mano mielas bičiuli, nes 
tos dvi moterys gretimoje kabinoje — tai Vanvo prin- 
cesė ir grafienė diu Batuar. 

— Santlilia? — vienu balsu paklausė dvejetas bi- 
čiulių. 

— Ji pati — Šantlilią. Tik paklausykite. 

— Ponai,— tarė Žanas Roberas, regis, šiek tiek 
sutrikęs, — argi iš tikrųjų tinka klausytis, kas kalba- 
ma gretimoje patalpoje? 

— Po šimts! — atkirto Petriusas,— jeigu kalbama 
taip garsiai, jog mes girdime, vadinasi, kalbantieji ne- 
turi paslapčių. 

— Visiškai teisingai, krikštasūni,— pritarė Pjeras 
Berto,— ir šiuo klausimu mano išvados sutampa su 
tavosiomis. Tačiau be dviejų moterų, man regis, girdžiu 
17 vyriškio balsą. 

— Jūs negalite nežinoti, brangusis kapitone, — įsi- 
terpė Žanas Roberas,— kad kiekvienas balsas turi sa- 

vo aidą; tiktai dažniausiai moters balso aidas — tai 
vyro balsas ir atvirkščiai. 

— Kadangi tu toks gabus pažinti balsus, — kreipėsi 
Petriusas į Liudoviką,— tai gal žinai, kieno tasai vy- 
riškas balsas? 

— Man regis, — atsakė Liudovikas,— kad galėčiau 
įvardyti kavalierių ne daugiau apsirikdamas kaip įvar- 
dijau moteris, o ir jums patiems, jeigu tik teiktumė- 
tės įsiklausyti, manau, neliktų didesnių abejonių nei 
man. 

Jaunikaičiai ėmė klausytis. 

— Leisk man kuo mandagiausiai tai nuneigti, prin- 
cese,— sakė balsas. 

— Betgi aš tau prisiekiu, jog tai gryna teisybė, 
dieviškoji tiesa! 

— Kas man svarbu ši teisybė, jeigu ji neįsivaiz- 
duojama! Pasakyk man įtikimą melą, ir aš patikėsiu! 

— Na tai paklausk Pakeretės ir pamatysi! 

— O! Kokia gera laiduotoja! Sofi Arnū“, laiduojan- 
ti už ponią Diubari"! Grafienė diu Batuar, laiduojanti 
už Vanvo princesę! Pakeretė — už Santlilia! 

— Girdite? — tarė Liudovikas. 

— Taigi mes vis šaudome petardas, pone Kamili? — 
atsikirto Santlilia. 

— Labiau negu bet kada, princese! Ir šįsyk turiu 
pagrindą: tai jūsų rūmų Silojų gatvėje, jūsų ketverto 
karštųjų sarčių, dviejų vyšninių žokėjų garbei — ir 
juolab, kad visa tai už dyką! 

— Nekalbėk man apie tai, regis, jis ieško skais- 
tuolių ir ketina mane tokia vainikuoti. 

— Betgi ne, galbūt jis tave tausojasi vedyboms! 

— Kvaišeli! Juk jis vedęs! 

— Fe, princese! Gyventi su vedusiuoju! Kaip ne- 
moralų! 

— Cha! Tai kas gi jūs pats toksai? 

— O! Aš tai taip menkai vedęs! Be to, negyvenu 
su tavimi. 

— Ne, tik pietaujate su manimi, štai ir viskas. O, 
pone Kamili, būtų kur kas geriau, jei būtumėt vedęs 
vargšę Karmelitą arba bent jai laiku parašęs, kad jos 

nebemylite; ji būtų ištekėjusi už pono Kolombano ir 
nevilkėtų gedulo kaip nūnai. 

Ir Santlilia giliai atsiduso. 

— Kokio velnio tu nori, kad būčiau apie tai pagal- 
vojęs? — atšovė nerūpestingasis kreolas.— Rėži apie 
moterį sparną, pabūni jos meilužiu, bet šitai neįparei- 
goja ją vesti. 

— Pabaisos! — metė grafienė diu Batuar. 

— Nepaėmiau Karmelitos jėga,— varė toliau jau- 
nikaitis,— ne labiau nei tave, Santlilia; nagi, atvirai, 
aš paėmiau tave jėga? 

— O, pone Kamili, nelyginkite mūsų vienos su 
kita: panelė Karmelita dora mergina. 

— Na, o kas gi tu? 

— O, aš tai tik gera mergina. 

— Taip, tu teisi — gera, puiki mergina. 

— Be to, jeigų nebūčiau nukritusi nuo savo asi- 
liūkščio ir nenualpusi ant vejos, tai šitaip nebūtų atsi- 
tikę. 

— Na, o su tavuoju bankininku? 

— Betgi su manuoju bankininku išvis nieko nenu- 
tiko. 

— Liaukis! Gali tvirtinti, ką nori... Žinai, ką Sa- 
liamonas yra pasakęs? Kad pasaulyje trys dalykai ne- 
palieka pėdsako: paukštis ore, gyvatė akmenyse ir... 
Las 

— Žinau,— pertraukė jį Šantlilia,— kad su visu 
savo sąmojumi jūs kvailys, pone Kamili de Rozanai, ir 
aš dvigubai labiau myliu savąjį bankininką,— jis nors 
man davė šimtą tūkstančių frankų,— nei jus, ničnieko 
man nedavusį. 

— Kaip, aš tau ničnieko nedaviau, nedėkingoji?.. 
O mano širdį, kuo gi tu ją laikai? 

— O! Jūsų širdis — atkirto Šantlilia, atsikeldama 
ir atstumdama Elė > kaip tasai kartoninis viščiu- 
kas, kurį anądien “Sen Marteno arkos" teatre mačiau 
paduodant į stalą: jį atneša per visus spektaklius, ir 
niekas niekad jo neparagauja. Na, pasiteirauk, ar ma- 
no karieta jau privažiuota. 

Kamilis paskambino. 

Atbėgo patarnautojas. 

— Pirmiausia štai arbatpinigiai, — tarė kreolas,— 
o paskiau pasiteiraukite, ar ponios princesės karieta 
privažiuota. 

— Jau laukia prie durų. 

— Parveši mane Paryžiun, princese? 

— Kodėl ne? 

— O tavasis bankininkas? 

— Manasis bankininkas duoda man visišką laisve; 
be to, šiuo metu jis turėtų būti pakeliui į Angliją. 

— Tad šituo pasinaudodama pakviesi mane pasi- 
kelti pas tave į namus Silojų gatvėje? 

— Mielai. 

— Ką gi, grafiene diu Batuar,— tarė Kamilis, — 
tikiuosi, kad štai tau pasitaiko viltinga proga. 

— Cha! Kaipgis! — supurkštė Pakeretė.— Nejau 
pasauly esama dviejų Marandų! 

— Kaip! — vienu balsu sušuko Petriusas ir Liu- 
dovikas.— Vadinasi, ponas de Marandas taip kvailioja 
dėl Vanvo princesės! Ar tai tiesa, Žanai Roberai? 

— Dievaži,— nusijuokė Žanas Roberas,— ne- 
norėjau jums jo įvardyti, bet jeigu Pakeretė pasielgė 
taip nediskretiškai, tai turiu pasakyti, jog esu girdėjęs 
kažką, matyt, gerai informuotą, apie tai kalbant. 

Siuo mirksniu pro kabinos langą šmėkštelėjo Van- 
vo princesė prašmatniu tualetu, įsikibusi į Kamilio de 
Rozano parankę ir lydima iš paskos Pakeretės — tar- 
pas praeiti nebuvo toks platus, kad jame vienu metu 
galėtų išsitekti abiejų moterų pūstos suknelės. 


XC + KATASTROFA 


Rytdienos dešimtą valandą vakaro Petriusas, lauk- 
damas, kol Regina ištesės duotąjį gerą pažadą, užsig- 
laudė už storiausio Invalidų gatvės medžio, augusio 
maršalo de Lamot Hudano rūmų mažųjų vartukų kai- 
mynystėje. 

Penkios minutės po dešimtos vartukai tyliai pra- 
sivėrė, ir pasirodė senoji Nanona. 

Petriusas įsmuko į didžiąją liepų alėją. 

— Taigi, taigi! — šūktelėjo senoji auklė. 

— Prie apvaliosios aikštelės, tiesa?.. Juk ji prie 
apvaliosios aikštelės? 

— O! Nereiks iki ten eiti — sutiksite ją! 

Ir iš tikrųjų, Petriusui nė nespėjus įnerti alėjos 
gilumon, jo parankėn įsikibo Regina. 

— O! Kokia jūs gera, kokia nuostabi, mano gražioji 
Regina, kad tesėjote pažadą! Kaip esu dėkingas ir kaip 
jūs myliu! — sušuko jaunikaitis. 

— Gerai, gerai — sudraudė jį jaunoji moteris, — 
tik nešaukite visu balsu! 

Ir uždengė jam burną savo dailiąja plaštaka, ku- 
rią Petriusas karštai pabučiavo. 

— O, Dieve mano! Kas jums ši vakarą? — pa- 
klausė Regina. 

— Tas, kad aš pamišęs iš eijės: Regina; tas, kad 
suteikėte viltį laimei — mėgautis ištisą mėnesį laisvė. 
visąlaik kas antrą dieną matyti jus pas mane, AplAno 
kyti jus šįvakar čia... 

— Ne visąlaik kas antrą dieną. 

— Kaip įmanoma dažniau, Regina... Nagi, ar iš- 
drįstumėte, turėdama mano laimę savo rankose, žaisti 
su ja? 

— E, Dieve mano! — atrėmė jaunoji moteris.— Ką 
jūs! Juk jūsų laimė, mielasis,— tai taip pat ir manoji. 

— Ką gi, jūs klausėte, kas man yra. 

— Taip. 

— Tas, jog aš be paliovos bijau, aš drebu! Eida- 
mas čia, laukdamas prie vartukų... 

— O! Jums neteko ilgai laukti. 

— Ne, ir dėkoju jums už tai, Regina, iš visos 
širdies! ... Einant čionai, jūsų belaukiant, mano siela 
virpėjo. 

— Vargšelis! 

— Ir aš sau tariau: “O! Aš rasiu ją plūstančią aša- 
romis, skendinčią neviltyje: ji man praneš: “Petriusai, 
daugiau taip negali tęstis! Aš jus šį vakarą priimu, 
idant pasakyčiau: “Rytoj nepasimatysiu su jumis!“ 

— Ir ką gi, matote, bičiuli, užuot skendėjusi nevil- 

tyje ir ašarose, esu linksma ir šypsanti; užuot jums 
pasakiusi: “Nepasimatysiu rytoj su jumis", aš sakau: 
“Rytoj, lygiai vidudienį, Petriusai, aš atsilankysiu pas 
jus". Tiktai šįsyk nebūsiu viena su mažąja Abėja: at- 
vyks ir teta; bet, cha! tetulė prastai mato be akinių, o 
ji yra tokia koketė, jog juos teužsideda kraštutinės 
būtinybės verčiama; tetulė protarpiais užsnūsta ir 
snausdama mato dar mažiau nei be akinių. Taigi mud- 
viejų akys, mudviejų rankos, mano suknelės prisilieti- 
mas, kai pasilenksiu viršum jūsų peties iš arčiau 
įsižiūrėti paveikslo panašumo,— ar visa tai, Petriusai, 
vėlgi ne džiaugsmas, ne laimė, ne svaigulys, palyginus 
su tuo, jeigu išvis nesimatytume? 

— O! Mums nesimatyti, Regina? Netarkite šio 
žodžio! Tai nuolatinė mano širdies kančia — kad gali 
ateiti toks laikas, kai aš jūsų daugiau neišvysiu. 

Regina lengvai truktelėjo savo dailiaisiais pečiais. 

— Daugiau manęs neišvysite! — tarė ji. — Ir ko- 
kia pasaulio galybė pajėgtų man sutrukdyti matytis 
su jumis? Tasai žmogus? Betgi puikiai žinote, jog nėra 
ko man jo bijotis. Maršalas, vienas tik maršalas, jeigu 
jisai sužinotų apie mūsų meilę... Bet kas jam apie tai 
pasakys? Niekas! O jeigu jam kas ir pasakytų, aš 
neigčiau, meluočiau, tvirtinčiau, jog tai netiesa. O! 
Tačiau kaip būtų sunku tarti, kad jūsų nemyliu, Pet- 
riusai, mielasis, ir nežinau, ar nepristigčiau drąsos. 

— Brangioji Regina! Vadinasi, dėl ambasadorystės 
jokių permainų? 

— Jokių. 

— Jis tikrai išvyksta šios savaitės pabaigoje? 

— Siuo laiku jis Tiuilri ir gauna paskutiniuosius 
nurodymus. 

— Kad tik šitai tvertų! 

— "Ivers! Regis, tai nuspręsta ministrų pasitari- 
me; o! jeigu nebūtų taip nuobodu kalbėti apie politiką, 
papasakočiau jums apie pokalbį, kurį nugirdau tarp 
mano tėvo ir pono Rapo, ir tai jus visiškai nuramintų. 

— O! Sakykit, sakykit, brangioji Regina! Jeigu tik 
politika gali turėti tokį poveikį ir suteikti man progą 
matyti jus, tai politika man tampa įdomiausiu moks- 

lu, kuriam gali atsidėti žmogaus protas. 

— Ką gi, šiuo metu rengiamasi sudaryti naują 
ministrų kabinetą. 

— Ak, velnias! Stai kas paaiškina, kodėl nėra ma- 
no bičiulio Salvatoriaus,— rimtai pasakė Petriusas.— 
Jis tuo užsiėmęs. 

— Atleiskit, kuo taip? 

— Nieko; tęskite, brangioji Regina. 

— Tasai ministrų kabinetas susidės iš de Martin- 
jako!, Portaliso, de Ko“, Rua*;— ponui de Marandui 
pasiūlė finansų ministro postą, bet jis atsisakė; — iš 
de La Feronė“ ir galbūt mano tėvo... Bet mano tėvas 
prieš koalicinį ministrų kabinetą — kaip jis vadina, 
pereinamąjį. 

— O! Regina, Regina, koks gražus dalykas politi- 
ka, kai apie ją kalbate jūs!.. Tęskite, aš jūsų klausausi. 

— Ponas de Satobrianas, patekęs nemalonėn po 
vieno savo parašyto laiško karaliui trys dienos prieš 
garsiąją nacionalinės gvardijos apžiūrą, kur šaukta 
“Salin ministrus!"“, ponas de Satobrianas, kuris pasi- 
traukė į Romą leisti laiką tarp griuvėsių, tenai gaus 
ambasadoriaus įgaliojimus; žodžių, kaip sakoma, vyksta 
politikos posūkis. 

— O jūs, brangioji Regina, kuo jūs paskirta visa- 
me šitame? | 

— Invalidų bulvaro rūmų saugotoja, nes mano 
tėvas veikiausiai bus paskirtas karališkojo dvaro ad- 
ministratoriumi, o ponas Rapas gavo paskyrimą nepa- 
prastuoju pasiuntiniu pas jo didenybę Nikalojų IP. 

— Stai ko taip bijausi: kad toji pasiuntinystė ne- 
sužlugtų. 

— Priešingai, tai tikras dalykas: norima išsiva- 
duoti nuo sąjungos su anglais ir glaudžiai susisieti su 
rusais; maršalas, kiek išgalėdamas, stumia šia linkme; 
tuo laimėtume Reino provincijas ir šitaip anglų sąskaita 
būtų pakenkta Prūsijai... Ak! Juk visa tai aišku? 

— Matote — aš visai priblokštas! Dieve mano, 
kaip visa tai gali sutilpti tokioje žavioje galvelėje! Ir 
jeigu neleisite man pabučiuoti jūsų kaktos, gražioji 
Regina, imsiu manyti, kad ją išvagojo raukšlės. 

Jog nuo vakardienos ji nepaseno penkiasdešimčia metų. 

Petriusas pabučiavo ne tik šią perlamutrinę kaktą, 
bet ir akis. 

Kažkas panašaus į aimaną išsiveržė iš jaunikaičio 
burnos. 

Regina skubiai atšlijo. 

Pajuto, kaip jos lūpas suvirpino Petriuso alsavimas. 

Jaunasis dailininkas maldaujamai pažiūrėjo, ir ji 
pati, vėl priartėjusi, pakibo jam ant kaklo. 

— Taigi, — sukuždėjo Petriusas,— savaitės pabai- 
goje jis išvyks, ir jūs būsite laisva? 

— Taip, mielasis. 

— O! Kaip dar toli savaitės pabaiga! Kaip nuo 
šios akimirkos per dienas, per naktis, per valandas, 
per minutes gali atsirasti vietos nelaimei! 

Ir jaunikaitis, tartum prislėgtas baisios nuojau- 
tos, klestelėjo ant parko suolelio, patraukdamas greta 
savęs Reginą. 

Žavinga porelė geibiai susmuko ant jo — atrodė, 
tuodu kūnai sudaryti iš vieno. 

Reginos galva atsidūrė ant Petriuso peties. 

Jaunoji moteris sujudėjo, tarsi norėdama ją pa- 
traukti. 

— O, Regina, — sukuždėjo Petriusas. 

Ir galvelė vėl nusviro. 

Taip gera buvo jiems čia dviese, jog nė vienas 
nepastebėjo, kaip greitai bėga laikas. 

Staiga gatvėje sudardėjo karieta. 

Regina pakėlė galvą ir sukluso. 

Nuaidėjo vežėjo balsas: 

— Vartus! 

Grotos atsidarė. 

Dardesys priartėjo. 

Karieta įriedėjo į kiemą. 

— Stai jie! — tarė Regina.— Turiu išeiti pasitikti 
savo tėvą. Iki rytojaus, brangusis Petriusai! 

— O, Dieve mano! — sumurmėjo Petriusas.— Kaip 
norėčiau likti čia iki rytojaus! 

— Bet kas gi jums? 

— Nežinau; nujaučiu nelaimę. 

— Vaikelis! 

Ir Regina antrusyk atstatė savo kaktą Petriusui. 

Sis palietė ją lūpomis, ir jaunoji moteris pranyko 
tamsiose alėjose, paguodai mesdama savo paliktajam 
du žodžius: 

— Iki rytojaus! 

— Iki rytojaus! — liūdnai sušnabždėjo Petriusas — 
sakytum, užuot buvęs meilės pažadu, šiuodu žodžiai 
grėsė nelaime. 

Po penkių minučių Petriusas išgirdo besiartinan- 
čius žingsnius ir jį tyliai šaukiantį balsą. 

Tai buvo Nanona. 

— Vartukai atdari,— pasakė ji. 

— Taip, taip, geroji Nanona,— atsiliepė Petriu- 
sas, prisiversdamas atsiplėšti iš vietos, kurioje stovėjo. 

Ir bučiniu pasiuntęs įkandin Reginos visą savo 
širdį, visą gyvenimą, visą sielą, jis pasiekė vartelius ir 
niekieno nepastebėtas išėjo į gatvę. 

Simtą žingsnių nuo čia laukė jo karieta. 

Sugrįžęs namo, pasiteiravo tarno apie kapitoną. 

Kapitonas parvyko apie dešimtą valandą, pasido- 
mavo apie Petriusą ir sužinojęs, kad tas išvažiavęs, jo 
laukė daugiau kaip valandą studijoje. 

Pusę dvyliktos, matydamas, kad Petriusas ne- 
grįžta, jis parėjo į savo kambarį. 

Kankinamas neaiškaus nerimo, Petriusas nulipo 
apačion ir pabeldė į jo duris. 

Niekas neatsiliepė. 

Petriusas paieškojo rakto, norėdamas jas atidary- 
ti. Rakto duryse nebuvo. 

Jis vėl pabeldė. 

Ta pati tyla. 

Arba kapitonas miega, arba yra išėjęs. 

Petriusas vėl pasikėlė į savo butą. 

Ilgai vaikštinėjo iš studijos į savo kambarį ir at- 


gal. 
Kapitonas paliko studijoje savo pėdsaką: degė lempa. 
Ant stalo gulėjo atverstas Malbranšo tomelis. 
Petriusas nusprendė grįžti į savo kambarį. 


Jis duso: atidarė langą ir minutėlę alsavo jau 
atvėsusiu nakties oru. 

Naktinė gaiva jį šiek tiek nuramino. 

Galiausiai jis atsigulė. 

Tačiau miegas ilgai neėmė, o kai pagaliau užėjo, 
buvo su pertrūkiais, karštligiškas, neramus. 

Vis dėlto apie penktą valandą ryto nuovargis jį 
priveikė. 

Apie septintą pažadino beldimas į duris. 

Petriusas išvydo savo tarną ir gyvai atsisėdo lovoje. 

— Kas yra, Zanai? — paklausė jis. 

— Apsigaubusi šydu dama prašė, kad jai būtų leis- 
ta pakalbėti su ponu,— atsakė šis, visiškai sutrikęs. 

— Dama su šydu — pas mane? 

— Dama su šydu pas jus. 

— Tu ją pažįsti? — paklausė Petriusas. 

— O, pone, ji nepasisakė, kas esanti... bet... 

— Bet? 

— Man atrodo... 

— Kas tau atrodo? Na, pabaik. 

— Man atrodo, kad tai ponia princesė. 

— Tau atrodo, kad tai Regina? 

— Netgi esu tikras. 

— Regina! — sušuko Petriusas, iššokdamas iš lo- 
vos, paskubom užsitempdamas kelnes ir siausdamasis 
chalatu.— Regina čia! Tokiu metu! Tikrai, ištiko kokia 
nors katastrofa! O, mano negera nuojauta! Mano nege- 
ra nuojauta! 

Petriusas apsirengė akies mirksniu. 

— Paprašykite pasikelti ją čia,— paliepė jis.— Aš 
lauksiu studijoje. 

"Tarnas nulipo apačion. 

— Dieve mano! Dieve mano! — šnabždėjo Petriu- 
sas, bemaž paklaikęs.— Siuntei man nelaimės nuo- 
jautą; bet kas gi galėjo nutikti? 

"Tuo tarpu ant slenksčio pasirodė šydu apsigaubu- 
si Moteris, lydima tarno. 

Pastarasis neapsiriko. 

Pro šydą Petriusas atpažino Reginą. 

— Eikite! — paliepė tarnui. 


Žanas pakluso ir uždarė paskui savo įvesdintąją 
duris. 

— Regina! — sušuko Petriusas, puldamas prie 
jaunosios moters, kuri, kaip jam pasirodė, susvirdulia- 
vo.— Regina! Ar tikrai čia jūs? 

— Tai aš, Petriusai. 

Petriusas pasitraukė du žingsnius atatupstas, 
išvydęs marmuro kaukę — blyškų, bemaž lavoniškai 
pilką grafienės Rap veidą. 

Kas gi nutiko? 


XCI + ROMA 


Skaitytojai galbūt neprieštaraus,— bent mes taip 
viliamės,— kad kuriam laikui atidėtume tarp Petriuso 
ir Reginos įvyksiantį pasiaiškinimą ir pasektume at- 
liekantį maldininkystę vieną iš šios istorijos herojų — 
jau seniai paliktą, nors mums atrodo, jog jūs iš tiesų 
mielai juo pasidomėtumėte. 

Kadangi mums neįmanoma jį lydėti ilgoje kelionėje 
per Alpes, išilgai Apeninų, tarkime, kad jau praslinko 
šešios savaitės nuo tada, kai brolis Dominykas atsi- 
sveikino su Salvatoriumi pakeliui į Fontenblo; kad jau 
savaitė kaip jis atvykęs į Romą; kad ar atsitiktinai, ar 
dėl iš anksto prieš jį numatytų priemonių, jam nepa- 
sisekė prasigauti iki popiežiaus Leono XII! ir kad iš 
nevilties dėl savo reikalo jis ryžosi pasinaudoti laiškų, 
kurį, numatydamas tokį atvejį, jam įteikė Salvatorius. 

Taigi skaitytojas drauge su mumis įžengs į Ko- 
lonųž rūmus via dei Santi-Apostoli“; pasikels al piano 
mobile, tai yra į pirmą aukštą; padedamas romanisto 
privilegijos prasiskverbti visur, įsmuks pro praviras 
dvivėreš duris ir atsidurs Prancūzijos ambasadoriaus 
kabinete. 

Sisai kabinetas paprastas, apmuštas žaliu popie- 
riumi, su Damasko šilko užuolaidomis ir aptrauktas 
tokių pat rašto bei spalvos medžiaga baldais. 

Vienintelis šio kabineto, kitados vieno turtingiau- 
sio Romoje savo paveikslais, papuošalas — tai Prancūzi- 

jos karaliaus Karolio X portretas. 

Aplinkui apartamentą, atremti į sienas — sužalotų 
kolonų dalys, moters ranka, vyriškio torsas, kurie bu- 
vo išplėšti iš žemės per nesenus kasinėjimus; šalia jų 
— didžiulis graikiško marmuro luitas, o priešais 
rašomąjį stalą — antkapio modelis. 

Ant šio labai paprastos formos antkapio — Puse- 
no* biustas. 

Bareljefe pavaizduoti “Arkadijos piemenėliai". 

Po bareljefu įrašas: 


NIKOLIA PUSENUI 
už meno šlovę 

ir Prancūzijos garbę, 
E-R. de Š* 


Už rašomojo stalo sėdi žmogus ir ištęstu, ryškiu 
braižu rašo depešą. 

Siam žmogui kokie šešiasdešimt metų; ant plačios 
ir iškilios jo kaktos šešėlį meta keletas žilsvų plaukų; 
juodi antakiai pridengia akis, svaidančias panašius į 
žaibus žvilgsnius; nosis smaila ir ilga, lūpos plonos, 
ryškiai užbrėžtos, smakras dailios formos; skruostai 
nurusvinti ilgų kelionių, su persirgtų raupų žymelėmis; 
apskritai fizionomija — vienu metu išdidi ir švelnį; 
visa rodo žmogų didžios inteligencijos, skvarbaus pa- 
stabumo ir greitų sprendimų; poetas ar karys, jis pri- 
klauso senajai prancūzų rasei — kovotojų rasei. 

Iš tikrųjų, tasai žmogus — tai poetas, "Renė", “Ata- 
los", “Kankinių" autorius; tai valstybės veikėjas, 
išspausdinęs pamfletą “Bonapartas ir Burbonai" ir kri- 
tikavęs garsųjį spalio 5-osios įsaką? brošiūroje “Apie 
monarchiją pagal Chartiją"; tai ministras, 1813-aisiais 
metais paskelbęs karą Ispanijai', diplomatas, puikiai 
atstovavęs Prancūzijai Berlyne ir Londone; tai vikon- 
tas Fransua Renė de Satobrianas, jos ambasadorius 
Romoje. 

Jo didikiška kilmė sena kaip pati Prancūzija. 

Iki XIII amžiaus jo protėviai herbe turėjo natūra- 
laus dydžio povo plunksnų skleistinę; bet po Mansūros 

mūšio“, kuriame Žofrua, ketvirtasis ta pavarde, nešęs 
priekyje Sventojo Liudviko Prancūzijos vėliavą, apsi- 
vyniojo ją apie save, kad tik ši neatitektų saracėnams, 
atsižvelgdamas į daugybę kirčių, drauge su vėliava 
tekusių kūnui, Sventasis Liudvikas jam suteikė privi- 
legiją pasidabinti raudoną herbo foną aibe lelijų? su 
tokiu devizu: 

Mano kraujas nudažė Prancūzijos vėliavas 

Tasai žmogus — tai didis senjoras ir itin puikus 
poetas; Apvaizda pastatė jį monarchijos kelyje kaip tą 
pranašą, apie kurį kalba istorikas Juozapas“, ir kuris 
septynias dienas ėjo aplink Jeruzalės sienas šaukda- 
mas: “Vargas tau Jeruzale!"!!, o septintąją sušuko: “Var- 
gas man!", kai nuo sienos paleistas akmuo perkirto jį 
pusiau. 

Monarchija jo nekenčia kaip visų, kurie teisingi ir 
sako tiesą; todėl jinai nušalino jį nuo savęs, vis tebe- 
vaizduodama, jog atsilygina už ištikimybę. Pasinaudo- 
jo Menininko gyslele: pasiūlė vykti pasiuntiniu į Romą; 
kaip griuvėsių mėgėjas nepajėgė atsispirti, ir štai jis 
ambasadorius Romoje. 

Ką jis čia veikia? 

Stebi Leono XVII gyvenimą, kuris pamažu gęsta. 

Rašo laiškus poniai Rekamjė! — to kito Dantės 
Beatričei"““, to kito poeto Leonorai“: jis rengia monu- 
mentą Pusenui, dėl kurio Deprė“ sukurs bareljefą, o 
Lemuanas''— biustą; galiausiai, atliekamu laiku jis 
užsiima kasinėjimais Tore Vergatoje!' — ne už valdžios 
pinigus, bet, suprantama, už savus, ir senienų nuolau- 
žos, kurias matote jo kabinete — tų kasinėjimų vaisius. 

Regite jį laimingą it vaiką: vakar išlošė toje, anot 
jo, mirusiųjų loterijoje gana stambų graikiško marmu- 
ro luitą, kurio pakaks iškalti Puseno biustui. Kaip tik 
šį džiugų mirksnį durys atsiveria, jis pakelia galvą ir 
paklausia durininko: 

— Kas yra, Gaetanai? 

— Ekscelencija, — atsako durininkas,— prancūzas 
vienuolis, pėsčiomis atkeliavęs iš Paryžiaus į Romą, 
geidžia pakalbėti su jumis, kaip jis teigia, labai 
didžiulės svarbos reikalu. 

— Vienuolis! — nustebęs pakartoja ambasado- 
rius.— Kokio gi ordino? 

— Dominikonų. 

— Kvieskite vidun. 

Ir tuojau pat jis atsistoja. 

Kaip visi plačios širdies Žmonės, kaip visi didūs 
poetai, jis jautė gilią pagarbą šventiems dalykams ir 
dvasininkams. 

Dabar buvo galima pamatyti, kad jis neaukšto 
ūgio, kad jo galva kiek per stambi sulig kūnu ir kad 
kaip visų karingųjų rasių palikuonių, kurių protėviai 
pernelyg dažnai nešiojo šalmą, jo kaklas šiek tiek 
įdubęs tarp pečių. 

Taigi pasirodęs ant durų slenksčio vienuolis apti- 
ko jį stovintį. 

Dvejetui vyriškių užteko tik apsikeisti žvilgsniais, 
kad perprastų ar, geriau pasakykime, atpažintų vie- 
nas kitą. 

Kai kurios širdys ir kai kurie poetai priklauso tai 
pačiai šeimai: kur tik susitikę, atpažįsta, su kuo turi 
reikalą; teisybė, prieš tai niekados nesimatė, bet argi 
sielos, niekados nesusitikusios, neatpažįsta viena ki- 
tos danguje? 

Vyresnysis ištiesė rankas. 

Jaunesnysis nusilenkė. 

Paskiau vyresnysis su gilia pagarba pakvietė jau- 
nesnįjį: 

— Įeikite, tėve mano. 

Brolis Dominykas įžengė vidun. 

Ambasadorius žvilgsniu parodė durininkui užda- 
ryti duris ir pasirūpinti, kad niekas jiems netrukdytų. 

„Vienuolis išsitraukė nuo krūtinės laišką ir įteikė 
jį Satobrianui, kuris vos metęs žvilgsnį atpažino ant 
voko savo paties braižą. 

— Mano rašytas laiškas! — nustebo jis. 

— Neradau geresnės rekomendacijos patekti pas 
jūsų ekscelenciją,— atsakė vienuolis. 

— Adresuotas mano bičiuliui Valženezui!... Kaip 
šis laiškas pateko į jūsų rankas, tėve? 

— (Gavau jį iš jo sūnaus, ekscelencija. 

— Iš jo sūnaus? — sušuko ambasadorius.— Kon- 
rado? 

Vienuolis patvirtinamai linktelėjo galva. 

— Vargšas jaunikaitis! — melancholiškai pratarė 
seniokas.— Pažinojau jį gražų, jauną, kupiną vilčių: 
mirė labai nelaimingai, tiesiog fatališkai: 

— Kaip ir kiti, jūs manote, kad jis miręs, eksce- 
lencija; bet jums, jo tėvo bičiuliui, aš galiu pasakyti: 
jis nenumirė, yra gyvas ir siunčia jums savo pagarbą. 

Ambasadorius apstulbęs pažvelgė į vienuolį. 

Suabejojo, ar tasai sveiko proto. 

Vienuolis suprato begimstančią savo pašnekovo 
mintyse abejonę. 

Liūdnai nusišypsojo: 

— Aš neišprotėjęs,— tarė, — nesibijokite ir ypač 
neabejokite: jūs, žmogus, kuriam nesvetimos jokios pa- 
slaptys, jūs privalėjot žinoti, kad tikrovė pranoksta 
bet kokius pramanus. | 

— Konradas gyvas? 

— Taip. 

— Ir ką jis veikia? 

— Sitai ne mano, o jo paslaptis, ekscelencija. 

— Kad ir ką jis veiktų, tai turėtų būti didis daly- 
kas; aš jį pažinojau — tai kilnus žmogus... Nagi, kaip 
17 kodėl jis įteikė jums šį laišką? Ko pageidaujate? Aš 
jūsų nuožiūrai. 

— Jūsų ekscelencija šitaip atsiduoda mano 
nuožiūrai, nė nežinodamas, su kuo kalbasi, nė nepa- 
klausdamas, kas aš toks? 

— Jūs — žmogus: taigi mano brolis; jūs — kuni- 
gas: taigi ateinate Dievo vardų; man nereikia nieko 
daugiau žinoti. 

— Taip, bet aš, aš privalau viską jums pasakyti. 
Galimas daiktas, kad ryšys su manimi pasirodys lem- 
tingas tam, kuris manęs prisilies. | 

— Tėve, prisiminkite Sidą“... Sventasis Marty- 
nas, pasislėpęs po vargšo raupsuotojo skarmalais, 
pašaukė jį pagalbon iš griovio tardamas: “Senjore rite- 
ri, pasigailėkite vargšo raupsuotojo, įkritusio į šį griovį 
lr nepajėgiančio išlipti; ištieskite jam savo ranką: juk 
72 


jai, apmautai geležine pirštine, niekas negresia“. Si- 
das nušoko nuo žirgo, prisiartino prie griovio ir nusi- 
traukęs savo geležinę pirštinę tarė: “Su Dievo pagalba 
paduosiu tau pliką ranką". Ir jis ištiesė jam savo ap- 
nuogintą delną, o vargšas raupsuotasis atvirto šven- 
tuoju, nuvedusiu jį į amžinąjį gyvenimą. Stai mano 
ranka, tėve; jei nenorima, kad eičiau pasitikti pavo- 
jaus, nereikia man sakyti: “Tai pavojinga". 

Vienuolis tebelaikė paslėpęs savo ranką ilgoje ran- 
kovėje. 

— Ekscelencija,— tarė jis,— esu sūnus žmogaus, 
kurio pavardė tikriausiai atėjo ir iki jūsų. 

— Pasakykite šią pavardę. 

— Esu sūnus... Sarančio, jau bus du mėnesiai 
kaip nuteisto myriop Senos departamento prisiekusiųjų 
teismo. 

Ambasadorius nejučia žingtelėjo atgal. 

— Galima būti nuteistam myriop ir tuo pat metu 
būti nekaltam. 

— Už vagystę įkandin žmogžudystės! — su- 
murmėjo ambasadorius. 

— Prisiminkite Kalasą“, prisiminkite Leserką?: 
nebūkite griežtesnis ar veikiau nepatiklesnis už kara- 
lių Karolį X. 

— Karalių Karolį X? 

— Taip; kai man pavyko jį pasiekti, kai puoliau 
jam į kojas, kai pasakiau jam: “Sire, man reikia trijų 
mėnesių savo tėvo nekaltumui įrodyti“, jis man at- 
sakė: “Duodu jums tris mėnesius, per tą laiką nė plau- 
kas nenukris nuo jūsų tėvo galvos“. Ir aš išvykau, štai 
esu čia prieš jūsų ekscelenciją ir sakau: vardan prie- 
saikos garbės, vardan mano abito šventumo, vardan 
mūsų Viešpaties Jėzaus Kristaus kraujo, pralieto dėl 
mūsų, dievagojuos jūsų ekscelencijai, kad mano tėvas 
nekaltas ir kad jo nekaltumo įrodymas yra štai čia! 

Vienuolis patapšnojo sau į krūtinę. 

— Turite čia prie savęs, viršum savo širdies jūsų 
tėvo nekaltumo įrodymą ir jo nepaskelbiate visiems! — 
sušuko poetas. 

Vienuolis papurtė galvą. 


73 


— Negaliu,— tarė. 

— Kas jums neleidžia? 

— Mano priedermė, abitas, kurį nešioju; geležinis 
išpažinties slaptumo antspaudas, uždėtas ant mano 
lūpų likimo rankos. 

— Betgi tuomet reikia pasimatyti su šventuoju 
tėvu, popiežiumi, jo šventenybe Leonu XII. Šventasis 
Petras, kurio įpėdinis jis yra, gavo iš paties Kristaus 
rankų teisę susaistyti ir atsaistyti. 

== 6| = sušuko j jaunasis vienuolis džiugiai nušvi- 
tusiu veidu.— Štai ko aš atvykstu į Romą; štai kodėl 
aš čia prieš jus, jūsų rūmuose; ateinu jums pasakyti: 
ištisą savaitę prieš mane statoma vis daugiau kliūčių; 
mane atsisakoma įsileisti į Vatikaną; o laikas bėga; 
giljotinos peilis kybo viršum mano tėvo sprando; kiek- 
viena minutė jį priartina; galingi priešai trokšta jo 
mirties! Pasižadėjau kreiptis į jūsų ekscelenciją kraštu- 
tinės būtinybės verčiamas; ir toji kraštutinė būtinybė 
atėjo; šit aš čia, prie jūsų kelių, kaip klūpojau prie 
kelių karaliaus, kuriam jūs atstovaujate; man reikia 
pamatyti jo šventenybę kaip įmanoma greičiau arba — 
suprantate? Kad ir kaip skubėčiau, parvyksiu per vėlai! 

— Po pusvalandžio, broli mano, jūs būsite prie jo 
šventenybės kojų. 

Ambasadorius paskambino. 

Pasirodė durininkas. 

— Tegul pakinko karietą,— paliepė diplomatas, — 
ir teateina kas padėti man apsirengti. | 

Paskiau, pasigręžęs į vienuolį, pridūrė: 

— Aš apsivilksiu ambasadoriaus munduru. Palau- 
kite manęs, tėve, su savuoju kovos drabužiu. 

Po dešimitias minučių vienuolis ir ambasadorius 
išskriejo karieta iš via del Passegio?!, perkirto Švento- 
jo Angelo tiltą ir nudardėjo Šventojo Petro aikštės linkui. 


XCII + ŠVENTOJO PETRO ĮPĖDINIS 


Leonas XII — Hanibalas dela Dženga, gimęs 1760- 
aisiais metais rugpjūčio 17-ąją netoli Spoleto, popiežiu- 

mi išrinktas 1823-ųjų metų spalio 28-ąj4 — pontifika- 
to soste sėdėjo jau bemaž. penkerius metus. 

"Taigi tą dieną, kada mes atvykome, tai buvo šešias- 
dešimt aštuonerių metų senukas, aukštas, liesas, liūdno 
ir kartu giedro veido; paprastai laikydavosi skurdžiai 
įrengtame kabinete, beveik be baldų, su savo kate, vi- 
sų dažniausiai sudarančia jam draugiją, gyveno iš tru- 
putėlio polentos!; suvokė, jog labai serga ir su kone 
džiugiu nuolankumu likimui žvelgė į save nykstantį; 
jau. dvidešimt du kartus buvo priėmęs paskutiniąją 
Komuniją, tai yra jau dvidešimt du kartus buvo prie 
pat mirties ir nusiteikęs kaip Benediktas XIII* laikyti 
savo karstą po lova. 

Hanibalas dela Dženga buvo paskirtas popiežiu- 
mi, nurodžius jo kolegai kardinolui Severoliui, kuris, 
nušalintas nuo pontifikato priešinantis Austrijai, įvar- 
dijo jį kaip savo įpėdinį. 

Kai trisdešimt keturiais balsais buvo išrinktas po- 
piežiumi, ir kardinolai priėjo pasveikinti, jis pasikėlė 
purpurinę sutaną ir konklavos elektoriams parodė sa- 
vo sutinusias kojas: 

— Kaipgi,— sušuko, — galite tikėtis, kad sutiksiu 
apsunkinti save našta, kurią norite man užkrauti? Ji 
pernelyg sunki: kas pasidarys iš Bažnyčios su visais 
jos rūpesčiais, jeigu ji pavedama valdyti ligotam ir 
mirštančiam popiežiui? 

Kaip tik šios pasiligojusiojo bei mirštančiojo sa- 
vybės ir nusvėrė jo iškėlimą Leonu XII. 

Naujas popiežius tik ir renkamas su sąlyga, kad 
jis kuo anksčiau numirs, ir nė vienas iš dviejų šimtų 
penkiasdešimt keturių Sventojo Petro įpėdinių dar ne- 
sugebėjo pasiekti apaštalų patriarcho amžiaus — dvi- 
dešimt penkerių pontifikato metų! 

Non videbis annos Petri“ Toksai yra priežodis ar 
veikiau pranašystė, pasveikinant kiekvieną išrinktą 
naują popiežių. 

Prisimindamas Leono XII vardą, Hanibalas dela 
Dženga tarytum prisiminė dvigubą įsipareigojimą — 
kartu ir greitai numirti. 

Florencijietis Leonas XI, išrinktas 1605-aisiais me- 

tais, viešpatavo vos dvidešimt septynias dienas. 

Ir vis dėlto šis negalios kamuojamas, sutinusio- 
mis kojomis žmogus vienu metu atrodė gavęs iš Sven- 
tojo Petro rankų Bažnyčios kalaviją. 

Paskelbė baisų karą plėšikystei: pašalino iš vieno 
kaimo valstiečius ir visus perkėlė į savo gimtąjį kraštą, 
Spoletą. Tie valstiečiai buvo kaltinami palaikę ryšius 
su banditais ir mažumėlę patys tokiais buvę. Nuo to 
laiko apie juos daugiau nieko negirdėta — lyg būtų 
buvę perkelti į Botani Bei“. 

Antra vertus, jis pasirodė labai griežtai prisilaikąs 
religinių nuostatų, jubiliejiniais metais? užgindamas 
reginius bei kitokias pramogas. 

Tuo iš Romos padarė dykynę. 

Mat miesto romiečiai teturi vienintelį pragyveni- 
mo šaltinį: nuomoti savo namus. 

O kalnų romiečiai teturi vienintelį komercijos būdą: 
savo ryšius su banditais. 

Pasekmė buvo tokia, jog popiežiaus Leono XII, 
sužlugdžiusio vienu metu ir Romos miestelėnus, ir Ro- 
mos kalniečius, nekentė ir tie, ir kiti. 

Kai jis numirė, du Ostijos gyventojai, prasikaltę 
vien tuo, jog pareiškė savo simpatiją velioniui, buvo 
mažne papjauti. 

Jaunystėje, tada, kai dar nepriklausė Bažnyčiai ir 
buvo vadinamas i! marchesino — markiziuku, astrolo- 
gas jam išpranašavo, kad vieną gražią dieną tapsiąs 
popiežiumi. 

Kaip tik dėl šios pranašystės šeima privertė jį 
stoti į dvasininkų luomą. 

Koks gi faktas davė pagrindą tokiai pranašystei? 

Faktas gana keistas — toks, iš kurio tik žmogus, 
neabejotinai apdovanotas dvigubu regėjimu, galėjo nu-- 
matyti ateitį. 

Spoleto koležo vaikai slapčia nuo savo mokytojų 
surengė procesiją, nešdami ant ienų Madonos statulą. 

Kadangi markiziukas dela Dženga — jo protėviai 
gavo markizo titulą ir žemės nuosavybę iš Leono X? 
rankų — kadangi markiziukas dela Dženga buvo gra- 
žiausias iš visų vaikų, jį parinko Madonos vaidmeniui. 

Staiga išgirstama besiartinant mokytoją; mokiniai, 
nešę ienas, sprunka kas sau, ir Svenčiausioji Mergelė 
nuslysta nuo jų pečių, krenta ant žemės, tačiau nenu- 
puldama nuo improvizuotųjų neštuvų. 

Tuomet vienas žiniuonis išpranašauja, kad nu- 
kritęs nuo savo moksladraugių pečių vaikas, vaizduo- 
jantis Madoną, kada nors tapsiąs popiežiumi. 

Po penkiasdešimties metų, žiniuoniui jau seniai 
numirus, pranašystė išsipildė. 

Šis grožis, kuris pelnė vaikui garbę vaidinti Šven- 
čiausiąją Mergelę, kaip kalbėta, nesyk statė pavojun 
kunigo sielą. 

Pasakota apie dvi didžiules aistras, išgryninusias 
jo gyvenimą, tariant, kad šios jo nesuteršė: vieną — 
kilmingai romietei, antrą — įžymiai Bavarijos damai. 

Kai pranešė apie Prancūzijos ambasadoriaus apsi- 
lankymą, jis buvo užsiėmęs paukštukų medžiokle Va- 
tikano sode. 

Medžioklė buvo vienintelė aistra,— šventasis tėvas 
„pats tą pripažino, — medžioklė buvo vienintelė aistra, 
kurios jis nepergalėjo. Šią jo pramogą zelanti' laikė 
nusikaltimu. ' 

Leonas XII labai mėgo Satobrianą. 

Išgirdęs apie Prancūzijos ambasadoriaus apsilan- 
kymą, jis pasiskubino atiduoti savo kamerdineriui vien- 
šūvį šautuvą, su kuriuo medžiojo, ir įsakęs, kad ne- 
delsdami nė sekundės įvestų įžymųjį lankytoją, pasu- 
ko į savo kabinetą. 

Ambasadorių ir jo interesantą tamsiu koridoriumi 
nuvedė iki jo šventenybės asmeninio prieglobsčio vietos. 

„Jiems pasirodžius ant slenksčio, popiežius jau 
sėdėjo ir laukė. 

Jis atsistojo ir nuėjo pasitikti poeto. 

Poetas, pagal įprastą ceremonialą ir nebodamas 
jam patikėtos aukštos pareigybės, poetas priklaupė vie- 
nu keliu. 

Bet Leonas XII gyvai jį pakėlė, nepakęsdamas, 
kad šis ilgiau liktų tokia nužeminta poza, paėmė už 
rankos ir nusivedė prie fotelio. 

Visai kitaip jis laikėsi Dominyko atžvilgiu. 

Popiežius leido jam atsiklaupti ir pabučiuoti savo 
sutanos kraštą. , 

Pasisukęs Leonas XVII, išvydo Satobrianą vis te- 
bestovintį ir vėl parodė jam ženklą, kad atsisėstų. 

Tačiau šisai atsakė: 

— Svenčiausiasis tėvas tenesupyksta, kad aš ne 
tik stoviu, bet ir kad pasišalinu. Atvedžiau šį jauną 
žmogų, atvykstantį pas jus kreiptis dėl savo tėvo gy- 
vybės. Sukorė keturis šimtus mylių, iki čia pateko, ir 
sukars dar keturis šimtus, grįždamas atgalios. Kelia- 
vo su viltimi, ir priklausomai nuo to, pasakysite jūs 
taip arba ne, jis pasišalins apimtas džiaugsmo ar 
skendintis ašarose.— Paskiau pasigręžė į vis tebe- 
klūpantį jaunąjį vienuolį: — Drąsos, tėve! — tarė jam.— 
Palieku jus su esančiu tiek aukščiau karalių, kiek ka- 
raliai — aukščiau vargšo elgetos, kuris prašė mūsų 
išmaldos prie Vatikano vartų. 

— Vadinasi, jūs grįžtate į ambasadą, — paklausė 
jaunasis vienuolis, bemaž išsigandęs, jog yra palieka- 
mas savo paties jėgoms, — ir aš jūsų nebepamatysiu? 

— O taip, pamatysite,— nusišypsojo brolio Domi- 
nyko globėjas.— Pernelyg domiuosi jūsų reikalais, kad 
taip imčiau ir pasišalinčiau. Einu, jo šventenybei lei- 
dus, jūsų palaukti Stancose?. Nebijokite, kad priversi- 
te mane laukti, aš pamiršiu laiką prieš kūrinius tojo, 
kuris jį nugalėjo?. 

Popiežius ištiesė jam ranką, ir ambasadorius ją 
pabučiavo, nors šventasis tėvas pabandė tam pasi- 
priešinti. 

Satobrianas išėjo, palikdamas akis į akį patį 
aukščiausiąjį 17 patį žemiausiąjį laipsniu dvasininkijos 
skalėje: 

Popiežių ir vienuolį. 

Mozė nestovėjo blyškesnis ir labiau virpantis ant 
Sinajaus kalno!“, apakintas dieviškosios šlovės spinde- 
sio, negu brolis Dominykas, atsidūręs vienas prieš vieną 
su Leonu XII. 

Dar iš toliau jis atėjo pamatyti to, kurio rankose 
buvo jo tėvo gyvybė, dar labiau jo širdis buvo kupina 
nerimo ir abejonės, susidūrus su juo. 

Vos tik metęs žvilgsnį į dailųjį vienuolį, popiežius 
suprato, kad šis tuoj tuoj nualps. 

Ištiesė jam ranką: 

— Drąsos, sūnau! — tarė.— Kad ir kokią klaidą, 
kad ir kokią nuodėmę, kad ir kokį nusikaltimą būtumėt 
padaręs, Dievo gailestingumas didesnis už visas žmo- 
giškąsias blogybes. 
 — Kaip žmogus aš nuodėmingas, o šventasis tė- 
ve! — atsakė dominikonas.— Bet jeigu ir nesu be nuo- 
dėmės, tai, tikiuosi, nepadariau jokių klaidų ar nusi- 
kaltimų. 

— Iš tiesų, regis, jūsų įžymusis rekomenduotojas 
man pasakė, kad atvykstate maldauti dėl savo tėvo. 

— Taip, jūsų šventenybe, iš tikrųjų atvykstu dėl 
savo tėvo. 

— Kur yra jūsų tėvas? 

— Prancūzijoje, Paryžiuje. 

— Ką jis ten veikia? 

— Nuteistas teisingumo ar veikiau žmonių blogu- 
mo laukia mirties. 

— Sūnau, nekaltinkime mūsų teisėjų: Dievas juos 
teis ir be kaltinimo. 

— O tuo tarpu mano tėvas nekaltas ir turės nu- 
mirti. 

— Prancūzijos karalius — dievobaimingas ir ge- 
ras valdovas, sūnau mano; kodėl nesikreipėte į jį? 

— Kreipiausi, ir jis padarė dėl manęs visa, ką 
galėjo. Atidėjo teisingumo peilio krytį trejetui mėne- 
sių — tam laikui, kol aš nueisiu iš Paryžiaus į Romą 
17 sugrįšiu atgal. 

— Ir ko jūs atvykstate į Romą? 

— Matote, švenčiausiasis tėve — pulti jums į 
kojas. 

— Nelaikau savo rankose žemiškojo karaliaus Ka- 
rolio X valdinių gyvenimo. Mano galia reiškiasi tik 
dvasiškajam gyvenimui. 

— Aš neprašiau malonės, švenčiausiasis tėve, tik 
prašau teisingumo. 

— Kuo apkaltintas jūsų tėvas, sūnau? 

— Vagyste ir žmogžudyste. 

— lr jūs teigiate, kad jis nepadarė šių dviejų nu- 
sikaltimų? 

— Aš žinau, kas vagis, žinau, kas žmogžudys. 

— Tai kodėl neatskleidžiate šios baisios paslap- 
ties? 

— Ji priklauso ne man, o Dievui: tai išpažinties 
paslaptis. 

Ir kūkčiodamas Dominykas išsitiesė prie šventojo 
tėvo kojų, palietė kakta grindis. 

Leonas XII žvelgė į jaunikaitį su gilia užuojauta. 

— Ir jūs atvykote man pasakyti, sūnau?.. 

— Atvykau jums pasakyti, o švenčiausiasis tėve, 
jums, Romos vyskupui, Kristaus vietininkui, Dievo tar- 
nui, atvykau jums pasakyti: ar privalau leisti numirti 
savo tėvui, kai turiu čia, ant savo krūtinės, savo ran- 
kose, prie jūsų kojų, jo nekaltumo įrodymą? 

Ir vienuolis padėjo prie šventojo sosto valdovo kojų, 
tačiau paslėptą voke ir užantspauduotą, Žeraro išpa- 
žintį — parašytą ir pasirašytą šio paties ranka. 

Paskiau vis klūpodamas, abiem rankomis ištiesto- 
mis į rankraštį, maldaujamu žvilgsniu, ašarotomis aki- 
mis, virpančiomis lūpomis vienuolis laukė, ką atsakys 
jo teisėjas. 

— Jūs sakote, sūnau,— tarė sujaudintu balsu Le- 
-onas XII,— kad šis prisipažinimas buvo įteiktas į jūsų 
rankas? 

— Paties kaltininko, švenčiausiasis tėve. 

— Su kokia sąlyga? 

Vienuoliui išsprūdo aimana. 

— Su kokia sąlyga? — pakartojo Leonas XII. 

— Su tokia, kad būtų paskelbtas tik po jo mirties. 

— Tuomet palaukite kaltininko mirties, sūnau. 

— Bet mano tėvas... mano tėvas! 

Sventojo sosto valdovas savo ruožtu nutilo. 

— Mano tėvas numirs, — raudojo vienuolis, — o jis 
juk nekaltas! | 

— Sūnau,— lėtai, tačiau tvirtai atsakė popiežius, — 
sūnau, težūnie nekaltas, težūnie dešimt nekaltų, 
težūnie visas pasaulis, tik ne dogma! 

Dominykas atsistojo su neviltimi sieloje, tačiau, 

keistas dalykas, ramiu veidu. 

Jo lūpos, iškreiptos niekinamos šypsenos, sugėrė 
paskutiniąsias ašaras. 

Akys išdžiūvo, tarsi perbrauktos įkaitinta geležimi. 

— Gerai, švenčiausiasis tėve,— tarė jis, — matau, 
kad niekuo negaliu pasikliauti šiame pasaulyje, tik 
savimi pačių. 

— Klystate, sūnau,— atrėmė popiežius,— nes aš 
jums pasakysiu: jūs neatskleisite kaltininko 7 
ties, ir vis dėlto jūsų tėvas liks gyvas. 

— Argi mes gyvename stebuklų laikais, švenčiau- 


siasis tėve? Nes aš dabar matau, kad tik stebuklas . 


galėtų išgelbėti mano tėvą. 

— Klausykite, sūnau: nes, nors jūs man ir nieko 
neatskleidėte,— išpažinties slaptumas man toks pat 
šventas kaip ir kitiems,— nors man ir nieko neat- 
skleidėte, aš galiu parašyti Prancūzijos karaliui, kad 
jūsų tėvas nekaltas, kad aš tą žinau,— jeigu tai me- 
las, prisiimu jį sau ir tikiuosi, jog Dievas man at- 
leis, — ir parašysiu, kad jis pasigailėtų. 

— Pasigailėtų! Neradote pasakyti kito žodžio, 
švenčiausiasis tėve, ir iš tikrųjų nėra kito žodžio kaip 
tuk pasigailėti. Bet pasigailima tiktai kaltųjų: mano 
tėvas nekaltas, o nekaltiesiems nereikia pasigailėjimo. 
Taigi mano tėvas numirs. 

Ir vienuolis pagarbiai nusilenkė Kristaus atstovui. 

— Palaukite! — sušuko Leonas XII.— Dar neiki- 
te, sūnau! Pagalvokite. 

Bet Dominykas vėl atsiklaupė. 

— Dar vienos malonės, švenčiausiasis tėve,— tarė 
jis, — jūsų palaiminimo! 

— O, iš visos širdies, mano vaike! — sušuko Leo- 
nas XII. 

Ir jis ištiesė rankas. 

— Jūsų palaiminimą in articulo mortis“— suų- 
murmėjo vienuolis. 

Sventojo sosto valdovas kiek delsė. 

— Ką ketinate daryti, mano vaike? — paklausė 
pagaliau. 

— Tai, švenčiausiasis tėve, mano paslaptis — di- 

desnė, nebylesnė, baisesnė negu išpažinties. 

Leonas XII nuleido abi savo rankas. 

— Negaliu palaiminti mane paliekančiojo,— tarė, — 
su paslaptimi, kurios nenori atskleisti netgi Jėzaus 
Kristaus vietininkui. 

— Tuomet prašau jūsų ne palaiminimo, švenčiau- 
siasis tėve, tik maldų. 

— Keliaukite, sūnau mano, jų nestokosite. 

Vienuolis nusilenkė ir pasišalino tvirtu žingsniu — 
jis, kuris čia įžengė visas virpantis. 

O šventojo sosto valdovą visai apleido jėgos — 
susmuko į savo medinį krėslą sukuždėdamas: 

— Ak, Dieve mano, sergėkite šį vaiką! Jis iš pa- 
"dermės tų, kuriuos kitados padarydavo kankiniais! 


XCIII + TORE VERGATA 


Vienuolis išėjo lėtu, oriu žingsniu. 

Prieškambaryje susitiko jo šventenybės durininką. 

— Jo ekscelencija vikontas de Satobrianas? — pa- 
klausė vienuolis. 

— Aš įpareigotas jus nuvesti pas jį, — atsakė du- 
rininkas. | 

Ir jis leidosi žingsniuoti pirmas, vienuolis sekė jam 
iš paskos. 

Poetas, kaip patsai buvo sakęs, laukė Rafaelio 
Stancose, sėdėdamas priešais “Šventąjį Petrą, išlaisvi- 
namą angelo". 

Išgirdęs į grindis sukaukšint sandalus, ES, 

Atspėjo artinantis vienuolį. 

Iš tiesų, šisai stovėjo priešais jį. 

Metė greitomis į jo veidą žvilgsnį: veidas atrodė 
ramus it marmuro kaukė, bet ir toks pat blyškus bei 
šaltas kaip ji. 

Jis, perdėm jausmų žmogus, suvirpėjo, išvydęs šį 
visiškai stingulio apimtą vyriškį. 

— Na kaip? — paklausė poetas. 

— Ką gi, dabar žinau, ko griebtis,— atsakė vie- 
nuolis. 

— Jis nesutiko? — sumurmėjo Šatobrianas. 

— Taip, ir kitaip negalėjo pasielgti. Tai aš buvau 
toks beprotis, jog nors mirksnį galėjau viltis, kad dėl 
manęs, tai yra vargšo vienuolio, kad dėl mano tėvo, 
tai yra Napoleono tarno, bus sulaužytas pagrindinis 
Bažnyčios įstatymas, dogma, išėjusi iš paties Jėzaus 
Kristaus lūpų. 

— Betgi tuomet,— paklausė poetas, įbesdamas ti- 
riamą žvilgsnį į vienuolio akis, — tuomet jūsų tėvas 
mirs? 

Vienuolis nieko neatsakė. j 

Paklausykite,— vėl prašneko Satobrianas,— gali- 
te mane užtikrinti, kad jūsų tėvas nekaltas? 

— Jau kartą jus užtikrinau. Jeigų mano tėvas 
būtų kaltas, tai mano būtų meluota. 

— Teisybė, jūs teisus, atleiskite. Stai, ką norėčiau 
jums pasakyti. 

Vienuolis tylėjo, kas rodė, jog jis klausosi. 

— Asmeniškai pažįstu Karolį X; tai geras ir doras 
žmogus. Rengiausi pasakyti didžiadvasis, bet aš irgi 
nenoriu meluoti; be to, prieš Dievą tie, kurie buvo ge- 
ri, veikiausiai nusvers tuos, kurie buvo didūs. 

— Jūs ketinate,— pertraukė brolis Dominykas, — 
man pasiūlyti, jog paprašysite karaliaus pasigailėti ma- 
no tėvo? 

— Taip. ' 

— Dėkoju jums. Sitą man jau pasiūlė šventojo 
sosto valdovas, ir aš atsisakiau. 

— Ir kuo gi pagrindėte savo atsisakymą? 

— Tuo, kad mano tėvas nuteistas myriop ir kad 
karalius gali pasigailėti tiktai kaltųjų. Pažįstu savo 
tėvą: karaliaus pasigailėtas, pirmiausia, kam panau- 
dotų savo dešiniąją ranką,— tai paleistų sau kulką į 
kaktą. 

— Betgi, — paklausė vikontas,— kas tuomet atsi- 
tiks? | 

— Tik vienas Dievas, kuris skaito ateitį 17 mano 
širdį, tą žino. Jeigu planas, kurį numačiau, Dievui ne- 
patiks, tai jis, vienu mostu galįs mane sunaikinti, šį 
mostą atliks, ir aš pavirsiu į dulkes. Jeigu, atvirkščiai, 

Dievas jam pritars, tai išlygins kelią, kuriuo aš žy- 
giuosiu. 

— Leiskite man, tėve,— tarė ambasadorius,— pa- 
daryti šį kelią ne tokį atšiaurų ir varginantį. 

— Sumokant už mano kelionę kokių nors laivu ar 
nusamdyta karieta? 

— Priklausote neturtingam ordinui, tėve, ir visai 
nenorėdamas įžeisti siūlau jums išmaldą savo šalies 
vardu. 

— Bet kuriomis kitomis aplinkybėmis, — atsakė 
vienuolis,— priimčiau šią išmaldą Prancūzijos ar jūsų 
vardu ir pabučiuočiau ranką, man ją davusią. Bet aš 
pratęs prie nuovargio, ir su tokiu proto bei širdies 
nusiteikimu, kokio dabar esu, nuovargis išeis man į 
naudą. 

— Be abejo, bet laivu ar diližanu keliausite grei- 
čiau. 

— Kuriam galui man greičiau keliauti? Argi man 
svarbu anksčiau nuvykti? Viena, ko man tereikia, — 
nuvykti mano tėvo egzekucijai paskirtos dienos išva- 
karėse. Turiu karaliaus Karolio X žodį trejetui mėne- 
sių, ir juo pasitikiu; jeigu pasieksiu Paryžių ir aš- 
tuoniasdešimt devintąją dieną, vis tiek būsiu atvykęs 
laiku. 

— Tad, jeigu neskubate, leiskite pasiūlyti jums 
viešnagę Prancūzijos rūmuose. 

“ — Teatleidžia man jūsų ekscelencija, kad neigia- 
mai atsakysiu į jūsų gerumą, bet aš išvykstu. 

— Kada? 

— Siandien. 

— Kurią valandą? 

— Šią pat minutę. 

— Nė nepasimeldęs Šventajam Petrui? 

— Mano malda jau sukalbėta, o be to, aš meldžiuo- 
si eidamas. 

— Bent leiskite man palydėti jus į kelionę. 

— Išsiskirti su jumis kuo vėliau po to, kiek aš 
jums likau skolingas,— tai man didžiausia laimė. 

— Teiksitės palaukti, kol nusimesiu savo ambasa- 
doriškąjį mundurą? 

— Asmeniškai jūsų ekscelencijos palauksiu tiek, 
kiek suteiksite garbės manęs paprašyti. 

— Tad sėdam karieton ir užvažiuojam į amba- 
sadą. 

Vienuolis linktelėjo sutikdamas. 

Puskarietė laukė prie Vatikano rūmų durų; vie- 
nuolis ir ambasadorius įsėdo jon. 

Važiuodami neapsimainė nė žodžių; galiausiai pa- 
siekė ambasadą. : 

Taręs kelis žodžius durininkui, Satobrianas su vie- 
nuoliu sugrįžo į kabinetą. 

Iš ten jis perėjo į savo kambarį. 

Vos tik durys už jo užsivėrė, įnešė stalelį, visiškai 
padengtą dviem asmenims. 

Po dešimties minučių Satobrianas sugrįžo, nusi- 
metęs mundurą ir apsivilkęs kasdieniu drabužiu. 

Pakvietė brolį Dominyką sėstis už stalo ir valgyti. 

— Išvykdamas iš Paryžiaus, daviau įžadą,— pa- 
sakė vienuolis, — maitintis tik stačiomis, valgyti vien 
duoną ir gerti vien vandenį, kolei sugrįšiu atgal. 

— Sįsyk, tėve,— tarė poetas, — prisidėsiu prie jūsų 
įžado; aš irgi valgau vien duoną ir geriu vien vandenį. 
"Tiesa, šis vanduo — iš Trevio fontano!! 

Abu stačiomis suvalgė po riekelę duonos ir išgėrė 
po stiklą vandens. 

— Vykstame! — pirmas tarė poetas vienuoliui. 

— Vykstame,— pakartojo šis. 

Karieta laukė prie durų. 

— Į Tore Vergatą,— paliepė ambasadorius ir pa- 
sigręžė į vienuolį: — Tai mano kasdienis pasivažinėji- 
mas,— paaiškino jam.— Taigi joks nuopelnas, kad dėl 
jūsų išsuku iš kelio. 

Karieta pasiekė del Corso gatvę, Tautos ar veikiau 
Tuopų aikštę — mat tuodu žodžiai itališkai skamba 
vienodai, — ir galiausiai išriedėjo į Prancūzijos kelią. 

Pravažiavo griuvėsius, vadinamus Nerono kapu. 

Romoje visa — Nerono. 

Volteras apie Henriką IV yra pasakęs: 


Vienintelis karalius, kurį liaudis prisimena. 


Neronas — vienintelis imperatorius, kurį prisime- 
na romiečiai. “Kas tasai gigantas? — “Tai Nerono 
statula".— “Koks aure bokštas?" — “Tai Nerono bokš- 
tas". “Kas čia per kapas?" — “Tai Nerono kapas“. Ir 
visa šitai pasakoma be jokios bjaurasties, be jokios ne- 
apykantos. Mūsų dienų romiečiai mažai skaito Tacitąž. 

Kas gi galėjo pelnyti savo brolio Britaniko, savo 
žmonos Oktavijos ir savo motinos Agripinos žudikui 
tokį didžiulį populiarumą? 

Ar tik ne tai, kad tarp visų savo nusikaltimų Ne- 
ronas buvo dar ir artistas. 

Liaudis prisimena būtent virtuozus, o ne impera- 
torius; ne Cezarį su auksine karūna, bet komediantą 
su rožių vainikų. 

Kokią mylią už Nerono kapo puskarietė sustojo. 

— Stai čia aš paprastai sustabdau karietą,— tarė 
poetas; — gal pageidaujate, kad jus toliau pavežėtų? 

— Kur sustos jūsų ekscelencija, sustosiu ir aš, 
tačiau tik tam, kad atsisveikinčiau. 

— "Tuomet sudie, tėve,— tarė poetas, — ir telydi 
jus Dievas! 

— Sudie, įžymusis mano globėjau! — tarė jauni- 
kaitis.— Niekad nepamiršiu, ką jūsų ekscelencija dėl 
manęs padarė ir ypač — ką norėjo padaryti. 

Sukryžiuotomis ant krūtinės rankomis vienuolis 
pasitraukė žingsnį atgal. 

— Ar mane palikdamas nesuteiksite man savo 
palaiminimo? — paklausė senukas jaunikaičio. 

Vienuolis papurtė galvą: 

— Sį rytą, — tarė,— dar galėjau laiminti, bet šią 
popietę, su tomis mintimis, kurios glūdi mano sieloje, 
palaiminimas būtų negeras ir galėtų jums užtraukti 
negandą. 

— "Tebūnie, tėve,— sutiko poetas.— Tuomet aš 
jus laiminu. Pasinaudoju teise, kurią suteikia mano 
amžius. Tad keliaukite, ir Dievas tesie su jumis! 

Vienuolis paskutinį sykį nusilenkė ir patraukė ke- 
liu iš Spoleto. 

Žingsniavo pusvalandį, nė karto neatsigręždamas 
į Romą, kurią paliko, kad, be abejo, niekados daugiau 

neišvystų, ir kuri, atrodo, teužėmė ne daugiau vietos 
jo Mintyse negu menkiausias Prancūzijos bažnytkaimis. 

Poetas, sustingęs ir tylus, sekė jį akimis, kiek 
pajėgė įmatyti, palydėdamas žvilgsniu grįžtantį, kaip 
tada Salvatorius — iškeliaujantį. 

Pagaliau brolis Dominykas išnyko už nedidelės 
Stortos kalvelės. 

Paskutinįsyk jam įkandin poetas atsiduso ir nu- 
leista galva, nusvirusiomis rankomis nuėjo prie gru- 
pelės žmonių, laukiančių jo kairėje kelio pusėje, kur 
buvo pradėti kasinėjimai... 

Tą pat vakarą jis parašė poniai Rekamjė: 


Man būtina jums parašyti, nes esu nuliūdinta sir- 
dimi. 

Tačiau neapsakinėsiu, kas liūdina mano širdį, o 
pakalbėsiu apie tai, kas užima mano mintis: apie ka- 
sinėjimus, kuriuos atlieku. Tore Vergata — tai vienuo- 
lių nuosavybė, maždaug mylią atstu muo Nerono kapo, 
kairėje kelio pusėje vykstant iš Romos, vienoje gražiau- 
sių ir dykiausių vietų. Čia didi gausybė griuvėsių — 
žemės grožybių, apaugusių žolėmis ir dagiais. Pradėjau 
kasinėti užvakar, antradienį, baigęs jums rašyti; mane 
lydėjo Viskontis“, kuris vadovauja kasinėjimams. Orai 
kuo puikiausi; tuzinas žmonių, apsiginklavusių kastu- 
vais ir kapliais, visiškoje vienatvėje atkasinėjančių ka- 
pus, namų bei rūmų griuvenas, sudarytų vertą jūsų 
reginį; teturėjau vienintelį troškimą: kad jūs būtumėte 
čia. Mielai sutikčiau gyventi su jumis po tentu tarp 
šitų nuolauzų. 

Aš pats pridedu ranką prie darbų; pirmieji po- 
žymiai puikūs; tikiuosi surasti ką nors, kas man atly- 
gins pinigus, įdėtus į šią negyvėlių loteriją. Pačią pirmą 
dieną aptikau gan stambų graikiško marmuro luitą, iš 
kurio bus galima iškalti Puseno biustą. Vakar atkasėme 
gotų kario skeletą ir moters statulos ranką. Tai lyg 
susitikimas su visų tų senienų griovėju; šįryt labai vi- 
liamės aptikti visą statulą. Jeigu architektūros likučiai, 
kuriuos iškeliu dienos švieson, ko nors verti, nepaver- 
siu jų plytomis, kad parduočiau, kaip paprastai čia 

daroma: paliksiu juos stovėti, ir Jie bus pavadinti ma- 
no vardu; jie yra iš Domicijano“ laikų, ką nurodo ras- 
tas įrašas. Tai gražusis romėniškojo meno periodas. 
Sie kasinėjimai darosi mano iškylų tikslas; kas- 
dien atvažiavęs sėdžiu tarp visų tų nuolaužų; 0 pas- 
kiau, kai pasitrauksiu su savo tuzinu pusnuogių kai- 
miečių, visa vėl nugrims užmarštin ir tylon... Ar įsivaiz- 
duojate visas aistras, visus interesus, kadais kunkulia- 
vusius šiose apleistose vietose? Čia būta šeimininkų ir 
vergų, laimingų ir bedalių, gražuolių, kurias mylėjo, ir 
garbėtroškų, geidusių tapti ministrais; čia dar kuriam 
laikui lieka keletas paukščių ir aš, bet mes visi labai 
greit isskrisime. Pasakykit, kaip manot, ar verta būti 
vienu iš menko galų karaliuko? tarybos nariu,— man, 
Armorikos? barbarui, keliauninkui pas nepažįstamo 
romėnų pasaulio laukinius ir ambasadoriui pas tuos 
kunigus, kuriuos mesdavo sudraskyti liūtams? Kai Spar- 
toje saukiau Leonidą', jis neatsiliepė man; manųjų 
žingsnių garsas Tore Vergatoje irgi nieko neprikels, ir 
kai aš savo ruožtu gulėsiu kape, negirdėsiu taip pat 
Jūsų balso skambesio. Tad reikia man kuo greičiau 
paskubėti pas jus ir užbaigti su visomis šiomis žmonių 
gyvenimo chimeromis. Nieko nėra maloniau už prie- 
globstį ir tikmiau už prisirišimą, kuriuos sulaukiu iš 
jūsų. = 
F. de Satobrianas 
Pašto karieta, kasdien šeštą valandą vakaro išvyks- 
tanti iš Romos, išgabeno tą laišką ir apie vienuoliktą 
valandą nakties tarp Bakano ir Nepio pralenkė pri- 
sėdusį kelkraštyje ant akmens maldininką. 
Tasai maldininkas — tai brolis Dominykas, pada- 
ręs savo pirmą postovį kelyje iš Romos į Paryžių. 


XCIV + ŠSANTAŽISTO LAIŠKAS 


Kolei abatas Dominykas palaužta nykaus savo mal- 
dininkystės rezultato širdimi grįžta į Paryžių, teleidžia 
mums skaitytojai nuvesti juos į Makono gatvę pas 
Salvatorių. 

Čia jie sužinos, koks baisus įvykis septintą va- 
landą ryto atvedė pas Petriusą Reginą. 

Keletą dienų nebuvęs namie, Salvatorius ką tik 
sugrįžo, ir per pačias Fragolos švelnybes ir Rolano 
meilystes jį pertraukė trejetas bilsmų į duris. 

Iš tokio beldimosi atpažino, kad tai vienas iš trijų 
bičiulių, ir nuėjo atidaryti: belstasi Petriuso. 

Išvydęs perkreiptą jaunikaičio veidą, Salvatorius 
porą žingsnių atšlijo atgal. 

Tačiau tuojau pat sugriebė abi jo rankas. 

— Bičiuli — tarė,— ištiko didelė nelaimė, tiesa? 

— Nepataisoma nelaimė,— vos suprantamu balsu 
suvebleno Petriusas. 

— Žinau tik vieną nepataisomą nelaimę,— rimtai 
atsakė Salvatorius,— tai prarasti savo garbę, o aš nė 
nematau reikalo pridurti, jog tiek pat pasitikiu jūsų 
garbe kaip ir savąja. 

— Dėkui,— jausmingai tarė Petriusas ir stipriai 
paspaudė abi savo bičiulio rankas. 

— Na, o dabar, mes gi vyrai, tad ir kalbėkimės 
kaip tokie. Kas jums nutiko, Petriusai? — paklausė 
Salvatorius. 

— Skaitykite,— jaunasis dailininkas padavė bičiu- 
liui suglamžytą, kiaurai ašarų sumirkytą laišką. 

Salvatorius jį paėmė ir išlankstė, vis nenuleisda- 
mas nuo Petriuso akių. 

Paskiau, nukreipęs žvilgsnį nuo jaunikaičio į po- 
pierių, perskaitė: 


Princesei Reginai de Lamot Hudan, grafienei 
Rap. 


Ponia, 


Vienas ištikimiausių ir pagarbiausių kilmingos ir 
senos de Lamot Hudanų šeimos tarnų,— vieno 15 tų 
atsitiktinumų dėka, kuriais aiškiai pasireiškia Apvaiz- 
dos ranka,— turi progą anonimiškai padaryti jums 
didžiausią paslaugą, kokią tik vienas žmogiškas tvarinys 
gali padaryti kitam tos pačios rūšies atstovui. 

Neabejoju, kad jūs sutiksite su šia mano nuomo- 
ne, kai sužinosite, jog kalbama ne tik apie visos jūsų 
egzistencijos ramybę ir laimę, bet ir apie pono grafo 
Rapo garbę, o galbūt, be to, apie dar vieną savaip ver- 
tingą dalyką — įžymaus jūsų tėvo, maršalo gyvybę. 

Prašau leisti nutylėti priemones, kuriomis man 
pasisekė atskleisti jums gresiantį pavojų, vildamasis 
apsaugoti jus nuo jo visiems laikams. Tikrosios ištiki- 
mybės esti kuklios, ir, leiskite pakartoti, jog man garbė 
laikyti save vienu ištikimiausių de Lamot Hudanų šei- 
mos tarnų. 

Štai, ponia, faktas visa savo pasibaisėtina tiesa: 

Vienas toksai žmogus, piktadarys, niekšas, sukčius, 
nusipelnantis kuo baisiausios bausmės, atsitiktinai, 
kaip jisai sakosi, aptiko pas p. Petriusą vienuolika 
laiškų, pasirašytų Reginos, grafienės de Brinjolė! var- 
du. Jis puikiai žino, ponia, jog jūs nesate grafienė de 
Brinjolė; jūsų kilmė kur kas kitaip senoviška nei tų 
garbiųjų prekiautojų slyvomis; tačiau jis tvirtina, kad 
Jeigu jūs galėsite nuneigti pavardę, tai nepajėgsite nu- 
neigti braižo. Nežinau, per kokį nelemtą atsitiktinumą 
šie laiškai papuolė į jo rankas; tačiau aš pats galiu 
jums pranešti nepaprastai aukštą kainą, kokios jis rei- 
kalauja už tai, kad laiškai būtų sugrąžinti... 


„ Salvatorius pažvelgė į Petriusą, tarsi klausdamas, 
kiek galėtų būti tiesos šioje epistoliarinėje įžangoje. 
— O! Skaitykite, skaitykite! — paragino Petriu- 
sas.— Čia dar ne galas. 
Salvatorius skaitė toliau: 


Jis reikalauja ne mažiau kaip beprotiškos penkių 
šimtų tūkstančių frankų sumos, kuri, paimta is turto, 
tokio kaip jūsiškis, sudarys vos pastebimą stygių, o 
atitekusi į jo rankas užtikrintų Jam viso gyvenimo ra- 
mybę... 


Išvydęs šį skaičių, Salvatorius taip stipriai surau- 
kė antakius, jog Petriusas dusliu balsų, slėpdamas 
veidą tarp rankų, sušuko: 

— Pasibaisėtina, tiesa? 

— Iš tiesų pasibaisėtina! — sutiko Salvatorius, 
liūdnai palinguodamas galvą. 

Tačiau tuo ramiu balsu, kurio, regis, nesutrikdytų 
nė pasaulio pabaiga, jis vėl ėmė skaityti: 

Sis niekšas teigia, ponia, norėdamas pateisinti ne- 
paprastai aukštą kainą, kurią jis nustato už tuosius 
brangius laiškus, jog kiekviena epistola, susidedanti vi- 
dutiniškai iš penkiasdešimties eilučių, turint galvoje gro- 
žį ir padėtį juos rašiusios personos, negali būti verti- 
nami mažiau nei po penkiasdešimt tūkstančių frankų, 
kas sudaro po tūkstantį frankų už kiekvieną eilutę ir 
penkis šimtus penkiasdešimt tūkstančių frankų už vie- 
nuolika laiškų. 

Vis dėlto nesibaiminkite, ponia; tuojau pamatysi- 
te, kad mano bičiulis, — nejau aš pasakiau “mano bičiu- 
lis“? — norėjau pasakyti, kad tasai niekšas nuleidžia 
savo pretenzijas iki penkių šimtų tūkstančių frankų. 

Kad ir kiek aš jam prieštaravau, kad ir kaip mal- 
davau, įkalbinėjau, netgi grasinau, jis ne tik laikėsi 
savo smerktino reikalavimo, bet dargi ėmė tvirtinti, Jog 
atsižvelgiant į visokeriopus jausmus, pareikštus šiomis 
epistolomis, kurios, viešai pagarsintos, pastatytų pa- 
vojun p. grafo garbę ir neįkainojamas p. maršalo de 
Lamot Hudano dienas, tie penki šimtai tūkstančių fran- 
kų — tai grynas mažmožis. 

Tuomet pamėginau Jį pagąsdinti pavojais, kuriems 
stato save, pradėdamas tokį žaidimą: pasiūliau jam 
įsivaizduoti, kad jūs, tarkime, pasiunčiate pasalon po- 
licininkus, idant jį areštuotų, atėjusį pasiimti tosios 
sumos, kuri jam atrodo tokia būtina, jog nesileidžia 
dėl jos į jokias derybas; pasakiau jam, kad bet kuri 
kita moteris, grasoma savo brangiausiems jausmams, 
ko gero, nueitų dar toliau — galėtų liepti jį nužudyti. 
Bet į šią pastabą, kurią aš vis dėlto laikiau rimta, 
niekadėjas tik nusijuokė, pareikšdamas, kad, šiaip ar 
taip, būtų iškelta byla, kad joje neabejotinai būtų pa- 
teikti šie laiškai, cituojami karališkojo prokuroro, per- 
spausdinami dienraščių ir kad labiau negu bet kokiu 
kitu atveju iškiltų pavojus ne tik jūsų reputacijai, bet 
taip pat ir p. grafo garbei bei neįkainojamai p. maršalo 
gyvybei. 

Gavau pripažinti šią nenuginčijamą tiesą. 

Ak, ponia, iš tikrųjų mūsų varganame pasaulyje 
esama didelių niekšų! 

Todėl su širdies liūdesiu turiu jums pranešti, kad 
man, deja, nesėkmingai išbandžius visas įmanomas prie- 
mones šiai katastrofai išvengti, jums, mano nuomone, 
telieka vienintelė galimybė užsitikrinti savo šeimos ra- 
mybę, būtent: nusileisti šio žemo nedorėlio reikalavi- 
mui. 

Taigi štai ką jis turi garbės jums pasiūlyti ir ką aš 
turiu garbės perteikti jums jo vardu, trokšdamas ir vil- 
damasis, ponia, kad, perėję per atsidavusio ir dorybin- 
go bajoro lūpas, šio užkietėjusio niekadėjo žodžiai pra- 
ras dalį savo kartumo. 

Tad jis reikalauja penkių šimtų tūkstančių frankų 
ir norėdamas jums įrodyti savo padorumą bei nesuin- 
teresuotumą,— žmogaus širdis — tai klaidus labirin- 
tas, kuriam kartais teprilygsta piktam panaudotas 
liežuvis, — ir norėdamas jums įrodyti, vėlgi pakarto- 
siu, savo padorumą bei nesuinteresuotumą, jisai siūlo- 
si iš pradžių sugrąžinti pirmą laišką be jokių sąlygų, 
idant, Jeigu dar laikotės kokių nors beprasmiškų abe- 
Jonių, šios abejonės išsisklaidytų, ir paveda man pridėti 
tą laišką prie šio kreipimosi. 

Stai kaip jis iškelia savo pretenzijas tik iki pen- 
kių šimtų tūkstančių frankų, nors galėtų reikalauti pen- 
kių šimtų penkiasdešimties tūkstančių. 

Beje, jis tikisi, kad gavusi tokį puikų jo pasitikėji- 
mo įrodymą, jūs daugiau neabejosite dėl tolimesnio nuo- 
širdumo, kurį Jis parodys savo santykiuose su jumis. 

Jeigu šios sąlygos priimtinos, o tuo jis nė kiek 
neabejoja, prašom šį vakarą sutikimo ženklan pastaty- 
ti paskutiniame jūsų fligelio lange uždegtą žvūkę. 

Lygiai vidurnaktį jis bus ties tuo. langu. 

Sutarus dėl šio pirmo punkto, jis meldžia jus ry- 
tojaus dieną, tuo pačiu laiku, ateiti už jūsų sodo pi- 
nučių tvoros iš Invalidų bulvaro puses. 

Žmogus, kurio išvaizda anaiptol neturėtų jūsų 
išgąsdinti, — nes kiek jo širdis persunkta juodų klastų, 
tiek jo apgavikiškas veidas atrodo švelnus ir nekal- 
tas, — žmogus prisiartins prie pinučių ir iš tolo jums 
parodys paketėlį su laiškais. 

Jūs, ponia, taip pat iš tolo, jūs parodysite pirmąjį 
penkiasdešimties tūkstančių frankų banknotų, nesvar- 


bu, ar po tūkstantį, ar po penkis tūkstančius, ryšelį. 
Tai įrodys, jog jūs viską supratote. Tuomet jis prisiar- 
tins tris žingsnius link jūsų, jūs — tris žingsnius link 
Jo, tr tuo pat metu, kai jis išties ranką, jūs irgi ištiesite 
savąją; jūs jam įteiksite užmokestį už pirmąjį laišką, o 
jis jums — tą laišką. 

Tokia pačia tvarka bus pasielgta su antruoju, 
trečiuoju, galų gale ir su dešimtuoju laišku. 

Jis mano, ponia, kad blogi laikai, kuriuos jis išgy- 
vena drauge su visa Prancūzija, maisto brangumas, 
nepaprastai auganti būsto nuomos kaina, širdį verian- 
tys gausios, alkanos šeimos šauksmai — tai tos paska- 
tos, Jeigu ir ne pakankamos, tai bent išskirtinės, ku- 
rios pateisina ar mažų mažiausia sušvelnina jo reika- 
lavimo įžūlumą. 

O asmuo, visiškai nesuinteresuotai apsiimantis pa- 
tarpininkauti siam niekšui su jumis, kuo žemiausiai 
lenkiasi jums į kojas, trečiąsyk melsdamas jus, ponia, 
laikyti jį vienu jūsų ištikimiausių ir pagarbiausių 
tarnų. 

Grafas Erkolanas***. 


— Štai kur iš tiesų didžiulis niekšas! — tarė Sal- 
vatorius savuoju ramiu ir švelniu balsu. 

— O taip, baisus nenaudėlis! — sugriežė dantimis 
Petriusas. 


— Ir ką ketinate daryti? — paklausė Salvatorius, 
įdėmiai nužvelgdamas Petriusą. 

— Visai nežinau,— nevilties apimtas atsakė Pet- 
riusas.— Maniau, kad išprotėsiu; laimė, savaime pa- 
galvojau apie jus ir atbėgau paprašyti patarimo bei 
pagalbos, 

— Tad nesuradote jokios išeities? 

— Prisipažįstu, ligi šiol man į galvą atėjo tik vie- 
na. 

— Kokia? 

— Paleisti sau kulką į kaktą. 

— Tai jokia išeitis, bet nusikaltimas, — šaltai 
atrėmė Salvatorius,— o nusikaltimas niekad nėra pa- 
gydęs kančios. 

— Atleiskit man,— atsakė jaunikaitis,— tačiau 
turite suprasti, jog visai pamečiau galvą. 


93 


— Ir vis dėlto, jeigu kada nors ji — jūsų galva — 
pasirodytų reikalinga, tai kaip tik šiandien. 

— O, mielasis, brangusis Salvatoriau— sušuko 
jaunikaitis, puldamas jam prie krūtinės, tuo tarpu kai 
Fragola, sukryžiuotomis rankomis, pakreipusi ant pe- 
ties galvą, panaši į Gailesio statulą, juodu stebėjo, — o, 
mano bičiuli, gelbėkit mane! 

— Pamėginsiu,— tarė Salvatorius,— bet kad šitai 
padaryčiau, man būtina žinoti visas aplinkybes su men- 
kiausiomis smulkmenomis. Juk suprantate, kad ne 
smalsumo vedamas prašau jus atskleisti savąsias pa- 
slaptis, tiesa? | 

— O, Dieve sergėk, jog aš jų turėčiau nuo jūsų! 
Argi Regina turi paslapčių nuo Fragolos? 

Ir Petriusas ištiesė ranką merginai. 

— Tad kodėl,— paklausė ši, — jinai neatėjo pas 
mane? 

— Ką gi jūs galėtumėte tokiu atveju padaryti? — 
atrėmė Petriusas. 

— Verkti kartu su ja,— paprastai atsakė Fragola. 

— Jūs angelas! — sušnabždėjo Petriusas. 

— Na,— tarė Salvatorius,— negalima gaišti lai- 
ko.— Kaip tas laiškas, adresuotas poniai grafienei Rap, 
pateko į jūsų rankas? Kaip ponios grafienės laiškai 
pateko į to bandito nagus? Ir ką įtariate juos iš jūsų 
pavogus? 

— Pamėginsiu ta pačia tvarka jums atsakyti, ku- 
ria manęs klausėte, brangusis Salvatoriau; tačiau ne- 
supykite, jeigu nesugebėdamas taip tvardytis kaip jūs, 
nukrypsiu nuo jūsų nužymėtųjų gairių. 

— Kalbėkit, bičiuli, kalbėkit,— padrąsino Salvato- 
rius kuo švelniausiu balsu. 

— Kalbėkite ir pasikliaukite Dievu,— pridūrė Fra- 
gola, krustelėdama, lyg rengdamasi pasišalinti. 

— O, pasilikite, pasilikite,— paprašė Petriusas.— 
Argi jūs ne senesnė Reginos bičiulė nei Salvatorius — 
mano? 

Fragola sutikimo ženklan linktelėjo galvą. 

— Ką gi, šįryt, maždaug prieš pusvalandį — kiek 
patylėjęs, kad sutelktų mintis, pradėjo Petriusas,— 

Regina, be galo susijaudinusi, atvyko pas mane. 


“Ar turite mano laiškus?" — paklausė manęs. 
Aš nė įtart neįtariau, kas dedasi, todėl patsai jos 
paklausiau: 


“Kokius laiškus?" 

“Laiškus, kuriuos jums parašiau, mielasis,— pa- 
sakė ji. — Vienuolika laiškų!“ 
“Jie čia“, — atsakiau. 
"Kur čia?" 
“Sioje spintutėje, mūsų skrynelėje“. 
“Atidarykite ją, pasitikrinkite ir parodykite juos 
Raktelis kabėjo man ant kaklo — aš su juo nie- 
kad nesiskiriu. Skrynelė pritvirtinta prie spintutės dug- 
no; taigi maniau, kad galiu atsakyti teigiamai. 

“Parodykit juos man greičiau, greičiau!“ — skubi- 
no ji. 

Nuėjau prie spintukės, patraukiau dureles — skry- 
nelė buvo savo vietoje. 

“Matote!" — tariau jai. 

“Iš tikrųjų, — atsakė ši — matau skrynelę; bet 
laiškai, laiškai?" 

“Laiškai viduje!“ 

“Parodysite juos man, Petriusai?" 

Kupinas pasitikėjimo savimi, su šypsena lūpose, 
atidariau skrynelę. 

Ji buvo tuščia! 

Sūktelėjau iš nevilties, Regina sudejavo. 

“Ak, — pratarė ji — vadinasi, tai tiesa!" 

Stovėjau priblokštas, nedrįsdamas pakelti galvos; 
parpuoliau prieš ją ant kelių. 

ik tada ji man parodė jau jums žinomą laišką. 

Aš jį perskaičiau... 

Bičiuli, tuomet supratau, kaip lengvai galima tap- 
ti Žmogžudžiu. 

— Ką nors įtariate? Ar pasitikite savo tarnu? 

— Mano tarnas — mulkis, tačiau kartu nesugebąs 
nedorai pasielgti. 

— Ir vis dėlto negali būti, kad visiškai nieku ne- 
abejotumėte. 

— Teisybė, įtariu kai ką, tačiau nesu tikras. 


— 


mar 

— Pradedama nuo žinomo ir einama prie nežino- 
mo. Ką jūs įtariate? 

— Žmogų, kurį būtumėte pas mane pamatęs, jei- 
gu prieš kurį laiką būtumėte atsilankęs. 

Salvatorius, užuot atsiprašęs, kad neaplankė savo 
bičiulio, tylėjo. k 

--— Žmogų, — pakartojo Petriusas, suprasdamas Sal- 
vatoriaus nebylumą,— žmogų, pasivadinusį mano krikš- 
tatėviu. 

— Jūsų krikštatėviu?.. A, taip, toksai neva laivo 
kapitonas, tiesa? 

— Kaip tik taip. 

— Didis tapybos mėgėjas? 

— Iš tikrųjų, senas mano tėvo bendražygis; pažįsta- 
te jį? Ę 

— Ne, bet prieš man išvykstant, Zanas Roberas 
užsiminė apie jį puse lūpų, ir iš jo nupasakotų požymių 
neaiškiai nujaučiau, kad jus rengiamasi kažkaip ap- 
mauti arba bent pasinaudoti jūsų patiklumų; nelai- 
mei, kelioms dienoms buvau priverstas pasišalinti; bet 
šiandien pat rengiausi eiti pas jus ir susipažinti su 
tuo tipu... Ir jūs sakote, kad šis žmogus)?.. 

— Prisistatė senu mano tėvo bičiuliu, pasivadino 
gerai Man pažįstama pavarde, ir kurį vaikystėje aš 
išmokau gerbti kaip narsų ir patikimą jūrininką. 

— Bet ar tasai, kuris prisistatė pas jus, turėjo 
teisę nešioti šią pavardę? 

— Kaip aš galėjau suabejoti, ir ką gi jis tikėjosi 
pasiekti? 

— Pats matote — pagrobti jūsų laiškus. 

— Kodėl būčiau turėjęs tai įtarti? Prisistatė pas 
mane turtingas kaip nabobas ir pradėjo nuo to, jog pa- 
darė man paslaugą. 

— Paslaugą! — pakartojo Salvatorius, įsistebeily- 
damas į Petriusą.— Kokią paslaugą? 

Nuo šio žvilgsnio Petriusas pasijuto raustąs iki 
pat plaukų pašaknų. 

— Jisai sukliudė, — sumikčiojo jaunikaitis,— man 
parduoti savo baldus ir paveikslus — paskolino dešimt 
tūkstančių frankų. 

— Taip, už kuriuos reikalauja penkių šimtų tūks- 
tančių iš grafienės Rap... Sutikite, brangusis Petriu- 
sai, kad tai apsukruolis, žinantis savo pinigų vertę. 

Petriusas neištvėrė nemetęs Salvatoriui priekaiš- 
tingo žvilgsnio. 

— Siaip ar taip, tai klaida, sutinku,— pripažino 
jaunasis dailininkas; — bet aš vis dėlto priėmiau tuos 
dešimt tūkstančių frankų. 

— Taigi jūs turite dar dešimčia tūkstančių frankų 
daugiau skolų, — pastebėjo Salvatorius. 

— O! — tarė Petriusas.— Iš tų dešimties tūks- 
tančių aš apmokėjau šešis ar septynis tūkstančius pačių 
neatidėliotiniausių skolų. | 

— Esmė visai ne čia,— atrėmė Salvatorius.— Grįž- 
kime prie tikrosios nelaimės. Tasai žmogus dingo iš 
jūsų namų? 

— Taip. 

— Nuo kada? 

— Nuo vakardienos ryto. 

— Ar jums nesukėlė nerimo jo dingimas? 

— Ne, kartkartėmis jam pasitaikydavo nakvoti ne 
namie. 

— Tai tas žmogus! 

— Tačiau... 

— Aš sakau, kad tai jis; sekdami kitais pėdsa- 
kais, nukryptume į šalį. 

— Aš irgi taip manau, bičiuli. 

— Ką padarė grafienė, gavusi šį laišką? 

— Suskaičiavo savo išteklius. 

— Ji be galo turtinga? 

— Taip, tačiau turi teisę parduoti ar skolintis tik 
vyrui sutikus, o ji negali paprašyti tokio sutikimo, nes 
jis aštuonis šimtus mylių atstu nuo jos. Taigi ji surin- 
ko visus savo deimantus, nėrinius, brangenybes; bet 
visi šie dalykai, brangūs perkant, praranda pusę savo 
vertės, kai juos norima parduoti: daugių daugiausia ji 
gali sudaryti septyniasdešimt penkis-aštuoniasdešimt 
tūkstančių frankų. 

— Ji turi bičiulių... 

— Ponią de Marand... Iš tikrųjų, Regina buvo nu- 

lėkusi pas ją; ponas de Marandas Vienoje! Na, argi ne 
visa prieš mudu lyg susimokę? Ponia de Marand jai 
davė visus pinigus, kuriuos turėjo prie savęs, ir sma- 
ragdų vėrinį; šitai gali sudaryti dar šešiasdešimtį 
tūkstančių frankų. O apie vargšę Karmelitą, tai nė nė- 
ra ko galvoti — tik bergždžiai priverstum ją sielotis. 

— O dėl vargšės Fragolos,— įsiterpė mergina, — 
tai ji turi tik šį auksinį žiedą, kurio, tiesą sakant, 
neatiduotų nė už penkis šimtus tūkstančių frankų, bet 
kuris kaip brangenybė tevertas dešimties tūkstančių. 

— Turite dėdę, — neatlyžo Salvatorius,— genero- 
las turtingas, jus myli, tai tikras riteris, iš tiesų paau- 
kotų gyvybę, kad tik išpirktų tokios moters, kaip gra- 
fienė Rap, garbę. 

— Taip,— pripažino Petriusas,— paaukotų gyvybę, 
bet nė dešimtos dalies savo turto. Kaip jūs sakote, aš, 
suprantama, pagalvojau apie jį; bet generolas ūmus ir 
pripažįsta tiktai kraštutines priemones; nueitų užsi- 
glausti už medžio pasalon su savąja lazdelėje paslėpta 
špaga ir užpultų pirmą įtartiną praeivį, sutiktą tą va- 
landą Invalidų bulvare. 

— O jeigu ir tasai praeivis,— pastebėjo Salvato- 
rius, — pasirodytų besąs iš tiesų mūsiškis sukčius, vi- 
siškai tikėtina, kad jis neturėtų kišenėje tų laiškų; be 
to, kaip niekadėjas pats parašė, dėl bet kokio mėgini- 
mo jį suimti ar nužudyti būtų iškelta byla ir viešai pa- 
garsinti laiškai; šis viešumas — tai grafienės nešlovė. 
— Gal būtų kokia kita priemonė,— tarė Petriu- 
sas. 

— Kokia? — paklausė Salvatorius. 

— Jūs pažįstate Zakalį... 

— Na ir? 

— Gal reikėtų pranešti jam. 

Salvatorius nusišypsojo. 

— Taip, tikrai, — sutiko jis, — tai būtų paprasčiau- 
sia 1r iš pirmo žvilgsnio natūraliausia priemonė; bet iš 
tiesų — ji pati pavojingiausia. 

— Kodėl? 

— Kiek .mums padėjo pagrobtosios Minos įstaty- 
miškosios paieškos? Jeigu ne atsitiktinumas, klystu, 

jeigu ne Apvaizda, kuri leido man ją netikėtai aptikti, 
ji dar tebebūtų pono de Valženezo belaisvė. Kiek mums 
padėjo tokios pačios. paieškos Sarančio aferoje? Tik 
tiek, jog dingo Roznoelė, kaip buvo dingusi Mina. Ge- 
rai įsidėmėkit, brangusis bičiuli: mūsiškė 1828-ųjų me- 
tų policija suranda ką nors, jeigų suinteresuota tai 
padaryti; o dėl to reikalo, apie kurį kalbama, esu be- 
maž tikras, kad ji nieko nesuras ir dar daugiau — 
užuot atėjusi mums į pagalbą, kiek įmanydama steng- 
sis pakenkti. 

— Betgi kodėl? 

— Todėl, kad arba aš labai klystu, arba policija nė- 
ra nuošaly nuo viso, kas mums nutinka. 

— Policija? 

— Arba policininkai; mano brangusis, pono Dela- 
vož knygoje ties mumis prastos atžymos. 

— Bet koks gi būtų policijos interesas nuplėšti 
šlovę grafienei Rap? 

— Pasakiau: policija arba policininkai. Esama po- 
licijos ir policininkų kaip religijos ir dvasininkų; tai 
du labai skirtingi dalykai: policija — naudinga institu- 
cija, valdoma labai pagedusių žmonių. Jūs klausiate, 
koks galėtų būti policijos interesas nuplėšti šlovę Re- 
ginai? Kokį interesą policija galėjo turėti, kai buvo 
pagrobta Mina? Kokį interesą ji turi, kad būtų įvykdy- 
ta mirties bausmė Sarančiui, dėl kurio už savaitės 
Grėvo aikštėje bus pastatytas ešafotas? Koks jos inte- 
resas, kad Žeraras būtų laikomas doru žmogumi ir 
gautų Montiono“ premiją? Galop, koks jos interesas, 
kad Roznoelė dingtų iš Brokantės namų? Policija, bran- 
gusis,— tai veidmainiška ir klastinga deivė, žengianti 
tamsiais, pogrindiniais takais; kokio tikslo linkui? Nie- 
kas to nežino, tik ji pati, tais atvejais, kai žino. Garbio- 
ji policija turi tiek interesų, jog nuolat nežinia, kokio 
tikslo siekia: politinio, moralinio, filosofinio ar humo- 
ristinio? Esama joje žmonių su vaizduote, tokių kaip 
Sartinas*, žmonių su fantazija, tokių kaip Zakalis, ku- 
rie paverčia policiją kartais menu, kartais lošimų; žino- 
te, Zakalis — tai velniškas fantazuotojas! Girdėjote jo 
posakį, kai nori atskleisti kokią paslaptį: Ieškokite mo- 

ters! Šiuo atveju moterį nesunku surasti. Be to, nūnai 
esama policijos ir kontrapolicijos: karaliaus, dofino, ro- 
jalistų, ultrarojalistų policijos. Ponas grafas Rapas iš- 
siųstas į Sankt Peterburgą; sklinda gandas, kad už 
uždarų durų suderėtų su imperatoriumi grandiozinį, 
nukreiptą prieš Angliją planą, kuriuo mums būtų su- 
grąžintos sienos palei Reiną. Beje, ponas de Lamot 
Hudanas buvo iškviestas į Tiuilri; norima, kad jis įeitų 
į naują ministrų kabinetą, sudarytą iš Martinjako, Por- 
taliso, de Ko, Rua, de La Feronė, dar iš nežinia ko! 
Bet maršalo tokiu maivymusi neapgausi. Atsisako įei- 
ti į laikinąjį kabinetą; galbūt norima jį priversti, pa- 
statant prieš ministro portfelį arba skandalą. E! Dieve 
mano, brangusis, šiais laikais viskas galima. 

— Taip, — atsiduso Petriusas,— tik ne surasti pen- 
kis šimtus tūkstančių frankų. 

Salvatorius dėjosi nenugirdęs, tik toliau dėstė sa- 
vo mintis: 

— Tačiau atkreipkite dėmesį, aš nieko netvirtinu, 
bet ieškau kartu su jumis. 

— O! Aš tai netgi neieškau,— bejėgiškai sumur- 
mėjo Petriusas. | 

— "Tuomet,— vėl prašneko Salvatorius su šypse- 
na, kuri mažų mažiausia nustebino jaunąjį dailinin- 
ką,— tuomet aš pats vienas toliau mėginsiu užčiuopti 
tiesą. Siaip ar taip, arba aš nepaprastai klystu, arba 
po visu šituo turi slypėti policija ar bent policininkas. 
Tasai jūsiškis žmogus, atvykstantis įsikurti pas jus, 
pažįstantis jus nuo vaikystės kaip senas kapitono Er- 
belio bičiulis, žinantis visas jūsų šeimos paslaptis — 
tasai žmogus man atrodo kaip gyvas išluptas iš Jeru- 
zalės gatvės. Tik tėvas su motina, arba policija — toji 
visuomenės motina — gali taip žinoti žmogaus gyve- 
nimą nuo lopšio iki jo darbo studijos; be to, aš visados 
laikiau, kad pagal braižą galima pažinti žmogaus cha- 
rakterį; pažiūrėkite į ranką, išvedžiojusią šias eilų- 
tes... 

Salvatorius parodė Petriusui laišką: 

— Ranka, vedžiojusi šias eilutes, nedrebėjo; brai- 
žas platus, tiesus, tvirtas, nė kiek nesistengiantis mas- 

kuotis; tai įrodo, kad rašiusysis nesibijojo būti atpažin- 
tas; laiškas — atspindys proto, jį padiktavusio. Taigi 
žmogus, sukurpęs šį laišką, yra ne tik apsukrus, bet ir 
ryžtingas, puikiai nutuokia, jog rizikuoja katorga; ir 
tačiau nė viena raidė neišduoda dvejonės, nė viena 
eilutė nenukrypusi, viskas parašyta aiškiai ir tiesiai 
kaip raštvedžio. Vadinasi, susidūrėme su priešininku 
įžūliu, mikliu bei ryžtingų; ką gi, gerai, mėgstu kovą, 
nors nekenčiu klastos; atitinkamai mes ir veiksime. 

— Mes veiksime? — pakartojo Petriusas. 

— Noriu pasakyti, jog aš veiksiu. 

— Bet jeigu jūs man pažadate veikti, — atsigavo 
Petriusas,— vadinasi, turite šiokios tokios vilties? 

— Dabar turiu daugiau negu vilties — turiu tik- 
rumo. 

— Salvatoriau! — sušuko Petriusas, bemaž tiek 
pat pablykšdamas iš džiaugsmo, kiek buvo pablyškęs 
iš siaubo.— Salvatoriau, galvokit, ką man sakot! 

— Aš jums sakau, bičiuli, kad turime reikalą su 
baisiu kovotoju; bet jūs matėte mane veikiantį ir žino- 
te, kad mano kinkos tvirtos. Kur yra Regina? 

— Ji sugrįžo namo, kur su nerimu laukia Frago- 
los atnešant jai atsakymą. 

— Tad ji dėjo viltis į Fragolą? 

— Kaip aš — į jus. 

— Ką gi, jūs abu buvote teisūs, ir kaip malonu tu- 
rėti draugų, kurie taip mumis pasitiki. 

— Dieve mano, Dieve mano, Salvatoriau, nedrįstu 
jūsų klausinėti... 

— Užsivilk apsiaustą, užsidėk skrybėlaitę, Fra- 
gola; nusisamdyk fiakrą ir nuskubėk pas Reginą; pa- 
sakyk jai, kad sugrąžintų poniai de Marand josios 
vėrinį ir banknotus; o dėl jos pačios, tai pasakyk, kad 
pasidėtų atgal į brangenybių skrynelę savuosius dei- 
mantus, o pinigus — į kapšelį; ir ypač dar pasakyk, 
kad būtų rami, nesigraužtų ir šįvakar, vidurnaktį už- 
žiebtų reikalaujamą žvakę paskutiniame savo fligelio 
lange. 

— Vykstu tenai, — atsakė mergina, tarsi visai ne- 
nustebinta Salvatoriaus jai pavestos misijos. 

Nuėjo į savo kambarį pasiimti apsiausto ir skry- 
bėlaitės. 

— Betgi, — tarė Petriusas,— jeigu Regina šįvakar 
duos reikalaujamąjį ženklą, rytoj tą pačią valandą prisi- 
statys Žmogus atsiimti penkių šimtų tūkstančių frankų. 

— Be jokios abejonės. 

— Ką tuomet ji darys? 

— Duos juos jam. 

— O kas juos jai duos, kad galėtų atiduoti šiam 
žmogui? 

— Aš,— tarė Salvatorius. 

— Jūs? — sušuko Petriusas, kone išgąsdintas to- 
kio pasitikėjimo, .mažne palaikydamas Salvatorių ne- 
tekusiu proto. 

— Žinoma, aš. 

— Bet iš kur juos iškasite? 

— Tai maža turi jums rūpėti, svarbu, kad į juos iš- 
kasiu. 

— O! Bičiuli, nebent juos pamatysiu, antraip jums 
prisipažįstu... 

— Esate labai nepatiklus, Petriusai; vis dėlto tu- 
rite pavyzdį — Šventąjį Tomą“! Ką gi, kaip i ir Šventa- 
sis Tomas, jūs pamatysite. 

— Kada? 

— Rytoj. 

— Rytoj aš pamatysiu penkis šimtus tūkstančių 
frankų? 

— Visus, išdalintus į dešimtį paketėlių, kad pačiai 
Reginai nereikėtų vargti; kiekviename paketėlyje, kaip 
nurodyta, bus dešimt banknotų po penkis tūkstančius 
frankų. 

— Betgi,— suvebleno Petriusas,— juk tai nebus 
tikri banknotai. 

— Cha! Kuo gi mane laikote? — atšovė Salvato- 
rius.— Visai netrokštu, kad tas žmogėnas pasiųstų 
mane į katorgą: tai bus gražutėliai tikrų tikriausi pen- 
kių tūkstančių frankų banknotai su tokiu raudono ra- 
šalo įrašu: Klastotė įstatymo baudžiama mirtimi. 

— Stai aš, — tarė Fragola vėl pasirodydama, vi- 
siškai pasirengusi kelionei. 

— Prisimeni, ką turi pasakyti? 

— “Sugrąžink poniai de Marand jos vėrinį ir ban- 
knotus, pasidėk atgal į skrynelę savuosius deimantus, 
o pinigus — į kapšelį ir rytoj, nurodytą valandą, duok 
sutartą ženklą“. 

— Kokį? | 

— Pastatyti užžiebtą žvakę paskutiniame fligelio 
lange. . 

— E! — nusijuokė Salvatorius.— Mat, ką reiškia 
būti komisionieriaus meiluže! Stai kaip atliekami pa- 
vedimai. Skriski, manoji balandėle iš arkos", skriski! 

— Ak, Salvatoriau! — kai paskui Fragolą užsivė- 
rė durys, šūktelėjo Petriusas, puldamas apkabinti bi- 
čiulį, — kaip aš kada nors atsidėkosiu jums už paslau- 
gą, kurią man darote? 

— Ją pamiršdamas,— atsakė Salvatorius su sau 
įprastu šypsniu — švelniu ir ramiu. | 

— Betgi, — neatlyžo Petriusas,— nejaugi aš nieko 
negaliu jums praversti? 

— Visiškai niekuo, bičiuli. 

— Vis dėlto pasakykite, ką turiu daryti? 

— Laikykis kuo ramiausiai. 

— Kur? 

— Kur norite; pavyzdžiui, namie. 

— O! Niekaip nepajėgčiau. 

— Tuomet pasivaikštinėkite; eikite pabėgioti, sės- 
kitės ant žirgo, nukeliaukit į Belvilį, Fontenė o Rozą, 
Bondi, Monmartrą, Sen Zermeną, Versalį; keliaukit, 
kur tik panorėsite, bet ne į Invalidų bulvarą. 

— O Regina, Regina? 

— Reginą Fragola visiškai nuramins, ir aš neabe- 
joju, kad būdama išmintingesnė už jus ši sėdės namie. 

— Žinote, Salvatoriau, tai tiesiog sapnas! 

— Taip, blogas sapnas, bet kuris, tikėkimės, baig- 
sis geriau nei prasidėjo. 

— Ir sakote, kad rytoj aš pamatysiu penkis šim- 
tus tūkstančius frankų banknotais? 

— Kurią valandą būsite namie? 

— O! Kurią tik panorėsite; visą dieną, jei reikia. 

— Puiku! O sakėte, kad nepajėgsite nustygti vietoje. 

— Jūs teisus, pats nesuvokiu, ką kalbu. Ką gi, iki 
rytojaus dešimtos valandos, jeigu jums tinka, brangu- 
sis Salvatoriau. | 

— Iki rytojaus dešimtos valandos vakaro. 

— Leisite, kad jus palikčiau? Man reikia įkvėpti 
oro, aš dūstu! 

— Palaukite, man irgi reikia eiti, nusileisime apa- 
čion drauge. 

— O! Dieve mano! Dieve mano! — kartojo Petriu- 
sas, mosikuodamas ranka.— Nejaugi aš iš tiesų pra- 
budau? Nejaugi tai tikrovė? Mes išgelbėti! 

Ir jis giliai, triukšmingai įkvėpė į plaučius oro. 

Tuo tarpu Salvatorius nuėjo į miegamąjį, iš nedi- 
delės rožmedžio komodėlės įslaptinto stalčiaus išėmė 
popierių, padabintą dviem antspaudais bei išmargintą 
smulkiu raštu, ir įsikišo jį šoninėn savo aksominio 
švarkelio kišenėn. 

Dvejetas jaunikaičių sparčiai nusileido laiptais, pa- 
likdami Rolaną saugoti butą. 

Gatvėje prie laukųjų durų Salvatorius ištiesė Pet- 
riusui ranką. 

— Mums ne pakeliui? — paklausė tasai. 

— Manau, ne,— atsakė Salvatorius.— Jūs veikiau- 
siai keliaujate Sano Dievo Motinos gatvės pusėn, o aš, 
žinoma, traukiu į Geležių gatvę. 

— Kaip! Jūs einate?.. 

— Prie savojo gatviastulpio,— nusijuokė Salvato- 
rius.— "Turgaus damutės jau seniai mane matė ir tik- 
riausiai dėl to nerimauja; be to, prisipažinsiu vieną 
dalyką: turiu atlikti keletą pavedimų, kad sukaupčiau 
dėl jūsų penkis šimtus tūkstančių frankų. 

Ir su šypsena lūpose Salvatorius ranka pamojo 
Petriusui, kuris, vis mąstydamas apie tai, kas nutiko, 
patraukė Sano Dievo Motinos gatvės linkui. 

Kadangi neturime kas veikti tapytojo studijoje, pa- 
sekime Salvatoriumi, anaiptol ne Geležių gatvės pusėn, 
kur jis nė nemanė keliauti, nors taip sakė Petriusui, 
bet į Vareno gatvę, kur buvo garbiojo notaro, kurį jau 
turėjome garbės pristatyti mūsų skaitytojams metro 
Pjero Nikolia Barato pavarde, kontora. 

XCV + SUKNOTARIS 


Notarai — tai nelyginant viščiukai, skiriasi tik 
tuo, jog vienus valgai, o kitų esi valgomas pats. Taigi 
yra gerų ir blogų notarų — kaip gerų ir blogų viščiukų. 

Barato priklausė pastarųjų kategorijai: buvo blo- 
gas notaras tikra šio žodžio prasme ir juo blogesnis, 
Jog visame Sen Žermeno priemiestyje turėjo sąžinin- 
giausio reputaciją, prilygstančią mažų mažiausia tai, 
kokia Vanve garsėjo doruolis Žeraras. 

Idant būtų atlyginta šiam tiesiog priežodiškam ty- 
rumui, kalbėta, jog derėtų jį padaryti meru, deputatu, 
valstybės patarėju ar kuo nors panašiu. 

Metrą Barato itin globojo Loredanas de Valžene- 
zas. Panaudojo visą savo įtaką vidaus reikalų minist- 
rui, kad tas jį pristatytų į Garbės legiono kavalierius; 
žinoma, Loredano de Valženezo įtakos būta didelės, 
tad žmogelis gavo prašytąjį ordiną; taigi dorasis nota- 
ras buvo apdovanotas — didžiam savo klerkų pasipik- 
tinimui, kurie miglotai nujautė jį padarius ipotekinę 
aferą su nekilnojamuoju turtu, kurio savininku kažin 
ar iš tikrųjų buvo, ir patylomis kaltino savo darbdavį 
apgavyste, tarp savęs garbųjį patroną ironiškai vadin- 
dami suknotariu. | 

Kaltinimas nebuvo visiškai teisingas; jų turima 
galvoje apgavystė jurisprudenciškai — tai dusyk par- 
duoti dviem skirtingiems pirkėjams tą patį jums pri- 
klausantį daiktą. Kad ir kaip gerai informuota tarėsi 
skandalingoji kronika, metras Barato buvo kaltas ne 
visai tuo; kažkada įkeitė sau nepriklausantį daiktą; 
pridurkime, kad tuo metu, kai padarė tą nuodėmėlę, 
jis tebuvo vyresnysis klerkas, o ne notaras; kad jis ją 
padarė tik geisdamas nusipirkti nuosavą kontorą; kad 
nusipirkęs kontorą iš įkeisto savo žmonos kraičio, jis 
padengė skolą ir pasistengė užtrinti šį pirmykštį įkaltį 
bonais bei galiojančiais pakvitavimais. Suknotario pra- 
vardė, kuria klerkai apdovanojo savo patroną, buvo 
dvigubai ydinga. Bet šiek tiek reikia atleisti jauniems 
praktikantams, raudono kaspinėlio suklaidintiems kaip 
buliams arenoje — purpurinės toreodoro skraistės. 

Būtent pas šį abejotinos reputacijos asmenį, — po 
to, ką čia pasakojome, toksai epitetas gal nepasirodys 
perdėtas, — kartojame, būtent pas šį abejotinos repu- 
tacijos asmenį nukreipė savo žingsnius Salvatorius. 

Atvyko kaip tik tuo metu, kai metras Barato, kuo 
žemiausiai lankstydamasis, išlydėjo pro duris seną 
Sventojo Liudviko ordino kavalierių. 

Kilmingojo kliento, kuriam ką tik taip žemai lanks- 
tėsi, vietoje išvydęs Salvatorių, metras Barato metė į 
komisionierių niekinamą žvilgsnį, prilygstantį klausi- 
mui: “Kas čia per stuobrys?“ 

Paskiau, kadangi Salvatorius atrodė tarsi nesu- 
prantąs šio niekinamo ir nebylaus klausimo, metras 
Barato jį pakartojo, tiktai mažumėlę kitokiu variantu, 
kreipdamasis į vieną iš savo klerkų ir praeidamas pro 
Salvatorių nė nelinktelėjęs jam. 

— Ko tasai žmogus nori? 

— Pageidauju su jumis pasišnekėti, pone, — atsa- 
kė komisionierius. 

— Jums pavesta įteikti man laišką? 

— Ne, pone, ateinu pasišnekėti su jumis pats dėl 
savęs. 

— Pats dėl savęs? 

— Taip. 

— Norite sudaryti mano kontoroje kokį sandėrį? 

— Man reikia su jumis pakalbėti. 

— Perduokite, ką norite man pasakyti, vyresnia- 
jam klerkui, mielasis; tai lygiai tas pat. 

— Tą dalyką galiu pasakyti tik jums. 

— "Tuomet užeikite kurią kitą dieną; šiandien aš 
neturiu laiko. 

— Labai atsiprašau, pone, bet būtent šiandien, o 
ne kurią nors kitą dieną turiu pakalbėti su jumis apie 
tą reikalą. 

— Su manimi pačiu? 

— Su jumis pačiu. 

"Ivirtas, rimtas tonas, kuriuo Salvatorius ištarė 
mūsų perteiktuosius žodžius, iš tiesų padarė metrui 
Barato įspūdį. 

Taigi, gerokai nustebintas atsigręžė ir tartum ap- 

sisprendęs, tačiau vis tiek nepakviesdamas Salvato- 
riaus į savo kabinetą, paklausė: 

— Na, tai ko iš manęs norite? Išdėstykite man sa- 
vo reikalą keliais žodžiais. 

— Negaliu — atrėmė Salvatorius,— mano reika- 
las ne iš tokių, kurie dėstomi prieškambaryje. 

— Bent kalbėsite trumpai? 

— Man reikia gero ketvirčio valandos pašnekesiui 
su jumis, ir dar nežinau, ar po to ketvirčio valandos 
jūs ryšitės padaryti tai, ko pageidauju. 

— Betgi, mielasis, jeigu dalykas, kurio pageidau- 
jate, toksai sunkus... 

— Sunkus, tačiau įmanomas. | 

— Ak šitaip! Betgi jūs įkyrus!.. Zinote, kad toksai 
žmogus kaip aš negali gaišti laiko? 

— Teisybė; bet iš anksto pažadu, kad nepasigailė- 
site gaišęs su manimi laiką; ateinu nuo pono de Valže- 
nezo. 

— Jūs? — nustebo notaras ir nužvelgė Salvatorių 
lyg tardamas: “Ką bendra šis komisionierius gali turė- 
ti su tokiu žmogumi kaip ponas de Valženezas?“ 

— Aš,— atsakė Salvatorius. 

— Tad prašom į mano kabinetą, — pakvietė met- 
ras Barato, priveiktas Salvatoriaus atkaklumo, — nors 
ir nesuprantu, koks gali būti ryšys tarp pono de Val- 
ženezo ir jūsų. 

— Tuoj tą suprasite, — tarė Salvatorius, nusek- 
damas įkandin metro Barato į jo kabinetą ir uždary- 
damas paskui save duris į kontorą. 

Išgirdęs Salvatoriaus sukeltą garsą, notaras atsi- 
gręžė: 

— Kodėl uždarote duris? — paklausė. 

— Todėl, kad klerkai neišgirstų, ką noriu jums 
pasakyti, — atšovė Salvatorius. 

— Vadinasi, tai labai paslaptinga? 

— Nuspręsite tą pats. 

— Hm! — krenkštelėjo metras Barato, su šiokiu 
tokiu nerimu pažvelgdamas į komisionierių, ir nuėjo 
atsisėsti už savo rašomojo stalo — nelyginant už įtvir- 
tinimo užsiglaudžiantis artileristas. 

Paskiau, nieko šiuo trumpu tyrimu nepasiekęs, 
notaras mestelėjo: 

— Kalbėkite! 

Salvatorius apsidairė aplink, pastebėjo kėdę, pri- 
sitraukė ją arčiau rašomojo stalo ir atsisėdo. 

— Jūs atsisėdate? — nustebo notaras. 

— Argi jūsų neperspėjau, jog man reikia gero ket- 
virčio valandos? 

— Bet aš jūsų nepakviečiau sėstis. 

— Žinau, bet maniau, kad šitai tik per užmaršumą. 

— Kodėl taip pamanėte? 

— Todėl, kad šit fotelis, kuriame sėdėjo prieš ma- 
ne atsilankęs asmuo. 

— Betgi šis asmuo buvo grafas de Nuarteras, Šven- 
tojo Liudviko ordino kavalierius. 

— Galbūt; bet kadangi Kodekse pasakyta: “Visi 
prancūzai prieš įstatymą lygūs“, o aš esu prancūzas 
kaip ir ponas grafas de Nuarteras, gal netgi geresnis 
prancūzas nei jis, tad atsisėdu, kaip sėdėjo jis; tiktai, 
kadangi man trisdešimt treji metai, o jis — septynias- 
dešimtmetis, aš sėduosi ant kėdės, o ne ant fotelio. 

Notaro veide atsispindėjo vis didesnė nuostaba. 

Galiausiai tarsi patsai sau pasakė: 

— Ką gi, tai kokios nors lažybos. Kalbėkite, jauni- 
kaiti. 

— Kaip tik! Susilažinau su vienu savo bičiuliu, 
kad jūs teiksitės man paskolinti dvidešimt keturioms 
valandoms sumą, kurios esu reikalingas. 

— Ak! Štai kaip, — užgauliai sukrizeno metras Ba- 
rato, kaip tai būdinga dalykiškiems žmonėms, susidu- 
riantiems su, Jų nuomone, neįprastais pasiūlymais. 

— Taigi taip — sutiko Salvatorius,— ir tik jūs 
pats kaltas, pripažinkite, jeigų mes prie šito nepriėjo- 
me anksčiau — aš gi tik prašiau su jumis pasikalbėti. 

— Suprantu. 

— Taigi susilažinau... 

— Ir suklydote. 

— ... kad jūs paskolinsite sumą, kurios mano bičiu- 
lis yra reikalingas. 

— Mielasis, šiuo metu aš neturiu atliekamų pinigų. 

— O! Puikiai žinote, kad notarai jų visuomet su- 
randa. 

— O kada jų turiu, skolinu tik už nekilnojamąjį 
turtą ir tik pagal pirmąją ipoteką. Ar turite neįkeisto 
nekilnojamojo turto? 

— Bent šiuo momentu aš neturiu nė colio žemės. 

— Na, tai kurių velnių čia ateinate? 

— Ateinu jums tą pasakyti. 

— Mano mielas,— tarė metras Barato, pasitelk- 
damas visą savo didybę, kokią tik gebėjo parodyti,— 
prašau, baikime tuos juokus; mano klientai — žmonės 
išmintingi ir nuovokūs, jie neskolina savo pinigų pir- 
mam pasitaikiusiam atėjūnui. 

— Bet aš juk neatėjau prašyti vieno iš jūsų klientų 
pinigų, — atsakė Salvatorius, regis, nė kiek nesutrik- 
dytas jam demonstruojamo išdidumo. 

— Tai galbūt manųjų? — paklausė notaras. 


— Be abejo. 

— Žmogeli, jūs pamišęs. 

— Kodėl? 

— Notarams draudžiama spekuliuoti nuosavu tur- 
tu. 

— Cha! — atšovė Salvatorius,— draudžiama da- 
ryti tiek dalykų, ir vis tiek notarai daro. 

— Ak šitaip, nevidone! — supyko metras Barato 


ir atsistojęs žingtelėjo skambalėlio linkui. 

— Pirmiausia aš joks nevidonas,— tarė Salvato- 
rius, ištiesdamas ranką ir užtverdamas jam kelią, — 
paskiau, kadangi dar ne viską pasakiau, ką turėjau 
jums pasakyti, malonėkite grįžti savo vieton ir toliau 
klausytis manęs. 

Metras Barato liepsnojančiomis akimis nužvelgė 
komisionierių; bet vtsoje pastarojo povyzoje, fizionomi- 
joje, žvilgsnyje buvo tiek tvirtumo ir teisumo, galiau- 
siai tokio panašumo į besiilsintį liūtą, jog notaras vėl 
atsisėdo. 

Bet sėsdamasis perkreipė šypsena savo lūpas: bu- 
vo matyti, kad parengė smūgį, kurį jo priešininkas var- 
gu ar atrems. 

— Iš tiesų, — prašneko jis,— jūs man nepasakėte, 

kokiu būdu ateinate nuo pono Loredano de Valženezo. 
— Atmintis jus klaidina, garbusis metre Barato,— 


atšovė Salvatorius; — aš anaiptol jums nepasakiau, 
jog ateinu nuo pono Loredano de Valženezo. 
— Ak! Nejaugi! 


— Aš tik trumpai drūtai jums pasakiau, kad atei- 
nu nuo de Valženezo. 

— Man regis, tai tas pat. 

— Taip, išskyrus tai, kad visa yra atvirkščiai. 

— Paaiškinkite, nes man jau pradeda įkyrėti. 

— Turiu garbės jums pakartoti, pone, kad jeigu 
dar neužbaigiau su jumis pokalbio, tai tik jūs pats 
kaltas. 

— Tad užbaikime jį. 

— Nieko kita ir nenoriu. Nors man atrodote apdo- 
vanotas puikia atmintimi, pone,— varė toliau Salvato- 
rius, — matyt pamiršote, jog egzistuoja du Valženezai. 

— Kaip, du Valženezai? — krūptelėjo notaras. 

— Be abejo: vienas vadinasi Loredanas de Valžene- 
zas, o antras — Konradas de Valženezas. 

— Ir jūs ateinate nuo?.. 

— Ateinu nuo to, kuris vadinasi Konradas. 

— Puiku! Taigi kažkada jį pažinojote? 

— Aš jį visados pažinojau. 

— Bet aš turiu galvoje — prieš jo mirtį? 

— Ar jūs tikrai manote, jog jis miręs? 

Į šį klausimą, nors ir tokį paprastą, Barato šokte- 
lėjo nuo kėdės. 

— Kaip! Ar aš tikrai manau? — sušuko notaras. 

— Taip, aš jūsų to klausiu, — ramiai atsakė jauni- 
kaitis. 

— Žinoma, kad tuo neabejoju! 

— Gerai į mane pažiūrėkite.“ 

— Į jus pažiūrėti? 

— Kurių galų? 

— Po šimts, aš jums sakau: “Manau, kad ponas. 
Konradas de Valženezas gyvas", jūs man atsakote: “Aš 
neabejoju, kad jis miręs", tuomet aš jums tariu: “Gerai 
į mane pažiūrėkite“. Galbūt įsižiūrėjus nebetektų klau- 
sinėti. 

— Bet kodėl gi įsižiūrėjus nebetektų klausinėti? 

— Visiškai paprastai: todėl, kad aš — Konradas de 
Valženezas. 

— Jūs! — sušuko Barato, ir jo skruostai nublyško 
it lavono. 

— Aš,— atsakė Salvatorius, vėl taip pat flegma- 
tiškai. 

— Tai melas! — sumikčiojo notaras.— Ponas Kon- 
radas de Valženezas miręs. 

— Ponas Konradas de Valženezas sėdi priešais 
jus. 

Sio trumpučio ginčo metu paklaikusios metro Ba- 
rato akys buvo įbestos į jaunikaitį ir, be abejo, pasitel- 
kusios notaro prisiminimus, iš tikrųjų nustatė nenu- 
neigiamą asmens tapatybę; mat jis ūmai visiškai pa- 
keitė savo elgesį ir perėjo prie kitokio dialogo tono. 

— Na ir kas, jeigu, tarkime, tai būtumėt jūs? 

— Ak! — tarė Salvatorius.— Sutikite, kad tai jau 
būtų šis tas. 

— Ką iš to laimėtumėte? 

— Pirmiausia — pragyvenimą, o be to dar jums 
įrodyčiau, kad nemelavau sakydamas, jog ateinu nuo 
pono de Valženezo, nes Valženezas — tai aš pats; pa- 
galiau laimėčiau ir jau laimiu tą, kad būčiau jūsų iš- 
klausytas mandagiau ir su didesniu dėmesingumu. 

— Betgi, pone Konradai... 

— Konradai de Valženezai,— pabrėžė Salvatorius. 

Notaro išvaizda tartum bylojo: “Jeigu to pageidau- 
jate", o garsiai jis vėl prašneko: 

— Betgi, pone Konradai de Valženezai, jūs geriau 
negu bet kuris kitas žinote, kas nutiko mirus ponui 
jūsų tėvui. 

— Iš tiesų, geriau negu bet kuris kitas, — atsakė 
jaunikaitis tonu, nuo kurio notaro gyslomis perbėgo 
šiurpulys. 

Vis dėlto pastarasis nusprendė laikytis drąsiai: 

— Ir tačiau ne geriau už mane,— su sukta šypse- 
nėle pasakė Barato. 

— Ne geriau, bet vienodai gerai. | 

Mirksnį stojo tyla, kurios metu Salvatorius įbedė 

į magistratą vieną iš tų žvilgsnių, kokiais gyvatė keri 
paukštelį. 

Tačiau kaip paukštelis be kovos neįkrenta į gyva- 
tės nasrus, taip ir Barato pabandė kovoti. 

— (Galų gale, — paklausė jis,— ko jūs norite? 

— Pirmiausia, ar jūs gerai įsitikinote mano asmens 
tapatybe? — pasitikrino Salvatorius. 

— Kiek galima būti įsitikinusiam egzistuojant žmo- 
gų, kurio laidotuvėse esi dalyvavęs, — tarė notaras, 
vildamasis sugrįžti prie abejonės. 

— Tai yra, — pareiškė Salvatorius,— kad jūs da- 
lyvavote laidotuvėse lavono, kurį nupirkau iš prozek- 
toriumo ir prakišau kaip savąjį — iš paskatų, kurių 
nerandu jokio reikalo jums aiškinti. 

Tai buvo paskutinis kirtis; notaras nebemėgino 
daugiau ginčytis. 

— Iš tiesų, — tarė, stengdamasis atsigauti nuo su- 
trikimo — jam visai neprošal būtų buvę susilaukti iš 
Salvatoriaus šiokios tokios atvangos,— iš tiesų, kuo 
ilgiau į jus žvelgiu, tuo labiau prisimenu jūsų veidą; 
bet, prisipažįstu, iš pirmo žvilgsnio nebūčiau jūsų at- 
pažinęs: pirmiausia todėl, kad iš tikrųjų laikiau jus 
mirusiu, o paskiau todėl, kad jūs labai pasikeitęs. 

— Per šešerius metus žmogus taip keičiasi! — su 
savotiška melancholija pastebėjo Salvatorius. 

— Kaip! Jau praėjo šešeri metai? Baisu, kaip le- 
kia laikas! — iš neturėjimo griebtis ko geresnio, nota- 
ras pakreipė pokalbį į banalybes. 

Kalbėdamas metras Barato vis baugščiai tyrinėjo 
Jaunikaičio aprangą; bet galutinai įsitikinęs, jog tai 
komisionieriaus drabužis, kuriam nieko nestigo, netgi 
skardinio ženklo, apsiramino ir tarėsi kiaurai pramatąs 
prašymą, kurį Salvatorius drįso jam išsakyti. Todėl iš 
savo tyrimo padaręs savaime suprantamą išvadą, jog 
nors kostiumas gana tvarkingas, jį nešiojantysis skurs- 
ta ir atėjo paprašyti šiokios tokios paskolėlės — kaip, 
beje, ir patsai sakėsi; tokiu atveju, — kaip save ger- 
biantis Žmogus metras Barato tą jau kelissyk sau pa- 
kartojo,— jeigu Salvatorius gražiai elgsis, tai tenebus 
pasakyta, kad Valženezų šeimos notaras paliko marki- 

zo de Valženezo sūnų, nors ir pavainikį, numirti badu, 
pagailėjęs keleto luidorų. 

Taip nusiraminęs ir šios dvasios ramybės gerai 
nuteiktas, metras Barato nugrimzdo į fotelį, užmetė 
dešiniąją koją ant kairiosios, pasiėmė nuo rašomojo 
stalo vieną iš savo išsipūtusių aplankalų ir suskato jį 
peržiūrinėti, tikėdamasis pasinaudoti laiku, kurio pri- 
reiks sutrikusiam jaunikaičiui išdėstyti savo prašymą. 

Netardamas nė žodžio, Salvatorius leido jam elg- 
tis kaip tinkamam; bet jeigu šiuo metu notaras būtų 
pakėlęs į jį akis, būtų buvęs ne juokais išgąsdintas 
jaunikaičio veido išraiškos. 

Tačiau notaras nepakėlė akių; skaitė ar dėjosi 
skaitąs antspauduotą ir nuo viršaus iki apačios prike- 
verzotą popieriaus lapą, ir šitaip vis nuleistomis į tą 
popierių akimis jis pratarė su tikros krikščioniškos 
užuojautos gaidele: 

— Ir jūs tapote komisionieriumi, vargšas vaikine? 

— E, Dieve mano, taip! — atsakė Salvatorius, ne- 
jučia šyptelėdamas. 

— Ar bent užsidirbate pragyvenimui? — nepakel- 
damas galvos, vis įdomavosi notaras. 

— Ką gi, — toliau atsakinėjo Salvatorius, žavė- 
damasis metro Barato aplombu,— ką gi, taip, aš nesi- 
skundžiu. 

— Ir kiek tai gali duoti per dieną — vykdant pa- 
vedimus? 

— Nuo penkių iki šešių frankų; suprantate, kaip 
kokia diena. 

— Oho! — tarė notaras.— Betgi tai neblogas ama- 
tas! Juk uždirbant penkis ar šešis frankus per dieną, 
kad ir koks būtum netaupus, galima atsidėti į šalį ke- 
turis ar penkis šimtus frankų per metus. 

— Taip manote? — paklausė Salvatorius, toliau 
stebėdamas notarą — panašiai kaip katinas, laikantis 
tarp savo letenų pelę. 

— Betgi taip, betgi taip, — varė metras Barato.— 
Kad, pavyzdžiui, ir aš: štai čia su jumis dabar kalbuo- 
si, o kai šioje pačioje kontoroje dirbau vyresniuoju kler- 
ku, iš savo algos, kuri sukosi apie tūkstantį penkis 

šimtus frankų, sutaupydavau du tūkstančius frankų; 
va taip ir pradėjau dėti šapelį prie šapelio... O! Taupu- 
mas, mano mielas, taupumas! Laimė neįmanoma be 
taupumo... Aš irgi buvau jaunas; pakvailiodavau kaip 
ir kiti, Dieve mano; bet niekad nenusižengdavau savo 
biudžetui — niekad nė mažiausios paskolėlės, niekad 
nė menkiausios skolos; tik su tokiais principais gali 
užsitikrinti ramią senatvę. Kas žino! Gal ir jūs kada 
nors tapsite milijonieriumi. ' 

— Kas žino! — sutiko Salvatorius. 

— Taip, bet kolei kas mes keblioje padėtyje, a? 
Šiek tiek pasiautėme, ir atsidūrę ant seklumos prisi- 
minėme tą šaunųjį metrą Barato, tad tarėme sau: “Tai 
geras vyriokas, nepaliks mūsų bėdoje“. 

— Dievaži, pone,— tarė Salvatorius,— prisipažįstu, 
skaitote mano mintis kaip su lupa. 

— Deja,— pamokomai pastebėjo notaras, — nema- 
lonu, bet mes pratę matuoti žmogiškųjų negandų gel- 
mes: tai, kas dabar pas mane vyksta su jumis, dedasi 
kasdien su penkiasdešimčia panašių nelaimėlių, kurie 
visi pradeda savo giesmelę ta pačia gaida ir kuriuos 
aš tuojau pat išgrūdu pro duris. 

— Taip, — pripažino Salvatorius,— iš tikrųjų, įei- 
damas mačiau, kad taip esate pratęs. 

— Ką darysi! Jeigu padėtum visiems prašantiems, 
tai nepakaktų ir Rotšildo' kasos. Bet jūs, vaikine,— 
pasiskubino pridurti metras Barato,— jūs — tai ne 
visi: jūs — nesantuokinis mano buvusiojo kliento mar- 
kizo de Valženezo sūnus; taigi, jeigu tik būsite nuo- 
saikus, mielai sutinku jums padėti. Kiek jums tiksliai 
reikia? Nagi! — toliau postringavo notaras, patrauk- 
damas į save rašomojo stalo stalčių, kur laikė savo pi- 
nigus, ir tuo pat metu atsilošdamas atgal. 

— Man reikia penkių šimtų tūkstančių frankų,— 
pasakė Salvatorius. 

Notaras išgąstingai šūktelėjo ir kone nuvirto aukš- 
tielninkas. 

— Betgi jūs beprotis, vaikine! — sušuko jis, nu- 
stumdamas atgal į vietą stalčių ir vėl įsidėdamas į ki- 
šenę raktą. 

— Nesu beprotis, o juo labiau — miręs, — atkirto 
jaunikaitis.— Man reikia penkių šimtų tūkstančių fran- 
kų ir dargi per dvidešimt keturias valandas. 
| Metras Barato įbedė į Salvatorių paklaikusį žvil- 

gsnį; tikėjosi pastarąjį išvysti grasantį, su durklu ar 
pistoletu rankoje. 

Salvatorius kuo ramiausiai sėdėjo ant savosios kė- 
dės, jo fizionomijoje atsispindėjo geranoriškumas bei 
ramybė. 

— O! o! — pralemeno notaras.— Jūs iš tikrųjų 
proto netekot, jaunikaiti. 

"Tačiau Salvatorius, tartum nenugirdęs, kalbėjo to- 
liau: 

— Man reikia nuo dabar iki rytojaus devintos 
valandos ryto,— kiekvieną žodį jaunikaitis tarė pa- 
mažu bei pabrėždamas,— man reikia nuo dabar iki 
rytojaus devintos valandos ryto penkių šimtų tūks- 
tančių frankų. Supratote? 

Notaras beviltiškai palingavo galvą, tartum saky- 
damas: “Vargšas vaikinas, visai prarado nuovoką!" 

— Supratote? — pakartojo Salvatorius. 

— Ak taip! Sakykit, vaikine,— atgavo žadą met- 
ras Barato, kuris nevisiškai aiškiai nutuokė jeigu ne 
Salvatoriaus tikslą, tai bent priemones, kokiomis šis 
ketino jį pasiekti, bet kuris kažkaip užuodė slypintį po 
jaunikaičio flegmatiškumu didelį pavojų, — sakykit, 
kaip jums galėjo ateiti į galvą, kad vardan šviesios at- 
minties jūsų tėvo, kuriam, teisybė, jaučiau didelį prie- 
raišumą bei pagarbą, toksai vargeta notaras kaip aš 
gebėtų jums paskolinti panašią sumą? 

— Iš tiesų, — atrėžė Salvatorius,— pavartojau ne- 
tinkamą žodį: turėjau pasakyti — man reikia, kad su- 
grąžintumėt; bet idant šitaip ir neliktų, pasitaisau: 
taigi atėjau pareikalauti iš jūsų penkių šimtų tūks- 
tančių frankų, kad atitaisytumėte skriaudą. 

— Atitaisyti skriaudą?..— drebančiu balsu pakar- 
tojo metras Barato — jis pradėjo suprasti, kodėl mar- 
kizas de Valženezas uždarė paskui save duris. 

— Taip, pone, kad atitaisytumėte skriaudą, — tre- 
čiusyk ir griežtu tonu pakartojo Salvatorius. 

— Bet ką norite tuo pasakyti? — silpnu balsu, su 
kiekvienu žodžiu užsikirsdamas paklausė notaras. Jo 
kakta sruvo prakaitu. 

— Atidžiai klausykitės,— tarė Salvatorius. 

— Aš klausausi. 

— Markizas de Valženezas, mano tėvas, — kalbėjo 
toliau Salvatorius,— pakvietė jus pas save, netrukus 
jau sueis septyneri metai... 

— Septyneri metai! — mašinaliai pakartojo nota- 
ras. 

— Na, žinoma! Tai atsitiko 1821-ųjų metų birželio 
11-ąją... Paskaičiuokite. 

Notaras nieko neatsakė ir, atrodo, nieko neskaičia- 
vo. Tik laukė. 

— Pakvietė jus,— kalbėjo toliau Salvatorius,— 
norėdamas įteikti jums testamentą, kuriuo, pripažin- 
damas mane savo sūnumi, markizas paliko mane savo 
vieninteliu paveldėtoju. 

— Tai netiesa! — šūktelėjo notaras, kuris tiesiog 
akyse žalsvėjo. 

— Aš perskaičiau tą testamentą,— tęsė Salvato- 
rius, lyg nenugirdęs metro Barato paneigimo.— Jis 
buvo parašytas dviem egzemplioriais — abu mano tėvo 
ranka: vienas iš tų egzempliorių buvo įteiktas jums, 
antrasis dingo. Ateinu paprašyti, kad jūs perduotumėt 
man šį testamentą. 

— Tai netiesa, visiška netiesa! — sustūgo nota- 
ras, visas drebėdamas.— Iš tikrųjų, girdėjau, kaip po- 
nas jūsų tėvas kalbėjo ketinąs parašyti testamentą; 
betgi pats žinote, jūsų tėvas numirė taip staigiai, kad, 
galimas daiktas, testamentas buvo parašytas, tačiau į 
mano rankas neįteiktas. 

— Jūs tai prisiekiate? — paklausė Salvatorius. 

— Duodu garbės žodį! — sušuko notaras, pakel- 
damas ranką tartum prieš prisiekusiųjų teismo kruci- 
fiksą.— Prisiekiu prieš Dievą! 

— Ką gi, jeigu jūs prisiekiate prieš Dievą, pone 
Barato,— tarė Salvatorius, regis, nė kiek nesujaudin- 
tas,— tai jūs pats šlykščiausias sukčius, kokį kada nors 
esu regėjęs! 

— Pone Konradai! — užriko notaras pašokdamas, 
tarsi ketintų pulti Salvatorių. 

Tačiau pastarasis paėmė jį už parankės ir it mažą 
vaiką vėl pasodino ant fotelio. 

Dabar metras Barato jau visiškai suprato, kodėl 
Salvatorius uždarė paskui save duris. 

— Paskutinį sykį, — rimtai tarė Salvatorius,— rei- 
kalauju, kad perduotumėt man tėvo testamentą. 

— Jo nėra, aš gi jums sakau, jo nėra! — sušuko 
notaras, sutrepsėdamas kojomis it vaikas. 

— Gerai, pone Barato,— tarė Salvatorius,— mi- 
nutėlei sutinku, tačiau tik minutėlei, kad jums šis do- 
kumentas nežinomas. 

Notaras lengviau atsikvėpė. 


XCVI + SALVATORIAUS 
VADOVAUJAMAS METRAS PJERAS 
NIKOLIA BARATO STUDIJUOJA 
BAUDZIAMĄJĮ IR CIVILINĮ KODEKSUS 


Suteikta metrui Barato dvasinė ir fizinė atvanga 
ilgai netruko, nes bemaž tuojau pat Salvatorius vėl 
prašneko: 

— Pasakykite man, kokia bausme būtų nuteistas 
visuomenės pareigūnas, nuslėpęs testamentą? 

— Betgi aš nežinau, nepamenuų,— pralemeno no- 
taras. Užsimerkė, tartum stengdamasis išvengti ug- 
ningo jaunikaičio žvilgsnio. 

— Ką gi,— tarė Salvatorius,— ištiesdamas ranką 
linkui knygos su penkių skirtingų spalvų kraštais,— 
jeigu jūs nežinote, padėsiu jums sužinoti, jeigu nepa- 
menate, padėsiu prisiminti. 

— O! — gyvai atsiliepė notaras, — nėra reikalo. 

— Labai atsiprašau,— atrėmė Salvatorius, paim- 
damas Kodeksą, — atvirkščiai, tiesiog būtina; be to, 11- 
gai neužtruksime: nors ir nesu notaras, mano gerai iš- 
studijuota ši knyga ir bematant surasiu tai, ko ieškau. 
Baudžiamojo kodekso III knyga, 254-asis straipsnis. 

Metras Barato pabandė sustabdyti Salvatorių, nes 

lygiai kaip šis gerai žinojo straipsnį, apie kurį buvo 
kalbama; bet Salvatorius nustūmė į šalį notaro ranką, 
ištiestą paimti iš jo kodeksą, ir galiausiai surado ieško- 
majį straipsnį. 

— 254-asis straipsnis,— tarė,— štai čia; hm! Įdė- 
miai klausykitės. 

Patarimas buvo nereikalingas, nes notaras ir taip 
klausėsi. 

“Jeigu nuslepiami, sunaikinami, pagrobiami doku- 
mentai ar. kriminalinio proceso protokolai, arba kiti 
popieriai, registrai, aktai bei dalykai, laikomi archyvuo- 
se, teismo raštinėse ar visuomeninėse saugyklose, arba 
pavesti visuomeniniam saugotojui, tokiu atveju rašt- 
vedys, archyvaras, notaras ar kuris kitas aplaidus do- 
kumentų saugotojas baudžiamas nuo trijų mėnesių iki 
metų kalėti bei bauda nuo šimto iki trijų šimtų frankų“. 

Che! — sakytum, bylojo visa metro Barato išvaiz- 
da.— Didelio čia daikto: tarkime, kad ir aukščiausia 
bausmė, tai yra metai kalėti ir trys šimtai frankų 
baudos, vis tiek liksiu susukęs visai neblogą reikalėlį. 

Salvatorius skaitė iš metro Barato veido, nelygi- 
nant iš plačiai atverstos knygos. 

— Palaukite, palaukite, dorasis pone Barato,— tarė 
jis.— Yra dar vienas straipsnis apie tą patį dalyką. 

Metras Barato atsiduso. 

— 255-asis straipsnis, — varė Salvatorius ir toliau 
perskaitė: “Kiekvienas, kuriam įrodyta kaltė, kad bu- 
vo nuslėpti, pagrobti ar sunaikinti dokumentai, išvar- 
dyti aukštesniajame straipsnyje, baudžiamas laisvės 
atėmimu". 

Cha! — tartum sakė notaras.— Vadinkime bausmę 
įkalinimu ar laisvės atėmimu, tai vis tas pat... kad ir 
tarsime, jog bus atrastas antras testamentas, kas man 
atrodo neįmanoma, kadangi ponas de Valženezas ma- 
ne įtikino jį sudeginęs, vis tiek būsiu prasukęs puikų 
reikalėlį. 

Deja, Salvatorius neilgam paliko garbųjį vyrą to- 
kios ramios nuotaikos. 

Iš tiesų, kaip netrukus pamatysime, padėtis buvo 
nevisiškai tokia, kokią įsivaizdavo metras Barato. 

Salvatorius ėmėsi skaityti 255-ojo straipsnio antrą- 
ją dalį: 

“Jeigu nusikaltimas padarytas paties dokumentų 
saugotojo,— citavo toliau,— jis baudžiamas priverčia- 
maisiais darbais, laikui..." 

Notaro veidas taip staiga ir taip ryškiai subliuško, 
Jog Salvatorius, išsigandęs, kad šis tuoj tuoj nualps, 
siekė skambalėlio pašaukti pagalbą. 

Bet notaras jį sulaikė. 

— Ką rengiatės daryti? — sušuko. 

— Ketinau pasiųsti ką nors gydytojo; neatrodote 
man gerai, brangusis pone. 

— Nieko, nieko,— numojo notaras.— Nekreipkite 
dėmesio: mane kartais kankina skrandžio negalavi- 
mai; šiandien turėjau tiek reikalų, jog nesuspėjau pa- 
pusryčiauti. 

— Ir blogai padarėte,— pastebėjo jaunikaitis.— 
Puiku užsiimti reikalais, tačiau tik ne savo sveikatos 
sąskaita, ir jeigu jūs norite papusryčiauti, aš kantriai 
palauksiu, iki baigsite; po to tęsime savo pokalbį. 

— Ne, ne,— paprieštaravo notaras.— Kalbėkite; 
spėju, jog nebedaug jums liko ką man pasakyti; ir įsi- 
dėmėkite, kad tai tik šiaip sau pastaba, o ne prie- 
kaištas, bet štai jau mes kokią dešimtį minučių kalba- 
me apie bausmes, lyg jūs būtumėt tardytojas, o aš — 
nusikaltėlis. Taigi pasistenkime trumpiau, jeigu jūs 
nieko prieš. 

— E, brangusis pone Barato! — sušuko Salvato- 
rius.— Man regis, ne aš užtęsiu reikalą: tai jūs keliat 
visokias kliūtis. 

— Ak! Suprantate,— tarė notaras, — juk iš jūsų 
ką tik išsprūdo nemalonūs žodžiai mano adresu. 

— Regis, pasakiau, kad jūs... 

— Nėra reikalo kartoti, — pertraukė jaunikaitį no- 
taras.— Aš linkęs tai pamiršti 17 netgi, vardan jūsų 
tėvo atminimo, pasiūlyti jums savo paslaugas; tačiau 
saikingiau suformuluokite reikalavimą! Nors mane ir 
suketvirčiuotumėte, nepriversite duoti to, ko aš netu- 
riu. Nagi, paaiškinkite konkrečiau. 

— Ką gi, tą ir padarysiu, — atsakė Salvatorius.— 

Tad trumpumo dėlei greitai pereinu nuo Baudžiamojo 
kodekso 255-ojo straipsnio prie Civilinio kodekso III 
knygos, IV skyriaus II dalies 1382-ojo ir 1383-ojo straip- 
snių. Kantrybės, tuoj surasime. 

Notaras pamėgino darsyk pertraukti Salvatorių, 
tačiau pastarasis nepaliko jam laiko ir vėl ėmė skaity- 
ti: 

“1382-asis straipsnis. Bet kokia žmogaus veika, 
padariusi kitam žalą, įpareigoja jos kaltininką ją ati- 
taisyti“. 

“1383-asis straipsnis. Kiekvienas yra atsakingas 
už tą žalą, kurią padarė ne tik savo veika, bet ir ap- 
laidumu ar neapdairumu". 

Salvatorius pakėlė galvą ir pamažu, rimtai, įbedęs 
pirštą į perskaitytuosius straipsnius, tarė: 

— Štai kam įstatymas pasmerkia nuslėpėjus; apie 
pilietinę mirtį, piliečio teisių praradimą kalbėsiu tik iš 
atminties — tai visumos dalelytė. O dabar, kai jums 
priminiau įstatymą, gal leisite pakartoti prašymą: ar 
būsite malonus man įteikti nuo dabar iki rytdienos 
devintos valandos ryto penkis šimtus tūkstančių frankų? 

— Betgi! — sušuko notaras, vaizduodamas, lyg 
stuktelėtų kakta į rašomąjį stalą.— Tai tarsi daužyti 
galvą į sieną, tai tarsi netekti proto, jeigu dar aš jo 
nepraradau klausydamasis jūsų žodžių, nes ši šneka 
man atrodo tokia beprotiška, jog tariuosi sapnuojąs 
baisų košmarą. 

— Nusiraminkite, dorasis Barato,— jūs anaiptol 
nemiegate ir, Manau, tuoj pats tai pamatysite. 

Notaras nenutuokė, ką dar Salvatorius rengėsi jam 
pasakyti; bet instinktyviai drebėjo, lyg jau žinotų. 

— Paskutinįsyk,— tarė jaunikaitis,— prisiekiate 
man, kad nesat nei gavęs, nei regėjęs šio testamento? 

— Taip, taip, prieš Dievą ir prieš Žmones prisie- 
kiu jums, kad nei esu gavęs, nei regėjęs šio testamen- 
to! 

— Ką gi, o aš savo ruožtu,— šaltai atkirto Salva- 
torius, išsitraukdamas iš kišenės popierių, — aš jums 
kartoju, idant nepamirštumėte, jog esate šlykščiausias 
sukčius, kokį tik kada nors esu regėjęs. Stai! 

Ir Salvatorius, kairiąja ranka suturėdamas Bara- 
to, kuris antrusyk tartum buvo bešokąs ant jo, dešiniąja 
parodė testamentą, kurį jau rodė, kaip prisimename, 
Loredanui de Valženezui Satijono trobelėje, kur Žanas 
Toro ir jo bičiulis Tusenas Luvertiūras taip šiurkščiai 
buvo nugabenę vargšą didiką. 

Paskiau jis perskaitė tokias ant aplanko užrašytas 
eilutes: 

Tai dublikatas rankraštinio testamento, kurio ant- 
ra kopija bus įteikta p. Pjerui Nikolia Barato, notarui 
iš Vareno gatvės Paryžiuje; abi kopijos parašytos mano 
paties ranka ir galioja kaip originalai. 

Pasirašė: Markizas de Valženezas, 
1821 m. liepos 11 d. 


— Bus įteiktas! — sušuko notaras, — bet ne įteik- 
tas! 

— Teisybė,— sutiko Salvatorius.— Bet šit po ma- 
no nykščiu paslėptas paprastas žodelytis, kuris užpil- 
do spragą. 

Jis atidengė žodį, ir metras Barato, agonijos pra- 
kaito išpilta kakta, iš tiesų galėjo perskaityti tą vie- 
nintelį žodelį, parašytą viršum kelių ką tik mūsų paci- 
tuotų eilučių: 


Gauta, 


P. N. Barato 


Šis vertingas parašas baigėsi smagiu riestu brūžiu, 
kaip moka pasirašyti tik vieni notarai. 

Metras Barato pabandė šokti prie testamento, kaip 
panašiomis aplinkybėmis mėgino daryti Loredanas de 
Valženezas; bet Salvatorius, atspėjęs ketinimą ir už- 
bėgdamas už akių veiksmui, taip stipriai suspaudė no- 
tarui ranką, jog šis maldaujamai pralemeno: 

— Ak, pone Konradai, jūs man laužiate ranką. 

— Niekše! — metė Salvatorius, su pasidygėjimu jį 
paleisdamas ir vėl įsidėdamas popierių kišenėn.— Tad 
prisiek prieš Dievą ir Žmones, jog nesi nei matęs, nei 
gavęs markizo de Valženezo testamento? 

Paskiau žingtelėjo atgal, sukryžiavo ant krūtinės 
rankas ir nužvelgė jį. 

— Iš tiesų — tarė, — nuostabu, kaip gali atbukti 
žmogaus sąžinė! Stai turiu čia prieš save niekšelį, ku- 
ris, aišku, žinojo, jog dėl jo nusikaltimo nelaimingas 
dvidešimt penkerių-dvidešimt šešerių metų amžiaus 
jaunikaitis paleido sau kulką į kaktą, ir šis niekšelis 
lydėjo jo katafalką, gyveno be sąžinės graužaties, pri- 
iminėjo viešą pagarbą, nevertai reiškiamą jam; gyve- 
no sau kaip kiti žmonės, turėjo žmoną, vaikus, bičiu- 
lius, juokėsi, valgė, miegojo, nė nepagalvodamas, kad 
jo vieta — ne elegantiškame kabinete, už Bulio! pa- 
vyzdžio rašomojo stalo, bet, prie gėdos stulpo, katorgo- 
je, galerose; iš tiesų, visuomenė, pateikianti mums 
tokius išsigimimus, yra prasta ir reikalinga griežtų 
reformų! — Jis pakeitė toną: — Nagi, — tarė, energin- 
gai suraukdamas antakius,— baikime. Tėvas man savo 
testamentu paliko visą turtą — kilnojamąjį ir nekilno- 
jamąjį: taigi jūs man skolingas kaip žalos atitaisymą 
17 kompensaciją, nekreipiant dėmesio į Baudžiamojo 
kodekso užtraukiamas bausmes, mano tėvo turtų vi- 
sumą, testamentu įvertinamą keturiais milijonais, be 
to procentus nuo šių keturių milijonų už septynerius 
metus — tebūnie tai milijonas keturi šimtai tūkstančių 
frankų, neskaitysime pridėtinių procentų ir atlyginimo 
už padarytą žalą, į ką man duoda teisę 1382-asis ir 
1383-asis straipsniai; tad jūs man skolingas, nekal- 
bant apie atlyginimą už padarytą žalą, penkis milijo- 
nus keturis šimtus tūkstančių frankų. Taigi matote, 
kad mano prašymas kur kas nuosaikesnis ir kukles- 
nis, negu jūs teigiate, kadangi tai, ko šiuo metu reika- 
lauju, nesudaro nė dešimtos mano turto dalies. Nagi, 
atsipeikėkite, ir kuo greičiau baikime šį nešvarų rei- 
kalą. 

Notaras, atrodo, nieko negirdėjo: įbestomis į grin- 
dis akimis, nusvirusia ant krūtinės galva, sustingu- 
siomis ir prigludusiomis prie kūno it manekeno ran- 
komis, priblokštą, sutriuškintą, bejėgį palaikytum jį 
didžiausiu nusidėjėliu prieš arkangelą baudėją Pasku- 
tiniojo teismo dieną. 

Salvatorius patapšnojo jam per petį, stengdama- 
sis pažadinti iš šio sąstingio. 


122 


— Na, apie ką galvojame? — paklausė. 

Notaras krūptelėjo, tartum pajutęs ant savęs žan- 
daro ranką prisiekusiųjų teisme; pakėlė į savo pašne- 
kovą išgąsdintas, paklaikusias, išprotėjusias akis; pa- 
skiau vėl nusvėrė ant krūtinės galvą ir nugrimzdo į 
niūrią, beviltišką pozą. i 

— Ei! Metre apgavike! — pašaukė Salvatorius, 
kuriam šio žmogaus vaizdas kėlė vien pasišlykštėji- 
mą.— Ei! Metre apgavike, mažumėlę pašnekėkime, ta- 
čiau trumpai ir iš esmės. Aš jums pasakiau ir dar pa- 
kartoju, kad man reikia rytojui, devintai valandai ryto 
penkių šimtų tūkstančių frankų. 

— Betgi tai neįmanoma! — pašnabždom suveble- 
no notaras, nepakeldamas galvos, kad nesusidurtų su 
jaunikaičio žvilgsniu. 

— Tai jūsų paskutinis žodis? — paklausė Salvato- 
rius.— Iš kur juos gauti, tokiam žmogui kaip jūs ne- 
derėtų sukti galvos. Man jų reikia. 

— Prisiekiu jums...— pamėgino aiškinti notaras. 

— Ak! Puiku! Dar viena priesaika! — su didžiau- 
sia panieka nusišiepė Salvatorius.— Jau trečioji per 
pusvalandį, ir netikiu ja labiau nei pirmosiomis dvie- 
jomis. Paskutinį sykį, — girdite mane gerai? — pasku- 
tinį sykį: teiksitės ar nesiteiksite duoti mano prašomus 
penkis šimtus tūkstančių frankų? 

— Bęt duokite man bent mėnesį, kad galėčiau 
juos surasti! 

— Aš jau jums pasakiau, kad man jų reikia ryto- 
jui, devintai valandai; pasakiau devintai — ne dešim- 
tai, tada būtų per vėlu. 

— Nors savaitę! 

— Nė valandos, kartoju! 

— Tuomet šitai neįmanoma! — sušuko notaras ne- 
viltingu balsu. 

— Jeigu šitaip, tai žinau, kas man lieka daryti,— 
atrėmė Salvatorius, pasukdamas durų linkui. 

Išvydęs jaunikaitį pasirenkant šią kryptį, notaras 
atgavo visas jėgas ir liuoktelėjo tarp durų ir jo. 

— Dėl Dievo meilės, pone de Valženezai, nenu- 
plėškit man garbės! — maldaujamai suinkštė jis. 

Tačiau nepasukdamas galvos, lyg šlykštėtųsi jį ma- 
tyti, Salvatorius ranka nustūmė notarą į šalį ir žengė 
toliau. 

Notaras antrusyk įgijo gyvumo ir uždėjęs ranką 
ant durų bumbulo sušuko: 

— Pone Konradai, vardan jūsų tėvo, kuris reiškė 
man savo draugiškumą, apsaugokit mane nuo nešlovės! 

Ištarė tuos žodžius tokiu silpnu balsu, jog vos ga- 
lėjai juos nugirsti. 

Salvatorius liko nepalenkiamas. 

— Na, leiskit man praeiti — metė. 

— Dar vieną žodį, — paprašė notaras.— Jeigu ati- 
darysite šias duris vedamas tokių baisių ketinimų, pro 
jas įžengs ne tik pilietinė, bet ir tikroji mirtis; perspėju 
jus, kad aš ne tik neišgyvensiu savo gėdos, bet dargi jos 
nelauksiu: vos tik išeisite, paleisiu sau kulką į kaktą. 

— Jūs? — Salvatorius iššaukiamai pažvelgė jam į 
veidą.— Tai vienintelis geras poelgis, kurį galėtumėte 
padaryti, ir štai kodėl jo nepadarysite. 

— Aš nusižudysiu,— pakartojo notaras, — ir mir- 
damas kartu su savimi nusinešiu jūsų turtą, o jeigu 
suteiktumėt man laiko... 

— Jūs mulkis,— atšovė Salvatorius.— Argi mano 
pusbrolis Loredanas de Valženezas neatsako man už 
jus, kaip jūs — už jį? Na, traukitės, sakau! 

Notaras susmuko prie jo kojų, raudodamas apka- 
bino kelius, suliedamas juos ašaromis ir šaukdamas: 

— Pagailėkite, maloningasis pone Konradai! Pa- 
gailėkite! 

— Traukitės, niekše! — paliepė jaunikaitis, at- 
stumdamas jį koja. 

Ir jis paėjėjo dar žingsnį durų link. 

— Ką gi, su viskuo sutinku, su viskuo, ko pano- 
rėsite! — sušuko notaras, įsikibdamas į komisionie- 
riaus švarkelį, idant sutrukdytų šiam išeiti. 

Pačiu laiku: Salvatorius kaip tik uždėjo plaštaką 
ant durų bumbulo. 

— Pagaliau! Neapsiėjo be vargo,— tarė Salvato- 
rius, sugrįždamas į savo vietą prie židinio, o notaras 
tuo tarpu vėl klestelėjo į fotelį už rašomojo stalo. 

Atsisėdęs notaras sunkiai atsiduso ir, atrodė, tuoj 
tuoj vėl įpuls į savąją apatiją. 

Kaip tik to Salvatorius nenorėjo. 

— Jeigu taip, tai paskubėkime,— tarė.— Tokiame 
reikale ir šiaip jau pernelyg sugaišta. Ar turite pas 
save tą sumą arba jai prilygstančių vertybių? 

— Turiu kokį šimtą tūkstančių frankų, — pasakė 
notaras,— ekiu, auksu ir banknotais. 

Atidaręs seifą, jis išdėliojo ant rašomojo stalo šim- 
tą tūkstančių frankų. 

— O kaip dėl kitų keturių šimtų tūkstančių? — 
paklausė Salvatorius. 

— Cia turiu maždaug už aštuonis šimtus tūks- 
tančių frankų vertybinių popierių, rentos kuponų, ob- 
ligacijų, akcijų ir taip toliau, — atsakė metras Barato. 

— Gerai, turite visą dieną juos paversti pinigais; 
tiktai perspėju jus, kad man reikalingi šie pinigai ban- 
knotais po tūkstantį ar po penkis tūkstančius frankų, 
o ne smulkiais. 

— Bus kaip jūs pageidaujate. 

— Tuomet duosite man viską banknotais po tūks- 
tantį frankų. 

— Gerai. 

— Padalinsite penkis šimtus tūkstančių frankų į 
dešimtį paketėlių po penkiasdešimt tūkstančių frankų 
kiekviename. 

— Bus padaryta, kaip jūs pageidaujate, pone,— 
pažadėjo notaras. 

— Puiku. 

— Ir jums tų pinigų reikia?.. 

— Rytojui prieš devynias, jau sakiau. 

— Jie bus pas jus šįvakar. 

— Tai dar geriau. 

— Kur juos jums pristatyti? 

— Makono gatvė, nr. 4. 

— Gal teiksitės pasakyti, kokiu vardu man jūsų 
teirautis — mat spėju, jog nenešiojate savojo, nes jus 
laiko mirusiu? 

— Pasiteiraukite Geležių gatvės komisionieriaus 
pono Salvatoriaus. 

— Pone,— iškilmingai tarė notaras, — pažadu jums, 
kad šį vakarą, devintą valandą, aš prisistatysiu pas 
jus. 

— O, aš tuo neabejoju, — atsakė Salvatorius. 

— Bet ar galiu tikėtis, maloningasis pone Kon- 
radai, kad tiksliai įvykdęs įsakymus daugiau neturėsiu 
ko jūsų bijotis? 

— Priderinsiu savo veiksmus prie jūsiškių; kaip 
elgsitės jūs, taip elgsiuos ir aš. Kolei kas manau pa- 
likti jus ramybėje; mano turtas pernelyg puikiai pas 
jus investuotas, kad ieškočiau, kur kitur jį panaudoti; 
taigi palieku jūsų rankose apytikriai keturis milijonus 
devynis šimtus tūkstančių frankų: naudokitės jais, jei- 
gu norite, tačiau nepiktnaudžiaukite. 

— Ak, pone markize, išgelbėjote man gyvybę! — 
sušuko metras Barato, apsipildamas džiaugsmo ir dė- 
kingumo ašaromis. 

— Tam tarpui, — tarė Salvatorius. 

Ir apleido kabinetą, kur nuo tada, kai įžengė vi- 
dun, jam tiek sykių pykino širdį nuo gėdos ir pasi- 
šlykštėjimo. 


XCVII + AEROLITAS! 


Rytojaus dieną, po scenos, kurią ką tik papasako- 
jome, Invalidų bulvaras, tuščias, tylus ir gerokai tem- 
domas šešėlių, pusę dvyliktos vakaro atrodė nelygi- 
nant vešli Ardėnų“ giria. Turistas, tokiu laiku įžengęs 
Paryžiun pro Vožiraro ar Demblių užkardas,— tariant, 
jog keliauninkas užsigeistų patekti į sostinę pro vieną 
iš tų dviejų užkardų, niekur nevedančių ir nesugrįž- 
tančių iš jokios vietovės,— kartojame, toksai turistas 
pamanytų esąs šimtą mylių nuo Paryžiaus — taip tos 
keturios ilgos eilės aukštų, tvirtų, galingų, fantastiškų 
mėnulio apšviestų medžių su spindinčiomis viršūnėmis 
ir tamsiomis apačiomis panėšėjo į stovinčių sargyboje 
apie Babilonijos“ miesto sienas kareivių armiją. 

"Tačiau subjektas, ant kurio veido krito didžiuliai 
šešėliai, regis, nė kiek nepasidavė nuostabai, kuri būtų 

užplūdusi kiekvieną Paryžiun atvykstantį vienos iš 
mūsų tolimųjų provincijų gyventoją. Atvirkščiai, šios 
ūksmingos alėjos, kurias palyginome su Ardėnų giria, 
tą slėpiningą gūdumą pagyvinančiam subjektui, atro- 
do, tebuvo įprastas reginys ir, netgi pasakysime,— 
sprendžiant iš to, kaip jis ieškojo tirščiausių šešėlių 
toje tamsybėje,— palanki priedanga jo užmačioms. 

Pražygiavo bulvaru kaip žmogus, rimtų priežasčių 
priverstas atlikti šį naktinį pasivaikščiojimą, itin kreip- 
damas dėmesį į daiktus, pasitaikančius jo kelyje, dai- 
rydamasis žemyn ir aukštyn, priekin ir užpakalin sa- 
vęs, dešinėn ir kairėn, melancholiškai sukinėdamasis 
ir, skirtingai nuo bičiulio Pjerė!, vengdamas retų, mėne- 
sienos nutviekstų properšų. 

Iš pirmo žvilgsnio būtų buvę labai sunku pasaky- 
ti, kokiai visuomenės klasei priklausė tasai subjektas; 
bet atidžiau įsižiūrėjęs, sekdamas jo vaikščionės gud- 
rybes, stebėdamas jo gestus, lydėdamas jį ten ir atgal, 
atkreipdamas dėmesį, su kokiu rūpesčiu jis tyrinėjo tą 
ar kitą objektą, vieną labiau, kitą mažiau, greitai bū- 
tum suvokęs, kokio tikslo vedamas šią vėlyvą nakties 
valandą jis atsidūrė Invalidų bulvare. 

Objektas, kurį jis, regis, tyrinėjo ypač dėmesingai 
ir linkui kurio,— nors kartkartėmis vis nutoldavo,— 
atrodė nenugalimai traukiamas — tai grafienės Rap 
sodo pinučių tvora. 

Slinkdamas palei mūrą ir taip atsargiai prikišda- 
mas prie tvoros galvą, jog bemaž palytėdavo virbus, jis 
nardino savo tiriamą žvilgsnį į nedidelę giraitę, dešimtį 
žingsnių anapus pinučių tvoros sudarančią tokį tar- 
tum medžių masyvą. 

"Tik du žmonės galėjo turėti tikėtiną akstiną arba 
pakankamą interesą vaikštinėti vidurnaktį priešais Re- 
ginos sodo pinučius: įsimylėjėlis arba vagis. 

Įsimylėjėlis — kadangi jis aukščiau įstatymų, va- 
gis — kadangi jis žemiau jų. 

Beje, žmogus, apie kurį kalbame, nė kiek nepa- 
nėšėjo į įsimylėjėlį. 

Be to, įsimylėjėlis, kuris būtų turėjęs tikėtiną aks- 
tiną čia vaikštinėti,— tai Petriusas, o juk žinome, kad 

Salvatorius jam liepė arba likti namie, arba vaikštinėti 
kur nors kitur. 

Pasakykime, kad Petriusas šventai laikėsi Salva- 
toriaus nurodymo, pasirinkdamas griežtesniąją jo da- 
lį, taigi pasiliko namie. 

Teisybė, jį buvo visiškai nuraminęs Salvatorius, 
kuris vakar vakare užėjo studijon ir parodė penkis 
šimtus tūkstančių frankų — tesėdamas savo pažadą, 
metras Barato juos atnešė ir įteikė šiam lygiai devintą 
valandą. 

Pasakėme, kad naktinis vaikštinėtojas nė kiek ne- 
panėšėjo į įsimylėjėlį; pridurkime, kad juolab nepa- 
nėšėjo į Petriusą. 

Tai buvo žmogus vidutinio ūgio, jei žiūrėtumei į jį 
iš nugaros ar iš priekio, abiem savo paviršiais atrodė 
apvalainas. Vilkėjo ilgu, siekiančiu kulnis drabužiu — 
leisdamasis nuo apykaklės iki batų, jis veikiau pri- 
minė ilgą levito? tuniką ar persišką palaidinį nei pa- 
prastą redingotą; ant galvos nešiojo žemą plačiakraštę 
skrybėlę, kuri jam teikė panašumo į protestantų pa- 
storių ar amerikiečių kvakerį“; galiausiai jo veidą rė- 
mino tankūs žandenų gaurai, kurie, kildami iki pat 
antakių apačios, paliko matomą mažut mažutėlę jo fi- 
zionomijos dalį. 

Kadangi tai nebuvo Petriusas, vadinasi, tai buvo 
grafas Erkolanas***. 

Kadangi tai nebuvo įsimylėjėlis, vadinasi, tai bu- 
vo vagis. 

Tai buvo vienu metu grafas Erkolanas ir vagis. 

S5į klausimą aiškiai išdėsčius, mūsų skaitytojai at- 
spės, ko jis laukė, ir supras, kodėl grafienės Rap sodo 
pinučiai ypač žadino jo domesį. 

Atvykęs į bulvarą pusę vienuoliktos, jis išnaršė 
visus jo kampelius ir užkaborius, pagrindinę ir šoni- 
nes alėjas; paskiau, gerai susipažinęs su aplinka, laikėsi 
nuošalyje; galiausiai palydėjo iš tolo akimis paskutinį 
įtartiną praeivį, susivėlinusį šiame nykiame kvartale; 
nusileidus sutemoms, ir galutinai įsitikinęs esąs šios 
vietos šeimininkas, jis vėl pamažėle suskato vaikštinėti 
gretimos grafienės Rap parkui alėjos grindiniu. 

Užklupti jį buvo įmanoma trejopai, štai kodėl, 
idant atremtų šį trigubą pavojų, jis atėjo nuo dešimtos 
valandos vakaro tykoti priešais pinučių tvorą, kūo iš 
arčiau susipažinti su užpuolimo galimybėmis ir tinka- 
mai parengti prieš jas savo ginties būdus. 

Buvo galima atkakti iš dešinės ar kairės ir jį neti- 
kėtai užklupti tuo metu, kai mainys laiškus į bankno- 
tus; tačiau mūsų pavaizduotasis prityręs apsukruolis 
nebuvo iš tų, kurie duodasi lengvai užklumpami, kad 
17 iš netyčių. Sakėme, kad jis kruopščiai ištyrinėjo ap- 
linką ir įsitikino, kad nė viename kamputyje neįmano- 
ma glaustis pasalai; be to, tokiam atvejui, — mat, ta- 
sai grafas Erkolanas buvo žmogus didžiai įžvalgus,— 
tokiam atvejui jis turėjo užsikišęs už juostos, visiškai 
paslėptos po levito tunika, porą dvivamzdžių pistoletų 
ir ilgą, aštrų durklą; taigi galėjo tikėtis, kad apginsiąs 
savo turtą arba mažų mažiausia parduosiąs jį taip 
brangiai, jog tie, kurie mėgintų į jį kėsintis, gautų pa- 
sigailėti. 

"Tad iš šios, pirmos, pusės jam nebuvo ko bijotis. 

Teisybė, iš kitos pusės pavojus grėsė kur kas di- 
desnis. 

Tasai didesnis pavojus grėsė iš Pliumažo gatvės 
pusės, kur buvo Lamot Hudanų rūmų paradinis įėji- 
mas, prie kurio sustodavo karietos: rūmuose už šių 
durų įmanoma paslėpti pustuzinį ginkluotų šautuvais, 
špagomis ir alebardomis narsuolių; savo įžvalgumo 
perspėjamas, grafas Erkolanas*** įsivaizdavo fantas- 
tiškiausius ginklus, ir tas pustuzinis narsuolių galėjo 
mestis ant jo, kol keisiąs laiškus į banknotus. 

Tačiau grafas Erkolanas*** buvo žmogus, pasižy- 
mintis nepaprastai lakia vaizduote, ir stipraus kaip jis 
bajoro tokia kliūtis neturėtų versti ilgai dvejoti. 

Todėl tykiai kaip vilkas jis nusėlino ištyrinėti Pliu- 
mažo gatvę, kaip buvo ištyrinėjęs bulvarą, ir įsitiki- 
nęs, kad gatvė visiškai tuščia, apžiūrėjo paradines du- 
ris, kurias jau buvo kruopščiai apžiūrėjęs išvakarėse. 

Sios apžiūros tikslas buvo įsitikinti, kad per dvi- 
dešimt keturias valandas jų įrangoje neįvyko jokių pa- 
kitimų. 

S. Salvatorius, II kn. 129 


Durys atrodė taip pat kaip vakar. 

Didžiulės ąžuolinės, dviejų sąvarų ir keturių rėm- 
tarpių; iš abiejų pusių tarp viršutiniojo ir apatiniojo 
rėmtarpio buvo po apelsino dydžio geležinį bumbulą. 

Grafas Erkolanas*** iš pradžių palytėjo tuos bum- 
bulus, norėdamas pasitikrinti, ar jie nejudantys; po to 
iš savo plačios rankovės išsitraukė geležinį prietaisą, 
kuris būtų turėjęs aštuonių skaitmens formą, jeigu šio 
aštuoneto galai viršuje ir apačioje sudarytų ovalą, o ne 
tobulą apskritimą, ir jeigu šiedu apskritimai, užuot 
lietęsi, nebūtų šiokiu tokiu atstumu vienas nuo kito, 
kas teikė tam instrumentui, žiūrint į pastatytą verti- 
kaliai, į pavidalą; jis uždėjo šį aštuonetą ar šią uždarąją 
S ant abiejų sąvarų bumbulų, tai yra įspraudė kiek- 
vieną iš tų bumbulų į savo prietaiso akutę; prietaisas 
taip atitiko bumbulus, taip ankštai ir tiksliai juos su- 
spaudė, jog šantažistas patenkintas išdidžiai klaptelėjo 
liežuviu. 

— Taip, — tarė jis, prisimindamas įžymųjį kalvį, 
karaliaus Dagobero bičiulį bei patarėją, ir be jokios 
pagarbos parodijuodamas labai populiaraus anuo me- 
tu vodevilio plačiai žinomą kupletą: 

Būste paskučiausiam, danguj tu aukščiausiame, 
Eligijau šventas“, gali būt patenkintas! 


Iš tiesų, iš lauko pusės pritaikytas šis gudrus in- 
strumentas buvo kaip geležiniai strypai, užšauti iš vi- 
daus — nė ketvertas įkinkytų arklių nebūtų pajėgęs 
tų durų atplėšti. 

Vis dėlto trečias pavojus,— pats didžiausias, pats - 
tikriausias, — nors irgi grėsė iš rūmų, tačiau ne iš 
Pliumažo gatvės pusės. 

Spąstai, kuriais lengviausiai būtų galima sučiupti 
grafą Erkolaną***,— tai, be jokios abejonės, toji pati 
pinučių tvora, per kurią turėjo vykti derybos. 

Taigi, uždėjęs ant Pliumažo gatvės durų savąjį 
prietaisą, grafas Erkolanas*** vėl sugrįžo į bulvarą ir 
ėmėsi jį dar kruopščiau apžiūrinėti negu pirma, nes 
artinosi sutartoji valanda, kad ir kaip laikas pamažu 

"Išmušė tris ketvirčius dvyliktos. Delsti nebebuvo 
galima. 

Avantiūristas vis vaikščiojo pirmyn ir atgal palei 
pinučius, kuo giliau gramzdindamas žvilgsnį į tankų 
kaip miškas sodą. 

Bet miškas mėnuliui — ne daugiau kaip didžiam 
žmogui jo kamerdineris. Taigi grafas Erkolanas***, 
globojamas šio dangiškojo vedlio, galėjo naršyti akimis 
gūdžiausias sodo gelmes ir įsitikinti, jog ten taip pat 
tuščia kaip ir bulvare. 

Tačiau šisai sodas, tuo tarpu tuščias, galėjo stai- 
ga, vienu mirksniu prisipildyti minios iki dantų gin- 
kluotų tarnų. Bent šitaip mąstė mūsų šaunuolis; taigi 
pasirūpino apsisaugoti ir nuo tokio atvejo. 

Paeiliui, nė vieno nepraleisdamas, griebė kumštin 
pinučių virbus ir tikrino, ar tie, kaip ir durų bumbu- 
lai, nejuda; kitaip tariant, jis norėjo užsitikrinti, kad, 
reikiamu momentu išrovę paslankų virbą, ant jo nesi- 
mestų ir nepriverstų grąžinti grobį. 

Itin stropiai patikrinęs, jis įsitikino, kad šitai ne- 
gresia. 

Liko dar pinučių vartukai, kurie, kaip dera vartu- 
kams, vos tik prireikus, galėjo atsidaryti vienam ar 
keletui rūmų gyventojų. 

Mūsų šaunuolis stipriai juos papurtė ranka: atro- 
do, buvo užrakinti kaip vakar. 

Jis dar įsitikino, kad jie užrakinti ne paprastai, o 
netgi dvigubu rakto sūkiu: prakišęs ranką pro grotas 
apčiuopė, jog spynos skląstukas giliai įėjęs į apkabą, o 
ši — tvirtai įmūryta į sieną. 

— Nesvarbu,— tarė jis, nesėkmingai mėgindamas 
prakišti galvą tarp dviejų virbų ir pasitikrinti ne tik 
apčiuopa, bet ir akimis,— labai menkai tepasitikiu ap- 
kabų patvarumu; deja! Tiek sykių esu regėjęs jas ne- 
išlaikant! 

Su šiais žodžiais jis išsitraukė iš levito apdaro ki- 
šenės tokią nelyginant grandinę nuo iešmo — keturių 
ar penkių pėdų ilgio. 

Apsuko ją apie spynos apkabą, skląstuko bum- 
bulėliu pasinaudodamas kaip atrama; grąžindamas 

grandinę atgalios, užkabino ją už vieno iš virbų, tą 
patį padarė ir su antruoju jos galu, darsyk apsuko 
apkabą ir bumbulėlį, vėl sujungė abu galus ir surišo 
juos vienu iš tų vadinamųjų jūreiviškų mazgų, nė ne- 
pagalvodamas (juk negali apie viską pagalvoti), kad 
toksai mazgas, surištas grafo Erkolano***, šiuo atve- 
ju galėtų sukompromituoti garbųjį kapitoną Monto- 
baną. 

— Lai Baltazaras Kamažū, mane išmokęs pirmųjų 
šaltkalvystės pradmenų, sėdi danguje Sventajam Eli- 
gijui iš dešinės, — sumurmėjo dėkingasis avantiūris- 
tas, dėl didesnio saugumo dar pranerdamas pro suvi- 
rintus grandinės žiedus pakabinamąją spyną. 

Ir jis nukreipė kupiną padėkos žvilgsnį į žvaigždė- 
tą dangaus skliautą. 

Nuleidęs akis, už trijų žingsnių nuo savęs pastebė- 
jo baltą šešėlį. 

Tai buvo grafienė Rap. 

Rimties angelas, nematomai budįs apie kapus, ty- 
liau neslysta veja, kaip tai padarė jaunoji moteris. 

Iš tikrųjų, ji atsirado taip tyliai trys žingsniai nuo 
pinučių tvoros, jog kad ir kokia įgudusi buvo grafo Er- 
kolano*** klausa, šis neišgirdo jos ateinančios. 

Nors ir buvo pasirengęs šiam susitikimui ir netgi 
labai iš anksto, netikėtas jaunosios moters pasirody- 
mas paveikė jį tiesiog kaip išvysta šmėkla. Pasijuto 
sukrėstas it prisilietęs voltos lanko, instinktyviai atšo- 
ko porą žingsnių atgal ir apsidairė aplinkui, tartum ši 
staiga išdygusi šmėkla reikštų pavojaus signalą. 

Nematydamas nieko kita, kaip tik tą baltą silu- 
etą, negirdėdamas nieko kita, kaip tik vėjo šnarenimą 
lapuose, jis sujudėjo kelti koją žingsnį arčiau. 

Tačiau neužbaigė nė šio pirmo žingsnio. 

— Hm! Hm! — tarė sau.— O jeigu tai persirengęs 
moterimi vyriškis ir šaus į mane gerai užtaisytu pisto- 
letu? Velnias! Pasitaikydavo panašių dalykų, ir netgi 
dar blogesnių! 

— Ar tai jūs, ponia grafiene? — paklausė jis, užsi- 
glausdamas už medžio. 

— Aš,— atsiliepė Regina tokiu švelniu balsu, jog 

jo tembras išsklaidė visus avantiūristo įtarimus ir būgš- 
tavimus. 

Tad tuojau pat prisiartinęs, pagarbiai nusilenkė: 

— Ponia, — tarė jis, — esu jūsų nuolankiausias tarnas. 

Bet Regina anaiptol neatėjo keistis mandagybėmis 
su grafu Erkolanu***, tad tik atsakė lengvai linktelėda- 
ma galvą ir ištiesdama ranką prie pinučių: 

— Stai, — tarė,— pirmieji penkiasdešimt tūks- 
tančių frankų; galite patikrinti, ar banknotai tinkami 
ir ar suma visa. 

— Dieve sergėk, kad skaičiuočiau po jūsų,— at- 
sakė apgavikas, įsidėdamas pirmuosius penkiasdešimt 
tūkstančių frankų į dešiniąją kišenę. 

Paskiau, apsidairęs aplink, iš savo kairiosios kiše- 
nės ištraukė laišką: 

— Sit laiškas, — tarė. 

Princesė, ne tokia patikli kaip grafas Erkolanas***, 
pakėlė jį mėnesienos švieson ir įsitikinusi, jog tai tik- 
rai jos braižas, įsikišo jį sau prie krūtinės; paskiau iš- 
tiesė avantiūristui antrą penkiasdešimties tūkstančių 
frankų ryšelį. 

— Su tokiu pačiu pasitikėjimu, ponia, — tarė šis, 
įteikdamas jai antrą laišką. 

— Paskubėkime,— paragino Regina, su boduliu 
paimdama laišką ir kaip anksčiau pirmąjį apžiūrėda- 


ma mėnulio šviesoje — šioji apžiūra ją, be abejo, pa- 
tenkino, nes padavė grafui Erkolanui*** trečią ban- 
knotų ryšelį. 


— Vis su tokiu pačiu pasitikėjimu,— pakartojo šis. 

Po trečiojo banknotų ryšelio, kaip ir po pirmųjų 
dviejų, buvo įteiktas trečiasis laiškas. 

Atėjus šeštojo eilei, tada, kai ką tik perdavė jį 
princesei, avantiūristui lyg pasigirdo kažkas panašaus 
į lapų šiugždesį; nors ir visai silpnas, šis garsas visą 
jo kūną nuvarė pagaugais. 

— Minutėlę, princese! — sušuko jis, atšokdamas 
atatupstas.— Regis, kažkas aplinkui dedasi, leiskit man 
pasitikrinti. 

Sitai tardamas, jis išsitraukė pistoletą ir atlaužė 
gaiduką; mėnesienoje suspindo vamzdis. 

Išvydusi bandito rankoje pistoletą, Regina irgi 
atšoko žingsnį atgal ir tyliai riktelėjo. 

Kad ir koks tylus, šis riksmas galėjo būti sutartas 
ženklas. 

Apgavikas pasitraukė iki grįstgatvio, kad galėtų 
iš toliau matyti. 

— O, Dieve mano ! — sukuždėjo Regina.— Nejau- 
gi jis nueis ir daugiau nebegrįš? 

Sunerimusiu žvilgsniu stebėjo jį. 

Banditas atnaujino savo paieškas, vis laikydamas 
rankoje parengtą pistoletą. 

Perėjo visą bulvarą, pažvelgė tolyn — taip toli, 
kiek pajėgė įmatyti, sugrįžo į Pliumažo gatvę pasitik- 
rinti, ar paradinės durys vis taip pat užbarikaduotos 
ir neketina atsidaryti. 

Visa tebebuvo, kaip jo palikta. 

“Nesvarbu, — tarė sau mintyse, grįždamas atga- 
lios,— aš tikrai girdėjau kažkokį garsą. Ir tai blogas 
garsas, nes nežinau jo kilmės. Jeigu taip imčiau ir 
nueičiau it asilas?.. Jau turiu kišenėje tris šimtus 
tūkstančių frankų — tai visai gražūs pinigėliai; antra 
vertus, velniškai malonu būtų pačiupinėti ir likusius 
du šimtus tūkstančių..." 

Dar sykį apsidairė aplink. Visa jo išvaizda bylojo, 
jog pradeda apsiraminti. 

“Siaip ar taip,— kalbėjo sau toliau,— nematau 
priežasties, kodėl man taip išsigąsti tokio menko gar- 
so; dievaži, reikalas pernelyg puikiai pradėtas, kad jo 
taip pat ir neužbaigčiau. Tęskime pokalbį nuo ten, kur 
buvome pertraukę“. 

Ir avantiūristas, metęs dešinėn ir kairėn plėšrų 
bei klastingą it hienos žvilgsnį, sugrįžo prie pinučių, 
kur vargšė Regina, visa krečiama drebulio nuo min- 
ties, jog niekšas pabėgs su paskutiniaisiais keturiais 
jos laiškais, stovėjo ir laukė sukąstais dantimis bei 
grąžydama iš nevilties rankas. 

Išvydusi avantiūristą prisiartinant, lengviau atsi- 
kvėpė ir su giliu dėkingumu pakėlė į dangų akis: 

— O, ačiū tau, Dieve, — sukuždėjo. 

— Atleiskite, ponia,— tarė nenaudėlis,— bet man 

lyg pasigirdo įtartinas garsas. Tačiau nieko: visa ap- 
link mus ramu, ir jeigu teiksitės, mes tęsime. Štai 
jūsų septintas laiškas. 

— Ir štai jūsų septintas ryšelis. 

Grafas Erkolanas*** paėmė jį, ir kol dėjosi kišenėn 
prie pirmųjų šešių, Regina taip pat apžiūrėjo laišką 
kaip ir ankstesniuosius. 

“Iš tikrųjų. — pagalvojo avantiūristas, traukdamas 
iš kišenės aštuntą laišką,— toji grafienė Rap baisingai 
įtariį; o maniau, kad šiame sandėryje mano stengtasi 
būti kaip įmanoma mandagesnio ir sąžiningesnio... Mat 
ją galas! 

Traukdamas iš kišenės devintą laišką, tarė, kad 
atsikeršytų už tokį įtarumą: 

— Devinta epistola nuo tos pačios tam pačiam. 

Reginos veidas, blyškus kaip ir jį nušviečiantis 
mėnulis, nuo šio įžeidimo plyksteliojo raudoniu it besi- 
leidžianti saulė. 

Gyvai apmainė devintą laišką į devintą ryšelį ir 
ne mažiau rūpestingai nei kitus jį apžiūrėjusi paslėpė 
sau prie krūtinės. 

“Laikosi susitarimo", — pagalvojo avantiūristas, įsi- 
mesdamas kišenėn banknotus. 

Paskiau pašaipiu tonu garsiai tarė: 

— Dešimtas ir paskutinysis laiškas — už tą pačią 
kainą kaip jo vyresnieji broliai, tačiau jis vienas ver- 
tas visų; šiaip ar taip, žinote mūsų sąlygas: jūs man 
— aš jums. 

— Teisybė,— sutiko Regina, ištiesdama jam pas- 
kutinį ryšelį i“ kartu siekdama paskutinio laiško.— 
Atiduodate ir paimate. 

— Pasitikėjimas, teikiantis man garbės,— tarė 
avantiūristas, paduodamas laišką ir paimdamas ban- 
knotus.— Stai! 

Ir jis džiugiai atsikvėpė. 

Regina netgi neatsiduso: tikrino, ar laiškas tikrai 
josios braižo kaip devyni kiti. 

— O dabar, po to, kai mane praturtinote— varė to- 
liau begėdis niekšelis,— jaučiu pareigą, ponia grafie- 
ne, duoti jums galantiško žmogaus patarimą. Patikėkite 

seno lapino patirtimi: visad mylėkite, niekad nerašykite! 

— Užteks, niekše! Mes atsiskaitę!..— sušuko gra- 
fienė ir skubiai pasišalino. 

"Tuo pat metu, tarsi šie žodžiai būtų buvę sutartas 
ženklas tarp jos ir kažkokios aukštesniosios galybės, 
grafui Erkolanui*** į galvą trenkė it iš dangaus nu- 
kritęs aerolitas toksai stambus ir ypač toksai sunkus 
daiktas, jog avantiūristas nė nepajuto, kaip išsitiesė 
ant žemės. 


XCVIII + KUR ĮRODOMA, KAD UŽ 
SVETIMĄ NAUDĄ NE VIENAS RAUDA 


Visas tas dalykas įvyko taip greitai, jog avantiūris- 
tas iš tikrųjų ne parkrito, o smegte susmego. 

Be to, jis visai nesuvokė, kas nutiko, tik juto, kaip 
kažkokia nenugalima jėga sugriebė jo rankas, užlaužė 
už nugaros, sujungė jas tartum kokia veržle, kuri su- 
rakino jį maždaug panašiai, kaip gudrusis jo paties 
išrastas prietaisas surakino Pliumažo gatvės durų bum- 
bulus. 

Po tokių atsargos priemonių grafui Erkolanui**"* 
tapus nekenksmingam kaip vaikui, šis pasijuto kelia- 
mas nuo žemės ir iš horizontaliosios padėties, kurioje 
buvo, statomas į vertikalią, tai yra ant kojų — į padėtį, 
natūralią Žmogui, gamtos apdovanotam tobuliausiu 
kaulu, idant galėtų žvelgti į dangų. 

Bet anaiptol ne į dangų, turime pasakyti, žvelgė 
grafas Erkolanas, sugrąžintas į šią padėtį: mėgino pa- 
matyti, su kuo turi reikalą ir kas taip staigiai, galime 
netgi teigti — taip šiurkščiai, pritaikė jam savo jėgą. 

Tačiau jis ničnieko nepamatė: žmogus, jeigu tok- 
sai buvo, užsiglaudė už jo. 

Kadangi vienos šio žmogaus rankos pakako laiky- 
ti suspaustas jo abi, jis pajuto antrąją ranką kuo ne- 
kukliausiai klydinėjant juo visu. 

Si ranka sustojo prie jo juostos, ištraukė vieną iš 
ten užkištų pistoletų ir permetė per sieną. 

Paskiau tą pat ji padarė su antruoju. 

Galop įkandin jų pasiuntė ir durklą. 

Pagaliau įsitikinusi, kad tuodu pistoletai ir durk- 
las buvo vieninteliai grafo Erkolano turimi prie savęs 
ginklai, ranka pakilo nuo juostos prie jo gerklės, kurią 
apglėbė lygiai taip pat, kaip pirmoji glėbė abu jo riešus, 
1 suskato gniaužti daugmaž panašiai, kaip tolygiai ir 
be atvangos užveržiama veržlė. 

Veržlei ant gerklės vis labiau gniaužiant, veržlė 
ant riešų atitinkamai laisvėjo, tad po truputėlį grafas 
Erkolanas atgavo galimybę naudotis rankomis, bet pra- 
rado sugebėjimą naudotis balsu. 

Galbūt kas nors paklaus savęs, kaip tasai žmogiš- 
kasis aerolitas, įklampinęs grafą Erkolaną į tokią keb- 
lią padėtį, sugebėjo išvengti tiriamų žvilgsnių žmo- 
gaus, taip įpratusio išžvalgyti savo veiksmų teritoriją. 
Į tai mes atsakysime, kad kaip tikras materialistas, 
koks jis ir buvo, grafas Erkolanas kreipė dėmesį į že- 
mę, visai pamiršdamas dangų. O, kaip matėme, aero- 
litas nukrito iš dangaus ar bent iš šakų raizgalynės 
bei vešlios lapijos dviejų kaštonmedžių, teikiančių 
paunksnį Reginos sodo vartukams. 

O dabar, jeigu skaitytojai pageidauja sužinoti, kas 
buvo tasai netikėtasis aerolitas, kuris taip nemaloniai 
užkrito mūsų avantiūristui ant pečių ir taip tiksliai 
ranka surakino jo kaklą, mes jiems pasakysime, ką 
galbūt patys jau įtaria, jog aerolitas buvo ne kas kitas 
kaip tik panelės Fifinos aikščių kankinys, tai yra mūsų 
senas pažįstamas šiurkštuolis stalius Baltramiejus Le- 
longas, vadinamas Zanu Toro. 

Iš tikrųjų, vakar dešimtą valandą vakaro palikęs 
Petriusą, kurį jis nuramino, parodydamas penkis šim- 
tus tūkstančių frankų, Salvatorius užsuko pas dailidę, 
kuris, jį išvydęs, kaip paprastai tuojau pat pasisiūlė 
jam paaukosiąs dvi ar tris dienas, netgi visą darbo 
savaitę. 

— Prašau tavęs tik vieno vakaro, — tąsyk atsakė 
jam Salvatorius. 

Paskiau pareiškęs, kad esąs s reikalingas jo pagal- 
bos, daugiau nieko neaiškino, tik paskyrė jam pasima- 
tymą rytojui devintai valandai vakaro Invalidų bulvare. 

Čia, parodęs jam storą kaštonmedį, augantį vieno- 
je iš rūmų pinučių tvoros pusių, tarė: 

— Įlipsi į šį medį; tūnosi jame nesijudindamas, be 
menkiausio garso, kaip įmanoma geriau pasislėpęs iki 
vidurnakčio. Vidurnaktį, o gal ir anksčiau, tu pamaty- 
si Žmogų, vaikštinėjantį prie šios pinučių tvoros; kuo 
atidžiausiai jį stebėsi ir nejudėsi, kad ir ką jis darytų. 
Vidurnaktį antroje pinučių pusėje pasirodys dama, ku- 
ri su šituo žmogumi aptars reikalą ir kuri mainais už 
dešimtį laiškų jam įteiks dešimtį ryšelių tūkstantinių 
banknotų; tu nesikiši. Kai ateis eilė dešimtajam 
ryšeliui, dama jam pasakys tokius žodžius: Mes atsi- 
skaitę. Vos tik tuodu žodžiai bus ištarti, užgriūsi šį 
žmogų, sugriebsi jį už gerklės ir gniauši tol, iki jis tau 
atiduos banknotus. Siaip jau veiksi pagal aplinkybes; 
pritrenk jį šiek tiek, jeigu nori, bet nevisiškai, nebent 
šitai pasirodytų neišvengiama. 

Kaip matome, Žanas Toro jau tiksliai įvykdė dalį 
Salvatoriaus įsakymų; dabar pažiūrėkime, kaip jis įvyk- 
dys likusius. 

Žaną Toro palikome gniaužiantį grafo Erkolano 
gerklę, iki šiam užėmė balsą; bet kaip ir per visą tą 
laiką, kolei mes aiškinome skaitytojams, jis nesiliovė 
ją gniaužęs, taip tebegniaužė ir dabar, iki nelaimėliui 
iš burnos išvirto liežuvis. 

— Stai, — tarė Žanas Toro, apdairiai pradėjęs nuo 
to, jog nuginklavo savo priešininką,— o dabar -pasi- 
šnekėkime. 

Iš grafo Erkolano ištrūko tik pridusęs garsas. 

— Sutinki? Puiku! — tarė Baltramiejus, savaip 
išsiaiškinęs grafo gargesį — Taigi dabar,— varė jis 
toliau žemu, gūdžiu balsu, — tu man grąžinsi visa, ką 
tau davė toji jauna dama. 

Avantiūristas krūptelėjo tarsi išgirdęs Paskutinio- 
jo teismo trimitą ir šįsyk nieko neatsakė ŽZanui Toro — 
netgi gargesiu. 3 

Jis duso ar nenorėjo sutikti? 

Žanas Toro pakartojo telkalavims, stipriau su- 
gniauždamas jo gerklę. 

Grafas Erkolanas, jau turėdamas laisvas rankas, 

pamėgino įsikibti savo priešininkui į apykaklę. 

— Šalin letenas! — užriaumojo Žanas Toro. 

Ir pirštų galais taip trinktelėjo grafui per riešą, 
jog kone tą išnarino. 

Paskiau savo ruožtu Žanas Toro dar stipriau pri- 
suko veržlę, ir grafo Erkolano liežuvis išvirto dar coliu 
daugiau. 

Galbūt skaitytojas paklaus, kodėl gi Žanas Toro, 
užuot reikalavęs iš grafo Erkolano tokio skausmingo 
i tokio prieštaringo šio įpročiams dalyko kaip sugrąžin- 
ti tai, ką yra paėmęs, pats nepasiima to iš jo kišenės, 
kas buvo nė kiek ne sunkiau negu pašalinti nuo juos- 
tos pistoletus bei durklą ir permesti juos per tvorą. 

Tokiu atveju mes atsakysime, kad Salvatorius jam 
nurodė: “Tu gniauši gerklę jam tol, iki tau sugrąžins 
banknotus" ir kad Žanas Toro, tikslus instrukcijų vyk- 
dytojas, nenorėjo jų paimti, tik laukė, kad jam juos 
grąžintų, ir vis labiau gniaužė grafo Erkolano gerklę, 
idant šį patį pastūmėtų prie tokios atomazgos. 

— Ak šitaip! Vadinasi, nenori atsakyti? — supyko 
Žanas Toro, kuris nesuvokė šantažisto negalios ištarti 
nė garso ir įsivaizdavo tai kaip piktavališkumą, tad 
versdamas jį atsakyti dar stipriau spustelėjo sukčiaus 
gerklę. 

Nepaisant šio spustelėjimo, ir ypač kaip tik dėl jo, 
pastarasis buvo dar mažiau pajėgus atsakyti nei pirma. 

Tiktai abiem rankomis darė beviltiškus gestus, ro- 
dydamas Žanui Toro, jog turįs mažiau piktavališku- 
mo, nei šisai sprendė iš grafo Erkolano tylos. 

Privertė jį pasisukti pusiau dešinėn, kad galėtų 
skaityti iš veido tai, ko nepajėgė pasakyti balsas. 

Veidas buvo pamėlęs; krauju pasruvusios akys 
išsprogusios; liežuvis nukaręs nuo vieno burnos kam- 
po iki kaklaraiščio. 

Žanas Toro susivokė, kokia padėtis. 

— Na ir būk žmogui tokiam užsispyrusiam! — at- 
siduso jis. 

Ir dar stiprėliau spustelėjo. 

Sįsyk prieš avantiūristo akis užsižiebė gausybė 
laidotuvių žiburėlių; kol buvo tik spaudžiamas, priešino- 

si gana narsiai, bet plaučiuose pajutęs pasibaisėtinai 
praretėjusį orą, bemaž visišką jo stygių, skubiai įkišo 
ranką į savo kišenę ir veikiau paleido nei išmetė ant 
žemės devynis iš dešimties banknotų ryšelių. 

Zanas Toro atleido pirštus, vis dėlto visiškai jų 
neatitraukdamas nuo avantiūristo kaklo. Pastarasis 
garsiai atsikvėpė. 

Tačiau tuo pat metu, kai į grafo Erkolano plaučius 
plūstelėjo tyras nakties oras, į jo širdį sugrįžo viltis. 

Rausdamasis po plačią kišenę, kur buvo nugramz- 
dinęs banknotus, grafas Erkolanas šios kišenės gelmėje 
užčiuopė peilį — paprasčiausią peilį, kokį bet kurio- 
mis kitomis aplinkybėmis būtų paniekinęs, tačiau šio- 
mis jis tapo paskutiniojo mielaširdingumo durklu. 

Stai kodėl jis numetė ant žemės devynis ryšelius, 
o ne dešimt. 

Kai rausis po kišenę, ieškodamas dešimtojo ryšelio, 
vylėsi atlenkti peilį, o kartą atlenkęs — išlyginti savųjų 
ir priešininko jėgų pusiausvyrą. 

Žanas Toro, iki galo nepaleisdamas grafo Erkola- 
no, suskaičiavo pasklidusius banknotų ryšelius ir ap- 
tikęs tik devynis pareikalavo dešimtojo. 

— Bent leiskite man paieškoti kišenėje,— pridu- 
susiu balsu paprašė apgavikas. “ 

— Visai teisingai, — sutiko Žanas Toro.— Ieškok! 

— Tai paleiskit mane. 

— Kai gausiu viską, — atkirto Žanas Toro,— tada 
paleisiu. 

— E! Še, imkit, štai viskas, — tarė apgavikas, nu- 
mesdamas dešimtą banknotų ryšelį prie devynių pir- 
mųjų, tačiau tuo pat metu tamsiausiose savo kišenės 
gelmėse atlenkė peilį. 

Žanas Toro žodžio nekeisdavo; pažadėjo savo prieši- 
ninkui, kad paleis jį, atgavęs viską; kadangi atgavo — 
paleido. 

Grafas Erkolanas įsivaizdavo, kad tuomet, kai dai- 
lidė nusigręš ir lenksis rinkti pažertų už trijų žingsnių 
banknotų ryšelių, jis vienu šuoliu mesis ant galiūno ir 
perdurs ar bent padurs šį savo peiliu; tačiau tai buvo 
kvaila viltis, bepročio vaizduotės vaisius; mat, nors 

Žanas Toro ir nebuvo tasai, kuris išrado paraką, taip 
dosniai gamtos apdovanotam žmogui turėjusį atrodyti 
puikia griovimo priemone, Žanas Toro nujautė piktą 
avantiūristo kėslą ir pažvairavo į banknotus tik viena 
akimi. | 

Savaime suprantama, stebėdamas grafą Erkolaną 
antrąja, suspėjo laiku pamatyti sublyksint šio delne 
peilio geležtę ir ištiesė savo ilgą kaip skalbėjos kultu- 
vė ranką — ranką, į kurią neapdairiai įstrigo avan- 
tiūristo riešas. 

„Akies mirksniu, vien tik nuo paprasto dilbio rau- 
menų suspaudimo, peilis išslydo iš grafo Erkolano del- 
no ir tuo pat metu minėtojo grafo pakinkliai sulinko, 
ir jis nuvirto aukštielninkas. 

Žanas Toro įrėmė į savo priveiktojo krūtinę kelį — 
po juo kažkas dusliai trakštelėjo ir pasigirdo kimus 
gargesys; kadangi vykusiai privertė banditą nukristi 
netoli banknotų, ėmė dėtis ryšelius vieną po kito savo 
kišenėn. 

Kad ir užsiėmusiam šiuo darbu, jam lyg pasirodė, 
jog jo priešininkas, vis tebegargdamas, siekia ranka 
peilio. 

Žanas Toro nusprendė, jog reikia baigti, ir kumščio 
smūgiu, kuris būtų apsvaiginęs jo bendravardį gyvulį!, 
sakytum, kalte prikalė šantažisto galvą prie žemės, 
tardamas su šiokiu tokiu nekantrumu, kuris būtų pa- 
sirodęs komiškas, jeigu nebūtų taip žiauriai užsibaigęs: 

— Nagi, niekaip nenorime laikytis ramiai? 

Sįsyk, ar jis norėjo, ar nenorėjo, bet avantiūristas 
liko ramus. 

Buvo giliai praradęs sąmonę. 

Žanas Toro perskaičiavo banknotų ryšelius: tikrai, 
jų buvo dešimt. | 

Taigi tuojau pat atsistojo ir ėmė laukti, kol ponas 
grafas irgi atsistos. 

Po penkių minučių sumojo, jog laukia bergždžiai. 

Grafas nerodė gyvybės ženklų. 

Zanas Toro nusivožė kepurę,— kad ir iš pažiūros 
stačiokiškas, buvo labai mandagus,— ir pagarbiai nu- 
silenkė avantiūristui. 

Pastarasis ar todėl, kad buvo netoks mandagus 
kaip dailidė, ar todėl, kad nepajėgė šiam atsakyti dėl 
nuoalpio, nekrustelėjo nė mažuoju piršteliu. 

Zanas Toro nužvelgė jį paskutinįsyk ir matyda- 
mas, kad tasai užsispyrusiai nejuda, numojo kairiąja 
ranka gestu, kuris tartum sakė: “Dievaži, juo blogiau 
tau! Pats to norėjai, žmogeli!" 

Ir pamažu nuėjo, susigrūdęs abi rankas į kišenes, 
ramiu, tolygiu žingsniu žmogaus, įsitikinusio, jog atli- 
ko savo pareigą. 

O avantiūristas atsipeikėjo gerokai po to, kai Žanas 
Toro sugrįžo namo, tai yra tą rytmečio valanda: kada 
iš dangaus ant žemės nukrenta rasa. 

Si rasa, tokia veiksminga augalams ir gėlėms, re- 
gis, ne mažiau veiksminga ir gyvūnijai: mat, vos tik 
ėmė kristi pirmieji jos lašai, grafas Erkolanas nusi- 
čiaudėjo kaip žmogus, besusigriebiąs slogą. 

Po penkių minučių jisai sujudėjo, kilstelėjo, vėl 
atkrito galva ant žemės, dar kartą pasikėlė ir galiau- 
siai po trijų ar keturių bergždžių pastangų šiaip taip 
sugebėjo atgauti savo įprastą svorio centrą. 

Minutėlę liko sėdėti sustingęs, lyg stengdamasis 
sutelkti mintis; paskiau pasirausė po kišenes ir siau- 
bingai nusikeikė. 

Aiškiai jam ėmė grįžti atmintis. 

Ir grįždama atskleidė bedugnę. 

Toji bedugnė — tai Žiojėjanti ir tuščia kišenė, taip 
neseniai glaudusi penkis šimtus tūkstančių frankų, kas 
sudarė dvidešimt tūkstančių frankų rentos. 

Bet kadangi tasai grafas Erkolanas buvo didis fi- 
losofas, jis tučtuojau pagalvojo, jog nors ir kokį didelį 
nuostolį patyrė, visai nedaug trūko, kad šis būtų buvęs 
dar didesnis, nes kartu su penkiais šimtais tūkstančių 
frankų galėjo prarasti ne mažiau vertingą dalyką — 
savo gyvybę. 

Siaip ar taip, gyvybė jam liko, teisybė, šiek tiek 
aplamdyta, bet vis dėlto tvirta. 

Stai dėl ko jis pirmiausia nusiramino, godžiai, 
gurkšnį po gurkšnio kvėpdamas į save orą ir vėl 
iškvėpdamas — kaip žmogus, ilgą laiką negalėjęs 

džiaugtis tokių pratybų teikiamais malonumais; pas- 
kiau palaisvino ant kaklo kaklaraištį — taip, be abejo, 
pasielgtų pakaruoklis, nutrūkus virvei; galiausiai, nu- 
sišluostęs levito apdaro rankove kaktą, svyrinėdamas 
atsistojo, baugščiai apsidairė aplink, sukosėjo, skaus- 
mingai sutrūkčiojant krūtinės ląstos raumenims, pa- 
purtė galvą tarsi sakydamas, jog jau seniai laikas atsi- 
peikėti nuo patirto užpuolimo, užsimaukšlino ant kaktos 
skrybėlę ir nesižvalgydamas, kaip tai darė ateidamas, 
nei į priekį, nei atgal, nei dešinėn, nei kairėn, jisai 
spruko kiek nešė kojos, dėkodamas Dievui, jog išsau- 
gojo jam gyvenimą, kurį dar galės taip gerai panaudo- 
ti savo asmeniškam ir savo artimojo labui. 

O dabar, tartumės įžeidę mūsų skaitytojų įžval- 
gumą, jeigu nors mirksnį suabejotume, jog šie tapybos 
mėgėjuje, prisistačiusiame Petriusui krikštatėvio bei 
kapitono Berto Montobano vardu, grafe Erkolane*"*, 
šantažiste, avantiūriste, apgavike, kurio Žanas Toro 
vos nenudobė, nebūtų atpažinę mūsų seno pažįstamo — 
žmogaus, kuris didžiam Petriuso džiaugsmui šių metų 
Užgavėnių dieną vaikštinėjo po Observatorijos espla- 
nadą įkišta į trijų ar keturių colių ilgio kartoninį dėklą 
nosimi — žodžiu, Žibasjė: tasai, naudodamasis Zakalio 
patikėtinio padėtimi, įsivaizdavo turįs teisę kart- 
kartėmis griebtis tam tikrų pelningų, tačiau drauge ir 
rizikingų žygių. 


XCIX + PANELĖ FIFINA, PATI TO 
NENOREDAMA, PADARO SALVATORIUI 
DIDELE PASLAUGĄ 


Rytojaus dieną po šių įvykių, apie šeštą valandą 
ryto, Salvatorius peržengė žemų durų slenkstį namo, 
kuriame, Klampynės gatvėje, gyveno Žanas Toro ir jo 
raudonplaukė draugužė panelė Fifina. 

Dar gerokai prieš pasiekdamas penktą aukštą, kur 
buvo dailidės butas, Salvatorius išgirdo savotišką me- 
lopėją!, kurią, kaip pamename, jis jau ne sykį girdėjo, 
bet ypač tą dieną, kai atėjo prašyti Baltramiejaus 

Lelongo, kad šis palydėtų jį į Viri dvarą. 

Panelė Fifina raugėjo prieš dailidę savo kandžiau- 
sių prakeiksmų repertuaru; milžinas niurnėjo it Poli- 
femas?, užklupęs Akidą su Galatėja“. 

Ir vis dėlto, kaip tuojau pamatysime, šįvakar ki- 
virčytasi ne dėl meilės. 

Salvatorius smarkiai pabeldė į duris. 

Panelė Fifina, išsidraikiusiais plaukais, išsprogu- 
siomis ant kaktos akimis, išsmukusiais iš po chalato 
pečiais — panelė Fifina, begėdiškai apnuoginta krūti- 
ne, dūstanti, paraudusi iš pykčio atidarė jas. 

— Ak šitaip! Vadinasi, negaliu nė sykio čia užsukti, 
kad netapčiau jūsų ginčų liudytoju? — užuot pasisvei- 
kinęs, tarė Salvatorius, griežtai nužvelgdamas dailidės 
meilužę. 

— Tai jis neteisus, — pareiškė didžmergė. 

— "Tai jinai paleistuvė! — sušuko Zanas Toro, 
prišokdamas prie panelės Fifinos ir užsimodamas 
kumščiu trenkti jai. 

— Na, na,— tarė Salvatorius pusiau juokais, pu- 
siau rimtai, — rytas dar per ankstyvas, kad muštumei 
moterį, Žanai Toro.— Nepasiteisinsi, jog buvai girtas. 

— Sįsyk, pone Salvatoriau,— suriaumojo dailidė,— 
negaliu jūsų paklausyti; jau valanda kaip niežti man 
ranka, turiu ją prikulti. 

Į Žaną Toro buvo baisu pažiūrėti; alsavo triukšmin- 
gai nelyginant kalvio dumplės; jo lūpos drebėjo, 
išblyškusios ir suspaustos, akys buvo paklaikę, pasru- 
vusios krauju ir svaidančios žaibus. 

Panelei Fifinai, kuri jau nuo seno buvo pratusi 
matyti šėlstantį milžiną, šįkart kraujas sustingo gys- 
lose; suvokė, kas būtų iš jos pasidarę, jeigu komisionie- 
rius nebūtų energingai, o svarbiausia — greitai, įsiki- 
šęs; taigi metėsi prie jo, apsivijo abiem ilgomis ranko- 
mis ir persigandusiomis akimis pažvelgė į jį. 

— Gelbėkit mane, dėl Dievo meilės, pone Salva- 
toriau, gelbėkit mane! 

Salvatorius, aiškiai bodėdamasis, išsilaisvino iš jos 
glėbio. Nustūmęs už savęs didžmergę, žengė prie Žano 
"Toro ir stipriai sugriebė šį už abiejų rankų. 

— Nagi,— paklausė, — kas dar? 

— Tas, — atsakė galiūnas, kurį Salvatorius žvilgs- 
niu tartum kerėjo,— tas, kad tai nenaudėlė, šlykštynė, 
nusipelniusi katorgos ir ešafoto; tad vien trokšdamas 
apsaugoti nuo Grėvo aikštės gėdos, noriu pribaigti ją 
čia. 

— Bet ką gi ji tau padarė? — neatlyžo Salvato- 


rius. 

— Pirmiausia ji — šlaistūnė; dar su kažin kuo už- 
vedė naują pažintį kvartale — visiškai jos nesulauki 
namie. 


— Vargše Baltramiejau, tai sena istorija, ir jeigu 
jinai tau nieko daugiau neiškrėtė, turėtum jau būti 
pripratęs. 

— O, lai tik pabando dar ką nauja iškrėsti,— 
sugriežė dantimis dailidė. 

— Na, tai ką ji padarė? Sakyk gi! 

— Mane apvogė! — sustaugė Zanas Toro. 

— Kaip! Ji tave apvogė? — nustebo jaunikaitis. 

— Taip, pone Salvatoriau. 

— Ką ji iš tavęs pavogė? 

— Visus vakarykščius pinigus. 

— Tavo dienos pinigus? 

— Mano nakties pinigus, penkis šimtus tūkstančių 
frankų, kuriuos parsinešiau iš tenai. 

— Penkis šimtus tūkstančių frankų! — sušuko 
Salvatorius, atsigręždamas paklausti Fifinos, kurią 
manė esant sau už nugaros. 

— Jinai turi juos prie savęs, ir aš norėjau iš jos 
atimti tada, kai įėjote jūs; štai iš kur mūsų kivirčas! 
— šaukė Zanas Toro, Salvatoriui besigręžiant. 

Tačiau tuomet abu šūktelėjo vienu balsu: mat abu 
vienu metu išvydo panelę Fifiną dingus. 

Buvo negalima delsti nė minutės. 

Tad neapsimainę nė žodžiu, dvejetas vyriškių 
išpuolė į laiptinę. 

Žanas Toro pasiekė paskutinįjį laiptelį veikiau nu- 
krisdamas nei nulipdamas. 

— Bėk dešinėn,— šūktelėjo Salvatorius,— o aš 
bėgu kairėn. 


145 


Žanas Toro kiek įkabindamas pasinešė Observori- 
jos esplanados linkui. 

Salvatorius keliais šuoliais atsidūrė Klampynės 
gatvės gale ir čia prieš jį atsivėrė iškart trys kryptys: 
dešinėje — Kapucinų malkinės kiemas, priekyje — 
Sen Žako gatvė, užpakalyje — priemiesčio rajonas. 

Pažvelgė, kiek pajėgė užmatyti jo akys; bet šią 
rytmečio valandą gatvė buvo tuščia, o krautuvėlės užda- 
rytos; panelė Fifina paspruko įstabiu greičiu arba bus 
prisiglaudusi kokiame nors kaimynystės name. 

— Ką daryti? Kur sukti? 

Salvatorius taip ir stovėjo, nesugalvodamas, kur 
ieškoti, kai pienininkė, įsikūrusi Sen Žako ir Klampy- 
nės gatvių kampe, priešais vynininko krautuvėlę, šūk- 
telėjo jam: 

— Pone Salvatoriau! 

Išgirdęs savo vardą, jaunikaitis atsisuko: 

— Ko pageidaujate? — paklausė. 

— Neatpažįstate manęs, meldžiamasis pone Sal- 
vatoriau? — varė toliau pienininkė. 

— Ne,— atsakė šis, tebesižvalgydamas nežymiai į 
šalis. 

— Aš Magelona iš Geležių gatvės,— pasisakė pie- 
nininkė.— Prekyba gėlėmis nebesisekė, tad ėmiau par- 
davinėti pieną. 

— Dabar jau atpažinau,— tarė Salvatorius.— 
Tačiau šiuo tarpu neturiu laiko pratęsti pažinties. Ar 
nematėt praeinant aukštos šviesios mergužės? 

— Kuriančią galvotrūkčiais — taip. 

— Kada? 

— Ką tik. 

— Kurlink pasuko? 

— Sen Žako gatve. 

— Dėkui! — šūktelėjo Savatorius ir jau buvo be- 
pasinešąs nurodyta kryptimi. 

— Pone Salvatoriau! Pone Salvatoriau— pašaukė 
pienininkė, pašokdama ir pasileisdama įkandin jo.— 
Luktelėkit, ko jums reikia? 

— Man reikia ją pagauti. 

— Ir kur ketinate bėgti?. 

— Tiesiai. 

— Tokiu atveju jums neteks toli bėgti. 

— Tad matėte, kur ji įnėrė? — paklausė Salvato- 
rius. 

— Taip. 

— Na, greičiau sakykit, kur ji? 

— Ten, kur vaikšto kasdien, slapčia nuo savo žmo- 
gaus, tarė pienininkė, pirštu parodydama tarp 297-ojo 
1 299-0jo gatvės numerių korpusą pastato, kvartale 
vadinamo Mažuoju Bisetru. 

— Jūs tuo tikra? 

— Taip. 

— Vadinasi, ją pažįstate? 

— Tai viena iš mano klienčių. 

— Ir ką ji tenai veikia? 

— Neklausinėkite to padorios merginos, pone Sal- 
vatoriau. 

— Betgi, ji vaikščioja pas ką nors? 

— Taip, pas žmogų iš policijos. 

— Ir jo pavardė? 

— Zambasjė, Ziubasjė... 

— Zibasjė! — sušuko Salvatorius. 

— Kaip tik,— patvirtino pienininkė. 

— Ak, dievaži, tai Apvaizdos ranka,— sumurmėjo 
Salvatorius.— Kaip tik ieškojau jo adreso, ir štai pa- 
nelė Fifina jį man nurodo. Ak, pone ZŽakali, koks jūs 
teisus: Ieškokite moters! Dėkui, Magelona; jūsų moti- 
na gerai laikosi? 

— Taip, pone Salvatoriau, dėkui, vargšelė labai 
jums dėkinga kad įtaisėte ją į Nepagydomųjų prie- 
glaudą. 

— Gerai! Gerai! — šūktelėjo Salvatorius ir nu- 
skubėjo prie Mažojo Bisetro. > 

Reikia būti pagyvenusiam Sen Žako kvartale bei 
visapusiškai jį išnaršiusiam, kad žinotum šleikštulį 
keliančią, dvokiančią, purviną painią klaidynę, kurią 
tais laikais vadino Mažuoju Bisetru. Buvo kažkuo pa- 
naši į tamsius ir drėgnus, vienas virš kito išdėstytus 
Lilio fortų rūsius. 

Salvatorius pažinojo šią vietą, nes ne kartą ją 

lankė iš filantropiškų paskatų; taigi jam buvo nesun- 
ku orientuotis šiame labirinte. 

Tad pirmiausia jis pasuko į kairįjį pastato kor- 
pusą ir greitai užkopė šešis aukštus. 

Pasiekęs šeštąjį, tai yra pastogę, erdvaus prieškam- 
bario sienose išvydo septynerias ar aštuonerias duris. 
Glaudė ausį prie kiekvienų durų ir klausėsi. 

Nei už vienų neišgirdęs jokio garso, jau rengėsi 
nusileisti į penktą aukštą, kai per išdaužto jau gana 
atokiais laikais ir neįstiklinto lango kiaurymę dešinio- 
sios laiptinės šešto aukšto aikštelėje jis pastebėjo pa- 
nelės Fifinos siluetą. 

Paskubom nusileido šešis aukštus apačion ir at- 
sargiai tartum vilkas sėlindamas aukštyn taip tyliai 
pasiekė paskutinį laiptelį, jog panelė Fifina, belsdama 
jau dvigubai stipriau vis su didėjančiu nekantrumu į 
duris, jo neišgirdo. 

Nesiliaudama beldusi, ji šaukė: 

— Betgi atidarykite! Tai aš, Ziba, tai aš! 

Bet Zibasjė neatidarė, kad ir kaip jam buvo žavu 
girdėti suitalintą savąjį vardą. - 

Pargrįžęs namo ketvirtą valandą ryto, be abejo, 
dar tebesapnavo pavojų, kurio savo gerosios dvasios 
padedamas ką tik išvengė, 17 per miegus džiaugėsi 
sveikas bei gyvas išsigelbėjęs nuo tiek pat grėsmingos, 
kiek 17 netikėtos pražūties. 

Išgirdo beldimą į savo duris. 

Bet Žibasjė tarėsi dar sapnuojąs — negalėjo pa- 
tikėti, kad kas mylėtų jį taip švelniai, jog ateitų ap- 
lankyti tokį ankstų rytą, nebent čia koks košmaras; 
tad ryžtingai nusisuko į sieną, nusprendęs nepaisant 
bildesio vėl užmigti 17 suniurnėdamas: 

— Belskite! Belskite! 

Bet anaiptol ne taip buvo panelės Fifinos ap- 
skaičiuota. Todėl ji nesiliovė beldusi su vis didesne 
jėga, šaukdama katorgininką kuo malonybiškiausiais 
vardais. 

Įnikusi į savo švelniausius kreipinius, staiga pa- 
juto, kaip jos petį lengvai, bet kartu ir valingai palietė 
kažkieno ranka. 

Atsigęžusi išvydo Salvatorių. 

Viską suprato ir buvo besižiojanti šauktis pagal- 
bos. 

— "Tylėk, nelaimingoji! —sudraudė Salvatorius.— 
Jeigu tik nenori, kad liepčiau tave suimti ir tučtuojau 
nuvesdinti į kalėjimą. 

— Suimti — ir už ką gi? 

— Pirmiausia, kaip vagilę. 

— Aš jokia vagilė, girdit! Esu dora mergina! — 
sustūgo kvaišė. | 

— Tu ne tik vagilė, turinti prie savęs penkis šim- 
tus tūkstančių frankų, priklausančius man, bet ir... 

Salvatorius pašnabždėjo jai į ausį kelis žodžius. 

Didžmergė siaubingai išblyško. 

— Tai ne aš jį nužudžiau; tai Krokanžambo mei- 
lužė, Rudaplaukė Bebė. 

— Tai yra tu laikei lempą, o jinai jį užmušė sw 
geležiniu žarsteklių; šiaip ar taip, tai dalykas, kurį 
drauge išsiaiškinsite, kai tupėsite toje pačioje belangė- 
je. Nagi, tad kas dabar šauks — tu ar aš? 

Didžmergė sudejavo. 

— Na, paskubėkime,— mygo Salvatorius,— netu- 
riu laiko. 

Tirtėdama iš pykčio, panelė Fifina įkišo ranką sau 
po skara ir išsitraukė nuo krūtinės saują banknotų. 

Salvatorius suskaičiavo. Tebuvo šešetas ryšelių. 

— Gerai! — tarė.— Dar keturis tokius pat, ir bus 
tvarka. 

Salvatoriaus, o gal ir jos pačios laimei, — mat jau- 
nikaitis buvo ne toksai žmogus, kuris duotųsi užklum- 
pamas iš netyčių,— panelė Fifina neturėjo prie savęs 
jokio ginklo. 

— Nagi, nagi, keturis paskutinius ryšelius,— pa- 
ragino Salvatorius. 

Grieždama dantimis, Fifina antrusyk pasirausė 
ranka prie krūtinės ir ištraukė du ryšelius. 

— Dar du,— neatlyžo Salvatorius. 

Didžmergė trečią kartą pasirausė ir ištraukė vieną 
ryšelį. 

— Na, dar vieną, paskutinįjį! — paliepė jaunikai- 

tis, nekantriai treptelėdamas koja. 

— Cia viskas,— pasakė ji. 

— Buvo dešimt ryšelių— mygo Salvatorius.— Ką 
gi, greičiau paskutinįjį, aš laukiu. 

— Jeigu ir buvo dešimtas,— ryžtingai pareiškė 
panelė Fifina,— matyt, būsiu jį pametusi pakeliui. 

— Panele Žozefina Diumon,— užsirūstino Salva- 
torius.— Lošiate prastą lošimą! Saugokitės! 

Išgirdusi paminint savo tikrąją pavardę, didžmergė 
suvirpėjo. 

Apsimetė dar sykį ieškanti sau prie krūtinės. 

— Kad prisiekiu jums, jo čia nėra! — gynėsi ji. 

— "Tuomet meluojate! — atkirto Salvatorius. 

— Kaipgi,— begėdiškai atkirto ji. — paieškokite 
pats. 

— Verčiau prarasiu penkiasdešimt tūkstančių 
frankų, nei rizikuosiu prisiliesti prie tokios gyvatės 
kaip tu,— atsakė jaunikaitis su nepaprastu pasidygėji- 
mu.— Bet ženk priekin, ir pirmame sargybos poste 
tave apieškos. 

Ir stumtelėjo ją alkūne laiptų linkui, tarsi bijotų 
prisiliesti ranka. 

— O! — sušuko Fifina.— Še, pasiimkit savo pini- 
gus ir prasmekite drauge su jais! 

Išsitraukusi nuo krūtinės paskutinįjį ryšelį, su 
įsiūčiu nusviedė jį ant laiptų aikštelės. 

— Gerai, — tarė Salvatorius,— o dabar eik ir atsi- 
prašyk Baltramiejaus, tik nepamiršk, jog jeigu dar nors 
kartą jis man tavimi nusiskųs,— atiduosiu tave į tei- 
singumo rankas. 

Pagrūmojusi Salvatoriui kumščiu, panelė Fifina 
nulipo laiptais žemyn. 

Pastarasis palydėjo ją žvilgsniu, iki ši išnyko tam- 
siuose milžiniškos sraigės vingiuose; paskiau jai din- 
gus, pasilenkė, pakėlė ryšelį, atskyrė nuo jų dešimt 
banknotų, kuriuos įsidėjo į piniginę, po to paslėpė 
kišenėje atgautuosius devynis nepaliestus ryšelius drau- 
ge su praimtuoju. 

C + KUR MATYTI, JOG PAVOJINGA NE 
GAUTI, BET IŠDUOTI PAKVITAVIMUS 


Vos tik panelė Fifina išnyko, vos tik Salvatorius 
įsidėjo piniginėn dešimt tūkstančių frankų, o kišenėn — 
devynis ryšelius neliestų pinigų kartu su praimtuoju, 
kai Žibasjė kambario durys atsivėrė, ir tasai garbusis 
verslautojas pasirodė ant slenksčio, vilkis paprastomis 
baltomis multininėmis kelnėmis, su minkšta skepeta 
ant galvos, pėdomis įsispyręs į siuvinėtas šlepetes. 

Smūgiai, kuriais didžmergė daužė duris, švelnūs 
epitetai, kuriais juos lydėjo, jos išgąstingas šūksnis 
atpažinus Salvatorių, savotiška kova, vykusi po šio su- 
sitikimo, sutrikdė, kaip sakėme, doruolio Žibasjė miegą 
ir netgi taip, jog panorėjęs pasižiūrėti, kas dedasi jo 
laiptų aikštelėje, galų gale atsiplėšė nuo saldžių sapnų, 
stryktelėjo iš lovos, užsitempė kelnes, įsispyrė į šlepe- 
tes ir nutykino atidaryti duris. 

Nebegirdėdamas jau jokio triukšmo, tikėjosi laiptų 
aikštelę aptikti tuščią. 

Taigi gana nustebo, pamatęs Salvatorių, dargi 
Žibasjė atsargumo garbei turime pasakyti, jog aptikus 
prieš savo duris nepažįstamąjį, pirmas jo judesys buvo 
vėl jas užtrenkti. 

Bet Salvatorius, pažinojęs katorgininką lygiai ge- 
rai iš veido kaip ir iš reputacijos, informuotas apie šio 
vaidmenį, kai buvo pagrobta Mina, nuo to laiko tiesio- 
giai ar netiesiogiai jį sekęs, ne tam įdėjo tiek vargo 
paieškoms, kad kaip niekur nieko leistų jam pasirody- 
ti 17 vėl išnykti. 

Taigi pasipriešino šio ketinimui vėl užtrenkti du- 
ris, ištiesdamas ranką; sutelkęs kokį tik pajėgė man- 
dagumą, kreipėsi: 

— Tai iš tikrųjų su ponu Žibasjė turiu garbės 
kalbėtis? . 

— Taip, pone, — atsakė Žibasjė — nužvelgdamas 
jį taip įtariai, kaip tik įstengė savo dar bemaž visai 
užtinusiomis akimis.— Su kuo turiu aš garbės? 

— Nepažįstate manęs? — paklausė Salvatorius, 
švelniai stumtelėdamas duris. 

— Dievaži, ne,— atrėmė katorgininkas,— nors tikrai, 
kažkur man jūsų veidas matytas; bet velniai žino, kur. 

— Mano drabužis nurodo jums, kas aš toks,— 
atsakė Salvatorius. 

— Matau, komisionierius; bet kuo vardu? 

— Salvatorius. 

— Ak! Ak! Ar tik paprastai nesilaikote prie Gele- 
žių gatvės kampo? — šiek tiek išgąstingai paklausė 
Zibasjė. 

— Kaip tik ten. 

— Ir ko iš manęs norite? 

— Tą turėsiu garbės jums pasakyti, jeigu tik leisi- 
te man įeiti. š 

— Hm! — sumykė Žibasjė dvejodamas. 

— Negi manęs bijotumėtės?— paklausė Salvato- 
rius, įsmukdamas tarp durų ir sienos. 

— Aš! — atšovė Zibasjė.— Kurių galų turėčiau jū- 
sų bijotis? Niekad nieko jums nepadariau, kodėl ga- 
lėtumėt linkėti man bloga? 

— Juo labiau, kad linkiu jums tik gera,— tarė 
Salvatorius,— ir dėl to ateinu čia. 

Zibasjė atsiduso: tiek pat mažai tikėjo, kad kiti 
jam linki gera, kaip jis — kitiems. 

— Abejojate'— paklausė Salvatorius. 

— Prisipažįstu, kad menkai tuo tikiu, — atsakė 
katorgininkas. 

— Pats pamatysite. 

— Tuomet gal teiktumėtės atsisėsti. 

— Nebūtina,— atsakė Salvatorius,— aš labai sku- 
bu ir, keliais žodžiais, jeigu reikalas, kurį ketinu pasiū- 
lyti, jums tiks, tada sutarsime. 

— Kaip pageidaujate; bet aš tai atsisėsiu,— tarė 
Žibasjė,— kuris tam tikru viso kūno mauduliu vis dar 
juto nakties nesėkmes.— Štai — pridūrė jis, įsitaisy- 
damas ant kėdės.— O dabar, jeigu malonėsite man at- 
skleisti, kam turiu būti dėkingas už garbę jus matyti, 
aš laukiu. 

— Ar galėtumėte paaukoti savaitę? — paklausė 
Salvatorius. 

— Priklausomai nuo to, ko iš manęs paprašys pa- 

daryti per šią savaitę; tai tūkstantis septyni šimtai 
šeštoji Žmogaus gyvenimo dalis, atsižvelgiant į pasku- 
tiniąją statistiką, pagal kurią vidutinė žmogaus am- 
žiaus trukmė trisdešimt treji metai. 

— Brangusis pone Žibasjė,— nusišypsojo Salvato- 
rius savo pačia saldžiausia šypsena,— sutinkant su 
šiuo vidurkiu dėl likusios žmonijos, esu laimingas ma- 
tydamas, kad jūs išimtis iš taisyklės, ir nors neatrodo- 
te gerokai vyresnis nei trisdešimt trejų metų, vis dėlto 
neginčijamai esate pranokęs šį amžių. 

— Argi man save dėl to sveikinti? — filosofiškai 
i kartu melancholiškai atrėmė garbusis Žibasjė. 

— Klausimo esmė visai ne ta, — tarė Salvatorius. 

— Tai kokia? 

— Ogi ta, kad peržengęs lemtingąjį amžių jūs 
tikriausiai pasieksite dvigubą vidutinį, tai yra šešias- 
dešimt šešerius metus; todėl savaitė jums — tik trys 
tūkstančiai keturiasdešimtoji gyvenimo dalis; ir, žino- 
kite, kad šitai sakau jums ne derėdamasis dėl jūsų 
savaitės kainos, bet norėdamas pataisyti jus dėl paties 
ilgaamžiškumo. “ 

— Taip, — sutiko Žibasjė, regis įtikintas.— Bet ar 
ši paaukota savaitė bus man maloni? 

— Maloni ir pelninga; būsite sujungęs, kas taip 
reta šiame pasaulyje, Horacijaus priesaiką, — ne- 
tikėčiau, kad toks mokytas žmogus kaip jūs nebūtumėt 
susipažinęs su jo veikalais,— Utile dulci!. 

— Apie ką kalbama?— paklausė ZŽibasjė, kuris, 
savos rūšies menininkas, leidosi patraukiamas pokal- 
bio spalvingumo. 

— Kalbama apie keliones. 

— Ak, šaunu! 

— Mėgstate keliones? 

— Tiesiog jas dievinu. 

— Matote! Puikiausiai supuola! 

— Ir po kokią šalį man teks keliauti? 

— Po Vokietiją. | 

— Germania mater“... Kuo toliau, tuo geriau! Juo- 
lab aš linkęs pasitarnauti Vokietijoje — šią šalį pul- 
kiai pažįstu ir mano kelionės tenai visad nusisekdavo. 

— Apie tai žinoma, štai kodėl siūloma jums; nuo 
reikalo sėkmės priklauso jūsų gerovė. 

— Atsiprašau? — paklausė Zibasjė, kuris, vis dar 
apsvaigęs po savo susirėmimo su dailide, nugirdo do- 
rovė. 

— Gerovė,— pabrėžė Savatorius. 

— Puiku, — tarė Zibasjė— Ką gi, paklausykime, 
viskas įmanoma; būčiau sužavėtas keliomis dienomis 
palikti Prancūziją. 

— Matote, kaip visa supuola! 

— Paryžiuje kenčia mano sveikata. 

— Iš tiesų, — pritarė Salvatorius,— jūsų akys 
užtinę, kaklas pamėlęs; kraujas jums muša į galvą. 

— Netgi tiek, brangusis pone Salvatoriau, jog 
šiąnakt, kaip mane gyvą matot, mažne numiriau nuo 
perkūniškos apopleksijos. 

— Laimei,— nekaltai paklausė Salvatorius,— jus 
laiku nukraujino? . 

— Taip, — atsakė ZŽibasjė — nukraujino, ir netgi 
gausiai. 

— Laiminga būklė leistis kelionėn; taip jautiesi 
palengvėjęs. 

— O! Labai palengvėjęs! 

— Taigi galiu prieiti prie reikalo? 

— Prieikite, brangusis pone, prieikite. Apie ką 
kalbama? : 

— Apie kai ką labai paprasta: įteikti laišką. Stai 
ir viskas. : 

— Hm! Hm! — suniurnėjo pro dantis Žibasjė — į 
jo Mintis įsiskverbė aibė naujų įtarimų.— Siųsti į Vo- 
kietiją Žmogų vien tam, kad nugabentų laišką, kai 
taip gerai sutvarkyta pašto tarnyba! Velnias! Velnias! 

— Jūs sakote? — paklausė Salvatorius, atidžiai jį 
nužvelgdamas. : 

— Aš sakau,— pakraipė galvą ZŽibasjė,— kad tai 
velnio laiškas, kurį norite pasiųsti; mat, jeigu tai 
būtų laiškas kaip visi, jūs jo nesiųstumėte, manau, su 
tokiomis didelėmis išlaidomis. 

— Jūs teisus, — linktelėjo Salvatorius,— tai labai 
svarbus laiškas. 

— Matyt, politika? 

— Tikrų tikriausia politika. 

— Užduotis labai delikati? 

— Ypačiai delikati. 

— Taigi ir pavojinga? 

— Pavojinga, jeigu nebus imtasi visų atsargumo 
priemonių. 

— Kaip jūs suprantate atsargumo priemones? 

— Taip, kad šis laiškas paprasčiausiai baltas po- 
pieriaus lapas, netgi be voko. 

— O adresas? 

— Jums pasakysiu jį žodžiu. 

— Vadinasi, laiškas parašytas simpatiniu rašalu? 

— Išrastas paties rašiusiojo — tas išradimas 
neįkandamas netgi ponams Tenarui“ ir Orfila“. 

— Bet policija kur kas geriau išmano chemiją nei 
ponai Tenaras ir Orfila. 

— Sis rašalas neįkandamas ir policijai, man labai 
malonu tai jums pasakyti, brangusis pone Žibasjė, kad 
nesusigundytumėte nueiti ir parduoti laišką ponui Za- 
kaliui dvigubai brangiau, nei būsite gavęs už jo nuga- 
benimą. š 

— Pone! — išsitiesė Zibasjė.— Nejaugi manote, 
kad galėčiau?.. 

— Kūnas silpnas,— atrėmė Salvatorius. 

— Teisybė, — sumurmėjo katorgininkas atsidus- 
damas. | 

— Taigi matote,— kalbėjo toliau Salvatorius, jūs 
visiškai niekuo nerizikuojate. 

— Sakote man tai, siekdamas nuolaidos už pave- 
dimo įvykdymą? 

— Anaiptol: už pavedimą bus atsilyginta pagal jo 
svarbą. 

— Bet kas nustatys kainą? 

— Jūs pats. 

— Pirmiausia turiu žinoti, kur vyksiu. 

— Į Heidelbergą. 

— Puiku. Kada privalau išvykti? 

— Kaip įmanoma anksčiau. 

— Rytoj ne per anksti? 

— Būtų geriau šįvakar. 

— Aš pernelyg nuvargęs, kad galėčiau šį vakarą 
išvykti; turėjau prastą naktį. 

— Neramią? 

— Labai neramią. 

— Ką gi, tiks ir rytoj rytą. O dabar, brangusis 
pone Žibasjė, kiek prašote? 

— Už kelionę į Heidelbergą? 

— Taip. 

— Ten reikės užtrukti? 

— "Tik tiek, kiek prireiks paimti atsakymui ir 
sugrįžti. 

— Ką gi, tūkstantis frankų ne per daug? 

— Atvirkščiai, aš jūsų paklausiu — ar ne per 
mažai? 

— Aš taupus; taupydamas nusigausiu tenai. 

— Stai kas jau sutarta: tūkstantis frankų laiškui 
nugabenti. Bet parvežti atsakymui? 

— Ta pati kaina. 

— Vadinasi, du tūkstančiai: tūkstantis nuvykti, 
tūkstantis parvykti. 

— Tikrai taip: tūkstantis nuvykti, tūkstantis par- 
vykti. 

— O dabar, kai materialios kelionės išlaidos su- 
tvarkytos, lieka sutvarkyti pasitikėjimo klausimą — 
kainą už pačią užduotį. 

— A! Vadinasi, užduoties kaina neįeina į tuos du 
tūkstančius frankų? 

— Jūs keliaujate be galo turtingai firmai, brangu- 
sis pone Žibasjė.— Taigi tūkstantis frankų daugiau ar 
mažiau.. 

— Ar ne per daug užsiprašyti dviejų tūkstančių 
frankų? 

— Tiesiog neįtikėtina, koks jūs nuosaikus. 

— Taigi du tūkstančiai kelionės išlaidoms, du 
tūkstančiai už užduoties įvykdymą... Viso labo keturi 
tūkstančiai frankų. Ę 

Tardamas pastaruosius žodžius, Žibasjė atsiduso. 

— Jums atrodo, kad tai šiek tiek per mažai? — 
paklausė Salvatorius? 

— Ne; tik galvoju... 

— Apie ką? 

— Nieko. 

Zibasjė melavo; jis pagalvojo, kiek gaus vargintis, 
kad pelnytų keturis tūkstančius frankų, kai vos prieš 
kelias valandas visai lengvai, be jokio vargo buvo įsi- 
dėjęs kišenėn penkis šimtus tūkstančių. 

— Vis dėlto, — tarė Salvatorius,— atodūsiai — tai 
neįgyvendinti potroškiai. 

„ — Žmogaus potroškiai nepasotinami,— į priežodį 
Zibasjė atsiliepė sentencija. 

— Didysis mūsų moralistas Lafontenas sukūrė apie 
tai pasakėčią,— pastebėjo Salvatorius.— Tačiau grįžki- 
me prie reikalo. 

Jis pasirausė kišenėje. : 

— Turite laišką? — paklausė Zibasjė. 

— Ne, jį parašys tik tuo atveju, jeigu sutiksite at- 
likti šį pavedimą. 

— Ką gi, sutinku. 

— Dar gerai pagalvokite prieš sutikdamas. 

— Jau pagalvojau. 

— Tad išvyksite? 

— Ryt auštant. 

Salvatorius išsitraukė iš kišenės piniginę, ją ati- 
darė ir leido Zibasjė pamatyti kupetą banknotų. 

— Ak! — atsiduso Žibasjė, tartum šis reginys per- 
smeigė jam širdį. 

Salvatorius dėjosi nieko nepastebįs: atskyręs du 
banknotus nuo kitų, kreipėsi į Žibasjė: 

— Koksai sandėris be rankpinigių: štai kelionės 
išlaidoms; kai sugrįšite ir pargabensite atsakymą, gau- 
site kitus du tūkstančius. 

Zibasjė delsė ištiesti ranką, tad Salvatorius tarsi 
netyčiom leido banknotams išsprūsti ant stalo. 

Katorgininkas pakėlė juos, įdėmiai apžiūrėjo, tarp 
nykščio ir smiliaus patikrino jų standumą, ištyrinėjo 
prieš šviesą. 

— Puikūs,— tarė. 

— Ak! Nejaugi manėte, kad įkišiu jums du netik- 
rus banknotus? 

— Ne; bet ir jus patį galėjo apgauti; juk jau kuris 
laikas pramonė taip žengia į priekį! 

— Ką ir sakyti! — pritarė Salvatorius. 

— Taigi aš jus dar pamatysiu? 

— Sįvakar; kurią valandą būsite namie? 

— Aš nepaliksiu savo kambario. 

— Ak, taip! Kaulų gėla... 

— Būtent. 

— Ką gi, apie devintą, jeigu jums tinka. 

— (Gerai, devintą. 

Ir Salvatorius pasuko durų link. 

Jau padėjo ranką ant rakto, tik staiga grįžtelėjo: 

— Cha! — tarė.— Nedaug trūko, kad būčiau gavęs 
belstis iš kito Paryžiaus pakraščio atgalios. 

— Kodėl? 

— Pamiršau mažutį dalykėlį. 

— Kokį? 

— Paprašyti jūsų pakvitavimo; suprantate, tie pi- 
nigai ne mano: vargšas komisionierius nesinešioja pi- 
niginėje dešimties tūkstančių frankų ir neišmoka savo 
kurjeriams keturių tūkstančių frankų. 

— Sitai 17 mane stebino. 

— Noriu pasakyti, kad nesuprantu, kaip jums ne- 
kilo įtarumo. š 

— Buvo bekyląs,—prisipažino Zibasjė. 

— Ką gi, duokite man pakvitavimėlį dviem tūks- 
tančiams frankų, ir bus viskas. Ę 

— Kas dar gali būti teisingiau,— sutiko Zibasjė, 
prisitraukdamas rašyklinę ir lapą popieriaus. Paskiau 
atsisuko į Salvatorių: — Tik paprastą pakvitavimą, 
tiesa? | 

— O, Dieve mano, taip, patį paprasčiausią. 

— Be nuorodos už ką? 

— Tik sąskaitos sumą; žinosime, už ką toji sąskai- 
ta, tik tiek. 

Zibasjė ar mašinaliai, ar todėl, jog žinojo, kaip 
lengvai banknotai išgaruoja, pabūgo, kad ir šie 
neišslystų jam iš rankų, Žibasjė kairiąja alkūne prislėgė 
Juos prie stalo ir kuo dailiausiu savo braižu ėmė kurp- 
ti pakvitavimą. 

Ištiesė jį Salvatoriui, o šis, patenkinta mina įdė- 
miai perskaitęs, sulankstė popierėlį ir pamažu įsikišo 
kišenėn. 

Žibasjė stebėjo jo veiksmus su šiokiu tokiu nerimu. 

Toji Salvatoriaus šypsenėlė jam nepatiko. 

Bet patyrė visai kitokį jausmą, kai Salvatorius, 
sukryžiavęs ant krūtinės rankas ir žvelgdamas Zibasjė 
tiesiai į veidą, tarė, suteikdamas savo šypsenėlei kuo 
didžiausią pašaipumą: 

— Tenka pripažinti, metre apgavike, jog esate re- 
tai pasitaikančio įžūlumo ir kartu nepaprasto kvailu- 
mo! Kaip! Buvote toks paikas, jog patikėjote mano 
pasakėlėmis? Kaip! Buvote toks nevisprotis, jog lei- 
dotės įviliojamas į vaikiškus spąstus? Tiesiog neįtikėti- 
na! Kaip! Po savojo šios nakties nuotykio nė kiek ne- 
būgštavote, kad gali būti pradėtos paieškos? Nė nepa- 
galvojote, kad jeigu jus nors kiek įtartų, kas galėtų 
būti lengviau, kaip tik paprašyti vienos eilutės jūsų 
braižo pavyzdžio? Bet esate ganėtinai kvailas ir ganėti- 
nai begėdiškai vagiate pono Zakalio jums mokamus 
pinigus! Ką gi, pone grafe Erkolanai, sėskitės ir klau- 
sykitės. k 

Nuo pat pradžių ZŽibasjė klausėsi šios prakalbos 
su vis didėjančia nuostaba. Suvokdamas, kokią padarė 
kvailystę, išdavęs Salvatoriui pakvitavimą savo braižu, 
panoro jį susigrąžinti ir buvo bekrustelįs mestis ant 
Jaunikaičio, bet, aiškų, Salvatorius, kuris viską numa- 
tydavo, numatė ir šį užpuolimą, nes tardamas žodžius 
“Ką gi, pone grafe Erkolanai, sėskitės ir klausykitės!" 
išsitraukė iš kišenės užtaisytą pistoletą ir įrėmė į ka- 
torgininko krūtinę. 

Todėl Žibasjė, nuginkluotas per savąją naktinę 
kovą su Žanu Toro, o paskiau dar žmogaus, veikiau 
gudraus nei stipraus, Salvatoriaus įsakytas nusprendė, 
jog jam neliko nieko kita, kaip tik paklusti, ir ne at- 
sisėdo, o tikriau sudribo ant kėdės, pažaliavusiu veidu 
17 išpiltas prakaito. 

Katorgininkas sumojo, jog kaip maršalas Vilrua“, 
jis pasiekė tą gyvenimo tarpsnį, kai sėkmė apleidžia ir 
tegali tikėtis vien pralaimėjimų. 

Salvatorius perėjo į kitą stalo pusę, atsisėdo prie- 
šais Zibasjė ir tebežaisdamas su pistoletu tokiais žo- 
džiais tęsė pertrauktą pokalbį: 

— Buvote nuteistas katorgai už gerai įrodytas va- 
gystes bei klastotes; maža trųko, kad būtumėt nuteis- 
tas myriop už žmogžudystę; tačiau kadangi pastaroji 
nebuvo įrodyta, jums pasisekė išvengti mirties. Žmog- 
žudystė įvyko blogos šlovės namuose Saltojo apsiausto 
gatvėje, nukentėjo provincialas toksai Klodas Vense- 
nas; nusikaltimo bendrininkės — nykštukė Bebė ir 
panelė Fifina; aš galiu įrodyti, kad tai jūs kirtote pirmą 
smūgį — smūgį žarstekliu, nuo kurio nelaimingasis 
nuvirto be sąmonės; ir kad jis buvo pribaigtas dviejų 
paleistuvių, iš kurių viena už ką kita jau yra atsidūrusi 
teisingumo rankose, o antroji jums šįryt nešė penkis 
šimtus tūkstančių frankų, pagrobtus iš grafienės Rap 
ir mano įsakymu atimtus iš jūsų; rytoj pat galiu ati- 
duoti jus ir panelę Fifiną į rankas, iš kurių ponas Za- 
kalis, kad ir koks visagalis, tikrai sergėsis abu ištrauk- 
ti... Tikite, kad galiu šitai padaryti ir kad rizikuojate 
keletu dalykų, jeigu visame kame nevykdysite mano 
valios? š 

— Aš tuo tikiu,— liūdnai sumurmėjo Žibasjė. 

— Palaukite, mes dar nebaigėme: kelios dienos po 
to, kai pasprukote iš katorgos, pono Loredano de 
Valženezo įsakytas pagrobėte jauną merginą iš Versa- 
lio pensiono. Jūsų sėbrai pagrobė dalį pinigų, atiteku- 
sių jums po šios gražios ekspedicijos, įmetė jus į šulinį, 
iš kur buvote ištrauktas pono Žakalio; nuo to laiko jūs — 
jo pakalikas, bet nei tamsta, nei jis nepajėgėte sutruk- 
dyti, kad aš atimčiau Miną iš pono de Valženezo ir 
apsaugočiau. Taigi matote, metre apgavike, aš galiu 
kovoti prieš jus, nors ir kaip priešintumėtės, ir laimėti. 
Šiandien kalbame apie dalyką kur kas rimtesnį, pa- 
reiškiu jums, nei merginos pagrobimas — dalyką, ku- 
riam aš paaukočiau, jeigu prireiktų, ne tik tuos penkis 
šimtus tūkstančius frankų, kuriuos liepiau šiąnakt iš 
jūsų atimti, bet netgi dvigubai, trigubai, keturgubai 
tiek. Taigi vargas tiems, kurie atsidurs tarp manęs ir 
mano tikslo — sutrupinsiu juos į šipulius. Draugas 


160 


gaus viską, priešas — praras viską. Tad klausykitės 
manęs ištempęs ausis. 

— Aš jūsų klausausi. 

— Kada baigiasi bausmės atidėties terminas, suteik- 
tas abatui Dominykui, kad šis galėtų nukakti į Romą? 

— Baigėsi jau šiandien. 

— Kada ponui Sarančiui turi būti įvykdyta mir- 
ties bausmė? 

— Rytoj, ketvirtą valandą popiet. 

Salvatorius išblyško ir nejučia suvirpėjo nuo išgirs- 
tos iš to šlykštaus nenaudėlio, su kuriuo turėjo reika- 
lą, Žinios; tačiau tuojau pat suėmė save į rankas, — 
šiaip ar taip, dar lieka paskutinė viltis,— ir staiga 
pakeitė pokalbį: Ė 

— Pažįstate dorąjį poną Zerarą iš Vanvo? — pa- 
klausė Salvatorius. 0 

— Jis mano kolega ir bičiulis, — atsakė Zibasjė. 

— Žinau tai... Ar jau kvietė jus atsilankyti pas jį 
kaime? 

— Niekados! 

— Koks nedėkingumas! Kaip, šiuo gražiuoju vasa- 
ros laiku jam niekad niekad nė nekilo mintis pasi- 
kviesti bičiulį kaimiškiems .pusryčiams į savo dvarą? 

— Tokia mintis jam nekilo. 

— Tad jeigu pasitaikytų proga jį kiek nubausti už 
tokį nedėkingumą jūsų atžvilgiu, būtumėte ne iš tų, 
kurie praleistų šią progą? 

— Iš tikrųjų ne, dėl tokių dalykų aš itin opus. 

— Ką gi, manau, tokia proga jums pasitaiko, net- 
gi šiandien. 

— Tikrai? : 

— Netrukus bus iškelta pono Zeraro kandidatūra 
į Vanvo merus... Ę 

— Ir esama gi laimingų žmonių, — atsiduso Zibasjė. 

— Cha! — tarė Salvatorius.— "Turėtumėt kan- 
trybės, gal ir jums išpultų tokia pati laimė; jūs tik 
pabandėte nužudyti, o ponas Žeraras iš tiesų nužudė; 
Jūs buvote katorgoje: jam lemta ten patekti, jeigu ne 
dar toliau. Taigi po to, ką išgirdote, jeigu vardan jo 
bičiulystės norite aukotis ir suteikti naujųjų laikų žmo- 

nijai vieną iš tų didžiųjų brolystės pavyzdžių, perduotų 
mums iš antikos, ir kaip Nisas numirti su savuoju 
Eurialu“... 

— Ne. 

— Manau, kad taip išmintingiau. Tuomet reikia 
kuo tiksliausiai vykdyti tai, ką jums nurodysiu. 

— Tr jeigu taip darysiu?.. 

— Jums negrės joks pavojus — tik padėsite do- 
ram Žmogui atlikti gerą darbą. Zinau, tokiam pedan- 
tiškam protui kaip jūsų to nepakanka; bet padėdamas 
tam doram žmogui atlikti gerą darbą, susigrąžinsite 
dešimties tūkstančių frankų avansą — avansą, kurį 
laikėte prarastu. 

— A, taip, tuos dešimtį tūkstančių, kuriuos pa- 
skolinau savo krikštasūniui? 


— Kaip tik. 
— Ak, dievaži, jūs tikrai teisus — laikiau juos 
prarastais. 


— Ką gi, jie neprarasti ir kad tai įrodyčiau — štai 
du tūkstančiai frankų, kuriuos jau galite įsidėti ki- 
šenėn,— Salvatorius pastūmė link Zibasjė pinigus, jau 
gulėjusius ant stalo,— ir štai dar trys tūkstančiai, 
kuriuos galite pridėti prie pirmųjų. 

— Ir už šituos, — paklausė Žibasjė — jums nerei- 
kia pakvitavimo? 

— Nagi, — tarė Salvatorius,— jūs iš tiesų šmaikš- 
tuolis. 

— Taip, ir šitai mane pražudo! Pernelyg daug 
vaizduotės, pone, pernelyg daug vaizduotės! Tačiau tęs- 
kite: ką reikia daryti? Kur vykti? 

— Reikia nuvykti į Vanvą. 

— Tai ne per toliausia. 

— Mielai būtumėt vykęs į Heidelbergą už keturis 
tūkstančius frankų, juo mieliau nuvyksite į Vanvą už 
dešimtį tūkstančių. 

— Už penkis tūkstančius. 

— Už dešimtį tūkstančių, nes kitus penkis tūkstan- 
čius gausite grįžęs. 

— Aš pasirengęs vykti į Vanvą; tačiau ką turiu 
ten veikti? į 

— Tuojau jums pasakysiu. Savo iškėlimui į merus 
pažymėti ponas Žeraras šiandien rengia pietus dvyli- 
kai asmenų; jūsų nepakvietė iš baimės, kad būsite 
tryliktas ir kad šitai jam neužtrauktų nelaimės. 

— Iš tikrųjų, pastebėjau, kad jis labai prietarin- 
gas,— sutiko ZŽibasjė. 

— Ką gi, man regis, kad tai atvejis kaip niekad 
tinkamas nuvykti tenai pas jį ir duoti mandagumo 
pamoką; kaip jūs manote? 

— Betgi... Aš nieko nemanau, nes jūsų nesuprantu. 

— Tad pasistengsiu kaip įmanydamas geriau pa- 
aiškinti. Taigi sakiau, kad ponas Žeraras, jūsų kolega, 
šiandien pakvietė pietų dvylika asmenų ir be kitų — 
savo padėjėją, taikos teisėją ir tris ar keturis Munici- 
palinius patarėjus; ką gi, dėl priežasties, kurios nebūti- 
na jums žinoti, man reikia, kad ponas Žeraras dingtų 
iš namų per pačius šiuos pietus — valandai arba dviem, 
ir... ir, brangusis pone Žibasjė, tikėjausi, kad padėsite 
man įgyvendinti šį planą... 

— Kaip galiu jums padėti, pone Salvatoriau? 

— Labai paprastai. Ponas Žeraras dėl savo santy- 
kių su policija negali nepaklusti pono Zakalio įsaky- 
mui. 

— Tai fiziškai neįmanoma. 

— Ką gi, tarkime, kad ponas Žakalis įsako Žera- 
rui tučtuojau, metus viską į į šalį, atvykti į "Juodosios 
galvos“ viešbutį Sen Klu. Ponas Žeraras iškart gaus 
išvykti į nurodytąją vietą, kur Žakalis atseit jo lauks. 

— Ir man taip atrodo. 

— Tuomet viską suprantate. Prisistatote į Vanvą 
pas poną Žerarą kaip tik per jo pietus, pusę septynių. 
Naudodamiesi paskutiniaisiais gražiais orais, visi sėda- 
si prie stalo penktą valandą sode. Taigi jūs atvykstate 
tenai per pauzę tarp patiekalų; prisiartinsite nutaisęs 
bičiulišką žvilgsnį, su šypsena lūpose ir tarsite jam: 
“Brangusis kolega, ponas Žakalis, mūsų abiejų šeimi- 
ninkas prašo jus tuojau pat skubėti ypač didžios svar- 
bos reikalu į “Juodosios galvos" viešbutį Sen Klu. 

— Ir tai visa, ko iš manęs reikalaujate? 

— Absoliučiai visa. 

— Tai man atrodo gana nesunku; sakau gana ir 
tačiau klystu. 

— Kodėl gi? 

— Taip, nes užsitrauksiu pono Žakalio pyktį... Na, 
pažiūrėkim, ar nebūtų kokio palankesnio būdo išvilioti 
poną Žerarą iš namų? 

— Patikėkite, brangusis Žibasjė, — tarė Salvato- 
rius, — jeigu žinočiau kokį, kaip jūs vadinate, palan- 
kesnį būdą, nieko nelaukdamas jums pasiūlyčiau: ta- 
čiau tinkamesnio už šitąjį nėra; atkreipkite dėmesį, 
kalbama ne kaip išvilioti poną Zerarą iš namų, bet ir 
kaip užlaikyti pasišalinusį dviem valandoms. Supran- 
tate, trys ketvirčiai valandos nukakti iš Vanvo į Sen 
Klu, pusvalandis bergždžiai laukti pono Zakalio, trys 
ketvirčiai valandos pargrįžti sudaro kaip tik dvi va- 
landas, kurių esu reikalingas. 

— Nekalbėkim daugiau apie tai, pone Salvato- 
riau; bus padaryta, kaip jūs pageidaujate, nors, tiesą 
sakant, nelabai trokštu susidurti su patrono rūstybe. 

— Galėsite jos išvengti. 

— Kokiu būdu? 

— Nieko nėra paprasčiau. Jūs nepaliekate pono 
Žeraro, lydite jį į Sen Klu, dedatės kartu su juo nuo- 
bodžiaujantis dėl to, kad ponas Žakalis vėluoja; pas- 
kiau, po pusvalandžio jūs pratrunkate kvatotis ir ta- 
riate jam: “Ką gi, brangusis pone Zerarai, kaip jums 
atrodo pokštas, kurį iškrėčiau? Che! Che! Che!" — 
“Koks pokštas? — paklaus jis.— “Betgi, — pasakysite 
jam,— labai paprastas. Mane pasiekė gandai, jog ke- 
liate mažytę kaimišką šventę savojoje Vanvo viloje; 
neparodėte savo bičiulystės ir manęs nepakvietėte: lai- 
kiau, kad toksai užmaršumas nedovanotinas ir atsi- 
keršijau už tokį blogą elgesį jus apgaudamas. Ponas 
Zakalis neturėjo į jus jokio reikalo ir man tik buvo 
pavesta perduoti daugybę jo sveikinimų“. Su tais 
žodžiais jam nusilenksite ir nebetrukdysite grįžti prie 
savo svečių. Taigi jūs neužsitrauksite niekieno pykčio, 
nebent pono Zeraro, o dėl pastarojo, manau, tai jis la- 
bai mažai jums terūpi. 

Žibasjė susižavėjęs pažvelgė į Salvatorių: 

— Iš tikrųjų, — tarė,— jūs didis žmogus, pone 
Salvatoriau, ir jeigu nebūtų pernelyg drąsu paprašyti, 
man būtų garbė prisiliesti jūsų rankos. 

— Taip, — tarė Salvatorius,— norite įsitikinti, ko- 
kia stipri toji ranka, kurios prisiliesite, tiesa? Matyda- 
mas ją mažą ir baltą manote, kad lengvai sulaužysite 
savojoj? Dar vienas paklydimas, nuo kurio dera jus 
nukreipti, brangusis pone Žibasjė; tik suteikite man 
laiko užsimauti pirštinę. | 

Salvatorius sugrąžino į vietą pistoleto gaiduką, 
įsidėjo ginklą kišenėn, užsitempė ant dešiniosios ran- 
kos tamprią pirštinę, kokią dabišiai mūvi rytais, ir 
ištiesė Zibasjė delną, kuris savo gležnumu prilygo mo- 
teriškam. 

Zibasjė, kupinas pasitikėjimo savimi, sugriebė 
ištiestąjį delną ir pamėgino savo gumbuotais pirštais 
jį apglėbti. Ž 

Bet vos tik dvejetas delnų susilietė, kai Zibasjė 
veide pasirodė nuostaba, pamažėle vis didesnio skaus- 
mo atspalviais perėjusi į beviltiškiausią kančią. 

— Ak, velniai rautų! Ak, tūkstantis perkūnų! Juk 
laužote man ranką! — sukliko jis.— Dovanokit! Dova- 
nokit! Dovanokit! 

Ir jis parpuolė ant kelių prieš Salvatorių, kurio 
pirštinė įtrūko per siūlę nuo jo įdėtų pastangų, bet 
veidas išliko tebešypsantis. 

Salvatorius paleido iš savo gniaužto delną, kai 
tam iš panagių buvo bepradedąs sunktis kraujas. 

— Stai — tarė — jūsų paties savitvardos labui, 
pone Žibasjė, ir idant užbėgčiau už akių pavojams, į 
kuriuos galėtumėt pakliūti per savo nenuovokumą; 
norėjau jums įrodyti, kad jeigu pasinaudojau prieš jūs 
kokiu ginklu, tai tik todėl, kad netektų prisiliesti jūsų 
kitaip nei kraštutinės būtinybės verčiamam; pageida- 
vote, kad suteikčiau jums garbę, paspausdamas ranką, 
tad pasistenkite ilgam prisiminti garbę, kurią jums 
suteikiau. 

— O! Po šimts velnių! Taip, aš ją prisiminsiu, 
pažadu, — pramikčiojo katorgininkas, kairiąja ranka 
išlaisvindamas įsispaudusius vienas į kitą dešiniosios 

pirštus. Dėkui už pamoką, pone Salvatoriau, ji man 
pravers, jums neteks gailėtis; taip gerai kaip aš per- 
spėtas Žmogus atstoja mažų mažiausia du. 

— Nedaugžodžiaukime,— nutraukė jį Salvatorius. 

— Jūsų paskutinieji įsakymai, pone Salvatoriau? 

— Pusę septynių prisistatysite pas poną Žerarą; 
paliksite jį tik aštuntą, o rytoj rytą gausite savuosius 
likusius penkis tūkstančius frankų pas mane, Makono 
gatvėje, nr. 4; taigi ponas Petriusas, jūsų tariamasis 
krikštasūnis, bus visiškai atsiskaitęs su jumis už jam 
suteiktą avansą. 

— To pakaks. 

"— Tik nuo šiolei gerai įsidėkit į galvą, jog sulig 
pirmąja klasta, kurią man iškrėsite, būsite žuvęs žmo- 
gus, ar nuo mano paties, ar nuo teisingumo rankos. 

— Pasižadu jums apie nieką panašaus nė negal- 
voti — atsakė katorgininkas, nužemintai nusilenkda- 
mas Salvatoriui, kuris greitai nusileido laiptais ir nuėjo 
ieškoti Žano Toro, palikto naršyti Observatorijos esp- 
lanadą. 


CI + PIETŪS ANT VEJOS 


Viduryje didžiulės vejos, panašios į patiestą prie 
rūmų papėdės kilimą, kur buvo nusileidžiama akme- 
niniais, terasą sudarančiais laiptais, Žeraro nurodymu 
buvo pastatytas stalas, apie kurį sėdėjo vienuolika as- 
menų, pakviestų dorojo dvarininko neva pietų, bet iš 
tikrųjų — tai pasikalbėti apie būsimus rinkimus. 

Pakviestųjų skaičių Žeraras pasirūpino apriboti 
vienuolika; jie ir namų šeimininkas sudarys dvylika 
stalabendrių. Žeraras numirtų iš baimės arba mažų 
mažiausia labai prastai papietautų, jei už stalo sėdėtų | 
trylika; dorasis žmogus buvo labai prietaringas. 

Tie vienuolika svečių — tai Vanvo įžymybės. 

Sios įžymybės mielai priėmė krašto senjoro kvie- 
timą — mat Žerarą buvo galima laikyti Vanvo senjo- 
ru. Jautė dorajam „žmogui, Apvaizdos padarytam jų 
bendrapiliečiu, pamaldžią pagarbą, ir jiems lengviau 

galėtum užginčyti saulės šviesą vidudienį, negu suabe- 
joti neprilygstamu jų Jobo! dorybingumųu; pavydūs, tuš- 
čiagarbiai, savanaudžiai buržua, jie tartum pamiršda- 
vo šias savąsias ydas prieš neturinčių sau lygių jų 
bendrapiliečio kuklumą, pasiaukojimą ir savęs atsi- 
žadėjimą; iš tiesų, niekas Vanve ir jo apylinkėse netu- 
rėjo ko prikišti Zerarui — atvirkščiai, daugelis turėjo 
už ką jį šlovinti. Jis niekam nieko nebuvo skolingas — 
kiekvienas jam buvo skolingas ką nors: tas — pinigų, 
anas — už savo laisvę, dar kitas — už gyvybę. 

Vanvo ir aplinkinių gyvenviečių viešoji nuomonė 
vertino jį tiek aukštai, jog laikė tinkamu užimti vietą 
Atstovų rūmuose; kai kurie fanatiškesni piliečiai netgi 
patylomis užsimindavo apie Perų rūmus. 

"Tačiau tokiems buvo pastebėta, kad į Perų rūmus 
nepatenkama kaip į Akademiją ar malūną — gyventa 
laikais, kai turėjo pasisekimą Polio Luji Kurjėž posa- 
kiai; kad norint patekti į Perų rūmus, reikia priklau- 
syti tam tikriems sluoksniams; o kadangi Atstovų 
rūmai — tai viena iš priemonių siekiant perystės, jie 
prisijungė prie savo bendrapiliečių, siūliusių išrinkti 
poną Žerarą atstovu nuo Senos departamento. 

Taigi prieš dvi ar tris dienas bažnytkaimio įžymy- 
bių deputacija atvyko supažindinti poną Zerarą su 
karšta Vanvo gyventojų simpatija jo asmeniui. 

Žeraras iš pradžių kukliai atsisakė siūlomos jam 
garbės, pareikšdamas, jog savo siela ir sąžine,— kas 
galėjo būti visai teisinga, — jaučiąsis to nevertas, bei 
pridurdamas, jog dar nepakankamai nuveikęs dėl 
krašto ir ypač dėl Vanvo gerovės. Teisėtai save kaltino 
esant kur kas didesniu nusidėjėliu negu manoma; net- 
gi pasivadino didžiu nusikaltėliu; šitai privertė visa 
gerkle nusikvatoti vieną žemdirbį, svajojantį apie pa- 
vyzdinį ūkį, kurio įrangai tikėjosi pasiskolinti iš Zera- 
ro pinigų ir todėl buvo tarp karščiausiųjų jo šalininkų. 

Tačiau, nepaisant šio formalaus atsisakymo užim- 
ti vietą Atstovų rūmuose, nuo jo neatlyžo; tad pasakęs 
atsidavusiems savo bendrapiliečiams: “Tai jūs mane 
verčiate, ponai; tai jūs to norėjote; jūs įsakote, ir aš 
paklūstu!" — Pasakęs visa tai ir dar daug kitų da- 

lykų, Žeraras galų gale sutiko ir leido savo Es 
iškelti jo kandidatūrą. 

Žemdirbys, kad ir koks rojalistas,— nors gal jam 
verčiau būtų derėję savo simboliu instinktyviai pasi- 
rinkti bites, o ne lelijas“, — žemdirbys apsiėmė šį pat 
vakarą pranešti visoms kaimyninėms gyvenvietėms 
apie Žeraro sutikimą ir nuvykti pirmą atilsio dieną, 
kurią jam suteiks jo vabzdukės,— žemdirbys, belaukda- 
mas savojo pavyzdinio ūkio, varė nemenką prekybą 
medumi, — nuvykti, kartojame, į Paryžių ir pasisteng- 
ti, kad apie šią kandidatūrą būtų paskelbta visuose 
Paryžiaus dienraščiuose. 

Suprantama, Žeraras toli gražu neišleido deputa- 
cijos pirmiau nepasiūlęs visokeriopai atsigaivinti, o pas- 
kiau — nepakvietęs pietų artimiausiam ketvirtadie- 
niui. 

Taigi šio pakvietimo pasekmė — vienuolika dele- 
gatų, sėdinčių prie pono Žeraro stalo; mat, savaime 
aiškų, nė vienas neatsisakė atvykti ir, sprendžiant iš 
linksmų žybsnių, kuriais sublizgėdavo visų svečių akys 
šio skyriaus pradžioje, niekas iki šiol nesigailėjo mie- 
lai atsiliepęs į kvietimą. 

Iš tikrųjų, tvyrojo gaivi, tyki popietė; patiekalai 
buvo skanūs, vynai puikūs; laikas — apie šešta valan- 
da vakaro; už stalo sėdėta nuo penktos, ir kiekvienas 
paeiliui, pusiaugirtumo drąsos padedamas, mėgino sa- 
vo kėdę paversti tribūna, o šneką — prakalba, tartum 
čia būtų ne pietų gryname ore, bet posėdžio pilnutėlėje 
Atstovų rūmų salėje pabaiga. 

O žemdirbys, tai jis niekuo nesireiškė iš tikro da- 
lyvaująs šioje puotoje, tiktai kimiu balsu tarp kiekvie- 
nos kalbos sumurmėdavo nerišlius sakinius, aiškiai 
nutaikytus į nemenką paskolą, laukiamą iš amfitrio- 

o*, kurio žiniai skyrė savo ir savųjų vabzdukių gy- 
vybę. 

Notaras, bemaž toks pat entuziastingas šalinin- 
kas kaip žemdirbys, prokuroro balsu pakėlė tostą, poną 
Zerarą lygindamas su Aristidu? ir paskelbdamas, kad 
vanviečiai pranašesni už atėniečius: pastariesiems pa- 
bodo, kad Aristidą nuolat vadindavo Teisinguoju, o 

vanviečiams nepabosta, kad ponas Žeraras vadinamas 
Doruoju. 

Buvusysis antstolis, priklausęs Moderniojo rūsio 
draugijai“, padainavo proginių kupletų, kuriais apskelbė 
poną ŽZerarą ne mažiau sėkmingesniu kovotoju su anar- 
chijos hidra, nei Dzeuso ir Alkmenės sūnus' — su Ler- 
nos hidrač. 

Gydytojas, užsiiminėjęs toksikologiniais pasiutligės 
užkrato tyrimais, prisiminė atvejį, kai ponas Žeraras 
savo dvivamzdžiu šautuvu išgelbėjo apylinkę nuo di- 
džiulę žalą padariusio pasiutusio šuns, ir išgėrė už 
mokslo brandinamą viltį atrasti priešnuodį prieš tą 
baisiąją ligą. 

Galiausiai gėlininkas mirksniui dingo nuo stalo ir 
sugrįžo nešinas laurų bei gvazdikų vainiku, kurį iškil- 
mingai uždėjo ponui Žerarui ant galvos; tai būtų sukėlę 
itin jaudinantį įspūdį, jeigu nežinia už kokius nuopel- 
nus į garbiąją draugiją patekęs pagiežingas kuprelis 
nebūtų pastebėjęs, jog laurai vainike — prieskoniniai, 
o gvazdikai — indiškieji“. 

Smagulys buvo pasiekęs viršūnę, iš visų akių spin- 
dėjo linksmybė, iš visų burnų liejosi pagyros, joks debesė- 
lis netemdė šios šeimyniškos šventės; žodžiu, liepsnojo 
visuotinis entuziazmas, ir kiekvienas, visiems girdint, 
buvo pasirengęs atiduoti savo gyvybę, kad atpirktų 
nors kraujo lašelį to didžio piliečio, pavarde ponas Že- 
raras. 

Kaip tik per patį šį palaimingą svaigulį pasirodęs 
Zeraro tarnas pranešė savo šeimininkui, jog kažkoks 
nepažįstamas ponas prašąs tučtuojau su juo pasikal- 
bėti. 

— Jis nepasisakė savo pavardės? — paklausė Žera- 
ras. 

— Ne, pone,— trumpai atsakė tarnas. 

— Eikite ir jam pasakykite,— didingai atsakė gar- 
busis dvarininkas,— kad priimu tik tuos, kurie gali 
pasisakyti, kas esą ir kokiu tikslu atvykstą. 

Tarnas pasišalino, kad perduotų atsakymą. 

— Bravo! Bravo! Bravo! — sušuko stalabendriai. 

— Kaip gerai pasakyta! — pagyrė notaras. 

— Kokia pasižymės iškalba, kai pateks į Rūmus! — 
neatsiliko gydytojas. 


— Kokiu iškilnumu, kai taps ministru! — sušuko 
kuprius. 
— O! Ponai! Ponai! — kuklinosi dorasis Žaikias 


Tarnas vėl pasirodė. 

— Na, kaip tas nepažįstamasis, — paklausė Žera- 
ras, — ko jis nori ir nuo ko „atvyksta? 

— Atvyksta nuo pono Žakalio ir nori jums pasa- 
kyti, kad mirties bausmė ponui Sarančiui bus įvykdy- 
ta rytoj. 

Zeraras išblyško it numirėlis, jo veidas žaibiškai 
persikreipė; jis pašoko nuo stalo ir skubiai nusekė pas- 
kui tarną, persimainiusiu balsu tardamas: 

— Einu, einu! 

Kad ir toli jau buvo nužengę stalabendriai tuoju 
vingriu girtybės keliu, neliko nė vieno svečio, kuris 
būtų nepastebėjęs, kokį įspūdį ponui Zerarui padarė 
paskelbtoji dviguba naujiena. 

„ Kaip saulei išnykus dieną pakeičia naktis, taip 
Zerarui dingus vietoje triukšmingo pokalbio, kurį per- 
traukė pasirodęs tarnas, įsigalėjo tyla. 

Vis dėlto, kadangi daugelis buvo susipažinę, bent 
paviršutiniškai, su Sarančio byla, kuri plačiai nu- 
skambėjo, jos tad ir nusitvėrė stalabendriai, kad jų 
pokalbis visai neužgestų. | 

Žodžio ėmėsi notaras ir paaiškino, kodėl pono Žera- 
ro akivaizdoje ištarta Sarančio pavardė negalėjo nesu- 
virpinti iki pačių giliausių gelmių šią subtilią sielą. 

Ponas Sarantis ar veikiau niekšas Sarantis, ku- 
riam buvo pavesta auklėti du pono Žeraro brolvaikius, 
yra apkaltintas ir nuteistas myriop už tai, jog nužudęs 
abu vaikus — ir dargi taip apdairiai, jog nepavyko su- 
rasti lavonų. 

Notaro pasakojimas paaiškino, kodėl pasišalino po- 
nas Žeraras ir kodėl tarno pranešime nuskambėjo 
plačiai žinoma Zakalio pavardė. 

Prieš kopdamas į ešafotą, Sarantis, be abejo, ketino 
ką nors dar atskleisti, ir Zakalio atsiųsta pakviesti po- 
ną Žerarą, kad šis galėtų išklausyti tuos naujus faktus. 

Pasipiktinimas Sarančiu padidėjo. Negana to, kad 
pagrobė nemenką sumą, nužudė du nekaltus vaike- 
lius, jis dar pasirinko savo naujiems prisipažinimams 
šventą valgymo laiką, nusikalsdamas šiai “Gastrono- 
mijos“ autoriaus!? sentencijai: 


Pietaujančio doruolio niekam nevalia trukdyt! 


Bet, šiaip ar taip, kadangi stojo pertraukėlė tarp 
patiekalų, kadangi burgundiško vyno būta vieno iš ge- 
riausiųjų, šampano — puikiai atšaldyto, kadangi ant 
gretimo stalelio buvo ruošiamas nuostabus desertas, 
nuspręsta palaukti pono Zeraro visiems besišnekučiuo- 
jant ir ypač — begurkšnojant. 

Tokį pasiryžimą dar sustiprino pasirodydamas tar- 
nas — nusileido nuo terasos su dviem buteliais kiek- 
vienoje rankoje ir, pastatęs ant stalo keturis naujus 
pavyzdžius, pasakė: 

— Ponas Zeraras kviečia jus paragauti šio lafito, 
sugrįžusio iš Indijos, bei šio 1811-ųjų metų šamberte- 
no! ir dėl jo nesirūpinti. Neatidėliotinas reikalas verčia 
jį vykti Paryžiun; po pusvalandžio jis vėl bus čia. 

— Bravo! Bravo! — vienu balsu sušuko stalaben- 
driai. 

Ir tučtuojau keturios rankos išsitiesė prie keturių 
butelių kaklelių. 

Tuo tarpu gatvės grindiniu nudardėjo karieta. 

Aišku, tai išvažiavo ponas Žeraras. 

— Už tai, kad greitai sugrįžtų! — pakėlė tostą gy- 
dytojas. 

Kiti stalabendriai suvapaliojo kiekvienas savo 
linkėjimą ir pamėgino atsistoti, kad tostas nuskambėtų 
iškilmingiau; bet šitai jau pranoko kai kurių jėgas. 

Taigi visa taip ir dėjosi, — sėdintieji bandė atsisto- 
ti, jau atsistoję mėgino atsisėsti. — kai staiga naujas 
veikėjas, tiek pat efektingas, kiek ir netikėtas, pasi- 
rodė scenoje ir pakreipė pokalbį nauja vaga. 

Sis nežinia pro kur įsiveržęs į sodą veikėjas — tai 
mūsų senas bičiulis Rolanas arba, jeigu jums geriau 
patinka, Brazilis. 

Iš tikrųjų, nors pateko pro duris, kaip ir dera 

tokiam gerai išauklėtam šuniui, jis vienu šuoliu įveikė 


laiptus ir dviem kitais — atsidūrė ant vejos. 
Pirmasis jį pastebėjęs iš stalabendrių baimingai 
šūktelėjo. 


Ir pasakykime, kad gyvulys — nukarusiu liežuviu, 
žioruojančiomis akimis, pasišiaušusiais gaurais — gan 
pateisino šį šūksnį: 

— Na, kas gi? — paklausė gydytojas, kuris sėdėjo 
nugara į terasą ir pakėlęs prie lūpų taurę nė nenujau- 
tė, kas dedasi. 


— Pasiutęs šuo! — sušuko notaras. 
— Pasiutęs šuo? — išgąstingai pakartojo kiti sta- 
labendriai. 


— Sit, šit, žiūrėkit! 

Visų akys nukrypo notaro nurodyton pusėn, ir iš 
tikrųjų jie išvydo šunį, kuris, nors ir lekuodamas bei, 
atrodo, įpykęs, stovėjo atsigręžęs į duris ir tartum 
kažko laukė. 

Bet, be abejonės, jam pasirodė, jog laukia per il- 
gai, nes įbedęs nosį į žemę kaip Fausto barbetas! jis 
pradėjo sukti ratus, kurių centras buvo stalas su sve- 
čiais ir kurie, iš pradžių sėdėję plačiai, pamažėle vis 
traukėsi į siauresnį būrelį. 

Numatant, kad tam tikru momentu šuo neišven- 
giamai užkliudys stalabendrius, šie, neslėpdami savo 
baimės, instinktyviai pašoko iš savo vietų 1r kiekvie- 
nas kaip kas išmanė pasirengė sprukti: vienas nusi- 
žiūrėjo medį, antras — nedidelę pašiūrę, kur sodinin- 
kas laikė savo įrankius; dar kitas ketino ropštis per 
tvorą, anas — ieškotis prieglobsčio rūmuose; tačiau 
pasigirdo šaižus, pratisas švilpesys, palydėtas tvirtu 
balsu ištartos komandos: 

— Rolanai, čionai! 

Suo pritūpė ant pasturgalinių kojų it žirgas, su- 
turėtas įtemptų žąslų, ir sugrįžo tiesiai prie savo šei- 
mininko. 

Nėra reikalo nė sakyti, kad tasai šeimininkas — 
tai Salvatorius. 

Visų akys susmigo į jį. Iš tiesų, nelaimingiems, 
Rolano išsigandusiems stalabendriams jis buvo it anti- 

kos dievas, suteikiantis tragedijai laimingą atomazgą. 

Jaunikaitis pasirodė nutviekstas besileidžiančios 
saulės spindulių, kurie apgaubė jį tarytum liepsna; 
vilkėjo itin elegantiškai — visas juodai; ant kaklo ryšėjo 
plono balto batisto kaklaraiščiu; pirštinėta ranka žaidė 
lazdele su lazurito bumbulu. 

Pamažu nulipo terasos laiptais ir palietęs kojomis 
takučio smėlį nukėlė sau nuo galvos skrybėlę; pas- 
kiau, lydimas Rolano, kuriam rankos mostu parodė 
sekti iš paskos, perkirto pievelę ir atėjo iki kėdės, 
anksčiau užimtos Žeraro ir šiam išvykus likusios lais- 
vos; taigi atsidūrė pačiame stalabendrių viduryje ir 
kuo mandagiausiai kiekvienam iš eilės nusilenkė. 

— Ponai,— tarė, — esu vienas iš seniausių mūsų 
bendro bičiulio dorojo pono Žeraro pažįstamų: jis turėjo 
suteikti man garbę pristatydamas jums, ir mes turėjo- 
me pietauti visi drauge, bet, savo nelaimei, gavau 
užtrukti Paryžiuje dėl tos pačios priežasties, dėl ku- 
rios šiuo metu esate netekę mūsų šeimininko. 

— Ak taip! — tarė notaras, bepradedąs nusira- 
minti, nes matė, kad šuo jaunikaičio žvilgsnio prira- 
kintas tartum grandine.— Dėl Sarančio bylos. 

— Iš tiesų, ponai, dėl Sarančio bylos. 

— Taigi ryt jį patrumpins, tą niekšą? — atsiliepė 
antstolis. 

— Ryt; jeigu iki tol nebus rasta, kaip įrodyti jo 
nekaltumą. ' 

— Jo nekaltumą? Sitai bus nelengva! — pareiškė 
notaras. 

— Kas žino! — atkirto Salvatorius.— Juk pas 
senovės žmones būta poeto Ibiko!“ žąsų, o šiais laikais 
turime Montarži šunį!. 

— Dėl šuns, pone,— kimiu balsu įsiterpė žemdir- 
bys,— tai turiu pasakyti, kad jūsiškis gerokai mus iš- 
gąsdino. 

— Rolanas? — naiviai nusistebėjo Salvatorius. 

— Jo vardas Rolanas? — paklausė notaras. 

— Iš tikrųjų. — tarė gydytojas, — mirksnį vyliaus, 
kad jis pasiutęs. 

— Atrodo, kad Rolanas tebuvo užsiutęs,— pa- 

stebėjo notaras, pasitrindamas rankas — buvo paten- 
kintas, kad gavo įterpti šmaikštų žodelytį. 

— Jūs pasakėte vylėtės? — paklausė Salvatorius | 
gydytojo. 

— Taip, pone, ir neišsiginu savo žodžio. Mūsų vie- 
nuolika: taigi turėjau dešimt šansų prieš vieną, kad 
gyvulys užpuls kurį iš mano stalabendrių, o ne mane 
patį; o kadangi aš kaip tik tyrinėju pasiutligę, būčiau 
nuodį, kurį esu pagaminęs ir kurį nuolat nešiojuosi 
prie savęs, vildamasis, kad pasitaikys proga jį išban- 
dyti. 

— Matau, pone,— tarė Salvatorius,— kad jūs tik- 
ras filantropas; deja, mano šuo, bent kol kas, nėra ti- 
riamasis, kaip vadinama, man regis, medicinos termi- 
nais, ir štai jums įrodymas, kad jis iškart paklūsta; 
na, patys pažiūrėkite! 

Ir parodęs į pastalę lyg į kokią būdą, paliepė: 

— Gulkis Brazili! Gulkis! 

Paskiau kreipėsi į stalabendrius: 

— Nesistebėkite, kad verčiu gultis savo šunį po 
stalu, už kurio tuoj pats atsisėsiu kartu su jumis; jau 
vykau pietų,— geriau vėliau negu niekad — kai kelyje 
susitikau poną Žerarą; norėjau važiuoti kartu su juo, 
bet šis taip mygo, kad prisijungčiau prie jūsų, jog nors 
ir kaip troškau jį lydėti, nepajėgiau atsispirti, juolab, 
kad jis mane įgaliojo pabūti vaišių stalo šeimininku. 

— Bravo! Bravo! — sušuko visa draugija, kuriai 
Salvatoriaus manieros padarė kuo geriausią įspūdį. 

— Užimkite mūsų šeimininko vietą, — pasiūlė no- 
taras, — ir leiskite pripilti jums taurę, kad išgertumėte 
į Jo sveikatą. 

Salvatorius ištiesė savo taurę. 

— Teisingiau nė būt negali, — sutiko jis, — ir te- 
atlygina jam Dievas pagal nuopelnus! 

Ir pakėlęs prie burnos taurę vos suvilgė lūpas. 

"Tuo tarpu po stalu Brazilis pratisai suinkštė. 

— Oho! Kas gi jūsų šuniui? — paklausė notaras. 

— Nieko; taip jis pratęs pritarti, kada keliamas 
tostas,— atsakė Salvatorius. 

— Puiku! — pastebėjo gydytojas.— Šit gerai iš- 
auklėtas gyvulys;-šik jo speech“ nelinksma. 

— Pone,— tarė Salvatorius,— juk žinote, nors 
mokslas to ir nesugeba paaiškinti, jog kai kurie gyvū- 
nai pasižymi tam tikra nuojauta; gal mūsų bičiuliui 
ponui Žerarui gresia kokia netikėta nelaimė. 

— Taigi, — atšovė gydytojas, — taip kalbama, bet 
mes, Žmonės atsparaus proto, mes netikime visomis 
tomis nesąmonėmis. 

— O tačiau, — atsiliepė gėlininkas,— mano se- 
nelė... 

— Jūsų senelė buvo kvaiša,— nukirto jį gydytojas. 

— Atleiskite, — paklausė notaras, — bet jūs kalbėjo- 
te apie pavojų, kuris gali grėsti ponui Zerarui? 

— Pavojų? — įsiterpė matininkas.— Ir koks gi 
pavojus gali grėsti didžiausiam šios žemės doruoliui — 
žmogui, visad žengusiam tiesiausiu keliu? 

— Zmogus, kuris patsai savaime — tai patriotiz- 
mas,— pridėjo antstolis. 

— Pasiaukojimo įsikūnijimas! — neatsiliko gydy- 
tojas. 

— Netgi savęs atsižadėjimo! — klyktelėjo notaras. 

— E! ZŽinote, ponai, kad kaip tik tokių tyko ne- 
laimė. Nelaimė — tai Sventojo Rašto liūtas!“, guaerens 
guem devoret!' ir ypač užklumpa dorybinguosius, tik 
prisiminkite Jobą! 

— Bet kokį gi velnią veikia jūsų šuo? — paklausė 
gėlininkas, pažvelgdamas po stalu.— Ryja gazoną. 

— Nekreipkite dėmesio — numojo Salvatorius.— 
Kalbėjome apie poną Zerarą ir sakome... 

— Sakėme,— pagavo notaras,— kad kraštas, ku- 
riame gimė toksai žmogus, turi didžiuotis. 

— Jisai sumažins mokesčius,— tarė gydytojas. 

— Padidins javų kainas,— antrino žemdirbys. 

— Sumažins duonos kainą, — neatsiliko gėlininkas. 

— Panaikins nacionalinę skolą, — pridūrė antstolis. 

— Pakeis Medicinos mokyklos statutą, — varė to- 
liau gydytojas. 

— Įves Prancūzijoje naują kadastrą““— atsiliepė 
matininkas. 


175 


— O! — pertraukė šį liaupsių koncertą notaras.— 
Betgi jūsų šuo prikapstė man po kelnėmis pilna žemių. 

— Galbūt, — sutiko Salvatorius,— tačiau nekreip- 
kime į jį dėmesio. 

— Priešingai, kreipkime, pone,— vėl prašneko gy- 
dytojas, žvilgtelėjęs po stalu.— Suo labai keistai atro- 
do, liežuvis nukaręs, akys pasruvę krauju, kailis pasi- 
šiaušęs. 

— Galbūt, — vėl sutiko Salvatorius— Bet jeigu 
tik jam netrukdysime, nėra ko bijotis; tai šuo mono- 
manas?.— pridūrė nusijuokdamas. 

— Noriu jums pastebėti, — pretenzingai pareiškė 
gydytojas, kad žodis monomanas, kuris yra kilęs iš 
monos ir mania, kas taigi reiškia vienintelę idėją, te- 
gali būti pritaikomas žmogui, kadangi tik jis vienas 
turi idėjų, o šuo teturi instinktą, labai ištobulintą, be 
abejo, bet kurio nė negalima lyginti su tobulu žmo- 
gaus protu. 

— Ką gi, — atrėmė Salvatorius,— aiškinkite, kuo 
norite — instinktu ar idėja — bet Braziliui rūpi tik 
viena. 

— Kas? 

— Jis turėjo du jaunus šeimininkus, kuriuos labai 
mylėjo — mažą berniuką ir mergytę; berniukas buvo 
nužudytas, mergytė pradingo; iki šiolei jis taip gerai 
ieškojo, jog atrado mergytę. 

— Gyvą? 

— Taip, gyvą, visiškai gyvą; o dėl berniuko, ka- 
dangi jis buvo nužudytas ir užkastas į žemę, tai vargšas 
Brazilis, vis vildamasis surasti vietą, kur paslėptas 
lavonas, vargšas Brazilis nesiliauja ieškojęs. 

— Ouaere et invenis?.— pasakė notaras, radęs 
progą įterpti trejetą lotyniškų žodžių. 

— Atleiskite,— neiškentė gydytojas, — bet jūs čia 
mums pasakojate visą romaną, pone. 

— Istoriją, jeigu taip norite, — atrėmė Salvato- 
rius, — ir netgi vieną iš baisiausių. 

— Dievaži,— tarė notaras,— bet pietūs jau bai- 
giasi, laukia desertas, kaip sakydavo velionis gastro- 
nominės atminties ponas d'EgrefeilisŽ': pats metas is- 

torijoms, ir jeigu teiksitės mums papasakoti savąją, ji 
bus išklausyta su domesiu. 

— Mielai,— sutiko Salvatorius. 

— Turėtų būti labai įdomi,— iš anksto spėjo gy- 
dytojas. 

— Aš manau,— paprastai atsakė Salvatorius. 

— Sšš! Sšš! — tildė iš visų pusių. 

Įsitvyrojo trumputė tyla, kurios metu Brazilis taip 
graudžiai sustūgo, jog visų stalabendrių gyslomis 
perbėgo šiurpas, o gėlininkas, kuris keliais žodžiais 
parodė, kad anaiptol nėra toks mažatikis kaip dakta- 
ras, nejučia sumurmėjo: 

— Velnio šuo, kad jį kur galas! 

— Nagi sėskitės! — paragino matininkas, timp- 
telėdamas jį už durtinio skverno ir priversdamas at- 
sisėsti. 

Gėlininkas atsisėdo niurnėdamas, tačiau, šiaip ar 
taip, atsisėdo. 

— Nagi, nagi, klokit istoriją! — nekantravo 
svečiai.— Istoriją! 

— Ponai, — tarė Salvatorius,— pavadinčiau savąją 
dramą, — nes tai veikiau drama, o ne istorija — Do- 
ruolis Zird. 

— Žiū,— pastebėjo antstolis, — bemaž kaip doruo- 
lis ponas Žeraras. 

— Iš tiesų, skirtumas tik pora raidžių; bet prie 
šio pirmo pavadinimo Doruolis Ziro, pridurčiau tokią 
paantraštę: arba ne visa auksas, kas žiba. 

— Stai visų pirma puikus pavadinimas, — paste- 
bėjo notaras, — ir jumis dėtas, nubėgčiau su šia istori- 
ja pas poną Žilberą de PikserekurąŽ. 

— Negaliu, pone; skiriu ją ponui karališkajam pro- 
kurorui. 

— Ponai, ponai,— tarė gydytojas, — noriu jums pa- 
stebėti, jog kliudote pasakotojui pradėti. 

— O! — atsiliepė Salvatorius.— Būkite ramūs, tuo- 
Jau išgirsite.. 

— Tylos! — sudraudė matininkas.— "Tylos! 

Buvo girdėti, kaip Brazilis triukšmingai lekuoda- 
mas padūkusiai letenomis rausia žemę. 

Salvatorius pradėjo. 

Mūsų skaitytojams žinoma drama, kurią jis papa- 
sakojo pramanytais vardais. Tyrinėjimų ir paieškų dė- 
ka, padedant savo nuostabiam įžvalgumui, kurį teisin- 
ga linkme kreipė Brazilio instinktas, jisai sugebėjo at- 
kurti visus įvykius kaip gabus architektas iš keletos 
griuvėsių — antikos paminklą, kaip Kiuvjė iš kelių 
kaulų — prieštvaninę pabaisą. 

Tad neseksime Salvatoriaus pasakojimo, kuris nieko 
nauja skaitytojui nepraneštų, tik primintų tai, ką jau žino. 

Tačiau kai papasakojęs apie Žiro nusikaltimą Sal- 
vatorius ėmė ryškinti, kokia veidmainystė žmogžudžiui 
i turto pasisavintojui padėjo apsigaubti ne tik savo 
bendrapiliečių palankumu bei pagarba, bet netgi nuošir- 
dumu, atsidavimu ir meile, klausytojai pasipiktinę ne- 
siliovė šūkčioję, į ką Brazilis atsiliepdavo kimiu urzge- 
siu, tarsi norėdamas prisidėti prie šių sutartinų pra- 
keiksmų. 

Paskiau, atskleidęs nenaudėlio veidmainiškumą, 
pasakotojas nupiešė barbarišką niekšystę, su kuria šis 
žmogus leido pasmerkti myriop nekaltąjį, kai jam te- 
reikėjo pačiam palikti tėvynę, pakeisti pavardę ir iške- 
liauti į kitą pasaulį atgailauti už savo pirmą nusikal- 
timą, užuot padarius antrąjį, ko gero, netgi baisesnį 
už pirmąjį; klausytojų susijaudinimui nebuvo ribų, pa- 
sipiktinimą pakeitė įniršis, ir kiekvienas siuntė pra- 
keikimus žudiko adresu. 

— Bet,— sušuko notaras, — argi jūs nesakote, jog 
rytoj nekaltasis gaus susimokėti už nusikaltėlį? 

— Taip, rytoj — patvirtino Salvatorius. 

— Betgi, — savo ruožtu prabilo gydytojas, — kaip 
nuo šiandien iki rytojaus rasti įrodymų, kurie atvertų 
teisingumui akis? 


— Dievo maloningumas didis! — tarė Salvatorius, 
nulenkdamas galvą ir pažvelgdamas po staltiese į aršų 
triūsą, kurian buvo įnikęs Brazilis — pastarasis, pa- 


jutęs šeimininko domesį, mirksniui atsitraukė nuo sa- 
vo darbo ir priėjęs drėgnu snukiu palietė lyg bučiuo- 
damas jo ranką, paskiau tuoj pat vėl sugrįžo toliau 
kapstyti žemę. 

— Dievo maloningumas didis, Dievo maloningu- 
mas didis,— pakartojo daktaras, kuris kaip medikas 
buvo giliai netikintis,— tačiau geras įrodymas būtų 
kur kas tikresnis dalykas. 

— Be abejo, — sutiko Salvatorius,— taigi šitą įro- 
dymą, kuris jau sykį išslydo man iš rankų, tikiuosi, 
surasime. 

— Ak, vienu balsų sušuko stalabendriai — jūs 
turėjote įrodymą? 

— Taip, — patvirtino Salvatorius. 

— Ir šis įrodymas išslydo jūms iš rankų? 

— Deja! 

— Koks tai buvo įrodymas? 

— Brazilio padedamas buvau aptikęs berniuko 
griaučius. 

— O! — pasibaisėjo stalabendriai. 

— Tai kodėl jūs nepareikalavote, kad atvyktų tei- 
singumo atstovas, lydimas gydytojo? — paklausė dak- 
taras. 

— Aš tą ir padariau, išskyrus gydytoją: bet per tą 
laiką griaučiai dingo, ir teisingumo atstovas nusijuokė 
man į akis. 

— Žudikas bus tą dalyką suuodęs,— tarė nota- 
ras, — ir perkėlęs palaikus kurion kiton vieton. 

— Taigi jūs toliau ieškote to lavono? — paklausė 
antstolis. 

— Dievaži, taip, — pripažino Salvatorius.— Mat, 
jūs patys suprantate, jeigu pagaliau lavonas atsiras 
vietoje, kur jo negalėjo užkasti ponas Sarantis... 

— Ponas Sarantis! — sutartinai šūktelėjo stala- 
bendriai.— Vadinasi, tas nekaltasis — tai Sarantis? 

— Nejau man išsprūdo ši pavardė? 

— Jūs pasakėte Sarantis. 

— Jeigu jau pasakiau, tai neatšaukiu. 

— Ir koks jums reikalas įrodinėti to žmogaus ne- 
kaltumą? 

— Jis — vieno iš mano bičiulių tėvas; be to, jeigu 
ir būtų man visai svetimas, manau, kad kiekvieno 
žmogaus pareiga gelbėti sau panašų nuo ešafoto, kai 
esi įsitikinęs jo nekaltumu. 

— Betgi, — tarė notaras, — dėl to įrodymo, kurio 
ieškote — ar tik nesitikite surasti jį čia? 

— Galbūt. 

— Pas poną Zerarą? 

— Kodėl ne? 

Suo, tarsi atsiliepdamas į šeimininko žodžius, pra- 
tisai, kraupiai sustūgo. " 

— Girdite? — tarė Salvatorius.— Stai Brazilis man 
sako, jog nepraranda vilties. 

— Kaip — nepraranda vilties? 

— Be abejo, argi jums neminėjau, kad jis turi 
monomaniją — surasti savo jaunojo šeimininko lavoną? 

— Teisybė,— pripažino visi išvien. 

— Ką gi,— vėl prašneko Salvatorius,— kol aš pa- 
sakoju keturis pirmuosius dramos veiksmus, Brazilis 
darbuojasi prie penktojo. 

— Ką norite tuo pasakyti? — vienu metu paklausė 
antstolis ir notaras, o kiti, nebylūs, teiravosi vien aki- 
mis. 

— Pažvelkite po stalu, — pasiūlė Salvatorius, pa- 
keldamas staltiesę. 

— Kokį velnią jis tenai veikia? — nerūpestingai 
paklausė gydytojas, pradėdamas manyti, jog jeigu šuo 
ir nepasiutęs, tai jis vis tiek ne mažiau įdomus tiria- 
masis gyvulys. 

— Kaip matote, rausia duobę,— atsakė Salvato- 
rius. 

— Ir dargi didžiulę, — patvirtino notaras. 

— Metro gylio ir dviejų metrų penkiasdešimties 
aplinkui, — nustatė matininkas. 

— Ko gi jis ieško? — paklausė antstolis. 

— Daiktinio įrodymo,— atsakė Salvatorius. 

— Kokio? — pasidomavo notaras. 

— Berniuko skeleto,— atsakė Salvatorius. 

Žodis skeletas, ištartas po Salvatoriaus baisaus pa- 
sakojimo, tuo metu, kai nuo dangaus ėmė leistis sute- 
mos, sukėlė tokį įspūdį, jog visiems plaukai ant galvos 
pasišiaušė; bematant kiekvienas atšlijo nuo duobės, 
tik gydytojas prisislinko dar arčiau. 

— Tasai stalas mums trukdo,— tarė jis. 


180 


— Padėkite man,— papr+šė Salvatorius. 

Abu vyrai įsikibo į stalą, pakėlė ir panešę kelis 
žingsnius į šalį paliko šunį nepridengtą. 

Brazilis, atrodo, nė nepastebėjo įvykusios permai- 
nos — taip atkakliai buvo įnikęs į savo kraupų triūsą. 

— Nagi, ponai, — paragino Salvatorius,— drąsėliau, 
kas per velnias! Mes gi vyrai! 

— Iš tikrųjų, — atsiliepė notaras, — prisipažįstu, 
jog Man įdomu išvysti atomazgą. 

— Ji čia pat,— užtikrino Salvatorius. 

— Eime, eime,— drąsindami vieni kitus, svečiai 
prisiartino prie duobės. 

Sustojo apie šunį ratu. 

Brazilis nesiliovė rausęs taip energingai ir taip be 
atvangos, jog, sakytum, čia veikiau mašina, o ne gyvulys. 

— Narsiau, gerasis Brazili! — paragino Salvato- 
rius.— Turbūt visai išsimušei iš jėgų, bet jau esi be- 
maž prie tikslo. Narsiau! 

Suo pasuko galvą ir tartum padėkojo šeimininkui 
žvilgsniu. 

Paskiau kasė dar kelias minutes, o tuo tarpu 
svečiai, pražioję burnas, sulaikę alsavimą, tylėjo, smal- 
sumo išplėstomis akimis stebėdami keistą sceną, besi- 
rutuliojančią jų akivaizdoje tarp šuns bei jo šeiminin- 
ko, ir pradėdami manyti, kad jis — joks pono Žeraro 
bičiulis, kaip teikėsi pasisakyti atvykęs. 

Po penkių minučių Brazilis pratisai atsiduso ir 
liovėsi kapstęs letenomis žemę — garsiai lekuodamas 
prikišo snukį prie vienos išrausto duburio dalies. 

— Jis čia, jis čia! — džiugiai sušuko Salvatorius.— 
Tu jį suradai, tiesa, mano šuneli? 

— Ką surado? — paklausė šio vyksmo dalyviai. 

— Skeletą! — atsakė Salvatorius.— Cion, Brazili! 
Visa kita — žmonių reikalas; čion, šuneli! 

Suo išsiropštė iš savo išrausos ir atsitūpė prie 
duobės krašto, žvelgdamas į savo šeimininką, lyg norėtų 
jam pasakyti: “O dabar tavo eilė“. 

Iš tikrųjų, Salvatorius įlipo į išrausą, panardino 
jos giliausion vieton ranką ir pašaukė gydytoją: 

— Ateikite, pone, ir pačiupinėkite. 

Gydytojas narsiai įlipo duobėn greta Salvatoriaus 
ir, kol kiti stalabendriai, visiškai išsiblaivę, apstulbę 
žvilgčiojo vienas į kitą, ištiesęs ranką, kaip tą padarė 
pirma jo įlipusysis, pirštų galais užčiuopė tą švelnią 
šilkinę materiją, privertusią suvirpėti Salvatorių, kai 
pmąsyk Brazilis atrado vaiko skeletą Viri parke. 

— O! O! — sumikčiojo jis.— Tai plaukai. 

— Plaukai! — pakartojo visi čia dalyvaujantys. 

— Taip, ponai, — patvirtino Salvatorius,— ir jeigu 
teiktumėtės nueiti paieškoti žvakių, patys galėtumėte 
tuo įsitikinti. 

Visi nuskubėjo į rūmus ir sugrįžo nešini kas kan- 
deliabruų, kas viena žvakide. 

Prie duobės buvo likę tik gydytojas ir Brazilis. 
Salvatorius pasišalino prie nedidelės pašiūrės, kur so- 
dininkas laikė savo įrankius, ir netrukus grįžo kastu- 
vu nešinas. 

Stalabendriai susispietė apie išrausą, penkias- 
dešimties žvakių apšviestą it dieną. 

Zemių paviršiuje išvydo šviesių plaukų kuokštą. 

— Nagi! Nagi! — tarė gydytojas.— Reikia tęsti 
šią ekshumaciją. 

— Kaip tik tą rengiuosi daryti, — atsakė Salvato- 
rius.— Ponai, paimkite staltiesėlę ir paklokite šalia 
duobės. 

Paliepimą įvykdė. 

Salvatorius įšoko duobėn ir atsargiai, netgi, pasa- 
kytume, bemaž taip pat pagarbiai, lyg turėtų reikalą 
su lavonu, įbedė į žemę kastuvą ir pavartodamas jį 
kaip svertą pamažėle iškėlė į paviršių vaiko galvelę, 
gulėjusią lyg ant molio pagalvės. 

Per žiūrovus perbėgo ilgas šiurpulys, kai Salvato- 
rius- savo baltomis pirštinėmis, kurių nebuvo nusi- 
movęs, švelniai paėmė tą galvelę ir padėjo ant stal- 
tiesėlės. 

Paskiau Salvatorius vėl suskato darbuotis kastuvu. 

Pamažu, liekanėlę po liekanėlės, iškėlė paviršiun 
visus vaikelio palaikus ir dargi taip pilnutinai, jog po 
kurio laiko sugebėjo, dėliodamas ant staltiesėlės kiek- 
vieną kaulą į vietą ir vis mesdamas specialius termi- 

nus, atkurti visą skeletą — bendrai dalyvaujančiųjų 
nuostabai; ypač buvo patenkintas gydytojas, kuris krei- 
pėsi į Salvatorių: 

— Taigi turiu garbės kalbėtis su kolega? 

— Ne, pone,— atsakė šis, — neturiu tokios garbės; 
esu tik paprastas anatomijos mėgėjas. 

Paskiau, pasigręžęs į šios scenos žiūrovus, pridūrė: 

— Ponai, visi jūs liudytojai, jog aš suradau šioje 
duobėje vaikelio palaikus, tiesa? 

— Aš liudiju,— atsiliepė gydytojas, atrodo, trokš- 
tantis sau vienam pasilikti liudytojo priedermę, kurios 
Salvatorius reikalavo iš visų, — kad tai vyriškos lyties, 
veikiausia apie aštuonerių ar devynerių metų amžiaus 
vaiko skeletas. 

— Visi liudytojai! — pabrėžė Salvatorius, žvilgs- 
niu klausdamas kiekvieną žiūrovą. 

— Taip, taip, visi, — choru pakartojo stalabendriai, 
iš anksto pamaloninti — kad ir kaip toliau klostytųsi 
įvykiai — tokio žymaus vaidmens, kurio buvo kviečia- 
mi imtis. 

— Taigi kiekvienas paliudys prieš teismą, jeigu 
prireiks? — toliau mygo Salvatorius. 

— Taip, taip,— vėl pakartojo susirinkusieji. 

— Tačiau,— pastebėjo antstolis, — reikėtų surašyti 
protokolą. 

— Nebūtina,— atšovė Salvatorius,— jis jau su- 
rašytas. 

— Kaipgi taip? 

— Buvau tiek tikras tuo, ką rasiu, — atsakė Sal- 
vatorius, traukdamasis iš kišenės herbinį popierių, — 
Jog štai jis. 

Ir jaunikaitis iš tikrųjų perskaitė protokolą, sure- 
daguotą terminais, kokiais paprastai rašomi tokie ak- 
tai, ir kuriame buvo visa nupasakota, netgi tiksli vie- 
ta, kur atrastas skeletas; o tai bylojo, jog Salvatorius 
anaiptol ne pirmą sykį aplankė sodą Vanve. 

Stigo tik vieno dalyko: dalyvavusiųjų prie ekshu- 
macijos asmenų vardų ir pavardžių. 

Visi šios scenos žiūrovai, jau ketvirtis valandos 
kaip žengę nuo vienos nuostabos prie kitos, išklausė 

skaitomą protokolą, apstulbusiomis akimis stebėdami 
keistą personažą, ką tik privertusį juos tapti tokios 
fantastiškos dramos dalyviais. 

— Rašalinę,— pareikalavo Saisatoriūis tarno, ku- 
ris žvelgė į jį tiek pat apstulbęs kaip ir visi. 

Tarnas pasiskubino įvykdyti, ką nurodytas, tarsi pri- 
pažintų Salvatoriui teisę įsakinėti, ir bėgčiom pasiša- 
linęs, po akimirkos vėl atsirado su rašaline ir plunksna. 

Kiekvienas pasirašė. 

Salvatorius paėmė popierių, įsidėjo kišenėn, vėl 
paglostė Brazilį, surišo staltiesėlės su vaiko skeletu 
keturis kampus į mazgą ir nusilenkė draugijai: 

— Ponai, — tarė,— primenu jums, kad rytoj, ket- 
virtą valandą popiet, numatoma įvykdyti mirties baus- 
mę nekaltajam; taigi negaliu gaišti laiko; dėkoju jums 
už gerą pagalbą ir prašau, kad leistumėte man pasi- 
šalinti. 

— Atleiskite, pone,— tarė notaras,— bet jūs, man 
regis, pasakėte, jog to nekaltojo pavardė — Sarantis. 

— Aš jums tą pasakiau, taip, pone, ir dar daugiau — 
vėl pakartoju. 

— Betgi — nesiliovė notaras, — ar mūsų vaišių 
šeimininko, pono Žeraro pavardė prieš du ar tris mėne- 
sius nebuvo įmaišyta į tą liūdną bylą? 

— Tikrai taip, pone, — atsakė Salvatorius;— ji bu- 
vo įmaišyta. 

— Vadinasi, — pertraukė jų pokalbį gydytojas, — 
būtų galima spėti, jog jūsiškis Žiro paprasčiausiai yra?.. 

— Ponas Žeraras? 

— Taip, — linktelėjo vaišių dalyviai. 

— Spėliokite, kaip norite, ponai,— tarė Salvato- 
rius.— Beje, rytoj spėlionės išnyks, liks tik tikrumas. 
Turiu garbės jums lenktis. Eime, Brazili. 

Ir Salyatorius, lydimas savo šuns, skubiai pasi- 
šalino, palikdamas visus Žeraro svečius sunkiai ap- 
rašomame siaube. 

CII + ODĖ BIČIULYSTEI 


O dabar žvilgtelėkime, ką veikė Žeraras tuo metu, 
kai jo parke dėjosi toks rimtas įvykis, apie kurį papa- 
sakojome. 

Matėme jį išeinantį ir pametėme iš akių tada, kai 
užkopęs terasos laiptais išnyko priemenėje. 

Ten, stengdamasis laikytis kukliai nuošaly, laukė 
aukštoko stoto žmogus, vilkįs ilgu levito apdaru, su 
ant akių užmaukšlinta skrybėle. 

Tasai žmogus turėjo dėl ko kuklintis. 

Žeraras nudrožė tiesiai prie jo. 

Statydamas vos antrą žingsnį, jau sumojo, su kuo 
turįs reikalą. : 

— Ak! Ak! Tai jūs, Zibasjė! — tarė. 

— Aš pats, dorasis pone Žerarai,— atsakė kator- 
gininkas. 

— Ir jūs atvyksytate nuo?.. 

— Taip, — patvirtino Zibasjė. 


— Nuo?..— pakartojo Žeraras, kuris anaiptol net- 
roško leistis kelionėn aklai. 
— Nuo patrono, nuo ko gi dar! — atšovė Žibasjė, 


kuriam buvo nusispjaut į visus tuos mažus delikatu- 
mus. 

Šio pakaliko ištartas žodis “patronas", kuris reiškė 
bendrą šeimininką, paskatino būsimąjį deputatą nusi- 
šypsoti. 

Tvirtai sučiauptomis lūpomis kiek patylėjęs, jis 
vėl prašneko: 

— Taigi jis jus atsiuntė mane suieškoti? 

— Taip, mane atsiuntė jus suieškoti — atsakė 
Žibasjė. 

— Ir žinote, kokiu reikalų? 

— Visiškai nežinau. 

— Gal dėl?.. 

Jis delsė. Ę 

— O! Kalbėkit, nesibijokit,— paragino Žibasjė.— 
Juk žinote, kad išskyrus dorumą, aš lygiai toks pat 
kaip jūs. 

— Gal dėl Sarančio? 

— Verčiat mane susimąstyti, — tarė Žibasjė.— La- 
bai galimas daiktas. 

Zeraras ne tik pritildė balsą, bet jame suskambo 
ir nežymi jaudulio gaidelė: 

— Nejaugi, — paklausė jis,— bausmė rytoj nebūtų 
įvykdyta? 

— Nemanau; iš patikimo šaltinio žinau, kad jau 
duotas įsakymas ponui Paryžiui! būti pasiruošusiam 
rytoj trečiai valandai ir kad nuteistasis perkeltas į 
Konsjeržeri. 

Zeraras atsiduso — tas atodūsis aiškiai ėjo iš 
prislėgtos krūtinės. 

— O0,— dar paklausė jis,— ar nebūtų galima 
atidėti rytojui tai, ką turime padaryti šiandien? 

— Jokiu būdu! — atsakė Zibasjė. 

— Vadinasi, tai gana svarbu? 

— Labai svarbu. 

Žeraras pažvelgė Zibasjė tiesiai į akis: 

— Ir jūs teigiat, jog nieko nežinot? 

— Prisiekiu Sventuoju Žibasjė. 

— Tuomet pasiimsiu skrybėlę. 

— Pasiimkite, pone Zerarai; vakarai nūnai vėsoki, 
galima persišaldyti. 

Žeraras nusikabino nuo vagio skrybėlę. 

— Aš pasirengęs, — tarė. : 

— Tad vykstame,— paragino Žibasjė. 

Prie paradinių durų laukė fiakras. 

Išvydęs šį fiakrą, kuris kaip visi fiakrai šiek tiek 
panėšėjo į laidotuvių vežimą, Žeraras nepajėgė nugalėti 
nežymaus virpulio. Ė 

— Lipkite,— paragino jis Žibasjė.— Aš — paskui jus. 

— Dievaži, nieku gyvu,— nesutiko Žibasjė. 

Ir katorgininkas atidarė fiakro dureles, manda- 
giai įsodino Zerarą vidun, paskiau, apsimainęs keliais 
žodžiais su vežėju, pats irgi įsitaisė greta ant sėdynės. 

Lėta savo kinkinių ristele traukiamas fiakras pa- 
suko Paryžiaus keliu — Žibasjė nusprendė pakeisti 
Salvatoriaus nubrėžtą maršrutą, laikydamas, jog ne- 
svarbu, pro kur veš Zerarą, kad tik išvežtų šį iš namų. 

— Ką gi, — tarė sau Zeraras, šiek tiek nuramin- 

tas arklių risnojimo,— jeigu reikalas ir svarbus, tai 
bent neskubus. 

Po tokios protingos minties ekipaže įsivyravo gi- 
liausia tyla, kuri išsilaikė pirmą kilometrą. 

Ją nutraukė Žibasjė: 

— Apie ką taip susimąstėte, brangusis pone Žera- 
rai? — paklausė jis. 

— Prisipažįstu, pone Žibasjė, — atsakė filantro- 
pas,— jog mąstau apie neaiškų šio netikėto apsilanky- 
mo tikslą. 

— Ir tai jus kamuoja? 

— Bent jau rūpi. 

— Tik pamanykit! Ką gi, jumis dėtas aš nė kiek 
nesirūpinčiau, dievaži. 

— Kodėl? 

— O! Labai paprastai! Atkreipkite dėmesį, jog aš 
pasakiau “jumis dėtas“, o ne aš pats. 

— Taip, sutinku; bet kodėl pasakėte “manimi 
dėtas"? 

— Todėl, kad jeigu mano sąžinė būtų tokia gryna 
kaip jūsų ir jausčiausi esąs vertas Fortūnos malonių, 
nesuteikčiau likimui garbės bijotis jo smūgių. 

— Be abejo, be abejo,— sumurmėjo Žeraras, me- 
lancholiškai pakinkuodamas galva,— bet Fortūna kar- 
tais taip keistai liuokteli į šalį, jog ir nieko nesibijoda- 
mas gali visko tikėtis. 

— Iš tiesų, jeigu būtumėt gyvenęs Taliož laikais, 
Graikija būtų turėjusi ne septynis, o aštuonis išmin- 
čius“, brangusis pone Žerarai, ir jūs būtumėt sukūręs 
šias gražias eiles: 


Išminčius viskam pasirengęs“. 


Pastebėkit, jog aš sakau pasirengęs, o ne pasidavęs, — 
mat, kadangi esate pasirengęs, man neatrodote pasi- 
davęs.— Taip, jūs teisus,— varė toliau Žibasjė iškil- 
mingiausiu ir pamokomiausiu tonu,— taip, Fortūna 
mėgsta keistai liuoktelėti į šalį; štai kodėl senovės 
žmonės, kurie nebuvo kvaili, kartais vaizduodavo ją 
sėdinčią ant gyvatės, tuo norėdami pasakyti, jog jai 
nerūpi apdairumas. Vis dėlto, kartoju, jumis dėtas, 

vadovaudamasis savo sveiku protu, — toks veiklus pro- 
"tas kaip jūsų negali visiškai užsnūsti — taigi sakau, 
vadovaudamasis savo sveiku protu, aš taip besaikiai 
nesirūpinčiau. Kas gali jums nutikti? Turėjote laimę 
tapti našlaičiu nuo ankstyvo amžiaus, tad galite nebi- 
joti, kad neteksite tėvų ar gausite jais gėdytis; esate 
nevedęs, tad galite nebijoti, kad prarasite žmoną ar 
būsite jos apgautas; esate milijonierius, ir didžiąją jūsų 
turto dalį sudaro žemės nuosavybė, tad galite nebijoti, 
kad koks notaras jus sužlugdys ar koks bankrutavęs 
bankininkas jus apvogs; pasižymite sveikata — tąja 
kūniška dora, pasižymite dora — tąja sielos sveikata; 
jūs gerbia ir nori rinkti savo deputatu bendrapiliečiai; 
Garbės legiono kavalieriaus diplomas jums, kaip žmo- 
nijos geradariui, bus tuoj tuoj pasirašytas: taip, žinau, 
tai paslaptis, bet galiu ją šnibžtelti jums į ausį; paga- 
liau, ponas ZŽakalis jus taip nepaprastai gerbia, jog 
dusyk per savaitę, nors ir labai užsiėmęs, jus priima 
savo kabinete ir šnekučiuojasi prie keturių akių; žodžiu, 
jūs susilaukiate ir susilauksite teisingo atlygio už pen- 
kiasdešimtį filantropijos ir doros metų. Ko jums dar 
trūksta? Paklausykime! Ko jums bijotis? Sakykit! 

— Kas žino — atsiduso Žeraras.— Nežinomybės, 
brangusis pone Žibasjė. 

— Nagi, jūs vis ten pat sukat? Gerai, nebekalbėkim 
apie tai. Kalbėkime apie ką nors kita. 

Žeraras padarė gestą, kuris reiškė: “Kalbėkime, 
apie ką norite, tiktai kad kalbėtumėt jūs, o aš tylėčiau". 

Aišku, šį gestą Žibasjė palaikė sutikimu, nes po- 
stringavo toliau: 

— Taip, pakalbėkime apie ką nors linksmesnio; 
šitai juk bus nesunku? 

=> NE, 

— Siandien priiminėjote pietų keletą bičiulių, bran- 
gusis pone Žerarai? Atkreipkite dėmesį, kad aš sau 
leidžiu vadinti jus brangusis pone Zerarai, kadangi ir 
jūs kartkartėmis pavadinate mane brangusis pone 
Žibasjė, ir tokią garbę padarėte man visai ką tik. 

Žeraras linktelėjo. 

Žibasjė suvilgė liežuviu lūpas: 

— Matyt, surengėte jiems šaunius pietus, ką? 

— Tiesą sakant ir nesigiriant, man taip atrodo. 

— O aš, aš tuo įsitikinęs, sprendžiant iš virtuvės 
kvapų, pasiekusių priemenę, kur minutėlę jūsų laukiau. 

— Stengiausi kaip galėjau, — kuklinosi Žeraras. 

— Ir,— neatlyžo Žibasjė— jūs pietavote parke, 
ant vejos? 

— Taip. 

— Turėjo žaviai atrodyti. Ar per pietus dainuota? 

— Kai jūs atvykote, kaip tik turėjo paduoti į stalą 
desertą. 

— Taip. Vadinasi, užgriuvau per patį šį šeimy- 
nišką susitikimą kaip bomba, kaip Bankas iš “Makbe- 
to"?, kaip Komandoras iš “Don Žuano“. 

— Teisybė,— pripažino Zeraras ir pabandė nusi- 
šypsoti. Ę 

— Bet,— nesiliovė Zibasjė,— nagi, sutikite, kad 
čia esama ir truputėlis jūsų kaltės, brangusis pone 
Zerarai. 

— Kaipgi? 

— Be abejo. Tarkime, kad jūs būtumėt pagerbęs 
mane pakviesdamas drauge su kitais bičiuliais; tad 
štai, tūkstantis prieš vieną, brangusis pone Zerarai, 
Jog sėdėdamas pas jus nuo pietų pradžios, nebūčiau 
atvykęs jūsų sutrukdyti, jiems baigiantis. 

— Patikėkite, brangusis pone Žibasjė— pasisku- 
bino pasakyti Zeraras,— jog nuoširdžiai gailiuosi dėl 
tokio savo užmaršumo; bet užtikrinu jus, jog tai atsi- 
tiko netyčia, ir netrukus aš atitaisysiu šią klaidą. 

— Dievaži, ne,— atrėmė Žibasjė, dėdamasis didžiai 
nuliūdęs,— dievaži, ne, aš jau užpykau ant jūsų. 

— Ant manęs? Ę 

— Taip, sužeidėt man širdį; ir, kaip žinote, — Zi- 
basjė patetiškai prisidėjo ranką prie krūtinės, — šir- 


dies žaizdos — mirtinos... Deja! — varė jis toliau, nuo 
liūdesio pereidamas į virkavimą, kaip anksčiau nuo 
melancholijos — į liūdesį — dar vienas užgęstantis 

tikėjimas, dar viena išsisklaidanti iliuzija, dar vienas 
juodai išraižytas puslapis ir taip jau tamsioje mano 
gyvenimo knygoje! O bičiulyste! Lengvabūdiška ir ne- 
pastovi, tave Baironas taip neteisingai pavadino meile 
be sparnų: kiek bloga man padarei ir dar padarysi. 
Koks buvo teisus tas aristokratiškasis rapsodas:, “Pa- 
saulis yra toks, koks jis yra" autorius“, kai užuot su- 
kūręs Bičiulystę šlovinančią odę, Kailiai sušuko: “Šian- 
dien tavo altorių, o deive, nebenušviečia pasiaukojimų 
liepsnos; po tavosios šventovės skliautais nebeskamba 
tave išpažįstančiųjų giesmės. Savanaudiškumo ištrem- 
ta iš savo antikinės buveinės, nūnai klajoji vieniša, 
apleista — šlykštaus godulio kamuojamų dvariškių ir 
visų niekingų mirtingųjų nelaimingas žaisliukas! Tarp 
žmonių, besipuikuojančių turtais, kilme, didybe, kas 
atsižvelgia į tavo kančias, kas atjaučia tavo negandas, 
kas apsilanko tavo šventovėje?“ Deja! Deja! Tik vienas 
bedalis Žibasjė kaip Portlendas?, tasai poemos herojus, 
prašosi įleidžiamas vidun! 

Po šios pretenzingos citatos, kurios pedantiško per- 
teikimo Žeraras visai neįvertino, buvusysis katorgi- 
ninkas išsitraukė iš kišenės geltoną skepetaitę ir neva 
pasišluostė akis. 

Vanvo filantropas, kuris nesuprato ir, paskubė- 
kime pasakyti, negalėjo suprasti, kur lenkė jo kelio- 
nės bendro gražbylystė, palaikė šį iš tiesų susijaudi- 
nus ir puolėsi reikšti paguodą, atmieštą atsiprašomais 
žodžiais. 

Tačiau pastarasis tęsė: 

— Iš tikrųjų, šių laikų pasaulis tapo labai blogas, 
nes kai antika pateikia, jau nekalbant apie Achilą ir 
Patroklą!?, dar keturis panašios bičiulystės pavyzdžius, 
iš Žmonių padarydama pusdievius, tokiems kaip He- 
raklis ir Peiritojas!!, Orestas ir Piladas!'?, Eurialas ir 
Nisas“, Damonas ir Pitijas“, jis neturi ką pastatyti 
priešpriešiais. O! Išties pasiekėme geležies amžių, bran- 
gusis pone Žerarai! 

— Norėjote pasakyti, pone, Pragaro užkardą,— 
pertraukė jį vežėjas, kuris, sustabdęs fiakrą, prisiarti- 
no prie durelių ir nugirdo paskutinius Žibasjė žodžius. 

— A! Mes jau prie Pragaro užkardos? — atsiliepė 
Žibasjė, per visą gamą elegiškų tonų grįždamas prie 
natūralaus balso.— A! Mes prie Pragaro užkardos? Ziū, 
žiū, žiū, kelias man visai neprailgo. Kiek laiko mes 
keliaujame? 

Jis išsitraukė laikrodį. 

— Valandą su ketvirčiu, dievaži! Atvažiavome, 
brangusis pone ZŽerarai. 

— Betgi, — paklausė šis sunerimęs, — man regis, 
mes juk ne Jeruzalės gatvėje? 

— Kas gi sakė, kad mes vyksime į Jeruzalės gatvę? 
"Tik ne aš, — atrėmė Žibasjė. 

— Tad kur mes vykstame? — nustebo filantropas. 

— Aš tai savais reikalais, — tarė buvusysis kator- 
gininkas,— o jeigu ir jūs toliu turite, siūlau jais užsi- 
imti. š 

— Betgi, — apstulbo Zeraras,— joks reikalas manęs 
nešaukia Paryžiun. 

— Ak, juo blogiau! Mat, jeigu kartais jums būtų 
pasitaikę šiandien turėti reikalą sostinėje 17 ypač šia- 
me kvartale, būtumėt pristatytas į pat vietą. 

— Ak šitaip! Ponuli Žibasjė,— išsitiesė Žeraras, — 
ar kartais iš manęs nesišaipote? 

— Betgi, ponuli Žerarai, man visai į tai panašu, — 
"atrėmė katorgininkas ir nusikvatojo. 

— Vadinasi, ponas ZŽakalis manęs nelaukia? — 
įtūžęs sušuko Žeraras. 

— Ne tik jis jūsų nelaukia, bet netgi galiu pasa- 
kyti, kad šią valandą prisistatęs, tikrai jam padary- 
tumėt malonią staigmeną. 

— Taigi norite pasakyti, kad mane vedžiojote už 
nosies, paikšių paikše! — piktinosi Zeraras, kuris pa- 
vojui nykstant atgavo savo įžūlumą. 

— Visiškai teisingai, dorasis pone Žerarai. Dabar 
mudu atsiteisę arba suvedę sąskaitas, kaip jums la- 
biau patinka. 

— Bet aš jums niekad nieko bloga nepadariau, 
Žibasjė! — sušuko Žeraras.— Kodėl jūs iškrėtėt man 
tokį bjaurų pokštą? 

— Jūs man niekad nieko bloga nepadarėte? — 

savo ruožtu sušuko Žibasjė.— Jisai sako, kad niekad 
nieko bloga man nepadarė, nedėkingasis! Ir apie ką gi 
mes šnekėjomės visą tą laiką, kai palikome Vanvą, 
jeigu ne apie tavo juodą nedėkingumą? Kaip, užmaršus 
bičiuli, keli savojoj Vanvo viloje gastranomiškai poli- 
tišką puotą, pasikvieti į rinkiminę ir kultūrinę sueigą 
banaliausius pažįstamus ir neduodi jokios žinios savo 
nuoširdžiausiam bičiuliui — savo Peiritojui, Piladui, 
Eurialui, Damonui, žodžiu, savo paties antrininkui! Pa- 
miršti jį kaip miegmaišį, pamini kojomis, meti šiukšly- 
nan jo prieraišumą! Teatleidžia tau dievai; o man pa- 
sirodė malonu atsikeršyti už įžeidimą tokiu pat būdu: 
nedavei man pasidžiaugti tavo pietumis, tad aš tau 
nedaviau pasidžiaugti savo paties pietumis. Na, ką 
pasakysi? 

Ir jis smarkiai užtrenkė fiakro dureles. 

— Nusamdžiau vežėją lygiai keturioms valan- 
doms,— tarė.— Ir kadangi nenoriu, kad jis jus apvog- 
tų, pasakiau jums laiką; ą dėl kainos, tai penki fran- 
kai už valandą, pasilaikykit jį kiek tinkamas. 

— Kaip! — sušuko Zeraras, niekad nesugebėdavęs 
įveikti pirmųjų minčių apie taupumą.— Jūs neužmo- 
kate? . 

— Cha! — atkirto Zibasjė.— Jei užmokėčiau, tai 
koks būtų pokštas! 

Ir su groteskišža pagarba nusilenkė. 

— Iki pasimatymo, dorasis pone Žerarai,— atsi- 
sveikino jis ir dingo. 

Žeraras sėdėjo apstulbintas. 

— Kur jus vežti, šeimininke? Juk žinote, kad esu 
nusamdytas keturioms valandoms, po penkis frankus 
už valandą, įskaitant ir tai, kad gausiu grįžti tuščio- 
mis? 

Žerarui labai magėjo apšaukti vežėją; bet juk žmo- 
gelis nekaltas; nusamdė jį aikštėje, suderėjo kainą, ir 
tas patikliai leidosi į kelią. 

Žibasjė buvo vienintelis, ant kurio Žeraras galėjo 
griežti dantį. 

— Į Vanvą,— paliepė jis.— Bet penki frankai už 
valandą, mielasis, tai ne šiaip sau. 

— Ak! Jeigu malonėtumėt atsiskaityti čia,— atsa- 
kė vežėjas, — tai, kai tokie orai, man dar labiau patiktų. 
Žeraras iškišo nosį pro dureles ir pažvelgė į dangų. 

Iš tiesų, viršum Vožiraro tvenkėsi audra, ir tolu- 
moje dusliai grumėjo perkūnija. 

— Ne,— tarė Zeraras,— aš jus pasilaikau.— Į 
Vanvą, mielasis, ir kuo greičiau. 

— O, pasistengsime, kiek pajėgsime, šeimininke, — 
atsakė vežėjas.— Vargšai gyvulėliai teturi keturias ko- 
jas, 17 nepadarys daugiau nei įmanoma su tiek. 

Ir vėl užsiropštęs ant pasostės, jis vis niurnėda- 
mas apgręžė ekipažą ir pasuko keliu atgal į Vanvą. 


CIII + KĄ ŽERARAS APTIKO AR VEIKIAU 
KO NEAPTIKO PARVYKES Į VANVĄ 


Likęs vienas ir pasmerktas melancholiškai dveje- 
to nusivariusių kuinų žinginei, Žeraras pasinėrė į ma- 
rias spėlionių. 

Pirmiausia jam kilo mintis traukti toliau iki Žaka- 
lio ir pareikalauti satisfakcijos už jo agento iškrėstą 
bjaurų pokštą. 

Bet paprastai Žakalis, kalbėdamasis su garbin- 
guoju Žeraru, laikydavosi pašaipaus tono, ir pastara- 
sis pasijausdavo tiek nesavame kailyje, jog praleistos 
su kriminalinės policijos šefu akimirkos apskritai būda- 
vo pačios nemaloniausios jo gyvenime. 

O be to, kuo gi jis pasirodytų? Nuskriaustu moki- 
nuku, atbėgančiu mokytojui apskųsti savo draugelį. 

Mat, kad ir kaip toli Žeraras stengėsi nustumti 
nuo savęs Žibasjė draugelio titulą, vis dėlto gavo sau 
prisipažinti, jog kuo toliau i aukščiau jį stumdavo, 
tuo iš toliau ir aukščiau tartum Sizifo uola! šis titulas 
prislėgdavo jį. 

Tad nieko nelaukdamas nusprendė grįžti į Vanvą. 

Matėsi su ZŽakaliu vakar, ir visados gan greitai 
prabėgdavo laikas, iki vėl reikėdavo su juo susitikti, 
kur, kaip jam priminė Žibasjė, privalėdavo prisistatyti 
dusyk savaitėje. 

O dar: kažkokia nerimastis jam kuždėjo, kad kaip 
tik iš Vanvo kyla grėsmė. 

Nors ir kokie įtikimi atrodė Žibasjė pateikti moty- 
vai, Žeraras niekaip negalėjo patikėti, jog Žibasjė kada 
būtų laikęs save tokiu jo bičiuliu, kad taip įsižeistų 
dėl paties natūraliausio užmaršumo. 

Taigi kažkas keista tūnojo šioje paslaptyje. 

Dabartinėje Žeraro padėtyje, — išvakarėse egzeku- 
cijos Žmogaus, savo galva sumokėsiančio už nusikalti- 
mą, kurį padarė jis, Zeraras,— visa, kas neaišku, pa- 
vojinga. 

Todėl jis ir troško, ir bijojo grįžti į Vanvą. 

Bet arkliai, kurie sukorė kelią nuo Vanvo iki Pra- 
garo užkardos per valandą su ketvirčiu, buvo neva 
nuvargę ir grįždami atgal sugaišo pusantros valandos. 

Kas, kad audra vis labiau grėsė prapliupti; kas, 
kad per fiakro dardėjimą Zeraro klausą pasiekdavo 
perkūnijos grumesys; kas, kad blykstelėjus žaibui su- 
temose nematomas kraštovaizdis ūmai nutviksdavo 
melsva šviesa — vežėjas nesuplakė arklių nė karto 
botagu, o šie nesistengė žengti nors kiek sparčiau. 

Laikrodžiui mušant dešimtą, Žeraras prie savo 
namų išlipo iš fiakro ir atsiskaitė su vežėju. 

Zeraras kantriai laukė, kol šisai skrupulingai su- 
skaičiavo pinigus, o paskiau apsuko arklius žingine 
Paryžiaus linkui. 

Tiktai tuomet jis atsigręžė į savo namą. 

Tas skendėjo visiškoje tamsybėje. 

Nors langinės buvo neuždarytos, šviesa nespindėjo 
nė viename lange. 

Nieko nuostabaus: jau vėlu; svečiai, matyt, išsis- 
kirstė, o tarnai veikiausiai tūnojo šeimyninėje. 

Mat šeimyninė sudarė ūkinių trobesių dalį ir bu- 
vo iš sodo pusės. 

Žeraras iš gatvės laiptais pasikėlė prie paradinių 
durų. 

Bekopdamas laiptais per tamsą lyg pastebėjo, jog 
durys atviros. 

Ištiesė ranką — tikrai, jos buvo atviros. 

Tokią naktį, kai dangus rengiasi įnirtingai kovai 

su žeme, tarnams labai neišmintinga palikti duris at- 
viras, o langines — neuždarytas. 

Žeraras sau pasižadėjo griežtai paimti juos į nagą, 
kad kitą kartą žinotų, ką daryti. . 

Įėjo vidun, uždarė duris ir atsidūrė tirščiausioje 
tamsoje. 

Apgraibom nusigavo iki namsargio būsto. 

Jo durys žiojėjo atviros. 

Žeraras pašaukė namsargį: niekas neatsiliepė. 

Atsargiai statydamas kojas, Žeraras nuslinko ke- 
lis žingsnius, apčiuopė pėda pirmąją laiptų pakopėlę ir 
pakėlęs galvą pašaukė kamerdinerį. 

Jokio atsako. . 

— Visi jie valgo virtuvėje, — balsiai tarė sau Zera- 
ras, lyg šitaip garsu padidintų tokią tikimybę. 

Siuo tarpu smarkiai trenkė perkūnas, blykstelėjo 
žaibas, ir Zeraras išvydo, jog durys į sodo terasą irgi 
plačiai atlapos kaip ir paradinės. 

— O! O! — sumurmėjo jis. — Ką tai galėtų reikšti? 
Sakytum, jog tai apleistas namas. 

Apgraibomis pasiekė kitą priemenės kraštą, — mat 
galėjai matyti tik per trumpus žaibų blyksnius,— ir 
čia pastebėjo šeimyninėje spinksinčią šviesą. 

— Ak, taip ir maniau,— tarė jis, — mano paikšiai 
tenai! 

Niurnėdamas leidosi virtuvės linkui. 

Bet ant šeimyninės slenksčio sustojo; stalas buvo 
padengtas kaip vakarienei, tačiau žmonės — dingę. 

— O! — krūptelėjo Zeraras.— Cia dedasi kažkas 
keista. | 

Pasiėmė žvakę ir grįžo koridoriumi iš virtuvės į 
valgomąjį. 

Valgomasis buvo tuščias. 

Perlėkė visą pirmą aukštą — nė gyvos dvasios. 

Iš pirmo aukšto užlipo į antrąjį: jokių gyvybės 
požymių kaip ir pirmajame; užlipo į trečiąjį — 1r jame 
tas pat. 

Darsyk pašaukė: atsiliepė tik nykus aidas. 

Praeidamas pro veidrodį, Žeraras išgąstingai atšli- 
jo. Patsai sau pasirodė baisus — toks buvo išblyškęs. 

Vėl nusileido laiptais apačion — pamažėle, laiky- 
damasis turėklo; sulig kiekvienu žingsniu kojos jam 
linko. Galiausiai dar kartą atsidūrė priemenėje ir išėjo 
į terasą; iškėlė aukštyn žvakę, kad galėtų apžiūrėti 
pievelę. 

Tačiau, žvakę bekeliant, vėjo gūsis užpūtė liepsną. 

Žeraras ir vėl atsidūrė tamsybėje. 

Jį pagavo pačiam nesuvokiamas, tačiau nenugali- 
mas siaubas, tartum turintis materialų pagrindą pasi- 
reikšti. Mirksnį toptelėjo mintis pasikelti į savo kam- 
barį ir ten užsibarikaduoti; bet staiga jis šūktelėjo ir 
sustingo, lyg kojos būtų įaugusios į terasos plokštes. 

Dangus perskilo, praleisdamas žaibą, ir per jo 
blyksnį Žeraras išvydo apverstą stalą, o staltiesę besi- 
plaikstančią it numirėlio drobulę. 

Kas galėjo apversti ant gazono stalą? 

Bet gal Zerarui tik pasirodė — juk žaibas blyks- 
telėjo taip trumpai. 

Laiptelis po laiptelio jis nusileido nuo terasos ir 
nuėjo prie stalo, tamsoje vos įžiūrimo kaip beformė 
masė. 

Ištiesė ranką, stengdamasis regos pojūtį pavaduo- 
ti lytėjimu, ir tarsi Žemė po juo prasivėrė. 

Skubiai atšoko atgal. : 

Tuo tarpu dangus nušvito, ir Žeraras prie savo 
kojų išvydo duobės pavidalo išrausą. 

Kažkas panašaus į riksmą išsiveržė jam iš 
krūtinės, tačiau tai nebuvo žmogiškas riksmas: kažkoks 
baugus ir bauginantis. š 

— Betgi ne! Betgi ne! — sumurmėjo ZŽeraras.— 
Negali būti, aš sapnuoju! 

Kadangi žaibas, kuris tiktai vienas galėjo padėti 
įsitikinti, vėlavo, jis atsiklaupė. 

Regis, keliai susmigo į neseniai judintą žemę. 

Pagrabinėjo ranka. 

Rega buvo jo neapgavusi: prie šios neseniai judin- 
tos Žemės žiojėjo šviežiai išraustas urvas. 

Jo dantys subarškėjo iš siaubo. 

— O! — pratarė jis.— Aš pražuvau! Kol manęs 
čia nebuvo, surado duobę, atkasė ją!.. 

Ištiesė visu ilgiu ranką ir vis tiek neužčiuopė dugno. 

— Ir pagrobė lavoną! — sušuko jis. 

Paskiau pridėjo ranką sau prie burnos, lyg 
stengtųsi tramdyti save, kad nekalbėtų garsiai. 

Pro jo pirštus prasiveržė nelyginant prislopinta 
graudi aimana. 

Jis atsistojo murmėdamas: 

— Dieve mano! Dieve mano! Ką daryti? 

Vis tiek nejučia tarė žodžius garsiai. 

— Bėgti, bėgti, bėgti! — suvapėjo. 

Ir pasimetęs, dusdamas, išpiltas prakaito leidosi 
bėgti tiesiai prieš save, pats nesuvokdamas kur. 

Nulėkęs dešimtį žingsnių, užkliuvo už kažkokio 
gulinčio daikto, kurio patamsyje nepastebėjo, ir pats 
nusirito ant žemės. Ė 

Pasigirdo kažkas panašaus į niurzgesį. Žeraras, 
kuris iškart pašoko ir buvo besprunkąs toliau, sustojo 
it įbestas. 

Tas niurzgesys — tai žmogaus dejonė. 

Cia žmogus. Kas jis toks? Ką veikia? 

Jeigu čia guli žmogus, vadinasi, jis priešas. 

Pirmoji Zeraro mintis buvo atsikratyti tuo žmogumi. 

Pagrabinėjo prie savęs kokio ginklo. Neturėjo jokio. 

Sodininko įrankių pašiūrė buvo čia pat. 

Žeraras vienu šuoliu metėsi tenai, apsiginklavo 
kastuvu ir pasuko atgal prie žmogaus, baisus kaip 
Kainas, pasiryžęs užmušti Abelį. 

Žaibas jam parodė kelią. Visai pametęs galvą, jis 
užsimojo kastuvu. L 

— Taip, taip, maloningasis pone Žerarai,— atsi- 
liepė girtas balsas.— Nuvaikykite tas išdykėles vabz- 
dukes. | 

Zeraras suturėjo ranką. 

Balsas išdavė visišką girtybę. 


— O! — išsižiojo ZŽeraras.— Nelaimėlis girtas it 
pėdas! 

Ir išmetė iš rankų kastuvą. 

— Įsivaizduokite, kas per driskiai turkai! — su- 


vapaliojo žmogėnas, pasikeldamas ant vieno kelio ir 
įsitverdamas į virpančio nuo galvos ligi kojų Žeraro 


197 


drabužius.— Įsivaizduokite, už bjaurų dešimtmetį 
vaikėzą, kurį nugalabijau, ir tai dar kažin, įsivaizduo- 
kite, jie mane gyvą užkasė, ištepė medumi ir norėjo, 
kad būčiau surytas jų išdykėlių vabzdukių. Laimė, kad 
jūs čia pasirodėte, maloningasis pone ZŽerarai,— 
skundėsi toliau girtuoklis, painiodamas tikrovę su sap- 
nu. Laimė, kad atėjote su kastuvu ir ištraukėte mane 
iš duobės. A! Stai pagaliau išsiropščiau, po paraliais! 
Ne be vargo. Pone Zerarai, maloningasis pone Žerarai, 
dorasis pone Zerarai, kad ir šimtą metų gyvensiu, nie- 
kad nepamiršiu jūsų padarytosios paslaugos! 

Per tąsias nepaliaujamas svirduliones ir girtas va- 
paliones Žeraras atpažino vieną iš savo svečių. 

Tai buvo žemdirbys. 

Ką jis žinojo? Ką matė? Ką galėjo prisiminti? 

Visas niekšo gyvenimas priklausė nuo to. 

— Ak! — nustebo žemdirbys.— O kur, po vel- 
niais, kiti? 

— To aš jūsų klausiu,— atrėmė Žeraras. 

— Atleiskite, visai ne,— nesiliovė žemdirbys,— 
tai aš jūsų klausiu. Kur jie? 

— Jūs turite tą žinoti. Nagi, pabandykite prisi- 
minti; ką veikėte man išvykus? 

— Jau sakiau, dorasis pone Žerarai, mane rijo 
vabzdukės! 

— Bet prieš vabzdukes nieko neprisimenate? 

— Regis, lyg nužudžiau vaiką. 

Žeraras susvirduliavo; jautė, tuoj tuoj nualps. 

— Na,— tarė prisilakėlis, — ar tai aš, ar jūs neišsi- 
laikome ant kojų? 

— Tai jūs,— pasakė Žeraras.— Bet nesijaudinki- 
te, išeinant duosiu jums įsitverti mano parankės, kai 
papasakosite visa, kas dėjosi man išvykus. 

— Ak taip, tiesa,— prabilo žemdirbys, — jau prisi- 
menu... palūkėkit... Atvyko nuo pono Žakalio jūsų ieško- 
ti, kad nukaktumėt pažiūrėti, kaip kirs galvą tam niek- 
šui Sarančiui. . 

— Taip, — sutiko Žeraras, sutelkdamas visas jėgas, 
kad ką nors išpeštų iš to galvijo.— Bet man išvykus? 

— Jums išvykus?.. Palūkėkit, palūkėkit, pa- 

lūkėkit... A! Atėjo jis... jaunikaitis, kurį jūs atsiuntėte. 

— Aš? — paklausė Žeraras, įsitverdamas šio 
siūlo.— Aš atsiunčiau jaunikaitį? 

— Taip, dailų tamsiaplaukį vaikiną, su baltu kak- 
laraiščiu, juodu durtiniu, apsirengęs kaip notaras, net- 
gi geriau. 

— Ir jis buvo vienas? 

— Aš to nepasakiau — kad buvo vienas; atėjo su 
šunimi: išties su pasiutusiu šunimi! Kaip tik tuomet 
šokau gelbėtis; bet žemė drebėjo — taip tas prakeiktas 
šuo ją kapstė. 

— Kur? — paklausė Žeraras. 

— Po stalu, — atsakė žemdirbys.— Tada, kadangi 
žemė drebėjo, aš parvirtau. Kaip tik tuomet ir pradėjo 
mane ryti vabzdukės. 

— Ir nieko kita neprisimenate? — neramiai mygo 
Žeraras. 

— Kita? Nejaugi manot, kad galima ką nors pri- 
siminti, kai ryja vabzdukės? Ak, gerai galvojate, taigi! 

— Nagi — bemaž meldė Zeraras,— pamėginkite 
prisiminti, mielasis. 

Prisilakėlis įniko knistis po atmintį, visąlaik 
skaičiuodamas ant pirštų. 

— Ne,— tarė jis, — iš tikrųjų buvo taip: Sarantis, 
Žakalis, juodas jaunikaitis su baltu kaklaraiščiu, šuo 
Brazilis. a 

— Brazilis! Brazilis! — sušuko Žeraras, pašokda- 
mas ir įsitverdamas žemdirbiui į gerklę.— Sakote, šuo 
vadinosi Brazilis? 

— Betgi atsargiau, ką darot! Jūs mane smaugiat. 
Pagalbon! Pagalbon! 

— Nelaimingasai! Nelaimingasai! — tildė Žera- 
ras, parpuldamas ant kelių. — Nešaukite! Nešaukite! 

— Betgi tuomet mane paleiskite, aš jau noriu eiti. 

— Taip, taip, eikite,— sutiko Žeraras.— Aš jus 
palydėsiu. 

— Pats laikas! — tarė prisilakėlis.— Akgi, bet ir 
jūs girtas? 

— Kodėl? 

— Nepastovite ant kojų? 

Visiška tiesa: užuot prilaikęs žemdirbį, patsai Žera- 
ras buvo reikalingas atramos. . 

Sukaupęs jėgas, kamuojamas baisios baimės, Zera- 
ras šiaip taip nutempė nusilakėlį kiton gatvės pusėn; 
tačiau nenusiramino, iki nepamatė šį nutolstant, sulig 
kiekvienu žingsniu klupinėjantį, bet vis dėlto išsilai- 
kantį stačiomis ir, kai tik susvyruodavo, sumurmantį: 

— Prakeiktos vabzdukės! 

Nusilakėliui išnykus tamsoje, jo balsui nutilus to- 
lumoje, Žeraras sugrįžo į namus kaip pirmąjį sykį; 
uždarė paskui save paradines duris, paskiau, pamažėle 
atsigaudamas nuo vienas po kito sekusių ir vis stip- 
resnių išgyvenimų, patirtų po pirmojo savo atradimo, 
jis nuėjo prie duobės ir, sutelkęs likusią drąsą į pas- 
kutinę viltį, įlipo dugnan, pagrabinėjo iš visų pusių 
rankomis. 

Visur, kur lietė, buvo tuščia. 

Blykstelėjo žaibas, palydėtas baisaus griausmo ir 
stambių lietaus lašų. Įsitikino ir žvilgsniu, jog visur 
tuščia. 

Žeraras neišgirdo griausmo, nejuto lietaus — matė 
tik Žiojėjančią duobę, išleidusią savo grobį. 

Prisėdo ant duobės krašto, nukardamas į jos gelmę 
kojas it duobkasys iš “Hamleto". 

Sukryžiavo rankas, nulenkė galvą ir pamėgino 
apmąstyti, įvertinti savo padėtį. 

Taigi per tas dvi valandas, kol buvo pasišalinęs 
per neva lengvabūdišką pokštą, išsisklaidė jo puoselėtos 
viltys apie poilsį bei ramybę; iš visų kančių, kurias 
patyrė stengdamasis nuslėpti nusikaltimą, jam teliko, 
nepasakysime, kad sąžinės graužatis, bet prisimini- 
mas, jog esąs žmogžudys, ir baimė, jog teks lipti į 
ešafotą! Ir kokiu momentu ištiko katastrofa. Tada, kai 
jis tarėsi pasiekęs šlovės viršūnę, savo ambicijų apogėjų! 
Rytą mintyse matė save sėdintį Atstovų rūmų suole; 
atėjus vakarui, sėdėdamas su nukarusiomis į duobę 
kojomis, matė save ant prisiekusiųjų teismo suolo, po 
žandarą iš abiejų šonų, nulenkusį galvą, kad išvengtų 
pašaipių žvilgsnių tosios minios, kuri žūtbūt norėjo 
laikyti Zerarą doru žmogumi; o dar — tolumoje, aikštės 

viduryje regėjo virš minios iškilusį smailabokštį sta- 
tinį su dviem raudonomis, šlykščiomis rankomis bai- 
saus įrenginio, kurio vaizdas persekioja sapne 
žmogžudžius... 

Laimė, to Vanvo filantropo būta žmogaus kietai 
užgrūdinto. Kaip ką tik matėme, jis užsimojo kastuvu 
ant žemdirbio ir nebūtų sudvejojęs padaryti antrą 
žmogžudystę, kad tik išsisuktų nuo pirmosios; bet juk 
ne kasdien mums papuola po ranka ką nors nužudyti, 
kad išvengtume nemalonumų. 

Kad ir kaip tektų palaužyti galvą, reikia surasti 
būdą, išsisukti, nepadarius naujo nusikaltimo. 

Rado, ir ne vieną, bet du. 

Bėgti, bėgti nieko nelaukiant, neatsigręžiant at- 
gal, bėgti su niekuo neatsisveikinus — kaip pabėgo 
svečiai, kaip pabėgo tarnai; tesustoti už dvidešimties 
mylių, kai arklys kris po juo, nusamdyti kitą, mainyti 
juos kiekvienoje pašto pastotėje, persikelti per sąsiaurį, 
perplaukti jūras, tesustoti Amerikoje. 

Taip; bet kaip tą padaryti be paso? 

Pirmoje pašto pastotėje jos šeimininkas atsisakytų 
duoti arklį ir pasiųstų pakviesti žandarus. 

Taigi reikia vykti ir susirasti Zakalį, jam papasa- 
koti visą reikalą ir paprašyti, kad patartų. 

Išmušė vienuoliktą. Su eikliu žirgu,— o Zeraras 
turėjo savo arklidėje tokius du,— pusę dvyliktos jau 
galima būti prefektūros kieme. 

Žinoma, šis būdas geriausias. 

Žeraras pašoko, nubėgo į arklidę, pats pasibalnojo 
besių vartus, rūpestingai juos uždarydamas, vikriai 
kaip jaunuolis liuoktelėjo į balną, įrėmė gyvuliui į šonus 
pentinus ir, nors be skrybėlės, nebodamas vėjo bei 
lietaus, pliekančių jo pliką kiaušą, kiek įkerta žirgas 
nuskriejo Paryžiaus keliu. 

Palikime visu greičiu šuoliuojantį raitomis 
žmogžudį ir pasekime Salvatorių, kuris triumfuoda- 
mas gabenasi aukos griaučius. 


CIV + DAIKTINIAI IRODYMAI 


Salvatorius atvyko pas Žakalį kaip tik tuo metu, kai 
Žeraras leidosi į pašėlusias lenktynes dėl savo gyvybės. 

Kaip žinoma, Žakalis nebodavo — diena ar nak- 
tis. Kada jis miegodavo? Niekas to nežinojo; miegoda- 
vo kaip skubantys žmonės valgo — priešokom. 

Kartą visam laikui buvo duotas nurodymas, jog 
kokiu tik metu Salvatorius prisistatys, tuoj pat įleistų | 
jį vidun. 

Žakalis klausėsi raporto, kuris, be abejo, kėlė jam 
šiokį tokį domesį; mat paprašė perduoti Salvatoriui, 
jog teiktųsi palaukti penkias minutes. 

Lygiai po šių penkių minučių Salvatorius įžengė į 
kabinetą tą pat mirksnį, kai agentas pasišalino pro 
kitas duris. 

-Salvatorius padėjo į kampą surištą keturiais ga- 
lais mazgu staltiesę su vaikelio palaikais, o Rolanas, 
graudžiai suinkštęs, atsigulė prie šios liūdnos relikvijos. 

Žakalis stebėjo jaunikaičio veiksmus nustūmęs ant 
kaktos akinius, tačiau nepasiteiravo, ką jis čia daro. 

Salvatorius priėjo arčiau. 

Kabinetą apšvietė tik viena lempa su žaliu gaub- 
tu: metė šviesos ratą ant Žakalio rašomojo stalo, bet 
ne plačiau. 

Tad, kai dvejetas vyriškių susėdo, jų keliai buvo 
puikiai apšviesti, bet abiejų galvos skendėjo šešėlyje. 

— Ak, ak,— pirmas prašneko ZŽakalis,— tai jūs, 
brangusis pone Salvatoriau; nežinojau, kad esate Pa- 
ryžiuje. 

— Iš tikrųjų, sugrįžau vos prieš kelias dienas, — 
atsakė Salvatorius. 

— Ir kokiai naujai progai turiu būti dėkingas už 
malonumą jūs matyti? Mat, nedėkingasis, jus tegali 
pamatyti, kai nieko kita jums nebelieka. 

Salvatorius nusišypsojo: 

— Ne visada gali atsiduoti savo simpatijos jaus- 
mui,— tarė— Be to, nemažai prisibėgioju. 

— Tr iš kur jūs dabar, pone bėgiotojau? 

— Iš Vanvo. 

— Ehė! Nejau rėžtume sparną apie pono de Ma- 
rando meilužę kaip jūsų bičiulis Žanas Roberas — apie 
jo žmoną? Tai nesisektų vargšeliui! 

Ir Zakalis prisikimšo į šnerves apsčią tabako porciją. 

— Ne,— tarė Salvatorius,— ne... Atvykstu ap- 
lankęs vieno iš jūsų bičiulių namus. 

— Vieno iš mano bičiulių?..— pakartojo Žakalis, 
neva rausdamasis po atmintį. 

— Arba, geriau pasakysiu, vieno iš jūsų pažįstamų. 

— Visai mane sutrikdysite,— atrėmė Zakalis.— 
Turiu mažai bičiulių ir man būtų buvę nesunku atspėti; 
bet pažinčių per akis. 

— Ak, jokiu būdu neversiu jūsų ilgai sukti galvą — 
surimtėjo jaunikaitis.— Atvykstu iš pono Zeraro namų. 

— Pono Zeraro! — vėl pakartojo policijos šefas, 
atidarydamas tabokinę ir iki pat jos dugno panardin- 
damas pirštus.— Pono Zeraro! Bet ką tai reiškia? Klau- 
sykite, brangusis pone Salvatoriau, nepažįstu jokio 
Zeraro. 

— O taip, pažįstate, ir vienintelis žodis ar veikiau 
vienintelė nuoroda užves jus ant kelio: tai žmogus, 
padaręs nusikaltimą, už kurį norite, kad rytoj būtų 
nukirsdintas ponas Sarantis. 

— Ak! Cha! — sušuko Žakalis, triukšmingai pa- 
uostydamas pasisemtąjį žiupsnį tabako. — Ar suvokiat, 
ką kalbat? Jūs manote, kad aš pažįstu tą žmogų, 
žudiką? Fe! 

— Pone Zakali,— mygo Salvatorius,— mūsų abiejų 
laikas brangus; negalime veltui jo gaišti nei vienas, 
nei kitas, nors naudojame jį skirtingai ir kreipiame į 
du priešingus tikslus; tad nešvaistykime jo bergždžiai. 
Klausykitės manęs nepertraukdamas; beje, esame 
pažįstami pernelyg ilgai, kad stengtumės vienas kitą 
pergudrauti; jeigu jūs galingas, aš — taip pat, ir jūs 
tą Žinot. Nesirengiu priminti, jog išgelbėjau jums gy- 
vybę, tiktai noriu pasakyti, kad jei kas pakels prieš 
mane ranką, neišgyvens nė dvidešimt keturių valandų. 

— Aš tą žinau,— pripažino Žakalis,— bet patikėki- 
te, jog priedermę statau pirma savo gyvybės, ir Man 
grasindamas anaiptol... 

— Aš jums negrasinu, ir štai įrodymas — pavar- 
tosiu ne teigiamąją, o klausiamąją nuosaką: ar tikite, 
kad jei kas pakels prieš mane ranką, neišgyvens nė 
dvidešimt keturių valandų? 

— Netikiu,— ramiai atrėmė Žakalis. 

— Ir nelaukiau, kad kitaip atsakytumėt... O da- 
bar prie tikslo: rytoj ponui Sarančiui vykdoma mirties 
bausmė. į 

— Visai buvau pamiršęs. 

— Turite trumpą atmintį; dar šiandien, penktą 
valandą vakaro nusiuntėte perspėti budelį, kad būtų 
pasirengęs rytdienai. 

— Bet kurių velnių tasai Sarantis jums taip prie 
širdies? 

— Tai mano geriausio bičiulio abato Dominyko 
tėvas. 

— Ką gi, taip, aš tą žinau; vargšas jaunikaitis net 
išsirūpino, kad karaliaus malone bausmės vykdymas 
būtų atidėtas trims mėnesiams; jei ne tai, jau šešios 
savaitės kaip jo tėvas būtų negyvas. Jis nuvyko į Romą, 
nežinau ko, bet, be abejo, jam nepasisekė arba kelyje 
numirė; jo niekas daugiau nebematė. Kokia nelaimė! 

— Ne tokia jau nelaimė, kaip jūs įsitikinęs, pone 
Žakali: mat, kol keliaus į Romą, be abejo, išsirūpinti 
malonę, jis paliko mane čia įgyvendinti teisingumą. 
Taigi atsidėjau tam darbui ir, padedant Dievui, kuris 
neapleidžia gerųjų, man pasisekė. 

— Jums pasisekė? 

— Taip, nepaisant jūsų pastangų; ir tai jau antrą 
kartą, pone Zakali. 

— Kada buvo pirmasis? 

— Cha! Pamiršote Miną ir Žiusteną, jauną mer- 
giną, pagrobtą mano pusbrolio Loredano de Valženezo. 
Manau, kad jums čia nieko nauja, jei pasisakau esąs 
Konradas? 

— Turiu prisipažinti, aš tą spėjau. 

— Nuo tada, kai aš jums prasitariau ar beveik tai 
padariau jūsų karietoje grįžtant iš Žemutinio Medono 
tą dieną ar veikiau naktį, kai nesuspėjome atvykti 
laiku, kad išgelbėtume Kolombaną, tačiau tiek laikų, 

jog suspėjome išgelbėti Karmelitą, tiesa? 

— Taip, — tarė Zakalis,— prisimenu. Taigi jūs sa- 
kote?.. 

— Sakau, kad geriau nei aš žinote istoriją, kurią 
tuoj papasakosiu; tačiau, manau, svarbu, jog jūs žino- 
tumėte, kad man ji nėra paslaptis. Du vaikučiai dingo 
iš Viri dvaro. Apkaltino poną Sarantį juos pradangi- 
nus: netiesa! Vieną, berniuką Viktorą, nužudė Zeraras 
ir užkasė parke, ąžuolo papėdėje; antroji, mergytė Le- 
oni, kai ją rengėsi papjauti jo sugyventinė Orsola, taip 
klykė, jog pagalbon atskubėjo šuo ir perkando gerkę 
pasikėsintojai į jos gyvybę. Persigandusi mergytė 
pabėgo, ir Fontenblo vieškelyje ją priglobė tenai pasi- 
taikiusi bastūnė; jūs ją pažįstate: ji vardu Brokantė, 
gyvena Ulmo gatvėje, nr. 10 buvote pas ją su metru 
Zibasjė išvakarėse tos dienos, kai dingo Roznoelė; mat 
Roznoelė — tai ne kas kita, kaip tik mažoji Leoni. Dėl 
jos nesijaudinau — žinojau, kad yra jūsų rankose; visa 
tai kalbu, kad prisimintumėte. 

Iš Žakalio pasigirdo savotiškas niurzgesys — jam 
įprastas ir šiek tiek panašus į žvėries, kurį priminė jo 
pavardė!. 

 — O apie berniuką, užkastą po medžiu, tai nėra 
reikalo jums pasakoti: kaip Brazilio, dabar vadinamo 
Rolanu, padedamas suradau Jį, nors ieškojau ko kito; 
žinote tą vietą, tiesa? AŠ jus tenai nusivedžiau, tiktai 
lavono neberadome. 

— Nejau manote, kad aš jį iš ten pašalinau? — 
paklausė Zakalis, įkvėpdamas milžinišką žiupsnį ta- 
bako. i 

— Ne, ne jūs, tik Žeraras, kurį perspėjote. 

— Doruoli Zerarai,— atsiduso Žakalis,— jeigu gir- 
dėtumei, ką apie tave čia kalba, kaip tu pasipiktintumei! 

— Klystate, jis ne pasipiktintų — jis imtų drebėti. 

— Betgi, kas davė pagrindą jums pamanyti, kad 
tai Žeraras pašalino vaiko palaikus? 

— Ak, aš ne pamaniau, o buvau įsitikinęs iš pat 
karto; toks įsitikinęs, jog tariau sau, kad vardan di- 
desnės ramybės Žeraras galėjo perkelti tą nelaimingą 
skeletą ne kur kitur, o tik į savo namus. Tuomet, ir 


205 


jūs tai gerai suprantate, vieną tokią gražią naktį kaip 
šioji, kai dangus maišėsi su žeme, padėjau Rolanui 
peršokti pono Zeraro Vanve gyvenamų namų sodo 
tvorą, paskiau peršokau aš pats ir pasakiau: “Ieškok, 
gerasis šuneli, ieškok!" Rolanas ieškojo ir, nors neno- 
riu taikyti Evangelijos žodžių“ keturkojui sutvėrimui, 
surado. Dešimtį minučių jisai su tokiu įniršiu draskė 
vejos žolę, jog man prisiėjo jį atitraukti už antkaklio, 
kad rytojaus dieną niekas nepamatytų jo paliktų pėd- 
sakų. Įsitikinau, jog lavonas tenai. Kaip įėjome, taip ir 
išėjome; tik užuot permetęs Rolaną iš lauko vidun, 
permečiau jį iš vidaus laukan ir pats pasekiau iš pas- 
kos; štai visa istorija; visa kita nuspėjate, pone Žakali, 
tiesa? Juk ne Sarantis, kuris jau šeši mėnesiai kaip 
sėdi kalėjime, juk tai ne jis prieš tris mėnesius iškasė 
lavoną Viri ąžuolo papėdėje ir perkėlė į savųjų namų 
Vanve pievutės vidurį; jeigu tai ne Sarantis, vadinasi, 
Žeraras. š 

— Hm! — užuot atsakęs krenkštelėjo Zakalis.— 
Bet... ne, nieko. 

— O! Užbaikite mintį; ketinote manęs paklausti, 
kodėl, žinodamas, jog lavonas Zeraro namuose, aš ne- 
siėmiau veikti anksčiau? 

— Dievaži,— tarė Žakalis,— prisipažįstu, jog keti- 
nau jums užduoti šį klausimą vien iš paprasto smal- 
sumo, nes tai, ką man pasakojate, kur kas panašiau į 
romaną negu į kriminalinę istoriją. 

— Ir vis dėlto tai kriminalinė istorija, brangusis 
pone Žakali, dargi pati tikriausia. Pageidavote sužino- 
ti, kodėl nesiėmiau veikti anksčiau? Pasakysiu jums. 
Aš kvailys, brangusis pone Žakali, visad tikiu, jog žmo- 
gus geresnis negu iš tikrųjų yra. Įsivaizdavau, jog po- 
nas Žeraras neišdrįs leisti, kad nekaltasis žūtų vietoje 
JO, Jog Jis paliks Prancūziją i ir iš Vokietijos, Anglijos ar 
Amerikos viską atskleis; tačiau toli gražu! Šlykštusis 
nedorėlis nė nepajudėjo iš vietos. 

— Tik pamanykite! : — atsiliepė Žakalis.— Gal tai 
nevisiškai jo kaltė, nereikia taip negailestingai jo 
smerkti. 

— Taigi šį vakarą tariau sau: jau laikas! 

— Ir jūs atėjote pas mane, kad abu nuvyktume 
padaryti lavono ekshumaciją? 

— Nieko panašaus! O, nė nepamaniau! Kaip mes, 
medžiotojai sakome, antrusyk lapės tame pačiame 
takutyje neužklupsi. Ne, šįkart pats vienas atlikau visą 
darbą. 

— Kaip — pats vienas? 

— Taip, štai viskas keliais žodžiais: žinojau, kad 
šįvakar pas poną Žerarą dideli rinkiminiai pietūs. Pa- 
sitvarkiau taip, kad ponas Žeraras valandai pasišalintų 
nuo savo svečių. Tuomet atvykau aš; užėmiau jo vietą 
prie stalo, o Brazilis pastalėje kapstė; trumpai drūtai, 
Brazilis taip gerai kapstė, jog po ketvirčio valandos 
man teliko nukelti stalą į šalį ir parodyti pono Žeraro 
svečiams šuns nuveiktą darbą. Jų buvo dešimt, vie- 
nuoliktasis kažkur užmigo nuo išmaukto vyno. Pasira- 
šė protokolą pagal visas taisykles, nes tenai buvo gy- 
dytojas, notaras ir antstolis. Ziūrėkit, štai protokolas; 
o skeletas, — pridūrė Salvatorius atsistodamas, atnešda- 
mas keturiais kampais surištą staltiesę ant ZŽakalio 
rašomojo stalo ir ją išskleisdamas,— o skeletas štai čia! 

Kad ir kaip įpratęs buvo Žakalis prie kasdien prieš 
jį besirutuliojančių dramų peripetijų, taip nesitikėjo 
tokios atomazgos, jog pasitraukė su foteliu ir išblyško, 
nė nesistengdamas, kaip paprastai, kokiu nors būdu 
paslėpti savo susijaudinimą. 

— O dabar,— tarė Salvatorius,— klausykitės 
manęs atidžiai. Prisiekiu prieš Dievą, kad jeigu ponui 
Sarančiui ryt bus įvykdyta mirties bausmė, tai aš jus 
vieną padarysiu atsakingą už jo mirtį! Aišku, tiesa? Ir 
neapkaltinsite manęs, jog kalbėjau dviprasmiškai? Taigi 
šit -daiktiniai įrodymai.— Jis pamojo į griaučius.— Pa- 
lieku jums; man pakaks protokolo: jis pasirašytas trijų 
viešųjų pareigūnų — gydytojo, notaro ir antstolio. Iš 
čia einu įteikti skundą karališkajam prokurorui; jeigu 
prireiks, pasieksiu teisingumo ministeriją, o iškilus 
būtinybei — netgi karalių. 

Ir Salvatorius, sausai linktelėjęs policijos šefui, 
lydimas Brazilio, apleido kabinetą, palikdamas Žakalį 
visiškai priblokštą to, ką išgirdo, ir be galo sunerimusį 

dėl jam pareikšto grasinimo. 

Zakalis pažinojo Salvatorių nuo seniai, ne sykį 
matė jį veikiant, nutuokė, koks tai ryžtingas žmogus, 
ir nė kiek neabejojo, kad šis niekad nežada nieko, ko 
nepajėgtų tesėti. 

Salvatoriui išėjus ir durims paskui jį užsitrenkus, 

labai rimtai savęs paklausė, ką galėtų padaryti. 
„ Buvo visai lengvas būdas visa sutvarkyti: palikti 
Zerarą vieną kapanotis iš to reikalo kaip sugebės; bet 
šitai reikštų savo paties rankomis išardyti taip sun- 
kiai regztas pinkles; iš bonapartisto. padaryti herojų; 
daugiau nei herojų — kankinį; tai reikštų rinkimų 
išvakarėse tam tikra prasme valdžios globojamą kan- 
didatą paversti niekingu žudiku. Jau nekalbant apie 
tai, kad suimtas Žeraras tuoj pat viską prisipažins, 
apkaltindamas Zakalį buvus bendrininkų; iš tikrųjų, 
šis būdas, kad ir koks lengvas, — netikęs. 

Esama ir kito; kaip tik prie jo Zakalis apsistojo. 

Greitai atsikėlė iš fotelio, nudrožė tiesiai prie lan- 
go ir timptelėjo jo nišoje paslėptą bumbulą. 

Tuojau pat nuskardėjo dešimt ar dvylika skam- 
balėlių — nuo Zakalio gyvenamo korpuso iki pat pre- 
fektūros durų. 

— Sitaip,— suniurnėjo jis, grįždamas į savo vie- 
tą,— nors turėsiu laiko nuvykti pas teisingumo mi- 
nistrą nurodymų. 

Baigiant jam pusbalsiu tarti šiuos žodžius, duri- 
ninkas pranešė atvykus poną Zerarą. 


CV + ŽAKALIS IEŠKO NERAMIAM 
ŽERARO GYVENIMUI ATOMAZGOS 


Išblyškęs, pažaliavęs, nupilkęs, prakaito pilamas, 
drebantis Žeraras įpuolė į kabinetą. 

— Ak, pone Zakali! Pone Zakal! — sušuko jis ir 
sudribo į fotelį. š 

— Gerai, gerai! — tarė Zakalis.— Paimkite save į 
rankas, dorasis ZŽerarai.— Turime laiko apie jus pa- 
galvoti. 

Paskiau pusbalsiu paliepė durininkui: 

— Greitai nusileiskite apačion! Matėte iš čia išei- 
nantį jaunikaitį su šunimi, tiesa? 

— "Taip, pone. 

— Reikia tą žmogų ir šunį sulaikyti; abu jie vie- 
nodai pavojingi; tačiau tie, kurie juos sulaikys, savo 
galva atsako, kad neatsitiktų nieko bloga nei žmogui, 
nei šuniui, girdite? 

— Taip, pone. 

— Tad paskubėkite; jeigu kas teirautųsi, manęs 
čia nėra. Lai pakinko karietą. Eikite! 

Durininkas išnyko it vizija. 

Žakalis pasisuko į Žerarą. 

Nenaudėlįis atrodė tuoj tuoj nualps. 

Nepajėgė kalbėti. Tik sudėjo rankas. 

— Gerai, gerai — pasakė Zakalis bodėdamasis.— 
Bus imtasi priemonių, nusiraminkite; bet kol kas eiki- 
te prie lango ir sakykite man, kas dedasi kieme. 

— Kaip! Jūs norite, kad aš, tokios būklės?.. 

— Dorasis pone Zerarai,— atrėmė policijos šefas, — 
jūs ateinate paprašyti manęs paslaugos, tiesa? 

— O taip! Didžiulės paslaugos, pone Zakali; 

— Ką gi, gyvenimas — tai tik mainai paslaugo- 
mis; jūs reikalingas man, aš — jums: padėkime vienas 
kitam. 

— Nieko daugiau ir netrokštu. 

— Jeigu nieko daugiau netrokštate, stokite prie 
lango. 

— O kaip dėl manęs? 

— Dėl jūsų? Jūs — paskui; pirmiausia reikia i1m- 
tis to, kas neatidėliotina. Jeigu kiekvienam reikalui 
nesuteikčiau deramo rango, turėčiau sunkumų. Tvar- 
ka, dorasis pone Žerarai, visų pirmiausia tvarka. Tad * 
pradžiai prieikite prie lango. 

Žeraras nuslinko prie lango, pakeliui prisilaikyda- 
mas baldų, tartum turėtų sulaužytas kojas: jis ne žengė, 
o šliaužė. 

— Aš jau,— sumurmėjo. 

— "Tuomet atidarykite jį. 

Kol Žeraras atidarė langą, Žakalis patogiai įsi- 

taisė fotelyje, išsitraukė tabokinę, pasisėmė iš jos di- 
delį žiupsnį tabako ir patenkintas atsiduso. 

Įsivėlė į iš tiesų didžią kovą, ir šįsyk Salvatoriaus 
asmenyje jis rado savęs vertą atletą. 

— Langas atidarytas,— pranešė Žeraras. 

— Tad žiūrėkite, kas dedasi kieme. 

— Per kiemą eina jaunikaitis. 

— (Gerai. | 

— Prie jo skuba keturi agentai. 

— Gerai. 

— Prasideda grumtynės. 

„— Gerai. Įdėmiai stebėkite, kas vyks, dorasis po- 
ne Zerarai, to jaunikaičio rankose jūsų gyvybė. 

Žeraras pašiurpo. 

— O! Betgi, — sušuko,— jis turi šunį! 

— Taip, taip, šunį — ir ne iš romiųjų, taigi! 

— Suo jį gina. 

— To ir tikėjaus. 

— Agentai šaukiasi pagalbos. 

— Bet jie nepaleidžia jaunikaičio? 

— Ne, dabar aštuoniese užgriuvo jį. 

— Po šimts, šitiek nepakanka! 

— Jis atsimušinėja kaip liūtas. 

— Saunuolis Salvatorius! 

— Vieną jis pamynęs kojomis; antrą smaugia; šuo 
įsikibęs į gerklę trečiam. 

— Velnias! Stai kas viską gadina. Ką veikia ka- 
reiviai? 

— Jie pribėga. 

— A!.. 

— Pargriauna. jį ant žemės. 

— O šuo? 

— Ant galvos jam užmetė maišą ir surišo apie 
kaklą. 

— "Tie paikšiai labai išradingi, kai sergsti savo 
kailį. | į 

— Žmogų nuneša. 

— O šunį? 

— Paskui jį. 

— Toliau? 

— Žmogus, šuo ir agentai dingsta po durų skliautu. 

— Visa baigta; uždarykite langą, dorasis pone 
Žerarai, ir grįžkite į šį fotelį. 

Žeraras uždarė langą ir atėjęs atsisėdo ar veikiau 
susmuko į fotelį. 

— Štai, — tarė Žakalis,— dabar pasišnekėkime apie 
mūsų reikalėlius... Surengėte iškilmingus rinkiminius 
pietus, dorasis pone Žerarai? 

— Pamaniau, kad būdamas tokios padėties ir gavęs 
pasiūlymų balotiruotis... 

— Taip, pamanėte, kad galima išmėginti šią kuli- 
narinę korupcijėlę. Nesmerkiu jūsų, brangusis pone 
Zerarai, taip tvarkomi reikalai; bet padarėte vieną 
klaidą. 

— Kokią? 

— Kad palikote savo svečius per pačias vaišes. 

— Bet, pone Zakali, jis atvyko ir pasakė, kad jūs 
tučtuojau norite su manimi pasikalbėti. 

— Derėjo atidėti reikalus rytdienai ir pasakyti 
kaip Horacijus: Valeat res ludicra!' 

— Aš neišdrįsau, pone Žakali. 

— Tad pasišalinęs palikote savo svečius prie stalo? 

— Deja! Taip. 

— Nė nepagalvojęs, kad stalas pastatytas toje 
pačioje vietoje, kur jūs perkėlėte to nelaimingo vaiko 
palaikus! 

— Pone Žakali! — sušuko žmogžudys.— Iš kur 
jūs Žinote?.. 

— Žinau, kad sugrįžęs aptikote savo svečius 
pabėgusius, namus tarnų paliktus, stalą apverstą ir 
duobę tuščią. 

— Pone Zakali — sušuko niekšas,— kur galėtų 
būti skeletas? 

Zakalis už kampo patraukė į save ant stalo padėtą 
staltiesę ir atidengė griaučius: 

— Stai čia, — tarė. 

Žeraras baisingai riktelėjo, pašoko ir it paklaikęs 
metėsi link durų. 

— Nagi, ką jūs darote? — paklausė Žakalis. 

— Nežinau... Gelbsčiuos. 


— Cha! Kurgi taip? Nenužengsite nė kelių žings- 
nių, kai taip atrodantį jus areštuos!.. Pone ZŽerarai, 
kai nori būti vagimi, žudiku, melagingu priesaikauto- 
ju, reikia turėti kitokią galvą nei jūsų; pradedu many- 
ti, kad gimėte būti doras. Na, eikit šen, ir pasišnekėki- 
me ramiai — kaip ir dera, kai padėtis rimta. 

Žeraras svirdinėdamas sugrįžo ir atsisėdo į fotelį, 
kurį ką tik buvo palikęs. 

Žakalis nustūmė ant kaktos akinius ir pažvelgė į 
niekšą nelyginant katinas į pelę, kurią laiko savo na- 
guose. 

Po minutėlės tokios apžiūros, per kurią pageltusią 
žudiko kaktą išmušė prakaito lašai, Zakalis vėl prašneko: 

— Žinote, jūs tikrai būtumėte įdomus žmogus me- 
lodramaturgui kaip Žilberas de Pikserekuras arba ro- 
manistui kaip Diukrė Diuminilis2: Dieve, kur jie rastų 
gausesnį dramatiškų įvykių gyvenimą nei jūsiškį! Kiek 
kvapą gniaužiančių scenų, kiek įdomių, verčiančių 
greičiau plakti širdį peripetijų kupina jūsų egzistenci- 
jos drama, o dar neskaitant šuns! Kur jūs susipažino- 
te su tuo šunimi? Batgi tai Montarži šuns palikuonis! 
Tikriausiai tas velnias Brazilis turi kažką asmeniška 
prieš jus. 

Žeraras sudejavo. 

Zakalis dėjosi nenugirdęs ir varė toliau: 

— Garbės žodis, visas Paryžius trokštų paploti 
taip gerai suregztai dramai. Teisybė, ji dar be atomaz- 
gos; tačiau mudu tam čia ir esame, kad ją sukurtume, 
tiesa, dorasis pone Žerarai? Uždanga nusileido po ket- 
virto veiksmo: apverstas stalas, tuščia duobė, svečiai 
1 tarnai pabėgę iš nelemtųjų namų — tai bent pa- 
veikslas! 

— Pone Žakali,— maldaujamu balsu sumurmėjo 
"žmogžudys, — ponė Žakali!.. 

— O! Gerai žinau, ką man pasakysite: kad nebe- 
sugalvojate, kaip iš to išsikapstyti, aišku! Tai dabar 
jūsų reikalas: kai bendradarbiaujama, kiekvienas at- 
lieka savo vaidmenį arba katras nors lieka nuskriaus- 
tas; savąjį aš atlikau: sulaikiau teisybės gynėją ir 
narsųjį šunį. 

— Kaip? 

— Tą jaunikaitį, kuris vertė iš kojų ir smaugė 
mano agentus, šunį, kuris kabinosi jiems į gerklę. Kaip 
manote, kodėl vienam užmovė ant galvos maišą, kitą 
surakino antrankiais? Tai dėl jūsų, nedėkingasis! 

— Tas jaunikaitis? Tas šuo?.. 

— Tas jaunikaitis, dorasis pone Žerarai — tai Sal- 
vatorius, Geležių gatvės komisionierius, abato Domi- 
nyko, pono Sarančio sūnaus bičiulis; šuo — tai Brazi- 
lis, jūsų vargšo brolio šuo, jūsų nelaimingųjų brolvai- 
kių bičiulis. Brazilis, kurį tarėtės nušovęs ir į kurį 
toksai nevykėlis kaip jūs nepataikėte ar pataikėte ne- 
tikusion vieton — jis gyvą jus surytų, jeigu kada nors 
abu susitiktumėte, galite tuo neabejoti! 


— O, Dieve mano! Dieve mano! — suaimanavo 
Žeraras, naslėpdAimas veidą tarp rankų. 
— Cha! — metė Žeraras.— Štai vėl elgiatės 


neišmintingai, šaukdamasis maloningojo Dievo; betgi, 
nelaimėli, jeigu jis pažvelgtų jūsų pusėn kaip tiktai 
dabar, kai turi sau po ranka audrą kaip šioji, tuoj pat 
jus nutrenktų. Ak, dievaži, štai atomazga, neprastesnė 
už kitas, ir be to morali; ką jūs pasakysite? 

— Pone Zakali, vardan likusio jūsų sieloje gai- 
lesčio, nejuokaukite šitaip, jūs mane žudote! 

Ir jis nusvėrė rankas palei fotelį, atlošdamas į 
atkaltę lavoniškai nupilkusią galvą. 

— Nagi, nagi, nesijaudinkite taip,— sudraudė 
Žakalis,— po šimts, dabar ne laikas blykšti, alpti, lieti 
ant mano parketo prakaitą. Vaizduotės, pone Žerarai, 
vaizduotės! 

Žeraras nieko neatsakė, tik papurtė galvą. Buvo 
visai priblokštas. 

— Saugokitės, — neatlyžo Žakalis,— jeigu paliksi- 
te užbaigtą dramą man vienam, jos pabaiga gali jūsų 
nepatenkinti. Kaip moralizuojantis autorius ir kaip lo- 
giškai mąstantis policijos šefas, štai ką nusprendžiu: 
kokia nors dramatine išmone padarau taip, kad jauni- 
kaitis ir šuo pabėga; leidžiu jiems nuvykti pas kara- 
liškąjį prokurorą, teisingumo ministrą, vyriausiąjį kanc- 
lerį, kur tik norės; padarysiu taip, kad būtų pripažin- 

tas nekaltojo nekaltumas, nusikaltėlio — kaltė, ir bu- 
deliui atliekant paskutinįjį pasmerkimo tualetą šimtą 
statistų priversiu sušukti: “Sarantis laisvas, tikrasis 


nusikaltėlis — Zeraras! Stai jis! Stai jis“ Ir mano 
valia Zeraras bus įgrūstas į kamerą, kurią ką tik pa- 
liko Sarantis — apgaubtas šlovės, skambant minios 


valionėms ir aplodismentams. 

Žeraras nepajėgė nuslopinti dejonės, visas jo kūnas 
nuėjo pagaugais. : 

— Ak! Ir koks gi jūs nervingas! — tyčiojosi Žaka- 
lis.— Jeigu turėčiau nors tris tokius bendradarbius 
kaip jūs, nebūtų nė savaitės, kad netektų regėti Sven- 
tojo Vito šokio“. Na, o dabar kalbėkite jūs. Kas per 
velnias! Sakau jums: “Stai manoji atomazga". Netvir- 
tinu, kad ji gera. Jums eilė kalbėti, siūlykite savąją, ir 
jeigu pasirodys geresnė, aš sutiksiu su ja. 

„ — Bet aš nesugalvoju jokios atomazgos! — sušuko 
Zeraras. 

— Cha! Netikiu; juk neatvykote čia šiaip sau. 

— O ne! Atvykau paklausti jūsų patarimo. 

— Kokius niekus man čia paistot? 

— Be to, kelyje aš galvojau. 

— Paklausykime, ką sugalvojote. 

— Ką gi, man pasirodė, jog jūs tiek pat, kiek aš, 
suinteresuotas, kad manęs neištiktų jokia nelaimė. 

— Nevisiškai; bet nesvarbu! Tęskite. 

— Pavyzdžiui, tariau sau, jog dar turiu sau prieš 
akis dvylika valandų. 

— Dvylika valandų — daugoka; bet, kad ir kaip 
ten būtų, tarkime, dvylika valandų. 

“. — Per dvylika valandų galima įveikti gerą kelio 
gabalą. 

— Keturiasdešimt mylių, jei mokėsi po tris fran- 
kus už važnyčiojimą. 

— Per aštuoniolika valandų pasiekčiau jūros uostą; 
per parą atsidurčiau Anglijoje. 

— Tiktai tam reikia paso. 

— Be abejo. 

— Ir jūs atvykote pas mane jo paprašyti? 

— Tikrai taip. 

— Palikdamas man laisvę, jums išvykus, išgelbėti 
Sarantį ar leisti, kad jam įvykdytų mirties bausmę? 

— Aš niekad netroškau jo mirties... 

— Išskyrus tai, kad ji jums užtikrintų saugų gy- 
venimą; suprantu. 

— Na, tai kaip dėl mano prašymo? 

— Dėl jūsiškės atomazgos? 

— Jeigu taip norite — dėl maniškės atomazgos. 

— Ji lėkšta: padorumas lieka nenubaustas, tas tie- 
sa, bet ir nusikaltimas — juo labiau. 

— Pone Žakali! 

— Šiaip ar taip, kadangi nieko geriau nesugalvo- 
jame... 

— Jūs pritariate? — sušuko Žeraras, pašokdamas 
iš džiaugsmo. 

— Ką darysi, tenka. 

— O, brangusis pone Žakali! 

Ir žudikas ištiesė abi rankas į policijos pareigūną; bet 
pastarasis atitraukė savąsias ir paskambino varpeliu. 

Pasirodė durininkas. Ė 

— Neužpildytą pasą,— pareikalavo Zakalis. 

— Užsienio,— kukliai pridūrė Zeraras. 

— Užsienio,— pakartojo policijos šefas. 

— O! — atsiduso Zeraras, susmukdamas į fotelį ir 
šluostydamas kaktą. 

Tarp dvejeto vyriškių įsitvyrojo ledinė tyla: Žera- 
ras nedrįso pažvelgti į Zakalį, o šis atkakliai laikė | 
įbedęs mažas pilkas savo akis į tą niekšą, tartum ne- 
norėtų praleisti nė menkiausios jo kančios smulkme- 
nėlės. " 

Durys vėl atsidarė, ir nuo to garso Žeraras krūp- 
telėjo. 

— Iš tiesų, — vyptelėjo Žakalis,— saugokitės stab- 
ligės: arba aš labai klystu, arba kaip tik nuo jos jūs 
numirsite. ' 

— Aš pamaniau...— pralemeno Žeraras. 

— Pamanėte, kad tai žandaras; apsirikote — štai 
jūsų pasas. 

— Bet,— nedrąsiai pastebėjo Žeraras, — jis nevi- 
zuotas! 

— O! Koks jūs apdairus! — atšovė Žakalis.— Ne, 
jis nevizuotas, ir to nebūtina: tai ypatingo agento pa- 
sas, ir jeigu tik neraudonuosite, kad keliaujate valdžios 
saskailia.. 

— Ne, ne,— sušuko Žeraras, — tai man didelė garbė! 

— Tuomet štai jūsų atestacija: “Leiskite keliauti 
ir netrukdomai veikti... 

— Dėkui, dėkui, pone Žakali! — pertraukė ji 
niekšas, drebančia ranka sugriebdamas pasą ir neduo- 
damas policijos šefui toliau skaityti. — O dabar, tepa- 
deda Dievas! 

Ir jis išskubėjo iš kabineto. 

— Tepadeda velnias! — šūktelėjo jam įkandin 
Žakalis.— Nes jeigu Dievas įsikiš į tavo reikalus, bjau- 
rusis apgavike, tai pražūsi! 

Paskiau vėl paskambino varpeliu: 

— Karieta pakinkyta? — paklausė Žakalis duri- 
ninko. 

— Laukia jau dešimtį minučių. 

Žakalis žvilgtelėjo į save; buvo apsirengęs neprie- 
kaištingai: juodas frakas, juodos kelnės, dailūs bate- 
liai, balta liemenė ir baltas kaklaraištis. 

Patenkintas nusišypsojo, užsimetė platų apsiaustą, 
nulipo apačion savo įprastu žingsniu, įsėdo karieton ir 
paliepė: 

— Pas teisingumo ministrą, Vandomo aikštė. 

Bet bemaž tuojau pat save pertarė: 

— Ką čia aš kalbu! Juk Sen Klu rūmuose didžiu- 
lis pokylis: iki antros paryčiui ministrai bus ten. 

Ir iškišęs galvą pro dureles šūktelėjo: 

— Vežėjau, į Sen Klu! 

Paskiau, kalbėdamasis patsai su savimi ir kuo 
„patogiau įsitaisydamas karietos kampe, nusižiovavo: 
| — Ak, dievaži, kaip gerai supuola, pakeliui nu- 
migsiu. 

Arkliai pasileido smagia risčia, ir Žakalis, kuris 
tarsi užsisakydavo miegą kada tinkamas, karietai dar 
nepasiekus Luvro, jau knapsojo giliai įmigęs. 

Teisybė, ties Kur la Renu jį kuo netikėčiausiai pa- 
žadino. 

Karieta sustojo; pro abejas atlapotas dureles du 
pasilipę ant pakojų vyriškiai įrėmė Zakaliui į krūtinę 
pistoletus, o du kiti sergėjo sulaikę vežėją. 

Visi keturi buvo kaukėti. 

Žakalis krūptelėjęs atsibudo. 

— Ei! Kas yra? Ko reikia? 

— Nė žodžio, nė judesio — įsakė vienas iš vyriš- 
kių.— Antraip jūs miręs! 

— Kaip! — sušuko Žakalis, dar kaip reikiant ne- 
išsibudinęs.— Vidurnaktį užpuolama Eliziejaus laukuo- 
se? Bet kas gi sutvėrė policiją? 
| — Jūs, pone Žakali. Bet nusiraminkite, jūs nie- 
kuo dėtas. Mes ne plėšikai. 

— Tai kas gi jūs? 

— Priešingai, nesigailintys savo gyvybės ir lai- 
kantys savosiose rankose jūsiškę; taigi nė žodžio, nė 
judesio, nė kvėpsnio arba, kartojame, jūs miręs. 

Zakalis buvo sučiuptas nežinia kieno; negalėjo ti- 
kėtis iš niekur pagalbos, tad pasidavė. 

— Darykit, ką norite, ponai,— tarė. 

Vienas iš vyriškių užrišo jam akis skepetaite, kol 
antrasis vis laikė įrėmęs jam į krūtinę pistoletą; kiti 
du tą pat darė su vežėju. 

Kai vežėjo ir ZŽakalio akys jau buvo užrištos, vie- 
nas iš keturių vyriškių įsėdo karietos vidun, antrasis 
įsitaisė ant pasostės greta vežėjo ir paėmė iš jo rankų 
vadžias; kiti du užšoko ant karietos paskuigalio. 

— Ten, kur žinote,— vadeivos tonu įsakė vyriškis 
iš karietos vidaus. 

Karieta apsigręžė, 17 smagiai perlieti botagu ar- 
kliai šuoliais nusitempė ją. 


CVI + ŽAKALIO KELIONĖS ĮSPUDZŽIAI 


Tas iš ketverto kaukėtųjų vyriškių, kuris užėmė 
ant pasostės vežėjo vietą, tikrai buvo labai įgudęs šia- 
me amate: visu greičiu paleista karieta dešimtį minu- 
čių tiek sukinėjosi bei grąžiojosi, jog Žakalis, nors ir 
koks įžvalgus būdamas, nors ir kaip nuodugniai pažino- 

damas rajoną, ėmė visiškai nebetekti nuovokos, kur 
esąs, bei svarstyti, kurgi galėtų jį gabenti. 

Iš tikrųjų, kadangi karieta buvo apgręžta ir taigi 
grįžo atgalios, vadinasi, riedėjo keliu tarp Kur la Reno 
ir Konferencijos krantinės; paskiau, pasukusi kairėn, 
ji pasiekė pradinį punktą ir vėl pradėjo tą patį ratą, 
po to perkirto Liudviko XV tiltą. 

Zakalis sumojo, kad jie važiuoja per tiltą, nes ra- 
tai ėmė dardėti lėčiau. 

Karieta pasuko kairėn ir lėkė d' Orsė krantine. 

Cia Zakalis dar susivokė, kur vežamas. Iš padvel- 
kusios gaivios vėsos atspėjo, kad palei upę. 

Karietai pasukus dešinėn, nusprendė, kad tai vei- 
kiausiai Kelto gatvės pradžia, o kai darsyk ji pasuko 
dešinėn, be abejo, įnėrė Universiteto gatvėn. 

Gražiosios medžioklės gatvėje karieta vėl ėmė kil- 
ti įkalnėn, paskiau įriedėjo į Grenelės gatvę, toliau 
vėlgi nusileido iki Universiteto gatvės, galop suko tik 
vis dešinėn. 

Zakalis pradėjo painiotis nuo visų tų sukiojimųsi 
ir grąžiojimųsi. 

Bet įvažiuojant į Invalidų bulvarą, jį pasiekė to- 
kie patys vėsūs dvelksmai kaip Senos krantinėje; tie 
dvelksmai sklido nuo rasotų medžių. Tarė sau, kad jie 
vėl sugrįžo prie upės arba lekia kokiu nors bulvaru. 

Tai, kad karieta kurį laiką riedėjo minkšta žeme, 
o ne grindiniu, šiuo atžvilgiu padėjo jam susivokti. 

Suprato, kad važiuoja bulvaru. 

Karieta skriejo keturių mylių per valandą greičiu. 

Susilyginusi su Vožiraro gatve, sustojo. 

— Jau atvažiavome? — paklausė Zakalis, kuriam 
kelionė pasirodė kiek per ilgoka. 

— Ne,— lakoniškai atsakė jo kaimynas. 

— Ir, jeigu tik nepalaikysite manęs nekukliu,— 
paklausė Zakalis,— ar dar ilgai tai užtruks? 

— "Taip, — atsakė tas pats asmuo taip pat lako- 
niškai, kad jam būtų pavydėjęs lakoniškiausias iš spar- 
tiečių. Ę 

— "Tuomet,— vėl prabilo Zakalis, gal spiriamas 
tikro būtinumo, o gal tik norėdamas prakalbinti savo 

kelionės palydovą ir susivokti, ar iš balso, ar iš kalbėse- 
nos, su kokios rūšies žmogumi turi reikalą, — tuomet 
jūs tikriausiai man leisite, pone, pasinaudoti šiuo stab- 
telėjimu ir pasiimti žiupsnį tabako? 

— Mielai, pone,— atsakė Zakalio palydovas.— Bet 
pirmiausia jūs man leisite paimti ginklus, kuriuos tu- 
rite dešiniojoje savo apsiausto kišenėje. 

— Ak! Ak! 

— Taip, porą kišeninių pistoletų ir durklą. 

— Pone, žinote mano kišenės turinį geriau, nei 
būtumėt ją išnaršęs; ką gi, paleiskite mano ranką, ir 
aš jums įteiksiu šiuos tris dalykus. 

— Nebūtina, pone; jeigu jūs nieko prieš, aš pasi- 
imsiu juos pats. Nepaprašiau jų anksčiau vien todėl, 
nes įspėjau, kad jei vos krustelėsite, nušausiu jus, ir 
norėjau pasižiūrėti, ar paėmėt domėn mano žodžius. 

Nepažįstamasis apieškojo Žakalio kišenę ir ištrau- 
kęs iš jos trejetą ginklų perkėlė savojon. 

— O dabar,— tarė jis Žakaliui,— galite veikti su 
savo rankomis ką tinkamas; tik, patikėkit manimi, 
naudokitės jomis išmintingai. 

— Dėkoju jums už delikatumą,— kuo mandagiau- 
"siai atsakė Zakalis,— ir patikėkit, jeigu kada pasitai- 
kys proga panašiomis aplinkybėmis padaryti jums to- 
kią pačią paslaugą, nepamiršiu mažo malonumo, kurį 
man suteikėt. 

— Tokios progos nepasitaikys,— atkirto nepažįs- 
tamasis.— Bergždžiai jos trokštat. 

Su šiais žodžiais, taip griežtai nukirtusiais visą 
šneką, Zakalis, jau siekęs pasiimti savojo žiupsnio ta- 
bako, sulaikė ranką. 

“Velnias! Velnias! — sumurmėjo jis šiek tiek įsi- 
žeidęs.— Nejaugi pokštai eitų toliau nei aš maniau? 
Nagi, pasvarstykim, kas galėjo man iškrėsti tokią šu- 
nybę? Nežinau, kad turėčiau nors menkiausią priešą, 
gal tik tarp savo valdinių, o kuris iš jų drįstų paspęsti 
man tokius žabangus? Tie žmonės — drąsūs ir stiprūs, 
kai yra visi krūvoje, po šeimininko žvilgsniu, o kiek- 
vienas atskirai — tai asilai ir bailiai. Prancūzijoje tik 
du žmonės pajėgūs galinėtis su manimi — tai Salvato- 

rius ir policijos prefektas. Bet policijos prefektui aš 
visad, o ypač dabar, prieš rinkimus, esu pernelyg rei- 
kalingas, kad verstų mane tarp vidurnakčio ir pirmos 
valandos beprasmiškai važinėtis gatvėmis; ir kadangi 
tai ne policijos prefektas, vadinasi — Salvatorius. Ne- 
laimėlis Zeraras! Tai jis užsiundė ant manęs tą širšyną; 
jo niekšybė, bailumas, nevėkšlybė; jeigu tik išsisuksiu, 
brangiai jis man užmokės! Nors pasislėptų iv Mono- 
motapoje!, įsakysiu trūks plyš jį surasti ir pristatyti 
man, tą nevidoną! Bet kokios gi Salvatoriaus užmačios? 
Kaip mano pagrobimas ir dingimas gali padėti išgelbė- 
ti Sarantį? Juk tikriausiai tą turėdamas galvoje per 
savo bičiulius verčia mane vėžintis tokiu vėlyvu metų; 
nebent... Koks aš naivuolis! Žinoma!.. Nebent numatė, 
kad įsakysiu jį suimti, ir pasakė savo draugeliams: 
“Jeigu tokią ir tokią valandą neišvysite manęs išei- 
nant, vadinasi, būsiu suimtas; tad pagrobkite Zakalį, 
ir jisai savo galva atsakys už manąją!" Po šimts, kaip 
tik taip! Viskas aišku!" 

Ir Zakalis pasijautė toksai savimi patenkintas, jog 
pasitrynė delnus, tarsi sėdėtų savo kabinete ir rengtų- 
si su įprastu miklumu atlikti kuo sėkmingiausią ope- 
raciją. 

ZŽakalis buvo tikras menininkas: meną vardan me- 
no kėlė aukščiau visko. 

Jis vis dar tebesitrynė delnus, kai kažkoks sun- 
kus kūnas užkrito ant karietos stogo, ir nuo šio garso 
Žakalis krūptelėjo. 

— Oho! Kas gi čia? — paklausė jis kaimyno. 

— Nieko,— vis taip pat lakoniškai atsakė šis. 

Iš tiesų, tartum prisidėjęs svoris buvo numatytas, 
priešingai visiems dinamikos dėsniams, ekipažui pa- 
lengvinti, tas ėmė skrieti tokiu greičiu, jog Zakalis jį 
būtų palyginęs su traukinio,— kurie skrieja greitai — 
jeigu jo laikais traukiniai jau būtų egzistavę. 

“Keista! Labai keista! — sumurmėjo Zakalis, įkvėp- 
damas vieną po kito du milžiniškus žiupsnius taba- 
ko; — karieta, pasunkinta žymaus svorio— spren- 
džiant iš dunksnio jam užkritus,— o lekia dar greičiau 
nei pirma; viena vertus, vėsa tartum dvelkia nuo Se- 

nos, o antra vertus — karieta rieda taip tykiai, lyg per 
veją žengianti moteris... Keista! Labai keista!.. Matyt, 
esame plyname lauke; tačiau kurioje pusėje? Šiaurėje, 
pietuose, rytuose ar vakaruose?" 

Viltį atkeršyti už šį pagrobimą Žakalis brandino 
tokią didelę, jog vietovė, kuria važiavo, jį tuo tarpu 
domino kur kas labiau negu galutinis kelionės rezulta- 
tas. Sitokio jaudulio apimtas, taip nebesitvėrė savyje, 
taip nebepajėgė pergalėti neapsakomo smalsumo, jog 
užmiršęs kelionės palydovo įspėjimą kilstelėjo kairiąją 
ranką prie dengiančio jo veidą raiščio; bet po šio neap- 
galvoto judesio išgirdęs savo kaimyną, kuris vis nenu- 
leido nuo jo akių, atlaužiant pistoleto gaiduką, Žakalis 
skubiai patraukė ranką ir tartum neišgirdęs dūžiklio 
spragtelėjimo kuo natūraliausiu balsu sušuko: 

— Pone, antros paslaugos: aš tiesiog dūstu; oro, 
dėl Dievo meilės, oro! 

— Tai visai nesunku, — atsakė nepažįstamasis, 
nuleisdamas lango stiklą sau iš dešinės.— Tik dėl jūsų, 
kad neperpūstų skersvėjis, buvo nuleistas tik vienas 
stiklas. 

— Jūs nepaprastai, nepaprastai malonus, — pa- 
siskubino pasakyti Zakalis, iš tikrųjų pajutęs stiprų 
skersvėjį. — Tačiau nenoriu piktam išnaudoti jūsų nuo- 
laidumą, ir jeigu tik šisai skersvėjis, — tikrai, aš jį pa- 
jutau,— jums būtų įkyrus ar paprasčiausiai nemalonus, 
meldžiu, laikykite, jog aš to neprašiau. 

— Nė kiek, pone,— atsakė nepažįstamasis.— Pa- 
geidavote, kad tas langas būtų atidarytas, ir jis liks 
atidarytas. 

— Labai, labai, labai ačiū, pone,— pasakė Žaka- 
lis, nebesistengdamas tęsti pokalbio, kurį jo palydo- 
vas, matyt, vos pakentė. 

Ir policijos pareigūnas vėl pasinėrė į apmąstymus. 

“Taip, — tarė sau,— smūgis atėjo nuo Salvatoriaus, 
kvaila būtų tuo abejoti; žmonės, su kuriais čia susi- 
dūriau, neeiliniai; kalba labai korektiškai, nors ir trum- 
pai; formaliai mandagūs, bet iš esmės — itin ryžtingi, 
ko nepasakysi apie visus krikščionis, kuriuos pažįstu. 
Taigi pagrobimą surengė Salvatorius: kaip ir maniau, 

jis bus numatęs, kad galiu jį suimti. Kaip gaila, kad 
toksai sumanus žmogus kartu ir toks doras! Tas paikšis 
pažįsta visą Paryžių; ką ten Paryžių — visą Prancūziją, 
jau nekalbant apie Italijos karbonarus ir Vokietijos 
iliuminatus*! Ne žmogus, o velnias! Privalėjau to imtis 
švelniau; juk išeidamas man pasakė: “Žinote, kas nu- 
tiks žmogui, kuris pamėgins mane sulaikyti". E! Bu- 
vau perspėtas, negali nieko sakyt. Prakeiktas Salvato- 
rius! Kad jį kur velniai, tą Zerarą!" 

Staiga Zakalis šūktelėjo. 

Netikėtai jam šovė mintis, ir nors kaip mokėjo 
tvardytis, nepajėgė jos išlaikyti smegeninėje. 

— A! — išsprūdo iš jo lūpų. 

— Kas dar? — paklausė kaimynas. 

Žakalis nusprendė pasinaudoti savuoju neapdai- 
rumu. 

— Pone,— tarė, — man atėjo į galvą labai svarbus 
dalykas; juk nenorėtumėte, kad malonus pasivažinėji- 
mas, kurį man suteikiate, lemtų nemalonias pasek- 
mes trečiam asmeniui. Įsivaizduokite, pone, kad prieš 
pat išvykdamas įsakiau suimti preventyviai, vien at- 
sargos dėlei, puikų jaunikaitį, kurį ketinau po dviejų 
valandų paleisti, tai yra sugrįžęs iš Sen Kluų; mat, vy- 
kau į Sen Klu, kai suteikėte garbę, išsukdami mane iš 
kelio. Taigi neatsitiktų nieko bloga, jei per valandą 
sugrįžčiau į prefektūrą: ar sugrįšiu tenai per valandą, 
pone? 

— Ne,— kaip visąlaik lakoniškai atšovė nepažįsta- 
masis. 

— Ką gi, suprantate, mano kelionė gali sukelti 
rimtų nepatogumų — priversti kalėti ilgiau, nei aš to 
norėjau, nekaltą žmogų. Leiskite, pone, jūsų akivaiz- 
doje parašyti įsakymą, kurį mano vežėjas nugabens, 
kad tučtuojau paleistų poną Salvatorių. 

Patalpindamas mūsų bičiulio vardą į sakinio pa- 
baigą, Zakalis pasiekė, teatro terminologija kalbant, 
norimą efektą. Suvokė tai, nes jo kaimynas nejučia 
krūptelėjo. 

-— Stok! — sušuko šis vežėjui ar veikiau atliekan-. 
čiajam tas pareigas. 


222 


Karieta iškart sustojo. 

— Tai pats lengviausias dalykas, — nerūpestingai 
metė Žakalis.— Tik brūkštelsiu mėnesienos šviesoje 
kelis žodžius į savo užrašų knygutę. 

Tartum pakankamai įgaliotas, Žakalis jau kėlė ran- 
ką prie akis dengiančio raiščio, bet jo kaimynas bema- 
tant ją suturėjo. 

— Jokio savarankiško veiksmo, pone. Tai mums, 
o ne jums priklauso spręsti, kaip visa sutvarkysime. 

Ir pakėlęs stiklus nepažįstamasis itin rūpestingai 
užtraukė langelius raudono šilko užuolaidomis, kliu- 
dančiomis matyti tiek iš karietos vidaus, tiek iš lauko. 
Paskiau išsitraukė iš kišenės užtemdomą žibintuvėlį 
ir uždegė fosforiniu žiebtuvu. 

Zakalis išgirdo, kaip sutreškėjo įsiliepsnojantis deg- 
tukas, ir užuodė fosforo kvapą. 

“Aiškiai esu su žmonėmis, nenorinčiais, kad pa- 
matyčiau kraštovaizdį — tarė sau.— Jie išties labai 
tvirti. Malonumas turėti su tokiais reikalą“. 

— Pone,— kreipėsi į jį kaimynas, — dabar galite 
nusiimti raištį. 

Žakalis antrusyk nesiprašydino; pamažu, kaip žmo- 
gus, kuriam neskubu, nustūmė aukštyn kliūtį, kuriam 
laikui jį apakinusią kaip Fortūną ar Meilę. 

Sėdėjo hermetiškai uždarytoje kabinoje. 

Suprato, kad nėra ko stengtis pažvelgti laukan 
pro kokį plyšį, ir iškart, kaip visi ryžtingieji, atsižadė- 
jęs šios minties, išsitraukė iš kišenės užrašų knygutę 
ir joje parašė: 

Šiuo įsakoma Sen Marteno areštinės viršininkui 
p. Kanlė nedelsiant paleisti p. Salvatorių. 

Pažymėjo datą ir pasirašė. 

— O dabar,— tarė,— gal teiksitės įduoti šitą įsa- 
kymą mano vežėjui; tai padorus ir puikus žmogus, 
pratęs prie mano filantropiškų poelgių, ir jis nė mi- 
nutėlės nesusivėlins atlikti nurodytąją užduotį. 

— Pone,— atrėmė su įprastu mandagumu Žakalio 
kaimynas,— pats pamatysite, kad patausosime jūsų 
vežėjo paslaugas kitai progai; tokioms užduotims turi- 
me savo žmonių, atstojančių visus pasaulio vežėjus. 

Nepažįstamasis užpūtė žibintuvėlį, itin mikliai vėl 
užtraukė Zakaliui ant akių skepetaitę, įsakė jam ne- 
judėti labiau negu bet kada, pravėrė dureles ir pa- 
šaukė. 

Tačiau nepažįstamojo ištartas vardas nė kiek ne- 
panėšėjo į įprastus vardus. 

Zakalis pajuto vieną iš dviejų vyriškių, įsitaisiu- 
sių karietos paskuigalyje, paliekant savo postą; išgirdo 
besiartinančius prie pravertų durelių žingsnius, ir tuo- 
jau pat švelnia, melodinga, malonia ausiai, tačiau po- 
licijos šefui visai svetima kalba, nors jis žinojo visus 
pasaulio dialektus, prasidėjo keletos sekundžių dialo- 
gas, kuris baigėsi tuo, jog Zakalio parašytasis įsaky- 
mas buvo įteiktas, durelės vėl užtrenktos ir nuskambėjo 
du angliški žodžiai All right!, kas mūsiškai reiškia ne 
ką kita kaip tik “Viskas gerai, keliaukit!" 

Ir užtikrintas, kad viskas gerai, kaip pasakė vidu- 
je sėdintis žmogus, vežėjas botago kirčiu vėl paleido 
arklius tokia pat sparta, kokia lėkė iki sustojant. 

Karieta dar neriedėjo nė penkių minučių, kai nau- 
jas svoris vėl užkritęs ant stogo, visą ją sudrebino, ta- 
čiau taip keistai, jog Zakalis su sau įprastu pojūčių 
aštrumu iš garso nustatė, kad užmestasis krovinys il- 
gas, o ne trumpas kaip pirmasis, dar daugiau — at- 
pažino daiktą esant medinį. 

“Pirmas paketas panėšėjo į susuktą virvę,— tarė 
mintyse Žakalis.— Antrasis, iš visko sprendžiant, vei- 
kiausia kopėčios. Atrodo, mums teks kopti ir leistis. 
Aiškiai turiu reikalą su atsargiais žmonėmis“. 

Kaip ir pirmąjį sykį, kai vėl pajudėjo iš vietos, ka- 
rieta tartum padvigubino spartą — labiau negu bet 
kada priešingai visiems dinamikos dėsniams. 

“Na ir šaunuoliai,— pagalvojo Žakalis,— tikriau- 
siai Jie yra išradę kokią naują varomąją jėgą; be reika- 
lo užpuldinėja keliauninkus; užsikaltų turto savuoju 
išradimu. Tačiau kokia velnių kalba manasis kaimy- 
nas ką tik šnekėjo? Ne anglų, ne italų, ne ispanų, ne 
vokiečių; taip pat ne vengrų, ne lenkų, ne rusų: slavų 
kalbose daugiau priebalsių negu čia girdėjau. Ir ne 
arabų: joje gausu tam tikrų gerklinių garsų, dėl kurių 

nebūčiau apsirikęs; be abejo, veikiausiai tai turkų, per- 
sų ar indų; labiau linkčiau į indų". 

Ir Žakaliui linkstant į indų kalbą, karieta vėl su- 
stojo. 


CVII + KAIP IR BUVO NUMATES, 
ŽAKALIS KOPIA BEI LEIDŽIASI 


Pajutęs karietą sustojant, Žakalis, pradedąs apsi- 
prasti su savo pagrobėjais, surizikavo paklausti: 

— Gal kartais ką nors čia turime paimti? 

— Ne,— atsakė lakoniškasis balsas,— tiktai kai 
ką palikti. 

Iš tikrųjų, ant vežėjo pasostės pasigirdo kažkoks 
bruzdulys, paskiau karietos durelės iš Žakalio pusės 
staigiai atsilapojo. 

— Jūsų ranką,— nuskambėjo vieno iš trijų liku- 
siųjų žmonių balsas — tačiau ne to, kuris važnyčiojo, 
ir ne to, kuris sėdėjo viduje greta jo. 

— Mano ranką! Kodėl? — paklausė Žakalis. 

— Ne jūsiškės prašome, o jūsų pusgalvio vežėjo, 
kuriam reikia atsisveikinti, nes netrukus išsiskirs su 
jumis, kad niekad nebepamatytų. 

— Kaip! Vargšas žmogelis! — sušuko Žakalis.— 
Nejaugi jį ištiks kokia nors nalaimė? 

— Jam? Kokia gi nelaimė, anot jūsų, gali jį ištik- 
ti? Anaiptol: jį mandagiai nuveš į sutartą vietą ir ten 
leis nusirišti nuo akių raištį. 

— Betgi ką tuomet reiškia, kai prieš minutėlę 
man pasakėt, jog šis žmogus galbūt niekad manęs ne- 
beišvys? 

— "Tai reiškia, kad visiškai nebūtinai jį turės ištik- 
ti nelaimė, kad jūsų nebeišvystų. 

— Ak! Iš tiesų, — tarė Zakalis,— kadangi mes du... 

— Būtent. Nelaimė gali ištikti tik jus. 

— Ojei! — tarė Žakalis.— Ir tikrai būtina, kad šis 
vaikinas mane paliktų? 

— Būtina. 

— Vis dėlto, jeigu man būtų leista pareikšti pa- 

geidavimą, norėčiau pasilaikyti šį vaikiną prie savęs, 
kad ir kaip viskas baigtųsi. 

— Pone, — atkirto nepažįstamasis, — ne tokiam 
žmogui kaip jūs būtų naujiena išgirsti, jog kad ir kaip 
viskas baigtųsi, mums nereikalingi liudytojai. 

Sie žodžiai, o ypač tonas, kuriuo jie buvo ištarti, 
privertė Žakalį krūptelėti. Visados nuotykis, kada pa- 
šalinami liudytojai, nežada nieko gera. Kiek jis matė 
pavojingų nusikaltėlių, pribaigiamų naktį už miesto ri- 
bų — kokioje nors duobėje, patvory, miško užkampy — 
be liudytojų! 

— Ką gi, — tarė jis,— kadangi tikrai mums būti- 
na skirtis, vargšas vaikine, štai mano ranka. 

Vežėjas pabučiavo Žakalio ranką ir tuo pat metu 
paklausė: 

— Ar nebūtų nekuklu ponui priminti, jog mano 
tarnybos mėnuo baigiasi ryt? 

— Ak! Dvigubas paikši! — sušuko Žakalis.— Tai 
šit kas tau šiuo momentu rūpi? Ponai, leiskite nusiim- 
ti man šį raištį, kad galėčiau išmokėti jam algą iki 
paskutinio cento. 

— Nėra reikalo, pone, — atšovė nepažįstamasis.— 
Aš jam sumokėsiu.— Se,— tarė vežėjui, — štai penki 
luidorai už tavąjį mėnesį. 

— Pone,— pasakė vežėjas,— tai trisdešimčia 
frankų per daug. 

— Išgersi už savo pono sveikatą, — atkirto pašai- 
pus balsas, kurį Žakalis atpažino jau sykį kalbėjus. 

— Na, gana,— tarė Žakalio kaimynas.— Uždary- 
kite dureles ir keliaujam toliau. 

Durelės užsitrenkė, ir karieta vėl pajudėjo tokia 
pat sparta. 

Daugiau nebeanalizuosime Žakalio nakties kelio- 
nės įspūdžių. 

Nuo šiolei, kokiu tiktai klausimu kreipdavosi į 
savo palydovą, sulaukdavo tokio baugiai lakoniško at- 
sako, jog jis pasirinko verčiau tylą; tačiau jį apniko 
aibė šmėklų, ir kuo karieta greičiau dardėjo, tuo jo 
būgštavimai didėjo. Taigi, iš nerimo perėjęs į būgšta- 
vimą, iš būgštavimo — į baimę ir iš baimės — į siaubą, 

jis iš siaubo įpuolė į paniką, kai po pusvalandžio pašėlu- 
sio lėksmo išgirdo savo palydovą jam tariant: 

— Atvažiavome. Ę 

Iš tikrųjų, karieta sustojo; bet, didžiai Zakalio nuo- 
stabai, durelių niekas neatidarė. 

— Regis, pone, sakėte, jog atvažiavome? — išdrįso 
Žakalis paklausti savo kaimyno. 

— Taip, — atsakė šis. 

— Bet kodėl tuomet neatidaro durelių? 

— Todėl, jog dar ne laikas. 

„dis išgirdo nukeliant nuo karietos 12 krovinį 
tikrai kopėčios. 

Iš tiesų, tai buvo kopėčios, kurias tas iš kaukėtųjų, 
kuris pakeitė vežėją, atrėmė į namą. 

Kopėčios kaip tik siekė antro aukšto langą. 

Paskiau šios operacijos vykdytojas atidarė dureles 
ir vokiškai tarė: 

— Atlikta. | 

— Išlipkite, pone,— paragino Zakalio bendrakelei- 
vis.— Jums ištiesta ranka. 

Žakalis nesipriešindamas išlipo. 

Tariamasis vežėjas paėmė jį už rankos ir prilaikė, 
kai statė koją ant nuleidžiamojo laiptelio, paskiau nu- . 
vedė ir sustabdė du žingsnius iki kopėčių. 

Zakalio kaimynas išlipo įkandin jo ir nusekė iš 
paskos. 

Čia, kad Žakalis nesijaustų paliktas likimo valiai, 
uždėjo jam ant peties ranką. 

Kitas nepažįstamasis jau stovėjo kopėčių viršuje 
ir deimantu pjovė stiklą skląstuko aukštyje. 

Perpjovęs stiklą, įkišo pro skylę ranką ir atidarė 
langą. 

Po to davė ženklą likusiam apačioje bendrui. 

— Prieš jus yra kopėčios, — tarė šis.— Lipkite. 

Žakalis nelaukė, kad jam pakartotų; pakėlė pėdą 
ir užčiuopė pirmą skersinį. 

— Būsit negyvas labiau negu bet kada, jeigu nors 
kiek riktelsit. 

Zakalis linktelėjo galva, parodydamas, jog suprato. 

Paskiau tarė sau: 

— Ką gi, mano likimas tuoj išsispręs, artėju prie 
atomazgos. 

Tai tik paskatino jį tylomis ir tiksliai kilti aukštyn 
kopėčių skersiniais; šį manevrą jis atliko tarsi matytų 
abiem akimis ir lyg būtų pats vidurys dienos — toks 
prigimtas dalykas buvo jam karstytis. 

Pakeliui dėl visa ko suskaičiavęs septyniolika sker- 
sinių, pasiekė kopėčių viršų, kur jį pasitiko žmogus, 
kuris anksčiau atidarė langą. Didžiadvasiškai paėmęs 
policininką už parankės, paragino: 

— Perženkite. 

Zakalis elgėsi pavyzdingai ramiai. 

Sekęs iš paskos vyriškis padarė tą patį. 

Tada pirmasis kopėjas, kurio užduotis tebuvo at-. 
verti kelią ir padėti lipti Zakaliui, vėl nusileido apačion, 
užkėlė kopėčias atgal ant karietos stogo, ir Zakalis, 
vis labiau apimamas siaubo, išgirdo, kaip arkliai šuo- 
liais ją nudardeno. 

“Stai aš uždarytas,— pamanė jis.— Tiktai kur ir 
kame? Tikrai ne rūsyje, nes reikėjo užkopti septynioli- 
ka laiptelių. Padėtis tampa vis įtemptesnė“". 

Paskiau kreipėsi į savo palydovą: 

— Ar nebus nekukluų,— paklausė,— pasiteirauti 
jūsų, gal artėjame prie nedidukės promenados pabai- 
gos? 

— Ne,— atsakė balsas, kurį jis atpažino kaip sa- 
vojo kaimyno iš dešinės; pastarasis regis, aiškiai save 
pasiskyrė jo asmens sargybiniu. 

— Ar mums dar daug liko kelio? 

— Maždaug po trijų ketvirčių valandos atsirasi- 
me vietoje. 

— Tad vėl sėsime karieton? 

— Ne. 

— Taigi pasivaikščiojimas pėsčiomis? 

— Būtent. . : 

“Ak! Ak! — pagalvojo Zakalis.— Stai dar neaiškiau 
negu bet kada. Trys ketvirčiai valandos pasivaikščio- 
jimo po apartamentus antrame aukšte! Kad ir kokie 
erdvūs bei išvaizdūs būtų apartamentai, pasivaikščio- 

jimas po juos tris ketvirčius valandos turėtų gerokai 
pabosti. Visa tai atrodo keisčiau ir keisčiau; kurgi mes 
eisime?" Ę 

"Tuo metu pro skepetaitę ant akių Zakalis lyg pa- 
matė šviesą; tai davė pagrindo jam manyti, jog jo pa- 
lydovas vėl uždegė žibintuvėlį. 

Paskiau pasijuto paimamas už rankos. 

— Eikite,— paliepė jo gidas. 

— Kur mes einame? — paklausė Žakalis. 

— Jūs labai smalsus,— atšovė jo gidas. 

— Na gerai, aš ne taip pasakiau,— teisinosi poli- 
cijos šefas.— Norėjau pasakyti: kaip eisime? 

— Kalbėkite tyliau, pone,— sudraudė balsas. 

“Oho! Regis, mes gyvenamame name“, — pamanė 
Žakalis. 

Tad tokiu pat garsumu kaip jo pašnekovas, tai 
yra tyliau, kas ir buvo jam rekomenduota, pridūrė: 

— Norėjau paklausti, pone, kaip mes eisime, tai 
yra, kokia vietove žingsniuosime, ar dar kopsime, ar 
leisimės? 

— Leisimės. 

— Gerai, jeigu tereikės leistis, leiskimės. 

Žakalis pasistengė nutaisyti džiugų toną, norėda- 
mas pasirodyti šaltakraujiškų; bet širdies gilumoje 
anaiptol nesijautė ramus; pulsas tvinkčiojo neapsako- 
mai greitai, iš visų pusių supamas tamsos jis prisi- 
minė tuos, kurie laisvai keliauja, šviečiant skaisčiai 
mėnesienai, per amica silentia lunae!, kaip sako Ver- 
gilijus. | 

Dera pridurti, kad šisai sugrįžimas prie melan- 
cholijos tebuvo laikinas. 

Juo labiau, kad vienas dalykas Žakalį prablaškė. 

Jam pasirodė, kad jo link artinasi žingsniai; pas- 
kiau, kad jo gidas pašnabždom apsikeitė keliais žodžiais 
su naujuoju atvykėlių; be to, kad šis naujasis atvykėlis, 
kurio, be abejo, laukta kaip gido po tą labirintą, kur 
netrukus jie turėjo įžengti, atidarė duris ir nulipo pir- 
mas laiptų pakopėles. 

Nebeliko abejonės, kai Žakalio palydovas jam tarė: 

— Įsitverkite turėklo, pone. 

Žakalis įvykdė, ką lieptas, ir ėmė leistis. 

Kaip kopdamas aukštyn skaičiavo kopėčių skersi- 
nius, taip dabar leisdamasis žemyn skaičiavo laipte- 
lius. 

Jų buvo keturiasdešimt trys. 

Šie keturiasdešimt trys laipteliai atvedė į grįstą 
kiemą. 

Tame kieme buvo šulinys. 

Vyriškis, kuris nešėsi žibintą, nuėjo prie šulinio; 
Žakalis, kreipiamas savo palydovo, nusekė iš paskos. 

Prie šulinio vyriškis su žibintu persisvėrė per ren- 
tinio kraštą ir šūktelėjo: 

— Jūs ten apačioje? 

— Taip, — atsiliepė balsas, nuo kurio Žakalis su- 
virpėjo — toks jis atrodė atskriejes iš pačių Žemės gel- 
mių. — 

"Tuomet vyriškis pastatė savo žibintą ant rentinio 
krašto, paėmė virvės galą ir ėmė traukti į save it žmo- 
gus, keliantis kibirą su vandeniu; tačiau jis iškėlė ne 
kibirą, o pintinę — pakankamai didelę, kad joje galėtų 
tilpti vienas ar netgi du žmonės. 

Bet kad ir kaip tykiai bendras traukė pintinę iš 
šulinio, skridinys, kuris tikriausiai buvo seniai teptas 
alyva, pradėjo graudžiai vaitoti. 

Žakalis puikiai atpažino įrenginio garsą, ir šaltas 
prakaitas ėmė srūti visu jo kūsnu. 

Siaip ar taip, jam neliko laiko sutramdyti savo 
jauduliui, nors ir kaip būtų stengęsis: mat, vos tik 
pintinė palietė žemę, pasijuto įgrūstas jon, pakeltas 
nuo žemės, siūbuojantis tuštumoje, paskiau įleistas į 
šulinio kiaurymę mikliai ir sparčiai, lyg turėtų reikalą 
su kalnakasiais. 

Žakaliui nejučia išsiveržė garsas, panašus į de- 
joNę: 

— Jei rėksit, ištiks bėda! — perspėjo gerai pažįs- 
tamas jo palydovo balsas.— Aš jus paleisiu apačion. 

Sis perspėjimas Zakalį pašiurpino, bet drauge ir 
nutildė. 

“Galų gale,— tarė sau,— jeigu būtų ketinę numes- 
ti į šulinį, nebūtų varginęsi grasindami, nebūtų leidę 

žemyn pintinėje. Bet kur, po velnių, jie gabena mane to- . 
kiu absurdišku keliu? Šulinio dugne būna tik vanduo". 

Paskiau staiga protas jam nušvito — prisiminė, 
kaip leidosi į Kalbantįjį šulinį. 

— Ne,— tarė, — ne, klystu teigdamas, kad šulinio 
dugne būna tik vanduo: dar esama ir tų erdvių bei pa- 
vojingų požemių, vadinamų katakombomis. Norėdami 
mane suklaidinti taip sukiojosi ir grąžiojosi; bet jeigu 
norėjo suklaidinti, vadinasi, mano gyvybei pavojus ne- 
gresia: kam klaidinti žmogų, kurį rengiamasi nužudy- 
ti, juk neklaidino Briuno?, Nėjaus“, keturių La Rošelio 
seržantų*. Kas iš viso to aiškėja — tai, kad aš karbo- 
narų naguose. Bet kokiu tikslu jie mane pagrobė?.. 
Ak! Dėl Salvatoriaus arešto. Visąlaik velnias Salvato- 
rius! Kad jį kur galai, tą Žerarą!. 

Ir vis taip samprotaudamas, Žakalis, susigūžęs 
pintinėje ir abiem rankomis įsitvėręs virvės, leidosi 
šulinio dugnan, tuomet kai kieme likusiųjų valdoma 
pintinė su akmenimis, atitinkančiais jo svorį, kilo auk- 
štyn, kiaurymės linkui. 

"Tuo pat laiku iš viršaus šūktelėjo, į ką mažne 
Žakaliui prie ausų atsiliepė kitas šūksnis. 

Pirmasis nuskambėjo taip: “Turite jį?“, o antrasis 
atsakė: "Turime". 

Iš tiesų, Zakalis palietė žemę. 

Iškėlė jį iš pintinės, kuri vėl pakilo ir nusileido du 
sykius, kaskart atgabendama Zakaliui po vieną as- 
mens sargybinį. 


CVIII + ZAKALIS PAGALIAU SUZINO, 
UŽ KO NUSITVERTI, IR GAUNA 
PRIPAŽINTI, KAD NEĮŽENGIAMOS 
GIRIOS AMERIKOJE NE TOKIOS 
PAVOJINGOS KAIP PARYZIUJE 


Leidosi žingsniuoti ilgais ir didžiuliais požemiais, 
kuriuos mes jau aprašėme vienoje iš ankstesnių da- 
lių!. 

Stūmėsi priekin pamažu dėl tūkstančio i7 vieno 

vingio, kuriuos Žakalio palydovai tyčiom ar netyčiom 
vertė jį sukinėtis; praslinko trys ketvirčiai valandos, 
belaisviui pasirodę amžinybe — taip vėsi požemių drėg- 
mė, lėti jo vedlių žingsniai bei visiškas tylėjimas darė 
šį naktinį Žygį panašų į laidotuvių procesiją. 

Atėjęs prie žemų durų, negausus būrelis sustojo. 

— Mes jau vietoje? — atsidusęs paklausė Žakalis — 
jis mažne įtikėjo, jog begalinis slaptumas pritvinkęs di- 
džio pavojaus. 

— Tuojau būsime,— atsiliepė balsas, kurį jis išgirdo 
pirmą kartą. 

Ištarusysis tuos žodžius atidarė dureles; pro jas 
įėjo dvejetas Žakalio palydovų. 

Tretysis paėmė policijos pareigūną už parankės. 

— Teks kopti — tarė.. 

Ir iš tikrųjų, Zakalis koja užčiuopė pirmą laiptelį. 

Dar neužkopė trečiojo, kai durys, ką tik visus pra- 
leidusios, užpakalyje jo vėl užsivėrė. 

Žakalis, nuolat iš priekio ir iš paskos lydimas sa- 
vo asmens sargybinių, užlipo keturiasdešimt laiptelių. 

“Cha! — tarė sau.— Mane parveda į antrojo aukšto 
butą. Vis tebesistengdami, kad prarasčiau orientaciją". 

Bet šįsyk Zakalis klydo ir netrukus tuo įsitikino, 
kai pasiekęs tvirtos žemės plotmę gavo įkvėpti gryno 
oro — švelnaus ir kvapnaus, pripildžiusio jo krūtinę 
gyvasties ir gaivos tarsi miško aromatas. 

Jis dar nužengė kokį dešimtį žingsnių minkšta 
žole, ir pažįstamas jo karietos kaimyno balsas tarė: 

— Dabar esate vietoje ir galite nusiimti raištį. 

Žakalis nelaukė antrusyk paliepiamas — itin stai- 
giu judesiu, išduodančiu daugiau jaudulio, negu jis ke- 
tino parodyti, nusiplėšė raištį. 

Nuo reginio, kurį prieš save išvydo, šūktelėjo iš 
nuostabos. 

Stovėjo viduryje rato, sudaryto iš kokio šimto žmo- 
nių, 0 pastarieji savo ruožtu — viduryje progumos, ku- 
rią iš visų pusių supo neaiškiai dunksanti giria. 

Apsidairė aplinkui — buvo apstulbintas, priblok- 
štas. 

Stengėsi atpažinti bent vieną iš visų veidų, ap- 

šviestų iš viršaus mėnesienos, o iš apačios — kokių 
„dvidešimties į žemę susmeigtų deglų. 

Bet visi šie veidai buvo jam nepažįstami. 

Beje, kame jis yra? Visiškai nesusigaudė. 

Dešimties mylių spinduliu Paryžiaus apylinkėse 
nežinojo tokios laukinės vietos kaip ši, kurioje dabar 
atsidūrė. 

Ieškojo akimis kokio nors orientyro, šios girios 
horizonto; bet nuo deglų kylantys dūmai, susimaišę su 
medžius blausinančiu rūku, sudarė ūkų užuolaidą, pro 
kurią nepajėgė prasiskverbti netgi Zakalio žvilgsnis. 

Kas ypač jį paveikė — tai niūri tyla, tvyranti 
aplinkui jį, viršum jo ir, galima pasakyti, po juo, tyla, 
dėl kurios visus šiuos personažus palaikytum vaiduok- 
lių sueiga, jeigu patamsyje žibsintys iš kiekvieno jų 
akių žaibai nebūtų priminę žodžių, taip kraupiai su- 
virpinusių jo klausą: “Mes ne plėšikai! Mes priešai!“ 

Sių priešų jis, kaip sakėme, iš akies priskaičiavo 
kokį šimtą — stovėjo jų apsuptas vidury nakties ir vi- 
dury girios! : 

Zinome, kad Zakalis buvo didis filosofas, karštas 
volterininkas, visiškas ateistas — tie trys epitetai be- 
veik reiškia tą patį; ir vis dėlto, pasakykime jo gėdai 
ar garbei, šiuo iškilmingų momentu jis iš paskutiniųjų 
stengėsi susikaupti ir pakėlęs akis į dangų pavedė 
savo sielą Dievui! | 

Mūsų skaitytojai, be abejo, atpažino vietą, kurion 
buvo atvesdintas Žakalis, ir jeigu pastarajam, nepaisant 
dedamų pastangų, nesisekė čionai susivokti, naiviai pa- 
sakykime, kad tai parėjo nuo to, jog jis niekad nebuvo 
šios vietos regėjęs, nors ji slypėjo Paryžiaus viduje. 

Iš tikrųjų, tai buvo neįžengiamoji Pragaro gatvės 
giria, žinoma, ne tokia trykštanti žaluma kaip tąją 
pavasario naktį, kurią mes pirmąkart joje apsilankė- 
me, bet taipogi ne mažiau spalvinga šiuo vėlyvo ru- 
dens laiku ir šią nakties valandą. 

Tai iš čia Salvatorius ir generolas Lebastaras de 
Premonas leidosi vaduoti Miną iš Valženezo nagų; tai 
čia juodu sutarė susitikti, turėdami tikslą išplėšti Sa- 
rantį iš budelio rankų. 

Tačiau mes matėme, kaip Salvatorius gavo pra- 
leisti susitikimą ir kaip jis čia buvo pakeistas Žakaliu. 

Taigi mes pažįstame, bent iš veido, kai kuriuos tų 
personažų, susirinkusių apleistajame name. 

Tai karbonarų ventė, šia proga sustiprinta dar ke- 
turiomis, į kurią gegužės 21-osios naktį generolas Le- 
bastaras de Premonas atėjo prašyti pagalbos ir globos, 
trokšdamas išlaisvinti savo bičiulį. 

Prisimename, ką karbonarai tada jam atsakė; tą 
mes išdėstėme skyriuje Padėk sau, ir dangus tau padės. 
Tai buvo visiškas, kategoriškas, vieningas atsisaky- 
mas bent kaip nors prisidėti gelbstint kalinį. Tačiau 
apsirinkame teigdami, kad atsisakyta vieningai: vie- 
nintelis iš dvidešimties, Salvatorius pasiūlė savo pa- 
galbą generolui. 

Zinome, kas po to nutiko. 

Taip pat prisimename atšiaurų, nors ir teisingą 
motyvą, kuriuo tribunolas pagrindė savo griežtą nuo- 
sprendį; tačiau baimindamiesi, kad mūsų skaitytojai 
jo nebūtų pamiršę, pateiksime jų akims tą patį tekstą. 

Oratorius, kuriam buvo patikėta visų brolių var- 
du, pasakė: 

“Su didžiausiu gailesčiu privalau jums taip atsa- 
kyti: nesant akivaizdžių, nenuginčijamų, svarių, aiškių 
pono Sarančio nekaltumo įrodymų, daugumos nuomo- 
ne mes neturėtume prisidėti prie pastangų gelbėti tą, 
kurį įstatymas teisingai pasmerkė. Sakau teisingai, 
supraskite mane, generole, kol nebus įrodyta priešin- 
gai". 
Tad šios dienos rytą, apsvarstęs savo ekspediciją į 
Vanvą, Salvatorius atėjo pas generolą Lebastarą de 
Premoną. Jo neradęs namie, paliko tokią instrukciją: 


Sį vakarą neįžengiamojoje girioje vyks sueiga; nu- 
eikite tenai ir pasakykite broliams, jog MES TURIME 
p. Sarančio nekaltumo įrodymą, ir šį įrodymą aš atiga- 
bensiu apie vidurnaktį. 

Vis dėlto nuo devintos valandos vakaro tykokite 
pasislėpęs su -kokia dešimčia ištikimų žmonių Jeruzalės 
gatvės prieigose; matysite mane įžengiant į policiją; iki 

tada del visko esu tikras; bet sykį patekęs prefektūron,— 
nors abejoju, kad Zakalis išdrįstų, taip gerai mane paži- 
nodamas,— galiu būti suimtas. 

Jeigu iki dešimtos valandos nepasirodysiu, vadi- 
nasi, būsiu tapęs kaliniu. 

Bet netgi mano sulaikymas privers Žakalį grieb- 
tis tam tikrų žygių, dėl kurių turės palikti prefektūrą. 

Imkitės atitinkamų priemonių kaip žmogus, pa- 
tyręs rengti pasalas; pagrobkite Zakalį ir vežėją; atsi- 
kratykite pastaruoju kaip sugebėsite ir pakankamai 
sudėtingais keliais, kad pamestų bet kokius pėdsakus, 
pristatykite Zakalį į neįžengiamąją girią. 

Vos tik atgavęs laisvę, aš pasirūpinsiu juo. 


Matėme, kad generolas Lebastaras de Premonas,— 
nes tai jisai sėdėjo greta Žakalio iš dešinės, — taigi 
matėme, kad generolas Lebastaras de Premonas, savo 
draugų padedamas, kuo tiksliausiai įvykdė Salvato- 
riaus nurodymus. 

Ventė arba tiksliau penkios ventės, šį vakarą su- 
sirinkusios derinti savo veiksmus dėl artėjančių rinki- 
mų, dešimtą valandą generolo pasiuntinio buvo infor- 
muotos apie Salvatoriaus areštą, Sarančio nekaltumą 
ir būtinybę pagrobti Zakalį. 

"Tuomet viena pilna ventė, tai yra dvidešimt žmo- 
nių, akies mirksniu ėmėsi visų reikiamų priemonių, 
kad Zakalis neprasprūstų, taigi be keturių žmonių, 
kuriuos Lebastaras de Premonas pastatė priešais pre- 
fektūrą, be kitų trijų, kuriuos pasiėmė su savimi į Kur 
la Reną, ventė išsidėstė ketvertukais palei upę ir už 
Pasi užkardos. . 

Kaip matome, Zakalis niekaip negalėjo prasprūs- 
ti: tad ir neprasprūdo. 

Sekėme jį visais tais vingiais, kuriais Salvatoriaus 
nurodymu buvo priverstas sukinėtis, ir palikome kar- 
bonarų rato viduryje su nerimu laukiantį, ką dėl jo 
nutars, nors iš visko atrodė, kad tai bus mirties nuo- 
sprendis. 

— Broliai, — rimtu balsu kreipėsi į juos generolas 
Lebastaras de Premonas,— regite prieš save Žmogų, 
kurio laukėte. Kaip mūsų brolis Salvatorius ir numa- 

tė, jis pats buvo sulaikytas; įvykdžius jo įsakymą arešto 
atveju, tasai, kuris turėjo įžūlybės pakelti prieš Salva- 
torių ranką, pagrobtas stovi jūsų akivaizdoje. 

— Visų pirma, tegul jis duoda įsakymą paleisti 
Salvatorių,— atsiliepė vienas balsas. 

— Aš jau tą padariau, ponai, — pasiskubino pra- 
nešti Zakalis. 

— Tai tiesa? — paklausė penki ar šeši balsai taip 
iškart, jog buvo matyti, kaip kiekvienam rūpi Salvato- 
rius. 

— Palūkėkite,— tarė Lebastaras de Premonas.— 
Tai labai apsukrus žmogus, kurį turėjome laimės nu- 
tverti į savo rankas; taigi, kai tik suvokė esąs mūsų 
belaisvis, tuoj ėmėsi svarstyti, kodėl buvo pagrobtas. 
Aišku, toji mintis atėjo jam į galvą — kad savo kūnu ir 
krauju atsako už mūsų bičiulį ir kad pirmiausia, kas 
bus iš jo pareikalauta, atvykus į paskirties vietą, — tai 
Salvatoriaus laisvė. Tad panoro įgyti iniciatyvos nuo- 
pelną ir iš tikrųjų, kaip pats pasakė, davė tokį įsa- 
kymą; tačiau, manau, turėjo jį duoti palikdamas pre- 
fektūrą, o ne tada, kai jau papuolė į mūsų rankas. 

— Betgi, — sušuko ZŽakalis,— ar aš jums nesa- 
„kiau, ponai, kad per paprasčiausią gryną užmaršumą 
man paliekant prefektūrą įsakymas nebuvo duotas. 

— Apgailėtinas užmaršumas, ir jį mūsų broliai 
įvertins, — atrėmė generolas. 

— Be to,— atsiliepė tas pats balsas, kuris jau 
klausė, ar policijos šefas pasakė tiesą, — be to, jūs 
anaiptol nesate čia vien tam, kad atsakytumėte už 
Salvatoriaus areštą. Esate čia todėl, kad turime jums 
aibę priekaištų. 

ZŽakalis prasižiojo, norėdamas atsakyti, bet kalbė- 
tojas gestu įsakė jam tylėti: 

— Aš nekalbu vien apie politinius priekaištus, — 
tęsė jis.— Kad jūs mylite monarchiją, o mes — res- 
publiką, ne tiek svarbu! Jūs turite teisę tarnauti žmo- 
gui, kaip mes — įsitikinimui; ne vien kaipo politinės 
valdžios agentas esate suimtas, o kaipo žmogus, viršijęs 
savo įgaliojimus, piktnaudžiaujantis jais. Nėra dienos, 

kad prieš jus nebūtų pateiktas slaptajam tribunolui 
skundas; nėra dienos, kad koks nors brolis neateitų 
prašyti keršto jums. Taigi nuo seniai, pone, jūsų mir- 
tis nuspręsta ir jeigu ligi šiolei vėlavo, tai tik Salvato- 
riaus dėka. 

Ramus tonas, lėtumas, švelnus liūdesys, kokiais 
oratorius ištarė tuos žodžius, padarė Zakaliui tokį bai- 
sų įspūdį, lyg jis būtų išgirdęs mirties angelo trimitą. 
Žakalis puikiai mokėdavo atsikirsti, savo laiku pasi- 
žymėjo iškalba, tad išmušus paskutiniajai valandai — 
netikėtai ir gerokai per anksti — pasitaikė tikrai gera 
proga parodyti savąją gražbylystę. Vis dėlto jam nė 
nekilo mintis ją išbandyti — taip viešpataujanti tarp 
šios scenos dalyvių iškilminga tyla šį gausų sambūrį 
pavertė jam slogia, baisia vienatve. 

Žakalio tylėjimas suteikė progą kitam kalbėtojui 
netrukdomam tarti žodį, nors jo ir neprašė: 

— Zmogus, kurį įsakėte sulaikyti — prašneko jis, — 
nors dešimtį kartų turėtumėte būti jam dėkingas už 
savo gyvybę,— mums visiems čia brangus, pone, ir vien 
dėl jo sulaikymo fakto, vien dėl to, kad pakėlėte ranką 
prieš tą žmogų, kurį daugeliu atžvilgių turėtumėte ver- 
tinti bei gerbti, jūs nusipelnėte mirties. Taigi svarsty- 
sime jūsų mirties klausimą. Jums tuojau atneš stalą, 
popieriaus, plunksnų bei rašalo, ir jeigu per šiuos svars- 
tymus, kuriuos galite laikyti galutiniais, panorėtumėte 
padaryti kokius nors testamento patvarkymus, pareik- 
šti kokią nors paskutiniąją valią, palikti artimiesiems 
ar giminaičiams kokį nors turtą, surašykite savo pagei- 
davimus, ir mes visi savo garbės žodžiu įsipareigojame 
juos tiksliai įvykdyti. 

— Bet,— sušuko Žakalis— kad testamentas ga- 
liotų, reikia notaro, netgi dviejų. 

— Tik ne savo paties ranka rašytam testamentui. 
Jūs juk žinote, kad ranka rašytas testamentas, išdės- 
tytas ištisai paties testatoriaus ranka, yra mažiausiai 
ginčytinas, kai jį pasirašiusysis esti sveikas kūnu ir 
protu. Taigi čia yra šimtas liudytojų, kurie prireikus 
patvirtins, jog pasirašydamas savo testamentą buvote 
kuo sveikiausias kūnu ir protu. Stai stalas, rašalas, 

popierius ir plunksnos; rašykite, pone, rašykite. Mes, 
kad jums netrukdytume, pasitrauksime. 

Kalbėtojas davė ženklą, ir lyg jie tebūtų jo laukę, 
visi Žmonės sutartinai pasitraukė ir dingo miške, it 
burtų lazdele pamojus. 

Neliko daugiau ko abejoti: popierius buvo herbi- 
nis, o pasitraukę žmonės — pasišalino pasitarti dėl jo 
mirties. 

Iš tiesų, ką ir kalbėt, jis privaląs rašyti tikrą tes- 
tamentą. 

Zakalis tai suprato ir pasikasė pakaušį. 

— Velnias! Velnias! Reikalas prastesnis nei ma- 
niau. 

Ir vis dėlto, apie ką Žakalis pirmiausia pagalvojo, 
kai suvokė atėjus galą? Apie savo testamentą? Ne. 
Apie tai, kiek galėjo padaryti gera ir kiek padarė blo- 
ga? Ne. Apie Dievą? Ne. Apie velnią? Ne. 

Paprasčiausiai panoro pasisemti žiupsnį tabako, 
pamažėle tai padarė, pasimėgaudamas įkvėpė ir pirš- 
to galu užtrenkęs tabokinę vėl pakartojo sau: 

— Žinoma, reikalas prastesnis nei maniau. 

Kaip tik šiuo metu jis pagalvojo, kad neįžengia- 
mos Amerikos girios su pumomis, jaguarais, barš- 
kuolėmis gyvatėmis šimtąsyk mažiau pavojingos nei ši 
fantastiška giria, kurioje atsidūrė. 

Tačiau ką daryti? Nesugalvodamas nieko geriau, 
pasižiūrėjo į laikrodį. 

Betgi nepatyrė nė džiaugsmo sužinoti valandą: jo 
laikrodis buvo sustojęs, nes per visus vakarykščius rū- 
pesčius pamiršo jį prisukti. 

Galiausiai nuleido akis į popierių, plunksną bei 
rašalą ir mašinaliai atsisėdo prie stalo, pasiremdamas 
į jį alkūnėmis. 

Žakalis anaiptol nepasiryžo rašyti testamentą; ne, 
maža jam rūpėjo numirti palikus testamentą ar be jo! 
Paprasčiausiai nebelaikė kojos. 

Tad, užuot paėmęs plunksną ir pabrėžęs nors ke- 
letą ženklų, panarino galvą tarp rankų. 

Sėdėjo toks ketvirtį valandos, paskendęs savo min- 
tyse, visiškai abejingas tam, kas dedasi aplinkui. 

Iš susimąstymo prabudo tik pajutęs padėtą sau 
ant peties ranką. 

Krūptelėjo, pakėlė galvą ir vėl išvydo esąs apsup- 
tas Žmonių rato. 

"Tiktai veidai atrodė rūškanesni, žvilgsniai piktes- 
ni. 

— Na kaip? — paklausė tasai, kuris palietė Žaka- 
lio petį. 

— Ko iš manęs norite? — savo ruožtu paklausė 
policijos šefas. 

— Tai ką rengiatės daryti — rašote testamentą ar 
ne? 

— Bet dar man reikia laiko rašymui. 

Nepažįstamasis išsitraukė laikrodį; matyt, rūpes- 
čių turėjo mažiau nei Žakalis, nes nebuvo pamiršęs 
prisukti, ir tas ėjo. 

— Dešimt minučių po trečios valandos, — tarė jis.— 
Suteikiam jums laiko iki pusės keturių ryto: viso labo 
dvidešimt minučių, nebent pageidaujate tuojau pat 
baigti — tokiu atveju neversime jūsų laukti. 

— Visiškai ne, visiškai ne! — sušuko Zakalis, pa- 
galvojęs, kiek daug kas gali nutikti per dvidešimtį 
minučių.— Atvirkščiai, turiu labai svarbių dalykų pa- 
minėti šiame paskutiniame akte; tokių svarbių, jog 
abejoju, ar dvidešimties minučių man pakaks. 

— Vis dėlto turės pakakti, nes jums nesuteikiama 
nė sekundės daugiau, — tarė laikrodžio savininkas, 
padėdamas jį ant stalo Žakaliui prieš akis. 

Paskiau jis pasitraukė ir vėl užėmė savo vietą 
rate. 

Žakalis užmetė akis į laikrodį; viena minutė iš 
dvidešimties jau prabėgo. Jam rodėsi, jog laikrodis su- 
tiksėjo greičiau ir jo rodyklė slinko akiai pastebimai. 

Ant stalo krito šešėlis. 

— Na kaip, nerašote? — paklausė laikrodžio savi- 
ninkas. 5 

— Taip, rašau, rašau,— atsakė Zakalis ir mėšlun- 
giškai sugniaužęs plunksną suskato ją vedžioti popie- 
riumi. 

Ar suvokė, ką rašo? Negalėtume pasakyti; krau- 


239 


jas jam ėmė mušti į galvą. Juto tvinkčiojimą smilki- 
niuose — it žmogus, kurį tuoj tuoj ištiks apopleksija. 
O kojos, atvirkščiai, rodėsi, kad šąla siaubingu greičiu. 

Beje, nė kvapo neištrūko iš žmonių krūtinių, nė 
šlamesio neatskriejo nuo medžių šakų, nesujudėjo nė 
joks paukštukas, vabzdys, žolės stiebelis. 

Tebuvo girdėti, kaip grikši lakstanti popieriumi 
plunksna, kartkartėmis jį įdrėksdama — tiek ją vedžio- 
janti ranka buvo nervinga, karštligiška, be galo sujau- 
dinta. 

Tartum trokšdamas kiek atsipūsti nuo šio darbo, 
Žakalis pakėlė galvą ir apsidairė ar veikiau pabandė 
apsidairyti aplinkui; bet vėl tuoj nuleido akis į popie- 
rių, išgąsdintas niūraus ryžto, atsispindinčio iš visų jį 
supančių veidų. 

Tačiau liovėsi rašęs. 

Laikrodžio savininkas prisiartino ir tarė: 

— Reikia baigti, pone: dvidešimt minučių jau pra- 
ėjo. | 

Zakalis suvirpėjo; paprieštaravo, jog šalta, jog nė- 
ra pratęs dirbti atvirame ore, ypač naktį; jog jam dreba 
ranka, kaip tai matyti, ir jog, atsižvelgiant į aplinky- 
bes, prašąs susirinkusiųjų būti atlaidesniais; galiausiai 
pasitelkė visokiausias dingstis, kokias tik įmanoma 
sugalvoti mirties akivaizdoje, kad kelioms sekundėms 
atitolintų lemtingąjį mirksnį. 

— Turite dar penkias minutes, — tarė sugrįžda- 
mas į ratą žmogus, kuris buvo prie jo prisiartinęs. 

— Penkias minutes! — sušuko ZŽakalis.— Ar gal- 
vojat, ką sakot? Parengti testamentui — jį parašyti, 
padėti parašą, parafuoti, sutikrinti!.. Penkias minutes 
darbui, kuriam reikėtų mėnesio ir visiškos proto ra- 
mybės! Prisipažinkit atvirai, ponai, to nepakanka! 

Karbonarai netrikdė jam kalbėti; paskiau laikro- 
džio savininkas vėl prisiartino ir metė žvilgsnį į savo 
chronometrą: 

— Penkios minutės praėjo! — pareiškė jis. 

Žakalis šūktelėjo. 

Ratas susispaudė taip glaudžiai, jog Žakalis pasi- 
juto dūstąs šiapus gyvos sienos. 

— Pasirašykite testamentą,— paliepė laikrodžio 
savininkas, — ir baikime, jeigu jūs teiksitės. 

— Turime neatidėliotinesnių ir svarbesnių reikalų 
nei jūsiškis,— pridūrė antras karbonaras. 

— Ir taip jau daug sugaišome laiko,— pastebėjo 
trečiasis. š 

Laikrodžio savininkas padavė Zakaliu plunksną. 

— Pasirašykite,— tarė. 

Žakalis paėmė plunksną ir pasirašė, nesiliauda- 
mas protestuoti. 

— Viskas? — paklausė kažkas. 

— Taip, — atsakė laikrodžio savininkas ir pasisuko 
į Žakalį: — Pone,— pridūrė,— visų čia esančių brolių 
vardu prieš Dievą prisiekiu, jog jūsų testamentas bus 
šventai tesėtas ir paskutinioji valia tiksliai įvykdyta. 

— Ateikite,— pavadino žmogus, iki šiolei neprata- 
ręs nė žodžio — iš jo atletiško sudėjimo neapsirinkant 
buvo galima pasakyti, jog tai asmuo, kuriam slaptojo 
tribunolo pavestos egzekutoriaus pareigos.— Ateikite! 

Paskiau, tvirtai sugriebęs Zakalį už apykaklės, nu- 
sitempė jį, privertė palikti ratą, kuris prasiskyrė, kad 
praleistų auką ir budelį. 

Zakalis, milžino tempiamas, nužengė aštuonis ar 
dešimt žingsnių į mišką ir tada prieblandoje pastebėjo 
medžio šaką, nuo jos nukarusią ir linguojančią viršum 
ką tik iškastos duobės virvę. Kaip tik tuo metu iš miš- 
ko gilumos išnirę du žmonės užtvėrė jam kelią. 


CIX + ĮVAIRŪS SARANČIO GELBĖJIMO 
BUDAI PATEIKIAMI ĮVERTINTI 
ŽAKALIUI 


Tuo metu, kai Žakalis išvydo linguojančią kraupia- 
ją lianą — virvę, kuri turėjo reikšti, kaip tai pasakytų 
ponas Priudomas!, ne pačią gražiausiąją, bet pasku- 
tiniąją jo gyvenimo dieną; tuo metu, kai tvirtai su- 
griebtas už apykaklės ir atkeltas nuo žemės jis turėjo 
netrukus pajusti apsivyniojant apie kaklą lemtingąją 
kilpą; žodžiu, paskutiniu momentu iš miško staiga išni- 

ro du žmonės, atsiradę nežinia iš kur — be abejo, iš po 
žemės, bet iš kurios pusės? Niekas nebūtų gebėjęs to pa- 
sakyti, o ypač Zakalis, kuris, savaime suprantama, šią 
akimirką negalėjo pasigirti įprasta sveika nuovoka. 

Vienas iš dvejeto ištiesė ranką ir pratarė tik tokį 
žodį: 

— Sustokit! 

Į šį žodį brolis, kuriam šia proga buvo patikėtas 
egzekutoriaus vaidmuo, — o tai buvo ne kas kitas, kaip 
tik mūsų bičiulis Zanas Toro,— paleido Zakalį, kuris 
vėl nukrito ant savo kojų ir šūktelėjo iš džiaugsmo bei 
nuostabos, nes žmoguje, ištarusiame “Sustokit", atpa- 
žino Salvatorių. 

Iš tikrųjų, tai buvo Salvatorius, lydimas brolio, 
kurį generolas Lebastras de Premonas pasiuntė su po- 
licijos šefo rašteliu jį išlaisvinti. 

— Ak, brangusis pone Salvatoriau— dėkingumo 
pagautas sušuko Zakalis,— lieku jums skolingas už 
savo gyvybę! 

— Ir jau antrą sykį, kiek pamenu,— griežtai at- 
sakė jaunikaitis. 

— Antrą, trečią, — pasiskubino pasakyti Žakalis,— 
pripažįstu tai dangaus akivaizdoje, stovėdamas prie- 
šais šį bausmės įrankį. Išbandykite mano dėkingumą 
17 pamatysite, ar aš apsikiaulinsiu. 

— Gerai, ir tuojau pat... Turint reikalą su tokiais 
žmonėmis kaip jūs, pone Zakali, negalima leisti pana- 
šiems jausmams atvėsti. Malonėkite sekti paskui mus. 

— O! Mielai — tarė Žakalis, mesdamas pasku- 
tinįsyk žvilgsnį į duobę ir virš jos linguojančią virvę. 

Ir jis nupėdino įkandin Salvatoriaus, nejučia virp- 
telėdamas, kai praėjo pro Žaną Toro, kuris leidosi ženg- 
ti paskutinis, tarsi duodamas Zakaliui suprasti, jog 
dar ne visiškai baigta su ta virve ir ta duobe, nors nuo 
jų ir tolo. . 

Po kelių sekundžių jie pasiekė vietą, kur Zakalis 
tiek ceremonijosi, priverstas rašyti testamentą. 

Karbonarai tebestoviniavo susibūrę ir patylom kal- 
bėjosi. 

Grupė prasiskyrė, praleisdama Salvatorių, lydimą 

Žano Toro, neatsiliekančio nuo jo it šešėlis — baisus 
šešėlis, stingdęs Žakalį iš siaubo! 

Visų akims nukrypus į Ji, didžiam savo liūdesiui 
Žakalis pastebėjo, kad žmonių veidai apniuko — at- 
rodė, jog tai, kad jis vėl čionai atsirado, kiekvieną nu- 
stebino, tačiau anaiptol nesukėlė pasitenkinimo. 

Iš tiesų, visi šie į jį susmigę žvilgsniai sutartinai 
reiškė tą pačią mintį; “Kodėl mums parvedate šitą 
subjektą?" 

— Taip, taip, jus puikiai suprantu, mano broliai, — 
tarė Salvatorius.— Nustebote, vėl išvydę čia poną 
Žakalį, kai manėte jį esant sim Lai susirūpinusį atiduo- 
ti sielą Dievui ar velniui. Ką gi, štai kokie mano sam- 
protavimai, kuriems ponas Zakalis turi dėkoti už savo 
gyvybę, bent laikinai — nenoriu nė kiek įsipareigoti: 
sumojau, jog miręs Žakalis niekuo mums nebegalėtų 
pasitarnauti, o gyvas — būtų labai naudingas, jeigu 
tik parodytų savo gerą valią, kuo aš neabejoju, taip 
gerai pažinodamas jo charakterį. Juk tiesa, pone Za- 
kali, — pridūrė Salvatorius, pasigręždamas į jį — juk 
tiesa, kad parodysite visą įmanomą gerą valią? 

— Jūs atsakėte už mane, pone Salvatoriau. Nepa- 
darysiu j jūsų melagiu, būkit ramus; vis dėlto, kreipiuo- 
si į jūsų neprilygstamą teisingumą, kad neprašytumėte 
dalykų, pranokstančių mano išgales. 

Salvatorius linktelėjo galva, lyg sakydamas: “Būkit 
ramus". 

Paskiau vėl pasisuko į karbonarus: 

— Broliai, — tarė, — kadangi žmogus, galėjęs išar- 
dyti mūsų planus, šit stovi prieš mus, nematau prie- 
žasčių, kodėl mums neaptarti šių planų jo akivaizdoje; 
ponas Žakalis — geras patarėjas, ir neabejoju, kad jis 
grąžins mus į teisingą kelią, jei nukryptume į šalį. 

Zakalis pritarė šiems žodžiams linktelėdamas galva. 

Jaunikaitis vėl pasigręžė į jį: 

— Bausmę tebenumatoma įvykdyti rytoj?— pa- 
klausė. Ę | 

— Taip, rytoj — patvirtino Zakalis. 

— Rytoj ketvirtą valandą? 

— Ketvirtą valandą, — pakartojo Žakalis. 

— Gerai,— tarė Salvatorius. 

„  Paskiau, metęs žvilgsnį dešinėn, kairėn, kreipėsi į 
Zakalio kelionės palydovą: 

— Ką jūs nuveikėte tai numatydamas, broli? 

— Stai ką, — atsakė karbonaras,— išnuomojau vi- 
sus antrųjų aukštų langus Peletjė krantinėje ir visus 
langus Grėvo aikštėje — nuo mansardų iki pirmų 
aukštų. . 

— Betgi,— neiškentė Zakalis,— kad juos gautu- 
mėte, turėjote pakloti nemenką sumą. 

— Mažmožis: šitai man teatsiėjo šimtą penkias- 
dešimt tūkstančių frankų. 

— Toliau, broli, — paragino Salvatorius. 

— Turiu savo žinioje keturis šimtus langų, — dės- 
tė karbonaras.— Po tris žmones prie lango — viso 
labo tūkstantis du šimtai žmonių; keturis šimtus pa- 
skirstyčiau po Avino, Žano de Lepino, Gurbininkystės, 
Martrua ir Raugyklų gatves, tai yra po visas, išei- 
nančias į Rotušės aikštę; du šimtai kitų bus išdėstyti 
prie Konsjeržeri vartų į Grėvo aikštę; kiekvienas tų 
žmonių bus ginkluotas durklu ir dviem pistoletais. 

— Po paraliais! Tai, be abejo, jums kainavo dar 
brangiau nei tie keturi šimtai langų. 

— Klystate pone,— atrėmė karbonaras,— tai ne- 
kainavo nieko; langai nuomojami, širdys — aukoja- 
mos. 

— Toliau, — vėl paragino Salvatorius. 

— Stai kaip veiksime,— pasakojo karbonaras.— 
Artėjant pasmerktojo vežimui link bausmės vykdymo 
vietos, miestelėnai, žiopliai, moterys, vaikai nuo Ževro 
krantinės ir Sen Mišelio tilto pusės bus išstumti mūsų 
žmonių, kurie nieku gyvu neduos pralaužti savo gretų. 

Žakalis klausėsi su didžiausiu dėmesiu ir begali- 
ne nuostaba. 

— Pasmerktojo vežimas, — tęsė karbonaras,— lydi- 
mas žandarmerijos apsaugos, paliks Konsjeržeri apie 
pusę keturių ir pasuks Grėvo aikštės linkui Gėlių kran- 
tine; iki Sen Mišelio tilto galo nebus daroma jokių 
kliūčių; čia vienas iš mano indų mesis po vežimo ra- 
tais ir duosis sutraiškomas. 

— Ak,— pertraukė Žakaiis,— regis, turiu garbės 
kalbėtis su generolu Lebastarv de Premonu? 

— Su juo pačiu — atsakė šis,— vadinasi, spėjote, 
jog aš Paryžiuje? 

— Buvau tuo tikras... Bet malonėkite tęsti, pone. 
Taigi sakėte, kad vienas jūsų indų mesis po vežimo 
ratais ir duosis sutraiškomas... 

Čia Žakalis, pasinaudodamas savo paties padary- 
ta pauze, pasirausė kišenėje, išsitraukė tabokinę, ati- 
darė jos dangtelį ir su įprastu pasimėgavimu įkvėpė 
milžinišką žiupsnį tabako; paskui ėmė toliau klausy- 
tis, tartum užkimšęs nosį būtų plačiau atvėręs ausis. 

— Sio įvykio reginys sukels minioje garsius šūk- 
smus, kurie mirksniui nukreips eskorto dėmesį, — vėl 
suskato dėstyti generolas.— Visi, kiek bus mūsų žmo- 
nių netoliese vežimo su pasmerktuoju, apvers jį, mes- 
dami sutartą šūkį — tada iš visų gretimų gatvių ir 
nuo langų atskubės mūsų žmonės; tarkime, stigs sep- 
tynių ar aštuonių šimtų, bet vis tiek lieka tūkstantis 
žmonių, kurie per minutę. apsups vežimą iš dešinės, 
kairės, priekio, užpakalio, užtverdami kelią. Arklių pa- 
kinktai perkirsti, vežimas apvėrstas. Dešimt raitų 
mūsų žmonių pagrobs pasmerktąjį; aš būsiu tarp tų 
dešimties. Garantuoju viena iš dviejų: arba mane nu- 
kaus, arba aš pagrobsiu poną Sarantį. Broli — baigė 
generolas, pasigręždamas į Salvatorių,— štai toks ma- 
no planas; kaip manote, jis įgyvendinamas? 

— Kreipiuosi į poną Žakalį, — tarė Salvatorius, 
pasisukdamas į policijos šefą.— Jis vienas gali mums 
pasakyti, kiek turime šansų, kad pasiseks arba ne. 
Tad pareikškite savo nuomonę, pone Zakali, tačiau vi- 
siškai atvirai. E 

— Dieve mano, pone Salvatoriau,— atsakė Zaka- 
lis, kuris, matydamas, kad pavojus tegu ir neišnyksta, 
tai nors nutolsta nuo jo, atgavo šiek tiek savojo šalta- 
kraujiškumo,— prisiekiu jums tuo, kas man brangiau- 
sia pasaulyje, tai yra savo gyvybe, kad jeigu žinočiau, 
kaip išgelbėti poną Sarantį, jums pasakyčiau; bet, de- 
ja, tai aš pats ėmiausi priemonių, kad jo nebūtų gali- 
ma išgelbėti; taigi aš itin karštai ieškau tokių galimy- 

bių, patikėkite, bet kiek šaukiuosi pagalbon savo vaiz- 
duotę, kiek talkon kviečiuosi savo prisiminimus apie 
kalinių pabėgimus ir pagrobimus, nieko nerandu, vi- 
siškai nieko. 

— Atleiskite, pone,— atkirto Salvatorius,— bet, 
man regis, jūs nukrypstate nuo klausimo: neprašau 
jūsų pasakyti, kaip išgelbėti poną Sarantį, tiktai klau- 
siu, ar generolo planas tinkamas. 

— Atleiskite, brangusis pone Salvatoriau,— savo 
ruožtu atrėmė Zakalis,— man atrodo atvirkščiai — 
kad atsakau į jūsų klausimą kaip įmanoma kategoriš- 
kiau; pareikšti jums, kad nerandu jokios galimybės, 
tai tas pat, kaip pasakyti, jog nepritariu garbiojo pra- 
nešėjo išdėstytam planui. 

— Kodėl gi? — paklausė generolas. 

— Paaiškinkite,— mygo Salvatorius. 

— Labai paprasta, ponai, — kalbėjo toliau Žaka- 
lis.— Iš savo pačių noro išgelbėti poną Sarantį galite 
spręsti, kaip valdžia nenori, kad jį iš jos pagrobtų; tai- 
gi — ir čia labai nužemintai meldžiu man atleisti, — 
esu gavęs užduotį užtikrinti, kad mirties bausmė pa- 
smerktaj am būtų įvykdyta; tad iš anksto ėmiausi prie- 
monių ir parengiau planą, tiesiog dvynį jūsiškiam — 
savaime suprantama, priešišką dvynį. 

— Mes jums atleidžiame: tai buvo jūsų pareiga; 
bet dabar pasakykite mums visą teisybę — savo pa- 
ties labui. Ę 

— Ką gi,— tęsė Zakalis šiek tiek užtikrinčiau,— 
kai sužinojau generolą Lebastarą de Premoną atvykus 
Prancūzijon po to, kai sužlugo Romos karaliaus pabė- 
gimas... 

— Jūs jau seniai žinojote, kad aš Paryžiuje? — 
paklausė generolas. 

— Žinojau po ketvirčio valandos jums atvykus, — 
atsakė Zakalis. 

— Ir neįsakėte manęs suimti? 

— Tai būtų buvę, leiskite jums pasakyti, genero- 
le, visiškas vaikiškumas profesiniu požiūriu: įsakyda- 
mas suimti jus, kai vos tik atvykote į Paryžių, nesu- 
žinočiau to, ką teikėtės man pasakyti; ir priešingai, 


246 


netrukdydamas jums veikti, buvau apie viską infor- 
muotas. Taigi pirmiausia pamaniau, kad atvykote telkti 
šalininkų Napoleonui II. Apsirikau; bet palikęs jums 
laisvę sužinojau apie jūsų draugystę su ponu Sarančiu; 
sužinojau, kad turite ryšių su ponu Salvatoriumi; man 
buvo pranešta apie judviejų apsilankymą Viri parke; 
kai galiausiai sužinojau, kad generolas, prisijungęs prie 
karbonarų Florencijoje, buvo priimtas į Geležinio puo- 
do gatvės masonų ložę, pasakiau sau, kad generolas, 
turėdamas šiuos dvejopus ryšius ir veikdamas pono 
Sarančio labui, gali sutelkti kovos parengčiai penkis 
šimtus, tūkstantį, netgi du tūkstančius žmonių, kad jį 
išgelbėtų; matote, tesuklydau dviem šimtais. Dar pa- 
sakiau sau: generolas turtingas kaip nabobas, jis išpirks 
viską iš mūsų ginklininkų; bet iš tų pačių ginklinin- 
kų aš sužinosiu, kokio ginklų skaičiaus galima tikėtis; 
taigi per savaitę Paryžiuje buvo nupirkta tūkstantis 
trys šimtai porų pistoletų ir aštuoni šimtai vienetų 
medžioklinių šautuvų; tariant, kad šimtas porų pisto- 
letų buvo nupirkta publikos ir du šimtai medžioklinių 
šautuvų — medžiotojų, jums lieka šeši šimtai šautuvų 
i tūkstantis du šimtai porų pistoletų; o dėl durtuvų, 
tai veikiausiai jų nupirkote nuo aštuonių iki devynių 
šimtų. 

— Tikrai taip, — pripažino generolas. : 

— Ką tuomet aš padariau? — dėstė toliau Zaka- 
lis.— Tą, ką jūs būtumėte padaręs manimi dėtas. "Ta- 
da pasakiau sau: generolas apginkluos du tūkstančius 
žmonių, mes jų apginkluokime šešis tūkstančius. Treč- 
dalis iš tų šešių tūkstančių nuo vakar užėmę rotušės 
rūmus; kiti du tūkstančiai šiąnakt įėjo į Dievo Moti- 
nos katedrą, kurios durys kiaurą dieną bus uždaros 
dėl remonto darbų. Galiausiai dar du tūkstančiai, pas- 
kutinieji, neva kirsdami Paryžių pakeliui į Kūrbvua, 
apsistos Karališkoje aikštėje ir pusę keturių nužygiuos 
tiesiai į Grėvo aikštę; matote, kad jūsų tūkstantį aš- 
tuonis šimtus žmonių manieji šeši tūkstančiai tarsi 
pagaus į tinklą. Stai mano prieštaravimai, generole,— 
kaip stratego ir kaip filantropo. Kaip strategas, aš jus 
sumušu; turiu ginklų, vėliavų, karių, galop išdėstymo 

persvarą. Kaip filantropas jums tariu: imatės bereika- 
lingo žygio, kuris tebus ne kas kita, kaip tik beviltiška 
pastanga, nes jai iš anksto užbėgta už akių; o be to,— 
ir apie tai verta jums pagalvoti, pone Salvatoriau,— o 
be to jūs pralaimėsite rinkimus. Buržua, kuriuos bū- 
sit išgąsdinę ir kurie keturias dienas turės laikyti už- 
daras savo krautuvėles, nuo jūsų nusigręš; rojalistai 
pradės šaukti, kad Napoleonas II susitaręs su jakobi- 
nais“ ir kad visi tikri piliečiai privalą susivienyti prieš 
Revoliuciją... Stai kokios, manau, bus šios katastrofos 
pasekmės. Galite atsižvelgti į mano nuomonę kaip tin- 
kami; tačiau nuoširdžiai jus perspėju, kad ši priemonė 
neišgelbsti pono Sarančio, o jūs pačius pražudo visiems 
laikams, juolab, kad tai, ką būsite pamėginę padaryti, 
bus daryta ne dėl bonapartisto ar respublikono: tai 
būsite padarę dėl žmogžudžio ir vagies. Reikalas toks. 

Salvatorius ir generolas Lebastaras de Premonas 
apsimainė žvilgsniais, kuriuos visi karbonarai suprato. 

— Jūs teisus, pone Zakali,— tarė Salvatorius.— 
Ir nors esate vienintelis kaltininkas viso to blogio, ku- 
ris galėtų mus ištikti, vis dėlto jums dėkoju čia daly- 
vaujančių ir nedalyvaujančių brolių vardu. Ar kas nors 
turi pasiūlyti geresnį planą? — paklausė jis, tiriamai 
nužvelgdamas visą ratą. 

Niekas neatsiliepė. 

Žakalis giliai atsiduso: buvo visiškai nusivylęs. 

Tą neviltį kartu su juo jautė didesnioji karbonarų 
dalis. 

Tik vienas Salvatorius išsaugojo savo nekintamą 
ramumą. 

Kaip aras, sklandantis aukščiau debesų, jisai, sa- 
kytum, buvo iškilęs aukščiau žmonių likimų. 


CX + GELBĖJIMO BŪDAS RANDAMAS 


Po mirksnio tylos, jis tarsi nusileido iš aukštybių, 
kuriose sklandė: Ę 

— O vis dėlto būdas išgelbėti yra, pone Zakali,— 
pasakė jis. 

— Cha! Koks gi? — paklausė pastarasis, atrodo, 
didžiai nustebintas, jog yra būdas, kurio jis nerado. 

— Visai paprastas būdas,— kalbėjo toliau Salva- 
torius,— ir štai kodėl, be abejo, jūs apie jį nepagalvo- 
jote. | ' 
— Tuomet greičiau sakykite, — paragino Žakalis, 
regis, trokšdamas greičiau jį sužinoti nei bet kuris ki- 
tas iš Salvatoriaus klausytojų. 

— Ketinu pasikartoti — tarė Salvatorius,— bet 
kadangi jūs nesupratote pirmąsyk, gal geriau supra- 
site antrąjį? 

ZŽakalis tartum padvigubino dėmesį. 

— Ko ne taip seniai, kelias minutes iki to, kai bu- 
vau suimtas, atėjau pas jus? 

— Atėjote padėti ant mano stalo pono Sarančio 
nekaltumo daiktinius įrodymus, — bent jūs taip teigė- 
te,— vaiko skeletą, surastą viename Vanvo sode, pas 
tokį poną ZŽerarą. Juk taip, tiesa? 

— Visiškai taip, — atsakė Salvatorius.— Ir kodėl 
aš jums įteikiau šiuos daiktinius įrodymus? 

— Kad aš juos perduočiau pono karališkojo pro- 
kuroro žiniai. ' 

— Ar jūs tą padarėte? — griežtai paklausė jauni- 
kaitis. 

— Prisiekiu, pone Salvatoriau,— įsijautusiu tonu 
pasiskubino atsakyti Zakalis,— kad aš vykau pas jo 
didenybę į Sen Klu, ketindamas pasikalbėti su ponu 
teisingumo ministru, kuris buvo ten priėmime, apie 
jūsų man pristatytus daiktinius įrodymus. 

— Glausčiau,— tarė Salvatorius.— Nėra laiko. Jūs 
to nepadarėte? ) 

— Ne,— atsakė Zakalis,— kadangi pakeliui į Sen 
Klu buvau sulaikytas. 

— Ką gi, tai, ko jūs nepadarėte vienas, mes pada- 
rysime dviese. 

— Aš jūsų nesuprantu, pone Salvatoriau. 

— Jūs palydėsite mane pas karališkąjį prokuro- 
rą, kuriam išdėstysite faktus, kaip dabar juos supran- 
tate. 

Regis, kad ir kaip svarbu būtų buvę Žakaliui pa- 

laikyti šią nuomonę, jis anaiptol akies mirksniu jos 
nenusitvėrė, nors Salvatorius šito tikėjosi. 

— Labai to norėčiau, — atsainiai atsakė šis, krai- 
pydamas galvą kaip žmogus, visiškai netikintis sėkme 
veiksmo, kurį privalėsiąs atlikti. 

— Atrodo, jūs kitokios nuomonės? — paklausė Sal- 
vatorius.— Nepritariate mano planui? 

— Visiškai, — atsakė Zakalis. 

— Išdėstykite savo argumentus. 

— Kai mes įteiksime ponui karališkajam prokuro- 
rui tegu ir nenuneigiamiausius pono Sarančio nekal- 
tumo įrodymus, šis vis tiek liks nuteistuoju prisieku- 
siųjų žiuri nuosprendžiu — nuosprendžiu, kuris pagal 
mūsų įstatymus neginčijamas; kad ir kokie aiškūs bū- 
t( įrodymai, jo vis tiek nepaleis laisvėn. Teks sureng- 
ti naują bylos nagrinėjimą, naują teismo procesą, o 
tuo tarpu ponas Sarantis liks kalėjime. Teismo proce- 
sas neturi aiškiai apibrėžtų terminų: gali tęstis metus, 
dvejus, dešimtį metų; procesas tęsiasi be galo, kai esa- 
ma suinteresuotumo, kad jis nesibaigtų. Ką gi, tarki- 
me „vieną dalyką: tokie vilkinimai išvargins poną Sa- 
rantį; išvargęs jis praranda narsumą, įpuola apatijon, 
kurį laiką dar kovoja su apėmusiu splinu!; galiausiai, 
vieną gražią dieną jam šauna į galvą užbaigti gyve- 
nimą. į 

Sie žodžiai, po kurių Zakalis stabtelėjo, norėda- 
mas įvertinti padarytą įspūdį, paveikė mažne kaip elek- 
tros smūgis: šimtu žmonių, visais kaip vienu, perbėgo 
šiurpulys. 

Zakalis pats išsigando susijaudinimo, kurį sukėlė. 
Pagalvojo, kad tai jam gali nepalankiai atsiliepti, ir 
stengdamasis nukreipti nuo savo galvos pavienius pik- 
tumus, gresiančius susitvenkti į bendrą audrą, jis pa- 
siskubino pridurti: 

— Supraskite, pone Salvatoriau, ir padėkite su- 
prasti šiems ponams, kad aš esu vien agentas, tik di- 
delės mašinos ratukas; aš gaunu postūmį, bet jo nesu- 
keliu; aš neįsakinėju, tik vykdau; man sako: “Veikite", 
ir aš paklūstu. 

— Tęskite, pone, tęskite; užuot jautę jums pagie- 

žą, šie ponai ir aš dėkojame, kad mums paaiškinote. 

Regis, tie žodžiai tučtuojau pridėjo Zakaliui drą- 
sos. 

— Taigi jums pasakiau,— kalbėjo jis toliau, — kad 
vieną gražią dieną, tada, kai procesas jau eis į pabai- 
gą,— jeigu apskritai eis iki tiek, — galimas dalykas, 
kad rytiniuose dienraščiuose žmonės perskaitys, jog 
Konsjeržeri prižiūrėtojas, įėjęs į pono Sarančio kamerą, 
užtiko jį pasikorusį kaip Tuseną Luvertiūrą? ar pa- 
smaugtą kaip Pišegriū“; mat, šiaip ar taip, — pridūrė 
Zakalis su siaubą keliančiu naivumu,— jūs juk su- 
prantate, kad kai valdžia išsirengia į žygį, ji nesustoja 
prie pirmojo keliastulpio. 

— Gana!.. — niūriai tarė Salvatorius.— Jūs tei- 
sus, pone Žakali, tai netikęs būdas. Laimė,— pasi- 
skubino jis pridurti — kad atsisakydamas jo, kaip at- 
sisakėme Lebastaro de Premono pasiūlytojo, turiu dar 
trečią būdą, kuris, manau, geresnis už anuodu. 

Susirinkusieji lengviau atsikvėpė. 

— Tuojau pateiksiu jį jums įvertinti — tęsė Sal- 
vatorius. 

Visi sukluso sulaikę alsavimą. Nėra reikalo saky- 
ti, kad Zakalis laukė su ne mažesniu dėmesiu nei kiti 
Jaunikaičio klausytojai. 

— Kaip jūs, — vėl prašneko Salvatorius, kreipda- 
masis į Žakalį— suėmęs poną Sarantį, neleidote lai- 
ko perniek, taip ir aš jo negaišau: taigi jau prieš tris 
mėnesius, numatydamas tai, kas šiuo metu vyksta ar 
maždaug kažką panašaus, aš sudariau planą, kurį J jums 
pranešiu. 

— Nė neįsivaizduojate, su kokiu įdomumu jūsų 
klausausi, — tarė Zakalis. 

Salvatorius nežymiai šyptelėjo. 

— Pažįstate Konsjeržeri kaip savo penkis pirš- 
tus, tiesa, pone ŽZakali? — varė jis toliau. 

— Savaime suprantama,— atsakė šis, nustebęs, 
kad jam galėjo užduoti tokį paprastą klausimą. 

— Įėjus pro grotinius vartus tarp dviejų bokštų, 
tai yra pro kur paprastai įvedami ir išvedami kaliniai, 
perkertamas kiemas ir pražengus mažas dureles at- 

siduriama sarginėje, tai yra kalėjimo vestibiulyje. 

— Teisingai, — linktelėjo galva Zakalis. 

— Sarginės viduryje yra krosnis, apie kurią šne- 
kučiuojasi raktininkai, policijos agentai ir žandarai; 
tiesiai prieš laukujas duris gilumoje yra durys, atsive- 
riančios į koridorių, iš kurio patenkama į paprastąsias 
kameras; tos mums nerūpi. Būtent į kairę nuo laukųjų 
durų, į kairę nuo krosnies, akmeninėmis plokštėmis 
išklotoje patalpoje, iš kurios durys su grotuotu lan- 
geliu atsiveria į ypatingąjį koridorių, yra mirtininkų 
kamera. 

Zakalis vis pritariamai linkčiojo galva: topografija 
buvo nupasakojama kuo tiksliausiai. 

— Stai ten, be abejo, turi būti uždarytas ponas 
Sarantis, jeigu ne tuoj po jam paskelbto nuosprendžio, 
tai nors jau tris ar keturias pastarąsias dienas. 

— Tris dienas, — pasakė Zakalis. 

— Jis ten yra ir liks iki pat bausmės vykdymo, 
tiesa? 

Zakalis vėl patvirtinamai linktelėjo galva. 

— Stai jau pirmas punktas nustatytas. Pereikime 
prie antrojo. 

Minutėlę tvyrojo tyla. 

— Tik paklausikyte, ką “reiškia atsitiktinumas, — 
vėl prašneko Salvatorius,— ir kaip jis, kad ir ką kal- 
bėtų pesimistai, globoja dorus žmones! Sykį, apie ket- 
virtą valandą vakarop, išėjęs iš Teisingumo rūmų, kur 
stebėjau vieną iš paskutiniųjų pono Sarančio proceso 
posėdžių, nusileidžiu pakrantėn, pasuku Sen Mišelio 
tilto atramos linkui, kur paprastai laikau pririštą val- 
telę. Tad štai, žingsniuodamas palei upę, pastebiu tuoj 
už stataus skardžio, bet dar nepasiekus Laikrodžio 
krantinės, keturias ar penkias angas, užtvertas dvi- 
gubų geležinių grotų; niekados nebuvau atkreipęs dė- 
mesio į šias angas, kurios — tai ne kas kita, kaip tik 
paprasčiausių nutekamųjų latakų žiotys; bet šįsyk, ap- 
niktas kamuojančio jausmo, kuriam nuteikė tikėtinas 
kaltinamasis nuosprendis ponui Sarančiui, aš prisi- 
artinau ir juos apžiūrėjau, iš pradžių paviršutiniškai, 
paskiau atidžiau. Po šios apžiūros paaiškėjo, kad nėra 

nieko lengviau, kaip išplėšus tas grotas prasiskverbti 
po krantine ir kartu veikiausiai po kalėjimų; bet kaip 
toli? Sitai man buvo sunku nuspėti. Tądien daugiau 
tuo neužsiėmiau, kas man tačiau nesutrukdė galvoti 
apie tai kiaurą naktį. Bet rytojaus dieną, apie aštuntą 
ryto, jau buvau prie Konsjeržeri. Beje, pasakysiu jums, 
kad Konsjeržeri turiu bičiulį — tuoj pamatysite, kad 
visur gera turėti bičiulių; nuėjau ir jį susiradau; vis su 
juo šnekučiuodamas ir vaikštinėdamas, įsitikinau, kad 
viena iš angų, atsiveriančių į upės skardį, kitame gale 
baigiasi po kalėjimo kiemu. Visai pravartu būtų sužino- 
ti to nelyginant požeminio kanalo trasą, kuri tikriau- 
siai turėtų eiti netoliese myriop nuteistųjų kameros. 
“Puiku! — tariau sau,— tereikia išrausti tunelį, o mū- 
sų katakombų akmenskaldžiai ne iš tų žmonių, kurie 
atsitrauktų prieš tokį mažmožį“. 

Penki ar šeši Salvatoriaus klausytojai pritariamai 
linktelėjo galva. 

Tai buvo akmenskaldžiai, kuriems ir skyrė Salva- 
torius savo žodžius. 

Pastarasis vėl prašneko: 

— Taigi pasirūpinau Konsjeržeri planu, ką, beje, 
man buvo nesunku padaryti, nukopijuojant seną pla- 
ną, kurį aptikau Teisingumo rūmų bibliotekoje, ir ge- 
rai įsigilinęs į dalyką, pasirinkau tris brolius mane 
lydėti. Tą pačią naktį, — tęsė Salvatorius,— naktį, ku- 
ri, laimei, buvo tamsi, kai be triukšmo išlaužėme nu- 
tekamojo latako grotas, aš prasiskverbiau į dvokiantį 
požemį; bet po dešimties minučių gavau sustoti: po- 
žemis visu aukščiu ir pločiu buvo užtvertas grotų, pa- 
našių į įrengtąsias angoje prie Senos. Grįžau atgal ir 
liepiau įnerti į tamsų bei siaurą praėjimą vienam iš 
savo Žmonių su įrankiais; po dešimties minučių jisai 
sugrįžo ir nukrito prie mano kojų ant skardžio. Buvo 
bemaž užtroškęs — mat nenorėjo grįžti, kol nebus at- 
likęs užduoties. Žinodamas, kad kliūtis pašalinta, aš 
vėl įnirau į tamsią, smirdžią kiaurymę; šįsyk nukelia- 
vau kokius dvidešimt žingsnių; bet čia ir vėl aptikau 
grotas. Nusigavau atgalios į upės krantą, pats bemaž 
užtroškęs ir paprašiau antrąjį iš savo bendrų atverti 

man kelią... Tasai sugrįžo leisgyvis, bet kaip i7 pirma- 
sis darbą atliko: ir antros grotos buvo išlaužtos. Vėlei 
įlindau į požemį ir už dešimties žingsnių nuo antrųjų 
užsidūriau ant trečių grotų; liūdnas, tačiau neatgra- 
sytas grįžau pas savo vyrus. Dvejetas i iš trijų gulėjo vi- 
sai be jėgų: negalėjau į juos dėti viltis. Trečiasis buvo 
šviežutėlis ir kupinas įkarščio; nespėjau išsakyti savo 
noro, kai jis metėsi į tamsiąją landą... Dešimt minučių 
praslinko, paskiau ketvirtis valandos, žmogus vis ne- 
grįžo... Įnėriau pats į požemį jo ieškoti. Už dešimties 
žingsnių nuo latako žiomenų užkliuvau už kažko ne- 
aiškaus, ištiesiau rankas, užčiuopiau kūną, suskatau jį 
tempti už palaidinės ir ištraukiau į skardį: per vėlai — 
tai buvo jau ne kūnas, o lavonas; vargšas vaikinas už- 
troško!.: Tokie štai darbai nuveikti pirmą dieną ar 
tikriau pirmą naktį, — šaltai užbaigė Salvatorius. 

Nebūtina nė aprašinėti, kaip susikaupę ir dėme- 
singai visi dalyvaujantieji klausėsi pasakojimo apie šią 
herojišką plūkiavą. 

Ypač Zakalis — žvelgė į pasakotoją savotiškai pri- 
blokštas; pasijautė menkas ir mažas prieš tą narsų 
jaunikaitį, kuris jam rodėsi šimto uolekčių augumo. 

O generolas Lebastaras de Premonas, vos tik Sal- 
vatorius baigė paskutiniuosius šios ataskaitos žodžius, 
prisiartino prie jaunikaičio. 

— Be abejo, tasai, kuris numirė, turėjo žmoną bei 
vaikučių? b 

— Dėl to nesirūpinkite, generole,— tarė jis.— Siuo 
atžvilgiu visa sutvarkyta. Žmona gauna tūkstantį du 
šimtus frankų pensijos iki gyvos galvos, o tai jai tik- 
ras turtas; du vaikai įtaisyti Amjeno mokyklon. 

Generolas žingtelėjo atgal. 

— Tęskite, bičiuli,— tarė. 

— Kitą dieną, — vėl prabilo Salvatorius,— nuėjau 
į tą pačią vietą su dviem likusiais vyrais, anksčiau 
mane lydėjusiais. Įžengiau vidun vienas, abiejose ran- 
kose nešinas po butelį chloro. Trečiosios grotos buvo 
pašalintos, taigi aš galėjau tęsti savo kelionę. Už jų 
latakas darė posūkį dešinėn. Vis toliau laikantis man 
šios dešiniosios krypties, požemis tolydžio siaurėjo; ne- 

trukus išgirdau sau virš galvos žingsnius: matyt rak- 
tininkų ar kareivių pamaina kirto kalėjimo kiemą. Cia 
nebuvo kas veikti. Apskaičiavau atstumus tiksliai: ži- 
nojau, kad trisdešimtame metre reikia rausti kairėn; 
mano kreivė ar veikiau kampas išmatuotas strateginės 
svarbos kasinio tikslumu. Grįžau atgal, visąlaik pake- 
liui šlakstydamas chlorą, stengdamasis, kiek tai buvo 
įmanoma, nukenksminti požemį; atstatėme į vietą pir- 
mąsias grotas ir pasišalinome kaip vakar. Topografija 
ištirta, beliko pradėti konkrečius darbus — darbus, 
kurių sunkumą įvertinsite, kai jums pasakysiu, kad 
trejetas žmonių, kas valandą keisdamiesi bei kiekvie- 
nas dirbdamas ne daugiau dviejų valandų per naktį, 
sugaišo šešiasdešimt septynias naktis ir sėkmingai už- 
baigė šį triūsą. 

Iš visų susirinkusiųjų krūtinių išsiveržė dėkingi 
šūksniai, susižavėjimo murmesys. 

Tik trys žmonės tylėjo. 

Tai — dailidė Zanas Toro ir du jo draugužiai — 
mūrininkas Sakaplatras ir anglininkas Tusenas Luver- 
tiūras. 

Girdėdami, kaip karbonarai garsiai reiškia savo 
susižavėjimą, jie pasitraukė žingsnį atgal. 

— Stai trys šio milžiniško darbo vykdytojai, — pa- 
sakė Salvatorius, parodydamas juos susirinkusiems. 

Trejetas mohikanų būtų daug atidavę, kad tik bū- 
tų galėję kuo giliau pasislėpti savo iškirstoje šachtoje. 

Nuleido akis it vaikai. 

— Išgelbėsime poną Sarantį ar ne,— šnibžtelėjo 
generolas Lebastaras de Premonas,— tačiau turtas 
šiems Žmonėms garantuotas. 

Salvatorius ir generolas spustelėjo vienas kitam 
ranką. 

— Per du mėnesius,— vėl ėmė kalbėti jaunikai- 
tis, — atsidūrėme kaip tik po mirtininkų kamera — ji 
beveik visad tuščia, nes ten patalpina pasmerktuosius 
tik dvi ar tris dienas iki įvykdant bausmę. Taigi atsi- 
radę po ja, galėjome darbuotis be baimės, kad sukelsi- 
me prižiūrėtojų įtarimą; per septynias dienas išjudino- 
me grindų plokštę arba tiksliau — pakanka kiek sti- 

prėliau stumtelti tą įkypai iškirsdintą akmens luitą, 
kad jį atkeltum ir atvertum kelią kaliniui. Didesnio 
saugumo dėlei, tam atvejui, jeigu išgirdęs sprunkančio 
kalinio sukeltą bruzdesį vidun įžengtų prižiūrėtojas, 
Sakaplatras įmūrijo į plokštę žiedą, kurį Žanas Toro 
tvirtai laikys, kolei ponas Sarantis pasieks upę, kur 
aš lauksiu su valtimi. Kai tik ponas Sarantis atsidurs 
valtyje, už visa kita atsakau aš! Štai mano planas, po- 
nai — kalbėjo toliau Salvatorius.— Viskas paruošta, 
telieka įgyvendinti, nebent ponas Zakalis įtikinamai 
mums įrodys, kad gali nepasisekti. Tad kalbėkite, po- 
ne Žakali, ir kalbėkite greičiau, nes turime bemaž tiek 
laiko, kiek jo reikia mums imtis darbo. 

— Pone Salvatoriau,— rimtai atsakė kriminalinės 
policijos šefas,— jeigu nebijočiau būti palaikytas pa- 
taikūnu, siekiančiu patraukti žmones savo pusėn, pa- 
reikščiau jums kuo nuoširdžiausią susižavėjimą šiuo 
didingų sumanymu. 

— Aš prašau jūsų ne komplimentų, pone,— atrė- 
mė jaunikaitis,— tik nuomonės. 

— Žavėtis jūsų sumanymu — tai jam karštai pri- 
tarti, pone,— atsakė policijos pareigūnas.— Taip, pone 
Salvatoriau, tokia pati tiesa, kaip kad aš pasielgiau 
kvailai, įsakydamas jus areštuoti, laikau jūsų suma- 
nymą puikiu, nepriekaištingu; neabejoju, jog jis pasi- 
seks; bet leiskit užduot jums vieną klausimą. Kai ka- 
linį išlaisvinsit, ką ketinate toliau su juo daryti? 

— Jau pareiškiau, kad imuosi atsakomybės už jį, 
pone Žakali. 

Policijos šefas pakraipė galvą kaip žmogus, norin- 
tis pasakyti, kad tokios garantijos jam nepakanka. 

— Ką gi, pasakysiu jums viską, pone, ir tikriau- 
siai palaikysite mano nuomonę dėl pabėgimo iš mūsų 
šalies, kaip palaikėte dėl išlaisvinimo iš kalėjimo. Dvi- 
vietė pašto karieta laukia vienoje iš gatvelių, atsive- 
riančių į krantinę; pakaitiniai arkliai laukia visame 
kelio ilgyje; iš anksto pasiunčiau kurjerį; nuo čia iki 
Havro — penkisdešimt trys mylios: jas galima įveikti 
per dešimt valandų, tiesa? Havre laukia anglų garlai- 
vis, pasirengęs kiekvieną minutę išplaukti; taigi kaip 

tik tuo pat metu, kai žmonės Grėvo aikštėje grumdy- 
sis, trokšdami išvysti pono Sarančio egzekuciją, šis pa- 
liks Prancūziją drauge su generolu Lebastaru de Pre- 
monu, kuris, Sarančiui išvykus, nebeturės ką veikti 
Paryžiuje. 

— Pamirštate telegrafą,— pastebėjo Žakalis. 

— Anaiptol. Kas gali paskelbti aliarmą, nurodyti 
kryptį, įjungti telegrafą? Tik policija, tai yra ponas Za- 
kalis. Tad štai, kadangi ponas Žakalis lieka su mumis, 
tuo viskas pasakyta. 

— Teisybė, — sutiko Žakalis. 

— Taigi malonėsite sekti paskui šiuos ponus į jums 
paskirtą patalpą. 

— Paklūstu jūsų įsakymams, pone Salvatoriau,— 
nusilenkė policijos pareigūnas. 

Bet Salvatorius jį sustabdė, ištiesdamas ranką, 
tačiau neprisiliesdamas: 

— Nėra reikalo jums patarti, kad elgtumėtės itin 
išmintingai — tiek savo veiksmais, tiek žodžiais; pa- 
vyzdžiui, bet koks mėginimas pabėgti būtų, pats tai 
suprantate, tučtuojau nutrauktas ir netgi neatitaiso- 
mai; manęs nebus čia, kad jus apsaugočiau, kaip ką 
tik padariau. Tad eikite, pone Žakali, ir tekreipia jūsų 
žingsnius Dievas! 

Du žmonės paėmė Žakalį 1š abiejų pusių už pa- 
rankių ir dingo neįžengiamosios girios tankmėse. 

Kai jis išnyko iš akių, Salvatorius savo ruožtu pa- 
siėmė su savimi generolą Lebastarą de Premoną, davė 
ženklą Zanui Toro, Tusenui Luvertiūrui ir Sakaplatrui 
sekti iš paskos, ir visi penki pragaišo požemyje. 

Nelydėsime jų per katakombų klaidynę, kur jau 
buvome nusileidę paskui Zakalį, ir iš kur jie išėjo pro 
vieną Sen Žako gatvės namą, netoliese Riešutų gatvės 


kampo. 
Atėję čia, jie išsiskyrė, — neskaitant Salvatoriaus 
ir generolo, kurie ir toliau keliavo drauge, — kad vėl 


susitiktų prie Laikrodžio krantinės skardžio, kur, kaip 
sakėme, buvo pririšta Salvatoriaus valtis. 

Tilto arkos šešėlyje jie sustojo. 

Generolą Lebastarą, Tuseną Luvertiūrą ir Sakap- 

latrą įsodino valtin, kad teliktų ją atrišti nuo kranto. 

Salvatorius ir Zanas Toro ant skardžio liko vienu du. 

— O dabar,— tyliai, tačiau taip, kad girdėtų ne 
tik dailidė, bet ir trejetas kitų jo bendrininkų valty- 
je,— o dabar, Zanai Toro, klausykis manęs atidžiai ir 
nepraleisk nė vieno žodžio, nes tai tau paskutiniai nuro- 
dymai. 

— Aš klausaus,— pasakė dailidė. 

— Nušliauši nesustodamas ir kaip įmanoma grei- 
čiau iki tunelio galo. 

— Taip, pone Salvatoriau. 

— Kai įsitikinsime, kad nėra ko bijotis, įremsi pe- 
čius į plokštę ir stipriai stumtelsi, bet kartu ir pa- 
mažu — taip, kad atkeltum plokštę, bet neapverstum 
jos į kamerą, kas pažadintų sargybinį; kai tai pada- 
rysi, atseit kai pajusi, kad plokštė pasikėlė, timptelsi 
mane už rankovės: visa kita atliksiu aš. Gerai mane 


supratai? 
— Taip, pone Salvatoriau. 
— Tad pirmyn! — paragino šis. 


Žanas Toro atkėlė pirmąsias grotas ir įniro po- 
žemin, kurį praslinko tokiu greičiu, koks tik buvo įma- 
nomas jo stoto žmogui. 

Salvatorius įlindo vidun keletą sekundžių po jo. 

Abu atslinko žingsnį iki mirtininkų kameros grin- 
dų apačios. 

Čia Žanas Toro, pakreipęs galvą, pridėjo ausį prie 
tunelio skliauto ir ėmė klausytis. Klausėsi ir Salvato- 
rius. 

Aplink juos ir viršuje viešpatavo visiška tyla. 

Nieko neišgirdęs, Žanas Toro pražergė kiek galėjo 
kojas, įtraukė galvą į kaklą, o šį — į pečius, ir tvirtai 
remdamasis abiem rankomis į savo kelius, ėmė stumti 
plokštę taip galingai, jog po kelių sekundžių pajuto tą 
pasiduodant jo šiurkščiai prievartai. 

"Timptelėjo Salvatoriaus rankovę. 

— Jau? — paklausė šis. 

— Taip,— sunkiai alsuodamas sušvokštė Žanas 
"Toro. 

— Gerai! — tarė jaunikaitis, savo ruožtu pasi- 


258 


rengdamas veikti. — Dabar mano eilė.— Stumk, Žanai 


Toro, stumk! 
Žanas Toro pastūmė, plokštė atsiskyrė nuo grindų 
ir pamažu pasikėlė; silpna šviesa — šermenų lem- 


pikės šviesa prasiskverbė į požemį. Salvatorius iškišo 
pro angą galvą, greitu žvilgsniu apmetė visą kamerą 
17 pasibaisėjęs šūktelėjo. 

Kamera buvo tuščia! 


CXI + KAS DĖJOSI TUO METU, 
KAI ŽAKALIS ĮSAKĖ SULAIKYTI 
SALVATORIŲ, O SALVATORIUS — 
ZAKALĮ 


Kad mums pasisektų paaiškinti paslaptį, kuri ką 
tik išgąsdino Salvatorių, būtina sugrįžti prie apsirūpi- 
nusio pasu Žeraro — išeinančio iš Zakalio kontoros ir 
skubančio palikti Prancūziją. 

Nepasakosime apie daugialypius išgyvenimus, ka- 
mavusius Vanvo filantropą, kai gūžino ilgu koridoriu- 
mi bei tamsiais, vingiuotais laiptais, vedančiais iš Za- 
kalio kabineto į prefektūros kiemą: doruolio slaptieji 
profesijos broliai, besibūriuojantys grupelėmis ar kly- 
dinėjantys pavieniui po šiais niūriais skliautais, šian- 
dien išnykusiais ar beišnykstančiais ir, neperdedant, 
panašiais į pragaro orlaidę, jam atrodė it velniai, pa- 
sirengę pripulti ir suleisti į jo kūną nagus. 

Prie vartų rado savo žirgą, — jo žąslus buvo pati- 
kėjęs komisionieriui, — davė žmogeliui kelias monetas 
ir mikliai įšoko į balną nelyginant Niumarketo ar Ep- 
somo! žokėjus. 

Kelionė buvo ištisas košmaras, forsuotas maršas 
pašėlusiais žirgo šuoliais: kažkas panašaus į fantas- 
tiškas Alksnių karaliaus“ jotynes per girią. 

Iš audros, kuri ką tik su tokiais griausmais ir 
liepsnų liežuviais trankė žemę, teliko juodas, mėnulį 
užtraukęs debesis; trumpi žaibų blyksniai — pasku- 
tinieji praūžusios perkūnijos atodūsiai — vieninteliai 
kartkartėmis, nepalydėti jokio trenksmo, savo melsva, 

nejaukia šviesa nutvieksdavo fantastiškąjį keliauninką, 
kuris, nejučia sugrąžintas į vaikystės klaiksmus, sulig 
kiekvienu tų žaibų būtų žegnojęsis, jeigu nebūtų stigęs 
drąsos. Apskritai tai buvo gūdi naktis, galinti per- 
smelkti nuogąsčiu ir ne tokią kaltą sąžinę; tad save 
deramai vertinąs ir anaiptol neprisiskiriantis prie ne- 
kaltuolių Vanvo filantropas juto kūnu srūvantį šaltą 
prakaitą, o tuo pat metu kraujas tartum vis labiau ir 
labiau stingo jo gyslose. 

Dar dešimt minučių tokio padūkusio lėkimo, ir jis 
pasiektų Vanvą. Bet jo žirgas, kad ir koksai stiprus, 
nuo Jaruzalės gatvės vis raginamas pentinais ir jau 
nuvargintas pirmosios kelionės, mažne svirduliavo jam 
tarp kojų ir grėsė sulig kiekvienu žingsniu pargriūti; 
vėjas veržėsi į jo nepaprastai išplėstas šnerves, tačiau, 
atrodo, nepasiekdavo plaučių. 

Zeraras metė skvarbų žvilgsnį į neįžiūrimą hori- 
zontą — stengėsi nustatyti, per kiek minučių jis galėtų 
parjoti namo, palaikydamas gyvulį ant kojų žąslais ir 
keliais, ir suvokęs, jog nors mirksniui stabtelėjus žir- 
gas kris vietoje, be gailesčio vėl įbedė jam į pilvą pen- 
tinus. 

Po penkių ar šešių minučių, Zerarui pasirodžiusių 
valandomis, per tamsą pradėjo įžvelgti juoduojant sa- 
vojo dvaro siluetą; dar kelios sekundės, ir jis atsidūrė 
prie durų. 

Ką jis numatė, taip ir įvyko: tą pat mirksnį, kai 
sustojo prie durų, žirgas krito po juo. 

Tikėjosi tą atsitiksiant ir buvo iš anksto pasiren- 
gęs — arkliui parpuolus, iškart jis pats jau stovėjo ant 
kojų. 

Sis nutikimas, kuris bet kuriuo kitu metu būtų su- 
žadinęs Žeraro graudulį — mat jo filantropija papras- 
tai pereidavo nuo žmonių prie gyvulių. — šįsyk nepa- 
darė nė menkiausio įspūdžio; jo siekis, vienut vieninte- 
lis siekis buvo įgyti kiek įmanoma daugiau pranašumo 
prieš žygūnus, kuriuos, pakeitus savo nusistatymą, 
Zakaliui šautų į galvą, — o Žeraras žinojo, kokia lakia 
vaizduote pasižymėjo jo globėjas,— kuriuos ZŽakaliui 
šautų į galvą pasiųsti jo pėdomis. Parvyko namo, savo 

tikslą pasiekė — maža jam dabar terūpėjo kilnaus, jį 
išgelbėjusio gyvulio gyvybė ar mirtis. 

Juk žinoma, kad Vanvo filantropą anaiptol nebu- 
vo galima kelti dėkingumo pavyzdžiu. 

Taigi paliko žirgą gulėti ten, kur parkrito, nė ne- 
nubalnojo, mažai teimdamas į galvą, kas atsitiks su to 
lavonu, kuris veikiausiai bus atpažintas tik ryt rytą, 
nes gyvulys krito prie durų, o ne vidurkelyje; skubiai 
atidarė duris, dar skubiau jas užtrenkė paskui save, 
užrakindamas dvigubu rakto sūkiu ir užšaudamas trim 
velkėmis, greitai užlipo du aukštus, iš sieninės spin- 
tos, atstojančios jam avalynės podėlį, ištraukė didžiulį 
odinį lagaminą, nuvilko jį į miegamąjį ir uždegė žvakę. 

Čia sekundę lengviau atsikvėpė... Sirdis jam taip 
daužėsi, jog mirksnį išsigando, kad neplyštų. Sekundę 
liko stovėti, prisidėjęs ranką prie krūtinės, stengda- 
masis sutramdyti alsavimą; paskiau, atsigavęs nuo šio 
savos rūšies dusulio, ėmėsi galutinio pasirengimo ke- 
lionei, tai yra suskato krautis lagaminą. 

Zmogus, pasislėpęs šio miegamojo kamputyje, kad 
ir koks nenuovokus būdamas, Zerare būtų atpažinęs 
nusikaltėlį vien iš to, kaip paklaikusiai ir pakrikai 
buvo įnikęs į šį darbą, kuris paprastai reikalingas tie- 
kos apmąstymų,— kimšo kaip papuola lagamino gi- 
lumon baltinius ir drabužius, išgriebtus iš spintos su 
stiklinėmis durelėmis ir komodos stalčių; maišė .ko- 
jines su kietomis apykaklėmis, marškinius — su lie- 
menėmis; grūdo aulinius batus į durtinio kišenes, ba- 
telius — į redingoto rankoves, krūpčiodamas nuo men- 
kiausio garso ir stabteldamas nusišluostyti marškiniais 
ar servetėle išblyškusį ir srūvantį prakaitu veidą. 

Kai atėjo laikas uždaryti lagaminą, tas buvo tiek 
prikimštas, jog Žeraras nepajėgė sustumti užrakto 
kraštų; stengėsi iš paskutiniųjų, bet perniek. Tuomet 
nežiūrėdamas pasėmė pilnas rieškučias baltinių bei 
drabužių, išmėtė visur po kambarį ir galop suglaudė 
lagamino viršų su apačia. 

Po to atidarė sekreterą, išėmė iš dvigubai užra- 
kinto stalčiaus piniginę su Austrijos ir Anglijos bankų 
vertybiniais popieriais už du ar tris milijonus frankų — 

šias vertenybes jis visą laiką turėjo parengęs tam at- 
vejui, jeigu tektų bėgti, kaip dabar ir įvyko. 

Pasiėmė du dvivamzdžius pistoletus, kabančius ant 
sienos jo lovos galvugalyje, rankai pasiekiamame auk- 
štyje, paskiau greitai nukurnėjo laiptais, nuskuodė į 
arklidę, įkinkė į briką du pavalkinius arklius, pats 
ketindamas jais važnyčioti iki Sen Klu; tenai gausiąs 
pašto arklių, palikdamas savuosius pastotės šeiminin- 
kui, nurodęs, kad šis jais pasirūpintų iki jam sugrįž- 
tant, ir leisis Belgijos keliu. 

Po dvidešimties valandų, mokėdamas vežėjams 
paštininkams už važnyčiojimą dvigubai, jis perkirsiąs 
sieną. 

Įkinkęs arklius, padėjo pistoletus į briko kišenes, 
atidarė iškart vartus, kad nereiktų nusėsti nuo pa- 
sostės, ir vėl pasikėlė viršun pasiimti lagamino. 

Lagaminas buvo baisiai sunkus. Zeraras kelissyk 
mėgino užsikelti jį ant peties, tačiau galiausiai suvo- 
kė, jog tai bergždžios pastangos. 

Tad nusprendė jį vilkti. 

Tačiau, lenkdamasis sugriebti jo odinę rankeną, 
lyg išgirdo silpną garsą — tartum suknios šlamesį per 
laiptus. 

Jis gyvai atsisuko. 

Tamsiame durų stačiakampyje pasirodė balta fi- 
gūra. 

Durys buvo tartum niša, balta figūra — tartum 
statula. 

Ką reiškė šis vaiduoklis? 

Kad ir kas jis būtų, Žeraras pasitraukė atatups- 
tas. 

Lyg su vargu atplėšdamas kojas nuo grindų, vai- 
duoklis pajudėjo du žingsnius į priekį. 

Jeigu ne lėkštas ir niekšiškas žudiko veidas, tai 
pamanytum, jog čia scena iš “Don Žuano"““, kai koman- 
doras, be garso žengdamas pokylio salės plokštėmis, 
priverčia pasitraukti atatupstą išsigandusį vaišių šei- 
mininką. > 

— Kas čia? — galiausiai paklausė Zeraras, barš- 
kančiais iš baimės dantimis. 

— Aš,— atsakė šmėkla tokiu žemu balsu, jog, ro- 
dės, jis kyla iš kaprūsio gelmių. 

— Jūs? — paklausė Zeraras, ištempęs kaklą ir iš- 
pūtęs akis, nesėkmingai stengdamasis atpažinti naują- 
jį atvykėlį — tokiu nepermatomu šydu aptraukė jam 
akis.— Kas jūs? 

Smėkla nieko neatsakė, tik vėl pasislinko du žings- 
nius pirmyn ir atsidūrusi virpančios žvakės nušviesta- 
me rate nusismaukė gobtuvą. 

Iš tiesų, tai buvo šmėkla; niekad labiau niokojanti 
liesybė nebuvo taip negailestingai užvaldžiusi žmogiš- 
kąją būtybę; niekad negyvėliškesnis blyškis nebuvo pa- 
sklidęs po žmogaus veidą. 

— Vienuolis! — sušuko žmogžudys tokiu balsu, lyg 
būtų surikęs “Mirštu!" 


— A, pagaliau mane' atpažinote! — tarė abatas 
Dominykas. 
 — Taip... taip... taip... atpažįstu jus!..— suvebleno 
Žeraras. 


Paskiau, prisiminęs akivaizdų vienuolio silpnumą 
17 pamaldžią jo paskirtį šioje žemėje, prašneko kiek 
drąsiau: 

— Ko iš manęs norite? 

— Tuoj pasakysiu, — švelniai atsiliepė vienuolis. 

— Tik ne šiuo metu,— tarė Zeraras.— Rytoj... Po- 
ryt. 

— Kodėl ne tuojau pat? 

— "Todėl, kad parai palieku Paryžių, kad labai 
skubu išvykti 1 negaliu atidėti kelionės nė minutei. 

— Vis dėlto privalote mane išklausyti, — tvirtai 
pareiškė vienuolis. 

— Kitą dieną, tik ne šiandien, ne šįvakar, ne 
šiuo metu. 

Ir Zeraras pakėlė lagaminą; du žingsnius nuvilko 
jį durų linkui. 

Vienuolis pasitraukė atgal ir užtvėrė savo kūnu 
duris. 

— Jūs nepraeisite! — metė. 

— Praleiskite mane! — sustaugė žmogžudys. 

— Ne, — atrėmė vienuolis ramiu, tačiau tvirtu balsu. 

Žeraras suprato, kad tuojau tarp jo ir šio gyvo 
vaiduoklio įvyks kažkas baisaus. 

Metė žvilgsnį į vietą, kur paprastai kabodavo jo 
pistoletai. 

Ką tik pats juos nukabino ir nunešė į briką. 

Apsidairė aplink ir nepamatė po ranka nors kokio 
ginklo. 

Jokio. 

Mėšlungiškai ėmė raustis po kišenes, ieškodamas 
peilio. 

Nerado. 

— Taip, juk tiesa? — paklausė vienuolis.— Nužu- 
dytumėt mane, kaip nužudėte savo sūnėną! Bet nors 
ir turėtumėte ginklą, manęs nenužudytumėt! Dievas 
nori, kad aš gyvenčiau! 

Regėdamas tą tvirtą veidą, girdėdamas tą iškil- 
mingą balsą, Zeraras vėl pasijautė pagautas ankstesnės 
baimės. 

— O dabar,— tarė vienuolis, — klausysitės manęs? 

— Tad kalbėkite! — sugriežė dantimis Zeraras. 

— Ateinu paskutinį sykį, — prašneko liūdnu balsu 
vienuolis, — paprašyti, kad leistumėte atskleisti jūsų 
išpažintį. 

— Betgi jūs reikalaujate mano mirties! Norite, 
paėmęs už rankos, nuvesdinti mane į ešafotą! Nieka- 
dos! Niekados! 

— Ne, aš nereikalauju jūsų mirties: jei man leisi- 
te sulaužyti savo įžadą, netrukdysiu jums išvykti. 

— Taip, o tuoj po to mane apskųsite, pasieksite, 
kad išsiųstų telegramas, ir nebūsiu nukeliavęs nė de- 
šimties mylių, kai mane areštuos!.. Niekados! Nieka- 
dos! 

— Duodu jums, pone, savo žodį — o juk žinote, 
Jog esu savo žodžio vergas, — kad rytoj tik vidudienį 
aš pasinaudosiu tuo leidimu. Ę 

— Ne! Ne! Ne! — pakartojo Žeraras, save drąsin- 
damas energingu atsisakymu. 

— Rytoj vidudienį jau galite būti palikęs Prancūziją. 

— O jeigu jūs pasieksite, kad būtų pareikalauta 
išduoti nusikaltėlį? 


264 


— Aš to nesieksiu. Esu taikus žmogus, pone; te- 
reikalauju, kad nusidėjėlis atgailautų už savo nuodė- 
mes, o ne būtų nubaustas. Anaiptol nenoriu jūsų mir- 
ties, tik trokštu, kad nemirtų mano tėvas. 

— Niekados! Niekados! — šūkavo žmogžudys. 

— Ak, tai baisu! — tartum patsai sau tarė abatas 
Dominykas.— Taigi jūs negirdite, nesuprantate mano 
žodžių? Nematote mano sielvarto? Nežinote, kad suko- 
riau aštuonis šimtus mylių pėsčiomis, kad buvau Ro- 
moje, kad norėjau gauti iš Sventojo tėvo teisę atskleis- 
ti jūsų išpažintį ir... kad jos negavau?.. 

Zerarui pasirodė, jog lyg pajuto šmėkštelint pro 
šalį Mirties angelo sparną; tačiau šįsyk dar tasai spar- 
nas nutolo, nepalietęs jo kaktos. 

Vėl pakėlė mirksniui nulenktą galvą: 

— O! Juk žinote,— tarė,— kad jūsų įsipareigoji- 
mas man kategoriškas. Kai mirsiu — taip! Bet kol aš 
būsiu gyvas — ne!.. 

Vienuolis suvirpėjo ir mašinaliai pakartojo: 

— Kai mirs — taip! Bet kol jis gyvas — ne!.. 

— Tad leiskite man praeiti — vėl prabilo Žera- 
ras, — vis tiek nieko negalite man padaryti. 

— Pone,— tarė vienuolis, išskleisdamas į šalis abi 
savo baltas rankas ir užtverdamas duris, taip tapęs 
panašus į Nukryžiuotąjį, kurio blyškio jau buvo.— Ar 
žinote, kad bausmė mano tėvui bus įvykdyta rytoj ket- 
virtą valandą? 

Žeraras nieko neatsakė. 

— Ar žinote, kad Lione susirgau iš nuovargio? Ar 
žinote, kad aš ten vos nenumiriau? Ar žinote, kad 
pasižadėjęs keliauti pėsčiomis ir teišgalėdamas vėlei 
leistis į kelią tik prieš savaitę šiandien įveikiau bemaž 
dvidešimt mylių? 

Žeraras vis tylėjo. 

— Ar žinote, — vėl prašneko vienuolis,— kad visa 
tai aš, karštai mylintis sūnus, padariau veikiau tam, 
kad išgelbėčiau savo tėvo garbę, o ne gyvybę? Ar žino- 
te, kad iškylant prieš mane vis daugiau kliūčių prisie- 
kiau sau, jog jokia kliūtis nesutrukdys man ją išgelbėti? 
Ar žinote, kad po šios baisios priesaikos, kai galėjau 

tikėtis rasiąs jūsų vartus užrakintus, aptikau juos at- 
vertus; kai galėjau rasti jus išvykusį, aptikau esantį 
čia; kai galėjau niekad jūsų daugiau nebeišvysti, ma- 
tau jus akis į akį? Ar nepastebite visame tame Dievo 
rankos, pone? 

— Atvirkščiai, matau, jog Dievas nenori, kad aš 
būčiau nubaustas, vienuoli, nes religija tau draudžia 
atskleisti išpažinties paslaptį, ir kad be reikalo kelia- 
vai į Romą gauti Sventojo tėvo dispensą“. 

Paskiau, padaręs grėsmingą judesį, rodantį, jog ir 
be ginklo jis pasiryžęs susiremti plikomis rankomis, 
pridūrė: 

— Taigi leiskite man praeiti. 

Bet vienuolis vėl išskėtė rankas, užtverdamas du- 
ris, ir tokiu pat ramiu, tvirtu balsu tarė: 

— Pone, ar suvokiate, jog įtikinėjau jus visais žo- 
džiais, prašymais, meldimais, kokie tik gali rasti at- 
garsį žmogaus širdyje? Ar žinote dar kokį būdą, kaip 
išgelbėti mano tėvą, be to, kurį jums pasiūliau? Jeigu 
žinote tokį, pasakykite, mielai juo pasinaudosiu, nors 
per jį gaučiau pražudyti savo kūną šiame pasaulyje, 
savo sielą — kitame! O, jeigu tokį žinote, pasakykite! 
Pasakykite! Klaupiuosi prieš jus, melsdamas išgelbėti 
mano tėvą... 

Ir vienuolis parpuolė -ant kelių ištiestomis ranko- 
mis ir maldaujančiu žvilgsniu. 

— Nežinau tokio,— įžūliai atrėžė niekšas.— Leis- 
kit man praeiti. 

— O aš žinau, — atkirto vienuolis.— Teatleidžia 
man Dievas, kad juo pasinaudoju... Kadangi galiu at- 
skleisti tavo išpažintį tik tau mirus, tad mirk! 

Ir išsitraukęs iš užančio peilį suvarė į žmogžudžio 
širdį. 

Žeraras neišleido nė garso. 

Krito vietoje negyvas. 

Abatas Dominykas atsistojo, priėjo prie lavono ir 
įsitikino, kad gyvybė tikrai jį apleidusi. 

— Dieve,— tarė jis,— pasigailėk jo sielos ir at- 
leisk jam danguje, kaip aš atleidžiu žemėje! 

Paskiau, vėl įsikišęs užantin kruviną peilį, nė ne- 

atsigręždamas paliko kambarį, nusileido laiptais apa- 
čion, pamažu perkirto parką ir išėjo pro tuos pačius 
grotinius vartus, pro kuriuos buvo patekęs vidun. 

Dangus plytėjo nurimęs, naktis tvyrojo giedra; 
mėnuo spindėjo tartum topazo rutulys, žvaigždės Žžėrė- 
jo tartum deimantai. 


CXII + KARALIUS NESILINKSMINA! 


Taigi, kaip jau sakėme, Sen Klu rūmuose vyko 
pobūvis, tikriau šventė. 

Liūdna šventė! 

Be abejo, įprastai liūdni, susikrimtę bei rūškani 
Vilelio, Korbjero, Damaso, Sabrolio, Dudovilio ir mar- 
šalo Udino veidai,— nors šypsančio ir patenkinto sa- 
vimi Peronė mina buvo jiems atsvara,— neatrodė iš 
tokių, kurie galėtų įžiebti pernelyg džiugią linksmybę; 
tačiau iš visų dvariškių fizionomijų šiąnakt atsispindėjo 
kur kas ryškesnė melancholija nei visados: nerimas 
slypėjo jų žvilgsniuose, žodžiuose, gestuose, elgsenoje, 
netgi menkiausiuose judesiuose. Susižvalgydavo tarp 
savęs, tarsi klausdami vieni kitų, kaip išsinarplioti iš 
nemalonios padėties, kurion visi papuolė. 

Karolis X su generolo munduru, žydra ordinų juos- 
ta per petį, špaga prie šono melancholiškai vaikštinėjo 
iš salės į salę, atsakydamas nežymia šypsenėle ir at- 
sainiu linktelėjimu į reiškiamą pagarbą jam praeinant. 

Kartkartėmis jis prisiartindavo prie lango ir itin 
įdėmiai pažvelgdavo laukan. 

Į ką jis žiūrėjo? 

Į spindintį šios gražios nakties dangų ir, atrodo, 
ne savo naudai lygino karališkąjį blausų pobūvį su 
tviskančia, džiugia švente, kurią mėnulis iškėlė žvaigž- 
dėms. 

Taip pat retsykiais jis-giliai atsidusdavo, tarsi būtų 
vienas savo miegamajame ir tarsi, užuot vadinęsis Ka- 
rolis X, vadinosi Liudvikas XIII. 

Apie ką jis galvojo? 

Ar apie nykią 1827-ųjų metų įstatymų leidėjų se- 

"sijos baigtį? Ar apie neteisingą prieš spaudą nukreip- 
tą įstatymą? Ar apie de La Rošfuko Liankuro palaikų 
išniekinimą? Ar apie panieką, kurios susilaukė per 
apžiūrą Marso lauke? Ar apie nacionalinės gvardijos 
„paleidimą ir jį sekusį bruzdulį? Ar apie įstatymą dėl 
prisiekusiųjų sąrašo, arba apie įstatymą dėl rinkėjų 
sąrašų, taip sujaudinusio Paryžių? Ar apie Atstovų rū- 
mų paleidimo pasekmes, o gal apie cenzūros atkūrimą? 
Ar apie tą naują duotųjų pažadų sulaužymą, nuskam- 
bėjusį po Paryžių ir nugramzdinusį gyventojus į karšt- 
ligišką neviltį? Ar, pagaliau, apie Sarančio mirties 
nuosprendį, kuris turi būti įvykdytas rytoj ir kuris 
galėjo, kaip matėme iš Salvatoriaus ir Zakalio pokal- 
bio, sukelti sostinėje tokius didelius neramumus? 

Ne. 

Kas karaliui Karoliui X kėlė rūpestį, nerimą, liū- 
desį, sielvartą — tai paskutinis juodas audros debesis, 
atkakliai užsilikęs po praūžusio uragano, ir temdantis 
blyškų mėnulio veidą. 

Kaip tik tą nurimusią audrą jis baiminosi vėl iš- 
vysti. 

Iš tiesų, rytojui numatyta medžioklė šautuvais 
Kompjeno miške, ir jo didenybė Karolis X, kuris, kaip 
visiems žinoma, buvo smarkiausias medžiotojas Dievo 
akyse nuo Nemrodo* laikų, giliai nerimavo, kad toji 
medžioklė gali sužlugti arba būti sugadinta dėl prastų 
orų. 

“Velnio debesis! — širdyje niurzgėjo jis.— Prakeik- 
tas mėnulis!" — sumurmėjo sau. 

Ir nuo šios minties jis taip liūdnai suraukė savo 
olimpišką kaktą, jog dvariškiai suskato pašnabždomis 
vieni kitų klausinėti: 

— Ar nežinote, kas kamuoja jo didenybę? 

:— Ar nenumanote, kas kamuoja jo didenybę? 

— Ar nenuspėjate, kas kamuoja jo didenybę? 

— Be abejo,— kalbėjo tarp savęs, — Manuelis“ nų- 
mirė! Bet ši mirtis, skaudi opozicijai, anaiptol nėra 
monarchijai tokia netektis, kad rūpintų karalių. 

— Tik vienu prancūzu Prancūzijoje mažiau! — 
pridurdavo, parodijuodami tą visai tautai žinomą Ka- 

rolio X posakį, vos tik jam įžengus į Paryžių: “Tik vie- 
nu prancūzu Prancūzijoje daugiau". 

— Be abejo,— dar kuždėjosi tarpusavy,— rytoj 
vykdoma mirties bausmė Sarančiui, kuris, kaip teigia- 
ma, nei vagis, nei žmogžudys, o tik bonapartistas, kas 
dar blogiau! Ir jeigu pirmu atveju tik perpus nusipel- 
no mirties, tai antruoju — trigubai! Tad juo labiau 
nėra pagrindo raukšlėms vagoti iškilnią jo didenybės 
kaktą. 

Kaip tik tada, kai toks baisus nerimas ėmė apim- 
ti svečius, jog tie jau rengėsi sprukti, iš karaliaus, 
kuris visą laiką stovėjo veidu prigludęs prie vieno iš 
langų, išsiveržė toks džiugus šūksnis, jog jis it elek- 
tros kibirkštis atsiliepė visų pobūvio dalyvių širdyse ir 
perduodamas iš salės į salę pasiekė netgi prieškam- 
barius. 

— Jo didenybė linksminasi, — nuskambėjo per mi- 
nią, kuri, lig šiolei užgniaužusi kvapą, lengviau atsi- 
duso. 

Iš tiesų, karalius neapsakomai pralinksmėjo. 

Juodas, temdęs mėnulį debesis nors visiškai ne- 
pranyko, pasitraukė iš taip ilgai užimamos pozicijos ir 
blaškomas dviejų priešpriešinių oro srovių skraidė iš 
rytų į vakarus ir iš vakarų į rytus nelyginant plunks- 
ninukas tarp dviejų rakečių. p 

Stai kas nudžiugino jo didenybę, štai kodėl iš jo iš- 
siveržė džiugus šūksnis, nuskaidrinęs dvariškių širdis. 

Bet jo džiugesys — laimė nesutverta mirtingie- 
siems! — bet jo džiugesys truko labai trumpai. 

Nors dangus giedrijosi, žemė temo. 

Pranešė atvykus policijos prefektą. 

Sis įėjo dar labiau rūškanas, nei kada nors toksai 
buvo karalius. 

Nudrožė tiesiai prie Karolio X ir nusilenkęs su 
pagarba, derama dvigubam majestotui — amžiaus bei 
rango — prašneko: 

— Sire, atsižvelgdamas į aplinkybių rimtumą, tu- 
riu garbės prašyti karalių suteikti man įgaliojimą im- 
tis visų priemonių, kokių tik prireiks dėl rytoj tikėtinų 
pavojingų įvykių, kurių scena gali tapti sostinė. 

— Kuo aplinkybės tokios rimtos ir apie kokius 
įvykius norite kalbėti? — paklausė karalius, nesupras- 
damas, kokie dar gali šiuo metu pasaulyje būti įdomes- 
ni už tuosius, kurie dėjosi tarp mėnulio, juodojo debe- 
sies ir dviejų oro srovių. 

— Sire,— tarė Delavo,— nieko nauja jūsų dideny- 
bei nepranešiu pasakydamas, jog mirė Manuelis. 

— Iš tikrųjų, aš tą žinau,— nekantriai pertraukė 
Karolis X.— Tai buvo, kaip teigiama, didžiai nusipel- 
nęs Žmogus; tačiau, irgi kaip teigiama, revoliucionie- 
rius, taigi ši mirtis neturi mūsų pernelyg liūdinti. 

— Bet ne šia prasme Manuelio mirtis mane skau- 
dina ar veikiau gąsdina. 

— Tad kokia? Kalbėkite, pone prefekte. 

— Karalius prisimena,— tęsė šis,— smerktinas 
scenas, įvykusias de La Rošfuko Liankuro laidotuvių 
proga ar tikriau dingstimi? 

— Prisimenu,— patvirtino karalius.— Ne taip se- 
niai tie įvykiai dėjosi, kad juos pamirščiau. 

— Tie nelaimingi įvykiai,— vėl prašneko polici- 
jos prefektas,— Atstovų rūmuose sukėlė sujudimą, 
kuris persidavė žymiai jūsų mielo miesto Paryžiaus 
daliai. 

— Mano mielo miesto Paryžiaus!.. Mano mielo 
miesto Paryžiaus! — suniurnėjo karalius.— Siaip ar 
taip, tęskite. 

— Atstovų rūmai... 

— Atstovų rūmai paleisti, pone prefekte; tad ne- 
bekalbėkime apie juos. 

— (Gerai,— sutiko prefektas, šiek tiek sutrikdy- 
tas.— Bet kaip tik todėl, jog jie paleisti ir nebegalime 
jais remtis, ketinu tiesiogiai prašyti karaliaus leidimo 
paskelbti Paryžiuje apgulos padėtį, kad būtų užbėgta 
už akių įvykiams, kuriuos gali sukelti Manuelio laido- 
tuvės. 

Sioje vietoje karalius, regis, ėmė atidžiau klausy- 
tis policijos prefekto žodžių ir šiek tiek susirūpinusiu 
balsu paklausė: 

— Negi taip gresia pavojus, pone prefekte? 

— Taip, sire,— tvirtai atsakė Delavo, vis labiau 

įsidrąsindamas, kai tuo tarpu karaliaus veidą vis la- 
biau ėmė temdyti nerimas. 

— Paaiškinkite,— paprašė Karolis X. 

Paskiau pasigręžė į ministrus: 

— Ateikite, ponai, — pridūrė, ženklu jiems paro- 
dydamas sekti paskui save. 

Nusivedė juos į vieno lango nišą; atsidūręs čia ir 
matydamas susirinkusią beveik visą valstybės tarybą, 
pakartojo prefektui: 

— Paaiškinkite. 

— Sire— atsakė šis, — jeigu turėčiau bijotis tik | 
dėl Manuelio laidotuvių, nė nekalbėčiau apie savo nuo- 
gąstavimus karaliui. Iš tiesų, paskirdamas laidotuves 
vidudieniui, o kūno išnešimą — septintai ar aštuntai 
valandai ryto, lengvai susitvarkyčiau su liaudies bruz- 
dėjimu; bet lai karalius teikiasi pagalvoti, kad jeigu 
jau sunku nuslopinti vieną revoliucingą neramumą, 
tiesiog neįmanoma, pasakyčiau, tapti padėties šeimi- 
ninku, kai prie šio pirmo sujudimo prisidės antrasis. 

— Apie kokį neramumą kalbate? — nustebo kara- 
lius. 

— Apie bonapartistinį, sire,— atsakė policijos pre- 
fektas. 

— Vaizdinys! — sušuko karalius.— Baubas, tega- 
lintis išgąsdinti moterėles ir mažus vaikus! Bonapar- 
tizmas atgyveno savo laiką — numirė su ponu de Buo- 
napartė*; nekalbėkime apie jį daugiau nei apie At- 
stovų rūmų sujudimą — jie irgi negyvi. Reguiescant in 
paceP? 

— Leiskite man, sire, nesutikti, — tvirtai tarė pre- 
fektas.— Bonapartistų partija taip gerai gyvuoja, jog 
per mėnesį, galima sakyti, ištuštino visas ginklininkų 
krautuvėles, ir Sent Etjeno bei Lježo fabrikai dirba už 
jos pinigus. 

— Ką čia jūs man kalbat?.. — nustebo karalius. 

— Tiesą, sire. 

— Tuomet aiškiau dėstykite savo mintis,— palie- 
pė karalius. 

— Sire, ryto) Sarančiui vykdoma mirties bausmė. 

— Sarančiui?.. Palūkėkite,— prisimindamas tarė 


271 


karalius.— Vieno tokio vienuolio paprašytas, suteikiau 
šiam pasmerktajam lyg kokią malonę. 

— Jo sūnaus prašomas, — o jam reikėjo trijų mėne- 
sių nueiti į Romą, iš kur turėjo parnešti savo tėvo ne- 
kaltumo įrodymą, — jūs sutikote, kad bausmės vykdy- 
mas būtų atidėtas. 

— Kaip tik taip. 

— Trys mėnesiai, sire, baigiasi šiandien, ir pagal 
įsakymus, kuriuos esu gavęs, bausmė privalo būti įvyk- 
dyta rytoj. 

— Tasai vienuolis man pasirodė esąs padorus jau- 
nikaitis,— susimąstęs tarė karalius, — tvirtai tikįs sa- 
vo tėvo nekaltumu. 

— Taip, sire; bet jis to neįrodė, netgi vėl nepasi- 
rodė. 

— Taigi rytoj paskutinė diena jo paprašyta ir ma- 
no suteikta? 

— Taip, sire, būtent rytoj. 

— Teęskite. 

— Tad štai, vienas iš labiausiai atsidavusių impe- 
ratoriui žmonių, tas pats, kuris mėgino pagrobti Ro- 
mos karalių, per savaitę išleido daugiau nei milijoną 
Sarančiui — savo ginklo draugui ir bičiuliui — išgelbėti. 

— Ar jūs tikite, pone,— paklausė Karolis X— 
kad žmogus, kuris iš tikrųjų būtų vagis bei žmogžu- 
dys, galėtų žadinti tokią ištikimybę? 

— Sire, jis buvo nuteistas. 

— Gerai,— tarė Karolis X.— O jūs žinote, kokias 
pajėgas turi savo žinioje generolas Lebastaras de Pre- 
monas? 

— Žymias, sire. 

— Ką gi, pastatykite prieš jas dvigubas, trigubas, 
keturgubas. 

— Tokių priemonių imtasi, sire. 

— Tad ko gi bijotės? — nekantriai paklausė kara- 
lius ir pasižiūrėjo pro langą į dangų. 

Debesis visiškai dingo; karaliaus veidas nusigied- 
rijo, kadangi nusigiedrijo ir dangus. 

— Stai ko aš bijausi, sire,— vėl prabilo policijos 
prefektas.— Manuelio laidotuvių 17 Sarančio egzeku- 

cijos sutapimo; to, kad šia proga susivienys bonapar- 
tistai ir jakobinai; tų dviejų Žmonių turėtų savo parti- 
joje reputacijų; galiausiai visų tų įvairių bauginančių 
požymių, tokių kaip pagrobimas ar dingimas vieno iš 
sumaniausių ir labiausiai jūsų didenybei atsidavusių 
agentų. 

— Kas gi buvo pagrobtas? — paklausė karalius. 

— Ponas Zakalis, sire. Ę 

— Kaip! — apstulbo karalius.— Pagrobė poną Za- 
kalį? k 

— Taip, sire. 

— Kada gi? 

— Maždaug prieš tris valandas, sire, pakeliui iš 
Paryžiaus į Sen Klu, vykstantį į karaliaus rūmus pa- 
sitarti su manimi ir teisingumo ministru dėl naujų 
faktų, kurie, regis, išaiškėjo. Taigi turiu garbės, sire,— 
toliau varė savo kalbą policijos prefektas,— jūsų pra- 
šyti, kad užbėgant už akių nenuspėjamoms nelaimėms 
leistumėte paskelbti Paryžiuje apgulos padėtį. 

Karalius nieko neatsakė, tik pakraipė galvą. 

Matydami, kad karalius neatsako, ministrai tylėjo. 

Karalius neatsakė dėl dviejų priežasčių. 

Pirmiausia — priemonė jam pasirodė pernelyg 
griežta. 

O paskiau — prisiminkime tą gražiąją medžioklę 
šautuvais Kompjene, numatytą prieš tris dienas, ir iš 
kurios karalius laukė tokios didelės šventės: sunku 
triukšmingai medžioti tą pačią dieną, kai skelbiama 
Paryžiuje apgulos padėtis. 

Karalius Karolis X gerai pažinojo opozicijos dien- 
raščius ir puikiai nutuokė, jog tie netylės, jeigu tik 
gaus tokią gerą progą šaukti. 

Paryžiuje apgulos padėtis, o tą pačią dieną kara- 
lius medžioja! Neįmanoma: reikia atsisakyti medžioklės 
arba apgules padėties. 

— Na kaip, ponai, — paklausė karalius, — ką jū- 
sų ekscelencijos mano apie pono policijos prefekto pa- 
siūlymą? 

Didžiai karaliaus nuostabai visi pasisakė už ap- 
gulos padėtį. 

Mat, Vilelio ministrų kabinetas, jau penkeri me- 
tai kaip įsitvirtinęs lyg ant uolos, iš duslių virpesių 
nujautė besiartinantį žemės drebėjimą ir tik laukė, ge- 
riau pasakykime, tik ieškojo progos stoti kovon su vi- 
su kraštu. 

Toks radikalus sprendimas, atrodo, karaliui buvo 
visai ne pagal skonį. 

Antrusyk pakraipė galvą, kas rodė, jog nepritaria 
tarybos nuomonei. 

Staiga, tartum nušviestas netikėtos minties, ka- 
ralius sušuko: | 

— O jeigu pasigailėčiau pono Sarančio! Ne tik 
perpus sumažinčiau maišto galimybę, bet dargi tokio 
gerumo dėka įsigyčiau nemaža šalininkų. 

— Sire,— tarė Peronė,— Sternas“ visiškai pagrįs- 
tai galėjo pasakyti, jog Burbonų sieloje nėra nė kruo- 
pelytės neapykantos. 

— Kas tai pasakė, pone? — paklausė Karolis X, 
aiškiai pamalonintas komplimento. 

— Vienas anglų rašytojas, sire. 

— Dar gyvas? 

— Ne, jau šešiasdešimt metų kaip miręs. 

— Tas rašytojas gerai mus pažinojo, pone, ir gai- 
liuosi, kad neteko su juo susitikti; bet nenukrypkime į 
šalį. Kartoju, toji pono Sarančio istorija man atrodo ne 
visai aiški. Nenoriu priekaištų, kad mano valdymo me- 
tu būta savų kalasų ir leserkų'. Kartoju, iš tiesų man 
kyla noras pasigailėti pono Sarančio. 

Bet ekscelencijos kaip ir pirmąjį kartą tylėjo. 

Pamanytum, jog tosios ekscelencijos — tai vaški- 
nės figūros iš tais laikais dar egzistavusio Kurcijaus 
salono. 

— Na,— kiek suirzęs tarė karalius, — jūs tylite, 
ponai? 

Teisingumo ministras, ar drąsesnis už savo kole- 
gas, ar malonę pasmerktajam vertino iš asmeniškes- 
nių paskatų, išėjo žingsnį priekin ir nusilenkė kara- 
liui. 

— Sire,— tarė,— jeigu jūsų didenybė leidžia man 
atvirai pareikšti savo nuomonę, drįsčiau pasakyti, kad 

malonė pasmerktajam padarytų kuo apverktiniausią 
poveikį ištikimųjų karaliaus valdinių nuotaikoms; lau- 
kiama pono Sarančio egzekucijos, lyg jis būtų pasku- 
tinysis bonapartistų partijos ūglis, ir į jam suteiktą 
malonę bus pažiūrėta ne kaip į humaniškumą, o tik 
įvertinta kaip silpnumas. Taigi meldžiu karalių. — ir 
manau, tuo išsakau yisų savo kolegų nuomonę,— tai- 
gi meldžiu karalių leisti teisingumui žengti savuoju 
keliu. 

— Ar iš tikrųjų tokia tarybos nuomonė? — pa- 
klausė karalius. 

Visi ministrai vienu balsu atsakė pritarią teisin- 
gumo ministrui. 

— Tebūnie kaip jūs norite, — pasakė karalius. At- 
rodė nusiminęs. 

— Taigi, — prabilo policijos prefektas, apsimainy- 
damas žvilgsniais su Tarybos pirmininkų, — karalius 
man leidžia paskelbti Paryžiuje apgulos padėtį? 

— Deja! Tikrai taip reikia, — lėtai atsakė kara- 
lius,— kadangi tai visų jūsų nuomonė; nors, tiesą sa- 
kant, ta apgulos padėtis man atrodo labai griežta rep- 
resinė priemonė. 

— Kartais griežtumas būtinas, sire,— pasakė Vi- 
lelis,— ir karaliaus protas pernelyg įžvalgus, kad ne- 
suvoktų, jog atėjo metas griebtis tokio griežtumo. 

Karalius giliai atsiduso. 

— O dabar,— vėl prašneko policijos prefektas, — 
drįsiu pareikšti karaliui karštą pageidavimą. 

Kokį? 

— Nežinau, ką karalius ketino rytoj veikti. 

— Dieve mano! — atsakė karalius.— Ketinau vyk- 
ti medžioklėn į Kompjeną ir puikiai ten praleisti laiką. 

— Ką gi, savo pageidavimą paversiu prašymu — 
meldžiu karalių nepalikti Paryžiaus. 

— Hm! — krenkštelėjo karalius, pažvelgdamas pa- 
eiliui į visus savo tarybos narius. 

— Mes irgi tokios nuomonės, sire,— atsiliepė mi- 
nistrai.— Mes visi — aplinkui karalių, bet karalius — 
vidury mūsų. 

— Ką gi, užteks apie tai. 


275 


Ir su dar gilesniu atodūsiuų, negu bet kuris iki šiol 
ištrūkęs, paliepė: 

— Tegul pašaukia mano vyriausiąjį jėgerį. 

— Jūsų didenybė duos įsakymą?.. 

— Atidėti medžioklę, ponai, kadangi jūs to būti- 
nai norite.— Paskiau, metęs žvilgsnį į dangų, pridūrė: 

— O! Kokie puikūs orai! — sumurmėjo jis.— Kaip 
gaila! 

Siuo tarpu prie karaliaus prisiartino durininkas. 

— Sire,— tarė jis,— ką tik prieškambariuose pri- 
sistatė toksai vienas vienuolis, kuris sakosi turįs jūsų 
didenybės leidimą patekti pas jus dieną ar naktį. 

— Ar pasisakė, kuo jis vardu? 

— Abatas Dominykas, sire. 

— Tai jis! — sušuko karalius.— Įveskite jį į mano 
kabinetą. 

Paskiau pasigręžė į nustebusius savo ministrus: 

— Ponai,— tarė,— lai niekas iš čia nepasišalina, 
kol aš negrįšių; man praneša apie žmogų, kurio atvy- 
kimas galbūt daug ką pakeis. 

Ministrai su nuostaba susižvalgė; bet įsakymas 
skambėjo taip kategoriškai, jog negalėjai nepaklusti. 

Pakeliui karalius sutiko vyriausiąjį jėgerį. 

— Sire, ką man praneša? — paklausė šis.— Kad 
medžioklė rytoj negalima? 

— Tą dar netrukus sužinosime,— atrėmė Karolis 
X.— O kolei kas neklausykite niekieno įsakymų, tik 
mano. 

Ir nudrožė toliau, bemaž pralinksmėjęs nuo vil- 
ties, kad tas netikėtas atsilankėlis galbūt pakeis tuos 
baisius potvarkius, kuriuos jam siūlė rytdienai. k 


CXIII + PAAISKĖJA, KODĖL SARANČIO 
NEBUVO MIRTININKŲ KAMEROJE 


Įeidamas į savo kabinetą, pirmiausia, ką karalius 
pastebėjo — tai vienuolį, stovintį kitame kambario ga- 
le blyškų, be menkiausio judesio, sustingusį tarsi mar- 
murinė statula. 

Kadangi sėdėti nederėjo, griežta, niūri figūra rė- 
mėsi į sienos panelį, kad neparkristų. 

Išvydęs šią nelyginant šmėklą, karalius sustojo it 
įbestas. 

— A! — pratarė Karolis X.— Tai jūs, tėve? 

— Taip, sire,— atsakė dvasininkas tokiu silpnu 
balsu, jog, rodės, jis ištrūko iš vaiduoklio burnos. 

— Betgi, ar tik jūs nemirštat? 

— Iš tiesų mirštu, sire... Sukoriau pagal duotąjį 
įžadą per aštuonis šimtus mylių pėsčiomis. Monseni! 
perėjose mane pakirto liga: keliaudamas per Mare- 
nus, susigriebiau drugį. Mėnesį prasikankinau tarp 
gyvybės ir mirties vienoje užeigoje. Paskiau, kadangi, 
šiaip ar taip, laikas nelaukė, kadangi mano tėvo egze- 
kucijos diena vis artėjo, vėlei leidausi į kelią. Rizikuo- 
damas numirti prisišliejęs prie kokio keliastulpio, su- 
gaišau keturiasdešimt dienų, kol įveikiau šimtą pen- 
kiasdešimt mylių, ir atvykau prieš dvi valandas... 

— Bet kodėl nesusistabdėte kokios nors karietos? 
Juk vien iš mielaširdystės jums būtų sutrumpinę ke- 
lionės vargus. 

— Daviau įžadą nuvykti į Romą ir sugrįžti iš jos 
pėsčiomis, sire: visų pirmiausia privalėjau tesėti savo 
įžadą. 

— Ir tesėjote jį? 

— Taip, sire. 

— Jūs — šventasis. 

Gilaus liūdesio šypsnys šmėstelėjo vienuolio lūpomis. 

— O! Neskubėkite mane šitaip vadinti. — tarė.— 
Atvirkščiai, esu kriminalinis nusikaltėlis, ateinantis 
prašyti jūsų teisingumo dėl kitų ir dėl savęs paties. 

— Pirmiausia vieną žodį, pone. 

— Lai karalius kalba,— nusilenkė abatas Domi- 
nykas. 

— Jūs buvote nuėjęs į Romą... kokiu tikslu? Gali- 
te dabar man pasakyti? 

— Taip, sire. Buvau nuėjęs į Romą maldauti jo 
šventenybę, kad sulaužytų uždėtą ant mano lūpų ant- 
spaudą ir leistų man atskleisti išpažinties paslaptį. 

— Vadinasi, — atsiduso karalius, — vadinasi, nors 

vis tebesate įsitikinęs savo tėvo nekaltumu, tačiau ne- 
parnešate jokių įrodymų? 

— Priešingai, sire, parnešu dargi nenuneigiamą 
įrodymą. 

— Tad kalbėkite. 

— Karalius gali man skirti penkias minutes? 

— Kiek tik norėsite laiko, pone; jūs labai mane 
sudominote. Betgi sėskitės. Abejoju, ar pakaks jums 
jėgų kalbėti stačiomis. 

— Tų jėgų, kurios buvo mane beapleidžiančios, 
karaliaus maloningumas vėl man sugrąžina. Kalbėsiu 
stačiomis, sire, kaip dera valdiniui su savo karaliu- 
mi... ar veikiau kalbėsiu klūpomis, kaip dera nusi- 
kaltėliui prieš savo teisėją. 

— Sustokite, pone,— tarė karalius. 

— Kodėl, sire? 

— Ką tik pasakėte, jog jums užginta atskleisti 
išpažinties paslaptį. Nenoriu prisiimti antrą pusę tos 
šventvagystės. 

— Teatleidžia man karalius. Kad ir kaip baisu 
bus klausytis mano trumpo pasakojimo, dabar tai ne- 
reikš jokios šventvagystės. 

— Tad klausausi jūsų, pone. 

— Sire, budėjau prie mirusiojo patalo, kai mane 
pakvietė vykti prie mirštančiojo lovos. Mirusysis nebe- 
buvo reikalingas mano maldų, mirštančiajam reikėjo 

Karalius žingtelėjo arčiau dvasininko, kurio bal- 
sas vos pasiekė jį, ir nesisėsdamas pasirėmė ranka į 
stalą. 

Aišku, pasirengė kuo įdėmiausiai klausytis. 

— Mirštantysis pradėjo savo išpažintį; bet vos tik 
ištarė kelis žodžius, aš jį sustabdžiau. 

“Jūs esate Zeraras Tardjė,— pasakiau jam.— Ne- 
galiu daugiau klausytis nė žodžio to, ką rengiatės 
kalbėti".— “Kodėl gi?“ — paklausė mirštantysis. “Todėl, 
kad aš — Dominykas Sarantis, sūnus to, kurį jūs ap- 
kaltinote vagyste bei žmogžudyste". 

Ir aš atsitraukiau su savo foteliu nuo jo lovos. 

Bet jisai suturėjo mane už abito: 

"Tėve, — tarė, — priešingai, tai Apvaizda jus at- 
vedė pas mane. Būčiau vykęs ieškoti jūsų kad ir į 
pasaulio kraštą, jeigu tik būčiau žinojęs, kad jus ten 
surasiu, idant išklausytumėte tai, ką tuojau išgirsite... 
Vienuoli, tai savo nusikaltimą patikiu jūsų širdžiai. 
Sūnau, tai jūsų tėvo nekaltumą grąžinu jums. Aš ne- 
trukus numirsiu, o po mano mirties galėsit atskleisti 
visa, ką čia jums papasakosiu...“ 

Ir tuomet, sire, jis man papasakojo baisų dalyką: 
pirmiausia, kad patsai save apvogė, idant įtarimas kris- 
tų ant mano tėvo, kuris tą pačią dieną, kaipo sąmoks- 
lo prieš jūsų brolį dalyvis“, gavo bėgti. 

Paskiau jis griebėsi nusikaltimo, tikro nusikalti- 
mo, sire!.. 

— Bet kaip galite man visa tai sakyti, pone, jeigu 
sužinojote kaip išpažinties paslaptį? 

— Leiskite man pabaigti, sire... Aš jums tvirtinu, 
dievažijuos, iškilmingai pareiškiu, kad nenoriu įtrauk- 
ti jūsų sielos nuodėmėn, kad vien manajai gresia 
pražūtis... ar veikiau, Viešpatie, mano Dieve! — pridūrė 
vienuolis, pakeldamas akis į dangų, — ar veikiau ji jau 
pražuvusi. 

— Tęskite,— paragino karalius. 

— "Tuomet Zeraras Tardjė man papaskojo, kad 
nusileisdamas patarimams moteriškės, su kuria gyve- 
no, ryžosi nusikratyti abiem savo brolvaikiais. Žino- 
ma, ne be dvejonių, ne be kovos, ne be sąžinės grau- 
žaties galų gale apsisprendė... Dvejetas bendrininkų 
pasidalijo baisiąja užduotimi: jis apsiėmė susidoroti su 
berniuku, ji — su mergyte. Jam pavyko tą padaryti — 
įmetė berniuką į tvenkinį ir kaskart, kai šis išnirdavo 
iš vandens, pritrenkdavo irklu... 

— Zinote, juk tai, ką čia pasakojate, siaubinga! 

— Taip, sire, siaubinga! Aš tai žinau. 

— Ir kad turėsite man pateikti įrodymų viso to, 
ką čia teigiate. 

— Pateiksiu, sire. Moteriai nepasisekė, — toliau 
pasakojo vienuolis,— kai jau rengėsi papjauti vargšą 
vaikelį, šuo, prišauktas mergytės klyksmų, nusitraukė 
nuo grandinės, išdaužė langą ir šokęs ant moters per- 

kando jai gerklę. Mergytė pabėgo visa kruvina... 

— Tr ji gyva? — paklausė karalius. 

— Nežinau. Jūsų policija pasistengė, kad ji dingtų, 
norėdama panaikinti galimus parodymus mano tėvo 
naudai. 

— Pone, prisiekiu jums, didiko žodis, kad teisin- 
gumas bus atkurtas... Tik įrodymų, įrodymų! 

— Stai įrodymas, — tarė vienuolis, išsitraukdamas 
iš kišenės rankraštį. 

Ir nusilenkęs karaliui įteikė jam popieriaus ri- 
tinėlį, ant kurio buvo užrašyti tokie žodžiai: 

Mano paskutinioji išpažintis prieš Dievą ir prieš žmo- 
nes. Reikalui esant, po mano mirties ją galima viešai pa- 
skelbti. “ 

ŽERARAS TARDJĖ 


— Ir nuo kada turite šį dokumentą? — paklausė 
karalius. 53 

— Aš jį visąlaik turėjau, sire,— atsakė vienuo- 
lis.— Žmogžudys man jį padovanojo, tikėdamasis, jog 
tuoj tuoj numirs. 

— Ir turėdamas tokį dokumentą jūs nieko nepa- 
sakėte, nedavėte perskaityti teisėjams, neparodėte 
man? 

— Sire, argi nematote, ant jo užrašyta, kad nusi- 
kaltėlio išpažintis gali būti paskelbta tik po jo mirties? 

— Vadinasi, jis miręs? 

— Taip, sire,— atsakė vienuolis. 


— Kiek laiko? 

— Tris ketvirčius valandos — tiek man prireikė 
atvykti iš Vanvo į Sen Klu. 

— O, niekšas! — atsiduso karalius.— Tai Dievas 


leido, kad jis taip laiku numirtų. 

— Taip, sire, ir aš tikiu, jog Dievas leido... Bet 
žinau,— toliau kalbėjo vienuolis, priklaupdamas vienu 
keliu,— bet žinau žmogų, tokį pat niekšą, netgi di- 
desnį nei tas, kuris numirė. 

— Ką norite tuo pasakyti? — paklausė karalius. 

— Noriu pasakyti, sire, kad Žeraras nenumirė 
natūralia mirtimi. 

— Nusižudė? — sušuko karalius. 

— Ne, sire: buvo nužudytas. 

— Nužudytas! — vėl sušuko karalius, kuriam pro 
visas šias tamsybes it žaibas blykstelėjo šviesa.— 
Nužudytas! Ir kieno? 

„Vienuolis išsitraukė iš užančio peilį, kuriuo nužudė 
Zerarą, ir padėjo karaliui-prie kojų. 

Peilis buvo visas kraujuotas. 

— O! — aiktelėjo karalius, šasteldamas žingsnį 
atatupstas,— žudikas — tai... 

Jis nedrįso užbaigti. 

— Tai aš, sire— nulenkė galvą vienuolis— Tik 
tokiu būdu galėjau išgelbėti savo tėvo garbę ir galvą. 
Ešafotas pastatytas, sire; įsakykite man užkopti ant 
jo! 

Kurį laiką tvyrojo tyla — vienuolis nulenkta gal- 
va laukė savo arešto. 

Tačiau didžiai abato Dominyko nuostabai, kara- 
lius, kuris, išvydęs kruviną durklą, pirma šastelėjo 
žingsnį atgal, karalius, nors ir nepriėjo arčiau, švelniu 
balsu tarė: 

— Stokitės, pone; jūsų nusikaltimas, be abejo, bai- 
sus, siaubingas; tačiau paaiškinamas, jeigu ne atleisti- 
nas, atsižvelgiant į jūsų prieraišumą tėvui: tai sūniška 
meilė įdėjo jums į ranką peilį, ir nors niekam nesu- 
teikta teisė vykdyti teisingumą vardan savęs paties, 
įstatymas tai įvertins, tad negaliu nieko pasakyti, nie- 
ko imtis, kol jums bus paskelbtas nuosprendis. 

— Bet mano tėvas, sire! Mano tėvas! — sušuko 
jaunasis vienuolis. 

— Tai kitas dalykas. 

Karalius paskambino varpeliu; ant slenksčio išdy- 
go durininkas. 

— Perduokite ponui policijos prefektui ir teisingu- 
mo Ministrui, kad jų laukiu čia. 

Paskiau, kadangi vienuolis vis tebeklūpojo ant vie- 
no kelio, nors ir buvo paragintas atsikelti nu, žemės, 
Karolis X antrusyk jam pakartojo: 

— Stokitės, pone. 

Vienuolis pakluso; tačiau buvo toksai nusilpęs, jog 

turėjo įsitverti stalo, kad nepargriūtų. 

— Sėskitės, pone,— paragino karalius. 

— Sire! — sumikčiojo vienuolis. 

— Matau, kad esate reikalingas įsakymo. Tad įsa- 
kau jums sėstis. 

Vienuolis, bemaž nualpęs, susmuko į fotelį. 

"Tuo tarpu tarpdury, paklusę karaliaus įsakymui, 
pasirodė policijos prefektas ir teisingumo ministras. 

— Ponai,— linksmai tarė jiems karalius, — buvau 
teisus, anksčiau jums pasakydamas, kad asmuo, apie 
kurio atvykimą man buvo pranešta, galėtų daug ką 
pakeisti. 

— Ką jūsų didenybė nori tuo pasakyti? — paklau- 
sė teisingumo Ministras. 

— Noriu pasakyti, jog buvau didžiai teisus, teig- 
damas, jog apgulos padėties griebtis tiktai kraštuti- 
niausiu atvejų; o, ačiū Dievui, iki to dar nepriėjome! 

Paskiau pasisuko į policijos prefektą: 

— Jūs man pasakėte, pone, kad jeigu ne sutapu- 
sios Manuelio laidotuvės ir pono Sarančio egzekucija, 
tai jūs, neiššovęs nė šūvio, būtumėt visiškas padėties 
šeimininkas. 

— Taip, sire. 

— Ką gi, jums nebereikia baimintis tokio sutapi- 
mo. Nuo šios minutės ponas Sarantis laisvas: turiu 
savo rankose jo nekaltumo įrodymus. 

— Betgi...— apstulbęs pratarė policijos prefektas. 

— Įsisodinsite šį poną pas save į karietą— pa- 
sakė karalius, pirštu parodydamas į brolį Dominyką, — 
nuvažiuosite su juo į Konsjeržeri ir tuoj pat išlaisvin- 
site poną Sarantį. Kartoju, jis nekaltas, ir nenoriu, 
kad nekaltas žmogus, kai jo nekaltumas man įrodytas, 
nors minutę ilgiau liktų kalėti. 

— O! Sire! Sire! — sušuko vienuolis, dėkingai 
tiesdamas rankas į karalių. 

— Vykyte, pone,— tarė Karolis X policijos prefek- 
tui — ir nedelskite nė sekundės. 

Paskui, atsisukęs į vienuolį, pridūrė: 

— "Turite savaitę atsigauti nuo savo kelionės vargų, 
broli mano. Suėjus savaitei, prisistatysite kalėjiman. 

— O taip, sire! — sušuko vienuolis.— Ar prisiekti 
jums? 

— Nereikalauju priesaikos; jūsų žodžio man pa- 
kaks. 

Karalius vėl grįžtelėjo į prefektą: 

— Vykite, pone, — tarė,— ir tebus, kaip aš noriu. 

Policijos prefektas nusilenkė ir išėjo, lydimas vie- 
nuolio. 

— Jūsų didenybė malonės man paaiškinti?.— 
išdrįso prasižioti teisingumo ministras. 

— Nėra daug ko aiškinti, pone,— atsakė kara- 
lius.— Imkite šį dokumentą: jame Sarančio nekaltumo 
įrodymas. Įpareigoju jus perduoti jį vidaus reikalų mi- 
nistrui. Tikriausiai jis kiek pasijaus pažemintas, per- 
skaitęs tikrojo žmogžudžio pavardę ir iš jos atpažinęs 
žmogų, kurio kandidatūrą palaikė rinkimams. O dėl 
vienuolio, kadangi teisingumą privalu vykdyti, tai pa- 
sirūpinsite, kad jo byla būtų pateikta artimiausiems 
teismo posėdžiams... Ak! Stai, pone, paimkite šį peilį: 
tai daiktinis įrodymas. 

Ir palikęs teisingumo ministrui laisvę pasišalinti ar 
sekti paskui jį, karalius, visas spinduliuojantis džiuge- 
siu, sugrįžo į svetainę, kur jo laukė vyriausiasis jėgeris. 

— Na kaip, sire? — paklausė šis. 

— Rytojaus medžioklė išlieka, brangusis grafe,— 
atsakė Karolis X.— Per ketvirtį valandos jaučiuosi at- 
jaunėjęs dvidešimčia metų. 

Paskiau kreipėsi į ministrus, kurie klausėsi vi- 
siškai suglumę: 

— Ponai,— tarė,— po ką tik išgirstų naujienų, po- 
licijos prefektas rytoj atsako už rimtį Paryžiaus mieste. 

Ir atsisveikinęs rankos mostu jis darsyk apsuko 
svetaines, perspėjo dofiną, jog medžioklė neatšaukia- 
ma, tarė meilų žodelį Angulemo hercogienei, pabučia- 
vo hercogienę diu Beri, seneliškai patapšnojo delnų 
Bordo hercogo skruostą daugmaž panašiai, kaip būtų 
pasielgęs Sen Seni gatvės ar Tamplio bulvaro buržua, 
ir sugrįžo į savo miegamąjį. 

Čia nuėjo prie barometro priešais savo lovą ir džiu- 
giai šūktelėjo išvydęs, kad tas rodo pastovią giedrą, 

sukalbėjo poterius, atsigulė ir užmigo, tardamas šiuos 
paguodžiančius žodžius: 

— Ak! Ačiū Dievui! Rytoj per medžioklę turėsime 
giedrą! 

Taigi dėl tokių štai ką tik mūsų papasakotų įvy- 
kių Salvatorius, prasiskverbęs į Sarančio kamerą, ap- 
tiko ją tuščią. | 


CXIV + ISTORIJA, SUTEIKIANTI GALIMYBĘ 
KIEK PAPOLITIKUOTI 


Tarp visų personažų, kuriems teko kraupiai lem- 
tingas vaidmuo dramoje, kurią plėtojame skaitytojų 
akyse, yra vienas, kurį jie neturėtų būti — bent mes 
taip tikimės, — visiškai pamiršę. 

Norime pakalbėti apie pulkininką Rapą — Regi- 
nos de Lamot Hudan tėvą ir vyrą. 

„ Savaime suprantama, paimtosios iš metro Barato 
ir Žibasjė sugrąžintosios paskolos dėka niekas iš laiškų 
aferos neiškilo viešumon. 

Vis dėlto, kad būtų geriau suprantamos netrukus 
besirutuliosiančios scenos, prašome savo skaitytojų, kad 
leistų mums keliais žodžiais darsyk pakartoti tai, ką 
jau šiek tiek ilgėliau esame pasakę apie grafą Rapą. 

Petriusas nutapė tokį jo fizinį portretą: 

“Visa šiame žmoguje šalta ir sustingę it marmu- 
ras, tartum kažkoks kūniškas instinktas jį trauktų į 
žemę; akys blausios it matinis stiklas, lūpos plonos ir 
kietai suspaustos, nosis apvali, veidas pelenų spalvos, 
galva kretanti — jokių gyvesnių bruožų! Jeigu būtų 
galima padengti ledine kauke gyvą, bet jau kraujota- 
kos nemaitinamą odą, toks anatomijos šedevras būtų 
kažkiek panašus į šio žmogaus veidą“. 

Regina savo ruožtu nupiešė jo moralinį ar veikiau 
amoralinį portretą. 

Savo vestuvių vakarą baisioje mūsų atpasakotoje 
scenoje jam pasakė: 

“Jūs — ir ambicingas, ir išlaidus. Jūsų dideli porei- 
kiai, ir šie dideli poreikiai stumia jus į didelius nu- 

sikaltimus. Kitas jiems gal pasipriešintų, tik ne jūs! 
Vedėte savo dukterį dėl dviejų milijonų ir parduosite 
savo žmoną, kad taptumėte ministru..." 

Ir dar ji pridūrė: 

“Klausykite, pone, ar norite išgirsti visas mano 
mintis? Norite sužinoti sykį visiems laikams, kas mano 
širdyje jūsų atžvilgiu? Ką gi! Tasai jausmas, kurį jūs 
Jaučiate visiems, kurio aš niekad iki šiol neturėjau — 
neapykanta!.. Nekenčiu jūsų garbės troškimo! Neken- 
čiu jūsų pasipūtimo! Nekenčiu jūsų niekšiškumo! Ne- 
kenčiu jūsų nuo galvos iki kojų, nes nuo galvos iki ko- 
Jų jūs — vienas melas!" 

Taigi grafas Rapas, prieš išvykdamas į Sankt Pe- 
terburgą, kur, kaip pamename, jį siuntė su ypatingąja 
misija, fizine prasme buvo marmurinio veido, o mora- 
line — akmeninės širdies. 

Pažiūrėkime, ar kelionė ašigalio linkui nors kiek 
pakeitė, atmainė, pagyvino ir viena, ir kita. " 

Buvo lapkričio 16-oji, tai yra rinkimų išvakarės, 
maždaug du mėnesiai po įvykių, sudariusių mūsų anks- 
tesniųjų skyrių siužetą. 

Lapkričio 16-ąją dienraštyje Moniteur pasirodė įsa- 
kas, kad paleidžiami Atstovų rūmai ir sudaromos apy- 
gardinės rinkiminės komisijos to paties mėnesio 27-ai 
dienai. 

Tad rinkėjams buvo suteikta tik dešimt dienų su- 
sivienyti, susitarti ir parinkti kandidatus. Sitoks pa- 
greitintas rinkimų paskelbimas neišvengiamai turėjo, — 
bent apie tai svajojo Vilelis,— suskaldyti opozicijos rin- 
kėjus, kurie, taip netikėtai užklupti, stokotų laiko ap- 
tarti savo parinktuosius, kai provyriausybiniai rinkėjai 
glaudžiomis gretomis, disciplinuotai, aklai balsuotų it 
vienas Žmogus. 

Bet visas Paryžius nuo seniai suuodė, kad Atsto- 
vų rūmai bus paleisti, ir iš anksto mėgavosi, jog Vile- 
lio svajonėms nebus lemta išsipildyti; nors ir kaip 
stengtumeis padaryti tą didį Paryžių aklą — jis kiau- 
rai permato tamsumus, šimtaakis it Argas nors ir 
kaip bandytum jį parblokšti — prisilietęs žemės at- 
gauna savo jėgas it Antėjas4 nors ir kaip trokštum, 


285 


palaikęs mirusiu, jį palaidoti — kaskart, kai pasijudi- 
na kape, it Enkeladas“ sudrebina pasaulį. 

Visas Paryžius be žodžių, — nieko nesakyti — tai 
jo iškalba, tylėti — tai jo diplomatija,— visas Paryžius 
be žodžių, nebyliai įdėmus, nuraudęs iš gėdos, sužeis- 
ta, kraujuojančia širdimi, visas Paryžius, visas engia- 
masis, pažemintasis ir tariamai pavergtasis Paryžius 
pasirengė kovai ir patylomis, išmintingai pasirinko sa- 
vo gynėjus. 

Vienas iš kandidatų, ir toli gražu ne iš tokių, ku- 
rie darytų gyventojams nors menkiausią įspūdį, buvo 
grafas Rapas. 

 Pamename, kad jis buvo viešas savininkas dien- 
raščio, energingai ginančio teisėtąją monarchiją, ir kad 
tuo pat metu slapčia — vyriausiasis redaktorius žur- 
nalo, žiauriai puolančio valdžią ir sąmokslaujančio prieš 
ją Orleano hercogo naudai. 

Dienraštyje jis karštai palaikė, liaupsino, gynė įsta- 
tymą, nukreiptą prieš spaudos laisvę; ir tuojau pat 
kitame žurnalo numeryje perpasakojo Ruajė Koliaro* 
kalbą, kur be kitų žodžių buvo galima perskaityti to- 
kias eilutes, kartu iškalbingas ir pašaipias: 


Puolimas nukreiptas ne tik prieš spaudos 
laisvę, bet prieš visokeriopą — prigimtinę, politinę 
ir pilietinę — laisvę, kaip iš esmės kenksmingą ir 
pragaištingą. Įstatymo potekstė ta, jog didžiąją 
kūrimo dieną? neapdairiai pasielgta, visatos tar- 
pan paleidus žmogų laisvą ir apdovanotą protu; 
iš čia kilo blogis ir paklydimai. Aukštesnioji išmin- 
tis ištaisys Apvaizdos klaidą — apribos neapdai- 
riai suteiktą laisvę ir pasitarnaus tuo sąmonin- 
gai suluošintai žmonijai, pagaliau pakylėdama 
ją iki laimingos galvijų nekaltybės. 


Kada iškildavo klausimas dėl ekspropriacijos, griež- 
tų, klastingų, tironiškų priemonių, turinčių tikslą su- 
žlugdyti kokią nors naudingą iniciatyvą, žurnalas ener- 
gingai puldavo šių priemonių savivalę bei amoralumą, 
kai dienraštis savo ruožtu įnirtingai jas gynė. 

Ne sykį Rapas su pasididžiavimu atidėdavo į šalį 

plunksną, kuria puolė viename, gynė kitame leidinyje 
ir vidujai save sveikino dėl talento ir proto lankstumo, 
teikiančio jam galimybę "aprūpinti tokiais puikiais ar- 
gumentais dvi tokias priešingas opinijas. 

Šitoksai buvo pulkininkas Rapas visais laikais, 
bet ypač — rinkimų išvakarėse. 

Tą pačią dieną, kai tik parvyko, pateikė karaliui 
ataskaitą apie savo vestųjų derybų rezultatus, ir jo di- 
denybė, sužavėtas grafo stropumu bei apdairumu vyk- 
dant misiją, leido suprasti, kad galįs tikėtis ministro 
portfelio. 

Į Invalidų bulvarą grafas Rapas sugrįžo labai pa- 
tenkintas apsilankymu Tiuilri. 

"Tuoj pat šoko kurpti rinkiminį aplinkraštį, kurį 
senesniam diplomatijos ekspertui būtų buvę išties ne- 
lengva paaiškinti. 

Iš tikrųjų, nieko nerastumei miglotesnio, dvipras- 
miškesnio, suktesnio nei šis aplinkraštis. Karalius tu- 
rėtų būti juo sužavėtas, kongregacininkai — patenkinti, 
o rinkėjai nuo opozicijos — maloniai nustebinti. 

Beje, mūsų skaitytojai deramai įvertins šį amfibo- 
logijos? šedevrą, jeigu tik teiksis dalyvauti įvairiose 
scenose, vaidinamose šio didžio komedianto prieš kai 
kuriuos iš savo rinkėjų. 

Veiksmo vieta — pono Rapo darbo kabinetas; vidu- 
ryje — stalas; uždengtas žalia staltiese ir nukrautas 
popieriais; už jo sėdi pulkininkas. Tik įėjus iš dešinės, 
prie lango — kitas stalas, už kurio sėdi būsimojo de- 
putato sekretorius Bordjė. 

Žodelytis apie Bordjė. 

Tai žmogus trisdešimt penkerių metų amžiaus, 
liesas, blyškus, įdubusiomis it Bazilijaus' akimis — 
tiek dėl jo kūniškos išorės. 

O savo morale — veidmainiškas, klastingas ir pri- 
tvinkęs pagiežos kaip Tartiufas“. 

Rapas ilgai kaip Diogenas ieškojo? ne šiaip sau 
žmogaus, bet kaip tik tokio žmogaus. 

Galop jį surado: esama žmonių, kuriems sekasi. 

Yra maždaug trečia valanda dienos, kai pakelia- 
me uždangą ir parodome šiuos du personažus, iš kurių 

vienas mūsų skaitytojams pažįstamas, o antram pra- 
šome teikti ne daugiau reikšmės, negu šis to nusipelno. 

Nuo pat ryto Rapas priiminėjo vieną po kito rin- 
kėjus: 1848-aisiais!? kandidatas eidavo pas juos; dvi- 
dešimčia metų anksčiąu pastarieji dar patys eidavo 
pas jį. 

Rapo kakta srūva prakaitu, atrodo pavargęs kaip 
aktorius, ką tik suvaidinęs dramoje savuosius penkio- 
lika paveikslų. 

— Ar dar daug žmonių prieškambaryje, Bordjė? — 
klausia jis, tartum jau nebetekęs ryžto. 

— Nežinau, pone grafe; bet galima pasižiūrėti, — 
atsako šis. 

Ir nuėjęs pravėrė duris. 

— Mažiausia dar dvidešimt asmenų, — pasakė jis, 
bemaž toks pat be ryžto kaip jo ponas. 

— Galų gale pristigsiu kantrybės klausytis visų 
tų sapalionių! — pyktelėjo pulkininkas, šluostydama- 
sis kaktą.— Išprotėt galima! Dievaži, man kyla pagun- 
da nieko nebepriiminėti! 

— Narsos, pone grafe!— guodė pavargusiu balsu 
sekretorius.— Supraskit, yra rinkėjų, turinčių savo 
žinioje dvidešimt penkis, trisdešimt, dargi keturias- 
dešimt balsų! 

— Ir jūs įsitikinęs, Bordjė, kad čia nėra anosios 
pusės vogčia prasiskverbusių rinkėjų? Atkreipkite dė- 
mesį, nėra nė vieno, kuris pažadėtų savo balsą, ne- 
remdamas manęs prie sienos, kitaip tariant, neprašy- 
damas ko nors pačiam sau ar saviškiams! 

— Spėju, jog ne nuo šiandien ponas grafas mokosi 
vertinti Žmonių giminės nesavanaudiškumą? — tarė 
Bordjė tonu, kuriuo Loranas!! būtų atsakęs Tartiufui, 
ar Bazenas — Aramiuič. 

— Nagi, Bordjė, ar pažįstate tuos rinkėjus? — 
šiaip taip save nugalėjęs paklausė grafas. 

— Daugelį pažįstu, pone grafe; dėl visa ko turiu 
apie kiekvieną šį bei tą pasižymėjęs. 

— Ką gi, teskime. Paskambinkite Batistui. 

Bordjė paskambino; pasirodė tarnas. 

— Kuris dabar, Batistai? — paklausė sekretorius. 

— Ponas Morenas. 

— Palūkėkit. 

Ir sekretorius pusbalsiu iš savo užrašų perskaitė 
surinktus duomenis apie poną Moreną: 


Ponas Morenas — didmeninė medžiagų pre- 
kyba. Fabriko Luvjė!““ savininkas. Labai įtakin- 
gas, asmeniškai turi savo žinioje nuo aštuonioli- 
kos iki dvidešimties balsų; silpno charakterio: 
persimetinėjo nuo raudonos prie trispalvės, 0 nuo 
šios — prie baltos vėliavos“; priklausomai nuo 
savo interesų, linkęs atspindėti visas vaivorykštės 
spalvas. Turi sūnų, bjaurų tipą, nemokšą ir ne- 
gabų, iš anksto švaistantį savo būsimą palikimą. 
Prieš kelias dienas parašė ponui grafui, prašyda- 
mas kur nors įtaisyti sūnų. 


— Viskas, Bordjė? 

— Taip, pone grafe. 

— Kuris iš tų dviejų Morenų čia laukia, Batistai? 

— Jaunikaitis dvidešimt aštuonerių-trisdešimties 
metų. 

— Vadinasi, sūnus. 

— Atvyksta sužinoti atsakymo į savo tėvo laišką, — 
taktiškai pastebėjo Bordjė. 

— Įvesdinkite,— tarė grafas, vėl pristigdamas ryžto. 

Batistas atidarė duris 17 pranešė apie poną Mo- 
reną. 

Dvidešimt aštuonerių-trisdešimties metų jaunikai- 
tis, toksai kaip ir sakė tarnas, nesivaržydamas įžengė 
į grafo Rapo kabinetą, dar tebevirpant paskutiniajam 
jo pavardės skiemeniui pranešusiojo apie jį iūpose. 

— Pone,— tarė jaunikaitis, nelaukdamas praby- 
lant grafo Rapo ar jo sekretoriaus, — esu pono Moreno, 
medžiagų pirklio sūnus — jūsų apygardos rinkėjo ir 
turinčio teisę būti renkamam. Mano tėvas neseniai 
jums parašė, prašydamas... 

Rapas, norėdamas pasirodyti neužmaršus, jį per- 
traukė: 

— Iš tikrųjų, pone,— tarė, — gavau jūsų tėvo laiš-. 
ką. Kreipėsi į mane, kad surasčiau jums kokią vietą. 

Ir man pažada, kad jeigu aš turėsiu laimės jums pasi- 
tarnauti, tai galėsiu tikėtis jo paties, taip pat jo bičiu- 
lių balsų. | 

— Pone, mano tėvas — pats įtakingiausias kvar- 
talo žmogus. Viso rajono laikomas karščiausiu sosto ir 
altoriaus gynėju... taip, nors ir retai lankosi mišiose; 
komercijos reikalai jį -sutrukdo. Bet juk jums pažįsta- 
mos paviršutinės manieros, maivymasis, tiesa? Siaip 
ar taip, atmetus visa tai, jis — įsikūnijusi tvarka. Zū- 
tų dėl savo pasirinktojo žmogaus; tuo noriu pasakyti, 
kad jei jau jis pasirinko poną grafą, tai įnirtingai ko- 
vos su jūsų priešininkais. 

— Esu labai laimingas išgirsti, pone, jūsų tėvo ge- 
74 nuomonę apie mane, trokštu visados ją pelnyti; bet 
grįžkime prie jūsų: kokios vietos pageidaujate, pone? 

— Kalbant atvirai, pone grafe,— tarė jaunikaitis, 
nejučia suduodamas lazdele sau per blauzdą. — man 
labai sunku jums atsakyti. 

— Ką mokate? 

— Dievaži, ne kažin ką. 

— Baigėte teisę? 

— Ne; nekenčiu advokatų. 

— Studijavote mediciną? 

— Ne, mano tėvas nekenčia gydytojų. 

— Gal jūs menininkas? 

— Vaikystėje išmokau groti fleita ir piešti peiza- 
žus; bet visa tai užmečiau. Mano tėvas paliks man tris- 
dešimt tūkstančių frankų rentos, pone. | 

— Na, bent ėjote kokius mokslus kaip visi? 

— Siek tiek mažiau kaip visi, pone. 

— Lankėte koležą? 

— Pas visus tuos pirklius tiek maža gyvybinių sy- 
vų! Pašlijus sveikatai, tėvas mane atsiėmė iš tenai. 

— Bet, galų gale, ką jūs šiuo metu veikiate? 

— Aš? 

— Taip, jūs, pone. 2 

— Absoliučiai nieko... Stai kodėl mano brangusis 
tėtušis trokšta, kad aš ką nors veikčiau. 

— Taigi. — nusišypsojo Rapas,— jūs tęsiate savo 
mokslus? 

— Ak! — Morenas atsilošė ir skaniai nusikvato- 
jo.— Kaip sąmojinga! Taip, aš tęsiu savo mokslus. Ak, 
pone, persakysiu šįvakar jūsų sąmojų "Kubile". 

Rapas nužvelgė jaunikaitį su gilia panieka ir susi- 
mąstė. 

Po kelių sekundžių paklausė: 

— Ar mėgstate keliones, pone? 

— Aistringai. 

— Vadinasi, esate jau keliavęs? 

— Niekad; antraip tikriausiai jau būčiau persiso- 
tinęs kelionėmis. 

— Ką gi, pasistengsiu išrūpinti jums misiją į Ti- 
betą. 

— Su rangu? 

— Po šimts! Kas per vieta, jeigu ji be rango? 

— Ir aš taip manau. Tai ką iš manęs padarysite? 
Paklausykime! — ponas Morenas (sūnus) atrodė kaip 
žmogus, įsivaizduojąs, jog labai sutrikdysiąs savo ar- 
timą. 

— Jus paskirs Tibeto metereologinių fenomenų 
generaliniu inspektoriumi. Juk žinote, kad Tibetas — 
fenomenų šalis? 

— Ne. Zinau tik Tibeto ožkas, iš jų vilnos gamina 
kašmyrą; o be to, anaiptol netrokštu tiek vargintis, Jog 
vykčiau pamatyti tai, kas jau yra Botanikos sode. 

— Na, pamatysite jas jų tėvynėje, o tai visad įdo- 
miau. 

— Be abejo; pirmiausia todėl, kad jų ten daugiau. 
Bet jums reikės dėl manęs ką nors atleisti? 

— Nusiraminkite, tokios vietos nėra. 

— Bet jeigu tokios vietos nėra, pone, — sušuko 
jaunikaitis, pasijausdamas apgautas,— tai kaip aš ga- 
lėsiu ją užimti? 

— Ją sukurs tamtyč jums, — pasakė grafas Rapas 
atsistodamas ir tuo duodamas Morenui suprasti, jog 
metas pasišalinti. 

Grafas pastaruosius žodžius ištarė taip rimtai, jog 
jaunikaitis liko įtikintas. 

— Užtikrinu jus, pone,— tarė jis, prisidėdamas 
ranką prie širdies,— užtikrinu jus asmeniškai savo ir 
kur kas veiksmingesniu — mano tėvo dėkingumu. 

— Iki kito malonaus pasimatymo, pone,— atsisvei- 
kino grafas Rapas, o Bordjė jau skambino varpeliu. 

Įėjo tarnas, tarpdury prasilenkdamas su Morenu- 
sūnumi, kuris paliko kabinetą, sušukdamas: 

— Koks didis žmogus! 

— Koks idiotas! — metė grafas Rapas.— Tik pa- 
manykite, žmogus kaip aš turiu meilikauti tokiems!.. 

— Kas dar ten, Batistai? — paklausė sekretorius. 

— Ponas Luji Reno, vaistininkas. 

Mūsų skaitytojai, be abejo, prisimena šaunųjį vais- 
tininką iš Sen Zako priemiesčio, kuris taip uoliai padėjo 
Salvatoriui ir Žanui Roberui nukraujinti Baltramiejų 
Lelongą, kuriam grėsė apopleksija po paspartinto nu- 
sileidimo laiptais, kai tenlink jį pasiuntė Salvatorius 
naktį iš Užgavėnių į Pelenų dieną. 

Tai iš jo kiemo, jeigu teiksitės prisiminti, dvejetas 
jaunikaičių išgirdo tuosius švelnius violončelės akor- 
dus, kurie juos atvedė pas mūsų bičiulį Ziusteną — 
pastarąjį netrukus vėl sutiksime užuoglaudoje, kur 
slepiasi su Mina. 

— Kas toks tasai Luji Reno? — paklausė grafas 
Rapas, kol tarnas ėjo įvesdinti vaistininką. 


CXV + VOLTERININKAS 


Sekretorius paėmė Luji Reno dosjė ir perskaitė: 


Ponas Luji Reno, vaistininkas, Sen Žako prie- 
miestis, dviejų ar trijų mebliuotų namų savinin- 
kas ir, įsidėmėtina, tarp jų — namo Pempės gat- 
vėje, kur pasirinko nuosavą būstą ir kur gyvena 
tuzinas rinkėjų, paklusnių jam; buržua įsikūniji- 
mas, senas žirondistas, keikiantis Napoleoną, ku- 
rio kitaip nevadina, kaip tik ponu Buonapartė, ir 
negali matyti bažnytininkų, kuriuos visus bendrai 
apibūdina "šventakupriais". Zmogus, reikalingas 
delikataus elgesio su juo — klasiškas volterinin- 
kas, užsisakąs visus liberalius spaudinius, Tukė 
leidyklos Voltero raštus, uosto tabaką iš Charti- 
jos pavidalo tabokinės. 

— Kokio velnio gali ateiti prašyti toksai? — tarė 
grafas Rapas. 

— Nepasisekė sužinoti — atsakė Bordjė,— bet... 

— Sšš! Stai jis, — sudraudė grafas. 

Tarpduryje pasirodė vaistininkas. 

— Įeikite, įeikite, pone Reno, — širdingu balsu pa- 
kvietė dar nesunokęs deputatas; matydamas, kad vai- 
stininkas, kupinas kuklybės, lieka ant slenksčio, nu- 
skubėjo prie jo, paėmė už rankos ir tam tikra prasme 
tiesiog privertė įžengti vidun. 

Traukdamas prie savęs, grafas gyvai spaudė jam 
ranką. 

— Pernelyg daug -man garbės, pone, — murmėjo 
vaistininkas, — iš tikrųjų, pernelyg daug man garbės. 

— Kaip! Pernelyg daug jums garbės? Tokie puikūs 
žmonės kaip jūs — retenybė, pone Reno, ir kai tokius 
sutinki, išties malonu paspausti jiems ranką. Beje, ar- 
gi didis poetas nėra pasakęs: 

Mirtingieji juk lygūs visi; anaiptol ne kilmė), 

Tik jų nuopelnų skirtumuos glūdi esmė. 

Jums pažįstamas šis didis poetas, tiesa, pone Luji 
Reno? 

— Taip, pone grafe: tai nemirtingasis Arujė de 
Volteras. Bet kad aš pažįstu ir garbinu Arujė de Vol- 
terą — tai nieko nuostabaus; man kelia nuostabą tai, 
kad jūs pažįstat mane. 

— Ar aš jus pažįstu, brangusis pone Reno! — tarė 
grafas Rapas tokiu pačiu tonu, kokiu Don' Žuanas sa- 
ko: “Brangusis pone Dimanšai!, ar aš jus pažįstu! Kaip- 
gi, ir dar nuo seniai, taip!" — Taigi nudžiugau, kai 
sužinojau, kad palikote Sen Zako gatvę, idant atsidur- 
tumėte arčiau mūsų; mat, jeigu neklystu, jūs dabar 
gyvenate Pempės gatvėje? 

— Iš tikrųjų, pone,— patvirtino vaistininkas, vis 
labiau ir labiau stebėdamasis. 

— Ir kokios aplinkybės man suteikia laimę jus 
matyti, brangusis pone Reno? 

— Skaičiau jūsų aplinkraštį, pone grafe. 

Rapas nusilenkė. 

— Taip, aš jį skaičiau ir netgi iš naujo perskai- 
čiau,— pabrėžė vaistininkas; — ir sakinys, kur jūs kal- 
bate apie neteisybes, daromas prisidengiant religija, 
paskatino mane ryžtis, nors ir kaip vengiu išsišokti iš 
savo aplinkos,— mat aš tai esu filosofas, brangusis 
grafe, — aplankyti jus ir pateikti keletą faktų, kurie 
paremtų jūsų mintį. 

— Kalbėkite, brangusis pone Reno, ir patikėkite, 
kad nežinau nė kaip jums atsidėkosiu už tas žinias, 
kuriomis teiksitės mane praturtinti. Ak, brangusis po- 
ne Reno, gyvename liūdną metą! 

— Veidmainystės ir davatkybės metą, pone,— pa- 
šnabždom atsakė vaistininkas.— Sventakuprių vieš- 
patystėj! Ar žinote, kas pastaruoju metu atsitiko Sent 
Ašeilyje? 

— Taip, pone, taip. 

— Galėjai matyti magistratus, maršalus, traukian- 
čius procesijoje su žvakėmis. 

— Apgailėtina, tačiau, spėju, ne apie Sent Ašeilį 
atėjote pas mane pakalbėti? 

— Ne, pone, ne. 

— Ką gi, pakalbėkime apie mūsų reikalėlius; mat, 
jūsų reikalai — kartu ir manieji, brangusis kaimyne. 
Betgi sėskitės! | 

— Niekados, pone! 

— Kaip, niekados? 

— Prašykite manęs visa, ko norite, pone grafe, 
tačiau tiktai ne sėstis prieš jūs; puikiai suprantu, kaip 
man pridera prieš jus laikytis. 

— Ką gi, nenoriu jums priešgyniauti. Sakykit, kas 
jus čionai atveda, tačiau tiktai kaip draugas, kaip bi- 
čiulis. 

— Pone, esu namų savininkas bei vaistininkas ir 
garbingai užsiimu šiais dviem verslais, kaip, regis, tai 
žinote. 

— Iš tiesų, pone, aš tai žinau. 

— Užsiimu vaistininko profesija trisdešimtį metų. 

— Taip, suprantu: pradėjote nuo pastarosios ir 
pamažėle jinai jūs atvedė prie kitos. 

— Nuo jūsų nieko nenuslėptum, pone; ką gi, drįstu 

pareikšti, kad per trisdešimtį metų, kurie praslinko 
nuo pono Buonapartė konsulato ir imperijos, drįstu 
pareikšti, pone grafe, kad per trisdešimtį metų nere- 
gėta to, kas dabar dedasi. 

— Ką norite tuo pasakyti? Mane gąsdinate, bran- 
gūsis pone Reno! 

— Komercija merdi; vos užsidirbi pragyvenimui, 
pone! 

— Ir iš kur randasi toksai sąstingis, ypač jūsų 
komercijoje, brangusis pone Reno? 

— Kalbama ne tiek apie mano komerciją, pone 
grafe, ir tai rodo, kiek aš nesuinteresuotas šiuo klau- 
simų; turiu galvoje savo sūnėno komerciją: prieš tris 
mėnesius perleidau jam savo vertybinius popierius. 

— Ir palankiomis sąlygomis, tėviškomis sąlygo- 
mis? 

— Tėviškomis — kaip tik tas žodis: su atsiskaity- 
mais, išdėstytais ratomis. Tad štai, pone grafe, mano 
sūnėno komercija sustojo, laikinai nutrūko. Sakau “lai- 
kinai“ daugiau iš vilties negu iš įsitikinimo. Įsivaiz- 
duokite, pone, kad iš nieko nepadaroma nieko. 

— Velniava! Velniava! Velniava! — tarė būsima- 
sis deputatas, dėdamasis sutrikęs.— Ir kas gi galėjo 
apsunkinti pono jūsų sūnėno komerciją — klausiu jūsų, 
brangusis pone Reno? Jo politinės pažiūros ar jūsiškės, 
galbūt šiek tiek pirmeiviškos? 

— Anaiptol, pone, anaiptol. Politinės pažiūros čia 
niekuo dėtos. 

— Ak! — prašneko vėl grafas rafinuotai ir kartu 
suteikdamas savo žodžiams bei tonui tam tikrą vulga- 
roką atspalvį, kuris, reikia pasakyti, nebuvo jam įpras- 
tas, tačiau kurį jis tarėsi esant būtiną šiomis aplin- 
kybėmis, kad labiau suartėtų su savo interesantų, — 
vadinasi, tai, kad turime vaistininkų kadetų... 

— Taip, poną Kadetą Gasikūrą, to apsišaukėlio 
imperatoriaus de Buonapartė farmacininką; mat, žino- 
te, aš aną vis tebevadinu ponu de Buonapartė. 

— Tai posakis, kuris ypač patikdavo jo didenybei 
Liudvikui XVIII. 


— Aš to nežinojau: pastarasis — tai karalius filo- 

sofas, kuriam turime dėkoti už Chartiją. Bet grįžtant 
prie mano sūnėno komercijos... 

— Nebūčiau drįsęs jus prie to sugrąžinti, brangu- 
sis pone Reno; bet kadangi patsai sugrįžtate, labai ma- 
lonu. 

— Gerai, taigi sakiau, kad gali būti žirondistu ar 
jakobinų, rojalistu ar empiristu? — aš taip vadinu na- 
poleonininkus, pone... 

— Apibūdinimas, man regisi, ryškus. 

— Taigi sakiau, kad ir kokios būtų pažiūros, jos 
neapsaugo nei nuo kvėpligės nei nuo slogos. 

— Tuomet, brangusis pone Reno, leiskit jums pa- 
stebėti, kas gali sutrukdyti pirkti vaistus, reikalingus 
kvėplige ar sloga sergantiems. 

— Tačiau, — sumurmėjo pusiau sau farmacinin- 
kas, kuris tartum giliai galvojo,— tačiau skaičiau jūsų 
aplinkraštį, tariuosi gerai supratęs jo slaptą mintį, ir 
todėl man atrodo, kad mudu turėtume susišnekėti iš 
pirmo žodžio. 

— Malonėkite paaiškinti, brangusis pone Reno,— 
paragino grafas Rapas, bepradedąs netekti kantry- 
bės,— kadangi, atvirai pasakius, ne visai įžiūriu, kuo 
galėtų būti susijęs mano aplinkraštis su pono jūsų sū- 
nėno reikalų sąstingiu. 

— Jūs neįžiūrite? — nustebęs paklausė vaistinin- 
kas. 

— Iš tiesų, ne,— gana sausai atsakė būsimasis 
deputatas. 

— Argi jūs nepadarėte perregimos užuominos į 
šventakuprių niekšybes? Taip aš vadinu dvasininkus. 

— Patikslinkite, pone,— nurausdamas pertraukė 
Rapas,— mat nenorėjo duotis pernelyg toli įtraukia- 
mas į /e Constitutionnel interpretacijos liberalizmo lan- 
kas.— Be abejo, aš užsiminiau apie neteisybes, kaž- 
kieno daromas prisidengus religija; bet nepavartojau 
posakių tokių... griežtų, kokius ką tik išgirdau iš jūsų. 

— Nekreipkite dėmesio į mano žodžius, pone gra- 
fe: anot Voltero: 


Man katė — tai katė, o Rolė' — pašlemėkas. 

Grafas Rapas buvo bepastebįs garbiajam vaisti- 
ninkui, kad jo citata, jeigu ir teisingai perteikusi eiles, 
netiksli dėl autorystės; tačiau persigalvojo, kad laikas 
netinkamas įsivelti į literatūrinę polemiką, tad nutylėjo. 

— Nemoku žaisti žodžiais, — varė toliau farmaci- 
ninkas.— Gavau tik tokį išsilavinimą, kokio man pa- 
kako doru darbu išlaikyti šeimą, ir nepretenduoju kal- 
bėti kaip akademikas; bet grįžtu prie jūsų aplinkraščio 
ir tvirtinu, jog mūsų nuomonės sutampa, jeigu tik jus 
gerai supratau. 

Sie šiurkštokai ištarti žodžiai mirksniui suglumi- 
no kandidatą, kuris, pagalvojęs, kad jo rinkėjai gali 
nuvesti. jį pernelyg toli, pasiskubino sustabdyti vaisti- 
ninką tokia veidmainiška fraze: 

— Dorų žmonių nuomonei negali nepritarti, pone 
Luji Reno. 

— Ką gi, jeigu mudu sutinkame,— tarė Luji Re- 
no,— tuomet galiu jums papasakoti, kas dedasi. 

— Kalbėkite, pone. 

— Name, kuriame kadais gyvenau ir kurį perlei- 
dau savo sūnėnui — name, apie kurį jums kalbu su 
visų išmanymu, nes esu jo savininkas, dar prieš kelias 
dienas gyveno neturtingas pradinukų mokytojas, tiesą 
sakant, savo prigimtimi jis veikiau buvo ne pradinukų 
mokytojas, o muzikantas... 

— Nesvarbu. 

— Taip, svarbu! Jis vadinosi Miuleris ir bemaž 
pusdykiui mokė kokį dvidešimt vaikų, pakeisdamas 
šiame garbingame ir vargingame pašaukime tikrąjį mo- 
kytoją vardu Ziustenas ir išvykusį užsienin, bet ne ko- 
kiais tamsiais, o šeimyniniais reikalais. Ką gi, garbu- 
sis ponas Miuleris buvo pelnęs viso kvartalo paramą; 
bet Monružo juodišiai dažnai praeidavo pro mokyklą 
ir ne be sielvarto bei neapykantos matė vaikus moko- 
mus kieno kito, bet ne jų. Taigi kartą rytą atėjo pas 
vargšą pavaduojantįjį pradinukų mokytoją ir liepė šiam 
nešdintis — jam pačiam, jo mokiniams ir to mokyklos 
steigėjo, kurį pakeitė, šeimai; ir jau dvi savaitės kaip 
broliai tamsybininkai perėmę mokyklą; vien moralės 
požiūriu, suprantat, kaip tai turi būti vertinama? 

— Nelabai suprantu, — tarė Rapas pasimetęs. 

— Kaip, nelabai suprantate? 

Ir prisikišęs prie grafo vaistininkas pamerkė akį: 
— Tačiau žinote naują Beranžė dainą? 


— Turėčiau žinoti — atsakė Rapas— Bet man 
atleistina, jeigu ir nežinočiau: du su puse mėnesio bu- 
vau išvykęs iš Prancūzijos — į caro dvarą. 


— Ak! Jeigu Volteras būtų gyvas“, didysis filoso- 
fas kaip Jekaterinos II laikais nepasakytų: 

Tai iš Šiaurės nūnai mums eina šviesa. 

— Pone Luji Reno,— ėmė nekantrauti grafas, — 
susimildamas, grįžkime... 

— Prie naujosios Beranžė dainos. Norite, kad jums 


padainuočiau, pone grafe? Mielai. 
Ir vaistininkas užtraukė: 


Juodaskverniai, iš kur jūs? 
— Mes iš požemio gelmių...? 


— Ne,— tarė grafas, — grįžkime prie jūsų pono 
Miulerio; reikalaujate jam kompensacijos? 

— Esama visokių teisių, — atsakė vaistininkas.— 
Bet ne vien apie jį noriu su jumis pakalbėti: tikiu, kad 
atitaisysite šią neteisybę, kuri, matau, poną grafą su- 
jaudino; ne, noriu pakalbėti apie mano sūnėno komer- 
ciją. 

— Pastebėkite, brangusis pone, kad kiek išgalėda- 
mas jus prie to vis grąžinu. 

— Ką gi, viena vertus, mano sūnėno komercija 
nutrūko pirmiausia todėl, kad broliai tamsybininkai 
verčia vaikus kiaurą dieną giedoti, ir jo klientai išsi- 
laksto, išgirdę tuos pakvaišėliškus klykavimus. 

— Patarčiau, pone Reno, kad pasiūlytumėte jiems 
išsikraustyti. 

— Minutėlę kantrybės,— atšovė vaistininkas.— 
Tai dar ne viskas: antra vertus, tie broliai turi seses, 
kitaip tariant, prie tų brolių yra seserų, kurios ketu- 
riasdešimčia procentų pigiau prekiauja vaistais — pa- 
čios Juos gamina; tai tikri šunvaisčiai, taigi! Ir joms 
einasi taip gerai, jog vaistinėje būna dienų, kai neužsu- 

ka nė katė! Einasi taip gerai, jog mano sūnėnas, kuris 
man skolingas dar tris išmokas, gaus uždaryti savo 
vaistinukę, jeigu jūs nerasite būdo, kaip atitaisyti blogį, 
kurį kartu daro seserys ir broliai! 

— Kaip! — sušuko Rapas, dėdamasis pasipikti- 
nęs, nes gerai matė, kad niekados nebaigs su tuo mig- 
lakalbiu farmacininku, jeigu nepalaikys šio nuomo- 
nės.— Kaip! Nemokšos seserys leidžia sau prekiauti 
vaistais, kenkdamos vienam iš padoriausių Paryžiaus 
vaistininkų? 

— Taip, pone, — patvirtino Luji Reno, labai su- 
jaudintas didžio domesio, kurį grafas Rapas, atrodė, 
skyrė jo reikalui, — taip, pone, turi tokios įžūlybės tos 
šventakuprės! 

— Neįtikėtina! — sušuko grafas Rapas, nusverda- 
mas galvą ant krūtinės, o rankas — ant kelių. — Kokį 
metą gyvename, Dieve mano! Dieve mano! 

Ir neva apimtas abejonės pridūrė: 

— O jūs galite pateikti įrodymų to, ką čia man 
teigiate, brangusis pone Reno? 

— Stai, pone, — atsakė farmacininkas, išsitrauk- 
damas iš kišenės keturgubai sulankstytą popierių.— 
Tai peticija, pasirašyta dvylikos žymiausių apygardos 
gydytojų. 

— Stai kas mane iš tikrųjų piktina! — atsiliepė į 
tai grafas Rapas.— Įteikite man šį dokumentą, bran- 
gusis pone Reno: pateisinsiu jūsų pasitikėjimą; visa 
bus sutvarkyta, prisiekiu jums, arba prarasiu savo gerą 
vardą. 

— Ak! Tiesą man sakė, kad galiu jumis pasikliau- 
ti! — sušuko vaistininkas, labai paveiktas pasiekto 
savo apsilankymo rezultato. 

— O! Kai matau neteisybę, būnu negailestingas, — 
tarė grafas, atsikeldamas ir nulydėdamas prie durų 
savo rinkėją.— Netrukus laukite iš manęs žinių, ir pa- 
matysite, kaip laikausi savo pažado. | 

— Pone,— kaip prityręs aktorius vaistininkas at- 
sisuko tarti paskutinę repliką, prieš pasišalindamas,— 
nežinau, kaip jums išsakyti, koks aš sujaudintas jūsų 
nuoširdumo ir tiesumo: prisipažįstu, ateidamas baimi- 


299 


naus, kad nebūsiu jūsų taip suprastas, kaip to trokštu. 

— Argi ne visados nuoširdūs žmonės supranta vie- 
nas kitą?..— pasiskubino pasakyti Rapas, stumdamas 
Luji Reno durų link. 

Zmogelis išėjo, o Batistas pranešė: 

— Ponas abatas Bukemonas ir ponas Ksavjė Bu- 
kemonas, jo brolis. 

— Kas per vieni tie Bukemonai? — paklausė gra- 
fas Rapas savojo nomenklatoriaus' Bordjė. 

Tas perskaitė: 


Abatas Bukemonas, keturiasdešimt penkerių metų 
amžiaus; turi parapiją Paryžiaus apylinkėse; klastūnas, 
nenuorama intrigantas. Tariamai redaguoja bretaniš- 
kąją apžvalgą — dar neišleistą, bet jau pavadintą “Ser- 
muoniu“. Darė viską, kad tik taptų abatu, o dabar, kai 
tokiu yra, darytų viską, kad tik taptų vyskupu; jo bro- 
lis — šventų paveikslų tapytojas, tai yra tapo tik baž- 
nyčioms; vengia nuogybių. Veidmainis, tuščiagarbis ir 
pavydus kaip visi menininkai be talento. 


— Po paraliais! — tarė grafas Rapas.— Neverski- 
te jų laukti. 


CXVI + APSIMETEĖLIŲ TRIO 


Batistas įleido abatą ir poną Ksavjė Bukemonus. 

Grafas Rapas, jau besisėdąs, vėl atsistojo ir nusi- 
lenkė dviem naujiems atvykėliams. 

— Pone grafe, — rėksmingu balsu prašneko aba- 
tas — žmogus kresnas, įkūnus, aptukęs, raupų subjau- 
roto, niekšiško veido,— pone grafe,— prašneko jis,— 
esu savininkas ir vyriausiasis redaktorius kuklaus žur- 
nalo, kurio pavadinimas tikriausiai nesusilaukė garbės 
pasiekti-jus. 

— Prašau man atleisti, pone abate,— pertraukė 
būsimasis deputatas, — atvirkščiai, esu vienas uoliau- 
sių “Sermuonio" skaitytojų; juk toks iš tikrųjų pavadi- 
nimas žurnalo, kurį redaguojate, tiesa? 

— Taip, pone grafe, — atsakė abatas, didžiai nu- 

stebintas ir kartu abejojantis, kad ponas Rapas iš tie- 
sų galėjo būti vienas iš uoliausių skaitytojų rinkinio, 
kuris dar neišvydo dienos šviesos. 

Bet Bordjė, čia pat budintis ir viską matantis bei 
girdintis, nors atrodė, kad nei žiūri, nei klausosi, Bord- 
Jė suprato abato nepatiklumą ir ištiesė Rapui brošiūrą 
su geltonu viršelių. 

— Stai paskutinysis numeris,— tarė. 

Rapas mestelėjo žvilgsnį, įsitikino, jog brošiūros 
puslapiai supjaustyti, ir atkišo ją abatui Bukemonui. 

Bet šis ranka atstūmė brošiūrą. 

— Dieve sergėk,— tarė jis,— kad abejočiau jūsų 
žodžiais, pone grafe. 

Tačiau širdyje jis tikrai abejojo. 

“Velnias: — pamanė.— Laikykimės! Turime rei- 
kalą su stipriu priešininku. Kad vartytum rankose eg- 
zempliorių dar neplatinamo žurnalo, reikia būti ne bet 
kokiam apsukruoliui. Laikykimės!" 

— Jūsų pavardė,— kalbėjo toliau grafas, — jeigu 
šiuo metu dar ir netapo, tai tikrai netrukus taps vie- 
na įžymiausiųjų tarp kovojančiosios spaudos atstovų. 
Mažai žinau publicistų, gebančių pakilti į tokias kaip 
jūsų karštos polemikos aukštumas. Jeigu visi teisingo 
reikalo šalininkai būtų tokie narsūs kaip jūs, pone 
abate, tai arba aš klystu, arba mums netektų ilgai ko- 
voti. 

— Iš tiesų, turint mums tokius vadus kaip jūs, 
pulkininke,— ta pačia tonacija atsakė abatas,— per- 
galė atrodo lengvai pasiekiama — dar šįryt mudu su 
broliu tarėme vienas kitam, perskaitę jūsų aplinkraštį, 
kuriame primenate, jog visos priemonės geros, par- 
blokšti Bažnyčios priešams. Beje, dėl mano brolio: leis- 
kite jums jį pristatyti, pone grafe. 

Ir jisai stumtelėjo brolį priekin savęs: 

— Ponas Ksavjė Bukemonas,— tarė. 

— Didžio talento tapytojas, — kuo meiliausiai nu- 
sišypsojo grafas Rapas. 

— Kaip! Jūs pažįstate 17 mano brolį? — nustebo 
abatas. 

— Turiu garbės būti jums pažįstamas, pone gra- 

fe? — pusbalsiu cypliu falcetu paklausė Ksavjė Buke- 
monas. 

— Pažįstu jus kaip ir visas Paryžius, jaunasis 
maestrai,— atsakė Rapas.— Kas nepažįsta garsių ta- 
pytojų? 

— Anaiptol ne išgarsėti mano brolis siekė, — tarė 
abatas Bukemonas, pamaldžiai sudėdamas rankas ir 
kukliai nuleisdamas akis.— Ką reiškia išgarsėti? Tai 
tuščias malonumas, kad tave pažintų tie, kurių patsai 
nepažįsti. Ne, pone grafe, mano brolis turi tikėjimą. 
Juk tiesa, tu turi tikėjimą, Ksavjė? Mano brolis pri- 
pažįsta tik didį XIV ir XV amžių krikščioniškųjų tapy- 
tojų meną. 

— Dirbu pagal savo išgales, pone grafe,— apsime- 
tėliškai kuklinosi tapytojas.— Bet, prisipažįstu, nie- 
kad nebūčiau patikėjęs, kad mano vargana reputacija 
galėtų pasiekti jus. 

— Neklausykite jo, pone grafe,— pasiskubino pri- 
durti abatas.— Jo nedrąsumas ir kuklybė tiesiog ne- 
pakenčiami, ir jeigų aš visąlaik neminčiau jam ant 
kulnų, jis nepasistūmėtų anei žingsnio pirmyn. Stai, 
pavyzdžiui, ar galite patikėti, jog jis atkakliai priešino- 
si eiti su manimi pas jus ta dingstimi, kad mes keti- 
nome paprašyti jūsų nedidelės paslaugėlės? 

— Tikrai, pone? — pratarė grafas Rapas, apstul- 
bintas begėdiško kunigo įžūlumo. 

— Juk taip, Ksavjė? Na, būk atviras, — ragino 
abatas, — juk taip, tu atsisakinėjai eiti čia? 

— Teisybė,— nuleisdamas akis, atsakė tapytojas. 

— Kiek aš jam kartojau, kad jūs — vienas iš žy- 
miausiųjų šių laikų pareigūnų, vienas iš iškiliausiųjų 
Europos masto valstybės veikėjų, vienas iš labiausiai 
apsišvietusiųjų Prancūzijos menų globėjų — per savo 
prakeiktą kuklumą, per neviltin varantį jautrumą ne- 
norėjo nieko girdėti, ir kartoju jums: bemaž prievarta 
Jį čia atsitempiau. 

— Deja, ponai! — tarė grafas Rapas, pasiryžęs 
rungtis su jais veidmainyste iki galo, — aš neturėjau 
garbės būti menininku, ir tai man gili graužatis. Iš 
tiesų, ką reiškia kario šlovė, politiko reputacija, paly- 

ginus su nemirtingumo karūna, kurią Dievas papuo- 
šia Rafaelio ir Mikelandželo galvas? Bet jeigu aš ir 
nepatyriau tokios šlovės, tai nors turėjau laimę arti- 
mai bendrauti su žymiausiais Europos dailininkais. 
Kai kurie iš jų, — ir ta garbe aš didžiuojuos, — teikėsi 
parodyti man šiokį tokį bičiuliškumą, ir nėra prasmės 
jums nė sakyti, pone Ksavjė, jog jausčiausi laimingas, 
jeigu ir jūs įeitumėte į tą skaičių. 

— Nagi, Ksavjė,— sujaudintu balsu tarė abatas ir 
perbraukė ranka sau akis, neva nubraukdamas aša- 
rą, — nagi, Ksavjė, ką aš tau sakiau? Ar pervertinau 
šio neprilygstamo žmogaus reputaciją? 

— Pone! — tarė grafas Rapas, tariamai susigėdęs 
nuo tokios panegirikos. 

— Neprilygstamo! Neatsiimu šio žodžio ir pareiš- 
kiu, jog nežinočiau, kaip jums atsidėkoti, jeigu išrūpin- 
tumėte Ksavjė užsakymą dešimčiai freskų, kuriomis 
mes ketiname praturtinti mūsų skurdžios bažnyčios 
sienas. 

— Ak, mano broli, mano broli, tu klysti! Juk gerai 
žinai, kad šios freskos — tai įžadas, kurį daviau susir- 
gus mūsų vargšei motušei, ir nesvarbu, apmokės man 
ar ne, tu tikrai jas turėsi. 

— Žinoma; bet tas įžadas pranoksta tavo jėgas, 
nelaimingasis! Ir numirsi iš bado, jas piešdamas; mat, 
pone grafe, teturiu savo parapiją, iš kurios įplaukos 
priklauso mano neturtingiems parapijiečiams; o tu, 
Ksavjė, tu turi tik savo teptuką. 

— Apsirinki, brolau, turiu tikėjimą, — atsakė ta- 
pytojas, pakeldamas akis į dangų. 

— Girdite, pone grafe, girdite! Klausiu jūsų, ar 
tai nevaro neviltin? 

— Ponai,— tarė grafas Rapas, atsikeldamas nuo 
stalo ir tuo duodamas suprasti, jog audiencija baigta, — 
po savaitės gausite oficialų raštą su dešimties freskų 
užsakymu. 

— Simtą tūkstančių, milijoną kartų patikiname 
jus savo dėkingumu ir aktyviu įsijungimu į didžiąją 
rytdienos kovą, — tarė abatas, — o dabar leisite mums 
laikyti save atsidavusiais jūsų tarnais ir pasišalinti? 


303 


Tardamas šiuos žodžius, abatas Bukemonas, žemai 
nusilenkęs grafui Rapui, iš tiesų jau dėjosi norįs pasi- 
šalinti, bet jo brolis Ksavjė gana energingai suturėjo jį 
už parankės: 

— Minutėlę, brolau! Aš taip pat noriu tarti kelis 
žodžius ponui grafui Rapui. Leisite, pone grafe? 

— Kalbėkite, pone,— tarė jo auka, nepajėgdama 
paslėpti tam tikros nevilties. 

Abu broliai tikrai buvo pernelyg akylūs, kad išsyk 
nesusivoktų; bet apsimetė nepastebėję šios pantomi- 
mos, ir tapytojas savo ruožtu pradėjo nesivaržydamas: 

— Mano brolis Sulpisas,— tarė jis, parodydamas į 
abatą,— ką tiktai kalbėjo jums apie mano 'nedrąsą ir 
kuklumą; leiskite ir man, pone grafe, pakalbėti jums 
apie jo nesavanaudiškumą — tiesiog nepagydomą ne- 
savanaudiškumą. Žinokit pirmiausia vieną dalyką: kad 
sutikau jį atlydėti čia, nors ir labai nenorėjau jūsų 
trukdyti, vien tik tvirtai nusiteikęs ateiti jam į pagalbą 
ir paprašyti jus parodyti jam savo rūpestį. O! Jeigu 
tik būtų kalbama apie mane, patikėkite, pone grafe, 
niekad nebūčiau sutikęs trikdyti jūsų ramybę. Man 
pačiam, man tai nieko nereikia, turiu savo tikėjimą! O 
jeigu man ir ko reikėtų, sugebėčiau pats pasiekti. Ar- 
gi aš sau nesakau, beje, nuolatos, kad mes gyvename 
amžiuje ir šalyje, kur vadinamieji didys meistrai vos 
verti plauti Palaimintojo Andželiko! ir Brolio Barto- 
lomėjo* teptukus! Ir kodėl šitaip, pone grafe? Todėl, 
-kad mūsų epochos menininkai neturi tikėjimo. Aš jį 
turiu — štai kodėl nieko nestokoju, nesu reikalingas 
niekieno pagalbos, todėl nemoku prašyti, bent dėl sa- 
vęs. Bet kai matau savo brolį, savo vargšą brolį, pone, 
šventąjį, kurį turite prieš akis; kai matau jį išdalijant 
neturtingiesiems tūkstantį du šimtus frankų iš savo 
parapijos įplaukų ir pasiliekantį pinigų tik nusipirkti 
vynui, kuriuo rytais priima komuniją, žinote, pone gra- 
fe, mano širdis susigniaužia, liežuvis atsiriša ir nebe- 
bijau pasirodyti įkyrus, nes juk ne dėl savęs prašau, o 
dėl savo brolio. 

— Ksavjė, mielasis! — veidmainiškai sudraudė 
abatas. 

— O! Tiek to, aš jau pakalbėjau. Dabar jūs žinote, 
pone grafe, ką daryti. Aš jums nieko nediktuoju, nieko 
neprimetu; visa palieku jūsų kilniai širdžiai. Ak, mes 
ne iš tų Žmonių, kurie ateina pas kandidatą ir sako: 
“Esame dienraščio savininkai ir redaktoriai; jeigu jums 
reikia mūsų laikrąščio paramos, mokėkite. Aptarkime 
iš anksto paslaugos kainą ir tą paslaugą mes jums pa- 
darysime". Ne, pone grafe, ne, ačiū Dievui, mes ne iš 
tokių. | 

— Ar gali būti tokių žmonių, brolau? — paklausė 
abatas. 

— Deja, taip, pone abate, tokių esama,— tarė gra- 
fas Rapas.— Bet, kaip sako jūsų brolis, jūs ne iš to- 
kių. Užsiimsiu jumis, pone abate. Pasimatysiu su re- 
ligijos reikalų ministru, ir mes pasistengsime mažiau- 
sia padvigubinti jūsų skurdžias pajamas. 

— E, Dieve mano, žinote, pone grafe — atrėmė 
abatas, — jeigu jau prašoma, tai dera prašyti ko nors, 
dėl ko būtų verta vargintis. Ministras, kuris negali 
nieko jums atsakyti, kadangi kaip deputatas laikote jį 
savo rankose, jums taip pat lengvai išskirs parapiją su 
šešiais tūkstančiais frankų pajamų kaip ir šu trim. Ne 
dėl savęs prašau, Dieve mano! Aš pats gyvas duona ir 
vandeniu; bet mano vargšai ar tikriau gerojo Dievulio 
vargšai! — pridūrė abatas, pakeldamas akis į dangų.— 
Vargšai jus laimins, pone grafe, ir man paaiškinus, iš 
kur eina geradarystė, melsis už jus. 

— Pasikliauju jų ir jūsų maldomis,— tarė grafas 
Rapas, antrusyk atsistodamas.— Būkite tikras, kad 
parapiją jau turite. 

Dvejetas brolių griebėsi to paties manevro, kurį 
jau kartą išbandė. 

Pasuko durų linkui, bruzduliuojant iš paskos kan- 
didatui, kuris laikė savo pareiga juos palydėti, tačiau 
abatas staiga sustojo: . 

— "Mesa, — tarė jis,— pone grafe, aš pamiršau... 

— Ką, pone abate? 

— Neseniai manojoj Sen Mandė parapijoje, — pra- 
dėjo abatas pritvinkusiu sielvarto tonu, — numirė vie- 
nas iš gerbtiniausių krikščioniškosios Prancūzijos žmo- 

nių, niekad nenuviliančios mielaširdystės, kuo moky- 
čiausio religingumo: šio švento asmens pavardė tik- 
riausiai atėjo ir iki jūsų. 

— Kuo jis pavarde? — paklausė grafas, bergždžiai 
sukdamas galvą, kur lenkia abatas ir kokią naują duok- 
lę rengiasi jam primesti. 

— Tai vidamas* Gurdonas de Sent Eremas. 

— O taip, Sulpisai! Iš tiesų! — pertraukė jį Ksav- 
jė.— Taip, tasai žmogus buvo tikras krikščionis!. 

— Būčiau nevertas gyventi, — tarė Rapas,— jeigu 
nežinočiau šio pamaldaus žmogaus pavardės! 

— Tad štai, — vėl prašneko abatas,— garbusis 
vargšas žmogelis mirė, atimdamas teisę paveldėti jo 
nevertai šeimai ir palikdamas Bažnyčiai visą savo tur- 
tą — kilnojamąjį ir nekilnojamąjį. 

— O! Kam vėl prikelti tuos skausmingus prisimi- 
nimus? — antrino Ksavjė Bukemonas, prisidėdamas 
prie akių nosinę. 

— Todėl, kad Bažnyčia nėra nedėkinga paveldėto- 
ja, broli! 

Davęs Ksavjė šią dėkingumo pamoką, abatas vėl 
pasisuko į Rapą: 

— Jis paliko, pone grafe, šešis tomus niekur ne- 
išleistų religinių laiškų — tikrų pamokymų krikščio- 
nims, antrąją “Jėzaus Kristaus imitaciją"*. Privalome 
būtinai paskelbti šiuos šešis tomus; išvysite jų frag- 
mentą artimiausiame mano žurnalo numeryje. Nu- 
sprendžiau, brangiausias mano broli Kristuje, iš ank- 
sto atsižvelgti į jūsų karštą norą prisidėti prie šio 
gražaus, gero darbo ir įtraukiau jus į sąrašą privile- 
gijuotųjų užsisakyti keturiasdešimtį egzempliorių. 

— (Gerai padarėte, pone abate,— tarė būsimasis 
deputatas, iš įsiūčio kandžiodamasis lūpas iki kraujo, 
bet išoriškai nesiliaudamas šypsojęsis. 

— Aš tuo neabejojau! — pasakė Sulpisas, vėl pa- 
sukdamas durų link. 

Bet Ksavjė it prikaltas nepajudėjo iš vietos. 

— Na, ką gi tu darai? — paklausė Sulpisas. 

— Tai aš tavęs to paties paklausiu — ką gi tu da- 
rai? 

— Betgi išeinu; palieku poną grafą laisvą: man- 
ding, jau ilgokai laikome jį pasiglemžę. 

— Ir tu išeini, pamiršęs kaip tik tą dalyką, dėl 
kurio čia atėjome, kuris mums labiausiai rūpėjo. 

— O! Tiesa! — sušuko abatas.— Atleiskite, pone 
grafe!.. Taip, užsiimi niekniekiais ir pamiršti esmę. 

— Geriau pasakyk, Sulpisai, kad varžomas savo 
smerktino kuklumo neišdrįsai varginti pono grafo nauju 
prašymu. 

— Na taip,— sutiko abatas, — taip, aš prisipažįstu. 
Kaip tik šitaip. 

— Visados tas pat, pone grafe, ir jeigu tik neišplė- 
ši jam iš burnos žodžių su kamščiatraukiu, jis nekal- 
bės. 

— Kalbėkite, paklausysime,— tarė Rapas.— Jei- 
gu jau prie to priėjome, brangusis abate, tai greičiau 
baikime. 

— Jūs mane padrąsinate, pone grafe,— įsitei-: 
kiančiai prašneko abatas, neva dėdamas antžmogiškas 
pastangas pergalėti savo nedrąsumą.— Tai štai, kal- 
bame apie mokyklą, kurią mes — keletas brolių ir aš — 
su aibe vargų ir aukų įsteigėme Sen Zako priemiesty- 
je. Mes norime, vis griežčiau save varžydami, nupirkti 
tą labai brangų namą ir užimti jį visą nuo pirmo iki 
ketvirto aukšto; bet pirmajame ir iš dalies antresolėje 
gyvena vienas toksai vaistininkas. Turi laboratoriją, iš 
kur sklinda garėsiai ir triukšmas, žalingi vaikučių svei- 
katai. Norėtume surasti padorų būdą priversti kuo 
greičiau išsikraustyti šį nepatogų šeimininką; mat, kaip 
sakoma, pone grafe, gaišatis — prapultis... 

— Esu informuotas apie šį reikalą, pone abate,— 
pertraukė jį grafas Rapas.— Mačiausi su vaistininku. 

— Matėtės su juo? — sušuko abatas.— Iš tikrųjų, 
teisingai tau sakiau, Ksavjė, jog tai jis išeidinėjo mums 
įžengiant. | 

— O aš sakiau, kad tai ne jis, nes nė įtart neįta- 
riau, kad jis turėtų įžūlumo prisistatyti ponui grafui. 

— Jis jo turėjo,— atsakė būsimasis deputatas. 

— Ką gi, tuomet, — pasakė abatas, — vien pažvel- 
gęs Į jį, privalėjot perprasti, kas jis per vienas. 

— Esu gan geras fizionomistas, ponai, ir aš jį per- 
pratau. 

— Tokiu atveju jūs, be abejo, pastebėjot, kaip ne- 
paprastai išlavėjusios jo šnervės? 

— Iš tiesų, nosis jo didelė. 

— Tai nuoroda į pačias blogiausias aistras. 

— Lavateras“ taip teigia. 

— Tai požymis, iš kurio atpažįstami ydingi žmonės. 

— Tikiu. 

— Tik į jį pažvelgęs, gali atspėti, jog jis išpažįsta 
pačias pavojingiausias pažiūras. 

— Iš tikrųjų, jis volterininkas. 

— Volterininkas — tas pat, kas ateistas. 

— Buvęs žirondistas. 

— Žirondistas — tas pat, kas karalžudys. 

— Faktas, kad jis nemėgsta dvasininkų. 

— Kas nemėgsta dvasininkų, nemėgsta Dievo, o 
kas nemėgsta Dievo, nemėgsta karaliaus, nes karalius 
valdo dieviškąja teise. 

— Taigi tai iš tiesų blogas. žmogus. 

— Blogas žmogus? Tikriau — revoliucionierius! — 
karščiavosi abatas. 

— Kraugerys! — antrino tapytojas.— Vien tik ir 
svajoja, kaip nuversti visuomeninę santvarką. 

— Negalėčiau to tvirtinti — pastebėjo Rapas.— 
Pernelyg romios išvaizdos, kad būtų linkęs prievar- 
tai... Lieku jums skolingas, ponai, kad nužymėjote man 
tokį Žmogų. 

— Nė kiek, pone grafe, — tarė Ksavjė.— Tik atli- 
kome savo priedermę. 

— Kiekvieno gero piliečio priedermę,— pridūrė Sul- 
pisas. 

— Jeigu jūs galėtumėte man pateikti, ponai, raštu 
neabejotinų šio asmens piktybiškumo įrodymų, galbūt 
pavyktų priversti jį iš ten dingti, vienaip ar kitaip juo 
atsikratyti; galite man pateikti tokių įrodymų? 

— Nėra nieko lengviau,— gyvatiškai nusišypsojo 
abatas.— Laimei, visus įrodymus turime savo rankose. 

— Visus, — patvirtino tapytojas. 

Abatas išsitraukė iš kišenės, kaip anksčiau tą pa- 

darė vaistininkas, keturgubai sulankstytą popieriaus 
lapą ir padavė Rapui: 

— Stai, — tarė,— peticija, pasirašyta dvylikos žy- 
miausių kvartalo gydytojų; joje pažymima, kad vais- 
tai, kuriais prekiauja šis nuodytojas, nepagaminti taip 
atsargiai, kaip to reikalaujama panašiais atvejais; tai- 
gi kai kurie iš tų vaistapalaikių neabejotinai yra nu- 
marinę ligonius. 

— Velnias! Velnias! Velnias! Rimtas dalykas, — 
tarė grafas Rapas.— Duokite man šią peticiją, ponai, 
17 patikėkite, aš ja tinkamai pasinaudosiu. 

— Mažiausia, ko galima pareikalauti tokiam žmo- 
gui, pone grafe — tai uždaryti jeigu ne į Rošforo ar 
Bresto, tai nors į Bisetro belangę. 

— Ak, pone abate, koks jūs nuostabus krikščio- 
niškojo gailestingumo pavyzdys! — sušuko grafas Ra- 
pas.— Trokštate nusidėjėlio atgailos, o ne mirties! 

— Pone grafe, — nusilenkė abatas,— nuo seno ra- 
šau, pasitelkęs sunkiai gautus duomenis, jūsų biogra- 
fiją. Tokio pokalbio, kokį ką tik turėjome su jumis, 
vien ir telaukiau, kad ji galėtų viešai pasirodyti. Pa- 
skelbsiu ją artimiausiame “Sermuonio" numeryje. Pri- 
dursiu prie jos dar vieną bruožą — meilę žmonijai. 

— Pone grafe — neatsiliko Ksavjė— niekad ne- 
pamiršiu šio apsilankymo, ir kai tapysiu Teisuolį, pra- 
šau man leisti prisiminti jūsų kilnų veidą. 

To dialogo metu pulkininkas, kaip iš tiesų didis 
vadas, kokį rangą jam suteikė abatas, mikliu strategi- 
niu mManevru nustūmė brolius iki durų. 

Ar perpratęs manevrą, ar nebeturėdamas daugiau 
ko paprašyti, abatas nusprendė padėti delną ant durų 
bumbulo. 

"Tuo tarpu durys atsilapojo — ne abato pastango- 
mis, bet pastūmėtos išorės poveikio, ir senoji markizė 
de La Turnel, kurios mūsų skaitytojai, tikiuosi, nepa- 
miršo ir kuri daugiau nei dėl paprastos giminystės ry- 
šių itin brangino grafą Rapą, visa uždususi įpuolė į 
kambarį. 

— Palaimintas tu, Dieve! — sumurmėjo Rapas, 
vildamasis, jog pagaliau jis išgelbėtas iš dviejų brolių 
nagų. 

CXVII + KUR ATVIRAI PASAKOMA, 
KAS SUKELE PONIOS DE LA TURNEL 
SĄMYSI 


— Pagalbos! Aš mirštu! — silpnu balsu sušuko 
markizė 17 užmerktomis akimis krito į abato Bukemo- 
no glėbį. 

— Ak! Dieve mano, markize,— tarė šis.— Kas gi 
nutiko? 

— Kaip! Jūs pažįstate ponią markizę? — nustebo 
grafas Rapas. Prisiartino padėti poniai de La Turnel, 
tačiau atsitraukė, matydamas ją bičiuliškame glėbyje. 

Niekas pasaulyje negalėjo sukelti jam daugiau iš- 
gąsčio, nei išvysti ponią de La Turnel tokio kenksmin- 
go Žmogaus kaip abatas bičiule. 

Pažinojo markizės lengvabūdiškumą ir kai kada 
naktimis ūmai pabusdavo 17 pašokdavo išpiltas prakai- 
to nuo minties, jog jo paslaptys rankose moters, kuri 
mylėjo jį visa širdimi, tačiau, panašiai kaip Lafonteno 
meška!, galėjo kada nors pritrėkšti, numesdama jam 
ant galvos, idant nuvytų musę, kurią iš jo paslapčių. 

Be to, jeigų markizė buvo vieno iš tų dviejų brolių 
bičiulė, tai jis pakankamai gerai ją pažinojo, kad suvok- 
tų, jog ši, užuot parėmusi jį, paremtų bažnytininkus. 

O dar labiau pasijautė priblokštas, kai į bemaž 
nejučia jam išsprūdusius žodžius “Kaip! Jūs pažįstate 
ponią markizę?“, abatas Bukemonas atsiliepė, parodi- 
Juodamas paties grafo pasakymą apie poną Sent Eremą: 

— Būčiau nevertas gyventi, jeigu nepažinočiau vie- 
nos iš pamaldžiausių Paryžiaus asmenybių! 

Grafas suprato, jog tenka susitaikyti su šia pažin- 
timi ir grįžo prie markizės: ši, būdama šešiasdešimties 
metų, iš įpročio vaizdavo vieną tų nuoalpių, kurie jai 
taip gerai nusisekdavo dvidešimtmetei. 

— Kas jums, ponia?..— savo ruožtu paklausė jis.— 
Meldžiu, nepalikite ilgiau mus kamuojamus nerimo. 

— Tas, kad aš mirštu! — atsakė markizė, neat- 
merkdama akių. 

Kartu buvo atsakyta ir neatsakyta. 


Tad grafas Rapas, sumojęs, jog reikalas ne toks 

rimtas, kaip jis iš pradžių bijojo, tepasakė savo sekre- 
toriui: 

— Pašaukite ką nors pagalbon, Bordjė. 

— Nereikia,— atsiliepė markizė atsimerkdama ir 
baugščiai apsidairydama aplinkui. 

Išvydo abatą. 

— Ą! Tai jūs, pone abate,— pratarė senoji šventei- 
va kuo lipšniausiu tonu. 

Nuo šio tono grafu Rapu perbėgo šiurpulys. 

— Taip, ponia markize, tai aš, — džiugiai atsakė 
abatas; ir turiu garbės jums pristatyti savo brolį poną 
Ksavjė Bukemoną. | 
— Didžiai vertinamą tapytoją, — kuo maloniausiai 
nusišypsojo markizė,— kurį visa širdimi rekomenduo- 
ju mūsų būsimajam deputatui. 

— Nėra reikalo, ponia, — atrėmė Rapas,— šie po- 
nai — ačiū Dievui! — pakankamai patys save rekomen- 
duoja. 

Dvejetas brolių nuleido akis ir kukliai nusilenkė — 
tokiu panašiu judesiu, jog pamanytum, kad abu turėjo 
įtaisytą vienodą spyruoklę. 

— Kas gi jums nutiko, markize? — pusbalsiu pa- 
klausė Rapas, tartum duodamas dviem lankytojams 
susiprotėti, jog ilgiau jiems čia užsibūti nekuklu. 

Abatas suprato užuominą ir nutaisė besirengiančio 
pasišalinti miną. 

— Brolau,— tarė jis,— man regis, mudu gaišina- 
me ponui grafui laiką. 

Bet markizė jį suturėjo už redingoto skverno. 

— Nė kiek, pone abate,— tarė.— Mano sielvarto 
priežastis — niekam ne paslaptis. Be to, kadangi ne- 
sate abejingas visam, kas mane ištinka, be galo džiau- 
giuosi, kad jus čia radau. 

Būsimojo deputato veidas apniuko; abato gi vei- 
das, atvirkščiai, suspindo pasitenkinimu. 

— Ką norite pasakyti, ponia markize? — sušuko 
jis.— Ir kaipgi aš, pasirengęs aukoti gyvybę dėl jūsų, 
galėčiau būti abejingas markizės sielvartui, kad po to 
gaučiau krimstis? 

— Ak, pone abate,— neviltingai atsiduso mar- 
kizė.— Pažįstate Krupetę? 

— Krupetę? — sušuko abatas tonu, kuriuo aiškiai 
norėjo pasakyti: “Kas ji tokia?" 

Grafas, kuris žinojo, kas tokia Krupetė, ir kuris 
nujautė šio didžio markizės sielvarto priežastį, susmu- 
ko ant fotelio ir bejėgiškai atsiduso — kaip žmogus, 
pavargęs kovoti, užleidžiantis pozicijas priešams. 

— Taip, Krupetę,— graudžiai pakartojo markizė.— 
Tik ją ir galėjote pažinoti; matėte mane su ja per dvi- 
dešimtį kartų. 


— Kurgi, ponia markize? — nesusivokė abatas. 
— Betgi jūsų klebonijoje, pone abate, brolijoje, 
Monruže. Aš ją gabenuosi arba veikiau — deja! — 


gabendavausi visados drauge su savimi. O, didysis Die- 
ve! Kaip stūgautų vargšas gyvulėlis, jeigu palikčiau ją 
vieną rūmuose! 

— A! Prisiminiau, — sušuko abatas, galop užves- 
tas ant kelio šio jausmingo “Vargšas gyvulėlis!".— Pri- 
siminiau! 

Ir pliaukštelėjo sau per kaktą, lyg didžiai apgai- 
lestautų: 

— Kalbama apie jūsų žavingąją kalytę! Nuostabų 
gyvulėlį — meilų ir protingą! Nejaugi ją, tą brangutę 
Krupetę, ištiko kokia nors nelaimė, ponia markize? 

— Nelaimė! Kaipgi, žinoma ją ištiko nelaimė,— 
pasikūkčiodama sušuko markizė.— Jinai nugaišo, po- 
ne abate! 

— Nugaišo! — sutartinai sušuko abu broliai. 

— Nugaišo kaip šlykštaus nusikaltimo auka, pa- 
kliuvusi į pasibaisėtinus žabangus! 

— O dangau! — sušuko Ksavjė. 

— Ir kas gi šios baisios piktadarystės kaltinin- 
kas? — paklausė abatas. 

— Kas? Jūs dar klausiate! — metė markizė. 

— Taip, mes klausiame,— patvirtino Ksavjė. 

— Ką gi,— tarė markizė,— tai mūsų visų: vyriau- 
sybės, karaliaus priešas — Sen Žako priemiesčio vais- 
tininkas! 

— Taip ir maniau! — šūktelėjo abatas. 

— Būčiau prisiekęs! — antrino tapytojas. 

— Bet, Dieve mano, kaip tai atsitiko? 

— Aplankiau mūsų gerąsias seses,— tarė mar- 
kizė.— Praeinant pro vaistinę, vargšė Krupetė, kurią 
aš laikau už pavadėlio, sustojo.— Pamaniau, kad jai 
buvo reikalas sustoti.— Aš irgi sustoju... Staiga ji 1š- 
gąstingai sucypia, su kančia pažvelgia į mane ir vieto- 
je krenta negyva ant grindinio. 

— Siaubinga! — sušuko abatas, pakeldamas akis 
į lubas. 

— Pasibaisėtina! — pritarė tapytojas, užsidengda- 
mas rankomis veidą. 

Per šį pasakojimą grafas Rapas nukreipė savo ne- 
kantrumą į pluoštą plunksnų, kurias visiškai supešiojo. 

Ponia markizė de La Turnel pastebėjo, kiek maža 
dėmesio jis parodė šios jaudinančios katastrofos atpa- 
sakojimui ir kokį nekantrumą jam kėlė dvejetas užsi- 
buvusių brolių. | 

— Ponai, — su šaltu orumu tarė atsistodama,— aš 
juo labiau dėkinga už parodytą užuojautą dėl nelai- 
mingosios Krupetės, nes tai — išties didi priešingybė 
mano sūnėno abejingumui, kuris, visas pasinėręs į sa- 
vuosius ambicingus planus, neturi laiko nuoširdumui. 

Dvejetas brolių su pasipiktinimu pažvelgė į grafą 
Rapą. | 

— Rupūžvelnis ir gyvatsprandis! — sumurmėjo 
sau po nosim šis ir garsiai kreipėsi į markizę: 

— Anaiptol, ponia, ir įrodydamas, kad, atvirkščiai, 
aš labai atjaučiu jūsų sielvartą,— esu pasirengęs jums 
pagelbėti, patraukiant kaltininką atsakomybėn. 

— Argi mes jums nesakėme, pone grafe,— įsi- 
terpė abatas, — kad šis žmogus niekšas, galįs padaryti 
bet kokį nusikaltimą. 

— Perdėm nenaudėlis! — pridėjo Ksavjė. 

— Teisybė, jūs man tai sakėte, ponai, — sutiko de- 
putatas atsistodamas ir nusilenkdamas abiem broliams 
kaip žmogus, tariantis: “O dabar, kai susišnekėjome, 
kai esame vienodos nuomonės, kai joks nesutarimas 
mūsų neskiria, keliaukit namo ir palikit mane ramy- 
bėje". 

Abu broliai suprato judesį ir ypač žvilgsnį. 

— Tad sudie, pone grafe,— su šiokiu tokiu šaltu- 

ku atsisveikino abatas Bukemonas.— Gaila, kad nega- 
lite pašvęsti mums dar kelias minutes; norėjome — 
mano brolis ir aš — užduoti jums keletą svarbių klau- 
simų. 

— Ypačiai svarbių,— patvirtino Ksavjė. 

— Tai tik atidedama laikinai, — tarė praėjusiosios 
kadencijos deputatas, — ir tikiuosi sulaukti laimės jus 
dar pamatyti. 

— Tai mūsų karščiausias noras, — pareiškė tapy- 
tojas. 

— Tad iki greito pasimatymo,— savo ruožtu tarė 
abatas. 

Paskiau, nusilenkęs grafui, abatas išėjo pirmas, o 
tapytojas pasekė savo vyresniojo brolio pavyzdžiu. 

Grafas Rapas uždarė paskui juos duris ir pasiliko 
kelias sekundes stovėti, padėjęs ranką ant durų bum- 
bulo, lyg norėdamas užsitikrinti, jog jie nesugrįš. 

Galiausiai kreipėsi į sekretorių balsu, kuriame, 
atrodo, tiek ir tebuvo užsilikę tvirtumo, kad vargais 
negalais duotų paskutinį įsakymą: 

— Bordjė, gerai pažįstate tuodu žmones? 

— Taip, pone grafe,— atsiliepė šis. 

— Tad štai, Bordjė, aš jus išvysiu, jeigu jie kada 
nors dar įkels koją į mano kabinetą. 

— Koks įtūžis prieš tuos Dievo žmones, brangusis 
Rapai! — šventuoliškai pastebėjo markizė. 

— Jie — Dievo žmonės? — užriaumojo būsimasis 
deputatas.— Sėtono pakalikai, velnio pasiuntiniai, no- 
rėjote pasakyti! 

— Klystate dėl to, pone, tvirtai jums pareiškiu,— 
pyktelėjo markizė. 

— Ak, tiesa, pamiršau — tarjūsų bičiuliai. 

— Ir aš giliai žaviuosi vieno pamaldųmu bei jaučiu 
širdingiausią prielankumą kito talentui. 

— Ką gi, nuoširdžiai jus dėl to sveikinu, marki- 
ze,— tarė grafas, šluostydamasis kaktą.— Jūsų prie- 
lankumas ir žavėjimasis tinkamai nukreipti. Per tą 
laiką, kai užsiimu valstybės reikalais, regėjau nemaža 
sukčių, bet pirmąkart per visą savo karjerą susidūriau 
su tokio masto intrigantais. O! Bažnyčia vykusiai pasi- 

renka savo ilgaskvernius. Užtat manęs nestebina, kad 
ji tokia nepopuliari! 

— Pone! — užsirūstino markizė.— Jūs piktžodžiau- 
jate! 

— Jūs teisi; nebekalbėkim apie juos, šnektelkim- 
verčiau apie ką nors kita. 

Ir pasisuko į savo sekretorių: 

— Bordjė, man reikia pasišnekėti labai svarbiu 
reikalu su savo brangiąja tetule,— tarė jis, stengda- 
masis vėl surasti ką tik pamestą takutį į markizės 
protą.— Todėl negaliu daugiau priiminėti. Nueikite į 
prieškambarį ir, išskyrus du ar tris asmenis, kuriuos 
atrinkti palieku jūsų įžvalgumui, visus kitus išprašykite 
lauk. Garbės žodis, krentu iš nuovargio! 

Sekretorius apleido kabinetą, ir grafas Rapas liko 
vienas su markize de La Turnel. 

— O! Kokie žmonės blogi! — kimiai sumurmėjo 
markizė, be jėgų susmukdama į fotelį. 

Rapui labai magėjo padaryti tą patį; bet jį sutu- 
rėjo noras rimtai šnektelti su savo teta, apie ką užsi- 
minė Bordjė. 

— Brangioji markize,— tarė jis, prieidamas ir leng- 
vai palytėdamas jos pėtį — esu pasirengęs, ypač šiuo 
momentu, sutikti su jumis; bet žinote, jog dabar ne lai- 
kas klydinėti bendrais samprotavimais: poryt rinkimai. 

— Stai kodėl,— atrėmė markizė,— aptinku jus la- 
bai neapdairiai įsigyjant priešus iš dviejų tokių įta- 
kingų klerikalų partijos žmonių kaip abatas de Buke- 
monas ir jo brolis. 

— Kaip! Du priešus? — sušuko grafas Rapas.— 
Du priešus iš tų dviejų sukčių? 

— O! Galite jau juos tokiais laikyti. Pastebėjau 
neapykantą žvilgsnyje, kurį atsisveikindami jums metė 
šiuodu garbūs jaunikaičiai. 

— Siuodu garbūs jaunikaičiai!.. Iš tiesų, verčiate 
mane keiktis, tetule... Priešus!.. Įsigijau iš tų dviejų 
kvailių priešus!.. Neapykantos žvilgsnį!.. Jie man metė 
neapykantos žvilgsnį išeidami!.. Bet ar žinote, ponia 
markize, kad jie išėjo, prabuvę čia daugiau nei valan- 
dą? Ar žinote, kad per šią valandą jie man pakaitomis 

meilikavo ir grasino? Ar žinote, kad vienam pažadėjau 
parapiją su penkių-šešių tūkstančių frankų pajamo- 
mis, antram — užsakymą išdekoruoti visą bažnyčią; 
kad numaldęs jų godulį, mainais susilaukiau jų ne- 
apykantos? O! Dievaži, kad ir kokios aš nejautrios šir- 
dies, galop ją man supykino nuo šleikštulio, ir jeigu jie 
nebūtų pasišalinę, tuomet, lai atleidžia man Dievas, 
būčiau pats išmetęs juos pro duris. 

— Ir būtumėt padaręs didžiulę klaidą: abatas Buke- 
monas — monsinjoro Kolečio patikėtinis, o tasai ir 
šiaip, regis, labai nepalankiai nusiteikęs jūsų atžvilgiu. 

— Ak, na, iš tiesų, pakalbėkime šiuo klausimu, 
pats laikas. Ką jūs man čia sakote — kad monsinjoras 
Koletis nepalankiai nusiteikęs mano atžvilgiu? 

— Dargi labai. 

— Tad su juo matėtės? 

— Argi manęs neprašėte, kad su juo pasimatyčiau? 

— Be abejo, ir jo aplankymas kaip tik ir yra tasai 
svarbus reikalas, apie kurį norėjau su jumis pasišne- 
kėti. 

— Matyt, brangusis grafe, kažkas monsinjorą prieš 
jus nuteikinėja. 

— Na, be dviprasmybių, markize; pasiaiškinkime. 
Juk mylite mane visa širdimi, tiesa? 

— Brangusis Rapai, ir dar galite tuo abejoti? 

— Aš neabejoju. Stai kodėl kalbuosi su jumis at- 
virai. Man reikia tapti žinomu. Noriu tapti žinomu. 
Man tai — to be or not to bež; tame mano visa ateitis. 
Garbės potroškis atstos laimę. Bet būtina šį garbės 
potroškį patenkinti. Privalau tapti deputatu, kad pasi- 
daryčiau ministru; noriu būti ministru; man reikia būti 
ministru. Ką gi, monsinjoras Koletis pažadėjo, kad per 
Angulemo hercogienę, kurios esąs nuodėmklausys, pa- 
kiš karaliui mintį dėl šio paskyrimo. Ar jis tesėjo pažadą? 

— Ne, — tarė markizė. 

— Ne? — šūktelėjo nustebęs grafas. 

— Ir,— pridūrė markizė,— netgi nemanau, kad jis 
linkęs tą daryti. 

— Kaip, — iš tiesų, man plyšta galva! — jis atsi- 
sako mane paremti? 

— Visiškai. 

— Jums tai pasakė? 

— Jis man tai pasakė. 

— Ak šitaip! Vadinasi, pamiršo, kad tai aš pasie- 
kiau, jog jį paskirtų vyskupu ir kad tik jūsų dėka jis 
pateko į ponios Angulemo hercogienės namus? 

— Jis visa tai prisimena; tačiau visa tai, kaip Jis 
teigia, jo neprivers nusidėti savo sąžinei. 

— Jo sąžinei! Jo sąžinei!..— sumurmėjo grafas Ra- 
pas.— Pas kokį palūkininką ją įkeitė ir kuris iš mano 
priešų aprūpino jį pinigais, kad galėtų ją išsipirkti? 

— Mielasis grafe! Mielasis grafe! — sušuko mar- 
kizė žegnodamasi.— Betgi neatpažįstu jūsų: įtūžis tem- 
do jums protą! | 

— Tai iš tikrųjų tas pat, kas daužti galvą į sieną! 
Dar vienas, kurį tariausi nupirkęs ir kuris prieš par- 
siduodamas nori nustatyti savo kainą! Brangioji mar- 
kize, sėskit karieton... Siandien pas jus renkasi svečiai, 
tiesa? 

— Taip. 

— Ką gi, važiuokit pas monsinjorą Koletį ir pa- 
kvieskite jį. | 

— Nieko negalvojate, jau per vėlu. 

— Pasakysite, kad norėjote pati asmeniškai jį pa- 
kviesti. 

— Aš ką tik iš jo 17 neužsiminiau jam apie tai nė 
žodžio. 

— Kaip, žinojote, kiek maža teturiu laiko, ir nepa- 
sistengėte, kad jis vyktų su jumis? 

— Jis atsisakė, nurodydamas, jog jeigu jūs taria- 
tės turįs į jį reikalą, tai pats ir privalote atvykti pas 
Jį, o ne jis — pas jus. 

— Nuvyksiu rytoj. 

— Bus jau per vėlu. 

— Kodėl? 

— Dienraščiai jau bus išėję, ir tai, kas norima prieš 
jus pasakyti, bus atspausdinta. 

— Ką galima prieš mane pasakyti? 

— Kas žino? 

— Kaip, kas žino! Paaiškinkite. 

— Ponas Koletis, kaip žinote, yra beatverčiąs prin- 
cesę Riną į katalikybę. 

— Ji dar neatsivertė? 

— Ne, bet josios sveikata sulig kiekviena diena 
blogėja; be to, jis — jūsų žmonos nuodėmklausys. 

— O! Regina negalėjo nieko prieš mane pasakyti. 

— Kas žino! Per išpažintį... 

— Ponia,— užsiplieskė grafas Rapas,— ir pras- 


čiausiems kunigams išpažintis — šventas dalykas. 
— Pagaliau, ką aš žinau! Bet jeigu reiktų jums 
patarti, tai... 
— Tai... ką? 


— Tai sėsti pačiam į karietą ir važiuoti su juo su- 
sitaikyti. 

— Bet dar turiu priimti tris ar keturis rinkėjus. 

— Atidėkit rytojui. 

— Prarasiu jų balsus. 

— Verčiau prarasti tris nei tūkstantį. 

— Jūs teisi. Batistai! — sušuko grafas Rapas, pul- 
damas prie varpelio.— Batistai! 

Tarnas pasirodė. 

— Mano karietą,— paliepė grafas.— Ir atsiųskit 
čia Bordįjė. 

Po mirksnio sekretorius sugrįžo į kabinetą. 

— Bordjė,— tarė grafas,— aš išeinu pro slaptuo- 
sius laiptus. Visus žmones išprašydinkite. 

Ir skubiai pabučiavęs markizei ranką, Rapas metėsi 
iš kabineto, tačiau vis tiek ne taip greitai, kad nesuspė- 
tų išgirsti, kaip markizė de La "Turnel sako jo sekretoriui: 

— O dabar, Bordjė, pagalvosime, kaip atkeršyti 
už Krupetės mirtį, tiesa? 


CXVIII + KUR PARODOMA, JOG DU 
AUGURAI! SUSITIKE KELIA VIENAS 
KITAM VIEN JUOKĄ 


Grafas Rapas greit atvažiavo į Sen Gijomo gatvę, 
kurioje gyveno monsinjoras Koletis. 

Monsinjoras turėjo užėmęs rūmų sparną tarp kie- 
mo ir sodo. Žavingesnio prieglobsčio nė nerastum: tik- 

ras poeto, įsimylėjėlio ar abato lizdelis, visiškai atvi- 
ras pietų saulei, sandariai užtvertas nuo žvarbių šiau- 
rinių vėjų. 

Iš pirmo žvilgsnio šio sparno vidus leisdavo pa- 
Jausti švento jame gyvenančio asmens rafinuotą sen- 
sualizmą?. Tik įžengus į butą, jus apgaubdavo maloni 
šiluma, goslus balzamų aromatas, ir žmogus, kurį būtų 
čionai atvedę užrištomis akimis, užuodęs aplinkos kva- 
pus, tartųsi patekęs ne kur kitur, kaip tik į vieną iš 
tų paslaptingų, svaiginančių buduarų, kur Direktori- 
jos laikų gražeivos susirinkę traukdavo liaupses ir de- 
gindavo smilkalus. | 

Tarnas, perpus durininkas, perpus dvasininkas, 
įvedė grafą Rapą į apyšviesią ar veikiau -apytamsią 
mažą svetainę, esančią pirma priimamojo kambario. 

— Jo prakilnybė šiuo metu labai užsiėmęs, — pa- 
sakė tarnas, — ir nežinau, ar galės jus priimti; bet jei- 
gu ponas teiksis pasisakyti, kas esąs... 

— Praneškite, kad atvyko grafas Rapas,— atsakė 
būsimasis deputatas. 

Tarnas žemai nusilenkė ir nuėjo į priimamąjį. 

Po kelių sekundžių sugrįžo. 

— Jo prakilnybė priims poną grafą, — pranešė. 

Pulkininkui neteko ilgai laukti. Po penkių minu- 
čių išvydo išeinančius iš priimamojo, palydimus mon- 
sinjoro Kolečio, du subjektus, kurių veidų iš pradžių 
neįžiūrėjo dėl svetainėje tvyrančios prieblandos, bet 
kuriuos tuoj pat atpažino, kai išvydo, kaip tie ver- 
giškai jam lenkiasi — taip gebėjo tik broliai Buke- 
monai. 

Iš tiesų, tai buvo Sulpisas ir Ksavjė Bukemonai. 

Grafas Rapas irgi nusilenkė jiems kaip įmanyda- 
mas mandagiau ir įžengė į priimamąjį, lydimas vysku- 
po, nieku gyvu nesutikusiu eiti pirma. 

— Visai nesitikėjau garbės ir malonumo jus šian- 
dien pamatyti, pone grafe Rapai,— pasakė jo prakil- 
nybė, sodindamas svečią ant kozetės ir patsai savo 
ruožtu prisėsdamas greta. 

— Kodėl gi, monsinjore? — paklausė grafas. 

— Todėl, kad valstybės veikėjas kaip jūs, — nuže- 

mintai atsakė monsinjoras Koletis,— turi kitų reikalų 
rinkimų išvakarėse, o ne lankyti tokį vargšą atsiskyrėlį 
kaip aš. 

— Monsinjore,— skubiai atrėmė grafas Rapas, ma- 
tydamas, kad ši veidmainiška maivalionė gali jį per- 
nelyg toli nuvesti į šalį — ponia markizė de La Turnel 
susimylėjo mane perspėti, jog savo didžiai nuostabai ir 
giliam liūdesiui, esu praradęs jūsų mintyse visą pa- 
lankumą. 

— Ponia markizė de La Turnel galbūt pernelyg 
toli siekė,— pertraukė jį abatas,— pasakydama “visą 
palankumą". 

— Vadinasi, monsinjore, truputis dar jo likęs? 

— Prisipažįstu, pone grafe,— atsakė abatas, liūd- 
nai suraukdamas antakius ir pakeldamas akis į dan- 
gų, tarsi šaukdamasis prieš save sėdinčiam nusidėjėliui 
viso dieviškojo gailestingumo, — prisipažįstu, kai jo di- 
denybė paklausė mano atviros nuomonės dėl jūsų per- 
rinkimo ir įtraukimo į ministrų kabinetą, prisipažįstu... 
kad, nors ir nepasakiau visa, ką galvojau, vis dėlto 
Jaučiau pareigą paprašyti karalių pamąstyti ir nepri- 
imti jokio sprendimo, kolei aš su jumis ilgėliau nepa- 
sišnekėsiu. 

— Aš tik tam čia ir esu, monsinjore,— gana sau- 
sai pasakė būsimasis deputatas. 

— Ką gi!.. Pasišnekėkime, pone grafe. 

— Ką turite man prikišti, monsinjore? — paklausė 
Rapas.— Suprantama, asmeniškai. 

— Aš! — nekaltu veidu sušuko vyskupas.— Kad 
aš turėčiau asmeniškai jums ką nors prikišti? Betgi, 
iš tiesų jūs mane trikdote. Kalbant apie mane, po- 
ne grafe, tai aš galiu jus tik šlovinti! Taip ir pasakiau 
karaliui, atvirai prisipažįstu; pasakoju visiems, ku- 
rie tik nori klausytis, kad lieku amžinai jums dė- 
kingas! 

— Tad, monsinjore, apie ką kalbama? Kadangi 
jūs galite mane tik šlovinti, iš kur randasi tasai nepa- 
lankumas, kurį pelniau jūsų akyse? 

— Tai labai sunku jums pasakyti, — tarė vysku- 
pas, linguodamas galvą, tartum sutrikęs. 

— Gal jums galiu padėti, monsinjore? 

— Mielai, pone grafe; juolab, jog, manau, jūs nu- 
spėjate, apie ką kalbama? 

— Nė kiek, patikėkit,— atšovė grafas Rapas.— 
Bet jei abu pamėginsime paieškoti, galbūt surasime. 

— Klausausi jūsų su didžiu dėmesiu. 

— Jumyse tūno du žmonės, monsinjore: dvasinin- 
kas ir politikas,— tarė grafas, įdėmiai nužvelgdamas 
vyskupą.— Kurį iš tų dviejų aš užgavau? 

— Betgi nė vieno iš jų, — atsakė vyskupas, nu- 
davęs dvejojantį. 

— Labai prašau man atleisti, monsinjore,— atrėmė 
grafas Rapas.— Vis dėlto kalbėkime atvirai, tad pasa- 
kykite man, kurį iš tų dviejų privalau atsiprašyti, kar- 
tu atitaisydamas skriaudą. 

— Paklausykite, pone grafe,— tarė vyskupas, — iš 
tiesų, būsiu su jumis atviras ir pradžiai leiskite pri- 
minti, kaip žavėjausi puikiu jūsų talentu. Nė vienas 
žmogus ligi šiolei neatrodė man vertesnis už jus siekti 
aukščiausiųjų valstybės postų; deja, viena atsiradusi 
dėmė užtemdė spindesį, kurį matyti gaubiantį jus man 
teikė malonumo. 

— Paaiškinkite, monsinjore. Nieko daugiau ir ne- 
trokštu, kaip tik atlikti išpažintį. 

— Ką gi,— iš lėto ir šaltai tarė vyskupas, — nusi- 
tveriu jūsų žodžio; noriu, kad atliktumėte išpažintį! 
Per atsitiktinumą gavau sužinoti. apie jūsų padarytą 
klaidą; išpažinkite ją man lyg klūpodamas klausyklo- 
je, 1r nors tektų lenkti už jus man savo kelius, dieną 
17 naktį melsčiau dieviškojo gailestingumo, kol galų 
gale būtų jums atleista. 

“Veidmaini! — pagalvojo grafas Rapas.— Veidmai- 
ni ir pusgalvi! Kaip gali tu manyti, jog būsiu toksai 
naivuolis ir duosiuos pagaunamas į spąstus? Priešin- 
gai, tai aš išklausysiu tavo išpažinties...“ 

— Monsinjore,— garsiai tarė jis, — jeigu jus gerai 
supratau, tai per atsitiktinumą (jis sąmoningai pabrėžė 
šiuos žodžius) sužinojote apie klaidą, kurią padariau. 
Siek tiek užveskite mane ant kelio! Tai atleistina nuo- 
dėmė... ar... mirtina? Čia visa esmė. 

— Pažvelkite atidžiai į save, pone grafe, pasiklau- 
sinėkite savęs,— kupinu orumo tonu atsakė vysku- 
pas— Pasirauskite savo sąžinėje. Ar turite ką nors 
rimta... labai rimta sau prikišti? Juk žinote, kad jaučiu 
jūsų šeimai ir ypačiai jums išties tėvišką švelnumą; 
todėl nepristigsiu atlaidumo! Taigi kalbėkite pasitikė- 
damas — neturite nuoširdesnio bičiulio už mane. 

— Paklausykite, monsinjore,— atkirto grafas Ra- 
pas, griežtai nužvelgdamas vyskupą, — mes abu pa- 
žįstame žmones ir dargi taip gerai, jog dėl jų nė kiek 
neapsirinkame, abu vienodai gerai pažįstame ir žmo- 
giškąsias aistras; žinome, jog šiais laikais mažai tokių, 
kurie su mūsiškiais potroškiais ir ambicijomis, tokio 
amžiaus kaip dabar mes, nejučia atsigrežę atgal nepa- 
stebėtų... kai kurių silpnybių! 

— Be abejo! — pertraukė jį vyskupas, nuleisda- 
mas akis — mat nepajėgė atlaikyti skvarbaus būsimo- 
jo deputato žvilgsnio,— be abejo, žmogiškoji prigimtis 
netobula, be abejo, visiems iš paskos mūsų pėdomis 
traukia procesija paklydimų, silpnybių... Bet,— vėl at- 
sigavo jis, pakeldamas galvą,— esama tokių silpnybių, 
kurios, iškilusios viešumon, gali rimtai, netgi pavojin- 
gai sukompromituoti! Jeigu tai tokio pobūdžio klaida, 
tai pripažinkite, pone grafe, jog mūsų dviejų nepakan- 
ka, kad pajėgtume užbėgti už akių gresiantrems iš jos 
pavojams. Taigi pasiklausinėkite savęs. 

Grafas nuvėrė vyskupą kupinu neapykantos žvilgs- 
niu. Baisiai knietėjo šį išplūsti, bet pagalvojo, kad ge- 
riau apsimoka jėzuitiškauti jo pavyzdžių; tad susikrim- 
tusiu tonu atsakė: 

— Deja, monsinjore, ar įmanoma gerai prisiminti 
visa, ką galėjai būti padaręs šiame pasaulyje gera ar 
bloga? Klaida, kuri mums gali pasirodyti menkutė, ma- 
žareikšmė,— mums, žinantiems, jog tikslas pateisina 
priemones, — gali tapti didžiuliu, pasibaisėtinu nusi- 
kaltimu visuomenės akyse. Žmogiškoji prigimtis tokia 
netobula, kaip jūs ką tik pasakėte, o mūsų ambicijos 
tokios didelės! Mūsų žvilgsniai taip toli siekia! Mūsų 
gyvenimas toksai trumpas! Žengdami į tikslą, taip esa- 
me įpratę kasdien šalinti netikėtus dyglius, brautis 

pro vis naujus bruzgynus, jog lengvai užmirštame va- 
karykštes negandas, susidūrę su nūdienos kliūtimis. 
O be to, kuris iš mūsų nenešioja savyje pavojingos 
paslapties, sąžinės priekaištų, nuogąstavimų? Kuris, 
sulaukęs mūsų amžiaus, gali sau su gryna sąžine tar- 
ti: "Iki šiolei žengiau tiesiu keliu, nepalikdamas nė 
lašo savo kraujo ant pakelės dyglių! Garbingai įvyk- 
džiau savo paskirtį, neužsiversdamas sau ant pečių 
vienokios ar kitokios klaidos, netgi vienokio ar kitokio 
nusikaltimo naštos"? Tegul čia pasirodo toksai, kuris 
nepuoselėjo širdyje nė menkiausios ambicijos, ir aš, 
mušdamasis į krūtinę, jam pasakysiu: “Nesu vertas 
būti tavo brolis“. Zmogaus širdis panaši į dideles upes, 
paviršiumi atspindinčias dangų ir vagoje slepiančias 
dugną. Tad nereikalaukite manęs, monsinjore, kad pa- 
tikėčiau vienokias ar kitokias paslaptis! Turiu daugiau 
paslapčių nei metų! Verčiau man pasakykit, kurią iš tų 
paslapčių sužinojote, ir mes abu pradėsime nuo čia — 
paieškosime, kaip išpirkti klaidą. 

— Kaip tik ir aš to trokštu — patenkinti jūsų no- 
rą, — atsiliepė vyskupas.— Vis dėlto, jeigu jūsiškė pa- 
slaptis buvo man patikėta, o aš esu prisiekęs ją saugo- 
ti, kaip galiu sulaužyti savo priesaiką? 

— Ar ji patikėta išpažinties metu? — paklausė 
Rapas. 

— Ne... nevisiškai taip, — su dvejone balse atsakė 
vyskupas. 

— Tuomet, monsinjore, jūs galite kalbėti — sau- 
sai tarė būsimasis deputatas.— Padoriems žmonėms 
kaip mudu reikia vienas kitam padėti... Beje, jums 
tarp kitko priminsiu,— griežtu tonu varė toliau grafas 
Rapas,— idant nuraminčiau jūsų sąžinę, jog užkliūvat 
ne už pirmosios savo priesaikos. 

— Betgi, pone grafe...— nurausdamas pertraukė 
vyskupas. 

— Betgi, monsinjore,— atkirto deputatas,— ne- 
kalbant apie politines priesaikas, kurios tik tam ir 
yra, kad jas išduotų, kitaip tariant, sulaužytų, jūs esa- 
te sulaužes ir keletą kitų... 

— Pone grafe! — pasipiktino vyskupas. 


— Jūs, monsinjore, esate davęs skaistybės įžadą,— 
neatlyžo grafas, o kiek man ir bet kam žinoma, pelnė- 
te galantiškiausio Paryžiaus abato šlovę. 

— Pone grafe, jūs mane įžeidinėjate! — sušuko 
vyskupas, slėpdamas veidą tarp rankų. 

— Davėte neturtingumo įžadą,— varė diploma- 
tas, — o esate turtingesnis už mane, nes turite šimtą 
tūkstančių frankų skolų: davėte įžadą... 

— Pone grafe! — pašoko vyskupas.— Daugiau ne- 
galiu klausytis. Maniau, kad atvykstate čia siekti tai- 
kos, o atgabenate karą; tebūnie! 

— Paklausykite, monsinjore,— švelnesnių balsu 
tarė būsimasis deputatas, — mudu nei vienas, nei ant- 
ras nieko nelaimėsime kariaudami. Todėl neatgabenu 
karo, kaip jūs teigiate. Jeigu jo norėčiau, neturėčiau 
garbės šią minutę aiškintis su jumis. 

— Bet ko gi tada pageidaujate? — kiek sumin- 
kštėjo vyskupas. 

— Pageidauju sužinoti, — tiesiai atsakė grafas Ra- 
pas,— kuri iš mano klaidų pasiekė jūsų klausą. 

— Baisi klaida! — sumurmėjo vyskupas, pakelės 
mas akis į lubas. 

— Kokia? — mygo grafas. 

— Jūs vedėte savo dukterį? — ištarė monsinjoras 
Koletis, užsidengdamas veidą ir vėl sau leisdamas su- 
smukti ant kozetės. 

Grafas pažvelgė į jį su tam tikra panieka — vei- 
du, kuris tarsi bylojo: “Na taip, ir kas?" 

— Ar iš grafienės išgavote šią paslaptį? — garsiai 
paklausė jis. 

— Ne,— atsakė vyskupas. 

— Iš markizės de La "Turnel? 

— Ne,— pakartojo monsinjoras. 

— Tuomet iš maršalienės de Lamot Hudan. 

— Negaliu jums pasakyti, iš ko,— papurtė galvą 
vyskupas. 

— Turėjau apie tai pagalvoti; jūs — jos nuodėm- 
klausys. 

— Patikėkit, ne per išpažintį tai sužinojau, — pa- 
siskubino pasakyti prelatas. 

— Tikiu, — sutiko Rapas,— netgi dėl to neabejoju, 
monsinjore. Ką gi — pridūrė jis, pažvelgdamas į akis 
vyskupui, — tai tiesa. Žinoma, ji baisi, kaip jūs pasa- 
kėte; bet aš drąsiai prisipažįstu. Taip, aš vedžiau sa- 
vo dukterį, tačiau dvasiškai, monsinjore, jeigu leisite 
man taip pavadinti, o ne kūniškai, kaip jūs, matyt, 
manote. Taip, padariau tokį nusikaltimą — pasibai- 
sėtiną visuomenės akyse, prieš Kodeksą. Bet juk ži- 
note, Kodeksas neliečia dviejų rūšių žmonių: tų, kurie 
apačioje — kaip žemiausieji nusikaltėliai, ir tų, kurie 
viršuje — kaip jūs ir aš, monsinjore. 

— Pone grafe,— gyvai sušuko vyskupas, apsidai- 
rydamas aplink, lyg apimtas baimės, kad kas nenu- 
girstų šių žodžių. 

— Ką gi, pone,— kiek padelsęs, vėl prabilo grafas 
Rapas,— mainais už jūsų paslaptį aš jums patikėsiu 
kitą, kuri, neabejoju, jums irgi suteiks malonumo. 

— Ką norite pasakyti? — sukluso abatas. 

— Pamenate mudviejų pokalbį vieną vakarą, ke- 
letą valandų prieš man išvykstant į Rusiją, kai vaikš- 
tinėjome po didžiaisiais Sen Klu parko medžiais? Buvo 
apie pusę aštuonių. 

— Iš tikrųjų, prisimenu tą pasivaikščiojimą,— at- 
sakė vyskupas nurausdamas,— bet labai miglotai te- 
prisimenu mūsų pokalbį. 

— Tokiu atveju, monsinjore, aš jums jį visą pri- 
minsiu ar veikiau trumpai apibendrinsiu. Jūs prašėte 
mano pagalbos, kad būtumėt paskirtas arkivyskupu. 
Nepamiršau jūsų žodžių ir veikiau. Vos tik sugrįžęs iš 
Sankt Peterburgo, kitą dieną parašiau mūsų Sventa- 
jam tėvui, jam primindamas, kad jūsų gyslomis teka 
Mazarinio“ kraujas ir ypač — kad jūsų prote slypi jo 
genialumas. Parašiau, kad tikiuosi greito PTE 
Laukiu jo už kelių dienų. 

— Patikėkit, pone grafe, kad aš sutrikdytas jūsų 
gerumo, — pravebleno vyskupas.— Nemaniau, kad bu- 
vau pareiškęs tokį ambicingą pageidavimą. Apgailes- 
tauju, jog klaida, kuri mudu skiria, neleidžia man pa- 
dėkoti jums, kaip to norėčiau; mat, nusidėjėlis kaip... 

Grafas Rapas jį pertraukė: 

— Palūkėkite, monsinjore,— tarė ir pažvelgė į vys- 
kupą, vos suturėdamas juoką.— Aš junis kalbėjau apie 
paslaptį, o pasakiau tik visai paprastą dalyką. Jūs 
troškote tapti arkivyskupu, aš parašiau Sventajam 
tėvui; laukiame jo atsakymo. Iki šiol visa tėra savai- 
me suprantama. Bet paslaptis štai kur, 17 turiu besą- 
lygiškai, visiškai jumis pasitikėti, jeigu ją atskleidžiu, 
nes tai valstybinė paslaptis... 

— Ką norite pasakyti? — gyvai sušuko vyskupas — 
galbūt netgi pernelyg gyvai, nes diplomatas su gailes- 
čių nusišypsojo. 

— Kol markizė de La Turnel lankėsi pas jus, — 
atsakė grafas,— monsinjoro de Keleno* gydytojas atsi- 
lankė pas mane. 

Čia vyskupas plačiai išpūtė akis, lyg stengdama- 
sis geriau įžvelgti, ar pranešantysis apie arkivyskupo 
gydytojo atsilankymą yra geros naujienos nešėjas. 

Grafas Rapas tartum nepastebėjo monsinjoro Ko- 
lečio dėmesingumo jo žodžiams ir tęsė: 

— Monsinjoro gydytojas,— paprastai ganėtinas 
smaguolis kaip visi jo profesijos atstovai, turintis pa- 
kankamai nuovokos linksmai susitaikyti su tuo, ko ne- 
įstengia sutrukdyti, — man pasirodė taip giliai sukrės- 
tas, jog palaikiau savo pareiga pasiteirauti jo širdperšos 
priežasties. 

— Tad kas gi daktarą kamavo? — paklausė vys- 
kupas su apsimestinu jauduliu, kurį pasistengė pa- 
vaizduoti tikru.— Nors ir neturiu garbės vadintis jo 
bičiuliu, pažįstu monsinjorą gan artimai, kad juo ypač 
domėčiaus, jau nekalbant, kad jis — vienas iš pagirti- 
niausių. krikščionių, nes yra globojamas mūsų šventų- 
jų Monružo brolių! 

— Jo sielvartą nesunku suprasti — atsakė Ra- 
pas, — ir jūs jį suprasite geriau nei bet kuris kitas, kai 
jums pasakysiu, monsinjore, kad mūsų šventasis pre- 
latas serga. 

— Monsinjoras serga? — sušuko abatas su itin ge- 
rai suvaidintu pasibaisėjimu — bet kuriam kitam, tik 
ne tokiam komediantui kaip grafas Rapas. 

— Taip, — atsakė šis. 

— Pavojingai?..— paklausė vyskupas, įdėmiai nu- 
žvelgdamas savo pašnekovą. 

Siame žvilgsnyje slypėjo ištisa prakalba, ištisas 
raiškus, primygtinis klausimas. Zvilgsnis tartum sakė: 
“Suprantu jus; siūlote man Paryžiaus arkivyskupystę 
mainais už jūsų nusikaltimą. Mudu vienas kitą supran- 
tame. Bet neapgaudinėkite manęs; saugokitės mane 
apgauti, kitaip — vargas jums! Mat, būkite tikras, 
pavartosiu visas savo išgales jums priveikti“. 

Stai ką reiškė tas žvilgsnis ir galbūt dar šį tą 
daugiau. 

Grafas Rapas jį suprato ir atsakė linktelėdamas 
galva. 

Vyskupas vėl prašneko: 

— Manote, liga ganėtinai pavojinga, kad galime 
susilaukti sielvarto — netekti šio švento Žmogaus? 

Zodis sielvarto reiškė vilties. 

— Daktaras nerimavo, — sujaudintu balsu pasakė 
Rapas. 

— Labai nerimavo? — tokiu pačiu tonu paklausė 
monsinjoras Koletis. 

— Taip, labai nerimavo! 

— Medicina tokia pajėgi, kad galima viltis, jog šis 
šventas žmogus pasveiks. 

— Kaip tik tinkamas žodis "šventas", monsinjore. 

— Žmogus, kurio niekuo nepakeisi! 

— Arba, mažų mažiausia, sunkiai pakeisi. 

— Kas galėtų jį pakeisti? — susisielojęs paklausė 
vyskupas. 

— Tas, kuris jau turįs visišką jo didenybės pasi- 
tikėjimą,— tarė grafas, — būtų dar pristatytas kara- 
liui kaip vertas prelato įpėdinis. 

— Ar toksai Žmogus yra? — kukliai pasiteiravo 
vyskupas. . 

— Taip, — atsakė būsimasis deputatas,— toksai 
yra. 
— Ir jūs jį pažįstate, pone grafe? 

— Taip,— patvirtino grafas Rapas,— aš jį pažįstu. 
Ir tardamas šiuos žodžius diplomatas pažvelgė į 
vyskupą taip pat, kaip pastarasis anksčiau žvelgė į jį, 

tai yra statė jam sąlygą. Monsinjoras Koletis suprato 
šią užuominą ir nužemintai nulenkęs galvą tarė: 

— Aš jo nepažįstu. 

— Ką gi, monsinjore, leiskite man jus supažindin- 
ti su juo, — atsakė Rapas. 

Vyskupas suvirpėjo. 

— Tai jūs, monsinjore. 

— Aš! — sušuko vyskupas.— Aš — toks nevertas! 
Aš, aš! 

Kartojo žodį aš, vaidindamas nustebusį. 

— Jūs, monsinjore,— vėl patvirtino grafas.— Jei- 
gu jūsų paskyrimas priklausys nuo manęs — o jis gali 
priklausyti, man tapus ministru. 

Vyskupas kone apalpo iš pasitenkinimo. 

— Ir kaipgi!..— šuvapėjo jis. 

Būsimasis deputatas nedavė jam tęsti: 

— Jūs mane supratote, monsinjore,— tarė,— 
siūlau jums arkivyskupystę mainais už tylėjimą. Ma- 
nau, kad mudviejų paslaptys vertos viena kitos. 

— Taigi, — prabilo vyskupas, apsidairydamas ap- 
link,— jūs iškilmingai įsipareigojate, progai pasitai- 
kius, laikyti mane vertu Paryžiaus arkivyskupystės? 

— Taip, — atsakė Rapas. 

— Ir pasitaikius tokiai progai, — pakartojo vysku- 
pas, — jūs neišsiginsite savojo žodžio? 

— Argi mudu nežinome, ką reiškia priesaikos? — 
nusišypsojo grafas. 

— Be abejo, be abejo,— sutiko vyskupas.— Pado- 
rūs Žmonės visad susišneka... Dargi taip gerai, — pridū- 
rė jis, — jog jeigu paprašyčiau, jūs patvirtintumėte šį 
pažadą? 

— Aišku, monsinjore. 

— Netgi raštu? — su dvejone veide paklausė vys- 
kupas. 

—- Netgi raštu! — pakartojo grafas. 

— Na tai gerai...— tarė vyskupas, pasisukdamas 
į stalelį, ant kurio buvo popierius, plunksna, rašalas 
ir, kaip sakoma teatro žargonu, visa, kas būtina ra- 
šymui. 

Tie žodžiai Na tai gerai nuskambėjo taip raiškiai, 

kad grafas Kapas, neprašydamas daugiau paaiškinti, 
nuėjo prie stalelio ir savo parašu patvirtino vyskupui 
duotą žodinį pažadą. 

Ištiesė jam popierių; vyskupas paėmė jį, perskaitė 
turinį, nusausino, sulankstė, padėjo į stalčių ir žvelgda- 
mas į Rapą su šypsena, kurios paslaptį lyg būtų jam 
perdavę jo protėvis Mefistofelis? ar tikėjimo brolis Otiu- 
no vyskupas“, tarė: 

— Pone grafe, nuo šiol jūs neturite labiau atsida- 
vusio bičiulio už mane. 

— Monsinjore,— atsakė grafas Rapas,— lai Die- 
vas, kuris mus girdi, mane nubaudžia, jeigu kada nors 
abejočiau jūsų jausmais. 

Ir tuodu garbūs žmonės išsiskyrė, stipriai paspaudę 
vienas kitam ranką. 


CXIX + APIE PONO RAPO PAPRASTUMĄ 
IR NUOSAIKUMĄ 


Ministrai panašūs į senus komediantus: nemoka 
pasitraukti laiku. Žinoma, balsavimas Perų rūmuose 
privalėjo perspėti Vilelį apie gresiantį karaliui pa- 
vojų. Iš tikrųjų, ketverius metus Įpėdinystės rūmai! 
buvo nuolatinėje opozicijoje prieš vyriausybės norus. 
Bet Vilelis— ar apdovanotas besaikiu išdidumu, ar 
proto ribotumu,— Vilelis nepastebėjo šios nesiliaujan- 
čios opozicijos, arba jeigu ir teikėsi ją pastebėti, tai nė 
nepamanė pasitraukti, o tik įsivaizdavo, jog sukurda- 
mas aštuoniasdešimtį naujų perysčių įgis užtikrintą 
priemonę palenkti savęsp aukštųjų rūmų nuotaikas. 

Vis dėlto dauguma Perų rūmuose, jeigu ir sutiksi- 
me, kad ją gautų, negarantavo jam daugumos Atstovų 
rūmuose. Renkamajame organe opozicija sparčiau žen- 
gė į priekį. Nuo dešimties ar dvylikos balsų persvaros 
ji pamažu įgijo šimto penkiasdešimties balsų daugumą. 
Per metus provincijoje — Ruane, Orleane, Bajonoje, 
Mamere, Mo, Sente ir visur kitur — opozicijos kandi- 
datai buvo išrinkti įspūdingu balsų pranašumu. Rua- 
ne valdžios kandidatas tesurinko 37 balsus iš 967 bal- 

savusiųjų. Ir nederėjo savęs apgaudinėti dėl šių naujų 
išrinktųjų agresyvaus nusistatymo — tarp jų figūravo 
La Fajetas ir Lafitas. 

Ir kaip tik dėl to žlunga visos buvusios, esamos ir 
būsimos vyriausybės: kai negali žengti pirma opozi- 
cijos, tenka paskui ją sekti! Bergždžia plakti botagu 
jūrą, norint jai atsikeršyti. Ne tiek svarbu apetitą pa- . 
tenkinti, kiek nukreipti nuo jo dėmesį. “Alkis — pras- 
tas patarėjas“, taip teigia priežodis. 

Taigi nuo šio momento gausite pamatyti seną mo- 
narchijos eldiją, vargais negalais aplopytą svetimų 
Prancūzijai diplomatų ir svetimo tautai ministrų kabi- 
neto, mirksnį susvyruojančią, mMinutėlei atsitiesiančią, 
trisdešimt vieną mėnesį laviruojančią tarp gausybės 
povandeninių slenksčių ir galutinai nugrimstančią, be 
jokios vilties vėl iškilti į paviršių. 

Siaip ar taip, grafas Rapas, grįžęs namo po pasi- 
matymo su monsinjoru Kolečiu, toli gražu apie visa 
tai negalvojo. Troško pakeisti Vilelį ir veikė atitinka- 
mai, kaip Vilelis būtų veikęs juo dėtas, tai yra darbavo- 
si tik dėl savęs, vien savo paties interesu. Pirmiausia 
troško būti išrinktas deputatu, paskiau — ministru, ir 
vardan šitų tikslų nesitraukė prieš jokią kliūtį. Tei- 
sybė, į visas pasitaikančias kliūtis jis žvelgė su tokia 
panieka, jog ne kažin koks ir didelis nuopelnas, jei 
stengėsi jas pašalinti. 

Sugrįžęs į rūmus, pasikėlė į savo kabinetą pro ma- 
žąją tarnų laiptinę. 

Ponia de La Turnel jau buvo pasišalinusi, teapti- 
ko savo sekretorių Bordjė. 

- — Pačiu laiku parvykstate, pone grafe — nudžiu- 
go sekretorius.— Aš nekantriai jūsų laukiau. 

— Kas dedasi, Bordjė? — paklausė deputatas, nu- 
mesdamas ant stalo skrybėlę, o patsai susmukdamas į 
fotelį. 

— Mes dar nebaigėme su rinkėjais, — atsakė Bor- 
djė. 

— Kaipgi? 

— Išvadavau jus nuo visų, kurie buvo likę, išsky- 
rus vieną tipą — jo nesiryžau išsiųsti. 

— Žinomas asmuo? 

— Tiek, kiek gali būti žinomi buržua. Jam pa- 
valdūs per šimtas balsų. 

— Kaip jis vadinasi? 

— Briuveris“. 

— Kuo užsiima tasai Briuveris? 

— Alaus gamyba. 

— Taigi kaip tik dėl to jį vadina kvartalo Krom- 
veliu“? 

— Taip, pone grafe. 

— Fe! — pasibodėjo Rapas.— Ir ko gi jis nori, ta- 
sai aludaris? 

— Tiksliai nežinau, ko jis nori, bet žinau, ko ne- 
nori: būtent pasišalinti. 

— Tad ko gi jis reikalauja? 

— Reikalauja pasimatyti su jumis ir tvirtina, jog 
nepaliks rūmų, kol to nepasieks, nors gautų laukti 
kiaurą naktį. 

— Ir jūs teigiate, kad jis turi savo kišenėje šimtą 
balsų? 

— Mažiausia šimtą balsų, pone grafe. 

— Taigi jį būtina priimti? 

— Manau, kad to negalime išvengti, pone grafe. 

— Priimsime jį, — kankinio mina pasidavė būsi- 
masis deputatas.— Bet pirma paskambinkite Batistui; 
nuo pat ryto neturėjau nė kąsnio burnoj; mirštu iš alkio. 

Sekretorius paskambino Batistui. Tarnas pasirodė 
ant slenksčio. 

— Atneškite man sultinio ir duonos kriaukšlelę,— 
paprašė grafas Rapas.— O pakeliui į virtuvę papra- 
šykite užeiti poną, kuris laukia prieškambaryje.— Jis 
pasigręžė į sekretorių: — "Turite tikslių pastabų apie 
tą asmenį? 

— Apytikslių,— atsakė sekretorius ir ėmė skaity- 
ti iš popieriaus lapo savo užrašus: 

Briuveris, aludaris, žmogus atviras, neužsisklendęs 
savyje; vaistininko Reno bičiulis; ūkininkų sūnus, susi- 
kalęs turtą trisdešimties metų atkaklaus darbo dėka; 
nemėgsta pagyrų, susierana nuo perdėtų mandagybių, 
pasitikintis visais saviškiais, įtarus visų kitų atžvilgiu, 
labai gerbiamas kvartale. Zodžiu, šimtas balsų. 

— (Gerai, — tarė grafas Rapas.— Matyt, ilgai tai 
neužtruks. Greitai susišnekėsime. 

Tarnas pranešė: 

— Ponas Briuveris. 

Į kabinetą įžengė penkiasdešimties su trupučiu 
metų amžiaus, aukšto stoto, keliančiu pasitikėjimą vei- 
du vyriškis. 

— Pone,— nusilenkė naujasis lankytojas, — atleis- 
kite, kad, nors ir visai jums nepažįstamas, taip spy- 
riausi būti priimtas. 

— Pone Briuveri! — atsakė deputatas, atidžiai ty- 
rinėdamas lankytojo veidą, tarsi šio bruožai galėtų jam 
nurodyti tolesnio elgesio taktiką— Pone Briuveri— 
pakartojo jis.— Nesate man visai nepažįstamas, anaip- 
tol; mat, pažįstu savo priešų pavardes (o jūs — iš jų 
skaičiaus) bemaž taip pat gerai, kaip ir savo draugų. 

— Iš tikrųjų, toli gražu nesu jūsų draugas, pone, 
bet juolab nesu jūsų priešas. Tik visiškai priešingas 
jūsų kandidatūrai, ir taip bus visada — ne dėl jūsų 
asmeniškai, bet dėl santvarkos (pražūtingos santvar- 
kos, mano supratimu), kurią jūs keliate į padanges. 
Atmetus tą grynai politišką priešiškumą partijai, ger- 
biu, pone, jūsų didį talentą. 

— Jūs man meilikaujate, pone,— dėjosi sutrikęs 
grafas Rapas. 

— Aš niekad nemeilikauju, pone,— užsigavusio 
tonu atkirto aludaris.— Tiek pat mažai meilikauju, 
kiek nemėgstu, kad ir man meilikautų... Bet, manau, 
laikas pasakyti jums apie mano apsilankymo tikslą, 
jeigu leisite. 

— Kalbėkite, pone Briuveri. 

— Pone, vakar savo dienraštyje su didžiausia nuo- 
staba perskaičiau,— mat nepasakytum, kad Ie Cons- 
titutionel — vyriausybinės pakraipos,— kartoju, per- 
skaičiau rinkiminį aplinkraštį, ideologinį pareiškimą, 
pasirašytą jūsų pavarde. Ar jūs tikrai jo autorius? 

— Jūs tuo abejojate, pone? — sušuko grafas Ra- 
pas. 

— Abejoju, pone, kol jūs pats asmeniškai nepatvir- 
tinsite, kad jis jūsų rašytas,— šaltai atrėmė rinkėjas. 

— Ką gi, pone,— atsakė grafas,— aš jums tai pa- 
tvirtinu. 

— Tas ideologinis pareiškimas man pasirodė toks 
patriotiškas, toks atitinkantis mano atstovaujamos li- 
beralų partijos pažiūras, galiausiai taip sutampantis 
su įsitikinimais, dėl kurių aš gyvenau ir už kuriuos nu- 
mirčiau, jog pasijaučiau giliai sukrėstas, ir mano lig- 
šiolinė nuomonė apie jus gerokai susvyravo! 

— Pone...— kukliai pertraukė būsimasis deputa- 
tas. 

— Taip, pone, — neatlyžo rinkėjas.— Perskaitęs 
šias eilutes, daug ką būčiau atidavęs, kad galėčiau 
paspausti jas rašiusiojo ranką. 

— Pone! — darsyk pertraukė Rapas, droviai nu- 
leisdamas akis,— jūs iš tiesų mane jaudinate; tokio 
žmogaus kaip jūs prielankumas — man vertesnis už 
bet kokį viešą pripažinimą. 

— Vis dėlto nebūčiau ryžęsis imtis šio žygio, — vėl 
prašneko aludaris, atrodo, nė kiek nesutrikdytas taip 
tiesmukiškai mesto jam komplimento,— kartoju, ne- 
būčiau ryžęsis jūsų aplankyti, jeigu mano senas bičiu- 
lis Reno, kadais Sen Žako priemiesčio vaistininkas, 
palikęs jus, nebūtų užsukęs pas mane. 

— Nuostabus pilietis, tas jūsų bičiulis Reno! — 
sušuko grafas neva sužavėtas. 

— Geras pilietis! — patvirtino Briuveris.— Iš tų, 
kurie sukelia revoliucijas, bet jomis nepasinaudoja. 
Jūsų parodytasis mano senam bičiuliui palankumas 
paskatino mane ryžtis šiam apsilankymui. "Trumpai 
drūtai, eidamas čia, turėjau tikslą pasišnekėti su ju- 
kliauti ir atiduoti savo balsą, taip pat paraginti už jus 
balsuoti manuosius bičiulius. 

— Paklausykite, pone Briuveri — tarė kandida- 
tas, staiga pakeisdamas toną — mat susivokė, jog iki 
šiol ėjo klaidingu keliu ir kad pokalbyje su Briuveriu 
geriau tiktų šiurkšti, kariška, o ne saldi dvariškio kal- 
bėsena.— Paklausykite, šnekėsiu su jumis visai atvi- 
rai. 

Kuris kitas Briuveriu dėtas, išgirdęs grafo žodžius 

“Kalbėsiu su jumis visai atvirai“, būtų pasidaręs įta- 
rus ir pasirengęs visokiems netikėtumams; bet Briu- 
veris buvo, — leiskite mums pavartoti pasakymą, kuris, 
regis, priklauso Palisui“— Briuveris buvo pernelyg 
patiklus, kad būtų įtarus. Labiausiai nepasitiki vyriau- 
sybėmis tie, kurie kuo naivuoliškiausiai duodasi apmul- 
kinami joms atstovaujančių veidmainių. Taigi aludaris 
ėmė klausytis ištempęs ausis. 

— Aš pats nepriklausau prašytojų padermei, po- 
ne,— kalbėjo toliau grafas.— Neprašau niekieno balso; 
nemaldauju, kad mane paremtumėte, kaip šitai galbūt 
darytų mano priešininkas, apsišaukdamas liberales- 
niu už mane. Ne, ne; kreipiuosi tik į visuotinę sąmonę; 
prašau tik visuomenės sąmonės pritarimo. Būtina, kad 
visi, kurie suteiks man garbę, atiduodami už mane 
balsą, pažintų mane iš pagrindų. Žmogus, kuriam bus 
patikėta atstovauti savo bendrapiliečiams, privalo būti 
aukščiau bet kokių įtarimų. Turi būti abipusis pasiti- 
kėjimas tarp rinkėjų ir renkamųjų. Prisiimu mandatą 
tik tokia sąlyga; ir kai kitą sykį vėl pasirodysiu prieš 
jus, galėsite pareikalauti ataskaitos, kaip jums atsto- 
vavau. Atleiskite man, pone, kad taip su jumis kalbų; 
galbūt jums pasirodys, kad esu šiek tiek stačiokiškas, 
tačiau taip elgiuosi tik trokšdamas būti atviras. 

— Jūs nė kiek manęs neužgaunate, pone, — pa- 
sakė aludaris,— anaiptol. Tad malonėkite tęsti, prašau 
jūsų. 

Siuo metu vidun įėjo Batistas, nešinas padėklų su 
dubenėlių sultinio, kriaukšle duonos, taure ir buteliu 
bordo vyno. Visa tai padėjo ant stalo. 

— Betgi atsisėskite, brangusis pone Briuveri,— 
paragino kandidatas, pasukdamas prie stalo. 

— Prašom nekreipti į mane dėmesio, pone, — pa- 
sakė rinkėjas. 

— Leisite man pasistiprinti? — paklausė grafas, 
sėsdamasis. 

— Meldžiu, pone, nesivaržykite. 

— Be galo atsiprašau, kad šitaip jus priimu, bran- 
gusis pone; tačiau, žinot, esu Žmogus be ceremonijų, 
nekenčiu visa, kas atsiduoda etiketu. Paprasčiausiai 

pietauju kada papuola — dėl valgio esu visai nuosai- 
kus, neišrankauju: turiu paprastą skonį; mano senelis 
buvo ūkininkas, ir aš tuo didžiuojuos. 

— Mano — irgi — paprastai atsakė aludaris.— 
Penkiolika metų dirbau bernu jo fermoje. 

— Tai dar viena abipusė simpatija, brangusis po- 
ne Briuveri! Simpatija, kuria didžiuojuos; ji padaro 
bendraminčiais du žmones, nuo anksti pažinusius var- 
gą, nepriteklių. Mano pietūs per prasti, kad išdrįsčiau 
pasiūlyti jums paragauti. Vis dėlto, jeigu jūs sutik- 
tumėte priimti mano bičiuliškumą... 

— Nepaprastai jums dėkingas,— sutrikdytas per- 
traukė jį aludaris.— Betgi! — nustebęs ir bemaž išsi- 
gandęs pridūrė jis.— Nejaugi tai tikrai visi jūsų pietūs? 

— Visiškai visi, brangusis pone Briuveri! Argi to- 
kie kaip mes turime laiko pavalgyti? Argi žmonės, iš 
ties mylintys savo šalį, rūpinasi materialiais dalykais? 
O be to, kartoju jums, nekenčiu padengto malonumams 
tenkinti stalo dėl aibės priežasčių, bet ypač dėl vienos, 
kuriai jūs, neabejoju, pritarsite: tiesiog man širdis 
plūsta krauju, kai pagalvoju, kad per vienerius pietus 
be jokio reikalo, be jokios priežasties, grynai dėl pasi- 
puikavimo, dėl prietarų eikvojami pinigai, kurių pa- 
kaktų išmaitinti dvidešimtį šeimų. 

— Tikra tiesa, pone! — pertraukė grafą sujaudin- 
tas rinkėjas. 

— Esu išauklėtas vargo mokykloje, pone,— varė 
toliau kandidatas.— Atvykau į Paryžių su klumpėmis 
ir tuo didžiuojuos, anaiptol neraustu! Suprantu, kaip 
žiūrėti į darbo klasių kentėjimus! Ak! Jeigu visas pa- 
saulis kaip aš žinotų pinigų kainą, dusyk pagalvotų, 
prieš užkraudami mokesčiais, ir taip jau tokiais sle- 
giančiais nelaimingus mokėtojus. 

— Ką gi teisingai, pone, kaip tik prie to ir aš no- 
rėjau prieiti. Mudu vienas kitą suprantame: priešišku- 
mo, kurį jaučiu vyriausybei, pagrindinė ištaka — iš- 
pūstos, neprotingos išlaidos, švaistomos monarchijos 
tarnautojams. 

— Ką turite omeny? 

— Priešpaskutinėje Rūmų sesijoje jūs, pone,— leis- 


“ 335 


kite tą pasakyti, kai dabar taip gerai mudu susišne- 
kame,— pasireiškėte kaip vienas uoliausių naujų gy- 
ventojams gresiančių mokesčių šalininkas. Visa jūsų 
sistema, — aš ją atidžiai išstudijavau,— nukreipta į 
biudžeto didinimą, o ne mažinimą. Tariatės išgelbėsią 
šalį tik didindami pareigūnų skaičių ir juos turtinda- 
mi, kaip tą darė imperatoriškoji vyriausybė; trumpai 
drūtai, jūs stengiatės pritraukti prie savęs kuo dau- 
giau Žmonių, besivadovaujančių suinteresuotumu, o ne 
įgyti visų pasitikėjimą šiltų jausmų pagrindu. 

— Paklausykite, brangusis pone Briuveri— jūs 
ne tik doras, bet ir protingas žmogus. Taigi būsiu at- 
viras su jumis, jeigu tik tai įmanoma daugiau, nei 
buvau iki šiol. 

Bet kuris kitas, tik ne Briuveris, būtų daręsis vis 
įtaresnis; bet Briuverio įtarumas, atvirkščiai, silpo. 

— Jau greitai dveji metai, brangusis pone Briuve- 
ri, kaip aš ginu šią sistemą, prisipažįstuų; kodėl gi at- 
virai neprisipažinti savų paklydimų? Tačiau tai vie- 
nintelė klaida, kurią galiu sau prikišti per visą gyve- 
nimą. Ką darysi! Pasukau politinėn karjeron, o buvau 
kariškis, nieko nenutuokiantis apie civilinius reikalus. 
Iki tolei gyvenau stovyklavietėse, svetur, mūšių lau- 
kuose. Be to, susidūriau su monarchija engike, prime- 
tusia mums visiems savo despotiškiausią valią. Ką aš 
jums čia kalbu? Srovė mane nešė, ir aš nesipriešinau! 
Pasidaviau daugiau iš būtinybės nei iš įsitikinimo; su- 
vokiau, jog sistema bloga, smerktina. Bet, kad atmes- 
tum senąją sistemą, reikia naujos vyriausybės. 

— Teisybė, — pritarė įtikintas aludaris. 

— Kam perkalinėti seno laivo lentas? — įsijaus- 
damas varė toliau Rapas.— Tegul sau plaukia, nu- 
skęsta, ir tada pastatysime naują. Stai ką aš dariau 
paslapčia! Netrukdžiau šiai nusenusiai, sutrūnijusiai 
monarchijai grimzti, ir aš sugrįžtu laisvėn kaip sūnus 
paklydėlis, be abejo, graužiamas gėdos ir atgailos, bet 
17 atsigavęs, kupinas tvirtybės bei drąsos. 

— O! Kaip gražiai pasakyta, pone! — sušuko rin- 
kėjas, sujaudintas iki ašarų.— Jeigu žinotumėt, su kokiu 
džiugesiu jūsų klausausi ir kaip man pakeliate nuotaiką! 

— Kažkada, kaip ir jūs sakote,— porino toliau 
grafas, vis labiau ir labiau pagyvėdamas, nes jautė, 
kad užėmė kertelę aludario sieloje ir kad ją reikia už- 
kariauti iki galo,— kažkada aš norėjau sumažinti tar- 
nautojų skaičių 17 padidinti atlyginimus;- šiandien visai 
atvirkščiai — noriu sumažinti atlyginimus ir padidinti 
tarnautojų skaičių. Kuo daugiau bus žmonių, suintere- 
suotų vyriausybės veiksmais, tuo labiau vyriausybė bus 
priversta įsiklausyti visų balso arba pasitraukti. Kuo 
daugiau ratukų mašinoje, tuo ji pajėgesnė, nes jeigu 
vienas ratukas sugenda, kitas jį pakeičia; tai matema- 
tikos dėsnis. Taigi ne suinteresuotumu noriu pritrauk- 
ti Žmones, o jausmais, meile. To aš trokštu, toksai ma- 
no tikslas iki tolei, kol pasitaikys momentas ar proga 
sugrąžinti Prancūzijai tai, kas priklauso visiems žmo- 
nėms — laisvę, kurią Dievas mums dovanojo ir kurią 
manarchijos iš mūsų atima. 

— Nerandu žodžių, pone, kaip aš sujaudintas! — 
sušuko aludaris, staiga pašokdamas.— Atleiskite, kad 
sutrukdžiau jūsų tokį brangų laiką. Bet pasišalinu vi- 
siškai 1išsiaiškinęs, nudžiugintas, sužavėtas, kupinas 
pasitikėjimo ir vilties dėl jūsų. Iš jūsų dvelkia sąžinin- 
gumas ir atvirumas, kuris nebepalieka man jokių abe- 
jonių. Jeigu mane apgautumėte, pone, niekuo nebe- 
tikėčiau: išsižadėčiau Dievo. 

— Dėkui, pone! — tarė kandidatas atsistodamas.— 
Ir kad užtvirtintumėme tai, ką vienas kitam pasakėme, 
teiksitės paduoti man ranką? 

— Iš visos širdies, pone,— atsakė rinkėjas, išties- 
damas grafui Rapui ranką,— i ir su visu "B žmogaus 
dėkingumu. 

"Tuo tarpu, Bordjė paskambinus, sud Batistas 
ir išlydėjo Briuverį, kuris pasišalino tardamas: 

— Kaip mane suklaidino dėl šio puikaus žmo- 
gaus! Visa pas jį taip paprasta — netgi kuklus užkan- 
dis. 

Išlydėjęs Briuverį, Batistas sugrįžo ir pranešė: 

— Pietūs ponui paduoti. 

— Eime pietauti, Bordjė,— nusišypsojo grafas Ra- 
pas. 


337 


Ketvirta dalis 


CXX + ŽAKALIS STENGIASI ATSILYGINTI 
SALVATORIUI UZ PADARYTĄ PASLAUGĄ 


Pagaliau atėjo didžioji rinkimų diena: gruodžio 17- 
oji, šeštadienis; matote, mes stengiamės būti tikslūs. 

Gal kiek per ištęstai trimis pasisėdėjimais pas 
grafą Rapą parodėme, kaip teko veikti valdžios kandi- 
datams. 

Kad vaizdas būtų pilnesnis, užbaikime aplinkraš- 
čiu, kurį pasiskolinome iš vieno tarp aštuoniasdešimt 
šešių mūsų departamento prefektų. 

Mes nesirenkame, imame pirmą pasitaikiusį po 
ranka; beje, kaip pamatysite, šis pasižymi naivumu. 
Anais laikais dar būta naivių prefektų. 


Jo didenybė— buvo sakoma minimame aplin- 
kraštyje,— Jo didenybė pageidauja, kad dauguma lig- 
šiolinių savo darbą baigusių Atstovų rūmų narių būtų 
perrinkta. 

Kandidatais tampa rinkiminių apygardų pirmi- 
ninkai. 

Visi valdžios pareigūnai savo veiksmais ir pa- 
stangomis privalo padėti karaliui. 

Jeigu Jie patys yra rinkėjai, privalo balsuoti taip, 
kaip mano jo didenybė, kas atsispindi iš rinkiminių 
apygardų pirmininkų parinkimo, ir pasistengti, kad 
taip balsuotų visi rinkėjai, kuriuos jie gali paveikti. 

Jeigu jie patys nėra rinkėjai, tai privalo ryžtin- 
gais, bet nekrintančiais į akis veiksmais ieškoti būdų, 
kaip palenkti sau pažįstamus rinkėjus atiduoti balsus 
už mūsų kandidatą. Veikti kitaip arba netgi nieko ne- 
veikti — tai atsisakyti deramai bendradarbiauti su 
valdžia; tai atsiskirti nuo jos ir atsižadėti savo parei- 
gybių. 

Perteikite šiuos samprotavimus savo pavaldiniams 
ir t.t. LT t.t. 

O dėl liberalų partijos, tai jos opozicija buvo ne 
mažiau vieša, tačiau kur kas veiksmingesnė. 

Le Constitutionnel, le Courrier francais! ir Dėbatsž, 
anksčiau kovoję vienas su kitu, dabar apsijungė var- 
dan tos pačios idėjos — kautis su bendru priešu, tai 
yra su nekenčiamu, nukaršusiu, nebepajėgiu valdyti 
ministrų kabinetu. 

Nesunku nuspėti, jog Salvatorius anaiptol neliko 
nuošaly tos didžiosios kovos. 

"Jau nekalbant apie venčių ir ložių vadovus, paei- 
liui pasimatė su pagrindiniais partijos vadais: La Fa- 
jetu, Diuponu (iš Ero), Banžamenu Konstanu“, Kazi- 
'miru Perjė“. 

Paskiau, kai rinkimų rezultatai Paryžiuje nebekėlė 
abejonių, jis išvyko į provinciją imtis prieš vyriausybę 
to, ko toji savo ruožtu ėmėsi prieš opoziciją. 

Stai kuo paaiškinama, kodėl jo nebuvo mieste, ką 
mes konstatavome ankstesniuose skyriuose, nors ne- 
nurodėme priežasties. 

Pargrįžęs paskeidė žinią, kad departamentai be- 
maž vieningai parems Paryžių, ir visi vien telaukė 
sprendžiamosios dienos. 

Taigi gruodžio 17-ąją Paryžiuje prasidėjo rinki- 
mai. Diena praėjo gana ramiai: kiekvienas rinkėjas 
tvarkingai aplankė meriją, kuriai priklausė, ir niekas 
nerodė, kad rytojaus sekmadienis, nors ir poilsio die- 
na, taps ta diena ar veikiau vakaru, kada pratrūks 
audra. 

Senas priežodis sako, kad kiekviena diena atneša 
ką nors nauja. 

Iš tiesų, rytojaus dieną nugriaudėjo ir sužaibavo 
perkūnija. Tą dieną dangų raižę žaibai — tai pranašai 
baisiosios liepos audros“, kuriai buvo lemta siautėti 
tris paras. 

Buvo to garsiojo gruodžio 18-osios sekmadienio ry- 
tas; Salvatorius pusryčiavo su Fragola,— vienais iš tų 
idiliškų pusryčių, kokius sau ištaiso įsimylėjėliai, — kai 
sutilindžiavo durų varpelis, ir Rolanas suurzgė. 

Atsiliepiantis į varpelio garsų virpesį Rolano urz- 
gesys skelbė įtartiną apsilankymą. 

Viena iš Fragolos droviųjų baugštybių — vos tik 
išgirdus nuskambant varpelį, pabėgti ir pasislėpti sa- 
vo kambaryje. 

Tad, pašokusi nuo stalo, Fragola taip ir padarė. 

Salvatorius nusileido apačion atidaryti durų. 

Prie slenksčio išvydo žmogų su didžiuliu lenkišku 
apsiaustu, tai yra su ilgu, plačiai kailiais kraštuotu 
redingotu. 

— Jūs — Geležių gatvės komisionierius? — pa- 
klausė jis. 

— Taip,— atsakė Salvatorius, mėgindamas įžvelg- 
ti savo lankytojo veidą, tačiau nepajėgė, nes atsilankėlis 
veidą buvo visiškai paslėpęs trigubai apsukta rudos 
vilnos kaklajuoste, tuo pasirodydamas esąs išradėjas 
ar daugmaž toksai nūdienos nosį dengiančių šalikų, 
mus pasiekusių iš anos epochos. 

— Man reikia su jumis pakalbėti, — tarė nepažįsta- 
masis, įeidamas vidun ir uždarydamas paskui save 
duris. 

— Ko iš manęs norite? — paklausė komisionie- 
rius, stengdamasis žvilgsniu prasiskverbti pro storą 
šydą, slepiantį jo pašnekovo veidą. 

— Jūs vienas? — paklausė tas, apsidairydamas 
aplink. 

— Taip, — atsakė Salvatorius. 

— "Tuomet ši maskuotė nereikalinga,— tarė lan- 
kytojas, be ceremonijų nusimesdamas lenkiškus kaili- 
nius ir nusivyniodamas slėpusį jo veidą didžiulį raištį. 
„Ir tada savo didžiai nuostabai Salvatorius atpažino 
ZŽakalį. 

— Jūs? — sušuko jis. Ę 

— Na taip, aš, — itin geruoliškai atsakė ZŽaka- 
lis.— Ko toks nustebęs? Argi nebuvau jums skolingas 
padėkos vizitą už tas keletą dienų, kurias man dar 
leidote pratūnoti po žeme? Mat iškilmingai prisiekiu, 
kad visam pasauliui norėčiau paskelbti, jog išgelbėjo- 
te mane iš bjauraus reikalo. Brrr!.. Ir dabar dar 
pašiurpstu prisiminęs. 

— Jeigu ir paaiškinate savo apsilankymo tikslą, 
tai nepaaiškinate, kodėl tokia maskuotė? 

— Visai paprastai, pone Salvatoriau. Pirmiausia, 
dievinu lenkišką aprangą, ypač žiemą, ir pripažinsite, 
kad šįryt išties gruodiškas šaltis; be to, bijojau, kad 
manęs, einant pas jus, neatpažintų. 

— Cha! Ką norite tuo pasakyti? 

— Man būtų sunku, jeigų nesakyt neįmanoma, 
paaiškinti panašų apsilankymą tokią dieną kaip ši. 

— Vadinasi ši diena ne tokia kaip visos? 

— Anaiptol. Pirmiausia — sekmadienis, o tai vie- 
nintelė diena per savaitę, kai mūsų šventoji religija 
įpareigoja mus ilsėtis, i“ jau vien tuo ši diena kitokia 
nei visos; be to, šiandien antra ir taigi paskutinė rin- 
kimų diena. 

— Aš vis tiek nesuprantu. 

— Truputėlį kantrybės, ir tuojau viską suprasite. 
Tiktai, kadangi ateinu svarbiu reikalu, kurį dera kiek 
plačiau paaiškinti, būčiau jums dėkingas, jei leistumėt 
man atsisėsti. Ž 

— O! Didžiai atleiskite, brangusis pone Zakali! 
Prašom, užeikite. 

Ir jaunikaitis pamojo Žakaliui į nedidelę svetainėlę, 
kurios durys buvo praviros. 

Zakalis įėjo vidun ir įsitaisė fotelyje prie židinio 
kampo. 

Salvatorius liko stovėti. 

Pro antras svetainės duris, praviras į valgomąjį, 
kaip pirmosios — į prieškambarį, Žakalis pastebėjo 
dviem asmenims padengtą stalą. 

— Jūs pusryčiavote? — paklausė jis. 

— Jau baigiau, — atsakė Salvatorius.— Taigi, jei- 
gu teiksitės pereiti prie savo apsilankymo tikslo... 

— Tuojau pat. Taigi jums jau sakiau, — vėl prašne- 
ko Žakalis— kad man būtų sunku paaiškinti savo 
apsilankymą pas jus tokią dieną kaip ši. 

— Ir aš atsakiau, kad jūsų nesuprantu. 

— Ką gi, suprasite, kai sužinosite, kad visi opozi- 
cijos kandidatai išrinkti ne tik Paryžiuje, — tą jūs jau 
žinote, todėl daugiau apie tai nekalbėsiu,— bet kad ir 
dauguma liberalų kandidatų išrinkta visoje Prancūzi- 
joje. Pripažinsite, kad jeigu šisai sekmadienis yra jums 

diena kaip bet kuri kita, anaiptol ji tokia nėra vyriau- 
sybei. 

— Cha! Ką jūs man čia pranešat? — džiugiai su- 
šuko Salvatorius. 

— Tą, ko niekas dar nežino, bet ką mes sužinojo- 
me telegrafu; ir leiskite jūms pasakyti, kad sprendžiant 
iš džiaugsmo, kurį sukėlė jums ši naujiena, aš nevi- 
siškai bergždžiai gaišau laiką, trumpam apsilankyda- 
mas pas jus; tačiau tai tik pusė to, ką turiu jums pa- 
sakyti, brangusis pone Salvatoriau. 

Salvatorius ištiesė ranką. Ę 

— Iš pradžių ir visų pirmiausia, pone Žakali, iš- 
siaiškinkime tokį dalyką,— tarė jis: — Jūs tvirtinate, 
kad opozicijos kandidatai išrinkti daugumoje departa- 
mentų? 

— Aš jums tai prisiekiu, — iškilmingai ir kartu 
liūdnai atsakė Zakalis, savo ruožtu ištiesdamas ranką. 

— Dėkui už gerą žinią, brangusis pone Zakali,— 
ir aš būsiu jūsų paslaugoms, jeigu darsyk turėsiu lai- 
mės susitikti jus po medžio šaka. 

Zakalis suvirpėjo. 

Sitai neišvengiamai jam atsitikdavo kaskart, kai 
prisimindavo savo nuotykį, ar kam kitam apie tai užsi- 
minus. 

— Taigi laikote, kad aš su jumis atsiteisęs, bran- 
gusis pone Salvatoriau? | 

— Visiškai atsiteisęs, pone ZŽakali,— atsakė jauni- 
kaitis,— ir tuo įsitikinsite, pirmai progai pasitaikius. 

— Ką gi, o aš, — paslaptingai prašneko policijos 
šefas, — aš save laikau atsiteisusiu tik perpus, ir kaip 
tik dėl to, grynai dėl to meldžiuų, kad leistumėte man 
kalbėti toliau. ' 

— Aš jūsų klausausi ir dargi su didžiausiu domesiu. 

— Leiskite užduoti jums klausimą. 

— Prašom. 

- — Kaip jūs pažiūrėtumėte, brangusis pone Salva- 
toriau, iš vyriausybės ar, paprasčiau, Prancūzijos ka- 
raliaus pozicijų į tai, jog partija, su kuria kovojote, 
triumfuoja, nepaisant visų jūsų paties ir jūsų civilinės 
valdžios dėtų pastangų? 

— Aš pasvarstyčiau, brangusis pone Žakali— pa- 
prastai atsakė Salvatorius,—kodėl toji partija, su ku- 
ria kovojau, triumfuoja, ir jei ji tikrai atstovauja dau- 
gumai, aš prisidėčiau prie daugumos. Tai visai nesun- 
ku padaryti. 

— Be abejo, be abejo, ir jeigu mes atsižvelgtume 
tik į absoliučią realybę, jūs būtumėte teisus. Visų pir- 
ma reikia suvokti priešininkų partijos sėkmės dėme- 
nis ir jais pasinaudoti. Dėl šito mudu sutariame. Deja, 
vyriausybė nemato visa taip aiškiai kaip mes; vyriau- 
sybė temoka slopinti. 

— Gniaužti! — nusišypsojo Salvatorius. 

— Tebūnie gniaužti, jeigu taip norite, dėl žodžio 
nesiginčysiu. Ką gi, vyriausybė tardamasi, be abejo, 
veikianti daugumos labui, nusprendė nuslopinti arba 
užgniaužti pasipriešinimą,— ir čia, brangusis pone, 
meldžiu sutelkti visą savo dėmesį: pripažįstant, kad 
vyriausybė, klaidingai ar teisingai, privalo būtent šitaip 
pasielgti, ko jinai griebtųsi? 

— Nelabai nutuokiu,— pakraipė galvą Salvatorius. 

— Iš tikrųjų, galite nenumatyti, bet aš kaip tik 
čia tam, kad jums padėčiau susivokti. Na, kaip mano- 
te, ko imsis vyriausybė, kad atremtų šią nesėkmę? 

— Manau, kad paskelbs Paryžiuje apgulos padėtį, 
kaip jau ketino padaryti pono Sarančio egzekucijos ir 
Manuelio laidotuvių dieną. Be karinės apgulos padėties, 
spėju, ponas de Vilelis šią priemonę išplės iki dva- 
sinės apgulos, tai yra uždraus visus opozicijos dienraš- 
čius; o tai pasitarnaus lygiai tiek pat, kiek užgesinti 
visas šviesas, idant aiškiau būtų matyti. 

— Čia tik galimos ir dar ateities priemonės. Bet 
aš noriu pakalbėti su jumis apie priemones tikras ir 
dabartines. : 

— Pripažinkite, brangusis pone Žakali, kad visa 
nėra pernelyg aišku. 

— Norite, kad kalbėčiau aiškiau? - 

— Prisipažįstu, suteiktumėt man malonumo. 

— Ką šįvakar ketinate veikti? 

— Atkreipkite dėmesį, jūs mane klausiate, užuot 
informavęs. 

— Tai vienodai geras būdas eiti prie tikslo. 

— Tebūnie. Ką gi, šįvakar neturiu jokio užsiėmimo. 

Ir nusišypsojęs Salvatorius pridūrė: 

— Darysiu tą patį, ką ir kiekvieną vakarą, kai 
Dievas palieka man laisvo laiko: skaitysiu Homerą, 
Vergilijų, Lukaną/. 

— Tai prakilnus atilsis — norėčiau irgi kart- 
kartėmis tokiam atsidėti, o šįvakar patariu jums juo 
mėgautis labiau negu bet kada. 

— Kodėl gi? 

— Todėl, kad jeigu jus gerai pažįstu, neturėtumėte 
mėgti triukšmo, bruzdesio, minios. 

— Aha! Pradedu suprasti. Jūs manote, kad šįva- 
kar Paryžiuje susitelks minia, kils bruzdėjimas ir 
triukšmas? 


— Aš to bijau. 

— Kažkas panašaus į riaušes? — patikslino Sal- 
vatorius, įdėmiai nužvelgdamas pašnekovą. 

— Jeigu taip norite — riaušės, — sutiko Žaka- 


lis.— Jau sakiau, kad niekad nesiginčiju dėl žodžių; 
tik norėčiau jus įtikinti, kad tokiam taikiam žmogui 
kaip jūs antikos poetų skaitymas kur kas naudingiau 
nei pasivaikščiojimas po miestą nuo septintos ar aštun- 
tos valandos vakaro. 

— Ak! Ak! 

— Tikrai, turiu garbės jums tai pasakyti. 

— Vadinasi, jūs įsitikinęs, kad šįvakar kils riaušės? 

— Dieve mano, brangusis pone Salvatoriau, nie- 
kados dėl nieko negali būti įsitikinęs, o ypač — dėl 
minios užgaidų; bet, jeigu, remiantis kai kuriomis žinio- 
mis, pasisemtomis iš patikimų šaltinių, galima susida- 
ryti vienokią ar kitokią prielaidą, tai drįstu teigti, jog 
šįvakar liaudies džiūgavimai bus labai triukšmingi... 
ir netgi... priešiški. 

— Taip! Ir kaip tik iaip septintos ir aštuntos 
valandos vakaro? — paklausė Salvatorius. 

— Kaip tik tarp septintos ir aštuntos valandos 
vakaro. 

— Taigi,— tarė Salvatorius,— ateinate mane pers- 
pėti, kad šiam vakarui numatytos riaušės? 

— Be abejo. Juk gerai suprantate mane pažįstant 
minios širdį ir protą, kad galėčiau tvirtinti, jog kai 
naujiena apie opozicijos pergalę nuskardės Paryžiuje, 
miestas suvirpės; paskiau ims dainuoti... O nuo dai- 
nos iki lampionų šviesų — tik žingsnis; kai Paryžius 
uždainuos, nusitvieks šviesomis! Užsiplieskus šviesoms, 
nuo lampionų iki petardų — ranka pasiekiama. Taigi 
Paryžiuje ims šaudyti petardomis ir netgi raketomis. 
Atsitiktinai koks kariškis ar dvasininkas eis viena tų 
gatvių, kur žmonės bus įnikę į šias nekaltas pratybas; 
koks vaikėzas (tai negailestingas amžius, kaip sako 
poetai), vis taip pat atsitiktinai, paleis vieną iš tų pe- 
tardų arba raketų į tą garbųjį praeivį. Iš vienos pusės 
kils didelė linksmybė ir juokai, iš kitos — prasiverš 
pyktis arba pavojaus šauksmai. Bus pradėta keistis 
šiurkščiais žodžiais, įžeidinėjimais, galbūt smūgiais: mi- 
nios elgesys toksai nenuspėjamas! 

— Jūs manote, kad bus prieita iki smūgių? 

— Taip; suprantate, koks nors ponas užsimos laz- 
da ant akiplėšos vaikėzo, vaikėzas pasilenks ir išvengs 
smūgio; pasilenkęs, vis taip pat kuo netikėčiausiai, po 
ranka užčiuops grindinį. Na, o svarbiausia išlupti tik 
pirmąjį grindinio akmenį; jį išlupus, paseks kiti, grei- 
tai jų išaugs krūva. Ką statyti iš krūvos akmenų, jei 
ne barikadas? Taigi užsibarikaduos, iš pradžių netvir- 
tai, paskiau stipriau — mat kokiam pusgalviui vežikui 
kils ne itin vykusi mintis pasiūlyti šitam reikalui savo 
vežimą. Stai kaip tik čia policija pasirodys tiesiog 
tėviškai atlaidi. Užuot sėmusi vadeivas,— kaip supran- 
tate, jų visados atsiranda,— jinai nusigręš tardama: 
“Cha! Vargšai vaikeliai, tegul pasilinksmina". Ir ji ne- 
trukdys žmonėms ramiai statyti barikadas. 

— Betgi paprasčiausiai tai niekšiška. 

— Argi nereikia duoti liaudžiai linksmintis? Aišku, 
suvokiu, jog per sambrūzdį kam nors toptels, aš netgi 
neabejoju, kad kam nors toptels, užuot iššovus petar- 
dą, trinktelti iš pistoleto, vietoje raketos paleisti šau- 
tuvo šūvį. O! Tuomet, suprantate, policija, bijodama, 
kad jos neapkaltintų silpnumu ar pritarimu, bus pri- 
versta įsikišti. Bet ji pasirodys tiktai kraštutiniausiu 

atveju, ir kai didžiai apgailėtini faktai jau bus įvykę. 
Stai kodėl, brangusis pone Salvatoriau, jeigu jūsų pir- 
mykštis ketinimas buvo praleisti vakarą skaitant savo 
mėgstamus autorius, patarčiau jums nepakeisti savo 
nusiteikimo. 

— Dėkoju už patarimą, pone,— rimtai atsakė Sal- 
vatorius,— ir šįsyk, tikrai mudu atsiteisę, nors, tiesą 
sakant, aš jau šįryt septintą valandą žinojau pastarąją 
naujieną, kurią man ką tik pranešėt. 

— Apgailestauju per vėlai atvykęs, brangusis po- 
ne Salvatoriau. 

— Vis tiek veltui nesugaišote laiko. 

Zakalis atsistojo. 

— Tad jus palieku, — tarė, — užtikrintas, kad nei 
jūs, nei jūsiškiai bičiuliai nesikišite į tą širšyną, tiesa? 

— Ak! O šito tai jums anaiptol nepažadu. At- 
virkščiai, esu tvirtai pasiryžęs kištis, pasak jūsų, kaip 
tik ten, kur bus daugiausia triukšmo. 

— Taip ketinate? 

— Kad numatytum, reikia viską matyti. 

— Tad man, brangusis pone Salvatoriau, belieka 
nuoširdžiai palinkėti, kad jums neištiktų nieko blo- 
ga,— tarė ZŽakalis, pasukdamas į prieškambarį, kur 
vėl apsivilko lenkiškais kailiniais ir iki nosies apsivy- 
niojo kaklajuoste. 

— Dėkui už linkėjimus...— jį išlydėdamas tarė Sal- 
vatorius.— Ir leiskite man savo ruožtu taip pat karštai 
jums palinkėti, kad juolab jums neištiktų nieko bloga tuo 
atveju, jeigu vyriausybė taptų savojo išradimo auka. 
„ — Tokia visų išradėjų dalia,— melancholiškai metė 
Žakalis pasišalindamas. 


CXXI + 1830-UJŲ METŲ REVOLIUCIJOS 
ANDANTE! 


Tuo metu, kai Žakalis taip tėviškai perspėjinėjo 
Salvatorių, Paryžiaus buržua kuo taikiausiai 
vaikštinėjo: vieni — su žmonomis, kiti — su vaikais, 
pagaliau treti — visiškai vieni, kaip sakoma toje gar- 

bioje dainelėje apie poną Malbruką*. Niekas negalvojo 
nieko bloga, tuo nepasakant, kad galvojo ką gera; min- 
tis, kad šiandien galėtų kas nors įvykti — kaip sek- 
madieniui, tiesa, buvo per vėsoka, bet užtat daug sau- 
lės, — neatėjo į niekieno iš jų galvą. 

Paliko namus trokšdami dienos šviesos ir saulės, 
kas kad toji šviesa ir toji saulė — gruodinės. 

Tai natūralus troškimas žmonių, kai visa savaitė 
buvo apniukusi. 

Staiga bulvarais, krantinėmis, Eliziejaus laukais 
nuaidėjo naujiena: “Vyriausybė nugalėta!" 

O kas ją nugalėjo? Toji pati minia. 

Minia, sužavėta pergalės, pradėjo tyčiotis iš nu- 
galėtųjų. 

Pirmiausia patylomis. 

Koneveikė ministrų kabinetą, vainojo,— tebus 
mums atleista už šį žodį — jis pasiskolintas iš seno- 
vės,— vainojo jėzuitus — pasaulietiškus ir sutanotus; 
peikė karalių; imta visokeriopai priekaištauti. 

— Tai Vilelis kaltas; — sakė vienas. 

— Viskas per Peronė,— antrino kitas. 

— Ne, per Korbjerą,— neatsiliko trečias. 

— Ir per Klermon Tonerą?— pridėjo ketvirtas. 

— Tai Damaso* darbas, — varė penktas. 

— Viskuo kalta Kongregacija?,— užbaigė šeštas. 

— Visi jūs klystate,— metė praeivis, — viskuo kal- 
ta monarchija. 

Šis paskutinis balsas tiesiog pribloškė minią. 

Iš tikrųjų, kur nueisi su tokia paleista erdvėn 
idėja “Viskuo kalta monarchija!“ 

Niekas to nežinojo; štai kodėl taip išsigąsta. 

Trumparegiai, vos tik jų akinių stiklai sudūžta, 
visados bijo įkristi prarajon. 

Mat buržua, apie kuriuos kalbame,— šiandien ši 
padermė galbūt išnykusi, — buržua, apie kuriuos kal- 
bame, buvo trumparegiai. 

Tie žodžiai “Viskuo kalta monarchija“ sudaužė jų 
akinius. 

Vienas žmogus šyptelėjo į šalį: tai buvo Salvato- 
rius. 

Galimas daiktas, tuos baisius žodžius kaip tik jis 
ir ištarė. : 

Iš tikrųjų, vos tiktai Zakalis pasišalino, jis užsi- 
metė apsiaustą ir išėjo pasitrainioti, — šįsyk tasai žodis 
veikiau naujoviškas, nei likęs iš praeities, — išėjo pasi- 
trainioti Sen Deni vartų pusėn. 

Išvakarėse, kai paaiškėjo opozijos Paryžiuje gauta 
didžiulė dauguma, paskubom sušauktos įvairių maso- 
niškų ložių sueigos; bet nors ir kaip paskubom buvo 
tai padaryta, pamanytum, jog jos susirinko, tarsi tą 
būtų numačiusios, lyg pagal išankstinį įsakymą, ro- 
dos, laukusios su nekantrumu. 

Žmonių suplūdo gausybė. 

Kai kurie sakė: . 

— Atėjo metas veikti — tad veikime! 

— Mes pasirengę, — atsakinėjo daugelis kitų. 

Kalbėta apie gerą progą sukelti revoliucijai. 

Salvatorius liūdnai papurtė galvą. 

— Cha! — atkirto didesni karštakošiai.— Daugu- 
ma Paryžiuje — ar tai ne dauguma Prancūzijoje? Argi 
Paryžius — tai ne smegenys, kurios mąsto, svarsto, 
veikia? Ką gi, proga pati ateina į rankas, lai Paryžius 
jos nusitveria, ir provincija paseks juo. 

— Be abejo, tai proga,— melancholiškai sutiko 
Salvatorius.— Bet patikėkite, bičiuliai, jinai netinka- 
ma. Neaiškiai uodžių, kad mus nori įvilioti į kažko- 
kias pinkles, kur pražūsime. Tad laikau savo pareiga 
jus perspėti. Esate geri ir narsūs medkirčiai, bet me- 
dis, kurį jūs norite nukirsti, dar nepakankamai pri- 
brendęs kirviui; kolei kas jūs tapatinate ministrų ka- 
binetą su karaliumi, kaip vėliau, ko gero, bus tapati- 
namas karalius su monarchija. Įsivaizduojate, kad nu- 
versdami vieną, nuversite ir kitą; klaida, mano bičiu- 
liai, didžiulė klaida! Socialinės revoliucijos — anaiptol 
ne atsitiktinybės, patikėkite: jos įvyksta su tokiu pat 
matematišku tikslumu kaip viso žemės rutulio revo- 
liucijos. Jūra išsilieja iš krantų tik Dievui paliepus 
"Sunaikinki kalnus ir užlieki klonius". Ką gi, aš jums 
sakau, ir juolab galite manimi tikėti, nes tai sakau su 
dideliu gailesčiu: dar neišmušė valanda sunaikinti mo- 

narchijai. Laukite, vilkitės bet susilaikykite dalyvauti, 
iš tolo ar iš arti, tame, kas čia dėsis po keleto dienų; 
veikdami kitaip, negu aš patariu, tapsite ne tik vy- 
riausybės veiksmų aukomis, bet ir bendrininkais. Ko 
jie siekia? Nežinau; bet meldžiu jus: kad ir kas atsi- 
tiktų, savo įsimaišymu nesuteikti dingsties nelaimei. 

Sie su tokiu liūdesiu Salvatoriaus pasakyti žodžiai 
privertė kiekvieną nuleisti galvą ir nutilti. 

Stai kodėl Salvatoriaus nė kiek nenustebino šio 
ryto Žakalio patarimas, kadangi jis jau išvakarėse to- 
kį patį buvo davęs savo bendražygiams. 

Ir štai kodėl Salvatorius šypsojosi į šalį, girdėda- 
mas tyčiojantis iš vyriausybės ir peikiant karalių. 

Tačiau nusileido sutemos ir pradėjo žiebtis gatvių 
šviesos. 

Staiga minioje kilo nepaprastas sujudimas — to- 
kie sujudimai kyla tiktai per potvynius ir minioje. 

Visi, kurie vaikštinėjo, subruzdo, suvirpuliavo, su- 
vilnijo. 

Sių vilnių priežastis buvo visai paprasta; mes ją 
jau žinome. Vakarinių dienraščių pranešta apie rin- 
kimų provincijoje rezultatus. 

Beje, kai kurios naujienos masėse pasklinda žaibo 
greitumu. 

Taigi minia suvilnijo. 

Tas pat dėjosi ir namuose. 

Į kažkokio vaikigalio šūksnį 'Lampionus!", sutvis- 
ko vienas langas, paskiau antras, trečias. 

Iliuminuotas miestas, o ypač Paryžius —itin gražus 
reginys: nežinau, bet tai kažkuo panašu į vaizdinius 
apie kinų miestus per garsiąsias žibintų šventes. Bet 
kad ir kokia spalvinga buvo tokio pobūdžio scena, kai 
kam jinai kėlė baimę. Taigi štai kas vyko minioje 
buržua, vaikštinėjančių tą vakarą Sen Deni, Sen Mar- 
teno gatvėmis ir ypač gretimose gatvikėse — mat 
įsidėmėtina, jog juo gatvės mažesnės, juo iliuminacijos 
didesnės visuotinio džiugesio dienomis. 

O 1827/-ųjų Viešpaties malonės metų gruodžio 18- 
oji kaip tik buvo viena iš tokių dienų. Kas, jog dar 
nesulaukta visų galutinių rinkimų rezultatų iš depar- 

tamentų — žinota jau pakankamai, kad būtų pagrindo 
džiūgauti, ir todėl džiūgauta. 

"Taigi užsižiebė iliuminacijos, ir Sen Deni, Sen Mar- 
teno gatvės tarp kitų atrodė it fosforescuojančios upės. 

Neskaitant šito, vakaras tvyrojo tykus; be abejo, 
liberalai širdyje buvo didžiai sujaudinti; bet Salvato- 
riaus primygtinių nurodymų dėka iš paviršiaus visa 
atrodė ramu. 

Vis dėlto, kokia šventė be kitos dienos pagirių — 
taip teigia priežodis; jeigu ne šitai, neleisčiau sau to 
pasakyti. 

Žakalis liko nusivylęs: ramybė viešpatavo tokia 
absoliuti, jog neatsirado būdo, kaip ją sudrumsti. 

Kitą dieną, tai yra gruodžio 19-ąją, dienraščiai 
aprašinėjo vakarykščias iliuminacijas ir skelbė, jog šį 
vakarą jos vėl pasikartos, tačiau dabar peraugs į trium- 
fališkas, tai yra išplis po visur. 

Savo ruožtu vyriausybiniai dienraščiai, priversti 
patys pripažinti savo pralaimėjimą, jį perteikė pagiežin- 
gu tonu. Rašė apie niūrias pasekmes ir apie tai, kaip 
sostinėje buvo sutikta ši pražūtinga naujiena. 

“Daugumos partija triumfuoja,— teigė jie, — var- 
gas šaliai! Netrukus išvysime revoliucinės partijos dar- 
bus“. 

Bet Paryžius, atrodo, neįsijautė į ministrų kabine- 
to liūdesį; gyveno savais reikalais kaip gyvenęs ir visą 
dieną laikėsi ramiai, nors ir džiaugėsi. 

Visiškai kitoks buvo vakaras. 

Vakare, kaip ir skelbė liberalieji dienraščiai, Pa- 
ryžius nusimetė darbinius drabužius ir pasipuošė šven- 
tiškais. Sen Marteno, Sen Deni ir aplinkinės gatvės 
nusitvieskė it fėjos lazdele pamotos. 

Nuo šios lampionų upės reginio pratrūko džiūga- 
vimai, kaip gedulingas aidas turėjęs pasiekti pačias 
ministrų širdies gelmes; tūkstančiai žmonių vaikštinėjo, 
susitikinėjo, nepasižinodami šnekėjosi arba spausda- 
vosi rankas ir suprasdavo vienas kitą be žodžių. Iš vi- 
sų krūtinių su atokvėpiais veržėsi ir džiaugsmas; 
žmonės alsavo pirmaisiais platesnės, o ypač — tautiš- 
kesnės laisvės dvelksmais, ir skleidėsi prislėgti plaučiai. 

Iki šiol miniai nieko negalėjai prikišti — elgėsi 
gėrybiškai bei padoriai, džiaugėsi savo pergale, bet be 
jokių iš anksto apgalvotų kėslų pasinaudoti ją piktam. 

Tiesa, kai kas laidė priešvyriausybinius šūkius; 
tačiau tokių buvo labai nedaug. Nepritarimas reikštas 
daugiau tyla nei triukšmų; rimtis buvo įspūdingesnė 
nei perkūnija. 

Staiga kažkoks žmogus minioje šūktelėjo: 

— Pirkite petardas ir raketas, ponai! Atšvęskite 
rinkimus! 

Ir suskato jas pirkti, žvelgdami iš pradžių mašina- 
liai, netgi išgąstingai, nė nemanydami padegti; pas- 
kiau vienas vaikėzas prisigretino prie kažkurio buržua 
ir lyg išdykaudamas šmukštelėjo šiam į kišenę ga- 
balėlį uždegtos pinties, kur buržua ką tik buvo įsime- 
tes paketą petardų. 

Petardos užsidegė, buržua pratrūko pykčiu. 

Tai buvo tartum signalas. 

Nuo šios akimirkos petardos prapliupo sproginėti 
iš visų pusių; tūkstančiai raketų lyg krentančios 
žvaigždės nuvinguliavo erdvėn. 

Didžioji buržua dalis nusprendė pasišalinti; bet 
ne taip lengva buvo šitai padaryti toje tirštoje minioje: 
beje, per keletą sekundžių dalykai įgavo visiškai ki- 
tokį pobūdį. Pasirodė vaikigalių, jaunuolių, suaugusių 
žmonių — visi skarmaluoti tarsi tamtyč, kad sukeltų 
užuojautą; visa tai gatvėse, apšviestose a giorno“, de- 
monstravo skurdą, kuris paprastai slepiasi gūdžiau- 
siose tamsybėse; gauja keista, fantastiška, savo. silue- 
tais, jeigu ne skaičiumi, panaši į tuos šešėlius, kuriuos 
matėme šmižinėjant Postų gatve visai šalia Vynuogių 
akligatvio, už kelių žingsnių nuo Kalbančiojo šulinio, 
priešais paslaptingąjį namą, nuo kurio viršaus, kaip 
pamename, žnegtelėjo vargšas Volavanas. 

Iš tiesų, šioje gaujoje įgudusi akis būtų galėjusi 
išskirti Žibasjė vadovaujamus, paklūstančius šio įsa- 
kymams, nors neva jo nepažįstančius, tuos šauniuo- 
sius Žakalio agentus, kuriuos jau turėjome garbės pri- 
statyti mūsų skaitytojams vaizdingais Papiliono, Kar- 
manjolio, Longavuano ir Brendasjė vardais. 

Salvatorius stoviniavo savajam poste prie Geležių 
gatvės kampo; šypsojo kaip ir vakar, atpažindamas vi- 
sus tuos veidus, kurių kiekvienam galėjo pririnkti vardus. 

Dėl priežasčių, kurios iki mūsų neatėjo, bet ku- 
rios privalėjo būti savaip reikšmingos, turėjusios įsi- 
plieksti vakardieną riaušės, kaip apie tai Salvatoriui 
pranešė Žakalis, buvo atidėtos. Jaunikaitis jų tikėjosi 
ir nematydamas kylant pamanė, kad šios atidėtos ry- 
tojui. Taigi, kai jis išvydo pasirodant su deglais ranko- 
se, įraudusiais veidais, apgirtusiomis akimis, netvirta 
eigastimi mūsų jau aprašytąją driskių gaują, diriguo- 
jamą pakaruokliškų snukių vadeivų, kurių vardus pri- 
minėme, Salvatoriui tapo aišku, jog tai riaušių misio- 
nieriai ir jog tikroji šventė, kruvina šventė, dar tik 
prasidės. 

Iš tiesų, zujodami po minią, šie naujieji veikėjai 
plyšojo kartu kuo maištingiausius šūkius ir kuo priešta- 
ringiausias valiones: 

— Tegyvuoja La Fajetas! 

— Tegyvuoja imperatorius! 

— Tegyvuoja Benžamenas Konstanas! 

— Tegyvuoja Diuponas (iš Ero)! 

— Valio Napoleonui II! 

— Valio Respublikai! 

Tačiau tarp visų šių šūkių vis nuskambėdavo pa- 
grindinis, kurį 1848-ųjų metų vaikėzai tarėsi sugal- 
voję, o iš tikrųjų tik buvo prikėlę: 

— Lampionų! Lampionų! 

Tai buvo pagrindinis šios gūdžios simfonijos moty- 
vas. 

Tų entuziastų vaikštynės truko valandą. 

Bet jeigu tenkinant jų patriotiškus reikalavimus 
daugelis pavėluotų lampionų buvo užžiebta, kiti, ank- 
styvesnieji, išdeginę visą alyvą, užgeso. Beje, lampio- 
nierių išskaičiavimas buvo anaiptol ne toksai. 

Gauja nusižiūrėjo tamsiausią namą ir su lauki- 
niais riksmais pareikalavo jo gyventojus apsišviesti. 

Riksmai iš esmės reiškėsi lozungais. Mat kiekvie- 
ni politinių neramumų metai turi savuosius. Konsta- 
tuokime 1827-ųjų: 

— Šalin jėzuitus! 

— Salin davatkius! 

— Salin ministrų kabinetą! 

— Salin vilelistus! 

„ Nė vienas iš namo gyventojų nė neiškišo nosies. 
Si tyla įerzino gaują. 

— Jie netgi neatsako! — sušuko vienas iš žmogėnų. 

— Tai įžeidimas liaudžiai! — atsiliepė kitas. 

. — .-Niekina patriotus! — užbaubė trečias. 

— Mirtis jėzuitams! — sustūgo ketvirtas. 

— Mirtis! Mirtis! — falcetais pakartojo vaikėzai. 

Ir tartum tik laukusi šio šūkio kaip signalo, visa 
gauja išsitraukė ar iš švarkelių, ar iš palaidinių, ar iš 
prijuosčių kišenių visokiausių pavidalų ir visokiausių 
dydžių akmenų, kuriuos kiek turėdami jėgų paleido į 
tylaus namo langus. 

Per kelias minūtes nebeliko nė vieno sveiko stiklo. 

Namas tapo lyg ažūrinis — kvatojant daugeliui 
žiūrovų: šiuose įvykiuose jie tematė deramą pamoką 
tiems, kuriuos tada vadino prastais prancūzais. 

Riaušės prasidėjo. 

Įsiveržta į namą — tasai pasirodė tuščias. 

Namo vidus buvo iš pagrindų atnaujinamas, ir 
šiuo Metu jame niekas negyveno. 

Rimti riaušininkai būtų priėję išvadą, jog jeigu 
namas negyvenamas, neįmanoma apšviesti jo langus; 
bet mūsiškiai ar veikiau Zakalio riaušininkai, be abe- 
jo, buvo kur kas naivesni ar apsukresni nei įprasti 
riaušininkai — mat, aptikę namą be baldų ir be gy- 
ventojų, jie sužvygavo taip žvėriškai, jog likę gatvėje 
jų draugeliai suskato šaukti: 

— Keršto! Mūsų brolius skerdžia! 

Skaitytojai kaip ir mes puikiai supranta, jog nie- 
ko tenai neskerdė. 

Bet šitai buvo dingstis ar greičiau sutartas žen- 
klas įsiveržti į gyvenamuosius namus, kuriuose, jų ne- 
laimei, lampionai jau buvo užgesę. 

Lampionai, didžiam visos minios džiaugsmui, vėl 
užsiplieskė. 

Siuo metu Sen Deni gatve dardėjo vežimai, vyks- 

tantys į Nekaltųjų prekyvietę arba iš jos grįžtantys. 

Tad juos važnyčiojantys vežikai gerokai nustebo, 
paprastai tokioje ramioje šią valandą gatvėje išvydę 
galybę žmonių, šūkalojančių, dainuojančių, baubiančių 
ir į visas puses besišvaistančių gausybe petardų. 

Vis dėlto arkliai nustebo kur kas labiau už savo 
važnyčiotojus; ne tai, kad minios šauksmai apskritai 
būtų buvę nemalonūs gyvuliams, bet šiuos keturkojus 
stulbino, erzino, trikdė jų žengastį fejerverkų dūmai, 
sproginėjimai, trenksmai. 

Daržininko arklys — tai toli gražu ne kovos žirgas, 
“Belonės' kvapais alsuojantis ristūnas", kaip pasakytų 
abatas Delilis?. Taigi daržininkų arkliai sustojo ir prati- 
su žvingesiu prisijungę prie minios šauksmų sukėlė kuo 
didžiausią garsų maišalynę, kuo nedarniausią koncertą. 

Vežikai kaip įmanydami čaižė juos botagais, bet 
nuo šių kirčių arkliai, užuot žengę į priekį, traukėsi 
atatupsti. 

— Jie eis! — šaukė vieni. 

— Neis! — atsikirtinėjo kiti. 

— O aš jums sakau, kad eis,— atsiliepė vaikėzas, 
pakišdamas petardą po vežimų virtinės priekyje sto- 
vinčio arklio uodega. 

Arklys pasispardė, sužvingo ir užuot žingtelėjęs 
priekin pasitraukė atgal. 

Minia homeriškai nusikvatojo. 


— Jūs užgriozdžiate viešą kelią! — žemu balsu 
riktelėjo Žibasjė. 

— Žiū, ponulis Priudomas! — šūktelėjo kažkuris 
vaikėzas. 


Iš tiesų, Anri Monjė? ką tik buvo išgalvojęs šį 
personažą, vėliau taip išpopuliarėjusį. 

— Trukdote reikštis visuomenės džiaugsmui! — 
savo ruožtu sukliko Karmanijolis, antrindamas Žibasjė. 

— Vardan Viešpaties visagalio, — suburbleno Lon- 
gavuanas, kurį ryšiai su Sen Sulpiso kėdžių nuomoto- 
ja padarė šventeiva,— nesipriešinkite Apvaizdos po- 
tvarkiams! 

— Betgi, tūkstantis perkūnų! — sušuko vežikas, 
kuriam buvo skirti šie žodžiai. — Juk matote, kad ne- 

galiu pajudėti į priekį! Arklys baidosi! 

— Tuomet pasitraukite atgal, broli mano,— šven- 
teiviškai atsakė Longavuanas. 

— Bet, po paraliais! Tiek pat negaliu pasitraukti, 
kiek ir važiuoti į priekį! — sušuko vežikas.— Patys 
matote, kad ir priekyje, ir užpakalyje gatvė užkimšta 
liaudies! | 

— "Tuomet išlipkite ir iškinkykite arklį — metė 
Karmanjolis. 

— Bet, po šimts pypkių! — nusikeikė vežikas.— 
Jeigu iškinkysiu arklį, tai juo labiau mano gardys ne- 
pajudės nei į priekį, nei atgalios. Ę 

— Gana kalbų! — grasiu balsu įsiterpė Zibasjė- 
Priudomas. 

Ir davęs ženklą pustuziniui tipų, kurie, regis, tik 
to ir laukė, jis metėsi prie atžagaraus vežiko, be vargo 
pargriovė šį ant žemės, o jo draugeliai taip mikliai 
iškinkė arklį, jog juos būtum palaikęs savo dalyko 
meistrais. 

Tuo pavyzdžiu pasekta. 

Kam būtų pavyzdžiai, jeigu jais nesektų? 

Taigi tuo pavyzdžiu pasekta; išsodino vežikus ant 
žemės ir iškinkė visus tuo metu gatvėje pasitaikiusius 
arklius. 

Per dešimtį minučių iškilo barikada. 

Tai buvo pirmoji nuo tos įžymiosios 1588-ųjų metų 
gegužės 12-os dienos!“. 

Visi žinome, kad ji buvo ne paskutinioji!!. 


CXXXII + RIAUSĖS SAVAIME 
RUTULIOJASI TOLIAU 


Užtvėrus gatvę, visa, kas traukė paskui sustabdy- 
tas vežėčias, irgi sustojo. 

Tarp šios sangrūdos iš vandenvežių statinių, kro- 
vininių platformų, sunkiųjų vežimų styrojo it skeletų 
armija ilgos ienos iškinkytųjų daržininkų gardžių, o 
greta dryksojo jų išversti važmenys. 

Vaikėzai, kaip katinai užsikorę ant Greneta gatvėje 

griaunamų namų tinko krūvų, vos tik išgirdo, kad 
tveriama gatvė, sugalvojo atnešti po savąjį akmenėlį į 
tą statinį, kuris vadinamas barikada ir kurio geriau- 
sieji architektai yra jie. 

Tad kiekvienas apsirūpino tuo, kas pakliuvo po 


ranka — atitinkamai savo augumui bei pajėgumui: 
kas nusitvėrė durų statramstį, kas pastolių lentas, ma- 
žiausieji — akmenis, sukrautus abipus gatvės grindi- 


niui taisyti. Žodžiu, viskas atsirado po ranka būtent 
taip, kaip atsitinka panašiomis aplinkybėmis, kai rei- 
kia greitomis pastatyti barikadas — mūsų laikų bari- 
kadų užuomazgas. 

Minia, regėdama kylant šį monumentą, nuo Sen 
Deni gatvės viršaus iki apačios triumfališkai sustūgo 
iš visos gerklės “valio! Pamanytum, kad ant šios sąvar- 
tos iš medienos ir akmenų turėtų iškilti laisvės kupolas. 

Buvo apie dešimta valanda; maždaug jau kokią 
valandą visose pusėse kilo barikados; iš minios bran- 
duolio aidėjo kuo maištingiausi šauksmai; visų rūšių 
petardos, fejerverkai sproginėjo praeiviams po nosim 
ar skriejo pro išmuštus langus vidun visų namų, ap- 
kaltintų abejingumu arba nevienareikšmišku prisijun- 
gimu prie šios patriotiškos manifestacijos. 

Toksai sąmyšis truko tris ar keturias valandas; 
netvarka pasiekė aukščiausiąjį tašką, ir tačiau nepasi- 
rodė joks ginkluotosios jėgos atstovas, nė vieno žanda- 
ro nepasimatė tolumoje. 

Mes jau citavome priežodį. Jeigu nebijotume pikt- 
naudžiauti šiąja tautų išmintimi, pasakytume, kad kai 
nėra katino, visos pelės šoka. 

Tą ir darė minia. 

Sustojo į ratelius ir leidosi šokti pagal daugiau ar 
mažiau nuo pat Revoliucijos laikų draudžiamas melo- 
dijas. | 

Taigi kiekvienas lig valiai atsidavė laisvei — tas 
dainomis, anas — šokiais, vieni — barikadų statymu, 
kiti — sau panašių apšvarinimu, kiekvienas — pagal 
savo polinkį, instinktą, išmonę, kai staiga, šios liau- 
dies daugybės,— kuri, be abejo, tikėjosi galėsianti 
kiaurą naktį atsiduoti šiems nekaltiems malonu- 

mams,— didžiai nuostabai, nuo Greneta gatvės galo 
pasirodė, grynai tartum išdygęs iš po žemių, besiarti- 
nantis žandarų būrys. 

Bet žandaras visų pirma yra nekenksmingas pa- 
daras, minios bičiulis, vaikėzų globėjas, su kuriais kai 
kada teikiasi pasišnekučiuoti. 

Taigi, pastebėjusi tuos nekenksmingus kariškius, 
minia suskato skanduoti taip žinomą dainušką: 


Zandarų kuopą, 
Kai vienas juokias, 
Pagauna juokas, 
Iš to, kas juokias. 


Ir iš tikrųjų žandarai juokėsi. 

Bet besijuokdami miniai tėviškai patarinėjo išsis- 
kirstyti po namus ir nusiraminti. 

Iki šiolei viskas ėjosi gerai ir galbūt minia būtų 
paklausiusi gero patarimo, bet kai žandarai atžygiavo 
iki Sen Deni gatvės, iš juos lydinčio choro pasigirdo 
pavieniai įžeidinėjimai. 

Paskui įžeidinėjimus palydėjo keletas akmenų, dar 
vėliau — visa jų kruša. 

Tačiau pamanytum, kad kaip tik apie šiuos ka- 
riškius mano plunksnos brolis Skribas! sukūrė tokį 
gražų aforizmą: 


Senas karys moka kentėt ir tylėt 
Sukandęs dantis 


Žandarų būrys tylėjo sukandęs dantis. 

Ramiai patraukė prie barikadų ir suskato jas vieną 
po kitos ardyti. 

Lig šiol visa buvo labai paprasta, tai yra nieko 
pavojinga; bet jeigų mūsų skaitytojai teiksis pažvelgti 
Geležių gatvės kampo linkui, jie pamatys, kad padėtis, 
kol kas gana nesudėtinga, grėsė labai greitai susikom- 
plikuoti. 

Iš tiesų, vienas iš uoliausių Sen Deni gatvės bari- 
kados priešpriešiais Greneta gatvę statytojų buvo mūsų 
bičiulis Zanas Toro. 

Tarp tų, kurie užsiėmė vežimų iškinkymu, būta ir 
keleto mums pažįstamų riaušininkų. 

Tai. — mūsų seni bičiuliai Sakaplatras, Tusenas 
Luvertiūras ir Ziblotas. 

Siek tiek toliau nuo šių atskirai darbavosi smul- 
kutis Fafiū. 

Kiekvienas stengėsi kaip įmanydamas ir, dalyko 
žinovų nuomone, darbas buvo nusisekęs. 

Taigi iš vieno Geležių gatvės kampo Salvatorius 
tuo niekinamu žvilgsniu, kurį mes pažįstame, stebėjo 
įvairias mūsų nupasakotas scenas; jau buvo bepasit- 
raukiąs, nuliūdintas vaidmens, atitekusio vargšams 
darbininkams, priešingai bet kokiai sveikai nuovokai 
suviliotiems to nelaimingo šūkio “Tegyvuoja laisvė!", 
kai ūmai pastebėjo tvirtinančius savąją barikadą Žaną 
Toro ir jo bendrus. 

Nudrožė tiesiai prie dailidės ir paėmė jį už parankės. 

— Žanai,— tyliai tarė jam. 

— Ponas Salvatorius! — sušuko dailidė. 

— Tylėk,— atsakė šis, — ir eime. 

— Man regis, pone Salvatoriau, kad jeigu tik tas, 
ką norite man pasakyti, nėra svarbu, tai šiuo metu 
mes neturime laiko kalbėtis. 

— Taip, ką noriu tau pasakyti, negali būti svar- 
biau: Tad eikš greičiau. . 

Ir Salvatorius nusitempė Žaną Toro — didžiam 
pastarojo gailesčiui, sprendžiant iš jo melancholiškų 
žvilgsnių, mestų į jo su tokiu vargu suręstą barikadą, 
kurią taip įsakmiai gavo palikti. 

— Žanai,— tarė jam Salvatorius, nusitempęs kokį 
trisdešimtį žingsnių nuo barikados,— ar kada nors 
esu tau blogai pataręs? 

— Ne, pone Salvatoriau! Bet... 

— Ar visiškai manimi pasitiki? 

— Kaipgi ne, pone Salvatoriau! Bet... 

— Manai, kad galiu tau pasiūlyti netinkamą poelgį? 

— O! Dėl to, tai ne, pone Salvatoriau! Bet... 

— Tad grįžk namo, ir tuojau pat. 

— Neįmanoma, pone Salvatoriau. 

— Kodėl gi neįmanoma? 

— Todėl, kad mes pasiryžę. 

— Pasiryžę kam? 

— Baigti su jėzuitais ir šventakupriais. 

— Tu girtas, Žanai Toro? 

— Prieš Dievą prisiekiu, pone Salvatoriau, 
negėriau nė antpirštėlio vyno per visą dieną. 

— Tai todėl tu nusišneki? | 

— Ir netgi — tarė Zanas Toro,— jeigu drįsčiau, 
tai prisipažinčiau jums vieną dalyką, pone Salvatoriau. 

— Kokį? 

— Kad aš žiauriai ištroškęs. 

— Juo geriau! 

— Kaip, juo geriau! Jūs tai man sakot? 

— Taip; užeik čia su manimi. 

Ir suėmęs dailidę už peties, privertė šį įsukti į 
smuklę, pasodino ant kėdės ir pats atsisėdo priešais. 

Salvatorius užsakė butelį vyno — dailidė jį išlenkė 
akies mirksniu. 

Su tikru gamtamokslių mėgėjo domesiu stebėjęs 
nugurgant skystį, komisionierius galop tarė: 

— Klausyk, Zanai, tu geras, šaunus ir doras vy- 
riokas; įrodei man tą daugybę progų; bet, patikėk ma- 
nimi, paliki kuriam laikui ramybėje jėzuitus ir šven- 
takuprius. 

— Bet, pone Salvatoriau,— paprieštaravo dailidė, — 
argi nesame revoliucijoje? 

— Evoliucijoje, nori pasakyti, vargšas drauguži, ir 
niekame daugiau,— atrėmė Salvatorius.— Taip, gali 
sukelti daug triukšmo, bet patikėk, atliksi tik blogą 
darbą. Kas tave čionai atvedė valandą, kai seniai 
turėjai gulėt lovoje? Nagi, atvirai! 

— Fifina,— atsakė Žanas Toro — man dargi ne 
per labiausiai rūpėjo eiti. 

— Ką ji tau pasakė, kad apsisprendei? 

— Pasakė: “Eime pasižiūrėti iliuminacijų". 

— Nieko daugiau? — neatlyžo Salvatorius. 

— Taip, ji pridūrė: “Tikriausiai bus triukšmo, pa- 
silinksminsime". | 

— Taigi, ir tu, žmogus taikus, saikingai pasiturįs, 
nes dabar gauni tūkstantį du šimtus frankų rentos, 

kurią tau skiria generolas Lebastaras de Premonas, 
tu, mėgstąs pailsėti po darbo dienos, tu palaikei tai 
pramoga — ne tiktai klausytis triukšmo, bet ir jį kel- 
ti. O kaip Fifina apie visa tai sužinojo? |) 

— Susitiko tokį poną, kuris jai pasakė: “Sįvakar 
Sen Deni gatvėje apšilsime; atsivesk savo žmogų“. 

— Ir kas toks tasai ponas? 

— Jinai jo nepažįsta. 

— Užtat aš jį pažįstu. 

— Kaip! Jūs jį pažįstat? Vadinasi, esate jį matęs? 

— Man policijos agento nė nereikia pamatyti — 
aš jį suuodžiu. 

— Kaip! Jūs manote, kad tai buvo šnipelis? — 
sušuko Žanas Toro, energingai suraukdamas antakius, 
kas prilygo žodžiams: “Gaila, kad to nežinojau, būčiau 
suskaldęs to veikėjo galvą“. 

— Teisėje vartojama aksioma, brangusis Žanai To- 
ro: Non bis in idem?. 

— Ką tai reiškia? 

— Kad už tą patį žmogaus dukart nebaudžiama. 

— Tad aš jį jau baudžiau? — gyvai paklausė Žanas 
Toro. 

— Betgi taip, drauguži; vieną naktį invalidų bul- 
vare mažne jį nusmaugei. Nieko daugiau. 

— Kaip! — sušuko Žanas Toro blykšdamas.— Jūs 
manot, kad tai Žibasjė? 

— Daugiau negu tikėtina, vargšas drauguži. 

— Tasai, kurį visas kvartalas kaltino taisant Fifi- 
nai saldžias akis? O! Aš ji surasiu! 

Ir Žanas Toro iškėlė į dangų, kur vis dėlto Žibasjė 
šiuo Metu nebuvo, kumštį, didumo sulig vaiko galva. 

— Na, dabar kalbame ne apie jį, o apie tave, — 
tarė Salvatorius.— Kadangi turėjai kvailumo ateiti čia, 
tai nors privalai turėti proto išsisukti gyvas ir sveikas, 
o jeigu dar bent pusvalandį liksi gatvėje, tave nudės 
kaip šunį. 

— Siaip ar taip, — užbaubė susierzinęs dailidė, — 
aš jiems brangiai parduosiu savo gyvybę. 

— Verčiau patausok ją geresniam reikalui,— įtai- 
giai tarė Salvatorius. 

— Vadinasi; šįvakar nėra geras reikalas? — nu- 
stebo Žanas Toro. 

— Sįvakar — policijos reikalas, ir pats to nenu- 
jausdamas, darbuojies vyriausybei. 

— Uf! — teištarė Zanas Toro.— Tačiau, — pridūrė 
jis, kiek pagalvojęs, — aš esu su bičiuliais. 

— Kokiais bičiuliais? — paklausė Salvatorius — 
mat iš visos grupės jis išskyrė tik galiūną. 

— Betgi su Sakaplatru, Tusenu Luvertiūru, Žiblo- 
tu... ir kitais. 

Juokdarys Fafiū, kuriam dailidė vis tebeturėjo 
užslėpęs pavydo jausmą, priklausė daliai kitų. 

— Ir tai tu juos atsivedei? 

— O kaipgi! Kai man pasakė, kad teks apšilti, 
susiieškojau savo bičiulius. 

— Gerai; ištuštinsi antrą butelį ir grįši prie bari- 
kados. 

Salvatorius davė ženklą atnešti antrą butelį. 
Ištuštinęs jį, Žanas Toro atsistojo. 

“ — Taip, — tarė jis, — grįžtu tenai prie barikados, 
bet vis tiek šauksiu: “Salin policijos agentus! Mirtis 
šnipams!" 

— "Tik nebandyk, nelaimėli! 

— Bet ką tuomet veiksiu tenai prie barikados, 
jeigu negaliu nei grumtis, nei šaukti? 

— Paprasčiausiai nueisi ir pasakysi kuo tyliau 
Sakaplatrui, Tusenui, Žiblotui ir netgi juokdariui Fa- 
f1ū, kad aš jiems įsakau ne tik laikytis ramiai, bet dar 
17 perspėti kitus, kad yra papuolę į pasalą ir kad jei- 
gu jie nepasitrauks, po pusvalandžio į visus atidengs 
ugnį. 

— Argi gali būti, pone Salvatoriau! — sušuko dai- 
lidė pasipiktinęs.— Saudyti į beginklius žmones? 

— Kaip tik tai tau įrodo, pusgalvi, kad atėjote čia 
kelti ne revoliucijos, kadangi nesate ginkluoti. 

— Teisybė,— pripažino Zanas Toro. 

— Na, eik ir perspėk juos,— paragino Salvatorius 
atsistodamas. 

Juodu jau žengė per durų slenkstį, kai gatvėje 
pasirodė žandarų būrys. 

— Žandarai!.. Šalin žandarus! — sušuko Žanas 
Toro iš visų plaučių. 

— Ak taip! Ar nenutilsi! — subarė jį Salvatorius, 
sugniauždamas milžino riešą.— Na, prie barikados, ir 
tegul jie greičiau mauna iš čia! 

ZŽanui Toro nebereikėjo kartoti: metėsi minion ir 
pasiekė barikadą, kur jo draugužiai nutrūktgalviškai 
šaukė: : 

— Tegyvuoja laisvė! Salin žandarus! 

Žandarai su tokia pat ramybe, su kokia išklausė 
įžeidinėjimus ir pasitiko akmenis, vertė barikadą. 

Tad, kadangi nuo ginkluotos jėgos visi jau buvo 
pasitraukę, dailidė nebesurado, kam kalbėti. 

Bet barikados turi bendra su gyvatės liemeniu — 
perkirstos, jos tuoj vėl suauga. | 

Nuvertę pirmą barikadą, žandarai toliau žygiavo 
Sen Deni gatve ir išardė antrąją, o tuo tarpų Zano 
Toro draugužiai atstatė pirmąją. 

Suprantamos minios valionės ir šauksmai, kai nu- 

„verstos šios konstrukcijos vėl buvo atstatytos. 

Tosios scenos, kurių svarba suprantama ir kurių 
kol kas tematyta komiškoji pusė, iš tikrųjų buvo tokio 
pobūdžio, jog tegalėjo sukelti visuotinę linksmybę. 

Bet kai valionės ėmė tilti, kai juoko papliūpos 
ėmė gesti, tuomet iš abiejų Sen Deni gatvės galų, nuo 
bulvarų pusės ir nuo Satlė aikštės išniro du žandarų 
būriai, žygiuojantys priešpriešiais vienas kitam niūrūs, 
nelinkę juoktis kaip jų draugai. 

Mirksnį pabudo dvejonė. Visi susižvalgė. Išvydę 
surauktus ginkluotosios jėgos antakius, minutėlę laikėsi 
santūriai. 

Galiausiai kažkoks tipas, įžūlesnis ar "policiškes- 
nis" už kitus, baisingu balsu sustūgo: 

— Salin žandarus! 

Sis stūgsmas per tvyrančią tylą nugriaudėjo it 
perkūnas. 

Ir it perkūno trenksmas jis lėmė audrą. 

Minia, tartum tik ir laukusi šio stūgsmo, jį pakar- 
tojo vienu balsu ir žodžius palydėdama veiksmu metėsi 
pasitikti žandarmeriją, kurią žingsnis po žingsnio pr1- 

vertė atsitraukti nuo Nekaltųjų turgavietės į Šatlė 
aikštę, iš šios — į Mainų tiltą ir nuo Mainų tilto — iki 
policijos prefektūros. 

Tačiau, šitaip atgalios parlydėjus atžy giavusius nuo 
Šatlė aikštės žandarus, impozantiškesnis pėsčių ir raitų 
jų būrys, atvykęs nuo Bal pusės, tuo pat metu ty- 
lomis leidosi gatve visu jos ilgiu ir po alionių bei ak- 
menų kruša ramiai šalino visas savo kelyje sutiktas 
kliūtis — žmones ir daiktus, kolei, pasiekęs Nekaltųjų 
turgavietę, sustojo ir užėmė poziciją. i 

Ir vis dėlto už jo, kiek tolėliau, priešais “Didžiojo 
elnio“ pasažą, atstatė vieną barikadą — su kur kas 
platesniu ir tvirtesniu pagrindu negu prieš tai suręsto- 
sios. 

Didžiai kiekvieno nuostabai, niekas nesiskubino 
sutrukdyti šios operacijos; tolumoje stūksojo žandarai, 
sustingę ir tartum pavirtę akmeniniais kareiviais. 

Bet staiga krantine prisiartino dar vienas būrys — 
kur kas grėsmingesnės išvaizdos. Jį sudarė karališkoji 
gvardija ir reguliariosios kariuomenės pėstininkai. 

Jam vadovavo raitelis su pulkininko epoletais. 

Kas čia dėjosi? Nesunku buvo nuspėti išvydus, 
kaip pulkininkas davė įsakymą išdalyti savo žmonėms 
šovinius ir užtaisyti šautuvus. 

Kas galėjo įtikinti pačius nepatikliuosius, jog čia 
dėsis kažkas neaiškaus, jei nepasakyt daugiau, — tai 
manevras, įvykdytas sukomandavus pulkininkui, ku- 
rio veidą slėpė užmaukšlinta iki antakių skrybėlė ir 
kuris kimiuų, grėsmingu balsu padalijo savo karius į 
tris kolonas ir nukreipė jas, vedamas policijos komisa- 
ro, Sen Deni gatvės, “Didžiojo elnio" pasažo ir Sen Lė 
bažnyčios barikadų linkui. 

Salvatorius, išvydęs artinantis glaudžiomis, šalto- 
mis, ryžtingomis gretomis koloną, apsidairė aplink, ar 
nepamatys kur kokio pažįstamo veido, kuriam galėtų 
duoti gerą patarimą pasitraukti. 

Bet užuot ieškomų veidų, prie gatvės kampo te- 
pastebėjo pašaipią fizionomiją žmogaus, kuris, susi- 
supęs į apsiaustą, atrodė, stebi įvykius su nemažesniu 
domesiu nei patsai Salvatorius. Krūptelėjo, atpažinęs 

Žakalį, prižiūrintį savo suregztą darbą. 

Abiejų žvilgsniai susikryžiavo. 

— Ak! Ak! Tai jūs, pone Salvatoriau? — šūktelėjo 
policijos pareigūnas. 

— Kaip matote, pone, — šaltai atsakė šis. 

— Ak, po šimts! — tarė Zakalis.— Sužavėtas jus 
pamatyti ir įrodyti, kad vakar atėjau pas jus su bičiu- 
lio patarimu. 

— Pradedu tuo tikėti — atsakė Salvatorius. 

— Ir jūs tuojau tuo įsitikinsite; bet prieš tai pažvel- 
kite į tuos žmones, kurie artinasi aure iš tenai. 

— Karališkoji gvardija ir reguliarioji kariuomenė, 
matau. 

— Bet ar matote, kas jiems vadovauja? 


— Pulkininkas. 
— Noriu pasakyti, ar pažįstate tą pulkininką? 
— Ehė! — nustebo Salvatorius.— Aš AEApslEmkL, 


— Visvien sakykit. 

— Tai pulkininkas Rapas. 

— Jis pats asmeniškai. 

— Taigi vėl grįžo tarnybon? 

— Tik šiam vakarui. 

— Iš tiesų, juk jo neišrinko deputatu. 

— Ir jis nori būti paskirtas peru. 

— Tad jis čia ypatingoje tarnyboje? 

— Ypatingoje — kaip tik tas žodis. 

— Ir ką jis darys? 

— Ką jis darys? 

— Aš jūsų klausiu. 

— Paprasčiausiai, šalčiausiai, ramiausiai, kai at- 
sidurs prieš barikadą, tars nesudėtingą žodelį, suda- 
rytą vos iš penkių raidžių: “Ugnis!" — ir trys šimtai 
šautuvų paklus. 

— Turiu šitai pamatyti! — tarė Salvatorius.— 
Galbūt man reikia pradėti nekęsti šio žmogaus. 

— Iki šiolei dar nepradėjot?.. 

-— "Tik niekinau. 

— Tad stebėkite, tai kur kas išmintingiau nei 
žengti priekyje. 

Salvatorius iš tikrųjų stebėjo grafą Rapą, kuris 

prisiartino tiesiai prieš barikadą ir šaltu, aiškiu balsu, 
nepasivarginęs trissyk iš anksto įspėti, kaip tai įpras- 
ta, ištarė baisųjį žodį: 

— Ugnis! 


CXXIII + IR DAR APIE RIAUSES! 


Šį baisų žodį “Ugnis!" palydėjo siaubingas trenks- 
mas; bet išsiveržęs iš minios pasibaisėjimo ir išgąsčio 
riksmas buvo dar siaubingesnis. 

Pasipylė prakeiksmai dvasininkams ir kareiviams, 
ministrams ir karaliui. 

— Ugnis! — pakartojo Rapas kaip tik tada, kai 
pratrūkę iš minios prakeiksmai ėmė slopti ir nykti. 

Kareiviai, jau vėl užsitaisę šautuvus, pakluso įsa- 
kymui. 

Vėl iš būrio nugriaudėjo salvė. 

Siūbtelėjo antra nevilties šūksnių banga; bet šįsyk 
jau šaukta ne “Salin ministrus! Salin karalių!", o “Zudo!" 

Sis žodis, galbūt baisesnis už dvigubą šūvių salvę, 
tarsi sprogo nuo pat gatvės viršaus iki apačios griaus- 
tinio greitumu, trenksmu ir skardu. 

“Didžiojo elnio" pasažo barikadą riaušininkai pali- 
ko, ir ją užėmė Rapo kareiviai. 

Pastarasis savo žmonių priekyje svaidė kupinus 
neapykantos ir pagiežos žvilgsnius į tuos miestiečius, 
kurie privertė jį iškęsti tokį skaudų smūgį. Kažin ką 
būtų atidavęs, kad būtų galėjęs turėti prieš save visus 
tuos rinkėjus, kuriuos prieš tris dienas priiminėjo,— 
jau nekalbant apie vaistininką ir aludąrį, abu Buke- 
monus ir monsinjorą Koletį; su kokiu džiaugsmu būtų 
užklupęs juos nusikaltimo vietoje, dalyvaujančius su- 
kilime, ir atsikeršijęs už savo pralaimėjimą! 

Bet nė vieno iš tų, kuriuos Rapas būtų norėjęs 
matyti, čia nebuvo; vaistininkas draugiškai aptarinėjo 
reikalus su komercijos kolega aludarių; abu Bukemo- 
nai pamaldžiai šildėsi kelius prie didžiulio židinio, o 
monsinjoras Koletis jaukiai bei šiltai gulėjo savo lovoje 
dar nesudėjęs bluosto ir svajodamas, kad monsinjoras 

de Kelenas numirė ir kad jis, Koletis, būsiąs paskirtas 
Paryžiaus arkivyskupu. 

Tad Rapas bergždžiai dairėsi; bet nors ir neaptiko 
pažįstamų priešų, su pykčiu žvalgėsi į prigimtinius vi- 
sų garbėtroškų priešus — į darbininkus ir buržua. 
Atrodo, mielai būtų visus iškart nutrenkęs vienu žvilgs- 
niu, tad įsakė pulti minią ir pats metėsi pirmyn raite- 
lių rinktinės priekyje, kad kuo geriau būtų įvykdytas 
jo duotasis įsakymas. 

Taigi Žirgo šuoliais suskato persekioti bėglius, 
pargriaudamas visus pasitaikiusius kelyje, sutryp- 
damas po savo ristūno kanopomis parkritusius nelai- 
minguosius, švaistydamasis kardu ir nukirsdamas dar 
išlikusius ant kojų; liepsnojančiomis akimis, su kardu 
kumštyje, iki kraujų pentinais badydamas žirgo šo- 
nus, jis panėšėjo ne į mirties angelą, — jam stigo die- 
viškosios ramybės,— bet į keršto demoną, kolei neša- 
mas savojo įsiūčio neatsidūrė į barikadą; toji jam pa- 
sirodė neginama, tad suėmęs gyvulio vadžias vienon 
rankon, buvo bepriverčiąs šį peršokti netikėtai iškilu- 
sią kliūtį. 

— Stot, pulkininke! — staiga lyg iš po žemės 
šūktelėjo balsas. 

Pulkininkas pasilenkė per savo ristūno kaklą, mė- 
gindamas įsižiūrėti drįsusįjį to pareikalauti, bet čia 
nutiko visai jam nesuprantamas dalykas — taip ryžtin- 
gai bei galingai buvo atliktas šis jėgos triukas: jo Žžir- 
gas, pakeltas nuo žemės, parvirto ant grindinio, aišku, 
drauge su savimi patraukdamas ir raitelį. 

Stai kas atsitiko ir kokios aplinkybės lėmė įvykį, 
kurį Rapas mirksnį galėjo palaikyti žemės drebėjimu. 

Kad ir kaip būtų stengęsi Rapo kavaleristai sekti 
paskui savo vadą, pulkininkas, kur kas labiau įsi- 
karščiavęs už juos bei skriejantis ant kur kas geresnio 
ristūno, pulkininkas, kadangi barikada jau buvo 
išgriauta, atskriejo iki jos tokiu greičiu, Jog tarp jo ir 
iš paskos sekusių kavaleristų susidarė per trisdešim- 
ties žingsnių distancija. 

O už šios barikados — kaip nėra ugnies be dūmų, 
taip nėra barikadų be barikadininkų,— buvo užsilikęs 

Žanas Toro, ieškantis Tuseno Luvertiūro ir Sakaplat- 
ro, kuriuos Rapo kareivių ugnis, savaime aišku, iš- 
sklaidė. 

Salvatorius įsakė jam juos surasti ir priversti grįžti 
namo, tad Žanas Toro ieškojo jų, kad geruoju ar jėga 
paskatintų šiuos įvykdyti duotąjį įsakymą. 

"Taigi kruopščiai, nors ir nevaisingai paieškojęs sa- 
vo bičiulių, dorasis dailidė, nieko neradęs, jau rengėsi 
pasitraukti, kai išgirdo nugriaudint Rapo sukoman- 
duotąją pirmą kareivių būrio salvę. 

— Atrodo, Salvatorius buvo teisus,— sumurmėjo 
Žanas Toro,— rengiamasi praeivius šiek tiek pamė- 
sinėti. 

Prašom skaitytojus atleisti už tą pasakymą pa- 
mėsineti, galintį pasirodyti daugiau nei prasčiokišku; 
bet Žanas Toro nepriklausė abato Delilio mokyklai, ir 
šis žodis taip gerai išsakė jo mintį ir iš bėdos taip ge- 
rai perteikė mūsiškę, kad tebus mums atleista dėl for- 
mos vardan turinio. 

— Todėl, — tęsė monologą dailidė — manau, bus 
protingiausia padaryti tą pat, ką, regis, padarė mano 
bičiuliai, tai yra pasitraukti. 

Deja, buvo lengva pasakyti, bet sunku įgyvendinti. 

— Velnias! Velnias! — nusikeikė dailidė, apsidai- 
rydamas aplink.— Kaip tą padaryti? 

Iš tikrųjų, priekyje Žano Toro spruko tiršta minia, 
pro kurią sunku būtų prasibrauti; be to, dailidė ne- 
norėjo nei sprukti, nei pasirodyti, kad sprunka. 

Užpakalyje jo, iškėlę kardus, šuoliavo artyn raiteliai. 

Pagaliau dešinėje ir kairėje pasišalinti pro greti- 
mas gatvikes buvo neįmanoma — kiekvieną šių skers- 
gatvių buvo užtvėrę po kareivių piketą su atkištais 
šautuvų durtuvais. Ę 

Beje, žinome, kad mūsų bičiulis Zanas Toro — tai 
anaiptol ne nuovokumo įsikūnijimas; tad žvilgtelėjo 
dešinėn ir kairėn baimės išplėstomis akimis ir galop 
išvydo antrą barikadą, per vidurį išgriautą, kur nu- 
sprendė būsiant išmintingiausia užsiglausti. 

Dvejetas ar trejetas žmonių, užsislėpę šios barika- 
dos kamputyje, atrodo, buvo priėję tokią pačią išvadą. 

Bet šią minutę Žanas Toro neieškojo tokio ar ano- 
kio sau panašaus; ieškojo kokių nors sijų, pastolių, 
monolito užtverti minėtosios barikados išlaužai, su- 
stabdyti raitelius ir taip laimėti sau laiko išnešti kailį 
gyvam ir sveikam. 

Pastebėjo nedidelius daržininko gardžius ir suskato 
juos ne tempti, — tatai būtų užtrukę per ilgai dėl iš- 
mėtytų po gatvę nuolaužų, — bet nešti prie properšos. 

Kaip įmanydamas dailiau buvo beatstatąs jam 
rūpėjusį barikados vientisumą, kai netikėtas antpuolis 
privertė jį pakeisti gardžių paskirtį ir iš gynybos gink- 
lo padaryti puolamąjį. Ę 

Pasakykime, kas buvo tie Žano Toro pastebėtieji 
trys ar keturi Žmonės, ką jie čia veikė ir apie ką sam- 
protavo. : 

O samprotavo jie dėl Žano Toro asmenybės. 

— "Tai jis, — pirmas pasakė ilgo ir blyškaus veido 
subjektas. 

— Kas toksai, jis? — paklausė antrasis itin ryškiu 
provansietišku akcentu. 

— Dailidė. 

— Ak taip! Betgi Paryžiuje šeši tūkstančiai dai- 
lidžių! . 

— Na, tai Žanas Toro! 

— Taip manai? 

.— Esu tikras. 

— Hm! 

— O! Jokių Am! 

— Beje,— tarė vienas iš vyriškių. — esama labai 
paprasto būdo sužinoti tiesą. 

— Esama keleto; apie kokį tu kalbi? 

— Kadangi kalbu apie paprasčiausią, vadinasi — 
apie geriausią. | 

— Tuomet klok savo būdą; tačiau tyliai ir greitai, 
šelmis gali mums ištrūkti. 

— Stai koks,— atsakė tas, kurio tarmė išdavė 
pietietišką kilmę.— Ką tu darai, Longavuanai, norėda- 
mas sužinoti, kiek valandų? 

— Nagi atpraski kartą visiems laikams vadinti 
žmones tikraisiais vardais. 

— Nejaugi įsivaizduoji, kad tavo vardas toks po- 
puliarus? 

— Ne; bet nesvarbu! Tu klausei, ką aš daryčiau, 
Kati sužinoti, kiek valandų? 

— Taip. 

— Pasiteirauju puspročių, kurie turi laikrodį. 

— Ką gi, kad nustatytum subjekto asmenybę, pa- 
kanka... 

— Paklausti jo... 

— Koks tu netikša! Vos nesugalvojai vienintelio 
būdo, kuriuo nieko nesužinotum. 

— Tai ką reikia daryti? 

— Nereikia klausti jo vardo, reikia jį jam pasakyti. 

— Nesuprantu. 

— Tau toli iki Kristupo Kolumbo, mielasis; bet 
klausykis manęs atidžiai. Pastebiu tave minioje, man 
rodos, atpažįstu, bet vis tiek abejoju. 

— Ką gi tu darai? 

— Patyliukais pasuku prie tavęs; atsargiai pri- 
siartinuų; nusivožiu mandagiai skrybėlę ir nepaprastai 
švelniai tariu: “Laba diena, pone Longavuanai". 

— Teisybė; bet aš ne mažiau švelniu balsu atsa- 
kau: “Brangusis pone, jūs apsirikote, aš vadinuosi Bo- 
naventiūras ar Chrizostomas". Ką į tai pasakysi? 

— Klysti, mano mielas, tu taip neatsakai, nes,— 
pasakysiu nenorėdamas tavęs įžeisti, — nes reikia daug 
nuovokos, kad numatytum netikėtumus. Priešingai, 
išgirdęs save pavadinant vardu, tu kažkiek krūpteli, 
kai tau naudingiau būti neatpažintam. Krūptelėjus, 
tavo veide atsispindi vienokia ar kitokia nuostaba; imi 
virpėti, ypač tu, Longavuanai, kadangi esi velniškai 
nervingas. Tad įsidėmėk, būsimasis bažnytini mano 
širdies seniūne, kad čia esantis galiūnas maždaug tok- 
sai pat įspūdingas, koks galėtų būti Rodo Kolosas! ar 
bet kuris kitas kolosas bet kokio kito miesto. Taigi 
pakanka tau prisiartinti ir tarti sau prigimtu lipšnu- 
mu: “Laba diena, brangusis Zanai Toro“. 

— Taip, — atšovė Longavuanas,— tik aš bijau, kad 
mūsų dailidė į atsakymą neįdės tiek mandagumo, kiek 
aš — į savo paklausimą. 

— Sakyk tiesiai: bijai, kad jis neužvožtų tau 
kumščiu? 

— Vadink mano jausmą baime ar nepasitikėjimu, 
nesvarbų, bet... 

— Bet vis dėlto nesiryžti. 

— Prisipažįstu. 

Trejetas mūsų draugelių pasiekė šią savo diskusi- 
jų vietą, kai ketvirtas subjektas, maždaug tokio pat ūgio 
kaip Longavuanas, tačiau trigubai storesnis už pasta- 
rąjį, prisijungė prie grupelės pašnekovų paklausdamas: 

— Ar galima įsiterpti į jūsų pokalbį, draugužiai? 

— Žibasjė! — vienu balsu šūktelėjo trejetas agentų. 

— Ššš! — sudraudė Žibasjė.— Apie ką kalbame? 

— Apie tavo nuotykį invalidų bulvare— atsakė 
Karmanjolis,— apie žmogų, kuris tau gniaužė kaklą, 
tuo suteikdamas išankstinį gardesį malonumo, pati- 
riamo,— bent šitaip teigiama, — kai tave karia. 

— O! Sitas, — sugriežė dantimis Zibasjė— Jeigu 
aš jį kada nors surasiu... 

— E! Kaip tik. — atšovė Karmanjolis,— jis jau 
surastas. 

— Kaip, surastas? 

— Žiūrėk,— tęsė Karmanjolis, parodydamas 
Žibasjė penkias minutes trukusio jų ginčo objektą, — 
tai jis? 

— Ar tai jis! — sušuko buvusysis katorgininkas 
įtūžęs 17 metėsi prie Žano Toro,— tuoj pamatysite, ar 
tai jis. 

Ir su pistoletu rankoje prišoko prie Žano Toro. 

Matydamas Žibasjė puolant prie Žano Toro, Kar- 
manjolis pasekė juo, davęs ženklą Longavuanui pada- 
ryti tą patį. 

Longavuanas pamojo ketvirtajam sėbrui pasekti 
jų pavyzdžiu. 

Žanas Toro buvo ką tik pakėlęs už ienų gardžius 
ir ištiestomis rankomis nešė juos, kai Žibasjė, lydimas 
trejeto savo draugužių, prišoko prie jo. 

Trinktelėjo šūvis; bet kulka įsmigo į vieną iš 
daržininko gardžių lentų. Gardys sunkiai nukrito ant 
Žibasjė, įspraudė jo galvą tarp kripės stipinų ir at- 


371 


sirėmė į pečius, partrenkdamos katorgininką — šis 
tapo panašus į žmogų, parklupdytą prie gėdos stulpo, 
bet ne su paprastu ąžuoliniu antkakliu, bet su vežėčio- 
mis ant kaklo tokiomis sunkiomis, jog palyginus su 
jomis Invalidų bulvaro aerolitas jam pasirodė lengvas 
it vilnų ryšelis. 

Šis vaizdas išgąsdino Longavuaną, sukrėtė Kar- 
manjolį ir įvarė siaubą trečiajam pakalikui. 

Tad visas trejetas pabėgo kiek nešė kojos, palikę 
Žibasjė likimo valiai, kad ir koks tasai būtų. 

Bet Žanas Toro Bao ne iš tų Žmonių, nuo kurių 
taip lengvai pasprunkama. Nebesirūpindamas tuo, ku- 
ris iš ketverto priešininkų liko prislėgtas gardžių ne- 
laisvėje, jis peršoko ienas ir keturiais ar penkiais šuo- 
liais pasivijo vieną iš bėglių. 

Tai buvo Longavuanas. 

Su Longavuanu, kurį sugriebė už kojų, kaip kokiu 
spragilu parmušė Karmanjolį. 

Paskiau tempdamas abu nualpusius — vieną nuo 
gautojo, antrą — nuo peties suduotojo smūgio, jisai 
sumetė juos į gardžius ir nustūmė priekin, visai ne- 
sirūpindamas nepatogumais, kuriuos kentėjo Žibasjė 
dėl tokios vietos permainos, ir nustūmė priekin, karto- 
jame, idant atstatytų barikados vientisumą; taigi toji 
buvo sutaisyta po pulkininko Rapo būrio ugnimi, o 
pastarasis, lėkdamas su savo kavaleristais prie šio įtvir- 
tinimo, nė neįtarė, kad tasai sutvarkytas, paaukštin- 
tas ir ginamas vienut vienintelio žmogaus. 

Tuo tarpu Žibasjė, daržininko gardžių prislėgtas, 
elgėsi kaip Enkeladas po Etnos ugnikalniu. 

Sitai jį ir pražudė. 

Žanas Toro metėsi prie gardžių pažiūrėti, ko tie 
svyruoja. Pastebėjo kyšančią iš gardžių stipinų Žibasjė 
galvą — tasai atlikinėjo vieną iš ąžuolo kadrilio figūrų. 

Tiktai tada jis kaip reikiant atpažino ŽZibasjė. 

— Ak, niekše! — sušuko.— Tai tu? 

— Kaip, ar aš? — išstenėjo katorgininkas. 

— Taip, tu... tu — Fifinos įsimylėjėlis! 

— Prisiekiu jūums,— pralemeno Žibasjė,— jog 
nežinau, apie ką kalbate. 


372 


— Ką gi, padėsiu tau sužinoti, — sukriokė Žanas 
Toro. 

Ir nesirūpindamas tuo, kas dedasi aplink — nei 
priešaky, nei užpakaly, iškėlė kumštį — tasai nelygi- 
nant kuoka su dusliu garsu nukrito ant Žibasjė galvos. 

Tą pat mirksnį Žanas Toro patsai pajuto stiprų 
smūgį ir atsidūrė po Žirgo pilvu. 

Tai pulkininkas Rapas šoko per barikadą. 

Užpakalinės arklio kojos įstrigo tarp medgalių bei 
grindakmenių, o priekinės nusileido ant vežėčių ienų. 

ZŽanui Toro teliko įręžti savo galingus pakinklius 
ir apversti gyvulį, nenulaikantį pusiausvyros dėl po 
juo slankiojančio pagrindo. 

Tą galiūnas ir padarė sušukdamas: 

— Stot, pulkininke! 

O kadangi jis tai atliko sąžiningai, arklys ir raite- 
lis nusirito ant grindinio ar, teisingiau, ant grindak- 
menių. 

Zanas Toro jau buvo bešokąs ant pulkininko Rapo 
17 su juo besusidorojąs kaip su Zibasjė, bet kavaleris- 
tai, sekę paskui savo vadą ir šio pralenkti keletu žings- 
nių, su iškeltais kardais atsidūrė du ar tris metrus 
nuo barikados. 

— Cionai, čionai, seni! — sušuko kimus balsas, 
kuris Žanui Toro pasirodė ne visai svetimas. 

Tuo pat metu dailidė pasijuto tempiamas už 
striukės galo. 

Jis bematant stryktelėjo ant kojų ir vienu šuoliu 
šastelėjo į grįstgatvį, nė kiek nesvarstydamas, kas taip 
geranoriškai perspėjo, ir palikdamas Karmanjolio bei 
Longavuano kūnus be gyvybės ženklų kaip dalį bari- 
kados, kurią jau rengėsi peršokti pulkininko Rapo ka- 
valerija. 0 

Juo labiau nesirūpino Zibasjė, tebeįstrigusiu į gar- 
džių stipinus. 

Kažkaip miglotai suvokė, jog metas pasirūpinti 
pačių savimi. 

Sisai savisaugos instinktas pastūmėjo jį grįstgat- 
vio linkui. 

Čia jis vėl išgirdo tą patį kimų balsą jam šaukiant: 

— Arčiau namų, arčiau namų, kitaip Žžūsite! 

Jis atsisuko ir pastebėjo juokdarį Fafiū. 

Geras patarimas, nors ir priešo duotas, vis dėlto 
lieka geru patarimų; bet Žanas Toro buvo žmogus per- 
nelyg pasiduodantis pirmam įspūdžiui, kad pripažintų 
šios aksiomos teisingumą; Fafiū jam tebuvo senas pa- 
nelės Fifinos bičiulis, per kurį patyrė tiek žiaurių pa- 
vydo valandų. 

Grieždamas dantimis ir sugniaužtais kumščiais, 
nudrožė tiesiai prie vargšo Lai ir grėsmingai jį 
nužvelgė: 

— Tai tu, bjaurusis pajace,— paklausė jis, — leidi 
sau šaukti tokiais žodžiais: “Cionai, seni"? 

— Ką gi, taip, aš, — pone Baltramiejau.— atsakė 
Fafiū.— Nes nenorėčiau, kad jus ištiktų nelaimė. 

— O kodėl nenorėtum, kad mane ištiktų nelaimė? 

— Kadangi jūs narsus žmogus, štai kodėl! 

— Vadinasi, sušukęs “Cionai, seni!"“, nenorėjai 
manęs įerzinti? — paklausė Žanas Toro. 

— Jus įerzinti, jus? — sušuko juokdarys, visas 
drebėdamas.— Ne; norėjau jus perspėti dėl to, kas 
gali nutikti. Ziūrėkit, žiūrėkit, štai kareiviai taikosi 
šauti! Liskite greičiau į šią priemenę — turiu tame 
name vieną pažįstamą, ir mes galėsime pas ją ramiai 
pralaukti, kol visa nurims. 

— Gerai, gerai, — suniurnėjo Žanas Toro,— nesu 
reikalingas nei tavo patarimo, nei globos. 

— Bent pasitraukite, bent pasitraukite! — sušuko 
Fafiū, mėgindamas truktelti į save galiūną. 

Bet juokdariui tariant šiuos žodžius, Žaną Toro 
apgaubė dūmų debesis; nugriaudėjo baisus trenksmas, 
suzvimbė kulkos, ir jis išvydo Fafiū nuvirstant jam 


prie kojų. 

— Tūkstantis perkūnų! — sušuko Žanas Toro, 
pagrūmodamas kumščiu kareiviams.— Taigi šitaip 
žudome? 


— Pas mane, pone Baltramiejau! Pas mane! — 
sukuždėjo juokdarys tokiu silpnu balsu, jog, rodėsi, 
tuoj tuoj numirs. 

Sis kreipinys pasiekė pačias narsiojo dailidės sie- 

los gelmes; jisai skubiai pasilenkė, suėmė Fafiū į glėbį 
i kojos spyriu atlapojo juokdario jam nurodytąsias 
prieangio duris, kurios jiems besiginčijant buvo atsar- 
giai užsidariusios. 

Jis išnyko priemenėje kaip tik laiku: grafas Ra- 
pas, prikėlęs savo žirgą ant kojų ir pats įšokęs į balną, 
įtūžęs sušuko: 

— Kapokite ir šaudykite visus tuos banditus! 

Būrys įveikė barikadą. 

Aštuoniasdešimt žirgų šuoliais pralėkė per Kar- 
manjolio ir Longavuano kūnus. 

Melskitės už jų sielas! 

O ZŽibasjė pavyko ištrūkti iš savųjų spąstų — 
nušliaužė į grįstgatvio pakraštį ir su didžiu vargu užsi- 
rito ant šaligatvio, kitoje pusėje to, kur dingo Zanas 
Toro, nešinas Fafiū. 

— Ką gi, — tarė galiūnas,— štai mes priemenėje. 
Kas toliau? 

— Į šeštą aukštą,— silpnu balsu sukuždėjo juok- 
darys ir nualpo. 

Milžinas įveikė penkis aukštus nė nestabteldamas 
atsikvėpti; juokdarys jo gyslotoms rankoms svėrė ne 
daugiau kaip vaikas paprastam žmogui. 

Pasiekęs šeštą aukštą, kuris buvo pačiame laip- 
tinės viršuje, Žanas Toro atsidūrė priešais septynerias 
ar aštuonerias duris aplinkui laiptų aikštelę. 

Nežinodamas, į kurias pasibelsti, paklausė Fafiū; 
bet nelaimingasis juokdarys, išblyškusiais skruostais, 
pamėlusiomis lūpomis, užmerktomis akimis, nerodė jo- 
kių gyvybės ženklų. š 

— Ei, vaikine! — sušuko Zanas Toro sujaudin- 
tas.— Ei, vaikine! 

Bet Fafiū nejudėjo. 

Tie blyškis ir sąstingis didžiai sugraudino dailidę, 
kuris, stengdamasis nors kiek nuslėpti pats nuo savęs 
šį jaudulį, sumurmėjo: 

— Vaikine! Po perkūnėliais! Vaikine! Atsipeikėk! 
Juk tu nenumirei, velniai rautų! Kaip kvaila krėsti 
tokius pokštus! | R 

Bet juokdarys toli gražu nekrėtė Zanui Toro pokšto; 

buvo pataikytas kulkos, kuri perėjo kiaurai peties 
minkštuosius audinius, ir, tiesą sakant, nualpęs nuo 
skausmo bei kraujo netekties. 

Taigi Fafiū tylėjo kaip negyvas. 

— Po perkūnėliais! — pakartojo Žanas Toro. 

Šį keiksmą būtų galima išversti klausimu: “Ką 
daryti?" 

Nusižiūrėjo artimiausias duris ir pabeldė alkūne 
šūkteldamas: 

— Ei, kas nors ten! Ei! 

Po dviejų ar trijų sekundžių spynoje pasisuko raktas, 
ir ant slenksčio pasirodė išsigandęs buržua su nakti- 
niais marškiniais bei medvilniniu čepčiumi ant galvos. 

Laikė rankoje žvakę, tirtančią tarp jo pirštų ne 
mažiau nei Sganarelio deglas, kai pastarasis vedė ko- 
mandorą pas Don ZŽuanąž. 

— Aš apsišviečiau, ponai, aš apsišviečiau,— su- 
vapėjo buržua, pamanęs, jog ateita pareikalauti, kad 
jis pareikštų savo priejautą rinkimų rezultatams. 

— Reikalas visai ne tas, — pertraukė jį Žanas To- 
ro.— Štai draugelis (ir jis parodė į Fafiū), kuris gana 
rimtai sužeistas; regis, jūsiškėje laiptų aikštelėje gyve- 
na jo pažįstama, tad noriu jį palikti pas ją. Jūs, kaip 
šių namų gyventojas, be abejo, galėtumėte nurodyti 
man duris, į kurias pasibelsti. 

Buržua nedrąsiai metė žvilgsnį į juokdarį. 

— E! Juk tai Fafiū,— tarė jis. — Ką gi, tikriausiai 
bus čia,— ir nurodė į duris priešais savąsias. 

— Dėkui, — tarė Zanas Toro ir pasuko prie nuro- 
dytųjų durų. 

Pabeldė į jas. 

Praslinko kelios sekundės, galiausiai pasigirdo be- 
siartinantys lengvi, baugštūs žingsneliai. 

Žanas Toro darsyk pasibeldė. 

— Kas ten? — paklausė moteriškas balsas. 

— Fafiū,— atsakė dailidė, kuriam pasirodė visai 
natūralu vietoje savojo pasakyti juokdario vardą. 

Tačiau taip manydamas jis apsiriko: Fafiū pažįsta- 
moji pažinojo ne tik Fafiū, bet ir jo balsą, todėl šūk- 
telėjo: 

— Meluojat! Čia ne jo balsas! 

“Velnias! — pamanė Zanas Toro.— Ji visiškai teisi; 
žinoma gali neatpažinti jo balso, nes tai juk manasis". 

Minutėlei susimąstė, bet, kaip sakėme, minčių 
spontaniškumas nebuvo vyraujanti Žano Toro savybė. 

Laimė, jam į pagalbą atskubėjo buržua. 

— Panele,— tarė šis — jūs neatpažįstate Fafiū 
balso, bet atpažįstate manąjį? 

— Taip — tokiu būdu paklausta atsakė mergi- 
na.— Jūs — mano kaimynas ponas Gijomaras. 

— Pasitikite manimi? — paklausė pastarasis. 

— Be abejo; neturiu pagrindo jumis nepasitikėti. 

— Tad štai, panele, atidarykite duris, dėl Dievo 
meilės! Ponas Fafiū, jūsų bičiulis, sužeistas ir reika- 
lingas pagalbos. 

Durys atsilapojo taip greitai, jog neliko jokių abe- 
jonių, kaip merginai rūpėjo juokdarys. 

Iš tiesų, toji jauna mergina buvo ne kuri kita kaip 
tiktai Kolombina iš maestro Galilėjaus Koperniko te- 
atro. 

Išvydusi savo draugužį nualpusį ir plūstantį krau- 
ju, sukrėsta šūktelėjo ir puolė prie Fafiū, nekreipdama 
dėmesio nei į Žaną Toro, atnešusį šį vargšą bejausmį 
kūną, nei į buržua, kuris dabar, kai šiek tiek nusira- 
mino, jog asmeniškai jam negresia joks pavojus, kiek 
tvirtelėsne ranka apšvietė visą sceną. 

— Taigi, panele,— paklausė dailidė — jūs sutin- 
kate priglausti tą vargšą bernioką? 

— O! Dieve mano, nedelsiant! — sušuko Kolombina. 

Buržua, pašviečiantis priekyje, pirmas įėjo į kam- 
barį; pastarojo apstatymas susidėjo iš kelių kėdžių, 
stalo ir lovos. 

Zanas Toro neturėjo iš baldų ką rinktis: paguldė 
Fafiū ant lovos, nė neatsiklausęs kambario šeimini- 
nikės leidimo. 

— Dabar, — tarė jis, — atsargiai jį išrenkite. Einu pa- 
ieškoti gydytojo; jeigu tai kiek užtruks, neimkite perne- 
lyg nekantrauti; šiandien po gatves ne taip lengva judėti. 

Ir šaunuolis Žanas Toro greitai nubildėjo laiptais 
bei nuskubėjo pas Liudoviką. 

Šio neaptiko namie; bet jau dvi dienos kaip Liudo- 
vikas nebuvodavo namie — žinota, kur jį galima rasti. 

Kaip vieną rytą Brokantė aptiko Roznoelės nar- 
velį tuščią, be ją džiuginusios žavios paukštytės, taip 
kažkurį kitą rytą, — o tą ir buvo Salvatorius numatęs, — 
jinai išvydo jaunąją merginą, ramiai miegančią savo 
lovoje. : 

Zerarui mirus, mūsų bičiulis Zakalis nebeturėjo 
jokios dingsties slėpti mažytę, galėjusią jeigu ne vi- 
siškai padėti išaiškinti Sarančio bylą, tai nors įlieti į 
ją šiek tiek šviesos. 

Atsibudusi Roznoelė klausinėjama papasakojo, jog 
buvo nugabenta į kažkokius namus, kur gerosios vie- 
nuolės itin ja rūpinosi, kur kimšo jai saldainius ir 
uogienes ir kur ją kamavo tik vienintelė graužatis — 
kad yra atskirta nuo savo mielojo bičiulio Liudoviko. 

Kadangi mergina tebebijojo, kad panašūs dalykai 
nepasikartotų, Salvatorius ją nuramino, pasakęs, kad 
jai nebėra ko būgštauti, tačiau gausianti išvykti į gerą 
pensioną, kur išmoksianti visa, ko dar nežinojo ir kur 
ją Liudovikas galėsiąs lankyti dukart per savaitę iki 
tos dienos, kai galutinai paliks tą įstaigą ir taps Liu- 
doviko žmona. 

Visame tame nebuvo nieko bauginančio. Tad Roz- 
noelė susitaikė su savo dalia, ypač kai Liudovikas jai 
pasakė, jog visiškai pritariąs Salvatoriaus patvarky- 
mams. 

Tačiau dvejetas jaunuolių pasiprašė savaitės atos- 
togų, ir gerasis judviejų bičiulis Salvatorius sutiko. 

Stai kodėl Liudovikas buvo Ulmo gatvėje, o ne 
namie. 

> Akies mirksniu Liudovikas įveikė atstumą tarp 
Ulmo bei Sen Deni gatvių ir atsidūrė pas Fafiū. 

"Tebus mums leista grįžti prie riaušių, kurios, be- 
je, jau ėjo į pabaigą. 

Kai Zanas Toro paliko Sen Deni gatvę, ši buvo ta- 
pus mūšio lauku, jeigu tik galima pavadinti mūšio 
lauku vietą, kur vyksta žudynių scena, ir susidūrimą, 
kur viena iš kovojančių pusių kapoja kardais ir šaudo, 
o kita — šaukia ir gelbstisi. 

Iš tikrųjų, joks pasipriešinimas nebuvo iš anksto 
organizuotas, joks pasipriešinimas ir neparodytas. 

Ligoninės priiminėjo sužeistuosius. 

Morgas — žuvusiuosius. 

Rytdienos laikraščiai teatpasakojo dalį tų įvykių; 
bet visuomenės balsas papasakojo visa kita. 

Pulkininko Rapo vadovaujamos kavalerijos atakos 
buvo pavadintos Sen Deni gatvės dragūnadomis“. 

Vilelio vyriausybė, kuri tikėjosi teroro padedama 
įsitvirtinti, įklimpo kraujyje ir žlugo, užleisdama vietą 
nuosaikesnių pažiūrų ministrų kabinetui su Marandu, 
kaip finansų ministru, ir de Lamot Hudanu — kaip 
karo ministru. 

O grafas Rapas už savo geras ir sąžiningas pa- 
slaugas buvo pakeltas lauko maršalų“ bei Prancūzijos 
peru. 


CXXIV + TIKIMASI ATRASTI DUKTERĮ, 
O ATRANDAMAS TĖVAS 


Kelios dienos po ką tik papasakotųjų įvykių, ku- 
rie mūsų knygoje yra tas pat, kas kartkartėmis pasi- 
taikančios perdžiūvusios stepės derlingiausioje ir ku- 
pinoje nuostabių kraštovaizdžių šalyje, taigi savos rū- 
šies dykumos, kurias neišvengiamai gauni įveikti, kad 
pasiektum 0azę,— generolas Lebastaras de Premonas, 
toleruojamas Paryžiuje dėl Salvatoriaus duotojo Zaka- 
liui žodžio, jog tasai, kai Sarantis jau išgelbėtas, nebe- 
turįs jokių blogų kėslų prieš valdžią, kartojame, Le- 
bastaras de Premonas atėjo kartu su Sarančiu atsi- 
sveikinti su tuo, kurį nuo šiolei mes vis rečiau vadin- 
sime komisionieriumi, o vis dažniau — Konradu de 
Valženezu. 

Generolas sėdėjo Salvatoriaus svetainėje, turėda- 
mas sau iš kairės savo jaunąjį, o iš dešinės — savo se- 
nąjį bičiulius. 

Po pusvalandžio malonaus, draugiško pokalbio ge- 
nerolas Lebastaras de Premonas atsistojo ir atsisvei- 
kindamas ištiesė Salvatoriui ranką; tačiau tasai, nuo 

pat šio atsilankymo lyg apniktas vienos minties, jį su- 
turėjo 1r savo švelniu balsu bei ramia šypsena paprašė 
suteikti jam dar kelias minutes, idant galėtų perduoti 
iki šiol suvėlintą žinią, tačiau kuriai, jo nuomone, atėjęs 
pats metas. 

Sarantis sujūdėjo tarsi keliudamas pasišalinti ir 
palikti generolą su Salvatoriumi vienu du. 

— O, ne, ne,— tarė jaunikaitis,— jūs dalyvavote 
visuose generolo rūpesčiuose bei pavojuose, todėl visai 
bus teisinga, jeigu dalyvausite ir jo džiaugsme, tokiai 
dienai atėjus. 

— Ką norite pasakyti, Salvatoriau? — gyvai pa- 
klausė generolas.— Ir koks džiaugsmas dar gali mane 
ištikti, jeigu ne išvysti Napoleoną II savo tėvo soste? 

— Vis dėlto, generole, jums lemta ir kitokia lai- 
mė,— atrėmė Salvatorius. 

— Deja! Kitokios daugiau nežinau,— atsakė šis, 
liūdnai palinguodamas galvą. 

— Ką gi, generole, pirmiausia susiskaičiuokite, 
kas jus nuliūdino, o paskiau skaičiuosite džiaugsmus. 

— Patyriau šiame pasaulyje tiktai tris didžiules 
širdgėlas,— atsiduso generolas Lebastaras de Premo- 
nas.— Pirma ir pati didžiausioji — tai mano valdovo 
mirtis; antroji, — pridūrė jis, pasigręždamas į Sarantį 
ir ištiesdamas šiam ranką,— tai mirties nuosprendis 
mano bičiuliui; trečioji... 

Generolas stipriai suraukė antakius ir stabtelėjo. 

— Trečioji? — paklausė Salvatorius. 

— Trečioji — tai netektis mergytės, kurią būčiau 
mylėjęs, kaip mylėjau jos motiną. 

— Ką gi, generole,— tarė Salvatorius,— kadangi 
žinote, kiek patyrėte liūdesių, sužinosite ir savo 
džiaugsmus. Taigi pirmasis — viltis, kad jūsų valdovo, 
kaip jūs jį vadinate, sūnus sugrįš; antrasis — jūsų bi- 
čiulio išsigelbėjimas ir sugrąžinta garbė; galiausiai 
trečias džiaugsmas būtų, jeigu atsirastų jūsų mylimiau- 
siasis vaikelis. 

— Ką turite omeny? 

— Na, kas žino! — tarė Salvatorius.— (Galbūt 
galiu suteikti jums tą paskutinį džiaugsmą. 

— Jūs? 

— Taip, aš. 

— O! Kalbėkite, kalbėkite, bičiuli! — sušuko ge- 
nerolas. 

— Greičiau kalbėkite! — paragino ir Sarantis. 

— Visa priklauso nuo atsakymų į klausimus, ku- 
riuos jums užduosiu. Ar kada nors jūs buvote nuvykęs 
į Ruaną, generole? 

— Taip, — patvirtino šis krūptelėdamas. 

— Daug sykių? 

— "Tik vieną. 

— Seniai? 

— Prieš penkiolika metų. 

— Kaip tik taip — tarė Salvatorius.— 1812-ai- 
siais? 

— Taip, 1812-aisiais. 

— Dieną? Ar naktį? 

— Naktį. 

— Pašto karieta? 

— Taip. 

— Sustojote Ruane tik akimirkai? | 

— Teisybė, — pripažino generolas, vis labiau ir 
labiau stebėdamasis.— Kad atsipūstų arkliai ir pasi- 
teirauti kelio į kaimelį, kur vykau. 

— Tasai kaimelis, — tarė Salvatorius,— vadinosi 
Buijis. | 

— E, kaipgi! — sušuko generolas.— Jūs žinote?.. 

— Taip, — nusijuokė Salvatorius,— taip, aš tai 
žinau, generole, ir dar daugelį kitų dalykų; bet leiskite 
man tęsti. Pasiekusi Bujį, toji pašto karieta sustojo 
prie skurdaus namuko; vyriškis išlipo iš karietos su 
beformiu ir gana stambiu nešuliu glėbyje; nėra prasmės 
sakyti, kad tas vyriškis buvote jūs, generole. 

— Iš tiesų, tai buvau aš. 

— Atsidūręs prieš namuką, atidžiai apžiūrėjote 
sieną 1r duris, išsitraukėte iš kišenės raktą, atrakino- 
te duris ir įėjęs vidun apgraibomis suradote lovą, ant 
kurios padėjote savo nešulį. 

— Teisybė,— sutiko generolas. 

— Padėjęs nešulį — vėl prašneko Salvatorius,— 

išsitraukėte iš kišenės piniginę ir laišką, kuriuos 
padėjote ant pirmo pasitaikiusio jums po ranka baldo. 
Paskiau, patylomis uždaręs duris, jūs vėl įsėdote ka- 
rieton, ir arkliai pasuko Havro keliu. Visi šie faktai 
tikslūs? 

— Tokie tikslūs, — tarė generolas, — jog jeigu jūs 
pats nematėte jų savo akimis, tai niekaip nesuprantu, 
kaip juos sužinojote. 

— Ir vis dėlto nėra nieko paprasčiau, ir jūs tuojau 
tą suprasite. Taigi aš tęsiu: štai tokie faktai, kuriuos 
jūs žinote ir kurie įrodo, jog mano žinios teisingos, o 
viltys nepasirodys tuščios. Stai dabar faktai, kurių jūs 
nežinote. 

Generolas sukluso dar atidžiau. 

— Po jūsų, — maždaug praėjus valandai kaip nu- 
važiavote,— moterėlė, sugrįžusi iš Ruano turgaus, su- 
stojo prie to pačio namuko, kur ir jūs buvote stabte- 
lėjęs, savo ruožtu išsitraukė iš kišenės raktą, atsirakino 
duris ir sušuko iš nuostabos, kai įėjusi į kambarį išgirdo 
vaikelio klyksmą. š 

— Vargšė Mina,— sukuždėjo generolas. 

Tartum nepastebėjęs šio intarpo, Salvatorius varė 
toliau: 

— Moterėlė pasiskubino uždegti lempą ir kreipia- 
ma klyksmų išvydo ant savo lovos judant ir blaškantis 
kažką balta; atkėlė ilgą muslino skraistę ir aptiko 
skaistutę, rausvutę, nuo ašarų sumirkusiu veiduku ža- 
vingą mergytę, maždaug vienerių metų amžiaus. 

Generolas perbraukė ranka akis — nusišluostė 
porą stambių ašarų. 

— Didžiai nustebo moteriškutė, aptikusi taip keis- 
tai apgyvendintą kambarį, kurį buvo palikusį tuščią. 
Pakėlė vaikutį ant savo rankų, apžiūrėjo, visaip sukio- 
jo ir vartaliojo. Ieškojo jos rūbeliuose kokio nors kilmės 
ženklo; bet nieko nerado, nebent, kad mergytės balti- 
niai buvo gryniausio batisto, o ją dengusi skraistė, 
kurią buvo nuklojusi — dailiausio alensoniško rašto; 
visa, kaip sakiau, buvo suvyniota į indiško muslino 
audinį. Taigi nelabai ką galėjai sužinoti. Bet šaunioji 
moterėlė netrukus aptiko kai ką tikresnio, pastebėjusi 

ant stalo laišką ir piniginę, kurią jūs buvote tenai 
padėjęs. Piniginėje buvo tūkstantis du šimtai frankų. 
Laiškas skambėjo maždaug taip: 


Pradedant ateinančių metų spalio 28-ąja, šios die- 
nos metinėmis, per Buijo kleboną kas mėnesį gausite 
po šimtą frankų. 

Duokite vaikui geriausią išsilavinimą, kokį tik 
pajėgsite, ir ypač išmokykite gerai šeimininkauti. Tik 
Dievas žino, kokiems isšbandymams jis ją pasilieka! 

Jos krikšto vardas — Mina; jokio kito nereikia, 
kol aš nesugrąžinsiu to, kuris jai priklauso. 


— Tai jos motinos vardas, — sukuždėjo generolas 
didžiai susijaudinęs. 

— Sio laiško data,— toliau kalbėjo Salvatorius, 
tartum nepastebėjęs jaudulio to, kuriam buvo skirti jo 
žodžiai, — 1812-ųjų metų spalio 28-a diena; patvirtina- 
te ją kaip ir savo parašytuosius žodžius? 

— Data tiksli, žodžiai visiškai atitinka tekstą. 

— Beje, jeigu abejotume,— kalbėjo toliau Salvato- 
rius, — mums teliktų pasitikrinti, ar braižas iš tikrųjų 
jūsų. 

Ir Salvatorius, išsitraukęs iš kišenės laišką, pa- 
kišo jį generolui po akimis. 

Generolas skubiai jį išlankstė ir, tartum visai pri- 
veiktas, nesuturėjo akyse suspindusių ašarų. 

Sarantis ir Salvatorius tylėdami leido srūti šioms 
ašaroms. 

Po kelių sekundžių Salvatorius vėl prašneko: 

— Dabar, kai aš gerai įsitikinau, jog jokios klai- 
dos nėra, galiu jums pasakyti visą tiesą; jūsų duktė 
gyva, generole. 

Sis apstulbęs sušuko: 

— Ji gyva! Tikrai žinote? 

— (Gavau nuo jos žinią prieš tris dienas, — pa- 
prastai atsakė Salvatorius. 

— Ji gyva! — vėl šūktelėjo generolas.— Kur ji 
yra? 

— Palūkėkite minutėlę,— nusišypsojo Salvatorius, 
uždėdamas delną ant Lebastaro de Premono alkūnės; 

pirma nei jums pasakysiu, kur jinai, leiskite man pa- 
klausti ar veikiau priminti vieną istoriją. 

— O! Kalbėkite,— paragino generolas.— "Tiktai 
neverskite manes tuščiai laukti. 

— Nepasakysiu nė vieno nereikalingo žodžio,— 
užtikrino Salvatorius. 

— Taip, taip; betgi kalbėkite. 

— Prisimenate gegužės 21-osios naktį? 

— Dar kaip! — sušuko generolas, ištiesdamas ran- 
ką Salvatoriui.— Kurgi ne! Kaip tik tą naktį man teko 
laimė susipažinti su jumis, bičiuli. 

— Prisimenate, generole, nuvykę į Viri dvaro parką 
ieškoti pono Sarančio nekaltumo įrodymų, mes iš- 
gelbėjome iš niekšo nagų jauną merginą, kuri buvo 
pagrobta ir kurią sugrąžinome jos sužadėtiniui? 

— O, kaipgi neprisiminsiu! Tas niekšas vadinosi 
Loredanas de Valženezas, tuo suteršdamas savo tėvo 
pavardę. Mergina buvo vardu Mina — kaip ir mano 
dukra, galiausiai jaunikaičio vardas — Ziustenas. Ma- 
tote, aš nieko nepamiršau. 

— Ką gi, generole,— tarė Salvatorius,— prisimin- 
kite paskutinę smulkmenėlę, galbūt pačią svarbiausią 
šių jaunuolių istorijoje, ir daugiau neturėsiu jums klau- 
simų. 

— Prisimenu,— atsakė generolas,— kad ji buvo 
surasta, priglobta ir užauginta pradinukų mokytojo, 
pagrobta iš pensiono — pono de Valženezo. Tas pen- 
sionas buvo Versalyje. Jūs norite, kad tai prisiminčiau? 

— Ne. Tai, generole, faktas, istorija; o aš trokštu, 
kad jūs prisimintumėte tik vieną smulkmeną; bet ji — 
visas to nutikimo moralas; tad meldžiu, pasitelkite 
savo atmintį. 

— Nežinau, ką norite man pasakyti, bičiuli. 

— Tuomet užvesiu jūs ant kelio. Kas toliau nuti- 
ko tiems abiem žmonėms? 

— Išvyko į užsienį. 

— Labai gerai; iš tikrųjų, jie išvyko, 1r tai jūs, 
generole, davėte jiems pinigų, reikalingų tai kelionei 
ir tų dviejų jaunuolių įsikurdinimui. 

— Nekalbėkime apie tai, bičiuli. 

— Nekalbėkime, jeigu taip norite. Bet štai čia 
mes kaip tik ir priėjome tą įdomią smulkmeną. “Mane 
suturi vienas skrupulas,— pasakiau jums, prieš pade- 
dant išvykti tuodviem jaunuoliams; — kada nors pa- 
aiškės, kas merginos tėvas; jeigu jos tėvai kilmingi, 
turtingi, galingi, ar jie neims Žiustenui priekaištauti?" 
Jūs man atsakėte... 

— Aš jums atsakiau,— gyvai pertraukė jaunikaitį 
generolas, — kad merginos tėvai negalės priekaištauti 
žmogui, kuris priglobė jų paliktą vaikutį, kuris ją užau- 
gino kaip tikrą seserį, išgelbėjo pirmiausia nuo skur- 
do, o paskiau — nuo nešlovės. 

— Ir aš pridūriau, generole, prisimenate mano žo- 
džius: “O jeigu jūs būtumėte tos merginos tėvas?“ 

Generolas krūptelėjo; tik šią minutę pažvelgė į 
akis tiesai, kurią lig šiolei tik miglotai nujautė. 

— Užbaikite,— paragino jis. 

— Taigi — prabilo vėl Salvatorius,— jeigu, kai 
buvote išvykęs, jūsų vaikui būtų grėsę tokie patys pa- 
vojai, kokie grėsė Ziusteno sužadėtinei, ar atleistumėte 
žmogui, kuris kažkur toli būtų tvarkęs jūsų dukters 
likimą? 

“Ne tik, bičiuli, atverčiau jam glėbį kaip savo duk- 
ters vyrui, — pasakiau jums,— bet dar palaiminčiau 
kaip jos išgelbėtoją". 

— Iš tikrųjų, jūs žodis žodin man tai pasakėte, 
generole; bet ar tuos žodžius pakartotumėte šiandien, 
jeigu jums tarčiau: generole, kalbame apie jūsų paties 
vaiką? 

— Bičiuli,— iškilmingai atsakė generolas, — aš pri- 
siekiau ištikimybę imperatoriui, tai yra daviau prie- 
saiką gyventi ir mirti už jį. Negalėjau numirti, tad gy- 
venau dėl jo sūnaus. 

— Ką gi, generole— atsakė Salvatorius,— gyven- 
kite taip pat dėl savo dukters, nes tai Žiustenas ją 
išgelbėjo. 

— Kaip! Toji graži mergelė, kurią pamačiau ge- 
gužės 21-osios naktį — sušuko generolas,— tai buvo... 
tai yra?.. 

— Tai jūsų duktė, generole— patvirtino Salvatorius. 

— Mano duktė! Mano duktė! — sušuko generolas, 
apsvaigęs iš džiaugsmo. 

— O, mano bičiuli! — atsiliepė Sarantis, paimda- 
mas ir paspausdamas generolo ranką — šitaip parodė, 
kaip džiaugiasi jo laime. 

— Bet,— prabilo generolas, vis dar dvejodamas,— 
darsyk mane užtikrinkite, bičiuli; ką darysi! Taip grei- 
tai prie laimės nepriprantama. Kaip jums pavyko, ne- 
sakau sužinoti tuos faktus, bet visiškai jais patikėti? 

— Taip, — nusišypsojo Salvatorius,— suprantu, 
jums būtina pasijausti įtikintam. 

— Bet jeigu pats buvote įsitikinęs, kodėl laukėte 
iki šios dienos? 

— Todėl, kad aš pats norėjau galutinai pasitikrin- 
ti, idant nebeliktų jokios abejonės. Ar ne geriau buvo 
palūkėti, negu sužeisti jūsų širdį netikru džiaugsmu? 
Kai tik galėjau, nuvykau į Ruaną. Paprašiau pasima- 
tyti su Buijo klebonu. Jis jau buvo miręs. Tada viena 
tarnaitė man pasakė, kad prieš kelias dienas kažkoks 
ponas iš Paryžiaus, sprendžiant pagal laikyseną — 
kariškis, nors vilkėjo civiliais drabužiais, buvo atvykęs 
pasiteirauti klebono, o šio nebesant, bet kokio asmens, 
kuris galėtų jį painformuoti apie likimą mergytės, užau- 
gintos kaimelyje, tačiau prieš penkerius ar šešerius 
metus pradingusios. Nesunkiai atspėjau, kad tas ponas 
buvote jūs, generole, ir kad jūsų paieškos liko bevaisės. 

— Iš tiesų,— pripažino generolas,— jūs nesu- 
klydote. 

— Tuomet parapijos mero pasiteiravau, ar nelikę 
tame krašte žmonių, pavarde Buavenai: man buvo nu- 
rodyti keturi ar penki Buavenai, gyvenantys Ruane. 
Aplankiau juos vieną po kito ir galiausiai suradau 
tokios pačios pavardės senmergę, paveldėjusią savo te- 
tos kuklias santaupas, baldus ir dokumentus. Toji sen- 
mergė penkerius metus kai kada paglobodavo Miną: 
taigi gerai ją pažinojo; o jeigu man dar būtų likę kokių 
abejonių, tai laiškas, kurį jinai surado ir kurį ką tik 
jums įteikiau, jas greitai išsklaidė. 

— Ir kur mano mažytė? Kur mano duktė? — 
sušuko generolas. 

— Jinai yra ar veikiau, kadangi nuo šiolei jums 
teks kalbėti daugiskaita, generole, jie yra Olandijoje, 
kur kiekvienas gyvena savo narvelyje prieš kits kitą 
kaip kanarėlės, kurias olandai patalpina atskirai, kad 
išmokytų jas giedoti. 

— Vykstu į Hagą,— tarė generolas atsistodamas. 

— Norite pasakyti, kad mudu vykstame, tiesa, 
brangusis generole? — paklausė Sarantis. 

— Gaila, kad negaliu vykti su jumis,— tarė Sal- 
vatorius.— Bet, deja, politinė padėtis šiuo metu perne- 
lyg sudėtinga, kad galėčiau palikti Paryžių. 
| — Iki pasimatymo, brangusis Salvatoriau,— nes 
juk suprantate, jog nesakau jums “sudie". Bet,— pri- 
dūrė generolas, suraukdamas antakius, — prieš išvyks- 
tant noriu dar kai ką aplankyti, nors tai mane ir 
užlaikytų parai. 

Iš tų surauktų antakių Salvatorius viską atspėjo. 

— Gerai žinote, apie ką kalbu, tiesa? — tarė ge- 
nerolas. 

— Taip, generole. Tačiau toksai apsilankymas jūsų 
nesutrukdys. Pono de Valženezo šiuo metu nėra Pa- 
ryžiuje. 

— Aš palauksiu,— ryžtingai pareiškė generolas. 

— Tai jus galėtų sutrukdyti nežinia kiek laiko, 
generole. Mano mielasis pusbrolis užvakar išvyko iš 
Paryžiaus ir negrįš anksčiau nei persona, paskui ku- 
rią jisai sekioja. Toji persona — tai ponia de Marand, 
kurios garbintojų pasiskelbė; toksai afišavimasis vieną 
kurią nors dieną gali labai nepatikti Zanui Roberui ar 
netgi ponui de Marandui — pastarasis anaiptol ne- 
trukdo savo žmonai turėti meilužį, bet neleidžia nie- 
kam tuo afišuotis. O tą kaip tik ir daro ponas de Val- 
ženezas, kuris, sužinojęs, kad ponia de Marand ren- 
giasi aplankyti Pikardijoje sunkiai sergančią vieną iš 
savo tetų, leidosi jai įkandin. Taigi, kada sugrįš ponas 
de Valženezas priklauso nuo to, kada sugrįš ponia de 
Marand, taigi patariu jums, generole, išvykti kuo 
greičiau, tai yra šiandien... Ką gi, jums grįžus, ponas 
de Valženezas bus Paryžiuje, tuomet juo ir užsiimsite. 
Bet nežinau kokia nuojauta man kužda, jog jums ne- 

teks užsiimti ponu de Valženezu. 

— Brangusis Salvatoriau,— tarė generolas, netei- 
singai supratęs jaunikaičio žodžius,— nelaikysiu savo 
bičiuliu to, kuris panašiomis aplinkybėmis užimtų ma- 
no vietą. 

— Nusiraminkite, generole, ir visados laikykite 
mane savo bičiuliu; tokia pati tiesa, kaip mano ištiki- 
mybė laisvei prilygsta jūsų ištikimybei imperatoriui, 
aš nepaliesiu pono de Valženezo nė galvos plaukelio. 

— Dėkui,— tarė generolas, tvirtai paspausdamas 
Salvatoriui ranką.— Taigi, tam kartui sudie! 

— Leiskite man jus palydėti nors iki užkardos, — 
atsakė Salvatorius, pasiimdamas kepurę.— Taip pat 
jums reikia karietos, ir aš jums surasiu tą pačią, kuri 
nugabeno Žiusteną ir Miną į Olandiją, ir galbūt, — kas 
žino! — žmogų, kuris juos vežė ir kuris galės jums 
visą kelią pasakoti apie juos. 

— O, Salvatoriau,— melancholiškai tarė genero- 
las, — kodėl aš taip vėlai susipažinau su jumis!.. Mes 
trise, — pridūrė jis, ištiesdamas ranką Sarančiui,— 
būtume išjudinę pasaulį. 

— Tą dar galima bus padaryti, — atrėmė Salvato- 
rius, — juk nedaug teprarasta laiko. 

Ir trejetas bičiulių patraukė Pragaro gatvės linkui. 

Ties Rastinukų prieglauda buvo račiaus namai, 
kur Salvatorius nusamdė pašto karietą — tą pačią, 
kuria Žiustenas ir Mina išvyko į Olandiją, taip pat ir 
tą patį vežėją. 

Juos pavyko surasti. 

Po valandos generolas Lebastaras de Premonas ir 
Sarantis apkabino Salvatorių, 17 karieta sparčiai nu- 
dardėjo Sen Deni užkardos pusėn. 

Palikime juos riedančius Belgijos keliu ir paseki- 
me karietą, kurią šie susitiko ties Sen Loreno bažnyčia. 

Toji karieta, jeigu generolas būtų ją atpažinęs, 
tikrai būtų galėjusi šiek tiek uždelsti jo kelionę; mat 
ja važiavo ponia de Marand — nuvykusi per vėlai, kad 
suspėtų tarti paskutinį “sudie" savo tetai, kiek išgalėda- 
ma skubiau grįžo Paryžiun, kur su karštligišku ne- 
kantrumu jos laukė Žanas Roberas. 

Beje, prisimename, ką pasakė Salvatorius dėl to 
ponios de Marand sugrįžimo, kuris, savaime supranta- 
ma, turėjo patraukti paskui save ir poną de Valženezą. 

Bet generolas nepažinojo nei ponios de Marand, 
nei jos karietos, tad sparčiai tęsė džiugus savo ke- 
lionę. 


CXXV + KUR ĮRODOMA, JOG KLAUSA 
— TOLI GRAZU NE MAZIAUSIAI 
VERTINGAS ZMOGAUS POJUTIS 


Prisimenate, brangūs skaitytojai, tą žavų kamba- 
rėlį, visą ištisai aptrauktą persiško rašto šilku, kur 
tam tikras valandas praleisdavo ponia de Marand ir 
kur mes taip nekukliai jus įvesdinome? Jeigu kada 
nors buvote įsimylėjęs, tebeprisimenate jį; jeigu dar 
esate įsimylėjęs, išsaugojote jo aromatą. Ką gi, kaip 
tik į šį kambarėlį, į šį lizdelį, į šią meilės koplytėlę 
mes darsyk jus įvesdinsime, nesibijodami jums — esa- 
miems ar buvusiems įsimylėjėliams — neįtikti. 

Tai tas pats vakaras, kai ponia de Marand sugrįžo 
į Paryžių. 

Naudodamasi teise, kurią jai suteikė josios vyras 
ir kurios nė nemanė atimti, kai naujoje vyriausybės 
kombinacijoje gavo finansų ministro portfelį, ponia de 
Marand meiliai šnekučiuojasi su mūsų bičiuliu Zanu 
Roberu: sėdėdamas ar veikiau klūpodamas,— jau 
sakėme, kad šis kambarėlis — tai koplytėlė, — priešais 
tos vietos dievybę, jis porina jai vieną iš tų ilgų ir 
švelnių istorijų, kurias visi įsimylėjėliai taip gerai pa- 
sakoja, jog mMmylinčiai moteriai niekad nepabosta klau- 
sytis. 

"Tuo metu, kai jus įvesdiname į šią šventovę, Žanas 
Roberas apsiveja ranka liekną, dailiai išlenktą jauno- 
sios Moters liemenį ir įrėmęs žvilgsnį kai į akis, lyg 
jam nebūtų pakakę skaityti iš josios veido ir lyg trokštų 
išskaityti pačias širdies gelmes, klausia: 

— Kaip jums atrodo, koks pojūtis yra ne itin ver- 
tingas? 

— Visi pojūčiai man atrodo vienodai vertingi, kai 
jūs čia, mielasis. 

— Dėkui. Tačiau, jūsų nuomone, argi vis dėlto nė- 
ra vieno nors kiek mažiau verto už kitą arba vienų 
nors kiek mažiau vertų už kitus? 

— Taip, yra vienas, kuris nepriklauso penkiems 
mūsų pojūčiams, tačiau kurį aš pati atidengiau. 

— Koksai, brangioji Švelnybės šalies atradėja? 

— Tas, per kurį, kai jūsų laukiu, mylimasis, ne- 
besugebu matyti, girdėti, alsuoti, uosti, lytėti, žodžiu — 
tai laukimo pojūtis, kuris man atrodo mažiau vertin- 
gas už kitus. 

— Tai jūs iš tikrųjų manęs laukėte? 

— Nedėkingasis! Argi aš nelaukiu jūsų visad? 

— Brangioji Lidija, kad tai būtų tiesa! 

— Dievuliau! Jis dar abejoja! 

— Ne, mano meile, aš neabejoju, aš bijau... 

— Ir ko gi galite bijoti? 

— To, ko bijo žmogus be galo laimingas, žmogus, 
kuriam nebereikia nieko trokšti, nieko dangaus — netgi 
paties dangaus! — nebeprašyti. 

— Poete,— koketiškai tarė ponia de Marand, lūpo- 
mis palytėdama Žano Robero kaktą, — prisimenate sa- 
vo pirmtaką Rasiną: 


Bijaus tik Dievo, Abneri, nieko daugiau!! 


— Ką gi, sutinku, bijaus tik Dievo, nieko daugiau. 
Bet kas gi yra jūsų dievas, mano angele, jums pačiai? 

— Tu,— atsakė ji. 

Po tokio švelnaus prisipažinimo Žanas Roberas dar 
stipriau ją apkabino. 

— Aš,— nusijuokė poetas, — aš tik jūsų mylima- 
sis; bet jūsų tikra meilė, jūsų realus dievas — tai 
aukštuomenė, ir kadangi šiam dievui pašvenčiate dau- 
giau nei pusę savo gyvenimo, vadinasi, aš — viena iš 
jūsų aukų. 

— Netikėlis! Atsimetėlis! Piktžodžiautojas! — 
sušuko atšlydama jaunoji moteris.— Kas man aukštuo- 
menė be jūsų? 

— Norėjote pasakyti, mieloji drauguže: “Kas aš 
jums be aukštuomenės?" 

— Jis vis laikosi savo! — metė ponia de Marand, 
vėlgi dar toliau pasislinkdama. 

— Taip mylimiausioji, laikausi savo; taip, aš ma- 
nau, kad jūs itin aukštuomeniška ir kad kadrilio, val- 
so sūkuryje apsvaigusi, užsimiršusi, sužavėta, įsijau- 
tusi jūs tik tiek galvojate apie mane, kiek apie vieną 
"iš dulkyčių, pakeltų oran savo atlasinių batelių. Val- 
sas jums teikia malonumo, patinka, ir jūs jam tinkate. 
Bet argi ne siaubinga kančia jus matyti arba žinoti 
esant apglėbtą — besikilnojančia krūtine, apnuogin- 
tais pečiais, rankomis bei kaklu — per dvidešimties pa- 
maivėlių, iš kurių jūs, žinoma, šaipotės, bet kurie, kai 
atsiduodate į jų rankas, mintyse įsivaizduoja jus turį? 

— O! Tęskite! Tęskite! — paragino ponia de Ma- 
rand, žvelgdama su meile. Jaunikaičio pavydas ją 
žavėjo. 

— Jūs palaikysite mane neteisiu, galbūt net egois- 
tu,— iš tiesų tęsė Žanas Roberas.— Jūs tariate sau, — 
iš anksto nuspėju jūsų mintis, — kad mano pjesių arba 
romanų pasisekimas kaip pramoga atsveria jūsų pasi- 
sekimus pobūvyje. Deja, mieloji, publikai aš demonst- 
ruoju anaiptol ne savo sielos skaistybę, kaip jūs de- 
monstruojate jai skaistų savo pečių lobį; tai tėra mano 
1dėjos, apmąstymai, pastebėjimai, tyrinėjimai. Pasau- 
lis man atveria savo žaizdas, ir aš stengiuos, jeigu ne 
jas pagydyti, tai nors nurodyti mūsų įstatymdaviams, 
kurie visuomenei tas pat, kas kūnui — gydytojai. Bet 
jūs, Lidija, jūs visa atsiduodate miniai. Gėlės, perlai, 
rubinai, deimantai, kuriais nukabinėjate savo gražųjį 
kūną, yra nelyginant magnetai, kad pritrauktų žvilgs- 
nius. Argi dešimtis kartų nemačiau jūsų ruošiantis 
pokyliui? Pamanytum, kad vykstate nukariauti kara- 
lystę. Niekados joksai vadas, išsirengdamas karo žygin, 
niekados Vilhelmas Normandietisž savo eldijoje, nie- 
kados Fernandas Kortecas“, sudeginęs savo laivus, ge- 
riau neparengdavo kovos plano, ir štai kodėl aš nesi- 
liauju abejojęs, nepaisant man teikiamų neprilygstamų 
jūsų meilės įrodymų. 

— Aš tave myliu, — tarė ponia de Marand prisi- 
traukdama jaunikaitį prie krūtinės ir karštai pabučiuo- 
dama.— Stai mano atsakymas. 

— Taip, tu mane myli,.— atrėmė poetas,— labai 
myli; bet meilėje labai netgi nereiškia pakankamai. 

— Paklausyk,— atsakė ji rimtai, — kalbėkime iš- 
mintingai; vienas kartas — tai dar ne įprotis. Kaip 
manai, ar yra pasaulyje kuri kita aukštuomenės mote- 
ris, galinti mėgautis laisve, prilygstančia manajai? 

— Žinoma, ne, bet... 

— Leisk man kalbėti ir nepertraukinėk. Išmintis — 
tai laukinė paukštytė, menkiausias garsas ją nubaido. 
Taigi sakiau, kad kaip ištekėjusi moteris, aš mėgau- 
juos laisve — labiau nevaržoma nei bet kuri kita mo- 
teris galėtų pasigirti. O mainais už tą laisvę, ar žinai, 
kokio vienintelio dalyko mano vyras manęs teprašo? 
Tik tiek, jog būčiau maloni namų šeimininkė, tobula 
aukštuomenės moteris. Ar žinai, ko reikalauja, kai par- 
vyksta namo? Šypsančio ir malonaus veido, kad galėtų 
pailsėti nuo savų skaičių ir skaitytuvų. Ar žinai, ko 
reikalauja, kai išeina? Broliško rankos paspaudimo, 
kuris jam suteikia tikrumo, jog palieka namie draugą. 
Taigi visomis burėmis leidaus į šį okeaną, kurio var- 
das — aukštuomenė, ir kaip įmanydama geriau sten- 
giuosi laviruoti tarp rifų. Vieną vakarą, šviečiant mėne- 
sienai, horizonte pastebėjau gražų sidabraspalvį krantą, 
kurio žvaigždėmis žydinčios gėlės mane paviliojo. 
Sušukau “Zemė!", priplaukiau artyn ir statydama koją 
ant kranto padėkojau Dievui, nes suradau savo svajo- 
nių šalį, ir toje šalyje gyvenai tu! 

— O! Mano meile! Mano meile! — sukuždėjo Žanas 
Roberas, apkabindamas ją ir palinguodamas galva. 

— Leisk man pabaigti,— tarė ji, švelniai atstum- 
dama mylimąjį. — Atsidūrusi šioje gražioje išsvajotoje 
šalyje, pirmiausia, ką pagalvojau,— tai, kad jos nebe- 
paliksiu; bet Okeanas plytėjo čia pat: godus Okeanas, 
nesutinkąs paleisti savo grobio, kaip jūs, poetai, sako- 
te; jis mane viliojo, šilko, nėrinių, atlaso vilnimis man 
šaukė: “Sugrįžk pas mus kad ir ne visam laikui, tai 
nors retsykiais, jeigu nori išsaugoti savo laisvę!" Ir aš 

sugrįždavau kaskart, kai tasai valdingas balsas man 
primindavo, aš sugrįždavau mokėti savo duoklę; moku 
ją su ašaromis, bet šitokia kaina perku savo laisvę. 
Stai mano išpažintis, ir būsiu ją užbaigusi, kai pasa- 
kysiu mizantropui poetui šias tris eilutes poeto, dar 
mizantropiškesnio nei jis: 


Aukštųjų sferų žmonės laikos uoliai 
Prasmingų normų vis, kad būt padorūs. 
Sveiku protu aštrybių vengia“. 


— Ak, tylėk! Aš tave myliu, aš tave myliu! — 
sušuko Žanas Roberas aistringai. | 

— Gerai, — tarė ji, leisdamasi apkabinama, tačiau 
negrąžindama jaunikaičiui bučinių, tarsi širdies gilu- 
moje turėtų užslėpusi prieš jį kokį apmaudą.— Bet 
kadangi mudu dėl aukščiau pasakyto sutinkame, grįžki- 
me prie išeities taško. Jūs manęs klausėte, koks yra 
mažiausiai vertingas pojūtis, ir aš jums atsakiau, jį 
prasimanydama, idant jus įtikinčiau, jog tai laukimo 
pojūtis. Ką į tai atsakysite? 

— Nieko, ir visąlaik neatsakysiu nieko, jeigu vis 
man sakysite jūs. 

— Na gerai, sakysiu jums tu. 

— To negana; kai uždaviau tau tą klausimą, pa- 
lytėjai mano kaktą lūpomis, ir kaip tik galvodamas 
apie tą pusiau bučinį, aš paklausiau tavęs, koks pojūtis 
yra mažiausiai vertingas ar mažiausiai naudingas, ar- 
ba mažiausiai reikalingas. 

— Pirmiausia atsiprašyk, jog man pasakei, kad 
aukštuomenėje aš atsiduodu visiems, ir aš tau atleisiu. 

— Mielai, bet su sąlyga, kad tu man pasakysi, jog 
atsiduodama kūnų, mintimis lieki su manimi. 

Pašėlusi glamonė buvo žaviosios moters atsakas. 

— Žinai, — tarė Žanas Roberas,— kai aš tave ap- 
kabinu, tada tave matau, liečiu, juntu, alsuoju į tave, 
tačiau tavęs negirdžiu, nes mano lūpos ant tavųjų, 1r 
jokiu žodžiu neapsakyčiau, ką patiriu: taigi šiomis ap- 
linkybėmis klausa mažiausiai vertingas pojūtis. 

— Ne, ne,— pasipriešino ji, — neskelbk tokios ere- 

zijos: tai pojūtis toks pat vertingas kaip kiti, kadangi 
jis man leidžia girdėti tavo mielus žodžius. 

Ponia de Marand buvo teisi pasakydama, kad klau- 
sa — toks pat vertingas pojūtis kaip ir kiti. Pridurki- 
me, kad šiuo atveju jam buvo lemta tapti dar vertin- 
gesniu už kitus. 

Iš tiesų, vis meiliai šnekučiuodamiesi, vis žvelg- 
dami vienas į kitą, vis glėbesčiuodamiesi, mūsų dveje- 
tas įsimylėjėlių nepastebėjo, — įsimylėjėliai netobuli, — 
kad kartkartėmis alkovos drapiruotė suvirpėdavo lyg 
nuo pravertų durų skersvėjo. 

Tačiau šiems judesiams nebuvo jokios priežasties, 
bent akivaizdžios, nes alkovos durys buvo hermetiškai 
uždarytos. 

Tačiau, pasitelkę pagalbon regos pojūtį ir pažvelgę 
už tų užuolaidų, mūsų įsimylėjėliai būtų pamatę žmogų, 
kuris, susigūžęs tarputyje tarp lovos ir sienos, iš visų 
jėgų stengėsi nugalėti mėšlungį, ėmusį traukti nuo 
nepatogios padėties, ir jam tai labai sunkiai sekėsi. 

Betgi taip atsitiko, kad Žanui Roberui, užbaigiant 
diskusiją apie šešis pojūčius šešiais bučiniais, žmogus, 
tūnojęs plyšelyje prie sienos, ar todėl, kad bučiniai 
jam sukėlė širdperšą, ar todėl, kad padėtis, kurioje tū- 
nojo, jam pasirodė pernelyg nepakenčiama, žmogus 
priesienyje, kartojame, surizikavo pasijudinti, kas pri- 
vertė ponią de Marand krūptelti. 

Žanas Roberas, tartum iki galo norėdamas įrodyti 
savo parodoksalią nuomonę apie klausos pojūtį, nieko 
neišgirdo ar apsimetė neišgirdęs ir, išvydęs ponią de 
Marand krūptelint paklausė: 

— Kas yra, mano meile? 

— "Tu nieko negirdėjai? — virpėdama atsakė po- 
nia de Marand. 

— Ne. 

— Klausykis,— atšovė ji, pakreipdama ausį lovos 
pusėn. 

Žanas Roberas įtempė klausą; tačiau nieko 
neišgirdęs, suėmė abi jaunosios moters rankas ir vėl 
prigludo prie jų lūpomis. 

Bučinys — tai muzika, šimtas bučinių — simfoni- 

ja. Po koplytėlės skliautais skambėjo tūkstantis bučinių. 

Bet jeigu išmintis — tai lengvai išgąsdinama 
paukštytė, kaip kiek anksčiau pasakė ponia de Ma- 
rand, bučinių angelas dar greičiau išsigąsta. 

Garsas, kuris privertė krūptelti jaunąją moterį, 
vėl pasiekė jos klausą, ir šįsyk ji šūktelėjo. 

Sįkart išgirdo ir Žanas Roberas: kaipmat pašokęs, 
nudrožė tiesiai prie lovos, iš kur, kaip jam atrodė, 
sklido garsas. 

Kai metėsi ton pusėn, užuolaida dar labiau suju- 
dėjo. Pirmu šuoliu jis atsidūrė prie lovos, antruoju — 
ją peržengė ir atsidūrė akis į akį su Loredanu de 
Valženezu. Ę 

— Cia jūs? — sušuko Žanas Roberas. 

Ponia de Marand atsistojo visa virpanti. Didžiai 
savo nuostabai taip pat atpažino jaunikaitį, įvardytą 
Žano Robero. 

Prisiminkime tėviškus patarimus, kuriuos ponas 
de Marandas davė savo žmonai dėl monsinjoro Kolečio 
1 Valženezo; kiek jam jaunasis poetas atrodė padoru- 
mo įsikūnijimas netgi meilės reikaluose, tiek vyskupą 
ir patvirkėlį laikė kompromituojančiais. Jis apie tai 
geraširdiškai perspėjo ponią de Marand; ir jaunoji mo- 
teris į savo vyro klausimą: “Ar jis jums patinka?“ at- 
sakė: “Esu visai jam abejinga". 

Taip pat prisimename, kad skyriuje “Sutuoktinių 
pokalbis" bankininkas, kalbėdamas apie Loredaną de 
Valženezą, pasakė: 

“O dėl jo pasisekimo, tai jis, regis, apsiriboja tik 
aukštuomenės moterimis, bet kai nukreipia savo dėmesį 
į tas, kurios paprasčiausiai vadinamos merginomis iš 
liaudies, tai nepaisant nesavanaudiškos paramos, ko- 
kią tokiais atvejais teikia savo broliui panelė de 
Valženez, jis kai kada gauna pavartoti prievartą". 

Ir iš tikrųjų, pamename, kokį vaidmenį panelė 
Siuzana de Valženez suvaidino Žiusteno sužadėtinės 
pagrobime. 

Pamatysime, kad paslaugioji sesė teikdavo pagalbą 
ne tik grobiant merginas iš liaudies. 

Jinai turėjo kambarinę, aukštą dailią merginą, ku- 

rią jau matėme atidarant Žanui Roberui duris į ponios 
de Marand karvelidę. 

Toji mergina, vardu Natali, buvo visiškai jai atsi- 
davusi. 

Taigi vieną vakarą, kai Valženezas atsivėrė sese- 
riai apie savo meilę poniai de Marand, panelė Siuzana 
ėmė ieškoti progos įkurdinti prie bankininko žmonos 
būtybę, kuri, iškilus reikalui, galėtų įvesti Valženezą į 
šiosios buveinę. 

Tokia proga pasitaikė. Sykį, pargrįžusi iš minera- 
linių vandenų kurorto, ponia de Marand ėmė visur 
teirautis kambarinės, ir panelė de Valženez didžiadva- 
siškai jai perleido savąją. 

"Tai buvo Natali. 

Apskritai nėra gerai žinoma, kokią įtaką turi kam- 
barinės savo ponioms. Nepasitaikydavo karto, kad Na- 
tali, šukuodama poniai de Marand plaukus, nepapasa- 
kotų šiai apie pono de Valženezo žygdarbius. Ponia de 
Marand, kuri mėgo tą meilingų nuotykių mitruolio 
sesers rekomenduotą merginą, nesistebėjo šią pasa- 
kojant apie jį tiek gera, tame įžiūrėdama tik dėkin- 
gumą, kur, atvirkščiai, tebūta iš anksto apskaičiuoto 
kurstymo. | 

Bet iš ankstesnių scenų ir iš ką tik pateiktosios 
mūsų skaitytojui žinome tikrąją ponios de Marand 
meilę Žanui Roberui, ir nėra nė reikalo sakyti, kad 
panelės Natali žavėjimaisi neturėjo jai jokio poveikio. 

Tą vakarą Valženezas, išvestas iš kantrybės po- 
nios de Marand abejingumo, nusprendė išbandyti vieną 
iš tų įžūliųjų veiksmų, kurie jam kartais pavykdavo. 
Natali paslėptas alkovoje, ištūnojo tenai dvi valandas, 
klausydamasis švelnaus Žano Robero ir ponios de Ma- 
rand mylavimosi, iki ši nugirdo garsą, privertusį ją 
suvirpėti. 

Tikrų tikriausia, jeigu ir yra koksai sopulys tam, 
kurio nemyli, — tai žinoti, kad širdis, uždara jums, yra 
atvira visiems kitiems. 

Tasai sopulys tampa kankyne, kai tarp dviejų 
bučinių išgirsti kitam skirtus tuosius žiaurius žodžius: 
“Aš tave myliu!" 

Mirksnį Valženezui netgi toptelėjo mintis netikėtai 
pasirodyti abiem įsimylėjėliams it Medūzos galva“. 

Bet kuo baigtųsi toksai pasirodymas? 

Dvikova tarp Zano Robero ir Valženezo. Tačiau 
tariant, jog didikui geriau pasisektų, tai yra poetas 
būtų nukautas, Žano Robero mirtis — tai ne priemonė 
pelnyti ponios de Marand meilę. 

Pasielgus priešingai, rytojaus dieną atėjus pas jau- 
nąją moterį ir pasakius: “Praleidau visą vakarą už 
jūsų lovos, viską mačiau, viską girdėjau, pirkite mano 
tylėjimą už tokią ir tokią kainą“, liktų šansas, kad po- 
nia de Marand, išgąsdinta dėl savo meilužio ar dėl vy- 
ro, grasinama sutiktų su tuo, ką jinai taip užsispyru- 
siai atsakinėjo švelniausiam meilinimuisi. 

Tai štai ką buvo nusprendęs Valženezas. Tesvajojo 
pasišalinti — matęs ir girdėjęs visa, ką norėjo pama- 
tyti 17 išgirsti; tačiau taip lengvai iš priesienio nepasi- 
trauksi, ir gali sėlinti kaip vilkas, bet jei avi lakiniais 
bateliais, parketas girgžda, užuolaidos sujuda, ir gar- 
sas bei judesiai sutrikdo harmoningą meilės scenos 
tylą. | 

Taip ir įvyko. Norėdamas pasišalinti, Valženezas 
sugirgždino parketą ir sujudino drapiruotę. 

Tad Žanas Roberas, mesdamasis prie sienos ir at- 
pažinęs jaunąjį didiką, sušuko: “Cia jūs?“ 

— Taip, aš! — atsakė Valženezas. Atsidūręs prieš 
žmogų ir drauge prieš pavojų, jis išdidžiai išsitiesė. 

— Niekšas! — riktelėjo Zanas Roberas, sugriebda- 
mas jį už apykaklės. 

— Ramiau, pone poete,— tarė Valženezas,— šiuo- 
se namuose, galbūt už kelių žingsnių nuo mūsų, yra 
trečia suinteresuotoji pusė, kuri galėtų išgirsti mūsų 
ginčą, o tai neabejotinai nuliūdintų ponią. 

— Begėdis! — sušnypštė Žanas Roberas. 

— Darsyk — ramiau,— pakartojo Valženezas. 

— O! Ar tyliai kalbėsiu, ar garsiai — tarė Žanas 
Roberas,— vis tiek jus užmušiu. 

— Pone, mes moters kambaryje. 

— "Tuomet išeikime. Ž 

— Kam! Nereikia triukšmo. Zinote, kur aš gyve- 

nu, tiesa? Jeigu užmirštumėt, jums priminsiu; pasilie- 
ku jūsų nuožiūrai. 

— O kodėl ne tuojau pat? 

— Ak! Tuojau pat! Juk naktis tamsi, apie tai ne- 
pagalvojat. Privalu aiškiai matyti, kad gerai galėtum 
atlikti, kas reikia; o be to, žiūrėkit, poniai de Marand 
bloga. 

Iš tikrųjų, jaunoji moteriškė tysojo susmukus ant 
fotelio. 

— Gerai, pone, iki rytojaus! 

— Iki rytojaus, pone, ir su didžiu malonumu. 

Žanas Roberas vėl peržengė lovą ir metėsi ant 
kelių prie ponios de Marand. 

Loredanas de Valženezas pasuko į koridorių ir 
uždarė paskui save alkovos duris. 

— Atleisk, atleisk, mylimiausioji Lidija! — su- 
kuždėjo Zanas Roberas, apglėbdamas ir karštai bučiuo- 
damas jaunąją moterį. 

— Už ką turiu tau atleisti? Kuo nusikaltai? O! 
Tasai žmogus, kaip jis čia pateko? 

— Būk rami, tu jo daugiau nebeišvysi! — energin- 
gai pareiškė Žanas Roberas. 

— O, mylimasis! — tarė vargšė moteris, stipriai 
spausdama poetą sau prie širdies.— Nerizikuok savo 
brangia gyvybe dėl to netikusio nenaudėlio. 

— Nieko nebijok, nieko nebijok... Dievas mūsų 
pusėje! 

— Aš taip nemanau; prisiek man, mielasis, jog 
nesikausi su tuo žmogumi. 

— Kaipgi gali norėti, kad aš tau šitai prisiekčiau? 

— Jeigu mane myli, prisiek! 

— Betgi tai neįmanoma, suprask! — įtikinėjo 
Žanas Roberas. 

— Vadinasi, tu manęs nemyli, — metė ji. 

— Aš tavęs nemyliu? O Dieve! 

— Mielasis,— tarė ponia de Marand,— man regis, 
aš mirštu... 

Ir iš tikrųjų, jaunosios gražuolės gyvybė, atrodo, 
kabojo ant plauko: liovėsi alsavus, išblyško, taigi, ga- 
lima sakyti, buvo be gyvybės ženklų. 

Josios būklė išgąsdino Žaną Roberą. 

— Ką gi, gerai, tebūnie kaip tu nori. 

— Padarysi, kaip aš noriu? 

— Taip. 

— Prisieki? 2 

— Savo gyvybe,— atsakė Žanas Roberas. 

— O, man geriau patiktų, jei prisiektumei ma- 
nąja,— pasakė ponia de Marand.— Nors turėčiau viltį 
numirti, jeigu tu netesėtum žodžio. 

Ir šitai tarusi, jaunoji moteris apsivijo rankomis 
jo kaklą, suspaudė mažne uždusindama, stipriai pa- 
bučiavo, ir minutėlę juodviejų širdys plazdeno tokiose 
švelniose aukštybėse, jog abu pamiršo ką tik įvykusią 
baisiąją sceną. 


CXXVI + AUTORIUS PATEIKIA PONĄ 
DE MARANDĄ KAIP PAVYZDĮ, JEIGU 
NE FIZINĮ, TAI NORS MORALINĮ, VISIEMS 
BUVUSIEMS, ESANTIEMS IR BUSIMIEMS 
SAVO ŽMONŲ VYRAMS 


Vos tik Žanui Roberui išėjus, ponia de Marand 
skubiai nusileido į savo tikrąjį miegamąjį, kur jos nak- 
tiniam tualetui laukė Natali. 

Tačiau praeidama pro ją tarstelėjo: 

— Man šįvakar nereikės jūsų paslaugų, panele. 

— Ar turėjau nelaimę sukelti kokį ponios nepasi- 
tenkinimą? — akiplėšiškai paklausė kambarinė. 

— Jūs! — niekinamai metė ponia de Marand. 

— Mat, kadangi ponia,— tęsė panelė Natali,— 
visados man tokia gera, šįvakar kalba taip griežtai, 
drįsčiau manyti... 

— Užteks! — nukirto ponia de Marand.— Išeikite 
ir niekada daugiau nepasirodykite man į akis.— Štai 
dvidešimt penki luidorai,— pridūrė ji, ištraukdama iš 
šifonjerės auksinių monetų ritinuką.— Rytoj rytą pa- 
liksite namus. 

— Bet, ponia,— pakėlė balsą kambarinė,— jeigu 
žmonės atleidžiami, tai jiems bent nurodoma priežastis. 

— Nesu nusiteikusi jums ją nurodyti. Imkite pini- 
gus ir keliaukite. 

— Gerai, ponia,— tarė kameristė, paimdama pi- 
nigų ritinėlį ir nužvelgdama ponią de Marand kupino- 
mis neapykantos akimis, — tokiu atveju turėsiu garbės 
kreiptis į poną de Marandą. 

— Ponas de Marandas,— griežtai atkirto jaunoji 
moteris, — jums pakartos tą patį, ką aš jums pasa- 
kiau. O kol kas išeikite. 

Tonas, kuriuo ponia de Marand ištarė šiuos žo- 
džius, gestas, kuriuo juos palydėjo, neteikė jokios gali- 
mybės paprieštarauti; tad panelė Natali išėjo, trenk- 
dama paskui save durimis. 

Likusi viena, ponia de Marand nusirengė ir grei- 
tai atsigulė, kankinama begalės jausmų, kuriuos tiek 
pat lengva suprasti, kiek sunku aprašyti. 

Tebuvo atsigulusi vos penkias minutes, kai išgir- 
do tylų beldimą į duris. 

Ji nejučia suvirpėjo. Instinktyviai auksasidabriu 
gesikliu nuslopino žvakės liepsną, ir kambarys, kurį 
mes jau esame aprašę, liko skendėti opalinėje Bohemi- 
jos krištolo lempos šviesoje, sklindančioje iš mažosios 
oranžerijos. 

Kas galėtų tokią valandą belstis? 

Aišku, ne kambarinė: neturėtų tiek įžūlumo. 

Ir ne Žanas Roberas; niekada jis neįkeldavo kojos, 
bent naktimis, į šį kambarį, kuris tam tikra prasme 
sudarė dalį bendrų vedybinių apartamentų. 

Taip pat ne ponas de Marandas: šiuo atžvilgiu jis 
būdavo visiškai toks pat diskretiškas kaip Žanas Ro- 
beras, 17 niekad po dešimtos valandos vakaro nebuvo 
įžengęs į šį kambarį nuo anos nakties, kai atėjo patar- 
ti savo Žmonai, kad nepasitikėtų monsinjoru Kolečiu 
ir ponu de Valženezu. 

Nejau tai būtų Valženezas? 

Vien tik nuo šios minties jaunoji moteris ėmė visa 
drebėti; neturėjo jėgų netgi atsiliepti. 

Laimei, beldusiojo balsas netruko ją nuraminti: 

— Tai aš, — pasakė šis balsas. 

Ponia de Marand atpažino savo vyrą. 

— Įeikite,— tarė ji, visai nusiraminusi ir bemaž 
apsidžiaugusi. 

Marandas, su užgesusia žvakide rankoje, įėjo vi- 
dun ir pasuko tiesiai prie žmonos lovos. 

Paėmė jos ranką ir pabučiavo: 

— Atleiskite, kad tokiu vėlyvu metu pasirodau 
pas jus,— tarė, — bet vos tik grįžote, sužinojau apie 
jūsų skaudžią tetulės netektį, todėl atėjau jums par- 
eikšti savo gilią užuojautą. 

— Dėkoju jums, pone,— atsakė jaunoji moteris, 
šiek tiek nustebinta šio naktinio apsilankymo ir steng- 
damasi suvokti jo tikslą— Betgi, — vėl prašneko ji, 
kiek padelsusi, kas nė kiek nesumažino josios vyro at- 
laidumo,— ar vien pareikšti užuojautą pasivarginote 
užsukti pas mane ir neturite dar ką nors man pasakyti? 

— Priešingai, brangioji Lidija, turiu jums pasaky- 
ti dar keletą dalykų. 

Ponia de Marand pažvelgė į vyrą su tam tikru 
nerimu. 

Sis nerimas neliko bankininko nepastebėtas, ir jis 
pabandė nuraminti žmoną pirmiau šypsena, paskiau — 
tardamas: 

— Visų pirma noriu paprašyti jūsų ugnies. 

— Kaip, ugnies? — nustebo jaunoji moteris. 

— E, taip, negi nematote, jog mano žvakė užgesusi? 

— Kodėl jums būtina ją uždegti, pone? Ar mano 
lempikės šviesos nepakanka mudviejų pokalbiui? 

— Be abejo; bet prieš pašnekesį turiu paieškoti 
kai ką gana svarbaus. 

— Kai ką gana svarbaus paieškoti? — pakartojo 
ponia de Marand klausiama intonacija. 

— Jūs galbūt girdėjote, brangioji Lidija, ar nuvy- 
kusi tenai, ar pargrįžusi į rūmus, kad mane paskyrė 
finansų ministrų? 

— Taip, pone, ir aš jus nuoširdžiai sveikinu. 

— Ką gi, atvirai kalbant, mieloji bičiule, nėra dėl 
ko; bet anaiptol ne tam, kad praneščiau šią naujieną, 
sutrukdžiau jus tokią valandą. Taigi esu finansų mi- 
nistras. Beje, ministras be portfelio, tai daugmaž tas 
pat, kas finansų ministras be finansų. Tad štai, mielo- 

ji drauguže, aš praradau savąjį portfelį. 

— Nesuprantu,— tarė ponia de Marand, kuri iš 
tiesų niekaip nesuvokė, kur lenkia josios vyras. 

— Visai paprastai — vėl prašneko Marandas.— 
Kopiau laiptais pas jus, ketindamas keletą minučių 
pasišnekėti, kaip jau turėjau garbės tą pasakyti; ko- 
piau laiptais ramiai, su žvake rankoje ir portfeliu po 
pažastimi, kai kažkoks žmogus, skubiai leisdamasis 
jūsų laiptais, stipriai į mane atsitrenkė — taip stip- 
riai, jog nuo šio smūgio portfelis man iškrito, o žvakė 
užgeso. Taigi prašau jūsų leidimo vėl uždegti žvakę, 
kad galėčiau nueiti susiieškoti portfelį. 

— Bet,— kiek padvejojusi paklausė ponia de Ma- 
rand,— kas buvo tasai žmogus? 

— Ničnieko nežinau. Siaip ar taip, rengiausi kaip 
reikiant jį pamokyti, — atsakė bankininkas,— nes iš 
pradžių pamaniau, jog tai vagis ir jog jis kėsinosi į 
mano seifą. Bet persigalvojau, nusprendęs, kad jis 
galbūt norėjo ko nors iš jūsų, ir atėjau pasiteirauti, 
kokių veiksmų toliau mums imtis. 

— Ir jūs atpažinote tą žmogų? — sunkiai apvertė 
liežuvį ponia de Marand. 

— Taip, bent man taip regis. 

— Ir... ir... galiu jūsų paklausti?.. 

Balsas užgeso jaunosios moters lūpose. Drebėjo, 
kad tik ne Žaną Roberą josios vyras būtų sutikęs. 

— Žinoma, galite manęs paklausti, kas toksai te- 
nai buvo,— atsakė Marandas.— Mat spėju, kad kaip 
tik tą norėjote man pasakyti. Paprastų paprasčiausiai 
tai buvo ponas de Valženezas. 

— Ponas de Valženezas! — pakartojo jaunoji mo- 
teris. 

— Jisai pats, — patvirtino Marandas.— O dabar, 
brangioji Lidija, teiksitės leisti man užsidegti žvakę? 

Ir Marandas iš tikrųjų užsidegė žvakę nuo ma- 
žosios oranžerijos lempikės; paskiau, atkėlęs portjeras 
dingo tardamas: 

— Minutėlę, ponia, aš tuoj grįžtu. 

— Aš tuoj grįžtu...— mašinaliai pakartojo ponia 

Iš tikrųjų, kas turėjo įvykti? Apie ką norėjo pasi- 
šnekėti Marandas su savo žmona? Teisybė, bankinin- 
ko veidas neatrodė itin grėsmingas; bet kas gi gali pa- 
sitikėti bankininko veidu? 

Tad apie ką turėjo būti kalbama? Be abejo, skan- 
dalingas Valženezo poelgis galbūt pasėjo į Marando 
širdį gilų rūpestį. Juk suteikė jai visišką laisvę su są- 
lyga, kad nekiltų jokio skandalo. 

Bet argi dėl šio skandalo vargšė moteriškė buvo 
kalta? O jeigu ji nekalta, tai žmogus toksai pusiausvi- 
ras, pasakykime dar daugiau — toksai atlaidus kaip 
Marandas, ar galėjo padaryti dėl to ją atsakinga? 

Vis dėlto, nepaisant šių guodžiančių samprotavimų, 
nepaisant ankstesnės įžangos, kuri anaiptol nevertė 
jos baimintis, ponia de Marand pajuto gyslomis 
perbėgant šiurpulį ir išgirdusi savo vyrą vėl šūktelint 
“Tai aš!" antrusyk atsiliepė visai silpnu balsu: 

— Įeikite! 

Marandas įžengė vidun, padėjo žvakidę ir portfelį 
ant lenktakojo stalelio ir pasiėmęs kėdę prisėdo prie 
žmonos lovos. 

— Atleiskite man, brangioji Lidija, — kad jus truk- 
dau,— tarė jai kuo švelniausiu balsu,— bet rytoj, de- 
vintą valandą ryto, manęs laukia karalius, ir tikriau- 
siai per visą dieną nepajėgsiu surasti nė minutėlės 
laiko ramiai su jumis pasišnekėti. 

— Klausau jūsų įsakymų, pone, — tuo pačiu tonu 
pratarė ponia de Marand. 

— Ak, mano įsakymų! — užsigavusiu balsu su- 
murmėjo bankininkas, vėl paimdamas žmonos ranką 
ir ne mažiau pagarbiai pabučiuodamas nei pirmusyk.— 
Mano įsakymų! Koks netikęs žodis! Daugių daugiau- 
sia — mano prašymų. Jeigu kas turi teisę čia įsaki- 
nėti, mieloji drauguže, tai jūs, o ne aš. Meldžiu jus tai 
atsiminti. 

— Jaučiuosi sugėdinta jūsų gerumo, pone,— pra- 
mikčiojo jaunoji moteris. 

— Iš tiesų, jūs mane trikdote: tai, ką vadinate 
mano gerumu, tėra teisingumas, patikėkit; bet nepikt- 
naudžiausiu jūsų laiku. Taigi einu prie svarbiausios 


403 


mūsų pokalbio temos. Tik leiskite jums užduoti klau- 
simą, kurį, man regis, kažkada jau esu jums uždavęs. 
Ar mylite poną de Valženezą? 

— Iš tikrųjų, pone, jūs jau esate man uždavęs šį 
klausimą, ir aš tada jums atsakiau — ne: Iš kur tok- 
sai primygtinumas? 

— Mat, bus jau pusmetis kaip šį klausimą esu 
jums uždavęs, o kartais per pusmetį moters mintyse 
įvyksta didžių permainų. 

— Ką gi, nemyliu jo juolab dabar negu bet kada 
nors anksčiau. 

— Visiškai neturite jam jokių jausmų? 

— Ne,— patvirtino ponia de Marand. 

— Tikrai? 

— Užtikrinu jus, prisiekiu. Atvirkščiai, jo atžvil- 
giu veikiau mane slegia savotiška... 

— Neapykanta? 

— Daugiau negu tai... panieka. 

— Keista, kaip mes vienodai jaučiame meilę ir 
neapykantą tiems patiems dalykams ir, pasakysiu dar 
daugiau, brangioji Lidija, — tiems patiems žmonėms! 
Stai pirmasis mudviejų sutarimo taškas: neilgai truks, 
kai atrasime ir kitų. Ką gi, kadangi mudu taip ne- 
kenčiame pono de Valženezo ir jį niekiname, kaip čia 
yra, kad mudu sutinkame jį savo laiptinėje tokią vėly- 
vą nakties valandą? Kai aš sakau mudu, spėju, kad ir 
jūs, ko gero, galėjote jį sutikti kaip aš; juk nei jū- 
sų pageidavimu, nei kvietimu jis atsirado rūmuose, 
tiesa? 

— Ne, pone. Dėl šito, tai jus užtikrinu. 

— O kadangi ir ne aš jam leidau ateiti — varė 
toliau bankininkas, — gal teiktumėtės man padėti su- 
sigaudyti, dėl kokios priežasties ar kokia dingstimi jis 
atsirado čia nekviestas, prieš mūsų valią, tokiu metu? 

— Pone,— baisiai sutrikusi tarė jaunoji moteris, — 
kad ir kiek toli siekia jūsų gerumas, man labai sunku 
17 gėda jums atsakyti. 

— Nebekalbėkite apie mano gerumą, brangioji Li- 
dija, ir patikėkite, kad klausimu, kurį užduodu, vei- 
kiau siekiu jus nuraminti nei sutrikdyti. Žinau daug 

dalykų, kurių, atrodo, tarsi nežinau; žinau galybę jūsų 
intymiausių paslapčių, kurių deduosi nežinąs; jeigu 
jums dėl kai kurių iš tų paslapčių sunku atsakyti, 
leiskite, aš padėsiu; pasiremkite į mane, ir kelias jums 
pasirodys lengvesnis. 

— O pone! — sušuko jaunoji moteris.— Jūs — at- 
laidumo viršūnė! 

— Ne, Lidija,— su švelnia ir liūdna šypsena at- 
sakė Marandas.— Tiktai aš laikausi išminčiaus prie- 
sako!: “Pažink save“, ir dėl to tapau jeigu ir ne at- 
laidžiu, tai nors filosofišku. 

— Ką gi, pone,— prisipažino ponia de Marand, 

padrąsinta tėviško savo vyro švelnumo,— prieš pusva- 
landį aš nebuvau viena. 
. — Zinau šitai, Lidija. Jūs parvykstat namo: ponas 
Žanas Roberas, kuris nesimatė su jumis daugiau nei 
savaitę, aplankė jus. Taigi buvote su ponu Žanu Robe- 
ru; juk tai norėjote pasakyti, tiesa? 

— Taip,— kiek nurausdama, patvirtino jaunoji mo- 
teris. 

— Na ir kas, tai visai natūralu. O toliau?.. 

— Toliau,— tęsė ponia de Marand,— staiga mes 
už savęs išgirdome sugirgždant parketą; atsisukome ir 
išvydome judant drapiruotę... 

— Vadinasi — paklausė Marandas,— jūsų kam- 
baryje buvo kažkas trečias? 

— Taip, pone,— atsakė jaunoji moteris, — jame 
buvo ponas de Valženezas. 

— Fe! — metė bankininkas itin pasišlykštėjęs.— 
"Tas ponas jus šnipinėjo? 

Ponia de Marand nieko neatsakė, tik nulcido galvą. 
Minutėlę tvyrojo tyla. 

Ją nutraukė bankininkas. 

— Ir ką padarė ponas Žanas Roberas, išvydęs šį 
niekšą? — paklausė jis. 

— Soko prie jo — skubiai atsakė ponia de Marand. 

Paskiau, išvydusi savo vyro veidą apniūkstant, 
pridūrė: 

— Ir kaip ką tik jūs — pavadino jį niekšu. 

— Gana nemaloni scena, — pastebėjo bankininkas. 

— O taip, pone! — sušuko jaunoji moteris, nesu- 
pratusi savo vyro minties.— Labai nemaloni, iš tiesų, 
kadangi dėl to galėjo kilti skandalas, kurio pirminė 
priežastis, iš esmės, buvau aš, bet kuris galėjo atsi- 
liepti jums. 

— Kas gi jums apie tai kalba, brangioji Lidija? — 
švelniai atrėmė Marandas.— Jeigu aš sakau “Nemalo- 
ni scena", tai, patikėkite, visai ne apie save galvoju. 

— Kaip, pone! — sušuko ponia de Marand.— To- 
kiu metu galvojate apie mane? 

— Betgi savaime suprantama, mieloji drauguže; 
matau jus tarp dviejų Žmonių: vieno — kurį jūs myli- 
te, kito — kurį mes niekiname. Regiu tuodu žmones, 
taip sakant, susitikus pas jus, jūsų akivaizdoje, ir sa- 
kau sau: “Stai moteris, kurios iš tiesų gaila, kad gau- 
na dalyvauti tokioje scenoje!" — mat, spėju, kad ne- 
paisant pagarbos, kurią ponas Žanas Roberas jaučia 
jums,— ką darysi! vyrai visad lieka vyrais,— tenai 
turėjo būti mestas iššūkis, pasikeista vizitinėmis kor- 
telėmis. 

— Deja, taip, pone! Man regis, iš pradžių kažko 
panašaus būta. 

— Iš pradžių! O kas buvo toliau? 

— Ponas de Valženezas pasišalino ir pabėgo pro 
mano tualeto kambarėlį. 

— Taigi aiškų, kokiu būdu aš sutikau poną de 
Valženezą, kadangi jūsų tualetinis kambarėlis atsive- 
ria ir į mano laiptinę. Bet leiskite jums pasakyti, kad 
jis turėjo kažkiek orientuotis namuose, pirmiausia 
todėl, jog pateko į juos be jūsų sutikimo, paskiau todėl, 
jog išėjo iš jų be manojo. Kitaip tariant, mano žvakei 
užgesus, jis dingo ir dargi taip greitai, jog nespėjau jo 
nutverti. Tas paikšis pažįsta namus geriau nei aš. 

— Tai Natali, mano kambarinė, jį čionai įvesdino. 

— Ir kas jums rekomendavo tokią bjaurybę, mie- 
loji drauguže? 

— Panelė Siuzana de Valženez. 

— Dar viena, kuri blogai baigs, — suniurnėjo ban- 
kininkas, suraukdamas antakius.— To bijau ar vei- 
kiau tikiuosi. Bet kaip manote, kokia bus šio nuotykio 

pasekmė? Ponas Žanas Roberas neišvengiamai susi- 
kaus su ponu de Valženezu. 

— O ne, pone,— paprieštaravo jaunoji moteris. 

— Kaipgi ne? — su dvejone balse paklausė Ma- 
randas.— Juk pati sakėte, jog buvo mestas iššūkis, 
pasikeista vizitinėmis kortelėmis, ir teigiate, kad juo- 
du nesikaus? . 

— Ne. Ponas Žanas Roberas man pažadėjo nesi- 
kauti. Prisiekė. 

— Tai neįmanoma, brangioji Lidija. 

— Kartoju jums, jis man prisiekė. 

— O aš, aš jums kartoju, jog tai neįmanoma. 

— Bet, pone,— spyrėsi ponia de Marand,— jis 
prisiekė, o jūs pats man šimtąsyk esate sakęs, kad 
ponas Žanas Roberas — garbingas žmogus. 

— Tr vis jums tą sakysiu, mieloji drauguže, iki ne- 
turėsiu kitokių įrodymų. Bet esama priesaikų, kurių 
save gerbiąs žmogus netesi kaip tik todėl, kad jisai sa- 
ve gerbia; ir pono Žano Robero priesaika nesikauti — 
šiomis aplinkybėmis viena iš tokių. 

— Kaip! Pone, jūs manote?.. 

— Manau, kad ponas Žanas Roberas kausis. Ne 
tik manau, bėt jums tą tvirtinu. 

Nejučia ponia de Marand nusvėrė galvą ant 
krūtinės. 

Iš visos jos povyzos dvelkė gilus nusiminimas. 

“Vargšė moteris, — pagalvojo Marandas,— bijosi, 
kad nenukautų jos mylimojo!" 

— Brangioji drauguže,— tarė jis, paimdamas žmo- 
nos ranką, — ar teiksitės mane ramiai išklausyti, tai 
yra be rūpesčio, be nerimo, be baimės? Mano apsilan- 
kymo tikslas, prisiekiu jums, buvo tik jus nuraminti. 

— Aš jūsų klausausi, — tarė ponia de Marand ir 
atsiduso. 

— Ką gi,— kalbėjo toliau Marandas,— kokios nuo- 
monės būtumėt apie poną Žaną Roberą,— įsidėmėkit, 
kalbuosi su jumis kaip tėvas ar kunigas ir meldžiu 
atidžiai pažvelgti į savo „sąžinę, — kokios nuomonės 
būtumėt apie poną Žaną Roberą, jeigu jis nebūtų jūsų 
užsistojęs prieš žmogų, taip begėdiškai su jumis pasi- 

elgusį ir kada nors dar galbūt pakartosiantį savo įžei- 
dimą, kokios nuomonės būtumėt apie jo savigarbą, drą- 
są, netgi meilę, jeigu jis nesikautų, vien tik jums pa- 
prašius, prieš Žmogų, jus taip iššaukiančiai užgavusį? 

— Neklausinėkite manęs, pone,— sušuko vargšė 
moteris; — mano protas sudrumstas, o kai įsigilinau į 
savo sąžinę, nematau aiškiau nei savo protu. 

— Trečiąsyk aš kartoju, Lidija, jog atėjau čia vien 
tam, kad jus nuraminčiau. Pripažinkite drauge su ma- 
nimi, kad ponas Žanas Roberas kausis, kas, kalbant 
sąžiningai, yra tik menkiausias jo jausmų įrodymas, 
kurį gali jums duoti, ir todėl aš savo ruožtu duosiu 
jums priesaiką, jog jis nesikaus. 

— Jūs man duodate tokią priesaiką — jūs? — sų- 
šuko ponia de Marand, įdėmiai nužvelgdama vyrą. 

— Aš, — patvirtino šis,— ir mano priesaikomis 
galite tikėti, Lidija, nes, deja,— pridūrė jis melancho- 
liškai,— mano priesaikos — tai ne įsimylėjėlio priesai- 
kos. 

Ponios de Marand veidas nušvito iš laimės; banki- 
ninkas tartum nepastebėjo to egoistiško džiaugsmo. 

Kalbėjo toliau: 

— Kokį atgarsį visuomenėje, klausiu jūsų, bran- 
gioji Lidija, turėtų žinia apie ponų Žano Robero ir de 
Valženezo dvikovą? Su kokia priežastimi ją susieti? 
Prasidėtų visokios atsitiktinės spėlionės, kol galiausiai 
prisikastų iki tiesos; juk tarp poeto ir dykūno neįma- 
nomos jokios varžybos dėl proto. Taigi norom nenorom 
būčiau įpainiotas į šį reikalą; o tai nepatiktų nei jums 
nei man, tiesa? Ir esu įsitikinęs, kad juolab nei ponui 
Zanui Roberui. Todėl nekankinkite savęs, mieloji drau- 
guže, pasikliaukite manimi ir atleiskite, kad nenorom 
sutrukdžiau jus tokią nakties valandą... 

— Bet kas gi tuomet atsitiks? — paklausė ponia 
de Marand, kurios veidas išdavė didžiulį išgąstį, nes ji 
kažkaip ėmė suvokti, jog visame' šitame reikale mei- 
lužio vietą buvo pasirengęs užimti jos vyras. 

— Nieko nepaprasta neatsitiks, brangioji Lidija, — 
atsakė bankininkas, — ir aš apsiimu sutvarkyti dalyką 
kaip galima geriau. 

— Pone, pone! — sušuko ponia de Marand mažneė 
iššokdama iš lovos — taip, kad jos baltas kaklas ir 
dailūs pečiai atsidengė bankininkui kaip nuostabiau- 
sias lobis.— Pone, jūs ketinate kautis dėl manęs? 

Sužavėtą Marandą perbėgo virpulys. 

„— Mieloji drauguže,— tarė jis,— prisiekiu jums 
visomis išgalėmis pasistengti, kad kuo ilgiau galėčiau 
reikšti jums savo švelnią pagarbą. 

Paskiau atsistojo ir trečiąsyk pabučiavo jos ranką: 

— Miegokite ramiai,— tarė. 

Savo ruožtu ponia de Marand sugriebė abi jo ran- 
kas, ketindama pabučiuoti, ir kupinu susižavėjimo bal- 
su sušuko: 

— O pone, pone, kodėl manęs nemylėjot? 

— Ššš! — pridėjo pirštą sau prie lūpų Maran- 
das.— Ššš! Nekalbėkime apie virvę pakaruoklio na- 
muose! 

Ir vėl pasiėmęs žvakę bei portfelį, ponas de Ma- 
randas kukliai pasišalino, kaip ir buvo atėjęs. 


CXXVII + PONAS DE MARANDAS 
NUOSEKLUS PATSAI SAU 


Humboltas!, tas didis filosofas ir geologas, kažkur 
yra pasakęs apie žemės drebėjimo sukeltą įspūdį: 

“Toks įspūdis kyla vien todėl, kad istorijos atmin- 
tyje išsaugotų katastrofų reginiai masiškai užgriūva 
mūsų vaizduotę. Kas mus paveikia — tai, jog staiga 
prarandame įgimtą savo pasitikėjimą žemės po kojo- 
mis stabilumu; nuo vaikystės buvome pripratę prie 
kontrasto tarp nuolatinio vandenyno judėjimo ir žemės 
pastovumo. Visų mūsų pojūčių paliudijimai tik dar 
labiau sustiprino tokį saugumo jausmą; o žemei sudre- 
bėjus, vienos akimirkos pakanka sunaikinti viso gyve- 
nimo patirčiai. Toji nežinoma galybė apsireiškia neti- 
kėtai; gamtos ramybė tebuvo iliuzija, 17 mes pasijuntame 
šiurkščiai nublokšti į griaunamosios jėgos chaosą“. 

"Tad štai, toksai fizinis įspūdis turi savo moralinį 
atitikmenį, kuriam lemta apsireikšti po kelių santuo- 

kos metų — po to, kai dievinęs savo žmoną, visiškai ja 
pasitikėjęs Žmogus ūmai išvysta prasiveriant prie savo 
kojų dvejonės prarają. 

Iš tikrųjų, ar jums žinoma dar nykesnė, dar skau- 
džiai sunkesnė situacija nei žmogaus, kuris artimai 
bei neatskiriamai susietas su moterimi, gyvenęs su ja 
greta viens kito keletą metų visiškai saugus, staiga 
pasijaučia, kad jo pasitikėjimas išklibinamas, jo ramy- 
bė sudrumsčiama? Atsiradusi dvejonė moterimi, kurią 
myli, atima iš jo visą pasaulį. Pradeda abejoti savimi, 
kitais, dieviškąja šviesa; žodžiu, jis panėši į tą, apie 
kurį kalba Humboltas ir kuris, trisdešimtį metų tikėjęs, 
jog žemė tvirta, staiga pajunta ją sudrebant po. savo 
kojomis, staiga išvysta prasiveriant priešais jį. 

Laimė, pono de Marando situacija buvo ne iš to- 
kių — beje, situacija sunkiai nutapoma. Kaip šis pa- 
sakė savo Žmonai, savęs pažinimas jį pastūmėjo nusi- 
leisti iki giliausio atlaidumo tai gražiajai nusidėjėlei, 
kuri dėl mūsų jau nupasakotų susiklosčiusių aplinky- 
bių gavo susieti savo likimą su juo; ir per šį atlaidu- 
mą, paskatinusį suteikti poniai de Marand visišką 
veiksmų laisvę, jam derėjo žinoti, kad kur kas labiau 
nei iš pažiūros buvo matyti, jis mylėjo savo žmoną ir 
kad jokia moteris pasaulyje jam neatrodė vertesnė būti 
mylima ir netgi garbinama. O kadangi nėra meilės be 
pavydo, aišku, kad sieloje Marandas turėjo pavydu- 
liauti Žanui Roberui. Ir iš tiesų jis pavyduliavo nepa- 
prastai, iš visos širdies, be galo. Bet kam gi tada būti 
protingų žmogumi, jeigu protas neatstotų kaukės pas- 
lėpti toms mūsų kančioms, kurioms visuomenė, užuot 
rodžiusi gailestį, priskiria juokingumą? 

Taigi Marandas veikė ne tiktai kaip filosofas, bet 
ir kaip didžios širdies žmogus: turėdamas žmoną, iš 
kurios pagrįstai negalėjo reikalauti to fiziško, geidu- 
lingo jausmo, kuris vadinamas meile, jis pasitvarkė 
taip, kad ji būtų priversta reikšti jam tą moralinį 
jausmą, kuris vadinamas dėkingumu. 

Ką gi, Marandas galbūt buvo pats pavydulingiau- 
sias žmogus pasaulyje, anaiptol toksai neatrodydamas. 

Tad nereikia stebėtis, kad nusprendęs būti Žano 

Robero bičiuliu jis teikė tiek daug reikšmės tam, kad 
taptų Valženezo priešų; jo neapykanta pastarajam bu- 
vo tarsi savos rūšies apsauginis vožtuvas, duodantis 
galimybę ištrūkti jo pavydui pirmojo atžvilgiu — pavy- 
dui, kuris be šio palaimingojo įtaiso grėsė vieną kurią 
nors dieną susprogdinti visą mašiną. 

Ir kaip tik atėjo proga suteikti proveržį šiai ne- 
apykantai. 

Rytojaus dieną po mūsų papasakotosios naktinės 
scenos, ponas de Marandas, užuot devintą valandą vy- 
kęs savo karieta į Tiuilri, septintą valandą iškeliavo 
pėsčiomis, bulvare nusisamdė kabrioletą ir paliepė jį 
nuvežti į Universiteto gatvę, kur gyveno Žanas Roberas. 

Užkopęs tris aukštus pas jaunąjį poetą, Marandas 
paskambino. 

Tarnas atidarė duris. : 

Teiraudamasis, ar būtų galima pamatyti poną Žaną 
Roberą, Marandas greitomis apsidairė po prieškam- 
barį. 

Ant stalelio buvo padėta dėželė su pistoletais, kam- 
pe — atremta pora kovinių špagų. 

Marandas galutinai įsitikino. 

Tarnas atsakė, kad jo pono negalima pamatyti. 

Deja, Marandas, kurio klausa buvo tokia pat aštri 
kaip žvilgsnis — greitas, aiškiai išgirdo du ar tris bal- 
sus žmonių, kurie, regis, Žano Robero miegamajame 
ginčijosi. 

Jis įteikė tarnui savo viziūnę kortelę ir paprašė, kad 
ją perduotų savo ponui, kai šis liks vienas, ir pridur- 
tų, jog jisai, ponas de Marandas, užsuksiąs dar kartą 
apie dešimtą valandą, tai yra grįždamas iš karaliaus. 

Žodžiai grįždamas iš karaliaus, atrodo, padarė Ža- 
no Robero tarnui kuo didžiausią įspūdį ir įtikino Ma- 
randą, kad jo prašymas bus tiksliai išpildytas. 

Bankininkas pasišalino. 

Bet už kelių žingsnių nuo Zano Robero namų durų, 
jisai sustabdė ir liepė apgręžti kabrioletą, norėdamas 
pamatyti, kas paliks mūsų poetą ar tiksliau namą, 
kuriame šis gyveno. 

Suspėjo kaip tik laiku: pamatė išeinančius du jau- 

nikaičius, kuriuos atpažino: vienas jų buvo Liudovi- 
kas, antrasis — Petriusas. 

Abu žengė jo pusėn, tad Marandui teliko išlipti iš 
kabrioleto, ir jis atsidūrė prieš pat juos. 

Jaunikaičiai pasitraukė į šalį ir mandagiai nusi- 
lenkė bankininku, kuriam jautė kartu ir gilų dvasinį 
prielankumą, ir didelę politinę pagarbą. 

Juodviems nė neatėjo į galvą, kad Marandas galėtų 
turėti į juos kokį nors reikalą; bet šisai su šypsena 
sustabdė dvejetą: 

— Atleiskite, ponai, — tarė jis,— bet kaip tik jūsų 
aš ir laukiau. 

— Mūsų? — vienu balsu atsiliepė abu jaunikaičiai, 
susižvalgydami nustebę. 

— Taip, jūsų; spėjau, kad tamstų bičiulis šįryt pa- 
sikvies jus, ir aš norėčiau tarti jums porą žodžių dėl to 
įpareigojimo, kurį iš jo gavote. 

Vis labiau stebėdamiesi, abu jaunikaičiai vėl susi- 
žvalgė. 

— Jūs mane pažįstate, ponai,— su savo žaviąja 
šypsena kalbėjo toliau Marandas.— Esu rimtas žmo- 
gus, pratęs gerbti visa, kas yra susiję su garbės daly- 
kais; todėl galite manęs neįtarti, kad ketinu kiek nors 
kėsintis į mūsų bičiulio garbę. 

Dvejetas jaunikaičių nusilenkė. 

— Tad štai, — tęsė Marandas,— padarykite man 
malonę. 

— Kokią? 

— Atvirai atsakydami į mano klausimus. 

— Mielai pasistengsime, pone,— savo ruožtu nu- 
sišypsojo Petriusas. 

— Jūs vykstate pas poną de Valženezą, tiesa? 

— Taip, pone,— atsakė jaunikaičiai, vis labiau ir 
labiau stebėdamiesi. 

— Vykstate ten aptarti su juo ar jo sekundantais 
dvikovos sąlygų? 

— Pone... 

— O! Atsakykite man drąsiai. Esu finansų mi- 
nistras, o ne policijos prefektas. Bus kalbama apie 
dvikovą? 

— Teisybė, pone. 

— Apie dvikovą, kurios priežasties nežinote? 

Užduodamas šį klausimą, Marandas įdėmiai nuž- 
velgė jaunikaičius. 

— Irgi teisybė, — atsakė šie. 

"Taip, — tylomis nusišypsojo Marandas,— žinojau, 
kad ponas Žanas Roberas. tikras džentelmenas". 

Paskiau, kadangi Petriusas ir Liudovikas vis laukė, 
garsiai tarė: 

— Ką gi, tą priežastį aš žinau, ir pasakysiu ponui 
Žanui Roberui, kurį turėsiu garbės matyti po valan- 
dos, tokių dalykų, Jog jie veikiausiai pakeis jo pasi- 
ryžimą. 

— Nemanau, pone; atrodo, mūsų bičiulis labai tvir- 
tai apsisprendęs ir nelinkęs keisti savo nusistatymą,— 
tarė Liudovikas. 

— Padarykit man malonę, ponai. 

— Su mielu noru,— drauge atsakė dvejetas jauni- 
kaičių. 

— Kol kas neikite pas poną de Valženezą, iki aš 
nebūsiu pasimatęs su ponu Žanu Roberu ir po šio pasi- 
matymo jis nebus vėl pasikalbėjęs su jumis. 

— Pone, šituo taip nukrypstame nuo gautųjų nu- 
rodymų, jog iš tiesų nežinome... 

:— Tai tik dviejų valandų klausimas. 

— Kai kuriuose reikaluose dvi valandos — rimtas 
dalykas../ iniciatyvos praradimas. 

— Užtikrinu jus, ponai, kad jūsų bičiulis, užuot 
priekaištavęs, dargi jums padėkos už šį susivėlinimą. 

— Jūs mus užtikrinate? 

— Duodu savo garbės žodį. 

Jaunikaičiai susižvalgė. 

Paskiau Petriusas prašneko: 

— Bet kodėl, pone, jūs tuojau pat nepasikeliate 
pas Žaną Roberą? 

Marandas išsitraukė laikrodį. 

— "Todėl, kad jau be dešimties minučių devynios, 
o lygiai devintą privalau būti Tiuilri; dar nepakanka- 
mai ilgai esu ministras, kad versčiau laukti karalių. 

— Tai gal nors leistumėt mums patiems pasikelti 

ir perspėti mūsų bičiulį, kad kai kas keičiasi? 

— Ne, ponai, ne, meldžiu jus; pono Žano Robero 
ketinimai neabejotinai pasikeis po to, ką jam pasaky- 
sių; tačiau vienuoliktą valandą prisistatykite pas jį. 

— Bet...— spyrėsi Liudovikas. 

— Tarkime,— atrėmė Marandas,— kad jūs neap- 
tikote pono de Valženezo namie ir kad norom nenorom 
gavote susitaikyti su tokia nedidele delsa. 

— Bičiuli, — tarė Petriusas,— kai toksai žmogus 
kaip ponas de Marandas mus patikina, kad niekuo ne- 
būsime apkaltinti, galime, bent man taip regis, pasi- 
kliauti jo žodžiu. 

Paskiau pasisuko į bankininką ministrą: 

— Prisistatysime vienuoliktą valandą pas savo 
bičiulį, pone,— tarė jam,— ir iki tolei jokių žygių, ku- 
rie galėtų pakenkti jūsų ketinimams, nesiimsime. 

Ir antrusyk nusilenkę jaunikaičiai davė suprasti 
Marandui, jog nenori daugiau jo užlaikyti gatvėje. 

Iš tikrųjų, Marandas skubiai vėl įsėdo į savo kab- 
rioletą, kuris taip pat skubiai pasuko Tiuilri rūmų 
linkui. 

Dvejetas jaunikaičių užėjo į Demarė kavinukę, kur 
užsisakė pusryčius, idant naudingai praleistų laisvą 
laiką, juodviem suteiktą Marando. 

Tuo tarpų Žano Robero tarnas įteikė savo ponui 
ministro vizitinę, savaime suprantama, nepamiršda- 
mas pasakyti, kad pastarasis užsuks, kai tik išsiskirs 
su karaliumi. 

Žanas Roberas dusyk paprašė pakartoti jam skirtą 
kreipimąsi, paėmė vizitinę, ėmė skaityti ir nejučia su- 
raukė antakius: ne tai, kad jis išsigando, — jaunikaitis 
vienodai šauniai valdė plunksną ir špagą,— bet nežinia 
jam kėlė nerimą. 

Ko galėjo iš jo norėti Marandas aštuntą valandą 
ryto — tuo laiku, kai bankininkai ir ministrai jau 
prabudę, tas tiesa, bet kai poetai dar miega? 

Laimė, jam neteko ilgai laukti. 

Iš tiesų, lygiai dešimtą valandą už durų paskam- 
bino, ir po poros sekundžių tarnas įvesdino poną de 
Marandą. 

Žanas Roberas atsistojo. 

— Didžiai prašau man atleisti, pone,— tarė jis.— 
Pagerbėte mane apsilankydamas pusę devintos ryto... 

— Ir jūs negalėjote manęs priimti, pone, — užbaigė 
Marandas.— Tai visai natūralu — buvote užsiėmęs su 
savo dviem bičiuliais, ponais Petriusu ir Liudoviku; o 
tokiems kaip mes, finansininkams, yra skirtas prie- 
žodis: “Visų pirma reikalai, malonumai paskiau“. Jūs 
suvėlinote malonumą man jus matyti, pone, ir nuo to 
šis malonumas tik dar didesnis. 

Sie žodžiai galėjo reikšti kaip pajuoką, taip ir man- 
dagybę. Gerai.nesumodamas kaip laikytis, Žanas Ro- 
beras tad pasiūlė Marandui fotelį. ž 

Bankininkas atsisėdo, duodamas ženklą Zanui Ro- 
berui savo ruožtu prisėsti greta. 

— Mano apsilankymas, atrodo, užklupo jus neti- 
kėtai, pone,— prašneko Marandas. 

— Pone,— atsakė Žanas Roberas, — jis mane tiek 
pagerbia, jog iš tikrųjų... 

Bankininkas jį pertraukė. 

— Ką gi, — tarė, — mane patį stebina, kad anksčiau 
niekad jūsų neaplankiau. Bet ką darysi! Mes, finansi- 
ninkai, išties nedėkingi žmonės, ir tarp visų savo darbų 
nejučia pamirštame tuos, kurie mums teikia kuo ma- 
loniausių laisvalaikio akimirkų. Tai yra, pone, kad nuo 
tada, kai jūs nuolatos pagerbiate mane savo atsilanky- 
mu į Lafito gatvės rūmus, savo gėdai turiu prisipažin- 
ti, kad aš jus aplankau pirmą sykį. 

— Pone,— pramikčiojo Žanas Roberas, visiškai su- 
trikdytas bankininko komplimento ir niekaip nesuvok- 
damas, kurlink šisai suka. 

— Na, kaipgi čia yra,— varė toliau bankininkas, — 
ir iš kur toji padėka, kurią, regis, man reiškiate, užuot 
išsakydamas visokeriopus priekaištus, kurių nusipel- 
niau? Jūs elgiatės su manimi, atleiskite už finansinin- 
ko pasakymą, kaip skolintojas, o ne skolininkas. 
Jaučiuosi jums skolingas aibę apsilankymų, ir dar va- 
kar vakare tą pasakiau poniai de Marand tuoj po to, 
kai ją palikote. | 

“Aha, štai kur mes! — pagalvojo Zanas Roberas.— 

Matė mane paliekantį jo rūmus nederamą valandą ir 
atėjo pareikalauti, kad pasiaiškinčiau". 

— Ponia de Marand,— kalbėjo toliau bankinin- 
kas, kurio iš tiesų negalėjo sustabdyti Zano Robero 
sau pačiam tarta mintis,— ponia de Marand puoselėja 
jūsų atžvilgiu labai šiltus jausmus. 

— Pone!.. 

— Jinai myli jus kaip brolį. 

Marandas pabrėžė pastaruosius tris žodžius. 

— Ir kas mane stebina, taip pat kartu ir liūdi- 
na,— dėstė jis toliau, — tai, kad jai nepavyko įkvėpti 
jumyse mano atžvilgiu nors kiek to šilto jausmo, kurį 
puoselėja jums. š 

— Pone,— pasiskubino atsakyti Žanas Roberas, 
apstulbintas posūkio, kurlink pakrypo pokalbis, ir toli 
gražu nenuspėdamas jo tikslo — mudviejų užsiėmimų 
pobūdis, be abejo, man trukdo reikšti... 

— Reikšti man draugiškumą? — pertraukė Ma- 
randas.— Nejaugi manote, brangusis poete, kad ban- 
kininkystėje visai neegzistuoja inteligencija? Nejaugi 
manote drauge su tais, kurie iš finansinių žaidimų 
patiria tik nuostolius, jog visi bankininkai — pusgal- 
viai arba?.. 

— O, pone! — sušuko poetas.— Anaiptol, kad aš 
taip Manyčiau! 

— Iš anksto buvau tuo įsitikinęs ir štai kodėl aš 
jums tariu: Mudviejų darbai, nors taip ir neatrodo, 
turi tam tikros panašystės, tam tikro bendrumo. Mat 
finansai, taip sakant, užtikrina gyvenimą, o poezija 
mus išmoko juo džiaugtis. Esame du poliu, ir todėl 
mums abiem reikia, kad žemė suktųsi. 

— Betgi, — tarė Žanas Roberas, — tais keliais savo 
žodžiais man įrodote, pone, jog esate mažų mažiausia 
toks pat poetas kaip aš. 

— Jūs man pataikaujate,— atrėmė Marandas,— 
aš nenusipelniau tokio gražaus titulo, nors esu mėginęs 
jo siekti. 

— Jūs? 

— Aš; šitai jus stebina? 


— Nė kiek. Bet... 

— Taip, bet bankas jums atrodo nesuderinamas 
su poezija. 

— Aš to nesakau, pone. 

— Bet galvojate; o tai galų gale viena ir tas pat. 

— Ne; tik aš sakau, jog nieko apie jus nežinojau... 

— O tai jums įrodo, kad būčiau galėjęs turėti pa- 
šaukimą?.. Saugokitės! Vieną kurią dieną, kai jausčiau- 
si jūsų nuskriaustas, atvykčiau čia su rankraščių. Ta- 
čiau tik ne šiandien, kadangi tai aš atvykstu jūsų at- 
siprašyti. Ak! Jūs abejojate, jaunikaiti! Žinokite, kad 
aš kaip ir visi turėjau sukūręs savąją tragediją “Korio- 
lanas"4 be to, šešias pirmas giesmes poemos, pavadin- 
tos “Zmogiškumas", paskiau tomelį intymiosios poezi- 
jos, paskiau... paskiau... Ką dar? Bet kadangi poezija — 
kultas, neišmaitinantis savo kunigų, gavau pradėti dar- 
buotis materiališkai, užuot darbavęsis dvasiškai, ir štai 
kokiu būdu, leiskite tai prisipažinti jums vienam, iš 
baimės, kad manęs neapkaltintų puikybe, tapau pa- 
prasčiausiu bankininku, nors būčiau galėjęs pasidaryti 
jūsų plunksnos broliu. 

Žanas Roberas žemai nusilenkė, dar labiau nei 
anksčiau apstulbintas vis netikėtesnės krypties, kurią 
buvo beigyjantis pokalbis. 

— Taigi šia dingstimi, — porino toliau Marandas,— 
drįstu pretenduoti į jūsų bičiulystę, dar daugiau — 
atėjau jūsų paprašyti jos įrodymo. 

„ — Manęs! Kalbėkite, kalbėkite, pone! — sušuko 
Zanas Roberas, nesitverdamas nuostaba. 

— Jeigu dar, laimei, esama šiame pasaulyje žmo- 
nių, — vėl prabilo Marandas,— kurie kaip mes kuria 
ar vertina poeziją, tai esama ir kitų, kurie, pamynę 
bet kokius idealus, tetrokšta iš šio pasaulio nešvankių 
malonumų, kūniškų džiaugsmų, materialios naudos. 
Tokių padermė labiausiai trukdo žengti į priekį civili- 
zacijai. Prilyginti žmogų galvijui, tenkinti tik gyvu- 
liškus poreikius, reikalauti iš moters tik gėdingos pa- 
leistuvystės patenkinimo — būtent čia, mano suprati- 
mu, slypi viena iš mūsų visuomenės rykščių. Pritaria- 
te mano nuomonei, brangusis poete? 

— Visiškai, pone,— atsakė Zanas Roberas. 

— Ką gi, egzistuoja žmogus, kuriame tartum 
įsikūniję visos tokios padermės ydos; paleistuvis, ku- 
ris dedasi permiegojęs su visomis moterimis ir kuris 
nesitraukia prieš jokias kliūtis — arba kad laimėtų 
pergalę, arba kad pralaimėjimui suteiktų pergalės re- 
gimybę. Tą žmogų, tą paleistuvį, tą pagyrūną jūs 
pažįstate — tai ponas Loredanas de Valženezas. 

— Ponas de Valženezas! — sušuko Žanas Robe- 
ras.— O taip, aš jį pažįstu! 

Ir jo akyse blykstelėjo neapykantos žaibas. 

— Ką gi, brangusis poete, įsivaizduokite, kad va- 
kar vakare ponia de Marand man žodis žodin atpasa- 
kojo sceną, kuri įvyko pas ją tarp jūsų ir jo. 

Žanas Roberas krūptelėjo. Bet bankininkas tęsė 
tokiu pat širdingu ir mandagiu tonu: 

— Jau seniai žinau iš pačios ponios de Marand, 
kad tas dykūnas rėžia apie ją sparną. Tad telaukiau 
progos kaip teisėtas ponios de Marand globėjas pamo- 
kyti šį dykūną pagal nuopelnus, nors ir manau, kad 
tokia pamoka nelabai jam išeis į naudą, tačiau ne- 
tikėtai man pasitaikė lauktoji proga. - 

— Ką norite tuo pasakyti, pone? — sušuko Zanas 
Roberas. Jis pradėjo neaiškiai įžvelgti savo pašnekovo 
užmačias. 

— Trumpai drūtai noriu pasakyti: kadangi ponas 
de Valženezas įžeidė ponią de Marand, aš nudėsiu 
poną de Valženezą — kas gali būti paprasčiau. 

— Bet, pone,— sušuko Žanas Roberas,— man re- 
gis, kadangi aš buvau ponios de Marand įžeidimo liu- 
dytojas, tai man ir dera nubausti už šį įžeidimą. 

— Atleiskite, brangusis poete,— nusišypsojo Ma- 
randas, — prašau jūsų bičiulystės, bet ne atsidavimo. 
Na, pakalbėkime rimtai. Įžeidimas įvyko. Tačiau ku- 
rią valandą? Vidurnaktį. Kur? Kambaryje, kuriame kar- 
tais ponia de Marand prigula — kai tokia jos užgaida. 
Kur buvo pasislėpęs ponas de Valženezas? To kamba- 
rio alkovoje. Visa tai intymu... itin intymu. Ne aš to- 
kiu metu buvau su ponia de Marand; ne aš jį aptikau 
alkovoje; tačiau tai aš turėjau būti tame kambaryje, 
tai aš turėjau aptikti poną de Valženezą. Pažįstate 

mūsų laikraščius ir ypač laikraštininkus; sakykit, ko- 
kių tik neprasimanytų jie keistų komentarų apie jūsų 
dvikovą su ponu de Valženezu! Pagalvokite, ar ponios 
de Marand geras vardas, tai yra padorus vardas, ku- 
ris toksai ir turi likti, minėtomis neaiškiomis aplin- 
kybėmis iškeltas viešumon, ar jis nebūtų sutiktas ne- 
palankiai? Pagalvokite, prieš man atsakydamas. 

— Vis dėlto, pone,— tarė Žanas Roberas, suvok- 
damas visą šios argumentacijos pagrįstumą,— vis dėlto 
negaliu jums leisti kautis prieš žmogų, kuris įžeidė 
moterį Mano akivaizdoje. 

— Leiskite jums paprieštarauti, bičiuli — sutin- 
kate, kad jus taip vadinčiau, tiesa? — bet moteris, 
kurią įžeidė jūsų, lankytojo, akivaizdoje,— įsidėmėki- 
te, kad mano požiūriu jūs buvote tik lankytojas, — toji 
moteris priklauso man; noriu pasakyti, kad ji nešioja 
mano pavardę ir kad kaip tik dėl šios priežasties, nors 
ir šimtąsyk būtumėte teisus, tai aš turiu ją ginti. 

— Bet, pone...— sububleno Žanas Roberas. 

— Matote, brangusis poete, jūs, kuris taip lengvai 
suranda žodžius, jūs dvejojate atsakyti. 

— Betgi, pone... 

— Prašiau jūsų bičiulystės įrodymo, ar suteiksite 
jį man? 

Žanas Roberas tylėjo. 

— Tai reiškia, jog apie šį sutikimą bus išsaugota 
kuo giliausia tyla,— neatlyžo bankininkas. 

Žanas Roberas nuleido galvą. 

— Ir jeigu to reikia, ponia Marand prašo jūsų 
drauge su manimi. 

Bankininkas atsistojo. : 

— Bet, pone,— staiga sušuko Zanas Roberas, — aš 
prisiminiau: tai, ko jūs prašote, neįmanoma. 

— Kodėl? 

— Sią valandą dvejetas mano bičiulių turi prisis- 
tatyti pas poną de Valženezą ir paprašyti nurodyti 
dviejų jo sekundantų pavardes, su kuriais jiems reikės 
tartis. 

— Tuodu jūsų bičiuliai ar tik ne ponai Petriusas 
ir Liudovikas? 

— Taip. 

— Ką gi, šiuo atžvilgiu būkite ramus: sutikau 
juos išeinančius iš jūsų ir savo atsakomybe papra- 
šiau, kad palauktų iki vienuoliktos ir tada ateitų 
pas jus gauti naujų nurodymų. E! Žiūrėkit, atrodo, 
jie suderinę savo laikrodžius su jūsiškiu sieniniu. Stai, 
jis skambina vienuoliktą, o juodu skambina prie jūsų 
durų. 

— "Tuomet neturiu daugiau ką pasakyti — pasi- 
davė Žanas Roberas. 


— Puiku! — tarė Marandas, ištiesdamas poetui 
ranką. 

Paskiau, nuėjęs kelis žingsnius link durų, staiga 
sustojo: 


— Ak, dievaži! — tarė jis.— Betgi pamiršau pa- 
grindinį savo atsilankymo tikslą. 

Žanas Roberas pažvelgė su naujos nuostabos iš- 
raiška, prisidėjusia prie ankstesniosios. 

— Atėjau jūsų paprašyti ponios de Marand vardu, 
kad pakeistumėte jos pirmąją priekinę ložę į avansce- 
nos benuarą — ji būtinai nori dalyvauti jūsų spektak- 
lio premjeroje, tačiau išlikti nepastebima. Tai įmano- 
ma, tiesa? 

— Be abejo, pone. 

— Ką gi, jeigu jūsų paklaustų, kodėl aš užėjau 
pas jus, malonėkite nurodyti tikrąją priežastį — dėlei 
ložės pakeitimo. 

— Būtinai tą padarysiu, pone. 

— O dabar, — tarė Marandas,— prašau man at- 
leisti, jog dėl tokio niekniekio taip ilgai užtęsiau savo 
apsilankymą. Ž 

Paskiau, žemai nusilenkęs Zanui Roberui, ponas 
de Marandas pasišalino pro duris, palikdamas poetą 
visiškai suglumusį. Regėdamas svečią dingstant už 
durų, šis patyrė savotišką pagarbios simpatijos jausmą: 
didžiadvasiam — kaip žmogui, nuostabiam — kaip 
vedusiam vyrui! 

Vos tik Marandas išėjo, pasirodė dvejetas jauni- 
kaičių. š 

— Na kaip? — paklausė jie Žano Robero. 

— Ką gi, — atsakė šis — man baisiai nemalonu, 
kad jus šįryt sutrukdžiau — nebeturiu į poną de 
Valženezą jokio reikalo. 


CXXVIII + NAVARINO MŪŠIO! PASEKMĖS 
ATSISKLEIDŽIA NAUJOJE ŠVIESOJE 


Kol Marandas nuoširdžiai aiškino Žanui Roberui' 
savo apsilankymo tikslą, pažvelkime, kas dėjosi pas 
Valženezą arba veikiau su juo. 

Loredanas, kaip sakėme, išsmuko iš ponios de Ma- 
rand rūmų, bet, vėlgi kaip sakėme, taip nerangiai, jog 
pernelyg skubiai leisdamasis laiptais susidūrė su Ma- 
randu, kuriam užgesino žvakidę ir ištrenkė iš po pažas- 
ties portfelį. 

Kad ir kaip greitai pasistengė dingti, liko bemaž 
įsitikinęs, jog bankininkas jį atpažino; šiaip ar taip, 
neabejojo, jog buvo atpažintas Žano Robero; taigi tikėjo- 
si rytą sulaukti vieno iš tų dviejų žmonių vizito, o 
galbūt ir abiejų. 

Vis dėlto, pagal jo apskaičiavimus, tokie vizitai 
galėtų įvykti tarp devintos ir dešimtos valandos ryto. 
Taigi, jų belaukdamas, dar turėjo užtektinai laiko pa- 
sitelkti kai kurių žinių, kurios susidariusioje situacijo- 
je jam atrodė pirmaeilės svarbos. 

Tų žinių jis laukė iš panelės Natali. 

Tad apie septintą valandą ryto pėsčiomis paliko 
savo rūmus, įšoko į kabrioletą ir įsakė nuvežti į Lafito 
gatvę, kur, kaip jis manė, šeimininkai dar neatsikėlę, 
todėl juo lengviau bus susisiekti su kambarine. 

Atsitiktinumas pasitarnavo Valženezui, pranokda- 
mas jo lūkesčius: tuo metu, kai jis atvažiavo prie rūmų, 
panelė Natali žengė iš jų su savo lagaminais. 

Valženezas pamojo jai iš kabrioleto. 

Atpažinusi jį, kambarinė pribėgo. 

— Ak, pone,— sušuko ji, — kaip pasisekė, kad jus 
sutinku! 

— Aš tau pasakysiu tą patį — atsakė jaunikai- 
tis,— nes kaip tik tavęs ir ieškojau. Na, kas? 

— Tas, kad ji mane išvijo,— tarė kambarinė. 

— Ir kurgi dabar keliavai? 

— Į kokį nors viešbutį pralaukti iki vidudienio. 

— O vidudienį kur ketinai eiti? 

— Pas panelę, prašyti, kad pasirūpintų manimi; 
juk tai dėl jūsų ir todėl, kad klausiau jūsų nurodymų, 
mane išvijo. | 

— Dėl šito tau nereikia laukti vidudienio: Siuza- 
na keliasi labai anksti; pasakyk jai, kas nutiko, jinai 
vėl priims tave pas save; o aš savo ruožtu skolingas 
tau už patirtus nuostolius ir nebijok, atsilyginsiu. 

— O aš nebijau; žinojau, kad ponas pernelyg tei- 
singas ir nepaliks manęs išmestos ant grindinio. 

— Bet pasakyk man, kas gi nutiko, kai aš pasi- 
šalinau? 

— Didžiulė scena tarp ponios de Marand ir Zano 
Robero. Ginčui baigiantis, Žanas Roberas prisiekė ne- 
sikauti su jumis. 

— Ar pati tu tiki poetų priesaikomis, ką? 

— Ne; šiuo laiku jis turėtų prisistatyti pas jus. 

— Aš ką tik iš savo namų; jis dar nebuvo pasi- 
rodęs. Toliau? 

— Toliau, ponia de Marand nulipo apačion į savo 
kambarį ir tenai pasakė mane atleidžianti. 

— Toliau? 

— Toliau, vos tik jinai atsigulė, pas ją atėjo ponas 
de Marandas. 

— Kur? 

— Į savo žmonos miegamąjį. 

— Į savo žmonos miegamąjį? Juk man sakei, kad 
jis niekad tenai neužeina. 

— Regis, rimtomis aplinkybėmis esama išimčių. 

— Ir tu žinai, kokia dingstimi jis užėjo pas žmoną? 

— O, būkit ramus,— akiplėšiškai, kaip Liudviko 
XV laikų Martona“ nusijuokė Natali. — ne ta gerąja 
dingstimi. 

— Uf! Tavo dėka man atlėgo nuo širdies bjaurus 
sunkumas, mergužėle. Tai dėl ko jis atėjo? Sakyk! 

— Nuraminti ponią de Marand. 

— Ką turi galvoje? Nagi, pabaik. Netikiu, kad 

nebūtum kiek pasiklausiusi už antrų durų, kaip pasi- 
klausei už pirmųjų. 

— Taip, tą padariau, bet, prisiekiu, tik norėdama 
jums pasitarnauti. 

— Dievaži! Betgi apie ką juodu kalbėjo? 

— Ką gi, kiek supratau, ponas de Marandas pe- 
rėmė į savo rankas pono Žano Robero reikalą. 

— Ak! Štai kas jam suteikia paskutinį štrichą, 
Natali! Iš tiesų, tasai žmogus — tiesiog perlas! Pas- 
kiau, nuraminęs žmoną, perėmęs į savo rankas pono 
Žano, Robero reikalą, ką jis toliau darė? 

— Pagarbiai pabučiavo žmonos ranką ir tylomis 
pasišalino. į savo apartamentus. 

— Ak! Ak! Taigi su juo man teks turėti reikalą? 

— Galėčiau prisiekti. 

— Tuomet nereikia versti jo laukti. Jeigu čia būtų 
uždara karieta, pasiimčiau tave drauge, mergužėle; bet, 
supranti, kabrioletu neįmanoma! Sėsk į fiakrą ir sek 
paskui mane. 

— Taigi šit ponas perspėtas. 

— Taip, Natali, o perspėtas žmogus atstoja du. 

Valženezas nurodė vežėjui adresą, ir kabrioletas 
greitai pasuko atgal į rūmus. 

Stai kas nutiko per tą laiką, kol Valženezas išky- 
lavo kabrioletu. 

Panelė Siuzana,— su kuria neturėjome malonumo 
pasimatyti nuo pat ano vakarinio pobūvio Marandų 
rūmuose, kur ji pradėjo koketuoti su Kamiliu de Roza- 
nu, — panelė Siuzana tuščiai laiko neleido: kai, at- 
virkščiai, Karmelita jį praleido nualpusi, Loredano se- 
suo vėl išvydo linksmą, dabitišką, nerūpestingą, dešinėn 
ir kairėn žeriantį šmaikštybes žmogų, per kurį numirė 
Kolombanas. 

Nuo tos nakties, nepaisydama ponios Kamil de 
Rozan, vis kreipiančios į ją savo tamsias, kupinas 1s- 
paniškų grasinimų akis, panelė Siuzana de Valženez 
užmetė ant amerikiečio savo tinklą: nepraeidavo nė 
dienos, kad Kamilis lyg atsitiktinai nesutiktų Siuza- 
nos Operoje, Italų bufonadoje, žirgų lenktynėse, Bu- 
lonės miške, Tiuilri rūmuose, dvidešimtyje salonų, kur 

vienas ir kitas būdavo priimami. 

Priklausantys nuo atsitiktinumo, kokie šie susiti- 
kimai iš pradžių ir buvo, pamažėle jie tapo tikrais 
pasimatymais. Kamilis afišavosi savo meile, o panelė 
de Valženez leidosi kompromituojama, per daug neim- 
dama į galvą. | 

Kartą, vieną rytą ji padarė dar daugiau — prisi- 
pažino, kad tarp jos ir jaunojo kreolo egzistuoja tikra 
meilė. 

Kitą vakarą ji darsyk nuėjo toliau — narsiai davė 
tos meilės įrodymą. 

Nuo to vakaro Kamilis de Rozanas lankydavosi 
Valženezų rūmuose visą tą laiką, kurį jam palikdavo 
pavyduolė jo antroji pusė. Paprastai tai būdavo rytais, 
kai ispanė dar miegodavo. 

Štai kodėl Marandas, palikęs Žaną Roberą, pake- 
liui į Tiuilri Kelto gatvės gale sutiko Kamilį de Ro- 
zaną. 

Ir kadangi kreolas su sau įprastu diskretiškumų, 
nė kiek nesijaudindamas, kad bus pastebėtas, pats jį 
pasveikino, bankininkas jo paklausė: 

— Iš kur, velniai rautų, jūs tokiu metu? 

— Iš Valženezų,— atsakė šis. 

— Vadinasi, jūs pažįstami. | 

— Juk tai jūs pats mus pristatėte vieną kitam. 

— Teisybė, pamiršau. 

Atsisveikinę kreolas ir bankininkas kiekvienas pa- 
traukė savon pusėn. 

Sugrįžęs namo, Loredanas baisiai nustebo, neap- 
tikęs jokios žinios nei nuo Žano Robero, nei nuo Ma- 
rando. 

Žinome, kodėl. 

Žano Robero bičiuliai ar,— veikiau suteikime jiems 
titulą, kuris šiuo metu labiau tiko,— sekundantai pa- 
sižadėjo bankininkui palaukti naujų nurodymų ir per 
tą laiką papusryčiavo Demarė kavinukėje, o savo ruožtu 
bankininkas nenorėjo prisistatyti pas Valženezą, pir- 
ma nepasimatęs su Žanu Roberu. 

Pusę dvyliktos, Valženezui baigiant pusryčiauti, 
pranešė atvykus poną de Marandą. 


42A 


Grafas paliepė įvesti jį svėtainėn ir tesėdamas 
duotąjį Natali pažadą, jog neprivers šio laukti, bemaž 
tuojau pat irgi ten įėjo. 

Po įprastų pasisveikinimų pirmasis prabilo Val- 
ženezas. 

— "Tik vakar vakare sužinojau,— tarė jis,— kad 
jūs paskirtas į ministrų kabinetą, ir ketinau pats šian- 
dien pas jus nuvykti ir pasveikinti. 

— Pone de Valženezai,— sausai atsakė bankinin- 
kas,— spėju, kad jums nėra nežinomas mano atsilan- 
kymo tikslas. Tad padėkite man, aš jūsų prašau, jį 
padaryti trumpesnį, kadangi nei vienas, nei antras 
neturime laiko nereikalingiems komplimentams. 

— Esu jūsų paslaugoms, pone,— nusilenkė Lore- 
danas, — nors visiškai nenutuokiu, ką galėtumėte man 
pasakyti. £ 

— Jūs vakar vakare nekviestas įsibrovėte į mano 
namus tokiu laiku, kuriuo paprastai neateinama, jei 
nesi kviestas. 

Į taip pateiktą priekaištą Loredanui teliko atsa- 
kyti be užuolankų. 

Tačiau jis atsakė ne tik be užuolankų, bet ir įžūliai: 

— Teisybė, — sutiko,— turiu prisipažinti, jog ne- 
buvau kviestas — ypač jūsų. 

— Jūsų niekas nekvietė, pone. 

Valženezas linktelėjo, lyg norėdamas pasakyti: 
“Teskite". 

Marandas kalbėjo toliau: 

— Įsismelkęs į rūmus, jūs prasibrovėte į vieną iš 
ponios de Marand miegamųjų ir pasislėpėte jo alkovoje. 

— Su gailesčiu matau,— pašaipiai atkirto Valžene- 
zas,— kad jūs puikiai informuotas. 

— Ką gi, pone, jeigu šio fakto nenuneigiate, tai, 
be abejo, sutinkate su jo pasekmėmis? 

— Pasakykite jas man, pone, ir aš pažiūrėsiu, ar 
privalau su jomis sutikti. 

— Tad štai, šio fakto pasekmės tokios, jog jūs 
sąmoningai įžeidėte moterį. 

— Kaipgi! — pagyrūniškai prunkštelėjo Valžene- 
zas,— esu priverstas prisipažinti, nes būta liudytojų. 

— Tuomet, pone, — neatlyžo bankininkas,— jums 
visai suprantama, jog reikalauju jus pasiaiškinti dėl 
šio įžeidimo, tiesa? 

— Aš jūsų paslaugoms, brangusis pone, ir tuojau 
pat, jeigu to pageidaujate. Kaip tik sodo gale turiu 
pavėsinę, kuri, sakytum, puikiai tinka fechtuotei. 

— Apgailestauju, kad negaliu tuojau pat pasinau- 
doti jūsų maloniu pasiūlymu; deja, tokie dalykai nega- 
li būti atliekami taip skubotai. 

— Ak,— nusišiepė Valženezas,— jūs turbūt dar 
nepusryčiavote; žinau asmenų, kurie nemėgsta kautis 
nepasistiprinę, nors dėl manęs, tai visai tas pat. 

— Yra rimtesnė priežastis, dėl ko teks palaukti, — 
atsakė bankininkas, tartum nepastebėdamas lėkštos 
savo pašnekovo pajuokos.— Kalbama apie vieno žmo- 
gaus garbės išsaugojimą, ir apgailestauju, jog esu pri- 
verstas jums tai priminti. 

— Cha! — atšovė Valženezas.— Ko čia drovėtis 
dėl kokio vardo? Po mūsų kad ir tvanas!“ 

Bankininkas atsakė rimtu tonu: 

— Jūs, pone, esate laisvas elgtis su savo tėvo var- 
du kaip tinkamas; bet man svarbu, kad būtų gerbia- 
mas bei nesuterštas pajuokos manojo tėvo vardas; tai- 
gi turiu garbės kai ką jums pasiūlyti. 

— Kalbėkite, pone, aš jūsų klausaus. 

— Man regis, jūs seniai esate prašęs žodžio Perų 
rūmuose? 

— Iš tikrųjų, pone... Bet koks gi ryšys gali būti 
tarp Perų rūmų ir mūsų reikalo? 

— Pats tiesiogiškiausias, kaip tuojau pamatysite. 
Šiomis dienomis gauta žinia apie Navarino mūšį... 

— Be abejo, bet... 

— Palūkėkite. Rytoj Perų rūmuose turi būti kal- 
bama apie Turkijos ir Graikijos reikalus, kurie dėl 
rinkimų ir dėl po jų sekusių įvykių buvo, deja, pa- 
miršti. 

— Iš tiesų, man rodos, prisimenu, kad kažkas dėl 
šio klausimo prašė žodžio. 

— Ką gi, ketinu jums pasiūlyti, kad irgi jo pa- 
prašytumėte. 

— Kurlink, po velnių, lenkiate? — ir jaunasis pe- 
ras gana įžūliai nusikvatojo tiesiai bankininkui į akis. 

Tas dėjosi nepastebėjęs šios naujos nemandagybės 
ir tokiu pat šaltu, rimtu tonu varė toliau: 

— Graikijos klausimas, kad ir iš kurios pusės 
pažvelgsi, itin svarbus bei reikalingas kuo didžiausio 
dėmesio. Su šia tema galima šauniai pasirodyti, ir ne- 
abejoju, kad jeigu tik teiktumėtės pasivarginti, mikliai 
nusitvertumėte šios progos pasakyti puikią kalbą. Su- 
prantate mane? 

— Prisipažįstu, mažiau negu bet kada. 

— Vadinasi, jums reikia viską išdėstyti? 

— Dėstykit. 

— Ką gi, brangusis pone de Valženezai, aš esu 
karštas, atkaklus graikų šalininkas. Aš netgi kai kur 
kai ką esu apie tai parašęs. Jūs, šiame reikale dar 
neapsisprendęs, kurią pusę palaikyti, dedatės turkofi- 
lu ir visomis išgalėmis užsipuolate helenistus4 besi- 
ginčijant dėl graikų ir turkų, jūs randate kaip mane 
įžeisti ir dargi taip, kad aš viešai galėčiau pareikalau- 
ti jus pasiaiškinti. Ar šįkart gerai mane supratote? 

— O! Kuo geriausiai, ir nors jūsų procedūra tokia 
įmantri, mielai ją primu, kadangi jums taip tinka. 

— Tad iki rytojaus, pone, ir po posėdžio turėsiu 
garbės atsiųsti pas jus savo sekundantus. 

— Kodėl iki rytojaus? Dar nėra nė pirmos valan- 
dos. Galiu suspėti nuvykti į Rūmus ir pasakyti kalbą 
šiandien. 

— Nedrįsau jums to siūlyti, nes bijojau, kad šian- 
dien turėjote kitų planų. 

— Cha! Kam su manimi ceremonytis! 

— Matote, kad ir nesirecemoniju, kadangi sutin- 
ku,— tuoj pat atsakė Marandas nusilenkdamas.— Bet 
pasiskubinkite. 

— Tik duokit man laiko, kol pakinkys karietą. 

— Kas nors kitas gali užbėgti jums už akių — 
žodis suteikiamas pagal išankstinį sąrašą. Kol pakin- 
kys, bergždžiai sugaišime ketvirtį valandos. 

— Tad sugalvokite ką kita. Juk nepatarsite man 
pėsčiomis nukakti nuo čia iki Liuksemburgo rūmų? 

Nebent apačioje laukia jūsų karieta, ir jeigu man pa- 
siūlytumėte vietą... 

— Iš tikrųjų, kaip tiktai ketinau jums pasiūlyti, — 
prisipažino Marandas. 

— Dėkingai sutinku,— atsakė Valženezas. 

Ir tuodu žmonės, ką tik sutarę, jog rytoj nužudy- 
sią vienas kitą, paliko rūmus, taip sakant, susikibę už 
parankių kaip geriausi bičiuliai. 

Išėjęs iš rūmų, Marandas susitiko, kaip ir anksčiau 
rytą, Kamilį de Rozaną. 

Kreolas kaip tik lipo iš karietos. 

— Antrusyk patiriu malonumą susitikti su jumis 
toje pačioje vietoje, — tarė Marandas. 

— Aš savo ruožtu taipgi,— atsakė Kamilis.— Tai 
atsitiktinybės, kurios visais laikais pasitaikydavo, ir 
Moljeras, man regis, apie tai yra sukūręs eiles: 


Vieta man laiminga ir t. t., ir t. t? 


— Jeigu turite ką pasakyti ponui de Valženezui, 
paskubėkite, nes jis pats jums paaiškins, jog reikalai 
verčia jį nedelsiant išvykti. 

— Iš tikrųjų, ar manęs atvažiavote aplankyti, mie- 
lasis bičiuli? — paklausė Loredanas, ištiesdamas Ka- 
miliui ranką. 

— Be abejo,— atsakė kreolas kiek rausdamas. 

— Ką gi, jums nepasisekė: manęs nematysite, aš 
išvykstu,— tarė Loredanas, sėsdamas Marando karie- 
ton.— Bet vis tiek užeikite: rasite mano seserį, kurią 
matyti, manau, jums bus tiek pat malonu kaip ir ma- 
ne. Tad sudie ar tikriau — iki pasimatymo! 

Ir karieta nurūko, traukiama iškart šuoliais pa- 
leistų arklių. 

Po dešimties minučių ponas de Valženezas įžengė 
į Perų rūmus ir paprašė žodžio. 


CXXIX + LOREDANO DE VALŽENEZO 
KALBA PERŲ RŪMUOSE, 
IR KAS IŠ TO SEKĖ 


Paskutinysis Europos atoveiksmis prieš Aziją, Na- 
varino pergalė kainavo šešerius metus nepaliaujamų 
kovų ir didžiulių susidūrimų. Naujųjų laikų epami- 
nondai!, alkibiadaiŽ ir temistokliai“ stulbino visą pa- 
saulį; pasakytum, jog jie kaip Tesėjas“ vėl atrado sun- 
kius savo tėvų kalavijus, užkastus Maratono“, Leuktrų 
17 Mantinėjos laukuose. 

Atsiliepdamos į šį nepriklausomybės potroškį, at- 
gimstantį graikams po tiekos metų miego, padvelkus 
prancūzų revoliucijos vėjui, visos Europos širdys ėmė 
stipriau plakti. Hugo ir Lamartinas juos apdainavo, 
Baironas už juos mirė“. Jų reikalas tam tikra prasme 
tapo Prancūzijos reikalu — būdavo aimanuojama dėl 
jų pralaimėjimų, kaip ir plojama pergalėms. 

Bet kuo labiau toksai jausmas darėsi visuotinis ir 
tautinis, tuo mažiau jis patiko Vileliui; ir dera prisi- 
minti, kad niekas nepasirodė aršesniu helenų revoliu- 
cijos priešu kaip jis. 

Taigi, kai Loredanas de Valženezas, kurio kraštu- 
tinės rojalistinės pažiūros buvo visiems žinomos, pa- 
prašė žodžio, pusė ar greičiau trys ketvirtadaliai perų, 
pritariančių garbiojo kolegos pažiūroms, vienu balsu 
sušuko: 

— Kalbėkite! Kalbėkite! 

Glaustai apibendrinęs pagrindinius sukilimo eta- 
pus, Valženezas, visoje salėje griaudėjant plojimų aud- 
rai, ėmėsi smerkti šiuos liūdnus įvykius, šlovinamus 
kaip pergales. 

— Vis dėlto,— pasakė jis,— mes negalėtume nie- 
ko prikišti daugumos vyriausybei: vadovaudamasi ri- 
teriškais, nuo kryžiaus karų laikų išlikusiais jausmais, 
ji sutiko dalyvauti toje nelaimingoje koalicijoje prieš 
turkus. Pasilaikykime visą savo pyktį, pasitausokime 
visą savo griežtybę jų nusipelniusiems — tiems, kurie 
iš kvailumo ar suinteresuotumo palaiko revoliucijas 
pas kitus, nepajėgdami jų sukurstyti pas save. Neno- 

riu įvardyti nieko,— pridūrė oratorius, — ir vis dėlto 
garsaus benkininko pavardė linksniuojama visų lūpo- 
se. Aišku, iš kokios kasos revoliucija semiasi ją maiti- 
nančių lėšų. Taigi, prisimindamas pastarųjų dienų 
riaušes, aš jūsų klausiu, ponai, nors ir gaučiau ap- 
mokėti už tai savo krauju, ar negalima tvirtinti, jog 
tie, kurie šelpia Graikijos maištininkus, lygiai taip pat 
padeda Paryžiaus graikams? 

Sitoksai sąvokų supriešinimas sukėlė aplodismentų 
griausmą; Marando pavardė ėjo iš lūpų į lūpas; banki- 
ninko Perų rūmuose nemėgo: greitas, netikėtas iškėli- 
mas į finansų ministrus anaiptol nesutvirtino jo repu- 
tacijos. Taigi smagu buvo girdėti jį taip viešai apkal- 
tintą Valženezo. 

Vis dėlto, tarp tų aplodismentų būta ir nemaža 
murmesių. 

Generolas Erbelis pertraukė jaunąjį perą ir iš sa- 
vo vietos pareiškė protestą prieš tai, kas buvo pasaky- 
ta, kviesdamas poną de Valženezą atsiimti savo žodžius, 
kurie iš esmės reiškė šiurkštų įžeidimą. 

— Tebus įžeidimas! — atkirto Valženezas.— Jei- 
gu teisybė jums atrodo įžeidimas... 

— Betgi,— sušuko kitas peras,— negali būti, kad 
jūs rimtai kaltintumėte poną de Marandą rėmus Sen 
Deni gatvės riaušininkus. | 

— Tai jūs jį įvardijote, pone, ne aš,— atrėmė 
Valženezas kuo įžūliausiu tonu. 

— Jėzuitas! — sumurmėjo generolas pakankamai 
garsiai, kad būtų išgirstas. 

Valženezas kaipmat pasigavo žodį, tačiau nė kiek 
neįsižeidęs, kaip buvo galima tikėtis. 

— Jeigu generolas tariasi mane įžeidęs,— atkirto 
jis, — pavadindamas jėzuitu, tai labai klysta. Būtų vi- 
siškai tas pat, jei aš jį pavadinčiau kariškiu. Nematau 
čia užgaulės. 

Ginčas tuo ir užsibaigė, pereita prie tolesnės die- 
notvarkės. 

Grįžęs namo vakarop, apie penktą valandą, gene- 
rolas Erbelis aptiko jo laukiantį Marandą. 

Bankininkas jau buvo perspėtas apie incidentą Pe- 

rų rūmuose ir jį lydėjusias detales. 

Išvydęs atsilankėlį, generolas savo ruožtu įtarė, 
kas šį čia atvedė, ištiesė ranką ir pakvietė atsisėsti. 

— Generole,— tarė bankininkas,— didžiai nuste- 
bintas sužinojau, kad ponas de Valženezas mane Perų 
rūmuose įžeidė, teisybė, tiesiogiai neįvardydamas, bet 
kaip įmanoma aiškiau duodamas suprasti, ką turi ome- 
nyje; tiesa, su pasitenkinimuų, atmieštu pasididžiavi- 
mo, taip pat sužinojau, kad jūs mane gynėte. Būti 
įžeistam pono de Valženezo ir ginamam jūsų — tai 
dviguba garbė, kuriai aš itin jautrus. Todėl nenorėjau 
delsti nė minutės ir atėjau padėkoti už jūsų įsikišimą 
į tą reikalą. 

Generolas nusilenkė lyg norėdamas pasakyti “Aš 
tik ir „trokštu atlikti garbingo žmogaus pareigą“. 

— Be to,— kalbėjo toliau bankininkas, — kadangi 
palaikėte mane neprašomas, man teikia vilties, jog 
malonėsite manęs nepalikti ir toje tąsoje, kurią ketinu 
suteikti šiam įžeidimui. 

— Aš jūsų paslaugoms, brangusis pone de Maran- 
dai, ir, dievaži, taip gerai jus pažinodamas, vos nesiry- 
žau nelaukti, ko] kreipsitės kaip dabar į mane, o pali- 
kus Perų rūmus, jūsų vardu pareikalauti, kad įžeidėjas 
atsilygintų už skriaudą. 

— Toks dėmesys kelia man pasididžiavimą, gene- 
role, nes tai rodo, jog vienaip ar kitaip linkite man gera. 

— O dabar,— paklausė generolas,— ar pažįstate 
savo priešininką? 

— Mažai. 

— Tai jaunas pasipūtėlis, visiškai nepastovių pa- 
žiūrų. 

— O! — tarė Marandas, suraukdamas antakius ir 
suteikdamas savo veidui išraišką neapykantos, kokios 
iš jo negalėtum tikėtis. 

— Tokios rūšies paikšiai,— tarė generolas, — retai 
po pietų lieka tokios pat nuomonės, kokią turėjo prieš 
juos. 

— Ką gi, generole,— nusijuokė Marandas,— esa- 
ma būdo, kaip sutrukdyti jam pakeisti po pietų savo 
nuomonę. 

— Kokio? 

— Visa sutvarkyti su juo prieš pietus. 

Bankininkas išsitraukė iš kišenės laikrodį: 

— Dabar tiktai penkta valanda; jis pietauja ne 
anksčiau kaip pusę septynių; jeigu sutiktumėte man 
pasitarnauti pirmuoju sekundantu, mudu sėsime ka- 
rieton paieškoti antrojo; o pakeliui keliais žodžiais ap- 
tarsime dvikovos sąlygas. 

— Sutinku visa širdimi, — atsakė generolas, — ta- 
čiau bijau, kad mano karietą jau iškinkė. | 

— Nesvarbu! Aš su karieta, — nuramino jį Maran- 
das.— Makono gatvė, nr. 4,— paliepė jis vežėjui. 

— Makono gatvė?..— pakartojo generolas lyg klaus- 
damas, kas toji Makono gatvė. 

Karietą arkliai iškart patraukė šuoliais. 

— Kurgi, po velnių, mes? — paklausė generolas, 
išvydęs karietą sustojant prie Salvatoriaus namų durų. 

— Ten, kur liepiau savo vežėjui mus vežti. 

— O, bjauri gatvė. 

Paskiau, pažvelgęs į namą, grafas Erbelis paklausė: 

— Tai į jį eisime? 

— Taip generole,— nusišypsodamas patvirtino Ma- 
randas. 

— O! Bjaurus namas! 

— Ką gi, kaip tik šioje gatvėje, šiame name gyve- 
na vienas iš doriausių ir narsiausių mano pažįstamų 
žmonių. 

— Kuo jis vardu? 

— Salvatorius... 

— Salvatorius... Ir kuo gi jis užsiima? 

Marandas nusišypsojo: 

— Betgi, kaip kalbama, jis komisionierius. 

— Ak, ak! Pradedu susivokti; taip, taip, girdėjau 
generolą La Fajetą kalbant apie šį savos rūšies filo- 
sofą. Labai gerai apie jį atsiliepė. 

— Jūs ne tik girdėjote apie jį kalbant, generole, 
bet ne vienąsyk ir pats kalbėjotės su juo. 

— Kurgi? — nustebo generolas. 

— Mano namuose. 

— Aš kalbėjausi pas jus su komisionieriumi? 

— O! Suprantate, pas mane jis nesilankydavo su 
savuoju švarkeliu ir naščiais; vilkėdavo fraku kaip aš 
ar jūs ir vadinosi ponas de Valsinji. Ą 

— Prisiminiau! — sušuko generolas.— ZŽavingas 
jaunikaitis! 

— Tad štai, ketinu jį pasikviesti savo antruoju 
sekundantu. Tai labai įtakingas žmogus rinkimuose ir 
perrinkimuose; jausčiaus laimingas, kad tokie galėtų 
būti sekundantais visiems tiems, kurių pažiūros ati- 
tinka manąsias. 

— Puiku! — tarė generolas, išlipdamas paskui 
bankininką iš karietos. 

Juodu pasikėlė tris aukštus ir atsidūrė prie Sal- 
vatoriaus buto durų. Jis pats jas ir atidarė. 

Jaunikaitis ką tik buvo sugrįžęs namo. Tebevilkėjo 
švarkeliu ir kelnėmis iš aksomo. 

— Brangusis pone Valsinji — tarė Marandas,— 
atėjau paprašyti jūsų paslaugos. 

— Kalbėkite,— paragino Salvatorius. 

— Jūs daugybę kartų siūlėte savo bičiulystę mai- 
nais už manąją. Ką gi, ateinu paprašyti jūsų šios bičiu- 
lystės įrodymo. 

— Jūsų paslaugoms. 

— Rytoj kaunuos dvikovoje; štai ponas generolas 
Erbelis sutiko būti vienu iš mano sekundantų; ar su- 
teiktumėte man garbę, tapdamas antruoju? 

— Mielai, pone, tik noriu paklausti dviejų dalykų: 
dvikovos priežasties ir jus įžeidusiojo pavardės. 

— Ponas Loredanas de Valženezas taip netinka- 
mai mane užsipuolė Perų rūmuose, jog niekaip nega- 
liu nepaprašyti jo pasiaiškinti. 

— Loredanas! — sušuko Salvatorius. 

— Jūs jį pažįstate? — paklausė Marandas. 

— Taip,— atsakė Salvatorius, liūdnai palinguoda- 
mas galva,— o taip, aš jį pažįstu! 

— Bet ar pažįstate jį taip artimai, jog atsisaky- 
tumėte man pasitarnauti sekundantu? 

— Paklausykite, pone,— pamažu bei rimtai atsa- 
kė Salvatorius,— nekenčiu pono de Valženezo dėl prie- 
žasčių, kurias kada nors sužinosite, ir tas laikas jau 

labai netoli, jeigu galiu tikėt savo nuojauta. Netgi tu- 
rėčiau asmeniškai atsikeršyti jam už įžeidimą; bet yra 
pasaulyje žmogus, kuriam prisiekiau nepaliesti nė jo 
galvos plaukelio; taigi, man regis, ponai, jeigu sutikčiau 
imtis sekundanto vaidmens ir jeigu būsimame susiti- 
kime mūsų priešininką ištiktų kokia nelaimė, nevi- 
siškai būčiau tesėjęs duotąjį Žodį. 

— Jūs teisus, brangusis Valsinji — tarė Maran- 
das,— ir man telieka atsiprašyti, kad jus patrukdžiau. 

— Jeigu aš jums negaliu pasitarnauti kaip sekun- 
dantas,— kalbėjo toliau Salvatorius,— galbūt galėčiau 
praversti kaip chirurgas. Ir jeigu teiktumėtės mane 
paimti, aš jūsų paslaugoms. 

— Tikrai žinojau, kad jūs padarysite man kokią 
nors paslaugą,— tarė Marandas, ištiesdamas Salvato- 
riui ranką. 

Ir jis išėjo, lydimas generolo, įsipareigojusio ryt 
rytą užvažiuoti paimti jaunikaitį kaip chirurgą, kuris 
tokia pareigybe tarėsi galįs be nepatogumo dalyvauti 
dvikovoje. 

Iš Makono gatvės nuvažiavo i Liuksemburgo gatvę, 
kur gyveno generolas Pažolis'. Šis nedvejodamas priėmė 
Marando pasiūlymą. 

Po ketvirčio valandos dvejetas generolų įžengė Val- 
ženezo svetainėn. Aptiko šį gulintį ant kanapos ir visa 
gerkle kvatojantį iš Kamilio de Rozano bei kito jo bičiu- 
lio dabišiaus šmaikštybių. | 

— Pone,— tarė grafas Erbelis,— generolas Pažolis 
ir aš pageidaujame šnektelti su jumis keletą minučių 
asmeniškai. 

— Betgi kodėl asmeniškai, ponai? — sušuko Lore- 
danas.— Priešingai, galite kalbėti prie mano bičiulių; 
neturiu nieko nuo jų slėpti. 

— Tokiu atveju, pone,— sausai atrėmė generolas 
Erbelis,— turime garbės pono de Marando vardu pa- 
prašyti jus atsiteisti už jam padarytą įžeidimą. 

— Jūs — pono de Marando sekundantai? — paklau- 
sė Loredanas. 

— Taip, pone,— abu iškart patvirtino dvejetas ge- 
nerolų. 

— Ką gi, ponai, — atsakė Valženezas, atsistoda- 
mas ir parodydamas į du jaunikaičius,— štai manieji. 
Malonėkite susitarti su jais; suteikiu jiems visus įga- 
liojimus. | 

Paskiau, gana niekinamai nusilenkęs dviem pono 
de Marando sekundantams, paliko kambarį, tardamas 
Kamiliui: 

— Einu pasirūpinti, kad padengtų stalą. Pasisku- 
binkite greičiau baigti, Kamili. Mirštu iš alkio. 

— Ponai,— tarė generolas Erbelis,— jūs žinote, už 
kokį įžeidimą ateiname prašyti atsiteisti? 

— Taip, — nepastebimai šyptelėjo Kamilis. 

— Taigi, manau, nėra reikalo,— tęsė generolas, — 
leistis į smulkmenas. 

— Iš tiesų, visai nėra reikalo — sutiko Kamilis vis 
su ta pačia šypsena. 

— Ar pasirengę atsiteisti už mums padarytą įžei- 
dimą? 

— Ziūrint kaip. 

— Klausiu, ar jūs pasirengę atsiprašyti? 

— O! Dėl to, tai ne,— atkirto Kamilis.— Bet koks 
atsiprašymas mums griežtai uždraustas. 

— Tuomet,— atšovė generolas, — mums telieka su- 
derinti visas dvikovos sąlygas. 

— Jūs įžeistoji pusė,— tarė Kamilis, — tad saky- 
kite savąsias. 

— Stai ką turime garbės jums pasiūlyti: bus kau- 
namasi pistoletais. 

— Gerai, pistoletais. 

— Priešininkai stovės keturiasdešimties žingsnių 
atstumu vienas nuo kito ir turės teisę žengti arba 
nežengti po penkiolika žingsnių. 

— Taigi, jeigu kiekvienas nužengs po penkiolika 
žingsnių, bus šaudomasi dešimties žingsnių atstumu? 

— Taip, dešimties žingsnių atstumu, pone. 

— Nieko sau atstumas; gerai, tebūnie dešimt žings- 
nių. 

— Pistoletai bus gauti iš Lepažo“, kad priešinin- 
kai jų visiškai nepažinotų. 

— Kas juos paims? 

— Kiekvienas iš mūsų atsineš po porą pistoletų 
arba, jeigu jums taip geriau tinka, ginklininko par- 
davėjas, kuris užtaisys ginklus ir pristatys jų dvi po- 
ras; bus traukiami burtai, kuriais pasinaudoti. 

— Viskas gerai. Dabar, dėl dvikovos vietos? 

— Jeigu jums tinka, Miuetės alėjoje. 

— Miuetės alėjoje. Jos gale yra tokia tartum pro- 
gumėlė, kuri šiaip pašalinei akiai nepastebima ir kuri 
lyg tamtyč sutverta panašiam susitikimui. 

— Gerai, tebus toji progumėlė. 

— Ak, pamiršome valandą. 

— Svinta tik po septynių; tarkime, devintą. 

— Devintą, puiku pone... Bent bus laiko šiokiam 
tokiam tualetui. 

— Mums belieka atsisveikinti, ponai,— pareiškė 
abu kariškiai. 

— Ir mums taip pat, — atsakė abu jaunikaičiai sto- 
damiesi. 

Vos tik atvykėliai pasišalino, svetainėn įpuolė Val- 
ženezas. 

— Ak, slunkiai! maniau, niekad nebaigsite. 

— Štai ką sutarėme,— tarė Kamilis. 

— Ką sutarėme! — nusišiepė Loredanas.— Aš tą 
žinau: sutarėme pietauti pusę septynių, o dabar jau 
penkios minutės po septynių! 

— Betgi kalbu tau apie dvikovą. 

— O aš — apie pietus. Dvikova gali palaukti, pie- 
tūs — niekad! Tad prie stalo! 

— Prie stalo! — drauge pakartojo abu jaunikaičiai. 

Ir visi trys nuskubėjo į valgomąjį, kur jų laukė 
panelė Siuzana de Valženez. 

Per visus tris patiekalus nesiliovė juoko papliūpos: 
apšnekėjo visą Paryžių, o ypač bankininką; negailes- 
tingai išjuokė Marandą — žemino jį politiškai, finan- 
siškai, morališkai, o labiausia — fiziškai. 

Apie rytdienos dvikovą tiek tekalbėta, kiek apie 
Kinijos imperatorių. 

Ar iš pagarbos čia dalyvaujančiai moteriai, ar iš 
nerūpestingumo, ar iš pasipūtėliško tikrumo jos baig- 
timi? Nežinome arba veikiau buvo viso to po truputį 

trejeto jaunikaičių nutylėjime. 

Pereita prie deserto, kai asmeniškas Valženezo tar- 
nas padavė savo ponui ant sidabrinės lėkštelės vizi- 
tinę kortele. 

Lorendas žvilgtelėjo į ją. 

— Konradas! — sušuko jis. 

— Konradas! — sukuždėjo panelė de Valženez, šiek 
tiek pablykšdama.— Ko jis nori iš mūsų? 

Savo ruožtu nejučia ir Loredanas taip pabalo, kaip 
tasai Sevro porceliano puodelis, kurį kėlė prie lūpų. 

Kamilis pastebėjo tą dvigubą jaudulį, vienu metu 
ištikusį ir brolį, ir seserį. 

— Labai gaila, bet minutėlei turiu jus palikti, — 
burbtelėjo Valženezas ir pasigręžė į tarną: — Įvesk jį 
į Mano kabinetą. 

Paskiau atsistojęs tarė: 

— Aš tuoj, ponai. 

Ir pasuko į duris, vedančias iš valgomojo į jo ka- 
binetą. 

Salvatorius laukė stovėdamas. 

Buvo neįmanoma elegantiškiau vilkėti nei Salva- 
torius ir kartu ramiau bei prakilniau atrodyti nei šis 
jaunikaitis. 

Iš tikrųjų, šiuosyk tai buvo Konradas de Valžene- 
zas, kaip ir liepė apie save pranešti. 

— Ko iš manęs norite? — paklausė Loredanas de 
Valženezas, kupinu neapykantos žvilgsniu. 

— Minutėlę pasišnekėti su jumis, — atsakė Salva- 
torius. 

— Pamirštate, kad tarp mūsų įmanoma tik viena 
pokalbio tema? 

— Neapykanta, kurią vienas kitam jaučiame. Ne, 
pusbroli, neužmirštu, ir mano apsilankymas — to įro- 
dymas. 

— (Gal atėjote, kad vienąsyk baigtume su šia ne- 
apykanta? 

— Anaiptol. 

— Tad ko gi norite iš manęs? 

— Tuoj pasakysiu, pusbroli. Jūs rytoj kaunatės, 
tiesa? 

— Kas jums rūpi? 

— Rūpi ne tik man, bet ir mudviems, kaip tuojau 
sužinosite. Taigi rytoj kaunatės su ponu de Marandu, 
devintą valandą ryto Bulonės miške pistoletais. Mato- 
te, aš gerai informuotas. 

— Taip, lieka tik sužinoti, kur semiatės savo žinių? 

Salvatorius tik truktelėjo pečiais. 

— Kad ir kokiu būdu sužinojau apie jūsų dvikovą, 
aš apie ją žinau, ir tai bus mūsų pokalbio tema, jeigu 
teiksitės. 

— (Gal kartais atėjote skaityti man moralų? 

— Aš! O! Dar ko! Atvirkščiai, manau, kad jūs pats 
tai darote ir dargi pernelyg be saiko! Ne, paprasčiau- 
siai ateinu jums pasiūlyti paslaugą. 

— Jūs! 

— Tai jus stebina? 

— Jeigu atėjote juokauti, įspėju, blogai pasirinko- 
te laiką. 

— Aš niekad su savo priešais nejuokaujų,— rim- 
tai pasakė Salvatorius. 

— Tad baikime, ko iš manęs norite? Sakykit! 

— Ar gerai pažįstate poną de Marandą? 

— Pakankamai, kad jam rytoj duočiau pamoką, 
kurią prisimins, jeigu tik turės laiko prisiminti. 

— Ką gi, — tarė Salvatorius,— matau, kad jūs jo 
visai nepažįstate. Ponas de Marandas lig šiolei kartais 
yra davęs pamokų, bet dar nė vienos negavo. 

Loredanas pažvelgė į savo pusbrolį su gailesčiu ir 
truktelėjo pečiais. 

— Ak, traukote į tai pečiais, — pastebėjo Konra- 
das.— Iš to man aišku, kad pasitikite savimi. Bet 
minutėlę patikėkite manimi ir paklausykite; ponas de 
Marandas jus nukaus. 

— Ponas de Marandas! — nusikvatojo jaunikaitis. 

— Ak, šitai jus linksmina! Iš tiesų, kad bankinin- 
kas nukautų jūsų kilmės ir nuopelnų žmogų: graži 
istorija — pistoletas prieš pinigų maišą! Ką gi, kaip 
tik čia suprasite, kokią darau jums paslaugą. Ponas 
de Marandas kovėsi jau keturis sykius, kiek žinau, ir 
kaskart nukaudavo savo priešininką; beje, 17 Livorne 

poną de Bedmarą, kuris buvo vienas iš jūsų bičiulių, 
kiek pamenu. 

— Ponas de Bednaras mirė nuo apopleksijos,— kiek 
sutrikdytas atsakė Loredanas. 

— Ponas de Bednaras žuvo nuo pistoleto šūvio. 
Pusbroli, žinokite: kaskart, kai šeima dėl kokių nors 
priežasčių nori nuslėpti vieno iš savo narių mirties 
priežastų, kaip priedanga tai pavadina apopleksija — 
visai vaikiškai paprasta. Ką gi, paklausykite dar: ry- 
toj, tarp devintos valandos ir ketvirtis po devynių ryto 
jūs mirsite kaip ponas de Bednaras nuo apopleksijos, 
ir galiu pridurti, jog pasistengsiu įdėti į dienraščius 
mirties priežastį, kurią pats pasirinksite. 

— Na, gana juokų,— nukirto Valženezas, vis la- 
biau pagyvėdamas,— ir prašom liautis, jeigu nenorite, 
kad pokalbis pakryptų kitaip. 

— Kaip, jūsų nuomone, jis gali pakrypti? Gal kar- 
tais įsivaizduojate, pusbroli, jog esate taip sudėtas, 
kad galite išmesti mane pro langą? Jeigu taip, tai tik 
žvilgtelkit į mane. 

Ir tardamas šiuos žodžius Konradas ištiesė abi 
rankas, kurių raumenys ryškėjo pro frako medžiagą. 
Loredanas mašinaliai pasitraukė atatupstas. 

— Baikime,— tarė jis.— Ko norite? 

— Ateinu pasiteirauti, kokia bus jūsų PE aB 
valia — pasižadu ją tiksliai įvykdyti. - 

— Tikriausiai, — atšovė Loredanas,— jūs su kuo 
nors iš saviškių sukirtot lažybų taip man pūsti mig- 
las. 

— Aš miekad nekertu lažybų, pone, ir niekam ne- 
pučiu miglų. Sakau, kad būsite nukautas, nes žmogus, 
su kuriuo rytoj kovosite, neskaitant, kad jau yra pa- 
rodęs, ko vertas, taip pat yra be galo drąsus; gi jūs, — 
štai, pažvelkit į šitą veidrodį — gi jūs esate išblyškęs, 
kakta išpilta prakaito. Beje, pridurčiau, kad jeigu ry- 
toj visai nenumirtumėte, yra pasaulyje žmogus, pasi- 
rengęs pratęsti pono de Marando pradėtąjį darbą. 

— Jūs, be abejo? — sureagavo Loredanas, mesda- 
mas į pusbrolį kupiną neapykantos žvilgsnį. 

— Ne,— atsakė Salvatorius,— aš einu tik trečias. 

— Tai apie ką kalbate? 

— Apie tėvą tos jaunos merginos, kurią jūs pagro- 
bėte ir kurią aš išplėšiau iš jūsų nagų — apie Minos 
tėvą; tad rimtai manęs klausykitės,— varė toliau Kon- 
radas,— taip rimtai, kaip aš jums kalbų; ir šiaip jau 
per ilgai čia užtrukau. Jūsų mirtis nulemta: jeigu ne- 
krisite nuo vieno žmogaus šūvių, tai krisite nuo pa- 
leistųjų tų kitų; ką gi, vardan jūsų tėvo, kuris buvo 
dorų doriausias, vardan jūsų motinos, kurią sielvartas 
paguldė į kapą, vardan jūsų protėvių — tų narsių 
bajorų, kurių herbo nesuteršė jokia dėmė, vardan žmo- 
giškos: pagarbos, jeigu jos dar turite, vardan Dievo 
teisingumo, jeigu juo tebetikite, meldžiu jus man pa- 
sakyti, kokius jūsų poelgius privalėsiu atitaisyti? 

— Pone, tai jau per daug kvailysčių ar įžūlumo! — 
sušuko Loredanas.— Įsakau jums nešdintis iš čia! 

— O aš antrusyk meldžiu jus nepalikti paskui 
save poelgio, kuris galėtų suteršti dorybių tūkstant- 
mečius. 

— Užteks tų juokų, pone, išeikit! — valdingai pa- 
liepė Valženezas. 

Bet Konradas, ramus ir sustingęs, nepajudėjo iš 
vietos. 

— Trečią kartą, — vėl prašneko jis,— meldžiu jus 
pasakyti, ką bloga esate padaręs, kad jums žuvus 
galėčiau padarytąjį blogį pakeisti į gera. 

— Išeikit, išeikit! — sušuko Loredanas, prišokda- 
mas prie skambalėlio virvelės ir imdamas iš visų jėgų 
ją tampyti. 

— Teatleidžia jums Dievas jūsų mirties valandą! — 
rimtai pasakė Konradas. 

Ir išėjo. 


CXXX + KARALIUS LAUKIA 


Kaip sakėme, susitikti buvo sutarta Bulonės miške. 
Deja! Visa praeina. Dar vienas iš mūsų jaunystės 
prisiminimų išnykęs! Dar vienas žmonių knibždantis 
miškas, o ne dykas! Ir kai mūsų sūnėnai išvys tą ang- 

lišką parką — išvalytą, išblizgintą, iššukuotą, spindin- 
tį laku it buržua užsakytas parodos paveikslas, jie 
niekados nesutiks patikėti, ką mes padarėme iš užsi- 
likusios tos senosios Luvua! girios, kurią grobuoniška- 
sis karalius Pranciškus I aptverdino mūrais, idant ga- 
lėtų ten patogiau mėgautis medžioklės malonumais. 

Juo labiau jie nesupras, kad būta laikų, kai čio- 
nai, žinodami, jog nieko nesusitiks, skirdavo pasima- 
tymus dvikovininkai, ir šitai būdavo taip savaime su- 
prantama, kad iškviestojo dvikovon sekundantai, 
išklausę priešininko sekundantų sąlygas, būtų palaikę 
pastaruosius nevispročiais ar iš prastos draugijos, jei- 
gu tie susitikimui būtų parinkę kitą nei Maijo vartai 
ar Miuetės alėja vietą. 

Be to, dar būta lyg kokios lemties, irgi turėjusios 
tam įtakos: Klinjankūre“ ar Sen Mandė* dvikovos be- 
maž visad baigdavosi nelaimingai. 

Atvirkščiai, Bulonės miško nimfos, regis, taip bu- 
vo įpratusios matyti užtaisinėjamus pistoletus ar ištrau- 
kinėjamas špagas, jog kulkas nukreipdavo į šalį pūs- 
telėdamos, špagas — rankos mostu. 

Čia, prie Maijo vartų būta restoranėlio, kurio sa- 
vininkas užsikalė turto vien iš neįvykusių ar laimin-- 
gai pasibaigusių dvikovų. 

Paskubėkime pasakyti, kad toli gražu ne iš tokių 
konservatyvių paskatų Marando ir Valženezo sekun- 
dantai pasirinko Bulonės mišką. 

Ir viena ir kita pusė gerai suvokė, kad gaus daly- 
vauti tokioje dvikovoje, kada žemė sugeria kraują. 

Beje, sutartąjį dvikovai rytą miškas atrodė itin 
gražiai. 

Buvo sausis, tai yra pats viduržiemis, ir miškas 
visiškai atitiko metų laiką. 

Sniego baltumo dangus atrodė tartum žemesnis; 
oras tvyrojo sausas ir vaiskus, žemė žėrėjo šerkšnu, 
atsispindėdama saulės žeriamas nuo medžių viršūnių 
iki kamienų kibirkštėles; medžiai stovėjo nusvėrę -su 
atsainia gracija ilgus sultonus, žybsinčius it stalakti- 
tai; todėl miškas panėšėjo į didžiulę dekoraciją, iškirstą 
druskos grote. 

Pirmas atvyko Salvatorius, kuris liepė sustabdyti 
savo karietą šoninėje alėjoje, įniro į mišką ir suskato 
apžiūrinėti paskirtąją vietą. Sukinėjosi čia jau kelias 
minutes, kai išgirdo išsyk ir balsus, ir žingsnius. 

Atsigręžęs išvydo prisiartinančius Marandą, gene- 
rolą Pažolį ir grafą Erbelį. 

Juos lydėjo tarnas su Marando namų livrėja, neši- 
nas po pažastimi portfeliu. 

Bankininkas turėjo rankose paketėlį laiškų, ma- 
tyt, gautų prieš pat jam išvykstant; eidamas juos skaitė 
17 plėšė tuos, kurie jam pasirodydavo nereikšmingi, 
kitus gi perduodavo tarnui su pieštuku parašytomis 
pastabomis, kurias brūkštelėdavo, pasidėjęs laišką ant 
savo skrybėlės dugno. 

Pastebėjęs Salvatorių, nuėjo prie jo ir stipriai pa- 
spaudė šio ranką. | 

— Anų ponų dar nėra? — paklausė. 

— Ne,— atsakė Salvatorius.— Jūs dešimčia mi- 
nučių per anksti. 

— Juo geriau! — atsakė bankininkas.— Taip bijau 
pavėluoti, jog nors ir turėjau skubių pavedimų savo 
sekretoriams, palikau rūmuose šešias ar septynias asig- 
nuotes, įsakęs tuoj pat man jas pristatyti, kai tik bus 
perrašytos. 

Jis pasižiūrėjo į laikrodį. 

— Jeigu tie ponai atvyks tik devintą, tai, kadan- 
gi mano kontoros vyresnysis pažadėjo iki devynių at- 
siųsti šiuos raštus čia, aš turėsiu laiko juos pasira- 
šyti, kol jūs matuosite nuotolį ir užtaisysite ginklus. 
Neužpyksite, jei belaukiant perskaitysiu savo laiškus? 

— Negalėjote atidėti tų asignacinių raštų vėles- 
niam laikui? — paklausė generolas Erbelis. 

— Niekaip! Karalius jų laukia šįryt; o juk žinote, 
ponai, kad karalius — anaiptol ne kantrybės įsikūniji- 
mas. 

— Elkitės kaip tinkamas, — atsakė abu generolai. 

— Beje, pone Salvatoriau,— tarė Marandas,— kaip 
manote, kur bus kaunamasi? 

— CČia,— atsakė Salvatorius. 

— Norėčiau tuoj pat stoti savo vieton, — pareiškė 

Marandas,— kad paskiau nereiktų trukdytis. 

— Galite likti čia, — tarė Salvatorius.— Tiktai vieta 
nekokia — medžiai, kuriuos turėsite už savęs, gali 
palengvinti į jus nusitaikyti. 

— Ak, dievaži, man tas pat, — numojo Marandas, 
rengdamasis užimti Salvatoriaus nurodytą vietą 1r te- 
beskaitydamas, plėšydamas bei pasižymėdamas laiš- 
kus. 

Dvejetas generolų gerai nutuokė apie karišką drą- 
są, Salvatorius — apie pilietišką, ir vis dėlto visi trys 
su nebyliu susižavėjimu stebėjo šaltakraujiškumą to 
žmogaus, kuris tuo metu, kai netrukus turėjo būti lo- 
šiama iš jo gyvybės, kuo ramiausiai skaitinėjo rytinę 
korespondenciją. 

Jo veidas, beje, aiškiai matomas, kadangi buvo 
vienplaukis, nes skrybėlė jam atstojo piupitrą, jo vei- 
das neatrodė nė kiek gyvesnis, nei būtų sumuojant 
sąskaitas; jo ranka bėgiojo popieriumi tvirtai, ramiai, 
lyg jisai sėdėtų odiniame fotelyje prie savo rašomojo 
stalo, šalia seifo. 

Ir šią jo ramybę palaikė, matyt, tai, jog visai ne- 
sitikėjo mirsiąs. Iš tiesų, visagalė tai jėga,— tas pasi- 
tikėjimas likimu,— kurią Apvaizda suteikia arba di- 
diems garbėtroškoms, arba bepročiams, ir kuri juos 
stumia aklomis, neiškrypstant iš kelio, neužkliūvant 
už pasimaišiusių akmenų, žengti tiesiai prie tikslo. 
Mes visi apytikriai suvokiame sau lemtą šioje Žemėje 
paskirtį, o Žmogus, ją suvokiantis aiškiai, su šypsena 
gali žvelgti į besiartinančią mirtį, nes tikrai šioji pra- 
eis pro šalį, jeigu jo darbas dar nebaigtas. 

Stai kas paaiškina didžiųjų nukariautojų ramumą 
pavojaus akivaizdoje. 

Lygiai devintą valandą į dvikovos vietą atvyko 
trejetas jaunikaičių: Valženezas — atsainus, dvejetas 
sekundantų — kur kas rimtesni, nei galėtum tikėtis iš 
tokių lengvabūdiškų asmenybių. 

"Tuo pat metu alėjos gale pasirodė šuoliuojantis 
kiek įkerta žirgas kurjeris. 

Gabeno Marando laukiamus asignacinius raštus. 

Jaunikaičiai metė žvilgsnį raitelio pusėn, bet su- 

pratę, kad šis turi reikalą į bankininką, daugiau juo 
nesidomėjo. 

— Stai ir mes, — tarė kreolas, prisiartindamas prie 
dviejų generolų.— Apgailestaujame, kad privertėme jus 
laukti. 

— Nėra ko jums apgailestauti ponai: nė kiek ne- 
pavėlavote,— sausai atsakė generolas Erbelis, prisi- 
mindamas vakarykščias įžūlybes. 

— Tokiu atveju mes jūsų paslaugoms, — tarė ant- 
rasis Valženezo sekundantas. 

O pats Valženezas jau rengėsi palikti tankmę, kur 
tuo metu stovėjo, idant duotų susitarti sekundantams, 
kai pastebėjo Salvatorių. 

Nejučia suvirpėjo, karštligiškai šmaukštelėdamas 
lazdele su lazurito bumbulu, laikoma rankoje. 

— A, ak! Jūs čia! — tarė jis, iš aukšto nužvelgda- 
mas Salvatorių. 

— Aš pats,— atsakė šis rimtai. 

— Ponai,— kreipėsi Loredanas į savo sekundan- 
tus,— nesuprantu, ar norėta mus įžeisti, atsigabenant 
šį komisionierių; nebent jis atėjo nešti sužeistojo savo 
naščiais, o šiaip atsisakau jį pripažinti kaip sekun- 
dantą. 

— Neatėjau kaip sekundantas, pone — šaltai 
atrėmė Salvatorius. 

— Tad kaip smalsuolis? 

— Ne, kaip chirurgas ir visiškai į jūsų paslaugoms. 

Valženezas niekinamai nusisuko ir gūžtelėjęs pe- 
čiais nuėjo tolyn. 

Ketvertas sekundantų už kelių žingsnių nuo Ma- 
rando padėjo dėžutes su pistoletais. 

Marandas, stovintis būsimos dvikovos pozicijoje, 
priklaupė ant vieno kelio ir, pamirkęs kurjerio jam at- 
kištoje rašalinėje plunksną, pasirašė asignuotes, prieš 
tai jas permetęs paskubom akimis. 

Regėdamas tuodu žmones šią lemiamą valandą, 
vieną šaltai užsiėmusį kasdieniu darbu, kitą — karšt- 
ligišką, sujaudintą, besistengiantį nuslėpti savo nerimą, 
nesunkiai pasakytum, kuris iš juodviejų drąsus ir tvir- 
tas. 

Salvatorius stebėjo abu ir filosofiškai sprendė tokį 
rimtą klausimą: kas kvailesnis — ar pasaulis, prime- 
tantis dvikovas, ar žmogus, paklūstantis šio valiai. 

“Taigi, — mąstė jis — pasiklydusi šio pasipūtėlio 
kulka gali nutraukti tokio tvirtuolio gyvenimą: Stai 
žmogus, kuris savo srityje nuveikė didžius darbus, ku- 
ris nušvietė opiausius finansinius klausimus, žodžiu, 
žmogus, kuris buvo ir dar ilgai gali būti savo kraštui 
naudingas; o štai kitoje pusėje žmogus tuščiagalvis, 
piktaširdis, būtybė ne tik nenaudinga žmonių giminei, 
bet dargi nešanti blogį savo poelgiais, pavojinga savo 
pavyzdžių, žodžiu, blogas tvarinys, štai čia tuodu 
žmonės, ir netrukus galbūt kvailybė nužudys intelektą, 
silpnumas nugalės stiprybę, Arimanas bus įveikęs Oro- 
mazą"?... Mes gyvename XIX amžiuje ir dar tikime Die- 
vo teismu!" 

Tuo tarpu prie Marando priėjo generolas Erbelis. 

— Pone,— tarė bankininkui,— malonėkite pasi- 
ruošti. 

— Betgi, — atsakė Marandas,— aš visiškai pasi- 
ruošęs. 

Ir jis toliau skaitė bei pasirašinėjo asignuotes. 

— Jūs manęs nesuprantate, — nusišypsojo genero- 
las.— Aš jums sakau, kad reikia atsikelti nuo žemės 
17 likti stovėti. 

— Ponas de Valženezas rengiasi šauti? 

— Ne, bet kad atsistatytų kraujotaka, kad širdis 
atgautų tvirtybę, kad laikysena atsileistų... 

— Ak, niekai! — papurtė galvą Marandas. 

— Paklauskite mūsų chirurgo,— pažvelgė genero- 
las į Salvatorių. 

— Vertėtų taip padaryti, — atsakė šis, žingtelda- 
mas bankininko link. 

— Nejaugi manote, kad mano širdis pernelyg įsi- 
audrinusi?..— atšovė Marandas.— Garbės žodis, jeigu 
turėčiau laiko, duočiau jums užčiuopti savo pulsą, ir 
pamatytumėte, kad jis nepadažnėjęs nė dviem tvinks- 
niais per minutę. 

Ir parodė į dar likusias asignuotes. 

— Tačiau, deja, — pridūrė jis, — būtina, kad visi šie 

popieriai būtų perskaityti ir pasirašyti per penkias mi- 
nutes. 

— Tai, kaip jūs elgiatės — beprotybė! — sušuko 
generolas.— Tie jūsų rankos judesiai sutrukdys jums 
nusitaikyti. 

— Cha! — nerūpestingai atšovė Marandas, toliau 
pasirašinėdamas popierius.— netikiu, kad jis mane nu- 
kaus, generole; jūs — juo labiau, tiesa? Tad liepkite 
užtaisyti pistoletus. Tik prižiūrėkite, kad neužmirštų 
įdėti kulkų, ir atmatuokite keturiasdešimt žingsnių. 

Nieko neatsakęs, generolas linktelėjo galva ir pri- 
sijungė prie sekundantų. 

Salvatorius susižavėjęs pažvelgė į bankininką. 

Buvo sutarta kautis iš keturiasdešimties žingsnių 
nuotolio, kiekvienam galint žengti penkiolika žingsnių 
savo priešininko link. 

Kai apžiūrėjo ir užtaisė pistoletus, atmatavo žings- 
nius. 

Valženezas pasitaikė žingsnius skaičiuojančio ge- 
nerolo Pažolio kelyje. 

— Atleiskite, pone,— tarė šis Loredanui,— gal ma- 
lonėsite duoti man kelią. 

— Prašom, pone, — atsakė Loredanas, apsisukda- 
mas ant kulnų ir lazdele nublokšdamas šerkšno žvaigž- 


deles, spindinčias ant iaas viršūnių — nukirto jas 
kaip Tarkvinijus“ 
— Kvailys! — sumurmėjo generolas. 


Ir toliau skaičiavo žingsnius. 

Atmatavus nuotolį, Valženezui buvo pakartotos dvi- 
kovos sąlygos ir įteiktas pistoletas. 

Suplojus delnais trečią kartą, priešininkai galėjo 
pradėti eiti vienas į kitą arba šauti iš vietos — kaip 
sumanys. 

— Puiku, ponai,— tarė Valženezas, numesdamas 
ant žemės savo lazdelę, — aš pasirengęs. 

— Kada jūs teiksitės, pone,— tarė grafas Erbelis, 
paduodamas Marandui pistoletą. 

— Betgi, kai teiksis ponas de Valženezas,— atsa- 
kė šis, paimdamas pistoletą, pasikišdamas po kairiąja 
pažastim ir vėl pasilenkdamas pasirašinėti popierius. 

— Betgi štai... 

— Juk mudu — ponas Loredanas ir aš — turime 
teisę kiekvienas žengti penkiolika žingsnių prieš- 
priešiais ir šauti, kada panorėsime? 

— Taip,— patvirtino generolas. 

— Ką gi, tegul juos žengia ir šauna, aš paleisiu 
šūvį paskiau. Matote, teliko pasirašyti dvi asignuotes. 

— Duositės nušaunamas it kiškis savo guolyje, — 
pastebėjo generolas. 

— Jam! — atkirto Marandas, nukreipdamas į grafą 
tikrumu dvikovos baigtimi spindinčias akis.— Jam! — 
pakartojo jis.— Kertu lažybų iš šimto luidorų, gene- 
role, jog jo kulka manęs nė nepalies... Tad, kada tik 
teiksitės, generole. 

Jūs tvirtai nusprendėte? 

— Karalius laukia,— atsakė Marandas, pasira- 
šydamas priešpaskutinę asignuotę ir imdamas skaityti 
paskutiniąją. 

— Jo neperkalbėsite,— sumurmėjo Salvatorius. 

— Žuvęs žmogus, — pastebėjo generolas Pažolis. 

— Dar pamatysime,— atšovė grafas Erbelis, kurį 
bankininko pasitikėjimas savimi pradėjo užkariauti. 

Ir abu pasitraukė nuo Marando, kuris liko klūpoti 
ant vieno kelio, kai tarnas šalia laikė jam rašalinę. 

— Ak taip! — tarė Valženezas.— Nejaugi mūsų 
priešininkas rengiasi kautis susigūžusios Veneros pa- 
dėtyje? 

— Malonėkite atsistoti, pone,— šūktelėjo abu Lo- 
redano sekundantai. 

— Jeigu būtinai to reikalaujate, ponai...— atsi- 
liepė bankininkas ir atsistojo. 

— Paduok dar man rašalu sumirkytą plunksną, Kon- 
tua, ir pasitrauk į šalį — pasakė Marandas savo tarnui. 

Paskiau pasigręžė į Valženezą: 

— Aš atsistojęs, pone, ir jūsų paslaugoms, — tarė 
jis, tebeskaitydamas asignuotę. 

— Tai pasityčiojimas! — sušuko Valženezas ir pa- 
darė judesį, neva ketindamas numesti į šalį savo pis- 
toletą. “ 

— Nė kiek, pone, — atsakė generolas Erbelis.— 

Mes duosime ženklą: eikite ir šaukite. 

— Betgi taip nedaroma,— spyriojosi Loredanas. 

— Matote, jog daroma,— atkirto antrasis Maran- 
do sekundantas, parodydamas į bankininką, kuris su 
pistoletu po pažastim ir plunksna tarp lūpų ramiai 
baigė skaityti paskutiniąją asignuotę, prieš ją pasi- 
rašydamas. 

— Įspėju, kad ši komedija manęs nė kiek nejaudi- 
na, 1r aš nudėsiu šį poną kaip šunį — sugriežė danti- 
mis Valženezas. 

— Netikiu, pone,— atrėmė grafas. 

Nuo niūraus generolo žvilgsnio Loredanas nuleido 
akis. 

— Ką gi, pone, — tarė Marandas, nepakeldamas 
galvos, — kada tik teiksitės! 

— Duokite ženklą! — riktelėjo Loredanas. 

Sekundantai susižvalgė, idant suderintų veiksmus. 

Reikėjo suploti tris kartus. 

Pirmą kartą suplojus, priešininkai privalėjo atlauž- 
ti gaidukus, antrąjį — nusitaikyti, trečiąjį — pradėti 
eiti vienas kito link. 

Po pirmojo pliaukštelėjimo Marandas iš tiesų de- 
šiniąja ranka siekė po kairiąja pažastimi ir atlaužė 
gaiduką. Bet po antrojo ir trečiojo jis tik išsiėmė iš 
burnos plunksną ir nuleido pasirašyti. 

— Hm! Hm! — kostelėjo generolas Pažolis, norėda- 
mas perspėti Marandą, kad jau pats metas ir kad 
priešininkas žengia į jį. 

"Tuo tarpu Marandas baigė skaityti 17 pasirašė pas- 
kutiniąją asignuotę. Kairiąja ranka numetė ant žemės 
popierių, o dešiniąja — plunksną. 

Pakėlė galvą ir atbloškė atgal plaukus, krentančius 
ant kaktos banga, kokia paprastai gulėdavo. 

Jo veidas buvo ramus, galima sakyti, giedras. 

— Simtas luidorų lieka galioti, generole? — nusi- 
šypsojo jis, nė kiek nesistengdamas susigūžti. 

— Taip,— atsiliepė grafas, — tegul aš pralošiu! 

Šį mirksnį Loredanas pasiekė užbrėžtąją ribą ir 
iššovė. 

— Jūs pralošėt, generole,— pasakė Marandas. 

Išsitraukęs iš po pažasties pistoletą, paleido šūvį 
tartum nė nenusitaikęs. 

Valženezas apsisuko aplink ir krito veidu į žemę. 

— Ką gi, — tarė bankininkas, numesdamas pisto- 
letą ir pakeldamas nuo žemės asignuotę,— diena ne 
visai praėjo veltui. Ketvirtį po devintos išlošiau šimtą 
luidorų ir išvadavau pasaulį nuo šio paikšio. 

"Tuo metu Salvatorius, lydimas dviejų jaunikaičių, 
nuskubėjo į pagalbą sužeistajam. 

"Tasai sugniaužtais kumščiais, nupilkusiu veidu, 
su kraujo puta apie burną raičiojosi ant žolės — jo 
"žvilgsnis buvo paklaikęs ir bemaž jau užgesęs. 

Salvatorius praskleidė sužeistojo durtinį, atsagstė 
liemenę, praplėšė marškinius ir aptiko žaizdą. 

Kulka įėjo viršum dešiniojo spenio ir, be abejo, pra- 
siskverbusi įstrižai krūtinės, pataikė į širdį. 

'* Tad, atidžiai apžiūrėjęs žaizdą, Salvatorius atsi- 
stojo, nepratardamas nė žodžio. 

— Ar esama mirties pavojaus? — paklausė Kami- 
lis de Rozanas. 


— Daugiau nei pavojaus — esama mirties, — at- 
sakė Salvatorius. 
— Kaip! Jokios vilties? — įsikišo antrasis sekun- 


dantas. 

Salvatorius darsyk metė žvilgsnį į sužeistąjį ir 
neigiamai papurtė galvą. 

— Vadinasi, jūs tvirtinate,— vėl paklausė Kami- 
lis,— kad mūsų bičiulis žaizdos neišgyvens? 

— Ne daugiau, pone,— griežtai atsakė Salvato- 
rius, — nei Kolombanas išgyveno savo sielvartą. 

Kamilis krūptelėjo ir atsitraukė žingsnį atatupstas. 

Salvatorius nusilenkė ir prisijungė prie dviejų ge- 
nerolų, kurie jo pasiteiravo apie sužeistojo būklę. 

— Teišgyvens ne daugiau dešimties minučių, — at- 
sakė Salvatorius. 

— Nieko negalite dėl jo padaryti? — paklausė abu 
sekundantai. 

— Visiškai nieko. 

— Tuomet tepagaili jo Dievas! — pasakė Maran- 
das,— ir vykstame, nes karalius manęs laukia. 

CXXXI + PASTORALINĖ SIMFONIJA 


Amsterdamas — miestas, kuris kada nors tikrai 
galėtų tapti dideliu svarbiausiu pasaulio uostu, jeigu 
tik čia būtų kalbama kokia kita, ne olandų, kalba — 
tai milžiniška Venecija. Galybė kanalų it ilgos muaro 
juostos skalauja jo namų pamatus; aibė ryškiaspalvių 
atspindžių žaižaruoja nuo jo šelmenų. 

Žinoma, raudonai, žaliai ar geltonai nudažytas na- 
mas kiekvienas atskirai atrodo pretenzingas, negražus; 
bet visos šios spalvos draugėn susiliejusios žavingai 
dera viena su kita ir šį didelį miestą daro panašų į 
neaprėpiamą akmeninę vaivorykštę. 

O be to, ne tik spalvos, bet ir visų tų namų linijos 
malonios akiai — tiek jos įvairios, originalios, netikėtos, 
įmantrios, žodžiu, pasakytum, kad visi garsiosios 
olandų tapybos mokyklos meistrai patys išdažė gimtąjį 


miestą, pirmiausia — suteikdami malonumo savo re- 
gai, o paskiau — kad labiau pritrauktų į miestą ke- 
liautojus. 


Jeigu, viena vertus, Amsterdamas kanalų gausa 
panėši į Veneciją, tai, antra vertus, ryškiomis spalvo- 
mis primena kinų miestą, bent kaip jį įsivaizduoji iš 
didelių porceliano parduotuvių. Iš tikrųjų, kiekvienas 
būstas, pažiūrėjus iš kelių žingsnių atstumo, panašus 
į tuos fantastiškus, naivios architektūros namus ant- 
rame mūsų arbatos puodelių plane. Peržengtum jų 
slenkstį tik su ypatingu atsargumu — taip iš pirmo 
žvilgsnio sutrikdo jus tariamas tų statinių trapumas. 

Beje, jeigu abitas dar nebyloja apie vienuolį, tai 
gyvenamasis būstas byloja apie jo gyventoją. Neįma- 
noma nebūti romiam, lėtam, doram tuose doruose ir 
ramiuose namuose. Nuo pat viršaus iki apačios į ke- 
liauninką padvelkia taikingumu, dėl kurio jis trokštų 
čia gyventi ir numirti. Jeigu tasai, kuris pirmas, išvydęs 
Neapolį, pasakė: “Pamatyti Neapolį — ir numirti“! 
būtų išvydęs Amsterdamą, jis tikriausiai būtų sušukęs: 
“Pamatyti Amsterdamą — ir gyventi!“ 

Tokia bent buvo nuomonė dviejų įsimylėjėlių, ku- 
"100s mes pavadinome ŽZiustenu ir Mina, ir kurie ra- 

miai gyveno Olandijoje nelyginant dvejetas karvelėlių 
lizdelyje. 

Iš pradžių juodu apsistojo viename iš priemiesčių, 
bet namo savininkas jiems tegalėjo išnuomoti vieną 
butą, kurio visi kambariai susisiekė, ir toksai gyveni- 
mas gretimais vienas kito nevedė į Šalvatoriaus nuro- 
dytąjį tikslą, kurio Žiustenas siekė visa širdimi. 

Laikinai jaunuoliai įsikūrė šiame bute, ir pradinu- 
kų mokytojas suskato ieškoti Minai pensiono, tačiau ne- 
sėkmingai. Prancūzių mokytojų čia retai pasitaikyda- 
vo, ir to, ko jos mokė, Žiusteno sužadėtinė galėjo nepras- 
čiau už jas mokyti. Tokios nuomonės laikėsi ponia van 
Slyper — didžiausio Amsterdamo pensiono matrona. 

Iš tiesų, toji ponia van Slyper buvo puiki moteris. 
Bordo komersanto duktė, ji ištekėjo už turtingo olandų 
armatoriaus?, pavarde van Slyperis, nuo kurio susilau- 
kė ketverto vaikų. Po van Slyperio mirties parsikvietė 
iš Prancūzijos jauną, pakankamai išsilavinusią mer- 
giną, kad mokytų jos vaikus pirmųjų prancūzų kalbos 
pradmenų. 

Kaimynai meldė ponią van Slyper, kad ši leistų 
patikėti josios mokytojukei lavinti ir jųjų dukras; bet 
pamažu kaimynų tiek padaugėjo, jog keturios van Sly- 
perių jauniklės matydavo savo mokytojukę tik su di- 
deliais pertrūkiais. 

Vieną vakarą ponia van Slyper sukvietė kaimynes 
ir perspėjo, kad nuo ateinančio mėnesio ji nebeleisian- 
ti savo mokytojukei vaikščioti ir duoti prancūzų kal- 
bos pamokas svetimiems vaikams, nes tuo skriaudžia 
savuosius, kurių mokslas ėmė žymiai kentėti. 

— Ak,— tarė viena iš kaimynių, penkių dukterų 
motina (joksai pasaulio pilietis vislumu neprilygsta 
olandui),— ak,— tarė penkių dukterų motina,— ar 
nebūtų galima taip visa sutvarkyti, kad patenkintos 
liktume ir jūs, 17 mes? 

— Nematau, kaip tą būtų galima padaryti. — at- 
sakė ponia van Slyper. 

— O jeigu užuot pačiai siuntinėjus savo mokyto- 
jukę pas mus, — pasiūlė kaimynė,— mes siųstume sa- 
vo vaikus pas jus? 

— Gerai pasakyta! — pritarė visos kaimynės. 

— Jūs taip manote? — paklausė ponia van Sly- 
per.— Mano namai pakankamai erdvūs, kad galėtų 
priglausti kokią trisdešimtį vaikų, bet juk šitai reikštų 
paversti juos tikru pensionu? 

— Na ir kas čia bloga? Pensiono matronos profe- 
sija argi ne iš pačių garbingiausiųjų, pačių gerbia- 
miausiųjų? 

— Sutinku; bet niekad mano namai nebus pakan- 
kamai dideli. 

— Išsinuomosite kitus. 

— Kokia jūs greita, kaimyne! 

— Tokia esi, kai trokšti pasiekti to, ko trokšti. 

— Aš pagalvosiu,— tarė ponia van Slyper. 

— Viskas apgalvota,— atšovė kaimynė.— Dėl nie- 
ko nesirūpinkit; aš apsiimu finansuoti namo įsigyjimą, 
tampu jūsų bendrininke. Prašau savaitės namui su- 
rasti ir nupirkti; sutarta? 

— Bet,— paprieštaravo ponia van Slyper, anaip- 
tol ne priešinga šiai idėjai, bet šiek tiek sunerimusi 
dėl kaimynės skubrumo,— bet nors duokite man laiko 
apsvarstyti, pamąstyti. 

— Nė minutėlės! — sušuko kaimynė.— Didūs spren- 
dimai priimami nesvarstant. Ar ne tokia jūsų nuo- 
monė? 

Visos kaimynės choru jai pritarė. 

Tad štai kokiu būdu ponia van Slyper tapo vieno 
iš didžiausių Amsterdame pensiono matronų. 

Vadovavo pensionui jau maždaug pusantrų metų, 
kai pas ją prisistatė Žiustenas. 

Per pusvalandį trukusį pokalbį ji sužinojo apie 
Žiusteną ir Miną visa, ką pradinukų mokytojas tarėsi 
tinkama jai papasakoti. 

Regėdama tobulas manieras, kuklią laikyseną, pa- 
garbumą, korektišką grakštumą bei gilų Ziusteno išsi- 
lavinimą, sužinojusi apie atkaklias, ilgametes jo studi- 
jas, apie vaikučių mokymą, ponia van Slyper užsidegė 
vienintele idėja, vieninteliu troškimu, vienintele svajo- 
ne — užsiverbuoti Žiusteną savo pensiono prancūzų 

Mokytojukė, užsiėmusi trisdešimčia mergaičių, 
daugiau krūvio nešti nepajėgė; be to, josios žinių ba- 
gažas, 1r šiaip lengvokas, grėsė išsisemti. Sitai ji są- 
žiningai prisipažino poniai van Slyper, ir toji šiai pa- 
žadėjo pasirūpinti, kad iš Prancūzijos būtų atsiųsta 
auklėtoja aukštesnio lygio lavinimui. 

"Tad Ziusteno pasirodymas buvo lyg Apvaizdos do- 
vana, ir pensiono matrona sutiko ją išties laiminga. 

O jos džiaugsmas pasiekė viršūnę, kai sužinojo, 
kad auklėtinė, kurią šis prašė priimti, galėjo pati, pa- 
keisdama ZŽiusteną, mokyti mergaites istorijos, geogra- 
fijos, botanikos, anglų ir italų kalbų. 

Deja, šitai Ziusteno netenkino. 

— Pone,— sušuko ponia van Slyper, kai jaunikai- 
tis, nusivylęs, kad nieko nepasisekė galutinai sutarti, 
jau rengėsi pasišalinti, — pone, ar nesutiktumėte dar 
truputėlį su manimi pasišnekėti? 

— Mielai, ponia,— atsakė Žiustenas, darsyk at- 
sisėsdamas. 

— Pone,— vėl prašneko ponia van Slyper,— ko- 
kiu tikslu norite čia įkurdinti šią merginą? 

— Aš jau jums pasakiau, ponia: sulaukti arba ži- 
nių apie jos tėvą, arba jos pilnametystės, kad galėčiau 
ją vesti. 

— Tai ji be šeimos? 

— Teturi ją įvaikinusią šeimą — maniškę: mano 
motiną, seserį 17 mane patį. 

— Tad kas jums trukdo, kadangi ketinate įsikurti 
ir apsigyventi Amsterdame, kol mergina sulauks pil- 
nametystės, man visiškai ją patikėti? 

— Aš norėčiau, — atsakė Žiustenas,— kad ji už- 
baigtų savo išsilavinimą, kuris jau dabar puikus, be 
abejo, bet kuris dar nėra visai tobulas. O jūs pati 
pripažinote, kad jūsiškės mokytojos žinios nepakanka- 
mos tokiam tikslui pasiekti? 

— Be abejo, pone; bet jeigu aš surasčiau asmenį, 
kuris galėtų užbaigti panelės Minos išsilavinimą, ar 
sutiktumėte man ją patikėti? 

— Mielu noru, ponia. 

— Ką gi, man regis, aš tokį suradau. 

— Nejaugi? 

— Tai priklauso grynai nuo jūsų. 

— Ką norite tuo pasakyti? 

— Pensionas kainuoja tūkstantį frankų metams. 
Ar tokia kaina per aukšta jūsų laimei? 

— Ne, ponia. 

— Kiek mokama Paryžiuje mokytojui už tris pa- 
mokas per savaitę? 

— Nuo tūkstančio iki tūkstančio dviejų šimtų 
frankų. 

— Taigi, pone, štai ką jums siūlau: tampate pen- 
siono prancūzų kalbos mokytoju, skirsite man šešias 
valandas per savaitę, ir aš jums mokėsiu tūkstantį du 
šimtus frankų per metus. Tokiu būdu, ir patsai pri- 
klausydamas mokymo įstaigai, galėsite kaip tinkamas 
tęsti panelės Minos mokslus. Ž 

— Tai svajonė, ponia! — sušuko Žiustenas, nepa- 
prastai sužavėtas. 

— Tik nuo jūsų priklauso, kad ji taptų tikrove. 

— Ką dėl šito reikia daryti, ponia? 

— Paprasčiausiai sutikti su tuo, ką jums siūlau. 

— Iš visos širdies, ponia, ir iš širdies, kupinos 
giliausio dėkingumo. 

— Tad sutarta? — tarė ponia van Slyper.— O da- 
bar pašnekėkime apie panelę Miną. Kaip manote, ar ji 
sutiks apsiimti drauge su manąja mokytoja teikti pra- 
dines žinias jaunosioms mokinukėms? 

— Užtikrinu, ji sutiks, ponia. 

— Ką gi, siūlau jums už ją šešis šimtus frankų 
atlyginimo ir teikiu jai stalą bei būstą pas mane už 
dyką. Kaip manote, tokios sąlygos ją patenkintų? 

— O, ponia! — sušuko Žiustenas, pritvinkusiomis 
laimės ašarų akimis.— Nepajėgiu jums apsakyti, kiek 
jūsų gerumas mane sujaudino; tačiau jūsų gerada- 
rystėms keliu vieną sąlygą. 

— Sakykite, pone,— paragino ponia van Slyper, 
išsigandusi, jog sandėris nutrūks. 

— Skirsiu jums ne šešias valandas per savaitę, — 
atsakė Ziustenas,— o po dvi valandas per dieną. 

— Negaliu su tuo sutikti, — labai sutrikusi atrėmė 

pensiono matrona.— Dvi valandos pamokų per dieną — 
tai iš tikrųjų būtų sunkus darbas. 

— Mokyti — tai nelyginant žemdirbystė: kiekvie- 
nas prakaito lašas išaugina žavingą gėlę. Sutikite, po- 
nia, kitaip nieko nebus. Man atrodytų, kad viską gau- 
nu ir nieko neatiduodu. 

— Tenka jums nusileisti, — tarė ponia van Slyper, 
ištiesdama jaunikaičiui ranką. 

Rytojaus dieną Mina įsikūrė pensione, o dar kitą — 
dvejetas sužadėtinių pradėjo savo pirmąsias pamokas. 

Nuo šiolei kiekviena diena buvo tarytum auksinė 
svajonė. Taip ilgai slopinta tyra jų meilė staiga prasi- 
veržė iš abiejų širdies ir galingai, kupliai išsiskleidė it 
kaktuso žiedas saulėje. Matytis kas dieną, bemaž kas 
valandą, kai anksčiau buvo taip ilgai atskirti! Atsi- 
sveikinti ir pasišalinti kiekvienam į savo kambarį, nu- 
sinešant prisiminimą, jog mateisi, ir saldų lūkestį vėl 
pasimatyti! Būti tikriems savo meile, ir šitai vienas 
kitam sakyti, kartoti ir kartoti nuolat! Tą pat galvoti 
dieną, tą pat sapnuoti naktį! Zengti, taip sakant, tarp 
dviejų eilių žydinčių gyvatvorių susikibus rankomis, 
neatitraukiant nuo viens kito akių, dainos kupina bur- 
na, džiugesio kupina širdimi! Žodžiu, mylėti! Mylėti 
vienodai karštai: širdimis, tiksinčiomis kaip laikrodžiai, 
užvesti auksiniu meilės rakteliu, ir mušančiomis tą 
pačią laimės valandą — tokia buvo dviejų jaunuolių 
situacija. 

Jeigu eilinės savaitės dienos žavingai biro ant jų 
it baltų perlų vėrinys, sekmadienis iš savojo gausybės 
rago padabindavo jų galvas rečiausių gėlių vainikais. 

Ponia van Slyper Amsterdamo apylinkėse, neto- 
liese grakštaus Hiuzeno kaimelio, turėjo užmiesčio 
namą, kur nusiveždavo tas iš savo auklėtinių, kurias 
tėvai sekmadieniams palikdavo pensione. 

Tai buvo žavinga sodyba, pilna tų gėlių ir tų egzo- 
tiškų paukščių, kurie, regis, tėra olandų privilegija. 

Pro langus prieš akis atsiverdavo nuostabus vaiz- 
das, lygumos, banguojančios kaip Zeiderzė“ šiauriui 
papūtus; daugybė ąžuolinių atvašynų guotų stiebėsi iš 
žemės ir lingavo savo sultonais; iš tolo, toje lygumos 

platybėje jie panėšėjo į smaragdinėje jūroje plūduriuo- 
jančias saleles. Pietvakariuose pro lengvus ūkelius tar- 
tum puokštė didžiulėje vazoje ryškėjo įvairiaspalvis 
miestas — tviskantis Amsterdamas. Rytuose — Hiu- 
zenas, Blarikumas bei kiti linksmi bažnytkaimukai — 
veidais, pritemdytais medžių, kojemis, nulietomis sau- 
lės. Siaurėje — gėlėtos kalvos, švelniai nusileidžiančios 
iki Zeiderzės, kur ant ramių raibuliuoj ančių vilnių pra- 
silenkdavo aibė visokiausių rūšių ir dydžių, įvairiau- 
sių pavidalų ir spalvų laivų; taigi lyguma dešinėje at- 
rodė kaip jūra, o jūra kairėje — kaip lyguma. 

"Tiesą sakant, tai buvo tikras olandiškas peizažas, 
kupinas švelnumo bei žavesio; visa čia dvelkė harmo- 
nija; veltui žvilgsnis ar klausa būtų ieškoję nesideri- 
nančių spalvų bei garsų: šiame žemės kamputyje vi- 
sam pasauliui būtų vertėję turėti savąjį horizonto 
kraštą. Mūsų dviem įsimylėjėliams jis čia ir apsiribo- 
jo. Be abejo, šiam paveikslui stigo Žiusteno motinos ir 
sesers; be abejo, Mina buvo našlaitė; bet jau atėjo laiš- 
kai nuo ponios Korbi, nuo sesutės Selestos ir nuo Sal- 
vatoriaus. Motinos ir sesers laiškai alsavo laime; mo- 
tinos nuotaika — rami, sesutės sveikata — gera; Sal- 
vatoriaus laiškas mirgėjo pažadais; taigi nebuvo ko 
sielotis ir nesimėgauti tikrais džiaugsmais, kuriuos pil- 
nomis rieškučiomis žėrė Apvaizda. 

Visi sekmadieniai, praleidžiami ponios van Slyper 
užmiesčio sodyboje su kitomis pensiono auklėtinėmis 
abiem sužadėtiniams buvo lyg maloniausios šventės; 
mėgavosi ta palaima su naujagimių džiuguliu, išvydus 
dienos šviesą, ar su pirmąsyk išbandančių savo spar- 
nelius paukštukų smagybe. 

Prie užmiesčio sodybos glaudėsi ūkis, gausus kar- 
vių, ožkų ir avių; juodu naiviai žaidė piemenėlį ir pie- 
menaitę, su Teokrito*' bei Vergilijaus piemenėlių pa- 
prastumu bei gracija ginė ganiavon bandas. 

Apskritai visas jų gyvenimas buvo viena ilga idilė, 
svaigi eklogė", panaši į tikrąsias sekmadienio idiles. 
Jų širdys unisonu skambėjo pirmosios gegužės dienos 
meilės koncertu, kuris vadinamas pastoraline simfo- 
nija. 


456 


Šitaip praėjo visa vasara. Žiemą, jeigu gamta savo 
poezija ir neprisidėjo prie juodviejų sielų poezijos, abu 
nemažiau džiaugėsi ponios van Slyper židinio teikia- 
mais malonumais. 

Netgi ir prastais orais jie nesiliaudavo lankę už- 
miesčio sodybos, kuri, sandariai uždaryta ir puikiai 
apšildoma, pačiame rudens viduryje gausybe oranžeri- 
jos gėlių primindavo karščiausias ir šviesiausias vasa- 
ros dienas. 

Sausio pradžioje, sekmadienį, kai visos auklėtinės, 
Ziustenas, Mina bei pensiono matrona šnekučiavosi 
oranžerijoje, žiemą atstodavusioje svetainę, tarnas pra- 
nešė Žiustenui, jog dvejetas ponų iš Paryžiaus, atvykę 
nuo Salvatoriaus, nori su juo pasišnekėti. 

Ziustenas ir Mina suvirpėjo. 

"Tuodu ponai,— manome, nepasakysime skaityto- 
jams nieko nauja, — buvo generolas Lebastaras de Pre- 
monas ir Sarantis. 


CXXXII + SENTIMENTALIOJI SIMFONIJA 


Žiustenas nusekė paskui tarną ir atsidūręs valgo- 
majame išvydo du aukšto stoto vyriškius, vieną susi- 
supusį ilgu apsiaustu, antrą — nuo galvos ligi kojų 
apsigaubusį didžiuliais lenkiškais kailiniais. 

Pastarasis, vos tik išvydęs įeinant Ziusteną, nu- 
skubėjo prie jo ir žemai nusilenkė, tuo pat metu at- 
mesdamas skrandos apykaklę ir leisdamas pamatyti 
savo gražų, išdidų veidą — be abejo, šiek tiek pavar- 
gusį, bet perdėm kilnų ir trykštantį energija. 

Tai buvo generolas Lebastaras de Premonas. 

Antrasis, tas, kurį dengė ilgas apsiaustas, pagar- 
biai nusilenkė iš tolo, tačiau nepriėjo arčiau. 

Pradinukų mokytojas parodė į kėdes ir gestu pa- 
kvietė juos atsisėsti. 

— Kaip tarnas turėjo jums pranešti — tarė gene- 
rolas,— aš atvykstu nuo pono Salvatoriaus. 

— Kaip jam einasi? — sušuko ZŽiustenas.— Jau 
daugiau kaip mėnesį neturiu nuo jo žinių. 

— Todėl, kad per tą mėnesį jis turėjo daug rū- 
pesčių ir reikalų, jau nekalbant apie politinę veiklą, 
kuriai privalėjo atsidėti rinkimų išvakarėse. Be abejo, 
nežinojote, kad tik jo kantriam ir išmintingam atkak- 
lumui esu skolingas už savo bičiulio gyvybę? 

— Tą laimingą naujieną sužinojome vakar, — pa- 
tvirtino Žiustenas,— ir gailėjaus, jog negaliu nuvykti 
Paryžiun, kad pasveikinčiau poną Sarantį. 

— Atliktumėt nereikalingą kelionę,— nusišypsojo 
generolas, — Paryžiuje jo nebūtumėt radęs. 

— Jį ištrėmė? — paklausė ZŽiustenas. 

— Dar ne,— melancholiškai atsakė generolas, — 
bet gali taip atsitikti... Šiuo metu jis Olandijoje. 

— Nukaksiu pasimatyti su juo,— pasiskubino pa- 
sakyti Žiustenas. 

— Toli nereikės kakti — atsakė generolas, atsi- 
gręždamas į Sarantį ir parodydamas pirštu: — Stai jis. 

Sarantis ir pradinukų mokytojas bemaž vienu me- 
tu atsistojo ir nuskubėję priešpriešiais broliškai apsi- 
kabino. 

Generolas vėl prabilo: 

— Aš jums jau sakiau, kad atvykstu nuo mūsų 
bičiulio Salvatoriaus, ir štai jo laiškas, patvirtinantis 
mano žodžius; bet aš jums dar neprisistačiau; jūs manęs 
nepažįstate? 

— Ne, pone,— atsakė Žiustenas. 

— Gerai įsižiūrėkite: ar neprisimenat kada nors 
mane matęs? 

Žiustenas įbedė žvilgsnį į generolą, tačiau per- 
niek. 

— Ir vis dėlto esate mane matęs,— mygo genero- 
las,— ir dargi naktį, atmintiną mums abiem, nes jūs 
atgavote savo sužadėtinę, o aš, pats to nežinodamas, 
pirmąsyk apkabinau savo... 

ŽZiustenas jį pertraukė: 

— Taip, taip, tikrai, — gyvai sušuko jis.— Mačiau 
jus tą naktį, kai išvykau iš Prancūzijos, Viri parke; tai 
jūs su Salvatoriumi mudu išgelbėjote! Dabar jus prisi- 
menu, lyg niekad nebūčiau išsiskyręs; jūs — generolas 
Lebastaras de Premonas. 

Baigdamas tarti šiuos žodžius, jis, jeigu taip gali- 
ma pasakyti, pulte įpuolė į generolo glėbį, o pastarasis 
stipriai jį apkabino ir jausmingai sušnabždėjo: 

— Ziustenai, mielasis! Mano brangusis bičiuli! Ma- 
no... 

Jis nutilo — vos vos neištarė mano sūnau! 

ZŽiustenas, pats nesuprasdamas kodėl, pasidavė ne- 
nusakomam jauduliui. 

Pažvelgė į Lebastarą de Premoną: šio akys buvo 
pritvinkę ašarų. 

— Bičiuli, — vėl prašneko tasai,— ar Salvatorius 
kada nors kalbėjo su jumis apie Minos tėvą? 

— Ne,— atsakė jaunikaitis ir nustebęs nužvelgė 
generolą. 

— Bet jis jums nors užsiminė, kad jos tėvas gy- 
vas? | 

— Suteikė man vilties; ar pažįstate jį, generole? 

— Taip,— kimiai sukuždėjo generolas.— Ir ką jūs 
galėjote pagalvoti apie tėvą, kuris šitaip paliko savo 
vaiką? 

— Pagalvojau, kad jis labai nelaimingas, — papras- 
tai atsakė Ziustenas. 

— O! Labai nelaimingas! — patvirtino Sarantis, 
palinguodamas galva. 

— Taigi,— vėl prabilo generolas, — jūs jo nekalti- 
nate? 

— Niekad joks Žmogus nebuvo vertesnis pagai- 
los, — liūdnai sumurmėjo Sarantis. 

Pradinukų mokytojas pažvelgė į korsikietį, kaip 
anksčiau žvelgė į generolą. Slaptas instinktas jam kuž- 
dėjo, kad vienas iš tų dviejų žmonių — Minos tėvas; 
bet katras iš jų? Jo akys lakstė nuo vieno prie kito ir 
stengėsi po jų povyzomis išskaityti širdies trinksnius. 

— Minos tėvas sugrįžo,— kalbėjo toliau genero- 
las,— ir kiekvienu momentu gali atvykti pareikalauti 
atgal iš jūsų savo dukters. 

Jaunikaitis suvirpėjo. Pastarieji žodžiai jam pasi- 
rodė grasantys. 

Generolas pastebėjo Žiusteno virpulį ir suprato 
slaptą jo siaubą, tačiau užuot jį numaldęs, dar labiau 

padidino, tardamas balsu, kurį pasistengė nutaisyti 
ramų: 

— Kai Minos tėvas pareikalaus atgal iš jūsų savo 
dukters, grąžinsite ją tyrą... be gailesčio... be sąžinės 
priekaištų... tiesa? 

— Taip, be sąžinės priekaištų! — iškilmingai pa- 


tvirtino jaunikaitis.— Be gailesčio — ne, ne! — pridūrė 
jisai sujaudintu balsu. 
— Jūs ją labai mylite?..— paklausė generolas. 


— Be galo! — atsakė Žiustenas. 

— Kaip seserį? — toliau kalbėjo Minos tėvas. 

— Daugiau negu seserį! — nuraudo pradinukų mo- 
kytojas. 

— Ir ją mylėdamas... taigi jūs tvirtinate, kad Mi- 
nos tėvui nereikės rausti dėl šio jausmo? 

— Prisiekiu! — sušuko jaunikaitis, pakeldamas ran- 
kas ir akis dangaus link. 

— Kitaip tariant, — vėl prašneko generolas, — Mi- 
na bus verta vyro, kurį tėvas jai parinks? 

Ziustenas visas sudrebėjo ir nieko neatsakė, tik 
-nuleido galvą. 

Sarantis metė generolui maldaujamą žvilgsnį. Tas 
žvilgsnis bylojo: “Išbandymas per sunkus, nebekankin- 
kite vargšo vaikino“. 

Tarp gyvybės ir mirties nuosprendžio nuveria ne- 
maža nenusakomų jausmų; visa, kas mumyse gyva, 
esti perdirginta, įtempta, skausminga; siela ir kūnas 
vienų metu patiria sukrėtimą, ir abu sugniuždomi. 

Stai ką patyrė Ziustenas, išgirdęs žodžius: verta 
vyro, kurį tėvas jai parinks! 

Per vieną akimirką visas jo gyvenimas, nuo pat 
ano vakaro, kai surado javuose miegančią mergytę, iki 
tos minutės, kai džiugus, šypsantis, laimingas, meilin- 
gais žvilgsniais šnekučiuodamasis su ja išgirdo tarną 
pranešant atvykus du keleivius iš Paryžiaus nuo Sal- 
vatoriaus ir pageidaujančiais su juo pasikalbėti, — vi- 
sas jo gyvenimas praskriejo jam pro akis — kruopelė 
po kruopelės, lapelis po lapelio, lašelis po lašelio, mi- 
nutė po minutės; vėl pergyveno visus jo malonumus, 
alsavo visais jo aromatais, girdėjo visas jo dainas ir 

paskiau, iš užburtojo vilties miško jisai staiga, stačia- 
galviais, be jokios pereinamosios slinkties nukrito į 
juodą dvejonės bedugnę. 

Virpančiomis lūpomis jis vėl pakėlė galvą ir vėl 
pažvelgė į dvejetą savo lankytojų akimis, iš kurių at- 
sispindėjo begalinis siaubas. 

Generolą ir patį sujaudino jaunikaičio kančia; vis 
dėlto jam pasirodė būtinas paskutinis išbandymas, tad 
vėl prašneko, nepaisydamas nebylių. Sarančio meldimų: 

— Jūs išauklėjote panelę Miną kaip nuosavą se- 
serį. Jos tėvas mano lūpomis jums dėkoja ir jus laimi- 
na, kaip savo paties sūnų. Tačiau tarkime, jog dėl 
ištikusių lemties negandų, dėl iškilmingo įsipareigoji- 
mo vienai šeimai jis priesaika yra pažadėjęs jai savo 
dukters ranką? Kaip jūs į tai pažiūrėtumėte? Atsaky- 
kite man, kaip atsakytumėte Minos tėvui, nes tai jis 
mano lūpomis kreipiasi į jus šiais žodžiais. Kaip jūs 
pasielgtumėte? 

— Generole,— sumikčiojo Žiustenas, kuriam stigo 
kvapo,— nuo pat savo tėvo mirties aš pripratau kentėti: 
taigi kentėčiau. 

— Ir nemaištautumėte prieš to tėvo žiaurumą? 

— Generole,— garbingai atsakė jaunikaitis,— 
aukščiau mylimųjų yra tėvai, kaip aukščiau tėvų yra 
Dievas. Aš pasakyčiau Minai: “Dievas jus patikėjo man, 
kadangi nebuvo jūsų tėvo; dabar jūsų tėvas sugrįžo, 
tad grįžkite pas jį“. 

— Mano sūnau! Mano sūnau! — sušuko genero- 
las, nebepajėgdamas suturėti ašarų. Atsistojo ir ištiesė 
jaunikaičiui ranką. 

Žiustenas veriamai riktelėjo ir puolė Lebastarui 
de Premonui į glėbį sumurmėdamas: 

— Mano... mano... mano... tėve! 

Paskiau, išsiplėšęs iš generolo glėbio, galvotrūkčiais 
prišoko prie durų, visu balsu sušukdamas: 

— Mina! Mina! 

Bet generolas, toks pat greitas kaip jis, sustabdė 
jaunikaitį, besugriebiantį durų bumbulą ir uždengęs 
delnu jam burną sudraudė: 

— Tylos! Ar nebijot, kaip ją sujaudins ši žinia? 

— Laimė žalos nepadaro,— tarė Žiustenas, kurio 
veidas spinduliavo džiaugsmu.— Tik pažvelkit į mane! 

— Jus! Jūs — vyras, mano mielas, — atrėmė ge- 
nerolas.— Bet jaunutė mergina, vaikutis, juk ji dar 
bemaž vaikutis... Ar graži? 

— Kaip Svenčiausioji mergelė!.. 

— Ir...— neryžtingai paklausė Lebastaras de Pre- 
monas,— ir... jinai čia, nes ją šaukėt?.. 

— Taip, einu ir suieškosiu ją,— atsakė pradinukų 
mokytojas.— Negalėčiau sau atleisti, jei atimčiau iš 
jos dar nors minutę laimės. 

— Taip, eikite jos paieškoti...— tarė generolas virp- 
telėjusiu iš susijaudinimo balsu.— Tačiau pažadėkite 
man, kad nepasakysite jai, kas aš; noriu pats jai tą 
atskleisti... kai bus pasirengusi, kai nuspręsiu, jog jau 
galima. Ar šitaip nebus geriau? — pridūrė jis, pažvelg- 
damas ir į jaunikaitį, ir į Sarantį. 

— Kaip jūs pageidausite! — atsakė šiuodu. 

— Tad eikite! 

Žiustenas įšėjo ir po minutėlės įvedė į valgomąjį 
Miną. 

— Mieloji, — tarė jis, — pristatau tau du savo bičiu: 
lius, kurie netrukus taps ir tavaisiais. 

Mina grakščiai nusilenkė abiem lankytojams. 

Išvydęs įžengiant šią žavią būtybę, kuri buvo jo 
dukra, generolas pajuto taip stipriai suplakant širdį, 
jog pamanė, kad tuoj tuoj nualps; atsirėmė į valgomojo 
bufetėlį ir sudrėkusiomis iš laimės akimis ilgai žvelgė 
į merginą. : 

— Sie du bičiuliai, — kalbėjo toliau Žiustenas,— at- 
gabena tau labai gerą žinią, visiškai netikėtą — pui- 
kiausią žinią, kokios tik galima laukti. 

— Jie nori pakalbėti apie mano tėvą! — sušuko 
mergina. 

Generolas juto, kaip dvi stambios ašaros lėtai ri- 
tasi jo skruostais. 5 

— Taip, mieloji — atsakė Ziustenas,— jie tau at- 
gabena žinių apie tavo tėvą. 

— Jūs pažinojot mano tėvą? — paklausė mergina, 
vienu metu pažvelgdama į abu vyriškius, lyg bijotų 

praleisti nors vieną jų atsakymo skiemenį. 

Abu bičiuliai be žodžių — buvo pernelyg sujau- 
dinti, kad pajėgtų atsakyti, — patvirtinamai linktelėjo 
galva. 

Sis nebylus atsakas, kurio priežasties nesuvokė, 
skaudžiai nusmelkė Minos širdį, ir liūdesio persunktu 
balsu ji sušuko: 

— Mano tėvas dar gyvas, tiesa? | 

Dvejetas bičiulių vėl teigiamai maktelėjo galva. 

— "Tad kalbėkit man greičiau apie jį! — mygo 
Mina.— Kur jis? Ar mane myli? 

Generolas perbraukė delnu sau veidą, pasiūlė mer- 
ginai kėdę ir pats atsisėdo priešais, tačiau pasilikda- 
mas jos rankas savosiose. 

— Jūsų tėvas gyvas ir jus myli, panele, ir aš bū- 
čiau jums tai pasakęs aną vakarą, kai pabėgote iš Viri 
parko, jeigu būčiau jus anksčiau pažinojęs. 

— Atpažįstu jūsų balsą, — tarė Mina, visa suvir- 
pėdama.— Tai jūs, bučiuodamas mane į kaktą, kai 
turėjau lipti per sieną, pasakėte ašaringu balsu: “Būki 
laiminga, vaikeli! Tai tėvas, nematęs savo dukters pen- 
kiolika metų, tave laimina... Su... Dievu!" Jūsų linkėji- 
mas išsipildė,— pridūrė ji, žvelgdama paeiliui į Žius- 
teną ir dvejetą bičiulių. — Aš esu laiminga, labai lai- 
minga, kadangi nieko nebestinga mano laimei, nes kal- 
bate apie mano tėvą! Kur jis? 

— Visai netoli jūsų, — atsakė Lebastaras de Pre- 
monas, kurio veidas sublizgo stambiais prakaito lašais. 

— O kodėl ne čia? | . 

Generolas nutylėjo. Į pokalbį įsiterpė Sarantis: 

— Galbūt jis baiminasi, — tarė, — to jaudulio, kurį 
galėtų jums sukelti, pasirodęs taip staiga, taip nelauk- 
tai, panele. 

Keistas dalykas! Užuot žvelgusi į Sarantį, kalban- 
tį jai šiuos žodžius, mergina tik stebeilijo į generolą, 
kuris tylėjo, tačiau kurio susigraudinusiame veide at- 
sispindėjo stipriausi jausmai. 

— Nejaugi manote,— tarė ji — kad laimė išvysti 
savo tėvą gali man sukelti daugiau sielvarto, negu jo 
visai neišvysti? 

— Dukruže! Dukruže! Brangioji dukrele! — nebe- 
suturėjo Lebastaras de Premonas savo širdies šauks- 
mo. 

— Tėveli! — sušuko Mina, puldama jam į glėbį. 

O generolas sugriebęs karštai priglaudė ją prie 
savęs, apipildamas bučiniais ir ašaromis. 

"Tuo tarpu Žiustenas ranka pamojo Sarančiui pri- 
eiti; korsikietis pritykino prie jo pirštų galiukais, tar- 
tum stengdamasis jokiu garsu nesutrikdyti tos jaudi- 
nančios scenos darnos. 

Ziustenas patylom atidarė valgomojo duris ir davė 
ženklą Sarančiui sekti paskui save. Abu paliko tėvą ir 
dukrą nevaržomai džiaugtis drauge savo palaima. 

Generolas papasakojo Minai, kaip netekęs jos mo- 
tinos, kuri mirė ją gimdydama, buvo priverstas duk- 
terį patikėti svetimai moteriškei, kadangi privalėjo sek- 
ti Imperatorių sėkmės ar veikiau nesėkmės keliais Ru- 
sijoje. Papasakojo apie patirtus mūšius, kovas, sąmoks- 
lus, viltis ir nusivylimus nuo to laiko, kai gimė Mina. 
Jo pasakojimas skambėjo it didi epopėja, pravirkdžiusi 
merginą nesuskaičiuojamomis meilės, graudulio ir žave- 
sio ašaromis. 

Palyginus su visu tuo, josios pačios pasakojimas 
tebuvo švelni idilė; išskleidė prieš tėvo akis visą savo 
gyvenimą, kaip būtų išskleidusi altoriaus užtiesalą. 
Josios istorija dvelkė giedro dangaus rimtimi, ežero 
skaidriu, baltos rožės nekaltybe. 

Pensiono matrona, kuriai Žiustenas pristatė Sa- 
rantį, išsakė pageidavimą, kad tėvas ir duktė būtų 
palikti drauge vieni ligi dienos pabaigos. 

Naktis juodu užklupo vis dar švelniai tebeatsive- 
rinėjančius vienas kitam. Gavo pašaukti, kad atneštų 
šviesos. | 7 

Nuskambėjus varpeliui, ponia van Slyper, Zius- 
tenas ir Sarantis su tarnu priešaky įžengė į valgo- 
mąjį. 

— Mano tėtis! — džiugiai sušuko mergina, paro- 
dydama pensiono matronai į generolą. 

Sis prisiartino ir, pagarbiai pabučiavęs ponios van 
Slyper ranką, širdingai padėkojo šauniajai moteriškei 

už malonų rūpestingumą, parodytą jo dukteriai. 

— O dabar, ponia,— tarė jis, — leiskite jūsų pa- 
klausti, kaip galima kuo greičiau iškeliauti Prancūzi- 
Jon? Ė 

— Kaip! — vienu metu paklausė Mina, Žiustenas 
ir ponia van Slyper, išgąsdinti tokio staigaus noro 
išvykti, — taip greit ketinate mus palikti? 

— Aš? Ne! — atsakė generolas.— Aš praleisiu 
kurį laiką su jumis... Bet šis narsusis bičiulis, kuris 
niekados manęs nepalikdavo,— pridūrė jis, pasigręžda- 
mas į Sarantį bei ištiesdamas šiam ranką — ir kuris 
sutiko mane lydėti, kolei atrasiu dukterį, turi grįžti į 
Paryžių pas savo sūnų, per sūnišką meilę patekusį 
kalėjiman. 

Sarantis suraukė antakius — veikiau su didesniu 
ryžtu negu liūdnai. Debesys, pranašaujantys didžiules 
audras, labiau nesti pritvinkę grėsmės. 

Visi čia esantys pagarbiai nusilenkė šiam kilniam 
ir nežodingam nelaimingajam. 

Kitą dieną jis išvyko Prancūzijon, palikdamas 
didžiai laimingą savo bičiulį su dukra ir josios sužadėti- 
niu. 

Dienos, kurias Amsterdame drauge praleido gene- 
rolas, Mina ir Ziustenas, buvo dienos laimingos, die- 
nos palaimingos; po tiekos kliūčių, po tiekos negandų 
metų jie mėgavosi savo palaima su tokiu pačiu godu- 
liu, su kokiu keliauninkas, sunkiai kopęs kepinant sau- 
lei kiaurą dieną į kalną, pasiekęs viršūnę, lengviau 
atsidūsta, kvėpdamas į save galvų orą ir iš slėnio ky- 
lančius aromatus. 

Deja, kaip yra parašyta, kad visa, kas sudaro laimę 
vieniems, užtraukia nelaimę kitiems, šio laimingo tre- 
jeto džiaugsmas kėlė rūpesčio pensiono matronai. 

Su baime regėjo tą laiką, kai Žiustenas ir Mina, 
tai yra josios pensiono mokytojai, paliks ją, sekdami 
paskui generolą Paryžiun. 

Vieną rytą, baigiantis pusryčiams, gavęs laišką 
nuo Salvatoriaus, generolas liūdnai suraukė antakius. 

— Kas yra, tėti? — sušuko abu jaunuoliai išsi- 
gandę. 

 — Skaitykite — tarė generolas ir padavė laišką 
Ziustenui. 
Jaunieji drauge perskaitė šį trumpą laiškutį: 


Generole, idant niekas netrikdytų laimės, kurios 
jūs kupinas nuolatos regėdamas savo dukterį, skubu 
pranešti, kad ponas Loredanas de Valženezas, jos pa- 
grobėjas, vakar mano akivaizdoje buvo nukautas dvi- 
kovoje pono de Marando. 

Sia proga sveikinu jus, kad pačiam neteko statyti 
pavojun savo vertingos gyvybės, siekiant nubausti tokį 
niekšą. 

Nuosirdūs linkėjimai abiem sužadėtiniams, o 
jums, generole — mano pagarbios bičiulystės jausmai. 


Konradas de Valženezas. 


— Ir ką gi, tėti? — paklausė Mina. 

— Nejaugi tai toks laiškas, kuris galėtų tave nu- 
liūdinti? — pastebėjo Ziustenas. 

— Man derėjo nubausti tą niekšą,— tarė genero- 
las.— Gaila, kad kitas tuo pasirūpino. 

— Tėti, — liūdnai tarė Mina,— vadinasi, gailitės, 
kad mane atradote, kadangi kremtatės, jog nepasi- 
taikė rizikos mane prarasti. 

— Vaikeli! — sušuko apkabindamas dukrą Lebas- 
taras de Premonas, ir jo veidas atgavo visą įprastą 
giedrumą. 

Teliko pasirinkti dieną kelionei. Sutarė išvykti at- 
einantį sekmadienį, tai yra poryt; taigi sekmadienio 
rytą, nuoširdžiai pabučiavusi pensiono matroną ir vi- 
sas auklėtines — vienu metu ir savo mokines, ir drau- 
ges — Mina už parankės su tėvu, lydima sužadėtinio, 
patraukė pašto stoties linkui, tačiau pakeliui vis 
šimtąsyk atsisukdama pažvelgti su dėkingumo ašaro- 
mis akyse į tą svetingą miestą, kuris jai atrodė tar- 
tum gimtasis, nes čia pažino savąjį tėvą. 

Tą pačią generolo išvykimo dieną poniai van Sly- 
per buvo įteiktas vokas su trijų tūkstančių frankų če- 
kiu vieno Amsterdamo bankininko išmokai. Cekis duo- 
tas su intencija įsteigti stipendiją šešioms jaunoms 
merginoms, šešioms doroms beturtėms tyruolėms, ku- 

rių tris parinks pati ponia van Slyper, o kitas tris — 
burmistras. 


CXXXIII + VELIONIO LOREDANO 
VERTA SESUO 


Grįžkime prie Loredano de Valženezo, kurį pali- 
kome mirtinai sužeistą tysantį ant Bulonės miško žolės. 

Dvejetas grafo sekundantų išgirdo jo paskutinį 
atodūsį netrukus po to, kai dvikovos vietą paliko Sal- 
vatorius, Marandas ir abu generolai. 

Toji akimirka, kai bičiulis, atsivedęs jus čionai juo- 
kaudamas, guvus, su paniekos šypsena lūpose, miršta 
jums ant rankų sukąstais dantimis, pastirusiomis 
galūnėmis, paklaikusiomis ir užverstomis į viršų aki- 
mis — iš tiesų dalykas rimtas, iš tiesų minutė iškil- 
minga. 

Tik šie jausmai esti daugiau ar mažiau gilūs, pri- 
klausomai nuo to, kas per žmogus buvo mirštantysis, 
priklausomai nuo to, kas tokie jį stebi mirštantį. 

Apvaizda pasistengė, kad bičiulystė, tasai tyras 
deimantas, būtų prigimtinis turtas jeigu ne tyrų šir- 
džių,— kas gali pasigirti savosios širdies tyrumu? — 
tai nors gerų. 

"Tuščios ir ydingos širdys žino iš vardo tą šventąją 
dievybę bei pašiepia ją kaip ištvirkėliai — padorias 
moteris, nes nepajėgia jų sugadinti. 

Tad nėra ko mums pernelyg perdėti sielvartą, kurį 
patyrė ne dvejetas Valženezo bičiulių, bet dvejetas drau- 
gelių, kai jie įsitikino, kad Salvatorius savo pranašys- 
te neklydo ir kad Loredanas išleido paskutinį atodūsį. 

Buvo didžiai tosios mirties nuliūdinti — tai žodis 
tinkamas tokiai situacijai, — bet galbūt dar labiau su- 
nepatoginti dėl šio lavono. Patekti Paryžiun su nu- 
mirėliu — ne juokas. Įstatymai dėl dvikovų, tais lai- 
kais gana rūstūs, griežčiau persekiojo sekundantus nei 
likusį gyvą priešininką, į kurį buvo atsižvelgiama kaip 
į gynusį savo gyvybę; be to, žinoma, bus priversti at- 
likti prie užkardos visokiausius itin įkyrius formalu- 

mus; galiausiai, — tarkime ir apie tai žodelį, — dvikova 
ilgokai užsitęsė, ir dvejetas draugelių praalko. 

Toks visiškai realus konstatavimas, kurį esame 
priversti pateikti, gana tiksliai nusako jų graužaties 
mastą. 

Visi trys atvyko Loredano karieta; nutarta, kad 
du tarnai karieta pargabens negyvėlį Paryžiun, o Ka- 
milis ir jo draugelis grįšią patys savo jėgomis. 

Pašaukė privažiuoti karietą; dvejetas tarnų, ramūs 
lyg per paprasčiausią rytinį pasivažinėjimą, sėdėjo ant 
pasostės. Kamilis pasikvietė juos. 

Sie girdėjo du pistoletų šūvius; matė nutolstančius 
Salvatorių, Marandą ir abu jo sekundantus; bet visa 
tai apie įvykusią tragediją jiems nieko aiškaus ne- 
sakė. 

"Tačiau nusiraminkime ir dėl jausmų, kuriuos pa- 
tyrė dvejetas tarnų, išvydę savo pono lavoną. Loreda- 
nas, reiklus, įnoringas, šiurkštus, menkai tebuvo mėgia- 
mas savo šeimynykščių. Jį kruopščiai aptarnaudavo, 
kadangi buvo griežtas ir tvarkingai mokėdavo. Stai ir 
viskas. 

Ir iš tikrųjų šito pakanka tiems, kurie neparodo 
jausmo aplinkiniams; ir bergždžia reikalauti iš kitų 
to, ko patys jiems nesuteikia. 

Taigi iš dvejeto tarnų tiktai pasigirdo keletas vei- 
kiau nustebusių nei gailesčio šūksnių; paskiau, many- 
dami atsiteisę su mirusiuoju, juodu padėjo jauni- 
kaičiams įkelti lavoną į karietą. 

Kamilis įsakė jiems grįžti žingine. Mat reikėjo lai- 
ko susirasti kabrioletui ir parengti Siuzaną jos lau- 
kiančiam sukrėtimui. 

Prie Maijo vartų dvejetas jaunikaičių pasigavo fiak- 
rą, grįžtantį iš Neiji; jį susistabdę, paprašė, kad juos 
nuvežtų iki Žvaigždės užkardos. 

Čia juodu išsiskyrė; Kamilis įpareigojo savo drau- 
gužį važiuoti pas jį į namus ir perspėti jo Žmorną apie 
įvykį, dėl kurio susivėlinsiąs grįžti. Taip šiam nurodęs, 
Kamilis nužingsniavo Kelto gatvėn. 

Buvo kokia pusė vienuoliktos ryto. 

Valženezų rūmai atrodė įprastai: šveicorius juoka- 

vo gatvėje su skalbėja; panelė Natali, vėl sugrąžinta 
kambarinės pareigoms, koketavo prieškambaryje su 
jaunu grumu, vos prieš kelias dienas stojusiu Loreda- 
no tarnybon. 

Kamiliui atidarius duris, panelė Natali kvatojo vi- 
sa gerkle iš naujojo kamerdinerio šmaikštybių. 

Jis davė ženklą Natali. Si tuoj pat priėjo prie jo, 
17 Kamilis pasiteiravo, ar negalėtų pasikalbėti su Siu- 
zana. 

— Mano ponia dar miega, pone de Rozanai,— at- 
sakė kambarinė.— Ar labai svarbu tai, ką turite jai 
pasakyti? | 

Nėra nė ko užsiminti, kad panelė Natali palydėjo 
šį klausimą, mažų mažiausia nekuklų, kuo įžūliausia 
šypsena. 

— Nepaprastai svarbu, — rimtai atsakė Kamilis. 

— Tokiu atveju, ir jeigu ponas to pageidauja, aš 
pažadinsiu savo ponią. 

— Padarykite tai, ir kuo greičiau, aš palauksiu 
svetainėje. 

Ir iš tikrųjų, kambarinei įsukus į nedidelį korido- 
rėlį, vedantį Siuzanos kambario link, Kamilis įžengė 
svetainėn. 

Kambarinė prisiartino prie savo ponios, kuriai šil- 
ta kambario aplinka leido lovoje miegoti nuklotomis 
rankomis ir krūtine; išpinti josios plaukai buvo išdrikę 
apie galvą, matinio atspalvio veidas ryškiai skyrėsi 
nuo tamsios plaukų masės, o krūtinė greitai kilnojosi, 
sujaudinta kažkokio saldaus sapno. | 

— Panele,— sušnabždėjo Natali merginai į ausį, — 
panele... 

— Kamilis!.. Brangusis Kamilis! — sumurmėjo Siu- 
zana. 

— Na taip, taip, — neatlyžo Natali, lengvai papur- 
tydama savo ponią,— jis čia, jūsų laukia. 

— Jis? — perklausė Siuzana, prasimerkdama ir 
apsidairydama.— Kurgi? 

— Svetainėje. | 

— Tegul įeina. Arba, gal ne,— tarė ji. — Ar mano 
brolis grįžo? 

— Dar ne. 

— Tegul Kamilis įeina į buduarą, o tenai užsidaro 
1š vidaus. 

Kambarinė pasuko kelis žingsnius durų linkui. 

— Palauk, palauk,— pašaukė Siuzana. 

Natali stabtelėjo. 

— Eikš čia,— tarė mergina. 

Kambarinė pakluso. 

Panelė de Valženez ištiesė ranką, pasiėmė nuo 
naktinio stalelio veidrodėlį su medžio raižinių rankena 
bei rėmais, pasižiūrėjo į savo atspindį ir nepakeldama 
akių į kambarinę kaip neįmanoma ilgesingesniu balsu 
paklausė: 

— Kaip aš tau šįryt atrodau, Natali? 

— Graži kaip vakar, kaip užvakar, kaip visados, — 
atsakė ši. 

— Būki man atvira, Natali; sakyk, ar tau neatro- 
dau šiek tiek pavargusi? 

— Iš tiesų, kiek pablyškusi; bet lelijos irgi blyškios, 
o dar niekam nekilo mintis prikaišioti joms dėl jų 
blyškio. 

— Najau!..— numojo mergina. 

Paskiau sų atodūsiu, dar atsiduodančiu nakties 
goslumu, pridūrė: 

— Na gerai, kadangi tau neatrodau pernelyg bjau- 

ri, daryki, kaip tau sakiau — įvesdink Kamilį į budu- 
arą. 
Natali išėjo. 
Jai pasišalinus, Siuzana tingiai atsikėlė, užsitrau- 
kė rausvas šilkines kojines, įsispyrė kojas į mėlyno 
atlaso šlepetes, siuvinėtas auksu, užsimetė platų kaš- 
myro chalatą, kurį sujuosė per liemenį virvele, sumez- 
gė viršugalvyje savuosius ilgus plaukus, antrusyk metė 
žvilgsnį į didelį sieninį veidrodį, norėdama pasitikrin- 
ti bendrą išvaizdą, kaip pirma tikrinosi veidą, ir perė- 
jo į buduarą, kuriame Natali, prityrusi tokiuose daly- 
kuose, pritemdė šviesą, užtraukdama trigubas užuo- 
laidas — gazo, muslinines ir rožinės taftos. 

— Kamili! — sušuko, išskirdama veikiau savo šir- 
dimi nei akimis Kamilį de Rozaną, prisėdusį buduaro 

gilumoje ant kozetės. 

— Tai aš, brangioji Siuzana,— atsiliepė Kamilis, 
atsistodamas ir žengdamas jos pasitikti. 

Suėmė ją į glėbį. 

— Nepabučiuoji manęs? — tarė mergina, užmes- 
dama abi nuogas rankas jam ant kaklo. 

— Atleisk man,— atsakė Kamilis, savo lūpomis už- 
merkdamas ilgesingas merginos akis, — tačiau turiu tau 
pranešti liūdną žinią, Siuzana. 

— Tavo žmona ką nors sužinojo? — sušuko ši. 

— Ne,— atsakė Kamilis, — atvirkščiai, manau, kad 
ji nė neįtaria nieko. 

— Tu manęs nebemyli? — su šypsena klausinėjo 
toliau mergina. 

Sįsyk vienintelis Kamilio atsakas tebuvo bučinys. 

— Tuomet,— tarė panelė de Valženez suvirpėda- 
ma,— tu dėl vienokios ar kitokios priežasties išvyksti, 
grįžti į Ameriką; žodžiu, esi priverstas mane palikti — 
iškeliauji, tiesa? 

— Ne, Siuzana, ne, visai ne tai. 

— Ką gi, tad kurių galų man sakai, jog atneši 
blogą žinią, jeigu ir mane tebemyli, ir mudu neišsiski- 
riame? 

— Tai labai bloga žinia, Siuzana, — atsiduso jau- 
nikaitis. 

— Ak, supratau! — sušuko mergina.— Tu nusigy- 
venai; bet argi tai svarbu, mylimiausias! Ar aš nepa- 
kankamai turtinga dviem, trim, keturiem? 

— Visai ne tai, Siuzana,— vėl pakartojo Kamilis. 

Mirksniui stojo tyla — Siuzana nusitempė savo 
meilužį prie langų ir gyvai pakėlė vieną iš užuolaidų. 

Sviesa iš lauko įsiveržė į kambarį, ir jaunikaitis 
tapo geriau įžiūrimas. 

Siuzana susidūrė su Kamiliu žvilgsniais ir iš tik- 
rųjų išskaitė meilužio akyse gilų nerimą. 

Bet visa tai jai nieko apčiuopiama nebylojo. 

— Na,— tarė ji, — pažvelk tiesiai į mane; kokia ne- 
laimė tave ištiko? 

— Asmeniškai mane — jokia! — atšovė Kamilis. 

— "Tai, vadinasi, mane? 


“ 471 


Kreolas minutėlę delsė, paskiau ištarė: 

— Taip! 

— Ką gi, jeigu mane, tai gali kalbėti be baimės, 
Kamili: kas man visos šio pasaulio nelaimės, jeigu 
turiu tavo meilę! 

— Bet mudu ne vieni pasaulyje, Siuzana. 

— O be mūsų, Kamili,— aistringai pareiškė mer- 


gina, — niekas manęs nesujaudintų — aš jau tau tai 
sakiau. 

— Net bičiulio mirtis, Siuzana? 

— Argi esama bičiulių! — atšovė Siuzana. 


— Maniau, kad Loredanas tau buvo ne tik brolis, 
Siuzana, bet ir bičiulis. 

— Loredanas! — sušuko Siuzana.— Ar apie jį ke- 
tini man kalbėti? 

— Taip, — linktelėjo galva Kamilis, tartum liežuvis 
jam neapsiverstų kitokiems paaiškinimams. 

— Ak,— tarė ji, — tai Loredano dvikova. Aš viską 
žinau. 

— Kaip! Tu viską žinai? — apstulbo jaunikaitis. 

— Taip, žinau, kad jis Perų rūmuose įžeidė poną 
de Marandą ir kad turėjo kautis šiandien ar rytoj. 
Bet,— nusišypsojo ji — man gaila pono de Marando! 

— Siuzana! — tyliai pratarė kreolas.— Tu žinai 
tik šitai? 

— Taip. 

— Tad tu nežinai visko! 

Mergina sunerimusi pažvelgė į savo meilužį. 

— Jie kovėsi, — pridūrė Kamilis. 

— Jau! 

— Taip. 

— Na ir?.. 

— Na ir Loredanas... 

Kamilis stabtelėjo, nedrįsdamas užbaigti. 

— Loredanas sužeistas? — sušuko ji. 

Kamilis nieko neatsakė. 

— Nukautas? — paklausė mergina. 

— Deja!.. 

— Negali būti! 

Kamilis patvirtinimo ženklan nuleido galvą. 

Siuzana šūktelėjo — daugiau iš įsiūčio negu iš siel- 
varto — ir susmuko ant kozetės. 

Kamilis paskambino Natali, ir po kelių sekundžių 
bendromis pastangomis jiems pasisekė atgaivinti Siu- 
zaną. 

Mergina atleido kambarinę ir puolusi Kamilio glė- 
bin gausiai paplūdo ašaromis. 

Po kurio laiko į duris pasibeldė kamerdineris. 

Vežėjo perspėtas, jis atbėgo pranešti kreolui, kad 
Loredano kūnas ką tik atgabentas į rūmus. 

"Tuo tarpu Siuzanos miegamojo duryse vėl pasiro- 
dė Natali. | 

Kamilis paguldė merginą ant kozetės, pribėgo prie 
kambarinės ir pakuždėjo jai įsakymą. 

— Ką tu pakuždėjai, Kamili? 

— Minutėlę, brangioji Siuzana!..— tarė kreolas. 

— Aš noriu jį pamatyti! — sušuko Siuzana, pašok- 
dama ant kojų. 

— Daviau įsakymą, kad jį nugabentų į jo miega- 
mąjį. 
Iš Siuzanos krūtinės išsiveržė dejonė, bet nė vie- 
na ašara neištryško iš jos akių. 

Netrukus Natali vėl pasirodė. 

Išgirdusi ją, Siuzana atsisuko. 

— Ar jis paguldytas į savo lovą? — paklausė mer- 
gina. 

— Taip, panele — patvirtino kambarinė. 

— Ką gi, aš jums sakiau, kad noriu jį pamatyti. 

— Tad eime tenai,— tarė Kamilis. 

Ir pasiūlęs Siuzanai parankę, širdyje stengėsi tvir- 
tai nusiteikti vaizdui, kurį tuojau parodys savo drau- 
gužei. 

Siuzana atidarė buduaro duris į svetainę, perkirto 
ją ir tvirtu žingsniu pasuko į brolio miegamąjį. 

Prieš patenkant į jį, reikėjo pereiti kambarėlį, ap- 
trauktą indiškomis, bambuku įrėmintomis pynėmis. 

Tai buvo Loredano rūkomasis. 

Iki antros valandos paryčiui trejetas jaunuolių čia 
gėrė ir rūkė. 

Visa tame kambarėlyje, persisunkusiame trejopu 

tabako, alkoholio ir verbenos tvaiku, atrodė taip, kokį 
jį paliko jaunikaičiai: kilimą margino cigarečių nuo- 
rūkos; puspilniai likerio stikliukai, pustuščiai arbatos 
puodeliai, vienas ar du ant grindų besivoliojantys bu- 
teliai rodė, kad jaunikaičiai, užuot galvoję kaip Zarna- 
kas! apie Dievą bei kitus rimtus dalykus, tartum La 
Satenjerė mąstė vien tik apie paleistuvystes. 

Siuzana suvirpėjo, išvydusi nuo durų iki durų kam- 
barį kertantį kraujo dryžį. 

Nepratardama nė žodžio, parodė jį Kamiliui. 

Paskiau, nuslopinusi raudą, paslėpė galvą ant jau- 
nikaičio krūtinės ir žingtelėjo sparčiau, aplenkdama 
šią tiesę — jos laikytis negalėjo, nes būtų mynusi savo 
brolio kraują. 

Regėdamas šią netvarką, Kamilis nejučia nuraudo. 

Vidujis balsas jam kuždėjo, jog tai iš tiesų netikęs 
būdas ruoštis tokiam rimtam dalykui kaip dvikova — 
juokaujant, rūkant ir geriant. 

Atrodė, lyg būtų ne tiek Loredano sekundantas, 
kiek jo žūties bendrininkas. 

Su tokiomis tad mintimis jis įžengė į miegamąjį, 
kur buvo paguldytas lavonas. 

Miegamasis kuo ryškiausiai papildė tą kontrastą, 
kurį kai kada sudaro negyvi daiktai, lyginant su gyve- 
nimo įvykiais. 

Labiau panėšėjo į kokios pamaivėlės, o ne į vyriš- 
kio kambarį. 

Buvo apmuštas lionišku švelniai žydro fono audi- 
niu su stambiomis natūralių spalvų gėlių puokštėmis, 
perjuostomis sidabriniais kaspinais. 

Lubos, lango ir lovos užuolaidos buvo panašios me- 
džiagos, o baldai — rožmedžio. 

Neutralaus atspalvio, bemaž kaip sudžiūvusio la- 
po, kilimas dar labiau padėjo visa įvertinti — baldus 
17 medžiagos spalvų tonus. 

Veidrodis, sudarantis šviesų foną lovai ir skirtas 
atspindėti saldžiausiems vaizdams, atkartojo lavoną 
visu jo blyškiu bei stinguliu. 

Siuzana puolė prie lovos, pakėlė mirusiojo galvą 
1 sušuko balsu, kuriame galų gale išryškėjo ašaros: 

— Broli! Broluži! 

Kamilis liko stovėti prie durų, sukryžiuotomis ant 
krūtinės rankomis, kiek nulenkta galva — susikaupu- 
sia poza stebėjo šią sceną su jauduliu, kurį pats būtų 
palaikęs sau neįmanomu. 

Kamilis netrukdė merginai atsiduoti savam siel- 
vartui; paskiau, kai tasai triukšmingas protrūkis kiek 
atslūgo, prisiartino prie jos: 

— Siuzana! Brangioji Siuzana! — sukuždėjo jai į 
ausį. 

Mergina atsiduso, visi jos nervai nebeatlaikė — 
susmuko ir parpuolė ant kelių. 

Kamilis paėmė ją už rankos; paskiau, apglėbęs po 
pažastimi, pakėlė nuo grindų ir nebesipriešinančią nu- 
sivedė durų link, privertė pereiti rūkomąjį, galiausiai 
svetainę. 

Abu sugrįžo į tamsųjį buduarą. 

Vis tebeprilaikydamas apglėbęs Siuzaną, Kamilis 
nukrito kartu su ja ant kanapos. 

Akimirką čia, kur ilsėjosi tos dvi gyvos būtybės, 
tvyrojo tokia pat gūdi tyla, kaip tame gedulingame 
kambaryje su mirusiuoju, kurį ką tik abu paliko. 

Pagaliau pirma pertraukė tylą Siuzana: 

— Taigi — niūriai tarė, — taigi aš viena šioje Žže- 
mėje — be šeimos, be tėvų, be bičiulių! 

— Pamiršti, jog aš čia, Siuzana! — atsiliepė jau- 
nikaitis, bučiniu į lūpas nuslopindamas paskutinį skie- 
menį paskutinio jos ištarto žodžio. 

— Tu,— atsiduso ji — tu, be abejo, man lieki, tu 
mane myli — bent šitai man sakai. 

— Suteik man progą tau tą įrodyti. 

— Tu kalbi tiesą? — sušuko mergina. 

— Tokią pačią tiesą kaip kad lig šiol, iki tavęs 
nieko tikrai nemylėjau,— patikino kreolas. 

— Taip stipriai, — vėl prašneko Siuzana,— jog jei- 
gu net savo nelaimėje suteikčiau tau progą įrodyti, 
kaip mane myli, ar tu nedvejotum? 

— Pasitikčiau ją su džiaugsmu, dėkingumu, lai- 
me! 

— Ką gi, klausykis. 

Kamilis nejučiom suvirpėjo. 

Jam pasirodė, kad su šiais žodžiais tartum kažko- 
kia bloga nuojauta palytėjo jį savo kraupiu sparnu; 
tačiau sugebėjo paslėpti tą jausmą, nes nematė jam 
jokio pagrindo, ir nusišypsojo. 

— Kalbėk,— paragino. 

— Mano brolis numirė, nuo nieko nepriklausau, 
su niekuo nebeturiu skaitytis, nieko nebereikia bijotis, 
nebeprivalau reikšti jokios pagarbos bet kam ir bet 
kuriam šiame pasaulyje. Esu laisva, priklausau tik 
nuo savęs, galiu daryti su savimi ką tinkama. 

— Be abejo, Siuzana; betgį, kur tu lenki? 

— Noriu pasakyti, kad nuo šios dienos esu tavo, 
priklausau tau kūnu ir siela. 

— Na? 

— Na, mudu gyvensime vienas kitam. Nepaliksiu 
taves nė valandai! 

— Ką tu sau galvoji, Siuzana? — sušuko jaunikai- 
tis.— Nejaugi pamiršai?.. 

— Kad esi vedęs? Ne, bet kas man rūpi? 

Kamilis prisidėjo prie prakaito išpiltos kaktos no- 
sinaitę. 

— Paklausyki, Kamili,— toliau dėstė jaunoji mo- 
teris,— atsakyk man kaip Dievui: ar ją, ar mane tu 
myli? 

Jaunikaitis delsė. 

— O! Atsakyk,— mygo ji — nes galbūt visas ma- 
no gyvenimas priklauso nuo žodžių, kuriuos iš tavęs 
išgirsiu; dėl katros iš mudviejų tu gyveni? Su katra iš 
mudviejų tu nori gyventi? 

— Siuzana! Mano brangioji Siuzana! — sušuko kre- 
olas, suimdamas ją į glėbį. 

Bet jaunoji moteris švelniai jį atstūmė. 

— Bučinys — tai dar ne atsakymas,— lediniu bal- 
su tarė. 

— Todėl kad, po teisybei, — atsakė kreolas,— tavo 


klausimas — visai ne klausimas, Siuzana. 
— Nesuprantu tavęs. 
— O! — tarė jaunikaitis, sudėdamas rankas.— Tu 


manimi abejoji? 


476 


— Vadinasi, tai mane tu myli? — tarė ji, prisi- 
traukdama jaunikaitį sau prie krūtinės. 

— O! Taip, tave, tave vieną! — sušuko kreolas 
pridususiu balsu, — tave vieną, nieko daugiau! 

— Ką gi, — tarė Siuzana, — po savaitės mudu pa- 
liksime Paryžių, nuvyksime į Havrą, Marselį, Bordo, 
Brestą — kur panorėsi; ten sėsime į pirmą laivą, plau- 
kiantį Amerikon, Indijon, Okeanijon. Jeigu viena kuri 
iš tų šalių tau nepatiks, mudu nukaksime į kitą. Ke- 
liausime, kur neš mus bangos, kur stums mus vėjas; 
ieškosime rojaus, ir jį suradę, tenai apsistosime. 

— Bet, Siuzana, — sušuko jaunikaitis,— ar pagal- 
voji apie turtą, kokio reikia, kad galėtum šitaip gyven- 
ti? | 

— Dėl to nesirūpink. 

— Mieloji, manasis turtas didžia dalimi priklauso 
mano Žžmonai...— prisipažino Kamilis. 

— "Tu jai paliksi viską; mes paversime pinigais 
manąjį: parduosime šiuos rūmus, sudarysim du milijo- 
nus — šimtą tūkstančių frankų rentos. Su tokia renta 
galima tvarkyti savo ateitį. 

— Bet tie du milijonai, — paklausė Kamilis, — ar 
tu tikra, kad juos turi? 

Siuzana krūptelėjo: baisi mintis jai toptelėjo, vos 
tik šie žodžiai įsmigo į širdį. 

Suvirpėjo nuo galvos iki kojų: rankos, skruostai, 
kakta jai pabalo ir atšalo it marmuras. 

— Ak! — tarė.— Tu irgi apie jį girdėjai? 

— Apie ką? — nustebo Kamilis. 

— Niekai, apie nieką,— atsakė Siuzana, perbrauk- 
dama plaštaka sau per akis, tarsi prabustų iš blogo 
sapno. 

— Siuzana, Siuzana, tavo rankos ledinės, — paste- 
bėjo jaunikaitis. 

— Taip, tiesa, man šalta, Kamili. 

— Grįžk į savo kambarį, mieloji mergužėle! Tie 
išgyvenimai tave žudo! 

— O Kamili! —sušuko Siuzana su pasibaisėjimo 
gaida balse.— Mudu perskirti amžinai! 

— Siuzana, — iš tikrųjų sujaudintas tarė jaunikai- 

tis, — grįžk | į savo kambarį; sielvartas tau atima protą. 
Štai aš, Kamilis, esu greta tavęs,aš bučiuoju tave, aš 
myliu tave! 

— Ne, tu žinai, kad aš sakau tiesą; tu irgi esi 
girdėjęs apie jį. 

— Vadinasi, tai tiesa, kas kalbama? 

— O kas kalbama? 

— Vadinasi, tiesa ta istorija su testamentu, be- 
pradedanti prasismelkti viešumon? 

— Matai! Matai! Taip, tai tiesa; taip, kada tas 
žmogus panorės, būsiu neturtingesnė, skurdesnė už 
ką tik į pasaulį atėjusį kūdikį, nes atėjęs į pasaulį 
kūdikis turi tėvą ir motiną, o aš, aš nieko neturiu. 

— Vadinasi, esama kito paveldėtojo? 

— Taip, Kamili, taip; buvau jį pamiršusi; esama 
tikrojo paveldėtojo; mano brolis norėjo paversti pini- 
gais; parduoti, norėjo... Vargšas beprotis! Kūrė planus, 
bet nesiskubino jų įgyvendinti; pasiskubino mirtis. 

— Ir šis paveldėtojo vardas?.. 

— Mums — Konradas de Valženezas, manėme jį 
mirus; kitiems — Salvatorius. 

— Salvatorius! Paslaptingasis komisionierius? Ta- 
sai keistuolis? — sušuko amerikietis.— Jeigu taip, tai 
viskas gerai, Siuzana, — nuramino ją Kamilis.— Tasai 
žmogus įsikišo ir į mano gyvenimą, savo šiurkščia ran- 
ka užgavo mano garbę. Ir aš turiu suvesti su ponu 
Konradu de Valženezu sąskaitas. 

— Ką ketini daryti? — paklausė Siuzana, krečia- 
ma kartu ir baimės, ir vilties virpulio. 

— Aš jį nužudysių,— ryžtingai pareiškė kreolas. 


CXXXIV + KAMILIO SAULĖ PRADEDA 
BLESTI 


Jūs, brangūs skaitytojai, be abejo, prisimenate, — 
o jeigu jos neprisimenate, padėsiu jums prisiminti,— 
tą jauną ir gražią Havanos kreolę, kuri, teisybė, buvo 
jums pristatyta tik mirksnį, bet vis dėlto pristatyta 
ponios de Rozan pavarde ir kuri įžengė ponios de Ma- 

rand svetainėn aną vakarą, kai Karmelita tenai dai- 
navo savo “Romansą apie gluosnį'? 

Sis jos pasirodymas — mes tai jau sakėme ir vėl 
pakartojame — padarė visiems kviestiesiems nepa- 
prastą įspūdį. 

Pristatyta aukštuomenei ponios de Marand, tai yra 
vienos iš žavingiausių jos damų, gražioji kreolė per 
keletą dienų tapo populiariausia gražuole ir buvo graib- 
stoma į visus Paryžiaus salonus. 

Tamsi kaip naktis, rausva kaip aušra, žaibuojančio- 
mis akimis, gosliomis lūpomis ponia de Rozan žvilgs- 
niu, šypsena traukė prie savęs ne tik vyrus, bet ir 
moteris taip smarkiai, jog salone ji panėšėjo į žvaigdžių 
apsuptą planetą. 

Jai buvo priskiriama daugybė pergalių ir nė vieno 
pralaimėjimo; gyva, karšta, aistringa, galbūt pati to 
nejausdama, provokuojanti, savo elgsenoje turėjo gana 
ryškų koketiškumo atspalvį, bet nieko daugiau, ir jei- 
gu ji leisdavosi, kaip sakydavo Kamilis veikiau vaiz- 
dingai nei su geru skoniu, žmonėms linksmintis jos 
sąskaita priedurio apkalboms, tai mokėdavo juos pa- 
statyti į vietą dar neperžengusius slenksčio. Jos do- 
rybės paslaptis — tai meilė Kamiliui, ir probėgšmom 
tebus mums leista pasakyti, kadangi pasitaiko tokia 
gera proga, šitai yra paslaptis visų moters dorybių: 
mylinti siela dorybingame kūne. 

Apie ponią de Rozan galima pasakyti kaip tik ši- 
taip: buvo įsimylėjusi savo vyrą, dar daugiau — jį die- 
vino; sutinkame, toksai dievinimas — nevykusiai nu- 
kreiptas, ypač jeigu prisiminsime, ką papasakojome 
ankstesniame skyriuje, bet visiškai suprantamas tiems, 
kurie toli gražu nepamiršo to išorinio blizgesio, to ža- 
vaus patrauklumo, kuriuo gamta apdovanojo Kamilį. 

Ir iš tikrųjų, kaip matėme pasakojimo eigoje, Ka- 
milis jaunas, gražus, veikiau aikštingas nei orus, vei- 
kiau įdomus nei dvasingas, pakankamai nugludintas 
paryžietiško sąmojingumo, ir vis dėlto Kamilis leng- 
vabūdiškas, nesivaržantis, pasiduodantis nuotaikai, 
linksmas iki kvailionės, turėjo patikti visoms mote- 
rims 1r ypač jaunutei merginai, vienu metu tingiai ir 

aistringai, išalkusiai malonumų ir su nekantrumu lau- 
kiančiai jų. 

Taigi ponios de Rozan pergalės buvo tik pavir- 
šutinės. Visą nuopelną dėl jų jinai ištikimai priskyrė 
savo vyrui, ir tačiau tuojau pamatysime, kodėl meilin- 
ga ir triumfališka kreolė, nepaisant savo puikių pasi- 
sekimų, buvo taip giliai nugrimzdusi į melancholiją, 
jog pamanytum ją ištiktą kokios nors slaptos sielos ar. 
kūno ligos. Daugelyje salonų buvo pastebėtas jos skruos- 
tų blyškis ir patamsėję paakiai: viena pavydi našlau- 
janti dama tvirtino, jog jinai — džiovininkė; vienas at- 
stumtas įsimylėjėlis teigė ją turint meilužį; dar kitas, 
gailestingesnis, neva išsiaiškino, jog vyras ją muša; 
"vienas gydytojas materialistas ją kaltino ar greičiau 
gailėjo, jog pernelyg sąžiningai vykdanti savo vedybi- 
nes pareigas; žodžiu, kiekvienas pridėdavo savo tri- 
grašį, bet niekas nepasakydavo tiesos. 

O dabar, jeigu skaitytojas teiksis pasekti paskui 
mus iki jaunosios gražuolės kambario, jis po kelių se- 
kundžių sužinos, jeigu jau neatspėjo, šios pradėjusios 
rūpėti visam Paryžiui širdperšos paslaptį. 

Loredano de Valženezo laidotuvių dieną, tai yra 
dvidešimt keturios valandos po mūsų ankstesniame 
skyriuje papasakotosios scenos, ponia Kamilė de Ro- 
zan, sėdėjo nugrimzdusi į rožinio aksomo fotelaitį ir 
buvo įnikusi į keisčiausią darbą, kokio tik galėtum 
tikėtis iš dailutės moters jos miegamajame pirmą va- 
landą nakties — tuo laiku, kai bet kuri kita gražiosios 
Doloresos amžiaus bei išvaizdos moteris turėtų gulėti 
lovoje kupina svajų galva ir kupinomis pažadų lūpo- 
mis. 
Sėdėdama priešais kinišku laku padengtą stalelį, 
jinai užtaisinėjo porą žavių, su juodmedžio rankeno- 
mis, auksu inkrustuotais vamzdžiais pistoletų, keistai 
nederančių prie jos tartum iš gražiausio marmuro 
rankų. 

Užtaisiusi pistoletus taip tvarkingai ir tiksliai, jog 
nebūtų padariusi gėdos ir šaudyklos savininkui, ponia 
de Rozan atidžiai apžiūrėjo skiltuvus, vieną po kito 
patikrino gaidukus; galop, užbaigusi šią apžiūrą, padėjo 

pistoletus sau iš dešinės, o kaire ranka pasiėmė nedi- 
delį durklą. 

Gražiosios kreolės rankose šis durklas, žinoma, 
neturėjo baugintiį; makštis buvo sidabrinė, su auksi- 
niais pagražinimais; tobulos formos rankenos guga bu- 
vo iš brangakmeniais inkrustuotos geležies — tasai 
auksakalystės šedevras labiau panėšėjo į moterišką 
niekniekutį negu į mirtiną ginklą; ir vis dėlto, spręsda- 
mas pagal blykčiojančius iš jos akių žaibus, pažvelgęs 
į geležtę, būtum pagautas baimės ir negalėtum pasa- 
kyti, kas tviskėjo laukiniškesniais žybsniais — durk- 
las ar akys. 

Kaip ir pistoletus, taip pat kruopščiai apžiūrėjusi 
durklą, padėjo jį ant stalelio ir suraukė antakius. Įsmu- 
kusi giliau į fotelaitį, sukryžiavusi ant krūtinės ran- 
kas, susimąstė. 

"Taip pasinėrusi į apmastymus prakiurksojo maž- 
daug dešimtį minučių, kai koridoriuje, vedančiame į 
jos miegamąjį, išgirdo gerai pažįstamus žingsnius. 

— Tai jis,— tarė sau. 

Minties greitumu patraukė į save stalelio stalčių 
1" įmetė vidun pistoletus bei durklą, vėl nustūmė stalčių 
į vietą, ištraukė iš jo raktą ir paslėpė chalato kišenėje. 

Gyvai atsistojo; į kambarį įžengė Kamilis. 

— Tai aš — tarė jis.— Kaip! Tokiu metu tu dar 
neatsigulus, mažyte? 

— Ne,— šaltai atsakė ponia de Rozan. 

— Betgi jau pirma valanda, brangus vaikuti, — 
pastebėjo Kamilis, bučiuodamas ją į kaktą. 

— Žinau,— atsakė ši tokiu pat balsu, tokiu pat 
lediniu tonu. 

— Vadinasi, buvai kur nors išėjusi? — paklausė 
Kamilis, numesdamas apsiaustą ant kozetės. 

— Nebuvau išėjusi — lakoniškai metė ponia de 
Rozan. 

— Tai gal pas tave buvo svečių? 

— Nieko nebuvo. 

— Ir iki šiolei nemiegojai? 

— Kaip matote. 

“ — Ką tu veikei? 

— Laukiau jūsų. 

— Tai tau neįprasta. 

— Jeigu įpročiai blogi, reikia juos keisti. 

— O, kokiu tragišku tonu tu šitai sakai! — tarė 
Kamilis, pradėdamas nusirenginėti. 

Nieko neatsakius, ponia de Rozan vėl atsisėdo į 
fotelaitį. 

— Na,— paklausė Kamilis,— tu nesiguli? 

— Ne, noriu su jumis pasikalbėti, — niūriai tarė 
kreolė. | 

— Velniava! Tai, ką turi man pasakyti, matyt, la- 
bai liūdna, jeigu šitai man pareiški tokiu tonu? 

— Labai liūdna. 

— Kas yra, mieloji? — paklausė Kamilis prisiar- 
tindamas.— Gal sergi? Gal gavai blogą žinią? Kas gi 
pastaruoju metu įvyko? 

— Nieko neįvyko,— atkirto kreolė,— jeigu nemi- 
nėsim to, kas dedasi kasdien; negavau jokios žinios, 
nesergu — bent jūsų supratimu. 

— Tad kodėl ši laidotuviška nuotaika? — nusišyp- 
sojo Kamilis.— O gal,— pridūrė jis, mėgindamas pa- 
bučiuoti žmoną, — tai dėl mūsų vargšo bičiulio Loreda- 
no atminties? 

— Ponas Loredanas nebuvo mūsų bičiulis; ponas 
Loredanas buvo jūsų bičiulis, štai kas; taigi ne dėl to. 

— Tuomet nieko nebesuprantu, tesuryja mane šu- 
nys,— tarė Kamilis, numesdamas ant fotelio savo dur- 
tinį, visai išvargintas taip nemaloniai pakrypusio po- 
kalbio. 

— Kamili — paklausė ponia de Rozan,— ar jūs ke- 
letą savaičių nepastebėjote manyje jokios permainos? 

— Ne, dievaži,— atsakė šis.— Tu visąlaik žavinga. 

— Nematėte mano blyškio? 

— Paryžiaus klimatas toksai apgaulus! Be to, ir 
aš tau pasakysiu vieną dalyką: tas blyškis daro tave 
tiesiog Žavią; tad jeigu aš ką nors ir pastebėjau, tai 
tiktai, jog tu kasdien vis gražėji. 

— Ratilai po akimis jums nenurodo mano nemigų? 

— Dievaži, ne! Maniau, kad tu pasidažai — tas 
dabar madinga. 

— Kamili, arba jūs didelis egoistas, arba labai leng- 
vabūdis, mano vargšeli, — palingavo galva jaunoji mo- 
teris. 

Ir dvi ašaros nuriedėjo jos skruostais. 

— Verki, mano meile? — nustebo Kamilis. 

— Betgi tik pažvelk į mane,— tarė ji, prieidama 
prie jo ir sukryžiuodama ant krūtinės rankas.— Aš 
mirštu! 

— O! — sušuko Kamilis, priblokštas jos blyškumo 
ir paniurusio veido.— Iš tikrųjų, vargšele Doloresa, 
tu man atrodai kenčianti. 

Apkabinęs žmoną per liemenį, atsisėdo ir pabandė 
prisitraukti ją sau ant kelių. 

Bet jaunoji moteris išsiveržė iš jo salas staiga 
atšoko atgal ir metė į jį piktą žvilgsnį. 

— Gana tokių melų! — rėžė ji energingai.— Pa- 
vargau, ir man gėda dėl savo tylėjimo, trokštu, kad 
pasiaiškintum. 

— Ir ką nori, kad tau pasiaiškinčiau? — paklausė 
Kamilis tiek pat natūraliu tonu, kiek toks reikalavi- 
mas jį iš tiesų užklupo netikėtai. 

— Betgi visai paprasta: dėl savo elgesio nuo tos 
dienos, kai pirmąsyk įkėlei koją į Valženezų rūmus. 

— Vėl tavo įtarinėjimai! — nekantriai numojo Ka- 
milis.— Įsivaizdavau jau tave dėl šito nuraminęs. 

— Kamili, mano tikėjimas toksai pat didelis kaip 
17 mano meilė. Kai aš tavęs klausinėjau dėl tavųjų ry- 
šių su panele Siuzana de Valženez ir kai tu mane už- 
tikrinai, kad abu vienas kitam neturite jokių kitų šiltų 
Jausmų kaip tik daugių daugiausia broliškus, aš tave 
mylėjau, norėjau tavimi tikėti ir tikėjau. 

— Na, kas toliau? — nekantravo amerikietis. 

— Palūkėk, Kamili; tą priesaiką, kurią man davei 
prieš keturis mėnesius, ar šiandien pakartotum? 

— Žinoma. 

— Taigi i dabar tu mane myli kaip prieš metus, 
tai yra mūsų sutuoktuvių dieną? 

— Jau šiek tiek daugiau negu prieš metus, — at- 
sakė Kamilis galantiškai, kas keistai kontrastavo su 
niūriu jo Žmonos veidu. 

— Ir tu nemyli panelės de Valženez? 

— Savaime suprantama, brangute. 

— Tu tą prisiektum? 

— Aš tą prisiekiu, — nusijuokė Kamilis. 

— Ne, ne taip; ne, ne tokiu tonu, bet iškilmingai, 
prieš Dievą. 

— Prisiekiu prieš Dievą, kad mes jau įrodėme jo 
priskiriamą meilės priesaikoms svarbą. 

— Ką gi, prieš Dievą, Kamili — su giliu pasibo- 
dėjimu sušuko kreolė,— tu esi veidmainis ir niekšas, 
priesaiklaužys ir išdavikas! 

Kamilis pašoko ir buvo beprabyląs, bet valdingu 
gestu jaunoji moteris privertė jį tylėti. 

— Gana melų, jau jums pasakiau. Aš viską žinau. 
Keletą dienų jus šnipinėjau, sekiau, matydavau, kaip 
įeidavote į Valženezų rūmus ir iš ten išeidavote. "Turėki- 
te gėdos ir nesivarginkite dar nors mirksnį apsimeti- 
nėti. 

— O! — išvestas iš kantrybės sušuko Kamilis.— 
Juk žinote, mieloji, kad ne itin mėgstu tokias scenas; 
palikime tas dviprasmiškas prielaidas miestelėnams 
ir storžieviams, o patys pasistenkime likti vienas ki- 
tam tuo, kuo atrodome visuomenei, tai yra gerai iš- 
auklėtais žmonėmis. Nieko tarp manęs ir panelės de 
Valženez nėra. Aš tau tai prisiekiau ir vėl prisiekiu; to 
tau turi pakakti, man regis. 

— Jau per daug begėdystės! — sušuko kreolė, pa- 
sipiktinusi lengvų Kamilio tonu, kuriuo atsiliepė į jo- 
sios sielvartą.— Stai, tu šitą nuneigsi? 

Ir išsitraukusi nuo krūtinės laišką, gyvai ji išlanks- 
tė ir, neturėdama reikalo perskaityti, pakartojo jame 
parašytus žodžius. 


Kamili, brangusis Kamili, kur tu dabar esi, kad 
tavęs nematau, tavęs negirdžiu, kai vien tik apie tave 
vis galvoju? 


— O! Savo ruožtu tariu jums: “Gana!" — sušuko 
Kamilis, išplėšdamas iš kreolės rankų laišką ir jį 
suplėšydamas. 8 

— Ak! Plėšykit, plėšykit! — nusišiepė ši.— Nelai- 
mei, žinau jį mintinai. 

— Taigi nepasitenkinate mane šnipinėdama ir sek- 
dama, dar ir atplėšinėjate mano laiškus arba netgi 
visrakčiu atrakinėjate mano spynas? — sušuko Kami- 
lis purpuriniu iš pykčio veidu.: 

— Na gerai... taip... ir kas?.. Taip, aš tave seku... 
taip, tave šnipinėjų; taip, atplėšinėju tavo laiškus; taip, 
atrakinėju tavo spynas! Vadinasi, manęs nepažįsti, ne- 
laimėli? Tad nežinai, kam galiu ryžtis? Pažvelk man į 
veidą. Ar kartais aš panaši į moterį, kurią nebaudžia- 
mai apgaudinėja? 

Tikrai, kad ir graži, ji buvo baisi pažiūrėti; lau- 
kinėje jos akių išraiškoje ir mėšlungiškai perkreiptuo- 
se veido bruožuose tapytojas būtų suradęs tobulą mo- 
delį Medėjai arba Juditai!. 

Regėdamas ją tokią, Kamilis pasitraukė žingsnį ata- 
tupstas, gan išsigandęs ir nerasdamas, ką pasakyti. 
Bet suvokęs visą situacijos pavojų, jeigu tyla dar nors 
mirksnį užsitęstų, pamėgino pasiekti susitarimą pa- 
malonindamas: 

— O! Kokia tu dabar graži! — sušuko jis.— Tik 
pažiūrėk į save ir palygink su kitomis moterimis. Ar 
dar yra kuri už tave gražesnė? Ar dar galima ką nors 
taip pat mylėti kaip tave? 

— Man visai netinka būti tik mylimai labiau už 
kitas,— išdidžiai atrėmė kreolė— Noriu būti mylima 
tik viena. | 

— Betgi aš taip ir suprantu, — sutiko Kamilis. 

— Prie reikalo! — neatlyžo Doloresa.— Dabar, kai 
mano rankose įrodymai, ar dar bandysi neigti, kad 
turi meilės intrigėlę su šia šlykščia tvarine? 

Zodis tvarinė, pritaikytas jo numylėtajai Siuzanai, 
užgavo Kamilį; jisai suraukė antakius, tačiau nutylėjo. 

— Taip,— pakartojo Doloresa, — taip, su šia šlykš- 
čia tvarine! Ir epitetas, ir daiktavardis visai tinkami. 
O! Aš ją taip pat gerai pažįstu kaip jūs, daugiau nei 
jūs, galbūt net geriau nei jūs, ir man pakako vieno 
vakaro jai pažinti. 

Tartum gėdos debesis praplaukė jaunosios moters 

veidu, kai tarė šiuos žodžius — iš pažiūros tokius ne- 
reikšmingus. 

O Kamilis čia pamatė galimybę išsisukti ir ja pa- 
sinaudojo. 

— Paklausyk,— tarė jaunajai moteriai, — kad ir 
kaip būtų nedelikatu tai, ką tau pasakysiu, neneig- 
siu, kad Siuzana truputėlį mane įsimylėjusi. 

— Vadinasi, ji tave myli? — sušuko kreolė— Pri- 
sipažįsti, kad ji tave myli? 

— Ką gali padaryti, jei kas nors tave įsimyli ar 
neįsimyli. — atrėmė Kamilis.— Juolab — pridūrė jis 
filosofiškai,— jog esi laisvas mylėti ar nemylėti? 

— Myli ar nemyli panelę Siuzaną de Valženez?— 
rėmė Doloresa, nenorėdama, kad Kamilis išslystų jai 
iš rankų. 

— Aš jos nemyliu... Tai yra meilė meilei nelygų; 
juk ji — mano bičiulio sesuo, negaliu jausti jai neapy- 
kantos. 

— Ar tu myli panelę Siuzaną de Valženez mei- 
liškai, dar aiškiau — ar jinai tavo meilužė? 

— Mano meilužė? 

— Kadangi aš tavo žmona, jinai negali būti kuo 
kita. 

— Ne, žinoma, ji nėra mano meilužė. 

— Ir tu jos nemyli meiliškai? 

— Meiliškai? Ne. 

— Labai norėčiau tavimi tikėti. 

— O, kaip gerai,— tarė Kamilis, ištiesdamas į ją 
rankas. 

— Palūkėki, Kamili: labai norėčiau tavimi tikėti, 
bet man reikia įrodymo. 

— Kokio? 

— Išvažiuokime. 

— Kaip, išvažiuokime? — nustebęs sušuko Kami- 
"lis. — Ir dėl ko gi važiuoti? 

— Kadangi negarbinga taip klaidinti panelę de 
Valženez. Tu sakai, ji tave myli: taigi viliasi; tu jos 
nemyli: taigi ji kenčia. Yra būdas, kaip nutraukti viltį 
ir kančią: išvažiuokime. 

Kamilis pamėgino visa nuleisti juokais. 

— Sutinku, išvykti reikštų atomazgą,— tarė jis.— 
Tą matome daugelyje komedijų; bet dar privalai žino- 
ti, kur vyksi. 

— Vykstama ten, kur esi mylimas, Kamili. Vieta, 
kur esi mylimas — tai tikroji tėvynė. Vyksiu, kur tik 
tu panorėsi — šimtą, tūkstantį mylių nuo Prancūzijos, 
bet kad išvažiuotume. 

— Be abejo,— atsakė Kamilis, — aš ir pats būčiau 
tau seniai pasiūlęs kelionę į Italiją ar Ispaniją, jeigu 
nebūčiau bijojęs tavo priekaištų. 

— Mano priekaištų — iš manęs? 

— Taip. Nagi suprask. “Aš, daugelį metų pralei- 
dęs Paryžiuje, iš tikrųjų neturiu daug ką čia pamaty- 
ti, — sakydavau sau.— Bet ji, mano vargšė Doloresa, 
ku-ri kaip visos jaunos mūsų krašto merginos taip 
ilgai puoselėja tą saldžią viltį — pamatyti Paryžių ir 
numirti, ar aš ne per staigiai pažadinsiu ją, dar nepa- 
sibaigus sapnui?“ 

— Jeigu tik toksai delikatus dėmesys tave sulai- 
ko, Kamili, lai niekas nesuvėlina mūsų išvykimo: pa- 
mačiau tiek Paryžiaus, kiek troškau pamatyti. 

— Ką gi, gerai, brangute,— sutiko Kamilis.— Mes 
išvažiuosime. 

— Kada? 

— Kada tik panorėsi. 

— Tad išvažiuojam rytoj. 

— O,— apstulbo amerikietis, — rytoj? 

— Be abejo, kadangi jūsų niekas neužlaiko Pary- 
žiuje, išskyrus tai, jog bijotės mane pažadinti iš sapno. 

— Niekas, niekas,— tarė Kamilis.— Lengva pasa- 
kyti. Argi nereikia susikrauti savo lagaminų? Tai už- 
truks visą parą. Rytoj! — pakartojo jis.— O mūsų 
pirkiniai, apsilankymai, sąskaitų apmokėjimai? 

— Mano lagaminai sukrauti, pirkiniai supirkti, 
mūsų sąskaitos apmokėtos; ir liepiau nunešti į visus 
namus, kur buvome priimti, atsisveikinimo korteles. 

— Bet dar keletos dienų reikia, kad paspaustum 
ranką savo bičiuliams. 

— Pirmiausia, su tokiu charakteriu kaip tavasis, 
Kamili, bičiulių neturima, esti tik pažįstami. Tavo ar- 

timiausias pažįstamas buvo Loredanas; jį vakar nu- 
kovė, šiandien palaidojo. Neturi kam paspausti Pa- 
ryžiuje nė vienos rankos; tad išvažiuojame rytoj. 

— Tai neįmanoma. 

— Ziūrėki, ką man atsakai, Kamili. 

— Be abejo. O mano tiekėjai, ką jie pasakys, kai 
šitaip išvyksiu? Atrodytų, lyg būčiau subankrutavęs. 
Aš išvykstu, bet nepabėgu. 

— Kiek reikalauji laiko, kad išvykimas neatro- 
dytų pabėgimu? Atsakyk. 

— Bet aš nežinau... 

— Trijų dienų pakaks? 

— Iš tiesų, toksai užsispyrimas neprotingas, bran- 
gioji. 

— Keturių, penkių, šešių dienų, — šaižiu balsu iš- 
skaičiavo jaunoji moteris, kurią, regis, ištiko pykčio 
priepuolis, — užteks? 

— Tu to laikaisi?)— paklausė Kamilis, imdamas 
nerimauti dėl šio savo žmonos susierzinimo. 

— Kaip laikausi savo gyvybės. 

— Ką gi, gerai, po savaitės. 

— Tebūnie po aštuonių dienų, — ryžtingai pareiškė 
ponia de Rozan.— Tačiau tokia pati tiesa,— pridūrė ji, 
žvegdama į stalčių, kur buvo durklas ir pistoletai, — 
tokia pati tiesa kaip tas mano pasiryžimas prieš tau 
įžengiant į kambarį, jei po aštuonių dienų mudu ne- 
išvažiuosime, tai devintąją tu, ji ir aš, Kamili, stosime 
prieš Dievą atsakyti kiekvienas už savo poelgius. 

Jaunoji moteris ištarė tuos žodžius taip tvirtai, 
jog Kamilis nejučiom sudrebėjo. 

— Gerai, — tarė kreolas, suraukdamas antakius, 
lyg jam būtų šovus užslėpta mintis,— gerai, po savai- 
tės išvykstame; tai aš savo ruožtu duodu tau garbės 
žodį. 

Pasiėmęs durtinį, kurį kaip sakėme, buvo numetęs 
ant fotelio, jis pasišalino į savo kambarį, susisiekiantį 
su Žmonos, ir pats nesuvokdamas, ką darąs, užsiraki- 
no raktu bei užstūmė velkę. 


CXXXV + KAMILIS DE ROZANAS GAUNA 
PRIPAŽINTI, KAD BŪTŲ SUNKU 
NUŽUDYTI SALVATORIŲ, KAIP ŽADĖJO 
SIUZANAI DE VALŽENEZ 


Pamename, kad priešpraeito skyriaus pabaigoje, 
palikdamas panelę de Valženez, mūsų bičiulis Kamilis 
tarėsi rasiąs būdą, kaip atsikratyti Salvatoriumi arba, 
jeigu jums geriau patinka, Konradu, tai yra teisėtu 
Valženezų paveldėtoju. 

Tačiau šiame pilname prieštaringumų pasaulyje 
nepakanka rasti būdą, kaip atsikratyti tuo, kuris jums 
nepatogus: tarp tokio būdo ir jo įgyvendinimo kartais 
esama gilios prarajos. 

Taigi šitaip nusprendęs, Kamilis de Rozanas pri- 
sistatė pas Salvatorių, tačiau šio neradęs namie, pali- 
ko savo vizitinę kortelę. 

Tad rytojaus dieną po mūsų papasakotosios vedy- 
binės scenos Salvatorius — savo tikrąja Konrado de 
Valženezo pavarde — atvyko pas amerikiečių džentel- 
meną ir liepė apie save pranešti. 

Pastarasis, šiek tiek susijaudinęs, kokie paprastai 
esti lemtingaisiais momentais visi žmonės, priimantys 
greitus sprendimus,— ir veikiau savo temperamentuų 
nei protu, — pastarasis, kartojame, įsakė tarnui įves- 
dinti lankytoją į svetainę ir po minutėlės pats atėjo 
pas jį. 

Bet, idant gerai suprastume tai, kas dėsis toliau, 
pasakykime, iš kur atvyko Salvatorius, prieš prisista- 
tydamas pas Kamilį. 

Atvyko iš savo pusseserės panelės Siuzanos de 
Valženez. 

Iš pradžių, paprašęs pranešti apie save merginai, 
susilaukė atsako, kad panelė de Valženez nieko nepri- 
ima. 

Jis darsyk primygtinai paprašė, ir vėl jam buvo at- 
sakyta. 

Tačiau mūsų bičiulis Salvatorius buvo žmogus kan- 
trus ir jeigu ko siekdavo, tai siekdavo atkakliai. 

Taigi jis išsitraukė antrą vizitinę kortelę ir po pa- 
varde Konradas de Valženezas pieštuku prirašė: 


Ateina susitarti dėl paveldėjimo. 


Niekada joks magiškasis žodis, stebuklingasis ta- 
lismanas nėra greičiau atidaręs fėjos rūmų durų. Jis 
buvo įvesdintas į svetainę, kur po kelių sekundžių atė- 
jo ir panelė de Valženez. 

Neviltis, kurion merginą nugramzdino turto ne- 
tektis, ją nepaprastai pakeitė: veidas nublanko, skruos- 
tai įdubo, akys apsiblausė; tapo panaši į tas gražiąsias 
karštinės kamuojamas Maremų! merginas, kurių drums- 
tas žvilgsnis tartum klaidžiojo po joms nepažįstamą mū- 
sų pasaulį. Maliariškas drebulys, sakytum, savyje jos 
nešiojamas, savotiškai paveikė Salvatorių, ir šiai įei- 
nant jis nejučia krūptelėjo. 

Susirengęs aplankyti pusseserę, Salvatorius apsi- 
vilko ne tiktai aukštuomenės žmogaus, bet dargi kuo 
griežčiausių etiketo taisyklių prisilaikančio tų dienų 
dabišiaus kostiumu. 

Išvydus jį tokį neprilygstamai elegantišką, tokio 
tobulo grožio, merginos akys sužibo niūriu blizgesiu ir 
jose tvykstelėjo pykčio bei neapykantos žaibai. 

— Norite su manimi pasikalbėti, pone? — prabilo 
ji sausai, su išdidžia panieka. 

— Taip, pussesere, — linktelėjo Salvatorius. 

Išgirdusi žodį pussesere, kuris jai pasirodė įžeidžia- 
mai familiarus, panelė de Valženez nutaisė gerokai nie- 
kinamą miną. 

— Ir ko galite iš manęs pageidauti? — atrėmė ji 
tokiu pačiu tonu. 

— Ateinu su jumis pasišnekėti, — kalbėjo toliau Sal- 
vatorius, kurį niekinamas panelės de Valženez nusi- 
teikimas paliko visiškai abejingą,— dėl padėties, į ku- 
r14 patekote po savo brolio mirties. 

— Vadinasi, pageidaujate su manimi kalbėtis pa- 
likimo klausimu?.. 

— Suprantate jo svarbą, tiesa? 

— Jūs įsivaizduojate, kad šis palikimas priklauso 
jums, taip? 

— Aš nieko neįsivaizduoju — aš tvirtinu. 

— Tvirtinti dar nieko nereiškia. Mes bylinėsimės. 

— Iš tikrųjų, tvirtinti nieko nereiškia,— sutiko Sal- 
vatorius.— Bet bylinėtis brangiai kaštuoja; jūs nesiby- 
linėsite, pussesere. 

— Kas man uždraus. Jūs? 

— Dieve sergėk! 

— Tad kas? 

— Jūsų sveikas protas, jūsų nuovoka, o ypač — 
jūsų notaras. 

“ — Ką norite pasakyti? 

— Noriu pasakyti, kad vakar pasikvietėte savo no- 
tarą, kuris kartu ir manasis, poną Barato, šaunų žmo- 
gėną! Paprašėte jo, kad jums nušviestų esamą dalykų 
padėtį, ir sužinojusi, kad nieko nebeturite, paprašėte 
jo patarimo; šis jums patarė nesibylinėti, kadangi te- 
stamentas, kurį aš turiu, surašytas taip, jog nepalieka 
šansų jokiam bylinėjimuisi. 

— Aš pasitarsiu su savo advokatu. 

— Skila jums neduos geresnio patarimo nei Cha- 
ribdė. 

— Tad ko jūs norite, pone? Nesuprantu jūsų atsi- 
lankymo tikslo, nebent siektumėte atsikeršyti mote- 
riai už neapykantą, kurią jautėte josios broliui. 

Salvatorius švelniai ir melancholiškai papurtė gal- 
vą: 

— Niekam nejaučiu neapykantos,— tarė.— Nejau- 
čiau netgi Loredanui, tad kaip galėčiau jausti jums? 
Būtų pakakę vieno žodžio, kad mudu — jūsų brolis ir 
aš — būtume suartėję. Teisybė, šis žodis visiškas men- 
kniekis — tai sąžinė, ir jam nebuvo lemta niekad jo iš- 
tarti. Taigi neateinu jūsų įžeidinėti, anaiptol, ir jeigu 
teiksitės mane išklausyti, sužinosite, kad širdis, kurią 
jūs laikote pritvinkusia neapykantos, tėra kupina kuo 
pagarbiausios užuojautos jums. 

— Nuolankiai dėkoju už jūsų malonų gailestį, bran- 
gusis pone; bet mano padermės moterys nenusileidžia 
iki išmaldos, jos iškyla iki mirties. 

— Teikitės mane išklausyti, panele, — pagarbiai 
paprašė Salvatorius. 

— Taip, suprantu, ketinate man pasiūlyti pensiją 
iki gyvos galvos, kad niekas nesakytų, jog giminaitei 
leidote numirti prieglaudoje. 

— Aš jums nieko nesiūlau,— atsakė Salvatorius, 
negirdom nuleisdamas įžeidžiančias merginos prielai- 
das.— Atėjau turėdamas tikslą pasiteirauti apie jūsų 
poreikius ir trokšdamas bei vildamasis juos patenkin- 
ti. 

— Tuomet paaiškinkite suprantamiau,— prašne- 
ko Siuzana nustebinta.— Jau nė nebežinau, kur jūs 
lenkiate. 

— Tai visai paprasta. Kiek asmeniškai išleidžiate 
per metus? Kitaip tariant, kokios sumos jums reikia 
vidutiniškai metams? Dar kitaip tariant, kokios su- 
mos jums reikia, kad galėtumėte išlaikyti savo namus 
tokiame lygyje kaip dabar? 

— Visiškai nežinau,— prisipažino panelė de Val- 
ženez.— Niekados nesidomėjau tokiomis smulkmeno- 
mis. 

— Ką gi, tada aš jums pasakysiu,— pareiškė Sal- 
vatorius.— Kai buvo gyvas jūsų brolis, dviese judu iš- 
leisdavote šimtą tūkstančių frankų per metus. 

— Simtą tūkstančių frankų! — baisiai nustebinta 
sušuko mergina. 

— Taigi spėju, kad jums, pussesere, tekdavo maž- 
daug trečdalis šitų išlaidų, taigi nuo trisdešimties iki 
trisdešimt penkių tūkstančių frankų per metus. 

— Bet,— pone,— pertraukė Siuzana, vėl nuste- 
binta, tačiau šįsyk nustebinta dėl ko kito, nes jai pra- 
dėjo rastis mintis, jog dėl vienos ar kitos priežasties 
josios pusbrolis ketina ją praturtinti ir jog jinai galės 
leistis į didžias keliones su Kamiliu.— Bet, pone, aš 
vargiai išleidžiu tokią sumą. 

— Galbūt,— sutiko Salvatorius.— Bet pasitaiko 
blogų metų. Tad aš jums palieku, numatydamas to- 
kius nekokius laikus, penkiasdešimt tūkstančių frankų 
per metus; kapitalas liks pas metrą Barato, ir procen- 
tus jūs galėsite pasiimti ar kas mėnesį, ar kas tris 
mėnesius, kaip pageidausite. Ar mano pasiūlymas jums 
atrodo priimtinas? 

— Betgi, pone, — atsakė Siuzana, kurios veidas 
nukaito iš džiaugsmo,— tarkime, aš sutiksiu, bet vis 
dėlto noriu žinoti, kokią teisę turiu priimti tokią do- 
vaną? 

— Jūsų teisių, panele,— nusišypsojo Salvato- 
rius, — kaip jau turėjau garbės jums pareikšti, nėra 
jokių. 

— "Tuomet noriu pasakyti — kokiu pagrindu? — 
gyvai pasitaisė mergina. 

— Tuo pagrindu, kad jūs — mano tėvo dukterėčia, 
panele,— rimtai atsakė Salvatorius.— Sutinkate? 

Po tokio taip aiškiai išdėstyto pasiūlymo, mergi- 
nos galva praskriejo aibė minčių; kažkaip neaiškiai jai 
pasimatė, jog esama aukštesnės rasės būtybių nei tos, 
kurias ligi šiolei pati pažinojo, kad šios būtybės, be 
abejo, tiesiogiai kilę iš Dievo ir gavę iš dangaus gyvy- 
binę galią skleisti gėrį, buvo į šią žemę nuleisti ati- 
taisyti blogį, kurį darė žemesniosios esybės. Lyg per 
sapno ūkus jai ėmė ryškėti visi rožiniai meilės platy- 
bių horizontai; josios gyvenimas, plaukiantis savaime 
bei neapibrėžtai iki brolio mirties, o pastarąsias tris 
dienas — juodas, neramus ir sujauktas, staiga sušvi- 
to vaivorykštės spalvomis; galybė švelnių pažadų nely- 
ginant vasariai dvelksmai atgaivino jai veidą, ir apsa- 
lusia nuo vilties širdimi jinai pakėlė į Salvatorių žvilgs- 
nį, kuriame šįsyk atsispindėjo kuo giliausias dėkingu- 
mas. 

Ligi šiolei žvelgė į jį su neapykanta; bet dabar, 
nukreipusi į pusbrolį dėkingas akis, nepajėgė paslėpti 
taip pat susižavėjimo: išvydo jį gražų, puikų, spindin- 
tį, ir nedvejojo pareikšti jam savo dėkingumą — jeigu 
ne žodžiais, tai nors žvilgsniu. 

Salvatorius tartum nepastebėjo įspūdžio, kurį jo iš- 
vaizda padarė merginai, ir antrusyk vėl paklausė: 

— Sutinkate, pussesere? 

— Su didžiausiu dėkingumu,— atsakė panelė de 
Valženez giliai sujaudintu balsu, ištiesdama jaunikai- 
čiui abi rankas. 

Bet šis nusilenkė ir žingtelėjo atgal, ketindamas 
pasišalinti. 

— Aš einu,— panele,— tarė, — tuo pačiu žygiu 
„pas metrą Barato, kad šis parengtų aktą, kuriuo jūs 
padaroma milijono paveldėtoja. Rytoj galite atsiimti 
procentus už pirmą pusmetį. 

— Pusbroli! — nepaprastai švelniai pašaukė jinai, 
sustabdydama Salvatorių,— Konradai! Ar gali būti, 
kad jūs manęs nekenčiate? 

— Kartoju jums, panele,— nusišypsojo Salvato- 
rius, tačiau ši šypsena buvo šalta,— kad nejaučiu ne- 
apykantos niekam. 

— Ar gali būti, Konradai,— kalbėjo toliau Siuza- 
na, suteikdama savo ir veido išraiškai kuo daugiau 
jausmingumo,— ar gali būti, kad jūs pamirštate, jog 
dalis mudviejų gyvenimų — vaikystė ir jaunystė — 
prabėgo greta vienas kito, jog mudu turime bendrą 
praeitį, jog mudu nešiojame tą pačią pavardę ir jog 
pagaliau tas pats kraujas teka mūsų gyslomis? 

— Aš nieko nepamiršau, Siuzana, — liūdnai atsa- 
kė Salvatorius,— netgi planų, kuriuos mūsų tėvai kūrė 
dėl mudviejų, ir kaip tik priešingai, todėl, kad viską 
prisimenu, šiandien mane matote pas jus. 

— Teisybė, Konradai? 

— Aš niekada nemeluoju. 

— Betgi tuomet, ar manote, kad užtektinai pada- 
rėte dėl savo tėvo dukterėčios, užtikrindamas, dargi 
taip dosniai, jos materialinę gerovę? Esu viena šiame 
pasaulyje, Konradai; vienut viena nuo šios dienos. Ne- 
beturiu nei giminaičio, nei bičiulio, nei atramos. 

— Tai Dievas jus baudžia, Siuzana,— rimtai pa- 
sakė jaunikaitis. 

— O, koks jūs griežtas, netgi atšiaurus! 

— Ar neturite dėl ko sau prikaišioti, Siuzana? 

— Nieko rimta, Konradai; nebent jūs pavadintu- 
mėte rimtais paklydimais jaunos merginos koketišku- 
mūs ar jaunos moters užgaidas. 

— Ar iš koketiškumo, ar iš užgaidos jūs prisidėjo- 
te prie šios šlykščios machinacijos, kai buvo pagrobta 
jauna mergina iš jūsų pensiono — jūsų akyse ir jums 
padedant -ją pagrobė jūsų brolis? Nejaugi manote, kad 
kada nors Dievas nenubaus panašios užgaidos? Ką gi, 

Siuzana, toji diena jau atėjo, ir Dievas jus baudžia ap- 
leistumu, vienatve, visos šeimos netektimi: bausmė 
griežta, bet pelnyta ir taigi teisinga. 

Panelė de Valženez nusvėrė galvą; raudonis, kurio 
nepajėgė suturėti, užliejo jai veidą. 

Po akimirkos ji vėl pažiūrėjo į pusbrolį ir prašne- 
ko pamažu, tartum ieškodama žodžių: 

— Tad jūs, mano artimiausias ir paskutinysis gi- 
minaitis, tad jūs man atsakote ne tik savąją bičiulystę 
bet netgi paramą. Tačiau nesu užkietėjusi nusidėjėlė, 
Konradai. Mano širdis gilumoje gera, patikėkite, ir 
galbūt jūsų padedama galėčiau atitaisyti, be abejo, pa- 
sibaisėtiną kaltę, bet kurią sušvelnina, jeigu ne visai 
pateisina, jos priežastis. Tai meilė broliui pastūmėjo 
mane šiam nedoram poelgiui. Kur yra toji jauna mer- 
gina? Nueisiu ir pulsiu jai į kojas; nueisiu paprašyti 
atleidimo. Jinai buvo našlaitė ir beturtė — aš ją pri- 
glausiu pas save, padarysiu savo bičiule, savo sese; 
duosiu jai kraitį, ištekinsiu. Galiausiai, kad nors kiek 
pamirščiau metus, paskirtus blogiui, leisiu gyvenimą 
darydama gera. Tiktai prašau jūsų nuolankiai: sutvir- 
tinsite mane, padėsite, pagelbėsite man? 

— Jau per vėlu,— tarė Salvatorius. 

— Konradai,— neatlyžo mergina,— nebūkite ar- 
kangelas keršytojas. Dažnai girdėdavau tariant jūsų 
Salvatoriaus vardą kaip žmogaus, nešančio gėrį. Ne- 
būkite toksai griežtas kaip Dievas — jūs, kuris tesate 
jo tvarinys. Ištieskite ranką tai, kuri jus. maldauja, o 
ne pastūmėkite ją dar toliau bedugnės link. Jeigu ne- 
jaučiate bičiuliškumo, tai nors turėkite užuojautos, Kon- 
radai; mudu abu dar jauni, taigi dar nieko neprarasta. 
Ištyrinėkite, išbandykite mane, pamėginkite pagauti 
klystančią, ir jeigu aš tiek įdėsiu karščio gėriui, kiek 
jo įdėjau blogiui, jūs pamatysite, Konradai, kokie atsi- 
davusio ir nuoširdaus jausmo lobiai gali slypėti nepa- 
tyrusioje gerumo širdyje. 

— Jau per vėlu! — melancholiškai pakartojo Sal- 
vatorius.— Esu nelyginant pasaulio moralės gydyto- 
jas, Siuzana; užsibrėžiau pasistengti tvarstyti bei gy- 
dyti nuolat visuomenės daromas žaizdas. Laikas, kurį 

praleidau su jumis — tai laikas, nuvogtas iš mano li- 
gonių. Tad leiskite man grįžti pas juos, ir pamirškite, 
jog Mane matėte. 

— Ne,— karštai sušuko mergina, — tenebus pasa- 
kyta, kad aš visomis išgalėmis nesistengiau... Meldžiu 
jus, Konradai, pamėginkite tapti mano bičiuliu. 

— Niekados! — su kartėliu atsakė jaunikaitis. 

— Tebūnie — sumurmėjo Siuzana, — nuslopindama 
apmaudo gestą,— bet kadangi teikėtės taip kilniai man 
pagelbėti, nežinau, dėl kokios priežasties nesiteiktu- 
mėte pagelbėti ligi galo? 

— Priežastį jums pasakiau, Siuzana,— griežtai at- 
rėmė Salvatorius.— Tai prisiekiu jums prieš Dievą. O 
pagelbėti jums ligi galo ta prasme, kuria kalbate, ne- 
turiu nieko prieš; bet paaiškinkite, aš jūsų nesupran- 
tu. Ar jums reikia pinigų metus į priekį? 

— Aš noriu palikti Paryžių, — atsakė Siuzana, — 
ir ne tik Paryžių, bet ir Europą. Noriu pasitraukti vie- 
numon — į Ameriką ar Aziją; bodžiuosi visuomene; 
todėl man reikia viso turto, kurį malonėjote man pa- 
dovanoti. 

— Kad ir kur būtumėte, Siuzana, įplaukos jus pa- 
sieks, dėl to nesibijokite. 

— Ne,— tarė Siuzana lyg dvejodama,— man reikia 
turėti prie savęs visą turtą; noriu jį išsivežti, ir kad lik- 
tų nežinoma vieta, kurią pasirinksiu savo prieglobsčiu. 

— Jeigu jūs gerai suprantu, Siuzana, tai prašote 
viso savojo kapitalo, tai yra milijono? 

— Ar jūs ką tik nepasakėte, kad šis milijonas bus 
deponuotas pas metrą Barato? 

— Ir tą aš jums kartoju, Siuzana. Kada jo norite? 

— Kaip galima greičiau. 

— Kada numatote išvykti? 

— Siandien pat, jei galėčiau. 

— Siandien jau per vėlu gauti grynais tokią sumą. 

— Tad kiek reikia laiko? 

— Daugiausia dvidešimt keturių valandų. 

— Taigi rytoj tuo pačiu laiku, — tarė panelė de Val- 
ženez, ir jos akys sužibo iš laimės, — aš galėsiu išvykti 
ir išsivežti milijoną? 

— Rytoj tuo pačiu laiku. 

— O Konradai! — su meilinga ekzaltacija sušuko 
mergina,— kodėl mudu nesusitikome geresniame ke- 
lyje! Kokia moterimi būčiau tapusi jūsų rankose! Ko- 
kia karšta meile būčiau jus apgobusi!.. 

— Sudie, pussesere,— tarė Salvatorius, daugiau 
nebenorėdamas klausytis.— Teatleidžia jums Dievas 
blogį, kurį padarėte, ir teapsaugo nuo to, kurį galbūt 
dar ketinate padaryti. 

Panelė de Valženez nejučia krūptelėjo. 

— Sudie, Konradai,— tarė, vos išdrįsdama pakelti 
į jį akis.— Linkiu jums visokeriopos laimės, kokios 
nusipelnote; kad ir kas atsitiktų, niekados nepamiršiu, 
kad per ketvirtį valandos, kai bendravau su jumis, vėl 
atgavau garbę ir gerą širdį. 

Salvatorius atsisveikino su panele de Valženez ir 
nukako, kaip jau sakėme šio skyriaus pradžioje, pas 
Kamilį de Rozaną. 

— Pone,— tarė jis, išvydęs amerikietį — aptikau 
namie jūsų vizitinę kortelę ir iškart, kai tik galėjau, 
atskubėjau pasiteirauti priežasties, man suteikusios 
jūsų apsilankymo garbę. 

— Pone, — atsakė Kamilis,— jūs tikrai vadinatės 
Konradu de Valženezu? 

— Taip, pone. 

— Taigi esate panelės de Valženez pusbrolis? 

— Iš tikrųjų. | 

— Ką gi, pone, mano apsilankymas neturėjo jokio 
kito tikslo, kaip tik sužinoti iš jūsų, kuris, kaip gir- 
dėjau, esate tiesioginis paveldėtojas, kokie jūsų ketini- 
mai dėl panelės Siuzanos? 

— Mielai jums atsakysiu, pone, tačiau turiu žino- 
ti, kokiu pagrindu manęs to klausiate. Ar esate mano 
pusseserės reikalų tvarkytojas, jos advokatas, pata- 
rėjas? Apie ką teikiatės klausinėti — apie jos teises ar 
mano jausmus? 

— Apie viena ir kita. 

— Tad, brangusis pone, jūs esate kartu ir jos gi- 
minaitis, ir jos reikalų tvarkytojas? 

— Nei vienas, nei kitas. Buvau artimas Loredano 

bičiulis ir tariuosi turįs pakankamą pagrindą pasi- 
domėti apie jo sesers likimą, nes ji nuo šiolei tapo naš- 
laite. 

— Puiku, brangusis pone... jūs buvote pono de Val- 
ženezo bičiulis; tad kodėl kreipiatės į mane — jo bu- 
vusį mirtiną priešą? 

— Todėl, kad nežinau jokio kito jų giminaičio, tik 
jus. 

— Vadinasi, kreipiatės į mano labdarystę? 

— Į jūsų labdarystę, jeigu tas žodis jums tinka. 

— Jeigu taip, pone, tai kodėl kalbate su manimi 
tokiu tonu? Kodėl esate toksai susijaudinęs, nervin- 
gas, nekantrus? Žmogus, atliekantis tokią gailestingą 
užduotį, kokią dabar atliekate jūs, nebūna toksai su- 
dirgintas. Geras poelgis atliekamas šaltakraujiškai: kas 
gi jums yra? 

— Pone, mes čia kalbamės ne tam, kad apsvars- 
tytume mano temperamentą. 

— Be abejo; kalbamės tam, kad apsvarstytume 
čia nedalyvaujančios personos reikalus; taigi tą dera 
daryti ramiai. Trumpai drūtai, ko teikiatės mane klaus- 
ti? 

— Aš jūsų klausiu,— karštai atkirto Kamilis,— 
kaip ketinate pasielgti panelės de Valženez atžvilgiu? 

— Turiu garbės jums atsakyti, brangusis pone, 
kad tai tik mudviejų su pussesere reikalas. 

— Kitaip tariant, nesutinkate man atsakyti? 

— Iš tiesų, nesutinku ir neatsakysiu kitaip, jog ne- 
noriu atsakyti. 

— Ką gi, pone, kadangi kalbu panelės de Valženez 
brolio vardu, vertinu jūsų atsisakymą kaip beširdiš- 
kumą. 

— Ką darysi, brangusis pone! Mano širdis nenu- 
lipdyta iš tokios pat medžiagos kaip jūsiškė. 

— O aš, pone, aš atvirai pasakyčiau, ką galvoju, 
ir jeigu koks nors bičiulis klaustų, nepalikčiau jo 
nežinioje dėl našlaitės likimo. 

— Tuomet, brangusis pone, kodėl jūs palikote Ko- 
lombaną nežinioje dėl Karmelitos likimo? — griežtai 
atsakė Salvatorius. 

Amerikietis išblyško ir suvirpėjo: mėgino užgauti, 
bet patsai susilaukė atkirčio. 

— Tad kiekvienas sutiktasis man svaidys į veidą 
to Kolombano vardą! — nesitverdamas įsiūčiu sušuko 
Kamilis.— Gerai! Jūs tad sumokėsite už visus, — varė 
jis toliau, grasomai nužvelgdamas Salvatorių,— ir pri- 
valėsite man pasiaiškinti. 

Salvatorius nusišypsojo, kaip šypsosi ąžuolas, ma- 
tydamas linguojantį meldą. 

— Kažin, ar dangui patiktų, kad aš jums aiškin- 
čiaus! — sumurmėjo jis, niekinamai atsiliepdamas į Ka- 
milio iššūkį. 

Tačiau tasai savyje nebesitvėrė: metėsi artyn ir 
grasinimą ketino palydėti veiksmu, bet Salvatorius su 
tąja ryžtinga ramybe, kurią matėme jį pademonstruo- 
jant šioje dramoje tris ar keturis kartus, sugriebė 
iškeltą Kamilio ranką ir stipriai sugniaužęs privertė 
amerikietį pasitraukti du žingsnius atgal, paskiau 
sugrįžo į pirmykščią padėtį ir tarė: 

— Pats gi matote, kad stokojate šalto kraujo, bran- 
gūsis pone. 

Tuo tarpu į kambarį įėjo tarnas, laikydamas ran- 
koje laišką, ką tik skubiai atgabentą kažkokio komi- 
sionieriaus. 

Kamilis numetė jį ant stalo, tačiau mygiamas tar- 
no ir paprašęs Salvatoriaus sutikimo, štai ką perskaitė: 


Ką tik mane aplankė Konradas. Mudu jį apšmei- 
žėme. Tai kilnus ir didžiadvasis žmogus. Duoda man 
milijoną: noriu tuo pasakyti, kad visos jūsų užmačios 
Jo atžvilgiu nebereikalingos. Greičiau susikraukite la- 
gaminą: mudu važiuojame pirmiausia į Havrą ir iš- 
vykstame rytoj trečią valandą. 

Jūsų Siuzana. 


— Atsakykite, kad sutarta, — tarė Kamilis tarnui, 
suplėšydamas į skutelius ir skubiai įmesdamas į židinį 
laišką.— Pone Konradai,— pridūrė jis, pakeldamas gal- 
vą ir prieidamas prie Salvatoriaus,— meldžiu atleisti 
už keistus mano žodžius; juos tepateisina bičiulystė, 
kurią jaučiau Loredanui. Panelė de Valženez man pra- 

nešė apie jūsų brolišką poelgį jos atžvilgiu. Lieka tik 
pareikšti, jog kuo giliausiai apgailestauju dėl savo el- 
gesio su jumis. = 

— Sudie, brangusis pone,— griežtu tonu atsakė 
Salvatorius.— Ir kad šis apsilankymas nenueitų vel- 
tui, venkite sužeisti moters širdį — patikėkite mani- 
mi. Ne visos tokios angeliškai nuolankios kaip Karme- 
lita. 

Ir nusilenkęs Kamiliui Salvatorius pasišalino, pa- 
likdamas jaunąjį amerikietį šiek tiek sutrikdytą ką tik 
įvykusios scenos. 


CXXXVI + TARTIUFAS 


Arkivyskupai mirtingi; niekam neateis į galvą 
prieštarauti šiai nuomonei. Siaip ar taip, mes tik per- 
teikiame mintį, sujaukusią monsinjoro Kolečio protą 
tą dieną, kai jis iš Rapo sužinojo apie pavojingą Pary- 
žiaus arkivyskupo de Keleno ligą. 

Vos tik Rapui išvykus, monsinjoras Koletis įsakė 
pakinkyti karietą, ir visu greičiu buvo nugabentas pas 
monsinjoro gydytoją. Tas patvirtino Rapo žodžius, tad 
monsinjoras Koletis grįžo namo neapsakomos palai- 
mos pritvinkusia širdimi. 

Kaip tik tada jisai sau suformulavo mintį, jog visi 
arkivyskupai mirtingi — mintį, kuri, išdėstyta pono 
de La Paliso!, būtų įžiebusi kiekvienam linksmybę, ta- 
čiau kuri monsinjoro Kolečio lūpose įgijo mažai džiu- 
gaus mirties nuosprendžio reikšmę. 

Per sekusius po rinkimų neramumus monsinjo- 
ras Koletis nepraleisdavo progos mažų mažiausia tri- 
skart per savaitę pats asmeniškai nukakti ar pasiųsti 
ką nors į arkivyskupijos kuriją pasiteirauti apie prela- 
to sveikatą. 

Karštinė diena iš dienos stiprėjo, ir, tiesiogiai pri- 
klausomos nuo monsinjoro de Keleno karštinės, mon- 
sinjoro Kolečio viltys didėjo. 

Tokia ligos raida buvo tą dieną, kai atsilyginda- 
mas Rapui už jo šauniąsias gatvių dragūnadas kara- 

lius pakėlė Reginos vyrą į Prancūzijos perus ir lauko 
maršalus. 

Monsinjoras Koletis įsakė nuveždinti save pas Ra- 
pą su dingstimi neva pasveikinti šį, o iš tikrųjų ta pa- 
čia proga pasiteirauti, ar šis gavo iš Romos žinių dėl 
jo paskyrimo. 

Popiežius dar neatsiuntė atsakymo. 

Praslinko dar keletas dienų, ir vieną rytą atvažiuo- 
damas į Tiuilri monsinjoras didžiai savo nuostabai bei 
didžiam savo nusivylimui pastebėjo arkivyskupo ka- 
rietą, įsukančią į rūmų kiemą tuo pačiu metu kaip ir 
jo ekipažas. | 

„Tad skubiai nuleido langutį ir iškišęs pro dureles 
galvą iš tolo nužvelgė arkivyskupo karietą, norėdamas 
įsitikinti, ar akys jo neapgavo. 

Savo ruožtu monsinjorui de Kelenui, atpažinusiam 
monsinjoro Kolečio karietą, toptelėjo ta pati mintis — 
taigi ir jis, iškišęs pro dureles galvą, pastebėjo vys- 
kupą, kai tasai stengėsi įsitikinti, ar tai tikrai jis. 

Monsinjoro Kolečio vaizdas, regis, nesukėlė mon- 
sinjorui de Kelenui jokios graužaties; bet monsinjoro 
de Keleno veidas ir jo gera sveikata, atrodo, giliai 
nuliūdino monsinjorą Koletį. 

Taigi taip likimo norėta: sic fata voluerent.* Arki- 
vyskupo pasirodymas Tiuilri — tai visų garbėtroškiškų 
vilčių žlugimas; tai arkivyskupystė, nuplaukusi ne- 
žinion arba atidėta ant švento niekados, kada ožkos 
kalėdos. 

Dvejetas prelatų susigretino ir vienas kito pasitei- 
ravę naujienų, užkopė laiptais, vedančiais į karaliaus 
apartamentus. 

Pasimatymas truko trumpai — bent monsinjorui 
Kolečiui, kuris išvydo sveikata spinduliuojančius arki- 
vyskupo skruostus bei akis. 

Ilgai neužsibuvęs; atsisveikino su karaliumi, neva 
norėdamas palikti šį vieną tartis su monsinjoru de 
Kelenu ir paliepė nubildinti save pas grafą Rapą. 

Kad ir geras aktorius buvo naujasis Prancūzijos 
peras, jis tik labai vargiai pajėgė nuslėpti, kokį gilų 
nuobodulį jam kėlė monsinjoro Kolečio atsilankymas. 

Pastarasis pastebėjo, kaip grafas susiraukė, bet dėjosi 
nei įsižeidęs, nei nustebęs. Pagarbiai nusilenkė grafui, 
kuris pasistengė jam atsakyti tokiu pačiu mandagu- 
mu. 
Atsisėdęs vyskupas tartum kaupėsi — mąstė ir 
svarstė žodžius, kuriuos rengėsi pasakyti. Savo ruožtu 
ir grafas Rapas tylėjo. Taigi keletą sekundžių juodu 
dar nebuvo apsimainę nė žodžiu, kai Bordjė, Rapo sek- 
retorius, įžengė vidun nešinas laišku, kurį padavė gra- 
fui, o paskui vėl paliko kabinetą. 

— Stai laiškas, kuris negalėjo ateiti tinkamesniu 
laiku, — tarė Prancūzijos peras, parodydamas vysku- 
pui voką su antspaudu. 

— Laiškas iš Romos, — nuraudo patenkintas mon- 
sinjoras Koletis, kuris akimis sakytum ryte rijo laišką. 

— Iš tikrųjų, monsinjore, tai laiškas iš Romos, — 
patvirtino grafas, — ir sprendžiant pagal antspaudą, — 
pridūrė vartydamas voką,— tai laiškas nuo Sventojo 
tėvo. 

Vyskupas persižegnojo, o Rapas nežymiai šyptelėjo. 

— Leisite man atplėšti mūsų Sventojo tėvo laiš- 
ką? — pasiteiravo svečio. 

— Prašom, prašom, pone grafe,— pasiskubino at- 
sakyti vyskupas. 

Rapas atplėšė laišką ir suskato greitai bėgioti po 
jį akimis, o monsinjoras Koletis, įsmeigęs į šventąją 
siuntą godų žvilgsnį, jautėsi karštligiškai pasimetęs — 
kaip nuteistasis, kada skaitomas jam nuosprendis. 

Ar laiškas buvo ilgas bei sunkiai suprantamas, ar 
Prancūzijos peras suteikė sau piktdžiugiško malonu- 
mo pratęsti vyskupo jaudulį, bet Rapas buvo taip ilgai 
įnikęs į lektūrą, jog monsinjorui Kolečiui pasirodė de- 
rant įsiterpti. 

— Jo šventenybės braižas sunkiai įskaitomas? — 
paklausė jis, trokšdamas Kuo greičiau suvokti, koks 
reikalas. 

— Betgi ne, anaiptol,— atsakė grafas Rapas, išties- 
damas jam laišką.— Perskaitykite pats. 

Vyskupas godžiai jį sugriebė ir vienu žvilgsniu 
permetė visą. Buvo trumpas ir visiškai suprantamas. 

Aiškus, grynas, tiesus, kategoriškas atsisakymas pa- 
daryti bet ką dėl žmogaus, kurio elgesys didžiai pikti- 
no Romos dvarą. 

Monsinjoras Koletis išblyško ir sugrąžino grafui 
laišką: 

— Pone grafe, — tarė, — ar nebus per drąsu pa- 
prašyti, kad prisiimtumėte atsakomybę už savo pa- 
ramą tokiomis nelemtomis aplinkybėmis? 

— Nesuprantu, jūsų, monsinjore. 

— Ji aiškiai padarė man blogą paslaugą. 

— Galimas daiktas. 

— Mane apjuodino. 

— Galbūt. 

— Kažkas pasinaudojo savo įtaka jo šventenybei, 
norėdamas mane pražudyti jo akyse. 

— Aš irgi taip manau. 

— Ką gi, pone grafe, turiu garbės jūsų prašyti, 
kad panaudotumėte visą savo įtaką, idant aš būčiau 
sugrąžintas malonėn. 

— Tai neįmanoma,— sausai atsakė Prancūzijos 
peras. 

— Jūsų genialumo žmogui nėra nieko neįmano- 
ma, pone grafe,— paprieštaravo vyskupas. 

— Mano genialumo žmogus, monsinjore, niekados 
nesiginčija, kad ir kas atsitiktų, su Romos dvaru. 

— Netgi dėl bičiulio? 

— Netgi dėl bičiulio. 

— Netgi vardan to, kad apgintų nekaltąjį? 

— Nekaltybė pati savaime apsigina, monsinjore. 

— Taigi. — tarė vyskupas atsistodamas ir su ne- 
apykanta pažvelgdamas į grafą, — teigiate, kad niekuo 
negalite man padėti? 

— Aš ne teigiu, monsinjore, o tvirtinu. 

— Zodžiu, jūs griežtai atsisakote užsistoti už mane? 

— Tikrai taip, atsisakau, monsinjore. 

— Tad siekiate karo? 

— Nei jo siekiu, nei vengiu, monsinjore; sutinku 
su juo ir laukiu. 

— Taigi iki greito pasimatymo, pone grafe! — metė 
vyskupas, staigiai pasukdamas durų linkui. 

— Kada tik teiksitės, monsinjore,— nusišypsojo 
grafas. 

— Tai tu jo norėjai, — tyliai sumurmėjo sau vysku- 
pas, grasomai nužvelgdamas grafo fligelį. 

Ir jis išvažiavo, pritvinkęs tulžies bei neapykantos, 
mintyse svarstydamas gausybę keršto savo priešui planų. 

Parvyko namo jau apsisprendęs — surado keršto 
priemonę. Nuėjo į savąjį darbo kabinetą ir iš vieno ra- 
šomojo stalo stalčiaus išsitraukė popierių, kurį pasku- 
bom išlankstė. 

Tai buvo grafo Rapo kelias valandas prieš rinki- 
mus rašytas įsipareigojimas, jeigu taptų ministru, pa- 
skirti monsinjorą Koletį arkivyskupu. 

Skaitydamas šį raštą, monsinjoras Koletis su vel- 
niškuų džiugesiu šypsojosi. Getė, matydamas jį taip šyp- 
santį, būtų atpažinęs kaip savojo Mefistofelio“ įkūni- 
jimą. Jis vėl sulankstė laišką ir paslėpęs kišenėje sku- 
biai nusileido laiptais, įšoko karieton ir įsakė jį vežti 
karo ministerijon, kur paprašė pasimatymo su maršalu 
de Lamot Hudanu. 

Netrukus atėjęs durininkas pranešė, kad maršalas 
jo laukia. 

Maršalas de Lamot Hudanas toli gražu nebuvo sa- 
vo žento pajėgumo diplomatas, o dar mažiau — toksai 
užgrūdintas veidmainis "kaip monsinjoras Koletis; tačiau 
jis turėjo savybę, kuri kompensavo veidmainystę 1r 
klastą. Jo apsukrumas glūdėjo atvirume, o jėga — tie- 
sume. Pažinojo vyskupą tiktai kaip savo žmonos nuo- 
dėmklausį ir sielos ganytoją. Bet apie šio politines-re- 
ligines intrigas, slaptus darbus ordino naudai, skanda- 
lingus viešai pagarsėjusius žygius bei manieras jis ab- 
soliučiai nieko nenutuokė — iki tokio masto jo nepa- 
prastas padorumas, visiškai atviras gėriui, buvo akli- 
nai uždaras blogiui. 

Taigi pasitiko vyskupą kaip dvasininką, į kurio 
rankas buvo patikėtas brangus jo žmonos sąžinės lo- 
bis; pagarbiai jam nusilenkė ir privedęs prie fotelio 
ženklu pakvietė atsisėsti. 

— Atleiskite man, pone maršale— tarė vysku- 
pas,— kad atėjau jus trukdyti tarp svarbių darbų. 

— Pernelyg retai gaunu progą jus matyti, monsin- 
jore,— atsakė maršalas, — kad su malonumu nenusi- 
tverčiau jos, kai pasitaiko. Kokiam laimingam atsitik- 
tinumui turiu dėkoti, kad pagerbėte mane savo apsi- 
lankymu? 

— Pone maršale,— pradėjo vyskupas, — aš esu gar- 
bingas žmogus. 

— Nė kiek tuo neabejoju, monsinjore. 

— Niekados nepadariau bloga ir nieko pasaulyje 
nenorėčiau nuskriausti. 

— Aš tuo tikiu. 

— Visa, ką darau šioje žemėje, skirta patvirtinti 
mano gyvenimo tyrumui. 

— Jūs — ponios maršalienės nuodėmklausys, ir tuo 
viskas pasakyta. 

— Na taip, tikrai, pone maršale, ir kaip tik todėl, 
kad esu ponios de Lamot Hudan nuodėmklausys, tu- 
riu garbės prašyti pokalbio su jumis. 

— Aš jūsų klausaus, monsinjore. 

— Ką jūs pasakytumėte, pone maršale, jeigu stai- 
ga sužinotumėte, kad jūsų dorybingosios žmonos nuo- 
dėmklausys yra žmogus, nusipelnąs neapykantos ir blo- 
gas, be garbės ir gėdos; nedorėlis, susiteršęs pasibaisėti- 
nomis niekšybėmis? 

— Nesuprantu jūsų, monsinjore. 

— Ką pasakytumėt, jeigu tasai, kuris kalbasi su 
jumis, yra pats patvirkėliškiausias, begėdiškiausias, 
pavojingiausias viso krikščioniškojo pasaulio nusidė- 
jėlis? 

— Aš jam pasakyčiau, monsinjore, kad jo vieta — 
ne prie mano žmonos, ir jeigu jis užsispirtų, sugriebęs 
išmesčiau pro duris. 

— Ką gi, pone maršale, tasai, apie kurį jums kal- 
bu, jeigu ir nėra užkietėjęs niekšas, tai tokiu kaltina- 
mas, ir kaip tik pas jus, sąžinės ir garbės įsikūnijimą, 
ateinu prašyti teisingumo. 

— Jeigu jus gerai suprantu, monsinjore, esate ne- 
žinau kuo apkaltintas ir kreipiatės į mane, kad atitai- 
syčiau jūsų įžeidimą. Deja, monsinjore, ir dėl to labai 
apgailestauju, aš nieko negaliu padaryti. Jeigu būtumėt 

kariškis, tada kitas reikalas; bet jūs — dvasininkas, 
tad turite kreiptis į kultų ministeriją. 

— Jūs manęs nesuprantate, pone maršale. 

— Tokiu atveju kalbėkite aiškiau. 

— Buvau apkaltintas, apšmeižtas Sventajam tėvui 
jūsų šeimos nario. 

— Kieno gi? 

— Jūsų žento. 

— Grafo Rapo? 

— Taip, pone maršale. 

— Betgi, koks ryšys gali būti tarp grafo Rapo ir 
jūsų, ir kodėl jam reikėjo jus apšmeižti? 

— Jūs žinote, pone maršale, kokią galingą įtaką 
turi dvasininkija buržuazijos nuotaikoms? 

— Taip! — sumurmėjo maršalas de Lamot Huda- 
nas tonu, lyg norėtų pasakyti: “Deja! Pernelyg gerai tą 
žinau!" 

— Per rinkimus, — varė toliau bn dvasi- 
ninkija panaudojo visą įtaką, kurią jai teikia visuo- 
menės pasitikėjimas, kad į Atstovų rūmus patektų jo 
didenybės kandidatai. Vienas iš dvasininkijos atstovų, 
kurio nepriekaištingas gyvenimas daugiau nei to nusi- 
pelno darė didelę įtaką rinkimams Paryžiuje,— tai aš, 
ekscelencija, jūsų nuolankus, pagarbus ir atsidavęs tar- 
nas... 

— Betgi aš nematau,— atrėmė maršalas, pradėda- 
mas nekantrauti — koks ryšys tarp į jus nukreiptų 
šmeižtų, rinkimų ir mano žento? 

— Itin glaudus, tiesioginis ryšys, pone maršale. Iš 
tikrųjų, dvi dienas prieš rinkimus ponas grafas Rapas 
atėjo pas mane ir pasiūlė Paryžiaus arkivyskupystę, 
jeigu prisidėčiau prie jo išrinkimo, o monsinjoro arki- 
vyskupo liga pasirodytų mirtina, arba bet kurią kitą 
vakuojančią arkivyskupystę, jeigų monsinjoras pa- 
sveiktų. 

— Fe! — pasibodėjo maršalas.— Koks bjaurus pa- 
siūlymas, negarbingas sandėris. 

— Ir aš tą pat pagalvojau, pone maršale,— pasi- 
skubino pasakyti vyskupas.— Tad sau leidau griežtai 
pasmerkti poną grafą. 

— Ir teisingai padarėte! — gyvai pritarė maršalas. 

— Bet ponas grafas neatlyžo,— toliau kalbėjo vys- 
kupas.— Jis man pareiškė, ir ne be pagrindo, kad to- 
kio talento ir tokios išbandytos ištikimybės žmonės 
kaip jis — retenybė; kad jo didenybė turi kovoti su 
daugybe negailestingų priešų ir,— kukliai tęsė mon- 
sinjoras Koletis,— siūlydamas arkivyskupystę, man pa- 
sakė jis, neturįs jokio kito tikslo kaip tik tą, kad aš 
vėl įpūsčiau religinę dvasią, diena iš dienos vis labiau 
blėstančią. Tai jo paties žodžiai, pone maršale. 

— Ir kokia buvo to nedoro pasiūlymo pasekmė? 

— Iš tiesų, labai nedoro, pone maršale, bet labiau 
nedoro savo forma nei esme; nes, deja! Visiška teisybė, 
jog laisvamanybės hidra vėl pakėlė galvą. Jeigu nesi- 
imsime priemonių, tai nepraeis nė metų, kai ji įsigalės 
žmonių protuose; tad štai kokiu būdu gavau sutikti su 
pono grafo pasiūlymu. 

— Taigi, — griežtu tonu tarė maršalas, — jeigu jus 
gerai suprantu, mano žentas įsipareigojo, kad jūs 
būtumėte paskirtas arkivyskupu, o jūs — kad jis būtų 
išrinktas deputatu? 

— Taip, pone maršale — dangaus ir valstybės in- 
teresais. 

— Ką gi, pone abate,— atkirto maršalas, — kai ką 
tik įžengėte į mano kabinetą, neprasčiau nei jūs žino- 
jau, kaip vertinti grafo Rapo moralę... 

— Neabejoju tuo, ekscelencija,— pertraukė vysku- 
pas. 

— Kai iš čia išeisite, pone abate,— kalbėjo toliau 
maršalas, — taip pat žinosiu, kaip vertinti jūsiškę. 

— Pone maršale! — ryžtingai sušuko monsinjoras 
Koletis. | 

— Kas yra? — iš aukšto paklausė maršalas. 

— Tegul atleidžia jūsų ekscelencija mano nuostabą; 
bet, prisipažįstu, ateidamas čionai visiškai nesitikėjau 
to, kas galėtų atsitikti. 

— Tad kas gali atsitikti, pone-abate? 

— Betgi jūsų ekscelencija tai žino neblogiau už 
mane: jeigu jūsų ekscelencija nepanaudos visos savo 
įtakos, kad sugrąžintų mane Sventojo tėvo malonėn, 

kurios netekau apjuodintas pono grafo Rapo, būsiu 
priverstas pateikti viešumon rašytinius pono grafo ne- 
dorumo įrodymus, ir nemanau, kad ponas maršalas 
labai apsidžiaugtų, išvydęs savo vardą sukompromi- 
tuotą tokiuose pražūtinguose debatuose. 

— Prašom paaiškinti suprantamiau. 

— Stai, ekscelencija,— tarė vyskupas, išsitrauk- 
damas iš kišenės grafo raštą ir parodydamas jį mar- 
šalui. 

Skaitant šį raštą, senioko veidas tapo purpurinis. 

— Imkite, — tarė, sugrąžindamas su pasišlykštėji- 
mu.— Dabar jus puikiai suprantu ir nutuokiu, ko atėjo- 
te manęs paprašyti. 

Paskiau apsisukęs paskambino varpeliu. 

— Išeikite,— paliepė,— ir dėkokite Dievui už dra- 
bužį, kurį nešiojate ir už vietą, kurioje dabar esame. 
— Ekscelencija! — įtūžęs sušuko vyskupas. 

— Tylėkit! — valdingai sudraudė maršalas.— Iš- 
klausykite gero patarimo, kad nebūtumėt visai tuščiai 
gaišęs laiko. Daugiau dvasiškai nebevadovaukite po- 
niai maršalienei; kitaip tariant, nebekelkite kojos į 
Lamot Hudanų rūmus, nes jus galėtų ištikti ne nelai- 
mė, bet gėda. | 

Monsinjoras Koletis rengėsi atsikirsti; jo akys žė- 
rėjo ugnimi, skruostai liepsnojo. Buvo beužsipuoląs mar- 
šalą kuo baisiausiais griausmais, tačiau į kabinetą įėjo 
durininkas. 

— Išlydėkite monsinjorą,— paliepė maršalas. 

— Tu pats šito norėjai — sumurmėjo monsinjoras 
Koletis, palikdamas Lamot Hudano kabinetą, kaip ir 
palikdamas grafą Rapą. 

Tiktai po vidudienio jo šypsena buvo dar piktesnė 
nei rytą. 

— Pas ponią de La Turnel! — riktelėjo savo ve- 
žėjui. 

Po ketvirčio valandos jis jau sėdėjo markizės bu- 
duare. Si jau dvi valandos kaip buvo išvykusi, bet 
kiekvieną minutę turėjo sugrįžti. 

Kaip tik pakankamai laiko parengti savam kovos 
planui. 

O čia iš tiesų laukė kova. Niekados joks nuka- 
riautojas kantriau ir išradingiau nesirengė miesto užė- 
mimui. Kiek pergalė buvo garantuota, tiek ataka — 
sunki. Iš kurios pusės pradėti apgultį? Kokius ginklus 
pavartoti? Papasakoti markizei apie turėtą sceną su 
grafu Rapu neįmanoma: markizė nedvejotų, ką rink- 
tis — grafą ar jį. Vyskupas tą puikiai nutuokė, nes pa- 
žinojo jos ambicingumą ir tikėjimą: pastarasis jam at- 
rodė ne toksai didelis, lyginant su pirmuoju. 

Juolab negalėjo jai papasakoti apie pasimatymą su 
maršalu de Lamot Hudanu. Tai reikštų galutinai nu- 
teikti prieš save šiuo metu galingiausią visoje šeimoje 
žmogų, ir vis dėlto reikėjo imtis darbo, netgi kuo sku- 
biau. Ambicija gali palaukti, kerštas — niekad! O vys- 
kupo širdis buvo pritvinkusi keršto. 

Taip jisai skendėjo savo apmąstymuose, kai ga- 
liausiai sugrįžo markizė. 

— Visiškai nesitikėjau, monsinjore, laimės jus šian- 
dien išvysti — pragydo markizė.— Kam turiu dėkoti 
už jūsų apsilankymą? 

— Tai bemaž atsisveikinimo vizitas, markize,— 
atsakė monsinjoras Koletis atsistodamas ir veikiau su 
apsimestine švelnybe negu su tikra pagarba bučiuoda- 
mas šventeivos ranką. 

— Kaip! Atsisveikinimo vizitas? — sušuko mar- 
kizė, kuriai šie žodžiai padarė tokį pat įspūdį, lyg jai 
būtų pranešta apie pasaulio pabaigą. 

— Deja, taip, markize! — melancholiškai patvirti- 
no vyskupas.— Aš išvykstu ar, tikriau, rengiuosi išvyk- 
ti. 

— Ilgam? — išgąstingai paklausė ponia de La Tur- 
nel. 

— Kas gali pasakyti, brangioji markize! Galbūt 
visam laikui. Argi žmogus žinai, kada sugrįši? 

— Bet jūs man dar nekalbėjote apie šį išvykimą. 

— Aš jus pažįstu, brangioji markize; pažįstu visą 
jūsų geranoriškumą mano atžvilgiu. Tad maniau, kad 
nuslėpti tą išvykimą iki paskutinės minutės — tai 
sutrumpinti jo sukeltą gėlą. Jeigu suklydau, tai man 
atleiskite. 

— O kokia jūsų išvykimo priežastis? —rausdama 
paklausė ponia de La Turnel.— Koks tikslas? 

— Priežastis,— salsvai atsakė vyskupas,—tai ar- 
timo meilė; tikslas — tikėjimo pergalė. 

— Vykstate kaip misionierius? 

— Taip, markize. 

— Ar toli? 

— Kinijon. 

Markizė pasibaisėjusi šūktelėjo. 

— Jūs buvote teisus, — tarė ji liūdnai, — išvyksta- 
te galbūt visam laikui. 

— Taip reikia, markize! — sušuko vyskupas su 
tuo pabrėžtinu iškilmingumu, kurio pavyzdį paėmė iš 
Petro Atsiskyrėlio*, pasakiusio: “Dievas to nori!“ 

— Deja! — atsiduso ponia de La Turnel. 

— Neatimkite iš manęs ryžto, brangioji markize,— 
tarė vyskupas, nuduodamas giliai susijaudinusį.— Ma- 
no širdis ir taip jau pernelyg linkusi palūžti, kai pa- 
galvoju, kad palieku tokias tikinčiąsias kaip jūs. 

— O kada jūs išvykstate, monsinjore? — paklausė 
ponia de La "Turnel, nepaprastai sunerimusi. 

— Galbūt rytoj, poryt — tai tikrai. Taigi mano vi- 
zitas, kaip jau turėjau garbės pareikšti, bemaž atsisvei- 
kinamasis. Sakau "bemaž" nes turiu jums tokią nely- 
ginant užduotį ir neišvyksiu patenkinta širdimi, kol ji 
nebus įvykdyta. 

— Ką norite pasakyti, monsinjore? Juk žinote, kad 
neturite nuolankesnės ir labiau atsidavusios tarnaitės 
už mane. 

— Žinau, markize, ir to įrodymas, jog patikiu jums 
itin didelės svarbos derybas. 

— Kalbėkite, monsinjore. 

— Besirengdamas išvykti, privalėjau pasirūpinti 
sielomis, kurias Dievas teikėsi patikėti mano ganyto- 
jiškoms pareigoms. 

— Deja! — sumurmėjo markizė. 

— Ne todėl, kad stigtų dorų žmonių ganyti mano 
avelėms,— toliau postringavo vyskupas,— bet esama 
sielų, kurios, turėdamos vienokias ar kitokias mano 
nurodytąsias elgesio nuostatas, užtikrinsiančias joms 

būsimą palaimą, labai sutriks, pasimes, susirūpins, 
netekusios sau priprasto ganytojo, ir iš tokių ištikimų 
avelių aš, savaime suprantama, pagalvojau apie pačią 
ištikimiausiąją — tai yra apie jus, markize. 

— Nemažiau ir aš tikėjausi jūsų mielaširdystės bei 
rūpesčio, monsinjore. 

— Aš labai kruopščiai ieškojau sau pakaitos prie 
jūsų ir parinkau žmogų, pakankamai jums žinomą. 
Jeigu mano pasirinkimas jums nepatiks, tik pasakyki- 
te man atvirai, markize. Mano siūlomas žmogus — 
asmuo dievotas, didis geradaris. Tai abatas Bukemo- 
nas. 

— Geriau parinkti nė negalėjote, monsinjore; aba- 
tas Bukemonas — po jūsų vienas iš dorybingiausių 
man pažįstamų Žmonių. 

Sis komplimentas, regis, tik labai vidutiniškai nu- 
džiugino monsinjorą Koletį, dorybingumu nepripažįs- 
tantį nieko sau lygiu. 

Jis varė toliau: 

— Taigi, markize, jūs priimsite poną abatą Buke- 
moną kaip savo sielos ganytoją? 

— Iš visos širdies, monsinjore, ir tikrai sujaudinta 
jums dėkoju, kad taip įžvalgiai pasirūpinote savo nuo- 
lankios tarnaitės likimu. 

— Yra kita persona, markize, kuriai galbūt mano 
parinkimas tiek labai nepatiks, kiek jums. 

— Apie ką teikiatės kalbėti? 

— Apie grafienę Rap. Aptikau, kad kelias savai- 
tes jos tikėjimas labai nuvėsęs, labai pasyvus. "Toji jau- 
na moteris su šypsena žengia palei giliausias prarajas. 
"Tik Dievas žino, kas ją galėtų išgelbėti. 

— Aš pasistengsiu, monsinjore, nors, tiesą sakant, 
abejoju savo sėkme. Tai užkietėjusi siela, ir vien tik 
stebuklas galėtų ją išgelbėti; bet išmėginsiu visą savo 
įtaką jai, ir Jeigu nieko neišeis, patikėkite, monsinjore, 
ne dėl to, kad stokočiau atsidavimo mūsų šventajai 
religijai. 

— Žinau į jūsų pamaldumą bei religinį uolumą, mar- 
kize, ir jeigu atkreipiu jūsų dėmesį į pasigailėtiną šios 
Sėlos būklę, tai tik todėl, kad žinau jūsų atsidavimą 

mūsų šventajai motinai Bažnyčiai, tad ketinu suteikti 
jums progą dar kartą man tai įrodyti, pavesdamas 
delikačią ir itin svarbią misiją. O dėl grafienės Rap, 
tai veikite ir kalbėkite, kaip diktuos jums širdis, ir 
jeigu jums nepasiseks, tegul Dievas atleidžia šiai nu- 
sidėjėlei. Bet yra dar viena persona, kurios dideliu 
pasitikėjimu galite didžiuotis, i» kaip tik šiai personai 
kviečiu jus parodyti savo budrų rūpestį. 

— Turite omenyje princesę Riną, monsinjore? 

— Iš tiesų, būtent apie maršalienę de Lamot Hu- 
dan aš noriu su jumis pakalbėti. Nesimačiau su ja dvi 
dienas; tačiau prieš tas dvi dienas ji man pasirodė 
tokia išblyškusi, tokia silpna, tokia sunykusi, jog arba 
aš labai apsirinku, arba šis kūnas mirtinai pažeistas, 
ir netrukus jo siela pakils pas Dievą. 

— Princesė labai rimtai serga, kaip jūs tą teigia- 
te, mMonsinjore, bet nenori jokių vaistų. 

— Aš tą žinau; todėl nebijodamas apsirikti galiu 
pasakyti, kad netrukus princesės siela paliks savo mir- 
tingąjį apvalkalą. Bet man baisiai rūpi josios dvasios 
būklė! Kam ją tą paskutiniąją minutę patikėti? Išsky- 
rus jus, markize, visa, kas ją supa, griauna tai, ką 
mes padarėme dėl josios išganymo. Kadangi ji nesuge- 
ba priešintis, yra bevalė, bejėgė, jai galima daryti spau- 
dimą, ir kas žino, kaip blogi žmonės gali paveikti šią 
nelaimingąją Dievo tvarinę? 

- — Niekas negali paveikti princesės, — atrėmė po- 
nia de La Turnel.— Toji negalia 1r silpnumas — tai jo- 
sios išganymo garantija. Nesunku pasiekti, kad ji kal- 
bėtų ir darytų visa, kas norima. 

— Jums, markize — galimas daiktas. Man irgi gal- 
būt pasisektų; bet netgi kalbėdama ir darydama visa, 
ko iš jos norima, gali pasielgti blogai, jeigu jai kas 
nors taip patars. 

— Kas galėtų turėti tokio įžūlumo ar veikiau to- 
kio niekšiškumo? — paklausė markizė. 

— Tas, kuris turi didžiausią įtaką josios protui, 
kadangi jo akivaizdoje princesės sąmonė keistai susi- 
jaukia: vienu žodžiu — josios vyras, maršalas de La- 
mot Hudanas. 

— Betgi mano broliui niekad nė į galvą neatėjo 
keisti maršalienės dvasios būseną. 

— Neapgaudinėkite savęs, markize, jis ją kanki- 
na, tironizuoja, sėja joje savo bedievystės sėklą. Vargšė 
būtybė aibę kartų buvo sužeista. Patikėkite, jeigu ne- 
siimsime priemonių, jis ją pribaigs. 

— "Tik todėl, kad tai jūs ištarėte šiuos žodžius, 
monsinjore, aš galiu tuo patikėti. 

— Tik todėl, kad tai jis juos ištarė, aš galėjau pa- 
tikėti... Ką tik buvau pas jį, ir per audringą pokalbį, 
kurio metu man pademonstravo savo tikėjimą, suvo- 
kiau jo nuodėmingumą; bet čia tebuvo ginčo pradžia. 
Žinote, -kuo jis užsibaigė? Maršalas po keletos nešvan- 
kių ir nesuvokiamų sakinių tokio garbingo žmogaus 
lūpose, maršalas man kategoriškai nurodė, — jūs ne- 


patikėsite! — ateityje daugiau nebebūti princesės 
sąžinės vadovu. 

— Didysis Dieve! — aiktelėjo markizė pasibaisė- 
jusi. 


— Jūs pakraupote, markize? 

— Tai mane pripildo sielvarto,— atsakė šventeiva. 

— Taigi štai kur jūsų puikioji misija, markize,— 
tesė vyskupas: — būtina išplėšti šią sielą iš to jungo! 
Būtina ją išgelbėti, kad ir kiek tai kainuotų — kad ir 
kiek tai kainuotų jums pačiai, irgi vargų prislėgtai. 
Dėjau viltis į jus, mano brangioji atgailautoja, ir, drįstu 
tikėti, neapsirikau? 

— Monsinjore,— pagauta karščiausios egzaltacijos 
sušuko markizė,— po ketvirčio valandos pasimatysiu 
su maršalu, ir tokia pati tiesa, kaip aš tikiu Dievą, ne- 
praeis nė valandos, kai priversiu maršalą nusileisti — 
parklupdysiu prie jūsų kojų atgailaujantį bei nusižemi- 
nusį. 

— Jūs manęs nesuprantate, markize,— atsakė vys- 
kupas, šiek tiek nebetekdamas kantrybės, — kalbama 
ne apie maršalą ir, tarp mūsų, meldžiu jūs neprasitar- 
ti jam nė žodžiu apie visa tai, nė menkiausia užuomi- 
na. Nereikia man maršalo atsiprašinėjimų. Nuo seno 
žinau, kaip laikytis žmogiškųjų pykčių tuštybės atžvil- 
giu; aš išvykstu ir išvykdamas jam atleidžiu! 

— Šventas žmogus! — sujaudintu balsu, sudrėku- 
siomis akimis sumurmėjo markizė. 

— Aš jūsų prašau,— dėstė toliau monsinjoras Ko- 
letis,— kad prieš išvykdamas galėčiau būti tikras, jog 
ši vargšė siela liks gerose rankose; kitaip tariant, mel- 
džiu jus, brangioji markize, nedelsiant nė minutės nu- 
eiti pas maršalienę de Lamot Hudan ir įkalbinti šią, 
kad sutiktų mano vieton priimti nuodėmklausiu garbųjį 
abatą Bukemoną. Turėsiu malonumo šįvakar matytis 
su juo ir duoti jam dėl to slaptų nurodymų. 

— Nepraėjus nė valandai, monsinjore,— tarė mar- 
kizė,— Rina sutiks priimti abatą Bukemoną kaip savo 
dvasios vadovą, ir per ketvirtį valandos jums pasaky- 
siu, kad galbūt dargi šiuo momentu laukiau atsilan- 
kant garbųjį abatą. 

Vos tik markizė ištarė šiuos žodžius, kai į budua- 
rą įėjo kambarinė ir pranešė atvykus abatą Bukemoną. 

— Paprašykite poną abatą vidun,— triumfuojančiu 
tonu pasakė šventeiva. 

Kambarinė pasišalino ir po akimirkos sugrįžo, ly- 
dima abato Bukemono. 

Sį greitai supažindino su dalykų padėtimi: atseit, 
kad monsinjoras išvyksta ir kad maršalienė de Lamot 
Hudan liksianti be nuodėmklausio. 

Nedrįsęs viltis, kad galėtų būti paskirtas į tokią 
vietą, abatas Bukemonas nepajėgė nuslėpti savo nepa- 
prasto džiaugsmo, kai sužinojo, jog pasirinktas jis. Lais- 
Hudanų rūmus! Įtakoti šiuos garbingus namus — ko- 
kia graži svajonė! Niekados garbusis abatas nebūtų 
drįsęs nė pagalvoti apie ją, tad atrodė it kuolu trenk- 
tas, kai jam pranešė apie šitokią laimę. 

Markizė de La Turnel paprašė abiejų dvasininkų, 
kad leistų jai minutėlei pasišalinti į savo tualeto kam- 
barėlį, ir paliko juos vienus. 

— Pone abate,— tarė vyskupas, — aš jums buvau 
pažadėjęs pirmai progai pasitaikius duoti galimybę pa- 
sižymėti, kaip to nusipelnote; štai dabar būtent tokia 
proga; sugebėjimo jums nestinga. 

— Monsinjore,— sušuko abatas, — patikėkite am- 

žinu visiškai jums atsidavusio tarno dėkingumu! 

— Iš tiesų, kaip tik jūsų atsidavimo šiuo metu 
esu reikalingas, pone abate; ne dėl savęs paties, bet 
vardan mūsų šventosios religijos. Skiriu jus į savo 
vietą vieno likimo arbitru ir drįstu tikėtis, jog jūs veik- 
site taip, kaip būčiau veikęs aš pats. 

Sie žodžiai, ištarti gana iškilmingai, sužadino abato 
Bukemono prote, ir šiaip jau instinktyviai įtariame, kaž- 
kokį nepasitikėjimą. 

Pažvelgė į vyskupą akimis, kuriose aiškiai atsispin- 
dėjo tokia mintis: “Kokion velniavon jis mane grūda? 
Laikykimės apdairiai“. 

Vyskupas, mažų mažiausia toks pat nepasitikin- 
tis kaip ir jo pašnekovas, atspėjo šio įtarimus, ir jiems 
pašalinti jam teprireikė vos kelių žodžių: 

— Esate didelis nusidėjėlis, pone abate,— tarė jis, — 
ir pasiūlydamas garbingą postą suteikiu jums gali- 
mybę užtrinti sunkiausias nuodėmes. Vadovauti po- 
nios maršalienės de Lamot Hudan sąžinei — tai vie- 
nas iš naudingiausių ir vaisingiausių darbų religijai. 
Pagal tai, ką padarysite, bus padaryta ir dėl jūsų. Po 
trijų dienų manęs čia nebebus. Visiems aš išvykstu į 
Kiniją; jums vienam — aš būsiu Romoje. Kaip tik ten 
man siųsite laiškus, kuriuose kuo smulkiausiai ap-. 
rašysite savo įspūdžius apie maršalienės sielos būklę 
ir visą dalykų padėtį. 

— Bet, monsinjore,— paprieštaravo abatas, — ko- 
kiu būdu privalėsiu įtakoti ponios maršalienės protą? 
"Turiu garbės ją pažinoti tik iš nuogirdų, ir man būtų 
labai sunku veikti tokia linkme, kuria jūs galite pa- 
geidauti. 

— Pone abatd, pažvelkite man į akis — paliepė vys- 
kupas. 

Abatas pakėlė galvą, bet jam buvo labai sunku 
žiūrėti į vyskupą, vis nenuskersuojant į šalį. 

— Būsit ar nebūsit man atsidavęs, pone abate,— 
griežtai tarė monsinjoras Koletis— ne tiek svarbu! 
Seniai esu pripratęs prie žmogiškojo nedėkingumo. 
Svarbu, kad man būtumėte nors iš pažiūros atsidavęs, 
tai yra kurčias ir neregys, kad būtumėte mano valios 


17 515 


vykdytojas, mano užmačių įrankis. Ar jaučiatės turėsiąs 
drąsos, kad ir kokia būtų jūsų savimeilė (o ji didelė!) 
aklai man paklusti? Įsidėmėkite, kad tam įpareigoja 
jūsų paties interesas — jūsų nuodėmės gali būti pa- 
mirštos tik su tokia sąlyga. 

Abatas buvo besižiojąs atsakyti. 

Vyskupas jį sustabdė. 

— Prieš atsakydamas pagalvokite,— tarė jam.— 
Atvirai pažiūrėkite, kam įsipareigojate ir atsakykite 
tik tada, kai jausitės tvirtas tesėti savo pažadą. 

— Kur man paliepsite eiti, ten eisiu, pone; kaip 
įsakysite veikti, taip veiksiu, — kiek pagalvojęs, užtik- 
rintu balsu atsakė abatas Bukemonas. 

— Gerai! — tarė vyskupas atsistodamas.— Pali- 
kęs maršalienę de Lamot Hudan, užeikite pas mane, 
aš jums duosiu reikalingų nurodymų. 

— Ir aš prisiekiu juos įvykdyti taip, kad liktumėte 
visiškai patenkintas, — nusilenkė abatas. 

Sį mirksnį grįžo markizė ir pagarbiai nusilenkusi 
vyskupui nusivedė abatą pas maršalienę de Lamot Hu- 
dan. 


CXXXVII + ATRANDAME 
KUNIGAIKSTYTE RINĄ TEN, KUR 
BUVOME JĄ PALIKE 


Prisimenate arba bent mes nuolankiai meldžiame 
jus prisiminti, mieli skaitytojai, tą žavingą čerkesę, mig- 
lotai nurodytą mūsų ir dar migločiau regėtą jūsų — 
kunigaikštytę Riną Cuvadijeskają, maršalienę de La- 
mot Hudan, kuri, tingiai tysodama ant minkštų oto- 
manės pagalvėlių, sutemų naktyje leido savo kupiną 
svajų gyvenimą, perpus valgydama perių! pavyzdžiu 
rožių uoglenę, perpus mMašinaliai perrinkinėdama kvap- 
nius čiotki karoliukus. 

Žydrame Paryžiaus danguje, kuriame jos vyras 
maršalas de Lamot Hudanas spindėjo kaip viena iš 
ryškiausių planetų, kunigaikštytė Cuvadijeskaja buvo 
vos matoma — nelyginant švelni, neaiški, ūkų paslėpta 

žvaigždutė, beveik nuolatos neįžvelgiama plikai pa- 
ryžiečių akiai. | 

Vos tik jai atvykus, aukštuomenėje ilgai apie ją kal- 
bėta, bet kaip kalbama apie pasakų šalies gyventojus — 
vilises“ ar elfus, džinus ar kaukus. 

Kad ir kaip ieškotum, jos niekur nerasdavai. Nie- 
kur jos nematydavo; kartais tartum šmėkštelėdavo — 
tikriau sakant, ją ne pastebėdavo, tik nuspėdavo esant. 

Be abejo, aibė keistų pasakojimų sklandė apie ją, 
apie tikrąją jos nuošalybės priežastį, tačiau tie pasa- 
kojimai neturėjo nieko bendra nei su sveiku protu, nei 
su pagrįstumu, buvo melagingi, pramanyti saloninių 
šmeižikų bei pavyduolių. 

Nedelsdami pasakykime, kad šių piktų kuždesių 
atgarsiai netgi nepasiekdavo kunigaikštytės tylių rūmų 
slenksčio, kur ji tūnojo užsidariusi ar veikiau pasilai- 
dojusi savajame buduare, nepasirodydama pro duris 
nei įkvėpti gryno oro, nei išvysti dienos šviesos. 

Kadangi ji nieko nekalbėjo ir neveikė, kas galėtų 
būti pastebėta kitų, nieko ir negirdėjo, ką kiti kalba 
apie ją. 

Mažai ką priiminėdavą: savo vyrą, dukterį, marki- 
zę de La Turnel, monsinjorą Koletį, savo nuodėmklausį 
17 Rapą; be to, pastarojo apsilankymai darėsi vis re- 
tesni ir retesni. 

Neskaitant šitų apsilankymų, ji gyveno absoliučioje 
vienatvėje — kaip augalas keturių ar penkių galingų 
krūmų glūdumoje, nei gaudamas iš jų, nei jiems teik- 
damas nė palaimingos šviesos, nė išganingo aromato, 
nė gaivaus vėjo dvelksmo. Sžkytum, ji visad žvelgdavo 
ne savo vidun, ne aplinkui, tiktai viršun. 

Jos kūniškos akys kaip ir sielos žvilgsniai, tai yra 
mintys, regis, klaidžiojo milžiniškomis aukštutinių sferų 
erdvėmis. Į kokį tašką laikė įbedusi žvilgsnį, nors ir 
kaip nepasiekiamą kitiems, atrodo, jį matė. Niekina- 
mai pamiršdavo žemę, išskleisdavo savo sparnus ir pa- 
kildavo dievažin kur! Aukščiau nei dangus, anapus pa- 
žįstamųjų pasaulių! 

Žodžiu, tai buvo bejėgiška, suglebusi, svajose pa- 
skendusi, vis kažkur įbedusi žvilgsnį moteris. Gyveno 

savo svajonėmis iki pat kol numirs, o ji tikėjosi, kad 
mirties valanda išmuš jau netrukus. Niekas jos čia ne- 
laikė, ir visa vadino tenai; Dievas būtų galėjęs ją pa- 
sikviesti pas save bet kurį gyvenimo tarpsnį, ir ši 
būtų atsiliepusi į tą kvietimą, nes jau seniai buvo tam 
pasirengusi kaip tasai Kuperio “Mohikano" traperis — 
savai mirčiai: “Stai aš čia, Viešpatie! Ko iš manęs 
nori?". 

Beje, jeigu mūsų mielieji skaitytojai teiktųsi prisi- 
minti, jog ši jauna, kilminga ir graži kunigaikštytė, 
senųjų chanų palikuonė, taigi pačios senoviškiausios 
padermės, ištekėjo už maršalo de Lamot Hudano be- 
veik sau pačiai nejučia, ničniekam neatsiklausus jos 
„valios, grynai iš Rusijos ir Prancūzijos imperatorių 
užgaidos, tai jie supras, kad maršalas, prieš laiką pa- 
sendintas kaitrios kovų laukų saulės, nevisiškai buvo 
iš tokių, kurie sugebėtų įgyvendinti jaunos, kartu kūnu 
ir siela karštos merginos saldžią svajonę. 

Tačiau to meto dievai taip norėjo. 

Siaip ar taip, grįžtame prie visų tų aplinkybių, 
kadangi mūsų knygos apimtis kartkartėmis nukreipia 
į šalį skaitytojų akis ir drauge mintis nuo personažų, 
turinčių joje tam tikrą vaidmenį, tad pastarieji, vėl 
pasirodę, gali būti šiek tiek išblukę iš jų atminties. 

Tokia tad buvo kunigaikštytė Rina, kada grafas 
Rapas prisistatė jai. 

Grafas Rapas, jaunas, gražus, turintis žvilgsnyje 
begėdiškumo, kuris jaunai moteriai galėjo pasirodyti 
aistringumu, grafas rado būdą, kaip atgaivinti šią 
išdžiūvusią širdį ir sudaiginti joje viltį. 

Kurį laiką kunigaikštytė tarėsi išvydusi meilę, tą 
moterų pažadėtąją žemę, ir džiugiai leidosi saldžiojon 
maldininkystėn. Bet kalno pusiaukelėje ji suprato, su 
kokiu kelionės bendru susidėjo. Jai greitai atsiskleidė 
grafo savimeilė, ambicingumas, šaltumas bei egoizmas. 
Grafas Rapas jai buvo lyg antras vyras — ne toks 
geras, ne toks kilnus, ne toks atlaidus ar veikiau tiro- 
niškesnis nei pirmasis. 

Kai gimė Regina, mirksniui iš tosios užgesusios 
širdies įsižiebė kibirkštėlė. Tačiau tas mirksnis buvo 

trumpas it žaibas. Pirmas bučinys, kurį maršalas de 
Lamot Hudanas įspaudė į vaikelio kaktytę, privertė 
motiną sudrebėti ligi pat širdies gelmių. Visa josios 
siela sukilo, ir nuo to laiko vargšė Regina jai tapo, 
nepasakytum, kad nepakenčiama, bet nežadinanti jo- 
kių jausmų. 

Po kelerių metų gimusi mažoji Abėja irgi jai ne- 
padarė kitokio poveikio. Josios širdis liko visiems lai- 
kams uždara. 

Stai tikroji jos atsiskyrėliškumo priežastis: ilgas 
nebylios, slaptos atgailos aktas, be prieštaros 17 be 
skundo. 

Vienintelis šios kenčiančios sielos patikėtinis buvo 
monsinjoras Koletis. Jam vienam jinai atskleidė savo 
paklydimus, ir jis vienas tesuprato jos tylų sielvartą. 

Kad pasakytume, kokias paskutines nejautros ri- 
bas ji pasiekė, pakaks atskleisti mūsų skaitytojams, 
kad ji tiktai vidujai pakraupo nuo žinios apie savo 
dukters vedybas su grafu Rapu, tačiau nė nemėgino 
kovoti su grafo jai pateikiamais argumentais, skirtais 
sušvelninti jo nusikaltimo mastą. 

Tame pasyvume būta šiek tiek musulmoniško nuo- 
lankumo lemčiai. 

Nuo šios akimirkos, nieko apie tai neišsiduodamas, 
neišleisdamas nė vienintelės aimanos, josios kūnas drau- 
ge su siela diena iš dienos nyko. Jinai pasijautė mir- 
sianti, ir mintis apie savo mirtį nepadarė jai jokio ki- 
tokio įspūdžio negu prisiminimas apie savo gyvenimą. 

Tokia ji buvo, kai maršalas de Lamot Hudanas at- 
leido monsinjorą Koletį. Dar gana I o juodi, gražūs 
jos plaukai — jau visai žili; kakta, skruostai, smakras, 
visas jos veidas — toks pat baltas kaip ir plaukai, 
dargi taip, jog pasakytum, kad negyvėlės pomirtinė 
kaukė pralenkė pačią mirtį. 

Negirdėdami skundžiantis, niekas ja nesirūpino, 
nebent Regina, kuri dusyk atsiuntė jai savo gydytoją; 
bet kunigaikštytė griežtai atsisakė jį priimti. Kokia 
liga graužė ją? Niekas niekad jos neįvardijo, nes nie- 
kas nežinojo. Pasinaudokime populiariu ir didžiai 
raiškiu terminu — jinai save alino. Buvo it statinys, 

be matomos priežasties suiręs nuo kraigo iki pamatų; 
it viena iš tų Afrikos palmių, pamažėle skurstančių 
dėl gyvybingo vandens ar gaivaus oro stokos. 

Sitokios dvasinės būsenos kunigaikštytė Rina jau 
atrodė nebepriklausanti šiai žemei ir tetrokštanti ra- 
miai numirti ar veikiau nugyventi paskutiniąsias savo 
dienas. 

Bet markizė de La Turnel ar tikriau monsinjoras 
Koletis nusprendė kitaip. 

Kada ryšium su prelato atstatydinimu iš Lamot 
Hudanų rūmų ir pamaina, pasiūlyta monsinjoro Ko- 
lečio,— kuris lyg partas' pasitraukdamas paleido šią 
strėlę, — markizė su abatu Bukemonu iš paskos atėjo 
pas kunigaikštytę, pastaroji tris kartus atsisakė šią 
priimti, pareiškusi, jog meldžiasi ir nenorinti, kad kas 
ją trukdytų. Bet markizė anaiptol nebuvo iš tų mote- 
rų, kurias taip lengva nugalėti; nurodžiusi abatui fo- 
telį ir pati atsisėdusi, atsakė kambarinei: 

— Ką gi, palauksiu, kol princesė baigs savo litani- 
jas. 

Vargšė kunigaikštytė neturėjo kas daryti — gavo 
priimti markizę ir šios palydovą. 

— Ateinu jums pranešti didžiai liūdną žinią, — ta- 
rė markizė, nutaisiusi kuo gailiausią toną. 

Gulinti ant šezlongo kunigaikštytė nė nepasuko 
galvos. 

Markizė varė toliau: 

— Žinią, kuri jums užduos daug sielvarto, bran- 
gloji sese. 

Kunigaikštytė nesujudėjo. 

— Monsinjoras Koletis palieka Prancūziją, — žūt- 
būtinai tęsė šventeiva.— Jis išvyksta Kinijon. 

Si liūdna žinia kunigaikštytei padarė ne didesnį įs- 
pūdį, nei ją būtų paveikus praeivio mesta frazė: “Orai 
keisis!" 

— Manau, kad ir jūs jaučiate dalį tos širdgėlos, 
kuri persmelkia visus tikrus tikinčiuosius, sužinojus, 
kad šis šventas žmogus galbūt palieka mus visam lai- 
kui; šiaip ar taip, tokiame laukiniame krašte kaip Ki- 
nija šio kankinio gyvybė bus pavojuje. 

Kunigaikštytė nieko neatsakė, tik pamažu ir visai 
abejingai pajudino galvą. 

— Savo iš tiesų tėvišku rūpesčiu, — vėl prašneko 
markizė nesutrikusi — monsinjoras Koletis pagalvojo, 
kad jūs labiau negu bet kada būsite reikalinga jo pa- 
ramos, 0 jos neturėsite. 

"Tuo tarpu kunigaikštytė įniko lyg su kažkokiu karšt- 
ligiškumu perrinkinėti savuosius čiotki. Atrodė, tar- 
tum norėtų išlieti nekantrumą, kurį jai kėlė šis pokal- 
bis, į pirmą po ranka pakliuvusį daiktą. 

— Monsinjoras Koletis,— nieko nebodama varė 
toliau ponia de La Turnel— pats parinko savo pa- 
reigų perėmėją. Taigi turiu garbės jums pristatyti poną 
abatą Bukemoną, visais atžvilgiais vertą pakeisti 
šventąjį žmogų, kuris mus palieka. 

Abatas Bukemonas atsistojo ir nusilenkė kuni- 
gaikštytei kuo įsiteikiamiau: kuo įsiteikiamiau ir kuo 
nereikalingiau, nes bejėgė čerkesė tik antrusyk link- 
telėjo galva, tačiau tas judesys nereiškė jokio jausmo. 

Markizė pažvelgė į savo bendrą, krypteldama galvą 
kunigaikštytės linkui su mina, kuria norėjo. pasakyti: 
“Kokia idiotė!“ 

Abatas pamaldžiai pakėlė akis į dangų su išraiška, 
kuri bylojo: “Tepasigaili jos Dievas!" 

Po šio dievoto prašymo jis vėl atsisėdo, nusprendęs, 
kad visai bergždžia stovėti, kai galima sėdėti, nes ku- 
nigaikštytė vis tiek jo nemato. 

"Tačiau markizės veidą išmušė nekantrumo raido- 
nis bei karštis; ji Žžingtelėjo otomanės linkui ir atsisto- 
jusi iš to galo, kur buvo nukarusios kunigaikštytės ko- 
jos, atsidūrė veidas į veidą su ja. 

Pirštu pamojo abatui Bukemonui, kuris, atsikėlęs 
nuo fotelio, atėjo ir atsistojo greta. 

— Stai, — tarė ponia de La Turnel, stumtelėdama 
dvasininką link otomanės,— ponas abatas Bukemo- 
nas; mMalonėkite man pasakyti, ar teiksitės pritarti jo 
kandidatūrai, princese. 

Cerkesė pamažu pravėrė akis ir pastebėjo vos už 
dviejų žingsnių nuo savęs stovintį ne baltą josios sva- 
jonių angelą, o juodai vilkint subjektą, panašų į atėjusį 


521 


jos ieškoti duobkasį. 

Iš pradžių ji suvirpėjo, paskiau, ilgiau įsižiūrėjusi 
abatą, liovėsi virpėjusi ir nusišypsojo. Bet kokia karčia 
šypsena! “Mirtis nėra tokia bjauri!“ tartum bylojo ji. 

Tačiau maršalienė nieko nepasakė. 

— Taip arba ne, princese,— pertvinkusi irzulio su- 
šuko markizė,— priimate kaip savo nuodėmklausį poną 
abatą Bukemoną, kuris pakeistų monsinjorą Koletį? 

— Taip,— vos girdimai sumurmėjo kunigaikštytė, 
lyg sakytų: “Priimsiu ką tik norite, tiktai abu jūs ke- 
liaukite sau ir palikite mane numirti ramybėje". 

Markizė nušvito. Abatas Bukemonas nusprendė, 
jog atėjo metas žodžiu pelnyti dėmesį, kurį kunigaikš- 
tytė niekaip neskyrė jo pantomimai. Taigi įsileido į 
vingrų pamokslavimą, kurį kunigaikštytė kantriai 
išklausė nuo pradžios ligi galo, be abejo, todėl, kad 
klausydamasi nieko negirdėjo, kaip visad vien suvok- 
dama savyje be paliovos skambančią gedulingą giesmę. 
Markizė de La Turnel, tarusi Amen!, pamaldžiai per- 
sižegnojo ir pasislinko dar žingsnį artėliau kuni- 
gaikštytės, o tuo metu abatas Bukemonas pasitraukė į 
šalį. 

— Jūsų likimas, — tarė markizė, suktai nužvelgda- 
ma mirštančiąją,— nuo šiolei pono abato rankose. Kai 
sakau jūsų likimas, turiu omenyje ir jūsiškę šeimą. 
Jūs nešiojate vardą giminės, kurią ištisus amžius tikri 
krikščionys dievinte dievino. Todėl būtina — visi mes 
mirtingi! — pamaldžiai peržvelgti, ar koks nors mūsų 
gyvenimo poelgis, kai jau čia nebebūsime, negalės mesti 
negerą šešėlį ant spindinčio mūsų protėvių herbo sky- 
do. Ponas abatas — labai dorybingas žmogus, kuriam 
jūsų asmenyje patikėti visi šlovingi šeimos nuopelnai, 
nesuteršti jokios dėmelės; tad teikitės, princese, prieš 
iškeliaudama į aną pasaulį, padėkoti ponui abatui Bu- 
kemonui už atsidavimą, kurį jis parodo, imdamasis 
sunkaus uždavinio. 

— Dėkui! — lakoniškai sumurmėjo kunigaikštytė, 
nepakeldama galvos. 

— Ir sutarti su juo dieną, — pasipiktinusi toliau 
mygo markizė. 

— Rytoj! — vėl taip pat abejingai atsakė marša- 
lienė de Lamot Hudan. 

— Eikite, pone abate,— tarė ponia de La Turnel, 
pykčio raudonio išmuštu veidu, — ir kolei ponia prin- 
cesė skirs jums pelnytą padėką, priimkite už ją nuo 
manęs karščiausio palankumo jausmus. 

Paskiau, davusi ženklą abatui, išsivedė šį, sausai 
tarusi: 

— Sudie, p+incese. 

— Sudie, — atsakė šioji tonu, kuriame negalėjai 
įžvelgti nė menkiausio nekantrumo. 

Ir prisitraukusi prie savęs krištolo taurę bei pa- 
nardinusi jon auksuoto sidabro šaukštelį ji vėl įniko 
skanauti rožių uogienę. 


CXXXVIII + PARTO STRĖLĖ 


Kaip pamename, tą patį vakarą italas prelatas 
paskyrė savo namuose pasimatymą abatui Bukemo- 
nui. 

Abatas aptiko vyskupą, užsiėmusį paskutiniais pa- 
siruošimais kelionei. 

— Įeikite į mano kabinetą, — tarė prelatas,— tuoj 
prisijungsiu prie jūsų. 

Abatas pakluso. 

"Tuomet monsinjoras Koletis kreipėsi į savo tarną: 

— Ar asmuo, kurį liepiau pakviesti, tebelaukia ma- 
no maldykloje? — paklausė jo. 

— Taip, monsinjore,— atsakė tarnas. 

— Gerai, manęs niekam nėra, išskyrus tik marki- 
zei de La Turnel. 

Tarnas nusilenkė. 

Monsinjoras nuėjo į savo maldyklą. 

Čia kampe stačiom laukė blyškaus veido liesas 
ilgaplaukis, kurio ševeliūra darė jį panašų į Bazilį iš 
“Figaro vedybų"! arba Pjero iš pantomimos. 

Sį personažą mūsų skaitytojai bus pamiršę, bet 
keliais žodžiais mes jį priminsime: tai kėdžių nuomo- 
tojos favoritas, vienas iš Žakalio pakalikų, vardu Lon- 

gavuanas, kuris, per stebuklą išsigelbėjęs Sen Deni 
gatvės riaušių įvykiuose, šlovingai sugrįžo į Jeruzalės 
gatvės prieglobstį. 

Be abejo, nusistebėsime, išvydę šią pakaruoklišką 
fizionomiją pas mūsų itališkąjį jėzuitą; bet jeigu teik- 
sitės pasekti paskui mus į jo maldyklą, greitai viską 
suprasite. 

Išvydęs monsinjorą Koletį, Longavuanas sunėrė 
sau ant krūtinės rankas. 

— Na,— paklausė italas,— kuo baigėsi jūsų pa- 
ieškos? Kalbėkite glaustai bei patylom. 

— Kuo puikiausiai, monsinjore, ilgai neteko ieškoti: 
tai du didžiausi krikščioniškieji intrigantai. 

— Iš kur jie? 

— Iš to paties krašto kaip ir aš, monsinjore. 

— O iš kurio jūs? 

— Mano gimtasis kraštas — Lotaringija. 

— Lotaringija? 

— Taip, ir žinote priežodį: Jei lotaringietis — nei 
Dievui, nei artimui nevalia juo tikėti. 

— Labai giriama jums ir jiems. Kurgi jie ėjo moks- 
lus? 

— Abu Nansio seminarijoje; tiktai abatas buvo iš 
jos išvytas. 

— Už ką? 

— Pakaks, jei jūsų prakilnybė jam pasakys, jog 
žino, už ką; jis nereikalaus, esu tuo įsitikinęs, kad 
paaiškintumėte. 

— O jo brolis? 

— A! Tas, tai kitas dalykas; apie jį žinau smul- 
kiai. Karalius Stanislovas“ kadaise mažoje Nansio apy- 
linkių bažnytėlėje buvęs krikštatėviu, padovanojo jai 
Van Deiko darbo Kristų. Pamažėle bažnytėlės vikarai 
pamiršo šio Kristaus vertę, kurią labai puikiai nu- 
tuokė tapytojas Bukemonas. Jis paprašė leidimo pada- 
ryti kopiją ir jį gavo; padaręs kopiją, pakeitė ją vietoje 
originalo, o pastarąjį pardavė Antverpeno muziejui už 
septynis tūkstančius frankų. Afera iškilo viešumon ir, 
be abejo, būtų užtraukusi menininkui tam tikrų ne- 
malonumų, jeigu abatas, tuo metu jau tapęs Sent Ašei- 

lio* kolegijos agrežė?, nebūtų gavęs minėtosios kolegi- 
jos vyresniojo paramos. Reikalas buvo užglaistytas; bet 
jeigu vėl būtų iškeltas tokio reikšmingo asmens kaip 
jūs, iš naujo įgytų visą savo rimtumą. | 

— Gerai; girdėjau, kad jų pavardės netikros. Ar 
žinot ką nors apie tai? 

— Kuo aiškiausiai. Tikroji jų pavardė Madū, o ne 
Bukemonai. 

— Nuo tada, kai paliko Nansį, kaip jie gyveno? 

— Materialine prasme — gana gerai; moraline — 
itin prastai; ieškodavo kvailių, kuriuos galėtų apgauti, 
o jei šių nerasdavo — prisidarydavo skolų. Jeigu tik 
monsinjoras teiktųsi man duoti dvidešimt keturias va- 
landas, galiu pareikšti, kad šiuo klausimu jis gaus 
išsamių žinių. 

— Nėra prasmės, šį vakarą aš išvykstu ir dargi 
išvykstu žinodamas, ką norėjau žinoti. 

Jis išsitraukė iš piniginės penkis luidorus. 

— Stai atlygis, — tarė, paduodamas juos Longavu- 
anui— Galbūt jūs gausite nepasirašytus įsakymus, 
bet prie kiekvieno bus pridėtas čekutis, kaip atlygini- 
mas jums už vargą; atsakymą į tuos įsakymus siųsite 
Romon, iki pareikalavimo; trys x ant jūsų laiškų padės 
man juos atpažinti. Ė 

Longavuanas nusilenkė su gestu, kuris reiškė: “Siuo 
tarpu viskas?“ 

Monsinjoras Koletis jį suprato: 

— Sekite visus mūsų dvejeto veiksmus, kad būtu- 
mėte pasirengęs suteikti man apie juos žinių, kurių 
pareikalausiu. Eikite. 

Longavuanas pasišalino atbulomis. 

Monsinjoras Koletis palaukė, kol paskui jį užsi- 
darys durys, ir po minutėlės tylių apmąstymų tarė 
sau: 

— O dabar prie kito. 

Palikęs maldyklą, perkirto svetainę ir Įėjo į savo 
kabinetą. 

Čia aptiko abatą Bukemoną, įsitaisiusį didžiulia- 
me fotelyje, sukinėjantį nykščius ir žvelgiantį į lubas. 

— Na, pone abate,— paklausė jis,— ar galite man | 

pasakyti, kas dėjosi pas ponią maršalienę de Lamot 
Hudan? 

— Regis, princesė sutiko priimti mane savo sielos 
ganytoju. 

— Kaip! Regis?..— nustebo jėzuitas. 

— Princesė ne iš kalbiųjų,— atrėmė abatas.— Jūsų 
prakilnybė turėtų tai žinoti. Tad negalėčiau aiškiai 
pasakyti, kokį ji susidarė įspūdį apie mane, ir štai 
kodėl turėjau garbės jums pranešti: princesė, regis, 
sutiko mane priimti. 

— Žodžiu, jūs įsitvirtinote namuose? 

— Tokia bent markizės de La Turnel nuomonė. 

— Vadinasi, ji turi būti ir jūsiškė. Užteks apie tai. 
Kadangi tas klausimas sutvarkytas, paprašiau, kad 
ateitumėte, nes noriu duoti jums kai kurių nurodymų, 
kaip turite elgtis ponios maršalienės de Lamot Hudan 
atžvilgiu. 

— Klausau jūsų įsakymų, monsinjore. 

— Prieš supažindindamas jus su visu tuo dalykų, 
pora žodžių apie priemones, kurias turiu savo galioje, 
idant numaldyčiau jūsų skrupulingumą,— jeigu, kas 
mažai tikėtina, jo turėtumėte,— ir idant, iškilus dve- 
jonei, atsidavimą pakeistumėte būtinybe. Buvote išvy- 
tas iš Nansio seminarijos. Už ką — žinau. Tiek dėl jū- 
sų. O dėl jūsų brolio, tai jums nėra nežinoma, kad An- 
tverpeno muziejus turi tokį Van Deiko darbo Kristų... 

— Monsinjore,— rausdamas pertraukė abatas Bu- 
kemonas,— kodėl jūs linkęs manyti, kad reikia grieb- 
tis grasinimų, idant jūsų nuolankiausi tarnai darytų 
tai, ko pageidaujate? 

— Aš nesu linkęs manyti. Lošiu stambiai. Esu di- 
dis lošėjas; pakloju savo kortas ant stalo — tik tiek. 

Abatas užsičiaupė, bet nepakankamai atsargiai, 
kad nepasigirstų, kaip sugriežė dantimis; nuleido akis, 
bet nepakankamai greitai, kad prelatas nepastebėtų 
jose tvykstelint žaibą. 

Monsinjoras Koletis minutėlę palaukė, kol abatas 
įgis jo norimą laikyseną. 

— Taigi, — tarė jėzuitas, — dabar, kai sutarėme, 
klausykitės manęs. Maršalienė de Lamot Hudan mirš- 

ta; jums neteks ilgai ganyti jos sielos; bet įdėjus uolu- 
mo ir proto, Minutės vertos dienų, o dienos — metų. 

— Aš klausausi, monsinjore. 

— Kada išklausysite princesės išpažinties, supra- 
site dalį nurodymų, kuriuos dabar jums duosiu ir ku- 
rie iki tolei gali jums pasirodyti šiek tiek migloti. 

— Pasistengsiu juos įžvelgti aiškiai, — nusišypsojo 
abatas Bukemonas. 

— Maršalienė yra prasikaltusi,— tarė prelatas.— 
Jos prasikaltimas tokio pobūdžio ir toksai sunkus, jog 
jeigu ji negaus žemėje atleidimo iš to, kurį užgavo, 
abejoju, ar jinai jį gaus danguje; štai ką pavedu jums, 
kad jai įteigtumėte. 

— Betgi, monsinjore, reikėtų žinoti, kokio pobūdžio 
tasai prasikaltimas, kad jai būtų galima įteigti žemiško- 
jo atleidimo būtinumą. 

— Jūs tą sužinosite, kai princesė pati jums pasa- 
kys. 

— Norėčiau turėti laiko pasirengti savo dilemoms. 

— Pavyzdžiui, tarkime, vieną iš tokių sunkių prasi- 
kaltimų, jog jį atitaisyti tegalėtų Jėzaus Kristaus žodis! 
< — Neištikimybė? — spėjo abatas. 

— Įsidėmėkite, kad aš nekonkretizuoju,— tarė ita- 
las.— Bet jeigu tai būtų neištikimybė, nejaugi manote, 
kad grafienė gautų atleidimą danguje, pirma negavusi 
jo iš savo vyro? 

Abatas nejučia krūptelėjo; neaiškiai pamatė italo 
kėslus, tad kad ir koks buvo pagedęs, tasai florencijie- 
tiškas kerštas jį gąsdino. 

Jam būtų geriau suprantami ir mažiau kėlę baimę 
Medičių ar Bordžų“ nuodai. 

Bet kad ir koks baisus laukė darbas, jis nė ne- 
manė paprieštarauti: jautėsi kaip kiškis liūto naguose. 
— Na,— paklausė italas,— jūs įsipareigojate? 

— Aš visai nieko prieš, monsinjore, bet norėčiau 
suprasti. 

— Suprasti! Kuriem galam? Ar taip seniai buvote 
priimtas į Šventąją bendriją“, kad pamiršote pirmąją 
taisyklę: Perinde ac cadaverP Pakluskite nesiginčyda- 
mas, negalvodamas, aklai, pakluskite kaip lavonas. 

— Aš įsipareigoju,— iškilmingai tarė abatas, ku- 
riam buvo primintos ordino taisyklės,— tiksliai įvyk- 
dyti jūsų man patikėtą užduotį ir paklusti perinde ac 
cadaver. 

— Kaip tik, puiku! — pagyrė monsinjoras Koletis. 

Ir nuėjęs prie sekretero, ištraukė iš jo nedidelę pi- 
niginę, kuri per savo tymo apvalkalą atrodė gana sto- 
rai prikimšta. 

— Žinau, kad esate neturtingas ir netgi varguo- 
lis,— tarė prelatas.— Gali taip atsitikti, kad per ma- 
no duotus įsakymus jums kils papildomų išlaidų. Be 
to, tikiuosi jums atsilyginti, prisiimdamas savo sąskai- 
ton visas einamąsias išlaidas, susijusias su pavestąja 
užduotimi. Kai ją įvykdysite, padėkos ženklan už sa- 
vo paslaugas gausite sumą, lygią esančiai šioje pinigi- 
nėje. 

Abatas Bukemonas kartu nuraudo ir suvirpėjo iš 
pasitenkinimo; gavo sutelkti visą savo valią, kad pa- 
imtų piniginę pirštų galais ir įsidėtų kišenėn, nepasi- 
tikrindamas, kokia joje suma. 

— Jau galiu pasišalinti? — paklausė abatas, ku- 
riam dabar norėjosi kuo skubiau atsisveikinti su italu. 

— Dar paskutinis žodis,— tarė šis. 

Abatas nusilenkė. 

— Kokie jūsų santykiai su markize de La Turnel? 

— Labai geri. 

— O su ponu grafu Rapu? 

— Kur kas prastesni. 

— Taigi jūs neturite nei jokio motyvo, nei noro jam 
įsiteikti? 

— Jokio, monsinjore, dargi atvirkščiai. 

— Ir jeigu ką nors turėtų ištikti nelaimė, jūs mie- 
liau sutiktumėte, kad tai būtų jis, o ne kas kitas? 

— O, dėl šito, tai tikrai taip, monsinjore. 

— Ką gi, abate, tiksliai vykdykite mano nurody- 
mus ir, Manau, gerai atkeršysite. 

— Ak,— tarė abatas, visas nuraudęs iš džiaugs- 
mo,— dabar viską suprantu! 

— "Tylos, pone.'Man tai nebūtina žinoti. 

— Po savaitės, monsinjore, sulauksite nuo manęs 


528 


žinių... Kur jums rašyti? 

— Roma, via de VUmilta.? 

— Dėkui, monsinjore, ir tepadeda kelionėje jums 
Dievas! 

— Dėkui, pone abate; jeigu linkėjimas ir pavojin- 
gas, tai ketinimai geri. 

Abatas nusilenkė ir išėjo pro slaptas dureles, kuų- 
rias prelatas jam pats atidarė. 

Grįžęs į svetainę, monsinjoras aptiko joje markizę 
de La Turnel. 

Senoji šventeiva atėjo paskutinįsyk atsisveikinti 
su savo sielos ganytoju. 

Pastarasis, kuris užbaigė visa, ką turėjo atlikti Pa- 
ryžiuje ir kuris ketino išvykti kuo greičiau, žinojo, kaip 
sutrumpinti senosios markizės jam rengiamą ašaringą 
sceną ir, nesugalvodamas nieko kita, jau buvo beduodąs 
jai suprasti, kad jam reikia, netgi būtina, susikaupti 
prieš leidžiantis į tokią pavojingą kelionę kaip misio- 
nierystė Kinijon, kai vidun įskubėjo markizės liokajus 
ir pranešė, esą maršalienę de Lamot Hudan ištiko tok- 
sai stiprus nervų priepuolis, jog bijomasi, kad jinai nuo 
jo nenumirtų. 

— Markize,— tarė monsinjoras Koletis, kurio skruos- 
tai nuo šios žinios užsiplieskė, — girdite, negalima delsti 
nė minutės. 

— Lekiu pas savo svainę! — sušuko markizė, sku- 
biai pašokdama. 

— Jūs manęs nesupratote,— sustabdė ją prela- 
tas.— Ne pas princesę reikia lėkti. 

— "Tai- kurgi, monsinjore? 

— Pas abatą Bukemoną. 

— Jūs teisus, monsinjore; josios siela dar labiau 
serga nei kūnas. Tad sudie, garbusis bičiuli, ir tegul 
Dievas jus globoja tokiame ilgame žygyje. 

— Aš jį praleisiu melsdamasis už jus ir jūsų šeimą, 
markize,— atsakė prelatas, sunerdamas rankas sau 
ant krūtinės. 

Markizė išvyko savo dviviete karieta. Po ketvirčio 
valandos brikas, pakinkytas trim pašto arkliais, išga- 
beno monsinjorą keliu į Romą. 

CXXXIX + ABATAS BUKEMONAS TOLIAU 
VARO SAVO DARBĄ 


Iš tikrųjų, praėjo vos keletas akimirkų, kaip pasi- 
šalino markizė de La Turnel bei garbusis abatas Bu- 
kemonas, ir maršalienę de Lamot Hudan ištiko toks 
traukulių priepuolis, jog kambarinė, kuri tuo metu bu- 
vo prie jos, per visus rūmus nuskardeno laidotuvišką 
riksmą: “Ponia miršta!“ 

Senasis maršalo gydytojas, kurį kunigaikštytė nuo- 
latos atsisakinėdavo priimti, Gruškos perspėtas at- 
skubėjo kiek tik nešė kojos ir iš keliančių nerimą simp- 
tomų nustatė, jog tai galutinė krizė ir jog anksčiau nei 
po paros kunigaikštytės nebeliks. 

Maršalas prisistatė gydytojui jau apleidžiant čer- 
kesės kambarį. 

Išvydęs apniukusį daktaro veidą, de Lamot Huda- 
nas viską atspėjo. 

— Princesė pavojuje? — paklausė jis. 

Gydytojas liūdnai palingavo galva. 

— Niekas negali jos išgelbėti? — mygo maršalas. 

— Niekas,— atsakė gydytojas. 

— Ir su kuo siejate jos mirtį, bičiuli? 

— Su sielvartu. 

Maršalo veidas staiga apniuko. 

— Jūs manote, daktare,— tarė jis liūdnai — kad 
asmeniškai aš galėjau sukelti princesės širdgėlą? 

— Ne,— atsakė gydytojas. 

— Jūs ją pažįstate dvidešimt metų,— kalbėjo to- 
liau de Lamot Hudanas,— kaip ir aš stebėjote šią at- 
kaklią letargiją, kurioje ponia maršalienė nuolatos gy- 
veno. Kai jūsų kažkada apie tai paklausiau, man išvar- 
dijote aibę panašių pavyzdžių, ir aš tikėjau, kaip jūs ir 
sakėte, kad toksai kiekviena proga princesę ištinkan- 
tis mieguistumas — tai kūno sandaros pasekmė; bet 
dabar, šią valandą, siejate jos mirtį su sielvartu; tad 
paaiškinkite, bičiuli, ir jeigu ką nors bendra su tuo 
pastebėjote, nepalikite manęs nežinioje. 

— Maršale,— tarė gydytojas, — aš nemačiau, nepa- 
stebėjau, neišsiaiškinau nė vieno fakto, kuris atskirai 

paimtas galėtų pagrįsti šią nuomonę; bet iš visų pavie- 
nių faktų darau išvadą, jog nė jokia kita priežastis, o 
tik sielvartas nulėmė mirtiną ponios maršalienės ligą. 

— Čia jūs pareiškiate pasaulietiško žmogaus ar 
filosofo nuomonę, daktare; aš klausiu jūsų, kaip moks- 
lininko, nuomonės, gydytojo požiūrio. 

— Maršale, tikras gydytojas — tai filosofas, kuris 
studijuoja kūną tik tam, kad geriau pažintų sielą. Jei 
kalbama apie princesę, studijos buvo varginančios, sun- 
kios, tačiau jų išvada juo labiau tikresnė, mažne tokia 
pat tikra, maršale, kaip mudu stovime vienas priešais 
kitą; tvirtinu — kiek įmanoma tvirtinti Žmogui beša- 
liškam, besiremiančiam grynai faktų visuma — taigi 
aš tvirtinu, kad gili, baisi širdgėla paguldys ponią mar- 
šalienę į kapą. 

— Daugiau nieko iš jūsų nereikalauju, bičiuli.— 
sujaudintu balsu tarė maršalas, ištiesdamas abi ran- 
kas senajam gydytojui,— ir jeigu jus klausinėju, tai ne 
tiek sužinoti jūsų nuomonę, kiek patvirtinti savąją. 
Jau dvidešimt metų, kaip tokia mintis man atėjo į 
galvą; ir jeigu niekam jos neišsakiau, netgi jums, ku- 
riuo be galo, absoliučiai pasitikiu, tai tik todėl, jog 
pagalvojau: savo vyro mylimos moters sielvartas tegali 
turėti vieną vienintelę priežastį — kaltę! 

— Maršale,— rausdamas pertraukė gydytojas,— 
tikrai, patikėkite, jog man tokia mintis nekilo nė aki- 
mirkai! 

— Tikiu, bičiuli, — tarė maršalas, tvirtai paspaus- 
damas abi gerojo daktaro rankas.— O dabar, sudie! 
Neturite kokio nors ypatingo nurodymo, jokio specia- 
laus paskyrimo dėl princesės sveikatos? 

— Jokio, maršale,— atsakė gydytojas.— Ponia prin- 
cesė iškeliaus į aną pasaulį be kančios ir be garso; 
tarp jos gyvybės ir mirties nebus didesnio skirtumo, 
nei žibėtų ir užgestų žvakė; numirdama užmerks ra- 
miai akis lyg užmigdama, ir jos mirtis tesiskirs nuo 
miego tuo, jog tai bus amžinasis miegas. 

Maršalas de Lamot Hudanas liūdnai nulenkė galvą 
ir paskutinį sykį jausmingai paspaudė ranką dakta- 
rui. Sis išvyko. 

Po minutėlės maršalas įėjo į kunigaikštytės kam- 
barį; jinai gulėjo ant lovos, apsirengusi baltai nelygi- 
nant nuotaka ir balto veido — tokio švelnaus baltumo 
kaip josios drabužiai; tad su savo plaukais, veidu, dra- 
bužiais, lovos baltiniais atrodė lyg jau ilsėtųsi savo 
mirties drobulėje. Iš tikrųjų, patekus į šį kambarį, 
prisiartinus prie šios lovos, testigo kunigo, žvakių ir 
sidabrinės vazos su švęstu vandeniu, kad pamanytum, 
jog lankai mirusiąją. 

Nuo šio vaizdo maršalas de Lamot Hudanas krūp- 
telėjo. 

Daug matė mirštančių žmonių karo metu. Mirties 
reginys anaiptol jam buvo ne naujiena: tačiau toksai 
narsus žmogus kaip jis niekaip nepajėgė suvokti, kodėl 
mirčiai nesipriešinama, kad nuo jos nesiginama, 
nemėginama priversti ją atsitraukti tartum priešą. 

Sioji mirtis — nebyli, rami, be protesto, be priešini- 
mosi, be vienokio ar kitokio maišto — jį didžiai stebino. 

Pajuto linkstant kelius kaip kokio kelių mėnesių 
amžiaus vaiko, besistengiančio pakelti sau per sunkų 
svorį; Jis pagarbiai prisiartino prie ligonės lovos ir kaip 
įmanydamas švelniau jai tarė: 

— Kenčiate? 

— Ne,— atsakė kunigaikštytė Rina, pasukdama į 
maršalą galvą. 

— Negerai jaučiatės? 

— Ne,— vėl atsakė ji. 

— Ką tik sutikau išeinantį iš jūsų kambario gydy- 
toją,— neatlyžo maršalas. 

— Taip,— linktelėjo galva čerkesė. 

— Ko nors pageidaujate? 

— Taip. 

— Ko? 

Siuo momentu kambarinė pranešė atvykus mar- 
kizę de La Turnel ir abatą Bukemoną; mirštančiosios 
pašnekesio su kunigų metu maršalas su markize pasi- 
šalino į kunigaikštytės buduarą. 

Mes žinome maršalienės de Lamot Hudan prasi- 
kaltimus, taigi jų darsyk nevardysime, perpasakodami 

mūsų skaitytojams josios išpažintį. 

— Sese,— tarė abatas Bukemonas, kuris, klausy- 
damasis kunigaikštytės pasakojamų prasikaltimų, su- 
prato visą monsinjoro Kolečio jam pavestosios užduo- 
ties svarbą ir kuriam ėmė aiškėti, kaip galės atsiker- 
šyti Rapui,— sese, ar suvokiate savo nuodėmės sun- 
kumą? 

— Taip, — atsakė kunigaikštytė. 

— Ar mėginote atitaisyti savo kaltę? 

— Taip. 

— Kokiu būdu? 

— Atgailaudama. 

— Tai daug, bet nepakankama; galima ją išpirkti 
veiksmingiau. 

— Pasakykit, kaip. 

— Jeigu žmogus ką nors pavogė, — kiek pamąstęs 
vėl prašneko abatas, — ar nemanote, kad jo atgaila 
turi būti tolygi pavogto daikto sugrąžinimui? 

— Ne,— atsakė maršalienė, nesuprasdama, kur 
kreipia kunigas. 

— Ką gi, už jūsų kaltes, brangioji sese, tėra vie- 
nas išpirkos būdas, panašus į vagies, grąžinančio pa- 
vogtą daiktą. | 

— Ką norite tuo pasakyti? 

— Jūs pavogėte savo sutuoktinio garbę; kadangi 
ją sugrąžinti neįmanoma, atviras, sąžiningas, nuošir- 
dus jūsų kaltės prisipažinimas tokiu atveju prilygs pa- 
vogto daikto sugrąžinimui. 

— E, kaip!.— sušuko maršalienė. 

Tačiau staiga nutilo, lyg išsigandusi savo pačios 
balso. Pusiau kilstelėjo ir pasukusi į abatą galvą nu- 
žvelgė jį taip raiškiai, jog šis, nors ir ne itin imlios įs- 
pūdžiams nervų sistemos, nejučia suvirpėjo. 

— Jūs virpate, pone abate? — tarė kunigaikštytė, 
stebeilydama į jį tokiu pat žvilgsniu. 

— Be abejo, sese! — atsakė abatas Bukemonas, vi- 
sai sutrikęs. 

— Jūs netgi pats virpate nuo minties apie tokią 
baisią išpirką,— kalbėjo toliau mirštančioji, didžiai su- 
jaudinta. 

— Todėl, sese, kad pagalvojęs apie pasekmes, ku- 
rias gali sukelti toks prisipažinimas, esu giliai sukrės- 
tas užuojautos jums. 

— Vadinasi, tik dėl manęs vienos jums neramu, po- 
ne abate? 

— Žinoma, sese. | 

— Gerai, — kiek pamąsčiusi tarė kunigaikštytė, — 
nebekalbėkime apie tai daugiau ir grįžkime prie jūsų 
man siūlomo išpirkos būdo. 

Vargšė moteris niekad taip ilgai nešnekėdavo; stab- 
telėjo tartum išsekusi, prakaitas išpylė jai kaktą. 

Abatas nieko geriau nesugalvojo kaip tik tylėti; 
ligonė vėl prabilo: 

— Pone abate, jeigu aš neprisipažinsiu, kaip jūs 
reikalaujate, kas tada bus? 

— Amžina bausmė jums kitame pasaulyje. 

— Ir visiška ramybė ponui maršalui šiame? 

— Suprantu, sese, bet... 

— Bet, pone abate, ar jūs neįsivaizduojate didesnės 
išpirkos, jeigu amžinosios bausmės kaina užtikrinu savo 
vyrui ramybę? 

— Ne,— tarė abatas, kurį šis klausimas keistai 
sutrikdė,— ne,— pakartojo jis, tartum stengdamasis 
tuo pakartojimu, kadangi neturėjo svaresnio argumen- 
to, suteikti savo atsakui daugiau įtaigumo. 

— Gal teiksitės man pasakyti kodėl, pone abate? — 
neatlyžo maršalienė. 

— Dėl savo išganymo nesiderama, sese,— šiurkš- 
čiai atkirto abatas, mėgindamas įbauginti vargšę mo- 
terį.— Jis neįperkamas jokia kaina — jo nusipelnoma. 

— O ar tai nereiškia nusipelnyti išganymą, kai 
užtikrini išganymą kitam? | 

— Ne, sese; jeigu regėtumėt prieš save dar kele- 
rius metus gyvenimo, palikčiau Apvaizdai rūpestį ap- 
valyti jūsų sąžinę; bet kadangi esate jau taip netoli 
tos akimirkos, kai atiduosite savo sielą Dievui, turite 
nedvejoti, idant ją atiduotumėte tyrą, nesuterštą. Su- 
tinku, kad būdas jūsų nuodėmėms nuplauti baisus; 
bet rinktis negalite ir privalote sutikti su tuo, kuris 
jums pasiūlytas kaip dieviškoji malonė. 

— Taigi, — sukuždėjo vargšė kunigaikštytė, — gar- 
bingo žmogaus gyvenimas, suterštas mano kalčių, bus 
ūmai sudaužytas! Ir tai Viešpaties atstovas man šitai 
pataria! O Dieve, apšviesk mane pats; tegul prasi- 
skverbia nors vienas iš tavosios šviesos spindulių į šią 
širdį — tamsią kaip kalėjimo vienutė! 

— Tebūnie taip! — sumikčiojo abatas. 

— Pone abate,— ryžtingai tarė maršalienė,— pri- 
siekite man prieš Dievą, jog tokia išpirka būtina. 

— Bet kokia priesaika bedieviška, sese,— griežtai 
atšovė kunigas. 

— "Tuomet, pone abate, pateikite man motyvus, 
kurie paremtų jūsų patarimą; nors vieną. Mielai nusi- 
lenksiu jiems, tačiau aš noriu suprasti. 

— Tai silpnadvasiškumas ir puikybė, sese. Tiesa 
neparodoma, ji jaučiama. 

— Aš jos nejaučiu, pone abate, todėl sudėjusi ran- 
kas meldžiu jus, kad padėtumėte man suprasti. 

— Kartoju, tai jūsų puikybė — jūsų protas 
maištauja prieš sąžinę; nes sąžinė jums šaukia, netgi 
nėra reikalo man kartoti: “Visą blogį, kurį esi padariu- 
si, privalai atitaisyti". Tokia yra aukščiausioji valia, 
tokia svarbiausioji nuostata. Betgi ar svarbu sąžinės 
šauksmas iškrypusiems protams? Tarkime, kad stosi- 
te prieš Dievo teismą susiteršusi šiuo nusikaltimu, kai 
galėjote tenai nueiti apsivaliusi! Nejaugi tikite, jog Die- 
vas, griežtas Ir teisingas, nepakurstys kokio pasiunti- 
nio, kuris ateis ir pasakys įžeistajam vyrui: “Zmogau, 
moteris, kuri priklausė tau prieš Dievą, išdavė tave 
tarp Žmonių!" 

— Pagailėkit manęs, pone abate! — sušuko vargšė 
moteris pasimetusi. 

— “Zmogau,— varė toliau abatas šaižiu balsu — to- 
Ji moteris gavo iš manęs patarimą prašyti tavo atleidimo 
už savo kaltę, tačiau buvo tokia nusikaltėlė, jog atėjo 
atsiklaupti prie mano sosto laiptelių suteršta kakta!" 

— Pagailėkit! Pagailėkit manęs! — pakartojo ku- 
nigaikštytė. 

— "Ne, jokio pasigailėjimo! — pasakys Dievo bal- 
sas. Zmogau, lieki be gailesčio už šios netikėlės nusi- 

kaltimą ir keik jos vardą žemėje, kaip aš baudžiu jos 
sielą danguje!“ Stai kokia baisi Dievo bausmė jūsų 
laukia — ir tenai aukštybėse, ir čia žemėje; kadangi, 
kartoju jums, Dievas neleis, kad jo skirtas jums vyras 
nesužinotų apie jūsų nusikaltimą ir savo gėdą. 

— Gana, pone abate! — garsiai sušuko maršalienė; 
mirksniui atgavusi visas jėgas, staigiai pasikėlė nuo 
lovos ir parodydama pirštu į duris ramiu balsu pridūrė: — 
Niekam nepaliksiu teisės papasakoti mano vyrui. Tad 
eikite ir praneškite maršalui, jog aš jo laukiu. 

— Betgi, ponia,— sušuko abatas, kuris, išprašomas 
tokiu niekinamu tonu, išblyško,— jūs kalbate man su 
kartėliu, kurio priežasties nesuvokiu. 

— Kalbu su jumis, pone abate,— išdidžiai atsakė 
kunigaikštytė,— kaip su žmogumi, kurio kėslus ne- 
aiškiai numatau, nors ir nesuprantu jų. Malonėkite, 
jJeigų jums nesunku, paprašyti kad ponas maršalas 
ateitų pas mane. 

Ir atgręžusi jam nugarą ji vėl atkrito ant pagalvių. 

Metęs į vargšę moterį pritvinkusį pykčio ir pagie- 
žos žvilgsnį, abatas pasišalino. 

Bet nelaimingajai kunigaikštytei viso to buvo per 
daug. Kova, kurią gavo atlaikyti prieš abatą visą tą lai- 
ką, kol truko šis baisus galynėjimasis, galutinai pa- 
laužė paskutiniąsias jos jėgas, ir kai maršalas įžengė 
į miegamąjį, jis dusliai suvaitojo išvydęs ją tokią iš- 
sekusią — atrodė, jai belikę gyventi vos kelios aki- 
mirkos. š 

Jisai skubiai pašaukė kambarinę. Si, pribėgusi prie 
savo ponios lovos, patrynė jai smilkinius ir šiek tiek 
sugrąžino gyvybės. 

Vos tik prasimerkusi, mirštančioji su išgąsčiu nu- 
kreipė akis į miegamojo duris. 

— Kur žiūrite, mieloji? — švelniai paklausė mar- 
šalas. 

— Ar jis išėjo? — drebančiu balsu pasiteiravo ku- 
nigaikštytė. 

— Kas toksai, ponia? — nesuprato jos ištikimoji 
Gruška, pritvinkusiomis ašarų akimis. 

— Kunigas! — atsakė maršalienė, kurios veide 

„atsispindėjo begalinis išgąstis, tarsi būtų išvydusi įžen- 
giant į kambarį abato Bukemono vedamą velnių le- 
gioną. 

— Taip, — tarė maršalas. Suraukė antakius nuo 
minties, kad abatas, be abejo, buvo priežastis tos grės- 
mingos būklės, kokioje jis grįžęs aptiko savo žmoną. 

— Ak! — atsiduso kunigaikštytė, lyg jai būtų nu- 
kėlę nuo krūtinės didžiulį sunkumą, ir pasigręžė į sa- 
vo kambarine: 

— Išeik, Gruška,— paliepė.— Man reikia pakalbėti 
"su maršalu. 

Kambarinė pasišalino, palikdama kunigaikštytę 
akis į akį su savo vyru. 


CXL + TO DIE — TO SLEEP! 


— Prisiartinkite visai prie manęs, pone maršale,— 
taip tyliai sukuždėjo kunigaikštytė, jog de Lamot Hu- 
danas vos išgirdo,— nes mano balsas labai silpnas, o 
daug ką turiu jums pasakyti. 

Maršalas prisistūmė lengvą foteliuką ir atsisėdo 
prie lovos galvūgalio. 

— Jūsų būklė neleidžia jums ieaibėti — tarė jis, — 
tad nieko nesakykite. Duokite man savo ranką i 1r šitaip 
užmikite. 

— Ne, pone maršale,— spyrėsi kunigaikštytė, — 
man lieka tik amžinas miegas, ir prieš mirdama pri- 
valau atskleisti jums vieną paslaptį. 

— Ne,— savo ruožtu atrėmė maršalas,— ne, Rina, 
jūs nenumirsite, dar neatlikote savo paskirties šioje že- 
mėje, o mes juk tegalime numirti nuveikę visus darbus. 
Stai, mažylė Abėja tebereikalinga visų jūsų rūpesčių. 

— Abėja! — sukuždėjo mirštančioji suvirpėdama. 

— Taip. — tęsė de Lamot Hudanas,— tik jūsų dėka 
jai dabar geriau einasi; tik jūsų nuostabių patarimų 
dėka mūsų brangutė bemaž ėmė jaustis tikriau. Juk 
nepaliksite savo darbo neužbaigto, brangioji Rina, o 
paskiau, jeigu Dievas jus pasišauks, neiškeliausite vie- 
na, nes jis suteiks malonę, pasišaukdamas ir mane. 

— Pone maršale,— tarė kunigaikštytė, kuriai josios 
vyro gerumas išsunkė graudulio ašaras, — aš esu never- 
ta jūsų jausmo, ir štai kodėl meldžiu mane išklausyti. 

— Ne, Rina, aš nieko neišklausysiu, nenoriu nie- 
ko girdėti. Miegok ramiai, vaikeli, ir telaimina Dievas 
tavo miegą! 

Ašaros, kurį laiką besitvenkusios kunigaikštytės 
akyse, pasipylė taip gausiai, jog visai sušlapino maršalo 
plaštaką, laikančią žmonos ranką. 

— Tu verki, Rina! — sujaudintu balsu tarė jis.— 
Ar tave graužia koksai sielvartas? Gal aš jį galėčiau 
palengvinti? 

— Taip, — linktelėjo galva mirštančioji,— didžiu- 
lis sielvartas, neapsakoma kančia. 

— Kalbėk, mieloji. 

— Pirmiausia, pone maršale,— tarė kunigaikštytė, 
išlaisvindama savąjį delną iš vyro rankos ir išsitrauk- 
dama nuo krūtinės auksinį rakčiuką, užkabintą ant 
vėrinio,— paimkite šį raktelį ir atidarykite mano ši- 
fonjerę. 

Maršalas paėmė raktelį, atsistojo ir nuėjo atidary- 
ti komodukę. 

— Atlikta,— pasakė maršalas. 

— Turbūt matote perrištu juodu kaspinu laiškų 
paketėlį? 

— Stai,— tarė maršalas, iškeldamas iš stalčiaus 
paketėlį ir parodydamas jį kunigaikštytei. 

— Paimkite jį ir ateikite vėl prie manęs atsisėsti. 

Maršalas įvykdė, ką lieptas. 

— Siame laiškų paketėlyjė — mano išpažintis,— 
pasakė vargšė moteris. 

Maršalas ištiesė ranką, norėdamas paduoti laiškus 
žmonai, bet ši juos atstūmė: 

— Perskaitykite juos, — tarė, — nes aš neturėčiau 
jėgų persakyti jų turinį. 

— Kas tuose laiškuose? — sutrikęs paklausė 
maršalas. 

— Prisipažinimas ir įrodymas visų mano kalčių, 
pone maršale. 

— Tokiu atveju, — susijaudinęs pareiškė marša- 

las,— leiskite man atidėti šią lektūrą kitai progai. 
Esate pernelyg silpna užsiimti savo kaltėmis — pa- 
lauksiu, kol jūs pasveiksite. 

Praskleidęs savąjį redingotą, įsidėjo laiškus ki- 
šenėn. 

— Bet aš numirsiu, pone maršale,— širdį veriančiu 
balsu tarė kunigaikštytė — ir nenoriu iškeliauti pas 
Dievą su tokia sunkia sąžinės našta. 

— Jeigu Dievas jus šaukia pas save, Rina,— 
liūdnai sušnabždėjo maršalas, — tegul jis atleidžia jums 
danguje, kaip aš atleidžiu žemėje visas kaltes, kurias 
galėjote padaryti. 

— Tačiau čia daugiau negu kaltės, pone maršale,— 
bemaž visai užgesusiu balsu tęsė ponia de Lamot Hu- 
dan,— čia nusikaltimai, ir aš nenoriu palikti šios že- 
mės, neprisipažinusi jums, nes tai jūsų garbę aš gėdin- 
gai suteršiau, pone maršale. 

— Gana, Rina! — krūptelėdamas sušuko marša- 
las.— Gana! Gana! — pridūrė švelnesniu balsu.— Kar- 
toju: nenoriu nieko girdėti. Atleidžiu jums ir jus lai- 
minu, šaukiuosi dėl jūsų viso dieviškojo gailestingumo. 

Dėkingumo ašaros darsyk plūstelėjo iš kunigaikš- 
tytės akių. Pasisuko į maršalą ir, žvelgdama į jį su ne- 
apsakomo švelnumo bei susižavėjimo išraiška, tarė: 

— Teiksitės man duoti savo ranką? 

Maršalas ištiesė abi rankas. Kunigaikštytė paėmė 
vieną jų savosiomis ir pakėlė sau prie lūpų; karštai ją 
pabučiavusi, pratarė apimta nelyginant kokios ekstazės, 
religinės egzaltacijos: 

— Dievas mane šaukia pas save... Aš melsiuos už 
jus! 

Paskiau atkrito ant pagalvės, tyliai užmerkė akis 
ir be jokios tarpinės slinkties perėjo iš žvalesos į 
amžinąjį miegą — su didinga rimtimi giedros vasarvi- 
džio dienos, užgestančios į nakties sutemas. 

— Rina! Rina! Vargše mano, brangi mylimoji! — 
sušuko maršalas, apimtas aibės jausmų, kuriuos 
sužadino ši scena.— Atsimerk, pažvelk į mane, atsi- 
liepk man, aš tau atleidau, aš tau atleidžiu, vargšele! 
Girdi? Aš tau atleidžiu! 

Buvo tiek pripratęs prie kunigaikštytės nekalbu- 
mo, jog nematydamas nieko, kas bylotų apie mirtį šia- 
me dvelkiančiame ramybe ir švelnumu veide, jis pri- 
sitraukė ją prie savęs ir pabučiavo į kaktą. 

Bet pajutęs marmurinį jos šaltį, prigludęs lūpo- 
mis prie tų jau sustingusių lūpų ir nebepagaudamas 
jos alsavimo, suprato, kas ištiko jo nelaimingąją žmoną; 
pamažu leido vėl nusvirti ant patalo jos galvai ir ištiesė 
ties ja abi savo rankas tardamas: 

— Kad ir ką būtum padariusi, šią paskutiniąją 
valandą aš tau atleidžiu, vargšas, silpnas Dievo kūri- 
ny! Kad ir kokia tavo kaltė arba kad ir koks tavo nu- 
sikaltimas, šaukiuosi tavo galvai Dievo palaiminimo! 

Sią akimirką nuaidėjo gailus vaikiškas balselis: 

— Mamyte! Mamyte,— šaukė,— noriu tave matyti! 

Tai buvo Abėja, kuri nerimaudama buduare laukė, 
kol maršalienė baigs pokalbį su savo vyru. 

Abi seserys įskubėjo į miegamąjį — mat Abėją 
lydėjo Regina. 

— Neikite čia, neikite, mergaitės! — sušuko mar- 
šalas, pertraukiamu raudos balsu. 

— Noriu pamatyti mamytę,— verkdama reikalavo 
Abėja. Puolė prie kunigaikštytės lovos. 

Bet maršalas užtvėrė jai kelią; sugriebė mergaitę 
į glėbį ir nuvedė prie princesės Reginos: 

— Išveskit ją, dėl Dievo meilės, vaikeli! — sušu- 
ko jis. 

— Kaip jai? — paklausė Regina. 

— Na, geriau, ji užmigo,— tarė maršalas, bet jo 
tonas paneigė pasakytus žodžius.— Išveskite Abėją. 

— Mamytė numirė! — sudejavo mergytė. 

Vienu šuolių, su Abėja glėbyje, Regina atsidūrė 
prie maršalienės lovos. 

— Vargšelės,— graudžiai atsiduso de Lamot Hu- 
danas, — jūs nebeturite motinos! 

Abi seserys šūktelėjo vienu balsu. 

Lyg iškviestos to šūksnio, kambarin įžengė mar- 
kizė de La Turnel ir kambarinė, o joms įkandin — 
abatas Bukemonas. 

Išvydęs apsimetėlišką abato Bukemono veidą, mar- 

šalas tartum pamiršo savo susijaudinimą ir tik prisi- 
minė, kokia buvo susijaudinusi kunigaikštytė, kai aba- 
tas paliko miegamąjį. Jis nuėjo prie kunigo ir griežtai 
jį nužvelgęs, rimtu tonu tarė: 

— Tai jūs, pone, pakeitėte monsinjorą Koletį? 

— Taip, pone maršale,— patvirtino kunigas. 

— Ką gi, pone, savo priedermę atlikote: moteris, 
kurios išpažintį išklausėte, numirė. 

— Jeigu ponas maršalas sutiktų, — tarė abatas, — 
tai aš praleisčiau naktį, budėdamas prie nelaimingo- 
sios princesės. 

— Nėra reikalo, pone: ketinu sau pasiskirti tą 
rūpestį. 

— Bet paprastai, pone maršale— spyrėsi kuni- 
gas, kuris regėjo save atleidžiamą antrusyk per dieną, — 
tai toji gedulinga pareiga pridera dvasininkui. 

— Galimas dalykas, pone abate,— atkirto nelei- 
džiančiu prieštarauti tonu maršalas,— bet kartoju, jūs 
nuo šiol čia nereikalingas; taigi turiu garbės atsisvei- 
kinti. 

Atgręžęs abatui Bukemonui nugarą, jis nuėjo prie 
abiejų seserų, kurios kūkčiodamos bučiavo savo motinos 
rankas, o abatas, įsiutintas priėmimo, kokio susilaukė, 
įžūliai užsimaukšlino ant galvos skrybėlę nelyginant 
Tartiufas, kada šis, pritvinkęs grasinimų, apleido Or- 
gono namus: 


Kad ir kalbat it ponas, pats gausit lėkt lauk" 


ir išėjo, smarkiai trenkdamas paskui save buduaro 
durimis. 

Toks poelgis, be abejo, būtų nusipelnęs pamoky- 
mo; bet maršalas de Lamot Hudanas buvo pernelyg 
šiuo Momentu užsiėmęs, kad atkreiptų dėmesį į abato 
Bukemono parodytą įžūlumą išeinant. 

Stojo naktis, ir kunigaikštytės kambaryje vos ga- 
lėjai ką nors įžiūrėti. Jame tvyrojo mirties tyla. 

Atėjo pranešti, kad pietūs pateikti; bet maršalas 
nenorėjo sėstis už stalo. Kai tik jam atnešė lempą, vi- 
sus atleido ir likęs vienas įsitaisė prie šifonjerės, į 
kurią paprastai remdavosi kunigaikštytė; paskiau, išsi- 

traukęs iš kišenės laiškų paketėlį, drebančia ranka 
atrišo jį juosiantį kaspiną ir sielvarto aptemdytomis 
akimis ėmėsi skaityti. 

Pirmas laiškas buvo nuo jo, rašytas iš bivako mūšio 
išvakarėse; antrasis — rašytas iš karo stovyklos ki- 
tądien po pergalės; visi jo laiškai buvo pažymėti karo 
datomis, visus apibūdino vienas vienintelis klausimas: 
“Kada mes grįšime Prancūzijon?“ Kitaip tariant, vi- 
suose laiškuose nuo vyro buvo konstatuojama, kad šis 
išvykęs, kad žmona likusi apleista ir vieniša. 

Tokios tad buvo durys, pro kurias į kunigaikštytės 
gyvenimą įžengė nelaimė: jis — išvykęs, ji — vieniša. 

Išvydęs kitokį braižą, jis mirksnį stabtelėjo, tarsi 
leisdamasis toliau jau turėjo būti gerai supratęs per- 
žvelgtą kelią: šiame kelyje išvydo savo žmoną, tai yra 
būtybę silpną kaip ir visos, klydinėjančią vieną be pa- 
spirties, be paramos, paliktą pirmo pasitaikiusio go- 
daus vilko malonei. 

Jis atsistojo ir nuėjo prie negyvėlės. 

— Atleisk, brangioji žmona! — tarė, — bet pirmoji 
kaltė — tai manoji; teatleidžia man Dievas, prisiimu 
ją sau. 

Sugrįžęs vėl atsisėdo prie šifonjerės ir pradėjo skai- 
tyti Rapo laiškus. 

Keistas dalykas! Tartum jis būtų iš anksto numa- 
tes, kad už šios kaltės toliau eis nusikaltimas, pažin- 
tis su savo nešlove jam nepadarė tokio baisaus įspūdžio, 
kokį paprastai panašioje situacijoje patirtų kiekvienas 
žmogus, kad ir kokio temperamento būtų. Be abejonės, 
jo veide atsispindėjo gėla; be abejonės, jis nuolat 
krūpteldavo skaitydamas; be abejonės, jeigu būtų tu- 
rėjęs po ranka grafą Rapą, tikrai būtų pasmaugęs; 
žinia apie šią nelaimę išsiliejo neapykanta savo globo- 
tiniui ir užuojauta savo žmonai. Iš visos širdies jos 
gailėjo švelniai bei jausmingai; priekaištavo sau, kad 
esąs tikrasis savosios nešlovės kūrėjas, pats išdavęs 
save, ir darsyk iš tolo paprašė Dievo visos atjautos 
negyvėlei. 

"Tokį dvejopą įspūdį sukėlė maršalui pirmas jo per- 
skaitytasis Rapo laiškas: užuojautą savo Žmonai, pasi- 

piktinimą savo globotinių; žmona tik apgavo savo vyrą, 
o adjutantas išdavė savo šeimininką. 

Prislėgta širdimi, draskomas begalybės kančių, tęsė 
šią kraupią lektūrą. 

Iš pradžių jis permetė tik bendrą pirmųjų laiškų 
turinį. Kažin kokios nelaimės jie nepranešė; ir vis dėlto 
savo instinktu, sakytum, lyg kažkokia aiškiaregyste 
nujautė, kad gausiąs sužinoti kur kas didesnę nelaimę, 
tad karštligiška ranka sklaidė visus laiškus. Ryte rijo 
juos akimis nelyginant žmogus, kuris, matydamas nu- 
kreiptą į save patrankos vamzdį, metasi pirmyn pasi- 
tikti sviedinio. 

Sušuko klaikiai, nenusakomai, siaubingai, kai pri- 
ėjo tokius žodžius: 

Pavadinsime mūsų dukrytę Regina. Gal ir ji, kaip 
tu, bus karališko grožio? 

Trenkęs žaibas tiek nesugniuždina, kiek toji eilu- 
tė sugniuždė maršalą de Lamot Hudaną. Skaitant šiuos 
žodžius, tai jau nebe jo, kaip mylimojo ar vyro, arba 
netgi kaip tėvo širdis piktinosi, o kaip žmogaus — 
piktinosi jo Žmogiškoji savigarba, jo sąžinė. Jam at- 
rodė, kad jis — tai nebe jis pats, arba kad jis pats — 
nusikaltėlis, vien todėl, jog buvo susietas su nusikalti- 
mu. Pamiršo, kad buvo išduotas kaip vyras, kaip šei- 
mininkas, kaip bičiulis, kaip tėvas. Zodžiu, jis pamir- 
šo savo nešlovę ir nelaimę, tik ėmė galvoti vien apie 
šleikštulį keliančią baisybę — apie meilužio santuoką 
su savo meilužės dukterimi, apie begėdišką, bjaurią, 
nenubaustą kraujomaišystę! Pritvinkusiomis pykčio aki- 
mis pasigręžė į lovą; bet išvydus žmonos lavoną suk- 
ryžiuotomis ant krūtinės rankomis, į dangų nukreiptu 
negyvu veidu, visą tą iškilmingos rimties pozą, jo 
žvilgsnį persmelkė gili kančia, ir maršalas širdį veria- 
mai sušuko: 

— O, ką jūs padarėte, nelaimingoji! 

Paskiau, vėl paėmęs laiškus, pamėgino nusiramin- 
ti, kad galėtų šaltakraujiškai juos perskaityti ligi galo. 
Baisus uždavinys, kurio jis būtų netrukus atsisakęs, 
Jeigu jo nebūtų apnikusi kita mintis — mintis apie 
antrą nelaimę. 

Mažąją Abėją mes jau esame parodę Reginos stu- 
dijoje, kai Petriusas tapė šiosios portretą, ir ką tik vėl 
ją matėme mirusiosios kambaryje. Tai šio vaikelio gimi- 
mas dabar nedavė ramybės maršalui. Jis, taip sakant, 
išleido ją į pasaulį; gimė po jo akimis, augo šalimais 
jo, dar visai mažiulę, prilaikydamas ranka, jodinėjo ant 
savo didžiojo kovos žirgo, ir būdavo nuostabus reginys, 
kuriuo jis didžiuodavosi, matyti Tiuilri rūmuose senąjį 
maršalą, žaidžiantį lankeliais su savo mažąja dukruže. 
Ankstyva vaikystė mielesnė senatvei negu jaunystė ar 
brandos amžius. Sviesūs vaikystės plaukai geriau de- 
ra su senatvės žile. 

Taigi Abėja buvo maršalo senatvės vainikas, pas- 
kutinė jo išgirstoji giesmė, paskutinis jo įkvėptasis aro- 
matas; mylėjo tarsi džiugiausią savo gyvenimo šyp- 
seną, tarsi paskutinį savo saulėlydžio spindulį. “Kur 
Abėja? Kodėl jos nėra čia? Kodėl ją išleido laukan 
tokiu oru? Kodėl šiandien aš nėsyk negirdėjau Abėjos 
dainuojant? Vadinas, Abėja kažko liūdi? Gal Abėja ser- 
ga?" Tad nuo ryto iki vakaro vien tik ir skambėdavo 
Abėjos vardas; namuose ji buvo tarsi gaivus vėjelio 
dvelksmas; kur jos nebūdavo, užguldavo liūdesys; kur 
jinai atsirasdavo — kartu įžengdavo linksmybė. 

Taigi su neapsakoma baime maršalas vėl ėmėsi 
skaityti tuos laiškus, jau taip smarkiai jį sukrėtusius! 

Deja! Niekam nebuvo lemta išsilaikyti apie šį 
vargšą senuką! Nelyginant griūvančias pilis matė žlun- 
gant visas savąsias viltis. Vienintelė jam dar buvo 
likusi, ir ją turėjo pamatyti išnykstant kaip ir kitas. 
O! Piktoji lemtie! Tasai žmogus turėjo grožį, gerumą, 
drąsą, garbę, išdidumą — visa, kas daro žmogų didų 
1 laimingą; nieko jam nestigo, kad turėtų meilę, ir 
štai, gyvenimo saulėlydyje jam buvo lemta patirti 
kančias, greta kurių būtų nublankę pačių didžiausių 
nusidėjėlių kentėjimai. 

Kai galutinai įsitikino savo likimu, kai konstatavo 
savo moralinį žlugimą, tai yra savo tikėjimo mirtį, jis 
užsidengė rankomis veidą ir graudžiai pravirko. 

Ašaros atneša palengvėjimą. Paverčia nuodus me- 
dumi ir apmaldo sielos žaizdas. 

Ilgai paverkęs, jis atsistojo, priėjo prie negyvėlės 
lovos galvūgalio ir prabilo: | 

— Aš tave labai mylėjau, o Rina!.. Ir tarp visų ki- 
tų tikrai buvau vertas tavo meilės. Bet gyvenimo ve- 
žimas greitai mane nešė, ir pro savo sukeltų dulkių 
debesį žvelgdamas tiktai priekin, aš nemačiau vargšo 
augalėlio, kurį trempiau. Tu pašaukei, o aš neatsku- 
bėjau tau į pagalbą, tad paramai pasiėmei pirmą tau 
ištiestą ranką. Tai mano kaltė, Rina, tai mano didžiau- 
sia kaltė, aš kaltinu save prie tavo kūno ir prašau 
Dievo man atleisti. Iš čia kilo visos tavo negandos, iš 
čia kilo visos mūsų nelaimės... Taigi tu sumokėjai savo 
gyvenimu už mano pirmąją kaltę, o aš sumokėsiu sa- 
vuojųu už paskutinįjį tavo nusikaltimą. Dievas buvo tau 
griežtas, vargšele! Juk tai aš pirmas turėjau atgailau- 
ti. Tačiau yra mūsų visų nelaimių kaltininkas, ir jis 
neturi pateisinimo. Buvo tik suvedžiotojas, nedorėlis 
be garbės ir be tikėjimo, bjaurus išdavikas, ištraukęs 
tave iš dygliuoto takelio vien tam, kad nustumtų į 
prarają; tasai žmogus, Rina, vardan atleidimo, kurio 
tau šaukiuosi, tasai žmogus bus nubaustas kaip apga- 
vikas ir niekšas; ir kada būsiu įgyvendinęs šį teisin- 
gumą, tuomet, Rina, nueisiu pas Dievą ir paprašysiu, 
kad ant manęs išlietų visą savo rūstybę, jeigu jos ne- 
pristigęs... Tad sudie, vargšele! Ar veikiau iki pasima- 
tymo, nes kūnas ilgai nebegyvena, kai numiršta siela. 

Po šios prakalbos senukas vėl pasuko prie šifon- 
jerės, paėmė laiškus, įsikišo juos į kišenę ir jau rengėsi 
pasišalinti, kai išvydo prasiskleidžiant miegamojo port- 
Jeras ir prisiartinant žmogų, kurio iš pradžių neat- 
pažino. 

Slinktelėjo žingsnį jo linkui: tai buvo grafas Rapas. 


CXLI + RAPO ŽVAIGŽDĖ IMA BLANKTI 


— Jis! — išvydęs grafą Rapą dusliai sumurmėjo 
maršalas de Lamot Hudanas, ir jo veidas, visados toks 
švelnus, tapo grėsmingai rūstus.— Jis! — pakartojo, 
sužaižaruodamas į grafą akimis bei nužvelgdamas jį 

taip, kaip griaustinis turėtų žvelgti į lauką, kurį tuoj 
padegs. 

Grafas Rapas,— matėme jį veikiantį — buvo nar- 
sus, atsainus, įžūlus, kupinas šalto kraujo bei bebai- 
miškumo, ir vis dėlto — pamėginkite, jei gebate, pa- 
aiškinti šį reiškinį — jo šaltakraujiškumas, drąsa, at- 
sainumas ir įžūlumas prieš maršalą staiga suzmeko 
nelyginant apgulto miesto įtvirtinimai prieš nukariau- 
toją! Tiek žaibų blykčiojo paniekintojo senuko akyse, 
tokia grėsme spindėjo jo žvilgsniai, jog, nors ir nieko 
nenujaučiančiam, grafui kilo visokiausių spėlionių, gys- 
lomis perbėgo nevalingas šiurpulys. 

Pamanė, jog nuo žmonos mirties de Lamot Huda- 
nas išprotėjo. Jo žvilgsnio įdėmumą priskyrė proto kle- 
jonei, pyktį palaikė neviltimi, tad nusprendė senioką 
paguosti. Taigi pamėgino atgauti visą būtiną ramumą, 
idant galėtų tinkamai išsakyti savo graužatį dėl kuni- 
gaikštytės mirties ir užuojautą dėl maršalą ištikusio 
sielvarto. 

Prisiartino prie de Lamot Hudano ir liūdesio bei 
užuojautos ženklan žemai nulenkė galvą. 

Maršalas leido jam nužengti per kambarį tris ar 
keturis žingsnius. | 

Pasistengęs nutaisyti sujaudintą balsą, Rapas pra- 
bilo: 

— Maršale, patikėkite, mane giliai sukrėtė jus iš- 
tikusi nelaimė! 

Maršalas netrukdė jam kalbėti. 

Rapas varė toliau: 

— Nelaimė atneša nors tiek paguodos, jog padaro 
mums brangesnius pasiliekančius bičiulius. 

De Lamot Hudanas vis tylėjo. 

Grafas tęsė: 

— Siomis liūdnomis aplinkybėmis, kaip ir bet ku- 
riomis kitomis, patikėkite, pone maršale, aš esu jūsų 
paslaugoms. 

To jau buvo per daug! Išgirdęs šiuos žodžius, de 
Lamot Hudanas kone pašoko. 

— Kas jums, pone maršale? — sušuko grafas išsi- 
gandęs. 

— Kas man, klausi, nenaudėli? — pusbalsiu su- 
švokštė maršalas, artindamasis prie grafo. 

Šis atsitraukė du ar tris žingsnius atatupstas. 

— Kas man, šlykštusis apgavike, niekše? — nesi- 
liovė maršalas, stebeilydamas į grafą tokiomis akimis, 
lyg norėtų šį praryti. 

— Pone maršale!..— sušuko grafas Rapas, pradėda- 
mas nujausti tiesą. 

— Slykštus apgavikas! — pakartojo de Lamot Hu- 
danas. 

— Bijau, pone maršale,— tarė traukdamasis durų 
link grafas Rapas,— kad gilus sielvartas nebūtų su- 
drumstęs jūsų protą, tad prašau leisti man pasišalinti. 

— Jūs iš čia neišeisite! — suriko maršalas ir pri- 
šokęs prie durų užtvėrė jam kelią. 

— Pone maršale,— paprieštaravo grafas, parodyda- 
mas pirštu į mirusiosios lovą,— tokioje vietoje panaši 
scena, kad ir kokia būtų jos priežastis, negali patikti 
nei jums, nei man; tad prašau leidimo pasišalinti. 

— Ne! — atkirto maršalas.— Cia sužinojau apie 
įžeidimą, iš čia turi eiti ir atpildas už jį. 

— Kaip suprantu, pone maršale,— šaltai atrėmė 
grafas,— dėl vienokios ar kitokios priežasties jūs 
trokštate, kad aš pasiaiškinčiau. Esu jūsų paslaugoms, 
bet kartoju — kitu laiku ir kitoje vietoje. 

— Siuo pat metu ir čionai! — atkirto maršalas to- 
kiu valdingu balsu, jog buvo neįmanoma prieštarauti. 
— Kaip teiksitės,— lakoniškai metė grafas. 

— Pažįstate šį braižą? — paklausė maršalas, išties- 
damas grafui Rapui laiškų paketėlį. 

Grafas paėmė laiškus, pažvelgė į juos ir išblyško. 

— Pažįstate šį braižą? — pakartojo de Lamot Hu- 
danas. 

Grafas Rapas išbalo kaip negyvėlis ir nuleido galvą. 

— Taigi — mygo maršalas,— prisipažįstate, jog 
esate šių laiškų autorius? 

— Taip! — dusliai atsakė grafas. 

— Vadinasi, princesė Regina jūsų duktė? 

Grafas paslėpė veidą tarp rankų; pamanytum, 
stengėsi išvengti perkūno trenksmo, kuris nuo tada, 

kai įžengė į mirusiosios kambarį, visąlaik grumėjo jam 
virš galvos. 

— Vadinasi, — varė toliau maršalas de Lamot Hu- 
danas, kuriam pačiam, atrodė, buvo sunku tarti tuos 
' žodžius, — vadinasi, jūsų duktė... yra... jūsų... žmona? 

— Prieš Dievą ji liko mano dukterim, pone mar- 
šale! — gyvai sušuko grafas. 

— Slykštus apgavikas!..— sumurmėjo maršalas.— 
Padaras, kurį ištraukiau iš purvo, apipyliau gerada- 
rystėm, kuriam dvidešimtį metų patikliai spaudžiau 
ranką, štai jis — įeina į mano šeimą kaip garbingas 
žmogus ir dvidešimtį metų mane apvaginėja kaip gra- 
bišius! Niekšas! Ir jokia baimė, jokie sąžinės priekaištai 
niekados nepersmelkė jūsų širdies! Vadinasi, jūsų sie- 
la — dvokiantis urvas, kur niekad neprasiskverbė ty- 
ras oras! Apgavikas! Mano gero plėšikas! Mano laimės 
žudikas!.. Ir jums nėsyk neatėjo į galvą mintis, kad aš 
galiu viską sužinoti ir pareikalauti baisios sąskaitos 
už jūsų dvidešimties metų melą ir begėdystę! 

— Pone maršale...— sumikčiojo grafas Rapas. 

— Tylėkite, niekše! — griežtai paliepė de Lamot 
Hudanas.— Ir išklausykite mane iki galo. Tai aš jus 
išmokiau valdyti špagą. 

Grafas nieko neatsakė. 

— Tai aš — taip ar ne? — mygo seniokas. 

— Jūs, pone maršale,— atsakė grafas. 

— "Taigi jūs žinote,— griežtu tonu toliau kalbėjo 
maršalas, — kaip aš moku ja naudotis. 

— Pone maršale...— pertraukė grafas. 

— Tylėkite, sakau jums! Taigi neabejoju, kad jus 
nudėsiu. 

— Galite mane nudėti tuojau pat, pone maršale,— 
sušuko grafas Rapas.— Nes, garbės žodis, aš prieš jus 
nesiginsiu. 

— Jūs atsisakote kautis su seniu, — kimiai suki- 
keno maršalas, — iš pagarbos jo žiliems plaukams, tiesa? 

— Taip,— ryžtingai atsakė grafas. 

— Betgi, nelaimėli,— tarė seniokas, prieidamas 
prie grafo sukryžiuotomis ant krūtinės rankomis ir 
išsitiesdamas visu savo įspūdingu stotu,— vadinasi, jūs 

nežinote, kad pyktis suteikia antžmogiškų jėgų ir kad 
jeigu ši ranka,— kalbėjo jis toliau, ištiesdamas ir padė- 
damas ant grafo peties savo dešiniąją ranką, — jeigu 
ši ranka spusteltų jus, būtumėt prilenktas prie žemės? 

Ar senioko ranka iš tiesų buvo nepaprastai sunki, 

ar jai antžmogiškos jėgos, kaip sakė jis pats, suteikė 
pyktis, bet grafo kojos sulinko, ir jis suklupo ant kili- 
mo prie mirusiosios lovos galvūgalio! 

— Štai šitaip, ant kelių! — rūsčiai tarė maršalas.— 
Tokia poza tinkama piktadariams ir apgavikams! Būki 
prakeiktas tu, apipylęs mane nuoskaudomis, išmokęs 
neapykantos, savo įžūlumu privertęs suabejoti visa 
žmonija! Būki prakeiktas! 

O siaube! Sis narsus, garbingas žmogus, prisiarti- 
nęs kirsti grafui antausį, išblyško ir parkrito ant kili- 
mo, tarsi niekingasis apgavikas, kuriam grasino ir kurį 
rengėsi nubausti, būtų jį pargriovęs. 

Džiugi šypsena perbėgo grafo lūpomis ir nušvietė 
jo veidą. Pažvelgė į tysantį ant žemės senioką kaip 
medkirtys į parblokštą ąžuolą. 

Pasilenkė prie jo, šaltai apžiūrėjo — tartum gydy- 
tojas lavoną. 

— Pone maršale,— tarė pusbalsiu. 

Bet seniokas jo neišgirdo. 

— Pone maršale,— pakartojo jis tyliai, lengvai 
papurtydamas gulintįjį. 

Bet de Lamot Hudanas liko pastiręs ir nebylus. 

Grafas Rapas ištiesė ranką prie maršalo krūtinės; 
pajutęs širdies tvinksnius, apniuko. 

— Jis gyvas! — sumurmėjo, nužvelgdamas maršalą 
paklaikusiomis akimis. 

Paskiau staiga atsistojo, apsidairė, lyg kažko ieško- 
damas — be abejo, kokio mirtino įnagio. 

Tačiau tame moters kambaryje nebuvo nei pisto- 
leto, nei durklo, nei kokio kito ginklo. 

Jis prisiartino prie mirusiosios lovos ir skubiai 
truktelėjo į save ją dengiančią antklodę; bet, didžiam 
jo išgąsčiui, dešinioji negyvėlės ranka pakilo, laikyda- 
ma antklodės kampą. 

Persigandęs jis atšoko!.. 

Šį mirksnį prieš jį išdygo šešėlis. 

— Ką jūs čia veikiate? — paklausė jo. 

Atpažinęs princesės Reginos balsą, jis krūptelėjo. 

— Nieko! — metė atšiauriai, baisiu žvilgsniu nu- 
verdamas princesę. 

Ir iškart išėjo, palikdamas vargšę Reginą tarp jos 
motinos lavono ir maršalo de Lamot Hudano kūno be gy- 
vybės ženklų. 

Princesė paskambino, ir lydima maršalo kamerdi- 
nerio atskubėjo Gruška. 

Siaip taip atgaivino senuką ir pernešė į jo mie- 
gamąjį, kur jis netrukus, atbėgusio kiek įkerta kojos 
gydytojo pastangomis, visai atgavo sąmonę. 

Apsidairė aplink ir pratarė: 

— Kur jis? 

— Kas, tėti? — paklausė princesė. 

Tasai žodis tėti, kuriuo Regina jį pavadino, pri- 
vertė maršalą krūptelėti. 

— Tavo vyras...— prisiversdamas pasakė jis — gra- 
fas Rapas. 

— Pageidaujate su juo pakalbėti? — paklausė prin- 
cesė. | 

— Taip, — atsakė de Lamot Hudanas. 

— Atsiųsiu jį pas jus, kai tik pasijausite geriau. 

— Man visai gerai, — tarė maršalas, pasikelda- 
mas ir išdidžiai atsitiesdamas. 

— Aš jums atsiųsiu jį, tėti, — tarė princesė, steng- 
damasi iš senuko akių atspėti, ką šis tokiu metu nori 
pasakyti grafui Rapui. 

Jinai apleido miegamąjį, ir po minutėlės pasirodė 
grafas. 

— Pageidaujate su manimi kalbėti? — sausu tonu 
paklausė jis. 

— Taip,— lakoniškai atsakė maršalas.— Ką tik 
nesusilaikiau nuo grasinimų bei prievartos jūsų atžvil- 
gilu, o norėjau pasakyti tik vieną žodį, ir jo vienintelio 
nepasakiau. 

— Aš jūsų paslaugoms, maršale,— atsakė grafas. 

— Teiksitės kautis su manimi? — su panieka pa- 
klausė seniokas. 

— Taip, — ryžtingai atsakė grafas. 

— Suprantama, špaga? 

— Spaga. 

— Be sekundantų? 

— Be sekundantų, pone maršale. 

— Cia, sode? 

— Kur malonėsite, pone maršale. 

De Lamot Hudanas metė į grafą rūstų žvilgsnį: 

— Greitai pakeitėte savąjį nusistatymą,— paste- 
bėjo jis. 

— Pripažinau, pone maršale, kad atsisakydamas 
vėl jūs įžeisčiau,— atsakė grafas. 

— Galbūt mėginsite mane užgauti nesigindamas? 

— Aš ginsiuos, pone maršale... prisiekiu jums! — 
pridūrė jis. 

— Elkitės kaip tinkamas, pone. Bet ar ginsitės 
jūs, ar nesiginsite, aš jūsų nepagailėsiu. 

— Teišsipildys Dievo valia! — veidmainiškai atsa- 
kė grafas, pakeldamas akis į dangų taip salsvai, jog juo 
būtų didžiavęsis abatas Bukemonas. 

— O dėl dienos, — vėl prašneko maršalas, — tai te- 
bus tą pačią ponios maršalienės palydėtuvių dieną. 
Tegul įvyks laidotuvės, ir grįžę susitiksime apvaliojoje 
sodo aikštelėje. Taigi būkite pasirengęs tai valandai. 

— Būsiu pasirengęs, pone maršale. 

— Gerai! — linktelėjo galva de Lamot Hudanas ir 
atsuko grafui nugarą. 

— Neturite nieko daugiau man pasakyti, pone 
maršale? — paklausė tas. | 

— Ne! — atsakė seniokas.— Galite pasišalinti. 

Grafas pagarbiai nusilenkė ir apleido kambarį. 

Prie durų slenksčio aptiko princesę Reginą. 

— Jūs čia? — sušuko jis. 

— Taip! — sušnabždėjo princesė.— Aš klausiausi, 
viską girdėjau, viską žinau! Jūs kausitės su maršalu. 

— Iš tikrųjų, — šaltai atsakė grafas. 

— Jūs nukausite šį senuką,— varė toliau Regina. 

— Galbūt,— sutiko grafas. 

— Jūs neturite gėdos! — sušuko princesė. 

— Daugiau negu jūs manote, princese: mat, keti- 

nu prieš dvikovą painformuoti maršalą apie visa, ko 
jis dar nežino. 

— Ką turite omenyje? — su išgąsčiu paklausė 
princesė. 

— Malonėkite nueiti į savo apartamentus, ir aš 
tuoj pat jums pasakysiu,— tarė grafas Rapas.— Vieta, 
kur dabar esame, man atrodo netinkama tokiam po- 
kalbiui. 

— Einu paskui jus, — atsakė princesė. 

Tolesniame skyriuje pasakysime, kuo baigėsi gra- 
fo Rapo ir princesės Reginos pokalbis. 


CXLII + GRAFO IR GRAFIENĖS RAPŲ 
NAKTINIS PASŠNEKESYS 


— Kalbėkite, pone! — sušuko princesė, paleisda- 
ma vėl nukristi į vietą savo miegamojo portjeras ir 
pati klestelėdama į fotelį. 

— Labai liūdnas pokalbis mudviejų laukia, — tarė 
grafas Rapas, dėdamasis itin susisielojusiu. 

— Kad ir koks jis būtų, pradėkite; aš pasiryžusi 
viską išklausyti. 

— Aš kaunuos, kaip jūs tai pati pasakėte,— pra- 
šneko grafas Rapas,— su maršalu de Lamot Hudanu — 
poryt. 

Vargšė Regina suvirpėjo visu kūnu. 

Rapas kalbėjo toliau, tartum nepastebėjęs prin- 
cesės jaudulio: 

— Kaip manote, kuo gali baigtis šioji dvikova? 

— Pone,— sušuko princesė blykšdama,— jūsų klau- 
simas pasibaisėtinas, ir aš į jį neatsakysiu. 

— Vis dėlto,— atšovė grafas, nužvelgdamas ją sa- 
vo pikčiausia šypsena,— kadangi jau jums įrodyta ab- 
soliuti šios kovos būtinybė, privalote apsispręsti, už 
katrą iš kovojančiųjų jūs esate. 

— "Tos dvikovos būtinybė man dar neįrodyta, — 
tarė Regina, slėpdama veidą tarp rankų. 

— Regėdamas jūsų veido rawdonį, Regina, esu įsi- 
tikinęs priešingai. Pažįstu jus, pažįstu jūsų kilnią širdį; 

žinau, kad visa, kas yra susiję su garbe, jums nesveti- 
ma, ir kad manimi dėta jūs būtumėt pasielgusi taip pat. 

— O, kokia gėda! — sukuždėjo vargšė moteris. 

— Nebegrįžkime prie priežasčių, — tarė grafas Ra- 
pas,— ir kalbėkime apie pasekmes. Aš kaunuosi su 
maršalu. Už katrą iš mūsų jūs? Tokį klausimą turiu 
garbės jums užduoti. 

— Pone, aš kategoriškai nesutinku į jį atsakyti. 

— O tačiau reikia, princese; nes nuo to atsakymo 
priklausys jūsų gyvenimo laimė arba nelaimė. 

— Ką turite galvoje? 

— Daugiau neaiškinsiu, kol nesužinosiu jūsų at- 
sakymo. 

— Pone, toks atkaklumas žiaurus, ir esu privers- 
ta jums priminti, kad šiandieną numirė mano motina. 

— Aš tą prisimenu, Regina, pagalvodamas, kad ' 
kaunuos poryt. 

— Ką aš galiu padaryti? — neviltingu balsu sušuko 
princesė.— Nejaugi norite, kad nueičiau pas maršalą, 
pulčiau jam į kojas ir melsčiau atsisakyti tos dvikovos? 

— Jūs manęs nesuprantate, princese, — atrėmė 
grafas Rapas, iš aukšto nužvelgdamas vargšę moterį.— 
Nejaugi suteikiau jums teisę abejoti mano drąsa ir 
nejaugi manote, jog pulsiu tiek žemai, kad prašyčiau 
moterį sutvarkyti mano garbės reikalus? Paprasčiau- 
siai prašau pasisakyti, už katrą jūs? 

— Tylėkite! — šūktelėjo Regina sudrebėdama. 


— Žodžiu, prašau man pasakyti, katrą norite ma- 


tyti numirštant — savo tėvą ar jūsų motinos vyrą? 
— Tai žema, — tyliai pravirko princesė. 
— Taip, žema! — šaltai patvirtino graias.— Su- 


tinku. Bet ką darysi? Tokie dalykai. Tad atsakykite man. 
— Pone,— sudėjusi rankas, maldaujamu balsu tarė 
princesė, — savo motinos vardu meldžiu jus nereika- 
lauti, jog atsakyčiau į šį klausimą. 
— Kartoju, Regina, jūsų ir mano gyvenimas pri- 
klauso nuo to, kaip atsakysite. Taigi reikalauju. 
— Jūs to norite? — sušuko jaunoji moteris, įdėmiai 
jį nužvelgdama ir pamažu stodamasi žengti jo linkui. 
— Aš to reikalauju, Regina!.. Atleiskite, to meldžiu! 

— Gerai, — tarė princesė, sukryžiuotomis ant krū- 
tinės rankomis artindamasi prie grafo Rapo.— Kadan- 
gi reikalaujate, štai mano atsakymas: aš jūsų neken- 
čiu... 

— Regina! Regina! 

— Aš jūsų nekenčiu! — tęsė princesė.— Nekenčiu 
visa širdimi. 

— Regina! Regina! — pakartojo grafas tamsiai 
nurausdamas.— Saugokitės! 

— Aš nieko nebijau,— atkirto Regina, — nes man 
reikia bijotis tik jūsų, o jūs juk seniai žinote, kaip šiuo 
atžvilgiu laikytis. 

— Regina, kantrybė turi savo ribas! 

— Kam jūs tai kalbate, pone? Argi aš neparodžiau 
begalinės kantrybės, kadangi esate pas mane, ir aš jū- 
sų klausausi! 

— Regina, aš galiu jus pražudyti arba išgelbėti! 

— Jūs tik vienu būdu galite mane išgelbėti, po- 
ne,— karštai atšovė jaunoji moteris: — tai — numir- 
damas! 

— Regina! — sušuko grafas, prišokdamas prie 
princesės, lyg ketintų ją pasmaugti. 

Bet ši šaltu žvilgsniu jį sustabdė tardama: 

— Na kas, mano tėve? 

Grafas Rapas atšlijo. 

— Išklausykite manęs,— paprašė. 

— Nenoriu jūsų daugiau klausytis. 

— Vis dėlto reikia. 

Regina šastelėjo prie varpelio virvelės. 

— Nekvieskite,— tarė grafas blykšdamas.— Aš 
pats pasišalinsiu. Bet išeidamas, aš jums atskleisiu iki 
galo savo būsimą išpažintį maršalui. 

— Ką norite tuo pasakyti? — prisiartindama pa- 
klausė princesė. 

— Maršalas įsitikinęs, kad jūs — jo duktė, — tarė 
grafas.— Aš jį nuvilsiu. 

— Pone! — sušuko vargšė moteris.— Jeigu jūs 
turite nors kokio supratimo apie gėrį ir blogį, nieko 
panašaus nepadarysite. 

— Aš tą padarysiu, kaip turėjau garbės jums pa- 


554 


sakyti, — tarė grafas apsigręždamas ir pasukdamas du- 
rų linkui. 

— Pone, pone,— pašaukė Regina, eidama paskui 
ji, — ko jūs norite, ko reikalaujate iš manęs mainais už 
to garbingo žmogaus ramybę? 

Grafas atsisuko, vos pastebimai šyptelėdamas: 

— Pati matote,— tarė,— jog mums būtina pasi- 
šnekėti. 

— Aš jūsų klausaus. 

— Nebegrįšiu prie klausimo, už ką jūs, — prašne- 
ko pašaipiu tonu grafas,— dėl šito mane pakankamai 
nušvietėte; prieš numirdamas,— pridūrė jis, — aš tik 
norėjau sužinoti, — jūs teisingai manote, kad prieš tą 
senį aš nesiginsiu,— kartoju, aš tik norėjau sužinoti, 
ar neturėtumėte, kai numirsiu, šiek tiek atlaidumo ma- 
no kaltėms, matydama, kad aš jas drąsiai išpirkau. 
Kaip tik jūsų nuomonę šiuo atžvilgiu aš norėjau žino- 
ti, taip sakant, iš anapus kapo! Zmogus, kuris dabar su 
jumis kalba, Regina, kad ir koksai nusikaltėlis būtų, 
jums padovanojo gyvybę. Aš norėjau sužinoti ne tai, ar 
jūs gailėtumėtės savo tėvo (deja! nenusipelniau jūsų 
gailesio!), bet ar jūs jį apraudotumėt, ar atleistumėt jam 
savo sielos gilumoje. Galiausiai, mirdamas norėjau sužino- 
ti, ar jums nekiltų mintis, kad aš buvau veikiau nelai- 
mingas, tarkime, vargeta, negu blogas, ir jeigu nebuvau 
garbingas, tai nors savo mirtimi troškau susilaukti 
atleidimo už nugyventas dienas. Tokį turėjau tikslą, 
Regina! Atleiskite, kad aiškiai jums nenušviečiau jo! 

Sie žodžiai, iškloti veikiau pompastiškai nei su 
tikru jausmu, vis dėlto princesę Reginą sušvelnino. 

Ir čia kaip niekada pasitaiko proga, brangūs skai- 
tytojai, pastebėti moterų gerumą ir vyrų blogumą. Štai 
gera, garbinga, iš tikrųjų garbinga, atvira net iki žiau- 
rumo, sąžininga net iki negailestingumo būtybė; kar- 
tojame, štai moteris, ką tik ištarusi tokius baisius žo- 
džius: Jūs tik vienu būdu galite mane išgelbėti: tai — 
numirdamas! Ir ką gi, toji moteris sušvelnėja šiam 
žmogui. Josios širdis ima maištauti, girdint šio akto- 
riaus vaidybą, ji save tyrinėja, save klausinėja: ar ne- 
buvo per griežta, atšiauri, neteisinga tam žmogui, ku- 

ris, šiaip ar taip, yra jos tėvas? Tokie jausmai ją 
užvaldė, klausantis šio komedianto atliekamų kupletų. 

— Pone grafe,— tarė ji — atleiskite už mano žodžių 
šiurkštumą. Esu paprasta mirtingoji ir neturiu išanks- 
tinio nusistatymo. Atsiduodu ir nusilenkiu dieviška- 
jam teisingumui. 

Patenkinta šypsena nušvietė grafo veidą. 

— Regina,— tarė jis,— dėkoju jums už gerus žo- 
džius; bet patikėkite, aš jų vertas! Besirengiančio nu- 
mirti Žmogaus žodis šventas: Regina, atleiskite už ma- 
no gyvenimą ir gailėkite mano mirties. 

— Ko siekiate mano atžvilgiu, pone? — paklausė 
princesė. 

— Kas gali būti paprasčiau, Regina: jūsų laimės! 

— Aš jūsų nesuprantu,— rausdama tarė Petriuso 
mylimoji. 

— Regina,— vėl prašneko grafas kuo nuoširdžiau- 
siu tonu,— kad ir kiek galėjau būti nusikaltęs, aš jus 
mylėjau kaip savo dukterį, ir jeigu kartais tuo abejo- 
davote, tai čia daugiau mano nei jūsų kaltė. Taigi šią 
iškilmingą valandą galvoju tik apie jus ir siekiu užtik- 
rinti jūsų laimę. 

— Paaiškinkite, pone,— paprašė princesė, instink- 
tyviai nujausdama, ko siekia Rapas. 

— Jūs mylite,— tarė šis,— vieną iš labiausiai 
gerbtinų žmonių, kokius tik žinau. Nuo paskutiniojo 
mudviejų pašnekesio, aš teiravausi apie jį ir sužino- 
jau, jog jūsų meilė geriau negalėjo būti nukreipta. 

— Pone, — sušuko princesė,— kuo daugiau jūsų 
klausausi, tuo mažiau suprantu, kurlink sukate. 

— Tuojau prie to prieisime,— atsakė grafas.— Aš 
Jūsų prašau, savo gyvybės aukos kaina, suteikti man 
progą nuo dabar iki rytojaus pasišnekėti su šiuo jauni- 
kaičiu. 

— Nė negalvokit apie tai! — pertraukė jį princesė. 

— Atleiskite, princese, aš tik apie tai vien galvo- 
ju, kai turėjau garbės pradėti su jumis pokalbį. 

— Bet ko gi iš jo norite? Galbūt jį išprovokuoti? 

— Prisiekiu jūsų motina, Regina, aš jo neprovo- 
kuosiu. 

— Tad ką galite jam pasakyti? 

— Tai mano paslaptis, Regina! Tačiau tikrai ne- 
abejokite, kad šiomis aplinkybėmis veikiu vien jūsų 
labui. Nelaimė, kurios auka jus padariau, mane giliai 
sujaudino, ir aš noriu atitaisyti savo nusikaltimą. 

— Jeigu taip, pone, tai kodėl pats nenueinate ir jo 
nesusirandate? Nors, tiesą sakant, negaliu sau pa- 
aiškinti jūsų siekių. 

— Tai neįmanoma, Regina. Mane matytų įeinantį 
pas jį; koks tada atrodytų mano vaidmuo? Klausiu jus! 
Ne, tai, ką siūlau, kur kas paprasčiau: surenkite man 
pokalbį su juo rytoj, labiausiai jums tinkamu laiku — 
tarkime, vakare. 

— Pone,— tarė princesė Regina, įdėmiai, ilgai jį 
nužvelgdama,— nesuvokiu, ko siekiate, bet žinau pono 
Petriuso Erbelio padorumą. Kad ir kokius kėslus tu- 
rėtumėte jo atžvilgiu, rvtoj penktą valandą jis bus čia. 

— Ne! — nesutiko grafas Rapas.— Rytoj penktą 
valandą čia bus daug žmonių; visa tarnija matys jį čia 
įeinant, o aš nenoriu, kad kas žinotų apie tą atsilan- 
kymą. Privalote suprasti visą tokio susitikimo delika- 
tumą. Tad būkite maloni surengti man jį kur kitur. 
Bemaž kas vakaras matotės su juo sode? Ką gi, leiski- 
te ir man su juo šitaip susitikti — paslaptingai, inkog- 
nito; — be abejo, tai įgeidis,— tačiau tai mirštančiojo 
įgeidis ir meldžiu jus į jį atsižvelgti. 

— Bet kodėl sode? — nusistebėjo princesė.— Kodėl 
ne čia arba oranžerijoje? 

— "Todėl, kad jus, princese, kartoju, galėtų kas 
nors pamatyti, o mes abu to netrokštame. To įrody- 
mas — jog jūs bemaž visus vakarus jį priiminėjate 
sode; beje, probėgšmom pastebėsiu, kad tai labai 
neišmintinga, netgi nepateisinama, turint galvoje jūsų 
gležnumą... 

— Bet...— gyvai pertraukė princesė. 

— Bet,— dar gyviau pertraukė grafas, — aš nesu- 
prantu jūsų nenoro, nebent dėl ko nors, nemoku to 
išsakyti, manimi nepasitikite. 

O būtų galėjęs labai nesunkiai išsakyti, dėl ko 
nepasitiki princesė: ji buvo pakankamai nuovoki. 

Iš tikrųjų, vargšė moteris pagalvojo: “Kadangi no- 
ri pamatyti jį vakare, vadinasi, rengia pasalą“. 

— O jeigu aš iš tiesų nepasitikėčiau? — tarė ji. 

— Aš jus nuraminčiau, Regina, — atsakė grafas, — 
užtikrindamas, jog pati galėsite dalyvauti mūsų pokal- 
byje — iš tolo ar iš arti, kaip norėsite. 

— Gerai,— kiek pagalvojusi tarė Regina.— Rytoj 
vakare, dešimtą valandą jūs jį pamatysite. 

— Sode? 

— Sode. 

— Kaip duosite jam žinią? 

— Aš jo laukiu. 

— O jeigu jis neateis? 

— Ateis. 

— Stai iš tikrųjų įsimylėjusios moters atsakas, — 
lengvu tonu pastebėjo grafas Rapas. 

Vargšė Regina nuraudo iki ausų. 

Grafas neatlyžo: 

— Gali taip atsitikti, jog jis neateis kaip tik tą 
dieną, kai jums labiausiai reikės su juo susitikti; svar- 
bu viską numatyti. Tad malonėkite jam parašyti. 

— Gerai! — ryžtingai tarė princesė.— Aš jam pa- 
rašysiu. 

— Nieko jums nekainuotų parašyti tuojau pat, 
princese. 

— Aš jam parašysiu, kai tik jūs pasišalinsite. 

— Ne,— nepatenkintas tarė grafas,— nesijausiu 
ramus. Paprasčiausiai parašykite jam tokius žodžius: 
“Zūtbūt pasistenkite rytoj ateiti“. Duokite man laišką, 
o aš apsiimu visa kita. 

Princesė pažvelgė į jį su kažkokiu išgąsčiu: 

— Niekados! — sušuko. 

— Gerai! — metė grafas, antrąsyk pasukdamas 
durų link.— Zinau, kas man lieka daryti. 

— Pone, — sušuko vargšė moteris, supratusi jo 
mintį — aš parašysiu... 

— Ak, pagaliau! — negirdimai murmtelėjo grafas, 
ir jo akyse Žžybtelėjo pikta lemiantis džiugesys. 

Princesė paėmė iš šifonjerės lapą popieriaus: žodis 
žodin parašė, ką nurodė grafas, įdėjo laišką į voką, jo 


558 


neužantspauduodama, ir padavė jam: 

— Jeigu tame slypi kokios pinklės, vargas jums, 
pone grafe! — tarė. 

— Jūs vaikas, Regina, — atrėmė grafas Rapas, pa- 
imdamas laišką, — ir kai aš rūpinuosi jūsų laime, pa- 
mirštate, jog esu jūsų tėvas. 

Pagarbiai nusilenkęs princesei, grafas pasišalino, 
17 vos tik jis uždarė duris, vargšė Regina, plūsdama 
ašaromis ir sudėjusi rankas tartum sielvartingoje mal- 
doje, sušuko: 

— O! Vargšė motušė! Vargšė motušė! 


CXLIII! + LIKIMO DIPLOMATIJA 


Rapas, kaip skaitytojui savaime aišku, tąnakt ne- 
sudėjo bluosto. Juk negali pradėti tokio baisaus lošimo, 
visko nenumatęs iš anksto. 

Nugrimzdęs į didžiulį fotelį su aukšta atkalte, 
abiem rankomis paremta kakta, užmerktomis akimis, 
abejingas viskam, kas galėtų dėtis aplinkui, jis atrodė 
giliai skendįs savo mintyse. 

Sių apmąstymų išdava — tai mirties nuosprendis 
vargšui Petriusui. 

Apie septintą valandą ryto, auštant, jis atsistojo, 
apsuko penkis ar šešis ratus po savo kabinetą ir su- 
stojęs priešais žemą spintukę atidarė jos dureles. 

Iš vieno stalčiaus iškėlė didžiulį laiškų paketą ir 
nusinešė jį apžiūrėti prie lempos. Nesirinkdamas išsi- 
traukė vieną laišką, išlankstė jį ir greitai perbėgo akimis. 

Rapo veidas apniuko — sakytum, jį užtemdė visa 
per tiek metų susitvenkusi sąžinės gelmėse gėda. 

Karštligiškai suglamžė laiškų paketą ir pamažu 
nuėjęs prie židinio atidavė liepsnai visa, kas buvo jam 
likę nuo kunigaikštytės Rinos. 

Karčiai šypsodamasis žvelgė, kaip ugnis ryja 
laiškus. 

— Stai šitaip, akies mirksniu dingo visos mano 
gyvenimo viltys! 

“Paskiau, greitai perbraukęs ranka sau per kaktą, 

lyg būtų norėjęs nuvyti ją temdančius debesis, jisai 
smarkiai patampė kabančią virš židinio varpelio vir- 
vutę. 

Atsiliepdamas į šį garsą, kambarin įžengė jo ka- 
merdineris. 

— Batistai — tarė grafas Rapas,— malonėkite 
pažiūrėti, ar ponas Bordjė atvykęs, ir jeigu taip, tai 
paprašykite jį čionai. 

Tarnas išėjo. 

Rapas vėl pasuko prie mažosios spintukės, ištraukė 
antrą stalčių ir pasirausęs jame išsiėmė du balnakrėslio 
pistoletus. 

Apžiūrėjo juos, patikrino skiltuvą, ir įsitikinęs, jog 
jie užtaisyti, tarė sau: 

— Gerai. 

Padėjo juos į vietą ir vėl užstūmė stalčių. 

Vos tik uždarė spintukę, išgirdo tris kartus ne- 
stipriai pabeldžiant į duris. 

— Įeikite,— šūktelėjo jis. 

Vidun įžengė Bordjė. 

— Sėskitės, Bordjė,— pakvietė grafas Rapas.— 
Mums reikia rimtai pasišnekėti. 

— Ar jūs nesergate, pone grafe? — paklausė 
Bordjė, išvydęs perkreiptą savo patrono veidą. 

— Ne, Bordjė. Be abejo, sužinojote apie šios nak- 
ties įvykius, ir jūsų neturėtų stebinti, kad po tokio 
sukrėtimo aš lyg nesavame kailyje. 

— Iš tikrųjų, pone, didžiai savo nuostabai ir di- 
džiam gailesčiui ką tik sužinojau apie ponios marša- 
lienės de Lamot Hudan mirtį. 

— Kaip tik dėl to noriu su jumis pasišnekėti, 
Bordjė. Dėl priežasčių, kurių jums nebūtina žinoti, aš 
rytoj kaunuos. 

— Jūs, pone grafe? — išgąstingai sušuko sekretorius. 

— Be abejo, aš! Ir nėra ko jums nuogąstauti; ma- 
ne pažįstate, taigi žinote, kaip moku ginti savo gyvy- 
bę... Tad ne apie dvikovą noriu su jumis pakalbėti, bet 
apie galimas jos pasekmes. Kai ką esu pastebėjęs, kas 
man duoda pagrindo bijotis spąstų; todėl esu reikalin- 
gas jūsų sąveikos bei pagalbos, idant į juos neįkliūčiau. 

— Kalbėkite, pone grafe; juk žinote, kad mano 
gyvybė priklauso jums. 

— Aš niekad tuo neabejojau, Bordjė. Bet visų pir- 
ma,— pridūrė jis, paimdamas nuo savo rašomojo stalo 
popieriaus lapą,— štai jūsų paskyrimas prefektu: ga- 
vau jį praėjusį vakarą. 

Būsimojo prefekto veidas ūmai nušvito, akys sužibo 
iš pasitenkinimo. 

— O, pone grafe,— suvebleno jis,— kaip turiu 
jums dėkoti ir kaip kada nors pajėgsiu atsilyginti?.. 

— Tuojau jums pasakysiu. Pažįstate poną Petriu- 
są Erbelį? 

— Taip, pone grafe. 

— Man reikia patikimo žmogaus, kuris įteiktų 
jam laišką, ir aš dėjau viltis į jus. 

— "Tik tiek, pone grafe? — nustebo Bordįė. 

— Palūkėkit. Ar turite savo kontoroje dvejetą žmo- 
nių, už kuriuos galėtumėte atsakyti? 

— Kaip už save patį, pone grafe. Vienas trokšta 
vadovauti tabako žinybai, antras — žyminių ženklų. 

— Gerai! Nurodysite vienam iš tų žmonių atsisto- 
ti Invalidų bulvare ir nepasijudinti iš vietos, kol nepa- 
matys išeinant pro rūmų mažuosius pinučių vartukus 
Nanonos, grafienės auklės. Tas žmogus ją seks kiek 
atsilikęs, ir jeigų pamatys pasukant Sano Dievo Moti- 
nos gatvės pusėn, tenlinkui, kur gyvena ponas Petriu- 
sas, 1r pasilenkęs jai pasakys: “Pono grafo Rapo vardu 
atiduokite man laišką, kurį nešate, arba aš jus areštuo- 
ju". Nanona atsidavusi grafienei, tačiau yra senė, taigi 
daugiau bailesnė nei atsidavusi. 

— Bus padaryta kaip jūs pageidaujate, pone gra- 
fe, juolab, kad mano dvejetas žmonių atrodo labai grės- 
mingai. 

— O dėl jūsų antro žmogaus, tai tie patys nurody- 
mai, tiktai šis, užuot stovėjęs bulvare, užsiglaus Pliu- 
mažo gatvėje priešais rūmų duris ir lauks išeinančios 
auklės, kurią seks ir pralenks, kaip jau jums sakiau 
dėl pirmojo. 

— Kada jie turi pradėti savo sargybą, pone grafe? 

— Tuojau pat, Bordjė, nedelsiant nė minutės. 

— Pasikliaukit manimi, pone grafe,— tarė Bordjė. 
Apsigręžė ir pasuko kabineto durų linkui. 

— Minutėlę, Bordjė! — sulaikė jį Rapas.— Pamir- 
štate svarbiausia. 

Išsitraukęs iš kišenės princesės Reginos Petriusui 
adresuotą laišką, padavė sekretoriui tardamas: 

— Nėra reikalo žadinti pono Petriuso Erbelio; pa- 
"prasčiausiai paduosite laišką jo tarnui ir paprašysite, 
kad šis kaip galima greičiau perduotų jį savo ponui. 
Sugrįžęs ateisite man papasakoti, kaip sekėsi. , 

Bordjė pasišalino, nuėjo pasiųsti dviejų savo žmo- 
nių pasalon, įsisupo ligi smakro į platų apsiaustą ir 
pasuko Sano Dievo Motinos gatvės linkui. 

"Tuo metu, kai Bordjė skubiais žingsniais žirgliojo 
Petriuso namų pusėn, kitas žmogus, ne tiek susisu- 
pęs apsiaustu ir pėdinąs lėtais, lygiais žingsniais kaip 
tikras valstybės tarnautojas, koks jis ir buvo,— čia 
turime omenyje pašūninką,— atnešė į Rapų namus tarp 
kitų ir laišką nuo Petriuso, adresuotą princesei Re- 
ginai. 

Kas, kad grafas Rapas per naktį kūrė visokiau- 
sias kombinacijas ir tarėsi viską numatęs, jis nenu- 
matė paštininko, tai yra paties paprasčiausio dalyko; 
taigi rytą atsikėlusi Regina gavo iš Nanonos rankų, 
kaip būdavo pratusi, tarp kitų ir laišką nuo Petriuso. 

Stai jo turinys: 


Pradedu savo laišką tuo, kuo jį baigsiu, manoji 
Regina: aš jus myliu! Bet, deja! Ne tam, kad kalbė- 
čiau apie meilę, jums rašau. Turiu pranešti nemalo- 
nią, siaubingą, žiaurią, pasibaisėtiną žinią — žinią, 
kuriai nėra lygių, kuri sužeis jūsų širdį, jeigu ji iš 
tokios pat medžiagos kaip manoji: nuo šiandien mudu 
nesimatysime tris dienas! 

Ar žinote visomis kalbomis žodį, kursai skambėtų 
kankinamiau: nesimatyti! Ir vis dėlto esu priverstas Jį 
parašyti, o Jūs, mano mylimiausioji, Jį perskaityti. 

O didžiausią sielvartą man kelia tai, kad neturiu 
netgi teisės neapkęsti ir keikti priežastį, dėl kurios lie- 
kame atskirti. 

Stai kas nutiko: vakar, vidudienį, prie mano namų 

sustojo karieta; pažvelgiu pro savo studijos langą 
kažkaip tikėdamasis,— neaišku kodėl, juk žinojau, kad 
esate sulaikoma savo motinos ligos, — tikėdamasis, kad 
tai jūs, mieloji princese, kad tai jūs, pasinaudodama 
šviesia saule, atvykote aplankyti savo liūdintį mylimąjį. 

Bet įsivaizduokite mano neviltį, kada pamačiau 
iš karietos išlipant ne jus, o mano dėdės kamerdinerį, 
kuris išblyškęs, persigandęs atskubėjo man pranešti, 
Jog mano vargšą dėdę ištiko antras, kuo grėsmingiau- 
sias podagros priepuolis. 

“Ak! Nedelsdamas vykite,— tarė jis man,— gene- 
rolui labai bloga!“ 

Pati suprantate, manoji Regina, apsivilkti durti- 
niu, užsidėti skrybėlę, įšokti karieton užtruko tik se- 
kundę. 

Aptikau vargšą žmogų labai apgailėtinos būklės, 
tai yra besiblaškantį lovoje it epileptiką ir maurojantį 
nelyginant laukinį žvėrį. 

Stojus atvangos valandėlei, išvydęs mane prie lo- 
vos galvūgalio, stipriai suspaudė man rankas, ir dvi 
didžiulės dėkingumo ašaros nusirito jam iš akių. Pa- 
klausė manęs, ar nesutikčiau kurį laiką prie jo pabūti. 
Neleidau jam užbaigti, čia pat įsipareigojau pasilikti 
prie jo, iki visiškai pasveiks. 

Nepajėgiu jums apsakyti, brangiausioji bičiule, to 
džiagsmo, suspindusio jo veide, kai jį šiuo atžvilgiu 
nuraminau. 

Stai taip kuriam laikui tapau ligonio slaugytojų — 
laikui, kurio pabaigos dar nematau. Bet supraskite, 
manoji Regina, esu ligonio slaugytojas, bet ne kalinys; 
kitaip tariant, kai tik praeis priepuolis, atgausiu savo 
laisvę — be abejo, ribotą, bet labai vertingą ir bran- 
gią, kadangi ja pasinaudosiu vien tam, jog atvykčiau 
Jums pasakyti, ką parašiau šio laiško pradžioje: Regi- 
na, aš jus myliu! 

Matote, baigiu tuo, kuo pradėjau; nesakau, kad 
man parašytumėte — aš to meldžiu, nes man reikia 
nors jūsų laiškų, kad pajėgčiau rodyti savo vargšui 
dėdei laimingą veidą, kuris taip gerai nuteikia ligo- 
nius. 

Tad iki greito pasimatymo, mano brangiausioji 
meile! Melskite Dievą, kad tai įvyktų kuo greičiau! 

Petriusas 

Ši žinia bet kuria kita proga, kaip sakė Petriusas, 
būtų baisiai sužeidusi Reginos širdį, tačiau šįsyk jai 
padarė visai kitokį įspūdį. 

Josios miegą trikdė tie juodi sapnai, didžių ka- 
tastrofų pirmtakai, kurie, galima sakyti, yra negeros 
nuojautos atspindžiai. 

Regėjo savo mylimojo kūną, tysantį ant parko ve- 
jas užklojusio sniego — kūną ar veikiau lavoną, tokį 
pat blyškų ir šaltą kaip jinai pati. Prisiartino prie jo ir 
suriko iš siaubo, išvydusi jo krūtinę dešimtyje vietų 
suvarpytą žudiko durklo. Giraitės gilumoje matė ži- 
bančias tartum katės porą kaitrių akių — ugninių 
akių; išgirdo kraupų garsą ir atpažino grafo Rapo juoką 
bei žvilgsnį. 

Kaip tik šį mirksnį jinai prabudo ir išdrikusiais 
plaukais, prakaitu srūvančia kakta atsisėdo ant lovos 
krašto, paklaikusiu žvilgsniu apsidairydama aplinkui. 
Nieko neišvydusi, vėl atkrito ant pagalvės sukuždėdama: 

— Dieve mano! Kas nutiks? 

Kaip tik šiuo momentu įėjo Nanona su laišku nuo 
Petriuso. 

Jį skaitant, blyškus numirėliškai nupilkęs prince- 
sės veidas pražydo švelniausiomis rožinėmis spalvomis. 

— Išgelbėtas! — sušuko jinai, sudėdama rankas 
ir pakeldama akis į dangų padėkoti Dievui. 

Paskiau pašokusi nubėgo prie šifonjerės, sugriebė 
popieriaus lapą ir greitomis brūkštelėjo tokius žodžius: 


Telaimina jus Dievas, mano mylimiausiasis! Jūsų 
laiškas atėjo nelyginant šviesos spindulys juodą naktį. 
Siąnakt mirė mano motina, ir gavusi jūsų laišką pa- 
galvojau tik viena: kaip sustiprinti meilę jums tąja 
meile, kurią jaučiau jai! 

Tad susitaikykime, mano Petriusai, su mintimi, 
kad keletą dienų nepasimatysime; bet patikėkite, kad 
arti ar toli būdama, aš jus myliu — ne, ne taip: aš 
tave myliu! 

Regina 


Užantspaudavusi laišką, padavė Nanonai tardama: 
— Nunešk Petriusui. 

— Šano Dievo Motinos gatvėn? — pasitikrino Na- 
nona. 

— Ne,— atsakė princesė,— Vareno gatvėn, pas 
grafą Erbelį. 

Nanona išvyko. 

Žengiant jai pro rūmų duris, dvejetas Rapo ar vei- 
kiau Bordjė vyrų, ką tik buvo pastatyti kiekvienas 
savajam poste. Tykantysis Pliumažo gatvėje, išvydęs 
Nanoną pasukant į dešinę ir dingstant už dešiniojo 
bulvaro kampo, ėmė sekti ją kiek atsilikęs, kaip buvo 
nurodyta grafo Rapo. 

Pasiekęs bulvarą, Pliumažo gatvės vyriškis prisi- 
jungė prie savo sėbro ir tarė šiam: 

— Senė neina Sano Dievo Motinos gatvės linkui. 

— Bijosi būti sekama,— atsakė antrasis, — todėl 
daro didelį lankstą. 

— Jeigu taip, tai sekime ją! — vėl tarė pirmasis. 

— Sekime! — sutiko antrasis. 

Abu nusėlino paskui auklę penkiolika ar dvidešimt 
žingsnių atsilikę. 

Išvydo ją paskambinant prie Kurtnė rūmų durų ir 
po mMinutėlės įžengiant vidun. Ę 

Kadangi buvo įsakyta laišką atimti tik Sano Die- 
vo Motinos gatvėje, dvejetui draugelių nė neatėjo į 
galvą užpulti auklę pačiame Vareno gatvės viduryje. 

Juodu pasitraukė nuo rūmų ir suskato tartis. 

— Matyt,— prašneko vienas, — jinai čia užėjo su 
kokiu nors pavedimu ir vėl pasirodžiusi pasuks Mon- 
parnaso bulvaro pusėn. 

— Galimas daiktas,— pritarė kitas. 

Bet nieko panašaus neatsitiko. Po penkių minu- 
čių jie išvydo auklę pasirenkant lygiai tokį pat kelią, 
kokiu buvo atėjusi, ir sugrįžtant į Lamot Hudanų 
rūmus. 

— Zygis perniek! — tarė pirmasis vyriškis, vėl 
nueidamas užimti savo vietos bulvare. 

— Pakartosime! — atsakė antrasis, pasukdamas į 
Pliumažo gatvės postą. 

Pasižiūrėkime, kas dėjosi pas Petriusą, kai vieni 
ir kiti buvo taip rūpestingai juo užsiėmę. 

Bordjė atžirgliojo į Šano Dievo Motinos gatvę tuo 
pat metu, kai Regina gavo laišką nuo Petriuso. 

— Ponas Petriusas Erbelis? — pasiteiravo tapyto- 
jo tarno. 

— Pono nėra namie,— atsakė tasai. 

— Perduosit jam šį laišką, kada sugrįš. 

Bordjė atidavė tarnui laišką ir pasišalino. 

Apsigręždamas atsitrenkė į komisionierių. 

— Žiūrėkit, kur einat! — griežtai metė. 

Tas komisionierius buvo Salvatorius. Išvydęs žmo- 
gų, susisupusį ligi pat nosies didžiuliu apsiaustu, nors 
orai tokio atsargumo visiškai nepateisino, nužvelgė jį 
apšaukusiįjį; | 

— Pats galėtumėte žiūrėti, apsisiautėli,—'atkirto, 
stengdamasis įsižiūrėti į sekretorių. 

— Nesu reikalingas jūsų pamokymų,— niekina- 
mai pareiškė Bordjė. 

— Galbūt,— sutiko Salvatorius, suimdamas šį už 
apykaklės ir tokiu būdu nublokšdamas apsiausto kam- 
pą, dengusį veidą.— Bet kadangi iš jūsų man priklau- 
so atsiprašymas, nepaleisiu, kol to nepadarysite. 

— Kvailys! — iškošė pro dantis Bordjė. 

— Kvailiai tik tie, kurie slepiasi, kad jų neat- 
pažintų, ir kurie atpažįstami, pone Bordjė,— atrėmė 
komisionierius, nepaprastai stipriai suspausdamas jo 
parankę. 

Tasai nesėkmingai stengėsi išsivaduoti: buvo su- 
griebtas tarsi kokių gniaužtų. 

— Dabar aš patenkintas,— tarė Salvatorius, pa- 
leisdamas jo ranką: — keliaukite ramybėje ir daugiau 
nenusidėkite. 


Ir Bordjė pasitraukė raudonas, gailus, 
Sau prisiekdams: daugiau neįklius. 


Salvatorius įžengė į Petriuso namus, mąstydamas: 

— Kokio velnio tas niekšas čia buvo? 

— Pono nėra namie,— pasakė tarnas, išvydęs Sal- 
vatorių. 

— Žinau,— atsakė tasai.— Duokš man jo raktą ir 
laiškus. 

Salvatorius, gavęs Petriuso buto raktą ir laiškus, 
Įėjo jaunikaičio studijon. 

Kai kurie skaitytojai galėtų palaikyti, ko gero, la- 
biau nei familiariu komisionieriaus elgesį savo bičiulio 
Petriuso atžvilgiu, nes artimiausia draugystė neįgali- 
na, kad ir kokia dingstimi, sulaužyti laiško antspaudo; 
bet mes tuojau juos nuraminsime pasakydami, kokią 
teisę turėjo Salvatorius atplėšinėti bičiulio laiškus. 

Kaip žinoma, Petriusas ne tik nieko neslėpė nuo 
Salvatoriaus, bet dargi jam parašė tuo pat metu kaip 
ir princesei Reginai; taigi štai koks buvo jo laiškas: 

Mielas bičiuli, kurį laiką sėdėsiu prie labai pavo- 

Jingai susirgusio savo dėdės lovos. Ar nesutiktumėte, 

gavęs šį laišką, nukakti į mano namus ir padaryti dėl 

savo bičiulio tą patį, ką jūsų bičiulis padarytų dėl 

Jūsų, tai yra atplėšti atėjusius laiškus ir atsakyti į juos 

kaip rasite tinkama? 
Tiek sykių man siūlėte naudotis jūsų bičiulyste, 
jog, tikiuosi, atleisite, kad vienąsyk tą darau. 
Be galo dėkingas ir nuoširdžiai jūsų 
Petriusas 

Įsitaisęs studijoje, Salvatorius ėmėsi atplėšinėti 
laiškus. o | 

Pirmasis buvo nuo Žano Robero, pranešantis Pet- 
riusui, kad dramos “Gvelfai ir gibelinai" premjera be 
atidėlionių įvyksianti savaitės pabaigoje, ir belikę tik 
sudalyvauti generalinėje repeticijoje. 

Antras laiškas buvo nuo Liudoviko: proza išguldy- 
ta pastoralė, idilė apie jaunikaičio ir Roznoelės meilės 
išgyvenimus. 

Paskutinysis, visai nepanašus į kitus, kadangi po- 
pierius buvo švelnus ir iškvėpintas, kadangi braižas 
buvo dailus ir elegantiškas, — tai laiškas, grafo išrei- 
kalautas iš princesės Reginos. 

Salvatorius niekados nebuvo regėjęs princesės 
braižo ir vis dėlto tučtuojau atspėjo, kad laiškas nuo 
jos — taip visa, prie ko prisilytėjo mylima moteris, 
savaime atpažįstama. 

Prieš sulaužydamas antspaudą, pavartė voką iš 
visų pusių. 

Atplėšinėti laiškus — niekis, ypač jeigu esi tam 
įgaliotas; bet atplėšti laišką nuo moters, ir dargi nuo 
mylimos moters! Jautė kažkokią gėdą mesti pašaliečio 
žvilgsnį į šią šventovę. 

Be abejo, Petriusas veikiausiai turėjo galvoje tik 
laiškus, kuriuos tikėjosi gauti nuo savo bičiulių ar prie- 
šų, kreditorių, bet nenumatė laiško nuo princesės. 

— Vis dėlto,— tarė sau Salvatorius,— negaliu jo 
atplėšti. 

Atsistojęs paskambino tarnui. 

— Kas atnešė tą laišką? — paklausė, parodyda- 
mas jam atėjusį nuo Reginos. 

-— Apsiaustu susisupęs žŽmogus,— atsakė tarnas. 

— Tas, kurį sutikau išeinantį? 

— Taip, pone. 

— Dėkui, — tarė Salvatorius,— galite eiti. 

“Ak, vadinasi, Rapo patikėtinis, tasai sukčius 
Bordjė atnešė tą laišką? Betgi paprastai ne sutuokti- 
nio sekretorius nešioja jo Žmonos meilės laiškučius. 
Kiek pažįstu Petriusą, atseit įsimylėjėlį, jis tikrai ne- 
galėjo nepranešti princesei, kur yra prisiglaudęs, taigi 
ne čion jinai turėtų adresuoti savąją korespondenciją. 
Be abejo, ir tik ne Bordjė būtų patikėjusi panašią 
užduotį. Taigi, jeigu ne jinai atsiuntė laišką, tuomet 
ne kas kitas kaip tik jos vyras. Sitai gerokai keičia 
dalyką, ir atleidžia mane nuo bet kokių skrupulų. 
Nežinau kodėl, bet kažkaip užuodžiu po tomis gėlėmis 
gyvatę. Tad nuskabykime jas“. 

Tai kalbėdamas ar tikriau mąstydamas, Salvato- 
rius sulaužė antspaudą su grafo Rapo herbu ir per- 
skaitė laišką, kurio turinį pateikėme mūsų skaitytojui 
ankstesniame skyriuje. 

Lektūra lektūrai nelygu, ir geriausias to įrody- 
mas, jog dvidešimt advokatų, pasitelkę Kodeksą, kiek- 
vienas į savo pusę kreips įstatymo raidę; kitaip ta- 
riant, gali skaityti viena, perskaityti kita: skaityti 
žodžius, atspėti nuotaiką. Kaip tik tai padarė Salvato- 
rius. 

Vos tik išvydęs laiško raides, atspėjo, kad jas 
brėžusi ranka drebėjo. 

Neaptikdamas jame tų meilių žodelyčių, kurių įsi- 
mylėjėliai taip nešykšti, jisai sumojo, jog laiškas pa- 
rašytas vienais ar kitais sumetimais kažkam darant 


spaudimą. 
— Teturiu dvi galimybes,— pagalvojo Salvato- 
rius: — arba persiųsti šį laišką Petriusui (o tai reikš- 


tų jį nuliūdinti, kadangi negalės nueiti į pasimaty- 
mą), arba tenai už jį nueiti pačiam ir taip įminti šią 
mįslę. 

Salvatorius įsidėjo laiškus kišenėn, mąstydamas 
apsuko penkis ar šešis ratus po studiją ir gerai ap- 
svarstęs visus argumentus už ir prieš nusprendė šį 
vakarą nueiti vietoje savo bičiulio į pasimatymą. 

Jis greitai nubėgo laiptais ir pasuko į Geležių 
gatvę, kur komisionieriaus laukė įprastiniai klientai, 
besistebintys, jog devintą valandą ryto jo dar nematą. 


CXLIV + KUR ĮRODOMA, KAD 
KOMISIONIERIAUS PROFESIJA IŠ 
TIKRŲJŲ PRANAŠESNĖ UŽ KITAS 


Tą vakarą, dešimtą valandą, Lamot Hudanų so- 
das ar tikriau parkas, sniego nuklotas, mėnesienos 
melsvai apšviestas, savo viduriu panėšėjo į Sveicarijos 
ežerą. Vejos žėrėjo it perlai, krūmai puikavosi dei- 
mantų sultonais. Nuo medžių viršūnių žemyn driekėsi 
ilgos, brangakmeniais nusagstytos sruogos. Tvyrojo vie- 
na iš tų švytinčių, ramių žiemos naktų, kai netgi šal- 
tis neužgesina tikrų gamtos mylėtojų entuziazmo. 

Poetas čia būtų atradęs gražiausią ir'didingiausią 
temą apmąstymams; įsimylėjėlis — peno saldžiausioms 
svajonėms. 

Atvykęs į Invalidų bulvarą ir išvydęs pro tvoros 
pinučius šį gražų parką, sakytum, baltai iliuminuotą, 
Salvatorius sustojo sužavėtas; tačiau tas Žavėjimasis 
truko neilgai, nes jis nekantravo sužinoti atomazgą šio 
pasimatymo, į kurį buvo pakviestas jo bičiulis ir kuris 
jam atrodė panašus į pasalą. 

Keliais žodžiais apsakykime, kaip, neskaitant pri- 

gimto instinkto, atsitiktinumas padėjo jam aptikti 
pėdsaką. 

Palikęs Petriuso studiją, prieš eidamas vėl isikin- 
kyti į savo naščius Geležių gatvėn, jis užsuko namo. 
Makono gatvės butukyje supažindino Fragolą su visu 
nuotykiu. Jaunoji moteris, kaip jau esame matę ją 
pasielgiant panašiomis aplinkybėmis, skubiai apsigaubė 
gobtuvu, užsimetė ant pečių kailinę peleriną ir kiek 
įkirsdama nuskubėjo pas princesę Reginą, kurios pa- 
prašė paaiškinti apie parašytąjį laišką. 

Apsuptos visų tų žmonių, atėjusių pareikšti užuo- 
jautą dėl maršalienės, josios motinos, mirties, prin- 
cesės atsakymas buvo glaustas, bet reikšmingas. 

Ji pasakė: 

— Mane privertė parašyti. Tegul Petriusas neat- 
eina, jam gresia pavojus. 

Štai kodėl, — kadangi Petriusui grėsė pavojus, — 
pasirengęs ir apsiginklavęs, kas beatsitiktų, Salvato- 
rius nuėjo už savo bičiulį į pasimatymą. 

Taigi metęs į parką žvilgsnį, kokiu panašų reginį 
apdovanotų poetas, jis apžiūrėjo pinučius ir savęs pa- 
klausė, kaip pateksiąs vidun. 

Tačiau ilgai sukti galvos neteko: mažieji pinučių 
vartukai buvo neužrakinti. 

— Prasta pradžia! — pagalvojo jis ir dėl visa ko 
išsitraukė iš kišenės pistoletą, atlaužė jo ED) ir 
vėl paslėpė po apsiaustu. 

Pamažu stumtelėjo vartukus, prieš Bai žinoma, 
pasižiūrėjęs dešinėn ir kairėn į atvašyną bei medžių 
guotus. Nuslinkęs aštuonis ar dešimt žingsnių alėja, 
viename iš guotų kairėje pusėje pastebėjo baltą figūrą: 
per nuotolį atpažino, kad tai princesė. 

Jau rengėsi prie jos prisiartinti, bet atsargus kaip 
tikras mohikanas, pasuko galvą ir panardino žvilgsnį 
į tankumyną dešinėje. 

Jį sudarė alyvų masyvas, kertamas siauros alėjos, 
kurios gale jis pastebėjo sublizgant akis — Žmogaus, 
kūnu užsiglaudusio už storo kaštonmedžio kamieno. 

— Stai priešas, — tarė sau, padėdamas pirštą ant 
pistoleto gaiduko. 

Staiga sustojo ir tvirčiau įsisprendė pakinkliais — 
kaip Žmogus, pasirengęs ginti savo gyvybę. 

Išties tai buvo priešas: pasislėpęs už medžių, lai- 
kydamas kiekvienoje rankoje po pistoletą, grafas Ra- 
pas karštligiškai laukė princesės mylimojo. 

Pusę dešimtos jis nulipo apačion, pats nuėjo atra- 
kinti vartukų ir jau rengėsi pasislėpti medžių guote, 
bet apsisukęs tris žingsnius prieš save pastebėjo tie- 
sią, baltą nejudančią it šmėklą princesę Reginą. 

Pasimačiusi su Fragola, princesė dėl Petriuso dau- 
giau neberimavo; tačiau jai buvo žinomas Salvatoriaus 
pasiaukojimas, ir šiuo metu kaip tik dėl šio jauni- 
kaičio drebėjo. 

— Jūs čia! — šūktelėjo grafas Rapas. 

— Be abejo,— šaltai atrėmė princesė.— Argi ne- 
sakėte man, kad galėsiu dalyvauti šiame pokalbyje? 

— Nė negalvokit apie tai, — atšovė grafas.— Jūsų 
sveikata itin gležna, o šioji naktis — tiesiog ledinė. 
Noriu tarti tam jaunikaičiui tiktai kelis žodžius. Tad 
grįžkite į namus. 

— Ne,— atkirto princesė— Man visą naktį ne- 
davė ramybės niūriausia nuojauta, niekas pasaulyje 
neprivers manęs dabar palikti parką. 

— Nuojauta,— pakartojo grafas, truktelėdamas 
pečiais ir nusišiepdamas,— na ir moterys! Iš tikrųjų, 
princese, jūs pametėt protą, ir jeigu tik nemanytumėt, 
kaip jau jums esu sakęs, kad noriu pasikėsinti į šio 
jaunikaičio gyvybę, jūsų nuojauta neturi nė šešėlio pa- 
grindc. 

— O jeigu manyčiau? — atrėmė Regina. 

— Tokiu atveju, princese, nuoširdžiai apgailes- 
taučiau dėl jūsų, nes būtumėt apie mane dar pra- 
stesnės nuomonės nei aš pats apie save. 

— Tad, pone, man prisiekiate?.. 

— Ne, aš jums neprisiekiu nieko, princese; prie- 
saikos yra tik tiems, kurie jas nori sulaužyti. O aš 
noriu, kad jūs visiškai manimi pasitikėtumėte. Spi- 
riatės likti parke ir dalyvauti mūsų pokalbyje; tebūnie! 
Sutinku, bet dalyvausite iš tolo. Suprantate, kaip 
liūdnai galėčiau atrodyti jūsų ir to jaunikaičio akims. 

Gerai susisupkite savo kailiniu apsiaustu, kad neperšal- 
tumėte, ir vaikštinėkite tame guotelyje; ilgai laukti 
nebeteks, jau tuoj dešimta; jeigu punktualumas — ka- 
ralių mandagumas!, tai jis — ypač įsimylėjėlių priva- 
lumas. 

Tardamas pastaruosius žodžius, grafas nuvedė 
princesę į guotą kairėje pusėje, kur, vos tik įžengęs į 
sodą, Salvatorius ją pastebėjo, o pats leidosi vaikštinėti 
po guotą dešinėje, kol, įžvelgęs tą, kurį palaikė Petriu- 
su, užsiglaudė už kaštonmedžio. 

Princesė iš tolo pamatė tą veiksmą ir neaiškiai 
suvokusi jo reikšmę greitai puolė iš medžių guoto į 
alėją ir leidosi bėgti prie Salvatoriaus. 

„Jai buvo likę iki jo dar dešimt žingsnių, kai nu- 
griaudėjo šūvis. 

Garsiai riktelėjusi, princesė parpuolė ant žemės. 

Kulka iš grafo pistoleto, pataikiusi Salvatoriui tie- 
siai krūtinėn, dzvangtelėjo metaliniu garsu. 

Tačiau jis liko stovėti, lyg toji būtų praskriejusi 
dešimtį žingsnių pro šalį. 

Mat atsitrenkė į komisionieriaus ženklą. 

— Iš tiesų pasirinkau gerą profesiją, — sumurmėjo 
jis, per tamsą nusitaikydamas į grafą kaip tik tą 
mirksnį, kai šis tiesė ranką iššauti iš antrojo pistoleto. 

Trinktelėjo šūvis, grafas krito kaip stovėjęs ant 
žemės, o Salvatorius, pamatęs šį nugriūvant, vėl įsidėjo 
pistoletą kišenėn ir nuėjo alėja prie parpuolusios prin- 
cesės tardamas: 

— Sprendžiant iš to, kaip nukrito, grafas kurį 
laiką paliks mus ramybėje. Princese,— pusbalsiu pri- 
dūrė jis, pakeldamas nualpusios jaunosios moters gal- 
vą,— princese, atsipeikėkite! 

Bet ši jo negirdėjo. 

Sugraibęs kelis žiupsnius sniego, Salvatorius pa- 
trynė Reginai smilkinius; ši pamažu atsigavo, prasi- 
merkė ir liūdnai pažvelgė į Salvatorių: 

— Kas atsitiko? — paklausė. 

— Nieko, — atsakė jaunikaitis.— Bent nieko, kas 
galėtų sukelti jums širdgėlą. 

— Betgi tas šūvis? — paklausė Regina, įdėmiai 

nužvelgdama Salvatorių, kad įsitikintų, ar šis nesu- 
žeistas. 

— Tas šūvis, — atsakė jaunikaitis,— buvo paleis- 
tas į mane žmogaus, pasislėpusio už medžio.— Bet aš 
nenukentėjau. 

— Tas žmogus — tai grafas, — gyvai tarė Regina, 
pasikeldama ir pasiremdama į savo išgelbėtojo ranką. 

— Nebuvau tuo tikras. 

— Iš tiesų, tai jisai, — spyrėsi princesė. 

— Tuomet man jo gaila, — tarė Salvatorius.— Mat 
aš iššoviau, ir jis veikiausiai neturėjo komisionieriaus 
ženklo, kad jį apsaugotų. 

— Jūs nušovėte grafą? — išgąstingai paklausė 
Regina. 

— Nežinau,— atsakė Salvatorius, tačiau esu įsiti- 
kinęs, jog pataikiau, nes mačiau jį parpuolant ant ve- 
jos. Jeigu man leisite, princese, einu pažiūrėti, kokia 
jo būklė. 

Ir Salvatorius skubiai įnėrė į alėją, kurios gale 
parpuolė grafas Rapas. 

Pirmiausia pastebėjo šio veidą, paprastai ir šiaip 
blyškų, pilkšvai numėlusį — ar nuo mirties, ar nuo 
blankios mėnesienos šviesos; aplinkui jį sniegas buvo 
permirkęs krauju. 

Prisiartino, pasilenkė prie grafo ir neišgirdęs šio 
alsuojant uždėjo ranką ant jo krūtinės: tikrai ne- 
bekvėpavo — kulka perėjo kiaurai širdį! 

— "Tepasigaili Dievas jo sielos! — atsistodamas 
tarė filosofiškai. 

Paskiau sugrįžo prie princesės: 

— Jis negyvas! — lakoniškai pasakė. 

Regina nuleido galvą. 

Staiga tarp jų tarytum iš po žemės išdygo šešėlis — 
aukšto stoto žmogus, sukryžiuotomis ant krūtinės ran- 
komis, įdėmiai žvelgdamas į komisionierių ir jaunąją 
moterį, rimtu balsu paklausė: 

— Kas gi čia dedasi? 

— Tėtis! — sušuko princesė, išgąsdinta šio vai- 
duoklio. 


— Ponas maršalas! — nusilenkė Salvatorius. 

Iš tiesų, tai buvo maršalas de Lamot Hudanas. 

Praeitą naktį tarnai negulė. 

Du šūviai, paleisti bemaž prie pat jų ausų, nepa- 
jėgė prikelti žmonių, atsimiegančių už prarastą naktį. 

Tik vienas maršalas nemiegojo. 

Išgirdęs du šūvius, krūptelėjo ir metėsi į parką, iš 
kur, jam atrodė, atskriejo jų garsas. 

Apstulbo šią nakties valandą, spaudžiant smar- 
kiam šalčiui, išvydęs princesę Reginą su komisionie- 
riumi vienu du. | 

Savo nuostabos nepajėgė kitaip išsakyti, kaip tik 
tokiais žodžiais: 

— Kas gi čia dedasi? 

Princesė tylėjo. 

Salvatorius žingtelėjo prie maršalo ir darsyk jam 
nusilenkęs tarė: 

— Jeigu ponas maršalas teiksis mane išklausyti, 
paaiškinsiu, kas čia atsitiko. 

— Kalbėkite, pone,— griežtai tarė maršalas, — nors 
ir ne jūsų klausiu ir nors man atrodo mažų mažiausia 


keista aptikti jus mano namuose — tokiu laiku ir 
vienu du su ponia princese. 
— Tėti, — sušuko jaunoji moteris, — jūs viską 


sužinosite; bet pirmiausia patikėkit, kad neįvyko nie- 
ko, dėl ko turėtumėt rausti! 

— "Tuomet kalbėkite, vienas ar antras, — paliepė 
de Lamot Hudanas. 

— Kadangi leidžiate, pone maršale, tai aš turėsiu 
garbės jums paaiškinti, kaip to reikalaujate. 

— Gerai, pone, — sutiko maršalas, — tačiau pasi- 
skubinkite ir pirmiausia teikitės pasisakyti, su kuo 
turiu garbės kalbėtis. 

— Aš vadinuosi Konradas de Valženezas. 

— Jūs?..— sušuko de Lamot Hudanas, atidžiai 
nuverdamas jaunikaitį žvilgsniu. 

— Aš, pone maršale,— patvirtino Salvatorius. 

— "Tokia apranga? — negalėjo patikėti de Lamot 
Hudanas, nužvelgdamas komisionieriaus švarkelį i» kel- 
nes iš aksomo. 

— Jūsų nuostabą apmalšinsiu kita proga, pone 

maršale.— O šiandien teikitės pasitenkinti ponios prin- 
cesės patikinimu — jinai mane nuo seniai pažįsta. 

Maršalas atsisuko į jaunąją moterį ir paklausė 
šios akimis. 

— Tėti, — tarė Regina, — pristatau jums poną Kon- 
radą de Valženezą kaip padoriausią ir garbingiausią 
žmogų, kokį tik pažįstu po jūsų. 

— Tad kalbėkite, pone,— paragino seniokas, vėl 
pasigręždamas į Salvatorių. 

— Pone maršale,— atsakė šis, — vienas mano 
bičiulių pono grafo Rapo įsakymu buvo pakviestas 
dešimtą valandą ateiti čia, į šį parką. Kadangi to bičiu- 
lio nebuvo namie, už jį atėjau aš; bet prieš čia atei- 
nant, kai kurie požymiai, poniai princesei žinomi, lei- 
do man įtarti, kad galiu pakliūti į pasalą. Todėl atėjau 
ginkluotas. 

— Bet per ką grafas galėjo duoti įsakymą jam 
ateiti? — pertraukė de Lamot Hudanas. 

— Per žmogų, pone maršale, kuris negalėjo nei 
įtarti spąstus, nei suabejoti grafo padorumu. 

— Tai per mane, tėti — gyvai įsiterpė princesė 
Regina, — grafas, pavartojęs prievartą, davė įsakymą, 
nežinau kokiu tikslu, šį vakarą ateiti ponui Petriusui 
Erbeliui. 

— Iš tiesų, koki tikslu? — paklausė maršalas. 

— Ką tik dar to nežinojau, bet dabar žinau: norėda- 
mas jį nužudyti, tėti. 

— O! — pasipiktino seniokas. 

— Taigi sutartą valandą, — vėl prašneko Salvato- 
rius, — aš atėjau už savo bičiulį Petriusą. Vos tik įžen- 
giau į šį parką, kurio vartukai tamtyč buvo palikti 
neužrakinti, man į pačią krūtinę, tai yra į manąjį ko- 
misionieriaus medalioną trenkė pistoleto kulka, pa- 
leista žmogaus, kurį pastebėjau šešėlyje. Kartoju, bu- 
vau ginkluotas ir baimindamasis naujo užpuolimo 
užbėgau tam už akių, nusitaikydamas į pastebėtąjį 
žmogų. 

— Ir tas žmogus...— su neapsakomu nerimu pa- 
klausė de Lamot Hudanas,— tas žmogus?.. 

— Nežinojau, kas jis toks, — pone maršale,— bet 

ponia princesė, kuri kaip ir aš įtarė pinkles, pasislėpė 
viename iš tų medžių guotų sekti ir sutrukdyti tai, 
kas turėjo nutikti; ponia princesė man pasakė, kad 
tasai žmogus — grafas Rapas. 

— Jis! — dusliai sukuždėjo de Lamot Hudanas. 

— Jis pats, pone maršale; po to aš irgi įsitikinau, 
kad tai jis. 

— Jis! — pakartojo seniokas, pritvinkęs įsiūčio. 

— Aš nuėjau prie jo,— toliau pasakojo Salvato- 
rius, — vildamasis jam suteikti pagalbą. Bet buvo per 
vėlu, pone maršale: kulka perėjo jam per krūtinę, po- 
nas grafas Rapas negyvas. 

— Negyvas!.. Negyvas!..— sušuko seniokas neap- 
sakomai sielvartingai.— Negyvas!.. Nukautas kito ran- 
kos!.. Ką jūs padarėt? — pridūrė jis, nužvelgdamas 
jaunikaitį iš pykčio ašarojančiomis akimis. 

— Atleiskite, pone maršale,— tarė Salvatorius, 
klaidingai supratęs senioko sielvartą,— bet prieš Dievą 
prisiekiu, aš tik sąžiningai gyniau savo gyvybę. 

De Lamot Hudanas tartum negirdėjo, ašaros rito- 
si jo skruostais. 

— Taigi, — iš nevilties taršydamasis plaukus jis 
tarė tyliai, tartum patsai sau, tačiau pakankamai gar- 
siai, jog Regina ir Salvatorius nugirdo jo žodžius, — 
taigi dvidešimtį metų buvau jo žaisliukas, jo mulkina- 
mas; jis nuvarė į kapą mano žmoną, neviltin — mano 
vargšę širdį, sugriovė mano laimę, suteršė mano vardą 
ir tuomet, kai turėjo žūti nuo mano rankos, jis krenta 
nuo kitos! Kur jis? Kur jis? 

— Tėti!.. Tėti!..— sušuko princesė. 

— Kur jis? — įtūžęs pakartojo maršalas. 

— Tėti, — vėl prašneko Regina, apsikabindama mar- 
šalą,— jūsų kakta ledinė.— Palikime parką, grįžkime 
vidun, tėti. | 

— Aš noriu jį pamatyti, sakau jums! Kur jis? — 
energingai atrėžė de Lamot Hudanas, paklaikusiomis 
akimis dairydamasis aplink. 

— Meldžiu jus, grįžkime, tėti. — neatlyžo Regina. 

— Nesu tavo tėvas! — baisiu balsu metė senio- 
kas, smarkiai ją atstumdamas nuo savęs. 

Vargšė jaunoji moteris tik riktelėjo — riktelėjo 
taip sielvartingai, taip gailiai, jog, sakytum, atsisvei- 
kina su gyvenimu. 

— Pone maršale,— tarė Salvatorius,— princesė 
teisi, ši naktis tiesiog ledinė, šaltis gali jums pakenkti. 

— Kas man toji naktis! Kas man tasai šaltis! — ryž- 
tingai atkirto seniokas.— Tegul šaltis sustingdo mano 
kūną į marmurą! Tegul sniegas tampa mano mirties 
drobule! Tegul naktis apgaubia mano gėdą savo tamsa! 

— Dėl Dievo meilės, pone maršale, nusiraminkite! 
"Toksai susijaudinimas pavojingas,— švelniai tarė Sal- 
vatorius. 

— Bet argi nematote, kad mano galva dega, krau- 
jas verda, kad mane pila karštis ir kad toji valanda, 
kai su jumis kalbuosi — viena iš mano paskutiniųjų?.. 
ij paklausykite manęs, kaip klausomasi mirštančio- 

„Jūs užmušėte mano priešą, ir aš noriu jį pamatyti. 

— Pone maršale,— raudodama tarė vargšė Regi- 
na, — jeigu neturiu Lėisa vadinti jus savo tėvu, tai 
turiu teisę mylėti jus kaip dukra. Vardan meilės, ku- 
rią visados jaučiau jums, eikime iš tos kraupios vietos 
ir grįžkime vidun. 

— Ne, sakau jums! — su įniršiu atrėžė maršalas, an- 
trusyk ją atstumdamas.— Noriu jį pamatyti. Kadangi 
atsisakote man parodyti, pats mokėsiu jį susirasti. 

Tr staigiai apsigręžęs pasuko kairiojo guoto linkui, 
kur mes matėme stovint princesę Reginą. 

Salvatorius nusekė iš paskos, susigretino su juo ir 
paėmė už parankės: 

— Eime, pone maršale,— tarė,— aš jus nuvesiu. 

Sparčiu žingsniu juodu įveikė alėją ir atsidūrė to- 
je vietoje, kur tysojo lavonas; seniokas priklaupė ant 
žemės, atkėlė jau imančią stingti galvą, pakreipė vei- 
du į mėnesieną ir pažvelgė akimis, kurios degė įsiūčiu 
ir neapykanta. 

— Ir dabar tu tik lavonas! — tarė.— Negaliu tau 
skelti antausio, nei spjauti į veidą! Tavasis kūnas nie- 
ko nejunta, tavasis stingulys atima iš manęs kerštą! 

Paskiau, paleidęs vėl nukristi lavono galvą ir sto- 
damasis, ašarotomis akimis pažvelgė į Salvatorių: 

— O, nelaimingasis! — sušuko jis.— Kodėl jį 
užmušėt? 

— Dievo keliai nesuvokiami,— griežtai atrėmė jau- 
nikaitis. 

Bet vargšui senukui to jau buvo per daug. Staiga 
ėmė tankiai tirtėti visu kūnu. 

— Pasiremkite į mano ranką, pone maršale,— pa- 
siūlė Salvatorius prisiartindamas. 

— Taip... taip...— suvebleno de Lamot Hudanas — 
norėjo ištarti dar kitus žodžius, bet išspaudė iš savęs 
tik nesuprantamus garsus. 

Salvatorius nužvelgė šį ir, išvydęs išblyškusį, nu- 
bertą šalto prakaito veidą, beužsimerkiančias akis, 
blankstančias lūpas, apglėbė maršalą bei nuvedė į alė- 
jos galą, kur nulenkta galva, sukryžiuotomis ant krū- 
tinės rankomis princesė Regina laukė šių liūdnų eity- 
nių baigties. 

— Princese,— tarė Salvatorius,— maršalo gyvybė 
pavojuje.— Veskite mane į jo apartamentus. 

Jie pasuko fligelio link, kur gyveno maršalas; pa- 
guldė jį be sąmonės ant kanapos miegamajame. 

Regina bandė maršalą atgaivinti, tačiau nesėk- 
mingai. 

Salvatorius paskambino kamerdineriui, bet irgi 
bergždžiai; kaip jau anksčiau sakėme, tarnai buvo kie- 
tai įmigę, atsigriebdami už vakarykščią prarastą naktį. 

— Einu, prikelsiu Nanoną,— tarė princesė. 

— Pirmiausia nueikite į savo kambarį, ponia,— 
tarė Salvatorius.— Atneškite kokių tik turite druskų 
1 acto. 

Princesė skubiai pasišalino; kai apsirūpinusi Sal- 
vatoriaus prašytais buteliukais sugrįžo, aptiko pastarąjį 
besikalbantį su maršalu, kurį trynimais pavyko jauni- 
kaičiui atgaivinti. 

— Ateikite, — išstenėjo de Lamot Hudanas, išvydęs 
princesę, — ir atleiskite man už šiurkštumą. Ką tik 
pasielgiau su jumis labai žiauriai. Atleiskite man, vai- 
keli, aš toks nelaimingas! Ar pabučiuosite mane? 

— Tėti! — iš įpročio sušuko princesė Regina.— 
Visas dienas praleisiu su jumis, kad pamirštumėte sa- 

vo graužatis! 

— "Tavo gyvenimas truks neilgai, jeigų matuosi 
manuoju,— palingavo galva senukas.— Juk matai, kad 
man gyventi lieka vos kelios valandos. 

— Nekalbėkite taip, tėti! — sušuko jaunoji moteris. 

Salvatorius pasiuntė jai žvilgsnį, kuris bylojo: “Pra- 
raskite bet kokią viltį!“ 

Regina suvirpėjo ir nulenkė galvą, slėpdama iš 
akių besiveržiančias ašaras. 

Senukas davė ženklą Salvatoriui prisiartinti, nes 
akys jam pradėjo blaustis. 

— Duokite man,— tarė silpnu, vos girdimu bal- 
su,— visa, ko reikia rašymui. 

Jaunikaitis pristūmė prie jo stalą, ištraukė iš ap- 
lankalo bloknotą ir sumirkęs rašalinėje plunksną pa- 
davė maršalui. 

Jau pridėjęs plunksną prie popieriaus, de Lamot 
Hudanas pasigręžė į princesę ir nužvelgė ją su begali- 
niu švelnumu: 

— Tą jaunikaitį, kuriam Rapas rengė pasalą,— 
tarė tėviškai,— be abejo, tu jį myli, vaikeli? 

— Taip,— pro ašaras nuraudo princesė. 

— Priimk senuko palaiminimą, būki laiminga, duk- 
ruže! 

Paskiau pasisuko į Salvatonų ir ištiesė šiam ranką: 

— Statėte pavojun savo gyvybę, — pasakė, — kad 
išgelbėtumėte savojo bičiulio... Esate savo tėvo vertas 
sūnus; priimkite doro žmogaus padėką! 

Siuo mirksniu maršalo veidas staiga tamsiai išrau- 
do, akys pasruvo krauju. 

— Greičiau, greičiau, — paprašė jis,— popierių! 

Salvatorius parodė jam bloknotą. 

De Lamot Hudanas prisilenkė prie stalo ir tvir- 
tesne ranka, nei galėtum iš jo tikėtis šią paskutiniąją 
akimirką, parašė tokias eilutes: 

Tegul nieko nekaltina dėl grafo Rapo mirties; tai 
aš Jį nušoviau šį vakarą dešimtą valandą savo sode, 
bausdamas už man padarytą įžeidimą ir priversda- 
mas atsiteisti. 

Sakytum, mirtis vien ir telaukė šio paskutiniojo 
kilnaus poelgio iš to garbingo žmogaus, kad galėtų jį 
pasigriebti. 

Vos tik pasirašęs, staiga kilstelėjo aukštyn it spy- 
ruoklės pametėtas, baisingai suriko — paskutiniu ago- 
nijos šūksniu — ir visu savo svoriu atkrito ant kana- 
pos, ištiktas apopleksijos!.. 

Rytojaus dieną visi laikraščiai paskelbė, kad siel- 
vartas dėl žmonos netekties nuvarė į kapą ir maršalą. 

Abu juos palaidojo tą pačią dieną, tose pačiose 
kapinėse, tame pačiame kaprūsyje!.. 

O grafo Rapo kūnas pagal maršalo de Lamot Hu- 
dano prie savo testamento pridėtą prašymą karaliui 
buvo nugabentas į Vengriją ir palaidotas Rapo kaime- 
lyje, kur atėjo į šį pasaulį ir kurio vardą buvo gavęs. 


CLXV + ŽAKALIO APMĄSTYMAI 


Nors ir būtų palaikyta mūsų nuomonė paradoksa- 
lia, tvirtiname, kad geriausia vyriausybė — tai toji, 
kuri galėtų apsieiti be ministrų. 

Neabejojame, kad mūsų amžiaus žmonės, kuriems 
teko matyti 1827-ųjų metų pabaigos politines kovas, 
ministerijų intrigas, kad ir kiek silpnai būtų išsaugoję 
atmintyje paskutiniuosius Restauracijos atodūsius, pri- 
tars šiai mūsų nuomonei. 

Iš tikrųjų, po laikinosios vyriausybės, į kurią įėjo 
maršalas de Lamot Hudanas ir ponas de Marandas, 
karalius galutinę vyriausybę pavedė sudaryti Šabro- 
liui!. 

Gruodžio 26-osios dienraščiuose išvydę pranešimą, 
kad Šabrolis išvyksta į į Bretanę, visi pamanė, jog kabi- 
netas sudarytas, ir su nerimu laukė pasirodant šios 
žinutės Moniteur. Sakome “su nerimu“, nes po lap- 
kričio 19-osios ir 20-sios riaušių visas Paryžius buvo 
ištiktas stuporo, ir Vilelio vyriausybės žlugimas, pa- 
tenkinęs visuotinę neapykantą, vis dėlto nedavė pa- 
grindo nei pamiršti praeities, nei pranašauti geresnės 
ateities. Visos partijos nesnaudė, ir prasikalė dar vie- 

na, kuri iš tolo šaukė, jog Orleano hercogas — Prancūzi- 
jos ramstis, taigi ir monarchijos gelbėtojas nuo neišven- 
giamo pavojaus. | 

Bet veltui žinutės ieškota gruodžio 27-osios, 28- 
osios, 29-osios, 30-osios ir 31-osios Moniteur numeriuose. 

Moniteur tylėjo, atrodė užmigęs it Miegančioji 
gražuolė?. Tikėtasi, jog jis prabus 1828-ųjų sausio 1- 
ąją; ir vėl nieko. Tik sužinota, kad Karolis X, suerzin- 
tas rojalistų, kurie pagreitino Vilelio žlugimą, vieną po 
kitos išbraukė visų Sabrolio jam pristatytų kandidatų 
į Ministrus pavardes; tarp kitų tepaminėsime dvi — 
Satobriano ir Laburdonė. 

Antra vertus, politikos veikėjai, kuriuos kvietė įeiti 
į naująjį kabinetą, žinojo, kokią įtaką dar turėjo Vile- 
lis karaliui, ir paveldėdami valstybės tarybos pirmi- 
ninko paliktą prieš save priešiškumą, anaiptol net- 
roško atlikinėti statytinių vaidmens, tad griežtai atsi- 
sakinėjo dėtis į panašias kombinacijas. Iš čia visi Sab- 
rolio sunkumai ir štai kodėl, mieli skaitytojai, prašome 
leisti mums pareikšti: “Kad ir bus ministrų, nebus 
geros vyriausybės“. 

Galiausiai sausio 2-ąją (expectata dies*) paskelbta, 
kad kalnas tuoj gimdys, kitaip tariant, kad Sabroliui 
pavyko sudaryti savąjį ministrų kabinetą. | 

Krizė tęsėsi dvi dienas, sausio 3-ąją ir 4-ąją,— 
baisi krizė, sprendžiant iš nevilties, atsispindėjusios 
dvariškių veiduose. 

„  4-osios vakarą prasismelkė gandas, kad naujajam 
Sabrolio sudarytam kabinetui karalius galutinai pri- 
tarė. 

Iš tikrųjų, sausio 5-osios Moniteur paskelbė 4-ąja 
datuotą įsaką, kurio pirmame straipsnyje buvo išvar- 
dyti tokie paskyrimai: 

Portalisas — teisingumo ministras; 

de La Feronė — užsienio reikalų ministras; 

de Ko — karo administracijos ministras; skyrimas 
į vakuojančias vietas armijoje paliekamas dofinui; 

de Martinjakas — vidaus reikalų ministras, nuo 
kurio ministerijos atskiriamos funkcijos, susijusios su 
komercija bei manufaktūra ir kuri tokiu būdu tampa 

komercijos ir kolonijų valdybos priedėliu; 

Sen Krikas*' — vyriausiosios komercijos ir kolo- 
nijų tarybos pirmininkas su valstybės sekretoriaus ti- 
tulu; 

Rua — finansų ministras ir t. t. 

Sis ministrų kabinetas, skirtas nuraminti visuo- 
menės nuotaikas, tiktai sukėlė visų partijų nepasi- 
tikėjimą bei nuogąstavimus; iš tiesų, tai buvo tik per- 
tinkavimas — ankstesniosios vyriausybės šešėlis. Be 
abejo, Vilelis, Korbjeras, Peronė, Damasas ir Klermon 
Toneras užleido savo vietas; bet Martinjakas, Ko ir La 
Feronė, anksčiau priklausę administracijai, vienas — 
kaip valstybės patarėjas, antras — kaip kažkurios iš 
karo ministerijos tarnybų direktorius, trečias — kaip 
ambasadorius Sankt Peterburge, toli gražu buvo ne 
nauji Žmonės ir atrodė čionai atsidūrę vien tam, kad 
lauktų palankaus momento, kada vėl Vilelis galės per- 
imti oficialų vadovavimą. “Jam egzistuoti nėra pakan- 
kamo pagrindo,— kalbėjo apie kabinetą liberalai,— 
gimė negyvybingas“. 

Pamėginta nuraminti nepatenkintuosius, at- 
leidžiant policijos prefektą Delavo ir šį pakeičiant Be- 
leimu?, Paryžiaus karališkuoju prokuroru; nueita tiek 
toli, jog panaikinta vidaus reikalų ministerijoje ben- 
droji policija — dėl to gavo pasitraukti Franšė“; tačiau 
tasai besąlygiškai išreikalautas dvigubas viešosios nuo- 
monės patenkinimas nepridėjo tikėjimo naujojo kabi- 
neto tvirtumu ir ilgų gyvavimu. 

Vienas iš tų, kurie ypač įdėmiai sekė jo didenybės 
Karolio X ir Sabrolio neryžtingumą, dvejones bei sų- 
maištį, buvo Zakalis. 

Delavo atsistatydinus, paskui savo patroną 
neišvengiamai ir Žakalis turėjo išeiti pensijon. 

Nors jo vaidmuo policijos prefektūroje neturėjo 
žymesnės reikšmės bei rimtesnės įtakos naujajam po- 
litikos kursui, kuriuo vyriausybė tikėjosi žengti, per- 
skaitęs Moniteur įsaką, pagal kurį Beleimo žiniai buvo 
perduodamas policijos prefektūros administravimas, 
Žakalis melancholiškai nusvėrė ant krūtinės galvą ir 
giliai susimąstė apie žmogiškųjų reikalų tuštybę. 

Sėdėjo paskendęs tokiuose savo apmąstymuose, kai 
įėjęs durininkas pranešė, kad tik prieš valandą įsikūręs 
naujasis prefektas kviečiąs jį į savo kabinetą. 

Beleimui, žmogui ypač sumaniam,— jis tą gerai 
įrodė, sugalvodamas pagreitintus teismo nuospren- 
džius,— Beleimui, giliam juriskonsultui, tokiam pat 
giliam filosofui, neprireikė ilgai su Žakaliu šnekėtis, 
jog suprastų, su kuo turi reikalą, ir jeigu minutėlę 
dėjosi ketinąs atleisti jį iš pareigų, tai ne tiek tam, 
kad įvarytų šiam baimės, o kad visam laikui užsitik- 
rintų šio ištikimybę. | 

Pažinojo jį nuo seniai ir numanė, kokie išradingu- 
mo lobiai slypi šiame vaisingame prote. 

Už tai, kad jį pasiliktų, neiškėlė Žakaliui jokios 
sąlygos. 

Džentelmeniškai ir taktiškai paprašė šį toliau eiti 
savo pareigas. 

— Tada,— pasakė jam,— kai vadovaujantys poli- 
cijai turės proto, Prancūzijoje nebeliks vagių ir tada, 
kai policija nebestatys barikadų, Prancūzijoje nebeliks 
riaušių. 

Čia Žakalis puikiai suprato, kad naujasis prefek- 
tas daro užuominą į jo paties organizuotąsias lapkričio 
riaušes, tad nuleido galvą ir droviai nuraudo. 

— Visų pirmiausia, ką jums patarsiu,— kalbėjo 
toliau Beleimas,— tai pasistengti, kad kuo greičiau iš 
čia dingtų ir grįžtų katorgon, iš kur yra atsiradę, tie 
knibždantys rūmų kieme pakaruokliški veidai; mat, 
jeigu norint sutaisyti ragu reikia pagauti triušį, tai 
niekas neįrodys man, kad norint gaudyti vagis reikia 
katorgininkų. Sutinku su jumis, kad toksai būdas at- 
rodo gražus, tačiau nėra patikimas, ir aš jį laikau 
pavojingu. Prašau kuo greičiau padaryti savo žmonių 
atranką, o kitus išsiųsti ten, iš kur jie atsiradę. 

Zakalis visiškai sutiko su naujojo prefekto pasiū- 
lymu ir užtikrinęs šį dėl savo uolumo bei atsidavimo, 
atsisveikino pagarbiai nusilenkdamas ir pasišalino. 

Sugrįžęs į savo kabinetą, nugrimzdo į fotelį, pasi- 
šluostė akinių stiklus, išsitraukė tabokinę ir prisikimšo 
nosį tabako; paskiau, vienu metu sukryžiavęs ir kojas, 

ir rankas, ėmėsi vėl mąstyti. 

Iškart pasakysime, kad toji antra apmąstymų da- 
lis buvo kur kas malonesnė už pirmąją, nors ir kokios 
liūdnos iš to kiltų pasekmės jo artimui. 

Iš tiesų, štai apie ką jis mąstė: 

— Be abejo, aš teisingai sprendžiau apie naująjį 
prefektą, tai tikrai įžvalgus Žmogus, ir šit įrodymas: 
jis Mane pasiliko, nors toli gražu jam nebuvo nežino- 
ma, kad šiek tiek prisidėjau prie vyriausybės žlugimo; 
galų gale, ko gero, kaip tik todėl. Taigi štai aš vėl 
atsistojau ant kojų, kadangi panaikinus vidaus rei- 
kalų ministerijos policiją ir pasitraukus Franšė aš įgy- 
ju didesnio svorio. Antra vertus, tie garbūs subjektai, 
kurių kasdien pilnas prefektūros kiemas, jau buvo be- 
maž mano planuose. Teisybė, man išties bus nelengva 
kalbėtis su tais dorais žmogeliais. Vargšas Karmanjo- 
lis! Vargšas Papilionas! Vargšas Longavuanas! Vargšas 
Brendasjė! O ypač — vargšas Zibasjė! Tavęs man gai- 
la iš visų labiausiai; apskelbsi mane nedėkingu; bet 
ką darysi! Habent sua fata libelli“| Taip buvo parašyta. 
Kitaip tariant: kad ir kokia gera draugija, visvien ga- 
lop teks ją palikti“. š 

Tardamas šiuos žodžius, ZŽakalis, pasistengęs nu- 
slopinti jaudulį, kurį jam sukėlė tos liūdnos mintys, 
vėl išsitraukė tabokinę ir su tam tikru įniršiu pauostė 
antrą Žiupsnį tabako. 

— Cha! Siaip ar taip, — atsistodamas tarė jis filo- 
sofiškai, — nenaudėlis gauna tai, ko nusipelno. Zinau, 
vakar jis prašė manęs, kad leisčiau vesti; bet niekad 
iš Žibasjė neišeis šeimyniško žmogaus; jisai sutvertas 
didesniems keliams, ir, manau, kad tasai iš Paryžiaus 
į Tuloną geriau tiks jo prigimčiai, negu vedantis lin- 
kui Himenėjo“?. Įdomu, kaip jis pasitiks šią savo naują 
padėtį)? - 

Vis taip svarstydamas, Zakalis patraukė varpelio 
virvute. 

Pasirodė durininkas. š 

— Tegul pas mane ateina Žibasjė — paliepė. — ir 
jeigu čia jo nėra, tuomet Papilionas, Karmanjolis, Lon- 
gavuanas ar Brendasjė. 

Durininkui pasišalinus, Žakalis nuspaudė skam- 
bučio mygtuką, įtaisytą beveik nematomai sienos kam- 
pe. Po akimirkos ant drapiruotės paslėptų mažų dure- 
lių slenksčio išdygo grasaus veido policijos agentas, 
vilkintis miestelėno drabužiais. Ę 

— Įeikite, Kolombjė,— pakvietė Zakalis. 

Laukinės išvaizdos žmogėnas, nešiojantis tokią 
švelnią pavardę!“, prisiartino prie Žakalio. 

— Kiek žmonių šiuo momentu galite turėti savo 
žinioje? — paklausė policijos šefas. 

— Aštuonis,— atsakė Kolombjė. 

— Įskaitant ir jus? 

— Be manęs, iš viso devynis. 

— Tvirti? 

— Kaip aš pats, — grėsmingu bosu atsakė Kolom- 
bjė, kuris iš tiesų turėjo būti nepaprastos jėgos bei 
energijos, jeigu galima spręsti apie kūno stiprybę pa- 
gal balsą. 

— Liepkite jiems pasikelti viršun, — toliau nuro- 
dinėjo Zakalis,— ir visi devyni stovėkite koridoriuje už 
mano durų. 

— Ginkluoti? 

— Gerai ginkluoti. Vos tik išgirdę varpelį, nesi- 
beldę įeisite čionai ir pakviesite žmogų, kuris bus ma- 
no kabinete, sekti paskui jus; išvedę suimtąjį korido- 
riun, perduosite keturiems savo žmonėms, kad nuvestų 
į daboklę. Patalpinę saugion vieton, jūsų žmonės sugrįš 
17 vėl atsistos koridoriuje laukti, kol antras skambutis 
jus iškvies naujam areštui. Ir taip toliau, iki atšauk- 
siu įsakymą. Gerai mane supratote? 

— Visiškai! — atsakė Kolombjė.— Visiškai! — 
pakartojo jis, išpūsdamas krūtinę kaip žmogus, besi- 
didžiuojantis tokia gera nuovoka. 

— Taigi — griežtai tarė Žakalis,— imsiuos jūsų, 
jeigu nors vienas suimtasis paspruks. 

"Tuo metu kažkas pabeldė. 

— Be abejo, čia vienas iš jūsų būsimųjų belaisvių; 
paskubėkite susirasti savo žmones. 

— Bėgu, — metė Kolombjė, vienu plačiu žingsniu 
įveikdamas skiriantį jį nuo koridoriaus nuotolį. 

Žakalis leido nukristi už savęs drapiruotei, pato- 
giai įsitaisė fotelyje ir tarė: 

— Įeikite. ' 

Durininkas įleido vidun Longavuaną. 


CXLVI + LIKVIDACIJA 


Sen Žako diu O Pa bažnyčios kėdžių nuomotojos 
mylimasis, toks pat ilgšis ir pablyškėlis kaip Bazilis!, 
įstybrino kabinetan santūriu žingsniu, begalę kartų 
priklaupdamas — visiškai taip, lyg linkčiotų prieš pa- 
grindinį altorių. 

— Liepėte mane pakviesti, garbusis metre? — 
graudulingu balsu paklausė jis. 

— Taip, Longavunai, liepiau jus pakviesti. 

— Kuo turėčiau garbės būti jums naudingas? Juk 
žinote, kad mano kraujas ir gyvybė skirti jums. 

— "Tuoj tą pamatysime, Longavuanai; bet pirmiau- 
sia pasakykit, ar nuo to laiko, kai tarnaujate man, 
kada nors daviau jums pagrindo nepasitenkinimui? 

— O, Viešpatie Jėzau! Niekados, garbusis met- 
re,— itin įsiteikiamai pasiskubino pasakyti Barbetos 
mylimasis. 

— Ką gi, o aš, Longavuanai, aš turiu rimtą pa- 
grindą būti jumis nepatenkintas. 

— Nekalčiausioji panele Marija! Ar gali taip būti, 
maloningasis metre? 

— Daugiau negu gali, Longavuanai, taip yra, tą 
patvirtina, kad mano atžvilgiu jūs mažų mažiausia 
parodėte nedėkingumą. 

— Tegul išgirsta mane Dievas, — prisiekinėjo jėzui- 
tas posaldžiu tonu, — tegul nubaudžia mane mirtimi, 
jeigu kiekvieną savo gyvenimo akimirką neprisimenu 
jūsų geradarysčių. 

— Kaip tik, Longavuanai, bijausi, kad nebūtumėte 
jų pamiršęs. Priminkite man jas — noriu pažiūrėti, ar 
išsaugojote atmintyje. 

— Maloningasis metre, kaipgi galiu aš pamiršti, 


kad sulaikytas Sen Zako diu O Pa gatvės viduryje, 

priešais mažąsias bažnyčios duris, prasiturtinęs sidab- 
riniu kryžiumi ir sidabraaukse monstrancija, turėjau 
būti pasiųstas katorgon, jeigu laiku prabudęs jūsų tė- 
viškas rūpestis nebūtų manęs ištraukęs iš tos keblios 
padėties. 

— Nuo tos dienos, — tarė Žakalis,— priėmiau jus 
tarnybon; na, ir kaip Alsidėkojatė už šias geras pareigas? 

— Betgi, garbusis metre...— pertraukė Longavuanas. 

— Nepertraukinėkite manęs, — griežtai nukirto Ža- 
kalis.— Aš viską žinau. Pusę metų šnipinėjote tėvo 
Ronseno, iš Kongregacijos, naudai. 

— Mūsų šventosios religijos interesais! — šventei- 
viškai susniaukrojo Longavuanas, lyg maldai pakelda- 
mas akis į dangų. 

— Nekaip suprastais interesais, Longavuanai,— 
dėjosi rūstaująs Zakalis,— nes tėvas Ronsenas ir jo 
Kongregacija įpainiojo poną de Vilelį, o šis — ministrų 
kabinetą, ir jie visi žlugo; taigi, nelaimėli, esate, gal 
pats nesuvokdamas,— norėčiau tuo tikėti, — pražūtin- 
gas viešosios ramybės drumstėjas ir pamanyt nepa- 
manėte, kad pasikasėte po jo didenybės sosto pama- 
tais. 

— Nejaugi? — sušuko Longavuanas ir pasimetęs 
pažvelgė į Zakalį. 

— Be abejo, jums žinoma, kad šįryt pasikeitė vy- 
riausybė? Ką gi, nelaimėli, tai jūs esate vienas iš tos 
valdymo revoliucijos sukėlėjų. Į jus atkreiptas dėme- 
sys kaip į pavojingą Žmogų; taigi nusprendžiau, kol 
sostinėje aprims tas bruzdesys, jus patalpinti saugion 
vieton, kur galėsite ramiai ir kiek tinkamas susikaup- 
ti bei medituoti. 

— Ak! Maloningasis metre,— sušuko Longavua- 
nas, puldamas Zakaliui į kojas, — prieš visagalį Dievą 
jums prisiekiu, jog daugiau niekad nekelsiu kojos į 
Monružą! 

— Jau per vėlu, — tarė Žakalis atsistodamas ir 
nuspausdamas skambučio mygtuką. 

— Pagailėkit, maloningasis metre! Pagailėkit! — 
stūgavo Longavuanas, liedamas karštas ašaras. 

Ant slenksčio išdygo Kolombjė. 

— Pagailėkit! — pakartojo Longavuanas, išvydęs 
grasųjį agentą, kurio pareigos jam buvo žinomos. 

— Jau per vėlu, — griežtai darsyk pasakė Zaka- 
lis.— Na, kelkitės ir sekit paskui tą žmogų. 

Matydamas suirzusį Žakalio veidą ir suvokęs, jog 
derėtis neišdegs, sudėtomis rankomis, kad atrodytų 
kaip kankinys, nusekė paskui agentą. 

Kai Longavuanas išėjo, Žakalis vėl paskambino. 

Pasirodė durininkas, pranešdamas apie Karman- 
jolį. Ę 

— Tegul įeina,— pasakė Zakalis. 

Provansietis veikiau pulte įpuolė, nei įžengė į ka- 
binetą. 

— Kuo galiu jums tarnauti, patrone? — melodingų 
balsu pasiteiravo. 

— Nieko nėra paprasčiau, Karmanjoli, — atsakė 
Žakalis.— Kiek eilinių vagysčių slegia jūsų sąžinę? 

— Trisdešimt keturios — lygiai tiek pat, kiek man 
metų,— gan linksmai atsakė Karmanjolis. 

— O sudėtingų vagysčių, turiu galvoje — su įsi- 
laužimu? 

— Dvylika — tiek pat, kiek metuose mėnesių, — 
tokiu pačiu tonu išpoškino marselietis. 

— O pasikėsinimų nužudyti? 

— Septyni — kiek savaitėje dienų. 

— Taigi jūs nusipelnėte,— susumavo Žakalis,— 
trisdešimt keturis kartus kalėjimo, dvylika kartų — 
katorgos ir septynis kartus — Grėvo aikštės? Viso 
labo penkiasdešimt tris daugiau ar mažiau nepalan- 
kius nuosprendžius. Tokia jūsų sąskaita? 

— Tokia mano sąskaita,— nerūpestingai atsakė 
Karmanjolis. 

— Ką gi, drauguži, kadangi jūsų nuotykiai perne- 
lyg ima skambėti pasaulyje, nusprendžiau laikinai jus 
ištremti. 

— Į kurią žemės rutulio dalį? — nė kiek nesune- 
rimęs paklausė Karmanjolis. 

— Manau, kad jums nelabai svarbu, kokiame 
žemės kamputyje gyvensite. 

— Taip, tiktai, kad tas kamputis nebūtų pajūry- 

je,— atsakė provansietis — Žakalio jam parinktoje vie- 
toje pradėjo neaiškiai matyti ir tamsius Bresto ūkus, 
ir saulėtąją Tulono padangę. 

— Ką gi, sąmojingasis Karmanjoli, jūs tiksliai 
nuspėjote, kad ir kaip gaila, mano jums numatytąją 
vaizdingą tremties vietą. 

— Ak, pone Žakali,— prisivertė nusišypsoti links- 
muolis marselietis — be abejo, norite mane pagąsdinti? 

— Aš? Jus pagąsdinti, gerasis Karmanjoli! — nu- 
stebusiu tonu atrėmė Zakalis.— Argi turiu įprotį gąs- 
dinti tokius dorus tarnautojus kaip jūs? 

— Jeigu gerai suprantu,— pusiau linksmai, pusiau 
liūdnai tarė provansietis,— siūlote man išvyką prakai- 
tyklon?? 

— Pataikėte žodį, išradingasis Karmanjoli,— kaip 
tik, išvyką prakaityklon; bet mano sąlygomis. Jūs naš- 
laitis? 

— Nuo pat gimimo. 

— Neturite nei draugų, nei šeimos, nei gimtinės? 
Ką gi, suteiksiu jums gimtinę, šeimą, draugų. Ko dar 
jums skųstis? 

— Kam tiek žodžių, — tiesiai atkirto marselietis, — 
Jūs norite pasiųsti mane į Rošforą, Brestą ar Tuloną? 

— Duodu rinktis iš tų trijų prieglobsčių labiausiai 
jus tenkinantį; bet gerai supraskite mane, protingasis 
Karmanjoli: ne už nuodėmes išsiunčiu jus taip toli nuo 
savęs, o tam, kad kuo geriau panaudotumėte savo uo- 
lumą bei atsidavimą. 

— Nesuprantu jūsų, — atrėmė provansietis, nesu- 
modamas, kur taiko Zakalis. 

— Tuoj paaiškinsiu, karštuoi Karmanjoli. Jums tuūr- 
būt nėra nežinoma, kad sumaniai vykdoma Bresto ar 
"Tulono džentelmenų veiksmų bei poelgių priežiūra — 
tai tik tradicinė, didžiai galinga priemonė tvarkai pa- 
laikyti šiose pataisos prieglaudose? 

— Suprantu jus,— tarė marselietis, nežymiai su- 
raukdamas antakius.— Iš mašalo pakeliate mane į 
lapinus ar avinus?“ 

— Tai jūsų žodžiai, įžvalgusis Karmanjoli. 

— Man regis, — nustojęs bet kokio linksmumo tarė 

provansietis,— jog esate girdėjęs, kaip baisiai kaliniai 
kerštauja avinams? 

— Žinau, kadangi tenai tie avinai — asilai. Tiek 
to, nebūkite avinu, tik lapinu. 

— Ir maždaug kiek laiko gali užtrukti ši nepa- 
prastoji užduotis? — gailiai pasiteiravo Karmanjolis. 

— Kol pritils triukšmelis, kurį laiką besklandąs 
apie jus. Patikėkite, netrukus aš imsiu jūsų ilgėtis. 

Karmanjolis nuleido galvą ir susimąstė. Po mi- 
nutėlės vėl prašneko: 

— Tai tikras pasiūlymas? Rimtai? 

— Kuo tikriausias ir kuo rimčiausias, gerasis bičiu- 
li, ir tuoj tą jums įrodysiu. 

Antrusyk Zakalis nuėjęs paspaudė skambučio myg- 
tuką. Antrusyk pasirodė Kolombjė. | 

— Palydėsite šį poną,— parodė Zakalis agentui 
Karmanjolį, — nuvesite, kur jums nurodžiau, su visu 
deramu dėmesiu. 

— Bet,— sušuko nelaimingasis Karmanjolis,— Ko- 
lombjė nuves mane į daboklę. 

— Be abejo! Na ir kas? — sukryžiuodamas ant 
krūtinės rankas ir griežtai pažvelgdamas belaisviui tie- 
siai į akis atšovė Zakalis. 

— Ak, atleiskit! — tarė provansietis, galop su- 
pratęs visą to žvilgsnio reikšmę.— Maniau, mes juo- 
kaujame.— Ir pasisuko į Kolombjė nelyginant žmogus, 
neabejojantis, jog netrukus pabėgs iš katorgos: — Ei- 
nu paskui jus. 

— Tasai Karmanjolis pernelyg linksmas nei pa- 
našiais nutikimais leidžiama, — suniurnėjo Zakalis, nie- 
kinamai nužvelgdamas išeinantį marselietį. 

Paskiau trečiusyk truktelėjo varpelio virvutę prie 
židinio ir vėl klestelėjo į fotelį. 

Pasirodęs durininkas pranešė apie Papilioną ir Bren- 
dasjė, kurie koridoriuje laukė savo audiencijos eilės. 
„ — Katras iš jų labiau nekantrauja?..— paklausė 
Zakalis. 

— Abu vienodai,— atsakė durininkas. 

— Ką gi, tegul įeina abu. 

Durininkas pasišalino ir po kelių sekundžių su- 

grįžo, žengdamas pirma Papiliono ir Brendasjė. 

Brendasjė buvo milžinas, Papilionas — neūžauga. 

Papilionas — geibus ir bebarzdis, Brendasjė — 
pečiūkas su begaliniais ūsais. 

Pagaliau, dėl visiško kontrasto, Brendasjė buvo 
melancholikas kaip Longavuanas, Papilionas — sma- 
guolis kaip Karmanjolis. 

Paskubėkime pasakyti, kad Brendasjė buvo kilęs 
iš Elzaso, o Papilionas — iš Zirondos. 

Pirmasis nusilenkė Zakaliui kaip visas iš vieno 
kaulo, antrasis — veikiau atliko akrobatišką šuolį nei 
pagarbiai pasisveikino. 

Zakalis nepastebimai šyptelėjo, stebeilydamas į 
tuos ąžuolą ir krūmokšnį. 

— Brendasjė,— tarė, — ir jūs, Papilionai, ką veikėte 
įsimintinas pastarojo lapkričio 19-osios ir 20-0sios va- 
karais? 

— Aš,— atsakė Brendasjė— pergabenau į Sen 
Deni gatvę tiek gardinių vežimų su akmenimis ir sijo- 
mis, kiek jų buvo suteikta garbės man patikėti. 

— Gerai, — pasakė Zakalis.— O jūs, Papilionai? 

— Aš,— atsakė akiplėša Papilionas,— aš išdaužiau 
pagal jūsų ekscelencijos nurodymą didesniąją dalį minė- 
tosios gatvės langų. 

— Toliau, Brendasjė? — mygo Žakalis. 

— Toliau, padedamas keleto ištikimų bičiulių, pa- 
stačiau visas Halių kvartalo barikadas. 

— O jūs, Papilionai? 

— Aš, — atsakė užklaustasis,— laidžiau praeinan- 
čių buržua panosėn visus fejerverkus, kuriuos jūsų eks- 
celencija suteikė garbės man įduoti. 

— Ir tai viskas? — paklausė Žakalis. 

— Aš šaukiau: “Šalin ministrus!" — pasisakė Bren- 
dasjė. 

— O aš: “Šalin jėzuitus!" — pridūrė Papilionas. 

— Toliau? 

— Mes taikiai pasitraukėme,— tarė Brendasjė, 
pažvelgdamas į savo bičiulį. 

— Kaip niekuo dėti — patvirtino Papilionas. 

— Taigi — vėl prašneko Zakalis, kreipdamasis į 

abu,— jūs neprisimenat dar ką nors darę be to, kas 
mano buvo įsakyta? 

— Visiškai nieko, — tarė milžinas. 

— Ničnieko,— pakartojo neūžauga, savo ruožtu 
pažvelgdamas į draugelį. 

— Ką gi, aš jums priminsiu, — tarė Žakalis, pri- 
sitraukdamas prie savęs storą aplankalą ir iš jo išim- 
damas dvigubą popieriaus lapą, kurį, greitai permetęs 
akimis, padėjo ant stalo.— Iš šio raporto, pridėto prie 
jūsų bylos, — kalbėjo jis toliau, — aiškėja, kad jūs: pir- 
ma, lapkričio 19-osios naktį, dėdamiesi teikią pagalbą 
blogai pasijutusiai moteriškei, apšvarinote dalį Sen De- 
ni gatvės juvelyro krautuvėlės. 

— O! — pasibaisėjo Brendasjė. 

— O! — pasipiktinęs pakartojo Papilionas. 

— Antra,— varė toliau Zakalis,— lapkričio 20- 
osios naktį jūs abu, pasinaudoję padirbtais raktais, 
moteriškės Barbetos, savo profesijos brolio pono Lon- 
gavuano sugyventinės padedami, įsibrovėte į tos pačios 
gatvės pinigų keitėjo namus ir iš ten pagrobėte tiek 
Sardinijos luidorų, Bavarijos florinų, Prūsijos talerių, 
tiek ir angliškų ginėjų, Ispanijos dublonų, Prancūzijos 
banko asignacijų — iš viso šešiasdešimt trijų tūkstančių 
septynių šimtų vieno franko, septyniasdešimties san- 
timų sumą, neskaitant smulkių. 

— Tai apkalbos, — gynėsi Brendasjė. 

— Šlykštus šmeižtas! — pridūrė Papilionas. 

— Trečia,— tęsė Žakalis, tartum nepastebėdamas 
dviejų savo belaisvių pasipiktinimo,— to paties mėne- 
sio Zl-osios naktį jūs abu kartu su savo draugeliu Zi- 
basjė tarp Nemuro ir Sato Landono ginkluoti užpuolėte 
pašto karietą, kuria važiavo anglas su savo ledi, ir 
įrėmę foreiteriui bei kurjeriui į krūtinę pistoletus, 
ištuštinote skrynią, kurioje buvo dvidešimt septyni 
tūkstančiai frankų. O apie anglo laikrodį su grandinėle 
ir anglės žiedus bei brangenybes kalbu vien jūsų at- 
minties dėlei. 

— Tai netiesa! — sušuko elzasietis. 

— Grynų gryniausia netiesa,— pakartojo jo drau- 
gelis iš Bordo. 

— Ketvirta ir galiausia — nesutrikdamas dėstė 
Žakalis,— ilgiau nebeapsistodamas ties jūsų įvairio- 
mis išdaigomis nuo tos nakties iki gruodžio 31-osios, 
1828-ųjų sausio 1-ąją, be abejo, užsimoję gerai pradėti 
metus, užgesinote visus Monmartro komunos gatvių 
žibintus ir nakties priedangoje apiplėšėte susivėlinu- 
sius praeivius: kas neteko piniginės, kas — laikrodžio; 
darbavotės taip mikliai, jog ieškovų skaičius iki šiolei 
siekia trisdešimt devynis. 

— O! — atsiduso milžinas. 

— O! — suvaitojo neūžauga. 

— Iš to išplaukia, — vėl prašneko Žakalis valdin- 
gu tonu,— kad nepaisant jūsų neigimų, prieštaravimų, 
Dasipiktinimų, ir kitų darkymųsi, man visiškai aišku 
ir įrodyta, kad nepaprastai piktnaudžiavote mano pa- 
rodytu pasitikėjimu jumis. Iš to išplaukia, kartoju, kad 
apšvarindami visus, kas pakliuva, jūs elgėtės ne kaip 
rimti bei dori policijos agentai, o tarsi paprasti vagys; 
taigi kviečiu judu nedelsiant pereiti į gretimą kabi- 
netą, kur jums pažįstamas žmogus, pavarde Kolombjė, 
iškart abu suims ir nuves į saugią vietą, kol aš sugal- 
vosiu, kaip užkirsti kelią jūsų išsišokimams. 

Vis kuo šaltakraujiškiausiai kalbėdamas tuos žo- 
džius, ZŽakalis paskambino Kolombjė, kuris pasirodė 
trečiusyk ir nepajėgė nuslėpti liūdesio, išvydęs gailias 
dviejų savo bičiulių, Brendasjė ir Papiliono, minas. 

Bet kaip ištikimas pareigai kariškis, jis akies mir- 
ksniu sutramdė savąją melancholiją ir Zakaliui pamo- 
jus paėmė milžiną už vienos parankės, neūžaugą — už 
kitos, paskiau ne išvedė, o tiesiog tempte ištempė juodu 
tenai, kur jau buvo Karmanjolis su Longavuanu. 

Kuriam laikui šioje likvidacijoje stojo pauzė. 

To ketverto areštas Žakalio nei sujaudino, nei su- 
domino. Be abejo, jautė šiokią tokią simpatiją Kar- 
manjolio sąmojui, ir pastarojo netektis apgailestautina; 
bet pažinojo marselietį kaip nuluptą: neabejojo, kad 
vienokiu ar kitokiu būdu (provansietis buvo nulipdy- 
tas iš tos katorgininkų medžiagos, kurios dėka sulau- 
kiama aštuoniasdešimties metų), anksčiau ar vėliau 
šis išsisuks. 

O kiti netgi nebuvo jo administracinės mašinos 
ratukai. Jie veikiau stebėjo ją dirbančią, nei prisidėjo 
prie jos darbo. Longavuanas buvo tik veidmainis, Bren- 
dasjė — pagyrūnas. Na, o Papilionas, kad ir turėjo 
lengvumo, būdingo drugiui, kurio vardu vadinosi", šiaip 
ar taip, tebuvo blanki, prasta Karmanjolio kopija. 

Taigi suprantama, kad tų tipų ateitis labai men- 
kai tedomino Zakalį. 

Iš tikrųjų, ko vertos buvo tos žemesnės būtybės 
palyginus su neginčytinu ir nenuginčijamu pranašumu, 
kurį reiškė Žibasjė pavardė? 

Žibasjė! Agentas feniksas — rara avis“! Mašalas, 
tapęs žmogumi! Žmogumi netikėto sumanumo, neri- 
botų galimybių, daugialypių įsikūnijimų — tokių gau- 
sių nelyginant indų dievybės! 

Stai apie ką mąstė slaptosios policijos šefas, iške- 
liavus Brendasjė ir prieš atvykstant Zibasjė. 

— Galų gale, — sumurmėjo jis,— jeigu to reikia!.. 

Paskambinęs durininkui, jisai sugrįžo ir atsisėdo į 
savo fotelį, panarino galvą tarp rankų. 

Durininkas įleido vidun Žibasjė. 

Šią dieną Žibasjė vilkėjo miestiškais drabužiais: 
šilkinės kojinės dabino jo kojas, o baltos pirštinės švy- 
tėte švytėjo ant rankų. Veidas — rausvutis, akys, vi- 
suomet blausokos, šįkart žvelgė itin gyvai ir su spin- 
desiu. 

Žakalis pakėlė galvą ir buvo nustebintas jo kos- 
tiumo ir veido puikybės. 

— Taigi šiandien jums sutuoktuvės ar laidotu- 
vės? — paklausė jis. 

— Sutuoktuvės, brangusis pone Žakali — atsakė 
Žibasjė. 

— Gal jūsiškės? 

— Nevisiškai taip, brangusis pone; juk žinote ma- 
no teoriją apie vedybas; bet beveik tas pat,— pridūrė 
jis patenkintas savimi.— Nuotaka — buvusioji mano 
draugužė. 

Zakalis prisikimšo nosį tabako, tarsi stengdama- 
sis nuslopinti pamokymą, kurį buvo besirengiąs išdėsty- 
ti Zibasjė dėl šios teorijos apie moteris. 

— Ar aš turiu malonumo pažinti jaunikį? — pa- 
klausė jis, kiek patylėjęs. 

— Jūs jį pažįstate, bent iš nuogirdų,— atsakė ka- 
torgininkas.— Tai mano draugužis iš Tulono, su ku- 
riuo taip išradingai pabėgau iš tos prakaito sunkyklos; 
jis — angelas Gabrielius. 

— Prisimenu, — maktelėjo galva Žakalis— jūs man 
pasakojote tą anekdotą Kalbančiojo šulinio dugne, iš 
kur pasinaudojau proga jus ištraukti; beje, probėgšmom 
pasakysiu, kad tai man kainavo slogą, kuri ligi šiol 
nepraėjo. 

Ir lyg norėdamas suteikti savo žodžiams daugiau 
svorio, Žakalis sukosčiojo. 

— Geras kosulys, — pastebėjo Žibasjė,— šlapias 
kosulys,— pridūrė jis tarsi paguodai.— Vienas iš mano 
protėvių numirė šimto septynerių metų amžiaus nuo 
panašaus kosulio išsmukdamas pro šešto aukšto langą. 

— Beje, dėl išsmukimo,— pertraukė Žakalis.— Jūs 
niekad iki galo nenušvietėte man apie savąjį; labai 
miglotai pamenu, kad judviems — angelui Gabrieliui 
ir jums — padėjo sanitaras; bet netgi sanitarui pa- 
pirkti reikia pinigų. Iš kur ėmėte savuosius? Mat, kiek 
žinau, didis triūsas jus ne itin praturtino. 

Čia Zibasjė veidas, lig šiolei rausvutis, tapo pur- 
purinis. 

— Jūs raustate,— pastebėjo Žakalis nustebęs. 

— Atleiskite, pone Žakali,— atsiprašė katorginin- 
kas,— bet šiuo metu man mintyse vėl iškyla vienas iš 
vylingiausių mano nuotykingo gyvenimo prisiminimų, 
todėl nejučia nuraudau. 

— Vylingas prisiminimas susijęs su katorga? — 
paklausė Žakalis. 

— Ne,— paneigė Žibasjė, suraukdamas antakius, — 
susijęs su mano pabėgimu ar veikiau su paslaptinga 
dama, jį palengvinusia. 

— Fe! — išsiviepė Žakalis, niekinamai nužvelgda- 
mas Žibasjė.— Visam laikui galima pasibodėti dailiąja 
lytimi. 

— Ir kaip tik toji paslaptinga dama, — dėstė to- 
liau Žibasjė, tartum nepastebėdamas savo patrono pa- 

niekos,— šiandien išteka už angelo Gabrieliaus. 

— Betgi jūs mane patikinote, Žibasjė— griežtai 
tarė policijos šefas, — kad šis katorgininkas užsienyje. 

— Teisybė, — su savotišku išdidumu atsakė Ži- 

basjė.— Jis atvyko paprašyti savo šeimos sutikimo ir 
"pasirūpinti dokumentais. 

— Regis, jūs buvote suimti drauge? 

— Tikrai taip, brangusis pone ZŽakali. 

— Kaipo pinigų padirbinėtojai? 

— Atleiskite garbusis patrone: tai angelas Gabrie- 
lius padirbinėjo pinigus; o aš — apgailėtinas nemokša 
metalurgijos dalykuose. 

— Savo ruožtu Jūs atleiskite, brangusis pone Ži- 
basjė: supainiojau pinigų padirbinėjimą su parašų pa- 
dirbinėjimu. 

— Tai iš tikrųjų visai kas kita, — rimtai sutiko Ži- 
basjė. 

— Jeigu atmintis manęs neapgauna, kartą nuo jo 
ekscelencijos teisingumo ministro atėjo aplankalas, ad- 
resuotas Tulono katorgos direktoriui; šiame aplankale 
buvo visi reikalingi dokumentai su visais oficialiais 
parašais vieno katorgininko paleidimui laisvėn. Sie do- 
kumentai radosi iš jūsų, tiesa? 

— Apie angelo Gabrieliaus išlaisvinimą, brangusis 
pone Žakali; tai vienas iš filantropiškiausių poelgių per 
mano audringą gyvenimą, ir būčiau pasikuklinęs, jį nu- 
slėpdamas, jeigu nebūtumėt privertęs mane prisipažinti. 

— Čia tik priedurio pokštai,— tarė Zakalis,— ir 
tai nepaaiškina man jūsų trečiojo sugrįžimo katorgon; 
gal teiksitės atgaivinti mano atmintį? 

— Suprantu jus, — tarė katorgininkas,— reikalau- 
jate iš manęs sąžinės ataskaitos. 

— Kaip tik, ZŽibasjė, ir jeigu nematote tokiam pa- 
sitikėjimui kokios nors rimtos kliūties... 

— Nematau jokios,— tarė Žibasjė.— Juolab, kad 
jums pakaktų tik perskaityti to meto dienraščius, ir 
minėtasis dalykas liktų jums pakankamai aiškus. 

— Tad pradėkite. 

— Tai buvo 1822-aisiais ar 1823-aisiais, dėl datos 
nesu visai tikras. 

— Data reikalo nekeičia. 

— Tai buvo našūs metai; niekados pjūtis neatnešė 
daugiau auksinių varpų; niekados vynuogienojų atšlai- 
tės labiau nežaliavo vynšakių lapija ir kekėmis. 

— Leiskite jums pastebėti, Zibasjė, jog, pjūtis ir 
vynšakės visiškai nesusiję su dalyku. 

— Tuo tik noriu jums pasakyti, brangusis pone 
Žakali, kad karštis tais metais buvo tiesiog alinantis. 
Trečia diena klaidžiojau pabėgęs iš Bresto katorgos; 
trečia diena kaip nei gėręs, nei valgęs slėpiausi dubu- 
ry vienos iš tų uolų, juosiančių Bretanės pakrantę; 
žemiau manęs grupė skarmaluotų gitanų' kalbėjosi apie 
mano pabėgimą ir žadėjo šimtą frankų tam, kas mane 
pagaus. Jūs, be abejo, žinote, kad katorga šioms klajo- 
jančioms gaujoms — tai dosni aprūpintoja; jos tiek pat. 
minta negyva žuvimi, kurią jūra išmeta į paplūdimį, 
kiek gyvena iš katorgininkų medžioklės; pažįsta tan- 
kius miškus, duburiuotus keliukus, gilius slėnius, ne- 
gyvenamas lūšnas, kur uždusęs katorgininkas gali ap- 
sistoti atokvėpiui. Vos tik išgirdusios pirmąjį patran- 
kos šūvį, skelbiantį apie kalinio pabėgimą, jos tartum 
iš po žemės išdygusios, ginkluotos lazdomis, virvėmis, 
akmenimis, peiliais leidžiasi medžioklėn su džiaugs- 
mu, su goduliu, kurie, matyt, šiems čigonams yra įgimti. 

Taigi tūnojau tenai tris dienas, kai vakare nu- 
griaudėjo patrankos šūvis, pranešantis apie antrą pa- 
bėgimą. Ir tarp gitanų tuojau pat kyla didelis me- 
džioklės bruzdulys. Kiekvienas griebia pirmą po ranka 
pakliuvusį ginklą ir nuskubėję gaudyti mano nelai- 
mingąjį draugelį palieka mane ant uolos kaip senovės 
Prometėją?, kankinamą troškulio ir alkio vanagų. 

— Jūsų pasakojimas toks įdomus, Žibasjė, jog tie- 
siog užgniaužia kvapą,— tarė Žakalis vis toksai pat 
šaltakraujiškas.— Tęskite. 

— Alkis, — vėl prašneko Žibasjė— kaip Guzma- 
nas' — nepripažįsta kliūčių. Dviem liuoksniais atsi- 
dūriau ant žemės, trim šuoliais — slėnio gilumoje. Už 
septynių ar aštuonių pastebėjau lūšną, kurios pakraigės 
langutyje spinksojo švieselė. Buvau bepasibeldžiąs pa- 
prašyti vandens, duonos, bet man toptelėjo, kad toje 

trobelėje gali glaustis koks gitanas ar galų gale koks 
kaimietis, kuris, žinoma, mane išduotų. Mirksnį dve- 
jojau, tačiau tuoj pat ryžausi. Pabeldžiau į pirkelės 
duris savo peilio kotu, nusprendęs brangiai parduoti 
savąją gyvybę, jeigu jai kas nors grėstų. 

“Kas ten?“ — atsiliepė moteris, ir iš drebančio 
balso atpažinau, jog tai senė, o iš akcento — jog tai gi- 
tana. 

“Vargšas keliauninkas, prašantis tik stiklinės van- 
dens ir kriaukšlelės duonos", — atsakiau. 

“Drožkit savo keliu“, — suspigo senė, užtrenkda- 
ma pakraigės langelį. 

“Geroji moteriške, vardan žmoniškumo — duonos 
17 vandens!" — maldaujamai sušukau. 

Bet senė neatsakė man. 

“Pati to norėjai“, — tariau ir taip stipriai spyriau į 
duris, jog tos nulėkė į kitą žemos priemenės galą. 

Į krentančių durų garsą laiptus atstojančių kopėčių 
viršuje pasirodė senė gitana su lempa rankoje. Deši- 
niąja ranka pridengė savąją lempos pusę, stengdamasi 
geriau apšviesti mano veidą, bet per tokią tamsybę 
nepajėgusi nieko išskirti, kretančiu balsu paklausė: 

“Kas ten?" 

“Vargšas keliauninkas“ — atsakiau. 

“Palūkėk,— tarė ji, kaip savo amžiui nepaprastai 
vikriai kabarodamasi žemyn kopėčiomis,— palūkėk, 
tuojau tu man iškeliausi“. 

Matydamas, kad nesunkiai susidorosiu su ta sena 
ragana, nubėgau prie duoninės ir, pastebėjęs tenai 
kriaukšlę juodos duonos, sugriebiau ją ir godžiai atsi- 
kandau. 

Sį mirksnį čigonė pastatė koją ant žemės. 

Puolė tiesiai prie manęs ir stumdama už pečių 
bandė išgrūsti pro duris. 

“Meldžiu jus, duokit man atsigerti" — tariau, pa- 
stebėjęs priemenės gilumoje molinį ąsotį. 

Bet ši, išvydusi manąją katorgininko aprangą, iš- 
gąstingai atšlijo ir baisiai ūktelėjo — it pelėda ar apuo- 
kas. 

Į tą garsą kopėčių viršuje pasirodė kita figūra. 

Tai buvo aukšta, geibi šešiolikmetė ar septyniolik- 
metė mergiotė. 

“Kas yra, mama? — sušuko ji. 

“Katorgininkas!" — sustūgo senė, parodydama į 
mane pirštų. 

Mergiotė veikiau stryktelėjo žemyn, o ne nulipo 
kopėčiomis, ir metėsi prie manęs su laukinio žvėries 
goduliu; nė pastebėt nepastebėjau, kaip su neįtikėtina 
jos amžiaus moteriai jėga iš užpakalio apsivijusi kaklą 
pargriovė mane ant akmeninių grindų. 

“Mama"" — sušuko. 

Į šį šauksmą motina šoko kaip šakalas ir užsėdo 
man krūtinę, iš visos gerklės klykdama: 

“Pagalbon! Pagalbon!" 

“Paleiskite mane", — stenėjau, stengdamasis nu- 
stumti nuo savęs tas furijas. 

“Pagalbon! Pagalbon!“ — rėkė drauge motina ir 
duktė. 

“Nutilkit ir paleiskit mane!" — dusdamas sušvokš- 
čiau. 

“Katorgininkas!: Katorgininkas!“ — spiegė viena 
per kitą. 

“Ar nenutilsit?" — surikau, sugriebdamas senę už 
gerklės ir nuversdamas aukštielninką taip, jog dabar 
aš savo ruožtu atsidūriau sėdomis ant jos. 

Mergiotė užšoko ant manęs; traukdama atgal už 
galvos (regis, tas veiksmas jai buvo gerai žinomas), 
sugriebė dantimis mano ausį, bandydama ją suplė- 
šyti. 

Supratau, kad laikas baigti su tais šėlstančiais 
demonais. Kiekvienu momentu galėjo atskubėt jų tėvai, 
broliai ar vyrai. Giliai suleidau visą dešimtį savo pirštų 
į senės kaklą ir iš išsiveržusio jai iš krūtinės gargesio 
supratau, jog daugiau neberėks. 

"Tuo-tarpu jauniklė vis tebesikandžiojo. 

“Paleiskite, arba aš jus nudėsiu!" — pasakiau ne- 
paprastai griežtai. 

Bet ar ji nesuprato manęs, ar nenorėjo suprasti, 
tačiau taip žvėriškai vis kandžiojosi, jog išsitraukęs 
peilį ir atgręžęs savo dešiniąja ranka jos pusėn, iki 

“ koto suvariau geležtę jai po kairiąja krūtimi. 

Jinai parkrito. 

Puoliau prie ąsočio ir suskatau godžiai gerti van- 
denį... 

— "Tesinį žinau,— pertraukė Žakalis, kurio vei- 
das, pasakotojui artėjant prie savo kraupiosios istori- 
jos lemtingos atomazgos, vis labiau niaukėsi.— Po sa- 
vaitės buvote suimtas ir nugabentas į Tuloną, pagai- 
lėtas nuo mirties bausmės vieno tų atsitiktinumų, kur 
aiškiai matyti Apvaizdos ranka. 

Po šių žodžių minutėlei stojo tyla. Žakalis, atrodo, 
giliai susimąstė. 

O Zibasjė, kuris, nepaisant savo linksmai atro- 
dančio kostiumo, dėstydamas šią istoriją kiek nuliūdo, 
Zibasjė, pasakykime, ėmė savęs klausinėti, kodėl pa- 
tronas privertė jį pasakoti nuotykį, apie kurį žinojo ne 
prasčiau nei jis pats. 

Vos tik ši mintis įsismelkė jam į galvą, uždavė sau 
klausimą, kokią naudą policijos šefas galėtų turėti iš 
tokios sąžinės ataskaitos. Nepajėgė jos nuspėti, tačiau 
neaiškiai uodė ir jautė. 

Apibendrino padėtį, palinguodamas galvą ir su- 
murmėdamas: 

— Velniava! Prasti mano popieriai. 

Dar labiau šią jo mintį patvirtino nulenkta Žaka- 
lio galva, apniukęs veidas, žodžiu, mąsli išvaizda. 

O pastarasis ūmai pakėlė akis, perbraukė ranka 
kaktą, tarsi nuvydamas nuo jos debesis ir lyg su kokia 
užuojauta nužvelgė katorgininką: 

— Paklausykite, Žibasjė,— tarė, — nenoriu drumsti 
tokią gražią dieną priekaištais, Kužie šiuo metu, be 
abejo, jums pasirodytų nesavalaikiai. Tad eikite į an- 
gelo Gabrieliaus sutuoktuves, mielas bičiuli, ir gerai 
linksminkitės... Norėjau tik pasakyti, jūsų paties la- 
bui, didžiai svarbų dalyką; bet atsižvelgdamas į šį bro- 
lišką pokylį, atidedu reikalą rytdienai. Beje, brangusis 
Žibasjė, kur keliamas vestuvių pokylis? 

“Žydrajame laikrodyje“, brangusis pone Žakali. 

— Puikus restoranas, mielasis bičiuli; tad gerai 
linksminkitės, Ų rimti reikalai — rytojui. 

600 


— Atleiskit, kurią valandą? — paklausė Žibasjė. 

— Rytoj vidudienį, jeigų nebūsite pernelyg pa- 
vargęs. 

— Vidudienį, karišką valandą! — nusilenkdamas 
tarė katorgininkas ir pasišalino sužavėtas, kad šis po- 
kalbis, taip blogai prasidėjęs, baigėsi taip gerai. 

Rytojaus dieną, anot jo paties, karišką valandą, 
Žibasjė įžengė į Žakalio kabinetą. 

Jo apranga buvo paprastų paprasčiausia, veidas — 
blyškių blyškiausias. Atidesnis stebėtojas giliose jo kak- 
tos raukšlėse ir tamsiuose ratiluose apie akis būtų įžvel- 
gęs nemigos ir nerimo nakties pėdsakus. 

Šitai nepraslydo ir pro Žakalio žvilgsnį, kuris ne- 
galėjo apsirikti dėl katorgininko nemigos priežasčių. 

Iš tikrųjų, po iškilmių seka pokylis; per pokylį — 
punšas, po punšo — orgija ir vienas Dievas težino, kur 
orgija nuveda savo išpažintojus. 

Zibasjė griežtai laikėsi tos varginančios maldinin- 
kystės iš restorano salės į orgijų kambarį. 

Bet nei vynas, nei punšas, nei orgija nepajėgė 
įveikti tokio stipruolio kaip Žibasjė, ir Zakalis būtų re- 
gėjęs švytint katorgininko veidą giedrybe, jeigu ne vie- 
nas ankstyvą rytmetį jį užklupęs nutikimas, kuris nu- 
sinešė ir jo gerą nuotaiką ir įraudį nuo skruostų. Ir 
skaitytojas tuojau sutiks su mumis, kad būta dar dau- 
giau ko netekti. 

Iš tikrųjų štai kas įvyko: 

Aštuntą valandą ryto tebeįmigęs Žibasjė buvo stai- 
ga pažadintas stipraus beldimo į duris. 

Iš lovos jis šūktelėjo: 

— Kas ten? 

Moters balsas jam atsakė: 

— Tai aš! ž 

Atpažinęs balsą, Žibasjė nušlepsėjo atrakinti durų 
1 skubiai vėl atsigulė. 

Spręskite patys, kaip jis nustebo, išvydęs įpuolant 
į jo kambarį išblyškusią, susitaršiusiais plaukais, ko- 
kių trisdešimties metų moterį, kuri buvo ne kas kita 
kaip tik naujoji jaunavedė, angelo Gabrieliaus žmona, 
sena jo paties draugužė, kaip sakėsi Žakaliui. 

— Kas atsitiko, Eliza? — paklausė jis, vos tik ją 
pamatęs. 

— Iš manęs pagrobė Gabrielių! — atsakė moteris. 

— Kaip! Pagrobė Gabrielių? — apstulbo katorgi- 
ninkas.— Kurgi? 

— Nežinau. 

— Kada? 

— Irgi nežinau. Ę 

— Ak taip! Nagi, mieloji — tarė Zibasjė, trinda- 
masis akis — mat norėjo įsitikinti, ar tikrai atsibu- 
dęs,— juk aš nebemiegu ir nesapnuoju, kad jūs čia ir 
kad pagrobė Gabrielių? Ką visa tai reiškia? Kas atsi- 
tiko? 

— Štai, — atsakė Eliza: — Išėję iš “Žydrojo laik- 
rodžio"“, mes pasukome į savo būstą, tiesa? 

— Norėčiau tuo tikėti. 

— Vienas toksai jaunikaitis iš Gabrieliaus bičiu- 
lių ir kitas, kurio mes nepažinojome, beje, labai dailiai 
apsirengęs, mus palydėjo iki durų. Cia, kai buvau be- 
kelianti plaktukėlį pabelsti, Gabrieliaus bičiulis jam 
tarė: 

“Rytoj labai anksti, auštant, turiu išvykti; nebe- 
galėsiu su jumis pasimatyti, o dar norėčiau kai ką 
svarbaus jums pasakyti“. 

“Ką gi, — atsakė Gabrielius, — jeigu tai taip svar- 
bu, sakykit man iškart“. 

“Kad tai paslaptis“, — pašnabždėjo jo bičiulis. 

“Nieko tokio,— atsakė Gabrielius, — Eliza pasi- 
kels viršun atsigulti, o jūs man papasakosite, koks 
dalykas". 

— Iš tiesų, aš pasikeliu viršun atsigulti ir nuo 
šokių tokia pavargusi užmingu kaip negyva. Taigi šįryt, 
prabudusi aštuntą valandą, pašaukiu Gabrielių; šis ne- 
atsiliepia. Nusileidžiu apačion pas durininkę ir pasi- 
teirauju jos. Toji nieko nė matyt nemačiusi, nė girdėt 
negirdėjusi: jis nesugrįžo! Ž 

— Vestuvių naktį!..— suraukė antakius Žibasjė. 

— Tą ir aš sau sakau, — tarė Eliza.— Jeigu tai 
nebūtų vestuvių naktis, gal dar galėtum kaip nors pa- 
aiškinti. 

— Tikrai galėtum,— pastebėjo katorgininkas, 
pratęs paaiškinti nepaaiškinamiausius dalykus. 

— Tad nulėkiau į “Zydrąjį laikrodį“ ir į smuklę, 
kur jis paprastai lankosi, mėgindama ką nors sužino- 
ti, ir kadangi nieko nesužinojau, atėjau pasiteirauti 
pas tave. 

— Tave gal per greitoka,— pastebėjo Žibasjė,— 
rytojaus dieną po vestuvių. 

— Kartoju juk tau — nebuvo nakties. 

— Tikrai, teisybė, — pripažino katorgininkas, ku- 
ris nuo šiol ėmė žvelgti į savo senąją draugužę lyg 
žvelgtų į naująją. — Ir tu nieko neįtari? — vėl prašne- 
ko po šios apžiūros. 

— Ką gi man įtarti? 

— Visus, po šimts! 

— Tai daug, — naiviai paprieštaravo Eliza. 

— Pirmiausia man pasakyk,— paprašė ZŽibasjė,— 
kaip vadinosi tas bičiulis, kuris jus palydėjo. 

— Nežinau. 

— Nupasakok man jį. 

— Žemas brunetas su ūsais. 

— Tai ne nupasakojimas: pusė žmonių giminės 
žemi, brunetai ir nešioja ūsus. 

— Man regis, jis iš Pietų. 

— Iš kokių Pietų? Marselio ar Tulono Pietų? Pietūs 
Pietums nelygu. 

— Nepasakyčiau tau; vilkėjo fraku. 

— Kur Gabrielius su juo susipažino? 

— Regis, Vokietijoje. Juodu kartu išvyko iš Main- 
co, kur pietavo toje pačioje užeigoje, o paskiau iš Frank- 
furto, kur užsiėmė reikalais iš pusės. 

— Kokiais reikalais? 

— Nežinau. 

— Per mažai žinai, mieloji, ir iš tų menkų žinių, 
kurias man pateiki, nematau jokių nuorodų, galinčių 
mus užvesti ant kelio. 

— Ką daryti? 

— Leisk man pagalvoti. 

— Tu nemanai, kad jis būtų galėjęs praleisti naktį 
kur kitur? 

— Atvirkščiai, mieloji, esu giliai įsitikinęs, kad jei- 
gu jo nėra pas tave, tai tikrai jis ją praleido kur kitur. 

— O! Zodžiais kur kitur turiu omenyje jo buvusias 
meilužes. | 

— O, dėl šito, tai tikrai ne. Pirmiausia tai būtų 
niekšybė, paskiau — kvailystė, o Gabrielius nei kvai- 
lys, nei niekšas. 

— Teisybė,— atsiduso Eliza,— bet galų gale ką 
daryti? | 

— Juk sakau tau — pagalvosiu. 

Iš tikrųjų, katorgininkas sukryžiavo ant krūtinės 
rankas, suraukė antakius ir, užuot žiūrėjęs į savo 
senąją draugužę kaip lig šiolei, užsimerkė ir, taip sa- 
kant, pažvelgė savo vidun. Ž 

Tuo tarpu Eliza suko nykščius ir tyrinėjo Zibasjė 
miegamąjį. 

Pastarojo meditacija, Elizai atrodė, niekad nesi- 
baigs ir, ko gero, pereis į miegą. 

— Ei, ei! Mielasis Ziba! — sušuko ji atsistodama 
ir timptelėdama jį už marškinių rankovės. 

— Ką? 

— Nejau mes vėl užmigome? 

— Aš mąstau, sakau tau! — nepatenkintas su- 
niurnėjo Žibasjė, kuris toli gražu nemiegojo, bet žodis 
žodin komentavo sau išvakarėse turėtąjį pokalbį su 
Zakaliu ir pradėjo įtarti, prisiminęs šio paskutiniuo- 
sius žodžius “Kur jūs puotaujate?“, kad slaptosios po- 
licijos šefas nevisiškai niekuo dėtas dėl angelo Gabrie- 
liaus dingimo. 

Vos tik atėjus į galvą šiai minčiai, jis iššoko iš lo- 
vos ir nė kiek nesidrovėdamas greitai užsitempė kelnes. 

— Ną, ką tu darai? — nustebo Eliza, kuri galbūt 
atėjo pas katorgininką ieškoti ne tiek žinių, kiek pa- 
guodos. Ę 

— Juk matai, rengiuosi, — atkirto Žibasjė, iš tik- 
rųjų rengdamasis taip skubiai, jog pamanytum, kad jį 
tuoj areštuos ar kad namuose gaisras. 

Per dvi minutes apsirengė nuo galvos ligi kojų. 

— Ak šitaip! Kas tau užėjo? Dėl ko nors nuogąstau- 
ji? — paklausė Eliza. 

— Nuogąstauju dėl visko, brangioji Eliza, ir yra 
ko nuogąstauti dėl aibės dalykų! — pabrėžė katorgi- 
ninkas, kuris nepaisant gresiančio pavojaus puikavosi 
savo pedantiškumu. 

— Tad aptikai pėdsaką? — paklausė Gabrieliaus 
žmona. Ę 

— Neabejotiną,— atsakė klasikas Zibasjė, trauk- 
damas iš savo sekretero ten buvusius banknotus ir 
auksines monetas. 

— Imiesi pinigus! — nustebo Eliza.— Vadinas, 
rengiesi kelionėn? 

— Tu pasakei. 

— Toli? Labai toli? 

— Galimas daiktas, į pasaulio kraštą. 

— Ilgam? ž 

— Visam laikui, jeigu įmanoma,— atsakė Žibasjė, 
keldamas iš kito stalčiaus porą pistoletų, šovinius ir 
durklą, kuriuos susigrūdo į redingoto kišenes. 

— Gresia pavojus tavo gyvybei? — paklausė Eli- 
za, vis labiau stebėdamasi dėl visų tų pasirengimų, 
kuriuos matė. 

— Daugiau nei gresia! — pabrėžė katorgininkas, 
maukšlindamasis ant galvos skrybėlę. 

— Betgi, kai čia atėjau, tu nė nemanei keliauti, — 
paprieštaravo Gabrieliaus žmona. 

— Ne, tačiau tavo vyro areštas įvarė man baimės. 

— Taigi tu manai, kad jis areštuotas? 

— Ne manau, o neabejoju; tad, mano dievinamoji, 
pagarbiai tau lenkiuos ir siūlau pasielgti kaip aš — 
tai yra pasitraukti saugion vieton. 

Tai sakydamas, katorgininkas suėmė Elizą į glėbį, 
karštai pabučiavo ir galvotrūkčiais nulėkė laiptais, pa- 
likęs angelo Gabrieliaus žmoną be galo apstulbintą. 

Atsidūręs laiptų apačioje, Žibasjė praėjo pro nam- 
sargės būstą, nė nežvilgtelėdamas į moteriškutę, kuri 
norėjo jam įteikti atėjusius laiškus bei dienraščius. 

Jis taip paskubom įveikė prieangį iki gatvės, jog 
nė nepastebėjo prie durų stovinčio fiakro — keisto 
reiškinio tokioje gatvėje priešais panašų namą. 

Visai nepastebėjo ir keturių vyriškių, prisišlieju- 

sių prie sienos abipus durų, kurie, vos tik jį išvydę, 
sugriebė už pakarpos ir įvertė vežiman, katorgininkui 
nė nespėjus pastatyti kojos ant grindinio. 

Vienas iš to ketverto buvo atšiaurusis Kolombjė, o 
vienas iš sugriebusiųjų jį už riešų — Žemas brunetas 
su ūsais, kurį iš neaiškių Elizos nuorodų iškart atpa- 
žino kaip žmogų, pakirtusį sparnus angelui Gabrieliui. 

Po dešimties minučių karieta privažiavo prie poli- 
cijos prefektūros ir po pusantros valandos, praleistos 
daboklėje, kur aptiko savo bendradarbius bei drauge- 
lius Brendasjė, Karmanjolį, Longavuaną ir Papilioną, 
lygiai vidudienį jis įžengė, kaip jau sakėme, į Zakalio 
kabinetą. 

Suprantama, kad savųjų draugelių pakankamai 
painformuotas apie vakarykščius areštus, Žibasjė stojo 
priešais policijos šefą su labai nekokia mina. 

— Žibasjė,— tarė Zakalis, nutaisęs giliai susisie- 
lojusį veidą, — patikėkite, labai apgailestauju, jog esu | 
priverstas kuriam laikui jus patalpinti belangėn. Did- 
miesčių saulė jums kiek sujaukė smegenis, mielas bičiu- 
li, ir kai tarp Nemuro ir Sato Landono užpuolėte pašto 
karietą su anglu ir jo žmona, pernelyg pamiršote, kad 
galite sukivirčyti Londono teismą su Paryžiaus; kitaip“ 
tariant, pernelyg paniekinote laisvę, kurią aš taip di- 
džiadvasiškai ir dosniai jums buvau suteikęs. 

— Bet, pone Zakali,— pertraukė Žibasjė,— pati- 
kėkite, kad užpuldamas pašto karietą visai neturėjau 
tikslo šiurkščiai pasielgti su tais saliečiais. 

— Kas man jumyse patinka, Žibasjė,— tai, kad 
turite drąsos pareikšti savo nuomonę. Kuris kitas ju- 
mis dėtas, pavyzdžiui Papilionas ar Brendasjė, jeigu 
jiems prašnektum apie pašto karietą, naktį užpultą 
tarp Nemuro ir Sato Landono, imtų garsiai priešta- 
rauti kaip nekalti avinėliai; bet jūs tiesiai šviesiai pa- 
sitinkate teisybę. Užpulta pašto karieta — kas tai pa- 
darė? “Aš, aš, Žibasjė! Aš, kartoju, ir to pakanka!" Ne- 
paprastas atvirumas — štai jūsų pagrindinė savybė, 
itin iškili, 17 man iš tiesų džiugu ją konstatuoti jūsų 
akivaizdoje. Deja, mielas bičiuli, atvirumas, kad ir koks 
išsiskiriantis, neatstoja visų savybių, reikalingų išmin- 

čiui, ir su gailesčiu jaučiuosi priverstas jums pasakyti, 
kad visiškai stokojote išminties pašto karietos aferoje. 
Kas per velnias! Tokio proto žmogus kaip jūs ima ir 
ryžtasi užpulti anglus? 

— Aš juos palaikiau elzasiečiais,— gynėsi Žibasjė. 

— Tai švelninanti aplinkybė, nors Brendasjė juk 
pats elzasietis, ir netinkama užpulti savo kraštietį. 
Taigi ir pilietiškumo, ir takto stoka. Štai kodėl į įsivaiz- 
duoju, kad truputėlį patupėti už grotų jums išeis į 
naudą. 

— Taigi,— tarė katorgininkas, pradėdamas nebe- 
tekti pusiausvyros, — jūs paprastų paprasčiausiai siun- 
čiate mane prakaityklon? 

— Kaip sakote — paprastų paprasčiausiai. 

— Į Rošforą, Brestą ar Tuloną? 

— Rinkitės, bičiuli. Matote, kaip tėviškai su jumis 
elgiuosi. 

— Ilgam? 

— Darsyk rinkitės. Tereikia jums gerai elgtis; esate 
man pernelyg vertingas, kad nepašaukčiau jūsų vėl 
prie savęs, kai tik pasitaikys proga. 

— Ir suporintas su kitu kaliniu? 

— Vėl jums rinktis. Ar gali būti didesnė paslauga? 

— Ką gi — pradėjęs suvokti, kad kitos išeities 
jam nėra, Žibasjė susitaikė su likimu, — ką gi, sutarta, 
renkuosi Tuloną be suporinimo. 

— Deja! — atsiduso Žakalis.— Dar viena jūsų 
vertinga savybė nueina perniek, Žibasjė. Kalbu apie 
dėkingumą arba bičiuliškumą, jeigu jums geriau pa- 
tinka. Kaipgi! Jums širdis neplyš, matant katorgos 
brolį prikaustytą prie kitos grandinės nei jūsiškės? 

— Ką norite tuo pasakyti? — paklausė katorgi- 
ninkas, nesuprasdamas, kur kreipia Žakalis. 

— Argi galimas daiktas, nedėkingasis Žibasjė, kad 
jūs būtumėt visiškai pamiršęs angelą Gabrielių, kai 
vos prieš dvidešimt keturias valandas laikėte jo hime- 
nėjiškos šventės deglą? 

— Aš neapsirikau,— sumurmėjo Žibasjė. 

— Jūs retai apsirinkate, mielas bičiuli; tenka ir 
tai jums pripažinti. 

— Buvau įsitikinęs, jog tai jums įsakius jis areš- 
tuotas. 5 

— Iš tikrųjų, man įsakius, įžvalgusis Žibasjė. Bet 
ar žinote, kodėl įsakiau jį areštuoti? 

— Ne,— atvirai prisipažino katorgininkas. 

— Už menkutį nusižengimėlį, kuris prieštarauja 
sveikam protui, jeigu norite, tačiau kuris, šiaip ar taip, 
nusipelno tam tikros bausmės, kad nusižengėlis 1š- 
moktų geriau elgtis. Ar galėtumėt patikėti, kad iš jį 
tuokusio Sen Žako de O Pa klebono, kai šis davė jam 
pabučiuoti savo pateną“, Gabrielius pavogė nosinaitę 
17 tabokinę? Lengvabūdiškesniam neįmanoma būti! Tai- 
gi klebonas, kuris nenorėjo bažnyčioje kelti skandalo, 
ramiai baigė ceremoniją ir po pusvalandžio atėjo pas 
mane su savo pareiškimu. Tad tikėkite dabar angelų 
dorybėmis! Ir štai kaip, Zibasjė, jūs pasirodote nedėkin- 
gas, nemelsdamas sudėjęs rankas, kad jus sukaustytų 
viena grandine su tuo vėjavaikiu ir tokiu būdu galė- 
tumėte užbaigti jo auklėjimą. 

— Jeigu taip,— tarė Žibasjė,— atsiimu savo pra- 
šymą.— Pasilieku prie Tulono ir suporinimo. 

— Ačiū Dievui! Pagaliau atpažįstu mielą mano 
širdžiai Žibasjė. Akgi, kokiu žmogumi būtumėte tapęs, 
jeigu būtumėte išėjęs geresnę mokyklą! Bet nuo vai- 
kystės jus bukino klasikų skaitybomis, ir jums visiš- 
kai nepažįstami moderniosios mokyklos pradmenys. 
Stai kas jus pražudė. Bet kol kas ne viskas prarasta, 
ir žala galbūt atitaisoma. Jūs dar jaunas, galite moky- 
tis. Žinote, jums įžengiant vidun, aš tuo metu galvo- 
jau, jog reikia įkurti didelę biblioteką visiems tokiems 
nuskriaustiesiems kaip jūs; o jeigu, kai apie tai pagal- 
voju, aš judu su angelu Gabrieliumi ne suporinčiau, 
bet abu pritvirtinčiau tik prie pusgrandinės? Ir jeigu 
jus pakelčiau, kai tik tenai pateksite, į rinktiniausią, 
pelningiausią postą — grevezokų! rangą, tai yra į 
rašytojus? Argi tai ne savotiškai žavinga paskirtis — 
užsiimti savo neraštingų draugužių korespondencija 
ir šitaip tapti jų intymiausių paslapčių patikėtiniu, jų 
patarėju ir ramsčiu? Ką pasakytumėte apie tokią ma- 
lonę? 

— Jūs nepaprastai dosnus! — perpus ironiškai, 
perpus rimtai atsakė katorgininkas. 

— Betgi to nusipelnote,— su apsimestiniu manda- 
gumu atsakė Zakalis.— Ką gi, sutarta, galite abu save 
laikyti oficialiais grevezokais. Kol jūs čia, gal turite 
dar kokių pageidavimų, gal trokštate dar ko nors ma- 
nęs paprašyti? 

— Tik vieno dalyko,— rimtai tarė Žibasjė. 

— Kalbėkite, brangusis bičiuli; palaužysiu savo 
galvą, kad surasčiau jums ką nors malonaus. 

— Kadangi Gabrielius, — tarė belaisvis,— buvo 
suimtas vakar vakare, jis neturėjo laiko ilgiau susipa- 
žinti su savąja sutuoktine. Ar nebūtų per drąsu jus 
prašyti, kad leistumėte pastarajai pasimatyti su savo 
vyru prieš jam iškeliaujant į Pietus? 

— Ne per drąsu, brangusis bičiuli. Jinai matys jį 
kasdien, iki šis iškeliaus. Viskas, Zibasjė? 

— Tai tik pirma mano prašymo dalis. 

— Išklausykime antrosios. 

— Ar leisite jai gyventi tose pačiose platumose 
kaip josios vyras? 

— Sutinku, Zibasjė, nors antra jūsų prašymo da- 
lis man tiek pat nepatinka, kiek pirmoji sužavėjo. Pir- 
moje dalyje parodėte nesavanaudiškumą, kalbėjote už 
čia nesantį bičiulį, o antrojoje jūsų užmačios man atro- 
do savanaudiškos. Ž 

— Nesuprantu jūsų,— tarė Žibasjė. 

— Labai paprasta. Argi neminėjote man, kad jūsų 
bičiulio žmona — tai jūsų sena draugužė? Bijau, kad 
svajojate įkurdinti jo žmoną savo kraštuose ne tiek dėl 
jo, kiek dėl savęs. 

Katorgininkas droviai nuraudo. 

— Šiaip ar taip, — melancholiškai tarė Žakalis,— 
žmogus netobulas... Neturite daugiau ko manęs pa- 
prašyti? 

— Paskutinio dalyko. 

— Klokit, jeigu jau apie tai užsiminėt. 

— Kaip mūsų kelionė bus vykdoma? 

— Turėtumėte žinoti, ko šiuo atžvilgiu tikėtis, Ži- 
basjė. Įprasta tvarka. 

— Reiks pereiti Bisetrą? — nutaisė baisią grima- 
są katorgininkas. 

— Savaime suprantama. 

— Štai kas mane be galo liūdina. 

— Kodėl gi? 

— Ką padarysi, pone Žakali! Negaliu priprasti prie 
Bisetro. Pats pasakėte, kad žmogus netobulas. Vien tik 
mintis, jog turėsiu sąlytį su pamišėliais, man kelia 
nervų priepuolius. 

— Tuomet,— atsistodamas tarė Žakalis— kodėl 
nesielgėt išmintingai?.. Deja, Žibasjė,— kalbėjo jis to- 
liau, eidamas nuspausti skambučio,— deja, negaliu pa- 
tenkinti jūsų prašymo. Suprantu visą liūdesį, kurį jums 
gali kelti ši mintis, ir tai bjauri būtinybė, tačiau taip 
jau yra, o kaip iš klasikų žinote, antikos žmonės vaiz- 
duodavo būtinybę su geležiniais kaltais. 

Baigiant Zakaliui tarti šiuos žodžius, pasirodė Ko- 
lombjė. 

— Kolombjė,— tarė policijos šefas, pasisemdamas 
didelį žiupsnį tabako, ir su pasimėgavimu jį pauosty- 
damas, lyg jį tenkintų tai, kaip visa susiklostė, — Ko- 
lombjė, pavedu ypatingai jūsų globai poną Zibasjė. Lai- 
kinai, užuot nuvedęs jį apačion į daboklę, patalpinsite 
kalėjiman kaip ir aną, kurį suėmėt vakar vakare. 

Paskiau pasigręžė į Žibasjė: 

— Kalbu apie angelą Gabrielių; tik nesakykit, kad 
aš apie viską nepagalvoju, nedėkingasis! 

— Iš tikrųjų, nežinau nė kaip jums dėkoti, — nu- 
silenkė katorgininkas. 

— Padėkosite sugrįžęs, — metė Žakalis, leisdamas 
jam pasišalinti. 

Su savotiška melancholija pažvelgė jam įkandin. 

— Taigi, — tarė,— likau vienarankis, nes šit išėjo 
mano dešinioji ranka. 


CXLVII + GRANDINĖ 


Senasis Bisetro dvaras ant Vilžiufo kalvos, šalia 
Žantili kaimelio, Fontenblo kelio dešinėje, mylią į į pie- 

tus nuo Paryžiaus, į šiuos kraštus atklydusiam turis- 
tui atsiveria kaip vienas iš niūriausių reginių, kokius 
tik galima įsivaizduoti. 

Iš tikrųjų, tasai sunkus, tamsus akmenų masy- 
vas, žvelgiant iš tam tikro nuotolio, turi savyje kažką 
keista ir baisaus, fantastiška ir šlykštaus. 

Tartum regėtum pirmyn ir atgal vaikštinėjant iš- 
sidraikiusiais plaukais ir grikšinčiais dantimis visas 
ligas, visas ydas ir visus nusikaltimus, kurie paeiliui 
čia grūdosi nuo karaliaus Šventojo Liudviko! laikų iki 
šių dienų. 

Kartu senelių prieglauda ir kalėjimas, beprotna- 
mis ir vieta, kur uždarydavo prostitutes, Bisetro dva- 
ras panėšėjo į seną apleistą Vokietijos miestą, kuria- 
me tam tikromis valandomis vaidenasi vampyrės ir 
pragaro raganos. 

Daktaras Parizė* savo raporte generalinei kalėjimų 
valdybai atsiliepė apie Bisetrą kaip apie poetų praga- 
ro įsikūnijimą. 

Tie iš mūsų bendraamžių, kuriems prieš kokius 
dvidešimt metų teko aplankyti tą demonų viešpatystę, 
gali paliudyti šių žodžių teisingumą. 

Kaip tik anuomet Bisetro kieme vykdavo apkaus- 
tymo ceremonija. Iš tikrųjų, tas reginys, prasidėdavęs 
šiame tamsiame kieme ir užsibaigdavęs tik Brestu, 
Rošforu ar Tulonu, buvo viena iš kraupiausių mizans- 
cenų, ir visai suprantama, kodėl pats Žibasjė, gerai su 
tuo dalyku susipažinęs, taip nerodė noro gauti vaid- 
menį šioje nykioje melodramoje. 

Pirmieji pasirengimai apkaustymui, kaip ką tik 
pasakėme, vykdavo didžiajame dvaro kieme. 

Tą rytą šio kiemo vaizdas pro tirštą rūką atrodė 
dar niūresnis negu paprastai. 

Pilkas dangus, vėsus oras, juodas purvas. Šen bei 
ten po kiemą slampinėjo it graudūs šešėliai kelėtas 
pakaruokliško veido, atšiaurių bruožų subjektų, kart- 
kartėmis apsimainančių vienu kitu žodžiu visiems ki- 
tiems nesuprantama kalba. 

Tos vaikščionės truko kokį pusvalandį, kai prie 
pirmųjų subjektų prisijungė kiti, ne mažiau atgrasiais 

veidais, ir savąja šnekta anuos pamaloninę, numetė 
ant žemės sunkias .grandines bei daugybę apkaustų, 
kuriais buvo apsikrovę. 

"Tai — nuteistieji laisvės atėmimu ir Bisetro kalėji- 
me atliekantys bernų pareigas. 

— Siandien jums bus nelengva! — tarė kažkuris 
iš pirmosios grupės vienam naujųjų atvykėlių, besi- 
šluostančiam išprakaitavusią kaktą. 

— Nė nesakykit,— atsakė užkalbintasis, parody- 
damas į krūvą apkaustų, kuriuos ką tik suvertė ant 
žemės,— šįsyk mano našta triskart sunkesnė. 

— Tai jų šiandien bus daug? — vėl atsiliepė pir- 
masis. 

— Bemaž trys šimtai. 

— Dar niekad nematyta tokios grandinės. 

— Neskaitant laikinųjų grandžių, kurias jiems už- 
dės kelyje. 

— Betgi jie be teismo? Įdėmiai perskaičiau žurna- 
lą ir jame mačiau tik devynis nuteistuosius. 

— Atrodo, visi kiti — seni klientai. 

— Jūs juos pažįstat? 

— Aš? — atšovė pasibaisėjęs nuteistasis laisvės 
atėmimų.— O! Fe! 

Tuo tarpu, atskriejęs iš rūmų, per kiemą nuaidėjo 
švilpuko garsas. 

— Į vietas! — griežtai paliepė vienas iš pirmosios 
grupės vėlesniems atvykėliams. 

Sie išsirikiavo palei kiemo sienas, kiekvienas prieš 
savo atsineštuosius apkaustus. 

Drauge su švilpuko garsu pro mažas dureles ar 
vartuose prakirstą angą, vedančią į antrą kiemą, išni- 
ro trisdešimties ar keturiasdešimties pasmerktųjų bū- 
rys, galima sakyti, už saito vedamas kareivių skyriaus. 

Vos atsidūrę kieme, katorgininkai giliai įkvėpė oro 
ir džiugiai šūktelėjo, o jiems iš tolo atsiliepė duslus 
riaumojimas — balsai kitų katorgininkų, laukiančių 
savo eilės kvėptelti gryno oro. 

Pirmieji iš vyriškių, kuriuos prieš sušvilpiant matė- 
me maklinėjančius po kiemą, puolė prie pasmerktųjų 
17, nuo viršaus iki apačios juos išrengę iš kalėjimo 

drabužių, suskato kruopščiai tyrinėti slapčiausias jų 
kūno kerteles, ar tenai nepaslėpta kokio ginklo, įna- 
gio, pinigų, arba šiaip ko nors kontrabandiška. 

Po šios procedūros kiti, priskirtieji tualeto prie- 
žiūrai, numetė jiems it šunims kaulą po pilką tokią 
tartum prijuostę nuogybei pridengti. 

Per tą laiką, kai katorgininkus nurenginėjo ir vėl 
apvilkinėjo, kalėjimo sargai, kuriems buvo patikėta pa- 
ruošti apkaustus, paklojo ant grindinio sunkių ant- 
kaklių eilę. 

Tada nuskardėjo antras švilpukas. 

Į šį garsą kiekvienas katorgininkas buvo pastaty- 
tas už apkausto — tokio trikampio pavalko, kurį kiek- 
vienas apkaustymui paskirtas kalėjimo sargas pakėlė 
jam iki kaklo. Kai kaliniams buvo užmautos tos gele- 
žinės apykaklės, iš tamsaus kampo, kur tūnojo (saky- 
tum, atsiskyrė nuo sienos), išėjo milžiniško ūgio ir 
įspūdingo kūno sudėjimo žmogus, ginkluotas tokiu sun- 
kiu kūju, jog būtų išgąsdinęs išradėją Tubalį Kainą“ ir 
prityrusį meistrą Vulkaną“. 

Tai buvo šaltkalvis. 

Išvydus tą milžiną su kūju, kalinių būrį aiškiai 
perbėgo virpulys ir mirksniui padarė jį kažkuo panašų 
] šienaujamos žolės pradalgę: sudrebino nuo šaknų iki 
stiebų. 

Iš tiesų, būta ko virpėti. 

Saltkalvis, ginkluotas savo sunkiuoju įnagiu, užei- 
davo už kiekvieno pasmerktojo ir galingu sunkios ma- 
sės smūgiu suplodavo trikampį uždarančią kniedę — 
toji procedūra priversdavo katorgininkus skubiai nu- 
lenkti galvą iš išgąsčio. 

Baigus šią procedūrą tajai partijai kalinių, švilpu- 
kas priversdavo įžengti kieman antrą, trečią ir taip 
toliau, iki trijų šimtų. 

Kai galiausiai visi pasmerktieji susirinko kieme, 
juos suporino. Kaustančioji grandinė ėjo nuo antkaklio 
prie juosmens, o nuo pastarojo kilo iki antkaklio se- 
kančiojo iš paskos, ir taip ligi galo kolonos, kurią su- 
jungė ilga išilgine grandine. 

Bet šlykščioji reginio pusė slypėjo anaiptol ne čia. 

Siaubingumo ir, jeigu leisite pavartoti tokį žodį, spal- 
vingumo šiai scenai teikė veikiančiųjų asmenų laiky- 
sena. 

Nors broliai pagal nusikaltimus ir bausmę, nors 
glaudžiai prirakinti vieni prie kitų ir pasmerkti, ma- 
tyt, pralčisti visą savo gyvenimą drauge, katorgininkai 
nesutarė; atrodė vienas kitam svetimi ir įnirtingai ko- 
neveikėsi. 

Tarp jų dvejetas mūsų pažįstamų (Eteoklis ir Po- 
linikas") sudarė liūdną reginį senos bičiulystės, su- 
dužusios sprendžiamąją bendros pražūties valandą. No- 
rime pakalbėti apie Papilioną ir Karmanjolį, be abejo, 
Apvaizdos ranka suporintus vienas su kitu. 

Papilionas įžeidinėjo Karmanjolį, o Karmanjolis 
užgauliojo Papilioną. Kažin, ar įmanoma patikėti? Ta 
pati geografinė platuma, kurioje abu gimė, buvo, taip 
sakant, šiurkščių šio priešiškumo apraiškų priežastis. 

Marselio pietietis nėrėsi iš kailio, kad kuo labiau 
pažemintų Bordo pietietį, o pastarasis vadino savo 
draugelį Ronos? atmata. 

O dėl Brendasjė ir Longavuano, irgi šios scenos 
dalyvių, tai jie teikė tokį pat nemalonų reginį kaip ir 
anuodu grandinės dvyniai, Longavuanas dergliojo Bren- 
dasjė karšena, Brendasjė Longavuaną — jėzuitu. 

Kitoje pusėje, ten, kur tvyrojo prieblanda, prie du- 
relių vartuose, bemaž kolonos gale, rafaeliškasis Gab- 
rielius, nunarinta galva ir tarytum nualpęs ištikimojo 
draugelio Zibasjė glėbyje, savąja atgailaujančio nu- 
sidėjėlio poza kėlė žiūrovų užuojautą. 

Patyręs ir visko matęs Žibasjė atrodė nelyginąnt 
būrio tėvas, grandinės siela. 

Be abejo, visos į jį nukreiptos akys baisiai veikė jo 
nervus; bet dėjosi nepastebįs to minios smalsumo ar- 
ba, tikriau, aiškiai jį niekino. 

Giedru veidu, ramiu žvilgsniu, pusiau šypsančio- 
mis lūpomis, jis atrodė paskendęs saldžiame susimąsty- 
me, tokioje tartum ekstazėje, pritvinkusioje vienu me- 
tu ir gailesio, ir vilties. 

Iš tikrųjų, argi nepaliko paskui save vylingų pri- 
siminimų? Argi nebuvo dievinamas dvidešimtyje su- 

sibūrimų, kurie varžėsi dėl garbės turėti jį pirminin- 
ku? Argi elegantiškiausios sostinės moterys nesiplėšė 
dėl jo? Argi šią dieną dangus juodas ne gedulo žen- 
klan, kad iškeliauja tasai jo numylėtasis sūnus? 

Kiti iš būrio, suprantama, neturėjo tokių temų 
apmąstymams ir toli gražu nesidėjo tokie ramūs. 

Priešingai, vos tiktai grandinės buvo sukniedytos, 
nelyginant audros gausmas prasiveržė aibė laukinių 
riksmų, šaižiai skardenamų trijų šimtų visokiausių 
balsų — pragariška simfonija iš alionių, švilpesių, gy- 
vuliško stūgavimo, keiksmų ir nešvankybių mišinio. 

Staiga vienam iš būrio davus ženklą, tartum burtų 
lazdelei pamojus, stojo tyla, ir kažkieno balsas gana 
grynu padugnių žargonu užtraukė proginę dainą — 
dainą, kuriai pritarė kiekvienas pasmerktasis, baisin- 
gai purtydamas grandinę. Įspūdis buvo iš tiesų krau- 
pus — nelyginant koks vaiduoklių koncertas. 

Ceremonija buvo pasiekusi šią dalį, kai kieme pa- 
sirodė naujas personažas, didžiai nustebindamas mi- 
nią, kuri pagarbiai nusilenkė prieš ką tik atėjusįjį. 

Tai buvo abatas Dominykas. 

Melancholiškai nužvelgęs grandinę, jis pakėlė akis 
į dangų, tartum šaukdamasis dieviškojo mielaširdin- 
gumo. | 

Paskiau nuėjo prie grandinės viršininko: 

— Pone,— tarė,— kodėl aš nesukaustytas kaip tie 
nelaimingieji, juk esu nusikaltėlis bei nuteistasis kaip 
1r jie? 

— Pone abate,— atsakė viršininkas, — aš tik gau- 
tųjų įsakymų vykdytojas. 

— Jums įsakė palikti mane nesurakintą? 

— Taip, pone abate. 

— Bet kas gi galėjo jums taip įsakyti? 

— Ponas policijos prefektas. 

Sį mirksnį į Bisetro kiemą įriedėjo karieta; iš jos 
išlipo kažkoks juodai visas vilkintis, su baltu kakla- 
raiščiu Žmogus ir pasuko abato Dominyko linkui; vos 
tik šį pastebėjęs, iš tolo pagarbiai nusilenkė ir nužemin- 
tai pasisveikino. 

— Pone,— tarė jis, paduodamas vargšui vienuo- 


615 


liui pergamentą, — nuo šios minutės jūs laisvas. Štai 
malonė jums, kurią jo didenybė man pavedė įteikti. 

— Visiška malonė? — paklausė abatas, labiau nu- 
stebęs nei nudžiugęs. 

— Taip, visiška, pone abate. 

— Jo didenybė nestato jokių apribojimų mano lais- 
vei? 

— Jokių, pone abate, ir jo didenybė, beje, man pa- 
vedė jo vardu išpildyti bet kokį jūsų pageidavimą, kurį 
sumanytumėte pareikšti. 

Abatas Dominykas nuleido galvą 17 susimąstė. 

Prisiminė tą didžiąją gailestingumo misiją, kurios 
Liudviko XIII viešpatystės laikais ėmėsi toks pat vie- 
nuolis kaip jis, Šventasis Vincentas Paulietis", paprašęs, 
kad būtų paskirtas galerų kapelionu. 

“Taip, — pagalvojo jis,— aš tapsiu šių tremtinių 
guodėjų; duosiu jiems pažinti viltį! Kas žino, ar visi 
tie Žmonės blogesni už kitus!“ 

Galop vėl atsitiesė: 

— Pone,— tarė,— kadangi jo didenybė leidžia man 
pareikšti pageidavimą, prašau kaip malonės paskirti 
mane katorgos kapelionu. 

— Jo didenybė numatė tokį jūsų troškimą, pone 
abate,— tarė karaliaus pasiuntinys, išsitraukdamas iš 
kišenės antrą pergamentą ir paduodamas jį abatui Do- 
minykui; štai jūsų paskyrimas ir, jeigu pageidaujate, 
galite šią pat minutę pradėti eiti pareigas. 

— Kokiu būdu? — paklausė abatas, matydamas jau 
pasirengusią iškeliauti kalinių grandinę. 

— Esama papročio, pone abate, prieš kaliniams 
iškeliaujant į katorgą, atlaikyti mišias šios įstaigos 
koplyčioje ir paprašyti jiems Dievo gailestingumo. 

— Parodykite man kelią, pone,— tarė abatas Do- 
minykas ir karaliaus pasiuntinio lydimas pasuko lin- 
kui korpuso, kuriame buvo koplyčia. 

Grandinė pajudėjo ir nusekė paskui vienuolį. 

Pasibaigus mišioms, nuaidėjo paskutinis švilpukas. 

Sugrįžę į kiemą, katorgininkai buvo įsodinti į il- 
gus gardinius vežimus, ir abi didžiulių kalėjimo vartų 
pusės atsivėrė. 

Sunkūs vežimai nudunksėjo grindiniu ir paliko 
kiemą, lydimi virtuvės furgonų ir belingio kabrioleto, 
kuriuo važiavo grandinės viršininkas, chirurgas, pa- 
skirtas rūpintis susirgusiais katorgininkais, vidaus rei- 
kalų ministerijos tarnautojas, pasivadinęs komisaru, 
ir abatas Dominykas; iš abiejų šonų grandinės apsau- 
gą sudarė stiprus žandarmerijos eskortas. 

Kaip pamename, sukaustytųjų išvykimas turėda- 
vo įdėmius žiūrovus — tuosius dykaduoniaujančius pa- 
ryžiečius, kuriems liūdnas šių nelaimingųjų reginys 
teikė malonumo. 

Kai pasirodė vežimai, minia apipylė pasmerktųjų 
būrį keiksmų kruša, į kurią iš visų katorgininkų krūti- 
nių išsiveržė riksmas ar veikiau kraupi karo giesmė, 
populiarus visų katorgų priedainis, tarsi metantis ka- 
linių iššūkį visuomenei: 

Pegra nepražus!“ 


Bet abatas ištiesė abi rankas į minią, į katorgi- 
ninkus — ir konvojus leidosi žygin tvyrant tylai bei 
susitelkimui. 


CXLVIII + PONIA KAMIL DE ROZAN 
IEŠKO GERIAUSIO BUDO ATKERSŠYTI 
UŽ SAVĄJĄ SKRIAUDĄ 


Galbūt mūsų skaitytojai pamena ponios Kami! de 
Rozan ištartus žodžius, kai suteikė savo vyrui šio pra- 
šomą savaitę lagaminams sukrauti ir pasams gauti. 

Priminkime paskutinį sakinį, kuris galėtų atstoti 
epigrafą šiam ir kitam skyriams: 

“Po aštuonių dienų? Tebūnie! — tada ryžtingai 
pareiškė kreolė.— Tačiau tokia pati tiesa, — pridūrė ji, 
žvelgdama į stalčių, kur buvo durklas ir pistoletai, — 
tokia pati tiesa kaip tas mano pasiryžimas prieš tau 
įžengiant į kambarį, jei po aštuonių dienų mudu neiš- 


* Vagys nepražus. Padugnių žargonu pegra — vagių padermė (aut. 
pastaba). 

važiuosime, tai devintąją tu, ji ir aš, Kamili, stosime 
priėš Dievą atsakyti kiekvienas už savo poelgius". 

Beje, rytojaus dieną, po to, kai buvo ištarti šitie 
žodžiai, Kamilis pokalbio su Salvatoriumi metu gavo 
laišką nuo panelės de Valženez, kuriame buvo pasakyta: 

“Salvatorius duoda man milijoną. Greičiau susi- 
kraukite lagaminą: mudu važiuojame pirmiausia į Hav- 
rą ir išvykstame rytoj trečią valandą". 

Po to, atsakęs laišką atgabenusiam tarnui “Sutar- 
ta", Kamilis jį suplėšė, skyvytus sumetė į židinį ir iš- 
ėjo iš namų. 

Bet įkandin jo tuoj pat prasiskleidė viena iš sve- 
tainės portjerų, ir vidun įskubėjo ponia de Rozan. 

Nudrožusi tiesiai prie židinio, susirinko suplėšyto- 
jo laiško skiauteles. 

Kruopščiai apžiūrėjo židinio pelenus ir įsitikinusi, 
jog daugiau laiško likučių jame nėra, ponia de Rozan 
vėl praskleidė svetainės portjeras ir sugrįžo į savo mie- 
gamąjį. 

Per penkias minutes ji tvarkingai sudėliojo visus 
popieriaus skutelius ir perskaitė laišką. 

Jos skruostais nusirito pora ašarų — ašarų vei- 
kiau gėdos nei liūdesio. Yra apgaudinėjama! 

Keletą minučių tūnojo giliai fotelyje, užsidengusi 
delnais veidą, verkdama ir mąstydama. 

Paskiau, staiga atsikėlusi, suskato plačiais žings- 
niais žirglioti po svetainę — sukryžiuotomis ant krū- 
tinės rankomis, surauktais antakiais, kartkartėmis 
stabtelėdama ir prisidėdama ranką prie kaktos tar- 
tum tam, kad geriau susikauptų. 

Po keletos minučių tokių karštligiškų vaikščionių, 
Ji sustojo ir atsirėmė į židinio kampą, pavargusi, tačiau 
nenusilpusi. 

— Jie neišvyks! — sušuko ji.— Arba gaus mane 
sutraiškyti po savo kelionės karietos ratais. 

Paskambino kambarinei. 

— Ko ponia pageidauja? — paklausė ši. 

— Ko pageidauju? — nustebo kreolė. — Betgi nie- 
ko! Kodėl manęs klausiate, ko aš noriu? 

— Argi ponia neskambino? 

— Iš tiesų, skambinau, bet nežinau ko. 

— Gal ponia serga? — paklausė kambarinė, regė- 
dama blyškų savo ponios veidą. 

— Tikrai ne, nesergu, — su kažkokiu išdidumu at- 
šovė ponia de Rozan.— Geriau niekad nesijaučiau. . 

— Jeigu aš poniai nereikalinga, — vėl prašneko 
kambarinė,— tai pasišalinu. 

— Ne, man jūsų nereikia; tai yra... palūkėkit mi- 
nutėlę... taip, noriu jus kai ko paklausti. Esate gimusi 
Normandijoje? 

— Taip, ponia. 2 

— Kokiame mieste? 

— Ruane. 

— Toli nuo Paryžiaus? 

— Apie trisdešimt mylių. 

— O nuo Havro? 

— Maždaug tiek pat. 

— Gerai! Galit eiti. 

“Kodėl jiems kliudyt išvykti? — pagalvojo kreolė. — 
Argi turiu tikrą jo neištikimybės ir išdavystės įrodymą 
kur nors kitur nei savo širdyje? Man reikia paties ne- 
nuneigiamiausio — daiktinio įrodymo. Kur jį rasti? 
Negi jam pasakysi: “Aš viską žinau, tu rytoj išvyksti 
su ja! Nevyk arba tave ištiks nelaimė!“ Neigs viską, 
kaip jau tai darė. Negi nueisi ir susirasi tą Siuzaną, 
jai pasakysi: “Jūs nedorėlė, pagrobiat iš manęs vyrą!" 
„Tik pasijuoks iš manęs; papasakos jam apie savo nuo- 
tykį, ir abu pasijuoks iš manęs! Kad Kamilis iš manęs 
Juoktųsi!.. Bet kurgi tos pabaisos paslaptis? Kaip su- 
gebėjo pasiekti, kad ją taip stipriai, taip greitai įsimy- 
lėtų? Kur jos žavesys? Nėra nei tokia Jauna nei tokia 
tamsi, nei tokia graži kaip aš“. 

Vis šitaip mąstydama, kreolė priėjo prie didelio 
veidrodžio ir ėmė save atidžiai žiūrinėti, norėdama įsi- 
tikinti, kad sielvartas nė kiek nepakenkė jos grožiui ir 
kad ji daugiau nei pergalingai gali kovoti su panele 
Siuzana de Valženez. 

Ilgai save tyrinėjo, ir vėl ašaros sužibo jos akyse. 

— Ne! — sukūkčiojo ji.— Ne, niekad nesuprasiu, 
kad jis galėtų mylėti šitą moterį!.. Ką daryti? Jeigu 

prievarta mėginsiu jį išsivežti, pabėgs nuo manęs ke- 
lyje, ir juodu vėl susijungs! O be to, jeigu ir sutiktų 
paskui mane sekti, ar ne savo praeities lavoną temp- 
siuos drauge? Ar tai nebus grandinėmis prirakinta mū- 
sų meilės šmėkla? Ir šį vakarą jis pareis, lengvabū- 
diškas, nerūpestingas kaip visada. Pabučiuos mane į 
kaktą kaip kiekvieną vakarą! O, išdavike, melagi, niek- 
še Kamili! Ne, nepasakysiu tau, kad sektumei paskui 
mane! Tai aš tave seksiu kaip šešėlis iki tol, kol ne- 
turėsiu tavo nusikaltimo įrodymo! Tad nurimki, mano 
širdie, ir vėl pradėki plakti, kai būsi atsikeršijusi. 

Sitaip kalbėdama, jaunoji moteris guviai nusi- 
šluostė ašaras ir apmąstė keršto planą. 

Palikime ją mąstyti iki vakaro ir sugrįžkime tenai 
tada, kai Kamilis, rausvutis ir lengvabūdiškas, nerūpes- 
tingas kaip ji 17 sakė, įžengė į žmonos miegamąjį. 

Kaip ir vakar aptiko ją stovinčią viduryje kamba- 
rio, kaip ir vakar jai tarė, bučiuodamas į kaktą: 

— Kaip! Tokiu laiku tu dar neatsigulusi, mažyte? 
Bet jau pirma valanda, brangute! 

— Kas man rūpi? — šaltai atrėžė ponia de Rozan. 

— Bet man labai rūpi, mano meile,— atsakė Ka- 
milis, pasistengdamas suteikti savo žodžiams kuo švel- 
niausią skambesį.— Juk po septynių dienų leisimės iš 
tiesų ilgon kelionėn, ir tu turi tausoti jėgas. 

— Kas žino, ar toji kelionė bus ilga? — pusbalsiu 
pratarė kreolė, tartum kalbėdama pati sau. 

— Betgi aš! — atsakė Kamilis, nesupratęs ameri- 
kietės minties.— Aš, keturis ar penkis kartus įveikęs 
nuotolį tarp Paryžiaus ir Luizianos; taipgi ir tu pati, 
keliavusi drauge su manimi, turi žinoti, kiek tai truks. 

— Mudu mylėjomės, Kamili, — nusišypsojo kre- 
olė,— todėl kelionė man pasirodė visai trumpa. 

— Pasistengsiu, kad ji tau pasirodytų dar trum- 
pesnė! — galantiškai atsakė Kamilis, vėl ją bučiuoda- 
mas į kaktą — O dabar, labanakt ir saldžių sapnų, 
vaikuti; kiaurą dieną laksčiau, esu pavargęs, mirštu 
kaip noriu miego! 

— Labanakt, Kamili,— šaltai pasakė ponia de Ro- 
zan. 

Ir amerikietis džentelmenas sugrįžo į savo kam- 
barį, nepastebėjęs žmonos susirūpinimo bei blyškumo. 

Kitą rytą kreolė, lydima savo kambarinės, įsėdu- 
si samdomon karieton, paliepė nuvežti pas Palė Rua- 
jalio knygininką, kur nusipirko knygą apie pašto pa- 
stotes. 

Nusipirkusi knygą, vėl įsėdo karieton ir vežėjui 
pasiteiravus, kur vežti, atsakė: 

— Pas karietų pirklį. 

Vežėjas suplakė arklius ir pasuko Daigyno gatvės 
linkui. 

— Pone,— tarė kreolė karietų pirkliui, — man rei- 
kia kelionės briko. 

— Sandėlyje turiu jų daug, — atsakė tas.— Ponia 
teiksis juos apžiūrėti? 

— Nėra reikalo, pone, pasikliauju jumis. 

.— Kokios spalvos? 

— Spalva nesvarbu. 

— Kiek vietų? 

— Dvivietį. 

— Ponia nori labai tvirto vežimo? 

— Man tas pat. 

— Ar ilgai kelionei? 

— Ne: šešiasdešimčiai mylių. 

— Poniai galbūt skubu pasiekti paskirties vietą? 

— Taip, labai skubu,— sulinksėjo galva kreolė. 

— Tuomet kalbama apie lengvą vežimą, — padarė 
išvadą pirklys.— Turiu kaip tik tokį, kokio poniai rei- 
kia. 

. — Puiku! O kur gaunami arkliai? 

— Pašto stotyje, ponia,— atsakė pirklys, pusiau 
šyptelėdamas į ponios de Rozan klausimą. 

— Apsiimate ką nors pasiųsti jų paieškoti? 

— Taip, ponia. 

— Ir pristatyti pakinkytą ekipažą man prie durų? 

— Žinoma, ponia. Kurią valandą? 

Čia ponia de Rozan mirksnį pagalvojo. Siuzanos ir 
Kamilio pasimatymas ar veikiau išvykimas buvo pa- 
skirtas trečiai valandai. Tad reikia išvažiuoti valandą 
ar mažų mažiausia pusvalandį po jų. 

— Pusę keturių, — tarė ji, paduodama pirkliui sa- 
vo vizitinę kortele. 

Jau buvo benueinanti, bet šis jai pasakė: 

— Dar lieka sutvarkyti vieną formalumėlį. 

— Kokį? — nustebo kreolė. 

— Suderėti kainą, — stačiokiškai nusijuokė pirk- 
lys. 

— Nėra ko man su jumis derėtis, pone pirkly,— 
išdidžiai atkirto kreolė, išsitraukdama iš kišenės pini- 
ginę. — Kiek iš manęs priklauso? 

— Du tūkstančiai frankų — atsakė račius.— Bet 
būkit rami, įsigysite gerą briką — vienu metu elegan- 
tišką, lengvą ir tvirtą. Su tokiu vežimu pasieksit pa- 
saulio kraštą. 

— Užsimokėkite sau,— tarė kreolė, paduodama 
jam piniginę. 

Pirklys išsiėmė du banknotus, prieš tai nužemin- 
tai nusilenkdamas, kaip būdinga pirkliui, apstačiusiam 
pirkėją. 

— Lygiai pusę keturių,— pakartojo kreolė, palik- 
dama krautuvę. 

— Lygiai pusę keturių, — pakartojo račius, vėl nu- 
silenkdamas iki žemės. 

Grįžusi namo, ponia de Rozan aptiko Kamilį, lau- 
kiantį jos pusryčių. 

— Buvai pirkinių, mažyte? — paklausė, ją pabu- 
čiuodamas. 

— Taip, — atsakė kreolė. 

— Mūsų kelionei? 

— Mūsų kelionei, — pakartojo kreolė. 

Per pusryčius Kamilis švaistėsi sąmojumi; žmonai 
pralinksminti panaudojo visus fejerverkus, kuriuos 
turėjo savame arsenale. Kreolė stengėsi šypsotis, bet 
vis tiek du ar tris kartus mėšlungiškai sugriebė stalo 
peilį ir pažvelgė į vyrą; tas, atrodo, nepastebėjo kre- 
olės judesio. 

Po pusryčių, — buvo maždaug pusė trijų, — Kami- 
lis ūmai atsistojo ir pareiškė: 

— Važiuoju į Bulonės mišką. 

— Negrįši pietų? — paklausė ponia de Rozan. 

— Per vėlai pusryčiavome,— pasiteisino Kamilis. — 
Bet jeigu nori, mano meile, mudu pavakarieniausime; 
pavakarieniausime tavo kambaryje — pridūrė jis meibu 
balsu,— tai mums primins gražiąsias Luizianos naktis. 

— Gerai, Kamili, mudu pavakarieniausime! — niū- 
riai tarė kreolė. 

— Tad iki vakaro, mano meile! — sušuko kreolas, 
bučiuodamas ją karščiau ir ilgiau nei paprastai per 
kelias pastarąsias savaites — dargi taip, jog nuo šio 
bučinio kreolė nejučia krūptelėjo. 

Moteris retai apsirinka, ko iš tikrųjų vertas buči- 
nys. Sią akimirką ponia de Rozan įsivaizdavo esanti 
dar mylima ir patyrė kažkokį laukinį džiaugsmą: jis 
numirs, jos gailėdamasis! 

Vėl grįžo į savo kambarį, įmetė į kelionmaišį kelis 
daikčiukus ir pasiėmė iš stalčiaus pistoletus bei durklą. 


— O Kamili! Kamili! — dusliai sukuždėjo ji, nu- 
žvelgdama durklą akimis, kuriose tartum blykčiojo žai- 
bai. — O Kamili! Mane apsėdo keršto dvasia, ir nebė- 


ra laiko pakirst jai sparnus! Norėčiau tave išgelbėti, 
kad ir būtų per vėlu! Balsas, kuris man šnabžda: 
“Smok!", po kelių valandų tau pasakys: “Išpirk savo 
kaltę!" O Kamili! Aš tave taip mylėjau ir dar tebemy- 
liu! Bet, deja! Valia, stipresnė už mane, verčia keršyti! 
Juk žinai, aš tave įspėjau, norėjau iš anksto apsaugo- 
ti nuo savojo teisėto pykčio! Tau sakiau: “Išvykime! 
Grįžkime gimtojon padangėn! Prie pirmojo pakelės 
medžio tenai aptiksime savo žydinčią meilę!“ Tačiau 
nenorėjai klausytis ir nusprendei pabėgti nuo manęs, 
padedamas melagystės. O Kamili! Kamili! Man reiktų 
turėti tavo vardą, nes jaučiu verdant savo širdyje vi- 
sas keršto aistras ir kaip romėnų Kamilė! keikiu tave 
mylėdama! 

Tuo tarpu įėjusi kambarinė pranešė, kad visa pa- 
ruošta kelionei. 

— Gerai! — lakoniškai tarė kreolė; vėl pasiėmė durk- 
lą ir paslėpė jį kišenėje. 

Paskiau, sukryžiavusi rankas, pagauta religinės 
egzaltacijos, sušuko: “ 

— Viešpatie, suteik man jėgų sėkmingai užbaigti 

savąjį kerštą! 

Galiausiai, susisupusi į platų apsiaustą, pasigręžė 
į kambarinę ir metė vienintelį žodį: 

— Vykstam! 

Tvirtu žingsniu perkirto būstą, paskutinįsyk liūd- 
nai apžvelgdama baldus, paveikslus ir kitus įvairius 
dalykėlius — pirmųjų ir paskutiniųjų jos meilės va- 
landų liudytojus. 

Sparčiai nusileido laiptais ir atsidūrė kieme, kur 
mušė kanopomis įkinkyti pašto karieton arkliai. 

— Trigubai moku, kad tik važiuotume triskart 
greičiau, — pasakė ji foreiteriui, sėsdamasi karieton. 

Foreiteris paleido arklius pro didžiuosius viešbučio 
vartus tokia sparta, jog buvo matyti, kad žmogelis no- 
ri dorai pelnyti savo užmokestį. 

Nepasakosime kreolės kelionės įspūdžių. Pasken- 
dusi giliame sielvarte, ji nematė nei namų stogų, nei 
bažnyčių varpinių, nei pakelės medžių. Žvelgdama tik- 
tai savęsp, regėjo vien kraujo lašus, varvančius iš sa- 
vosios žaizdos, vien ašaras, riedančias iš savųjų akių. 

Seštą valandą ji prisivijo bėglių karietą. Atvyko į 
Havrą beveik tuo pat metu ir iš anuos vežusio foreite- 
rio sužinojo, kad porelė išlipo krantinėje prie “Kara- 
liškojo" viešbučio. 

— Į "Karališkąjį" viešbutį! — paliepė savo vežėjui. 

Po dešimties minučių ji įsikūrė viešbučio kamba- 
ryje. Tolesniame skyriuje papasakosime, ką jinai matė 
ir ką girdėjo. 


CXLIX + KĄ GALIMA ISGIRSTI 
KLAUSANTIS PRIE DURŲ 


— Duokite poniai 10-44 numerį, — paliepė viešbučio 
šeimininkė kambarinei. 

10-tas numeris buvo antro aukšto viduryje. 

Kambarinė įkurdino ponią de Rozan josios nume- 
ryje. Buvo bepasišalinanti, bet kreolė davė jai ženklą 
pasilikti. 

— Uždarykite duris ir klausykitės manęs,— tarė. 

Įvykdžiusi, kas liepta, kambarinė sugrįžo prie kreo- 
lės. 

— Kiek šiame viešbutyje uždirbate per metus? — 
paklausė toji jos. 

Kambarinė buvo visai nepasiruošusi tokiam klau- 
simui, todėl delsė atsakyti. Be abejo, įsivaizdavo, jog 
Jauna ir turtinga svetimšalė ketina ją nusisamdyti sau. 
Kaip ir anas karietų pirklys, rengėsi padvigubinti 
bendrą savo užmokesčio sumą. 

Tad mirksnį delsė. 

— Ar mane suprantate? — nekantravo ponia de 
Rozan.— Klausiu, kiek jūs čia uždirbate? 

— Penkis šimtus frankų. — atsakė kambarinė, — ne- 
skaitant smulkių arbatpinigių, kuriuos duoda keliaunin- 
kai; be to, mane maitina, apgyvendina ir apskalbia. 

— Sitai man maža rūpi, — atkirto kreolė, kuri, kaip 
visi apnikti vienos įkyrios idėjos žmonės, buvo absoliu- 
čiai abejinga viešbučio kambarinės rūpesčiams. — Ar 
norite uždirbti penkis šimtus frankų per penkias mi- 
nutes?. 

— Penkis šimtus frankų per penkias minutes? — 
pakartojo kambarinė, nepatikliai pažye'gdama į ponią 
de Rozan. 

— Žinoma,— atsakė ši. 

— O ką reikia daryti — paklausė kambarinė,— 
kad šitaip greitai uždirbtum tiek pinigų? 

— Nieko negali būti paprasčiau, panele. Prieš dvi- 
dešimt minučių, daugiausia prieš pusvalandį viešbutin 
atvyko dvejetas keliauninkų. 

— Taip, ponia. 

— Jaunas vyriškis ir jauna dama, tiesa? 

— Taip, ponia, vyras ir žmona. 

— Vyras ir žmona! — pro sukąstus dantis suniur- 
nėjo kreolė.— Kur juodu apsigyveno? 

— Koridoriaus gale, 23-ame numeryje. 

— Ar šalia jų miegamojo yra kambarys? 

— Yra vienas, bet jis užimtas. 

— Aš noriu to kambario, panele. 

— Betgi tai neįmanoma, ponia. 


— Kodėl? 

— Jis ųžimtas komivojažieriaus, kuriam tas kam- 
barys rezervuojamas, ir kadangi yra šitaip pripratęs, 
nesutiks jo užleisti. 

— O vis dėlto reikia, kad jį užleistų; sugalvokite, 
kaip tą padaryti; jeigų sugebėsite gauti tą kambarį, 
šie dvidešimt penki luidorai — jūsų. 

Ir kreolė ištraukusi iš kapšelio dvidešimt penkias 
auksines monetas, parodė kambarinei. 

Si paraudo iš godulio. 

Paskiau vėl ėmė mąstyti. 

— Na kaip? — paklausė ponia de Rozan, pradėda- 
ma netekti kantrybės. 

— Ko gero, galima viską sutvarkyti, ponia. 

— Greičiau, greičiau sakykit, kaip. Na? 

— Tas keliauninkas kiekvieną šeštadienį penktą 
valandą ryto sėda pašto karieton, vykstančion į Pa- 
ryžių ir grįžta tik pirmadienį. 

— O šiandien jau šeštadienis,— pastebėjo ponia 
de Rozan,— nes dabar pirma valanda nakties. 

— Taip, bet aš nežinau, ar jis įrašė į knygą, kad 
Jį pažadintų. 

— Eikite ir sužinokite. 

Kambarinė pasišalino ir po kelių minučių vėl pa- 
sirodė. | 

— Įrašė, ponia,— tarė ji džiugiai. 

— Tad galėsite duoti man tą kambarį penktą va- 
landą? 

— Netgi pusę penkių; dar jam reikia laiko nukak- 
ti iki pašto stoties. 

— Gerai; štai dešimt luidorų rankpinigių. Galit eiti. 

— Poniai nieko daugiau nereikia? 

— Ne, nieko, dėkui. 

— Jeigu ponia ko nors pageidautų užvalgyti, tai 
tasai ponas ir toji dama užsisakė vakarienę, kartu 
pagamins ir jums, poniai neteks laukti. 

— Aš neišalkusi. 

— Tuomet paklosiu poniai lovą. 

— Klokit, jei norit, bet aš nesigulsiu. 

— Kaip poniai tinka,— tarė kambarinė pasišalin- 
dama. 

Kas yra matęs vaikštinėjančią savajam ankštame 
Botanikos sodo narve liepsnojančiomis akimis, vėjo 
draikomais karčiais belaisvę liūtę, atskirtą nuo patino 
ir mažylių, gali įsivaizduoti ponios de Rozan būklę ir 
jaudulį nuo tada, kai pasišalino kambarinė iki paža- 
dėtosios valandos. 

Ketvirtį po keturių išgirdo koridoriuje bruzdesį; 
budintysis patarnautojas atėjo pabelsti į komivojažie- 
riaus duris. 

Dar po ketvirčio valandos ponia de Rozan, pri- 
glaudusi ausį prie rakto skylutės, išgirdo šį praeinant 
koridoriumi. 

Vos nutrinksėjo jo žingsniai, ji vėl išgirdo bemaž 
tykinančiai slenkant ir sustojant prie jos durų kamba- 
rinę. 

— Kambarys laisvas, ponia,— tarė užvažiuojamųjų 
namų mergina. 

— Nuveskite mane. 

— Ponia lai seka paskui mane. 

Ir jinai nuėjo pirma. 

Kreolė iš tikrųjų nusekė paskui merginą korido- 
riaus vingiais iki 2ZŽ-o numerio. 

— Cia, ponia, — pasakė kambarinė pakankamai 
garsiai, kad būtų išgirsta tų, kurie nemiegojo, ar pa- 
žadintų tuos, kurie miegojo prastai. 

— Nagi, tyliau, panele,— kone grasomai sudraudė 
kreolė. 

Paskiau, skubindamasi nusikratyti tos merginos, 
pridūrė: 

— Stai penkiolika luidorų, kuriuos esu jums sko- 
linga. Palikite mane vieną. 

Kambarinė ištiesė ranką ir gavo penkiolika lui- 
dorų; bet imdama juos, pastebėjo bemaž numirėlišką 
jaunosios moters blyškį ir iš akių blyksinčius lauki- 
nius žaibus. | 

“A, suprantu, — pagalvojo kambarinė, — tai mote- 
riai jaunikaitis iš 23-0jo yra paskyręs pasimatymą; 
šiąnakt, kol jo žmona miegos, ar rytą, kai ji bus išėju- 
si, jis įsmuks pas ją“. 

— Labos nakties, ponia,— palinkėjo ji su pašaipia 

žemesnės padėties žmonių šypsenėle. 

Ir nutolo koridoriumi. 

Vos tiktai kambarinė pasišalino, ponia de Rozan 
greitai nužvelgė savo kambarį. 

Tai buvo tipiškas užvažiuojamųjų namų kambarys. 

Apskritai visi užvažiuojamųjų namų kambariai at- 
siveria į tą patį koridorių, susisiekia vienas su kitu ir 
esti atskiriami tik užrakinus jungiančiąsias duris; jie 
išdėstyti paeiliui ir susiję tarp savęs nelyginant 
rožančiaus karoliukai; štai ką iš pirmo žvilgsnio ponia 
de Rozan pastebėjo su džiugesiu. 

Iš dešinės buvo durys į 21-ą, iš kairės — į 23-4ą nu- 
merį, tai yra jungiančios su Kamilio ir Siuzanos užima- 
mu kambariu. 

Ji tuojau pat prisiartino prie tų durų ir prigludo 
ausimi prie rakto skylutės. 

Dvejetas bėglių dar nebuvo atsigulę ir tik baigi- 
nėjo stiprintis vakariene, kurios jiems taip greitai ne- 
patiekė, kaip tą žadėjo kambarinė, arba kurią juodu 
pratęsė visomis tomis lipšnybėmis, praktikuojamomis 
įsimylėjėlių, sėdinčių vienu du užu stalo. 

Kreolė pataikė pradėti klausytis per patį gyvo po- 
kalbio įkarštį. 

— Tiesą sakai, Kamili? — paklausė Siuzana de Val- 
ženez. 

— Moterims aš niekad nemeluoju,— užtikrino Ka- 
milis. 

— Išskyrus savajai? 

— Tik iš gerų paskatų, — nusijuokė Kamilis. 

Pastaruosius žodžius palydėjo ilgas ir skambus gar- 
sas, nuo kurio ponia de Rozan visa pašiurpo. 

— O jeigu tu mane apgautum kaip ją, irgi dangs- 
tydamasis geromis paskatomis? — kamantinėjo Siuza- 
na. 

— Tave apgauti — tave? Tai visai kas kita; netu- 
riu gerų paskatų tave apgaudinėti. 

— Kodėl gi? 

— Todėl, kad mudu nevedę. 

— Taip; bet šimtąsyk man kalbėjai, kad jeigu bū- 
tum našlys, mane vestum. 

— Kalbėjau. 

— Betgi, kai tik aš tapčiau tavo žmona, tu mane 
apgaudinėtum! 

— Labai galimas dalykas, vaikuti. 

— Kamili, tu bjaurus! 

— Kam tu tai sakai! 

— Tu jau atnešei nelaimę vienai moteriai ir mirtį 
vienam žmogui. 

Kamilio balsas paniuro. 

— Apie tai — tyla! — nukirto jis.— Tau mažiau nei 
kam kitam leistina kalbėti apie Karmelitą! 

— Priešingai, Kamili, noriu apie ją kalbėti ir apie 
ją kalbų; mat čia spraga tavo šarve, supranti; pats 
prieš savo valią, kad ir ką darytum, kad ir ką kal- 
bėtum, gailiesi, daugiau nei gailiesi: tave graužia są- 
žinė! Ir tai įrodo, jog tavo širdis nėra tokia uždara, 
kaip nori tą parodyti. 

— Tylėk, Siuzana! Jeigu tai, ką tu kalbi, tiesa, 
jeigu aš kenčiu nuo tų vardų, kuriuos ištarei, tai kam 
juos tarti, kad aš kentėčiau? Tarp mudviejų dvikova 
ar meilė? Mudu kovojame ar mylimės? Ne, mudu my- 
limės! Ką gi, tad niekad nekalbėk apie šį Lūdną mano 
gyvenimo epizodą; tai būtų daugiau negu dingstis 
širdgėlai — tai būtų dingstis kivirčui tarp mūsų! 

— Gerai, nebekalbėkim apie tai niekados! — suti- 
ko Siuzana.— Bet mainais už mano pasižadėjimą, duosi 
man priesaiką? 

— Visa, ko panorėsi,— vėl pralinksmėjo Kamilis. 

— Prašau tavęs tik vienos priesaikos, tačiau rim- 
tos. 

— Nėra rimtų priesaikų. 

— Matai, tu vis juokauji. 

— Ką darysi! Gyvenimas toks trumpas. 

— Na, pažadi man tesėti savo priesaiką? 

— Tiek ilgai, kiek pajėgsiu. 

— Koks tu nepakenčiamas! 

— Paklausykime priesaikos. 

— Prisiek man, kad nebekalbėsi apie savo žmoną. 

— Matai, aš žmogus sąžiningas, Siuzana: niekad 
tau šito neprisieksiu! 


- 

— Kodėl? 

— Dievaži! Labai paprastai: kadangi netesėčiau. 

— Vadinasi, ją myli? — niūriai paklausė Siuzana. 

— Nemyliu jos kaip tu tai supranti. 

— Nėra dviejų būdų mylėti. 

— Kaip klysti, mano brangiausioji meile! Tiek pat 
būdų yra mylėti, kiek yra grožio pavidalų. Argi dan- 
gus ne kitoniškai gražus nei žemė? Argi ugnies grožis 
ne skirtingas nuo vandens? Argi brunetė mylima taip 
pat kaip blondinė, smaguolė — kaip irzuolė? Žinai, 
tarp kitų moterų kadais mylėjau žavingą merginą, pas- 
kutinę grizetę, tikrą grizetę, nukritusią iš Viešpaties 
rankų: Santlilia, kuri nūnai, pono de Marando dėka 
turi rūmus, karietą, arklių; ką gi, aš ją mylėjau kitaip 
nei tave myliu. 

— Labiau? 

— Ne, kitaip. 

— O savo žmoną, jeigu taip nori, kad apie ją kal- 
bėtumėme, kaip ją mylėjai? 

— Dar kitaip. 

— Ak, matai, tu ją mylėjai? 

— Po šimts! Ji tam pakankamai graži. 

— Vadinasi, tu ją tebemyli, nelaimėli! 

— Tai kita istorija, brangioji Siuzana, ir labai ma- 
ne nudžiugintum, jeigu apie tai nebekalbėtum. 

— Paklausyki, Kamili, kai apleidome Paryžių, jos 
vardas penkiasdešimt kartų vis grįždavo į tavo lūpas. 

— Dievaži! Visai natūralu: aštuoniolikmetė mote- 
ris, graži ir paliekama vos po metų santuokos, kad 
niekados jos nebeišvystum! 

— Ką gi, ne! Sakyk nesakęs, bet visai nenatūralu, 
kad vyras. kalba mylimai moteriai apie kitą moterį, 
kurią mylėjo ar dar daugmaž tebemyli. Nė katrai iš to 
jokios naudos, ir jas abi tai žgauna: Supranti mane, 
Kamili? 

— Perpus. 

— Suprask mane iki galo. Aš prisiekiu prieš Dievą, 
kad tu pirmas vyras, vienintelis, kurį kada nors my- 
lėjau... | 

Jeigu ponia de Rozan būtų galėjusi pro duris ma- 

tyti kaip girdėjo, be abejo, būtų apstulbinta neviena- 
reikšmiškų jausmų, atsispindėjusių josios vyro veide 
po šitos Siuzanos priesaikos. 

— Taigi aš prisiekiu, Kamili, — kalbėjo toliau Siu- 
zana, tartum nepastebėdama pašaipios jaunikaičio mi- 
nos, — taigi prisiekiu, kad myliu tave aistringai. Ir 
štai prisiekusi, prašau tavęs, kad nebekalbėtum apie 
ponią de Rozan, kaip tu manęs prašei, kad nekalbėčiau 
apie Karmelitą. 

— Kokį velnią ji šiuo metu galėtų veikti? — balsu 
pagalvojo Kamilis, vengdamas tiesiogiai atsakyti Siu- 
zanai. 

— Kamili! Kamili! Tai žema! — sušuko ši. 

— Kas yra? — paklausė jaunikaitis nelyginant žmo- 
gus, ką tik prabudęs iš sapno.— Kas žema? 

— Tavo elgesys, Kamili! Greta manęs tu svajoji 
apie savo žmoną! Neturi kitų minčių ir netgi nesiklau- 
sai manęs, kai maldauju, kad apie ją nekalbėtum. Ka- 
mili! Kamili! Tu manęs nemyli! 

— Nemyliu tavęs, brangiausioji! — sušuko Kami- 
lis, daug sykių ją bučiuodamas. — Nemyliu tavęs! — 
pakartojo, ir vėl pabučiuodamas, dargi taip garsiai, jog 
kiekvienas bučinys veikė ponios de Rozan širdį kaip 
krintantis ant gyvo kūno lydyto švino lašas. 

Paskiau minutėlei stojo tyla, per kurią vargšė mo- 
teris vos nenualpo ir neparkrito ant parketo, pasirem- 
dama į marmurinę konsolę, o nuo šios nepakankamos 
atramos nuslydo ant kėdės; kurį laiką sustingusi, už- 
merktomis akimis, sulaikiusi alsavimą turėjo jėgų tik 
melsti Dievą, kad jai padėtų įgyvendinti savo suma- 
nymą, nors ir kaip baisu tai būtų. 

Bet atgavo visą savo ryžtą, išgirdusi tokius žodžius: 

— Ar žinai, kuri dabar valanda? — klausė Kami- 
lis Siuzanos. 

— Dievaži, ne. Kodėl man turi rūpėti, kuri valan- 
da? — atšovė mergina. 

— Jau penkios. 

— Na ir kas? 

— Tas, kad tenai mums bus geriau negu čia, — 
atsakė Kamilis pačiu meiliausiu tonu. 

Žodis tenai suvirpino kreolę nuo galvos ligi kojų. 
Iš tikrųjų, čia — tai stalas; tenai — alkova. 

— Na, eikš, brangute! — pavadino Kamilis. 

— "Tu mane myli? — ilgesingai paklausė Siuzana. 

— Aš tave dievinu! — sušuko Kamilis. 

— Prisieki? 

— Taip, šimtąsyk taip! 

— Kuo? 

— Tavo tamsiosiomis akimis, blyškiosiomis lūpo- 
mis, baltaisiais pečiais. 

Ir pro rakto skylutę ponia de Rozan pamatė Ka- 
milį, tempiantį Siuzaną alkovos linkui. 

— Teatleidžia man Dievas! — sumurmėjo ji. 

Pasitraukusi nuo durų, kreolė nužingsniavo tiesiai 
prie židinio, pasiėmė stiklinę vandens ir vienu mauku 
išgėrė; paskiau, pasitikrinusi, kad yra gerai ginkluota, 
atidarė savo kambario duris ir nuslinko koridoriumi 
iki 23-0 numerio durų. 

Tačiau tuščiai grabinėjo rakto: jo spynoje nebuvo. 

Sugrįžo į savo kambarį ir mirksnį liko stovėti su- 
stingusi, sakytum, visai priblokšta. 

Iš jos pusės jungiančiosios durys turėjo skląstį, 
bet iš kitos — spyną. 

Čia ji pastebėjo vieną dalyką: iš jos pusės taip pat 
buvo dvejetas vyrių kaištukų, prilaikančių duris — 
vienas palubėje, antras — prie grindų. 

Suprato, kad ne viskas prarasta. 

Patyliukais pradėjo stumti atgalios skląstį, paskui 
be garso ištraukė abu kaištukus. 

Duris dabar teprilaikė spynos liežuvėlis, dvigubu 
pasukimu įėjęs į lizdą. 

Jinai įsirėmė į duris, ir tų abi pusės atsilapojo. 

"Tuomet lėtu, lygiu žingsniu nuėjo tiesiai prie al- 
kovos. Sukryžiavusi rankas ant krūtinės, dviejų 
glaudžiai persipynusių meilužių nuostabai ir siaubui 
tarė: | 

— Čia aš! 


CL + KAIP KERŠIJA MYLINTI MOTERIS 


Ponios de Rozan pasirodymas Siuzanos ir Kamilio 
kambaryje buvo toks netikėtas, jog abu sukrėtė it 
perkūnas iš giedro dangaus. 

Regėdamas juodu ištikusį sąstingį ir blyškį, palai- 
kytum abu pavirtusius statulomis. 

— Na taip! — vėl prašneko kreolė kimiu balsu, — 
sakau jums: čia aš! Nepažįstate? 

Dvejetas meilužių nunarinę galvas tylėjo. 

— Kamili,— kalbėjo toliau ponia de Rozan, įdėmiai 
nužvelgdama savo vyrą, — tu mane begėdiškai apga- 
vai, niekšiškai išdavei, tad ateinu pareikalauti sąskai- 
tos už tai. 

"Tik viena Siuzana pakėlė galvą į šiuos žodžius; bu- 
vo beketinanti padaryti dar daugiau — atsakyti į juos, 
bet Kamilis uždengė delnu jai burną, pusbalsiu, tačiau 
pakankamai garsiai, nes jį nugirdo kreolė, tardamas; 

— Tylėk! 

Ponia de Rozan išblyško ir sekundei užsimerkė. 
Paskiau, tartum įveikdama šių žodžių sukeltą gėlą, 
metė: 

— Nelaimėlis! Jis mano akivaizdoje ją tujina! 

Kamilis pagalvojo, jog metas jam įsiterpti: 

— Paklausyk, Doloresa,— tarė jis kaip įmanyda- 
mas švelniau, — nesistengiu nei paslėpti, nei pateisinti 
savo išdavystės; bet ši vieta man anaiptol neatrodo 
tinkama tokiam pasiaiškinimui, į kurį turi teisę. 

— Pasiaiškinimui! — šūktelėjo kreolė suvirpėda- 
ma.— Tu kalbi apie pasiaiškinimą tarp mudviejų! Ką 
gi tikiesi man paaiškinti? Na? Savo nusikaltimą? Argi 
ne aš čia stoviu prieš tave? Argi ne aš pirmoji tau 
prisiekusi amžiną meilę? Argi ne aš prisiekusi tau 
visišką ištikimybę? Argi tai aš sulaužiau savąją prie- 
saiką? Ką gi gali man pasakyti, ko aš nežinočiau? 

— Kartoju tau,— atrėmė Kamilis suraukdamas 
antakius,— kad šioji scena, jeigu taip tau geriau pa- 
tinka, užvažiuojamųjų namų kambaryje yra paties . 
prasčiausio skonio. Tad grįžk į kambarį, iš kurio atėjai, 
ir po akimirkos aš būsiu pas tave. 

— Tu pakvaišai, Kamili! — šaižiai nusijuokė jau- 
noji moteris.— Manai, kad aš papulsiu į tokias nevy- 
kusias pinkles? Argi tu man neprisiekei, kad mudu 
išvyksime po aštuonių dienų? 

— Prieš Dievą tau prisiekiu, Doloresa, kad po 
dešimties minučių būsiu pas tave. 

— Nebetikiu Dievų, Kamili; o tu, tu niekad juo 
netikėjai — rimtai atsakė kreolė. 

— Tačiau, ko gi jūs norit? — sušuko panelė de 
Valženez. 

Ponia de Rozan netgi nesiteikė atsakyti. 

— Darsyk, tylėkite, Siuzana! — sudraudė Kamilis 
ir vėl pasigręžė į žmoną: — Jeigu nenori, kad kur nors 
prie tavęs prisijungčiau, jeigu nenori, kad su tavimi 
pasiaiškinčiau, tai ko gi tu nori? 

— Kamili,— tarė ponia de Rozan, su kraupiu ra- 
mumu išsitraukdama nuo krūtinės durklą,— atėjau 
čia, pasiryžusi nužudyti tave ir tą moterį; bet keletas 
žodžių, kuriuos nugirdau iš kambario, kur buvau pasi- 
slėpusi, pakeitė mano nusistatymą. 

Niūrus tonas, kuriuo ponia de Rozan ištarė pasta- 
ruosius žodžius, jos griežta povyza, susitvenkusi veide 
audra, žaibais blyksinčios akys, mėšlungiškai delne 
sugniaužtas durklas, galiausiai ją užvaldęs juodas įtūžis 
kėlė abiem prasikaltėliams didžiulį nerimą — šiuodu 
nejučia suspaudė vienas kito ranką. 

Pirmoji mintis, kuri toptelėjo Siuzanai, mintis ar 
veikiau savisaugos instinktas — šokti ant ponios de 
Rozan ir padedant Kamiliui išplėšti iš jos durklą; bet 
ją sulaikė spustelėjus: Kamilio ranka. 

Beje, suvokęs, kad jam nebereikia bijotis to, ko 
baiminosi iš pradžių, Kamilis išslydo iš lovos ir ištiesė 
ranką, ketindamas įgyvendinti Siuzanos planą. 

Bet kreolė sustabdė jį žvilgsniu. 

— Nesiartink, Kamili! — perspėjo jį. — Nebandyk 
išplėšt iš manęs šį durklą arba, garbės žodis, — o tu 
juk žinai, kad aš savo priesaikas tesiu! — arba, garbės 
žodis, užmušiu tave kaip nuodingą gyvatę! 

Kamilis žingsnį atšlijo — tiek ryžto matė ponios 
de Rozan žvilgsnyje. 

— Prašau, Doloresa, išklausyk mane! — tarė jis. 

— Ak! Tu bijai! — nusišiepė panelė de Valženez. 

— Nagi, tylėkite, Siuzana! — griežtai sudraudė ame- 
rikietis.— Juk matote, kad turiu pasišnekėti su šia 
vargše būtybe. 

— Nėra ko tau su manimi šnekėti, Kamili, nes aš 
nenoriu nieko girdėti, — atkirto ponia de Rozan. 

— Na, ko tu iš manęs reikalauji, Doloresa? — pa- 
klausė Kamilis, nulenkdamas galvą.— Esu pasirengęs 
padaryti visa, ko panorėsi. 

— Bailys! Bailys! Bailys!..— kimiai sumurmėjo Siu- 
zana. 

Kamilis nenugirdo ar dėjosi nenugirdęs tų žodžių 
ir vėl pakartojo: 

— Kalbėki; ko tu iš manęs reikalauji? 

— Aš reikalauju, — atsakė ponia de Rozan su šyp- 
sena moters, įsitikinusios, kad bausmė neišsprūs jai iš 
rankų, — aš reikalauju, kad tu ilgai ir skausmingai iš- 
pirkinėtum savo nusikaltimą. 

— Aš išpirkinėsiu,— sutiko Kamilis. 

— O! Taip, taip — sumurmėjo kreolė,— ilgiau ir 
anksčiau nei tu manai. 

— Pradedu jau dabar, Doloresa, — tarė Kamilis, — 
nes aš raustu. 

— To negana, Kamili, — papurtė galvą Doloresa. 

— Žinau, kad aš kaltas, labai kaltas; visą gyve- 
nimą paskirsiu savo klaidai atitaisyti. 

— O man, Kamili — nusijuokė Siuzana,— kokią 
vietą man skirsi toje savo išpirkoje? 

— Klausykis manęs, Doloresa, o ne jos, — sušuko 
jaunikaitis.— Aš tau prisiekiu padaryti visa, ką galėsiu, 
kad pamirštum akimirkos klaidą. 

Bet Doloresa antrusyk papurtė galvą. 

— To negana, — pakartojo ji. 

— Tad ko gi tu nori? 

— Tuoj pasakysiu. 

Ponia de Rozan mirksnį tartum galvojo, paskiau 
vėl prašneko: 

— Aš tau pasakiau, Kamili, kad viską girdėjau 
kambaryje, kur buvau pasislėpusi. 

— Taip, aš tavęs klausausi, kalbėk, kalbėk. 

— O! — sukuždėjo Siuzana. 

— Taigi tu žinai, — varė toliau kreolė,— visa, ką 
aš galėjau išgirsti; tad štai, pats to nesuvokdamas, 
Kamili, nejučia, mašinaliai tu vien apie mane kalbėjai 
šiai moteriai, dėl kurios mane išdavei. 

— Teisybė! — gyvai sušuko Kamilis, sužavėtas, kad 
jo žmona girdėjo, kaip jis kivirčijosi dėl jos su panele 
de Valženez. — Pati matai, Doloresa, pati matai, kad aš 
tave tebemyliu. 

Iš Siuzanos išsiveržė kažkas panašaus į riaumo- 
jimą. 

— Kalbėti apie mane tokiu metu,— pareiškė Do- 
loresa,— tai prisipažinti tarsi kokius sąžinės prie- 
kaištus. 

— Tai buvo prisiminimas, daugiau nei prisimini- 
mas — mano širdies balsas! — sušuko Kamilis. 

— O niekšas! — sumurmėjo Siuzana. 

Kamilis truktelėjo pečiais. 

— Iš tikrųjų, tikiu, kad tai buvo širdies balsas, — 
rimtai sutiko Doloresa. — Tu mane mylėjai ir prisimi- 
nei, netgi akivaizdoje tosios, dėl kurios mane išdavei. 

— O taip, taip, aš tave mylėjau, prisiekiu! — su- 
šuko Kamilis. 

— Sįsyk nėra reikalo tau prisiekinėti, — su kar- 
tėliu atrėmė kreolė. Sakai tiesą, tą žinau; ir tavąja 
meile man, meile, kurios nepajėgei užgesinti, pasinau- 
dosiu savo kerštui. 

— Ką nori tuo pasakyti? — paklausė Kamilis — 
jo nerimas vėl prabudo, nors nė kiek nenutuokė, kur 
Doloresa kreipia. 

— Tavo mirtis, Kamili, būtų tik trumpas ir kvai- 
las kerštas. Ne, ne, noriu, kad tu gyventum, kad tavo 
išpirka būtų baisi kaip ir nusikaltimas ir kad mano 
kerštas įsirėžtų į tavo širdį neištrinamomis, amžino- 
mis raidėmis. |. 

Siuo mirksniu panelė de Valženez, kuri, matyt, su- 
prato, apie kokį kerštą galvoja ponia de Rozan, pa- 
lenkė priekin galvą, ir kažkoks džiugus pasitenkini- 


mas nušvietė jos akis, lūpas, visą veidą. 

Bet nei Kamilis, nei jo žmona nepastebėjo to jude- 
sio. 

— Aš noriu,— kalbėjo toliau Doloresa, pamažu vis 
labiau įsijausdama ir pasiekdama tokią ekstazę, kokia 
spinduliuoja iš laukinių žmonių veidų, — noriu, kad 
tavo gyvenimas būtų lėta ir skausminga mirtis; noriu, 
kad būtum nubaustas tiek metų, kiek aš kentėjau die- 
nų; noriu, kad nuolatos mane matytum, visąlaik šalia — 
priešais save, už savęs, prie savo lovos, prie stalo; no- 
riu tapti tavo nenumaldomu šešėliu, tavo baisia šmėkla; 
noriu, kad verktum iki savo paskutiniojo atodūsio. 
Idant likčiau tavo mintyse visą gyvenimą, aš pasitrau- 
kiu mirtin, ir kadangi tau negana Kolombano šmėklos, 
noriu, kad turėtum ir Doloresos šmėklą. 

Tardama pastaruosius žodžius, kreolė, jau kuris 
laikas kairiąja ranka čiuopusi tiksliai vietą, kur plaka 
josios širdis, dešiniąja įrėmė į ją durklo galą ir tartum 
be jokių pastangų, neišleisdama jokio garso, susivarė 
iki pat koto sau krūtinėn. 

Kraujas trykštelėjo netgi į veidą Kamiliui, kuris, 
pajutęs šią mirtiną šilumą, prisidėjo prie jo abi rankas 
ir tuoj pat vėl jas atitraukė — sudrėkusias ir raudo- 
nas. 

Siuzana sekė ir matė jaunosios moters veiksmus; 
kaip sakėme, kurį laiką buvo jau visa nuspėjusi. 

Abu — Siuzana 17 Kamilis — šūktelėjo — bet 
kiekvienas kitokia intonacija. 

Kamilis — nustebęs, išsigandęs, priblokštas. 

Siuzana — nesitverdama laukiniu džiaugsmu. 

Ponia de Rozan taip greitai parkrito ant kilimo, 
jog Kamilis, puolęs artyn, nesuskubo jos sugriebti. 

— Doloresa! Doloresa! — sušuko. 

— Sudie! — silpnu balsu pratarė jaunoji moteris. 

— O! Atsipeikėk! — sukuždėjo Kamilis, sukniub- 
damas ant šio tartum be agonijos mirštančio kūno ir 
bučiuodamas kaklą, pečius, kurie, nuo plūstančio pliūps- 
niais iš žaizdos kraujo, pamažėle darėsi nugludinti ir 
balti tarsi marmuras. 

— Sudie! — sukuždėjo kreolė taip tyliai, jog Kami- 
lis vos ją išgirdo. 

Tačiau, sutelkusi jėgas, ji visai aiškiai pridūrė: 

— Prakeikiu tave! 

Ir atkrito pastirusi. Jos akys užsivėrė tarsi die- 
ninės gėlės žiedlapiai vakarui atėjus. 

Buvo negyva. 

— Doloresa, mano meile! — sušuko jaunikaitis, 
kurį ši Žiauri mirtis, tokia staigi, tokia netikėta, tokia 
narsi, pasakysime, užplūdo kartu siaubu ir susižavėji- 
mu,— Doloresa, aš tave myliu. Myliu tik tave, Dolore- 
sa! Doloresa! 

Kamilis visai pamiršo Siuzaną, sėdinčią ant lovos 
krašto ir šaltai stebinčią šią sceną, tačiau ji pati apie 
save priminė, taip šventvagiškai sukrizendama, jog jis 
grįžtelėjo į ją: 

— Įsakau tau, nutilk,— sušvokštė.— Girdi? Įsa- 
kau tau! 

Siuzana gūžtelėjo pečiais: 

— Zinai, Kamili, tu man keli gailestį! 

— O! Siuzana, Siuzana, — palingavo galvą Kami- 
lis,— iš tikrųjų, tu niekinga tvarinė, kaip man sakė, 
jei gali šitaip juoktis prie to dar krauju plūstančio la- 
vono. 

— Galbūt, — šaltai sutiko Siuzana.— Tu nori, kad 
sukalbėčiau mirusiųjų litaniją už jos sielos atilsį? 

— Kaip! — pasibaisėjo tokiu šaltu žiaurumu Kami- 
lis.— Matai, kas įvyko, 17 nejauti nei gailesio, nei są- 
žinės priekaištų! 

-— Ak! Nori, kad man sopėtų širdį dėl tavo numy- 
lėtosios Doloresos? Ką gi, gerai, man sopa širdį. Tu 
patenkintas? 

— Siuzana, kokia tu bjauri! — sušuko Kamilis.— 
Nors gerbtumei kūną tosios, kurią mes nužudėme. 

— Dar ko — mes ją nužudėme! — apmaudžiai nu- 
mojo Siuzana. 

— Vargšelė,— sumurmėjo amerikietis, bučiuoda- 
mas jau atšąlusią mirusiosios kaktą,— vargšelė! Ir tai 
aš tave atėmiau nuo motinos, seserų, auklės, tėvynės, 
žodžiu, nuo visos šeimos ir leidau nusižudyti mano 
akivaizdoje — be gailesio, be maldų, be ašarų. Ir vis 
dėlto tave myliu, buvai tartum paskutinė mano jau- 

nystės gėlė — švelniausia, gaiviausia, kvapniausia; 
užkrovei man ant galvos kaltas mintis, apgaubei ją 
pritvinkusiu žaibų debesiu nelyginant grąžinamos 
garbės vainiku; susidūręs su tavimi, tapau bemaž ge- 
ras ir gyvendamas greta tavęs galėjau tapti dar geres- 
nis. O! Doloresa! Doloresa! 

Ir tasai lengvabūdis, šaltas, nejautrus kreolas, kurį 
šios knygos pradžioje matėme tokį nerūpestingą, egois- 
tišką, pašaipų, nukreipęs akis į negyvą savo žmonos 
kūną, apsipylė ašaromis. 

Paskiau, pakėlęs jos galvą ir bučiuodamas su to- 
kiu meilingu karščiu, lyg ši būtų gyva, sušuko: 

— O! Doloresa! Doloresa! Kokia tu graži! 

Siuzanos veidą perkreipė tiesiog neapsakomos pa- 
niekos, įsiūčio ir neapykantos išraiška. Jos skruostai 
tamsiai išraudo, akys tarsi pritvinko kraujo bei liepsnų. 
Jai taip stigo frazių, jog perteikdama keistą įspūdį, 
kurį jai kėlė šioji scena, pajėgė ištarti tik tokius žodžius: 

— O! Iš tiesų, aš sapnuoju! 

— Tai aš sapnavau ir dargi lemtingą sapną tą 
dieną, kai tave pamačiau pirmąsyk! — sušuko įtūžęs 
Kamilis, pasisukdamas į Siuzaną.— Tai aš sapnavau, 
kada maniau, kad tave myliu... taip, maniau, kad tave 
myliu: argi verta meilės toji, kurios burna prasiveria 
bučiniams namuose, kur dar varva josios brolio krau: 
jas? Aną dieną, Siuzana, kad ir koks aš nejautrus bei 
pražuvęs, pajutau, kaip kažkoks nejaukus šiurpulys 
perbėgo visu mano kūnu; supykino širdį, ir kai lūpos 
tau kartojo: “Aš tave myliu!", ji man kuždėjo: “Meluoji, 
tu jos nemyli!" 

— Kamili! Kamili! Tu tikrai klejoji — tarė panelė 
de Valženez.— Gali manęs nebemylėti, bet aš vis tiek 
tave myliu, ir jeigu ne meilė, — tęsė ji, parodydama į 
ponios de Rozan lavoną,— tai mirtis, kitoniškai stipri 
nei meilė, mus amžinai sujungė vieną su kitu. 

— Ne! Ne! Ne! — suvirpėjo Kamilis. 

Vienu šuoliu Siuzana atsidūrė prie jo ir tvirtai 
suspaudė savo glėbyje. 

— Aš tave myliu, — pasakė, sutelkusi į savo balsą 
ir žvilgsnį kuo daugiau aistros. 

— Paleisk mane, paleisk mane, — muistėsi Kami- 
lis, mėgindamas išsivaduoti. 

Bet jinai apsivijo jį savo rankomis, tvirtai apsika- 
bino, visa apsirangė, tąsė, gniaužė nelyginant gyvatė 
savo ringėmis. 

— Atstok, sakau tau! — riktelėjo Kamilis ir taip 
smarkiai ją pastūmė, jog šįsyk mergina būtų nuvirtus 
aukštielninka, jeigu pakeliui nebūtų pasitaikęs židinio 
kampas, už kurio susiturėjo. 

— Ak šitaip! — suraukė ji antakius ir nubalusi 
mažne iki pilkumo nužvelgė savo meilužį. — Ką gi, aš 
nebeprašau, bet reikalauju, liepiu, įsakau! 

Ir iš tikrųjų, ištiesusi į jį ranką, prašneko valdin- 
gu tonu: 

— Netrukus auš, Kamili; tu tuoj pat uždarysi tą 
lagaminą ir seksi paskui mane. 

— Niekados! — sušuko Kamilis.— Niekados! 

— Gerai, jei taip, einu viena, — ryžtingai tarė Siu- 
zana,— tačiau apleisdama viešbutį apkaltinsiu tave, 
kad nužudei savo žmoną. 

Kamilis pasibaisėjęs aiktelėjo. 

— Ir kaltinsiu tave prieš teismą, prieš ešafotą! 

— "Tu šito nepadarysi, Siuzana! — baugščiai sušu- 
ko Kamilis. 

— Tokia pati tiesa, kaip kad aš prieš penkias mi- 
nutes mylėjau, o dabar nekenčiu, — šaltai atrėmė pa- 
nelė de Valženez,— aš tą padarysiu arba veikiau keti- 
nu padaryti. 

Ir mergina grėsmingai pasuko durų linkui. 

— Tu neišeisi! — sušuko Kamilis — stipriai su- 
griebė ją už rankos ir sugrąžino prie židinio. 

— "Tuomet aš imsiu šaukti, — atkirto Siuzana. Iš- 
trūko iš Kamilio gniaužtų ir nubėgo prie lango. 

Kamilis pagavo ją už kasų, per jųdviejų glamones 
išsprūdusių iš jas prilaikiusių šukų. 

Bet Siuzana suspėjo nusitverti už lango rankenėlės 
ir į ją įsikibti; Kamilis nesėkmingai stengėsi merginą 
atplėšti. 

Bekovojant viena iš Siuzanos rankų nusprūdo ant 
stiklo ir pramušė jį kiaurai. 

Šukių suraižyta ranka nusidažė krauju. 

Išvydusi savo kraują, Siuzana taip pašėlo, kad 
galbūt nė nepagalvojusi, pati nesuvokdama, ką daran- 
ti, visu balsu kiek išgalėjo suriko: 

— Pagalbon! Zudo! 

— Tylėk,— ramino Kamilis, užspausdamas jai bur- 
ną delnu. 

— Žudo! Pagalbon! — nesiliovė Siuzana, ir iš visų 
jėgų suleido jam į delną dantis. į 

— Nutilk, gyvate!..— kimiai sušvokštė Kamilis, 
kita ranka gniauždamas jai gerklę ir priversdamas 
paleisti sukąstą delną. 

— ZŽudo! Zu!..— pridususi vapėjo panelė de Val- 
ženez. 

Kamilis, nerasdamas kaip kitaip sutrukdyti jai 
rėkti, vis stipriau gniaužė gerklę ir galop pargriovė 
Siuzaną šalia ponios de Rozan lavono. 

Užvirė siaubinga kova. Tampoma agonijos trau- 
kulių Siuzana rangėsi, stengdamasi ištrūkti iš baisaus 
spaudimo; Kamilis, suvokdamas, jog jam pražūtis, jei- 
gu jai pasisektų iš po jo išslysti, gniaužė dar stipriau; 
galiausiai tapo visiškas padėties šeimininkas ir, įrėmęs 
jai į krūtinę kelį, tarė: 

— Siuzana, lošiame iš gyvybės ir mirties; prisiek 
man, kad tylėsi, arba, guldau galvą, paliksiu čia ne 
vieną, o du lavonus. 

Siuzana kimiai sugargaliavo; tas gargesys aiškiai 
reiškė grasinimą. 

— Ką gi, tebus, kaip tu nori, gyvate! — suniurnėjo 
jaunikaitis, visu svoriu vienu metu spausdamas pane- 
lės de Valženez gerklę ir krūtinę. 

Taip praslinko keletas sekundžių. 

Staiga Kamilis nugirdo tartum besiartinančius dau- 
gelio žmonių žingsnius ir atsigręžė. 

Pro Doloresos kambario duris, likusias atviras į 
koridorių, ir taip pat pro atviras jungiančiąsias duris į 
Kamilio kambarį vidun įpuolė šautuvu ginkluotas vieš- 
bučio šeimininkas, lydimas trijų ar keturių asmenų — 
iš dalies viešbučio gyventojų, iš dalies tarnų, subėgu- 
sių į riksmus. 


21. Salvatonus, II kai. 641 


Kreolas mašinaliai atsitiesė ir pasitraukė nuo Siu- 
zanos de Valženez. 

„Bet ši liko tysoti tokia pat nejudanti kaip ir ponia 
de Rozan. 

Kovos įkarštyje Kamilis ją pasmaugė. 

Buvo nebegyva. 


Penkerius ar šešerius metus po šitų įvykių, tai 
yra apie 1833-uosius, kai buvome nuvykę į Rošforo ka- 
torgą, kur aplankėme XIX amžiaus Sventąjį Vincentą 
Paulietį — abatą Dominyką Sarantį, pastarasis mums 
parodė Santlilia mylimąjį, Kolombano mirties kalti- 
ninką ir Siuzanos žudiką. Anksčiau tokie juodi jo plau- 
kai buvo balti kaip sniegas; kitados tokį linksmą jo 
veidą žymėjo juodos nevilties įspaudas. 

Zibasjė kaip visados rausvutis, žvalus ir linksmas 
teigė, neva Kamilis de Rozanas esąs kokį šimtą metų 
vyresnis už jį. 


CLI + SVENTEIVA NUŽUDO 
VOLTERININKĄ 


Palikome mūsų bičiulį Petriusą, įsikūrusį pas sa- 
vo dėdę grafą Erbelį kaip šio slaugytoją; tai iš čia 
jaunikaitis rašė Reginai, kad kai tik praeis grafo po- 
dagros priepuolis, jisai atgausiąs laisvę ir atvyksiąs 
aplankyti savo gražiosios draugužės. 

Bet podagra, deja, panaši į kreditorius: jinai jus 
apleidžia tik pačią mirties valandą, tai yra, kai nieko 
kita padaryti nebegali. 

Taigi grafo Erbelio podagros priepuolis anaiptol 
nesirengė taip greitai praeiti, kaip svajojo sūnėnas; 
toli gražu — kas valandą jis vis pasikartodavo, ir ge- 
nerolas vieną tarpsnį, kai jautėsi ypač blogai, pagalvo- 
jo ar neiškrėtus podagrai pokšto ir nepaleidus sau kul- 
kos į smilkinį. 

Petriusas švelniai mylėjo savo dėdę; atspėjo šio 
mintis, ir keletas užjaučiamų žodžių iš pačios širdies, 
palydėtų vienos ar dviejų vogčia nubrauktų ašarų, gene- 

rolą taip sugraudino, jog jis atsisakė savo kraupaus 
sumanymo. 

Taip juodviem bendraujant, staiga it viesulas vi- 
dun įsiveržė markizė de La Turnel, vilkinti nuo galvos 
iki kojų juodai. 

— O! — sušuko grafas Erbelis— ar mirtis jau 
taip netoli, kad siunčia man didžiausią gyvenimo kan- 
kynę? 

— Brangusis generole,— pasistengė nutaisyti su- 
jaudintą balsą markizė de La Turnel. 

— Na, kas? — šiurkščiai paklausė grafas.— Ne- 
galėjote palikti mane numirti ramiai, markize? 

— Generole, juk žinote, kokios nelaimės ištiko La- 
mot Hudanų namus!.. 

— Matau, koks reikalas, — suraukdamas antakius 
ir prikąsdamas lūpą, tarė grafas Erbelis.— Atspėjote, 
kad mudu — mano sūnėnas ir aš — ieškome trum- 
piausio kelio iš gyvenimo, ir atėjote mums padėti. 

— Siandien jūs ne itin linksmai nusiteikęs, gene- 
role. 

— Pripažinkite, jog nėra dėl ko,— atsakė grafas, 
pirma pažvelgdamas į markizę, paskiau — į savo ko- 
ją: — podagra ir... 

Buvo bepasakąs ir jūs, bet susilaikė ir vėl pa- 
klausė: 

— Na, pagaliau, ko iš manęs norite? 

— Sutiksite mane išklausyti? — nudžiugo markizė. 

— O ką kita daryti? — truktelėjo pečiais grafas ir 
pasigręžė į sūnėną: 

— Petriusai,— tarė,— jau trys dienos kaip neal- 
savai Paryžiaus oru; grąžinu tau laisvę dviem valan- 
dom, vaike; mat pažįstu ponios markizės šnekas ir 
neabejoju, kad jinai nesuteiks man malonumo plepėda- 
ma, iki tu sugrįši. Bet ne daugiau dviejų valandų, 
girdi, kitaip aš už save neatsakau. 

— Po valandos būsiu čia, dėde! — sušuko Petriu- 
sas, širdingai spausdamas generolo rankas. — Kaip 
tik man pakaks laiko užsukti namo. 

— Cha! — nusišiepė šis.— Jeigu tau reikia ką nors 
aplankyti, nesivaržyk. 

— Dėkui, gerasis dėde! — tarė Jaunikaitis, nusi- 
lenkė markizei ir pasišalino. 

— Taigi tarp mudviejų, markize? — išėjus sūnė- 
nui, perpus rimtai, perpus ironiškai prašneko grafas 
Erbelis.— Na, tik atvirai — juk mudu vieni; taigi, 
tarp mūsų kalbant, norite sutrumpinti mano gyvenimą, 
tiesa? 

— Nenoriu nusidėjėlio mirties, generole! — įsitei- 
kiamai tarė šventeiva. 

— Dabar, kai ponas Rapas, jūsų sūnus... 

— Mūsų sūnus,— gyvai pertraukė markizė de La 
Turnel. 

— Kartoju, dabar, — laikėsi savo generolas, — kai 
ponas Rapas, jūsų sūnus, iškeliavo atsiskaityti už sa- 
vo gyvenimą prieš aukščiausiąjį teismą, jums neberei- 
kia prašyti jam manojo palikimo. 

— Esmė ne jūsų palikime, generole. 

— Dabar,— varė toliau grafas Erbelis, tartum nu- 
leisdamas negirdomis markizės žodžius,— dabar, kai 
įžymusis ir ištikimasis maršalas de Lamot Hudanas, 
jūsų brolis, miręs, jums nebereikia kaip per paskuti- 
nįjį savo apsilankymą prašyti mano paramos, kad būtų 
balsuojama už vieną iš tų pasibaisėtinų įstatymų, ku- 
rių dingstimi tautos nutrenkia karalius kalėjiman ar- 
ba tremtin, karališkąsias karūnas — visiems ketu- 
riems vėjams ir sostus — upėn. Tad, kadangi nebėra 
nei grafo, nei maršalo de Lamot Hudano, apie ką no- 
rite su manimi šnekėtis, kas man suteikė jūsų apsi- 
lankymo garbę? 

— Generole,— verksmingu balsų pratarė markizė 
de La Turnel— aš labai kentėjau, labai susenau, la- 
bai pasikeičiau po šios dvigubos nelaimės! Neatėjau 
pas jus kalbėtis apie mano brolį ar mūsų sūnų... 

— Jūsų sūnų! — nekantriai pertraukė grafas Er- 
belis. 

— Atėjau pasikalbėti su jumis apie save, genero- 
le. k 

— Apie jus, markize? — grafas nepatikliai nužvel- 
gė šventeivą. 

— Apie save ir apie jus, generole. 

— Na, tik laikykimės! — sumurmėjo grafas Erbe- 
lis.— Kokią malonią mintį galėtume drauge plėtoti, 
markize? Kokia įdomia tema? 

— Bičiuli,— itin saldžiu balsu pradėjo markizė de 
La Turnel, mesdama į grafą Erbelį įsimylėjusios ba- 
landėlės žvilgsnį — bičiulį, mudu nebe jauni! 

— Radot kam tai sakyti, markize! — atsakė ar 
veikiau atsiduso generolas. 

— Valanda atitaisyti mūsų jaunystės klaidas,— 
ilgesingu ir kupinu prieraišumo tonu bėrė toliau ponia 
de La Turnel,— man seniai išmušė: ar neišmuš jinai 
pagaliau ir jums, bičiuli? 

— Patikslinkite, ką vadinate atitaisymo valanda, 
markize? — nepatikliu veidu, surauktais antakiais pa- 
klausė grafas Erbelis.— Kokios parapijos bažnyčios 
laikrodį girdėjot ją mušant? 

— Ar ne laikas, generole, mums prisiminti, kad 
jaunystėje mes švelniai vienas kitą mylėjome? 

— Atvirai pasakysiu, markize, kad nemanau, jog 
dabar laikas tą prisiminti. 

— Neigsite, kad mane mylėjote? 

— Aš to neneigiu, markize, tik pamirštu. 

— Užginsite mano teises į jūsų atmintį? 

— Kategoriškai, markize; taip man prirašyta! 

— Tapote itin piktu žmogumi, bičiuli. 

— Juk žinote, kad seni velniai tampa atsiskyrė- 
liais, o žmonės sendami — velniais. Jeigu tik nepriešta- 
rausite, parodysiu jums savo skeltanagę pėdą. 

— Taigi neturite sau jokių priekaištų? 

— Atleiskite, markize, vieną turiu. 

— Kokį? 

— Kad gaišinu jūsų brangų laiką. 

— Tai netiesioginis būdas su manimi atsisveikin- 
ti — užsirūstino markizė. 


— Su jumis atsisveikinti, markize! — neva gera- 
širdiškai sušuko grafas Erbelis.— Su jumis atsisvei- 
kinti! — pakartojo jis.— Kokius negerus žodžius čia 


tariate?.. Kokiam velniui gali rūpėti su jumis atsisvei- 
kinti? 
— Jums! — atkirto ponia de La Turnel.— Jums, 

kuriam, vos tik aš čionai įžengiau, vien terūpėjo kalbėti 
man įžūlybes. 

— Prisipažinkite, markize, kad jums labiau pa- 
tiktų, jeigu aš jas krėsčiau. 

— Nesuprantu jūsų! — skubiai pertraukė ponia 
de La Turnel. 

— Kas pakankamai įrodo, markize, jog mes abu 
jau praėjome amžių, kada kvailystės krečiamos, o ne 
kalbamos. 

— Kartoju, jūs itin piktas žmogus — mano įžadai 
ir maldos neišgelbės jūsų. 

— Tad man iš tiesų gresia pražūtis, markize? 

— Jūs daugiau nei perpus prakeiktas! 

— Iš tikrųjų! 

— Iš čia matau, kur praleisite savo nemirtingąjį 
gyvenimą. 

— Kalbate apie pragarą, markize? 

— Bent nekalbu apie rojų. 

— Tarp pragaro ir rojaus, markize, yra skaistyk- 
la, ir jeigu neleisite man to padaryti dabar, tai juk su- 
silauksiu ten aukštai malonės apmąstyti savo žemiš- 
kuosius paklydimus? 

— Taip, jeigu pasitaisysite. 

— Kokiu būdu? 

— Pripažindamas savo klaidas ir jas atitaisyda- 
mas. 

— Vadinasi, tai klaida, kad jūs mylėjau, marki- 
ze? — galantiškai pasakė grafas Erbelis.— Pati sutiki- 
te, jog būčiau netaktiškas už tai atgailaudamas! 

— Tereiktų vien atkurti teisybę. 

— Matau, koks dalykas markize; norite mano išpa- 
žinties ir atgailos; jeigu abi jos nepranoks mano jėgų, 
bajoro garbės žodis, kad aš tai padarysiu. 

— Saipysitės iki savo paskutiniosios valandos! — 
su panieka metė markizė. 

— O! Ir dar ilgai po to, markize. 

— Taigi, norite to ar ne — atitaisyti savo klaidas? 

— Nurodykite kaip. 

— Veskite mane. 

— Viena klaida neatitaisoma kita, mieloji bičiule. 

— Jūs nevertas žmogus! 

— Žinoma, nevertas jūsų vesti. 

— Atsisakote? | 

— Griežtai. Jeigu čia skriaudos atlyginimas, tai man 
jis atrodo menkas; jeigu atgaila — tai per didelė. 

Siuo mirksniu didiko veidas taip stipriai persikrei- 
pė, jog markizė de La Turnel nejučia krūptelėjo. 

— Kas jums, generole? — sušuko ji. 

— Pragariškas podagros priešatakis, markize,— 
melancholiškai nusišypsojo grafas Erbelis. 

— Labai kenčiate? 

— Siaubingai, markize. 

— Norite, kad ką nors pašaukčiau? 

— Nėra reikalo. 

— Gal aš galiu jums kuo padėti? 

— Žinoma. 

— Kaip? 

— Pasišalindama, markize. 

Nedviprasmiškas tonas, kuriuo buvo ištarti šie 
žodžiai, privertė markizę išblykšti — ji ūmai atsistojo 
ir nužvelgė senąjį generolą tuo kupinu nuodų žvilgs- 
niu, koks būdingas šventeivoms. 

— Gerai! — metė ji. — Tegriebia velnias jūsų sielą! 

— Ak, markize,— liūdnai atsiduso senasis didikas, — 
matau, kad aš — visai amžinybei jūsų! 

Markizė de La Turnel atidarė duris, ir šią akimir- 
ką miegamajan įskubėjo Petriusas. 

Išvydęs perkreiptą grafo veidą, nekreipdamas dė- 
mesio į markizę de La Turnel, jaunikaitis pribėgo prie 
dėdės ir apkabino šį tardamas: 

— Dėde! Mielas dėde! 

Sis kupinomis liūdesio akimis pažvelgė į Petriusą: 

— Jinai išėjo? — paklausė. 

Kaip tik tą mirksnį markizė uždarė duris. 

— Taip, dėde,— patvirtino Petriusas. 

— Nelaimingoji! — atsiduso generolas.— Jinai ma- 
ne pribaigė. 

— Atsigaukite, brangusis dėde! — sušuko jaunikai- 
tis, išgąsdintas grafo blyškio.— Atsivedžiau daktarą 
Liudoviką; teiksitės leisti, kad jis įeitų? 

— Mielai, vaike,— atsakė grafas,— nors gydyto- 
jas nereikalingas... Jau per vėlu. 

— Dėde! Dėde! — sušuko jaunikaitis.— Nekalbėki- 
te taip! 

— Drąsos, vaikine! Ir kadangi visados gyvenau kaip 
didikas, neleisk man mirti kaip miestelėnui, sugrau- 
dindamas prieš kelionę anapus. Eik, atvesk savo bičiulį! 

Liudovikas įžengė į kambarį. 

Po penkių minučių Petriusas Liudoviko akyse iš- 
skaitė mirties nuosprendį grafui Erbeliui. 

Iš tikrųjų, padavęs ranką jaunajam daktarui, ge- 
nerolas paskiau karštai sugriebė sūnėno plaštaką: 

— Vaikeli,— tarė itin graudžiu balsu, — markizė 
de La Turnel ką tik manęs prašė, be abejo, nujausda- 
ma besiartinančią mano mirtį, kad išpažinčiau jai sa- 
vo gyvenimo klaidas. Kiek žinau, padariau jų tik vieną; 
teisybė, ji nebepataisoma: nesistengiau dažniau maty- 
tis su doriausiu žmogumi, kokį tik esu sutikęs per sa- 
vo gyvenimą; noriu pakalbėti apie tavo tėvą korsarą. 
Pasakysi tam senajam jakobinui, jog viena, ko gailėjaus 
mirdamas — tai, kad negalėjau paspausti jam rankos. 

Abu jaunikaičiai nusisuko, slėpdami nuo gerojo 
didiko jų skruostais riedančias ašaras. 

— Na, Petriusai, — tarė grafas Erbelis, kuris pa- 
stebėjo ir suprato šį judesį, — argi tu ne vyras? Ir ar 
gestančios lempos reginys tau toks nepaprastas, jog 
slepi savo dorą veidą mano paskutiniąją akimirką? 
Prieik, vaike; jūs taip pat, daktare, jo bičiuli. Nemažai 
bei ilgai gyvenau, ir vis paslapčia ieškojau paskutinio- 
jo būties žodžio; neieškokite jo, vaikai, nes kaip ir aš 
prieisite tą pačią liūdną išvadą, jog išskyrus vieną ar 
du gerus jausmus, panašius į tuos, kuriuos jūs — tavo 
tėvas 17 tu — man sužadinote, patsai saldžiausias gy- 
venimo mirksnis — tai tas, kada jį palieki. 

— Dėde! Dėde! — sukūkčiojo Petriusas.— Vardan 
dangaus, duokit man tikėti, kad mudviems dar liko 
daug dienų pafilosofuoti apie gyvenimą ir mirtį. 

— Vaike! — sukuždėjo grafas Erbelis ir nužvelgė 
sūnėną akimis, pramaišiui kupinomis gailesio, ironijos 
ir nuolankumo,— vaike, štai, žiūrėk! 

Ir kilstelėjo nuo lovos, lyg pašauktas karo vado: 

— Aš čia! — pratarė kaip senasis “Prerijų"! mohi- 
kanas. 

Sit kaip numirė de Kurtnė giminės palikuonis, 
generolas grafas Erbelis! 


CLII + VISA GERAI, KAS GERAI 
BAIGIASI 


Bemaž kaip visi gamtos gyvūnai, raganos turi širdį, 
ir kartais toji širdis nebetelpa krūtinėje, ypač aiškiai 
tada, kai ji kuo giliau paslėpta. 

Skaitytojas, kuris prisimena atgrąsią Brokantės 
išvaizdą, ko gero, labai nustebs, kai jam pasakysime, 
Jog dusyk per savo fantastiškąją egzistenciją Brokantė 
dviejų nusimanančių apie grožį žmonių — Žano Robe- 
ro ir Petriuso — buvo palaikyta tokia gražia, jog abu 
ją įamžino: vienas popieriuje, antras — drobėje. 

Bet kad ir kiek mūsų skaitytojai stebėtųsi, bei ne- 
tikėtų, mes, atliekantys tikslaus pasakotojo vaidmenį, 
jaučiame pareigą kalbėti tiesą. 

Brokantė buvo graži dviem progomis: pirmusyk — 
tądien, kai dingo Roznoelė; antrusyk — tada, kai mer- 
gina sugrįžo į Ulmo gatvės namus. 

Žinome, kad kai Salvatorius norėdavo ką nors iš 
Brokantės pešti, jam tereikdavo ištarti porą žodžių: 
tai buvo jo Sesamai atsiverk! Pasakydavo: “Išsivedu 
Roznoelę“, ir tuojau pat Brokantė paklusdavo, kad ir 
ko būdavo iš jos reikalaujama. 

Ji tą rastinukę dievino. 

Kiekvienas blogas žmogus, kiekvienas savanaudis 
turi stygą, — kad ir kaip gerai paslėptą, — kurią vieną 
gražią dieną vaikystė suvirpina. 
| Toji sena, paniurus bei savanaudė būtybė dievino 
Roznoelę, kaip jau sakėme šio pasakojimo pradžioje. 

Pamenate tą žavingą Tribulė? pianto* mūsų bran- 
giojo Hugo dramoje “Karalius linksminasi“? Ką gi, 
išgąsdintas Brokantės riksmas, siaubas buvo tokie pa- 
tys, kada sugrįžusi pamatė, jog Roznoelė dingusi. 


649 


Tikrai, tasai tėvas, juokdarys, vardu Tribulė, atsi- 
skleidžia nepaprastu grožiu, kai sužino, jog jo duktė 
pagrobta; tokia pat graži atrodė i Brokantė, sužinoju- 
si, jog Roznoelė pagrobta. 

Jeigu nebijočiau, kad mane palaikytų linkusiu į 
paradoksus, stengčiausi įrodyti, kad vaiko netektis yra 
tokia pat žiauri arba mažų mažiausia tokia pat baisi 
įmotei kaip ir tikrajai motinai. 

Vienai sielvarto šūksnis išsiveržia iš širdies: atplė- 
šiama nuo jos kūno dalelė; antrai kančia kyla iš sielos 
gelmių: atimamas patsai jos gyvenimas. 

Pažinojau senuką, kuris dvidešimt penkerius me- 
tus augino vaiką ir krito vietoje negyvas, kai sužinojo, 
jog jo sūnus sukčiavo lošdamas. Tikras tėvas būtų jį 
subaręs ir išsiuntęs Belgijon ar Amerikon laukti savo 
nusikaltimo senaties. 

Sitoji žinia padarė Brokantę iš tiesų didžią. Jinai 
išjudino visą Paryžiaus valkatų pasaulį; sukėlė ant 
kojų visą plačiąją paryžietišką elgetiją; už tai, kad 
atgautų tą vertingąjį brangakmenį, kokiu vadinamas 
įvaikis, pasisiūlė duoti užstatan, jeigu reiks — pado- 
vanoti, pagrindinį pirmojo Bohemijos karaliaus karūnos 
deimantą, laimėtą įsimintinoje kovoje su pačiu Sėto- 
nu. Žodžiu, josios sielvartas neturėjo ribų, ir jam te- 
prilygo džiaugsmas, atgavus vaikelį. 

Tą dieną Zanas Roberas, Petriusas, Liudovikas ir 
užvis labiausiai Salvatorius šūktelėjo nustebinti trium- 
fališko raganos grožio. 

Tad štai kodėl sau leidžiame pasakyti, kad toji 
bjauri senė buvo graži dusyk per savo gyvenimą. 

Vis dėlto jos grožis ilgai netruko. 

Pamename, jog Roznoelė iki tolei, kol ištekės už 
Liudoviko, turėjo būti patalpinta į pensioną. Kai Sal- 
vatorius pranešė šią žinią Brokantei, ragana paplūdo 
ašaromis; paskiau atsistojo ir grėsmingai pažvelgė į 
Salvatorių: 

— Niekados! — metė. 

— Brokante,— švelniai tarė Salvatorius, širdyje 
giliai sujaudintas kilnaus jausmo, padiktavusio tokį 
atsakymą, — būtina, kad šis vaikelis išmoktų gyventi 

visuomenėje, į kurią įžengs. Negana suprasti varnų ir 
šunų kalbą, visuomenė reikalauja įvairesnio išsilavini- 
mo. Tądien, kai ši vargšelė įkels koją nors į mažiausią 
saloną, pasijaus ne savo vietoje kaip neįžengiamų gi- 
rių laukinis kurioje nors iš Tiuilri salių. 

— Tai mano duktė, — su kartėliu pasakė Brokantė. 

— Žinoma! — rimtai sutiko Salvatorius.— Toliau?.. 

— Ji priklauso man,— spyrėsi Brokantė, regėda- 
ma Salvatorių įtikintą dėl josios motiniškų teisių. 

— Ne! — atkirto Salvatorius.— Ji priklauso vi- 
suomenei; 0 ypač, visų pirma, neatsižvelgiant į nieką, 
ji priklauso žmogui, kuris ją gelbėjo mylėdamas arba 
mylėjo gelbėdamas; jis — jos tėvas (juk gydytojas — 
tai tėvas!) kaip tu — jos motina! Tad reikia ją išauklėti 
visuomenei, kurioje gyvens, o tu, Brokante, nepajėgsi 


to padaryti. 


— Niekados! — šaižiai pakartojo Brokantė. 
— Reikia, Brokante,— griežtai tarė Salvatorius. 
— Pone Salvatoriau! — maldaujamai sušuko ra- 


gana.— Palikit man ją dar metus, tik vienerius mete- 
lius! 

— Neįmanoma! 

— Tik metus, meldžiu jus! Labai rūpinaus bran- 
giuoju vaikeliu, patikėkit, ir dar labiau ja rūpinsiuos! 
Rengsiu šilkais ir aksomais — nebus už ją dailesnės! 
Meldžiu jus, pone Salvatoriau, palikit ją man dar me- 
tus, tik vienerius metelius! 

Tardama šiuos žodžius, vargšė ragana verkė. Sal- 
vatorius, giliai sugraudintas, vis dėlto stengėsi nepa- 
rodyti savo jausmų. Atvirkščiai, dargi dėjosi suerzin- 
tas. Suraukė antakius ir lakoniškai metė: 

— Tai nuspręsta! 

— Ne! Ne! Ne! — vienu atokvėpiu pakartojo Bro- 
kantė.— Ne, pone Salvatoriau, jūs to nepadarysite. Ji 
dar visa pasiligojusi. Užvakar ją ištiko baisus priepuo- 
lis: ponas Liudovikas buvo tik tik ją palikęs. Kai jis 
išėjo, po ketvirčio valandos jinai sušuko: “Dūstu!" Jos 
akys pasruvo krauju. Vargšė Rožytė! Tą akimirką tik- 
rai pamaniau, kad jos neteksiu. Mažai trūko. Atsilošė 
ant kėdės, užsimerkė ir šūkalojo!.. Kaip šūkalojo, ma-. 

loningasis Dieve! Tartum iš kito pasaulio, pone Salva- 
toriau! Tuomet suėmiau ją į glėbį, paguldžiau ant 
grindų, kaip mane mokė ponas Liudovikas, ir pasa- 
kiau jai: “Rože! Rožyte! Mažiule Rožyte!", žodžiu, visa, 
ką tik sugalvojau; bet ji šaukė taip garsiai, jog manęs 
negirdėjo. Reikėjo matyti, kaip susitraukė vargšė jos 
krūtinėlė — tarsi suspausta gniaužtų; kaklo venos pri- 
tvinko ir paraudo, atrodė, tuoj tuoj plyš!.. O, pone 
Salvatoriau! Daug liūdnų reginių per savo gyvenimą 
esu mačiusi, bet niekados tokio liūdno kaip šis! Ga- 
liausiai ji pravirko; ašaros ją atgaivino nelyginant smar- 
kus lietus; vėl atmerkė gražiąsias akeles ir nusišypso- 
jo: šįsyk dar buvo išgelbėta! Betgi jūs manęs nesiklau- 
sot, pone Salvatoriau... 

Tasai naivus pasakojimas apie didžiausią po gim- 
dymo ar palyginus su gimdymu moters krizę, kurią 
žmonės vadino mėšlungiu, mūsų bičiulį Salvatorių taip 
sujaudino, jog jis gavo nusigręžti, stengdamasis neišsi- 
duoti. 

— Žinau tai, Brokante,— pamėginęs nutaisyti 
sausą toną tarė jis.— Liudovikas man šįryt pasakojo, 
ir todėl aš noriu ją iš čia išgabenti. Tam vaikeliui 
reikia kuo rūpestingiausios globos. 

— Ir kur norite ją išvežti? — paklausė Brokantė. 

— Sakiau tau — į pensioną. 

— Jūs negalvojate, pone Salvatoriau! Argi ne į 
pensioną buvo patalpinta mažoji Mina? 

— Be abejo. 

— Ar jos iš tenai nepagrobė? 

— Iš šito pensiono, Brokante, jos nepagrobs. 

— Kas ją sergės? 

— Tuojau sužinosi. Pirmiausia, kur ji? 

— Kur ji? — pakartojo ragana, įsistebeilydama į 
Salvatorių suglumusiu žvilgsniu ir virpanti — suvokė, 
jog artinasi akimirka, kada privalės išsiskirti su vai- 
keliu. 

— Na taip! Kur ji? k 

— Jos čia nėra, — suvebleno senė.— Siuo metu jos 
nėra, jinai... 

— Meluoji, Brokante! — pertraukė ją Salvatorius. 

— Prisiekiu jums, pone Salvatoriau... 

— Meluoji, sakau tau! — pakartojo jaunikaitis, griež- 
tai nužvelgdamas Brokantę. 

— Pagailėkit, pone Salvatoriau! — sušuko vargšė 
senė ir parpuolusi ant kelių sugriebė Salvatoriaus ran- 
kas.— Pagailėkit, neišvežkit jos! Jūs mane žudot! Nu- 
mirsiu! 

— Na, stokis! — paragino Salvatorius, vis labiau 
sujaudintas.— Jeigu iš tiesų myli Roznoelę, tai turi 
trokšti, kad galėtumei ja didžiuotis! Ką gi, leisk jai 
mokytis, ir matysies su ja kada tik panorėsi. 

— Jūs man pažadate, pone Salvatoriau? 

— Prisiekiu, — iškilmingai tarė jaunikaitis.— Tad 
pašauk ją. 

— O! Dėkui! Dėkui! — sušuko senė ir apipylė Sal- 
vatoriaus rankas ašaromis bei bučiniais. 

Paskiau, guviai pašokusi, ko nė nedrįstum iš jos 
tikėtis tokiame amžiuje, sušuko: 

— Rože! Rožyte, brangioji mano Rože! 

Į šį šauksmą pasirodė Roznoelė. 

Sunes džiugiai sulojo, varnas suskėtriojo sparnais. 

Nebebuvo tai vaikutis, kokią mes ją matėme šios 
istorijos pradžioje, Zarnokų gatvės griozdynėje, mer- 
gaitė, vilkinti kaip gailesio nusipelnančio mūsų Ario 
Seferio* Minjona — liguisto veido tartum vargšiukai 
mūsiškių priemiesčių vaikai: tai buvo aukšta, laiba 
mergina, giliai slypinčiomis po juodais, vešliais anta- 
kiais akimis — gal kiek baugščiomis, tačiau kibirkščiuo- 
jančiomis gyvomis ugnelėmis. 

Kai įžengė į Brokantės priimamąjį, vos tik išvydo 
Salvatorių, josios itin švelnaus rožinio atspalvio skruos- 
tai tamsiai nuraudo. 

Priėjo artyn, pasikabino jam ant kaklo, apsivijo 
rankomis ir švelniai pabučiavo. 

— O aš? — liūdnai paklausė Brokantė, pavydžio- 
mis akimis stebinti šią sceną. 

Roznoelė, nubėgusi prie Brokantės, suspaudė ją 
savo glėbyje: 

— Brangioji motuše! — sušuko bučiuodama. 

Šį mirksnį į priimamąjį įėjo ar veikiau įšuoliavo, 

įšokčiojo it elastingas sviedinys naujas personažas. 

— Ei, Brokante! — sušuko šis personažas, persi- 
versdamas per galvą ore, — be abejo, kad greičiau at- 
sidurtų prie ypatos, į kurią kreipėsi, — pranešu, kad 
susilauksite draugijos, keturių moterų iš viršūnių! At- 
eina, kad papašytum — suprantama, jų ekiu, nes kor- 
tas — tai mat jas galas! Pažiūrėsim, kai dugną dėsim! 

Cia jis pastebėjo Salvatorių: 

— Atleiskite, — tarė, vėl stodamasis ant kojų ir 
nunerdamas akis,— atleiskit, pone Salvatoriau, aš jūsų 
nepastebėjau. 

— Ak, tai tu, vaikėze! — šyptelėjo Salvatorius Ba- 
bolenui, kurį, be abejo, atpažino ir neįžvalgiausias skai- 
tytojas. 

— Aš pats! — atsakė Babolenas, kaip šitai jau at- 
sakė prieš jį 17 turėjo dar ilgai atsakinėti garsusis si- 
ras de Frambuazi"! 

— Apie kokią draugiją tu kalbi? — paklausė Sal- 
vatorius. 

— Apie keturias damas,— paaiškino Babolenas,— 
kurios, be abejo, ateina, kad joms išburtų ateitį. 

— Tegul jos čia pasikelia,— tarė Salvatorius. 

Netrukus į priimamąjį įžengė keturios jaunos mo- 
terys. | 

— Stai,— tarė Salvatorius Brokantei ir mostelėjo 
į keturias moteris, — štai personos, apsiėmusios auklėti 
Roznoele. 

Ragana krūptelėjo. 

— Si ponia, — vėl prašneko Salvatorius, parodyda- 
mas į Reginą, — išmokys mergaitę piešti, pagrindus jai 
jau davė Petriusas; — ši ponia,— kalbėjo jis toliau ir 
melancholiškai pažvelgė į Karmelitą,— ją išmokys mu- 
zikos; — ši ponia, — pridūrė jis, pasisukdamas į ponią 
de Marand ir bemaž su šypsena nukreipdamas į ją 
akis,— išmokys namų ruošos... šeimos ekonomijos. O 
ši ponia,— pabaigai tarė jis ir pasiuntė švelnų žvilgsnį 
Fragolai,— tai jinai ją išmokys... 

Regina, Karmelita ir Lidija nedavė jam užbaigti, 
visos vienu balsu sušuko: 

— Gėrio! Meilės! 

Salvatorius padėkojo visoms akimis. 

— Eisite su mumis, vaikuti? — paklausė Regina. 

— Taip, geroji fėja Karita!? — atsakė Roznoelė. 

Brokantė suvirpėjo visu kūnų; jos veidas taip išrau- 
do, jog mirksnį Salvatorius išsigando, kad jai neišsi- 
lietų kraujas į smegenis. 

Pripuolė artyn. : 

— Brokante,— paėmė ją už rankos, — drąsos! Stai 
keturi angelai, kuriuos Dievas tau siunčia, kad išgel- 
bėtų nuo pragaro. Pažvelk į jas. Ar tau neatrodo, kad 
tam tavo mylimam vaikeliui bus geriau po baltais jų 
sparnais nei po juodais tavo nagais? Na, narsiau, vargše 
senutėle! Kartoju, tu jos nepaliksi. Ir viena iš tų gerųjų 
dvasių priims tave, kaip priima tavo vaikelį. Kuri iš 
jūsų priims Brokantę? — pridūrė jis ir pažvelgė į ket- 
vertą moterų. 

— Aš! — atsakė visos iškart. 

— Matai, Brokante,— tarė Salvatorius. 

Senė nuleido galvą. 

— Ir štai kas įrodo,— filosofiškai pridūrė jauni- 
kaitis, vienu metu apžvelgdamas ir raganą, ir ketver- 
tą moterų, — kad ateities pasaulyje nebeliks našlaičių, 
nes jų motina taps visuomenė! 

— Tad tebūnie taip! — ne mažiau filosofiškai su- 
šuko Babolenas ir ironiškai persižegnojo. 

Metai po šios scenos, Roznoelė, praturtėjusi dviem 
milijonais frankų, paliktų jai ZŽeraro prieš savo valią, 
ištekėjo už mūsų bičiulio Liudoviko, kuris tapo vienu 
iš įžymiausių nūdienos gydytojų ir viena didžiausių 
mokslo garsenybių. 

Ir tartum pateisindama priežodį, teigiantį, jog Vi- 
sa gerai, kas gerai baigiasi, Roznoelė per meilę atgavo 
sveikatą; o tai įrodo, jog Moljeras, pasak Žano Robero, 
yra dar įžymesnis gydytojas nei manoma, kadangi 


sukūrė “Meilę gydytoją“. 


CLIII + SLOVĖ NENUSISEKUSIAI 
DRĄSAI!" 


Apie ponios Kamil de Rozan mirtį ir amerikiečio 
džentelmeno areštą Santlilia sužinojo iš Marando. 

Vanvo princesė nuliejo ašarą savo buvusiojo mei- 
lužio atminčiai ir labai greitai pakeitė pokalbio temą. 

Tokia mūsų nelaimingųjų Paryžiaus grizečių sa- 
vybė — atiduoti viską, netgi iki marškinių, savo pir- 
majam meilužiui ir vos ašarą — sekantiems po jo. 

— Jis turėjo taip baigti! — pasakė ji, kai Maran- 
das jai pranešė, kad Kamilis mažų mažiausia, ir tai 
per dideles protekcijas, bus nuteistas ilgiems metams 
priverčiamųjų darbų. 

— Ir kodėl gi, mieloji. — paklausė Marandas,— ma- 
note, kad visi, kurie turėjo garbės jus mylėti, baigia 
taip liūdnai? Tai labai žiauri atomazga! 

— Jie tik pakeičia grandines, — nusišypsojo gri- 
zetė. — O be to, — pridūrė ji, pašaipiai nužvelgdama 
naująjį finansų ministrą, — aš nesakau, kad visi taip 
baigia! Pavyzdžiui tu, mano akių meile, tu nebūsi pri- 
daręs žemėje tiek nuodėmių, kad rojuje negautum išsi- 
nuomoti ložės. Beje, dėl ložės ir rojaus — kada gi galų 
gale debiutuoja Karmelita? 

— Poryt,— atsakė Marandas. 

— Užsakei man atvirą ložę, kaip aš tavęs prašiau? 

— Savaime suprantama,— galantiškai atsakė ban- 
kininkas. 

— Galima pamatyti? — lipšniai paprašė ji ir abiem 
rankomis apsivijo Marando kaklą. 

— Stai, — tarė šis, ištraukdamas iš kišenės bilietą. 

Sugriebusi popierėlį, Santlilia pažiūrėjo į jį ir nu- 
kaito iš pasitenkinimo. 

— Taigi, — sušuko ji, — sėdėsiu priešais princeses! 

— Argi tu pati ne princesė? 

— Ak taip, juokiatės iš manęs, — papūtė lupytes 
Vanvo princesė. — Bet aš teiravausi Brokantės, bus 
jau trys Mėnesiai, ir ši man prisiekė, kad aš — princo 
17 princesės duktė. 

— To negana, mažyte, ji nuslėpė nuo tavęs tiesą! 

Tu ne tik princesė, tu karalienė: rasti vaikai — tai 
žemės karaliai. 

— O pražuvę vyrai — jų ministrai! — vylingai at- 
sakė Šantlilia, žybtelėdama akimis į bankininką. — 
Pagaliau pamatysiu princeses iš arti; mat vakar, “Sen 
Marteno arkoje“ turėjau nekokią vietą per jūsų bičiu- 
lio Žano Robero pjesės premjerą — nepamenu, koks 
ten jos pavadinimas. 

— “Gvelfai ir gibelinai"! — nusišypsojo Marandas. 

— Taip, taip, "Gepai ir gifelinai"! — sušuko Van- 
vo princesė. — Sįsyk įsiminsiu. Kurgi tu buvai bai- 
giantis pjesei, mano meile? 

— Nusileidau į ponios de Marand ložę pareikšti 
jai komplimentą dėl mūsų bičiulio Zano Robero -sėkmės. 

— Arba pademonstruoti neištikimybę man, bjau- 
rus bėgiotojau paskui sijonus, — pertraukė Santlilia. — 
Beje, dėl bėgiotojo: ar tiesa, kad jūs bėgiojate paskui 
visas moteris? 

— Taip kalbama! — gana pagyrūniškai atsakė Ma- 
randas, išpūsdamas krūtinę. — Bet jeigu aš sau leidžiu 
bėgioti paskui visas moteris, tai apsistoju tik prie vie- 
nos. 

— Kilmingos damos? 

— Pačios kilmingiausios, SoA tik pažįstu. 

— Princesės? 

— Kraujo. 

— Aš ją pažįstu? 

— Žinoma, nes tai tu, princese. 

— Ir dar sakote, kad esate prie mano kojų! 

— Pati matai! — tarė Marandas ir atsiklaupė prieš: 
Šantlilia. 

— Kaip tik,— palingavo galva ši.— Likite šitaip už 
atgailą; jūs jos nusipelnėte. 

— Tai atlygis, princese. Ar ką tik nesakei, kad už 
savo dorybes aš nukeliausiu į rojų? 

— Todėl, kad aš ne tai turėjau galvoje, — pertrau- 
kė grizetė.— Dorybė dorybei nelygu, kaip nuodėmė — 
nuodėmei. Kitaip tariant, esama dorybių, kurios yra 
nuodėmės, kaip esama nuodėmių, kurios yra dorybės. 

— Pavyzdžiui, princese? 

— Nuodėmė perpus mylėti moterį; dorybė — ją 
mylėti kaip reikiant. 

— Nežinojau, kad tu tokia kazuistė, mažyte. 

— Kurį laiką nešiojau skalbinius pas Monružo jė- 
zuitus, — nuleisdama akis ir nurausdama prisipažino 
Vanvo princesė, — ir jie man paaiškino apie... 

— Apie tą dalyką, — pertraukė bankininkas. 

— Taip, — pusbalsiu sumurmėjo Santlilia,— taip, — 
nuslopindama atodūsį, pakartojo ji. 

— Negalėjai kreiptis į mokytesnius žmones, gra- 
žuolėle. Ir ką daugiau iš jų sužinojai, ko nebūtų tave 
gamta išmokius? 

— Aibę dalykų, kurių... neprisimenu,— atsakė gri- 
zetė rausdama, nors ji rausdavo ne taip greitai. 

— Velnias! — sušuko ministras atsistodamas.— 
Palieku jus, princese, nes bijau, kad gausit prisiminti 
dalykus, kuriuos taip gėdingai pamiršote. 

— Štai jėzuitiškas pasitraukimas su velniu! — pri- 
kando lūpą Šantlilia. — Ir jis neišperka jūsų nuodė- 

mių,— pritarė ji, įdėmiai nužvelgdama Marandą. 

— Pati nustatykite išpirkos kainą, — pasiūlė ban- 
kininkas. £ 

— Pradžiai vėl klaupkitės. 

— Stai. 

— Prašykit atleidimo, kad mane įžeidėt. 

„— Nuolankiai prašau man atleisti už įžeidimus, 
tiktai klausiu, kokie jie? 

— Jūs nežinote? 

— Be abejo, nes jūsų klausiu. 

— Esate labiau pagedęs nei maniau. 

— Pataisykite mane, princese, ir sugrąžinkite į 
kelią. 

— Kaip? — atsiduso princesė. 

— Duok man tikėjimą, mažyte. 

— Labai bijau, kad tikėjimas jūsų neišgelbės. 

— Pabandyk! — tarė Marandas, kiek sutrikdytas 
pokalbio posūkio. 

— Žiūrėk į mane,— paliepė Šantlilia, įsmeigdama 
į bankininką savo didžiąsias, geidulingumu svaiginan- 
čias akis. 

Marandas nuo šio žvilgsnio nunarino galvą. 

— Na,— tarė grizetė,— kas jums? Ar tiktai kar- 
tais nesate šiek tiek Maltos riteris ir ar nesate davęs 
skaistybės įžado? 

Marandas nusišypsojo, tačiau gana nesmagiai. 

— Vaikuti! — pasakė paimdamas ir bučiuodamas 
Vanvo princesės rankas.— Vaikuti! — vėl pakartojo jis, 
nes nesugalvojo, ką pasakyti. 

— Prisipažinkite, kad manęs nemylite,— mygo Šan- 
tlilia. 

— Niekad to neprisipažinsiu— gynėsi bankininkas. 

— Tuomet prisipažinkite, kad mane mylite. 

— Šitai man labiau patinka. 

— Ir... be to, man tai įrodykite. p 

Marandas Hutaisė miną, kuri aiškiai reiškė: “Sitai 
man mažiau patinka". 

— Ar nelaukiate svečių? — paklausė jis, ar norėda- 
mas pakeisti pokalbio temą, ar tikėdamasis išsisukti 
nuo gresiančio pavojaus — pavojaus, kurį ilgesingi prin- 
cesės žvilgsniai kas minutę darė vis neišvengiamesnį. 

— Laukiu tik jūsų. — atsakė Šantlilia. 

Šią dieną Vanvo princesė iš tiesų buvo žavi; rau- 
donomis rožėmis žydėjo jos skruostai, baltomis — plau- 
kai, karščiu alsavo lūpos, liepsnomis žėrėjo akys; po- 
ilgis baltas it gulbės kaklas meiliai lingavo; krūtinė, 
begėdiškai nepadori, kilnojosi netolygiomis bangomis. 

Ganėtinai susiveržusi, kad įžiebtų geidulį, ganėti- 
nai dekoltuota, kad jį sukurstytų, prisidengusi mėlyno 
gazo šydu, nusileidžiančiu iki pat pėdų, jinai kėlė tą 
nenusakomą įspūdį, patiriamą išvydus žydrą grotą, į 
kurios melsvą prieblandą įnyri, nežinodamas, ar kada 
nors besugrįši. 

Ne tai, kad Marandas nesuvoktų šio reginio gro- 
žybių, bet juolab ir ne tai, kad trokštų jomis pasimė- 
gauti. Ne tiek svarbu jam buvo palikti ar nepalikti 
žydrąją grotą, kiek nuo jos nenutolti; vis dėlto jis nu- 
sprendė neišsiduoti, ir iš kailio nėrėsi, kad pasirodytų 
aistringas. 

Vanvo princesę, nors ir moterį, — o tokia ji buvo 
grynų gryniausia, — kurį laiką šitai suklaidino. Dėl 

Marando šaltumo širdyje kaltino save, priskirdama san- 
tūrią jo laikyseną paniekai, kurią bankininkas galbūt 
jai jaučia. 

Tad pamėgino įdėti dar daugiau pastangų — ap- 
kaltino save lengvabūdiškumu, prisipažino gyvenime 
klydusi, pasižadėjo pasitaisyti 17 ateity gyventi taip 
tinkamai, jog pelnytų doro žmogaus pagarbą. Tuščias 
mėginimas, bergždžios pastangos. 

Su aistringu polėkiu Marandas suspaudė ją savo 
glėbyje: 

— Kokia tu graži, mažyte!. o 

— Pataikūnas! — kukliai metė Santlilia. 

— Mažai pažinojau tokių dailių būtybių kaip tu. 

— Jūs manęs neniekinat? 

— Tave niekinti, princese! — sušuko bankininkas, 
apiberdamas bučiniais jos ranką nuo riešo iki peties. 

— Taigi trupučiuką mane mylite? 

— Ar aš tave myliu, gražuolėle? Nepaprastai tave 
myliu! 

Suėmė rankomis jaunosios moters kaklą ir žvelgda- 
mas į ją meiliai, — mažų mažiausia taip meiliai, kaip 
sugebėjo, — tarė: 

— Priesiekiu pavasariu, kurio spalvas turi, gėle, 
kurios vardą“ nešioji, neapsakomai tave myliu, prince- 
se! Esi man visada viena žaviausių būtybių, kokias tik 
regėjau per savo gyvenimą. Tu kaip du vandens lašai 
panaši į vieną iš tų dailiųjų Paolo Veronezės* paveiks- 
lo merginų, dabinančių vestuvių puotą Kanoje. Bet 
klystu ieškodamas, į ką tu panaši — tu nepanaši į 
jokią kitą, tik panaši į pačią save; štai kodėl tau jaučiu 
tokį karštą švelnumą; šiek tiek geros valios — ir tu 
pamatytum jį mano akyse. 

— Jūsų akyse!.. Taip!.. — melancholiškai nusišyp- 
sojo Santlilia. 

Tačiau Marandas kilstelėjo ir atsidūręs ties Van- 
vo princesės lūpomis pabučiavo ją dar karščiau nei 
visados. 

Pastaroji, atlošusi galvą, tyliai sukuždėjo ar vei- 
kiau iškvėpė silpnu balsu tokius raiškius mylinčiose 
lūpose žodžius: 

— O, mielasis!.. O, mielasis! 

Bet mielasis, kuris taip klostantis aplinkybėms 
tikrai nebuvo vertas šio epiteto, — ar iš baimės dėl 
jam vienam težinomų priežasčių, kad nenueitų per to- 
li, ar suvokdamas, kad pakankamai toli nenueis, — 
mielasis, kartojame, jau buvo beatsitraukiąs, kai tas 
išmintingų žmonių patarėjas, kokiu vadinamas atsi- 
tiktinumas, atėjo jam pagalbon — iki pat grizetės bu- 
duaro ataidėjo varpelio skambesys. 

— Skambina, princese,— tarė Marandas, ir jo vei- 
dą nušvietė džiaugsmas. ' 

— Iš tiesų, regis, skambina! — pripažino Santlilia 
kiek susirūpinusi. 

— Laukėte svečių? — paklausė bankininkas, dėda- 
masis nusivylęs. 

— Prisiekiu, ne,— atsakė grizetė,— ir jeigu jums 
nebūtų sunku skambinusįjį pasiųsti nuo varčios atga- 
lios, iš tiesų man padarytumėt paslaugą. Atleidau sa- 
vo kambarinę, o juk pati negaliu pasakyti, kad manęs 
nėra. 

— Labai teisingai, princese,— nusišypsojo Maran- 
das.— Pasiųsiu tą įkyruolį atgalios. 

Nuėjo prie paradinių durų, laimindamas žmogų, 
kad ir kas tasai būtų, pagelbėjusį jam išsisukti iš to- 
kios keblios padėties. 

Po akimirkos sugrįžo. 

— Atspėkite, kas tai, princese, — tarė jis. 

— Be abejo, grafienė diu Batuar? 

— Ne, princese. 

— Gal mano auklė. 

— Ir vėl ne. 

— Siuvėja? 

— Ne; jaunikaitis! 

— Kreditorius? 

— Princese, kreditoriai visad seni! Jaunikaitis te- 
gali būti jaunos moters debitorius?. 

„— Tikriausiai mano pusbrolis Alfonsas! — nurau- 
do Santlilia. 

— Ne, princese; tai jaunas ir dailus vaikinas, kaip 
sakosi, ateinąs nuo pono Žano Robero. 

— Ak! Žinau. Tai neturtingas vaikinas, kuris ne- 
turi iš ko susimokėti už vietą “Sen Marteno arkoje“ ir 
kuris ateina prašyti mano protekcijos pas Žaną Robe- 
rą. Juodu iš to paties krašto; tačiau tas jaunikaitis la- 
bai drovus ir nedrįsta pats kreiptis į savo kraštietį ... 
taigi... 

— Taigi jis ateina kreiptis į jus, — užbaigė Maran- 
das, — ir labai teisingai daro, princese. Tas vaikinas 
žavingas! Ir, sakote, neturtingas? 

— Toks pat neturtingas kaip jaunas. 

— Ir ką jis ketina veikti Paryžiuje? 

— Ieškoti laimės. 

— Norite pasakyti — didelės laimės, princese, nes 
jis kreipėsi į jus. O ar jis ką nors moka be to, kas 
duota... gamtos? 

— Moka skaityti ir rašyti... kaip visi. 

— Kaip visi, tai daug pasakyta,— tarė sau banki- 
ninkas, pažįstantis grizetės braižą ir stilių. — O gal 
kartais jis moka skaičiuoti? 

— Jis gavęs bateljė“ už raštiją! — pasakė Šantlilia. 

— Jeigu jis iš tiesų gavęs bateljė— nusišypsojo 
bankininkas, — tai apsiimu ji įsisodinti į savo valtį. 

— Jūs padarysite tai dėl jo, kurio visai nepažįsta- 
te? — sušuko Šantlilia. 

— Padarysiu dėl jūsų, kurios pakankamai nepa- 
žįstu... — galantiškai atsakė Marandas. — Galite jį 
rytoj nukreipti pas mane į ministeriją. Jeigu jis toks 
pat protingas kaip malonus, apsiimu pasirūpinti jo 
ateitimi. Ir šia proga, princese, pakalbėkime truputėlį 
apie jūsiškę, idant niekad nesitrukdytume kaip dabar. 
Bijau, kad nebūtumėt klaidingai supratusi vaidmens, 
kurį prašiau jus turėti mano gyvenime. Esu žmogus 
labai užsiėmęs, princese, ir valstybės reikalai, nekal- 
bant apie manuosius, tiek mane visą įtraukia į savo 
verpetą, jog neturiu teisės, šnekant vulgariai, links- 
mintis balaganiniais niekniekiais. Antra vertus, esu 
priverstas, grynai politinės ekonomijos sumetimais, ku- 
riuos per ilgai užtruktų jums aiškinti, kartoju, esu 
priverstas vaizduoti, kad turiu meilužę. Ar teikiatės 
mane suprasti, princese? 

— Visiškai! — atsakė Šantlilia. 

— Ką gi, brangioji drauguže,— tai anaiptol ne 
priekaištas,— jums prireikė laiko. Bet, kad to nepa- 
mirštumėte, suformulavau tikrąją mūsų santykių esmę 
tokioje nelyginant sutartyje, kurią jums palieku, kad 
laisvalaikiu apmąstytumėte. Tikiuosi, būsite patenkinta 
kaina, kuria įvertinau mūsų santykių originalumą. O 
dabar, princese, leiskite man kiek pataisyti jūsų plaukų 
garbanas, kurias per savo nevikrumą išdraikiau. 

Išsitraukęs iš piniginės keletą tūkstančio frankų 
banknotų, Marandas apsuko juos nelyginant papilio- 
tes Vanvo princesės plaukais. 

— Sudie, princese,— tarė, tėviškai pabučiavęs ją į 
kaktą. — Atsiųsiu jums pono Zano Robero kraštietį; 
neabejoju, kad tas vaikinas mums abiem suteiks kuo 
didžiausios garbės; ir jeigu jo giesmelė tokia kaip 
plunksnelės, jūs iš tiesų atradote feniksą, apie kurį 
kalba Juvenalis'. 

Ir Marandas paliko grizetės buduarą labai paten- 
kintas, kad taip pigiai atsipirko. 


CLIV + KOLOMBA! 


Trys metai po mūsų papasakotosios dramos ir trys 
dienos po Marando apsilankymo pas Santlilia, tai yra 
1830-ųjų metų žiemos pabaigoje, “Italų teatras" suren- 
gė neeilinį operos “Otelas" spektaklį per pastaruosius 
dvejus metus Italijoje išgarsėjusios sinjoros Karmeli- 
tos, publikos raiškiau vadinamos Id signora Colom- 
ba2, debiutai pažymėti. 

Visas Paryžius, kaip nūnai rašoma, bet kaip tais 
laikais tiktai kalbėdavo, visas įžymusis, intelektualu- 
sis, turtingasis galiausiai artistiškasis Paryžius šįva- 
kar atrodė susitaręs pasimatyti pas “Italus". 

Mat, kai tik buvo paskelbta apie šį debiutą, iš 
anksto išpirko visas vietas salėje nuo viršaus iki apa- 
čios, ir jaunimui, stovinčiam eilėje prie durų, grėsė ne- 
patekti vidun. 

Pasakysime, kad tokį veržimąsi, tokį išankstinį 

entuziazmą pateisino ne tik pripažintas debiutantės 
talentas, bet ir jos charakteris bei dėmesys, kurį kėlė 
visiems, žinojusiems dalį jos istorijos. 

Visų žanrų rašytojai — poetai, romanistai, dra- 
maturgai, žurnalistai — giedojo jai liaupses įvairiau- 
siais pavidalais bei tonais. 

Žanas Roberas ir Petriusas labai prisidėjo prie 
Karmelitos pasisekimo. 

Žinome, kad jinai buvo jo verta. 

Po savo išbandymo metų, per kuriuos dvasiškai 
kybojo tarp gyvenimo ir mirties, ji pasitarė su trim 
savo bičiulėmis, Regina, Lidija ir Fragola, ką daryti, 
kad numalšintų ar giliai palaidotų savyje sielvartą. 

Ponia de Marand patarė aukštuomenę. 

Regina — vienuolyną. 

Fragola — teatrą. 

Visos trys buvo teisios. Iš tikrųjų, priklausomai 
nuo to, kaip pažiūrėsi, aukštuomenė, vienuolynas ir 
teatras — tai trys prarajos, į kurias puolama, pame- 
tus kelią. 

Asmenybė išnyksta — priklausai Dievui, malonu- 
mui, menui; bet nepriklausai sau. 

Regėjome Karmelitą save išbandant pas ponią de 
Marand tą vakarą, kai vėl išvydo Kamilį de Rozaną ir 
nualpo, jį pamačiusi. 

Senasis Miuleris kartą atėjo pas Karmelitą ir pa- 
sakė: 

— Sek paskui mane. 

Išsivežė ją, nepasakydamas kur. 

Vieną rytą ji atsibudo Italijoje. Kai atvyko į Mi- 
laną, Miuleris nusivedė ją į “La Scala"“. Ejo “Semira- 
midė“'. 

— Stai tavo vienuolynas, — tarė jai, parodydamas 
į teatrą. 

Paskiau padėjo jai pamatyti . Rosinį, pasislėpusį 
vienos ložės gilumoje. 

— Stai tavo dievas, — pridūrė jis. 

Po dviejų savaičių ji debiutavo Arzasos vaidmeniu 
"Semiramidėje", ir Rosinis ją paskelbė Italijos prima 
donna“. 

Po trijų mėnesių, Venecijoje ji dainavo “la Donna 
del Lago““?, ir jauni venecijiečiai didikai po jos rūmų 
langais didžiajame kanale surengė serenadą, apie ku- 
rią prisimena visi gondoljerai. 

Per dvejus metus, praleistus melodijų šalyje, ji 
žengė, kaip matėme, nuo triumfo prie triumfo; perėjo 
į divos' rangą; Rosinis ją bučiavo; Belinis? sukūrė dėl 
jos operą; ir Rusija, kuri jau nuo ano meto stengėsi pa- 
vilioti iš mūsų didžius nepripažintus ar blogai apmo- 
kamus menininkus, pasiūlė Karmelitai angažementą, 
prilygstantį karališko kraujo kunigaikščio išlaidų sąva- 
dui. 

Italų markizai, vokiečių baronai, rusų kunigaikš- 
čiai, žodžiu, šimtas pretendentų į jos ranką išsirikiavo 
eilėn; bet jos rankai buvo lemta amžinai justi šalto Ko- 
lombano delno gniaužtą. 

Taigi, kaip šio skyriaus pradžioje sakėme, minios 
entuziazmas buvo tikrai pateisinamas, kad ir laukia- 
mas iš anksto. 

Salė mirgėjo gėlėmis, deimantais ir šviesomis. 

Dvaras užėmė ložes prie avanscenos, ambasado- 
rienės — balkonuose, ministerienės — priešakines. 

Penktoje ložėje į kairę nuo scenos sėdėjo trys per- 
sonos, kurių grožis traukė visų akis ir kurių laimė 
kiekvienam kėlė pavydą. 

Tai — mūsų bičiulis Petriusas Erbelis, metai kaip 
vedęs princesę Reginą de Lamot Hudan; tai — jauna 
ir Žavi princesė Regina bei mažoji Abėja, kuri, prieš 
kelias savaites pražydusi jaunystei, iš vaikystės tebe- 
turėjo tą paskutinį spindulį, šiltos pavasario dienos iš- 
saugomą rytais. 

Priešais šią ložę, kitoje salės pusėje, iš dešinės nuo 
scenos, lygiai taip pat žvilgsnius traukė pora, kurios 
akyse švytėjo tiesiog neapsakoma palaima: tai — mūsų 
bičiulis Liudovikas, neseniai susituokęs su mažąja Roz- 
noele, kurią Zeraro mirtis padarė milijoniere, o Liudo- 
viko meilė — sveiką kaip ridikėlį. 

Per vidurį salės, tiesiai priešais sceną, dvi ložės ar 
tikriau jas užimančios personos žadino ypatingą dėmesį. 
Vis dėlto pasakykime, jog į dešiniąją ložę nukreiptas 

dėmesys buvo ne tokio pat pobūdžio kaip skiriamas 
kairiajai. 

"Dešiniojoje ložėje su tviskančia it saulė suknia, 
savo platumu pranokstančia dar ateisiančius į madą 
krinolinus?, atsaini, besipuikuojanti, patogiai įsitaisiu- 
si švytėjo Vanvo princesė, dailioji Santlilia, kuri kart- 
kartėmis ilgesingai pasukdavo galvą, kad atsakytų Ma- 
randui, besilaikančiam, ar, tikriau sakant, vaizduojan- 
čiam besilaikantį atokiau ložės gilumoje. 

Bet žiūrovų dėmesį ypač kaitino kairiąją ložę uži- 
mantys asmenys. 

Jūs galbūt neprisimenate, mieli skaitytojai, ir, pri- 
sipažįstame, mes patys vos prisimename tą žavingąją 
šokėją Rozeną Engel, į kurios benefisą imperatoriška- 
jame Vienos teatre padėjome jums patekti. 

Tai jinai sėdėjo ložės centre, vilkinti balta gazine 
suknele, visa žaižaruojanti perlais, brangakmeniais ir 
deimantais. Jai iš dešinės, šįkart apsirengęs juodai, — 
tas pats asmuo, kurį Vienos teatre matėme vilkintį 
baltu, auksu ir perlais ataustu kašmyru, su brokato 
turbanu ir styrančiomis iš jo žaliomis povo plunksno- 
mis; tas pats asmuo, kurį imperatoriškoje salėje manė 
esant Panos!? deimantų kasyklų dvasia: generolas Le- 
bastaras de Premonas. 

Sinjorai Engel iš kairės, irgi vilkįs juodai kaip ge- 
nerolas, kiek atsitraukęs atgal, nelyginant šokėjos 
šešėlis dunksojo orus kaip sielvartas ponas Sarantis. 

Jeigu nuo šios ložės nuleistumėte akis iki parterio 
ložės, iš ją užimančių asmenų laikysenos nesunkiai 
suprastumėte, kad jiems toli gražu nemažai rūpėjo de- 
biutantės sėkmė. Ę 

Iš tiesų, tai buvo neseniai susituokę Žiustenas ir 
Mina, besistengiantys nuraminti senąjį Miulerį, kurio 
širdis smarkiai tuksėjo iš baimės nuo minties, kad 
prancūziškoji publika galėtų nepatvirtinti jo mokinės 
pasisekimo. 

Salia jų (žavinga pora!) — Salvatorius ir Fragola, 
tai yra meilė be nerimo, be debesėlio, be baimės, laimė 
dviese — tarsi pirmoji meilė gaivi, tarsi paskutinioji — 
stipri ir patvari. 

Priešais šias dvi ložes — dvejetas asmenų, ne- 
traukiančių niekieno dėmesio ir neturinčios jokio noro 
jį traukti: turime omenyje Žaną Roberą ir ponią de 
Marand. Jeigu kada nors, skaitytojai, jums yra tekę 
praleisti porą valandų tamsioje ložėje su mylima mo- 
terimi, žvelgiant jai į akis ir klausantis geros muzi- 
kos; jeigu jums kada nors, skaitytojos, porai valandų 
atsiskyrusioms nuo žmonių, kad ir viešumoje, prie ke- 
turių akių teko laimė saugiai džiaugtis savo mylimojo 
širdies ir proto lobiais, tai jūs turite suprasti, kaip 
praėjo vakaras mūsų bičiuliui Žanui Roberui ir poniai 
de Marand. 

Kai būsime pasakę, kad orkestro viduryje vienas 
it parijas, filosofiškai kimšdamasis nosį tabaku — be 
abejo, paguodai dėl savo nuošalumo bei žmonių 
nedėkingumo — tūnojo Žakalis, būsime parodę visus 
aktorius, atlikusius pagrindinius vaidmenis šioje dra- 
moje. 

Karmelitos pasisekimas (ar veikiau Kolombos, nes 
nuo tos dienos toksai vardas jai liko) pranoko visus 
lūkesčius. Niekados Pasta!!, Pizaroni, Menvil“, Kata- 
lani“, Malibran“, o mūsų laikais — Grizi!“, Polina 
Viardo", Frezolini", niekados nė viena iš tų didžių dai- 
nininkių negirdėjo per salę nugriaudėjant labiau prie- 
lankesnių “bravo!", audringesnių aplodismentų. 

Paskutinio veiksmo romansą 

Al pie d'un salice'? 
prašyta pakartoti tris sykius. Sakytum, žiūrovai nega- 
lėjo atsiplėšti nuo salės. Kolombos balsas juos kaustyte 
prikaustė. 

Iškvietė ją į sceną dešimtį kartų; vyrai jai siuntė 
džiaugsmo šūksnius, moterys svaidė puokštes ir vaini- 
kus. 

Gausybė žmonių laukė prie teatro durų pasveikin- 
ti, pamatyti iš arti, palytėti už suknios klostės, jei įma- 
noma, tą gražią ir liūdną merginą, kurioje neapibrėžtas 
ir nenusakomas muzikos menas tartum įgijo tikrąsias 
formas bei spalvas. 

Tarp laukiančiųjų prie durų buvo ir verkiantis iš 
džiaugsmo senukas Miuleris. 


667 


Jinai išskyrė jį iš visų ir priėjusi, nebekreipdama 
dėmesio į minios reiškiamą susižavėjimą, tarė: 

— Mokytojau, jūs manimi patenkintas? 

— Tu dainuoji, kaip Dievas muziką diktuoja, o 
Vėberis kuria, dukruže,— nukeldamas skrybėlę, tarė 
senasis mokytojas, — tai yra nepriekaištingai! 

"Toksai paprastas ir pagarbus šio senuko pareikštas 
merginai pagyrimas buvo minios deramai suprastas: 
jai praeinant, kiekvienas nusidengė galvą ir nusilenkė. 

O ji, įsikibusi senajam savo mokytojui į parankę, 
išnyko tardama: 

— Kodėl, užuot numiręs, Kolombanas manęs ne- 
pasmaugė kaip Otelas — Desdemoną?! 


PABAIGA 


"Tiems mūsų skaitytojams, kuriuos galėtų dominti 
epizodiniai ar antraeiliai šios istorijos personažai, mes 
neužversime knygos, glaustai, tačiau išsamiai ne- 
nušvietę jų likimo. 

Zanas Toro (šlovė jėgai!) galutinai atsisakė pane- 
lės Fifinos ir savo darbų: įsigijo daržą Kolombe!. 

O pastaroji, sykį karnavalo vakarą grįždama iš 
“Kurtilio"2, gavo, kaip sakoma, dūrį iš pasalų. Tuojau 
pat nuvežta į Sventojo Liudviko ligoninę, po kelių dienų 
joje pasimirė. 

Žano Toro varžovas Fafiū vedė Kolombiną iš Ga- 
lilėjaus Koperniko teatro. Visi trys gavo angažementą 
viename iš bulvarų teatrų, kur, kaip kalbama, susi- 
laukė didžiulio pasisekimo, vienas, garbusis Galilėjus 
Kopernikas — Buteno, antras, amžinai jaunas Fafiū— 
Kolbreno pavarde. 

"Tusenas Luvertiūras stojo dirbti vienon iš mūsų 
dujų gamyklų, kur per penkerius metus tapo vyres- 
niuojų meistru. 

Sakaplatras, eilinis mūrininkas, pakilo į meistro 
mūrininko rangą. Tai jisai pastatė, vadovaujamas vie- 
no architekto, tuosius kvailus, panašius į kareivines 
namus, kurie nūnai puošia Paryžiaus pakraščius. 

Krokanžambas, naršeiva skudurininkas, galutinai 
susibičiuliavo su tuoju felicidu“ arba kačių mušiku, kaip 
vadinamas Žiblotas. Jie abu susidėjo eksploatuoti dvy- 
likos apygardų kates. 

Krokanžambas Paryžiaus apylinkėse turi traktie- 
rių su iškaba "Mėlynasis triušis“. 

Ziblotas Sen Deni gatvėje atidarė krautuvėlę su 
patrauklia iškaba “Baltoji katė". 

O monsinjorą Koletį galų gale pakėlė į kardino- 
lus — Romoje. Tiktai ne mes jį pakėlėme! 

Galiausiai Brazilis-Rolanas, ne mažiau įdomus šios 
istorijos veikėjas, nugyveno jam likusias dienas per- 
pus pas Salvatorių, perpus — pas Roznoelę, kurie, at- 
silygindami už gerą ir ištikimą tarnybą, padarė jo gy- 
venimą kaip įmanoma malonesnį. 

MORALAS 


1830-ųjų metų liepos 31-ąją! Orleano hercogas, pa- 
skirtas vyriausiuoju karalystės valdytoju, išsikvietė Sal- 
vatorių — vieną iš tų, kurie drauge su Žuberuž, God- 
frua Kavenjaku“, Bastidu*, Toma“, Ginaru“ ir pora de- 
šimčių kitų po liepos 29-osios kautynių iškėlė trispalvę 
virš Tiuilri. 

— Jeigu tautos valia pakylės mane į sostą, — tarė 
jam Orleano hercogas,— kaip manote, ar respubliko- 
nai prisidės prie manęs? 

— Tikrai ne,— atsakė Salvatorius savo bendra- 
žygių vardu. 

— Ką tuomet jie darys? 

— Tą, ką jūsų šviesybė darė su mumis — sąmoks- 
laus. 

— Tai užsispyrimas! — metė būsimasis karalius. 

— Tai pastovumas, — nusilenkė Salvatorius. 


PAAIŠKINIMAI 


LXXXIII. Abordažas 


1. kozetė (pranc. causeuse<causer — šnekučiuotis) — nedidelė 
sofutė sėdėti dviem. 

2. caballero (isp.) — kabaljeras, vid. amžių Ispanijoje — rite- 
ris arba bajoras, o šiaip — pagarbus kreipinys į vyriškį. 

3. lapsus linguae (lot.) — apsirikimas kalbant. 

4. Šenjė (Andrė Chėnier, 1762—1794) — prancūzų poetas, 
daugelio elegijų ir idilių autorius, iš pradžių prisidėjęs prie revo- 
liucinio judėjimo, paskiau protestavo prieš Prancūzijos didžiosios 
revoliucijos Terorą ir pats mirė ant ešafoto. | 

5. Talma (Francois-Joseph Talma, 1763—1826) — prancūzų 
tragedinis aktorius, labai mėgtas Napoleono I. 

6. Mari Žozefas Šenjė (Marie-Joseph Chėnier, 1764—1811) — 
Andrė Šenjė brolis, dramaturgas, rašęs eilėmis, “Karo tragedijos“, 
“Karolio IX" ir kitų kūrinių autorius. Po Prancūzijos Didžiosios re- 
voliucijos buvo Konvento narys. 


LXXXIV. Krikštatėvis iš Amerikos 


1. Vilelis — žr. XVIII skyr. 9-ą paaišk. 

2. Bolivaras — žr. XI skyr. 5-ą paaišk. 

3. Kitas — Ekvadoro, respublikos, kadaise buvusios Kolumbi- 
jos dalimi, sostinė. 

4. Libertas (isp.) — laisvė. 

5... kaip ponas Žurdenas — proza — užuomina į pagrindinį 
Moljero komedijos “Miestelėnas bajoras“ personažą, praturtėjusį 
pirklį, kuris, norėdamas įgyti bajoriškų manierų, nusisamdo mo- 
kytoją ir labai nustemba, iš savo filosofijos mokytojo sužinojęs, 
kad keturiasdešimt metų, kuriuos jis kalba, pats to nesuvokda- 
mas, kalba proza. 

6. munljiškos skrybėlės — pagal nešiotąsias ir tapytąsias is- 
panų dailininko Muriljo (Bartolomeo Esteban, pravarde Murillo, 
1617— 1682). 

LXXXV. Kapitonas Berto Montobanas įgyja 
milžiniškus matmenis 

1. Plutonas (gr. mit. Ploutos) — turtų dievas. 

2. Kaligula — romėnų imperatorius, valdęs 37—41 m., Ger- 
maniko ir Agripinos sūnus, bemaž pamišėlis, pagarsėjęs žiauru- 
mais, lėbavimais, orgijomis. 

3. Sandvičo salos — taip seniau vadintos Havajų salos. 

4. ... Montobanas — joks dievas — čia ir aukščiau daroma 
užuomina į žinomą lotynišką posakį Deus ex machina (žr. XLV 
skyr. 7-ą paaišk.). 

5. Jėzaus Kristaus imitacija (sekimas) — unikali savo žanru 
religinio turinio knyga, parašyta aiškia, gera, originalia lotynų 
kalba. Autorius nežinomas. 

6. Atsiskyrėlis (pranc. le Solitaire) — čia, matyt, kalbama 
apie vikonto d'Arlinkūro (Charles, vikontas d'Arlincourt, 1789— 
1856) romano “Atsiskyrėlis" (1621) herojų. Romanas anuo laiku 
labai plačiai nuskambėjo, pasirodė 13 jo leidimų. 

LXXXVI. Petriuso sapnai 

1. galeonas — tristiebis ispanų burlaivis, XVII a. vežiojęs į 
Europą Peru ir Meksikos sidabro bei aukso kasyklų lobius. 

2. Orestas — žr. XLII skyr. 1-4 paaišk. 

3. Pavidalą naują sėkmė man įgis — čia cituojama eilutė iš 
prancūzų dramaturgo Meli Žanino (Jean-Mary Janin, vadintas Me- 
ly-Janin, 1776— 1827) tragedijos “Orestas", tuo metu su dideliu 
pasisekimu vaidintos “Odeono" teatre. 

4. Potosi — Bolivijos miestas, garsėjęs sidabro kasyklomis. 

5. Golkonda — senovinis Indostano pusiasalio Haidarabado 
karalystės pavadinimas. Jos sostinėje Golkondoje, Aurangzebo su- 
griautoje 1687 m., sultonai buvo sukaupę neįtikėtiną gausybę bran- 
gakmenių. Grožinėje literatūroje posakis “Golkondos lobiai" varto- 
jamas kaip metafora. 

6. Eldoradas (isp. el dorado — paauksuotasis) — įsivaizduo- 
jamas aukso turtingas kraštas, kurį Orelana (Orellana), ispanų 
avantiūristo, nukariavusio Peru, Pizaro (Pizarre., 1475—1541) pa- 
dėjėjas, tariamai aptikęs tarp Amazonės ir Orinoko upių. Litera- 
tūroje vartojama kaip metafora bet kuriai turtų pertekusiai šaliai 
nusakyti. 

7. tariamasis ligonis — užuomina į paskutinę Moljero kome- 
diją “Tariamasis ligonis". 

8. Tantalas (gr. mit.) — Lidijos karalius, Dzeuso pasmerktas 
amžinam alkiui ir troškuliui Tartare (Pragaro gelmėse); nors pro 
šalį teka upelis, jis negali iš jo atsigerti, nes vanduo nusenka, nors 
greta auga medžiai, jis negali nusiraškyti vaisių, nes šie pakelia 
šakas. 

9. Val de Grasas — žr. XXXI skyr. 3-ą paaišk. 

10. Mažutėli... — citata iš Lafonteno pasakėčios “Fortūna ir 
vaikutis" (V.11). 

11. Kornelis — žr. LXIX skyr. 5-ą paaišk. 

12. Indija — čia kalbama apie Vakarų Indiją — taip tais lai- 
kais vadintos Karibų jūros baseino salos. 

LXXXVII. Petriuso vaišingumas 


1. Epiktetas — I a. Frygijoje gimęs filosofas-stoikas. Buvo 
vergas Romoje, išlaisvintas Nerono. Kitas II a. graikų filosofas 
Arianas surinko jo “Pašnekesius" į vieną veikalą, taip pat juos api- 
bendrino į “Epikteto vadovėlį" — ryškų stoicizmo doktrinos reiš- 
kėją. 

2. Sokratas (468—400 ar 399 m. pr. Kr.) — įžymus graikų 
filosofas, didaktikos metodo ir moralės mokslo kūrėjas, nemėgtas 
savo bendraamžių dėl pašaipių satyrų ir sarkazmų. Galiausiai 
buvo nuteistas išgerti nuodų ir stoiškai numirė. Jo filosofija mums 
išliko žinoma iš Platono ir Ksenofonto raštų. 

3. Malbranšas (Nicolas de Malebranche, 1638—1715) — pran- 
cūzų oratorius, metafizikas, “Tiesos paieškų" autorius. 

4. Montenis (Michel de Montaigne, 1533—1592) — prancūzų 
moralistas, žinomas savo veikalu “Esė". Juose parodo, kad vienas 
protas nepajėgus pasiekti metafizinių tiesų. Buvo epikūrietis, rė- 
męsis antikos išmintimi, pasižymėjęs tolerancija. 

5. Dekartas (Renė Descartes, 1596—1650) — prancūzų filoso- 
fas ir matematikas, šiuolaikinės filosofijos pradininkas, sugriovęs 
scholastiką. Autorius “Samprotavimų apie metodą", “Metafiziniai 
apmąstymai“ ir kt. 

6. Kantas (Emmanuil Kant, 1724— 1804) — vokiečių filoso- 
fas, kapitalinių veikalų “Grynojo proto kritika“, “Praktinio proto 
kritika“ ir “Sprendimo kritika". 

7. Spinoza (Baruch Spinosa, 1632—1677) — olandų žydų 
kilmės filosofas, “Teologijos ir politikos traktato“, “Etikos" auto- 
rius, racionalizmo religijoje šalininkas, kartezinio metodo plėtoto- 
jas, griežtas panteistas. 

8. Lamartinas — žr. XXI skyr. 18-ą paaišk. 

9. Alfredas de Vinji (Alfred de Vigny, 1797—1863) — prancūzų 
poetas, romanistas ir dramaturgas. Garsesni veikalai: “Antikos ir 
naujųjų laikų poemos", “Likimai", “Sen Marsas", “Vergovė ir karo 
didybės". 

10. “Odeonas" — čia turimas galvoje tokio pavadinimo Pa- 
ryžiaus antrasis “Prancūzų teatras", įsteigtas 1797 m. 

11. soternas — baltojo vyno rūšis, gaminama Soterne (Žiron- 
dos departamente). 

12. bonas — vyno rūšis pagal Bono miestuką (netoli Dižono), 
garsėjantį gerais vynais. 

LXXXVIII. Ką trejetas bičiulių manė apie 
kapitoną 

1. Gara (Joseph Garat, 1749—1833) — prancūzų politikos 
veikėjas, tais laikais teisingumo ir vidaus reikalų ministras. 


22. Salvatorius, II kn. 673 


2. mūza (lot. musa) — bananinių (Musaceae) šeimos šiltna- 
mių dekoratyvinis plačialapis augalas. 

3. latanija (lot. latania) — graži vėduoklialapė palmė, kilusi 
iš Kinijos. | 

4. Galis (Franz Joseph Gall, 1758—1828) — vokiečių gydyto- 
jasm frenologijos (mokslo, teigiančio, kad pagal žmogaus kaukolės 
formą galima spręsti apie jo protinius gabumus) pradininkas. 

5. Lavateras (Jean-Gaspard Levater, 1741—1801) — šveicarų 
filosofas, poetas ir protestantiškas teologas, pagrindęs fiziognomi- 
ją — meną spręsti apie žmogaus charakterį iš veido bruožų. 

6. “Ženeujeva iš Brabanto“ — senovės, V-—VI amžius siekian- 
„ti legenda. Tragiškas jos siužetas įkvėpė daugelį prancūzų ir vo- 
kiečių rašytojų. 

7. briumeras (pranc. brumaire) — pagal revoliucinį respubli- 
koniškąjį kalendorių — 10-as metų mėnuo (nuo spalio 22 iki lap- 
kričio 20). 

LXXXIX. Atskirosios kabinos 

1. Sostenas de La Rošfuko (Francois-Sosthėne, vikontas de La 
Rochefoucauld, hercogas de Doudeauville, 1785—1864) — politikos 
veikėjas, kraštutinysis rojalistas, karališkosios gvardijos pulkinin- 
kas, 1824-aisiais metais tapęs menų departamento direktoriumi, 
apsijuokė per jėzuitų kongregacijos padiktuotus veiksmus, įsaky- 
damas teatro šokėjoms pasiilginti sijonėlius ir popieriniais “figos 
lapais" pridengdamas Luvro nuogybes. 

2. ... kaip uogelė, kurios vardą nešiojo... — Fragola itališkai 
reiškia Žemuogę. 

3. Naujieji Atėnai — žr. LXX skyr. 1-ą paaišk. 

4. Sofi Arnū (Sophie Arnould, 1744— 1802) — Paryžiaus Ope- 
ros dainininkė, garsėjusi grožiu ir sąmojumi. 

5. ponia Diubari (Jeanne Bėcu, grafienė du Barry, 1743— 
1793) — karaliaus Liudviko XV favoritė, nukirsdinta revoliucinio 
Teroro metu. 


XC. Katastrofa 


1. de Martinjakas (Jean-Baptiste Gay, vikontas de Martig- 
nac, 1778— 1832) — prancūzų valstybės veikėjas, Karolio X laikais 
liberaliosios pakraipos vidaus reikalų ministras. 

2. Portalisas — žr. XVIII skyr. 4-ą paaišk. 

3. de Ko (Louis-Victor de Caux, 1775—1801) — kariškis, Res- 
tauracijos laikais gavęs “lauko maršalo" laipsnį ir paskirtas karo 
ministerijos fortifikacijų inspektorium. 

4. Rua (Antoine, grafas de Roy, 1764— 1847) — Restauracijos 
laikais finansų ministras. 

5. La Feronė (Auguste Ferron, grafas de la Ferronays, 1777— 
1842) — prancūzų diplomatas, 1828—1829 m. užsienio reikalų 
ministras. 

6. Nikolajus I (1796—1855) — Rusijos caras 1825—1855 m. 


XCI. Roma 


1. Leonas XII — Romos popiežius 1823—1829 m. 

2. Kolonos (it. Colonna) — garsi romiečių šeima, iš kurios 
išėjo popiežių, kardinolų, karvedžių ir t. t. 

3. via dei Santi-Apostoli (it.) — Šventųjų Apaštalų gatvė. 

4. Pusenas (Nicolas Poussain, 1594—1665) — vienas žymiau- 
sių prancūzų tapytojų, daugelio šedevrų autorius: “Arkadijos pie- 
menėliai", “Mozė, išgelbėtas iš vandenų“, “Pabėgimas į Egiptą" ir 
t. t. Pasiekė tobulumo kaip istorinis peizažistas. 

5. F.-R. de Š. — tai Šatobriano (žr. XXVIII skyr. 3-4 paaišk.) 
inicialai. 

6. ... garsusis rugsėjo 5-osios įsakas — 1815 m. Liudvikas 
XVIII juo paleido parlamentą (Atstovų rūmus). Šatobrianas kriti- 
kavo tą įsaką brošiūroje “Apie monarchiją pagal Chartiją" ir užsit- 
raukė karaliaus nemalonę. 

7. karas Ispanijai — 1823 m. Prancūzija, surengusi Angule- 
mo hercogo vadovaujamą ekspediciją, padėjo karaliui Ferdinandui 
VII atkurti Ispanijoje absoliutinę monarchiją. 

8. Mansūros mūšis — prie šio Žemutinio Egipto miesto 1250 
m. įvykusiame mūšyje Liudvikas IX (Šventasis) pateko į nelaisvę 
arabams. 

9. lelija — Prancūzijos karalių heraldinis ženklas. 

10. istorikas Juozapas — čia turimas galvoje žydų istorikas 
Juozapas Flavijus (37—95), “Žydų senovės" autorius. 

11. “Vargas tau, Jeruzale!“ — citata iš Senojo Testamento 
Jeremijo raudų. 

12. ponia Rekamjė (Jeanne-Francoise Julie Bernard, pagal 
vyrą Recamier, 1777—1849) — moteris, garsėjusi savo sąmojumi 
ir salonu Abei O Bua, kur Restauracijos laikais sutelkė apie save 
įstabiausią intelektualų draugiją. 

13. Beatričė — žr. XXI skyr. 23-ą paaišk. 

14. Leonora — čia, matyt, kalbama apie prancūzų poeto Buiji 
(Jean Nicolas Bouilly, 1763—1842) dramą "Leonora", pagal kurią 
Bethovenas sukūrė operą “Leonorą" (vėliau pavadintą “Fidelio", 
premjera 1805 m. Vienoje), o gal — apie Leonorą, į kurią kreipiasi 
italų Renesanso poetas Tasas (Torguato Tasso. 1544—1595) Bairo- 
no eilėraštyje “Taso rauda“. 

15. Deprė (Louis Deprez, 1799—1870) — garsus prancūzų 
skulptorius, 1826 m. gyveno Romoje, studijavo antiką. Juo žavėjosi 

Šatobrianas ir jo skulptūrą “Arkadijos piemenėliai" panaudojo Pu- 
seno antkapiui. 

16. Lemuanas (Jean-Baptiste Lemoyne, 1704—1778) — įžymus 
prancūzų skulptorius, pagarsėjęs skulptūra “Ipolito mirtis", kuri 
yra Luvre. Daugelio biustų kūrėjas. Kurį laiką gyveno Romoje. Ta- 
pybos ir skulptūros akademijos narys. 

17. Tore Vergata (it. Torre Vergata) — vietovė Romos apylin- 
kėse, kur buvo atliekami archeologiniai kasinėjimai. 

18. Sidas — čia turimas galvoje P. Kornelio tragedijos “Si- 
das" pagrindinis personažas. Tragedija sukurta pagal viduramžių 
ispanų riteriškuosius romanus. Sidas — narsus riteris, pasižymėjęs 
karuose su maurais (žr. t. p. LXI skyr. 14-ą paaišk.). 

19. Kalasas — žr. XXIII skyr. 1-ą paaišk. 

20. Leserkas — žr. XXIII skyr. 3-ą paaišk. 

21. via del Passegio (it) — Promenadų gatvė. 


XCII. Šventojo Petro įpėdinis 


1. polenta (it.) — kukurūzų košė. 

2. Benediktas XIII — čia, matyt, turimas galvoje popiežius, 
užėmęs Šventąjį sostą 1724—1730 m. (būta ir antipopiežiaus, ne- 
teisėtai išrinko ir Bažnyčios nepripažįstamo, Benedikto XIII, 1394— 
1424 m.). 

3. Non videbis annos Petri (lot.) — “Tu nematysi Petro metų": 
Šventasis Petras viešpatavo pontifikato soste dvidešimt ketverius 
metus, ir šis aforizmas galėjo būti taikomas visiems popiežiams 
iki Pijaus IX (popiežiavo 1846— 1878), kuris mirė 86 m. amžiaus. 

4. Botani Bei (angl. Botany-Bay) — anglams priklausiusi pa- 
krantė Australijos Naujajame Pietų Velse, atrastame 1770 m. ka- 
pitono Kuko (Cook) ir anglų pasirinkta kaip nusikaltėlių deporta- 
cijos vieta. 

5. jubiliejiniai metai — tai nuo Mozės laikų kas penkias- 
dešimt metų žydų švęstos viešos iškilmės, per kurias kiekvienas 
sau susigrąžindavo paveldą, būdavo panaikinamos skolos, vergams 
suteikiama laisvė. Pas katalikus — metai, kada popiežius teikda- 
vo pilnas ir visuotines indulgencijas; būdavo švenčiami labai iškil- 
mingai. 
6. Leonas X (Giovanni di Medicis, 1475—1521) — popiežius 
1513—1521 m., menų, literatūros ir mokslų globėjas, jo viešpata- 
vimas — vienas puikiausių Bažnyčios istorijos tarpsnių. Tačiau jo 
pontifikato metu įvyko ir Bažnyčios schizma (skilimas), atsiskyrė 
Liuterio pasekėjai. 

7. zelanti (it.) — uolūs tikintieji. 

8. Stancos (iš it. stanze — kambariai) — taip vadinamos Va- 

tikano rūmų iškilmių menės, išdekoruotos Rafaelio freskomis. 

9. ... pamiršiu laiką prieš kūrinius to, kuris Jį nugalėjo — čia 
kalbama apie Rafaelį. 

10. ... Mozė nestovėjo blyškesnis ir labiau virpantis ant Sina- 
jaus kalno — užuomina į Biblijos Sen. Testamentą (Iš 19—32), 
kur Dievas tarp žaibų ir griausmų davė Mozei savo Dešimt įsa- 
kymų. 

11. in articulo mortis (lot.) — mirties akivaizdoje. 


XCIII. Tore Vergata 


1. Trevio fontanas — garsus savo architektūra fontanas Ro- 
mos centre netoli Kvirinalo rūmų (pradėtas statyti 1732 m., ar- 
chit. Salvis, skulptūrinė puošyba — P. Bračis ir kt. skulptoriai, 
baigtas 1762 m.). 

2. Tacitas — romėnų istorikas (55—120), “Analų", “Istorijų", 
“Germanų papročių“, “Oratorių dialogų" autorius. Kūriniuose atsi- 
spindi Nerono epochos žiaurumai. 

3. Viskontis (Ludovico Visconti, 1791—1853) — italų kilmės 
prancūzų archeologas ir architektas, suprojektavęs Napoleono I 
antkapį Invalidų bažnyčioje ir atlikęs naują Luvro išplanavimą. 

4. Domicijanas (Titus Flavijus Domitianus, 51—96) — Romos 
imperatorius nuo 81-ųjų metų, iš Flavijų dinastijos. 89 m. pra- 
laimėjo karą dakams ir įsipareigojo mokėti jiems duoklę. Buvo 
nužudytas sąmokslininkų. 

5. ... menkas galų karaliukas — čia, matyt, Šatobrianas taip 
atsiliepia apie Karolį X (Galija — tai senovės Prancūzija). 

6. Armorika — senosios Galijos dalis, šiandien sudaranti 
Prancūzijos Bretanės provinciją. 

7. Leonidas — Spartos karalius (490—480 m. pr. Kr., Termo- 
pilų tarpeklio mūšio didvyris — su 300 karių narsiai sulaikė 
milžinišką persų armiją ir galiausiai Žuvo. 

XCIV. Šantažisto laiškas 

1. grafienė de Brinjolė — žr. LXXIII skyr. 7-ą paaišk. 

2. Delavo — žr. IX skyr. 1-ą paaišk. 

3. Montionas — žr. LXXVI skyr. 1-ą paaišk. 

4. Sartinas (Gabriel de Sartine, 1729—1801) — Paryžiaus 
policijos viršininkas, vėliau laivyno ministras. 

6. Šventasis Tomas — vienas iš dvylikos apaštalų, pagarsėjęs 
tuo, jog netikėjo savo Viešpatį prisikėlus. Tokiu vardu vadinami 
žmonės, kurie tiki dalykais, turinčiais tikrą pagrindą, tik patys 
įsitikinę jų egzistavimu. 

7. balandėlė iš arkos — žr. XXIV skyr. 2-ą paaišk. 

XCV. Suknotaris 


1. Rotšildas (Mayer-Anselme Rothschild, 1743—1812) — ban- 
kininkas, garsios finansininkų šeimos pradininkas. 
XCVI. Salvatoriaus vadovaujamas metras Pjeras 
Nikolia Barato studijuoja Baudžiamąjį ir Civilinį 
kodeksus 


1. Bulis (Andrės-Charles Boule, 1642—1732) — garsus Pa- 
ryžiaus skulptorius bei baldžius, kurio dirbiniai pasižymi savo- 
tiška inkrustacija, kriauklelių ir vario pagražinimais. 

XCVII. Aerolitas 

1. aerolitas (gr. aer — oras, lithos — akmuo) — akmeninis 
meteoritas. 

2. Ardėnai — miškinga plokštikalnė to paties vardo Prancūzi- 
jos departamente, pereinanti į Belgijos valonų sritį. 

3. Babilonija (Chaldėja) — taip vadintas kraštas senovės 
Žemutinėje Mezopotamijoje. 

4. Pjero — įprastas prancūzų pantomimos ir balagano teatrų 
personažas, balta apranga ir miltuotu veidu. 

5. levitas (lot. Levita gr. < Leuites < hebr.) — biblinio judaiz- 
mo kulto tarnas, nešiojęs ilgą drabužį iki žemės, iš čia tokio dra- 
bužio pavadinimas. 

6. kvakeriai (angl. guake — drebėti; pavadinimas kilo iš to, 
kad per bendras pamaldas sektos nariai, apimti mistinės ekstazės, 
ima drebėti) — protestantų sekta, ypač paplitusi Šiaurės Ameri- 
koje. 

7. Šventasis Eligijus (588—659) — buvo karaliaus Dagobero 
I (ž+. XXXIX skvr. 3-4 paaišk.) auksakalys ir iždininkas, vėliau 
Nuajono vyskupas. 

XCVIII. Kur įrodoma, kad už svetimą naudą ne 
vienas rauda 


„ būtų apsvaiginęs jo bendravardį gyvulį — žr. XXXIII 
skyr. 1-4 paaišk. 
XCIX. Panelė Fifina, pati to nenorėdama, padaro 
Salvatoriui didelę paslaugą | 

1. melopėja — žr. XXXIII skyr. 2-ą paaišk. 

2. Polifemas (gr. mit.) — žinomiausias iš kiklopų, Poseidono 
sūnus. Vienintelę jo akį išdūrė Odisėjas, kurį laikė uždaręs su 
draugais oloje netoli Etnos. 

3. Akidas ir Galatėja (gr. mit.) — Akidas — Sicilijos pieme- 
naitis, Galatėjos (Nerėjo ir Doridės dukters) mylimasis. Pavydu- 
liaudamas Polifemas pritrėškė jį uola. 

C. Kur matyti, jog pavojinga ne gauti, bet išduoti 
pakvitavimus 

1. Utile dulci (lot. — Horacijaus eilutės pabaiga (Iš “Poezijos 
meno“. 343 strofa): Oinne tulit punctum, gui Miscuit utile dulci: 
Žmogus, kuris moka derinti naudingumą su malonumu, nusipelno 
visuotinio pritarimo (citatos vert. iš J. Vosyliaus “Lotyniški posa- 
kiai ir sentencijos", V. 1981). 

2. Germania mater į(lot.) — motina Vokietija. 

3. Tenaras (Louis-Jacgues, baronas de Thėnard, 1777—1857) — 
prancūzų mokslininkas chemikas. 

4. Orfila (Mathieu Orfila, 1467—1853) — prancūzų gydytojas 
ir chemikas, pasižymėjęs darbais toksikologijos srityje. 

5. Vilrua (Francois de Villeroi, 1644—1730) — Prancūzijos 
maršalas, apsukrus dvariškis, negabus karvedys, buvo sumuštas 
Italijoje austrų, paskiau (1706) nugalėtas Belgijoje prie Ramili 
anglų, vadovaujamų hercoho Marlboro (Marlborough). 

6. ... kaip Nisas numirti su savuoju Eunalu — užuomina į 
Vergilijaus "Eneidą", kur įamžinta jauno trojiečio Niso bičiulystė 
su Eurialu. Šis žinomas epizodas — tai patetikos šedevras. Niso ir 
Eurialo vardai — sinonimas ištikimos bičiulystės iki mirties. Dažnai 
cituojamas šis Niso šūksnis (IX giesmė, 427-a strofa): “Me, me 
adsum gui est" (lot.) — “Aš kaltininkas esu!" (A. Dambrausko 
vert., 1989). 


CI. Pietūs ant vejos 

1. Jobas — biblinis patriarchas, pagarsėjęs savo pamaldumu 
ir nuolankumu, vienas turtingiausių ir galingiausių Huso miesto 
Idumėjoje žmonių. Viešpats džiaugėsi savo tarno dorybingumu, 
tačiau Šėtonas prikalbėjo jį išbandyti šio dorybingumą, ir netru- 
kus Jobą užgriuvo nelaimės, kentėjimai, jis neteko visų savo turtų. 
Sėdėdamas ant mėšlo krūvos, engiamas žmonos, pašiepiamas kai- 
mynų, jis vis tiek nesiliovė laiminęs jį nubaudusią ranką (ST Job) 
— Literatūroje neretos užuominos į Jobo mėšlyną, skurdą, nuolan- 
kumą. 

2. Polis Luji Kurjė (Paul-Louis Courier de Mėrė, 1772—1825) — 
prancūzų rašytojas, pagarsėjęs kandžiais ir šmaikščiais pamfle- 
tais, nukreiptais prieš Restauraciją. 

3... pasirinkti bites, o ne lelijas — kaip žinoma, bitė — 
darbštumo, darbingumo simbolis, lelijos — Prancūzijos karalių he- 
raldinis ženklas. 

4. amfitrionas [pagal mitinio Tėbų karaliaus Amfitriono (gr. 
Amphitryon) vardą] — vaišingas šeimininkas. 

5. Aristidas (-540-468 m. pr. Kr.) — Atėnų karvedys ir vals- 

tybės veikėjas, kurio sąžiningumas pelnė jam pravardę Teisinga- 
sis. Pagarsėjo Maratono mūšyje, bet savo varžovo Temistoklo buvo 
priverstas apleisti Atėnus; vėliau, su juo susitaikęs, grįžo ir tvarkė 
valstybės finansus. 

6. Modernusis rūsys — prancūzų šansonjė draugija, atnaujin- 
ta 1805 m. iš “Rūsio" draugijos (1729—1759 ir 1779 m.). Joje tuo 
laiku pasižymėjo Desožė (Desaugiers) ir Beranžė (Bėranger). 

7. Dzeuso ir Alkmenės sūnus (gr. mit.) — čia kalbama apie 
Heraklį. 

8. Lernos hidra — žr. LII skyr. 7-ą paaišk. 

9. indiškieji gvazdikai — paprastesnės veislės, labiau verti- 
nami kiniškieji. | 

10. "Gastronomijos" autorius — kalbama apie Beršū (Ber- 
choux) 1800 m. parašytą keturių giesmių poemą — veikiau ne 
didaktiką, o sąmojingai pokštaujamą ir lengvą. 

11. šambertenas — vyno pavadinimas pagal Šamberteno vy- 
nuogyną Kot d'Oro departamente. 

12. Fausto barbetas — užuomina į Fausto šunį V. Getės 
“Fausto" I dalyje. 

13. Ibikas (gr. Ibykos) — graikų lyrinis poetas, gyvenęs VI a. 
pr. Kr. Dažnai literatūroje prisimenamos Ibiko gervės (A. Diuma 
vadinamos žąsimis): poetas, banditų žudomas miško viduryje, pa- 
sišaukė į nusikaltimo liudytojus praskrendančias gerves. Po kurio 
laiko vienas iš žudikų, išvydęs aukštai ore praskrendantį būrį 
gervių, neatsargiai sušuko: “Štai Ibiko liudytojai!", ir tie jo žodžiai 
padėjo atskleisti nusikaltimą. 

14. Montarži šuo (pranc. le Chien de Montargis) — nedidelio 
Montarži miestuko (netoli Orleano) pilies didžiojoje menėje ant 
židinio yra skulptūrinė grupė, vaizduojanti žmogaus ir šuns kovą. 
Ši kova įvyko Prancūzijos karaliaus (manoma, Karolio V) įsakymu 
(1371 spalio 8) — tais laikais, kai dar vykdavo “Dievo teismai“, 
kaltinimo pagrįstumą patvirtinant ar atmetant dvikovoje. Ištiki- 
mas šuo be atvangos persekiojo vieną žmogų, nurodydamas šį 
esant jo šeimininko žudiku. Karaliaus įsakymu tarp jų įvykusioje 
kovoje šuo nugalėjo tą žmogų. Pasakymas “Montarži šuo" reiškia 
ištikimą šunį. 

15. speech (angl.) — kalba. 

16. Šventojo Rašto liūtas — kalbama apie liūtą, minimą 1- 
ajame Šv. Petro laiške (5, 8) — žiūr. 17- ą paaišk. 

17. Guaerens guem devoret (lot.) — “... tykodamas ką prary- 
ti" — čia citatos pabaiga: “Būkite blaivūs, budėkite! Jūsų priešas 
velnias kaip riaumojantis liūtas slankioja aplinkui, tykodamas ką 
praryti" (NT 1 Pt 5, 8 — Č. Kavaliausko vert. V. 1992). 

18. kadastras (pranc. cadastre < gr. katastichon — lapas, 
sąrašas) — ūkinių objektų oficialus sąrašas, kuriame pateiktos ir 
tų objektų savybės. 

19. monomanas — žr. LIII skyr. 11-ą paaišk. 

20. Guaere et invenis (lot.) — "ieškokite ir rasite“ — citata iš 
NT Evangelijos pagal Matą (Kalno pamokslas, 7, 7). 

21. d'Egrefeilis (markizas d'Aigrefeuille) — garsus prancūzų 
gurmanas, kurio garbei literatas bei gastronomas Grimo de La 
Reinjeras (Laurent Grimod de la Reyniere, 1758—1838) dedikavo 
savąjį “Smagurių almanachą". 

22. Žilberas de Pikserekuras (Renė-Charles Guilbert de Pixė- 
rėcourt, 1773— 1844) — prancūzų dramaturgas, amžininkų laiky- 
tas “melodramos tėvu“. 

CII. Odė bičiulystei 

1. Ponas Paryžius — taip tituluojamas Paryžiaus miesto bu- 
delis. 

2. Talis (gr. Thales, -625—547 m. pr. Kr.) — graikų Jonijos 
mokyklos filosofas, “Kosmologijos" autorius, teikęs svarbiausią vaid- 
menį iš elementų vandeniui. 

2. ... Graikija būtų turėjusi ne septynis, o aštuonis išminčius — 
“Septyniais išminčiais" vadinami Senovės Graikijos filosofai: Talis 
iš Mileto, Pitakas, Biantas, Kleobulas, Misonas, Chilonas ir Solo- 
nas (kai kurie autoriai Misoną pakeičia Periandru, o Soloną — 
Anakarsiu). . 

4. Išminčius viskam pasirengęs — posakis, priskiriamas 
išminčiui Taliui (žr. 3-4 paaišk.). 

5... kaip Bankas iš “"Makbeto" — užuomina į sceną iš V. 
Šekspyro tragedijos “Makbetas", kai nužudytojo Banko šmėkla įžen- 
gia į Makbeto surengtą pokylį. 

6. ... komandoras iš “Don Žuano" — čia, matyt, turima ome- 
ny Moljero pjesė, Bairono poema ar Mocarto opera, kur Don Žuanui 
pasirodo jo apgautojo ir nužudytojo komandoro statula — “akme- 
ninis svečias“. 

7. rapsodas (gr. rhapsodos < rhapto — susiuvu+0de — daina) — 
sen. Graikijoje klajojantis epinių dainų atlikėjas, dainuodavo sau 
akompanuodamas lyra. 

8. “Pasaulis yra toks, koks jis yra“ (pranc. Le Monde comme il 
va) — čia kalbama apie Volterą (ši jo apysaka išversta į liet. k., V. 
1949). 2 

9. Portlendas — čia, matyt, kalbama apie Bairono satyrinėje 
poemoje “Anglų bardai ir škotų apžvalgininkai" (1809) minimą 
trečiąjį Portlendo hercogą (William Henry Cavendish, duke of Port- 
land). 

10.-Achilas ir Patroklas (gr. mit.) — Homero "Iliados" herojai, 
du geri bičiuliai. Kai Achilas, supykęs ant Agamemnono, atsisakė 
kovoti ir pasitraukė į savo palapinę, Patroklas, apsivilkęs bičiulio 
šarvais, išėjo mūšin su trojiečiais ir buvo nukautas Hektoro. Tik- 
tai tada, kad atkeršytų už bičiulio mirtį, Achilas vėl sutiko stoti į 
graikų gretas. 

11. Heraklis ir Peiritojas (gr. mit.) — čia, Žibasjė, matyt, 
suklysta; Peiritojas buvo graikų herojaus Tesėjo, Egėjo sūnaus, 
bičiulis. Tesėjo žygdarbiai kiek panašūs į Heraklio. 

12. Orestas ir Piladas (gr. mit.) — Orestas, Agamemnono ir 
Klitemnestros sūnus, nužudęs kartu su seserimi Elektra savo mo- 
tiną už tai, kad ši nužudė jų tėvą. Dievams atleidus, tapo Argo ir 
Lakedemono karaliumi, ištekino seserį Elektrą už savo bičiulio 
Pilado. Jų bičiulystė tapo priežodiška (žr. t.p. XLII skyr. 1-4 pa- 
aišk.). 

13. Eurialas ir Nisas — žr. C skyr. 6-ą paaišk. 

14. Damonas ir Pitijas (gr. mit.) — Sirakūzų karaliaus Dioni- 
sijaus Jaunesniojo laikų filosofai pitagoriečiai, pagarsėję savo bičiu- 
lyste. Pitijas, karaliaus nuteistas myriop, paprašė tirono atidėti 
bausmę, iki jis sutvarkysiąs visus savo reikalus. Damonas sutiko 
numirti už bičiulį, jeigu šis negrįžtų laiku. Atėjus bausmės vykdy- 
mo metui, Damonui jau turėjo būti nukirsta galva, bet pasirodė 
Pitijas. Dionisijus, sujaudintas tokios ištikimybės draugui, pasi- 
gailėjo pasmerktojo ir paprašė, tačiau nesėkmingai; kad abu filoso- 
fai laikytų jį savo bičiuliu. 

CIII. Ką Žeraras aptiko ar veikiau ko neaptiko, 
parvykęs į Vanvą 

1. Sizifo uola — žr. XXXV skyr. 5-ą paaišk. 

2. ... baisus kaip Kainas, pasiryžęs užmušti Abelį — užuomi- 
na į biblinį siužetą; Kainas, Adomo ir Ievos vyresnysis sūnus už- 
mušė savo jaunesnįjį brolį Abelį, kadangi Dievui patiko šio auko- 
jamas ėriukas, bet ne Kaino žemės auka (ST Pr 4; NT 1Jn 3, 12). 

CIV. Daiktiniai įrodymai 

1. .. žvėries, kurį priminė jo pavardė — žr. XI skyr. 9-ą 
paaišk. 

2. Evangelijos žodžiai — žr. CI skyr. 20-ą paaišk. 

CV. Žakalis ieško neramiam Žeraro gyvenimui 
atomazgos 

1. Valeat res Iudicra! (lot.) — Tegyvuoja linksmybė! |. 

2. Diukrė Diuminilis (Frangois—Guillaume Ducray—Dumi- 
nil, 1716— 1819) — prancūzų romanistas, kūrinio “Viktoras arba 
girios vaikas“ autorius. 

3. Sventojo Vito šokis (med.) — žr. XLVI skKyr. 1-4 paaišk. 
CVI. Žakalio kelionės įspūdžiai 

1. Monomotapa — senovinis Rytų Afrikos krašto, esančio 
priešais Madagaskaro salą, pavadinimas; atitiktų dabartinį Mo- 
zambiką. 

2. iliuminatai (lot. illuminatus — apšviestas) — slaptų religi- 
nių politinių draugijų, kovojančių su jėzuitais, nariai Europoje; 
ypač buvo paplitę XVIII a. pabaigoje ir XIX a. pradžioje Bavarijo- 
je. 

CVII. Kaip ir buvo numatęs, Žakalis kopia ir 

leidžiasi 

1. per amica silentia lunae — žiūr. XXXIV skyr. 3-ą paaišk. 

2. Briunas (Guillaume Brune, 1763—1815) — Prancūzijos 
maršalas, Napoleono I šalininkas, per Baltąjį terorą Avinjone 
nužudytas rojalistų. 

3. Nėjus — žr. XXX skyr. 9-ą paaišk. 

4. keturi La Rošelio seržantai — žiūr. XX skyr. 3-ą paaišk. ir 
“Paryžiaus mohikanuose". 

CVIII. Žakalis pagaliau sužino, už ko nusitverti ir 
gauna pripažinti, kad neįžengiamos girios 
Amerikoje ne tokios pavojingos kaip Paryžiuje 

1. .. JŪU aprašėme vienoje iš ankstesniųjų dalių — žr. “Pa- 
ryžiaus mohikanų" IV dalies CXXIII skyr. 

CIX. Įvairūs Sarančio gelbėjimo būdai pateikiami 
įvertinti Zakaliui 

1. ponas Priudomas (Joseph Prudhomme) — Anri Monjė (Hen- 
ri Monier) išpopuliarintas savimi patenkinto menkystos miesčionio | 
personažas “Vaizdeliuose iš liaudies" (1830) ir “Žozefo Priudomo 
memuarai" (1857) — tai smulkiosios buržuazijos atstovas, pasi- 
žymintis kalbėsenos banalumu, iš kurių dažniausios tokios frazės: 
“Esu tokios nuomonės ir jos laikausi...", “Valstybės vežimas iriasi 
per ugnikalnį..." ir t. t. 

2. Romos karalius — žiūr. XXIII skyr. 7-ą paaišk., taip pat 
“Paryžiaus mohikanuose". 

3. Jakobinai — Praneūzijos Didžiosios revoliucijos laikais ra- 
dikaliausia politinė grupuotė, posėdžiaudavusi Šventojo Jokūbo (lot. 
Sanctus Jacobus) vienuolyne (iš čia jų pavadinimas), tai šiuolaiki- 
nių bolševikų pirmtakai. 


XC. Gelbėjimo būdas randamas 

1. splinas — (angl. spleen gr. < splen — blužnis) — apatija, 
niūri prislėgta būsena, beviltiškumas, anksčiau sieti su blužnies 
funkcijos sutrikimu. 

2. Tusenas Luvertiūras — žr. VI skyr. 9-ą paaišk. 

3. Pišegriū (Charles Pichegru, 1761—1804) — prancūzų gene- 
rolas, iš ambicingų paskatų drauge su Žoržu Kadudaliu (Georges 
Cadoudal) sąmokslavęs prieš Napoleoną Bonapartą. Buvo suimtas, 
ir jį rado Tamplyje pasmaugtą jo paties kaklaraiščiu. 

CXI. Kas dėjosi tuo metu, kai Žakalis įsakė sulaikyti 
Salvatorių, o Salvatorius — Žakalį 

1. Niumarketas ir Epsomas — du Anglijos miestai, kur tradi- 
ciškai vykdavo populiarios žirgų lenktynės. 

2. Alksnių (Girių) karalius (pranc. le roi d'Aulnes) — prancūzų 
pasakų personažas. 

3. Don Žuanas — čia, matyt, kalbama apie Mocarto operą. 

4. dispensa (iš lot. dispensere) — atleidimas nuo privalomų 
bažnytinės teisės reikalavimų, ją suteikia aukštoji Bažnyčios vado- 
vybė, dažniausiai popiežius. 

CXII. Karalius nesilinksmina 

1. Karalius nesilinksmina — perfrazuotas V. Hugo dramos 
“Karalius linksminasi" (1832) pavadinimas; pagal ją buvo sukur- 
tas Dž. Verdžio operos “Rigoletas" libretas, o pati drama po antro 
spektaklio uždrausta. 

2. Nemrodas — legendinis Chaldėjos valdovas buvo, kaip tei- 
giama Biblijoje, smarkus medžiotojas Dievo akyse. Iš to radosi 
priežodis: smarkus medžiotojas Dievo akyse kaip Nemrodas (ST, 
Pr 10, 9); žr. t. p. LXV skyr. 2-ą paaišk. 

3. Manuelis (žr. XIII skyr. 8-ą paaišk., t. p. XCI skyr. 7-ą 
paaišk.). 

4. ponas de Buonapartė — taip Napoleono I priešai ir rojalis- 
tai tardavo jo pavardę, pabrėždami korsikietišką kilmę. 

5. Reguiescant in pace! (lot.) — Tegul ilsisi ramybėje! — per 
laidotuves giedamos maldos žodžiai. 

6. Sternas (Lawrence Sterne, 1713— 1768) — anglų rašytojas, 
“Tristano Šendžio" ir “Sentimentaliųjų kelionių" autorius — origi- 
nalus, sąmojingas, ironiškas ir kartu švelnus rašytojas. 

7... būta savų kalasų ir leserkų — žr. XXIII skyr. 1-ą ir 3-ą 
paaišk. 


CXIII. Paaiškėja, kodėl Sarančio nebuvo mirtininkų 
kameroje 

1. Monseni (pranc. Mont Cenis) — Alpių kalnas (3170 m), per 
kurį tada ėjo pagrindinis kelias iš Liono į Turiną (dabar po juo 
iškastas tunelis). 

2. Marenai — pelkėtos, nesveikos lygumos Toskanos srityje 
(Italijoje) palei Tirėnijos jūrą. 

3. ... sąmokslo prieš jūsų brolį dalyvis — čia kalbama apie 
1820-ųjų metų rugpjūčio 19-osios sąmokslą prieš Liudviką XVIII 
(žr. “Paryžiaus mohikanų" I kn.). 

CXIV. Istorija, suteikianti galimybę kiek 
papolitikuoti 

1. Argas — žr. XXIII skyr. 25-ą paaišk. 

2. Antėjas — žr. VII skyr. 12-ą paaišk. 

3. Enkeladas — žr. LVIII skyr. 40-ą paaišk. 

4. Ruajė Koliaras — žr. XIII skyr. 4-ą paaišk. 

5. didžioji kūrimo diena — užuomina į septintą pasaulio su- 
kūrimo dieną, kada Dievas “padarė iš molio žmogų ir įkvėpė į jo 
veidą gyvybės kvapą, ir žmogus pasidarė gyva esybė" (ST, Pr 2, 7). 

6. amfibologija (iš gr. amphibolos — dvylipis+logos — kalba) — 
dviprasmiškumas. 

7. Bazilijus — čia turimas galvoje godus, klastingas vienuo- 
lis, Bomaršė komedijos ir Dž. Rosinio operos “Sevilijos kirpėjas" 
personažas. 

8. Tartiufas — žr. XV skyr. 4-ą paaišk. 

9. ... ilgai kaip Diogenas ieškojo — žr. XLV skyr. 12-ą paaišk. 

10. 1848-ieji — tais metais buvo visai panaikinta monarchija 
(Liudviko Pilypo) ir paskelbta II Respublika. 

11. Loranas — Tartiufo tarnas, taip ir nepasirodęs scenoje, į 
kurį vis kreipiasi Tartiufas (Moljero komed. “Tartiufas"). 

12. Bazenas — Aramiui — autorius čia cituoja savuosius 
“Tris muškietininkus": Bazenas — Aramio tarnas, mėgęs morali- 
zuoti šventeiva. 

13. Luvjė — miestukas Ero departamente. 

14. ... persimetinėjo nuo raudonos prie trispalvės, o nuo šios — 
prie baltos vėliavos — kalbama apie revoliucinę, respublikos ir 
monarchijos spalvas. 

CXV. Volterininkas 

1. ponas Dimanšas (pranc. dimanche — sekmadienis) — per- 
sonažas iš Moljero komedijos “Don Žuanas arba akmeninis svečias": 
tai tipas nedrąsaus kreditoriaus, įveikiančio visas savo skolininkų 
mandagybes bei gražbylistes. 

2. kadetai (pranc. cadet — jaunesnysis) — čia žodžių žais- 
mas: iš pradžių kalbama apie jaunesniąją vaistininkų pamainą, o 
toliau nukrypstama į du žymius prancūzų farmacininkus, tėvą ir 
sūnų Kadetus Gasikūrus (Cadet de Gassicourt): tėvas (Louis-Clau- 
de, 1731—1799) — farmacininkas ir chemikas, Invalidų rūmų, 
prancūzų armijos korpusų Vokietijoje ir Portugalijoje vyr. farmaci- 
ninkas, Sevro manufaktūros chemijos dalies vadovas, Mokslų aka- 
demijos narys; sūnus (Charles-Louis, 1769—1821) — literatas ir 
farmacininkas, aktyviai dalyvavo Prancūzijos Didžiojoje revoliuci- 
joje. 1809-aisiais metais dalyvavo Austrijos kampanijoje kaip vy- 
riausiasis imperatoriaus farmacininkas, buvo Medicinos akademi- 
jos narys; Restauracijos laikais susikompromitavo daugelyje politi- 
nių procesų. Čia toliau, matyt, kalbama apie pastarąjį. 

3. empiristai — žodžių žaismas, pagrįstas trim prancūzų kal- 
bos žodžio “empire" (imperija) vediniais: 1) imperijos šalininkai, 2) 
empirikai, 3) padėties blogintojai (empirer — bloginti). 

4. Rolė (Rolet) — XVII a. prokuroro pavardė. Jis pagarsėjo 
šykštumu ir godumu. Jį įamžino prancūzų poetas Bualo (Nicolas 
Boileau-Despėraux, 1636— 1711) tekste cituojama eilute. 

5. ... Jeigu Volteras būtų gyvas — didysis prancūzų rašytojas 
Volteras (Francois-Marie Arouet, vadintas Voltaire, 1694—1778) 
buvo labai gerbiamas savo laiko Europos monarchų Frydricho II, 
Jekaterinos II, su kdria susirašinėjo ir kuri jį vedžiojo už nosies, 
piešdama ne tokį Rusijos vaizdą, koks buvo iš tikrųjų. 

6. Juodaskverniai, iš kur jūs ... — pirmos dvi eilutės iš Be- 
ranžė eilėraščio “Šventieji tėvai“, nukreipto prieš jėzuitus ir jų 
kišimąsi į mokyklų reikalus. 

7. nomenklatorius (lot. nomenclator<nomenclatio — įvardiji- 
mas, išvardijimas) — Senovės Romoje — vergas, kuris lydėdavo 
savo poną gatvėje ir jam sakydavo sutiktųjų vardus, kuriems pa- 
gal rangą reikia lenktis. 

CXVI. Apsimetėlių trio 

1. Palaimintasis Andželikas — čia kalbama apie Džiovanį da 
Fiezolė (Giovanni da Fiessole, 1387—1455), pravarde Brolis Ange- 
las (Fra Angelo) arba Angelų tapytojas, toskanietį dominikonų 
vienuolį ir tapytoją, ankstyvojo Renesanso atstovą, kurio kūriniai 
pasižymi švelniu įkvėpimu ir nepakartojamu koloritu. 

2. Brolis Bartolomėjas (Fra Bartolomeo) — italų tapytojas 
toskanietis iš dominikonų ordino, Florencijos mokyklos atstovas 
(1472—1517). Nutapė renesansinių paveikslų altoriams (“Marijos 
apsireiškimas Šv. Bernardui", “Šv. Kotrynos sužadėtuvės", “Kris- 
taus apraudojimas" ir kt.). Kūrybai būdinga rimtis, didingumas, 
iškilmingumas, tikrovės idealizacija. 


3. vidamas — didikiškas titulas to meto Prancūzijoje, anksčiau 
reiškęs vyskupo vietininką tam tikrame mieste ar srityje, bet pas- 
kiau praradęs šią prasmę. 

4. Jėzaus Kristaus imitacija — žr. LXXXIV skyr. 5-ą paaišk. 

5. Lavateras — žr. LXXVIII skyr. 5-ą paaišk. 

CXVII. Kur atvirai pasakoma, kas sukėlė ponios de 
La Turnel sąmyšį 


1. Lafonteno meška — užuomina į Lafonteno pasakėčią “Meška 
ir sodininkas", kurioje žmogus susibičiuliauja su meška. Ši, norėda- 
ma nuvyti jam miegančiam ant kaktos nutūpusią musę, sviedžia į 
ją akmenį ir kartu užmuša žmogų. Moralas: geriau turėti gudrų 
priešą nei kvailą bičiulį. 

2. to be or not to be (angl) — “Būti ar nebūti“, pradžia 
garsiojo monologo iš V. Šekspyro "Hamleto". 

CXVIII. Kur parodoma, jog du augūrai susitikę kelia 
vienas kitam vien juoką 

1. augūras (lot. augur) — 1) sen. Romos žynys, 2) žmogus, 
kuris dedasi žinąs ypatingas paslaptis. 

2. sensualizmas (iš lot. sensualis) — filosofinė pažiūra, visą 
pažinimą kildanti iš jutiminio patyrimo. 

3. Mazarinis (Gulio Mazarini, vadintas Mazarin, 1602—1661) 
— italų kardinolas, miklus diplomatas, po kardinolo Rišeljė — 
Liudviko XIII, o vėliau — ir Liudviko XIV pirmasis ministras. Pa- 
sižymėjo gobšumu. 

4. de Kelenas (Louis de Guellen, 1778— 1839) — aprašomuoju 
metu Paryžiaus arkivyskupas. 

5. Mefistofelis — personažas iš Getės "Fausto" už tam tikrą 
kainą sugrąžinęs mokslininkui jaunystę. 

6. Otiuno vyskupas — turimas omenyje apsukrus, klastingas 
prancūzų diplomatas Taleiranas (Charles-Maurice de Talleyrand- 
Pėrigord, princas de Bėnevent, 1754— 1838), kadaise, prieš Prancūzi- 
jos Didžiąją revoliuciją, buvęs Otiuno vyskupu. 

CXIX. Apie grafo Rapo paprastumą ir nuosaikumą 

1. įpėdinystės rūmai — kalbama apie Perų rūmus, kurie buvo 
aukštesnieji (ir aristokratiškieji) parlamento rūmai, įsteigti 1814 
m., Restauracijos laikais, kaip atsvara Atstovų rūmams. Jų narius 
iki gyvos galvos skirdavo karalius, ir perystė buvo paveldima pa- 
gal vyriškąją liniją. 1830 m. jie buvo modifikuoti, o 1848 m. — 
visiškai panaikinti. 

2. Briuveris (orig. Brewer) — anglų kalba originalo tekste 
taip parašyta pavardė reiškia Aludarį. 

3. Kromvelis (Oliver Cromwell, 1599—1658) — Anglijos bur- 
žuazinės revoliucijos (1642—1645) vadas. 

4. La Palisas (Jacgues de Chabannes, senjoras de La Palisse) — 
užuomina į XV a. gyvenusio prancūzų karvedžio žygius, apie ku- 
riuos sukurta ilga burleskinė dainelė “Ponas de Palisas“. 

CXX. Žakalis stengiasi atsilyginti Salvatoriui už 
padarytą paslaugą 

1. le Courrier frangais (Prancūzų kurjeris) — dienraštis, vie- 
nas iš pagrindinių liberalų partijos organų Restauracijos laikais. 

2. Dėbats (Debatai) — sutrumpintas dienraščio Journal des 
Dėbats (Debatų dienraštis) pavadinimas. Įsteigtas 1789 m., gynė 
konservatorišką respublikoniškąją politiką ir pasižymėjo aukštu 
literatūriniu lygiu. 

3. Diuponas iš Ero — žr. VII skyr. 2-ą paaišk. 

4. Benžamenas Konstanas (Benjamin Constant de Rebegue, 
1767—1830) — prancūzų publicistas ir oratorius, konstitucinės 
opozicijos narys antrosios Restauracijos laikais, Atstovų rūmų de- 
putatas, pagarsėjęs straipsniais, nukreiptais prieš monarchiją. 

5. Kazimiras Perjė — žr. XII skyr. 3-ą, paaišk. 

6. liepos audra — kalbama apie 1830 m. buržuazinę liepos 
revoliuciją, kai buvo nuverstas karalius Karolis X ir į sostą paso- 
dintas Liudvikas Pilypas, jaunesniosios Burbonų šakos atstovas. 

7. Lukanas (Marcus Annaeus Lucanus, 39—65) — romėnų 
poetas, filosofo Senekos sūnėnas, priklausė imperatoriaus Nerono 
draugų būreliui, paskiau dalyvavo sąmoksle prieš jį ir gavo jo 
įsakymą persipjauti venas. Išliko jo poema “Farsalija arba apie 
Pilietinį karą" (nebaigta). 

CXXI. 1830-ųjų metų revoliucijos andante 

1. andante (it. einant, žingsniuojant pamažu) — lėtas muzi- 
kinis tempas arba tokio tempo muzikos kūrinys. 

2. ... toje garbioje dainelėje apie poną Malbruką — čia turima 
galvoje burleskinė dainelė apie anglų generolą Marlboro (John 
Churchill, hercogas Malborough, 1650—1722). Jo vardas, Prancūzi- 
joje transformuotas į Malbruką, išgarsėjo šios dainelės dėka. 

3. Klermon Toneras — žiūr. XX. skyr. 9-ą paaišk. 

4. Damasas — žiūr. XIX skyr. 9-ą paaišk. 

5. Kongregacija (lot. congregatio — sujungimas, ryšys) — čia 
turima galvoje jėzuitų dvasininkų ir pasauliečių bendruomenė, ku- 
rios nariai vadovavosi bendrais įžadais. Restauracijos laikais turėjo 
didelę politinę įtaką. 

6. a giorno (it.) — kaip dieną. 

7. Belonė (sen. rom. mit.) — senovės romėnų karo deivė. 

8. abatas Delilis (Jacgues Delille, 1738—-1813) — prancūzų 
poetas, Vergilijaus ir Miltono vertėjas. | 

9. Ann Monjė — žr. CIX skyr. 1-ą paaišk. 

10. 1588-ųjų metų gegužės 2-4 diena — tada buvo pastatytos 
Gizų lygos šalininkų barikados prieš Henriką III. 

11. ... ji buvo nepaskutinioji — kalbama apie "barikadų die- 
nas"; be aukščiau minėtosios, barikados buvo statytos Paryžiaus 
gatvėse per 1830-ųjų, 1848-ųjų, 1851-ųjų metų sukilimus ir “Ko- 
munos" laikais (1870— 1871). 


CXXII. Riaušės savaime rutuliojasi toliau 


1. Skmibas — žr. XLVIII skyr. 8-ą paaišk. 

2. Non bis in idem (lot.) — “Ne du kartus už tą patį", juris- 
prudencijos aksioma, kad už vieną nusikaltimą negalima dusyk 
bausti. 

CXXIII. Ir dar apie riaušes! 

1. Rodo kolosas — vienas iš septynių antikinio pasaulio ste- 
buklų, milžiniška Apolono statula, pastatyta prie Rodo salos įlan- 
kos. Sugriauta per žemės drebėjimą. 

2... nei Sganarelio deglas, kai pastarasis vedė komandorą 
pas Don Žuaną — užuomina į Moljero komediją “Don Žuanas, ar- 
ba akmeninis svečias". Sganarelis — Don Žuano tarnas, vedęs pas 
savo poną šio nužudytojo komandoro šmėklą. | 

3. dragūnados — taip buvo vadinami protestantų persekioji- 
mai pietų Prancūzijoje prieš Nanto edikto atšaukimą ir po jo (Liud- 
viko XIV laikais). Juos 1681—1685 m. vykdė karališkieji dragūnai, 
iš čia toksai pavadinimas. 

4. lauko maršalas — sen. prancūzų kariuomenėje laipsnis 
aukštesnis už pulkininko, bet žemesnis už generolo, lyg generolo 
padėjėjas mūšio lauke ir kvartiruotės klausimais. 

CXXV. Kur įrodoma, jog klausa — toli gražu ne 
mažiausiai vertingas Žmogaus pojūtis 

1. Bijaus tik Dievo, Abneri, nieko daugiau! — citata iš žymaus 
prancūzų klasicizmo epochos dramaturgo Rasino (Jean Racine, 
1639— 1699) paskutinės tragedijos “Atali" (1691). Abneris — per- 
sonažas iš jos: drąsus, bet silpnavalis izraelitų karvedys. 

2. Vilhelmas Normandietis — kalbama apie Vilhelmą I, Nor- 
mandijos hercogą (1027—1087), dar vadinamą Nugalėtoju arba 
Pavainikiu, kuris 1066 m. nukariavo Angliją, sumušęs prie Has- 
tingso jos karalių Haroldą. 

3. Fernandas Kortecas (Fernand Cortez, 1485—1547) — is- 
panų avantiūristas, konkistadoras, žiauriai nukariavęs Meksiką, 

sudeginęs savo laivus, kad jo kariams nekiltų noras grįžti namo. 

4. Aukštųjų sferų žmonės... — čia citatoje suplaktos dvi Flinto 
replikos iš Moljero komedijos “Mizantropas" I veiksmo. * 

5. Medūzos galva (gr. mit.) — viena iš trijų Gorgonų. Iš pra- 
džių buvo nepaprasto grožio, su nuostabiais plaukais. Bet įžeidė 
deivę Minervą, ir toji pakeitė jos plaukus į baisias gyvates, o 
akims suteikė galią paversti akmeniu kiekvieną, į kurį pažvelgs. 
Persėjas jai nukirto galvą ir paskiau visur nešiojosi į žygius, kad 
paverstų akmenimis savo priešus. Šia prasme grožinėje literatūro- 
je daromos užuominos į “Medūzos galvą“. 

CXXVI. Autorius pateikia poną de Marandą kaip 
pavyzdį, jeigu ne fizinį, tai moralinį, visiems 
buvusiems, esantiems ir būsimiems savo žmonų 
vyrams 

1. Išminčiaus priesakas — čia turimas galvoje vieno iš Septy- 
nių antikos išminčių (žr. CII skyr. 3-ą paaišk.) Chilono priesakas. 

CXXVII. Ponas de Marandas nuoseklus patsai sau 


1. Humboltas (Alexander von Humboldt, 1769—1859) — 
įžymus gamtininkas ir mokslinis rašytojas 5 tomų veikale “Kosmo- 
so arba pasaulio fizikos aprašymas" apibendrino to meto žinias 
apie Žemės gamtą ir visatą. Jo brolis Vilhelmas (1767—1835) — 
rašytojas, Rėzos parengto 1-ojo Donelaičio “Metų" leidimo rėmėjas. 

2. “Koriolanas*" — 5 v. V. Šekspyro tragedija apie įžymų V a. 
pr. Kr. romėnų karvedį, neįtikusį liaudžiai ir ištremtą iš Romos. 
Pabėgęs pas volskus (žr. “Paryžiaus mohikanų“ XLVIII skyr. 1-4 
paaišk.), stojo su jais prie Romos vartų ir būtų ją užėmęs, jei 
nebūtų perkalbėtas savo žmonos ir motinos. 

CXXVIII. Navarino mūšio pasekmės atsiskleidžia 
naujoje šviesoje 

1. Navarino mūšis (1827.10.20, Navarino užutėkyje į pietry- 
čius nuo Peloponeso pusiasalio Jonijos jūroje) — jungtinio Prancūzi- 
jos, D. Britanijos ir Rusijos karo laivyno mūšis su Turkijos karo 
laivynu. Įvyko todėl, kad Turkija atsisakė vykdyti 1827 m. Londo- 
no konvencijos reikalavimą suteikti Graikijai autonomiją. Turkijos 
laivynas buvo sutriuškintas ir tai palengvino graikų nacionalinio 
išsivadavimo karą. 

2. Martona — žr. LXX skyr. 5-ą paaišk. 

3. Po mūsų kad ir tvanas! — posakis, priklausantis markizei 
de Pompadur, Liudviko XV favoritei (žr. XV skyr. 2-ą paaišk.). 

4. helenistai (iš gr. hellenites) — čia — graikų šalininkai. 

5. Vieta man laiminga — citata iš Moljero komedijos “Žmonų 
mokykla" IV veiksmo VI scenos. 

CXXIX. Loredano de Valženezo kalba Perų rūmuose 
ir kas iš to sekė 


1. epaminondai — turima galvoje senovės Tebų (Graikijos 
srities) karvedžio Epaminondo (gim. tarp. 420—410 m. pr. Kr.), 
vieno iš Tebų demokratijos vadovų, lakedomoniečių (spartiečių) 
nugalėtojo mūšiuose prie Leuktrų (Beotijos, vidurinės Graikjos sri- 
ties miestas) ir Mantinėjos (pagr. rytinės Arkadijos miestas, su- 
daręs kartu su Sparta ir Atėnais prieštebinę koaliciją), pasekėjai. 

2. alkibiadai — kalbama apie Atėnų karvedžio Alkibiado 
(450—404 m. pr. Kr.) pasekėjus. Alkibiadas buvo talentingas, tačiau 
ambicingas ir be moralės principų žmogus, Sokrato mokinys. Tapęs 
demokratų lyderiu, įtraukė šalį į karą prieš Siciliją. Apkaltintas 
dievo Hermio statulų išniekinimu, pabėgo pas spartiečius, kovojo 
prieš savo valstybę, galiausiai vėl susitaikė su Atėnais, tačiau 
vėliau žuvo tremtyje, nužudytas Bitinijos valdovo įsakymu. 

3. temistokliai — kalbama apie Atėnų karvedžio Temistoklio 
(žr. t. p. LXIII skyr. 12-ą paaišk.) pasekėjus. Jis vadovavo laivyno 
statybai, išplėtė Pirėjo uostą, laimėjo Salamino mūšį. Apkaltintas 
tėvynės išdavimu, gavo bėgti į Persiją, kur karaliaus Artakserkso 
pavedimu valdė keletą miestų. 

4. Tesėjas (gr. mit.) — Egėjaus sūnus ir Atėnų valdovas, pu- 
siau istorinė, pusiau legendinė asmenybė. Jo žygdarbiai turi kai 
ką bendra su Heraklio. Vedamas Kretos labirintu siūlo, kurį jam 
davė Ariadnė, karaliaus Mino duktė, nugalėjo ir užmušė pabaisą 
Minotaurą. Palikęs karalaitę, po labai audringo gyvenimo mirė 
Nakso saloje. Kadangi buvo įžeidęs požemių karalystės dievą Plu- 
toną, jo buvo pasmerktas amžinai sėdėti Pragare. Senieji graikų 
istorikai jam priskiria pirmąjį Atikos (Vid. Graikijos sritis su 
Atėnais) suvienijimą ir pirmąjį Atėnų įstatymą. 

5. Maratonas — 490 m. pr. Kr. Miltiado vadovaujami atė- 
niečiai sumušė persus Maratono lygumoje, esančioje už 42 km 195 
m nuo Atėnų. Apie šią pergalę pranešti buvo pasiųstas bėgūnas, 
kuris, pasiekęs Atėnus, krito negyvas. Iš tų laikų liko tokios dis- 
tancijos maratono bėgimas. 

6. ... Baironas už juos mirė — įžymusis anglų poetas Bairo- 
nas (George Gordon, lord Byron, 1788—1824) dalyvavo graikų su- 
kilime prieš turkus ir persišaldęs mirė Misolungio miestukyje. 

7. Pažolis — žr. VII skyr. 1-4 paaišk. 

8. Lepažas — tuo metu garsus ginklininkas. 

CXXX. Karalius laukia 

1. Luvua (Michel Le Tellier, markizas de Louvois, 1639— 
1691) — karaliaus Liudviko XIV pakancleris, reorganizavęs ar- 
miją. Savo laiku jam priklausė aprašomasis miškas. 

2. Pranciškus I (1494—1547) — Prancūzijos karalius nuo 
1515 m. Daug kariavęs, ypač su Austrijos imperatoriumi Karoliu 
V ir Anglijos karaliumi Henriku VIII. Kartu buvo menų globėjas, 
palaikė Renesanso epochos tapytojus, kai kuriuos jų parsiviliojo į 
Prancūziją. Prie jo labai suklestėjo malonumams skirtas dvaro 
gyvenimas, dėl ko labai pašlijo valstybės finansai. 

3. Klinjankūras — senas kaimelis Paryžiaus apylinkėse, kadai- 
se priklausęs Monmartro komunai, o dabar esantis Paryžiaus ribose. 

4. Sen Mandė — Senos departamento gyvenvietė Paryžiaus 
apylinkėse. 

5. Arimanas bus įveikęs Oromazą — blogio ir tamsos bei gė- 
rio ir šviesos įsikūnijimai pas senovės persus. Pagal Zoroastros 
religiją nuo jų nuolatinės kovos ima viršų tai gėris, tai blogis. 
Diena — Oromazo viešpatystė, naktis — Arimano. 

6. Tarkvinijus — turimas galvoje septintasis Romos karalius, 
kaip teigiama, valdęs 534—510 m. pr. Kr. Pasižymėjo savo žiauru- 
mu. 

CXXXI. Pastoralinė simfonija 

1. Pamatyti Neapolį ir numirti (it. Vedi Napoli e poi muoni/) — 
italų priežodis. 

2. armatorius (lot. armator — apginkluotojas, išrengėjas) — 
laivo valdytojas arba naudotojas, kuris rengia laivą į kelionę, 
aprūpina jį reikmenimis, samdo įgulą ir t. t. 

3. Zeiderzė — senovės Nyderlandų įlanka, nuo 1932 m. atida- 
linta nuo jūros. Pirmosios imperijos laikais Zeiderzės vardu buvo 
pavadintas vienas iš prancūzų departamentų. 

4. Teokrmtas (310 ar 300 m. pr. Kr.) — “Idilių" ir “Epigramų" 
autorius, bukolinio ir pastoralinio žanro kūrėjas. 

5. eklogė (gr. ekloge — atranka) — romėnų, vid. amžių ir Re- 
nesanso italų (iš dalies ir kitų tautų) iki XIX a. pradžios lite- 
ratūros žanras, epinių arba draminių elementų turintis eilėraštis 
apie laimingą kaimo gyvenimą gamtos prieglobstyje. 

CXXXIII. Velionio Loredano verta sesuo 


1. Žarnakas (Guy Chabot, grafas de Jarnac) — prancūzų 
kapitonas, 1547 m. dvikovoje nukovęs La Satenjerė (Francois de 
Vivinne, senjoras de la Chateignerai), Henriko II favoritą, ne- 
tikėtu kirčiu atbuląja kardo puse perkirsdamas šiam pakinklį; iš 
čia kilęs pavadinimas Zarnako kirtis, bendrine prasme reiškiantis 
priešininkui suduotą netikėtą, lemiamą smūgį. 

CXXXIV. Kamilio saulė pradeda blėsti 

1. Judita — žydų herojė, kuri, siekdama išgelbėti Betulijos 

miestą, suviliojo Holoferną ir nukirto šiam galvą (ST Jdt, 5, 7—9). 


CXXXV. Kamilis de Rozanas gauna pripažinti, kad 
būtų sunku nužudyti Salvato-ių, kaip žadėjo panelei 
de Valžer.ez 

1. Maremai — žr. CXIII skyr. Z-ą paaišk. 
2. Skila jums neduos geresnio patarimo nei Charibdė — žr. 
LXIV skyr. 4-ą paaišk. 
CXXXVI. Tartiufas 


1. La Palisas — žr. CXIX skyr. 4-ą paaišk. 

2. Sic fata voluerent (lot.) — šiek tiek parafrazuota Vergili- 
jaus eilutė Sic fata ferebent — Taip lėmė (norėjo) likimas. 

3. Mefistofelis — žr. CXVIII skyT. 5-ą paaišk. 

4. Petras Atsiskyrėlis (1050— 1115) — prancūzų vienuolis, pa- 
grindinis Pirmojo kryžiaus žygio įkvėpėjas. 

CXXXII. Atrandame kunigaikštytę Riną ten, kur 
buvome ją palikę 


1. perė — Rytų pasakų geroji fėja. 

2. čiotki (rus.) — rožančius. 

3. vilisės (vok. willis) — taip vadintos mirusios jaunos mergi- 
nos, pasmerktos kasnakt prisikelti iš savo kapo ir šokti ligi ryto 
(pagal vieną iš Bohemijos legendų). 

4. partas — žr. LIX skyr. 7-ą paaišk. 

CXXXVIII. Parto strėlė 


1. “Figaro vedybos“ — Bomaršė komedija ir Rosinio sukurta 
pagal ja opera, kurios personažas Bazilis — suktas, gobšus vienuo- 
lis. 

2. Pjero — prancūzų balagano teatro personažas (tarnas). 

3. karalius Stanislovas — turimas galvoje Lenkijos karalius 
ir Lietuvos didysis kunigaikštis Stanislovas I Leščinskis (1677— 
1766), vėliau ir Lotaringijos hercogysčių suverenas, Liudviko XV 
uošvis. 

4. Sent Ašeilis — gyvenvietė Somos departamente, kur Res- 
tauracijos laikais buvo jėzuitų kolegija. 

O. agrežė — asmuo, kuris, praėjęs konkursą, pripažįstamas 
tinkamu dėstyti licėjuje ar mokslų fakultete. 

6. Medičių ar Bordžų nuodai — dvi garsios viduriniųjų amžių 
italų didikų šeimos savo politiniams tikslams pasiekti plačiai nau- 
dojosi nuodais. 

7. šventoji bendrija — turimas galvoje jėzuitų ordinas. 

8. Perinde ac cadaver (lot.) — “Taip pat, kaip lavonas": poga- 
kis, kuriuo jėzuitų ordino įkūrėjas Šventasis Ignacijus de Lojola 
savo “Nuostatose" prisako jėzuitams discipliną ir paklusnumą vy- 
resnybei, išskyrus tuos atvejus, kai neleidžia sąžinė. 

8. via de VYmilta (it) — Nuolankumo gatvė. 
CXL. To die — to sleep 
1. To die — to sleep (angl.) — “Numirti — užmigti" — žodžiai 
iš garsiojo Hamleto monologo “Būt ar nebūt — štai klausimas" 6- 
osios eilutės. Originale po abiejų žodžių klaustukai. 
„ 2. Kad ir kalbai it ponas, pats gausit lėkt lauk! — citata iš 
Moljero “Tartiufo" IV v. 7-os scenos. 


CXLIV. Kur įrodoma, kad komisionieriaus profesija 
iš tikrųjų pranašesnė už kitas 


1. punktualumas — karalių mandagumas — Liudviko XVIII 
posakis. . 

CXLV. Žakalio apmąstymai 

1. Šabrolis — žr. XX skyr. 9-ą paaišk. 

2. Miegančioji gražuolė — Š. Pero to paties pavadinimo pasa- 
kos personažas. 

3. expectata dies (lot.) — lauktoji diena. 

4. Sen Krikas (Jacgues de Saint Crieg, 1775—1828) — pran- 
cūzų laivyno karininkas, už narsumo stoką patekęs imperatoriaus. 

5. Beleimas (Louis-Marie de Belleyme, 1787— 1862) — pran- 
cūzų magistratas, policijos prefektas, atsistatydinęs 1829 m., mi- 
nistru pirmininku tapus Polinjakui (Polignac). 

6. Franšė (Franchet) — Paryžiaus policijos prefektas paskuti- 
niaisiais Restauracijos metais. | 

T. Habent sua fata libelh! (lot.) — “Knygos turi savo likimą!",“ 
Mauritanijos poeto ir gramatixo Terencijaus Mauro (Terentiannus 
Maurus, apie 200 m. arba IV amžiaus I pusė) aforizmas. 

8. Kad ir kokia gera draugija, visvien ją galop teks palikti — 
čia Žakalis cituoja frankų karaliaus Dagobero I (žr. XXXIX skyr. 
3-ą paaišk.) žodžius. 

9. Himenėjas (gr. Hymenaios, lot. Hymenaeus) — sen. graikų 
ir romėnų santuokos dievas. | 

10. ... nešiojantis tokią švelnią pavardę — Kolombjė (pranc. 
Colombier) — reiškia balandinę, karvelidę. 

CXLVI. Likvidacija 

1. Bazilis — žr. CXXXVIII skyr. 1-ą paaišk. 

2. Grevo aikštė — joje būdavo vykdomos egzekucijos. 

3. prakaitykla — taip Karmanjolis pavadino katorgą, kuri 
prancūziškai dar vadinama “bagne" (iš it. bagno — pirtis, nes iš 
pradžių Konstantinopolyje ta bausmė buvo susijusi su darbu pirty- 
se). 

4. ... iš mašalo pakeliate mane į lapinus ar avinus — taip 
prancūzų šnekamojoje kalboje tada vadinti atitinkamai: policijos 
šnipelis (mouchard), klastūnas (renard), skundikas (mouton). 

5... kuno vardu vadinosi: — Papilionas (Papillon) prancū- 
ziškai reiškia peteliškę, drugelį. 

6. rara avis — žr. LXIX skyr. 3-ą paaišk. 

7. gitanai — Ispanijos čigonai. 

6. Prometėjas (gr. mit.) — ugnies dievas, titano Japeto ir Kli- 
menos sūnus, Atlanto, Epimetėjo ir Minetėjo brolis. Pavogė dėl 
žmonių iš dangaus ugnį, užtai Dzeusas įsakė jį prikalti Kaukaze 
ant uolos, kur vanagas dieną naktį lesė jo kepenis. Jį išvadavo 
Heraklis. 

9. Guzmanas — Kastilijos karvedys (1258—1309), kurio nar- 
sa apdainuota ispanų rašytojo Lope de Vegos (Felix Lope de Vega, 
1562—1635) eilėse. Posakis “Kaip Guzmanas nepripažįsta kliūčių" 
neturi nieko bendra su šiuo personažu ir atsiradęs iš prancūzų 
pasakos “Avino koja“. 

10. patena (relig.) — lėkštelės pavidalo bažnytinis indas, ku- 
riuo uždengiama taurė ir iš kurio per katalikų mišias dalijama 
ostija. 

11. grevezokai (pranc. payoles) — katorgoje taip vadinti kali- 
niai, kuriems buvo pavesta rūpintis maisto tiekimu virtuvei ir jo 
apskaitos vedimu. 

CXLVII. Grandinė 


1. Šventasis Liudvikas — kalbama apie Prancūzijos karalių 
Liudviką IX (1215—1270). 

2. daktaras Parizė (Etienne Pariset, 1770—1847) — prancūzų 
gydytojas ir literatas. 1814 m. buvo Bisetro psichinių ligonių gydy- 
tojas. Restauracijos laikais paskirtas dienraščių cenzoriumi. 

3. Tubalis Kainas — pagal Bibliją kalvystės meno išradėjas, 
Kaino įpėdinis. 

4. Vulkanas (rom. mit.) — romėnų ugnies ir metalo dievas. 
Po Etna buvo įsirengęs kalvę, kur dirbo su kiklopais. 

5. Eteoklis ir Polinikas (gr. mit.) — du broliai, Edipo ir Jo- 
kastės sūnūs. Septynių vadų kare juodu užmušė vienas kitą ir, 
anot legendos, jų tarpusavio neapykanta buvo tokia didžiulė, jog 
mirtis nepajėgė jos užgesinti — netgi jų kūnus deginanti laužo 
liepsna persiskyrė į dvi dalis. 

6. Rona — upė Prancūzijos pietuose, netoli Marselio įtekanti 
į Viduržemio jūrą. 

7. Vincentas Paulietis — žr. XXIII skyr. 8-ą paaišk. 


CXLVIII. Ponia Kamil de Rozan ieško geriausio 
būdo atkeršyti už savąją skriaudą 
1. romėnų Kamilė — kalbama apie senovinės Italijos tautelės 
volskų karalienę, vieną iš Vergilijaus “Eneidos" personažų. Ji iš 
pasalų buvo nužudyta etrusko Arunto. 
CLI. Sventeiva nužudo volterininką 
1. “Prerijos" — turimas galvoje Dž. F. Kuperio (J. F. Cooper) 
garsus romanas, tuo metu ką tik pasirodęs ir labai populiarus. 


CLII. Visa gerai, kas gerai baigiasi 

1. Sesamai, atsiverk! — žr. XXI skyr. 1-ą paaišk. 

2. Trbulė — juokdarys V. Hugo dramoje “Karalius linksmi- 
nasi“ (žr. CXII skyr. 1-ą paaišk.). 

3. pianto (it.) — rauda. 

4. Aris Šeferis — žr. L skyr. 1-ą paaišk. 

5. siras de Frambuazi (de Framboisy) — čia, matyt, kalbama 
apie cirko klouną (pranc. framboise — avietė), raudonanosį. 

6. fėja Karita (it. Carita — Mielaširdystė, Gailestingumas) — 
taip “Paryžiaus mohikanuose“ Reginą vadino Abėja ir Roznoelė. 

7. “Meilė gydytoja arba daktarai“ — Moljero komedija (1665). 

CLIII. Šlovė nenusisekusiai drąsai! 

1. Šlovė nenusisekusiai drąsai — istorinis priežodis, kilęs iš 
posakio “Šlovė nugalėtiesiems" (lot. Victis honos), kuriuo lošėjas, 
laimėjęs partiją, kviesdavo savo partnerį atsirevanšuoti. Napoleo- 
nas I jį šiek tiek pakeitė — sutikęs austrų belaisvių būrį, pasakė: 
“Šlovė nenusisekusiai drąsai!" 

2. Maltos mtens — priklausantis Maltos ordinui. Tai vienas 
garsiausių ir seniausių religinių bei karinių ordinų, susikūręs 
kryžiaus karų metu. 

3. ... gėlė, kurios vardą nešioji — prancūziškai Šantlilia (Chant- 
Lilas) maždaug reikštų Dainingają Alyvą. 

4. Paolas Veroneze (Paolo Caliari, pravarde Veronese, 1528— 
1588) — vienas žymiausių brandžiojo Renesanso tapytojų (Veneci- 
jos mokyklos). “Vestuvės Kanoje"“, — garsus jo paveikslas. 

O. debitorius (lot. debitor — skolininkas) — komercinis termi- 
nas, reiškiantis žmogų, turintį įsipareigojimų ką nors atlikti, sko- 
lininką. 

6. bateljė — prancūziškai reiškia valtininką. Čia Šantlilia dėl 
savo neišprusimo supainiojo sąvokas, turėdama omenyje bakalau- 
ro laipsnį (pranc. bachot reiškia ir valtelę, ir bakalaurato egzami- 
nus). 

7. Juvenalis (Decimus Iunius Iuvenalis, 60—130) — romėnų 
poetas satyrikas. Apie feniksą žr. LXIX skyr. 3-ą paaišk. 
CLIV. Kolomba 


1. Kolomba (it. colomba) — balandėlė 

2. la signora Colomba (it.) — sinjora Kolomba (Balandėlė). 

3. La Scala (it. Teatro alla Scalla) — pasaulinio garso operos 
teatras Milane. 

4. “Semiramidė" — žr. LVI skyr. 5-ą paaišk. 

5. prima donna (it.) — primadona. 

6. “La Donna del Lago“ (it) — “Ežero mergelė", Dž. Rosinio 
opera pagal Valterio Skoto to paties pavadinimo romaną, sukurta 
1819 m. 

7. diva (it. diva — deivė) — talentinga dainininkė, garsėjanti 
savo pasisekimu. 

8. Belinis — žr. LVI skyr. 2-ą paaišk. 

9. krinolinai (it. crinolino<erino — arklio plaukai + lino — 
linas) — pūstas, ant stangrių lankelių ištemptas sijonas, paplitęs 
XIX a. viduryje. 

10. Pana — deimantų kasyklos Indijos Utar Pradešo valsti- 
joje. 

11. Pasta — žr. XIV skyr. 11-ą paaišk. 

12. Pizaroni — žr. XVI skyr. 6-ą paaišk. 

13. Menvil — žr. XVI skyr. 7-ą paaišk. 

14. Katalani — žr. XI skyr. 13-ą paaišk. 

15. Malibran — žr. XI skyr. 12-ą paaišk. 

16. Grizi (Gulia Grisi, 1811—1869) — garsi italų dainininkė. 

17. Polina Viardo (Pauline Garcia-Viardot, 1821—1910) — 
Malibran sesuo, garsi prancūzų dainininkė, literato Luji Viardo 
žmona. 

18. Frezolini (Ermina Nancini-Frezzolini, 1820— 1884) — garsi 
italų dainininkė, 1840 m. absoliuti Milano “La Skalos" primadona. 

19. Al pie d'un salice — žr. XVI skyr. 1-4 paaišk. 

Pabaiga 

1. Kolombas — gyvenvietė Paryžiaus apylinkėse. 

2. “Kurtilis" — tuo metu vienas iš populiariausių kabaretų 
Kurtilio rajone. 

3. felicidas (lot. felicide) — kačių žudikas. 

Moralas 

1. 1830-ųjų metų liepos 31-0j; — tada baigėsi vadinamoji 
Liepos revoliucija, kai buvo nuversta vyresniosios Burbonų šakos 
valdžia. 

2. Zuberas (Armand Joubert, 1768—1854) — prancūzų ma- 
gistratas, teisininkas, aktyvus Liepos revoliucijos dalyvis. 

3. Godfrua Kavenjakas — žr. XX skyr. 7-ą paaišk. 

4. Bastidas (Jules Bastide, 1800—1879) — publicistas ir po- 
litikos veikėjas, aktyvus Liepos revoliucijos dalyvis, aršus monar- 
chijos priešininkas. 

5. Toma (Clement Thomas, 1809—1871) — prancūzų politi- 
kos veikėjas, karštas respublikonas, opozicijoje Oreleano hercogui 
Liudvikui Pilypui. 

6. Ginaras — žr. XX skyr. 5-ą paaišk. 

